
CAPUT IV
DE EFFECTIBUS1

1. Objectum.

In duobus praecedentibus capitibus actum est de causis intrin­
secis, seu de materia et forma, ex quibus ipsa sacramenti essentia
resultat. Incipit jam sermo DE CAUSIS EXTRINSECIS (finali et
efficienti), et quidem in praesenti capite agitur de fine sacramenti qui
cum ipso ejus effectu coincidit. Sic absolvetur etiam sermo de tribus
elementis omnis sacramenti, scilicet sacramento tantum, re-et-sacramento, re tantum; primum enim sunt ipsa materia et forma in unum
ritum copulatae, secundum est immediatus effectus sacramenti qui,
‘ S. Thomas, Suppi., q. 30, a. 1, 2, 3; C. Gent. 4. 73. Praeterea, Suppi., q. 29, a. 1,
ad 2; a. 2, 4, 5; q. 32, a. 4, ad 1 et 2; q. 33, a. 2, Sed contra et corp.; C. Gent. 4. 58;
1-2, q. 102, a. 5, ad 3; 3p., q. 65, a. 1, corp, et ad 4 et 8; q. 84, a. 1, ad 1; De Malo,
q. 7, a. 11, ob. 14 et ad 14; In 4 Sent., dist. 2, q. 1, a. 2. Hi aliique textus citantur infra,
р. 66-68.
Albertus, M., In 4 Sent., dist. 23 fere per totam. Citatur infra, p. 65 sq.
Bonaventura, In 4 Seni., dist. 23, a. 1, q. 1; a. 2, q. 2 et 3 ; Breviloquium, pars 6,
с. 11. Citatur infra, p. 56-58.
Ex posterioribus theologis consulantur: Ferrariensis (In C. Gent. 4. 73), D. Soto
(In 4 Sent., dist. 23, q. 1, a. 2), Suarez (Disp. 41 per totam), De Sainte-Beuve, Gonet,
Tournely, Billuart, Frassen.
Inter rccentiorcs, praeter generalia manualia et opera theologica, peculiariter ad rem
faciunt:

Barry, D., “The effects of Extreme Unction, St. Bellarminc’s view,” The Irish Ecclesi­
astical Record 38 (1931) 64-78; “Extreme Unction and Convalescence,” ibid. 40 (1932)
190-202.
Baumeister, A., “Der sakramentalc effectus principalis und der finis sacramenti bei
der letzten Oelung,” Theologischc Quartalschrift (1909) 106 sqq.
Bonincontro, E., “La Sacra Unzionc degli infermi. Sc e quando la Sacra Unzione
dcgli infermi valga a compicre la perfetta purificazione del cristiano,” Palestra del
Clcro, a. 14 (1935), v. 2, p. 371-375.
Brzana, S. J., Remains of Sin and Extreme Unction According to Theologians After
Trent, Romae, 1953.
Cappello, F. M., Tractatus canonico-moralis de sacramentis, III: De Extrema Unctione
(cd. 2, Taurini 1942) 93-151.
Catechist, “Comment,” The [/bnenenn] Ecclesiastical Review 55 (1916) 299 sq.
De Letter, P., “Extreme Unction and the Power of the Keys,” The Irish Theological
Quarterly 20 (1953) 76-82.
Feld, W., “Why be anointed?,” The [.'imcrican] Ecclesiastical Review 84 (1953)
484—491 ; “Is Purgatory inevitable?," ibid. 88 (1953) 581-589.
Friesenhahn, IL, “Die Lehre des Duns Skotus über die Wirkung des Sakraments der
Krankcnolung,” Franziskanische Studien (1938) 93-97.
Gits, A., “Purgatory and Extreme Unction,” The Irish Ecclesiastical Record 68 (1946)
104-108.
Holtum, G. von, “Die Wirkungcn der letzen Olung,” Theologisch-praktische Monatsschrift (1917) 247 sqq., 459 sqq.
Kern, J., Tractatus dogmaticus de sacramento Extremae Unctionis (Ratisbonae 1907)
81-114, 167-240.
1

sicut character in Baptismo, Confirmatione et Ordine, disponit ad
ultimum effectum gratiae sacramentalis, tertium est haec ipsa sacramentalis gratia, a qua tota sacramenti essentia metaphysicespecificatur.
Porro ex hoc ipso specifico ac principali Extremae Unctionis effectu
totum hujus capitis momentum totaque difficultas procedit. Hoc enim
sacramentum, tam exiguum in sua apparenti obscuritate, magnam
reapse effectuum multiplicitatem ac varietatem in sua intima uber­
tate recondit. Cetera quippe sacramenta, non exclusis potioribus ipsis
ac uberioribus ritibus Baptismi et Eucharistiae, modo magis simplici
ac determinato in sua efficacitate procedere videntur quam Extrema
Unctio, quae prima fronte quasi fluctuanter suum influxum ad varios
ac disparatos effectus protendit, scilicet: ad corporalem simul ac
spiritualem sanitatem (quod in nullo alio sacramento contingit);
et, in linea ipsa spirituali, ad aeternae gloriae immediatam disposi­
tionem et ad spiritualem animi alleviationem; ad gratiam mere alleviantem et ad remissionem peccatorum; ad abstersionem reliquiarum
peccati et ad deletionem ipsius peccati; ad extinctionem reatus poenae
et ad ablationem ipsius reatus culpae; ad remotionem peccati venialis
et ad condonationem ipsius peccati mortalis. Tot enim sunt praecipui
effectus qui. ut infra videbimus, in documentis Traditionis huic sacra­
mento tribuuntur. Ceterum, praedicta multiformis fluctuatio sacra­
mentalis efficacitatis nonnisi apparens est et a superficiali considera­
tione procedit, nam reapse omnes praefati effectus ex uno principio
Kilker, A. J , Extreme Unction (St. Louis 1927) 28-42.
Koerperich, G., “Extrême-Onction et quërison corporelle,” Revue diocésaine de Namur
7 (1952) 81-88.
Kryger, H , The Doctrine of the Effects of Extreme Unction in Its Historical Develop­
ment, Washington 1949.
McCarthy, J., "Extreme Unction and the Remission of Temporal Punishment,” The
Irish Ecclesiastical Record 67 (1946) 255-259.
O’Neill, P, “Effects of Extreme Unction,” The Irish Ecclesiastical Record 39 (1932)
74 sq.
Richards, IL T. H., “Extreme Unction and beatific vision,” The (.1 merican] Ecclesi­
astical Review 55 (1916) 668-673.
Sacerdos, “Why be anointed?,” The [/1 merican] Ecclesiastical Review 85 (1931) 69 sq.
Schmitz, I., De effectibus sacramenti Extremae Unctionis, Friburgi Brisgoviae 1893.
SpAcil, Th., Doctrina theologiae Orientis separati de sacra Infirmorum Unctione
("Orientalia Christiana,” n. 74, Romae 1931) 93-108, 200-238.
Stravr, Λ., De Ecclesia Christi (Oeniponte 1912) II 309-325.
Tecklenburg, F„ “The Primary Effect of Extreme Unction,” The [zhnrncan] Ecclesi­
astical Review 55 (1916) 291-299.
Toner, P. J . “Extreme Unction,” The Catholic Encyclopedia 5 (1919) 716-730.
Van Loock, E , “De effectibus sacramenti extremae unctionis,” Collectanea Mechlinensia 21 (1951) 603-507.
Verhamme, A . “De effectibus sacramenti Extremae Unctionis,” Collationes Brugenscs
46 (1950) 15-23, 100-107.
Vicarivs, "Primary Effect of Extreme Unction.” The [.Imcr/canl Ecclesiastical Review
57 (1917) lS9sq.
Walter. E . Die Ilerrlichkeit des christlichen Stcrbens. Die heilige Ocluiig als letztr
Vollendung drr Taulherrlichkeit, Freiburg i. B. 1937.

procedunt et in unum conceptum confluunt, gratiae scilicet perfecte
sanativae, vi cujus hoc sacramentum, ad limen aeternitatis consistens,
opus ceterorum absolvit utpote “totius spiritualis curationis” imo et
“totius christianae vitae consummativum”.2
Antequam autem accedamus ad considerationem horum septem
effectuum qui a theologis huic sacramento tribui solent, iuverit duo
schemata proponere, quorum prius eos logice dispositos exhibet iuxta
eorum indolem et naturam, eritque quasi summa et fructus primi
articuli hujus capitis (art. 10), alterum vero eosdem distribuit iuxta
diversum modum quo singuli per sacramentum producuntur, eritque
veluti conclusio subsequentium articulorum (art. 11-18).
Conspectus septeni effectuum iuxta eorum indolem et naturam.

Res-et-sacramentum: Quaedam interior animi unctio seu alleviatio
Res tantum: Gratia sanativa, seu perfecta aegroti sanatio
Sanatio spiritualis
Immediata praeparatio ad gloriam
Sanatio animae
Alleviatio, seu confirmatio, seu confortatio (gratia
allevians)
2
Curatio (gratia curativa)
Abstersio reliquiarum peccati, seu sanatio debili­
tatis animae
3
Deletio ipsius peccati
Extinctio reatus poenae temporalis
Ablatio ipsius reatus culpae
Remissio peccati venialis
Remissio ipsius peccati mortalis
Sanatio corporalis

1

4
5
6
7

Conspectus septem effectuum iuxta modum quo conferuntur:

Res-et-sacramentum : Quaedam interior animi unctio seu alleviatio
Res tantum: Gratia sanativa seu perfecta aegroti sanatio
Effectus indirectus et indistinctus: Immediata praeparatio ad gloriam
Effectus directus ac distinctus
Principalis (specificus): Abstersio reliquiarum peccati seu
sanatio debilitatis animae
2
Secundarius (consequens)
Absolutus
Immediatus (etsi per accidens) : Remissio peccati
mortalis
3
Mediatus
Alleviatio (seu confirmatio, seu confortatio)
Remissio poenae temporalis
Remissio peccati venialis
Conditionatus: Sanatio corporalis

1

4
5
6
7

2. Divisio

Totam materiam de duplici effectu, cui succedit determinatio defini'S. Thomas ct Cone. Trid., cit. in toni. 1, p. 1.

tionis sacramenti (quippe quae nonnisi post considerationem ipsius
effectus, a quo sacramentum specificatur, fieri potest), in 13 articulos.
sequenti logico ordine distribuimus:
1. Res tantum, seu gratia sacramentalis
Fructuosa administratio sacramenti
Effectus qui confertur, ejusque varietas
Septem effectus conferuntur
Effectus principalis ac specificus est sanatio debili­
tatis animae
Modus quo confertur unusquisque effectus
Sanatio debilitatis animae est interior ac physica
Remissio peccatorum mortalium fit per accidens
Remissio peccatorum venialium fit mediate
Remissio poenae temporalis fit indeterminate et
mediate
Alleviatio et confirmatio animae fit mediate
Immediata praeparatio ad gloriam fit indirecte et
indeterminate
Sanitas corporalis confertur conditionate et
mediate
Momentum quo confertur sacramenti effectus, scilicet
I post ultimam tantum unctionem
Infructuosa sed valida administratio sacramenti (sacramentum
i
validum et informe) ejusque reviviscentia
2. Res-ct-sacramentum, i.e. interior animi unctio seu alleviatio
3. Definitio sacramenti, sive metaphysica sive physica

art. 10

art. 11
art. 12
art. 13
art. 14
art. 15
art. 16

art. 17
art. 18
art. 19
art. 20
art. 21
art. 22

ART. 10. Utrum Effectus Hujus Sacramenti Sit Gratia Tum
Spiritualiter Tum Corporaliter Sanativa, Qua Nempe luxta Cone.
Trid. Remittuntur Peccata, Absterguntur Reliquiae Peccati, Alleviatur Et Confirmatur Anima Aegroti, Restauratur Interdum Sanitas
Corporis {Suppi., q. 30, a. 1, 2, 3; C. Gent. 4. 73; cf. alios textus supra,

STATUS QUAESTIONIS
Est quaestio pure dogmatica respiciens modo generali ac complexivo
supernaturales effectus, ex quibus propria sacramentalitas Extremae
Unctionis ostenditur contra Protestantes, ad complementum dictorum
in art. 1 de institutione huius sacramenti. Ulteriores vero quaestiones,
agitatae inter theologos, de modo quo tales effectus distincte causantur
per Extremam Unctionem et de ordine ac praelatione inter eos, ex­
pendentur singillatim in sequentibus octo articulis.
In textu articuli nonnisi quatuor ex supra numeratis septem effecti­
bus (cf. in p. praec.) exhibemus, quippe qui ab ipso Cone. Trid.
(cap. 2) signanter proponantur, tanquam principales expressiones,
quae cetera omnia in se colligunt vel explicant. S. Thomas in Suppi.,

q. 30, a. 1 (cf. C. Gent. 4. 73) eos proponit sub unico radicali conceptu
gratiae sanativae, seu spiritualis sanationis (“Principaliter hoc sacra­
mentum est institutum ad sanandum infirmitatem peccati”); in
Opusculo vero De articulis fidei et Ecclesiae sacramentis, una cum
Cone. Flor., S. Doctor eos proponit sub duplici distincto conceptu
spiritualis et corporalis sanationis (Decr. pro Armenis: “Effectus est
mentis sanatio et, in quantum autem expedit, ipsius etiam corporis”).
Cone. Trid. in can. 2 proponit tres effectus, i.e. “conferre gratiam,
remittere peccata, alleviare infirmos,” vel, si placet, hos duos ultimos
spirituales effectus, tanquam explicantes virtutem illius gratiae, ut sacramentalis; in cap. 2 vero effert quatuor effectus supradictos, tanquam
explicantes varios modos unius “gratiae unctivae,” scilicet remissionem
peccatorum, abstersionem reliquiarum peccati, animi alleviationem ac
confortationem, corporis sanitatem.
S. Thomas iterum {Suppi., q. 30, a. 1, ob. 2 et ad 2 coli, cum a. 2)
quatuor effectus exhibet, scilicet remissionem reatus culpae, extinctionem reatus poenae, abstersionem reliquiarum peccati, corporalem
sanitatem; ubi hoc discrimen observatur, quod dum Cone. Trid. col­
ligit duo priora membra divisionis S. Thomae sub unica voce remis­
sionis peccatorum (i.e. secundum utrumque reatum culpae et poenae),
S. Thomas in unum colligit secundum et tertium membrum divisionis
Tridentinae (abstersionem reliquiarum peccati et alleviationem animi)
sub unico conceptu ipsius abstersionis reliquiarum, qui est veluti
negativus aspectus ejusdem effectus qui in alleviatione consistit, ut
inferius patebit. Tandem Catechismus Cone. Trid., signanter exhibens
distinctionem inter remissionem peccatorum mortalium et venialium
(quam S. Thomas tradit in eodem a. 1), quinque effert effectus sub
communi conceptu gratiae per hoc sacramentum collatae, scilicet re­
missionem peccatorum venialium, remissionem mortalium, liberationem
a reliquiis peccati quae sunt animi languor et infirmitas, liberationem
a ceteris peccati reliquiis (i.e. temporalium poenarum), sanationem
corporis; ubi duplex peculiaritas observatur: remissio nempe peccati
secundum culpam duplicatur, explicitando mortalia et venialia, et
abstersio reliquiarum ex una parte identificatur cum animi alleviatione,
sicut apud S. Thomam et aliter ac in capite Tridentino, et ex alia
parte duplicatur, secus ac apud S. Thomam, ad significandam libera­
tionem tum a reliquia languoris tum a ceteris reliquiis (inter quas
adnumerari possunt etiam poenae temporales).
Ita, attenta illa distinctione inter abstersionem reliquiarum et animi
alleviationem, qua caput Tridentinum differt a S. Thoma et Catechismo Romano, sex colliguntur effectus, cui si addatur praeparatio
ad gloriam, de quo uno vel alio modo indirecte loquuntur tres istae

auctoritates, completa enumeratio habetur supradicti septenarii nu­
meri effectuum Extremae Unctionis (cf. in p. 3).

PARS NEGATIVA
Extremae Unctioni praedictos effectus competere negant quotquot
eius sacramentalitatem reiciunt, quos retulimus in art. 1 ubi eam
quaestionem pertractavimus.
Nominatim Albigenses (saec. 12), juxta ipsorum impugnatorem
Alanum de Insulis, negabant “extremam olei unctionem . . . aliquem
habere effectum” (cf. art. 1, tom. 1, p. 31). Protestantes negarunt pe­
culiariter eius spirituales effectus. Plures inter antiquiores Novatores,
ut Lutherus, Calvinus et Chcninitius, quos sequitur modernus anglicanus Puller, interpretantes textum lacobi de mera observantia seu
modo quo ab apostolis exercebatur potestas corporalis sanationis, seu
“charisma sanitatum” sibi proprium, illi infirmorum unctioni nonnisi
effectum corporalem concedunt, nec ceteroquin sacramentalem sed
charismaticum et iam a saeculis obsoletum (cf. ibid. p. 33, 52, 64-68).
In cuius doctrinae confirmationem, asserunt antiquiora Traditionis
documenta, praesertim ante saec. 8, in quibus agitur de continuata
praxi unctionis infirmorum iuxta commendationem lacobi, nonnisi
corporalem effectum exhibere, qui ceteroquin censebatur provenire ex
unctione tanquam ex privata quadam observantia, cui adnexa esset
vel sola orationis efficacia vel etiam occasionaliter ipsa vis charismalica, quibusdam viris eximiae sanctitatis attributa (cf. ibid. p. 184).
Doctrina Novatorum sic resumitur in errorum schemate, theologo­
rum Tridentinorum examini proposito: “Extremam unctionem non
conferre gratiam, neque remissionem peccatorum, sed neque alleviare
infirmos, qui olim per gratiam curationum sanabantur, atque ideo eam
cum primitiva ecclesia cessasse, sicut et gratiam curationum. Articulus
iste est Melaneht. in locis communibus, et in apologia confess. Aug.
cap. de numero et usu sacramentorum, et etiam Calvini.”' Cui doc­
trinae Concilium Tridentinum opposuit canonem 2 (infra cit., p. 10),
in quo praedicti tres effectus, a Protestantibus negati, definiuntur.
Apud Orientales Schismaticos, quorum generalis doctrina de duplici
spirituali et corporali Extremae Unctionis effectu substantialiter con­
venit cum doctrina catholica, non desunt doctores, praesertim inter
moderniores, qui unum vel alium particularem effectum vel tacent, vel
in dubium revocant, vel clare denegare videntur.
Ita (ut interim taceamus de communi Orientalium opinione circa
’ Apud \ Theiner, Acta genuina ss oecumenici Concilii Tridentini (Zagabriac in
Croatia (1874]) I 552.

principalem effectum Extremae Unctionis, quem dicunt esse non spiri­
tualem sed corporalem sanitatem) effectum praesertim praeparationis
ad vitam aeternam, per corroborationem animi contra mortis horrores
et diaboli insidias, impugnant quidam ut Macarius Bulgakov, Bjeljaev,
Dyovuniotis, Malinovskij, Andrutsos et Mcsoloras, dicentes “sen­
tentiam [catholicam] . . . esse arbitrariam eamque non solum verbis
s. lacobi, de sola corporis sanatione et peccatorum remissione loquentis
antiquisque canonibus commendantibus ss. Eucharistiam ut tale contra
mortis horrores praesidium et in vitam aeternam viaticum, sed et
ipsius ecclesiae Romanae praxi usque ad saec. XII usitatae repug­
nare. . . Makarij autem | hanc impugnationem emolliens] scribit posse
extremam unctionem, si graviter decumbentibus, simul cum sacramento
poenitentiae et ss. Eucharistia administratur, considerari ut viaticum
et quaedam praeparatio ad introitum in gloriam, non tamen in se.
sed quia illis duobus aliis sacramentis iungitur.4 . . Andrutsos scribit
theologos occidentales [i.e. catholicos] effectum eumque principalem
in corroboratione animi («πίρρωσι? τής ψυχϊρ) ponere, et eos oppugnat,
qui vocem εγείρω I in textu lacobi] de animi alleviatione vel roboratione
accipiunt.5 Similiter Malinovsky censet versionem Vulgatae huius vo­
cabuli (‘alleviabit’) non esse accuratam et verbum hoc non de animi
sublevatione, sed de corporis restauratione intelligendum esse, cum
lacobus contra tristitiam et desolationem animi aliud medium, ora­
tionem nempe, commendet (lac. 5. 13 ).®”7 Effectus abstersionis reli­
quiarum peccati et remissionis poenae temporalis theologi schismatici
sub ambiguo silentio praetereunt, imo Andrutsos, qui priores effectus
meminit, illum reicit.8
Ceterum, hoc Orientalium dissidium exaggerandum non est, tum
quia plures alii, ut Gabriel Severus, Neokosmos, Sturdzas, Filaretus
et Jastrcbov, praedictum effectum corroborationis animi, in extremis
mortis adjunctis, explicite admittunt, tum quia etiam quidam inter
eos qui illum impugnant, videntur aliunde illum implicite admittere
cum generaliter affirmant effectum Extremae Unctionis esse sanatio­
nem, corroborationem, completam remissionem, salvationem. Praeci­
puum dissidium reducendum est ad ipsam communem eorum opinio­
nem de principali effectu hujus sacramenti quem contra doctores
catholicos dicunt esse non spiritualem sed corporalem sanationem
(quod tamen respicit ulteriorem et secundariam quaestionem, infra
pertractandam in art. 11; cf. p. 76-78); ex eo dissidio videntur pro* Theologia dogmatica [russiccl II (Pctropoli 1895) 475.
Δο-,ματικη τή$ όρΟοδόζου άιατολικήϊ Έκ\λησ<α$ (Athenis 1907) 404.
“.Summa orthodoxae dogmaticae theologiae Irussice] IV (Serghied-Posad ll09) 413.
' T. Spacii.. Doctrina theologiae Orientis separati dc Sacra Infirmorum Tnctionc
(“Orientalia Christiana,” n 74, Romae 1931) 103-105.
' Loc. cit.

cedere supradictae ambiguae quorundam fluctuationes circa ipsam
existentiam aliquorum spiritualium effectuum.

PARS AFFIRMATIVA
Nota theologica.

Generaliter loquendo, gratiae collatio est de fide ex Cone. Trid.,
can. 2. Pariter remissio peccatorum, saltem indeterminate (i.e. aut
omnium aut saltem aliquorum, aut mortalium aut venialium), est de
fide ex eodem can. 2. Quoad determinatos autem septem effectus:
1. Alleviatio infirmi, saltem generice, est de fide ex can. 2; spiritualis
alleviatio et confirmatio animae, est saltem proxima fidei ex eodem
canone collate cum cap. 2.
2. Remissio mortalium videtur theologice certa ex cap. 2 (sic
judicare videntur communiter theologi moderni cum simpliter
dicunt id esse certum: Lehmkuhl, Billot, Pesch, Schmitz, Tanquerey,
Van Noort-Verhaar, Kilker, Otten, Spacil, Lahitton, Verhamme,
Piscetta-Gennaro).
3. Abstersio reliquiarum peccati, saltem ut quid distinctum a remis­
sione mortalium, est theologice certa, ex cap. 2.
4. Sanatio corporalis, intellecta de aliquo saltem corporali effectu
in linea alleviationis vel curationis, videtur de fide ex toto magisterio
ordinario; intellecta de proprie dicta sanatione corporis seu reconvalescentia (sub Tridentina tamen conditione “Interdum, ubi saluti
animae expedierit”) est theologice certa ex cap. 2. Quidam, ut Suarez
et Pesch, dicunt hoc esse de fide, sed notandum est Suaresium aliosque
antiquiores habere ut fidei definitionem tum Decretum pro Armenis
Cone. Florentini tum capita ipsa Tridentina (praeter canones).
5. Praeparatio ad gloriam intellecta generaliter de ipsis spirituali­
bus auxiliis gratiae remissionis, abstersionis, alleviationis et confirma­
tionis, collatis ad praeparandum infirmum ad transitum aeternitatis
et ut “finis vitae firmissimum praesidium,” ut ait Cone. Trid., est
theologice certa ex eodem cap. 2.
6. Remissio venialium nullam meretur proprie dictam notam theo­
logicam, etsi sit tam communis sententia doctorum ut inaniter quis
refragaretur. Quidam dicunt eam esse certam (Van Noort-Verhaar,
Piolanti), imo de fide (Wirceburgenses), sed sunt intelligendi ad
tramitem nuper dictorum de remissione peccatorum indeterminate
accepta.
7. Remissio poenae temporalis multo minus notam theologicam
meretur, cum nihil solide ostendat eam includi in abstersione reliqui­
arum peccati a Concilio proposita.

Documenta Ecclesiae.

CONCILIUM FLORENTINUM tantummodo generaliter duplicem
effectum, spiritualis et corporalis sanationis, bis in eodem Decreto
pro Armenis proponit: “Quod si per peccatum aegritudinem incurrimus
animae, per poenitentiam spiritualiter sanamur: spiritualiter etiam et
corporaliter, prout animae expedit, per extremam unctionem. . . Ef­
fectus vero [Extremae Unctionis] est mentis sanatio et, in quantum
expedit, ipsius etiam corporis” (Denz. 695, 700). Effectus corporalis
proponitur ut conditionatus (“Prout animae expedit”).
CONCILIUM TRIDENTINUM bis directe et exclusive de effectu
hujus sacramenti loquitur, i.e. in cap. 2 et in can. 2: praeterea in ipso
prologo ante capita de Extrema Unctione, loquens de fine institutionis,
necessario involvit sermonem de effectu, cum ipse finis identificetur
ac determinetur per effectum in exeeutione.
Prologus: “Visum est autem sanctae Synodo, praecedenti doctrinae de
poenitentia adiungere ea, quae sequuntur de sacramento extremae unc­
tionis, quod non modo poenitentiae, sed et totius christianae vitae, quae
perpetua poenitentia esse debet, consummativum existimatum est a Pa­
tribus. Primum itaque circa illius institutionem declarat et docet, quod
clementissimus Redemptor noster, qui servis suis quovis tempore voluit
de salutaribus remediis adversus omnia omnium hostium tela esse
prospectum, quemadmodum auxilia maxima in sacramentis aliis prae­
paravit, quibus Christiani conservare se integros, dum viverent, ab
omni graviori spiritus incommodo possint: ita extremae unctionis
sacramento finem vitae tanquam firmissimo quodam praesidio munivit.
Nam etsi 'adversarius noster’ occasiones per omnem vitam quaerat
et captet, ut 'devorare’ [1 Petr 5, 8] animas nostras quoquo modo
possit: nullum tamen tempus est, quo vehementius ille omnes suae
versutiae nervos intendat ad perdendos nos penitus, et a fiducia etiam,
si possit, divinae misericordiae deturbandos, quam cum impendere
nobis exitum vitae perspicit” (JDenz. 907).
Cap. 2: “Res porro et effectus huius sacramenti illis verbis expli­
catur: 'Et oratio fidei salvabit infirmum, et alleviabit eum Dominus;
et, si in peccatis sit, dimittentur ei’ [lac 5, 15]. Res etenim haec
gratia est Spiritus Sancti, cuius unctio delicta, si quae sint adhuc
expianda, ac peccati reliquias abstergit, et aegroti animam alleviat et
confirmat, magnam in eo divinae misericordiae fiduciam excitando,
qua infirmus sublevatus et morbi incommoda ac labores levius fert,
et tentationibus daemonis 'calcaneo insidiantis’ [Gn 3, 15] facilius
resistit, et sanitatem corporis interdum, ubi saluti animae expedierit,
consequitur” (Denz. 909).

Can. 2: “Si quis dixerit, sacram infirmorum unctionem non conjerrc
gratiam, nec remittere peccata, nec alleviare infirmos, sed iam cessasse,
quasi olim tantum fuerit gratia curationum: A.S.” (Dcnz. 921 ).

In Prologo Concilium proponit effectum sacramenti generice ac
veluti in abstracto, sub ratione imis, eumque describit duplici nota:
Consummatio tum Poenitentiae tum totius vitae christianae, et firmis­
simum praesidium finis vitae.
In can. 2 Concilium tres exhibet effectus, i.e. collationem gratiae,
remissionem peccatorum, alleviationem infirmi, vel, si placet, hos duos
postremos, praemissa collatione gratiae tanquam communi effectu
cujuslibet sacramenti. Ratio quare alios effectus, puta ipsam cor­
poralem sanitatem, non explicet aut determinet, est quia tres tantum
illos effectus, utpote principales et aliorum inclusivos, ferebat negativa
propositio Protestantium, examini conciliorum theologorum propo­
sita et in canonem condemnatorium convertenda (cf. supra, p. 6).
Ceterum effectus corporalis sanitatis intelligendus est particulariter
inclusus in ipsa voce alleviationis; quod enim haec vox, saltem in illo
canone, non significet tantum spiritualem alleviationem sed etiam cor­
poralem, patet tum ex verbis appositis in praedicta Novatorum propo­
sitione (“Neque alleviare infirmos, qui olim per gratiam curationum
sanabantur”), quorum vestigium manet in ipso canone (“Quasi olim
tantum fuerit gratia curationum”), tum ex eo quod illi voci nulla appo­
sita est determinatio trahens ad solum sensum spiritualem, quam
quidam Patres suggerebant.0
In cap. 2, Concilium amplius determinat Extremae Unctionis ef­
fectus, docens eos contineri in ipsis verbis lacobi. Et imprimis docet
effectum esse gratiam, imo gratiam unctivam (“Haec gratia cuius
unctio delicta abstergit”); subinde assignat quatuor proprietates vel,
si placet, quatuor determinatos effectus hujus gratiae, scilicet abstersionem delictorum, abstersionem reliquiarum peccati, alleviationem et
confortationem animae, sanitatem corporis; quibus addi potest prae­
paratio ad gloriam.

Primo, abstersio delictorum, si quae sint adhuc expianda.
Ultima haec verba non significant meram conditionem existentiae
peccatorum, secus frustranee et inepte adderentur, cum evidens sit non
posse peccata abstergi nisi sint, sed implicant conditionem minuentem
Ita Clodicnsis: “Cum [lacobus] dicit: alieviabit cum Dominus, intelligitur de anima.”
Monopolilanus : “Alleviare, addatur, spiritualiter ; non enim de corpore intelligi potest."
Ca tellintaris : “Alleviare, dicatur, quoad animam”; item; Negatio Novatorum de aegroti
alkviatione est “falsa, si autem intclligcretur de alleviatione corporalis infirmitatis,
catholica esset; alias enim homines nunquam morerentur. Intelligitur autem de anima.”
\nud \ TnuNt.R, .-icta genuina ss. oecumenici Concilii Tridentini (Zagabriac in Croatia
[18741) I 568, 573. 593.

influxum sacramenti, quasi significetur Extremam Unctionem non esse
primario ordinatam ad delictorum remissionem, eam tamen secundario
praestare ubi contingat delicta nondum fuisse per proprium medium
Poenitentiae remissa. In prioribus verbis “Abstersio delictorum” Con­
cilium non distinguit inter peccata mortalia et venialia, sed utraque
includit sub communi voce “delicta.” Inepte autem quidam, ut Estius
(In 4 Sent., dist. 23, § 4), ex hac ipsa voce concludunt Concilium loqui
de solis venialibus, cum, aiunt, “delinquere” dicatur de minoribus
offensis; nam Concilium binas voces “delicta” et “peccata” (necnon
vocem “crimina”) indifferenter ut aequivalentes adhibet, ut constat
tum ex aliis locis (sess. 14 de Poenit., cap. 5: “Mortalia crimina,”
“Peccata mortalia,” cap. 8: “Qui ante baptismum per ignorantiam
deliquerint [Agitur de peccatis gravibus],” “Pro qualitate criminum,”
“Gravissimis delictis”), tum ex ipso contextu de Extrema Unctione
(cap. 2: “Delicta et peccati reliquias abstergit,” can. 2: “Remittere
peccata”); propterea Catechismus Cone. Trid., mentem Concilii
aperiens, loquitur explicite de remissione utrorumque peccatorum.

Secundo, abstersio reliquiarum peccati.
Theologi quidam, praecipue moderniores, in suis disputationibus
in vario sensu hanc expressionem accipiunt (cf. infra, p. 48-51),
scilicet vel pro ipsis peccatis relictis post susceptionem aliorum sacra­
mentorum, signanter Poenitentiae (peccatorum reliquiae = peccata
reliquiae = peccata relicta); vel pro peccatis venialibus quae in ra­
tione culpae sunt veluti quaedam reliquia seu imperfecta realitas
respectu mortalium; vel pro poena temporali relicta post remissa pec­
cata; vel pro pravis habitibus sive physicis inclinationibus relictis ex
consuetudine peccandi; vel pro quadam animi “debilitate et ineptitudine quae in nobis relinquitur ex peccato actuali vel originali,” ut
accipit S. Thomas cum antiquioribus; vel tandem pro duobus vel pluri­
bus ex praedictis. Et quidem, juxta haec sua placita, exponunt sensum
illius expressionis in ipso textu Concilii.
Concilium autem “peccati reliquias” non accipit pro ipsis peccatis
relictis. Id patet tum ex explicita distinctione inter abstersionem pec­
catorum, si quae sunt adhuc expianda, et abstersionem reliquiarum
peccati; tum ex ipso numero singulari vocis peccati copulato cum
numero plurali vocis reliquiarum, nam etsi expressiones “reliquiae
peccatorum” vel “reliquia peccati” possunt absolute loquendo intelligi
de relictis peccatis vel relicto peccato, illa expressio “reliquiae pec­
cati” requirit sensum causalem (i.e. reliquiae quae sunt ex peccato)
et prohibet sensum attributionis (i.e. reliquiae quae sunt peccatum);
tum ex eo quod in sess. 14, cap. 8 de satisfactione in sacramento
Poenitentiae, Concilium, adhibens eandem expressionem, ait: “Procul

dubio ... magnopere a peccato revocant. . . satisfactoriae poenae . . . ;
medentur quoque peccatorum reliquiis, et vitiosos habitus male vivendo
comparatos contrariis virtutum actionibus tollunt” (Dcnz. 904).
Praeterea, Concilium “peccati reliquias” non accipit pro pravis
habitibus relictis ex peccato, ut patet tum ex his ultimis verbis in
quibus illos distinguit a reliquiis peccatis, adhibendo particulam “et”
ac simul assignando rationem qua ipsi auferri possint, scilicet exer­
citium virtutum; tum ex hac ipsa assignata ratione, nam de facto non
aliter ipsi auferri possunt nec, ut ex experientia constat, per gratiam
Extremae Unctionis auferuntur. Utrum vero Concilium “peccati reli­
quias” accipiat, sicut S. Thomas, pro sola animi debilitate ex peccato
relicta, an etiam pro debito poenae, difficile dixeris. Primum probabile
facit tum sensus S. Thomae et antiquiorum, ex quibus Concilium eam
expressionem deduxit; tum proprietas verborum, nam proprie loquendo
poena est quoddam debitum vel reatus qui aufertur, extinguitur,
deletur, non vero quaedam macula vel affectio quae abstergatur vel
quaedam infirmitas cui mederi possit. Alterum probabile facit tum
contextus praedictorum verborum cap. 8 de satisfactione, qui videtur
exigere ut expressio “Satisfactoriae poenae . . . medentur peccatorum
reliquiis” accipiatur pro extinctione debiti poenae temporalis, secus
mentio hujus praecipui effectus satisfactionis in illis verbis desidera­
retur (nisi dicatur hanc mentionem abundanter fieri in reliqua parte
ejusdem capitis); tum contextus ipsius cap. 2 de Extrema Unctione,
si nempe dicatur alleviationem animi a Concilio intelligi pro ablatione
praedictae debilitatis animae, quae est quaedam peccati reliquia, ita
ut praecedentia verba “Peccati reliquias abstergit” sonent generalius
de ablatione duplicis speciei reliquiarum, scilicet sive debilitatis animi
sive, ac praesertim, debiti poenae temporalis; tum infra referenda
verba Catechismi Cone. Trid., qui in hoc generali sensu videtur acci­
pere expressionem “reliquiae peccati.”
Tertio, animae allcviatio et confirmatio.
Cum huiusmodi alleviatione et confirmatione animae Concilium
connectit excitationem fiduciae in divinam misericordiam, et conse­
quentem effectum tum supportationis laborum mortalis infirmitatis
tum validi certaminis contra daemonis tentationes. Utrum eam alle­
viationem et roborationem Concilium intendat distinguere a praece­
denti effectu abstersionis illius reliquiae peccati quae est ipsa animi
debilitas, an potius cum hac identificare, ad sensum doctrinae S.
Thomae, non constat. Concilium videtur potius abstrahere ab his
ulterioribus theologorum determinationibus atque mere materialiter
distinguere ac successive apponere varios Extremae Unctionis effectus.

Quarto, consecutio sanitatis corporis, interdum, ubi saluti animae
expedierit.
Hic effectus ut conditionatus proponitur, imo conditio duplici ex­
pressione exhibetur “interdum” et “ubi saluti animae expedierit.”
Hinc theologi disputant utrum agatur de duplici conditione, quarum
una explicatur, altera subintelligitur (i.e. sanitas corporis datur si
expedit saluti animae, et tunc quidem non semper datur sed interdum,
dependenter nempe ab alia conditione quam Deus novit vel apponit10*
),
an agatur de unica conditione (nempe solius connexionis cum salute
animae) explicante particulam diminutivam “interdum” (i.e. Sanitas
corporis non semper datur sed interdum, seu ubi saluti animi expe­
dierit, qua quidem supposita conditione, semper datur).
Primum sensum probabilem faciunt sequentia duo documenta: Pri­
mum schema cap. 2, pro verbis “Et sanitatem corporis interdum, ubi
saluti animae expedierit, consequitur,” hanc longiorem formam ferebat:
“Accedit ad hos effectus quandoque sanitas corporis, quae olim in
primitiva et latente ecclesia ad confirmationem et commendationem
rudis adhuc fidei quasi quoddam internae sanationis signum frequentius
conferebatur. Nunc [Theiner immerito ponit: Non] vero, roborata iam
et adulta fide, rarius nec nisi in quantum aegrotantis saluti expedire
Dominus noverit, exhibetur.”11 Duo igitur apponebantur conditiones,
i.e. tum ratio confirmandi fidem Christianorum tum nexus cum spiri­
tuali salute aegroti, quae praeterea explicite distinguebatur per par­
ticulam disiunctivam “Nec nisi.” Omissio autem, tum hujus particu­
lae tum prioris illius rationis, in schemate definitivo, non arguit
suppressionem prioris conditionis, sed tantum abbreviatam et minus
determinatam eius mentionem in voce “interdum.”
Quod quidem non leviter videtur confirmari ex Catechismo Cone.
Trid., qui, explicans mentem Concilii, eandem rationem et distinctio­
nem repetit, inquiens: “Accedit postremo, si quidem profutura sit,
etiam corporis sanitas. Quod si aegroti eo tempore eam minus conse­
quuntur, id quidem non Sacramenti vitio, sed ob eam potius causam
evenire credendum est, quod eorum magna pars, vel qui sacro oleo
perunguntur, vel a quibus administratur, fides infirmior est. Testatur
enim Evangelista, Dominum apud suos multas virtutes non fecisse
propter incredulitatem illorum. Quanquam etiam recte dici potest,
10 Ita Estius (infra cit., in p. 197) et Tanner qui scribit: “Posteriora verba ad
particulam 'interdum’ addita videntur, non nudae explicationis causa, quasi videlicet
semper restituatur sanitas, quando id saluti animae expediat ; rectius enim tunc omissa
fuisset particula 'interdum,’ sed addita videntur per oppositionem, ut significetur nullo
casu restitui sanitatem corporis vi sacramenti, nisi saluti animae expedierit; etsi ne tunc
quidem semper ea restituatur” (Theol. schol., t. 4, disp. 7, q. 11, dub. 2, n. 47).
“ Apud F. Cavaixera, “Le décret du Concile de Trente sur la Pénitence et l’ExtrêmeOnction,’’ Bulletin de Littérature Écclésiastique, 39 (1938) 23.

christianani religionem, ex quo altius tanquam radices egit in animis
hominum, minus iam huiusmodi miraculorum adminiculis indigere.
quam olim nascentis Ecclesiae initio necessaria esse viderentur. Sed
tamen hoc loco fides magnopere excitanda erit. Utcumque enim, quod
ad corporis valetudinem attinet, Dei consilio et voluntate ceciderit
certa spe niti fideles debent, se huius sacri olei virtute spiritualem
sanitatem consecuturos esse” (p. 2. c. 6, q. 16). In eundem sensum
paulo superius Catechismus habet: “Ac deinde aegroto Parochi per­
suadere studeant, ut ea fide se ungendum Sacerdoti praebeat, qua
olim. qui ab Apostolis sanandi erant, se ipsos offerre consueverant.
In primis autem animae salus, deinde corporis valetudo, cum illa
adiunctione. si ea ad aeternam gloriam profutura sit, expetenda est.
Nec vero dubitare fideles debent, quin sanctae illae et solemnes preces
a Deo audiantur, quibus sacerdos non suam, sed Ecclesiae et Domini
nostri Jesu Christi personam gerens utitur” (ibid. q. 12).
Alterum vero sensum probabilem faciunt sequentes rationes. Primo,
ipsa grammatica verborum constructio id postulare videtur. Nam ipsa
absentia omnis particulae, etiam conjunctivae, inter vocem “inter­
dum” et verba “ubi saluti animae expedierit” ostendit haec esse mere
explicativa illius vocis, non vero appositiva novae conditionis, idemque
ostenditur etiam ex eo quod si vox “interdum” implicaret distinctam
conditionem, debuisset logice postponi illis verbis, ita ut diceretur:
“Sanitatem corporis infirmus consequitur ubi saluti animae expedierit
et quidem non semper sed interdum.” Nec valet opponere quod in
hac interpretatione frustraneum fuisset addere vocem “interdum.”
cum hoc intelligatur in caeteris verbis; nam id convenienter fieri potuit
ad directe explicandam incertitudinem effectus (Sanitas corporalis
non semper datur, sed interdum, i.e. quando expedit saluti animae).
Secundo, Cone. Florentinum, cui conformatur doctrina Tridentini.
nonnisi unam spiritualis salutis conditionem apponit. Tertio, ipsa
mutatio prioris schematis id suadet; nam in schemate definitivo sup­
pressa est tum mentio alterius conditionis, tum etiam particula “Nec
nisi" quae, etsi non necessario, poterat disiunctive interpretari. Quarto,
si consideretur non infrequens influxus doctrinae S. Thomae in formulationem doctrinae Concilii praecipue in materia sacramentorum,
praedictus sensus confirmari potest ex his verbis S. Doctoris: “Ex
hoc sacramento non sequitur corporalis sanitas semper, sed quando
expedit ad spiritualem sanationem” (Suppi., q. 30, a. 2).
Probabilius dicendum est Concilium ab utroque sensu, inclusive
n< mpe vel exclusivo alterius conditionis praeter connexionem cum
salute animae, abstrahere voluisse, ita ut hoc tantum positive docere
intendat quod sanitas corporalis non semper datur sed interdum et,

quando datur, semper est conditionata saluti animae; an vero vicissim,
quando haec conditio verificatur, sanitas corporalis semper detur, ita
ut haec sit unica requisita conditio, Concilium nec affirmat nec negat,
sed interpretationi et disputationi theologorum relinquit. Id suadent
copulatae rationes utriusque interpretationis. Additio et positio vocis
“interdum” praefato scopo Concilii apprime inservit; si enim Con­
cilium omisisset illam vocem, visus fuisset favere secundae interpre­
tationi, si vero eam postposuisset, primae interpretationi favisset; eam
vero adhibendo simul ac praeponendo, utrique satisfacit et nulli favet.
Ex ipsis quidem Actis Concilii nihil directe colligi potest, nam nulla
peculiaris discussio habita est sive de ipsa quaestione sive circa mu­
tationem faciendam in priori schemate; in allocutionibus theologorum
conciliarium invenitur unus vel alter, ut Rogcrius Juvenis, hanc appo­
nens conditionem “Quando Deo videtur ad salutem animae expedire.” item unus vel alter, ut episcopus Clodicnsis, hanc generaliorem condi­
tionem exprimens: “Nunc [secus ac in antiqua ecclesia, quae simul
charismate sanationum utebatur] non sanatur semper corpus, nisi cum
Deo ita expedire videtur.”1’
Ceterum, nulla apparet vera discrepantia inter praedicta verba
Tridentini et sive Cone. Florentinum sive primum schema Tridentinum sive subsequentem explicationem Catechismi Cone. Trid. Nam
verba Cone. Flor. “Per extremam unctionem etiam corporaliter sana­
mur prout animae expedit” non necessario intelligenda sunt in eo
sensu positivo quod quandocunque haec conditio verificatur semper
sanamur, sed possunt intelligi in eo sensu negativo quod nunquam
per sacramentum sanamur nisi haec conditio verificetur. ita ut haec
conditio non necessario trahat effectum sanationis, sed effectus sana­
tionis necessario implicet hanc conditionem. Primum autem schema
Tridentinum convenienter explicari potest de corporali sanitate quae
in primitiva ecclesia accedebat ex addito charismate sanationis, in­
fluente praeter sacramentum et una cum sacramento, ita ut id quod
nunc rarius accidit ex solo influxu sacramenti, tunc frequentius con­
tingebat sive ob copulatum influxum charismatis, quod aut una cum
sacramento aut ex se solo, ubi sacramentum non operaretur, sanitatem
conferebat, sive quia tunc illa conditio (“Si expedit saluti animae”)
frequentius verificabatur. nam ipsa ratio confirmandi per exteriores
et corporales effectus rudiorem fidem primorum Christianorum reduci­
tur ad beneficium spiritualis salutis ipsius infirmi. Similiter explicari
possunt parallela verba Catechismi Cone. Trid. de influxu fidei sub­
jecti et ministri in effectum corporalis sanationis; agitur nempe vel
"Apud Theiner, Op. cit. (supra, in p. 10) 542.
” Ibid. 573.

de distincto ac concomitanti influxu ex opere operantis fidei, quae
miraculosum Dei interventum attrahit praeter vim propriam ipsius
sacramenti, vel de influxu fidei indirecte redundante in ipsam supradictam conditionem ad effectum sacramentalem requisitam, quatenus
nempe, ubi sacramentum absque congruenti fiducia recipiatur vel ad­
ministretur, saepe spirituali saluti ipsius infirmi non expedit ut etiam
corporalis sanitas, praeter necessarium effectum sacramenti, ei con­
feratur. Ceterum, cum verba sive supradicti prioris schematis Concilii
sive ipsius Catechismi maneant aliquatenus ambigua et explicatione
indigeant, consultius Concilium Tridentinum, ut clarius vindicaret
contra Protestantes proprium ac sacramentalem influxum Extremae
Unctionis in ipsum effectum corporalis sanitatis, discrimen illud inter
antiquam et posteriorem ecclesiam necnon omnem mentionem influxus
fidei vel charismatis sanitatis simpliciter omisit (cf. infra dicenda in
art. 18, p. 220—222).

Quinto, addi potest efiectus praeparationis ad vitam aeternam.
Hunc effectum Concilium non proponit ut aliquid particulare et
distinctum a praecedentibus, sed potius ut quandam extensionem
ipsius effectus alleviationis et confirmationis, consistentem in duplici
actu levius ferendi labores morbi et facilius resistendi tentationibus
daemonis, quarum finalem vehementiam Concilium jam extulerat in
Prologo, ubi etiam hoc sacramentum proponit ut “finis vitae firmissi­
mum praesidium” et “totius christianae vitae consummationem”.
CATECHISMUS CONC. TRID. haec de effectibus Extremae Unc­
tionis habet: “Explicandae sunt etiam accuratius utilitates, quas ex
hoc Sacramento capimus, ut si nihil aliud fideles, ad eius usum possit
allicere, ipsa saltem utilitate ducantur: cum ita comparatum sit, ut
omnia fere nostris commodis metiamur. Docebunt igitur Pastores, hoc
Sacramento gratiam tribui, quae peccata, et in primis quidem leviora,
et, ut communi nomine appellantur, venialia remittit. Exitiales enim
culpae Poenitentiae Sacramento tolluntur. Neque enim hoc Sacramen­
tum primario loco ad graviorum criminum remissionem institutum est,
sed Baptismus tantum et Poenitentia vi sua hoc efficiunt.
“Altera est sacrae Unctionis utilitas, quod animam a languore et
infirmitate, quam ex peccatis contraxit, et a ceteris omnibus peccati
reliquiis liberat. Tempus autem huic curationi opportunissimum exis­
timandum est, cum gravi morbo afflictamur, ac vitae periculum im­
pendet. Etenim homini natura insitum est, ut nihil in rebus humanis
aeque ac mortem pertimescat. Auget autem magnopere hunc timorem
praeteritorum scelerum memoria: cum praesertim gravissima conscien­
tiae nostrae accusatio nos urgeat. . . Deinde illa cura et cogitatio

vehementer angit, quod paulo post stare oporteat ante Tribunal Dei,
a quo de nobis iustissima pro eo, ac meriti fuerimus, sententia ferenda
sit. Saepe autem evenit, ut fideles hoc terrore perculsi, se miris modis
exagitari sentiant. Nihil autem ad mortis tranquillitatem magis con­
ducit, quam si tristitiam abiiciamus, et laeto animo Domini adventum
expectemus, paratique simus, depositum nostrum, quandocumque illud
a nobis repetere voluerit, libenter reddere. Ut igitur hac sollicitudine
fidelium mentes liberentur, animusque pio et sancto gaudio repleatur.
Extremae Unctionis Sacramentum efficit. . . .
“Praeterea aliud, etiam, quod merito omnium maximum videri
potest, ex eo consequimur. Nam etsi humani generis hostis, quoad
vivimus, nunquam desinit de interitu et exitio nostro cogitare: nullo
tamen tempore, ut nos omnino perdat, ac, si fieri possit, spem nobis
divinae misericordiae eripiat, vehementius omnes nervos contendit,
quam cum supremum vitae diem appropinquare animadvertit. Quamobrem fidelibus arma et vires hoc Sacramento subministrantur, quibus
adversarii vim et impetum frangere, et illi fortiter repugnare possint.
Allevatur enim et erigitur aegri animus divinae bonitatis spe: eaque
confirmatus morbi incommoda omnia fert levius, ac ipsius daemonis
calcaneo insidiantis artificium et calliditatem facilius eludit” (p. 2,
c. 6, q. 14-16).
Sequuntur ibid, verba de effectu corporalis sanitatis, supra relata
(p. 13 sq.).

Catechismus igitur paulo fusius determinat et explicat praedictos
effectus assignatos a Concilio. Remissionem peccatorum distinguit in
remissionem mortalium, quam dicit primario convenire Baptismo et
Poenitentiae, et remissionem venialium, quam magis directe attribuit
Extremae Unctioni (“Et in primis quidem leviora”). In effectu libera­
tionis a reliquiis distinguit inter reliquias quae sunt animi languor et
infirmitas (ad sensum S. Thomae) et “ceteras omnes peccati reli­
quias”; inter ceteras has reliquias intelligi poenas temporales probabile
videri potest ex ipsa generalitate expressionis, sed certum non est quia
catechismus, nulla interposita allusione ad reatum poenae temporalis,
eas reducere videtur ad solas anxietates, timores, tentationes et spiri­
tualia pericula, quibus, ratione peccatorum, subicitur infirmus in ar­
ticulo mortis, quaeque latiori acceptione dici possunt morales reliquiae
peccati, utpote cum eo connexae. Animi alleviationem et conforta­
tionem (“Alleviator enim et erigitur aegri animus”) in ferendis morbi
incommodis et daemonis tentationibus, profusiori sermone Catechis­
mus extollit. Effectum corporalis sanitatis cum maiori sed tamen ali­
quatenus ambigua determinatione effert, accedens ad formulam prioris
schematis Concilii, ut supra dictum est (p. 15 sq.); notanda est

etiam conditionalis appositio “Si quidem profutura sit” quae generalius
sonat quam appositio Tridentina et Florentina “Ubi saluti animae
expedierit,” “Prout animae expedit”; ceterum eadem expressio paulo
antea (q. 12, cit. in p. 14) a Catechismo sic determinatur: “Si ea
ad aeternam gloriam profutura sit.” Effectum praeparationis ad glo­
riam, quatenus importat elusionem insidiarum daemonis ad limen
aeternitatis, extollit tanquam praecipuum (practice quidem loquendo)
effectum hujus sacramenti (“Quod merito omnium maximum videri
potest”) ; praeterea, circa initium totius capitis de Extrema Unctione
(q. 1), loquens de fine institutionis hujus sacramenti, ipsum exhibet
tanquam alterum baptismum qui expeditiorem reddit viam ad caeles­
tem beatitudinem : “Quare fiet, ut in ipsa mortis expectatione se minus
perturbari sentiant; sed immortales Deo gratias agant, qui ut Baptismi
Sacramento aditum nobis ad veram vitam patefecit, ita etiam ut ex
hac mortali vita decedentes, expeditiorem ad caelum viam haberemus,
Extremae Unctionis Sacramentum instituit.”
RITUALE ROMANUM in tit. 5, c. 1 De Sacramento Extremae
Unctionis, haec habet: “Extremae Unctionis Sacramentum a Christo
Domino institutum [est] tanquam caelestis medicina, non animae
solum, sed etiam corpori salutaris. . . Adhibendum est . . . eo . . .
tempore, si fieri possit, cum illis adhuc integra mens et ratio viget,
ut ad uberiorem Sacramenti gratiam percipiendam, ipsi etiam suam
fidem, ac piam animi voluntatem conferre possint, dum sacro liniuntur
Oleo.” Hic duplex, spiritualis et corporalis, effectus proponitur absque
ulteriori determinatione, nec ulla apposita conditione quoad corporalem
effectum, utpote aliunde nota. Ultima verba de influxu fidei subjecti
in effectum sacramenti videntur referri ad solum effectum spiritualem
(“Sacramenti gratiam”) et non etiam ad corporalem sanitatem, juxta
sensum supradicti textus Catechismi Cone. Trid.
In ipsa forma adhibenda in sacramenti administratione, quae re­
fertur subinde in c. 2 (cf. in art. 7, tom. 1, p. 517), solus refertur
effectus indulgentiae a delictis (Indulgeat tibi Dominus quidquid deli­
quisti). Immerito autem quidam ibi vident expressam solam remissio­
nem mortalium, aut solam remissionem venialum, aut generice solam
peccatorum remissionem. Cum enim in ecclesiastica terminologia verba
“delinquere,” “delicta,” “peccare,” “peccata,” accipi soleant generaliter
tum de ipsis peccatis, tam mortalibus quam venialibus, tum de omni
reatu connexo cum peccato, ut reatu poenae, tum etiam de omni
peccati sequela, uti est etiam corporalis infirmitas, merito dici potest
haec omnia modo generali implicari in verbo “Deliquisti” et omnem
sacramenti effectum involvi in verbis “Indulgeat quidquid deliquisti”
(cf. infra, art. 11. p. 84 sq.).

DE EFFECTIBUS

19

Ceterum, fere omnes effectus huius sacramenti (i.e. salus corporalis,
gratia, sanatio vulnerum, remissio peccatorum, expulsio omnium do­
lorum mentis et corporis, plena interius et exterius sanitas) referuntur
in prima ex tribus orationibus post unctiones (“Domine Deus”), quae
quidem est ipsa eadem oratio quae in Sacramentario Gregoriano (cit.
in tom. 1, p. 140) unctiones praecedit.
CONCLUSIO
Effectus hujus sacramenti sunt quatuor illi, quos sub communi nomine
ac ratione “gratiae unctivae” assignat ipsum Cone. Trid., scilicet remissio
peccatorum, abstersio reliquiarum peccati, alleviatio seu confirmatio animae,
conditionata corporis sanatio. In his ceteroquin continentur septem effectus,
quos solent theologi assignare, nimirum remissio peccatorum mortalium,
abstersio reliquiarum peccati, alleviatio (seu confirmatio, corroboratio, con­
fortatio), sanitas corporalis, immediata praeparatio ad gloriam, remissio
peccatorum venialium, remissio poenae temporalis.

Probatur 1. EX SENSU TRADITIONIS AB IPSA SCRIPTURA

DERIVATO.

In Mare. 6. 12 sq. effectus unctionis apostolorum in Christi minis­
terio (quae, iuxta Cone. Trid., fuit quaedam sacramenti “insinuatio,”
imo, ut diximus in art. 1, tom. 1, p. 59 sq., quaedam eius proprie
dicta praeparatio et initium) exhibetur ut infirmi sanatio (^«ράπενον:
sanabant).
In textu lacobi, 5.14-15, triplici expressione effectus exhibetur:
salvatio, alleviatio, remissio peccatorum. Ut exposuimus in art. 1
(tom. 1, p. 76-87), doctores non uno modo tres istas voces explicant.
Sufficiet autem hic sequentes ac certiores conclusiones adnotasse:
Primo, uterque effectus, spiritualis et corporalis, sufficienter exprimi­
tur; et quidem de spirituali nullum dubium est ipsum saltem in tertia
voce exprimi, seu in remissione peccatorum, et, saltem probabilissime,
etiam exprimitur in una ex aliis duabus vocibus aut in utraque; cor­
poralis vero effectus certe significatur vel in voce “salvatio” vel in
voce “alleviatio” vel in utraque, ut patet saltem ex Traditionis inter­
pretatione. Secundo, hae duae voces non habent eandem omnino
significationem, secus frustra altera adhiberetur. Tertio, vox “sal­
vatio” magis generaliter sonat quam “alleviatio”; probabiliter autem
significat totum sacramenti effectum, tam spiritualem quam cor­
poralem, modo generico et confuso, seu totum quod infirmo
spiritualiter prodesse potest et quo ipse indiget in ea peculiari
circumstantia, dum “alleviatio” videtur potius significare effectum

particularem (spiritualem aut corporalem aut utrumque) seu
aliquam determinationem prioris generalis effectus. Quarto, remis­
sio peccatorum refertur saltem, aut peculiariter, ad peccata mor­
talia, ut satis constare videtur ex forma conditional! (“Si in peccatis
sit”), quam in obvio sensu proprie conditional! intelligit ipsum Cone.
Trid. (“Si quae sint adhuc expianda”) ad mentem ipsius Traditionis;
utrum vero necne referatur etiam ad peccata venialia, necnon ad
reatum poenae et reliquias peccati seu animi languorem et debilitatem,
ex ipso textu non constat. In textu igitur lacobi certe continetur, saltem
modo generali, uterque spiritualis et corporalis effectus huius sacra­
menti, scilicet sanatio mentis et corporis, in qua tanquam in nucleo
primigenio ceteri effectus includuntur. Et hoc quidem sufficit ad refel­
lendam plurium Novatorum interpretationem de mere corporali sensu
effectus exhibiti a lacobo, eorumque calumniam de essentiali discrimine
inter doctrinam Apostoli et praxim doctrinamque posterioris Ecclesiae
de proprie dicta sacramentali indole et efficacia ritus unctionis definita
a Cone. Tridentino.
TRADITIONEM quod attinet, iuverit singillatim sequi tres perio­
dos iam delineatas in art. 1 (tom. 1, p. 94sqq.), cursim quae ad rem
faciunt ex singulis testimoniis colligendo, addita breviori doctrinae
synthesi ad calcem uniuscujusque periodi. Ceterum, ex ibidem dictis
supponimus variam esse illorum testimoniorum vim et efficaciam, prout
quaedam nonnisi magis vel minus probabiliter referuntur ad ipsum
sacramentum Extremae Unctionis, quod praecipue valet de docu­
mentis primae periodi.
Prima periodus, a Didache {circa initium saec. 2) ad Innocentium I
(initio saec. 5).

Irenaeus (tom. 1, p. 94) refert Gnosticos unctioni infirmorum,
qua catholicam unctionem perverse imitabantur, adseripsisse spiritua­
lem effectum liberationis ab insidiis daemonum (“Ut incomprehensi­
biles et invisibiles principibus et potestatibus fiant”) et remotionis
impedimenti ad supernam vitam et unionem cum Divinitate (“Et ut
superascendat super invisibilia interior ipsorum homo, quasi corpus
quidem ipsorum in creatura mundi relinquatur, anima vero projiciatur
Demiurgo”). In quadam probabili allusione ad hoc sacramentum
(tom. 1, p. 435), Irenaeus illi tribuit corporalem effectum curationis
et pristinae sanitatis restitutionis.
Apocryphum Evangelium Nicodemi (sive Acta Pilati; tom. 1, p.
95) corporalem effectum exhibet verbis “Oleum ligni misericordiae,
ut perungas patrem tuum Adam pro dolore corporis sui.”
Tertullianus (tom. 1, p. 97) in sua non improbabili allusione ad

Extremam Unctionem, ut ritum ab haereticis usurpatum, innuit simi­
liter corporalem ejus effectum. “Mulieres haereticae . . . audent . . .
curationes repromittere.”
Origenes in discusso illo textu In Lev. 2. 4, quem diximus esse
primum notabile documentum de Extrema Unctione (tom. 1, p.
97-102), clare proponit effectum remissionis peccatorum.
Eusebius Caesariensis (tom. 1, p. 102) magnifice exhibet effectum
dispositionis ad gloriam, veluti medium victoriae super mortem et
immortalis aeternaeque vitae. “Etenim uncti illo unguento, non ultra
morti erunt obnoxii, sed immortalitatis et aeternae vitae consortes,
mortem imbecillam et quasi mortuam reddent.”
Athanasius (tom. 1, p. 103) eundem effectum paulo aliter exprimit.
“Post labores quos sustinui . . . , tunc ceu oleo utar ad regale sacer­
dotium; et hoc erit mihi in diuturnorum laborum praemium.”
Ambrosius (tom. 1, p. 104) exhibet corporalem effectum. “Cur ergo
manus imponitis, et benedictionis opus creditis, si quis forte revaluerit
aegrotus?”
Chrysostomus, qui una cum Origene est praecipuus testis huius
periodi, eadem claritate proponit effectum remissionis peccatorum in
De sacerdotio 3. 6 (torn. l,p. 104-106). Praeterea, in alio non improba­
bili textu, In Matth., hom. 32. 6, exhibet corporalem effectum: “Quot­
quot cum fide tempestive oleo uncti a morbis liberati sunt.”
Inter monumenta liturgica, Traditio Apostolica (tom. 1, p. 108 sq.)
refert effectum corporalis saltem sanitatis. Latina quidem versio origi­
nalis graeci “Sanitatem | oleo] utentibus praebeat” videtur potius
suggerere corporalem tantum effectum, dum versio aethiopica cujus
sensus est “Sanctify them who receive it”u effert solum effectum
spiritualem, mutans vocem sanitatis in verbum sanctificationis. Quae
sit verior lectio et quae discriminis ratio, non satis constat. Verisimi­
lius quis dicet conceptum sanitatis seu salutis, expressum in originali,
latius patuisse quam corporalem sanitatem, seu utramque corporalem
et spiritualem sanitatem importasse, ac inde versionem aethiopicam
non illegitime ad sensum spiritualem determinasse id quod, tum in
originali tum in latina versione, generice tantum exprimebatur.
Canones Hippolyti (tom. 1, p. 110) eundem effectum exhibent cor­
poralis sanationis (“reconvalescit a morbo,” “aegroti curationem ha­
bent.”). Praeterea, effectum alleviationis seu confortationis exprimitur
verbis “Oblectatur infirmus.”
Didascalia Apostolorum (tom. 1, p. 111) loquitur de effectu “sani­
tatis,” verisimiliter in eodem sensu corporali.
Sacrament arium Serapionis (tom. 1, p. 111 sq.), quod est tertium
“ BriGhtman, Liturgies Eastern and Western 1 (Oxford 1S96) 190.

(cum Origene et Chrysos to mo ) praecipuum testimonium huius periodi,
in sacramentalis olei benedictione, exhibet utrumque spiritualis et cor­
poralis sanitatis effectum, sequenti generali expressione cuius tenor
saepe in posteriori traditione occurrit: “In sanitatem et integritatem
animae et corporis et spiritus.” Praeterea, signanter distinguit varios
effectus etiam spirituales, seu gratiam, remissionem peccatorum, de­
pulsionem omnis languoris et infirmitatis, expulsionem et expugna­
tionem daemonum: “Fiat (hujus olei unctio) in depulsionem omnis
languoris et omnis infirmitatis, in remedium adversus omne daemo­
nium . . . , in gratiam bonam et remissionem peccatorum, in remedium
vitae et salutis.”
Constitutiones Apostolorum (tom. 1, p. 115) in formula bene­
dictionis olei tres exhibet effectus, i.e. alleviationem (“Oleum ad ex­
hilarandum vultum in exsultationem laetitiae”), daemonum expugna­
tionem et corporalem sanitatem: “Da [huic oleo] vim effectricem
sanitatis, morborum expultricem, daemonum fugatricem, omnium in­
sidiarum profligatricem.”
Testamentum D.N.J.C. (tom. 1, p. 115) in formula benedictionis
olei duos exhibet effectus: liberationem a laboribus, seu languoribus,
sanationem ab infirmitate (“Liberet laborantes, sanet aegrotantes”),
qui fere coincidunt cum duobus assignatis in verbis lacobi “Salvabit,
Alleviabit.”
In hac igitur prima ac pauperiori periodo, praecipui ex supradictis (p. 3) septem effectibus hujus sacramenti exhibentur, scilicet
allcviatio (Canones Hippolyti. Constitutiones Apost.), remissio pecca­
torum (Origenes, Chrysostomus, Sacr. Serapionis), praeparatio ad
gloriam (Irenaeus, Eusebius Caes., Athanasius) ad quam reduci debet
daemonum expugnatio (Irenaeus, Sacr. Serapionis, Constitutiones
Apost.), corporalis sanitas (Irenaeus, Apocryphum Evangelium Nicodemi, Tertullianus. Ambrosius, Traditio Apostolica, Canones Hippo­
lyti, Didascalia Apost., Sacr. Serapionis, Constitutiones Apost., Testa­
mentum D.N.J.C.). Ceteri tres effectus, i.e. remissio venialium,
remissio poenae temporalis et abstersio reliquiarum peccati seu de­
bilitatis animi, non satis distincte indicantur; ultimus tamen effectus
satis suggestive proponi videtur in verbis Serapionis “Sanitas et in­
tegritas animae et spiritus.” Spiritualis ipse effectus remissionis
peccatorum exprimitur in tribus insignioribus documentis, seu Origenis,
Chrysostomi et Serapionis. Apud Serapionem legi possunt omnes
quatuor praedicti effectus.
Secunda periodus, ab Innocentio 1 (initio saec. 5) ad Bedani (initio
saec. 8).

Innocentius I (tom. 1, p. 116) nullum peculiarem effectum assignat,
sed generice tantum spiritualem effectum involvit in sua signanti
assertione quod Extrema Unctio est “genus sacramenti” et unum de
“reliquis sacramentis.” Ceterum, cum integrum textum lacobi, inclusis
verbis “Et si peccatum fecerit, remittet ei,” referat ad Extremam
Unctionem, hunc remissionis effectum aequivalenter indicat et admittit.
Pseudo-Prospcr Aquitanus (tom. 1, p. 124) in sua allusione ad
viaticum et Extremam Unctionem exhibet effectum praeparationis ad
gloriam, dicens animam, “sacramento farris et olei unctione munitam,”
securam ad caelestem retributionem discedere.
Hesychius (tom. 1, p. 125) effectum remissionis peccatorum et abstersionis reliquiarum peccati videt in verbis lacobi: “Oratio [ut
constat ex verbis lacobi] . . . plurima operatur: haec quippe maxime
animae passiones sanat, haec etiam intelligibilium oculorum curat
vulnera, absolvens ab ignorantia atque ex ea quae vere est aegritudo,
id est ex peccato lacrymas accedentes salvat.”
Cassianus (tom. 1, p. 124) exhibet solum effectum remissionis pec­
catorum, inducens orationem de qua in textu lacobi inter varia media
obtinendi peccatorum remissionem.
Cyrillus Alex. (tom. 1, p. 125 ) exhibet tum corporalis sanitatis ef­
fectum (“morbi remedium”), tum “cordis illuminationem” quae intelligi potest vel de alleviatione et confortatione animi vel de pecca­
torum remissione.
Mandakuni (tom. 1, p. 127) loquitur de Extrema Unctione tanquam
de “dono curationis” et de “dono gratiae,” appellans verba lacobi.
Procopius Gazacus (tom. 1, p. 128) contra superstitiosum et vanum
recursum ad magicas observantias opponit effectum corporalis sanitatis
huius sacramenti.
Caesarius Arei. (torn. l,p. 128sq.) bis ac signanter proponit duplicem
effectum sanitatis corporalis et remissionis peccatorum (“Et corporis
sanitatem recipere, et peccatorum indulgentiam merebitur obtinere,”
“Secundum quod lacobus apostolus dicit non solum sanitatem cor­
poris, sed etiam remissionem acciperent peccatorum”).
Statuta S. Sonnatii (tom. 1, p. 131) exhibet effectum praeparatio­
nis ad gloriam (“Eum ad futuram gloriam animando, et debite
praeparando”).
Eligius Noviomcnsis (tom. 1, p. 132) duos generales effectus pro­
ponit: “Non solum corporis, sed etiam animae sanitatem accipiet.”
Vita S. Tresani (tom. 1, p. 133) effectum remissionis peccatorum
involvit in appellatione “Oleum sanctae reconciliationis excepit.”
Vitae SS. La-unomari, Lcobini, Ily patii, Marii et Cuthberti (tom. 1,
p. 133 sq.) referunt solum effectum corporalis sanitatis. In Vita S.

Leobini hic effectus ut conditionatus signanter proponitur: “Domine,
qui omnia nosti, si hunc famulum tuum Ecclesiae tuae vel populo iudicas necessarium, tua opitulante virtute [nobis illum restitue] sanum.”
Inter documenta liturgica, Liber Ordinum (tom. 1, p. 136) profert
duplicem effectum: “Morbi praesentis expulsio et peccatorum omnium
exoptata remissio”. Praeterea, effectum abstersionis reliquiarum pec­
cati, seu animae debilitatis et languoris signanter exhibet, protracta
comparatione cum abstersione corporalium languorum: “Extingue in
eum, Domine, libidinum et febrium estus. . . Egritudinum et cupidi­
tatum tormenta dissolve. Superbiae inflationem, tumoresque compesce.
Ulcerum vanitatumque putredines evacua viscerum interna cordiumque tranquilla. Medullarum et cogitationum sana discrimina. Consci­
entiarum atque plagarum abducito cicatrices. Fisicis tipicisque adesto
periculis. Veteres immensasque remove passiones. Opera carnis ac
sanguinis materiamque compone ac delictorum illi veniam propitiatus
adtribue.”
Missale Bobbicnse (tom. 1, p. 137) in formula benedictionis olei
habet: “Ut cujuscunque corpus . . . fuerit linitum . . . , salutaris
gratiam, et peccatorum veniam, et sanitatem caelestem consequi mere­
atur.” Primus et tertius effectus generaliter et confuse sonant, nec
satis apparet quae sit distinctio inter salutarem gratiam et sanitatem
caelestem et quinam sensus utrique tribuendus sit; inepte autem
diceretur idem prorsus in utraque expressione significari, nam talis
repetitio esset tum frustranea, tum etiam inepta cum inter utramque
expressionem mediet distinctus et clarus effectus remissionis pecca­
torum. Manifesto ibi habetur quaedam effectuum gradatio, quae du­
pliciter convenienter intelligi potest, primo nempe: gratia spiritualis,
remissio peccatorum, gratia caelestis seu dispositio ad gloriam; se­
cundo: gratia sanitatis corporalis, remissio peccatorum, gratia spiritu­
alis ac proprie dicta, quae quidem expositio videtur multo probabilior,
ex contextu ceterorum documentorum Traditionis.
Sacrament artum Gelasianum (tom. 1, p. 137 sq.) in formula bene­
dictionis olei utrumque corporalem et spiritualem effectum triplici
aequivalenti generali expressione exhibet (quam iam supra invenimus
apud Eligium et in ipso antiquissimo Sacramentario Serapionis) : “Ad
refectionem mentis et corporis,” “Ad tutamentum corporis, animae et
spiritus,” “Ad evacuandam omnem aegritudinem mentis et corporis.”
In prima expressione legi potest effectus alleviationis seu conforta­
tionis, in tertia vero abstersio reliquiarum peccati.
Sacramcntarium Gregorianum (tom. 1, p. 139) in formula benedic­
tionis olei refert eandem secundam expressionem Sacr. Gelasiani (“Ad
tutamentum mentis et corporis”), in prima vero et tertia expressione

supprimit mentionem animae, mentis et spiritus, relicta sola corporis
mentione (“Ad refectionem corporis,” “Ad evacuandam omnem aegri­
tudinem corporis”), ita signantius inculcando ipsum corporalem effec­
tum.15 Praeterea, in ipso ritu unctionis infirmorum (tom. 1, p. 140 sq.),
qui tamen pertinet ad posteriorem periodum, saec. 9-10, signanter
exhibet, praeter duplicem generalem effectum (“Plenam interius exteriusque sanitatem”), particulares effectus tum remissionis pecca­
torum tum abstersionis reliquiarum peccati: “Cura quaesumus, Re­
demptor noster, gratia Spiritus sancti languores istius infirmi, et sana
sua vulnera, ejusque dimitte peccata, atque dolores cunctos cordis et
corporis expelle.” In subsequent! ipsa forma sacramenti (“Inungo
te . . .”), praeter expulsionem diabolici influxus, qui videtur connecti
cum corporali infirmitate, huius infirmitatis curatio praecipue ac
directe proponitur.

In hac igitur secunda periodo, supradicti effectus sacramenti fre­
quentius (ob maiorem documentorum numerum) et uberius expri­
muntur: Alleviatio (Victor Antiochenus, Sacr. Gelasianum; item infra
referenda testimonia de abstersione reliquiarum peccati); remissio
peccatorum (Cassianus, Hesychius, Victor Antiochenus, Caesarius,
Vita S. Tresani, Liber Ordinum, Missale Bobbiense, Sacr. Gregoria­
num); praeparatio ad gloriam (Pseudo-Prosper, Sonnatius, Missale
Bobbiense); corporalis sanitas (Cyrillus Alex., Victor Antiochenus,
Procopius, Caesarius, Eligius, variae Vitae Sanctorum, Sacr. Gelasia­
num et Gregorianum). Praeterea, effectus reliquiarum peccati iam
clarius et satis insistenter proponitur sub forma curationis passionum,
aestus, vulnerum, languorum et omnis aegritudinis animi, necnon
plenae interioris sanitatis (Hesychius, Liber Ordinum, Sacr. Gelasia­
num et Gregorianum).
Effectus qui, non secus ac in praecedenti periodo, frequentius et
signantius proponuntur, sunt corporalis sanitas et remissio pecca­
torum; ceterum, cum geminata formula Serapionis “Sanitas corporis
et animae,” quae iam frequentius occurrit, quoad alterum membrum
spiritualis sanitatis latius pateat ac uberius sonet quam expressio
“remissio peccatorum,” facile intelligitur quomodo Traditio recon­
ditum ac uberiorem ejus sensum magis ac magis expresserit, illum
extendens non solum ad remotionem ipsorum peccatorum sed etiam
u CriAV/\ssE (Etude sur l'onction des infirmes dans l'Eglise latine du ni
* au xi
* siècle
I [Lyon 1942] 45 sq.) sustinet mentionem spiritualis effectus defuisse in utraque originali
formula Grcgoriana et Gclasiana et introductam fuisse circa finem saec. 7 et initium
saec. 8. Attamen hic doctor ita sentit sub influxu praeconceptae suae generalis assertionis,
iuxta quam ante illud tempus in Ecclesia latina nonnisi effectus corporalis principaliter
ac fere exclusive consideraretur, nec nisi posterius spiritualis ipse effectus attentionem
scriptorum attraxerit (cf. infra, p. 26 sq.).

ad abstcrsionem cuiuslibet spiritualis infirmitatis, cum peccatis con­
nexae, quae ad quandam peccati reliquiam revocari potest.
Chavasse sustinet maiorem partem documentorum huius ac praece­
dentis periodi, respicientium Ecclesiam latinant, solius corporalis ef­
fectus mentionem continere; in paucis tantum documentis fieri men­
tionem effectus spiritualis, sive determinate quoad remissionem
peccatorum sive etiam generice, qui nonnisi in posteriori aetate pe­
culiarem attentionem attraxit.
Ad rem ipse: “Durant cette . . . période, l’effet corporel de Fonction
est mis dans un très grand relief. Très souvent il est envisagé seul et,
quand on parle des effets spirituels de Fonction, c’est toujours — à
part de rares exceptions — d’une façon secondaire. Nous ne croyons
pas nécessaire de passer à nouveau en revue, afin de justifier cette
double affirmation, les textes analysés au cours des chapitres précé­
dents. Nous avons soigneusement noté pour chacun d’eux quels effets
étaient attribués â Fonction. Il est suffisant que nous résumions ici
les résultats généraux de cette enquête.
“La majorité des textes, nous le répétons, ne mentionnent que des
effets corporels. Les treize formules de bénédiction, que nous avons
étudiées, parlent de ceux-ci avec un luxe de détails qui nous étonne,
et cinq d’entre elles, les plus anciennes, passent totalement sous silence
l’effet spirituel de Fonction. Trois autres mentionnent cependant un
effect sur l’esprit, mais il est difficile de dire en toute sécurité en quoi
consiste cet effet. Les cinq dernières parlent enfin du pardon des
péchés, sans oublier pour autant — à l’exception de deux formules du
Missel de Bobbio —■ de faire encore large place aux effets corporels.
“Parmi les écrivains ecclésiastiques, seuls Césaire et Éloi font
allusion au pardon des péchés procuré par Fonction. Innocent, Bède
et Cassiodore n’en disent rien. Innocent toutefois n’arrête la citation
du texte de Jacques qu’après les mots: ‘et si peccatum fecit remittetur
ei’, ce qui semble indiquer que pour lui il est encore question dans
cette finale des effets de Fonction elle-même. Bède et Cassiodore, au
contraire, rattachent le ‘et si in peccatis sit, dimittentur ei’ du texte
de Jacques, non à Fonction dont celui-ci vient de parler, mais à la
confession dont il traite ensuite (‘Confitemini ergo alterutrum peccata
vestra’) et dont ils font, eux, un rite distinct de celui de Fonction.
Quant à l’ensemble des textes hagiographiques, ils ne soufflent mot
de l’effet spirituel de Ponction. Les fidèles font bénir l’huile pour
posséder une huile ‘ad diversas morborum causas necessarium’, comme
s’exprime Sulpice Sévère, et quand eux-mêmes ou un membre de la
hiérarchie, pratiquent Fonction, c’est toujours dans le but de soulager
corporellement le malade. . . .

“Il semble . . . que ce soit la polémique contre le paganisme qui
ait amené Césaire à parler quant à lui du rôle de l’onction par rapport
aux péchés du malade. Il s’y trouva porté par l’envie qu’il avait de
montrer la supériorité du rite chrétien sur les rites magiques. La
pratique de ces derniers charge la conscience d’une lourde faute, tandis
que le rite de l’onction outre qu’il guérit le malade, le libère en
plus de ses fautes. Evidemment c’est dans le texte de Jacques que
l’évêque d’Arles fit cette heureuse constatation, puisqu’il argumente
à partir de ce texte. Aurait-il donc fallu attendre la première moitié
du VIe siècle pour qu’en Occident ce texte de l’apôtre suggérât à la
conscience chrétienne que l’onction était capable non seulement de
guérir les corps, mais aussi de purifier les âmes?
“Nous n’avons pas le droit de le conclure, les textes ne nous y
invitant pas positivement, et certains d’entre eux, tel celui d’innocent,
pouvant même suggérer le contraire. Il se pourrait d’ailleurs que
certains des textes, qui nous parlent clairement de l’effet purificateur
de Fonction par rapport aux péchés du malade, fussent beaucoup plus
anciens que ne le laisserait croire la date des manuscrits qui nous
les ont conservés. Tel pourrait être le cas, par exemple, des formules
de bénédiction que renferme le Missel de Bobbio. Par ailleurs, de
nouvelles recherches pourraient amener à notre connaissance des
inédits, dont le témoignage comblerait pas mal de lacunes dans notre
information. Malgré ces réserves, que nous croyons devoir faire, en
présence des nombreux textes que nous avons rencontrés et qui
très souvent ne mentionnent pas l’effet spirituel de Fonction ou qui
du moins n’y font que de vagues allusions, nous avons l’impression
que les esprits, à cette époque reculée, n’étaient pas portés d’une
façon irrésistible à envisager distinctement les effets spirituels de
Fonction, ou du moins à y insister plus particulièrement. On se laissait
alors, semble-t-il, plus ou moins ‘hypnotiser’ par l’aspect effet corporel
de Fonction.”18
Attamen, assertio cl. auctoris exaggerata videtur eiusque conclusio
latius quam praemissas patere.
Et imprimis ipsum assumptum, quod probare intendit, satis
ambigue proponitur; non enim clare apparet utrum probare velit
majorem partem praedictorum documentorum tacere omnem spi­
ritualem effectum an tantum effectum remissionis peccatorum; quando­
que enim primum asserit, quandoque ad alterum tantum confugit; ita
• circa initium suae discussionis17 loquitur de frequentioribus formulis
quae “passaient totalement sous silence l'effet spirituel de Fonction
u Etude sur l’onction des infirmes dans l'église latine du m
* au xi
*
πιγ siècle à la réforme Carolingienne (Lyon 1942) 191 sq., 196 sq.
"Ibid. 29.

siècle, I: Dm

ou tout au moins son rôle purificateur à l’égard des péchés du
malade,” in loco vero proxime citato simpliciter asserit: “La
majorité des textes ... ne mentionnent que des effets corporels.”
Praeterea, ad hanc ultimam assertionem sustinendam, ait quod
ex tredecim formulis liturgicis a se examinatis, quinque absolute tacent
de spirituali effectu, quinque vero proponunt ipsum effectum remis­
sionis peccatorum. Habemus igitur quinque formulas exhibentes
spiritualem effectum contra quinque illum tacentes; quo iure ergo,
attentis saltem formulis liturgicis quae habentur ut insigniora docu­
menta. dici potest maiorem partem documentorum simpliciter silere
de spirituali effectu? De quinque prioribus formulis Chavasse asserit
eas esse aliis antiquiores, et tamen inferius addit possibile esse quod
quaedam ex ceteris formulis, nominatim ea quae refertur in Missali
Bobbiensi, sint longe antiquiores quam quod potest colligi ex aetate
manuscriptorum.
Quod attinet ad praedictas formas in quibus asserit totaliter
mentionem spiritualis effectus desiderari, prima est supracitata (p.
21) formula Traditionis Apostolicae; iamvero versio aethiopica
praebet solum effectum spiritualem (“Sanctifica”) nec est adhuc pro­
batum versionem latinam (“Sanitatem praebeat”) esse veriorem, aut
etiam ita ab aethiopica discrepare ut vox “sanitas” non significet in
suo generali tenore etiam spiritualem sanitatem. Secunda est formula
Romana (Gelasiana et Gregoriana) ; iamvero in ea fit mentio utriusque
sanitatis corporis et animae, nec convincit Chavasse cum ex interno
textus examine conatur probare mentionem spiritualis effectus esse
posteriorem quandam additionem; ceterum, nec ipse fidet suae pro­
bationi, cum scribat: “Nous hésitons cependant à affirmer que la
rédaction primitive présentait déjà cette allusion à un double effect
corporel et spirituel de l’emploi de cette huile. . . [Et in fine examinis
textus addit] Nous ne voulons pas donner à ces dernières remarques
plus de valeur qu’elles n’en ont.”18 Tertia est trina formula Medio­
lanensis, de qua infra (p. 33) ubi de tertia periodo, ad quam proba­
biliter pertinet; iamvero in ea trina formula triplex etiam habetur
affirmatio spiritualis effectus (“mentis et corporis sanitas,” “animae
atque corporis firmamentum.” “animarum nostrarum sanctificationis
utilitas”). Quarta et quinta sunt duae formulae visigothicae Libri
Ordinum, in quibus revera nulla directa mentio habetur spiritualis
effectus; ceterum indirecta mentio videri potest in textu lacobi
integre citato.
Praeterea, quoad ecclesiasticos scriptores Chavasse ait solos
Caesarium Arei, et Eligium Noviomensem alludere ad remissionem
"Ibid. 45.

peccatorum, Innocentium I vero, Bedam et Cassiodorum altum
silentium servare. Iamvero, ut taceamus de supradictis allusionibus
Irenaei, Pseudo-Prosperi et Sonnatii, ad spiritualem effectum prae­
parationis ad gloriam, necnon de textu Cassiani proponentis ipsum
effectum remissionis peccatorum, stando ad quinque praefatas auctori­
tates quibus solis fidet Chavasse, invenimus duas ex illis explicite
loquentes (nec tantum alludentes) de spirituali effectu (Caesarius
quidem de ipsa remissione peccatorum), contra tres quae silent nec
ideo contradicunt. Praeterea, Innocentius I, citans ex integro textum
lacobi usque ad verba “Et si peccatum fecit, remittet ei”, ad hunc
effectum implicite alludit, ut ipse ceteroquin Chavasse videtur con­
cedere scribens: “Nous n’avons pas le droit de . . . conclure [qu’avant
le VI siècle l’Occident n’avait pas conscience de l’effet spirituel], les
textes ne nous y invitant pas positivement, et certains d’entre eux,
tel celui d’innocent, pouvant même suggérer le contraire.” Ad Bedam
et Cassiodorum quod attinet, non est certum, imo valde improbabile
est eos in sua expositione textus lacobi referre remissionem pecca­
torum ad solum sacramentum Poenitentiae et non etiam ad Extremam
Unctionem, ut explicatum est in art. 1 (tom. 1, p. 99. 131, 143-145);
unde potius invocandi sunt ut testes ipsius spiritualis effectus remis­
sionis peccatorum.
Tandem, quod attinet ad textus hagiographorum seu Vitas Sanc­
torum, mirum non est in maiori eorum parte agi directe et explicite
de solo effectu corporali, cum in eis non agatur de sacramento
Extremae Unctionis sed de privatis unctionibus quibus tribuitur
miraculosus effectus charismatis sanationum, ut dictum est in art. 1
(tom. 1, p. 185—187, 193-197). Nec etiam mirum videri debet quod
in ipsis quoque textibus, quos ex Vitis Sanctorum ut probabiliter sacramentales attulimus (cf. in tom. 1, p. 133-135), ordinarie exhibeatur
solus corporalis effectus, nam hic, utpote extraordinarius et visibilis,
magis commendat virtutem sacramenti, et aliunde in illis Vitis videtur
prae se ferre etiam characterem miraculosi interventus divini, seu
influxus charismatis sanationum operantis cum sacramento et praeter
sacramentum, ex quo maxime commendatur virtus sanctorum virorum
quam hagiographi comprobare nituntur.19
Tertia periodus, a Bcda (initio saec. 8) ad Petrum Lombardum
(medio saec. 12).

Beda (tom. 1, p. 142) duplicem effectum corporalis et spiritualis
sanationis proponit, nam “infirmanti vel corpore vel fide [i.e. anima]”
proponit remedium de quo in textu lacobi. Quod autem hunc effectum
*’Cf. dicta in art. 1, tom. 1, p. 193-197.

spiritualem, seu remissionem peccatorum, ipse revera non attribuat
soli sacramento Poenitentiae, sed etiam Extremae Unctionis, non
obstante ambiguitate textus, ostensum est in art. 1 (tom. Ι,ρ. 143-145).
Statuta S. Bonijatii (tom. 1, p. 145 sq.) loquuntur tantum genericc
de infirmi “sanatione.”
Poenitcntiale Egbcrti Eboracensis (tom. 1. p. 146), citatis tribus
effectibus textus lacobi, i.e. infirmi conservatione, erectione (seu
alleviatione), et peccatorum remissione (“Si plenus peccatorum est,
illa ipsi remittentur”), emphatice proponit etiam effectum immediatae
praeparationis ad gloriam, sic interpretans verba lacobi de remis­
sione peccatorum: “Quoniam scriptum est quod quicumque hanc
disciplinam [seu ritum Extremae Unctionis] habuerit, anima ejus
aeque pura sit post obitum ac infantis qui statim post baptisma
moritur.”
Pseudo-Augustinus (tom. 1, p. 149) proponit solum spiritualem
effectum gratiae unctionis (“Ipsa olei sacrati delibutio, intelligitur
Spiritus sancti typicalis unctio”).
Amatorius Metensis (tom. 1, p. 149 sq.) praeter effectum corporalem,
signanter exhibet effectum remissionis peccatorum, cum qua ipsum
corporalem effectum connectit, sicut infirmitas est connexa cum pec­
cato. Loquitur de invisibili gratiae effectu, tanquam de invisibili
oleo seu unctione quae significatur in visibili oleo seu unctione
(“Oleum visibile in signo est. oleum invisibile in sacramento, oleum
spirituale intus est”); eam gratiam praecipue ut destructivam pec­
catorum exhibet (“Passio Christi auctorem mortis destruxit: gratia
ejus, quae significatur per olei unctionem, arma ejus, quae sunt peccata
quotidiana, destruxit”). Remissionem venialium peccatorum peculi­
ariter significare videtur verbis “Gratia per olei unctionem peccata
quotidiana destruit.”
lonas Aurelianensis (tom. 1, p. 151 sq.) loquitur de utroque “remedio
non solum in corpore, sed etiam in anima”; peculiariter proponit
effectum remissionis peccatorum, sed hunc, ad mentem Bedae quem
libere citat, ita confuse proponit ut prima fronte non appareat utrum
tribuatur etiam ipsi Extremae Unctioni an soli copulato sacramento
Poenitentiae.
Rabanus Maurus (tom. 1. p. 152) generaliter loquitur de “salute
nostra” in casu infirmitatis commendanda curae divinae, iuxta insti­
tutionem lacobi.
Prudentius Trecensis (tom. 1. p. 153) exhibet effectum expurgationis
insidiarum daemonis in hora mortis.
Paschasius Radbcrtus (tom. 1, p. 154) in sua Vita S. Adalhardi
scribit: “Cum coepisset . . . episcopus a nobis percunctari, utrum

benedictionis oleo, sicut a beato apostolo sancitum est, deberet
[Adalhardus] perungi; interrogavimus eum, utrumne vellet, quem
procul dubio scieramus peccatorum oneribus non detineri. Quod ille
audiens, erectis oculis in coelum, cominus obsecrabat ut fieret.” Inde
ostenditur quam certe putaretur effectus Extremae Unctionis esse
remissio peccatorum ac praeterea alius etiam spiritualis effectus, puta
gratiae alleviantis vel reliquias peccati abstergentis, ei tribueretur.
Rodulphus Bituricensis (tom. 1, p. 154) generaliter assignat utrum­
que corporalem et spiritualem effectum (“Hujusmodi medicina, . . .
corporis animaeque medetur languoribus”).
Cone. C a billon en se. a. 813 (tom. 1, p. 155 sq.) eadem prorsus verba
habet, quae ex ipso desumpsit Rodulphus.
Cone. Aquisgranensc a. 836 (tom. 1. p. 156) generalius loquitur de
“unctione s. olei, in quo salvatio infirmorum creditur.”
Cono. Ticinense a. 850 (tom. 1. p. 156) hujus “salutaris sacramenti"
duplicem proponit effectum, unum principalem, i.e. remissionem pec­
catorum, alterum secundarium et ex eo consequentem, i.e. corporalem
sanitatem (“Per quod et peccata remittuntur et consequenter cor­
poralis salus restituitur”).
Pseudo-Petrus Damianus (tom. 1, p. 158) exhibet effectus sanitatis
corporalis, remissionis peccatorum, gratiae timoris Domini et mitiga­
tionis illecebrosae sensuum motionis seu reliquiarum peccati.
Theophylactus (tom. 1, p. 159) exhibet effectum “gratiae Spiritus,
per quam a labore liberamur et lucem ac gaudium hilaritatemque
spiritualem accipimus.”
Ivo Carnotcnsis (tom. 1, p. 159 sq.) effectum remissionis peccatorum
signanter involvit in peculiari illa appellatione: “Unctio infirmorum
publicae poenitentiae est sacramentum.”
Petrus Cluniacensis (tom. 1. p. 160 sq.) exhibet duplicem effectum
corporalis alleviationis atque remissionis peccatorum, et hunc ut
principalem; ex ipso relapsu in peccata, deducit iterabilitatem huius
sacramenti; addit quod existentia alterius remedii remissionis, i.e.
sacramenti Poenitentiae, non officit efficacitati et utilitati Extremae
Unctionis. “Iterari . . . necesse est infirmorum unctionem, quia
iterari necessarium est peccatorum, propter quam illa fit unctio,
remissionem. . . Si [enim homo] rursum infirmatus fuerit, si rursum
peccaverit, quae ratio ut rursum ei alleviatur, ut rursum ei peccata
dimittantur, denuo eum inungi prohibebit? . . . Absolutio [sacramentalis], quamvis saepissime sine cujuslibet unctionis sacramento, tam
in aegris quam in sanis ecclesiastico ministerio fiat, non debet tamen
aegris cum absolutione unctio sacra subtrahi.”
Honorius Augustodunensis (tom. 1, p. 162) loquitur de solo effectu

32

DE CAUSIS EXTRINSECIS EXTREMAE UNCTIONIS

remissionis peccatorum, quem obscuris verbis proponit: “Peccata con­
fessa, et non iterata, vel quotidiana per hanc unctionem relaxantur.”
Abaelardus (tom. 1, p. 162 sq.) conatur doctrinam sacramentalitatis
Extremae Unctionis evolvere ac determinare. Considerat hoc sacra­
mentum ut consummationem ceterorum (“Hoc sacramentum ultimum
est omnium, et quasi consummatio”). Distinguit id quod significatur
et non efficitur (res), i.e. unctionem capitis et membrorum, et id
quod efficitur (effectum), i.e. remissionem peccatorum. Comparans
Baptismum, Confirmationem et Extremam Unctionem quoad eorum
spiritualem effectum, ait: “Unusquisque Christianus ter ungitur, primo
ad inchoationem, in baptismate scilicet, ubi peccata dimittuntur;
secundo in confirmatione, ubi dona gratiae conferuntur; tertio in
exitu, ubi vel omnia si qua sunt peccata, vel eorum maxima pars
deletur.”
Quae ultima verba, iterum inferius repetita (“Quaecumque sensibus
sunt perpetrata, ex toto vel ex maxima parte remittuntur”), obscura
sunt, non minus quam supradicta verba Honorii Augustodunensis.
Etiam apud aliquos posteriores similes restrictiones inveniuntur; ita
Rotandus Bandinelli (subinde Alexander III; f 1181) in suis Sen­
tentiis scribit: “Hac de causa est institutum [hoc sacramentum], ut
per illud quaedam peccata dimittantur et infirmus citius convalescens
sanitati restituatur. Unde Tacobus: Infirmatur . . . hunc effectum
habet, quia per illud quaedam peccata dimittuntur et quaedam gratia
Spiritus Sancti confertur, per quam in alia vita habebit quendam
fulgorem in corpore, quem non haberet, nisi illam unctionem
suscepisset.”20 Forte in praedictis restrictionibus non magis exprimi
intenditur quam secundaria indoles, conditionaliter expressa in verbis
lacobi (“Et si in peccatis sit”), huius effectus qui primario pertinet
ad sacramentum Poenitentiae, et ipsa necessitas hoc ipsum sacramen­
tum prius suscipiendi ad illum effectum consequendum.
Bernardus (tom. 1. p. 163) utrumque effectum (quem vocat “gra­
tiam Sacramenti”) proponit, distincte autem peccatorum remissionem
(“Unxit eam . . . sciens in hoc Sacramento remitti peccata, et quod
oratio fidei salvet infirmum”).
Hugo a S. Victore (tom. 1. p. 164) apte et distincte utrumque
effectum proponit, corporalem tamen ut conditionatum: “In quo
[textu lacobi] ostenditur duplici ex causa sacramentum hoc institu­
tum, et ad peccatorum scilicet remissionem, et ad corporalis infirmi­
tatis allevationem. Unde constat quod qui hanc unctionem fideliter
et devote percipit, per eam sine dubio et in corpore et in anima
30 Xpud Gietl, Die Sentcnzen Rolands, nachntals Papsles Alexander III (Freiburg
i. Br. 1891) 262.

allevationem et consolationem accipere mereatur; si tamen expedit
ut in utroque allevetur, quod si forte corporis sanitatem et valetudinem
habere illi [non] expedit, illam procul dubio quae est animae sani­
tatem et allevationem hujus unctionis perceptione acquirit.”
Summa Sententiarum (tom. 1, p. 164) solum effectum spiritualem
exhibet, scilicet gratiam remissivam (“Sacramentum est ipsa inunctio,
res sacramenti remissio quae ex interiori unctione confertur”).
Petrus Lombardus (tom. 1, p. 164 sq.) fere ad verbum repetit
utrumque textum Hugonis et Summae Sententiarum de effectibus
hujus sacramenti; verba autem Summae Sententiarum sic accommodat
et extendit: “Sacramentum est ipsa unctio exterior; res Sacramenti,
unctio interior, quae peccatorum remissione et virtutum ampliatione
perficitur.” Habet igitur pro effectibus: corporalem sanitatem (conditionatam) et spiritualem sanitatem, consistentem positive in aug­
mento gratiae et negative in remissione peccatorum cum consequenti
animae alleviatione et consolatione.
In documentis liturgicis huius aetatis abundat varietas expressionum
quibus effectus huius sacramenti extollitur et determinatur, ut constat
vel leviter percurrendo tum orationes benedictionis olei tum ipsas
varias formas sacramentales et connexas orationes, quas retulimus
sive in art. 1 sive ac praecipue in art. 7 (tom. 1. p. 165-174. 511-534).
Liturgia Celtica (tom. 1, p. 165 sq., 520) in tribus suis formis nonnisi
generalem effectum “salvationis” proponit, qui saltem ex contextu
aliarum liturgiarum (cf. v.g. formam abbreviatam Rhemensem, cit.
in tom. 1, p. 520) principaliter in sensu spirituali intelligi debet. Id
suadet etiam tum vox “salvatio” quae generalius sonat quam “sanatio,”
tum fortasse copulata dictio “Ut salveris in saecula saeculorum.”
Liturgia Ambrosiana in trina olei benedictione (tom. 1, p. 166 sq.),
exhibet duplicem effectum corporalem et spiritualem (“Mentis et
corporis sanitas,” “Animae atque corporis firmamentum”), huneque
dupliciter exprimit, i.e. ut animi sanctificationem (“Ad animarum
nostrarum sanctificationis utilitatem”), in qua intelligi potest significari
etiam remissio peccatorum, et ut daemonis expugnationem (“Diaboli
temptamenta discutiat,” “Fugatis insidiis adversariae potestatis”).
In ipsa vero forma sacramentali (tom. 1, p. 521 sq.) solum effectum
spiritualem exprimit, scilicet tum remissionem peccatorum (“Quidquid
peccasti per cogitationem, per operationem manuum, per ingressum
pedum, parcat tibit Deus”) tum, nec minus signanter, expugnationem
daemonis (“Ungo te de oleo sanctificato, ut more militis unctus et
praeparatus ad luctam aerias possis superare catervas”).
Liturgia GaUicano-Romana eosdem effectus, praecipue spirituales,
cum maiori quoque emphasi exprimit. Quoniam autem eaedem fere

expressiones recurrunt in omnibus ritualibus formulis Sacramentariorum et Ordinum, inde a Sacramentario Gelasiano ad Ordinem 14.
anni 1100 (tom. 1, p. 519-526), omnesque formae reapse reducantur
ad quatuor typicas, Ambrosianam nempe, Gregorianam, Rhemensem
et Romanam, sufficiat has breviter considerare.
Formula quae dici solet Ambrosiana, seu ultima verba nuper citata
(Ungo te ut more militis . . .) exhibet solum effectum expugnationis
daemonis.
Utraque forma Grcgoriana (tom. 1, p. 519 sq.) exhibet distincte ef­
fectus expulsionis daemonis et corporalis sanitatis. Ceterum, in adjectis
orationibus et rubricis (cf. in tom. 1, p. 140 sq.) effectus ipse spiritualis
exhibetur ac determinatur per remissionem omnium peccatorum et
abstersionem reliquiarum peccati (“Sua sana vulnera, ejusque dimitte
peccata, atque dolores cunctos cordis et corporis expelle,” “Delictorum
cunctorum veniam tribue,” “Ut si in quinque sensibus mentis et cor­
poris aliqua macula inhaesit, hac medicina Dei sanetur21”); ex quo
intelligitur vocem sanitatis in ipsa forma (“Recipere merearis sani­
tatem”) hic, sicut ceteroquin in aliis documentis, non accipi pro solo
effectu corporali sed generaliter pro utraque corporis et animi sanitate,
imo, ut dicitur in praevia oratione, pro “plenae interius exteriusque
sanitatis” collatione.
Forma Rhemensis (“Sit tibi haec unctio ad purificationem mentis
et corporis”) explicat utrumque effectum sub conceptu purificationis
ab infirmitate mentis et corporis, quae implicat tum remissionem
peccatorum tum abstersionem reliquiarum peccati; unde in altera
optativa forma eiusdem Codicis Rhemensis hic effectus sic determi­
natur: “Mundentur et sanctificentur ab omni sorde et contagione
peccati caput tuum et sensus tui” (tom. 1. p. 520 sq.; cf. p. 167 sq.).
Praeterea in aliqua oratione post formas unctionis, in eodem Codice
innuitur effectus remissionis poenae temporalis, his verbis: “Ut non
tantum ei noceat conscientia reatus ad poenam, quam indulgentia,
et reconciliatio tuae pietatis ac remissionis ad veniam” (Fere idem
repetit Ordo 12 in quadam oratione ante unctiones). Supradictae
formae, tum in Codice Rhemensi tum in aliis Codicibus vel Ordinibus,
addi solet effectus expugnationis daemonis. In Codice Tiliano ea
forma sic aptatur ad explicite significandam remissionem peccatorum:
“Tribuat tibi haec sacra unctio sanitatem animae et corporis, in
remissionem omnium peccatorum, et vitam aeternam” (tom. 1, p. 170;
idem fere in Ordine 2, cit. ibid., p. 523).
Forma Romana (“Indulgeat tibi Dominus quidquid deliquisti”)
n Haec ultima expressio refertur sub forma orationis etiam in Codicr Tiliano (torn.
1. p 169 sq.).

signantissime exprimit spiritualem effectum, tam remissionis pecca­
torum, quam etiam reliquiarum peccati ut constat tum ex contextu
aliarum formularum tum ex adiectis orationibus, in quibus apponitur
explicatio: “Mundetur ab omni sorde et contagione peccati” (Codex
Rhemensis, Ordines 1 et 2; in ipso hodierno Rituali Romano, in
oratione post unctiones “Domine Deus” excerpta ex Sacr. Gregoriano,
remissio peccatorum explicatur per generaliores expressiones: “Sana
vulnera, dimitte peccata, atque dolores . . . mentis ... ab eo expelle,
plenamque interius . . . sanitatem redde”).
Liturgia Graeca in ipsa antiquissima forma, adhuc in usu, “Pater
sancte” (tom. 1, p. 511 ) utrumque corporalem et spiritualem effectum
sobrie et apte exprimit: “Sana servum tuum a detinente illum cor­
poris infirmitate, et vivifica illum per Christi tui gratiam”: effectus
remissionis peccatorum non exprimitur nisi indirecte in verbis “vivi­
fica per gratiam.” lidem generales effectus paulo aliter exprimuntur
in paucis illis ac incertis formis orientalibus quas retulimus supra
(tom. 1, p. 516 sq.).
Ceterum, in prolixo officio quod in Euchologio Graeco praecedit
praedictam formam “Pater sancte,” varii spirituales effectus exhi­
bentur, scilicet remissio peccatorum (delictorum venia, perfecta liber­
atio a peccatis), abstersio reliquiarum peccati (liberatio a morbis
et languoribus animi, abstersio pravarum affectionum, expurgatio
sordium animae, medela omnis passionis carnalis et spiritualis inquina­
menti), alleviatio (exhilaratio animi), defensio a daemonibus, per­
ceptio haereditatis regni caelorum.22
In ipsa quoque oratione, quae immediate praecedit praedictam
formam sacramentalem, spirituales effectus sic belle perstringuntur:
“Fiat, Domine, oleum hoc, oleum exultationis, oleum sanctificationis,
regium indumentum, virtutis thorax, omnis diabolici machinamenti
depulsio, sigillum insidiis liberum, cordis gaudium, laetitia sempi­
terna: ut et in hoc uncti, fiant regenerationis oleo adversariis tre­
mendi, et in sanctorum splendoribus effulgeant non habentes maculam
aut rugam, et in aeternam requiem admittantur, et tandem supernae
vocationis praemium percipiant.”2’ Item, in paenultima oratione totius
Officii, quae dicitur antequam capiti infirmi liber evangeliorum
imponatur, effectus remissionis peccatorum sic omnino distincte expli­
catur: “Dominator Domine Deus . . . visita servum tuum N. et si
quid verbo, opere, aut cogitatione, noctu aut interdiu deliquit, in
Sacerdotis maledictionem, aut a se prolatam execrationem incidat,
iuramento se implicuit aut pcieravit; rogamus te et precamur, relaxa,
aCf. apud Goar, Ευχολόγιο? sève Rituale Graecorum (Lutetiae Parisiorum 1647)
409-416.
” Ibid. 416 sq.
.
* '

dimitte, condona ipsi Deus, nec respicias ad iniquitates et peccata
ejus, quae scienter vel ignoranter admisit: et si quodpiam mandatorum
tuorum transgressus est, aut ut carne indutus et mundi incola vel
ex diaboli suggestione neglexit; ipse ut bonus et hominum amator,
Deus, condona. Quia non est homo, qui vivat et non peccet; tu
enim solus innoxius existis”.24
In hac igitur tertia periodo supradicti omnes effectus adhuc
instantius ac uberius explicantur ac determinantur, quod quidem
praecipue debetur varietati et copiae ritualium librorum.
Ne autem fiant frustraneae repetitiones, iuverit varias effectuum
expressiones, ad modum generalis synthesis in unum colligere cum
iis quas supra in duabus praecedentibus periodis indicavimus, prius
considerando generales quasdam expressiones, quae frequenter occur­
runt, ac subinde particulares determinationes septem effectuum supradictorum (p. 3 et 5sq.), i.e. remissionis peccatorum, abstersionis
reliquiarum peccati, alleviationis sive confirmationis animae, conditionalis restaurationis sanitatis corporis, praeparationis ad gloriam,
remissionis venialium peccatorum, extinctionis poenae temporalis;
quorum quatuor priores assignantur explicite a Cone. Trid., tres vero
postremi adduntur a theologis.
Generales efiectus:
Sanatio, sanitas, curatio, salvatio, salus: Tertullianus, Traditio
Apostolica (versio latina), Canones Hippolyti, Didascalia Apost.,
Statuta S. Bonifatii, Rabanus Maurus, Cone. Aquisgranense, Forma
Celtica.
Sanctificatio, gratia: Traditio Apostolica (versio aethiopica: “Sanc­
tifica”), Liturgia Ambrosiana (“Ad animarum nostrarum sanctifica­
tionem”), Sacr. Serapionis (“In gratiam bonam, in remedium vitae
et salutis”), Mandakuni (“Donum gratiae”), Missale Bobbiense
(“Salutaris gratia, sanitas caelestis”), Sacr. Gregorianum (“Gratia
Sacramenti”), Amalarius (“Gratia quae significatur per olei unc­
tionem”), Pseudo-Augustinus (“Spiritus sancti typicalis unctio”),
Petrus Lombardus (“Virtutum ampliatio”), Forma Graeca (Gratia
vivifica: “Vivifica illum per Christi tui gratiam”).
Praeterea, praefatus effectus sanationis bifurcatur in corporalem et
spiritualem in eadem generali expressione quae sic essentialiter sonat:
“Sanitas corporis et animae” quaeque varie effertur, substituendo
nempe verbo “sanitas” alia aequivalentia vel magis determinata (ut
remedium, medicinam, evacuationem aegritudinis, expulsionem lan­
guorum, tutamentum, firmamentum, integritatem, refectionem).
** Ibid. 426 sq.

Praecipuae variantes sunt: “Mentis et corporis sanitas” (Liturgia
Ambrosiana), “Non solum corporis sed etiam animae sanitas”
(Eligitis), “Plena interius exteriusque sanitas” (Sacr. Gregorianum,
quod repetunt varii Ordines), “Sanitas et integritas animae et corporis
et spiritus” (antiquissimum Sacr. Serapionis), “Remedium non solum
in corpore sed etiam in anima” (lonas Aur.), “Medicina corporis
et animae languorum” (Rodulphus Bitur. et Cone. Cabillonense),
“Corporis sanitas et peccatorum remissio” (Caesarius Arei.), “Sanitas
ab aegritudine et vivificatio per gratiam” (Forma Graeca), “Morbi
praesentis expulsio et peccatorum omnium exoptata remissio” (Liber
Ordinum, quem repetunt varii Ordines)', “Evacuatio omnis aegritu­
dinis mentis et corporis” (Sacr. Gelasianum), “Animae atque corporis
firmamentum” (Liturgia Ambrosiana), “Tutamentum animae et cor­
poris” (Sacr. Gelasianum et Gregorianum), “Refectio mentis et
corporis” (Sacr. Gelasianum).
Particulares effectus :
1. Remissio peccatorum frequentissime exprimitur in proprio con­
ceptu inde ab antiquissimo Sacramentario Serapionis (“In remis­
sionem peccatorum”) : Origenes, Chrysostomus, Hesychius, Cassianus,
Caesarius, Liber Ordinum, Missale Bobbiense, Sacr. Gregorianum,
Beda et lonas (qui duo ambigue loquuntur), Paschasius, Cone.
Ticinense, Pseudo-Petrus Damianus, Petrus Cluniacensis, Abaelardus,
Bernardus, Hugo Viet., Summa Sententiarum, Petrus Lombardus,
Liturgia Ambrosiana, Forma Romana.
Praeterea, insigniter ac emphatice a quibusdam proponitur, qua­
tenus solus hic effectus exhibetur (Origenes, Chrysostomus, Hesychius,
Cassianus); vel quatenus comparatur cum remissione sacramenti
Poenitentiae (Ivo Carnotensis et Petrus Cluniacensis); vel quatenus
supponitur esse praecipuus effectus (Paschasius qui dubitat an sit
conveniens Extremam Unctionem conferre viro libero a peccatis;
Hugo a S. Victore et Auctor Summae Sententiarum, quorum primus
remissionem peccati dicit esse finem institutionis sacramenti, alter
ipsam rem seu effectum sacramenti); vel quatenus exprimitur cum
amplitudine (Liber Ordinum: “Peccatorum omnium remissio”;
Abaelardus: “Omnia si qua sunt peccata, vel eorum maxima pars
deletur”) ; vel quatenus ipsa sanatio corporis fit pendula a peccatorum
remissione (Cone. Ticinense: “Per quod et peccata remittuntur et
consequenter corporalis sanitas restituitur”); vel quatenus refertur
in ipsa forma sacramentali (Liturgia Ambrosiana: “Quidquid peccasti
per cogitationem, per operationem manuum, per ingressum pedum,
parcat tibi Deus”; Forma Romana: “Indulgeat tibi Dominus quidquid
per visum, auditum, etc. deliquisti”).

Praeterea, aequiv alent er proponitur sub sequentibus aut similibus
expressionibus: “Sanitas et integritas animae et spiritus” (Sacr.
Serapionis), “Intelligibilium oculorum curatio vulnerum” (Hesychius),
“Cordis illuminatio” (Victor Antiochenus), “Oleum sanctae reconcilia­
tionis” (Vita S. Tresani), “Vivificatio per gratiam” (Forma Graeca).
Etiam secundaria indoles huius effectus apud quosdam, ut Honorium
Aug. et Abaelardum, etsi ambiguis verbis, exprimitur, ut supra dictum
est (p. 31 sq.).

2. Abstersio reliquiarum peccati satis vivide exprimitur tum sub
generali conceptu integrae-sanationis animae (iam in antiquissimo
Sacr. Serapionis exhibito) aut mundationis ab omni sorde et con­
tagione peccati, tum sub determinatis conceptibus sanationis interi­
orum vulnerum, corruptionum, macularum, ignorantiae, passionum et
vitiorum (malae cogitationis, vanitatis, motionis sensuum, libidinis,
cupiditatis, doloris cordis, languoris animi). Signantiores textus sunt
Hesychii, Libri Ordinum, Sacr. Gregoriani, Ordinis 9 et Liturgiae
Graecae.
“Sanitas et integritas animae et spiritus” (Sacr. Serapionis), “Plena
interius sanitas” (Sacr. Gregorianum, quod repetunt varii Ordines
et ipsum hodiernum Rituale Romanum), “Perfecta liberatio a pec­
catis” (Liturgia Graeca), “Mundatio ab omni sorde et contagione
peccati” (Formula Rhemensis, Liturgia Romana, Ordines 1 et 2),
“Evacuatio omnis aegritudinis mentis” (Sacr. Gelasianum), “Curatio
interiorum vulnerum” (Hesychius), “Abductio cicatricum conscien­
tiae” (Liber Ordinum), “Renovare in infirmo quidquid in eo terrena
fragilitate corruptum est” (Ordo 9), “Absolutio ab ignorantia” (Liber
Ordinum), “Sanatio animae passionum” (Hesychius), “Expulsio tene­
brarum vitiorum” (Ordo 9), “Sanatio discriminum cogitationum”
(Liber Ordinum), “Remotio delectationum carnalium curiositatum”
(Ordo 9), “Evacuatio putredinis vanitatum” (Liber Ordinum), “Miti­
gatio illecebrosae sensuum motionis” (Pseudo-Petrus Damianus),
“Extinctio aestus libidinis”, “Dissolutio tormenti cupiditatum” (Liber
Ordinum), “Expulsio dolorum cordis” (Sacr. Gregorianum).

3. Alleviatio2* sub triplici conceptu (fere ac in Cone. Trid.)
proponitur:
Primo, ut quoddam levamen, confortatio et exhilaratio animi:
‘Oblectatur infirmus” (Canones Hippolyti), “Oleum ad exhilarandum”
(Constitutiones Apost.), “Gaudium hilaritatemque spiritualem accipia Ipsa vox “allcviatio” raro occurrit (etsi habeatur in ipso textu lacobi), nisi in ipsa
directa citatione verborum lacobi, et quandoque accipitur indifferenter de alleviatione
tum animae tum corporis; ita Hugo a S. Victore: “Et in corpore et in anima allevationem
et consolationem accipere mereatur.”

mus” (Theophylactus), “Exhilaratio animi” (Liturgia Graeca), “In
anima allevationem et consolationem accipere” (Hugo a S. Victore).
Secundo, ut quaedam interior roboratio et stabilitus animi contra
incommoda et labores morbi: “Refectio mentis” (Sacr. Gelasianum),
“Firmamentum animae” (Liturgia Ambrosiana).
Tertio ac praecipue, ut quaedam confirmatio et lutamentum contra
extrinsecas impugnationes daemonum. Hic effectus, qui iam innuitur
ab Irenaeo et signanter exprimitur in Sacramentario Serapionis et
in Constitutionibus Apost., subinde transivit cum emphatica expres­
sione in ipsas formas sacramentales, uti Gregorianam et Ambrosianam,
quas referunt plura Sacramentaria et Ordines; etiam in Vitis Sanc­
torum modo practico exhibetur (cf. Prudentium Trecensem, torn.
1, p. 153). “Tutamentum animae” (Sacr. Gelasianum et Gre­
gorianum), “Anima Olei unctione munita, secura [ad caelestem
mercedem discedit]” (Pseudo-Prosper), “In remedium adversus omne
daemonium” (Sacr. Serapionis; cf. Irenaeum), “Vis daemonum fugatrix” (Constitutiones Apost.), “Omnis diabolici machinamenti depul­
sio” (Liturgia Graeca), “Ungeo te de oleo sanctificato, ut more
militis unctus et praeparatus ad luctam aerias possis superare
catervas” (Forma Ambrosiana), “Inungo te de oleo sancto, ut non
lateat in te spiritus immundus, neque in membris, neque in medullis,
neque in ulla compagine membrorum” (Forma Gregoriana).
Inde patet inepte theologos schismaticos exprobrare doctrinam
catholicam et Tridentinam de hoc alleviationis et corroborationis
effectu, tanquam arbitrariam nec in Scriptura aut ipsa Traditione fun­
datam. Ad hanc calumniam, quam inter alios urget Macarius Bulgakov
metropolita russus, notat Jacqucmicr: “D'après (Macaire) . . . , la
doctrine du Concile de Trente, qui envisage V Huile sainte comme un
sacrement fortifiant l’âme du malade contre les terreurs de la mort,
est une doctrine tout à fait arbitraire, à la quelle le commandement
de saint Jacques ne fait aucune allusion.·6 Tout d’abord, dans le texte
du Concile de Trente, auquel renvoie la Théologie orthodoxe, il n’est
pas question des terreurs de la mort. et. loin d'y découvrir une
doctrine arbitraire, tout esprit non prévenu, y verra une explication'
très rationnelle des paroles de saint Jacques:
è/epeî aûrov ô Κι'ριος
(lac., v, 15). Et maintenant, si les théologiens catholiques soutiennent
que l’Extrème-Onction compte parmi ses effets celui de fortifier
contre les terreurs de la mort, c’est là une opinion qui peut par­
faitement se réclamer du texte de l’apôtre. Du reste, le métropolite
russe ne favorise-t-il pas lui-même ce sentiment, lorsqu'il explique
le mot de saint Jacques, èytpeî, dans le sens d’un encouragement, d’une
·’■ Theol. dogni. orthod., § 232, II, 2.

force aidant le malade à supporter ses souffrances? Si tel est l’effet
de l’Extrême-Onction dans le cours de la maladie, pourquoi ne seraitelle pas un secours dans les angoisses du dernier moment, dans les
luttes du suprême assaut que la mort livre à sa victime?”27
4. Sanitas corporalis fere semper exhibetur (exceptis paucis texti­
bus, uti Origenis, Chrysostomi, Hesychii et Cassiani, qui referunt
solam peccatorum remissionem), et quidem tum modo generali: “Si
quis forte revaluerit aegrotus” (Ambrosius), “Reconvalescit a morbo”
(Canones Hippolyti), “Vis morborum expultrix” (Constitutiones
Apost.), “Morbi remedium” (Victor Antiochenus), “Sanitas cor­
poris” (Caesarius Arei, et Eligius), “Refectio corporis, tutamentum
corporis, evacuatio omnis aegritudinis corporis” (Sacr. Gelasianum
et Gregorianum), “Plena exterius sanitas” (Sacr. Gregorianum), tum
cum particulari expressione partium corporis aegrotantis aut curan­
darum infirmitatum: “Si qua tibi pars corporis dolet” (Cyrillus
Alex.), “Curatio contra febrium aestum, aegritudinum tormenta,
tumores, putredinem ulcerum, dolores viscerum et medullarum, plagas,
deordinationem carnis ac sanguinis et materiae” (ad mentem Libri
Ordinum), “Curatio ab infirmitate in membris, in medullis, in omni
compagine membrorum” (ad mentem Formulae Gregorianae).
Corporalis sanatio saepe exhibetur ut connexa cum remissione
peccatorum, sicut supponitur ipsam corporalem infirmitatem connecti
cum peccato. Confer inter alios Bedam, Amalarium, lonam Aurei.,
Cone. Ticinense (“Magnum . . . mysterium, per quod et peccata
remittuntur et consequenter corporalis salus restituitur”) et Hugonem
a S. Victore (“Prius anima curatur, postea corpus sanatur. Propter
correctionem animae infirmatum est corpus. Ideo ad sanitatem cor­
poris obtinendam, prius curanda est anima”28).
Etiam conditionalis indoles hujus effectus, quae ceteroquin ut patens
supponitur, quandoque, etsi raro, explicite exhibetur. Ita Ambrosius:
“Si quis forte revaluerit aegrotus”; Vita S. Leobini: “Domine, qui
omnia nosti, si hunc famulum tuum Ecclesiae tuae vel populo judicas
necessarium tua opitulante virtute [nobis illum restitue] sanum”;
et signanter Hugo a S. Victore (quem exscribit Petrus Lombardus) :
“Constat qui hanc unctionem fideliter et devote percipit, per eam
sine dubio et in corpore et in anima allevationem et consolationem
accipere mereatur; si tamen expedit ut in utroque allevetur, quod
si forte corporis sanitatem et valetudinem habere illi [non] expedit,
illam procul dubio quae est animae sanitatem et allevationem hujus
” "L’Extrême-Onction chez les Grecs,” Echos d’Oricnt (oct. 1898-oct. 1899) 196.
“De sacramentis, 1. 2, pars 1S, ML 176. 579.

unctionis perceptione acquirit.” Tacita autem conditio, involuta in
verbis “si expedit,” est spiritualis utilitas infirmi tam individualiter
quam socialiter, seu ut membri Ecclesiae, ac solet frequenter exprimi
sequenti modo: “Si hunc famulum tuum Ecclesiae tuae vel populo
judicas necessarium” (Vita S. Leobini), “Ut sanatus, ad pristina
pietatis tuae reparetur officia” (Sacr. Gregorianum, Oratio “Domine
Deus” cit. in tom. 1, p. 140, quam refert etiam hodiernum Rituale
Romanum, ut diximus in p. 19), “Ut famulum tuum ecclesiae tuae
sanctisque tuis altaribus restituas” (Ordo Romanus, cit. in tom. 1,
p. 171), “Salvum et incolumen illum Ecclesiae tuae largire, bene­
placentem tibi, et voluntatem tuam exequentem” (Liturgia Graeca).

5. Praeparatio ad gloriam satis signanter proponitur. Unus vel
alter, ut Sonnatius, ipsam expressionem “Ad futuram gloriam debite
praeparando” adhibet. Haec praeparatio vel dispositio in quo praecise
consistat non dicitur; pro quibusdam (ut Irenaeo et Eusebio Caes.)
videtur consistere in ipso generali effectu gratiae quae per sacra­
mentum confertur, pro aliis (ut Pseudo-Prospero) in ipso munimine
contra pericula aeternae mortis seu daemonis tentationes; pro aliis
(ut Athanasio) in quodam peculiari jure ad aeternam gloriam; tandem
pro uno vel altero (Egberto Eboracensi) in ipso peculiari effectu quo
anima redditur pura ab omni vinculo peccati, sicut post Baptismum,
ita ut sit immediate disposita ad gloriam.
“Eum ad futuram gloriam animando, et debite praeparando”
(Sonnatius), “Ut superascendat super invisibilia interior homo”
(Irenaeus), “Uncti illo unguento erunt immortalitati et aeternae vitae
consortes” (Eusebius Caes.), “Olei unctione munita, secura” anima
ad caelestem retributionem discedit (Pseudo-Prosper), “Hoc erit mihi
in diuturnorum laborum praemium” (Athanasius), “Sanitatem caeles­
tem consequi mereatur [?]” (Missale Bobbiense), “Ut et in hoc
uncti ... in sanctorum splendoribus effulgeant non habentes maculam
aut rugam, et in aeternam requiem admittantur” (Liturgia Graeca),
“Quoniam scriptum est quod quicunque hanc disciplinam [seu sacra­
mentum] habuerit, anima ejus aeque pura sit post obitum ac infantis
qui statim post baptisma moritur” (Egbertus Eboracensis).
6. Remissio venialium peccatorum distincte et formaliter non exhi­
betur, quod quidem mirum non est cum ipsa distinctio mortalium
et venialium non eodem modo nec eadem claritate antiquitus expri­
meretur. Reapse tamen effertur tum aequi valenter in quibusdam
expressionibus, quibus dicuntur abstergi etiam quotidiana ignorantiae
et fragilitatis peccata, sine quibus nemo hanc vitam ducit, tum

implicite in generali et pleno modo quo sive ipsa peccatorum remissio,
sive sanatio omnis aegritudinis et laboris animi, sive abstersio
reliquiarum peccati, huic sacramento tribuitur.
“Gratia quae significatur per olei unctionem peccata quotidiana
destruit” (Amalarius Metensis), “Peccata quotidiana per hanc unc­
tionem relaxantur” (Honorius August.), “Si quid verbo, opere, aut
cogitatione, noctu aut interdiu [servus tuus] deliquit . . . condona ipsi,
Deus, nec respicias ad iniquitates et peccata ejus, quae scienter vel
ignoranter admisit. . . Quia non est homo qui vivat, et non peccet;
tu enim solus innoxius existis” (Liturgia Graeca), “Peccatorum
omnium remissio” (Liber Ordinum), “Tribuat tibi haec unctio sani­
tatem animae in remissionem omnium peccatorum” (Codex Tilianus),
“Omnia si qua sunt peccata, vel eorum maxima pars deletur”
(Abaelardus), “Quidquid peccasti, parcat tibi Deus” (Liturgia Ambrosiana), “Indulgeat tibi Dominus quidquid deliquisti” (Forma
Romana), “Perfecta liberatio a peccatis” (Liturgia Graeca), “Mun­
datio ab omni sorde et contagione peccati” (Formula Rhemensis,
Liturgia Romana, Ordines 1 ct 2) aliaeque expressiones de abstersione reliquiarum peccati, supra relatae (p. 38).

7. Remissio poenae temporalis multo minus explicite exhibetur.
Implicite tamen involvi videtur in iisdem expressionibus de totali
remissione peccati, de perfecta animae curatione ab omni sorde et
contagione peccati, et de completa abstersione reliquiarum peccati.
Semel aut iterum clarior allusio habetur. Ita in Codice Rhemensi
(relato in p. 34) non solum est sermo de “mundatione ab omni
sorde et contagione peccati” sed etiam in una ex orationibus post
unctiones legitur: “Ut non tantum ei noceat conscientia reatus ad
poenam, quam indulgentia, et reconciliatio tuae pietatis ac remis­
sionis ad veniam”; quae verba repetit Ordo 12 in quadam oratione
ante unctiones. Item, eadem reatus poenae remissio signanter involvi
videtur in nuper citata (p. 41) assertione Egberti Eboracensis quod
anima post Extremam Unctionem sit aeque pura ac post susceptionem
sacramenti Baptismi per quod, iuxta Traditionem, reatus poenae
etiam totaliter aufertur.
Recapitidando igitur Traditionis doctrinam de effectibus Extremae
Unctionis, eiusque evolutionem ad syntheticum conspectum revocando,
haec nota:
Patres, explicantes doctrinam lacobi de supernatural! efficacitate
ritus unctionis ac sequentes ipsos generales conceptus ab Apostolo
delineates in tribus illis expressionibus “Salvabit,” “Alleviabit,” “Si
in peccatis sit remittuntur ei,” proponunt imprimis generalem ac

complexivum effectum sanationis vel salvationis infirmi, seu omnis
salutaris auxilii quo infirmus in sua omnino peculiari circum­
stantia indiget. Subinde talem effectum distinguunt secundum primam
generalem divisionem quae connatural! quadam evidentia eorum menti
obicitur, scilicet sanitatis corporalis et sanitatis spiritualis. Tandem
ad hunc spiritualem effectum mentem dirigentes (nam corporalis
sanitas vix peculiari explicatione indiget, cum ex ipsa rei natura
determinetur a varietate morbi quo infirmus afficitur), totam ejus
ubertatem, in praedictis Apostoli expressionibus inclusam, eviscerare
conati sunt, iuxta varietatem spiritualis necessitatis, in qua anima
infirmi constituitur, necnon spiritualis morbi, quo eius spiritus
affici potest.
Et primo quidem connaturaliter exhibetur tum necessarium auxilium
contra externas daemonis impugnationes, quod in apostolica voce
“Alleviabit” facile includi videtur, tum peccatorum remissio de qua
ipse Apostolus explicite loquitur. Inde videmus tres istos effectus,
corporalis scilicet sanitatis, auxilii contra diabolicas impugnationes
et remissionis peccatorum, inde a prima periodo et constanti consensu
a Patribus explicite proponi; in qua quidem priori periodo eminent
Origenes et Chrysostomus, attentionem ad remissionem peccatorum
maxime revocantes, necnon Sacr. Serapionis, in quo non
solum tres illi effectus explicite proponuntur, sed etiam ceteri ex
septem supra relatis sacramenti effectibus tanquam in semine con­
tinentur. In secunda et tertia periodo, ex attenta consideratione
copulati conceptus alleviationis animi et remissionis peccatorum,
explicatio ceterorum effectuum spontanee generata est: anima enim
non alleviatur nisi a pondere variorum spiritualium languorum, et
reatus ac macula peccati ad plures reatus maculasque ac defectus
protenditur, qui sunt quaedam appendices ac reliquiae peccati. Hinc
quartus ex supradictis effectibus, ab ipso Cone. Trid. propositis, ab­
stersio scilicet reliquiarum peccati, explicite et emphatice propositum
est, veluti per explicationem integrae illius animi sanitatis et omnis
languoris depulsionis, de qua iam sermo erat in Sacramentario
Serapionis. In qua quidem explicatione eminent in secunda periodo
Hesychius, Liber Ordinum, Sacramentaria Gelasianum et Gregorianum, in tertia vero Amalarius, Petrus Lombardus (resumens doc­
trinam Hugonis Victorini et Auctoris Summae Sententiarum), et
variae Liturgiae, Ambrosiana nempe, Gallicano-Romana et Graeca.
Ex ceteris vero tribus effectibus, scilicet praeparationis ad gloriam,
remissionis venialium et extinctionis temporalis poenae, prior satis
etiam distincte in antiqua Traditione proponitur, etsi minus insistenter ac determinate quam in subsequent! periodo scholastica.

secundus vero et praecipue tertius effectus nonnisi aequivalenter aut
implicite proponuntur, ulterius determinandi ac discutiendi a posteri­
oribus theologis, quorum quidam ante Concilium Tridentinum eosque
momentum remissionis venialium presserunt ut in ea principalem
sacramenti effectum reposuerint, alii vero post Concilium, et signanter
quidam moderniores, effectum remissionis poenae ita extulerunt ut
Extremam Unctionem Baptismo fere aequipararent quoad efficaciam
omnem poenae reatum abstergendi et ad immediatum ingressum in
caelum disponendi. Quarum aliarumque theologorum determina­
tionum, ad theologiam potiusquam ad dogmaticam veritatem per­
tinentium, expositio ac discussio in sequentibus articulis instituetur.
Unum adhuc notandum est, scilicet: in connexione cum ipso con­
ceptu spiritualis effectus et cum copulata comparatione ritus unctionis
cum aliis sacramentis, evolutum ac determinatum fuisse apud antiquos
scriptores theologicum ipsum conceptum sacramentalis indolis hujus
ritus, quem iam concinne expresserat Innocentius I sub ipso nomine
“sacramenti” et sub ipsa expressa referentia ad “reliqua sacra­
menta.” Confer peculiariter Pseudo-Prosperum Aquitanum, Sonnatium,
Pseudo-Augustinum, Amalarium, Cone. Ticinense, Pseudo-Petrum
Damianum, Ivonem Carnotensem, Petrum Cluniacensem, Hugonem a
S. Victore, Summam Sententiarum, Petrum Lombardum, aliosque
plures quos dedimus in art. 1 (tom. 1, p. 174-177), ubi hoc sacramentalitatis argumentum fuse evolvimus.
Probatur 2. EX RATIONE CONVENIENTIAE.

Hanc rationem generaliter ac sufficienter iam exposuimus in art. 1
(tom. 1, p. 197 sq.), ostendentes convenientiam ipsius institutionis
huius sacramenti ex ipsa eius ordinatione ad tres praecipuos effectu^
abstersionis reliquiarum peccati, alleviationis animi et sanitatis cor­
poris, ad quos alii effectus facile reducuntur. Ceterum distincta con­
venientia uniuscuiusque effectus amplius patebit ex dicendis in sequen­
tibus articulis (11-18) de singulorum indole et modo quo conferuntur
(cf. interim quae habet S. Thomas, cit. in art. seq., p. 66-68, par­
ticulariter C. Gent. 4. 73).
Satis nunc erit sequentia verba Soto et Frassen referre, explicantia
convenientiam duorum illorum mirabilium effectuum, spiritualis nempe
alleviationis et corporalis sanationis, cum quibus ceteri connectuntur
et contra quos facilius possent adversariorum tela converti.
Soto: “Diluitur aliud argumentum . . . quod est huiusmodi. Si hoc
sacramentum valeret contra illas reliquias, et ad exhilarandum ani­
mum, deberet potius sanis quam infirmis adhiberi: nam easdem
patiuntur debilitates et tristitias peccatorum, imo non deberet adminis-

trari infirmis, cum iam propemodum usum amiserint rationis, nec
possint alacritatem illam et laetitiam sentire. Respondetur autem, quod
quamvis eiusmodi debilitates et tristitiae sanos etiam praemant, ni­
hilominus in mortis articulo, ubi corpus, quod corrumpitur, aggravat
animam, maiorem animus sentiscit languorem, acriorique afficitur moe­
rore, tum propterea quod mundum relinquit, tum quod non est de sua
salute certus. Et ideo sicut antiquitus illi qui agones et luctas aggredie­
bantur oleo ungebantur, et confovebantur; ita ecclesia institutione
Christi suos athletas agonizantes, tum viatico eucharistiae refovet,
tum illo unctionis fomento corroborat et exhilarat, ut difficile iter
firmioribus viribus et spe ingrediantur. Ac demum ut iuxta verbum
Psalmi 103. exhilaret eorum faciem in oleo, et pane cor hominis
confirmet. Quocirca non debet sacramentum hoc differri quousque
infirmus sensu caret, sed tunc applicari quando huiusmodi spirituales
effectus sentire possit. Et quamvis in vita hac illos effectus non
sentiret, nihilominus virtute sacramenti in exitu de corpore poterit
illos experiri.”20

Frassen: “Certe singulari divinae providentiae beneficio factum est.
ut huic Sacramento prae caeteris annecteretur virtus curativa ac
medicativa corporis; cum enim inter omnia hujus saeculi mala nihil
sit ipsa morte terribilius, ita nihil vita ac sanitate expetendum magis,
qui quidem appetitus tum maxime viget, et impetum suum exerit,
quando homo ad vitam ulterius propagandam, videt ex ingravescente
infirmitate, se humanis ac naturalibus praesidiis destitui; tunc enim
saepe tcntari solent aegroti ad conquirenda remedia quaedam illicita
et superstitiosa, quibus vitae prorogationem obtinent, ut patet exem­
plo Ochoziae. Reg., cap. 1. Quamvis igitur primaria hujus Sacramenti
virtus spiritualis sit, sicut et aliorum Sacramentorum, attamen Christus
Dominus, hominum infirmitati et imbecillitati consulens, voluit huic
sacro signaculo etiam adjungere virtutem curativam infirmitatis cor­
poris, ne forte desperato morbi remedio, ad illicita et superstitiosa
auxilia confugerent aegroti. Quam utique rationem indicavit S.
Augustinus (aut quisquis est Auctor lib. De rectitudine Catholicae
conversationis} ubi ait: ‘Quoties aliqua infirmitas occurrerit alicui,
non quaerantur precantatores, non divini, non sortilegi, sed qui
aegrotat in sola Dei misericordia confidat, et Eucharistiam cum fide
et devotione accipiat. Oleumque benedictum fideliter ab Ecclesia petat,
et secundum Apostolum: ‘Oratio fidei salvabit infirmum.”’”30
■3>Dist. 23, q. 1, a. 2, In quartum (quem vocant) Sententiarum (Venetus: Apud I. M.
Lenum 1575) I 1065.
™ De Extrema Unctione, q. 3, conci. 2, Scotus Academicus (Romae 1902) X 624.

ART. 11. Utrum Principalis Seu Specificus Effectus Huius Sacra­
menti Sit Gratia Abstergens Reliquias Peccati, Seu Gratia Interius
Sanans Spiritualem Animae Debilitatem Ex Peccato Relictam
(Suppi., q. 30, a. 1 et 2; C. Gent. 4. 73; cf. alios textus in p. 1 et 66-68).

STATUS QUAESTIONIS
Cum plures ex septem effectibus, quos ex Traditione in art. praec.
collegimus, sint inter se essentialiter distincti ac disparati, logice
doctores mediaevales, ulterius determinantes sacramentalem indolem
Extremae Unctionis, inquirere coeperunt quinam inter illos habendus
sit ut principalis effectus, ex quo nempe species et unitas sacramenti
desumitur, nam “quodlibet sacramentum est institutum principaliter
ad unum effectum, quamvis etiam alios ex consequenti inducere possit”
(Suppi., q. 30, a. 1). Quae quidem quaestio minus implicata evasisset
si posteriores doctores antiquorum sobrietatem imitassent, simpliciter
eligentes unam vel alteram ex duabus sententiis ab illis prolatis, nempe
Thomistarum, pro principali effectu assumentium debilitatem animi
relictam ex peccato, aut Scotistarum, remissionem venialium pecca­
torum proponentium. At, posttridentini praesertim theologi tot illis
sententiis addiderunt ampliationes vel opiniones, tantamque inde
induxerunt confusionem, ut quidam non prorsus immerito oscitantiam
et defatigationem conceperint ipsique quaestionis discussioni libenter
valedixerint.
Ita Benedictus XIV scribit: “Inter hos extremae Unctionis effectus,
a Tridentino enumeratos, curiose magis quam utiliter investigant
scholastici quinam sit dicendus hujus Sacramenti proprius et pri­
marius; et in diversas scinduntur opiniones, quas supervacaneum esset
recensere.”11 Item Clericatus: “Illud est imprimis advertendum, quod
notant Em.us Cardinalis De Laurea et Mastrius, modernos scilicet
theologos ita confuse loqui de effectibus hujus sacramenti, ut nullibi
reperiatur apud ipsos clara et concors doctrina, qua studiosorum
animum instruat, at e contra potius non leves difficultates gignat ac
dubia irresoluta relinquat. . . Altercatio quidem magna est. Sed satis
nobis sit. omnes praedictos effectus explicuisse et eos omnes, sive
primarios sive secundarios inter se, suscipere ac venerari.”32
Porro praedictae confusionis ac difficultatis triplex praesertim causa
assignari potest: primo nempe ipsa multiformis activitas huius sacra­
menti, sese protendentis ad tot variatosque effectus (cf. supra, p.
2 sq. ) qui in aliis sacramentis pro principalibus habentur (ut est
"De svnodo dioecesana, 1 8, c. 7, n. 3, apud Migne, Theologiae cursus completus
XXV (Parisiis 1841) 1104 sq.
” Decisiones sacratnenlales, decis. 82, n. 1 ct 18.

remissio peccatorum in Poenitentia et corroboratio animi in Con­
firmatione); secundo, versipellis ac incerta ratio qua quidam theologi
hanc quaestionem aggrediuntur, ab una ad alteram expressionem,
absque definitionibus aut distinctionibus, leviter saltantes et in nulla
consistentes; tertio ac praecipue, ipsa nativa ambiguitas trium ex­
pressionum “Effectus principalis,” “Alleviatio” et “Reliquiae peccati,”
quae in hac quaestione late circumferuntur quaeque ceteroquin ab ipso
Cone. Trid. et a S. Thoma aliisque antiquioribus theologis adhibitae
sunt.

Conceptus enim principalis effectus non uno modo a variis auc­
toribus accipitur; alii quidem loquuntur de principali effectu, alii de
primario, alii de proprio, alii de immediato, alii de primo et per se.
sed sub his aliisque nominibus non omnino idem significant. Propterea in textu articuli apposuimus expressionem “Effectus specificus”
qui intelligitur ab ipso S. Thoma sub nomine effectus principalis,3'
cum ait: “Quodlibet sacramentum est institutum principaliter ad unum
effectum, quamvis etiam alios ex consequenti inducere possit. Et quia
sacramentum efficit quod figurat, ideo ex ipsa significatione sacramenti
debet accipi eius principalis effectus” (Suppi., q. 30. a. 1). Unde pro
principali effectu intelligimus effectum formalem et specificativum
(omne enim sacramentum, cum sit signum efficax, a suo signato seu
effectu specificatur), quo nempe deficiente, sacramentum non datur,
quique consequenter primo et per se per sacramentum confertur:
primo quidem seu ante alios, per se vero seu ratione sui ita ut ceteri
nonnisi ratione ipsius et dependenter ab ipso ac juxta exigentiam ipius
conferantur. Vox “alleviatio,” adhibita a lacobo in sensu vel cor­
poralis vel spiritualis vel utriusque levaminis, necnon a Cone. Trid.,
in generali sensu spiritualis levaminis, et ab antiquis doctoribus in
utroque sensu corporalis et spiritualis levaminis, 1 secundum se am­
bigua est, etiam in spirituali sensu, cum possit referri ad multiplex
pondus quo anima premitur, nominatim ad peccatum mortale, pec­
catum veniale, spiritualem debilitatem seu languorem ex peccatis re­
lictum. reatum ipsum poenae temporalis. Propterea, ut a praesenti dis­
putatione expellatur omnis confusio, maluimus in textu articuli
apponere expressionem “gratia sanans,” qua utitur ipse S. Thomas
in oppositione ad gratiam generativam Baptismi et gratiam suscita* Albertus M. utitur praeterea apta appellatione “effectus substantialis” quae aequivalet
effectui formali seu specifico (/« 4 Sent., dist. 23, a. 9, ad 1).
** Cf. Hugonent a S. Victore, supra, p. 38, in nota. Similiter Bonaventura loquitur
de “alleviatione infirmitatis spiritualis” et de “alleviatione infirmitatis corporalis” (In
4 Sent., dist. 23, a. 1, q. 1) ; Albertus M. loquitur de “alleviatione collata corporis in­
firmitati” et de “alleviatione spiritus,” ac refert sequentem aliquorum definitionem de
hoc sacramento: “Extrema unctio est unctio oleo sanctificato facta ad alleviationem
utriusque infirmitatis, scilicet corporis, et animae” (In 4 Sent., dist. 23, a. 2).

tivam Poenitentiae, scribens: “Principaliter hoc sacramentum est insti­
tutum ad sanandum infirmitatem peccati; ut, sicut baptismus est
quaedam spiritualis regeneratio, et poenitentia quaedam spiritualis
suscitatio, ita et extrema unctio est quaedam spiritualis sanatio vel
medicatio.” Tamen in 3 p., q. 65, a. 1, S. Doctor spiritualis sanationis
conceptum tribuit effectui utriusque sacramenti Poenitentiae et Ex­
tremae Unctionis, distinguens duplicem sanationem. “Una quidem est
sanatio quae sanitatem restituit. Et loco hujus in spirituali vita est
poenitentia. . . Alia autem est restitutio valetudinis pristinae per con­
venientem diaetam et exercitium. Et loco hujus in spirituali vita est
extrema unctio, quae removet peccatorum reliquias.”

Expressio ‘‘Reliquiae peccati”, ut iam notavimus in art. praec. (p.
11 sq.), patet pluribus interpretationibus et de facto in vario sensu
accepta est (i.e. pro peccatis mortalibus relictis, pro venialibus quae
sunt quasi reliquiae peccatorum, pro poena temporali relicta post re­
missionem culpae, pro pravis habitibus ex peccato secutis, pro spirituali
animi debilitate ex peccato secuta), ita ut nunc saltem ambigiia jacta
jucrit, ac propterea in textu articuli, ad clare determinandum sensum
nostrae quaestionis ac Conclusionis, apposuimus aliam ipsius S. Tho­
mae expressionem “Spiritualis animi debilitas ex peccato relicta.”35
S. Thomas in Suppi., q. 30, a. 1, nonnisi in hoc sensu debilitatis
animi accipit reliquias peccati. Has explicite distinguit sive a peccato,
tam mortali quam veniali, sive a poena temporali (“In peccato non
sunt nisi tria: macula, reatus poenae, et reliquiae peccati,” ob. 2),
sive a pravis habitibus (“Reliquiae peccati non dicuntur hic disposi­
tiones ex actibus relictae, quae sunt quidam habitus inchoati,” ad 2);
testatur praedictum sensum illius expressionis accipi apud doctores
sui temporis (“Semper remittit debilitatem praedictam, quam quidam
reliquias peccati dicunt,” in corp.) ; ipse eundem sensum eligit (“Et. . .
hoc pertinet ad debilitatem praedictam. Unde dicendum est quod prin­
cipalis effectus huius sacramenti est remissio peccatorum quoad reli­
quias peccati,” in corp.; cf. q. 29, a. 5; q. 32, a. 4, ad 2; q. 33, a. 2,
Sed Contra). Item in 3 p., q. 65, a. 1, iterum S. Doctor “remotionem
peccatorum reliquiarum,” quae ht per hoc sacramentum, intelligit
“restitutionem valetudinis pristinae” prout opponitur “restitutioni
sanitatis" quae ht per sacramentum Poenitentiae. Item, In 4 Sent.,
M Suppi., q 30, a. 1 “Hoc sacramentum . . . datur . . . contra illos defectus quibus
homo spiritualités infirmatur, ut non habeat perfectum vigorem ad actus vitae gratiae
vel gloriae. Et hic defectus nihil est aliud quam quaedam debilitas et ineptitudo quae in
nobis relinquitur ex peccato actuali vel originali. . . , quam quidam reliquias peccati
dicunt. Unde dicendum est quod principalis effectus huius sacramenti est remissio pec­
catorum quoad reliquias peccati”

dist. 14, q. 2, a. 1, q. 3, ob. 1, reliquias peccati intelligit “pronitatem
ad malum, hebetudinem, et hujusmodi.”
Tamen, in Suppl., q. 32, a. 4, ad 1, sub nomine reliquiarum peccati
ponit etiam infirmitatem corporalem: “Contra illas praecipue infirmi­
tates [corporales] hoc sacramentum datur quae sunt ex peccato
causatae, quasi peccati reliquiae.” Pariter iri C. Gent. 4. 73, sub paulo
diversa expressione “Sequelae peccati,” includit sive praedictam spiri­
tualem debilitatem sive corporalem debilitatem quatenus consequitur
ex peccato (“Cum enim hoc sacramentum sic ordinetur contra infir­
mitatem corporis inquantum consequitur ex peccato, manifestum est
quod contra alias sequelas peccati hoc sacramentum ordinatur, quae
sunt pronitas ad malum et difficultas ad bonum”). Unde S. Thomas
reliquias et sequelas peccati pro eodem accipit atque sub eis includit
principaliter spiritualem debilitatem et secundarie seu consequenter
corporalem debilitatem quatenus cum spirituali connectitur; sic etiam
eum intelligit Bonaventura, eius adversarius, mox citandus. Cum tamen
de reliquiis peccatis loquitur simpliciter aut tanquam de principali
effectu sacramenti, S. Doctor eas accipit tantum pro spirituali animi
debilitate.
Ceterum, in 3 p., q. 86, a. 5, agens de effectu Poenitentiae, nomine
reliquiarum peccati intelligit etiam ipsas pravas dispositiones et habitus
vitiosos relictos ex peccato (cf. dicta in tractatu De Poenitentia IV
103-110).
Albertus M. eodem modo ac S. Thomas reliquias peccati intelligit.
In 4 Sent., dist. 1, a. 2, eas accipit pro “inhabilitate animae ad moven­
dum” ad opera virtutis; dist. 23, a. 1. ad 1. eas dicit “reliquias infirmi­
tatis spiritualis ex originali et actuali remanentes”; a. 2, relatis illis
reliquiis in ipsa definitione Extremae Unctionis, loquitur de “alleviatione animae quantum ad purgationem reliquiarum”; a. 4, q. 3, ad 2,
utitur generaliori expressione “Purgatio omnium reliquiarum peccati
impedientium immediatum transitum ad requiem secundum animam
et glorificationem secundum corpus,” quae verba, etsi ambigua, non
necessario indicant reliquias peccati importare remissionem poenae;
a. 9, ad 1, loquitur similiter de “purgatione reliquiarum secundum quod
sunt impedimenta immediatae evolationis et glorificationis corpo­
ris ... , praecipue secundum quod causantur a peccatis oblitis et per
ignorantiam commissis,” ubi non dicit reliquias peccati esse haec ipsa
peccata sed aliquid ab ipsis causatum; a. 10, ad 1, iterum loquitur
de “reliquiis oblitis et ignorati [peccati] actualis”; a. 11. ad 1. iterum
loquitur de “reliquiarum purgatione secundum quod sunt impedimen­
tum percipiendi stolam [i.e. gloriam] animae et corporis”; a. 14,

eundem conceptum effert: “Secundum . . . quod tollitur peccatum
in reliquiis quae impediunt transitum ad requiem, purgatur in extrema
unctione”. Cf. a. 15, ad 2; a. 17, ad 2; a. 19; a. 20, ad 3; a. 21.
arg. in contrarium; item dist. 13, a. 36; dist. 15, a. 12, in responsioni­
bus; dist. 17, a. 17, sol. et ad 3; a. 20; a. 22, sol. et ad 2; a. 23).
Bonaventura in Comm. in 4 Sent., dist. 23, a. 1, q. 1, tacite exponens
et impugnans sententiam ipsam S. Thomae et Alberti M., dicit hos
doctores expressionem “Sequelae vel reliquiae peccati” accipere pro
utraque praedicta debilitate: “Aliquorum opinio fuit, quod sacramen­
tum istud principaliter est ordinatum contra sequelas vel reliquias
peccati quae gravant, quae relictae sunt tam ex originali quam actuali;
quae quidem reliquiae sunt poenae spirituales [Intellige : poenalitatem
seu debilitatem et infirmitatem, non vero ipsum reatum poenae tem­
poralis], habentes tamen frequenter poenas corporales [i.e. infirmi­
tatem] annexas propter sui expurgationem: et ideo principaliter hoc
sacramentum est contra poenam spiritualem, sed ex consequenti est
ad sanandum morbum corporalem. — Sed contra hoc est quod. . .”
In Breviloquio vero ipse nomen “sequelae” extendit etiam ad peccata
venialia, quorum deletionem habet ut praecipuum effectum Extremae
Unctionis (“Exoneratio a culpis venialibus et aliis sequelis”).
Scotus expressionem “Reliquiae peccati” (quam ceteroquin ipse
Bonaventura nonnisi semel refert, et quidem ex ore aliorum quos
impugnat) simpliciter omittit in utroque Commentario Oxoniensi et
Parisiensi, ut ei substituat solam mentionem peccatorum venialium,
quorum remissionem habet ut praecipuum sacramenti effectum.
Concilium Tridentinum “reliquias peccati” certe distinguit ab ipsis
peccatis, necnon a pravis habitibus relictis ex peccato; an vero eas
distinguat etiam a poena temporali et accipiat pro sola spirituali animi
debilitate, ad sensum S. Thomae, difficile dixeris (cf. supra, p. 12).
Catechismus Cone. Trid., distinguens quidem “reliquias peccati”
ab utroque peccato veniali et mortali, eas intelligit non solum ut
“animae languorem et infirmitatem” sed etiam ut alia spiritualia in­
commoda vel defectus quibus subicitur infirmus (“Ceterae omnes
peccati reliquiae”) quaeque possunt accipi ut quaedam morales reli­
quiae peccati, ut dictum est supra (p. 17).
Quidam posteriores theologi, ut Bellar minus (infra cit., p. 61 sq.).
reliquias peccati intelligunt tum supradictam debilitatem animi, tum
ac praecipue ipsa peccata relicta, seu peccata mortalia, quae interdum
manent post suscepta alia sacramenta, et quorum quis de facto consci­
entiam non habet, ob ignorantiam gravitatis peccati vel invalide for­
tasse susceptae absolutionis. Alii, ut De Sainte-Beuve, reliquias peccati
intelligunt tum praedictam debilitatem animi, tum poenas temporales,

tum pravos habitus qui ex peccato contrahuntur. Alii, ut Laymann,
reliquias intelligunt debilitatem animi, peccata sive venialia sive mor­
talia adhuc relicta, et poenam temporalem. Alii tandem, ut Kern quem
sequitur Cappello, commodiorem viam ineuntes, reliquias intelligunt
omnia quae quocunque modo ita connectuntur cum peccato, ut propterea dici possit peccatum nondum esse penitus extinctum, et homi­
nem, per Poenitentiam iustificatum, adhuc aliquo modo separari a
Deo; ac ideo pro reliquiis accipiunt tum physicos defectus ab aliis
auctoribus propositos (exceptis tamen peccatis mortalibus et pravis
habitibus), scilicet peccata venialia, debilitatem, poenam temporalem,
tum alios morales defectus vel indignitates, connexas cum peccato, ut
anxietatem animi et indignitatem ad obtinendum speciale Dei auxilium.3®
Ex his igitur patet quinam sit proprius sensus praesentis quaestionis,
prout distincte proponitur in textu articuli; legitime quidem, iuxta
primigenium verborum sensum ab antiquis theologis intentum, quaere­
remus: Utrum principalis effectus sit gratia allevians a reliquiis pec­
catis; sed quia apud posteriores doctores, tres illae expressiones
(principalis effectus — alleviatio — reliquiae peccati) iam ambiguae
evaserint, absque ambiguitate vel confusionis periculo distincte quaeri­
mus: Utrum specificus effectus sit gratia sanans spiritualem debilita­
tem ex peccato relictam, non vero aliud genus alleviationis, tam cor­
poralis quam spiritualis, aut abstersionis reliquiarum peccati, sive
agatur de ipsis peccatis relictis tam mortalibus quam venialibus, sive
de poena temporali, sive de pravis habitibus ex peccato generatis.

PARS NEGATIVA et PARS AFFIRMATIVA
Ut notatum est supra (p. 46), tot in hac re fluctuantes opiniones
theologi proposuerunt ut non facile sit omnes ad communia quaedam
capita reducere. Quatuor tamen inter eas majori quadam simplicitate
ac theologico momento manifeste gaudent, quae praeterea mire coincidunt cum ipso effectuum numero et ordine, a Concilio Tridentino
proposito, scilicet: sententia Bonaventurae et Scotistarum. assumens
effectum remissionis peccatorum; sententia S. Thomae et Thomistarum, proponens abstersionem reliquiarum peccati; opinio Suaresii
et plurium modernorum, recurrens ad spiritualem alleviationem seu
“ Ad rem Kern : “Cum peccatum mortale sit aversio hominis a Deo, reliquiae pec­
catorum sunt omnia illa, quae hominem per Poenitentiam iustificatum adhuc quocun
que demum modo séparant a Deo. Huiusnwdi sunt peccata venialia per poenitentiam
non sublata, reatus poenae temporalis, imbecillitas moralis, qua homo facile passionibus
cedit, indignitas specialis illius providentiae divinae, qua Dominus servos suos fideles
gubernat, uno verbo: quidquid obstat, quominus offensa Dei possit dici penitus extincta”
(De sacramento Extremae ['notionis I Ratisbonac 19071 104). Recentissime S. J. Brzana
edidit dissertationem (qua uti non potuimus): Remains oj Sin and Extreme Unction
According to Theologians Ajter Trent, Romae 1953.

confortationem; opinio Orientalium Schismaticorum, praeferens effec­
tum corporalis sanitatis.17 Quae quidem sententiae sic logice disponi
possunt:
sanitas corporis. Schismatici.
sanitas animae
I abstersio peccatorum
venialium. Scotiis.
mortalium et venialium. Bellarmimis (?).
abstersio reliquiarum peccati seu spiritualis debilitatis
moralis tantum debilitatis. Suarez.
physicae debilitatis. 5. Thomas.
Post quarum opinionum expositionem, breve verbum addemus de
quibusdam fluctuantibus mixturis, a nonnullis propositis.
PRIMA SENTENTIA.
Principalis effectus est “abstersio delictorum” (Cone. Trid.), seu
remissio peccatorum.
Haec sententia duplicem assumpsit formam: alteram antiquiorem,
praecipue a Scoto determinata, quae ut principalem effectum proponit
remissionem peccatorum venialium, alteram Tridentino posteriorem,
Bellarmino tributam, quae, veluti reformando priorem, extendit illum
effectum ad remissionem omnium peccatorum, praecipue mortalium.

OPINIO SCOTISTICA. Principalis effectus est remissio peccatorum
venialium, non quidem absolute et secundum se, sed ut conferenda
huic subjecto i.e. infirmo ad mortem, qui ex una parte indiget a
venialibus purgari ut sit paratus ad immediatum ingressum gloriae,
et ex alia parte, in eo statu corporalis et spiritualis debilitatis qua
opprimitur, nequit sufficienter vel congruenter se disponere ad eam
purgationem aliter obtinendam sive ex opere operantis sive ex
opere operato aliorum sacramentorum, nominatim Eucharistiae et
Poenitentiae.
Hanc sententiam praeformarunt Pseudo-Alexander Halensis™ et
" Quidam hic addunt sententiam quorundam modernorum, ut Kern, Kilker, et
Cappello, qui docent Extremam Unctionem primario ordinari ad auferenda omnia
impedimenta gloriae, nominatim omnem poenam temporalem. Attamen, si saltem
attendamus ad explicitas affirmationes Kern, illius opinionis fundatoris, illa omnium
impedimentorum remotio affertur potius ut finis principalis sacramenti quam ut
principalis ejus effectus; unde maluimus eam opinionem hic praeterire, ut eam examine­
mus ac confutemus inferius in aptiori loco (art. 15 et 17). Ceterum, non est diffitendum
ex ea logice sequi tum praedictam omnium impedimentorum remotionem, tum totalem
poenae remissionem, quae in hac remotione immediate tanquam pars in toto includitur,
esse revera principalem effectum huius sacramenti, cum vana sit in hoc casu distinctio
inter finem principalem et effectum principalem, cujus signum est quod quidam ex
defensoribus illius opinionis indifferenter de utroque loquantur (cf. infra, p. 178).
” Ut dictum est in art. 2, tom. 1, p. 222, Summa theologiae Alexandrina a modernis
eruditis tribuitur discipulis Halensis.

DE EFFECTIBUS

53

Bonaventura, determinavit Scotus, secuti sunt Scotistae fere omnes
(excipe unum vel alterum, praecipue Aureolum, principem nihilominus
Scotistarum, de quo infra in p. 72 sq.), nominatim Richardus a Media­
villa (infra cit.), Hyquaeus (infra cit.), Mastrius, Frassen et Montejortino. Etiam plures extranei eam plus minusve clare ac determinate
amplexi sunt; praecipue adduci solent Guilelmus Altissiodorensis
{Summa, 1. 4, cap. De Extrema Unctione, q. 1), Durandus (infra cit.),
Biel, Dionysius Carthusianus (qui tamen valde ambigue loquitur),
Major, Navarrus, plures antiquiores canonistae. His quandoque adnumerantur Maldonatus, De Sainte-Beuve et Tournely, sed immerito,
nam hi potius sequuntur opinionem Bellarmini vel mixtam quandam
opinionem, ut ostendetur infra (p. 61 et 78).
Bonaventura ait hanc suo tempore fuisse “communem opinionem”;
similiter Dom. Soto (saec. 16) testatur: “Plerique omnium doctorum
[id] autumant”; pariter Navarrus (saec. 16) loquitur de sententia
communi, Suarez (saec. 17) de sententia “valde communi” et Hy­
quaeus (saec. 17) de sententia “magis communi.” At istae affirma­
tiones exaggeratae videntur, maxime si attendatur omnes thomistas
hanc sententiam iugiter ac concorditer reiecisse; S. Thomas de sua
aetate testatur tantum: “Quidam vero dicunt quod principaliter est
institutum contra veniale.” Forte praefata judicia proveniunt ex
quadam confusione inter effectum per se et effectum principalem seu
ex eo quod plures doctores tenuerunt et tenent Extremam Unctionem
peccata remittere non mere per accidens sed per se, abstrahendo a
quaestione an hic sit effectus primarius vel secundarius. Quidquid sit.
certe haec sententia post Cone. Trid. declinare coepit (S. Alphonsus
saec. 18 contrariam sententiam vocat communissimam) et hodie fere
evanuit, saltem extra scholam Scotisticam.
Rationes huius sententiae sunt:
1. Scriptura explicite et determinate proponit remissionem pecca­
torum ut effectum Extremae Unctionis, dum alios effectus proponit
modo tantum indeterminato, sub generalibus verbis salvationis et
alleviationis. Item, tota Traditio eundem effectum constanter et emphatice proponit, imo quaedam formulae liturgicae solum hunc effectum
proponunt, uti jorma ipsa sacrament alis a saeculis in usu et nunc sola
adhibita in Ecclesia latina. Item, Cone. Trid., inter quatuor quos
enumerat Extremae Unctionis effectus, primo loco refert remissionem
peccatorum et ultimo loco corporalem sanationem quae ab omnibus
habetur ut infimus effectus. Ex quibus omnibus immediate colligitur
remissionem peccatorum esse principalem effectum. Iamvero, haec
nequit intelligi de remissione mortalium, cum ad hanc sit proprie et
directe ordinatum aliud sacramentum, scilicet Poenitentia, nec possit

fingi frustranea institutio duorum sacramentorum ad eundem finem et
effectum. Ergo est intelligenda de remissione venialium, quae ideo est
principalis effectus huius sacramenti.
Idque confirmatur ex Catechismo Cone. Trid. (cit. in p. 17) qui.
enumerans varios huius sacramenti effectus ac ponens primo loco
remissionem peccatorum, dicit hanc intelligendam esse “in primis” et
“primario loco” de peccatis venialibus, quia ad peccata mortalia re­
mittenda per se ordinantur soli Baptismus et Poenitentia.
2. Ipsa ratio dictat illum esse principalem effectum ex quo ceteri
dependent et cuius collatio praesupponitur collationi ceterorum. lamvero tres alii effectus, a Tridentino relati, fluunt ex ipsa remissione
peccati; nisi enim prius ipsum peccatum auferatur, nec reliquiae seu
sequelae peccati auferri possunt, nec anima queit alleviari (seu in se
exhilarari, et a timore divini iudicii atque horrore tentationum dae­
monis liberari), nec sanitas corporalis congrue conferri potest cum
sit et ipsa quaedam peccati reliquia. Aliunde autem ut dictum est
Extrema Unctio nequit habere pro principali effectu remissionem ip­
sorum mortalium peccatorum, quae est proprius effectus Poenitentiae.
Ergo eius principalis effectus est remissio venialium.
3. luxta communem theologorum doctrinam, immediate fundatam
in ipsa Traditione, hoc sacramentum est tum complementum Poeni­
tentiae tum proxima praeparatio ad gloriam. lamvero hoc nequit con­
grue intelligi nisi dicendo ipsum ordinari principaliter ad deletionem
venialium, quae complet totum opus remissionis, iam substantialiter
effectum per deletionem mortalium in sacramento Poenitentiae, et
aufert ultimum impedimentum ad gloriam quod nonnisi ex venialibus
culpis, secus in Purgatorio expiandis, provenire intelligitur.
4. Res confirmatur attendendo ex una parte existentiam et grada­
tionem trium generum peccatorum seu morborum animi, scilicet origi­
nalis, mortalis et venialis, et ex alia parte ordinationem duorum sacra­
mentorum Baptismi et Poenitentiae quibus auferuntur duo priora
genera peccatorum, quaeque proinde connaturaliter appellant tertium
ac complementarium sacramentum ad deletionem tertii generis pecca­
torum. Cum enim sacramenta sint instituta ut medicina in remedium
peccatorum, convenit ut sicut sunt tria genera morborum ita appo­
nantur tres medicinae sacramentales, et sicut Baptismus ordinatur ad
delendum peccatum originale et Poenitentia ad peccatum mortale, ita
Extrema Unctio ordinetur principaliter ad delendum veniale peccatum.
Nec refert quod ad venialia delenda ordinetur etiam ipsum sacra­
mentum Poenitentiae, praeterquam et varia ipsa opera operantis; nam
ex una parte Poenitentia ad id ordinatur tanquam ad obiectum secun­
darium, convenit autem ut sit aliquod sacramentum ordinatum ad
O

7

DE EFFECTIBUS

55

delenda venialia tanquam ad principalem suum effectum, et ex alia
parte nec Poenitentia, nec alia sacramenta, nec varia opera operantis,
possunt sufficienter et congruenter concurrere ad deletionem venialium
in eo momento et statu, in quo homo, iam ad limen aeternitatis consti­
tutus, maxime indiget a venialibus purgari et minime potest ad id
cooperari.
In quo quidem atque unico sensu asseritur in hac sententia remis­
sionem venialium esse principalem sacramenti effectum, scilicet non
absolute et secundum se, sed tantum ut huic subiecto, morituro nempe
atque gloriam immediate ingressuro, conferendam.
PSEUDO-HALENSIS de ipso sacramento Extremae Unctionis nonnisi transeun­
ter loquitur, agens de sacramentis in genere, ut dictum est in art. 2 (tom. 1, p.
222-224); effectum huius sacramenti tangit in q. 5 quartae partis suae Summae, dum
explicat distinctionem sacramentorum novae legis, seu theologicas rationes numeri
septenarii. Horum sacramentorum quatuor tradit distinctiones: In prima explicite
ait “ratione venialis peccati principaliter dari extremam unctionem.” In secunda
idem docet etsi non utatur verbo “principaliter,” nam pro remedio peccati venialis
assignat Extremam Unctionem sicut pro remedio originalis et mortalis assignat
Baptismum et Poenitentiam. In tertia, loquens de remediis contra poenam (seu
animi infirmitatem) relictam ex peccato, assignat Confirmationem contra pronitatem ad malum, contractam initio vitae, Eucharistiam contra inclinationem ad
relapsum contractam ex peccatis actualibus in decursu vitae, et Extremam Uncti­
onem contra “infirmitatem mentis et corporis” quae remanet “in egrediente” seu
in fine vitae; ex quibus tamen ultimis et ambiguis verbis, si accipiantur de animi
infirmitate quae sit reliquia peccati (seu de animi debilitate et languore, iuxta
sensum S. Thomae) non necessario sequitur Halensem expulsionem huius debilitatis
habere pro ipso principali effectu Extremae Unctionis ita ut proferat novam
opinionem, tum quia ipse non dicit eam esse principalem effectum, sicut in prae­
cedenti textu asserit de remissione venialium, tum quia improbabile est absque ullo
declarationis indicio ipsum novam addere opinionem, tum quia Scotus eiusque
schola, quae Halensis paternitatem non illegitime reclamat, non aliam agnoverunt
opinionem quam eam quae docet remissionem venialium esse principalem effectum
huius sacramenti. Quarta tandem Pseudo-Halensis distinctio, quae est secundum
varias virtutes ita ut Extremae Unctioni assignetur fortitudo, ad rem nostram
directe non facit.
“Cum sacramenta sunt medicinae . . . juxta numerum morborum spiritualium
debet sumi numerus sacramentorum. Septem autem sunt differentiae morborum.
Prima est originalis peccati, secunda actualis mortalis, tertia venialis, quarta
difficultatis discernendi inter bonum et malum. . . Ratione vero venialis peccati
principaliter datur extrema unctio. . .
“Ingrediens in hanc vitam, indiget sacramento in remedium contra malum culpae,
cum qua nascimus, et sic est baptismus in remedium contra originale. Progrediens
in vitam indiget sacramento in remedium contra malum culpae, in quam ex actu
nostro incidimus, et sic est poenitentia. Egrediens ab hac vita indiget sacramento
in remedium aliquorum venialium cx sola virtute gratiae [i.e. non etiam ex sacramentali efficacia actus humani ut in Poenitentia], et sic est unctio extrema. . .
“Alio modo potest sumi ratio divisionis [i.e. cx parte indigentiae, cui diversimode
subveniunt sacramenta]. . . Nam indigentia aut est ex culpa aut ex poena conse­
quente culpam. . . Reparatio . . . indigentiae ex poena triplex est in sacramentis,
sicut triplex est poena. Est enim poena contracta in ingrediente ad vitam, scilicet
pronitas ad malum, quae contrahitur cum peccato; et contra hoc est confirmatio.

. . Est alia poena in progrediente, quam accipit ex actualibus, scilicet infirmitas ad
recidivum; et contra hanc indiget sacramento eucharistiae, quod est viaticum
quotidianum, ut sustentetur homo in via. Et est tertia poena in egrediente, scilicet
infirmitas mentis et corporis; et contra hanc est extrema unctio mitigans contra
utramque. . .
“Sacramenta sunt adminicula sive iuvamenta virtutum . . . propter quod dicunt
aliqui, quod juxta numerum virtutum potest sumi numerus sacramentorum. . . luxta
fortitudinem [sumitur] sacramentum extremae unctionis.”30

BONAVENTURA sententiam Pseudo-Halensis clarius enunciavit, scilicet: Hoc
sacramentum est institutum ad praeparandum hominem ad ingressum in gloriam;
hinc eius effectus est primo et principaliter remotio praecipui impedimenti illius
ingressus, scilicet peccati venialis, ideoque remissio venialis est effectus huius
sacramenti non quomodolibet sed ut remotio impedimenti ad gloriam, seu ut in
homine proxime morituro. Cum hac venialium remissione conncctitur tum animae
alleviatio seu erectio devotionis in Deum, qua mediante fit ipsa venialium abstersio,
tum remotio aliarum reliquiarum peccati, nominatim poenae temporalis et corpora­
lis infirmitatis, quae est aliquid secundarium et consequens.
In 4 Sent., dist. 23, a. 1, q. 1, agens ex professo de effectu vel fine institutionis
huius sacramenti, scribit: “Quantum ad finem quaeritur, utrum istud sacramentum
principaliter sit ordinatum ad morbum corporalem an ad spiritualem. . .
“Dicendum est quod aliquorum opinio fuit, quod sacramentum istud principaliter
est ordinatum contra sequelas vel reliquias peccati quae gravant, quae relictae sunt
tam ex originali quam ex actuali; quae quidem reliquiae sunt poenae spirituales,
habentes tamen frequenter poenas corporales annexas propter sui expurgationem:
et ideo principaliter hoc sacramentum est contra poenam spiritualem, sed ex
consequenti est ad sanandum morbum corporalem. — Sed contra hoc est quod
dicitur lacobi 5, 15 in institutione istius sacramenti: ‘Si in peccatis fuerit, remitten­
tur ei’: ergo istud sacramentum est ordinatum contra aliquem morbum peccati,
et hoc ipsum tangitur in Glossa. Et, cum non sit contra originale nec contra
mortale, relinquitur quod sit contra peccatum veniale. Et hoc communis opinio
tenet.
“Sed notandum quod de veniali peccato est loqui dupliciter: aut prout est quis
in statu viae, aut prout est in egressu. Si prout est in statu viae sive in itinere, sic
morbus venialis est quasi inseparabilis et quadam necessitate iterabilis, ac per hoc
quodam modo incurabilis. Et ideo non debuit contra ipsum aliqua medicina
specialiter et principaliter ordinari; immo quodam modo omnia sacramenta valent
ad eius curationem secundum plus et minus. — Si autem loquamur prout anima
est in statu egrediendi, sic potest curari sine iteratione; et sic, cum anima possit
trahere talia cremabilia, quae retraherent a gloria, instituit divina misericordia
remedium quo anima curari posset quantum ad remissionem culpae et etiam partis
poenae; et hoc est sacramentum Unctionis Extremae.

“Modus autem curandi veniale peccatum in hoc sacramento respondet modo
infirmitatis. Veniale autem peccatum gravat animam deprimendo deorsum, ut non
ita intendat in Deum per devotionem et amorem, pro eo quod est ibi conversio
inordinata ad commutabile bonum et pro eo quod est minor amor Dei, sicut tangit
Augustinus in libro Confessionum; et ideo, cum curatio directe sit per contrarium,
per illud curatur quod animam aggravatam per devotionem sursum elevat. Et
quoniam ‘corpus, quod corrumpitur, aggravat animam’ [Sap. 9. 15], cum illud
sacramentum sit ad elevandam animam per devotionem, in qua anima recipit
vigorem quemdam, in quo semper est deletio venialium, si sunt in anima, et per
consequens repressio molestiarum corporalium, si expedit ipsi animae: hinc est
quod istud sacramentum principaliter est ad curationem et alleviationem infirmitatis
“Summa Theologiae, pars 4, q. 5, n. 7, a. 2.

spiritualis, scilicet peccati venialis, et per accidens est ad curationem et alleviati­
onem infirmitatis corporalis, quodam modo roborando animam quae regit corpus.
“Et sic patet quid sit in hoc sacramento res tantum, quid signum et quid res et
signum. Signum tantum est unctio exterior, res tantum est venialis curatio, res et
signum ipsa in anima devotionalis excitatio, quae non est aliud quam quaedam
spiritualis unctio. . .
“Ad illud ergo quod obicitur, quod non datur nisi in statu infirmitatis, dicendum
quod non est propter infirmitatem, sed propter hoc quod appropinquat egressui
in quo possunt venialia perfecte curari. Et quod istud sit verum, patet, quia quantumcumque quis infirmetur, non datur ei hoc sacramentum nisi praesumatur quod
moriatur, vel quod sit in articulo mortis. Et si constaret nobis de aliquo quod
liberaretur sive liberandus sit, non deberet dari ei hoc sacramentum, sicut patebit
inferius [a. 2, q. 2], Ad illud quod obicitur de veniali, quod quotidie iteratur,
patet iam responsio, quia non datur hoc sacramentum contra illud peccati genus,
nisi in statu in quo praesumitur quod liberetur et a culpa et a peccandi
necessitate.”40
Ibid., a. 2, q. 2, agens de subjecto sacramenti, iterum clare asserit: “Hoc sacra­
mentum est principaliter ad venialia delenda, secundum quod possunt convenientem
recipere effectum, et per hoc est in alleviationem animae aggravatae a corpore
corruptionem habente: et ideo illud sacramentum debet dari solis infirmis qui
peccare potuerunt venialiter, et his, prout sunt in articulo mortis; sic enim possunt
a culpa veniali liberari convenienter et sufficienter.”41
Ibid., a. 2, q. 3, agens de partibus inungendis, iterum ait: “Finis imponit necessi­
tatem his quae sunt ad finem. Quoniam igitur istud sacramentum principaliter
ordinatur ad venialium deletionem, secundum quod ex textu beati lacobi innuitur,
et venialia perpetrantur ab anima secundum coniunctionem ipsius ad carnem
corruptam, et hoc est per potentias, per quas unitur corpori ut organico: ideo recte
in deletione talium peccatorum debet medicamentum exterius adhiberi, secundum
id quod habet sensibile, circa organa ipsarum potentiarum.''4In Breviloquio eandem repetit sententiam, etsi, attendens magis directe ad finem
extrinsecum vel remotum (finem operantis) quam ad finem intrinsecum vel pro­
ximum (finem operis), minus diserte quam in priori ac magistrali opere, principa­
litatem remissionis venialium proponat, dicens Extremam Unctionem ordinari ad
immediatam praeparationem ad gloriam et quidem tum per excitationem devotionis
in Deum tum per remissionem venialium tum per exonerationem ab aliis sequelis
et scoriis peccatorum. Inepte autem diceretur ipsum aliquatenus reformasse suam
opinionem et accessisse ad sententiam S. Thomae quam explicite reiecit in priori
opere, nam etiam in Breviloquio principalitas remissionis venialium totam litteram
manifeste pervadit, etsi explicitis verbis non asseratur; subordinatam autem indolem
excitationis devotionis et exonerationis ab aliis sequelis peccati Bonaventura iam
in priori opere clare explicaverat, dicens excitationem devotionis se habere ut
medium ad removenda venialia, et exonerationem ab aliis sequelis peccati (i.e. poena
temporali et infirmitate corporali) se habere ut quid subinde consequens.
“Huius Sacramenti operatio debet regulari a fine; et finis est, quia introductum
est ad salutem felicitatis perpetuae facilius et expeditius consequendam; et hoc fit
per devotionem sursum levantem et per exonerationem a culpis venialibus et aliis
sequelis, quae deorsum deprimunt: hinc est, quod Sacramentum istud efficaciam
habet et ad devotionem excitandam et ad venialia dimittenda et ad peccatorum
scoriam facilius abolendam. . . [Finis hujus sacramenti] est acquisitio spiritualis
salutis per remissionem culparum [sc. venialium]. . . Inunctio debet fieri in septem
'Opera theologica selecta, IV Liber IV. Sententiarum (editio minor, Ad Claras Aquas
1949) 578-580.
“Ibid. 589.
° Ibid. 590

locis [seu sensibus] praedictis, ut sic disponatur homo per hoc Sacramentum ad
plenitudinem sanitatis per deletionem omnis venialis peccati. . . Quia istius Sacra­
menti susceptio a fine dependet; et finis est velocior transitus ad caelum per
depositionem oneris venialium et conversionem mentis ad Deum: ideo non debet
dari . . . nisi in periculo constitutis et quasi in transitu ad alium statum.”43
SCOTUS sententiam duorum praedecessorum magis adhuc determinate ac
scientifice proponit: effectum remissionis venialium solum exhibet, prorsus tacens
de ceteris effectibus; illum strictius vocat “finalem remissionem venialium”; illum
refert in ipsa definitione sacramenti (“Extrema unctio est unctio hominis infirmi
. . . efficaciter significans curationem finalem venialium”) ; ex illo deducit determina­
tionem partium ungendarum necnon unitatem variarum unctionum in unico signo
sacramentali.

Opus Oxoniense, In 4 Sent., dist. 23. q. unica: “Hic sunt duo videnda. Primo,
quod possibile est esse aliquod Sacramentum novae legis, quod sit signum efficax
finalis remissionis venialium, quod congruit, et quod hoc factum est. Secundo, quod
extrema unctio est tale Sacramentum, et de totali ratione extremae unctionis.
Primum sic, possibile est Deum finaliter remittere venialia; ergo possibile est sibi
institui signum efficax istius remissionis. . . Hoc etiam congruum est, recessurum
scilicet ab hac vita, finaliter a venialibus absolvi, quia ista non remissa essent
impedimentum gloriae consequendae, et non remissa possunt esse usque ad exitum,
quia peccator quasi continue peccat talibus peccatis. Hoc etiam factum est. Pro­
batur ex illo verbo Jac. 5. ‘Si in peccatis sit, remittentur ei’; non intelligit de
mortalibus, quia haec non remittuntur, nisi in Baptismo vel Poenitentia; ergo de
venialibus. Sit ergo prima conclusio, quod respectu finalis remissionis venialium,
convenit esse, et potest esse, et est Sacramentum novae legis.
“De secunda conclusione principali dicendum, quod illud Sacramentum vocatur
extrema unctio, cujus assignari potest ratio [sew definitio'] talis: ‘Extrema unclio
est unctio hominis infirmi poenitentis. facta in determinatis partibus corporis, cum
oleo consecrato ab Episcopo, ministrata a Sacerdote, simul verba certa cum
intentione debita proferente, ex institutione divina efficaciter significans curationem
finalem venialium’. . . Istae partes [inungendae] sunt organa potentiarum, per
quarum actus peccatur frequenter venialiter. . . [Extrema Unctio] est unum
Sacramentum unitate integritatis, sed non unitate indivisibilitatis, sicut effectus
ejus non est unus indivisibiliter, quia non remissio unius venialis, sed unus unitate
plenariae remissionis omnium venialium, ut omnibus remissis nihil remaneat
retardans a perceptione beatitudinis.”"
Opus Parisiense, In 4 Sent., dist. 23, q. unica, eadem doctrina eodem ordine
traditur, et fusius explicatur; praecipue ipsa eadem definitio sacramenti late ex­
plicatur. Ad rem haec faciunt:
“Dico quod congruum est instituere tale signum ad illum effectum significandum;
cum enim de lege communi non oporteat venialia deleri per poenitentiam sacra­
mentum. quia poenitentia est secunda tabula post naufragium ordinata in remedium
contra naufragos et peccatum mortale, quod submergit, et non necessario contra
illos, qui sunt intra navem Ecclesiae, et navem charitatis, quia illi, etsi habent
peccata venialia, possunt salvari sine poenitentia, cum autem non possit homo esse
gloriosus, nec intrare beatitudinem, cum habeat venialia, quae retardant eum a
gloria, quia nullus potest simul esse miser et beatus, congruum fuit Deum, qui
nunquam reliquit hominem, sine aliquo remedio ad salutem, ordinare aliquod
sacramentum, quod efficaciter et de proximo, et plene significaret in suscipiente
ipsam remissionem finalem omnium peccatorum venialium, per quam introduceretur
ad salutem incorruptibilem vitae aeternae; et congruum fuit dari et recipi ab
infirmo laborante in extremis, quia tunc in januis mortis, quando spiritus exit.
*’ Tria opuscula ad theologiam spectantia (cd. 5, Ad Claras Aquas 193S) 240-242.
“ Opera omnia XIX (Parisiis: Vives 1894) 4sq., 17.

potest recipiens liberari a peccato, quod retardaret eum a gloria, nisi amoveretur
et deleretur virtute sacramenti. Istud autem ita factum esse patet Jacobi. 5.
‘Inducant super eos Presbyteros’, etc. ‘et si in peccatis est, remittentur ei’. . .
“[In definitione Extremae Unctionis ponimus:] remedium ‘hominis infirmi’, et
ideo non debet conferri nisi infirmo tali, qui non potest amplius peccare, et qui
est in periculo mortis, nec dari debet illi cui alias, vel aliter imminet periculum
mortis, quam per infirmitatem, ut ingredienti mare vel bellum, quia in talibus
quantumcumque imminet periculum mortis, semper tamen habet homo usum liberi
arbitrii, et potest post peccare, et talibus, qui possunt amplius peccare, non debet
dari, nec hominibus habentibus naturales defectus, et propter hujusmodi paulatim
deficientibus in natura, ut ethicis, hydropicis, etc. quia licet tales sint infirmi, non
tamen statim aufertur ab eis potestas peccandi venialiter; si tamen cum istis defecti­
bus naturalibus sit aliqua febris, de qua non praesumeretur curatio, sed quod mors
immineat, potest eis conferri in illo casu. . .
“[Extrema Unctio] est sacramentum unum, quia habet tam unam materiam
quam unam formam totalem, quae sunt unum signum totale unius effectus totalis,
scilicet plenariae innocentiae restitutae per remissionem totalem omnium pecca­
torum venialium; licet enim plures sint formae partiales, et multae tales materiae,
ut septem partes corporis, et multi partiales effectus, ut remissiones peccatorum
venialium commissorum in parte tali vel tali, ut ore vel manu, tamen una est
totalis materia, et totalis forma, quae sunt signum totale totalis remissionis, et
plenariae justificationis ab omni peccato veniali.”48
RICHARDUS A MEDIAVILLA: “Cum effectus principalis huius sacramenti
sit venialium remissio non quaecunque, sed plena et perfecta, de proximo intro­
ducens ad sanitatem vitae aeternae, quae remissio de lege communi sanis convenire
non potest: ideo nulli sano debet hoc sacramentum conferri, nec infirmo nisi sic
aggravato, quod probabile sit, ipsum esse in periculo mortis ‘de proximo
imminentis’.”46

DURANDUS docet principalem effectum esse non remissionem mortalium, sed
venialium (sive quoad culpam sive, saltem partialiter, quoad poenam), addens
hanc remissionem fieri media alleviatione animi:
“Quantum ad secundum [quaesitum], scilicet quis sit effectus eius [i.e. sacra­
menti Extr. Unet.], oportet dicere quod dimissio culpae non solum propter auctori­
tatem beati lac. . . . , sed propter rationem quae talis est: sacramenta illud
efficiunt quod significant, sed per formam huius sacramenti directe significatur
dimissio peccati .... ergo per hoc sacramentum fit dimissio peccatorum quantum
ad culpam, vel quo ad poenam culpae debitam, seu quamcunque aliam sequelam. . .
“Tamen quidam [ut S. Thomas] dicunt quod proprius effectus huius sacramenti
non est remissio cuiuscunque culpae vel poenae debitae propter culpam, nec
sequelae seu reliquiarum actuum peccatorum vel habituum acquisitorum, imo
proprius effectus huius sacramenti est quaedam exhilaratio mentis in remedium
contra debilitatem quam habet homo ad opera gratiae, quae quidem naturae
debilitas non solum consistit in hoc quod natura non potest in opera gratiae sive
in opera meritoria vitae aeternae sine gratia, sed etiam in hoc quod habita gratia
adhuc in talibus patitur aliquam debilitatem vel difficultatem quam tollit illa
exhilaratio mentis ad quam consequenter sequi potest deletio venialium, sed non
est primus effectus. Sed istud non videtur rationabiliter dictum, quia talis debilitas
naturae per quam patiuntur difficultatem ad opera gratiae est in sanis, sicut
in infirmis. . . Melius ergo est quod dicatur quod proprius effectus huius sacramenti
est remissio peccatorum. . .
“[Attamen] extrema unctio cum sit spiritualis sanatio supponit spiritualem
vitam, sed in eo in quo est peccatum mortale non est vita spiritualis, ergo extrema
"Ibid. XXIV 344-347.
"In 4 Sent., dist. 23, a. 2, q. 3.

unctio non ordinatur ad remissionem peccati mortalis quo ad culpam, si ergo
ordinatur ad dimissionem alicuius peccati quo ad culpam oportet, quod illud sit
veniale, quod est quasi quaedam infirmitas in vita spirituali. . . Potest . . . dici
quod hoc modo operatur extrema unctio ad dimissionem peccati venialis, quia per
eam datur digne suscipienti quaedam spiritualis hilaritas mentis, non quidem contra
illam debilitatem vel difficultatem ad bonum nobis innatam (ut alii dicunt) sed
contra oppressionem quam infirmus tunc patitur tum debilitate corporis, tum ex
memoria peccatorum praecedentium, propter quae posset facilius in desperationem
cadere. . . Ad hanc autem sequitur conversio mentis in Deum, et generalis dis­
plicentia omnium delictorum, quae sufficit ad deletionem peccatorum venialium. . .
Et sic primus effectus huius sacramenti est exhilaratio mentis, sed non principalis
nec principaliter intentus, quia ille est remissio peccatorum venialium quo ad
culpam modo quo dictum est, vel quo ad poenam in toto vel in parte”.17*

Ceterum, ut patet ex toto contextu, Durandus sententiam suam modo satis
incerto proponit, et varia dicit quae sibi invicem non satis congruunt. Inde
Capreolus detegit aliquam contradictionem quoad ipsum praecipuum Durandi
assertum quod remissio venialium sit principalis effectus hujus sacramenti, scri­
bens: “Ulterius dicitur quod dicta Durandi implicant contradictionem: quia ex una
parte dicit quod hoc sacramentum non est principaliter institutum contra peccatum
veniale [ait enim nullum sacramentum esse necessarium contra defectum qui non
interimit vitam spiritualem, qualis est peccatum veniale], et ex alia parte dicit
quod principalis effectus hujus sacramenti est remissio peccati venialis; constat
autem quod omne sacramentum est institutum propter suum principalem effectum;
ex quo sequitur oppositum primi, scilicet quod hoc sacramentum est institutum
principaliter contra peccatum veniale.”48
HYQUAEUS (f 1641), MASTRIUS (f 1673), FRASSEN (f 1711), MONTEFORTI NO (·}■ 1728), aliique Scotistae postridentini, sententiam Scoti magis ex­
plicant et confortant omnibus rationibus supra relatis (uti argumentis deductis
ex Cone. Trid., ex Catechismo Romano et ex verbis formae sacramentalis), simul
impugnantes alias sententias S. Thomae, Bellarmini et Suaresii, horumque con­
trariis argumentis respondentes, simulque quasdam expressiones sui magistri
emollientes (ut quod hoc sacramentum conferat finalem remissionem venialium
ita ut non sit conferendum nisi moraliter certe morituris qui non possint amplius
venialiter peccare). Longiorem expositionem et discussionem invenies apud
HYQUAEUM (quem fere compendiatur Frassen), qui ad quatuor sequentes con­
clusiones doctrinam scotisticam reducit: “Prima conclusio, effectus primarius
hujus Sacramenti non est tollere reliquias peccatorum, ut hae reliquiae distinguun­
tur ab ipsis peccatis, tanquam aliquid diversum a macula peccati [contra S.
Thomam]. . . Secunda conclusio, effectus principalis hujus Sacramenti non est
roborare infirmum contra difficultates extremas; est contra eandem sententiam,
ut explicatur a Suarez. . . Tertia conclusio, effectus primarius hujus Sacramenti
est gratia habitualis, ut habet annexam remissionem peccatorum venialium per
se; an autem mortalium, postea videbimus. Haec est Doctoris [i.e. Scoti] et
magis communis. . . Quarta conclusio: Hoc Sacramentum remittit mortalia per
accidens, accedente dispositione congrua et bona fide suscipientis, non remittit
vero per se mortalia ex propria institutione, sed solum venialia. Haec conclusio
est contra Suarem. . Bellarminum . . . , qui comprehenderunt sub efficacia per
se hujus Sacramenti remissionem mortalium, sicut et venialium.”49
17 In Petri Lombardi Sententias theologicas commentariorum libri IIII, 1. 4, dist. 23,
q. 1 (Venetiis: G. Bindoni 1586) 358 sq.
"In 4 S^nt., dist. 23. q 1, a. 3, par. 2, ad 5 Durandi contra 2am conci., Defensiones
theologiae D Thomae Aquinatis VI (Turonibus 1906) 462.
“ Commentarius in Scotum (In 4 Sent., dist. 23. q. unica), Scoti Opera omnia XIX
(Parisiis: Vivis 1894) 22 sq., 30. Recenter doctrinam Scoti de effectu Extremae Unctionis

OPINIO BELLARMINI. Principalis eflectus est generice remissio
peccatorum nondum per alia sacramenta deletorum, sive venialium
sive ac praesertim mortalium.
Haec peccata post alia sacramenta, scilicet Poenitentiam et Viati­
cum, relicta (“reliquiae peccatorum”), sunt sive ea quae infirmus post
susceptionem horum sacramentorum forte commiserit, sive ea quae
per eadem sacramenta remissa non fuerint ob aliquem defectum vel
obicem quem infirmus ignoret.
Rationes huius sententiae sunt fere eaedem ac praecedentis, exclusa
quidem earum applicatione seu restrictione ad sola peccata venialia,
scilicet: textus lacobi, sensus Traditionis remissionem peccatorum
emphatice proponentis, Cone. Trid. hanc directe et primo loco referens,
forma sacramentalis latina nonnisi hunc effectum, et quidem generice
(“Quidquid deliquisti”), exprimens.
Haec sententia, quam Bellarmini vocamus ex praecipuo doctore cui
tribuit solet,50 non videtur ab ullo ex doctoribus, quibus affigi solet,
explicite et clare proposita esse. Ei quidem appropinquant Maldonatus
(? f 1583),51 Bellarminus ipse (t 1621) et praecipue De Sainte-Beuve
(t 1677) et Toumely (t 1729); attamen hi omnes satis confuse pro­
cedunt, nam remissioni peccatorum coniungunt etiam alios spirituales
effectus, tanquam proprios huius sacramenti; ita Bellarminus adiungit
alleviationem contra “torporem et moerorem et anxietatem, quae ex
peccato relinqui solet,” De Sainte-Beuve videtur addere etiam dele­
tionem aliarum reliquiarum peccati, scilicet poenae temporalis, lan­
guoris animi et ipsorum habituum vitiosorum, ipse Tournely, qui magis
explicite hanc opinionem exhibet, videtur tamen consentire Estio
docenti primarium effectum Extremae Unctionis non esse simplicem
sed aggregatum ex remissione peccatorum, abstersione reliquiarum
peccati et alleviatione animi. Unde hi doctores, vel inepte loquuntur
vel potius reponendi sunt inter eos qui sententias quasdam mixtas pro­
ponunt (cf. infra, p. 78 sq.).
BELLARMINUS: “Una tantum est inter theologos quaestio. Nam quae sint
peccatorum reliquiae, non eodem modo omnes explicant. Quidam esse volunt
peccata venialia; sed improbabiliter: nam ea possunt sine sacramento deleri, nec
ad ea tollenda requiritur nova infusio gratiae, quae est effectus omnium sacra­
mentorum. Itaque si is esset effectus proprius et praecipuus hujus Unctionis, non
facile probare possemus eam esse sacramentum, nec Jacobus diceret: ‘Si in
peccatis fuerit, remittentur ei’. Peccata enim venialia omnes habent: nam ut
idem ait cap. 2. ‘In multis offendimus omnes’. Denique non est tutum restringere
exposuit H. Friesenhadn, “Dic Lchre des Duns Skotus iiber die Wirkung des Sakraments
d r Krankenolung,” Franziskanische Studien (1938) 93-97.
Aliter Bellarmini mentem interpretatur D. Barry, “The Effects of Extreme Unction,
St. Robert Bellarminc’s View,” The Irish Ecclesiastical Record 38 (1931) 64-78.
” Disputationes et controversiae circa septeni ecclesiae romance sacramenta, t. 2, De
Extrema Unctione, q. 2. De auctore huius operis cf. infra, p. 465 sq.

ad venialia, quod Jacobus generatim vocat peccatum; et quod in forma dicimus:
‘Quidquid deliquisti’. Alii nomine reliquiarum intelligunt pronitatem, sive habitum
ex peccato relictum. Sed ii adhuc improbabilius loquuntur: nam de ejusmodi habitu
non potest commode intelligi illud Jacobi: ‘Si in peccatis fuerit’. Neque illud
formae sacramentalis: ‘Quidquid deliquisti’. Deinde non videntur tolli ejusmodi
habitus per hoc sacramentum: saepe enim accidit, ut qui convalescunt, eandem
pronitatem sentiant ad peccandum, quam antea sentiebant. Nec immerito: habitus
enim contracti per actiones frequentatas non tolluntur, nisi frequentatione con­
trariae actionis.

“Dico ... : Reliquias peccatorum duplices esse, et utrarumque abstersionem
ad effectum hujus sacramenti proprie dictum pertinere. Primum enim reliquiae
dicuntur peccata, quae interdum remanent post omnia alia sacramenta, sive
mortalia, sive venialia sint. Potest enim fieri, ut quis post confessionem et
communionem, in peccatum mortale incidat et ignoret se eo peccato teneri; unde
non poterit illud nova confessione expiare: potest enim fieri ut confessionem et
communionem non rite peregerit, et hoc ipsum ignoret. Istae igitur sunt verae
reliquiae, quae hoc sacramento tolluntur, nisi quis obicem ponat. Et hoc indicat
Jacobus, cum ait: ‘Et si in peccatis fuerit’. Et concilium tlorentinum cum dicit,
effectum esse animae sanationem. Et tridentinum cum ait sess. 14. cap. 2. ‘si
quae delicta sint adhuc expianda, abstergit’. Et forma sacramentalis: ‘Quidquid
deliquisti per visum, tactum etc.’ Denique unguntur quinque sensus, quia illa
sunt quasi quinque ostia, unde peccata intrant ad animam, ut nimirum fiat
generalis quaedam expurgatio omnium, quae remaneant peccatorum. Ex quo intelligimus, quam sit hoc sacramentum non contemnendum, cum aliquando fieri possit,
ut per hoc sacramentum salvetur is, qui alioqui plane damnandus erat. Dicet
aliquis: Id videtur commune omnibus sacramentis, ut peccata mortalia tollant, si
quae inveniant, modo non ponatur obex, quia omnia sacramenta conferunt gratiam,
quae non potest cum peccato mortali consistere: non igitur id est proprium hujus
sacramenti. Respondeo: Omnia quidem sacramenta id efficere, sed per accidens,
hoc sacramentum per se, et proprie hoc facit, quia ad hoc peculiariter est institu­
tum in fine vitae.
“Secundo nomine reliquiarum peccati, venit etiam quidam torpor et moeror
et anxietas, quae ex peccato relinqui solet, et quae maxime hominem morti
vicinum vexare potest: de quibus loquitur idem concilium tridentinum supra
citatum, et s. Jacobus, cum ait: ‘Alleviabit eum Dominus’. Nam s. Jacobus
brevissime omnes tres effectus sacramenti hujus complectitur, ac Primo incipit a
levissimo, idest; a sanitate corporali, cum ait: Oratio fidei salvabit infirmum’.
Secundo addit de uno genere reliquiarum: ‘Et alleviabit eum Dominus’. Tertio
addit de alio genere: ‘Et si in peccatis fuerit remittentur ei’.”52

DE SAINTE-BEUVE: “Quaerunt theologi duo: alterum, utrum remissio pec­
catorum sit proprius effectus Unctionis infirmorum. Negant eorum aliqui, maxime
e schola S. Thomae, sustinentes eam esse effectum duntaxat per accidens, . . .
Alterum de quo controvertitur est (dato quod remissio peccatorum sit proprius
hujus Sacramenti effectus) an mortalium, an vero solum venialium? ... Sit pro­
positio: Remissio peccatorum est effectus proprius Unctionis infirmorum. Pro­
batur 1° ex modo loquendi Scripturae Jacobi 5: ‘Et si in peccatis sit, remittentur
ei’. Quibus verbis constat peccata remitti per Sacramentum Unctionis. Quod
vero remittantur per se, et non solum per accidens atque conditionate, probo. . .
Quia Scriptura significat hoc modo loquendi remissionem peccatorum esse effectum
extremae Unctionis speciali quadam ratione, qualis ratio non convenit caeteris
Sacramentis vivorum, puta Confirmationi aut Eucharistiae, quae tamen conferunt
per accidens remissionem peccatorum. Ergo extrema Unctio eam confert per
se, et non solum per accidens. . .
'De sacramento Extremae Unctionis, c. 8, Opera omnia III (Mediolani 1859) 759sq.

“Obiicies ... : Duo· Sacramenta non ordinantur ad eumdcm effectum. Sed
Poenitentia ordinatur ad delendum peccatum mortale. Ergo Unctio extrema
non ordinatur ad illud. Respondeo 1°, argumentum istud aeque solvendum esse
asserentibus remitti peccata venialia vi Unctionis extremae per se; ac nobis, qui
contendimus deleri etiam mortalia peccata vi illius per se, quia quamvis Sacra­
mentum Poenitentiae sit principaliter institutum ad remissionem culpae mortalis,
neque veniale peccatum sit materia ejus essentialis, est tamen ejus materia, et
ordinatur per se ad remissionem utriusque: quod forma ista significat: ‘Ego te
absolvo’. 2° Forte major vera est de duobus Sacramentis ordinatis ex primaria
intentione propriae institutionis ad eundem effectum; sed non est vera de illis
ad eundem effectum secundum duplicem intentionem ordinatis, quali modo Poeni­
tentia et extrema Unctio ordinantur ad remissionem culpae mortalis, haec ex
secundaria intentione, illa ex primaria. Vel 3° responderi potest majorem esse
veram pro eodem statu, atque pro iisdem circumstantiis; falsam pro diverso statu
et diversis circumstantiis. Poenitentiam esse pro remissione culpae mortalis, qua­
tenus homo est in statu viae, seu in itinere; et extremam Unctionem esse pro
remissione culpae mortalis, quatenus homo est in statu egrediendi. Seu Poeni­
tentiam esse pro remittendis culpis quas homo iterare potest, cum sit in statu
viae: Unctionem esse pro remittendis culpis quas homo non praesumitur iteraturus
cum sit in statu egrediendi.”53

TOVRNELY: “Quaeres itaque 1. an Sacramentum extremae Unctionis peccata
per se, ac directe, an vero per accidens dumtaxat remittat. Resp. 1. Dominicum
Soto in 4. dist. 23. q. 1, art. 2. cum aliis nonnullis Thomistis in ea esse opinione,
per Unctionem primario directe, ac per se, ut dicitur, non dimitti peccata quoad
culpam, sed per accidens dumtaxat. . . Resp. 2. Sacramentum extremae Unctionis
per se, ac primario, seu vi suae institutionis, remittere peccata. . . Quaeres 2. an
remissio peccati sit primarius effectus hujus Sacramenti. Resp. affirmative. Quia
Sacramenta ab bonum spirituale supernaturale primario, ac per se ordinantur.
Quaeres 3. an simplex sit ille primarius effectus: hoc est in una peccatorum remis­
sione consistat, an in aliis duobus, qui pariter ad bonum animae spirituale
ordinantur, nempe abstersione reliquiarum peccati, et allevitatione infirmi.
Respondet Estius in 4. dist. 23. Par. 4. hunc primarium effectum non esse sim­
plicem, sed ex pluribus aggregatum, ex isto nimirum et duobus sequentibus. . .
Quaeres 4. quaenam peccata per se, ac primario dimittat nostrum Sacramentum,
an venialia tantum, an etiam mortalia. Resp. non consentire ea de re inter se
Theologos. Estius loco mox citato cum multis aliis Thomistis, sola venialia,
econtra Bellarminus, Maldonatus, et alii etiam mortalia peccata directe, ac
per se a Sacramento extremae Unctionis dimitti existimant, quae postrema sen­
tentia vero magis proxima nobis videtur.”54

SECUNDA SENTENTIA.

Principalis cflectus est “abstersio reliquiarum peccati” (Cone.
Trid.), seu “debilitatis et ineptitudinis quae in nobis relinquitur ex
peccato” {Suppi., q. 30, a. 1).
Ad rectam intelligentiam huius sententiae eiusque distinctionis a
sequenti sententia Suaresii et plurium modernorum, sedulo observa
quod animi debilitas et ineptitudo hic intelligitur non tantum moraliter
et relative ad extrinseca agentia vel circumstantias, proveniens nempe
M Dr Extrema Unctione, disp. 5, a. 1, in Migne, Theologiae cursus completus XXIV
(Parisiis 1841) 98 sq., 101.
M De sacramento Extremae Unctionis, q. 4, a. 1, Praelectiones theologicae (Parisiis
1765) IX 435-437,

tantum ex statu physicae infirmitatis quo indirecte aggravatur ipsa
anima necnon ex cogitatione praecedentium peccatorum et imminentis
Dei iudicii et ex peculiaribus daemonis impugnationibus, sed intelligitur etiam ac primario physice et absolute, seu pro aliqua physica
debilitate (i.e. “pronitate ad malum et difficultate ad bonum,” C.
Gent. 4. 73), relicta in ipsa anima (“in ipsa mente existente,” Suppi.,
q. 30, a. 1, ad 2) ex praeteritis peccatis, ad eum fere modum quo sic
dictus “fomes peccati” relictus est ab originali peccato, tanquam in­
terior debilitas et profundius vulnus ipsius naturae. Consequenter,
abstersio reliquiarum peccati, seu spiritualis debilitatis animae, intelligitur non tantum extrinsecum quoddam gratiae auxilium, confortans
animam minuensque anxietatem circa commissa peccata et futurum
Dei indicium excitansque ad fidenter resistendum impugnationibus
daemonis, sed etiam, ac praecipue et per se, intrinsecus modus gratiae
habitualis sacramentalis, ipsum physicum animae languorem medicans
ac veluti abstergens, cui accedit multiplex extrinsecum auxilium prae­
dictae gratiae auctualis confortantis ac ita roborantis contra timorem
peccatorum ac divini iudicii et contra daemonis tentationes.

Rationes hujus sententiae, cui adstipulamur, sunt eae quas dabimus
in Conci. 4.
Hanc sententiam praeformavit Albertus Magnus, determinavit S.
Thomas (in Commento super Sententias), secuti sunt plures thomistae
et quidam alii. Citari possunt inter alios Capreolus, Dionysius Carthusianus, Fcrraricnsis, Dom. Soto, Gregorius de Valentia, Salmanticenses,
Billuart, Billot, Pègues, Dickamp, Hugon, Garrigou-Lagrange, Zubizarreta, Boyer, Dafjara, Piolanti, etsi non omnes satis clare loquantur,
ita ut aliqui possint etiam in alio sensu intelligi (cf. infra dicenda, p.
70 et 110, de mente Gonet et Billuart). Plures alii doctores dicunt
se sententiam S. Thomae tenere, sed quidam illius distinctionem a tertia
sententia Suaresii mox referenda non advertunt nec proinde apparet
cuinam «ententiae revera adhaereant, alii omnino in sensu Suaresii
loquuntur, quos dabimus infra.
ALBERTUS M., In 4 Sent., dist. 1, a. 2, solutio,55 agens de septenario numero
sacramentorum, in quaestione de sacramentis in genere, distinguit sacramenta
iuxta varietatem morborum spiritualium. Morbum, ad quem curandum Extrema
Unctio ordinatur, vocat “reliquias quasi immobilitantes virtutes animae moventes”
corpus, vel “inhabilitatem animae ad movendum” membra corporis ad bonum,
ac sequenti modo describit:
“Pronitas . . . peccandi . . . [relicta ex peccato, accipi potest] secundum
effectum quem inducit ex frequentia inclinationis in malum: et haec est duplex . . . ,
scilicet deperditio spiritualis boni in anima, ita quod indigeat restauratione, et
inhabilitas membrorum organicorum, ad hoc quod moveantur ab anima in bonum,
“ Opera omnia XXIX (ed. S. C. A. Borgnet, Paris: Vivès 1894) S.

et inhabili tas animae ad movendum: et haec est quaedam reliquia peccati inducens
languorem in anima movente, et corpore moto ad bonum per omnem eumdem
modum, sicut videmus incendium innaturalis caloris facere in corpore: hoc enim
consumit humidum quod est radix vitae, et stolida facit membra, et virtutes
membris affixas debilitat, et aufert a membris flexibilitatem, et a virtutibus
facilitatem movendi. . .
“Is quidem [defectus] qui est deperditio boni spiritualis in anima quod erat
quasi humidum et fomentum sive radix vitae, contra se remedium habet Eucha­
ristiam, quae restaurat deperditum per cibum saginativum spiritualem. Reliquiae
autem quasi immobilitantes, membra, et virtutes animae moventes, contra se
habent Unctionem extremam: et ideo etiam illa datur exeuntibus in remedium
animae et corporis: et si non tollit febrem a corpore, tamen alleviat membra
ab isto contrarietatis habitu malo et dispositione, prout est impedimentum
supervestitionis gloriae in resurrectione: et similiter facit in anima, quia utrumque
infirmatur ab altero.”
In 4 Sent., dist. 23,50 agens directe de Extrema Unctione, rem sic amplius ac
frequenter determinat:
4. 1, ad 1 : “Illud sacramentum est ordinatum contra morbum specialem peccati,
contra quem nullum aliud specialiter ordinatur, etsi secundario aliud possit
cooperari. Est autem ille morbus reliquiae infirmitatis spiritualis ex originali et
actuali remanentis: et hoc multum fuit supra discussum circa principium, ubi
accipiebatur divisio et necessitas sacramentorum ... et ibi perfecta patet solutio
istius quaestionis.”
A. 2, ad 5, effectus Extremae Unctionis vocatur “alleviatio animae quantum ad
purgationem reliquiarum.” Ibidem, in ipsa solutione hic effectus vocatur “remedium
contra peccati reliquias” atque ponitur in ipsa definitione hujus sacramenti, quae
sic se habet: “Extrema unctio est sacramentum ex unctione per oleum sanctificatum facta, conferens infirmis remedium contra peccati reliquias, et si expedit,
alleviationem ferens corporis infirmitati.”
A. 4, q. 3, ad 2: “Res [seu effectus hujus sacr.] ... est purgatio omnium
reliquiarum peccati impedientium immediatum transitum ad requiem secundum
animam et glorificationem secundum corpus” (idem fere in a. 11, ad 1).
A. 9, ad 1 et 2: “Purgatio reliquiarum secundum quod sunt impedimenta immedi­
atae evolationis et glorificationis corporis, est efiectus substantialis istius sacra­
menti. . . Verum quidem est. quod reliquiae peccatorum secundum quod sunt
impedimenta meriti, sufficienter exterminantur per Eucharistiam, et alia sacra­
menta: et ideo istud sacramentum [Extr. Unet.] non hoc modo ordinatur contra
eas: sed potius modo praedicto, quando destituunt vires corporis et impediunt
animae evolationem, praecipue secundum quod causantur a peccatis oblitis et per
ignorantiam commissis”.
A. 10, ad 1: “Contra reliquias obliti et ignorati actualis [non vero originalis
peccati] principalem ordinem habet istud sacramentum.”
A. 14, agens directe de fine seu effectu hujus sacramenti: “Effectus et res hujus
sacramenti (sicut Magister dicit) est peccatorum remissio et virtutum ampliatio
secundum aliquem modum: quia nihil prohibet idem in genere esse causatum a
causis multis secundum diversas species quas habet: unde peccatorum remissio
secundum quod conjungitur purgationi originalis, est effectus baptismi: secundum
autem quod conjungitur purgationi actualis causatae cx peccati detestatione, motu
liberi arbitrii in Deum, est causatum poenitentiae. . . Secundum autem, quod
tollitur peccatum in reliquiis quae impediunt transitum ad requiem, purgatur in
extrema unctione. Et hoc modo intelligit Magister: et secundum hanc diversi­
tatem ad omnem peccatorum purgationem exigitur virtutis augmentum et diversi­
mode sequitur ad ipsam.”
.1. 15, ad 2: “Peccatum est in rationali sicut in prima causa efficiente: sed non
“Ibid. XXX 3-29.

omne peccatum est in ea sicut in subjecto: imo abundant reliquiae peccati ex
parte potentiarum quae conjunctae sunt corpori: quia per illas operatur circa
delectationes et communicationes cum hominibus: et ideo contrahunt malas dis­
positiones et reliquias peccatorum ex frequenter male operari. Per illas autem
potentias effectus sacramenti redundat in animam rationalem, quae movet illas
potentias unitas corpori.”
A. 19 effectum vocat “gratiam purgantem reliquias peccatorum.” Cf. a. 17, ad
2; a. 20, ad 3; a. 21, arg. in contrarium.

S. THOMAS magistri sui Alberti doctrinam accipit ac perficit in sequentibus
locis quorum explanationem dabimus infra in ipsa Conclusione:
3 p., q. 65, a. 1, corp, et ad S, agens de sacramentis in genere, seu de septenario
numero sacramentorum, haec de Extrema Unctione dicit: "Sacramenta Ecclesiae
ordinantur ad duo, scilicet ad perficiendum hominem ... et etiam in remedium
contra defectum peccati. Utroque autem modo convenienter ponuntur septem
sacramenta. . . [Primo modo sic concurrit Extrema Unctio:] Quia homo incurrit
interdum et corporalem infirmitatem et spiritualem, scilicet peccatum, ideo neces­
saria est homini curatio ab infirmitate. Quae quidem est duplex. Una quidem est
sanatio, quae sanitatem restituit. Et loco huius in spirituali vita est poenitentia. . .
Alia autem est restitutio valetudinis pristinae per convenientem diaetam et exer­
citium. Et loco huius in spirituali vita est extrema unctio, quae removet peccatorum
reliquias, et hominem paratum reddit ad finalem gloriam. Unde dicitur lac. 5. 15:
‘Et si in peccatis sit. dimittentur ei’. . . [Secundo vero modo, ordinatur] extrema
unctio contra reliquias peccatorum, quae scilicet non sunt sufficienter per poeni­
tentiam sublatae, aut ex negligentia aut ex ignorantia. . .
“Ad deletionem venialis peccati non requiritur infusio gratiae. Unde cum in
quolibet sacramento novae legis gratia infundatur, nullum sacramentum novae legis
instituitur directe contra veniale, quod tollitur per quaedam sacramentalia, puta
per aquam benedictam et alia huiusmodi. Quidam tamen dicunt extremam unc­
tionem contra veniale peccatum ordinari. Sed de hoc suo loco dicetur.” Ad hanc
quaestionem S. Thomas in sua Summa Theologica non pervenit, sed eam sufficien­
ter tractavit in Summa C. Gent, et praecipue in Comm. super Sententias.

3 p., q. 84, a. 1, ad 1, S. Doctor effectum Extremae Unctionis sic transeunter
exhibet: “In extrema unctione confertur perfecta sanitas spiritualis.”
C. Gent. 4. 73, agens de Extrema Unctione, sic apte perstringit doctrinam de
effectu hujus sacramenti:
“Ex infirmitate . . . animae, quae est peccatum, interdum infirmitas derivatur
ad corpus, hoc divino iudicio dispensante. . . Conveniens igitur fuit ut contra
peccatum aliqua spiritualis medicina adhiberetur, secundum quod ex peccato
derivatur infirmitas corporalis, per quam quidem spiritualem medicinam sanatur
infirmitas corporalis aliquando, cum scilicet expedit ad salutem. Et ad hoc
ordinatum est sacramentum Extremae Unctionis. . .
“Cum . . . hoc sacramentum sic ordinetur contra infirmitatem corporis inquantum consequitur ex peccato, manifestum est quod contra alias sequelas peccati
hoc sacramentum ordinatur, quae sunt pronitas ad malum et difficultas ad bonum:
ct tanto magis quanto huiusmodi infirmitates animae sunt propinquiores peccato
quam infirmitas corporalis. Et quidem huiusmodi infirmitates spirituales per poeni­
tentiam sunt curandae, prout poenitens per opera virtutis, quibus satisfaciendo
utitur, a malis retrahitur et ad bonum inclinatur. Sed quia homo, vel per negligentiam, aut propter occupationes varias vitae, aut etiam propter temporis brevi­
tatem. aut propter alia huiusmodi. praedictos defectus in se perfecte non curat,
salubriter ei providetur, ut per hoc sacramentum praedicta curatio compleatur,
et a reatu poenae temporalis liberetur, ut sic nihil in eo remaneat quod in exitu
animae a corpore eam possit a perceptione gloriae impedire. Et ideo lacobus
addit: ‘Et alleviabit eum Dominus’. — Contingit etiam quod homo omnium pec­
catorum quae commisit, notitiam vel memoriam non habet, ut possint per poeni-

tentiam singula expurgari. Sunt etiam quotidiana peccata, sine quibus praesens
vita non agitur. Λ quibus oportet hominem in suo exitu per hoc sacramentum
emundari, ut nihil inveniatur in eo quod perceptioni gloriae repugnet. Et ideo
addit lacobus quod, ‘si in peccatis sit, dimittentur ei’. Unde manifestum est
quod hoc sacramentum est ultimum, et quodammodo consummativum totius
spiritualis curationis, quo homo quasi ad percipiendam gloriam praeparatur. Unde
et Extrema Unctio nuncupatur.”
Notandum est quod cum S. Doctor dicit hoc sacramentum esse institutum
“contra peccatum . . . secundum quod ex peccato derivatur infirmitas corporalis”
vel “contra infirmitatem corporis inquantum consequitur ex peccato," nequaquam
loquitur de effectu principali sed tantum designat subiectum sacramenti vel cir­
cumstantiam necessitatis pro qua sacramentum est institutum; principalem enim
effectum designat posterius cum ait “contra alias sequelas peccati hoc sacramentum
ordinatum esse, quae sunt pronitas ad malum et difficultas ad bonum: et tanto
inagis quanto huiusmodi infirmitates animae sunt propinquiores peccato quam
infirmitas corporalis.”
Negandum tamen non est S. Thomam in Summa C. Gent, magis peculiariter
attentionem dirigere ad effectum sanitatis corporalis, ut dependentem quidem ab
effectu sanitatis spiritualis. Id apparet ex c. 58, ubi exhibens septenarium numerum
sacramentorum, effectum Extremae Unctionis, collatum cum effectu Poenitentiae,
sic breviter delineat: “In vita spirituali . . . quartum ... est spiritualis sanatio,
quae fit vel in anima tantum per poenitentiae sacramentum, vel ex anima deriva­
tur ad corpus, quando fuerit opportunum, per extremam unctionem.”

Suppi., q. 30, a. 1, agens de effectu Extremae Unctionis, aptissime tum princi­
palem tum secundarium effectum proponit, simul directe refellens supradictam
doctrinam Bonaventurae:
“Quodlibet sacramentum est institutum principaliter ad unum effectum, quamvis
etiam alios ex consequenti inducere possit. Et quia sacramentum efficit quod
figurat, ideo ex ipsa significatione sacramenti debet accipi eius principalis effectus.
Adhibetur autem hoc sacramentum secundum modum cuiusdam medicationis,
sicut baptismus per modum ablutionis. Medicina autem est ad pellendum infirmi­
tatem. Unde principaliter hoc sacramentum est institutum ad sanandum infirmi­
tatem peccati; ut, sicut baptismus est quaedam spiritualis regeneratio, et poeni­
tentia quaedam spiritualis suscitatio, ita et extrema unctio est quaedam spiritualis
sanatio vel medicatio. Sicut autem corporalis medicatio praesupponit corporalem
vitam in medicato, ita spiritualis spiritualem. Et ideo hoc sacramentum non datur
contra defectus quibus spiritualis vita tollitur, scilicet contra peccatum originale
et mortale; sed contra illos defectus quibus homo spiritualiter infirmatur, ut non
habeat perfectum vigorem ad actus vitae gratiae vel gloriae. Et hic defectus nihil
est aliud quam quaedam debilitas et ineptitude quae in nobis relinquitur ex
peccato actuali vel originali. Et contra hanc debilitatem homo roboratur per
hoc sacramentum.
“Sed quia hoc robur gratia facit, quae secum non compatitur peccatum, ideo
ex consequenti, si invenit peccatum aliquod, vel mortale vel veniale, quoad
culpam, tollit ipsum, dummodo non ponatur obex ex parte recipientis; sicut
etiam de Eucharistia et confirmatione supra dictum est. Et ideo etiam lacobus
de remissione peccati conditionaliter loquitur, dicens: ‘Si in peccatis sit, dimitten­
tur ei’ quoad culpam. Non enim semper delet peccatum, quia non semper invenit;
sed semper remittit quoad debilitatem praedictam, quam quidam reliquias peccati
dicunt.
“Quidam vero dicunt quod principaliter est institutum contra veniale; quod
quidem non potest, dum haec vita agitur, perfecte curari; et ideo sacramentum
exeuntium specialiter contra veniale ordinatur. Sed hoc non videtur verum. Quia
poenitentia sufficienter, etiam in vita, delet venialia quoad culpam. Quod autem

non potest evitari post peractam poenitentiam, non aufert praecedenti poenitentiae
suum effectum. Et iterum hoc pertinet ad debilitatem praedictam.
“Unde dicendum quod principalis effectus huius sacramenti est remissio pecca­
torum quoad reliquias peccati; et ex consequenti etiam quoad culpam, si eam
inveniat.”
Ibid., ad 2: “Extrema unctio aliquo modo quantum ad illa tria [i.e. maculam,
reatum poenae et reliquias peccati] remittit peccatum. Quamvis enim culpa
quoad maculam sine contritione non dimittatur, tamen hoc sacramentum per
gratiam quam infundit, facit quod ille motus liberi arbitrii in peccatum sit con­
tritio, sicut etiam in Eucharistia et confirmatione potest accidere. — Similiter etiam
et reatum poenae temporalis diminuit; sed ex consequenti, inquantum debilitatem
tollit, quia eandem poenam levius portat fortis quam debilis. Unde non oportet
quod propter hoc minuatur satisfactionis mensura. — Reliquiae autem peccati
non dicuntur hic dispositiones ex actibus relictae, quae sunt quidam habitus
inchoati; sed quaedam spiritualis debilitas in ipsa mente existens, qua sublata, et
eisdem habitibus vel dispositionibus manentibus, non ita potest inclinari mens ad
peccatum.”
Q. 32, a. 4, ad 2: “[Hoc sacramentum] non datur contra reliquias originalis
peccati nisi secundum quod sunt per actualia peccata quodammodo confortatae.
Unde principaliter contra actualia peccata datur, ut ex ipsa forma [“Quidquid
deliquisti”] patet”.
Cf. q. 29, a. 2 et 5; q. 33, a. 2, Sed Contra.

PALUDANUS: “Effectus hujus sacramenti non solum est corporalis alleviatio,
sed etiam spiritualis, quae dicitur hilaritas mentis, non actualis, sed habitualis
quia imprimit ornatum disponentem ad gratiam gratum facientem.”57
CAPREOLUS (Paludani pedisequus et expositor), Durando obicienti quod,
si proprius effectus Extremae Unctionis esset alleviatio debilitatis animi seu
exhilaratio mentis, hoc sacramentum non posset administrari homini sensibus
destituto cum non possit exhilarari, respondet: “Non est contra nos. Non enim
ponimus exhilarationem mentis esse proprium effectum hujus sacramenti, si talis
exhilaratio dicat actum secundum. Sed ponimus sublationem inhabilitatis et ineptitudinis ad actus gratiae, per aliquid tamen positivum impressum, se habens per
modum actus primi, quod potest dici ornatus, vel sospitas, vel habilitatio ad actus
gratiae et gloriae. Et ideo potest habere effectum in carentibus usu rationis, qui
tali habilitatione indigent. . . Remissio peccatorum, de qua fit mentio in forma
sacramenti, intelligitur primario quoad reliquias peccati, sed secundario quoad
culpam vel poenam, si peccata quoad hoc non sint prius remissa ... : ita ut
dicamus quod prima res hujus sacramenti, quae est res et sacramentum et gratia
sacramentalis58 est illa spiritualis unctio, de qua dictum est [i.e. quaedam actualis
alleviatio seu exhilaratio mentis] ; sed ultimus effectus est remissio peccatorum
per gratiam gratum facientem, quoad tria, vel duo, vel unum tantum, scilicet
culpam, poenam, reliquias peccati [i.e. supradicta habitualis alleviatio seu habili­
tatio ] ; directe tamen ordinatur ad tollendum tertium praedictorum, indirecte autem
et per accidens ad alia duo.”50

FERRAR/ENSIS, abstersionem reliquiarum peccati seu praedictae animi debili­
tatis eiusque relationem ad rem et sacramentum, sic apte exponit: “Considerandum
. . . quod ista debilitas animae, et ineptitudo ad actus gratiae et gloriae, ex
’■ Apud Capreolum, In 4 Sent., dist. 23, q. 1, ad 5 Durandi contra 2am conci.; confer
reliqua verba Paludani infra cit., p. lS8sq.
'Ut dictum est in tractatu De sacr. in genere 215, Capreolus videtur identificare
gratiam sacramentalem cum re et sacramento.
" In 4 Sent., dist. 23, q. 1, a. 3, § 2 ad 2um et 4um Durandi contra secundam con­
clusionem, Defensiones theologiae D. Thomae Aquinatis VI (Turonibus 1906) 458, 460.

peccato derelicta, dicitur per extremam unctionem removeri, inquantum per
ipsam causatur quaedam interior devotio, scilicet habitualis, quae est spiritualis
unctio, et est dispositio ad gratiam, et ad effectum ad quem principaliter est
institutum. Unde talis interior devotio est res et sacramentum. Robur autem
contra hanc debilitatem consequens gratiam, secundum quod ex huius sacra­
menti susceptione causatur, est res sacramenti. Quod robur nihil aliud est quam
quaedam dispositio et praeparatio animae ad actus gloriae, ad quos prius quodam­
modo contrarie, ex pronitate ad malum, erat inepta; quae ineptitude ex peccato
causata est, et etiam remoto peccato quoad culpam, remanet, licet aliqualiter
debilitata.”®0

SOTO: “Proprius effectus sacramenti extremae unctionis est per gratiam sanare
et abstergere peccatorum reliquias, et vestigia et cicatrices, quae sunt pravae
habitudines: puta, pronitas et proclivitas ad malum et ineptitudo, torpor, languor,
et debilitas ad operandum bonum. Ac subinde animum nitore quodam et hilaritate
afficere. . . Per extremam unctionem non tollitur fomes peccati, aut pronitas
naturae ad malum, quae ex peccato originali nobis insunt, suntque nobis naturales,
neque eradicantur habitus ex actibus pravis ingeniti: quia illi non nisi per con­
trarios actus evelluntur. Sed tamen valet gratia huius sacramenti contra actus
et effectus eorundem habituum ex peccatis tam originali, quam actuali impressorum,
qui actus sunt inclinare ad malum: et contra infectiones membrorum, quas ex
iniqua servitute peccati contraxerunt, et ad nitorem animi et hilaritatem ad
ingrediendum iter gloriae.”61
GREGORIUS DE VALENTIA, sic reliquias peccati seu debilitatem animi
exponit: “Sciendum ... est ex peccato duplici ratione, seu nomine relinqui posse
in animo difficultatem ad bonum, et proclivitatem ad malum. Primo, quatenus
peccatum est actus quidam, qui ex se potest producere similem dispositionem vel
habitum, si saepius fuerit repetitus. Talis enim dispositio, seu habitus ex actu malo
frequentato relictus in anima, quaedam ad bonum difficultas et proclivitas, sive
inclinatio ad malum censeri potest, quae quidem qualitate illa mali habitus sive
dispositionis continetur. Ac non vocamus in proposito reliquias peccatorum, hujus­
modi difficultatem ad bonum, et proclivitatem ad malum. Neque enim haec
tollitur per sacramentum Extremae Unctionis, sed per contrariorum actuum
consuetudinem, ut recte divus Thomas hic notavit, quaestione 30, art. 1, ad
secundum.
“Altero modo potest ex peccato relinqui in animo difficultas ad bonum, et
proclivitas ad malum, quatenus in peccato fuit quoddam experimentum rei utilis,
aut delectabilis, aut etiam ipsius usus humanae libertatis: quod experimentum
propter ipsam peccati illecebram animum reddit pronum ad rursus peccandum,
atque adeo etiam ineptum ad bonum, quemadmodum quisque peccator in seipso
id advertere potest. Haec proclivitas ad malum, et ineptitudo, seu difficultas ad
bonum, non est qualitas, aut res aliqua absoluta, sed potius respectus quidam
rationis, in eo consistens, quod, si quis peccavit, hoc ipso vere intelligimus. et
affirmare possumus ipsum magis expositum esse periculo peccandi, quam ante,
minusque expedite posse bonum operari. Hanc difficultatem ad bonum, et pro­
clivitatem ad malum, quae ex peccato etiam semel commisso sic in anima relin­
quitur, vocant Theologi in proposito reliquiam, seu reliquias peccati.”62
GONET: “Tertia [sententia, Thomistarum] existimat peccatorum reliquias
nihil aliud esse, quam torporem quendam, et languorem, seu debilitatem ad
'"Commentaria in Summam Contra Gentiles, 1. 4. c. 73 (Editio leonina Operum
omnium S. Thomac, t. 15, Romae 1930) 235.
“Dist. 23, q. 1, a. 2, In quartum (quem vocant) Sententiarum (Venctiis: Apud I. M.
Lcnum 1575) I 1064 sq.
° In 3 p. ac Suppl., Disp. 8, q. 1, punct. 3, Commentaria theologica (Ingolstadii: A.
Sartorius 1603) IV 2021 sq.

operandum bonum, causatum ex praecedentibus peccatis, mediantibus pravis habi­
tibus ac dispositionibus ex eo relictis, partim ex ipsa corporis infirmitate, partim
ex praecedentium peccatorum recordatione et imminentis mortis propinquitate,
partim denique ex terrificis Daemonum illusionibus et tentationibus; atque adeo
augmentum gratiae, cum jure ad specialia auxilia quibus homo confortetur ad
eliciendos actus supernaturales, et vincendas in ultimo illo agone Daemonum
tentationes, esse proprium ac primarium hujus Sacramenti effectum.”03
Fatendum est haec Goneti verba (necnon similia quae post ipsum profert
Billuart ) satis ambigua esse ac posse interpretari in sensu opinionis Suaresii mox
referendae, atque inde ansam quibusdam modernis dedisse confundendi cum hac
opinione ipsam communem sententiam Thomistarum. Non enim clare apparet
utrum Gonet teneat praedictam debilitatem esse aliquid animae intrinsecum et
utrum, si id teneat, putet eam curari per sola extrinseca auxilia gratiae actualis.
Incongruentia hujus doctoris est logica consequentia doctrinae, sibi et Suaresio
communis, iuxta quam gratia sacramentalis in genere nihil intrinsecum addit
gratiae communi sed tantum extrinsecum auxilium gratiae actualis (cf. nostrum
tractatum De sacr. in genere 215).

SALMANTICENSES: “Est . . . animadvertendum primo hoc interesse dis­
criminis inter Poenitentiam, et Extremam Unctionem, quod illa solum inducit
sanitatem, ut ita dicamus absolutam, et quoad substantiam media gratia, qua
expelluntur peccata, relinquendo in homine torporem, imbecillitatem, et aliquos
alios defectus, quibus homo adhuc justificatus spiritualiter infirmatur, et ad
terrena semper deprimitur juxta illud, 'Corpus quod corrumpitur aggravat animam’.
At vero Extrema unctio, cum sit ultimum remedium, quo ecclesia filios munit,
ac disponit ad introitum gloriae, ex vi suae institutionis importat perfectam sani­
tatem. ad quam per se loquendo non pertingit Poenitentia. Unde abjicit, et evellit
praedictos defectus adjiciendo robur, alacritatem, et promptitudinem ad sus­
tinendos labores, et obsistendum daemonum tentationibus, quae in illo articulo
calidissimae, et vehementissimae esse solent. Atque ideo proprius hujus Sacra­
menti finis, cum sit Sacramentum vivorum, non est tollere absolute peccata,
quae per se loquendo ablata, et remissa media Poenitentia supponit, sed tantum­
modo reliquias peccati.”04
X

PEGUES: “(Le sacrement de l’Extrême-Onction] se trouve ordonné . . .
contre les restes du péché; c’est-à-dire contre la faiblesse spirituelle qui est. dans
lame, la conséquence fatale des péchés précédents, qu’il s’agisse du péché originel
ou des péchés actuels. Cette faiblesse, qui est un état d’infirmité spirituelle, ne
permet pas à fame de vaquer aux actes de la vie de la grâce et plus encore de la
vie de la gloire selon que Dieu a daigné l’y destiner. Et c’est en vue de lui rendre
la plénitude de ses forces que, dans l’économie des moyens de salut institués par
Lui. le Christ a placé le sacrement de l’Extrême-Onction devant être administré
au chrétien qui est sur le point de mourir. La plénitude des forces ne peut être
rendue à l’âme que par une communication spéciale de la grâce, qui sera comme le
couronnement, pour l’individu humain, de toutes les grâces sacramentelles précé­
demment reçues. Quand cette grâce est causée par le sacrement de l’ExtrêmeOnction. elle exclut, du même coup, si besoin était, tout ce qui serait une présence
de péchés dans lame.”63

I

P1OLANTI: “Extrema unctio principaliter ordinatur ad animum alleviandum
per languoris et debilitatis ablationem. . . Animi languor atque imbecillitas vita
periclitanti multipliciter innascitur, nam a) infirmus experitur difficultatem ad
e De sacramento Extremae Unctionis, disp. 2, a. un., n. 1, Clypeus theologiae thoniisticae VI (Parisiis: Vives 1876) 705.
M De Poenitentia, disp. p. 3, dub. 1, §3, n. 41, Cursus theologicus XIX (Parisiis
1883) 157.
“ Commentaire littéral de la Somme Théologique XIX (Toulouse 1930) 576.

;
I

bonum et proni tatem ad malum, quatenus ob propensiones perfectas aut inchoatas
ex praeteritis peccatis .superstites a recte factis atque virtutis studio avocatur
et ad cupiditates sectandas quodam veluti pondere inclinatur ‘ut non habeat
pertectum vigorem ad actus gratiae et gloriae’ (Suppi, q. 30, a. 1 ). eo vel magis
quod in vindictam peccatorum uberioribus gratiae actualis auxiliis destituitur,
b) augetur debilitas et torpor ex adiunctis, siquidem aegrotus vexatur ingraves­
centis morbi incommodis, torquetur humanae naturae dissolutionis horrore angitur
praeteritorum scelerum memoria, cruciatur formidandi et imminentis Dei iudicii
cogitatione, c) adde quod humani generis hostis his veluti opportunis occasionibus
utitur ad animae perniciem. . .
“Tantae indigentiae suppetias venit gratia sacramentalis extremae unctionis, ita
aptans organismum supernaturalem (gratiae communi addito vigore, spei incre­
mento, congruis gratiae actualis auxiliis), ut decumbens a suo sopore veluti experge­
factus adeo roboretur ut malis propensionibus perseverantibus non obsecundans
tardior fiat ad malum et expeditior ad bonum. Sic praeterea adiuvatur ut morbi
afflictiones levius toleret, mortem tranquillius expectet atque divinae misericordiae
se committens laeto animo ante tribunal Christi compareat. Quin immo eo
armatur modo ut ‘ipsius daemonis calcaneo insidiantis artificium et calliditatem
facilius eludat’ (Catech. Trid. n. 272). Hac ratione, sane disponitur ad felicitatem
aeternam immediate capessendam.”0”

TERTIA SENTENTIA.
Principalis effectus est “alleviatio et confirmatio animae” (Cone.
Trid.), seu “juvare et confortare animum aegrotantis hominis contra
difficultates illi occurrentes in articulo mortis ... I idque per gratiam
sacramentalem consistentem ] praecipue in collatione aliquorum auxili­
orum gratiae, quae lpraefato] fini . . . accommodata sunt” (Suarez).
Ut iam notatum est supra (p. 63 sq.). haec sententia sedulo distin­
guenda est a praecedenti. Utraque quidem sententia loquitur de alleviatione seu abstersione reliquiarum peccati, sed prior loquitur primo
et per se de physicis reliquiis, seu de physica debilitate in ipsa anima
relicta et per physicum modum gratiae habitualis sacramentalis aufe­
renda, haec vero sententia loquitur tantum de moralibus, ut ita dicatur,
reliquiis, seu de morali et respectiva quadam inferioritate in qua vires
animae infirmi inveniuntur in comparatione ad contraria extrinseca
agentia et circumstantias, quae sunt tum ipsa corporalis infirmitas
animam aggravans, tum anxietas et timor incussus ex recogitatione
praeteritorum peccatorum et imminentis Dei iudicii, tum peculiaris
daemonis impugnatio; quae quidem moralis inferioritas aufertur per
solum extrinsecum auxilium gratiae actualis.
Ad hanc distinctionem nequaquam attendunt phires moderni, nominatim SchmitzKernf'
*
Pcsch (infra cit.), Kilkcr60 et Cappello;0
'De sacramentis (“Collectio theologica romana,” v. 6, ed. 3, Torino [1951] 396 sq.
” Hanc sententiam dicit esse “quam plerique post Cone. Trid. theologi tuentur, et
quam Thomistac quoque in explicanda S. Thomae sententia maxima cx parte sequun­
tur. . . Licet enim Thomistac cum S. Thoma docent sacramentum unctionis principaliter
contra reliquias peccati institutum esse, tamen has peccati reliquias ita ampliant atque
intelligunt, ut re vera nullum iere discrimen inter ipsorum sententiam et eam [de

qui utramque sententiam confundunt vel potius alteram tribuunt etiam
S. Thomae et Thomistis, cum quibus putant se sentire. Et tamen ipse
Suarez (infra cit.) satis clare indicat se reformare vel perficere sen­
tentiam S. Thomae ut possit vera esse, imo ait se proponere aliquam
sententiam confectam ex omnibus veris elementis quae separatim in
aliis opinionibus inveniuntur.71 Duarum sententiarum distinctionem
iam signaverat ipse Durandus (supra cit., p. 59 sq.), reiciens sensum
S. Thomae; eamque explicite notant Hyquaeus et Frassen scotistae;
prior, quem alter fere compendiatur, scribit: “Prima sententia est,
hoc Sacramentum primario institutum esse ad tollendas reliquias pec­
catorum, ita D. Thomas. . . Secunda sententia est Doctoris [Scoti],
nempe effectum primarium hujus Sacramenti esse remissionem pecca­
torum venialium. . . Tertia sententia est Suarez, qui docet effectum
primarium hujus Sacramenti esse confortare animam infirmi contra
difficultates illi occurrentes in articulo mortis, inquantum dat robur.”’2
•

_

Rationes huius sententiae esse possunt tum impossibilitas concipi­
endi interiorem animi debilitatem ex peccatis relictam, ad sensum
Thomistarum, et consequenter internam physicamque animi curatio­
nem, tum emphaticus et insistens modus quo effectus confortationis
animae in difficultatibus occurrentibus in periculo mortis proponitur
in monumentis Traditionis, in Cone. Trid. (sess. 14, prologo et cap. 2)
et in Catechismo Cone. Trid. (p. 2, c. 6, n. 1 et 14-15, ubi confirmatio
contra tentationes daemonis dicitur “merito omnium maximum videri
posse”).
Huius sententiae praecursores dici possunt Aureolus scotista
qua supra] . . . appareat. Cf. e.g. Gonet . . . Billuart” (Z>e effectibus sacramenti
Extremae Unctionis [Friburgi Br. 1893] 65 sq., in textu et in nota).
a "Secundum Thomistas Extrema Unctio essentialiter ordinatur ad confortandum
animum hominis infirmi. ‘Sacramentum hoc est per se primo institutum propter
iuvandum et confortandum animum aegrotantis hominis contra difficultates illi occur­
rentes in articulo mortis’ (Suarez, disp. 41, s. 1, n. 11)” (De sacramento Extremae
Unctionis [Ratisbonae 1907] 222).
““Thomists, treading the trail of their Angelic Master, say that the confortatio
animae is the principal effect. Allied with them are Gregory of Valencia, Suarez, Becanus,
Tanner, Abclly, Alphonsus de Liguori, Lehmkuhl, Simar and Schmitz” (Extreme Unction
[St. Louis 1927] 38).
™ "Thomistae cum Angelico docent, effectum principalem esse abstersionem reliquiarum
peccati seu sanationem spiritualis debilitatis ex peccato ortae, seu aliis verbis alleviationem
et confortationem animi. . . Hanc sententiam, quoad rei substantiam, tenet Suarez cum
plerisque theologis Societatis lesu; eamque alii multi sequuntur” (De Extrema Unctione
[ed. 2, Taurini 1942] 136 sq.).
” “Haec sententia [D. Thomae et Alberti] videtur pati easdem difficultates [ac
ceterae]. Nam imprimis non apparet, quae sint hae reliquiae [peccati] sic explicatae,
praeter fomitem, et phantasmata, vel habitus pravos. . . At fomes non tollitur per
sacramentum, nec etiam habitus. . . . Nihilominus haec sententia recte explicata vera
est, imo et fere omnes aliae aliquid verum habent, et ex omnibus potest una vera
sententia et explicatio hujus effectus confici” (Disp. 41, sect. 1, n. 10sq.).
” Comm. in Scotum, In 4 Sent., q. 23, q. unica, Scoti Opera omnia XIX (Parisiis:
Vivès 1894) 22.

(t 1322) et Durandus (t 1334), quatenus videntur pro principali
effectu habere hilaritatem animi, ex qua sequatur remissio peccatorum
venialium.7 Eam tamen proprie ac distincte primus Suarez proposuit,
et quidem cum quadam implicita confessione novitatis; secuti sunt
plures antiquiores, ut Becanus (t 1625; Theol. Schol., p. 3, tr. 2, c. 27,
q. 6), Tanner (f 1635; Theol. Schol., t. 4, disp. 7, q. 1, dub. 2),
Wirceburgenses (Munier, t 1759; De Extrema Unctione, c. 2, a. 1),
5. Alphonsus (t 1787; n. 731), Busenbaum (t 1608; apud S. Alphonsum) et turma modernorum qui tamen, ut dictum est supra, hanc sen­
tentiam confundunt cum sententia S. Thomae et Thomistarum; inter
alios notari possunt: Schmitz, Kern, Pesch, Lépicier, Kilker, Otten,
Lercher, Spdcil, Verhamme, Sold, et inter theologos practices:
Ballerini-Palmieri, Lehmkuhl, Cappello, Piscetta-Gcnnaro, Conte a
Coronata, Regatillo, Aertnys-Damen.
SUAREZ: “Alii cum D. Thoma et Alberto dicunt reliquias peccatorum esse
pronitatem ad malum, et torporem ac difficultatem operandi bonum, quae ex
peccato originali et actuali relinquitur. Haec sententia videtur pati easdem difficul­
tates, quas praecedentes. Nam imprimis non apparent, quae sint hae reliquiae sic
explicatae, praeter fomitem, et phantasmata, vel habitus pravos. Ex peccato enim
originali, seclusa poena et culpa, nihil aliud relinquitur, nisi fomes; ex actualibus
vero nihil nisi phantasmata, vel habitus, et ab his provenit, vel pronitas ad
malum, vel torpor ad bonum, et si quid aliud fingitur, voluntarium est, nec
facile explicari poterit quid illud sit. At fomes non tollitur per sacramentum, ut
per se notum est, nec etiam habitus, ut est declaratum; ergo. Quod si dicatur,
ut vere dicendum est, sacramentum hoc non tollere haec radicitus, sed juvare
et confortare animum ad haec vincenda, etc., contra hoc est, tum quod hic non
videtur particularis effectus alicujus sacramenti; omnia enim dando gratiam,
ejusque specialia auxilia, juvant ad vincendas et superandas has reliquias pec­
catorum; tum etiam quia si hic esset praecipuus finis hujus sacramenti, etiam
tempore sanitatis esset suscipiendus, quia ille finis semper est necessarius. Nec
refert quod in articulo mortis sit specialis necessitas; inde enim solum sequitur
potissime esse suscipiendum in illo articulo, non vero in illo solo. Sicut Eucharistia
etiam est magis necessaria ut viaticum in articulo mortis, et nihilominus semper
sumenda est ut spiritualis cibus; ita ergo erit hoc sacramentum semper suscipien­
dum, ut speciale adjutorium contra fomitem, licet in articulo mortis ut medicina
maxime necessaria sumendum sit. . .
“Nihilominus haec sententia recte explicata vera est, imo et fere omnes aliae
aliquid verum habent, et ex omnibus potest una vera sententia et explicatio confici.
Dico ergo: sacramentum hoc est per se primo institutum propter juvandum et
confortandum animum aegrotantis hominis contra difficultates illi occurrentes in
articulo mortis. Haec assertio fundatur primo in verbo illo Jacobi: ‘Et alleviabit
eum Dominus’; Graece, ‘excitabit’, seu ‘confortabit eum Dominus’. Deinde
sumpta est ex Concilii Tridentini doctrina, sess. 14, . . . Ratio vero a posteriori
optime sumitur ex argumentis factis; non enim sine causa institutum est hoc
sacramentum pro solis aegrotis usque ad mortis periculum; hoc est enim mani­
festum indicium, finem institutionis ejus sumptum esse ex speciali necessitate
1 Quoad Durandum confer supra, p. 59 sq. Aureolus clarius scribit: “Primus effectus,
et per se istius sacramenti, et directe est gratia, ut collativa spei, et internae hilaritatis,
ex hoc autem sequitur postmodum deletio venialium, aliique effectus” (7n 4 Sent., dist.
23, a. 2 [Romae 1605] 160).

illius articuli, quae non potest esse alia nisi quae in conclusione significatur, et
a Concilio tradita est. A priori vero est ratio, quia per reliqua sacramenta
sufficienter subventum est hominibus integras habentibus vires corporis pro
necessitatibus omnibus in decursu hujus vitae occurrentibus ... : solum supererat
necessitas articuli mortis, quae maxima est, praesertim ubi vires corporis deficiunt;
optime ergo intelligitur sacramentum hoc ad praedictum finem institutum con­
fortandi hominem et juvandi illum in mortis articulo. Tandem hoc etiam indicat
ipsa exterior unctio, in qua hoc sacramentum confertur, tum quia unctio sanat
et corroborat; tum etiam quia per eam disponi solent luctatores et pugiles ad
pugnam. . .

“Atque hinc sequitur primo specialem gratiam secramentalem hujus sacramenti
non consistere in sola remissione seu expulsione alicujus mali [i.e. peccati vel
reatus poenae], sed praecipue in collatione aliquorum auxiliorum gratiae, quae
fini hujus sacramenti accommodata sunt. Hoc constat supposita doctrina de sacra­
mentis in genere, qua diximus, gratiam quidem communem omnibus sacramentis
esse gratiam habitualem cum virtutibus et donis, seu ejus augmentum; unde haec
etiam est, quae primo infunditur per hoc sacramentum, quia est fundamentum et
principium totius roboris et fortitudinis spiritualis; gratia autem sacramentalis non
consistit in speciali habitu, sed in speciali auxilio proportionato efiectui sacramenti;
hoc autem auxilium maxime necessarium est in eo tempore, in quo homo gravi
aegritudine laborat, et vix potest seipsum movere et excitare; ergo sacramentalis
gratia hujus sacramenti includit hujusmodi auxilia. . .
“Quae ad tres praecipuos effectus dari videntur, primo ad roborandam spem,
quae maxime in articulo mortis necessaria est. . . Et ideo alibi dixi, sicut baptismus
dicitur sacramentum fidei. Eucharistia amoris, confessio poenitentiae, ita hoc
posse dici sacramentum spei, quia tempore opportunissimo illam maxime corro­
borat. Secundo praebet hoc sacramentum auxilium ad hilaritatem animi concipien­
dam, qua infirmus morbi incommoda et labores levius fert, . . . Tertio hinc etiam
promptior et fortior redditur ad tentationes daemonis, quae tunc graviores sunt,
superandas. Atque ad hunc modum explicandum est, quod Concilium Florentinum
dixit, effectum hujus sacramenti esse ‘mentis sanitatem, seu sanationem', alludens
ad verbum Jacobi: ‘Et oratio fidei sanabit infirmum’, non solum corpore, ut
quidam exponunt, sed etiam animo.'’7’*

SCHMITZ, praemissis verbis supra relatis (p. 71 sq., in nota), sic statuit com­
munem quam vocat sententiam, in qua tamen abstersionem reliquiarum, in sensu
thomistico, explicite relegat inter effectus secundarios: “Dicunt theologi effectum
(vel finem) primarium, quem per se primo sacramentum extremae unctionis
producit, in eo consistere, quod infirmus per gratias actuales roboratur et con­
fortatur ad illas difficultates superandas, quae ei in tam periculoso mortis
appropinquantis tempore imminent; alios autem effectus, qui enumerari solent
(remissio peccatorum, abstersio reliquiarum, sanatio corporalis), revera quidem
effectus proprios esse atque per se intentos, sed secundarios plus minus cum
primario connexos. Hisce autem effectum primarium recte assignatum esse multi­
plici modo probatur. Et sane ex hac doctrina optime explicatur, quare solis
infirmis (moribundis) hoc sacramentum administretur; cuius rei nulla alia ratio
esse potest, nisi quia contra speciales huius momenti necessitates praecipue institu­
tum est (cf. Cone. Trid. Prooemium). Concordat deinde etiam optime cum
doctrina a Concilio Tridentino et Catechismo Romano proposita atque grave
fundamentum habet in illo S. lacobi verbo: ‘Et alleviabit eum Dominus'; nam
secundum Estium [In h. 1.] ‘ea voce significatur liberatio a torpore, maerore
et anxietate, qua plerumque aegroti morte vicina gravantur, sic ut mentem ad
‘‘In 3 p.. q. 84 sqq., Disp. 41, sect. 1, n. 10-13, Opera omnia XXII (ed. C. Bcrton,
Parisiis: Vives 1866) 831 sq.

divina non facile queant attollere’; quae liberatio fit gratiis actualibus, quibus
infirmus contra has difficultates confortatur. Tandem supradictum effectum ‘etiam
indicat ipsa exterior unctio, in qua hoc sacramentum confertur: tum quia unctio
sanat et corroborat tum etiam, quia per eam disponi solent luctatores et pugiles
ad pugnam’ [Suarez]. . .

‘ Hinc sequitur, ut notat Suarez et Becanus, specialem gratiam sacramentalem
huius sacramenti non consistere in sola remissione seu expulsione alicuius mali
(culpae vel poenae), sed praecipue in collatione auxiliorum gratiae, quibus homo
contra speciales difficultates mortis instantis iuvetur et corroboretur. Qua de causa
etiam haec roboratio spiritualis rectius quam abstersio ‘reliquiarum’ tamquam
effectus principalis extremae unctionis assignatur; licet enim quoad rem fere
coïncidant, tamen, si formaliter et secundum se praecise abstersio reliquiarum
sumitur, aliquid negativum exprimit. Quod clarius elucet, si finis sacramenti secun­
dum theologos his verbis exprimitur; sacramentum unctionis esse institutum ad
animam disponendam et proxime praeparandam, ut libere in regnum coelorum
introire posset. Nam duplici modo hoc fieri potest: povitive. cum anima gratias
actuales recipiat ad perseverandum in bono usque ad mortem, et negative, in
quantum ab homine omnia auferuntur, quae aliquo modo introitum gloriae vel
impossibilem reddere vel saltem retardare possint (e.g. culpa peccati, reatus
poenae, ceterae reliquiae peccatorum. . .). Quae negativa praeparatio scii, ablatio
omnis mali ex peccato provenientis recte dici potest effectus secundarius extremae
unctionis.”76
KERN: “Effectus principalis Extremae Unctionis est confortatio animi hominis
infirmi, qua roboratur contra pericula debilitatis spiritualis, quae grave morbum
consequitur.
“Probatur ... ex consideratione subiecti Extremae Unctionis. . . Consideratio
[enim] subiecti Extremae Unctionis optimum est medium inveniendi eius effectum
primarium. . . [Hoc] sacramentum institutum est tantum pro illis fidelibus, qui
in periculo mortis versantur non qualibet ex causa, sed ex gravi infirmitate. Ergo
essentialiter ordinatur ad superanda mala, quae cum gravi infirmitate cohaerent,
et ad conferenda bona, quibus soli et per se omnes fideles gravi morbo oppressi
opus habent. Porro unum est proprium illis, qui cum periculo decumbunt:
debilitas spiritualis ex afflictione corporis, prostratio virium mentis ob collapsas
vires inferiores. Inde oritur specialis difficultas cooperandi cum gratiis per alia
media supernaturalia collata, imbecillitas in reiciendis tentationibus varii generis,
periculum multiplex perdendi salutem. Ergo Extrema Unctio natura sua est
medicina contra debilitatem spiritualem cum gravi morbo coniunctam. praestat
robur spirituale extraordinarium et in eo firmissimum praesidium contra omnia
pericula salutis.
“Sit graviter aegrotus in omnibus aliis superior e.gr. illi, qui capitis est
damnatus; sit iam liber ab omni vel levissima culpa et a toto reatu poenae tem­
poralis. habeat multas rationes cum firma fiducia exspectandi transitum in alteram
vitam. Unum ei naturaliter deest, quod alter possidet: vigor mentis, quo sit
idoneus, ut expedite cooperando gratiis per alia media acquisitis seipsum strenue
iuvet ad sancte perferendos dolores et molestias morbi, ad exercendos omnes
actus virtutis statui suo consentaneos et ad prosternendum inimicum humanae
naturae. Generatim omnes graviter infirmi subsunt actu vel, si mentis non sint
amplius compotes, habitu debilitati spirituali exceptis perpetuo amentibus et
infantibus ante obtentum usum rationis, quorum vita spiritualis cum nondum
inceperit, per afflictionem corporis nequit debilitari. Iisdem exceptis Ecclesia
omnibus et solis graviter infirmis largitur sacramentalem Unctionem, si adsint
illa, quae ex communi ratione sacramentorum sunt necessaria.
“Ut omnia colligamus: quilibet homo, qui habet potentiam passivam recipiendi
'J De effectibus Extremae Unctionis (Friburgi Rrisgoviac 1893) 67-$9,

confortationem contra debilitatem spiritualem, quae gravem morbum comitatur,
capax est sacramenti, dummodo adsint aliunde requisita (character baptismalis,
intentio . . .), etiamsi aliis eius fructibus nullo modo opus habeat; nullus autem,
cui deest dicta potentia passiva, capax est sacramenti, etsi reliqui eius fructus ipsi
maxime essent utiles. Ergo effectus principalis Extremae Unctionis est confortatio
animi hominis infirmi, qua roboretur contra pericula debilitatis spiritualis, quae
gravem morbum consequuntur.”76

PESCH: “Primarius effectus extremae unctionis est confortatio animae, qua
tollitur infirmitas spiritualis remanens ex peccatis. Haec enim infirmitas spiritualis
numquam periculosior est quam in extremo agone. . . Infirmitas autem mentis
triplex est: Diffidentia quaedam propter peccata praeterita, pusillanimitas propter
aerumnas praesentes, trepidatio propter instantem cum hoste luctam. Ergo hoc
sacramentum contra diffidentiam auget fiduciam, contra pusillanimitatem affert
hilaritatem, contra trepidationem dat alacritatem. Producit autem hos effectus
dando gratiam sanctificantem cum iure ad auxilia actualia, quae necessaria sunt
ad has molestias superandas.”77

QUARTA SENTENTIA.

.

3

Principalis eflectus est “sanitas corporis” (Cone. TridP).
Rationes hujus sententiae esse possunt, tum quia hic effectus videtur
primus indicari in ipso textu lacobi: “Infirmatur quis in vobis. . .
Oratio fidei salvabit infirmum,” tum emphaticus et insistens modus
quo hic effectus proponitur in tota Traditione, tum quia sicut Poeni­
tentia ordinatur praecipue ad sanandum morbum spiritualem, ita con­
venit ut sit aliud sacramentum principaliter ordinatum ad sanandum
morbum corporalem qui a spirituali dependet.
Haec sententia est propria plurium theologorum Schismaticorum
Orientalium, signanter inter Graecos Mesoloras, Andrutsos, Dyovuril··
otis, et inter Russos Filaretis metropolitae, Macarii Bidgakov metropolitae, Stephani (Mogilevskij) episcopi, Jastrebov, Malinovskij. Qui­
bus tamen nullatenus favent libri symbolic! ecclesiae orientalis et satis
explicite contradicunt alii quidam theologi, ut Katanskij et Dukas.
Ad rem SPAÜIL: “Longe maior theologorum [schismaticorum] pars, aliter ac
libri symbolici, primo loco ponit sanitatem ab infirmitate corporis; aliqui insuper
expresse addunt hunc effectum esse principalem. Sanationem morbi corporalis
potiorem esse s. euchelaei effectum saltem implicite tenent omnes ii, qui iam in
ipsa definitione mysterii huius primo loco sanitatem corporis adducunt, ex quibus
ceterum multi hoc etiam explicite affirmant, ubi de subiecto sacramenti inquirunt.
Quibus adhuc addendi sunt Filaret, Silvester, Jastrebov, Athanasios Parisiensis,
Theophilos Kampanias.
“Irnmo etiam ex iis qui in definitione primo loco posuerunt sanationem animae
seu peccatorum remissionem, aliqui postea de subiecto sacramenti agentes primo
loco corporalem sanationem commemorant. Sic ex antiquioribus Symeon Thessa­
lonicensis, ex recentibus Firmilijan. Ex iis theologis, qui non solum sanitatem
corporis primo loco inter effectus mysterii adducunt, sed expresse hunc effectum
’· De sacramento Extremae Unctionis (Ratisbonae 1907) 236-238.
” De Sacramentis, pars 2, n. 542, Praelectiones dogmaticae (cd. 4 ct 5, Friburgi Brisgoviae 1920) VII 274 sq.

potiorem et principalem appellant, legantur v. gr. Mesoloras, Malinovsky, Jastrebov.
Obicitur a Mesoloras Ecclesiae catholicae, quod principalem fructum s. euchelaei
videt in remissione peccatorum, contra verba s. lacobi, primo loco de sanatione
corporis loquentis. Malinovsky scribit primum et substantialem effectum in hoc
sacramento expostulandum et per illud obtinendum esse restaurationem virium
corporalium et spiritualium, particulariter autem sanationem a morbo corporali.
Quam sanationem corporis primum et principalem effectum supematuralem s.
unctionis constituere affirmant Jastrebov, Makarij, Filaret. Andrutsos, Dyovuniotis.

“Non tamen hanc sententiam omnino communem esse apud separatos ipse
Andrutsos concedit scribendo aliquos theologos orientales censere principalem
fructum extremae unctionis esse peccatorum remissionem. Quod implicite saltem
affirmare dicendi sunt omnes ii auctores, qui in definitione sacramenti primo loco,
peccatorum remissionem nominant, exceptis paucissimis illis, de quibus modo
diximus. Ceterum aliqui theologi hoc explicite quoque enuntiant; sic e. gr. apud
Russos Katansky scribit ex doctrina Patrum sanationem spiritualem in s. unctione
principaliter considerandam esse; ex Graecis antiquioribus Joannes Nathanael
extremam unctionem concessam esse censet ‘ad delenda peccata et dimittenda
delicta, saepe etiam ad obtinendam sanitatem’; ex recentibus Pidalion auctores
solius peccatorum remissionis mentionem faciunt, Dukas scribit s. unctionem ‘non
solum remissionem peccatorum, sed etiam sanationem ab infirmitate’ efficere. . .
“Sanationem ab infirmitate corporis autem esse effectum huius sacramenti
potiorem et principalem iuxta Andrutsos elucet ex doctrina ecclesiae orthodoxae,
conformi cum textu lacobi. Et re quidem vera omnes theologi opinionem de
corporali sanitate ut effectu principali s. unctionis profitentes ad textum s. apostoli
et ad doctrinam et praxim ecclesiae in Euchologiis praesertim expressam provocant;
rem tamen sufficienter sese demonstrasse putant inde, quod sanitas corporis a
lacobo primo loco ponitur, remissio peccatorum secundo, et conditionate tantum,
et quod in orationibus ab Euchologiis praescriptis primum sanatio corporis,
secundo salus animae expetatur. Addit quidem Golubcev ritum s. euchelaei initio
in solis supplicationibus pro sanitate infirmi . . . probabiliter constitisse (quod
ceterum nimis probaret, remissionem peccatorum scilicet initio pro effectu sacra­
menti ne habitam esse quidem) ; sed haec coniciendo solummodo proponuntur. Vice
versa merito Petrovsky cum aliis animadvertit magnam fuisse olim in diversis
locis diversitatem s. unctionis orationum, ex quibus haec unum, illa alium sacra­
menti fructum primo loco expetebat.”78

MACARIUS BULGAKOV, metropolita russus, scribit: “Invisibiles salutares
effectus s. Unctionis . . . sunt: primo sanatio morborum corporalium. Pro infirmis
corpore proprie institutum est mysterium s. Unctionis. Sanatio igitur morborum
corporalium constituit principalem effectum salutarem huius mysterii, sicut dixit
apostolus: ‘Infirmatur quis in vobis . . . oratio fidei salvabit infirmum et alleviabit
eum Dominus’. . . Secundo sanatio morborum spiritualium. Postquam de primo
et immediato effectu s. Unctionis, de liberatione infirmi a morbis corporalibus
locutus est, s. Jacobus adiungit: ‘Et si in peccatis sit, remittentur ei’. Hisce conditionatis verbis: ‘Et si in peccatis sit’, apostolus, ut patet, supponit, aegrotum
ante s. Unctionem iam esse usum alio medio a peccatis liberante, mysterio Poeni­
tentiae; alias non potuisset aegrotum inducere sine peccatis.”70
STEPH ANUS, episcopus russus: “Poenitentia destinata est ad sanandos morbos
animi. In illo mysterio vi gratiae divinae peccata in aeternum delentur ex anima
hominis et ex libro vitae. Benedictio vero olei destinata est principaliter ad hoc,
ut sit spiritualis medicina contra morbos corporis. Hoc modo sanatio corporis est
” Doctrina theologiae Orientis separati de Sacra Infirmorum Unctione (“Orientalia
Christiana,” n. 74, Romae 1931) 94-97.
” Orthodoxo-dogmatica theologia frussicel II (ed. 5, Petropoli 1895) § 232, apud
Kern, of>. cit. (supra, in p. 76) 216 sq.

primus et necessarius eius fructus salutaris. ‘Infirmatur quis .... alleviabit eum
Dominus’. Sanatio vero animae solum ut ulterior conditionatus fructus cum
sacramento coniungitur. ‘Et si in peccatis sit, remittentur ei’. Consequenter
mysterium Poenitentiae sanat animam, mysterium benedictionis olei corpus.”80

His simplicioribus quatuor sententiis addendae sunt peculiares quorundam opiniones, qui ad commodius solvendas difficultates, in quas
illae sententiae impingere videntur, plures vel omnes ex supradictis
effectibus proponunt ut aeque principales, saltem secundum diversam
considerationem vel relate ad diversum subiectum.
Et imprimis ipsa opinio Bellarmini, ut dictum est supra (p. 61),
necnon sententia Suaresii quae nonnisi apparenti simplicitate gaudet
(cf. infra, p. 97 sq.), reduci possunt ad quandam sententiam mixtam.
Estius ft 1613) tamen hanc explicite proponit, scribens: “Posset
tamen meo judicio melius responderi; primarium ejus effectum non
simplicem esse, sed ex pluribus aggregatum; nimirum ex isto [i.e. re­
missione venialium, quam proponunt scotistae] et duobus sequentibus
[i.e. abstersione reliquiarum peccati et confortatione animi]; quod
satis et ratio institutionis ejus requirit, et verba Concilii Tridentini
indicant.”81
Laurentius Berti (f 1766) omnes spirituales effectus, unumquemque
sub aliquo ordine vel ratione, proponit ut principales, scribens: “Hi...
effectus, si attendantur singuli in suo ordine, praecipui ac primarii
aliqua ratione sunt omnes. Sanatio enim spiritualis est id, cujus gratia
hoc sacramentum fuit institutum; atque in hoc sensu subscribendum
est s. Thomae. In eadem sanatione debet primum tolli, quidquid est
spiritualis infirmitatis origo, et ita prius absterguntur peccatorum
reliquiae, ut censent s. Bonaventura, Scotus, Durandus. Si finis
habenda sit ratio; virtus gratiae, in quantum corroborat adversus
insidias daemonum, proximumque mortis periculum, erit pariter ef­
fectus primus. Hac autem distinctione facillime diluentur argumenta
superius posita [pro sententiis s. Thomae et Scoti].”82
Amandus Hermann ff 1700) omnes prorsus effectus, etiam ipsam
corporalem sanitatem, ut principales proponit, ita tamen ut unus­
quisque dicatur principalis inadaequate et relate ad hunc vel illum
infirmum: “Dico ... : Effectus principalis Unctionis, ut habet ratio­
nem huius determinati sacramenti, est: liberare a venialibus, alleviare
infirmum, et curare infirmitatem infirmi, si sit expediens, ita ut
'"De sacramentis et ritibus orthodoxae ecclesiae IrussiccJ (Charkov 1904) 18, apud
Kern, ibid. 217.
"/« ! Seni . dist. 23, §4. In quatuor libros Sententiarum commentaria (Parisiis 1680)
III 288.
' D sacramento Extremae Unctionis, c 10. De theologicis disciplinis (Bassani 1792)
VIII 34 sq.

quilibet ex his sit principalis, licet inadaequatus effectus eius.”83
Lugo (f 1680) videtur proponere ut effectum principalem utramque
sanitatem seu confortationem animae et corporis; attamen nonnisi
transeunter hoc dicit in suo tractatu Dc Poenitentia, scribens: “Sacra­
mentum unctionis ex sua institutione respicit peccata solum sub con­
ditione, ut constat ex verbis lacobi. . . Datur [vero] primario, et
absolute ad confortandum mentem, et corpus, tamquam utriusque
medicina”.84
His accensendi sunt aliqui moderni moralistae, qui tamen videntur
rem potius superficialiter expedire, utpote extra propriam provinciam
loquentes. Ita Génicot-Salsmans: “Delere reliquias peccatorum: quo
nomine veniunt spiritualis debilitas quae ex peccatis in anima remanet,
et debitum poenarum temporalium ex iisdem contractum. . . Hic
effectus primarius est” (n. 419). Noldin-Schmitt: “Horum effectuum
alii primario et principaliter, alii per se quidem, sed solum secundario
intenduntur. Primus ex supra nominatis (confortatio animae) ad
effectus primarios pertinet, de secundo (abstersione peccati [venialis]
et poenarum) idem dicendum videtur; tertius et quartus (remissio
peccati mortalis et sanatio corporis) omnibus consentientibus effectus
secundarios extremae unctionis constituunt” (n. 430). Vcrnieersch:
“Effectus primarius seu principalis est restauratio integritatis spiritu­
alis, quod infert confirmationem animi debilitati, et exstinctionem
poenarum debitarum pro peccatis; effectus secundarius est remissio
culparum tam venialium quam mortalium” (ed. a. 1948, n. 603).

CONCLUSIO
Conclusio 1. Principalis cflcctus huius sacramenti non est sanitas
corporalis.
Probatur.

Sententia theologorum orientalium, quae contrarium asserit, nihil
solidum habet quo fulciri possit sive ex Scriptura, sive ex Traditione,
sive ex ipsa natura seu indole huius sacramenti; quinimmo, ex tribus
his radicibus eius confutatio confici queit.
1. Quoad Scripturam, ex textu Marci 6. 12 sq. in quo proponitur
tantum effectus corporalis sanationis, nihil in favorem illius sententiae
deduci potest, tum quia probabilius in eo non agitur de sacramento
u Tractatus theologici in 4 Sent., tr. S, q. 4.
"De Poenitentia, disp. 13, sect. 3, n. 79, Disputationes scholasticae IV (ed. J. B.
Fournials, Parisiis 1892) 722.

instituto sed tantum de allusione et praeparatione sacramenti adhuc
instituendi, quae quidem apte fieri potuit per signum solius materialis
sanationis cum per materialia soleant spiritualia innui ac praeparari,
tum quia etiam si in eo ageretur de ipso iam instituto sacramento, qua
ratione inde deduceretur corporalem sanationem esse principalem ef­
fectum sacramenti, eadem ratione cum Protestantibus contra ipsos
Orientales deduci posset eam esse unicum effectum, cum de nullo alio
mentio fiat.
In ipso autem textu lacobi 5. 14 sq., etsi certe agatur etiam de
corporali sanatione, non tamen certo constat quo verbo ea significetur,
utrum priori verbo “salvabit,” an posteriori “alleviabit,” an utroque,
ad modum unius cum spirituali et secundum se principaliori sanatione
(cf. supra, p. 19 sq.). Ceterum, etiam si cum quibusdam doctoribus
admittatur effectum corporalem prius significari (verbo scilicet “salva­
bit”) quam spiritualem (“alleviabit”), non inde sequitur ipsum esse
primarium seu principalem, cum ageretur de sola materiali et acci­
dentaria mentionis prioritate; nec id deduci potest ex ipso contextu
subiecti cui iuxta Apostolum mederi debet, scilicet hominis corporaliter
infirmi, nam hoc ostendit quidem conditionem subiecti cui medendum
est necnon generalem indolem remedii adhibendi, scilicet corporalem
simul ac spiritualem aliquam sanitatem, sed non necessario principali­
tatem unius sanitatis prae altera, quinimmo ex hoc ipso quod in
adiutorium iubetur Ecclesiae ministrum advocari, ipsius spiritualis
sanationis principalitas indirecte proponitur.

2. Traditio, etiam attentis solis duobus primis periodis (saec. 2-4
et saec. 5-8; cf. supra, p. 20-29) quae praecesserunt schisma orien­
tale, tam signanter et insistenter spiritualem effectum una cum
corporali proponit ut, ex comparatione textuum, illius principalitas non
difficulter detegatur. Et, ut maneamus in solis documentis ecclesiae
orientalis, praecipua et clariora documenta de hoc sacramento in prima
periodo sunt tria testimonia orientalia, scilicet Origenis, Chrysostomi
et Sacramentarii Serapionis; iamvero in duobus prioribus est sermo
de solo spirituali effectu remissionis peccatorum, in tertio autem, in
quo fit sermo de utraque sanitate tum corporali tum spirituali, haec
manifeste extollitur (“In sanitatem et integritatem animae et corporis
et spiritus”; cf. totum textum in tom. 1, p. 112); in eadem periodo
Irenaeus, Eusebius Caes. et Athanasius nonnisi spiritualem effectum
proponunt. In secunda periodo Hesychius solum spiritualem effectum
proponit ac magnifice extollit (“Maxime animae passiones sanat”);
Victor Antiochenus utrique affectui idem momentum tribuit, et simi­
liter Mandakuni loquitur tum de “dono curationis” tum de “dono
gratiae”; Cyrillus vero Alex, et Procopius Gazaeus ideo de sola cor-

porali sanatione loquuntur quia intendunt fideles avertere a super­
stitioso recursu ad magicas artes pro beneficio illius sanitatis obtinendo.
In ipsa tertia periodo (saec. 9-12), iam vigente schismate, Theophylactus (saec. 11) vix non solum spiritualem effectum proponit (cf. in
p. 31). Ipsa forma sacramentalis “Pater sancte,” in usu apud
Graecos saltem inde ab hac remota aetate, utrique effectui corporali
et spirituali aequum momentum tribuit (cf. in tom. 1, p. 511), imo
in ipso eius initio refert prius effectum spiritualem quam corporalem
(“Animarum et corporum medice”), etsi subinde ordinem invertat
(“Sana ab infirmitate et vivifica per gratiam”), et reliquae orationes
liturgiae Graecae, incertae originis, spiritualem effectum amplissime
extollunt (cf. in p. 35). imo quaedam nonnisi hunc effectum expli­
cant. Ipsi posteriores libri symbolici ecclesiae orientalis manifeste
contradicunt doctrinae supradictorum ipsius doctorum; ita Confessio
Orthodoxa Petri Moghilae habet: “Commoda quae proveniunt ex hoc
mysterio Apostolus lacobus expressit: remissionem peccatorum sive
salutem animae, deinde corporis sanitatem, quamvis non semper cor­
poris, animae vero remissio peccatorum semper fit in poenitente.”85
Praeterea, Traditio effectum huius sacramenti proponit generaliter
ut quoddam complementum effectus sacramenti Poenitentiae et quandam praeparationem ad gloriam (inter ipsos orientales vide Irenaeum,
Eusebium Caes., Athanasium. Hesychium, liturgiam Graecam); quod
quidem vix quadrare potest cum opinione iuxta quam hoc sacramen­
tum esset principaliter ordinatum ad conferendam corporalem sanita­
tem. Ut dictum est supra (p. 39 sq.), inaniter doctores orientales traditionalem doctrinam de effectu praeparationis ad gloriam negare
vel attenuare conantur (cf. in p. 6); ceterum, ipsi saltem admit­
tunt Extremam Unctionem esse complementum Poenitentiae et ita
etiam eam passim appellant (ita inter alios Dyovuniotis, Maltzew et
Malinovskij ).
Praeterea, Traditio proponit sanitatem corporalem ut effectum
conditionatum; iamvero id non convenit saltem principali effectui
sacramenti, quod habet efficaciam simpliciter et absolute. Inepte
autem doctores schismatici reponunt eam conditionem esse disposi­
tionem subiecti, quae conditio non repugnat principali effectui sacra­
menti, cum sit communis et necessaria conditio efficacitatis omnium
sacramentorum; nam Traditio potius eam conditionem refundit in
connexionem corporalis sanitatis cum salute animae, prout subjacet
divinae dispositioni et cognitioni.
Ceterum, ipsi doctores orientales alias etiam conditiones, praeter
subiecti dispositionem, apponunt huic effectui; unde vix apparet quo“Apud A. Malvy et M. Vii.ler, La Confession Orthodoxe de Pierre Moghila. Texte
latin inédit (“Orientalia Christiana,” n. 39, Paris 1927) 70.

modo sibi convincant exinde non infirmari eorum sententiam iuxta
quam corporalis sanatio est principalis effectus huius sacramenti.
Ad rem Spdcil: “Sanitatem corporalem non semper restitui per
sacramentum iuxta Filaret per se intelligitur et ipsa experientia com­
probatur. Ratio est saepe in defectu dispositionis necessariae in subl­
ecto, maxime in defectu fidei et in duritia cordis; sic enim ipsa ss.
Eucharistia indigne manducantibus et bibentibus in indicium est.
Concedunt tamen neque subiecto rite disposito sanitatem corporis
semper conferri. Quod quidem ex arcanis rationibus soli Deo notis
accidere censet Georgopulos; alii autem ad sapientiae Dei consilium
appellant, qui optime noverit, cui sanitas, cui infirmitas prosit, neque
per s. unctionem hominum mortalium naturalem constitutionem et
sortem violenter mutare neque pignus immortalitatis iis conferre
voluit. Sanitatem corporalem nonnisi conditionate conferri difficulta­
tem aliquam facere contra sententiam sanationem hanc pro effectu
principali habentem, sentiunt illi theologi et ipsi; nam praecise inde,
quod remissio peccatorum a s. lacobo extremae unctioni conditionate
tantum attribui videtur, comprobare consueverunt, ut vidimus, effec­
tum remissionis principalem esse non posse. Quam difficultatem tamen
sufficienter sese putant solvere, si rationes modo notatas proponant,
cur Deus infirmos per s. euchelaeum non semper sanet. Addunt aliqui
Deum semper sanare, si hoc necesse est, vel si hoc sine miraculo fieri
potest, vel si s. unctio tempestive administratur; et iis qui non sanan­
tur, per sacramentum hoc alleviationem quandam aut semper aut
saepius saltem obtineri.”86
3. Ratio ipsa sacrament alis excludit sanitatem corporalem a digni­
tate principalis effectus, considerata tum indole effectus sacramentalis
tum propria efficacitate sacramenti ex opere operato.
|
Effectus enim et finis omnis sacramenti est salus et sanctificatio
animi, cum sacramentum sit essentialiter signum practicum gratiae,
nec ideo potest quilibet alius effectus in sacramentali consideratione
concipi aut in sacramentalem ordinem ingredi nisi prout ordinatur ad
gratiam et dependenter ab ea. adeoque secundarie. Unde assumere
aliquid corporale ut principalem effectum alicuius sacramenti, est
pervertere totum ordinem sacramentalem a Deo statutum et totam
doctrinam sacramentalem a Traditione propositam.
Praeterea, sacramenti efficacia est necessaria, seu ex opere operato,
semel quidem supposita congrua subiecti dispositione; talis autem
efficacitatis effectus principalis nequit esse id quod non semper datur
per sacramentum imo saepe frustratur, qualis est sanitas corporalis,
Doctrina theologiae Orientis separati de Sacra Infirmorum Unclidfye (“Orientalia
Christiana/’ n. 74, Romae 1931) 98.
j|

sed potius esse debet id quod semper per sacramentum confertur,
scilicet sanitas spiritualis. Inepte autem theologi orientales conantur
adducere varias rationes quare, etiam stantibus bonis subiecti dispo­
sitionibus, corporalis effectus frustretur, nam, quidquid sit de talibus
rationibus quas etiam doctores catholici assignant, de facto talis
effectus est frustrabilis et quampluries frustratur, nec ideo esse potest
principalis ipse effectus ad quem necessaria sacramenti efficacitas
ordinatur.
Conclusio 2. Principalis effectus hujus sacramenti non est remissio pec­
catorum, sive generice, sive mortalium, sive venialium.

Probatur 1. QUOAD PECCATA IN GENERE.

1. Scriptura duos alios effectus, scilicet salvationem et alleviationem,
proponit absolute, etsi modo quodam indeterminato (‘Oratio fidei
salvabit infirmum, et alleviabit eum Dominus”), remissionem autem
peccatorum proponit conditionate tantum (“Et si in peccatis sit,
remittentur ei”). lamvero principalis ac specificus effectus nequit
esse aliquid conditionatum, cum omnis causa ad proprium effectum
simpliciter ordinetur, seu absoluto quodam nexu cum ipso vinciatur
et necessaria relatione ad ipsum referatur.
Nec valet excipere cum Scotistis ea verba Scripturae non esse conditionalia sed assertiva (Si in peccatis sit = Quamvis sit in peccatis,
vel cum sit in peccatis). Nam, ut alibi diximus (tom. 1. p. 81; cf. hic,
p. 20), hanc interpretationem excludit tum textus, quia quando
particula “si” in Scriptura adhibetur assertive lectio graeca habet A
cum verbo indicativo, non vero «£»» cum subiunctivo, ut in textu lacobi;
tum contextus seu implicita oppositio cum duobus aliis effectibus ab
ipso Cone. Trid. his explicitis conditionalibus verbis expressa: “De­
licta, si quae sunt adhuc expianda, abstergit”; tum ipsa subiecta
materia, cum non necessario homo sit in peccatis sed possit esse sine
ullo peccato etiam veniali in momento quo suscipit hoc sacramentum.
Nec etiam valet conditionalem vim verborum lacobi subtiliter elu­
dere, eam transferendo ad aliud obiectum, dicendo nempe quod con­
ditio refertur non ad existentiam sed ad essentiam seu qualitatem
peccatorum, ita ut illa verba non significent: “Si existunt peccata,
remittentur ei” sed: “Remittentur ei peccata, non quaelibet, sed quae
sint relicta seu non remissa per alia sacramenta.” Nam, res in idem
reincidit, quia, cum non sit necesse ut quaedam peccata irremissa
relinquantur ab aliis sacramentis, ipsa existentia horum irremissorum
peccatorum incerta est ac ideo Extrema Unctio nequit ad ipsorum
remissionem referri nisi tanquam ad conditionatum effectum.

2. Traditio quidem constanter et emphatice remissionem peccatorum
proponit (cf. supra, p. 37 sq.), sed hinc non sequitur principalem
effectum sacramenti esse remissionem ipsorum peccatorum prout
distinguitur a remissione seu abstersione reliquiarum peccatorum,
secus etiam sequeretur principalem effectum esse remissionem quorum­
libet peccatorum, sicut in sacramento Poenitentiae, nec tantum pecca­
torum quae relinquuntur post alia sacramenta, ut volunt adversarii,
nam Traditio non distinguit inter peccata et peccata, sed loquitur
modo generico de peccatis, imo quandoque modo extensivo de
omnibus peccatis (v.g. Liber Ordinum: “Peccatorum omnium remis­
sio”). Oportet igitur verba Traditionis accipere, iuxta diversum con­
textum, quandoque de remissione ipsorum peccatorum, quandoque
generaliter de remissione tum peccatorum tum ceterorum quae cum
peccatis connectuntur atque sub ea ratione peccata dicuntur. Ceterum
non minus emphatice Traditio adhibet generaliores expressiones quae
utrumque sensum complectuntur vel etiam magis directe referuntur
ad solas peccati reliquias (“Evacuatio omnis aegritudinis mentis,”
“Mundatio ab omni sorde et contagione peccati,” “Plena interior
sanitas,” “Perfecta liberatio a peccatis”; cf. supra, p. 38).
Cone. Trid. remissionem peccatorum habet ut effectum conditionatum, adeoque non ut principalem; inepte autem contrarium
infertur ex eo quod Concilium refert primo loco remissionem pecca­
torum. Praeterea Catechismus Cone. Trid. explicite remissionem
peccatorum generice sumptam excludit a ratione effectus principalis,
qua parte ab hac ratione excludit remissionem mortalium.
|
Forma quidem sacramentalis, in usu in Ecclesia latina, refert solam
indulgentiam delictorum, sed inde non sequitur remissionem ipsorum
peccatorum esse principalem effectum, tum quia secus etiam sequeretur
principalem effectum esse remissionem quorumlibet peccatorum nec
tantum eorum quae sint relicta post alia sacramenta; tum quia, ut
constat ex ecclesiastico et theologico usu vocis peccati, non necessario
ea verba (“Indulgeat . . . quidquid deliquisti”) sunt accipienda de
ipsis solis peccatis potius quam etiam de reliquiis peccatis;87 tum quia
nec in forma graeca nec in aliis antiquis formulis latinis remissio
peccatorum explicite refertur, adeoque inepte principalis effectus
diiudicatur ex eo tantum quod explicite exprimitur in forma sacramentali; tum quia, ut alibi explicatum est cum S. Thoma (in tom. 1,
'■ Accepta causa pro effectu, peccatum dici solet etiam quidquid ex peccato relinquitur.
Apostolus, Rom. 7, pluries ipsum fomitem scu concupiscentiam peccatum appellat. Cone.
Trid., sess. S, can. 5, loquens de magis propria ratione peccati, ab ea excludit concupis­
centiam. includit vero “quidquid [hominem] ... ab ingressu caeli remorctur” (Denz.
792). S. Thomas, Suppi., q. 30, a. 1, ad 2, absque scrupulo aut acquivocationc, ait:
"Extrema Unctio aliquo modo quantum ad illa tria [maculam, poenam et reliquias
peccati] remittit peccatum” (cf. ipsam, ob. 2, cui respondet).
’i

p. 549 sq., et in tractatu De Poenitentia III 525-528), propria sig­
nificatio formae sacramentalis accipienda est proportionaliter ad
materiam sacramenti ex qua sensus formae determinatur (3 p., q.
84, a. 3: “Oportet quod forma sacramenti significet id quod in
sacramento agitur proportionaliter materiae sacramenti”), materia
autem huius sacramenti est unctio seu medicatio infirmi, ac ideo verba
ipsius formae latinae “Indulgeat tibi Dominus quidquid deliquisti”
accipiunt formalem sensum indulgentiae seu remissionis medicativae,
quae primo et per se refertur ad abstersionem reliquiarum peccati
(quae proinde est principalis effectus expressus in ipsa forma sacra­
menti qua tali), cum de ipso peccato non fiat proprie medicatio seu
curatio, ut notat S. Thomas, sed suscitatio, veluti a quadam morte
spirituali.
Ex quo manet divulsum praecipuum argumentum quod plures
theologos commovisse videtur ut sententiam Scoti sequerentur vel
adaptarent.
Pariter ex dictis sub hoc et praecedenti numero manet soluta prima
ac complexa ratio quae ex variis auctoritatibus adducitur ab adver­
sariis contra praesentem Conclusionem (cf. supra, p. 53 sq.).

3. Ratio theologica non uno modo nostram Conclusionem corro­
borat. Primo quidem, hoc sacramentum est institutum ad modum
medicationis, seu non ad auferendum ipsum vulnus vel morbum
peccati, sicut Poenitentia, sed ad curandam infirmitatem seu debili­
tatem quae ex vulnere resultat. Id ostendit ipsa materia, seu unctio,
qua sacramentalis significatio completur, iuxta Cone. Tridentini
verba: “Unctio aptissime Spiritus Sancti gratiam, qua invisibiliter
anima aegrotantis iungitur, repraesentat” (cap. 1, Denz. 908). Unctio
enim olei in curationibus corporalibus non adhibetur ad ipsum vulnus
seu morbum auferendum, cum ad hoc sit inefficax et impotens, sed
ad perficiendam curationem et alleviandam infirmitatem per virtutem
olei quod est lenitivum et suaviter curans, mollificando asperitates
corporis, alleviando eius gravitatem, mitigando ejus dolores atque
illud leniter exhilarando (cf. dicta in tom. 1, p. 339-344).
Secundo, ad remittenda peccata post Baptismum commissa princi­
paliter ordinatur aliud sacramentum, scilicet Poenitentia.83 Ergo
principalis effectus Extremae Unctionis nequit esse remissio pecca­
torum, secus frustra duo sacramenta ad eundem effectum et finem
instituta essent. Nec valet dicere Extremam Unctionem esse institutam
non quidem ad remittenda peccata simpliciter sed ad remittenda
peccata relicta seu non remissa per Poenitentiam; nam, cum Poeni“ Cf. tractatum De Poenitentia I 215 sqq.

tentia peccata remittenda respiciat generaliter et inconditionate atque
ad ea remittenda ordinetur etiam postquam irremissa relicta fuerint,
etsi per accidens contingat ut hoc vel illud subiectum non possit
Poenitentiam iterum suscipere, Extrema Unctio nequit peccata relicta
remittere, nisi veluti extraordinarie ac secundarie, atque ideo nequit
illorum remissionem respicere ut effectum principalem. Ceterum, si
accidentaria illa impossibilitas suscipiendi sacramentum Poenitentiae
valeret secundum se ad fundandam necessitatem alterius sacramenti,
cuius principalis effectus sit remissio relictorum peccatorum, sequere­
tur quod etiam pro peccatis quae contingeret per Extremam Unctionem
non remitti aut post eam in eadem infirmitate committi, instituendum
esset aliud sacramentum, et simili ratione fieret processus in infinitum.
Tertio, principalis effectus est ille quo deficiente sacramentum nequit
unquam applicari. lamvero Extrema Unctio potest conferri etiam ubi
desit omne peccatum, ut homini qui morti iam proximus baptizatus
est, item viris sanctissimis qui, praeter quam per sacramenta abso­
lutionis et viatici, per ardentissimam charitatem omnem culpam
abluerint, necnon illis quibus per praedicta sacramenta moraliter
certum esse potest omnia peccata remissa esse. Nec valet opponere
peccata remissa adhuc habere rationem obiecti remissibilis ac ideo
posse iterum remitti per Extremam Unctionem sicut possunt iterum
remitti per Poenitentiam,89 nam, praetermisso primo casu, scilicet
de eo qui immediate ante Extremam Unctionem baptizatus est
cuique proinde nec Extrema Unctio nec Poenitentia potest sub ulla
ratione remittere peccata commissa ante Baptismum, sacramentum
Poenitentiae habet indolem sententiae absolutoriae ac iudicialis quae
potest iterum ferri in eandem causam, Extrema vero Unctio habet
indolem medicinae et curationis nec potest morbus iam curatus
iterum curari; quod si dicatur morbum peccati, iam essentialiter
curatum per Poenitentiam iterum per Extremam Unctionem sicut
per Poenitentiam curari posse quoad restantem secundariam infirmi­
tatem, quae sunt reliquiae peccati, iam fit gressus ad aliud obiectum,
de quo hic quaestio non est, scilicet ad abstersionem reliquiarum
peccati (distinctam a remissione ipsius peccati) quam ultro con­
cedimus esse proprium ac principalem effectum Extremae Unctionis.
Dices (et haec est secunda ratio ab adversariis superius, p. 54,
invocata): Ex duobus effectibus alicuius sacramenti, ille dicendus
est principalis ex quo alter dependet; iamvero abstersio reliquiarum
peccati (quomodolibet reliquiae intelligantur et prout distinguuntur
ab ipsis peccatis) dependet ab ipsa remissione peccati, cum nequeant
“ Cf. tractatum De Poenitentia I 218-225; III 367.

reliquiae auferri nisi prius peccata auferantur; ergo remissio peccati
est principalis effectus huius sacramenti.
Rcsp. Haec ratio peccat aequivocatione inter dependentiam mate­
rialem et dependentiam formalem. Materialiter quidem loquendo,
abstersio reliquiarum peccati dependet a remissione ipsius peccati
et eam praesupponit, formaliter vero loquendo res contrario modo
possunt se habere ac de facto se habent in Extrema Unctione. Hoc
enim sacramentum primo et principaliter ordinatur ad auferenda non
ipsa peccata sed eorum reliquias; cum autem has nequeat auferre
nisi prius ipsa peccata sint deleta, ideo ex eadem primaria intentione
supponit quod haec ablata sint per propria sacramenta, scilicet
Baptismum et Poenitentiam, sed, cum iterum possit contingere ut
peccata nondum fuerint remota per ista sacramenta, ideo ex secun­
daria et suppletiva intentione exigit ut ipsa eadem gratia sacramentalis,
quae tendit ad auferendas reliquias peccati, prius removeat peccata
nondum remissa ut sic possit abstergere reliquias; in quo casu
remissio peccati pendet formaliter, tanquam medium a fine, ab ipsa
abstersione reliquiarum. Ad rem S. Thomas: “Contra . . . debilitatem
[relictam ex peccatis] homo roboratur per hoc sacramentum. Sed
quia hoc robur gratia facit, quae secum non compatitur peccatum,
ideo ex consequenti, si invenit peccatum aliquod, vel mortale vel
veniale, quoad culpam, tollit ipsum, dummodo non ponatur obex ex
parte recipientis. . . Et ideo . . . lacobus de remissione peccati conditionaliter loquitur” {Suppi., q. 30, a. 1).
Probatur 2. PARTICULARITER

QUOAD

PECCATA

MOR­

TALIA.
Generalibus rationibus allatis in praecedenti probatione, adde
sequentes:
1. Catechismus Cone. Trid., explicans mentem Concilii, explicite
negat principalem effectum Extremae Unctionis esse remissionem mor­
talium: “Neque enim hoc Sacramentum primario loco ad graviorum
criminum remissionem institutum est, sed Baptismus tantum et
Poenitentia vi sua hoc efficiunt” (p. 2, c. 6, q. 14).
2. Ut constat ex ipsa unctione, quae, ut ait Cone. Trid. (cap. 1),
“aptissime Spiritus Sancti gratiam, qua invisibiliter anima aegrotantis
inungitur, repraesentat,” principalis effectus, ob quem hoc sacramen­
tum est institutum, est spiritualis sanatio seu medieatio. A peccato
autem mortali non datur proprie sanatio seu medicatio, sed potius
suscitatio, cum medicatio supponat vitam in subiecto quam peccatum
mortale aufert in ordine gratiae. Unde principalis effectus Extremae

Unctionis non est remissio peccati sed abstersio alius infirmitatis
quae ex peccato manet in subiecto, etiam remoto peccato. Ad rem
S. Thomas: “Principaliter hoc sacramentum est institutum ad sanan­
dum infirmitatem peccati; ut, sicut baptismus est quaedam spiritualis
regeneratio, et poenitentia quaedam spiritualis suscitatio, ita et ex­
trema unctio est quaedam spiritualis sanatio seu medicatio. Sicut
autem corporalis medicina praesupponit corporalem vitam in medi­
cato, ita spiritualis spiritualem. Et ideo hoc sacramentum non datur
contra defectus quibus spiritualis vita tollitur, scilicet contra pecca­
tum originale et mortale; sed contra illos defectus quibus homo
spiritualiter infirmatur, ut non habeat perfectum vigorem ad actus
vitae gratiae vel gloriae” (Suppi., q. 30, a. 1).
3. Deletio peccati mortalis nondum per claves remissi (potius quam
peccati venialis, vel mortalis iam confessi et remissi) est principalis
effectus sacramenti Poenitentiae; ergo non Extremae Unctionis, nisi
velimus confundere duo sacramenta aut ponere frustraneam institu­
tionem duorum sacramentorum eiusdem indolis ac finalitatis (cf.
dicta superius, p. 85).
4. Si remissio peccati mortalis esset principalis effectus Extremae
Unctionis, ipsa esset sacramentum mortuorum, nam ex principali
praecise effectu desumitur a theologis communis et antiqua illa dis­
tinctio sacramentorum vivorum et mortuorum. lamvero inde ab
antiquo Extrema Unctio refertur inter sacramenta vivorum ac pro
sacramentis mortuorum habentur tantum Baptismus et Poenitentia.
5. Si remissio mortalium esset principalis effectus Extremae Unc­
tionis, sequeretur hoc sacramentum non posse conferri nisi existentibus
in peccato mortali, quod fuerit relictum post alia sacramenta, et ita,
aliter ac fert Ecclesiae praxis, non posset suscipi ab homine qui in
periculo mortis baptizetur, nec a viris sanctissimis qui omni mortali
culpa careant, nec ab illis quibus, post susceptam moraliter certam
absolutionem, nulla est peccati mortalis conscientia.
Probatur 3. PARTICULARITER

QUOAD

PECCATA

VENI­

ALIA.

Generalibus rationibus allatis in probatione prima, adde sequentes:
1. Tum a lacobo tum a Cone. Trid., remissio peccatorum proponitur
conditionate, seu sub conditione quod existant peccata in subjecto hoc
sacramentum suscipiente, ut dictum est supra (p. 83). lamvero,
id nequit referri principaliter ad peccata venialia, quippe quae sint
veluti necessaria conditio humanae vitae ac fragilitatis, ut ipse lacobus
fatetur in eadem epistola (3. 2) inquiens: “In multis enim offendimus
omnes.” Inepte autem Scotistae posttridentini (cf. supra, p. 54)

recurrunt ad verba Catechismi Cone. Trid.: “Hoc Sacramento gratia
tribuitur, quae peccata, et in primis quidem leviora, et, ut communi
nomine appellantur, venialia remittit.” Nam principalitas, quam Catechismus remissioni venialium attribuit, est tota respectiva ad remis­
sionem mortalium prout haec est mere conditionalis remissio; aliis
verbis, Catechismus non significat remissionem venialium esse princi­
palem effectum Extremae Unctionis, sed hoc sacramentum prae primis
venialia quam mortalia remittere, cum mortalia primario remittantur
per Poenitentiam nec nisi conditionate per Extremam Unctionem, dum
venialia per omnia sacramenta remittuntur, ope nempe sacramentalis
gratiae quae impellit ad actum charitatis quo directe ipsa delentur.

2. Ad delenda venialia ordinantur plura media, in particulari omnia
sacramenta, et signanter sacramentum Poenitentiae, ut ostensum est
in tractatu De Poenitentia IV 533 sqq. Unde nulla est specialis ratio
quare Extrema Unctio principaliter ordinetur ad delenda venialia.
Haec ratio duplicem videtur pati instantiam, deductam ex supradictis (p. 53 sq.) argumentis quibus Scotistae suam sententiam fulcire
conantur.
Primo opponi potest, alia media, inclusa ipsa Poenitentia, non
habere remissionem venialium ut directum et principalem eflectum;
unde manet locus pro aliquo sacramento quod ad hoc principaliter
ordinetur, sicut Baptismus ordinatur ad remissionem originalis et
Poenitentia ad remissionem mortalium.
Attamen, imprimis de Poenitentia dici potest quod principaliter
ordinetur etiam ad remissionem venialium, non quidem sub ipsa
specifica ratione venialium quae est manifeste secundaria (ut dictum
est in tractatu De Poenitentia I 216 et 225) sed sub generica ratione
peccati in qua venialia conveniunt cum mortalibus (cf. ibid. 215 sq.;
et IV 508). Praeterea ac praecipue, ne fiat iterum instantia, dicendum
est cum S. Thoma nullum sacramentum esse institutum directe ac
principaliter ad delenda venialia, quia ut fuse explicatum est in
tractatu De Poenitentia IV 508 sqq., peccata venialia non delentur
per meram infusionem gratiae, quae est immediatus effectus omnis
sacramenti, sed per peculiarem ardorem actus charitatis ad quem
excitandum ordinantur uno vel alio modo omnia sacramenta (cf. ibid.
535 sqq.) necnon ipsa sacramentalia (cf. ibid. 548 sqq.). Ad rem S.
Thomas: “Ad deletionem venialis peccati non requiritur infusio
gratiae. Unde cum in quolibet sacramento novae legis gratia infun­
datur, nullum sacramentum novae legis instituitur directe contra
veniale, quod tollitur [etiam] per quaedam sacramentalia, puta per
aquam benedictam et alia huiusmodi” (3 p., q. 65, a. 1, ad 8). “Omnia

sacramenta novae legis sunt instituta ad conferendam gratiam. Non
autem requiritur ad remissionem peccatorum venialium novae gratiae
infusio, ut dictum est. Et ideo nec extrema unctio nec aliquod sacra­
mentum novae legis est principaliter institutum contra peccata veni­
alia, licet per ea peccata venialia remittantur, sed est instituta extrema
unctio ad reliquias peccatorum tollendas” (De Malo, q. 7, a. 11.
ad 14).
Secundo, opponunt Scotistae (ut Hyquaeus et Frassen), alia media
non habere ut effectum remissionem venialium prout dandam huic
subiecto, i.e. homini incapaci eliciendi actum poenitentiae ac sese
disponendi ad eam remissionem, ut patet de ipso sacramento Poeni­
tentiae quod requirit in subiecto contritionem et confessionem; ergo
relinquitur locus alteri sacramento, cuius principalis effectus sit
remissio venialium in illa circumstantia. Ad rem Hyquaeus: “Objicitur
. . . quod hoc Sacramentum non est unicum medium et necessarium
ad remissionem venialium. . . Respondetur ... : Non est unicum
medium quoad peccata venialia, quae non cadunt sub poenitentia per
contritionem et confessionem, nego. . . Licet ergo poenitentia habeat
efficaciam ad remittenda venialia, limitatur ejus efficacia ad actus
poenitentis, prout comprehenderunt ipsa peccata, et per confessionem
subduntur clavibus tanquam materia absolutionis; aliter autem virtus
Poenitentiae Sacramenti non extenditur ad venialia”.00
Attamen, haec ratio tribus laborat defectibus, duobus in ante­
cedenti et uno in ipsa consequentia. Et primo quidem supponit sacra­
mentum Poenitentiae non simpliciter ordinari ad remittenda venialia
sed eius efficaciam limitari ab hac circumstantia defectus dispositionis
in subiecto; iamvero hoc est purum sophisma, confundens influxum
dispositionis sive conditionis cum influxu causae, seu arguens ex
defectu conditionis ad defectum virtutis in ipsa causa. Secundo, falso
supponit remissionem peccati venialis fieri posse ex aliquo opere
operato sine dispositione subiecti, dum e converso, ut ostendimus in
praefato loco tractatus De Poenitentia, dispositio subjecti seu actus
fervoris charitatis non solum requiritur sed est ipsa immediata causa
qua venialia etiam ex opere operato sacramentorum diluuntur. Tertio,
etiam dato et non concesso antecedente, ipsa consequentia est falsa,
quoniam remissio venialium potest in ea circumstantia fieri per
Extremam Unctionem tanquam secundarius tantum effectus.
3. Si Extrema Unctio ordinaretur principaliter ad remissionem veni­
alium. requireret in subiecto actualem dispositionem quia, ut dictum
Commentarius in Scotum, In 4 Seni., dist. 23, q. un., Scoti Opera omnia XIX
(Parisiis: Vives 1894) 27.

est in tractatu Dc Poenitentia IV 508 sqq., sine actuali displicentia,
formali aut virtualiter contenta in actu charitatis, venialia remitti non
possunt. Ex quo sequeretur tum quod homo non habens praedictam
actualem displicentiam, sacramentum susciperet infructuose et, si scien­
ter, sacrilege, cum frustraretur efficacitas sacramenti, tum quod non
posset sacramentum licite ministrari homini sensibus destituto, ob ean­
dem rationem. Utrumque autem falsum est. ut constat ex ipsa Ecclesiae
praxi; nunquam enim Ecclesia significavit praedictam actualem dis­
positionem in suscipiente requiri aut monuit fideles vel ministros de
obligatione eam habendi vel de ea inquirendi, atque fideles in statu
gratiae, praesertim post susceptam absolutionem et viaticum, censen­
tur tuto quaerere ac fructuose suscipere Extremam Unctionem quin
de ulteriori bona dispositione solliciti sint; pariter, moribundis sensibus
destitutis administratur hoc sacramentum, et quidem absolute,91 nec
tantum conditionate sicut datur absolutio sacramentalis ob incertitudinem actualis dispositionis in subiecto.

4. Si Extrema Unctio ordinaretur principaliter ad remissionem
venialium, sequeretur eam posse conferri etiam sanis, sicut aeque
sanis ac moribundis confertur Poenitentia. Haec tamen ratio patitur
instantiam, quia si simpliciter valeret, probaret etiam, contra
Thomistas, Extremam Unctionem non ordinari principaliter ad abster­
gendas reliquias peccati seu debilitatem animi ex peccatis relictam,
quippe quae adest et indiget curari etiam in sanis.
Unde respondent Scotistae principalem effectum Extremae Unctionis
esse remissionem venialium non simpliciter et secundum se, sed ut
conferendam huic subiecto, seu in hoc statu et hac circumstantia
infirmi ad mortem.
Attamen, ut iam notavimus supra (p. 85 sq.). haec circumstantia est
accidentaria nec ullatenus sufficiens ad fundandum nexum principalis
effectus inter Extremam Unctionem et venialium remissionem, cum
haec ex una parte fieri possit per Extremam Unctionem tanquam
secundarius effectus et ex alia parte retineat suum strictiorem nexum
cum sacramento Poenitentiae quod manet in omni circumstantia
jugiter ordinatum ad remittenda quaelibet peccata. Et confirmatur
ex eo quod si ob eam circumstantiam remissio venialium evaderet
principalis effectus Extremae Unctionis, pariter ob eandem necessitatis
rationem etiam remissio mortalium evaderet principalis effectus, quod
quidem admittunt aliqui theologi, supracitati in opinione Bellarmini,
sed explicite negant ipsi Scotistae.
” Cf. Rilualc Romanum, tit. 5, c. 1, n. 11.

Ceterum si quaeratur a Scotistis quae sit ultima ratio quare
Extrema Unctio esset instituta ad remittenda venialia in ea praecisa
ac sola circumstantia mortis, respondent indeterminate ac communiter
id esse quia hoc sacramentum est ordinatum ad inducendam immedia­
tam dispositionem ad gloriam, ac ideo ad removenda impedimenta
gloriae, ac ideo ad conferendam finalem venialium remissionem, per
quam nempe homo sit immediate dispositus ad ingrediendum
paradisum.
Attamen haec ratio ad plura absurda necessario conducit.
Primo enim, ex ea sequeretur quod vel hoc sacramentum confert
confirmationem in gratia, imo et impeccabilitatem, vel quod non est
administrandum nisi homini incapaci peccandi venialiter (Scotus:
“Non debet conferri nisi infirmo qui non potest amplius peccare”),
adeoque quod debet conferri post mortem, aut saltem absolvi in
ipso instanti mortis, aut saltem conferri solis moribundis sensibus
destitutis de quibus nulla est spes ut ad sensus revertantur, aut
saltem illis qui sunt in ultimo prorsus mortis articulo ac moraliter
certo morituris. Iamvero priora consectaria sunt absurda, tria vero
postrema adversantur tum praxi tum etiam explicitis documentis
Ecclesiae de conferenda Extrema Unctione infirmis etiam sensibus
non destitutis, imo procurandi ut sacramentum administretur eo
tempore cum illis integra mens et ratio viget, nec expectandi extremum
mortis articulum.02
Secundo, ex ea ratione sequeretur corporalem sanitatem numquam
esse nec posse esse utut secundarium effectum huius sacramenti, cum
ipsa opponatur primario effectui qui est finalis remissio venialium,
quam nequit consequi nisi qui de facto moritur, eo quod ipsa vita
sit conditio peccandi venialiter. Unde qui consequitur principalem
effectum, scilicet finalem remissionem venialium, nequit eo ipso
consequi secundarium, seu sanitatem corporalem, qui vero de facto
corporaliter reconvalescit, non accipit praedictum principalem effec­
tum nec etiam consequenter accipere potest secundarium ipsum effec­
tum, quippe qui dependet a principali nec potest sine principali
conferri, ita ut ipsa corporalis reconvalescentia nequeat tunc esse
effectus sacramenti.
His aliisque consequentiis commoti, moderniores Scotistae (ut
*’ Confer inter rccentiora documenta, Benedictum A'F, Litt. apost. “Sodalitatem,"
31 maii 1921 (.4.45 13. 342); Pium XI, Litt. apost. “Explorata res,” 2 febr. 1923 (.445
15. 103). Rituale Romanum, tit. 5, c. 1, n. 1, monet: “Omni studio ac diligentia [hoc
sacramentum 1 periculose aegrotantibus adhibendum est, et eo quidem tempore, si fieri
possit, cum illis adhuc integra mens et ratio viget, ut ad uberiorem Sacramenti gratiam
percipiendam, ipsi etiam suam fidem, ac piam animi voluntatem conferre possint, dum
sacro liniuntur Oleo." Idem monet Catcchismus Cone. Trid., p. 2, c. 6, n. 9.

Hyquaeus, Mastrius et Frassen) sententiam sui magistri emollire vel
reformare conati sunt.
Quidam videntur illud Scoti assertum “Non debet conferri nisi
infirmo qui non potest amplius peccare” sic velle reformare: “Non
debet conferri nisi infirmo qui potest amplius non peccare” ita ut
finalis venialium remissio, taliter sit effectus sacramenti, ut possit
tamen frustrari.
Attamen haec distinctio vana est, tum quia, in casu saltem hominis
adhuc viventis, cui sacramentum confertur, non potentia peccandi et
potentia non peccandi ad idem reducuntur, tum quia in homine adhuc
vivente neutra datur, ac ideo redeunt omnia inconvenientia super
allata.
Alii ut, Frassen, docent finalem remissionem venialium, ut princi­
palem effectum Extremae Unctionis, non esse intelligendam simpliciter
et absolute, sed quatenus assequibilem in eo statu infirmitatis in
quo subiectum non potest eam assequi per aliud medium. Et ad
instantiam quod inde sequeretur Extremam Unctionem non posse
conferri nisi homini sensibus destituto et morti iam proximo, respondet
Frassen, negando sequelam quia sacramentum convenienter, iuxta
Ecclesiae documenta, potest dari homini habenti integram mentem
“ut suscipiens, propter majorem suam dispositionem, uberiorem
Sacramenti effectum consequatur, et majori cum reverentia istud
recipiat. . . [In quo casu Sacramentum daretur homini] capaci iterum
peccare venialiter . . . [nec ideo] afferret finalem remissionem pecca­
torum, quia peccata illa post ejus receptionem commissa non remit­
terentur illius virtute, sed per alia media, nempe per Poenitentiam
et Confessionem et Sacramentalem Absolutionem, quam potest susci­
pere, si adhuc sufficienti ratione donetur, ut peccare possit; quamdiu
enim homo peccare potest, tamdiu et poenitere.”03
Attamen, haec explicatio, quantum capimus, apertam involvit con­
tradictionem aut est inconfessa reiectio ipsius Scoti doctrinae quam
defendere intendit. Si enim principalis effectus huius sacramenti est
finalis remissio venialium, ipsum nequit conferri homini adhuc
viventi et ideo adhuc capaci peccandi (utut sensibus destituto, qui
possit usum rationis resumere), nisi forte res ita disponatur ut
terminus sacramenti coïncidât cum instanti mortis; si vero dicatur
effectum esse tantum probabilem et attentatam finalem remissionem,
sacramentum nequit conferri nisi sensibus destitutis et iamiam mori­
turis, et praeterea inepte sacramento tribuitur incertus effectus,
futurus ac pendulus a physicis subiecti circumstantiis. Nihil ergo
aliud manet nisi contra Scotum explicite fateri principalem effectum
n De sacramento Extremae Unctionis, q. 3, Scotiis Academicus X (Romae 1902) 621.

non esse ipsam finalem venialium remissionem, sed tantum remis­
sionem venialium ut acquirendam in eo statu in quo per alia media
acquiri non potest.
Ad quam quidem sententiam videtur tandem descendere Hyquaeus
scribens: “Responsio [Scotistarum] aliter interpretari debet de cura­
tione finali peccatorum, quae supersunt poenitentiae, viatico, et aliis
remediis. Quod si postea peccaverit infirmus venialiter aut mortaliter,
non remittitur virtute Sacramenti, sed per alia media, quia si compos
est peccati, erit et poenitentiae. . . Ex hac [autem] ratione non
conficitur [remissionem venialium] non esse primarium [effectum],
nam gratia Sacramentalis, quaecunque illa sit, ordinatur ad libera­
tionem a peccatis ... ; tamen non derogat libertati, quin homo sui
compos peccare possit, neque hoc derogat efficacitati Sacramenti.”9'
Attamen, per hanc explicationem fit simplex regressus ad in­
determinatam Scotistarum rationem supra relatam ac reiectam (p.
90).
Conclusio 3. Principalis effectus huius sacramenti non est mera alleviatio
seu confortatio animi contra difficultates illi occurrentes in periculo mortis.

Probatur ex sensu Traditionis et ex sacramentali indole effectus
Extremae Unctionis.
Alleviatio seu confortatio animi, qualiter intelligitur a patronis
contrariae sententiae, nominatim a Suaresio illius fundatore, nihil aliud
est quam complexus auxiliorum gratiae actualis quibus adiuvatur
infirmus in extrema necessitate, seu quibus praecipue moventur supernaturales animi vires ad eliciendos proprios actus, v.g. fidei et spei,
in ea frequentia ac intensitate qua infirmus indiget ne superetur
a contrariis copulatis agentibus, scilicet tum ab anxietate et timore
circa praeterita peccata et imminens Dei indicium, tum a peculiaribus
daemonis tentationibus, tum etiam ab ipsa (si qua admittatur)
interna animi debilitate seu pronitate ad malum et difficultate ad
bonum, relicta ex peccato et nunc indirecte aggravata ab ipsa infirmi­
tate et aggravatione corporis (cf. dicta in p. 63 sq., 71 sq.; item varios
auctores citatos in p. 73-76).
lamvero totum hoc reducitur ad aliquid extrinsecum (seu ad
auxilium gratiae actualis movens animam illique adiacens), quod
proinde nec congruit cum genuino Traditionis conceptu de proprio
fine et effectu huius sacramenti consistente in interiori animae curaM Commentarius in Scolum, ht 4 Sent., dist. 23, q. un.. Scoti Opera omnia XIX
(Parisiis: Vivès 1894) 28.

tione et sanatione, nec satisfacit propriis et immediatis exigentiis
huius sacramenti in sua ratione sacramentalitatis.
Ergo praedicta alleviatio seu confortatio nequit esse principalis seu
formalis effectus Extremae Unctionis, sed est secundarius tantum
et consequens effectus.

Ad minorem.
Primo, sententia de principali effectu Extremae Unctionis, consis­
tente in alleviatione et confortatione per extrinseca auxilia gratiae
actualis, non congruit sensui Traditionis de interiori animae curatione
et sanatione per hoc sacramentum.
In ipsa Scriptura effectus huius sacramenti primo loco ac signanti
generalique expressione salvatio seu sanatio vocatur (‘Oratio fidei
salvabit infirmum”); quae quidem vox (σωξ«ι-= salvare) quamvis in
triplici sensu spiritualis, corporalis vel utriusque sanationis accipi
possit et a discrepantibus exegetis accipiatur, tamen probabilius
primum sensum vel saltem tertium exprimit, ut constat tum ex con­
textu ipsius lacobi eam in priori sensu iugiter adhibentis (cf. in art.
1, tom. 1, p. 76 sq.), tum ex interpretatione Traditionis frequentissime
loquentis de spirituali animae sanatione per hoc sacramentum collata.
Traditio ipsa, proprium hujus sacramenti effectum non solum
generalibus expressionibus animae sanationis, sanitatis, salutis, cura­
tionis exhibet (cf. supra, p. 36 et auctoritates ibi relatas), sed
etiam conceptum in eis involutum saepe tam emphatice proponit ac
determinat ut internam physicamque eius rationem necessario prodat,
quae longe omnino absit ab indole solius extrinseci auxilii gratiae
actualis.
Praecipuae expressiones, iam superius (p. 37 et 38) et Patribus
collectae, sunt: Mentis et corporis sanitas; Non solum corporis sed
etiam animae sanitas (qui quidem parallelismus est valde expressivus) ;
Plena interius exteriusque sanitas; Sanitas et integritas animae et
corporis et spiritus: Medicina corporis et animae languorum; Evacu­
atio omnis aegritudinis mentis et corporis; Refectio mentis et corporis;
Mundatio ab omni sorde et contagione peccati; Curatio interiorum
vulnerum; Renovatio cuiuscunque quod terrena fragilitate corruptum
est; Sanatio animae passionum: Mitigatio illecebrosae sensuum
motionis: Extinctio aestus libidinis; Dissolutio tormenti cupiditatum.
Inepte autem quis vellet has similesque expressiones referre ad
generales effectus gratiae communis quae pariter ac in ceteris sacra­
mentis, praeter gratias actuales in Extrema Unctione confertur; nam
in eis insistenter describitur proprius effectus seu propria gratia sacramentalis unctionis infirmorum.
Inter Ecclesiae documenta, Cone. Florentinum, loquens directe de

proprio ac specifico effectu uniuscuiusque sacramenti, effectum
Extremae Unctionis brevi hac et aptissima assertione cum ipso S.
Thoma proponit: “Effectus est mentis sanatio” (Denz. 700; cf. 695).
Cone. Trid. in cap. 1 proprium effectum seu gratiam huius sacramenti
reponit in spirituali quadam animae unctione (“Nam unctio [externa]
aptissime Spiritus Sancti gratiam, qua invisibiliter anima aegrotantis
inungitur, repraesentat,” Denz. 908), nec nisi subinde in cap. 2 pro­
ponit, quasi ex aequo ac globatim, omnes quatuor physicos ac
morales effectus in quos “huius gratiae unctio” protenditur, scilicet
remissionem peccatorum, abstersionem reliquiarum peccati, alleviationem ac confortationem animi, sanitatem corporis (cf. supra, p.
9sq.). Catechismus Cone. Trid. (supra cit., in p. 16) effectum
interioris sanationis, quae “animam a languore et infirmitate, quam
ex peccatis contraxit, et a ceteris omnibus peccati reliquiis liberat,”
videtur proponere ut proprium ac principalem; nam, prius loquitur
de infusione gratiae, ratione cuius homo liberatur a peccatis quaeque
potius refertur ad collationem gratiae communis; subinde proponit
praedictam sanationem animae a languore et infirmitate, quasi exhibens
propriam et distinctivam gratiam sacramentalem; tandem loquitur
de moralibus consectariis huius sanationis quae reducuntur ad animi
alleviationem et confortationem et inter quae praecipue extollit
adiutorium contra ultimas daemonis tentationes.
Ex quibus omnibus apparet moralem effectum confortationis animi,
praecipue contra daemonis impugnationes, utut emphatice ac insistenter exhibitum in documentis Traditionis et Ecclesiae, esse secun­
dum se secundarium et consequentem relate ad ipsam interiorem
ac physicam animae sanationem. Ex quo soluta manet secunda
ex duabus rationibus supra relatis (p. 72) in favorem sententiae
adversariorum.

Secundo, haec sententia non satisfacit propriis exigentiis huius sacra­
menti in sua ratione sacramentalitatis.
Nam imprimis proprius et specificus effectus cuiuslibet sacramenti,
seu id quod directe et immediate constituit ipsam proprie dictam
gratiam sacramentalem, debet esse aliquid omnino peculiare ac distinctivum, ut possit sacramentum in se specificare et ab aliis
distinguere. Tamvero mera animi alleviatio seu confortatio qua talis,
non est quid peculiare et specifice distinctivum, cum potius sequatur
vires et indolem gratiae communis, utut intrasacramentaliter collatae,
nec ipsa congruitas et abundantia, secundum quam concipitur conferri
in hoc sacramento, valet eius speciem mutare, cum congruitas
proveniat ex extrinsecis circumstantiis et plus aut minus speciem
non mutet.

Praeterea, proprius et specificus effectus sacramenti confertur certe
et infallibiliter subjecto capaci et non ponenti obicem. lamvero
alleviatio et confortatio animi per gratias actuales non confertur
homini sensibus destituto, cui tamen, tanquam subiecto capaci ac
disposito, applicatur sacramentum (cf. infra, p. 496 in nota).
Praeterea, proprius et specificus effectus sacramenti confertur illico
ac immediate cum sacramentum absolvitur. lamvero alleviatio et
confortatio per gratias actuales non sic datur, saltem tota simul,
cum infirmus ea indigeat toto tempore quo durat infirmitas et maxime
in ultimis vitae instantibus, nec omnibus indistincte auxiliis omni
tempore ipse indigeat, sed modo uno, modo altero, prout uno vel
altero languore vel anxietate vel tentatione deprimitur. Nec valet
opponere quod immediate datur ius ad omnia necessaria auxilia,
subinde pro tempore et necessitate conferenda; nam, ut mox dicetur,
gratia proprie et directe sacramentalis non consistit in iure ad
auxilia, nec in ipso auxilio gratiae actualis, sed in aliqua realitate
habituali.
Praeterea, gratia sacramentalis, quae est specificus effectus unius­
cuiusque sacramenti, consistit directe et immediate in quodam intrin­
seco modo ipsius gratiae communis ac ideo una cum ista suscipitur
interius in ipsa anima ad eam habitualiter perficiendam. Ergo effectus
principalis huius sacramenti non est supradicta alleviatio et confortatio
seu complexus extrinsecorum auxiliorum gratiae actualis. Antecedens
probatum est in tractatu De sacr. in genere (art. 12, p. 222-225)
contra ipsum Suaresium, qui ceteroquin consequenter ad generalem
suam doctrinam de gratia sacramentali consistente in auxilio gratiae
actualis, assumit animae confortationem ut specificum et principalem
effectum Extremae Unctionis (cf. in p. 73 sq.). Ceterum, idem generale
antecedens confirmatur ex hac ipsa particulari quaestione de proprio
effectu huius sacramenti, qui, iuxta traditionalem sensum tum Patrum
tum ipsorum theologorum, est quaedam animi curatio et sanatio;
nemo enim theologus sincere putabit, nisi per voluntariam et tropicam
fictionem, animam sanari per hoc tantum quod extrinsece confortetur.

Ex dictis satis ostenditur praecipuus defectus sententiae Suaresii
et modernorum, et quare derelinquenda sit, utpote quae minus co­
haereat cum sensu traditional! quam ipsa praecedens sententia
Scotistarum et aliorum, qui saltem conantur assignare aliquem effec­
tum quo anima interius sanetur. Ceterum, ipsa non fundatur in solidis
positivisque rationibus; unica enim ratio quae Suaresium impulit
ad hanc opinionem introducendam seu, ut ait, ad “recte explicandam”
sententiam S. Thomae, est tota negativa, scilicet difficultas concipiendi
interiorem animi debilitatem ex peccatis relictam et consequenter

internam physicamque animi curationem, ex qua quidem difficultate,
in Conci, seq. dissipanda, inepte arguitur negatio ipsius rei, in tradi­
tione theologica passim affirmatae. Xec gaudet antiquorum patrocinio
et auctoritate, atque inepte a quibusdam ex suis patronis confunditur
cum sententia S. Thomae et Thomistarum (cf. supra, in p. 63 sq.,
71 sq.), quod videtur alienum a mente ipsius Suaresii (cf. in p.
72). Nec gaudet theologica ac scientifica unitate, sed potius ab ipso
Suaresio (cf. ibid.} affertur ut mixta quaedam sententia, colligens
in se elementa ceterarum, ut ceteroquin constat ex ipsa varietate et
diversitate auxiliorum quae invocantur: neque extrinseca circumstantia
infirmitatis, ad quam varia confortationis et alleviationis auxilia
referuntur ac diriguntur, valet eis plusquam accidentalem unitatem
conferre. Sola autem gaudet commoda illa facilitate, quam non raro
moderni doctores in theologicis suis compromissis magno pretio
comparare malunt.
Conclusio 4. Principalis scu specificus effectus hujus sacramenti est
“abstersio reliquiarum peccati” (Cone. Trid.), seu sanatio “debilitatis et
ineptitudinis quae in nobis relinquitur ex peccato” (Suppi., q. 30, a. 1) et
“in ipsa mente existit” (ibid., ad 2) quaeque nihil aliud est quam quaedam
animi “pronitas ad malum et difficultas ad bonum” (C. Gent. 4. 73) ab
ipso praeterito peccato generata.

IPSA EXCLUSIONE ALIARUM
GORUM SENTENTIARUM.
Probatur 1. EX

THEOLO­

Ut probatum est in tribus conci, praec., principalis effectus huius
sacramenti non est sanitas corporalis, nec remissio peccatorum (sive
generice, sive mortalium, sive venialium), nec alleviatio et confortatio
per gratias actuales; ergo est abstersio reliquiarum peccati, intellecta
de sanatione interioris debilitatis animi.
Consequentia patet ex eo quod non alii, praeter istos, a variis
theologis de facto proponuntur principales effectus, nec ulli alii cum
aliqua specie probabilitatis proponi possunt.

Mixtae ipsae sententiae quae a quibusdam theologis dubitanter
quidem ac iluctuanter proferuntur (cf. in p. 78 sq.), eo ipso con­
cidunt quo unus vel alius inter plures principales effectus ab eis
propositos, ab ipsa ratione principalis effectus per superius dicta
exclusus manet. Ceterum, hae sententiae ex ipsa sua admixta indole
falsae esse demonstrantur.
Cum enim effectus principalis sit ille ex quo sacramentum specificatur. nequit unum et idem sacramentum habere duos vel plures

distinctos principales effectus, sicut non potest unum a pluribus
specificari. lamvero quatuor saltem supradicti effectus, i.e. sanatio
corporalis, remissio peccatorum, abstersio reliquiarum et confortatio,
sunt manifesto inter se distincti, ut constat ex immediatis eorum
obiectis, nec possunt nisi accidentaliter uniri sub generalioribus
rationibus sanitatis infirmi (tam corporalis quam spiritualis), remo­
tionis delictorum (tam quoad ipsa peccata quam quoad reliquias) et
alleviationis animi (tam a physico pondere praedictorum delictorum
quam a morali pondere afflictionis et tentationum ), quamvis haec
ipsa eorum connexio permittat ac fundet rationem secundarii effectus
in ceteris qui a principali distinguuntur. Nec valet cum quibusdam
(ut Berti et Hermann) assignare huic sacramento plures principales
effectus veluti successive et inadaequate, ita ut unus sit principalis in
uno ordine seu consideratione et alius in alio ordine, vel unus pro
uno subiecto et alius pro alio, iuxta diversas circumstantias et
indigentias. Nam cum sacramentum sit semper unum et idem, quo­
cumque scilicet modo consideretur vel cuilibet subiecto applicetur,
nequit non semper eundem principalem effectum respicere ac pro­
ducere, quamvis diversa dispositio subiecti influat in gradum efficaci­
tatis eius et diversa subiecti conditio vel indigentia possit influere
etiam in ipsam existentiam secundariorum effectuum ita ut uni subiecto
detur aliquis secundarius effectus qui alteri non confertur, ut patet
de eo qui non sit in peccato, saltem mortali, aut non prematur
anxietate et tentationibus, aut cui non expediat corporaliter sanari.
Unde verum manet principium quod simpliciter et absque dubita­
tione assumit S. Thomas ad initium suae discussionis de proprio
effectu huius sacramenti: “Quodlibet sacramentum est institutum
principaliter ad unum effectum, quamvis etiam alios ex consequenti
inducere possit” {Suppi., q. 30. a. 1).
Remissio autem poenae temporalis vel remotio pravorum habituum,
quas quis posset cogitare ut principalem effectum Extremae Unctionis,
hanc rationem certissime habere non queunt.
Remissio quidem poenae temporalis, quae latiori sensu dici potest
reliquia peccati, istius remissionem sequitur in pluribus sacramentis,
signanter in his quae peccata directius respiciunt, scilicet Baptismo,
Poenitentia et Extrema Unctione, sed nullius sacramenti proprius
ac principalis effectus esse potest, cum sacramenta principaliter
ordinentur ad physicum effectum sanctificationis in ipsa anima pro­
ducendum, negative per remotionem maculae peccati et positive
per infusionem gratiae, dum reatus poenae temporalis est quidam
moralis defectus, per cuius praesentiam anima physice non foedatur
et per cuius remotionem physice non perficitur. Praeterea, propria ipsa

indoles Extremae Unctionis idipsum ostendit; nani hoc sacramentum
principaliter ordinatur ad spiritualem animi curationem et sanationem,
poena autem non est aliquis animi morbus qui sanari possit, sed
tantum reatus seu ligamen quod solvi indigeat. Praeterea, in docu­
mentis sive antiquae Traditionis (cf. in p. 42, 43 sq.) sive Ecclesiae
(cf. in p. 12 et 17), vix occurrit directa mentio remissionis poenae
temporalis, quod manifeste ostendit ipsam non esse principalem effec­
tum. Tandem, inter ipsos moderniores theologos qui tot excogitarunt
sententias de principali effectu huius sacramenti, nullus cogitavit de
proponenda remissione poenae temporalis, saltem simpliciter et abso­
lute, etsi quidam visi sint eam miscere inter varios ac copulatos
principales effectus;15 immerito autem pro contraria sententia quando­
que adducuntur quidam moderni qui, ut Kern, docent Extremam
Unctionem ordinari ad remittendam totam poenam temporalem, nam
hi loquuntur adhuc de secundario effectu cuius tantum exaggerant
amplitudinem, vel illogice loqui videntur de primario fine ut dis­
tincto a primario effectu, ut constat ex dicendis in art. 17 (p. 178.
180).

Remotio pravorum habituum,™ qui propriori quodam sensu dicuntur
reliquiae peccati, non solum nequit esse principalis effectus Extremae
Unctionis, sed nec est ullatenus eius effectus, utut secundarius, quam­
vis, ut dictum est in tractatu De Poenitentia IV 105-109, gratia
sacramentalis, sicut ceteroquin omnis gratiae infusio, indirecte con­
ferat ad progressivam illorum remotionem ex opere operantis con­
trariorum actuum virtutum. Et evidens ratio est ipsa communis experi­
entia, quoniam post susceptam gratiam, sive extrasacramentalem sive
sacramentalem, sive per alia sacramenta sive per ipsam Extremam
Unctionem, homo earundem inclinationum influxum adhuc experitur,
“ut patet post convalescentiam”97 in ipso subiecto Extremae Unctionis,
nec nisi per exercitium contrariarum virtutum pedetemptim ab illis
liberatur.
Nihilominus neque hoc abfuit ab imaginatione quorundam theolo­
gorum ut remotionem pravorum habituum dicerent effectum, saltem
secundarium, huius sacramenti. Suarez testatur: “Alii per reliquias
[Extrema Unctione abstergendas] intelligunt pravos habitus ex
peccatis relictos.”98 Subinde huius sententiae decisivus patronus se
"Ita De Sainte-Beuve, Génicot, Noldin, ct Vertneersch suprarclati (p. 61, 79).
Refert etiam Suarez inter sententias de proprio effectu huius sacramenti: “Alii ... per
reliquias peccatorum reatum poenae temporalis intelligunt” (Disp. 41, sect. 1, n. 9).
"Quinam sint tales habitus et quomodo distinguantur, dictum est in tractatu De
Poenitentia IV 90, 105 sq.
" Suppi., q. 30, a. 1, ob. 2.
"Disp. 41, sect. 1, n. 9.

constituit De Sainte-Beuve (t 1677), quem secutus est unus vel alter
modernus, ut Liebermann™ et Oswald'
De Sainte-Beuve praefatam S. Thomae rationem sic sibi obicit ac
resolvere conatur: “Dices. . . Habitus vitiosi non tolluntur nisi per
actus contrarios; et experientia docet quod non omnes, qui percepta
Unctione restituuntur pristinae sanitati, exuuntur illis. — Respondeo
hominem qui post Unctionem rite susceptam ex hac vita discedit, exui
vitiosis suis habitibus vi Sacramenti in ipso mortis instanti operantis
talem effectum; eum vero cujus sanitas reparatur per Unctionem,
aut iis non exui, quia Sacramentum non est productivum istius effectus,
nisi pro tempore exitus: aut si vim habeat illum operandi, etiam
pro alio tempore, quia non operatur illum nisi ratione dispositionis
subjecti; consequens esse inunctos ejusmodi non habuisse tantum
dispositionis quantum necesse est ad ponendum illum effectum.”2
At, haec explicatio, ex mero arbitrio quaesita ad fulciendam opinionem
quae nullum habet fundamentum sive in patristica et theologica
traditione sive in ipsa experientia et ratione, dupliciter peccat: primo
quatenus postponit effectum sacramenti ad instans mortis, quod est
contra proprium et immediatum modum operandi sacramentorum;
secundo, quatenus inconstanter derelicta hac ipsa responsione ac
recurrens ad influxum dispositionis, asserit omnes homines qui post
Extremam Unctionem convalescunt et praecedentes pravas inclina­
tiones experiuntur, sacramentum non suscepisse cum ferventi disposi­
tione, quod quidem facile ex ipsa experientia plurium piissime
inunctorum confutari potest, interim praetermisso quod, si extinctio
pravorum habituum penderet a bona subiecti dispositione, non apparet
quare ista non influeret magis vel minus, iuxta suum gradum, ac
ideo habitus pariter non extinguantur magis vel minus.
Unde simpliciter dicendum est cum S. Thoma: “Reliquiae . . .
peccati non dicuntur hic [in quaestione de abstersione reliquiarum
per Extremam Unctionem] dispositiones ex actibus relictae, quae
sunt quidam habitus inchoati; sed quaedam spiritualis debilitas in
ipsa mente existens, qua sublata, et eisdem habitibus vel dispositioni­
bus manentibus, non ita potest inclinari mens ad peccatum” {Suppi.,
q. 30, a. 1, ad 2).
Probatur 2. EX IPSA RATIONE SPIRITUALIS SANATIONIS,
quae competit huic sacramento tanquam proprius finis et effectus.

Nemo quippe negabit hoc sacramentum ordinari primo, per se ac
" Institut, theol., t. 2, 1. 6, p. 4: Dc Extrema Unctione, §3.
'Die dogmatische Lehre von den heiligen Sacramenten, Bd. 2, 6. Theil, § 2, n. 2.
'Tractatus de sacramento Unctionis Infirmorum Extremae, disp. 5, a. 2, in Migne,
Theologiae cursus completus XXIV (Parisiis 1841) 105,

directe ad aliquam veram spiritualem sanationem animi; hoc enim
constanter docet Traditio inde ab Apostolo, hoc quoque constanter
affirmarunt et affirmant passim theologi, hoc solemniter fert ipsum
Cone. Florentinum (“Effectus est mentis sanatio”), hoc significatur in
ipsa materia seu ritu unctionis, nam “quia sacramentum efficit quod
significat, ideo ex ipsa significatione sacramenti debet accipi eius prin­
cipalis effectus; adhibetur autem hoc sacramentum secundum modum
cuiusdam medicationis” {Suppi., q. 30, a. 1; cf. Cone. Trid., cit. in
p. 96), hoc tandem implicite effertur in duabus illis tritis appella­
tionibus quae a theologis huic sacramento tribuuntur: “Complemen­
tum Poenitentiae et praeparatio ad aeternam gloriam.”
lamvero spiritualis sanatio dicit necessario remotionem alicujus
morbi spiritualis. Morbus autem spiritualis nequit esse nisi aut ipsum
peccatum, quod est triplex; originale, mortale et veniale, aut aliqua
sequela peccati quae, sicut peccatum ipsum, interius animam afficiat
et infirmam reddat. Inter varias autem sequelas peccati, quae sunt:
reatus poenae, spiritualis debilitas (seu pronitas ad malum et diffi­
cultas ad bonum), habitus pravi, morales anxietates ac tentationes,
corporalis infirmitas et languores, tantummodo spiritualis debilitas et
habitus pravi habent rationem morbi interius animam afficientis, qui
proinde curari seu sanari dici possit; nam reatus poenae non est
morbus curandus sed ligamen solvendum, morales vero anxietates et
tentationes non sunt proprie morbus, seu habitus animi, sed actus
et passiones, corporalis tandem infirmitas est morbus solius corporis.
Ergo proprius ac principalis effectus Extremae Unctionis nequit esse
nisi remotio vel peccati originalis, vel peccati mortalis, vel peccati
venialis, vel pravorum habituum, vel praedictae debilitatis animi.
lamvero ipse non est remotio peccati originalis, cui ordinatur Bap­
tismus, nec remotio peccati mortalis cui ordinatur Poenitentia, nec
remotio peccati venialis cui nullum sacramentum directe ordinatur,
nec remotio pravorum habituum cui nullum opus operatum ordinatur.
Ergo est remotio praedictae animi debilitatis.
Paucis verbis: inter varias sequelas peccati sola debilitas animi est
verus morbus qui per speciale sacramentum sanari dici possit, ita ut.
sicut Poenitentia sanat ipsum morbum peccati, ita Extrema Unctio
sanat morbum reliquiae peccati, perficiens et complens spiritualem
curationem inceptam per sacramentum Poenitentiae.
Cui quidem conclusioni facile acquiescerent plures adversarii, prae­
cipue inter patronos sententiae Suaresii, nisi agitarentur inani scru­
pulo ac difficultate circa EXISTENT!AM ET INDOLEM PRAE­
DICTAE ANIMI DEBILITATIS, de qua loquuntur S. Thomas et

DE EFFECTIBUS

103

Thomistae. Restat igitur ut de ea breviter agamus ad complementum
hujus quaestionis et ad pleniorem determinationem propriae gratiae
sacramentalis Extremae Unctionis, in qua sub principali illo ac spe­
cifico effectu coordinantur, tanquam secundarii ac dependentes, omnes
alii ex septem effectibus qui a theologis huic sacramento tribuuntur.
Et quidem, quod existât in homine, quantumvis per Poenitentiam
a peccatis actualibus justificato, quaedam moralis “debilitas et ineptitudo” {Suppi., q. 30, a. 1) consistens in quadam “pronitate ad malum
et difficultate ad bonum” (C. Gent. 4. 73), sicut existit sic dictus
‘domes peccati” in homine per Baptismum a peccato originali regene­
rato, nemo est qui neget, imo passim theologi remotionem huiusmodi
debilitatis inter varios effectus Extremae Unctionis adnumerant. Sola
igitur quaestio esse potest de illius essentia, ex qua quaestione in­
directe dependet ulterior quaestio an et quomodo praedictae debili­
tatis sanatio sit principalis effectus huius sacramenti.
Quidam igitur theologi praedictam debilitatem intelligunt non ut
aliquid physicum et absolutum, sed tantummodo ut aliquid morale et
relativum (cf. supra, p. 63 sq., 71), scilicet ut quandam inferioritatem et disproportionem in qua vires animi inveniuntur ad operandum
bonum, in comparatione tum cum pravis habitibus inclinantibus ad
malum tum cum exterioribus agentibus pariter uno vel alio modo
avertentibus a bono, ut sunt in infirmo recogitatio peccatorum et Dei
iudicii, tentationes daemonum et ipsa aggravatio corporis naturaliter
aggravantis animam. Dicunt autem se non valere intelligere quid in
anima physice post remissum peccatum relinquatur nisi habitus pravi,
ex qua praedicta moralis debilitas praecipue resultat. Inde concludunt
per Extremam Unctionem nonnisi hanc moralem debilitatem auferri,
ope nempe auxiliorum gratiae actualis, quae praefatam dispropor­
tionem complet; et in hoc quidem Suarez et plures moderni reponunt
ipsum principalem effectum huius sacramenti.
lam Durandus (supra cit., p. 59 sq. ), in hoc sensu accipiebat eam
alleviationem, explicite excludens sensum S. Thomae, etsi eam haberet
tantum ut secundarium effectum, praerequisitum ad inducendum prin­
cipalem effectum remissionis venialium. Subinde Suarez (cit. in p.
73) eundem conceptum clarius resumit: “Haec sententia [S. Tho­
mae] videtur pati easdem difficultates, quas praecedentes. Nam im­
primis non apparent, quae sint hae reliquiae . . . praeter fomitem, et
phantasmata, vel habitus pravos. Ex peccato enim originali, seclusa
poena et culpa, nihil aliud relinquitur nisi fomes; ex actualibus vero
nihil nisi phantasma, vel habitus, et ab his provenit, vel pronitas ad
malum, vel torpor ad bonum, et si quid aliud fingitur, voluntarium est,
nec facile explicari poterit- quid illud sit.” Idipsum sentiunt moderni

defensores sententiae Suaresii (cf. in p. 73), etsi rem explicare non
curent, imo, ut diximus supra (p. 71 sq.), confundant opinionem
Suaresii cum doctrina S. Thomae.
In nostra igitur ac S. Thomae sententia, praedicta debilitas, in
animo relicta post peccatum, concipitur praeprimis ut aliquid physi­
cum et absolutum, distinctum ab ipsis habitibus pravis, quod utique
etiam fovetur et moraliter aggravatur ab ipsa mala inclinatione
istorum habituum, ubi sint, necnon ab exterioribus supradictis agenti­
bus et difficultatibus, quibus homo subicitur sive in statu mortalis infir­
mitatis sive in ipso vitae decursu. Et ea quidem est animi debilitas,
quam gratia Extremae Unctionis principaliter curat et removet, etiam
non remotis nec diminutis ipsis habitibus pravis; cetera vero accessorie
et secundarie se habent.

PRAECIPUA PUNCTA SENTENTIAE S. DOCTORIS HAEC
SUNT:

1. Ipsum peccatum originale consistit in quadam habituali deordinatione seu “inordinata dispositione proveniente ex dissolutione illius
harmoniae in qua consistebat ratio justitiae originalis, sicut etiam
aegritudo corporalis est quaedam inordinata dispositio corporis, se­
cundum quam solvitur aequalitas in qua consistit ratio sanitatis. Unde
peccatum originale ‘languor naturae’ dicitur”3 (1-2, q. 82, a. 1; cf.
q. 85, a. 3, ubi S. Doctor explicat quatuor vulnera relicta in natura
ex peccato originali). Praeterea, ablato peccato originali per gratiam
Baptismi, manet in iustificato sic dictus jomes peccati, “qui est in­
ordinatio partium inferiorum animae et ipsius corporis,” cujus ratio
est quia per gratiam non reparatur tota supradicta deordinatio pec­
cati originalis, sed tantum quantum ad superiorem partem animae, seu
mentem (1-2, q. 81, a. 3, ad 2). Ille autem fomes seu concupiscentia
est quaedam proclivitas ad bonum concupiscibile inordinate appeten­
dum: “Dum homo a Deo recessit [per peccatum originale], incurrit
in hoc quod feratur secundum impetum sensualitatis; et unicuique
etiam particulariter hoc contingit, quanto magis [per peccata actu­
alia] a ratione recesserit, ut sic quodammodo bestiis assimiletur”
(1-2, q. 91, a. 6).
Hic igitur fomes, secundum S. Thomam, est quaedam partialis
infirmitas et debilitas naturae, relicta ex totali languore seu infirmitate
quae fuit peccatum originale, atque consistit in quadam pronitate ad
malum. Idque confirmat S. Doctor in Suppi., q. 30, a. 1 (ubi de
effectu Extremae Unctionis), loquens de “quadam debilitate et ineptitudine quae in nobis relinquitur ex peccato actuali vel originali.”
‘Ut refert Petrus Lombardus, Sent., 1. 3, dist. 30, c. 8.

2. Ex peccato actuali, tanquam ex quodam morbo, homo incurrit
triplex detrimentum: “Primum ... est deordinatio mentis [seu
macula peccati et reatus culpae], secundum quod mens avertitur ab
incommutabili bono, scilicet a Deo, et convertitur ad peccatum. Se­
cundum autem est quod reatum poenae incurrit. . . Tertium est
quaedam debilitatio naturalis boni: secundum quod homo peccando
redditur pronior ad peccandum, et tardior ad bene agendum” (C.
Gent. 4. 72).
Hanc debilitatem naturalis boni sic S. Doctor explicat in 1-2, q. 85,
a. 1: “Bonum naturae humanae potest tripliciter dici. Primo, ipsa
principia naturae, ex quibus ipsa natura constituitur, et proprietates
ex his causatae, sicut potentiae animae et alia huiusmodi. Secundo,
quia homo a natura habet inclinationem ad virtutem, ut supra habitum
est, ipsa inclinatio ad virtutem est quoddam bonum naturae. Tertio
modo potest dici bonum naturae donum originalis iustitiae, quod fuit
in primo homine collatum toti humanae naturae. — Primum igitur
bonum naturae nec tollitur nec diminuitur per peccatum. Tertium
vero bonum totaliter est ablatum per peccatum primi parentis. Sed
medium bonum naturae, scilicet ipsa naturalis inclinatio ad virtutem,
diminuitur per peccatum. Per actus enim humanos fit quaedam incli­
natio ad similes actus, ut supra habitum est. Oportet autem quod ex
hoc quod aliquid inclinatur ad unum contrariorum, diminuatur in­
clinatio eius ad aliud. Unde cum peccatum sit contrarium virtuti, ex
hoc ipso quod homo peccat, diminuitur bonum naturae quod est
inclinatio ad virtutem.”
Ibid., a. 3 illum effectum S. Doctor magis determinat, per quatuor
vulnera de genere illorum quae sequuntur ex ipso peccato originali:
“Quia inclinatio ad bonum virtutis in unoquoque diminuitur per pec­
catum actuale, ut ex dictis [in a. 1] patet, etiam ista sunt quatuor
vulnera ex aliis peccatis [praeterquam ex originali] consequentia, inquantum scilicet per peccatum et ratio hebetatur, praecipue in agen­
dis; et voluntas induratur ad bonum, et maior difficultas bene agendi
accrescit, et concupiscentia magis exardescit.”
Inde in homine habetur duplex debilitas, sive ineptitudo, sive pronitas ad malum et tarditas ad bonum, altera nempe relicta ex peccato
originali et altera superaddita ac relicta ex peccato actuali, vel, si
placet, duplex gradus eiusdem debilitatis, quatenus “reliquiae peccati
originalis . . . sunt per actualia peccata quodammodo confortatae”
{Suppi., q. 32, a. 4, ad 2).

3. Haec animi debilitas, ex peccato actuali relicta, non est idem ac
dispositio vel habitus vitiosus qui ex peccato etiam relinqui contingit.
Id explicite affirmatur a S. Doctore: “Reliquiae autem peccati non

dicuntur hic [ in quaestione de effectu Extremae Unctionis] disposi­
tiones ex actibus relictae, quae sunt quidam habitus inchoati; sed
quaedam spiritualis debilitas in ipsa mente existons, qua sublata, et
eisdem habitibus vel dispositionibus manentibus, non ita potest in­
clinari mens ad peccatum” (Suppi., q. 30, a. 1, ad 2). Quod si in
3 p., q. 86, a. 5, ipsos etiam habitus vitiosos vocat reliquias peccati,
hoc nomen ibi in peculiari sensu assumit, ut supra notavimus
(p. 49).

4. Haec debilitas est aliquid physicum et interius animae. Nam
prorsus assimilatur fomiti peccati (Suppi., q. 30, a. 1, nuper cit.), qui
est aliquid physicum; vocatur “debilitas naturalis boni” (C. Gcnt.
4. 72, nuper cit.); dicitur “existens in ipsa mente”; assimilatur ipsis
habitibus vitiosis, cum dicitur ipsa auferri dum manent isti habitus
(Suppi., q. 30, a. 1, ad 2, nuper cit.); dicitur causari in ipsis potentiis
animae, sicut causatur privatio virtutum in eisdem et privatio gratiae
seu macula peccati in essentia animae: “Peccatum per actum poten­
tiarum commissum est; et ideo in ipsis potentiis praeter privationem
virtutum alii etiam defectus1 ex peccato causantur, sed non in essentia
animae, praeter defectum gratiae; et ideo non oportet quod si per
adventum gratiae ad essentiam animae, macula, quae nihil aliud erat
quam gratiae privatio, tollitur, etiam a potentiis omnes alii defectus
tollantur” (In 4 Sent., dist. 14, q. 2, a. 1, q. 3, ad 2).
5. Haec debilitas residet non in ipsa essentia animae, sed in ejus
facultatibus quia per has peccatum committitur (loc. proxime cit.).
In hoc sensu S. Doctor emphatice ait: “Quaedam spiritualis debilitas
in ipsa mente existens” (Suppi., q. 30, a. 1, ad 2, nuper cit.). Mens
hic stat pro utraque facultate intellectus et voluntatis prout sunt unum
copulatum principium quo anima dirigitur in bonum; ad intellectum
practicum refertur hebetudo et ad voluntatem pronitas ad malum,
de quibus sermo est in loco In 4 Sent., dist. 14, nuper citato (ob. 1).
Notat autem S. Doctor, 1-2, q. 109, a. 2, ad 3, quod “magis est natura
humana corrupta per peccatum quantum ad appetitum boni quam
quantum ad cognitionem veri.”

6. In quo haec debilitas consistat S. Thomas explicat sequentibus
expressionibus: “Infirmitas peccati” (Suppi., q. 30, a. 7), “Spiritualis
infirmitas” (ibid.), “Infirmitas animae” (C. Gcnt. 4. 73), “Defectus
valetudinis pristinae” (3 p., q. 65, a. 1), “Debilitas” (Suppi., q. 30,
a. 1), “Quaedam spiritualis debilitas in ipsa mente existens” (ibid.),
“Quaedam debilitas et ineptit udo” (ibid.), “Spiritualis infirmitas . . .
‘I.c. reliquiae peccati, quas ibidem, ob. 1, S. Doctor dicit esse “pronitatem ad malum,
hebetudinem, et hujusmodi.”

[ratione cuius homo] non habet perfectum vigorem ad actus vitae
gratiae vel gloriae” (ibid.), “Quaedam debilitatio naturalis boni, se­
cundum quod homo peccando redditur pronior ad peccandum et tar­
dior ad bene agendum” (C. Gent. 4. 72), “Pronitas ad malum et
difficultas ad bonum” (ibid. 4. 73), “Pronitas ad malum, hebetudo et
hujusmodi” (In 4 Sent., dist. 14, q. 2, a. 1, q. 3, ob. 1).
Unde iuxta S. Thomam reliquiae peccati, quarum abstersio est
principalis effectus Extremae Unctionis, sunt quaedam physica infirmi­
tas, relicta a morbo peccati in intellectu et voluntate, consistens in
quadam debilitate seu amissione pristini vigoris ad actus gratiae, quae
producit hebetudinem in intellectu practice et ineptitudinem in volun­
tate quatenus haec fit pronior ad malum et tardior ad bonum.

Si quis autem quaerat ulteriorem illius explicationem, videtur satis
impertinenter se gerere, sicut si quaereret ampliorem explicationem
illius pronitatis ad malum et difficultatis ad bonum in qua. iuxta omnes
doctores, ipse fomes consistit qui est reliquia originalis peccati, aut
si in inferiori ordine naturae, quaereret clariorem explicationem illius
manifesti languoris qui manet in sensibilibus membris et facultatibus
post ablatam corporalem infirmitatem quique per remedia convalescen­
tiae curatur.
Ceterum ex hac ipsa duplici comparatione cum spirituali morbo
peccati originalis et cum naturali corporis infirmitate, desumi potest,
ad mentem S. Thomae (nuper cit.) aliorumque doctorum (cf. Albertum M. et Valentiam supra cit., in p. 64 sq., 69) quaedam ana­
logica elucidatio huius languoris ac debilitatis quae ex peccato actuali
in anima relinquitur. Sicut enim per naturalem infirmitatem, tamquam
per inordinatam corporis dispositionem, solvitur quodammodo aequili­
brium materialium virium et humorum, et per originalem culpam soluta
est superior illa virium animae harmonia in qua justitia originalis
consistebat, ita per quodlibet actuale peccatum solvitur quodammodo
ac relaxatur transcendentale illud ligamen quo voluntas, per intellectum
directa et illustrata, a proprio rationali bono connaturaliter vincitur
et inclinatur, et ipsum experimentum illiciti obiecti ac indebiti usus
libertatis fit intellectui inordinata lux quo hebescit et voluntati vio­
lentum pondus quo premitur, trahit enim sua quemque voluptas.
Huius igitur debilitatis ac languoris sanatio convenienter assumitur
pro specifico ac principali effectu in sententia thomistica. Quae quidem
sententia harmonice connectitur cum generali doctrina de proprio ef­
fectu sacramentorum, praeformata in priori tractatu De sacramentis
in genere 223, ubi diximus omnia sacramenta esse ordinata non solum
ad perficiendam quomodolibet et sanctificandam animam, sed etiam
ac peculiariter ad reparandum in ea vulnus peccati originalis, ope

nempe variarum gratiarum sacramentalium, quarum unaquaeque
ordinatur ad reparandum aliquem defectum ex illo peccato provenien­
tem. Quamvis enim gratia sacramentalis Extremae Unctionis non
reparet directe ipsum fomitem seu debilitatem relictam a peccato
originali, sanat tamen subsequentem debilitatem ex peccatis actualibus
consecutam, per quam, ut ait S. Thomas (Suppi., q. 32, a. 4, ad 1),
ipse fomes “quodammodo confortatur” et originale vulnus expanditur,
ac pro tanto hoc ipsum vulnus indirecte tangit ac curat ex quo
tanquam ex radicali infectione provenit ut voluntas ad inferiora
deprimatur.

Nec huic sententiae obstat quod homo talem debilitatem habeat et
ab ea sanari indigeat in toto vitae decursu, nec tantum in mortis
periculo, et tamen Extrema Unctio ordinetur ad particulare auxilium
quo homo indiget et ad particularem defectum quem ipse contrahit in
illo periculo.
Nam, omisso quod haec ratio solvenda est in omni sententia, ex
duplici copulato motivo apparet hoc remedium pro solis infirmis morti
propinquis convenienter institui debuisse. Primo enim, convenit ut
praefata debilitas et infirmitas auferatur ad limina aeternitatis ut
possit tunc perfici ac compleri, iuxta leges divinae providentiae quae
solet imperfecta ad perfectum adducere, sacramentalis animi sanatio
incoepta per Baptismum et Poenitentiam, qua ratione Extrema Unctio
habetur ut verum complementum Poenitentiae et ut quaedam ap­
pendix duorum sacramentorum mortuorum.5 Secundo, convenit ut
remedium contra talem debilitatem daretur non omnibus hominibus
morti propinquis, sed solis infirmis, nam ob intimam unionem et
mutuum influxum corporis et animae, corporalis infirmitas solet
ipsam animam ita aggravare ut inde foveatur deletrix vis ipsius spiri­
tualis debilitatis, seu pronitas ad malum et difficultas ad bonum, in eo
ipso decisivo momento quo homo maxime indiget spirituales vires suas
colligere, nec potest facile ad supremam sui sortem se disponere sive
ex opere operantis sive etiam per auxilium operis operati aliorum
sacramentorum.
Pariter huic sententiae non obstat quod ex ea sequatur hominem,
inunctum ac subinde reconvalescentem, manere perfecte sanatum a
spirituali infirmitate ac debilitate. Nam, praeterquam quod ipse retinet
fomitem originalis peccati necnon vitiosos habitus vel dispositiones
‘Ad rem S Thomas: “Et quidem huiusmodi infirmitates spirituales per poenitentiam
sunt curandae, prout poenitens per opera virtutis, quibus satisfaciendo utitur, a malis
retrahitur et ad bonum inclinatur. Sed quia homo, vel per negligentiam, aut propter
occupationes varias vitae, aut etiam propter temporis brevitatem, aut propter alia
huiusmodi, praedictos defectus in se perfecte non curat, salubriter ei providetur, ut per
hoc sacramentum praedicta curatio compleatur” (C. Gent. 4. 73).

quas forte prius acquisierit, eam ipsam spiritualem sanationem mox
paulatim iterum amittit per commissionem novorum peccatorum,
saltem venialium, quatenus nova peccata novam inducunt debilitatem
et infirmitatem, quam auferet iteratum sacramentum si contingat
novus casus mortalis aegritudinis (cf. Suppi., q. 33, a. 1).
Nec principalitati huius efiectus sanationis debilitatis animi obstat
eius secundaria indoles ac dependentia relate ad effectum remissionis
ipsorum peccatorum quae est primaria sanatio, praerequisita ad abster­
sionem reliquiarum peccati. Nam, ut iam diximus (p. 86 sq.) respon­
dentes huiusmodi obiectioni in qua fundabatur secunda sententia
Scotistarum et aliorum, ea dependentia est hic materialis et impertinens, non vero formalis et sacramentalis, nec valet magis exigere
quam quod ipsa peccatorum remissio sit secundarius, conditionatus
et praeparatorius effectus eiusdem sacramenti.
Nec valet tandem opponere difficultatem concipiendi quomodo ceteri
omnes Extremae Unctionis effectus (sive nempe tres illi a Concilio
Tridentino explicite propositi: remissio peccatorum mortalium, alle­
viatio et confortatio animi, sanitas corporalis, sive tres alii a theologis
determinati: remissio venialium, remissio poenae temporalis et prae­
paratio ad gloriam), tam varii inter se et a praedicta sanatione
debilitatis disparati, possint ad eam reduci aut sub ea ita convenienter
colligi ac ordinari ut dicantur ab eodem sacramento necessario causari.
Nam, abstrahendo quidem ab ipso modo quo unusquisque illorum
effectuum per hoc sacramentum producatur, de quo sermo erit in
articulis sequentibus (12-18), praedicta connexio et subordinatio non
difficulter cum S. Thoma {Suppi., q. 30, a. 1, corp, et ad 2; C. Gent.
4. 73, supra cit. p. 66) perspici valet.
Cum enim hoc sacramentum per se tendat ad conferendam gratiam
sanativam praedictae debilitatis quae est peccatorum reliquia, neces­
sario praeexigit ut peccata ipsa tam mortalia quam venialia per ean­
dem gratiam culparum deletivam auferantur, si quae ex ignorantia
vel impotentia adhuc in eadem anima supersint. Sanatio deinde lan­
guoris, ut quaedam levatio ponderis aggravantis animam, hanc con­
sequenter alleviat, et ut quaedam restitutio pristinae valetudinis, eam
necessario confirmat ac roborat contra morales exteriorum agentium
difficultates et impugnationes. Ita alleviata ac roborata, anima de his
ipsis difficultatibus et aerumnis, quas necessario patitur, facile ac
fructuose thesaurizat in satisfactionem et extinctionem temporalis
poenae, “quia eandem poenam levius portat fortis quam debilis”
{Suppi., q. 30, a. 1, ad 2), simul abbrevians sibi tempus Purgatoriae
expiationis. Praeparatio autem ad gloriam ex omnibus praedictis ac
copulatis effectibus consurgit, et signanter ex abstersione sive pecca­

torum venialium, sive debilitatis ac languoris animi, sive poenarum
temporalium, nam ad haec tria gloriae impedimenta Purgatorii purifi­
catio ordinatur. Sanitas tandem corporalis cum spirituali sanatione
eodem vinculo connectitur quo binae ipsae infirmitates, eiusdem peccati
geminae reliquiae, inter se intime connectuntur. Sicut enim stipendia
peccati mors, ita corporales infirmitates, mortis ipsius cognatae, pec­
cati reliquiae computantur; et ideo, sicut ex infirmitate animi, quae est
peccatum, interdum ad ipsum corpus infirmitas derivatur, id divino
iudicio dispensante, ita convenit ut ex spirituali animi sanatione, quam
hoc sacramentum operatur, interdum corporalis sanatio derivetur, si
id non officiat spirituali ipsi sanitati.
Ceterum de his omnibus fusius ac singillatim dicetur in sequenti­
bus articulis (12-18).

ART. 12. Utrum Sanatio Debilitatis Animae Consistat In Interi­
ori Ac Physico Effectu.

STATUS QUAESTIONIS
Absoluta in duobus art. praec. quaestione de ipsa existentia septem
effectuum huius sacramenti et de eorum ordine seu praelatione, restat
ut per septem sequentes articulos inquiramus de modo quo singuli
conferuntur, pro data occasione discutientes plures controversias vel
ambiguitates quae apud theologos occurrunt in hac materia.
Et ut ab ipso principali ac specifico effectu exordium capiamus, ex
dictis in art. praec. (p. 106) patet hanc animi debilitatem, cui
sacramentum primario medetur, intelligendam esse non tantum moraliter et relative, ut eam accipiunt Suarez aliique moderni, qui propterea
hunc sanationis effectum potius supprimunt vel cum effectu spiritualis
alleviationis (de quo infra, in art. 16) confundunt, sed physice et
absolute, seu pro aliqua debilitate et languore ipsi animae inhaerente,
eam tamen probe distinguendo ab ipsis habitibus pravis qui sunt
etiam quaedam physica reliquia peccati et cum quibus eam fere con­
fundere videntur aliqui pauci doctores, ut De Sainte Beuve, Lieber­
mann et Oswald (cf. supra, p. 101).
Sic autem accepta, quidam etiam Thomistae videntur docere eam
physicam debilitatem sanari moralitcr tantum, quatenus per gratias
actuales confortationis et roborationis impeditur ne illius influxus
praevaleat. Ita forte intelligendi sunt Gonet, Billuart et quotquot
inter modernos” docent gratiam sacramentalem nihil, aliud addere ad
' Ita. ut videtur, Dickamp ct Daffara. Cf. quae dc Gonet et Billuart diximus supra
(p 70).

gratiam communem quam specialia auxilia gratiae actualis contra
proclivitatem ad malum et torporem ad bonum, in quo vix differunt
a sententia Suaresii hanc sanationem debilitatis animi reponentis in
ipso effectu alleviationis seu confortationis animae. Communiter vero
Thomistae aliique ipsis consentientes (cf. supra, p. 64-71) videntur
loqui de physica sanatione, seu remotione praedictae debilitatis, etsi
quidam confuse loquantur idque potius supponant quam dicant; nec
eidem sententiae necessario contradicunt Scotistae aliique doctores qui
negant remotionem illius debilitatis esse principalem effectum sacra­
menti, nam aliud est non esse principalem effectum et aliud non esse
effectum.
Quamvis haec quaestio resoluta fuerit in ultima Conclusione art.
praec., placuit tamen presentem brevem articulum inde veluti excer­
pere ut praefatum doctorum discrimen indigitetur sub forma quaestio­
nis de modo quo effectus per sacramentum conferatur.

CONCLUSIO
Sanatio debilitatis animae non fit tantummodo extrinsece ac moraliter,
sed etiam interius ac physice, ita nempe quod ipse interior ac physicus
animae languor removeatur.

Probatur.

Eatenus enim ea sanatio dicenda esset fieri extrinsece tantum ac
moraliter, seu per meram collationem exteriorum auxiliorum gratiae
actualis roborantis ac confortantis, quatenus vel non daretur ipsa
interior ac physica debilitas animae relicta ex peccato, ut volunt
fautores sententiae Suaresii, vel ipsa non posset aut non indigeret ab
anima removeri. Atqui ex una parte ea physica debilitas datur, ut
ostensum est in art. praec. (p. 103 sq.), et ex alia parte, ipsa potest
ac indiget ab anima removeri, sicut inducta est per peccatum. Ergo
sanatio debilitatis animae fit non mere extrinsece ac moraliter. sed
interius ac physice, ut fusius ac sufficienter explicatum est ibidem,
congruenter cum traditional! conceptu de vera animae sanatione per
hoc sacramentum operata, cui quidem conceptui non satis videtur con­
gruere tum sententia Suaresii tum etiam illogica positio supradictorum
Thomistarum.
ART. 13. Utrum Remissio Peccatorum Mortalium Per Hoc
Sacramentum Fiat Tantummodo Per Accidens Et Suppositis Qui­
dem Conditionibus Attritionis Et Bonae Fidei {Suppi., q. 30, a. 1;
C. Geni. 4. 73).

STATUS QUAESTIONIS
De hac praecipua reatus remissione duo quaeruntur satis apta ad
intelligentiam propriae indolis huius sacramenti et satis aliunde viva­
citer a modernis disputata, primo scilicet an remissio mortalium fiat
tantum per accidens, sicut per alia sacramenta vivorum, non vero per
se; secundo, an ceteroquin in utroque casu (sive fiat per accidens sive
per se) ad eam remissionem requirantur in subiecto duae conditiones
vel dispositiones, nimirum tum attritio, sicut in ipsis sacramentis mor­
tuorum, tum bona fides, sicut in ceteris sacramentis vivorum quae
per accidens valent peccata mortalia remittere.

PARS NEGATIVA et PARS AFFIRMATIVA
PRIMAM QUAESTIONEM quod attinet, ex dictis in art. 11
constat remissionem mortalium per hoc sacramentum non fieri per se
ac primario, ut forte putarunt quidam theologi ibidem relati (cf. p.
61-63) qui dixerunt talem remissionem esse effectum primarium
Extremae Unctionis. Inter ceteros theologos qui eam habent ut effec­
tum secundarium, ulterius quaeritur utrum nihilominus ipsa sit adhuc
effectus per se, an tantum per accidens.
Quaestio sic in terminis ponitur a theologis modernioribus: Utrum
haec remissio fiat tantum per accidens, sicut etiam in omnibus aliis
sacramentis vivorum, ratione nempe ipsius infusionis gratiae communis
et absentiae obicis seu conscientiae peccati (cf. tractatum De sacr. in
genere 229-233), an etiam per se, aliter ac in ceteris sacramentis
vivorum, ratione nempe ipsius gratiae sacramentalis qua talis, vel, si
placet, ex eo quod ex ipsa Christi institutione hoc sacramentum sit
secundum se ad hunc etiam effectum ordinatum, quamvis de secundaria
intentione.

Antiquiores theologi, usque saltem ad Cone. Trid., hanc quaestionem
non ita proponunt, sed quaerunt an in hoc sacramento remissio mor­
talium sit effectus secundarius seu consequens, hoc tamen nomine in­
telligentes id quod posterius vocatum est effectus per accidens, ut
clare constat ex paritate quam instituunt inter remissionem mor­
talium per Extremam Unctionem et eandem remissionem per Eucha­
ristiam aliaque sacramenta vivorum. Cui quidem quaestioni omnes
affirmative respondent, sive nempe Scotistae docentes effectum prin­
cipalem (seu per se) esse remissionem venialium, effectum vero secun­
darium (seu per accidens) esse remissionem mortalium, sive Thomistae
docentes effectum principalem (seu per se) esse abstersionem reli­
quiarum peccati seu debilitatis animi, effectum vero secundarium (seu

per accidens) esse remissionem utrorumque peccatorum tam mortalium
quam venialium.
Scotistae quidem minus distincte de hoc secundario effectu loquuntur
(ipsi Bonaventura, Scotus et Richardus a Mediavilla, necnon eis con­
sentiens Durandus, ne verbum quidem de eo habent in ipsa tractatione
de Extrema Unctione), quod quidem mirum non est, cum, interpre­
tantes verba lacobi “Et si in peccatis sit, remittentur ei” de sola re­
missione peccatorum venialium tanquam de ipso principali sacramenti
effectu, in hanc tantum remissionem mentem dirigant. Inde tamen non
sequitur eos negare remissionem mortalium esse secundarium seu
accidentalem effectum eiusdem sacramenti, quinimmo plures id im­
plicite docent ex eo quod in quaestione de sacramentis in genere vel de
Eucharistia (In 4 Sent., dist. 9) admittunt primam gratiam conferri
suscipientibus sacramenta vivorum in bona fide seu absque peccati
conscientia.
S. Thomas de remissione mortalium per Extremam Unctionem ex­
plicite loquitur, eam assimilans earundem remissioni quae fit per
Eucharistiam aliaque sacramenta vivorum. Sic in Suppi., q. 30, a. 1
(cit. in p. 67), ait: “Hoc sacramentum non datur [principaliter]
contra defectus quibus spiritualis vita tollitur, scilicet contra peccatum
originale et mortale: sed contra illos defectus quibus homo spiritualiter
infirmatur, ut non habeat perfectum vigorem. . . Sed quia hoc robur
[quod per sacramentum confertur] gratia jacit, quae secum non com­
patitur peccatum, ideo ex consequenti, si invenit peccatum aliquod,
vel mortale vel veniale, quoad culpam, tollit ipsum, dummodo non
ponatur obex ex parte recipientis; sicut etiam de Eucharistia et Con­
firmatione supra dictum est.” Item in C. Gent. 4. 73 (cit. in p. 66 sq.) :
“Contingit . . . quod homo omnium peccatorum [mortalium] quae
commisit, notitiam vel memoriam non habet, ut possint per poeniten­
tiam singula expurgari. Sunt etiam quotidiana peccata [i.e. venialia],
sine quibus praesens vita non agitur. A quibus oportet hominem in
suo exitu per hoc sacramentum emundari, ut nihil inveniatur in eo
quod perceptioni gloriae repugnet. Et ideo addit lacobus quod, ‘si in
peccatis sit, dimittentur ei.’ Unde manifestum est quod hoc sacra­
mentum est ultimum, et quodammodo consummativum totius spiritualis
curationis, quo homo quasi ad percipiendam gloriam praeparatur.”
Ex quibus sequitur S. Doctorem remissionem mortalium habere ut
merum effectum per accidens atque Extremam Unctionem in hoc sim­
pliciter assimilare ceteris sacramentis vivorum; nec contrarium eruitur
ex eo quod in secundo textu S. Doctor illum effectum deducat sive ex
verbis lacobi in quibus agitur de ipsa institutione sacramenti sive ex
fine praeparationis ad gloriam et consummationis totius spiritualis

curationis, ad quem hoc sacramentum ordinatur, nam haec non neces­
sario arguunt rationem effectus per se.
Eodem modo loquuntur thomistae praetridentini. Ita Capreolus (cit.
in p. 68) ait Extremam Unctionem tollere “culpam, poenam, reli­
quias peccati; directe tamen ordinari ad tollendum tertium praedic­
torum, indirecte autem et per accidens ad alia duo.” Ferrariensis
(Comm, in C. Gent. 4. 73) loquitur de remissione mortalium tanquam
de “effectu consequenti vel secundario,” adducens eandem rationem
infusionis gratiae quae peccata non compatitur. Magis explicite Doni.
Soto distinguit inter effectum per se seu proprium (i.e. principalem
ac specificum) et effectum accidentarium, et hunc dicit esse remissio­
nem mortalium in Extrema Unctione sicut in aliis sacramentis vivo­
rum: “Effectus proprius huius sacramenti non est remissio culpae
originalis vel mortalis. . . Extrema unctio praesupponit spiritualem
vitam . . . atque adeo non est instituta ut per se directe tollat mortem
originalis vel mortalis culpae, sed hoc est ei accidentarium, sicut om­
nibus sacramentis, si peccatum mortale sine obice inveniat.”7
Post Cone. Trid., Bellarniinus aliique doctores qui novam senten­
tiam introduxisse visi sunt, iuxta quam principalis effectus Extremae
Unctionis esset ipsa remissio peccatorum mortalium non secus ac
venialium, similiter effectum per se intelligunt effectum principalem,
effectum vero per accidens effectum secundarium, ut patet ex eorum
verbis citatis in art. 11 (p. 61-63). Sic Bellarniinus de remissione
mortalium ait: “Omnia quidem sacramenta [vivorum] id efficiunt,
sed per accidens, hoc autem sacramentum per se. et proprie hoc facit,
quia ad hoc peculiariter est institutum in fine vitae”; De Sainte Beuve:
“Quaerunt theologi . . . utrum remissio peccatorum sit proprius [i.e.
principalis] effectus Unctionis infirmorum. Negant eorum aliqui,
maxime e schola S. Thomae, sustinentes eam esse effectum dumtaxat
per accidens. . . Sit propositio: Remissio peccatorum est effectus pro­
prius Unctionis infirmorum. . . Quod . . . [peccata] remittantur per
se, et non solum per accidens . . . probo. . . Scriptura significat . . .
remissionem peccatorum esse effectum extremae Unctionis speciali
quadam ratione, qualis ratio non convenit ceteris Sacramentis vivorum,
puta Confirmationis aut Eucharistiae, quae tamen conferunt per acci­
dens remissionem peccatorum. Ergo Extrema Unctio eam confert
per se, et non solum per accidens.” Tournely: “Quaeres ... an Sacra­
mentum extremae Unctionis peccata per se, ac directe, an vero per
accidens dumtaxat remittat. Rcsp. 1. Dominicum Soto . . . cum aliis
nonnullis Thomistis in ea esse opinione, per Unctionem primario,
’Dist. 23, q. 1, a. 2, tertia conclusio. In quartum (quem vocant) Sententiarum
(Vcnctiis: Apud I. M. Lenum 1575) I 1062 sq.

directe, ac per se, ut dicitur, non dimitti peccata quoad culpam, sed
per accidens dumtaxat. . . Resp. 2. Sacramentum extremae Unctionis
per se, ac primario, seu vi suae institutionis, remittere peccata.”
Suarez vero primus, ut videtur, introduxit ingeniosam distinctionem
effectus principalis et effectus secundarii in ipsum effectum per se.
Commotus scilicet magna asseverantia et constantia, qua peccatorum
remissio in tota Traditione huic sacramento prae ceteris tribuitur,
distinxit inter effectum per se primarium, effectum per se secundarium
et effectum per accidens, ac docuit remissionem peccatorum esse ef­
fectum Extremae Unctionis non per se primario, seu ex primaria
intentione institutionis (talis enim effectus est alleviatio seu con­
fortatio), nec tamen mere per accidens, sicut in ceteris sacramentis
vivorum, sed medio quodam modo seu per se secundario, vel ex secun­
daria intentione propriae institutionis. Ad rem ipse: “Ad omnia pec­
cata delenda [tam venialia quam mortalia] est aliquo modo ordinatum
hoc sacramentum, non tamen per se primo ... ; nec etiam omnino
per accidens, quomodo probabile est omnia sacramenta habere hunc
effectum remittendi peccata non ponentibus obicem, quatenus ex se
habent conferre gratiam; sed medio quodam modo, scilicet ex secun­
daria intentione propriae institutionis. Cum enim hoc sacramentum
per se primo ordinetur ad praeparandum proxime hominem ad introi­
tum gloriae [per alleviationem nempe et confortationem], et ad hanc
praeparationem maxime necessaria sit peccatorum remissio, quamvis
hoc sacramentum per se primo non sit propter illam, illa tamen non
est omnino exclusa ab intentione instituentis, sed speciali etiam in­
tentione hoc remedium procuravit, ut si fortasse casu aliquo acciderit,
peccatum aliquod non esse dimissum, per hoc sacramentum deleretur.”8
Hanc distinctionem, utpote facilem et commodam, susceperunt
subinde non pauci theologi, praecipue inter modernos. Ita Coninck,
Lugo, Wirceburgcnses, Billuart (a quo videntur pendere quidam mo­
derni thomistae, ut Ilugon, Zubizarreta et Daffara), 5. Alphonsus
*
(a quo pendent frequentes moderni Moralistae), De Augustinis, Schell,
Schmitz, Kern, Einig, Billot, Pcsch, Tanquerey, Paquet, IL Mazzella,
Hermann, Otten, Ilugon, Lcrcher, Van Noort-Vcrhaar, Spac'd, Hervé,
Cappello, Zubizarreta, Daffara, Piolanti, Gougnard, Verhamme, Sold,
De Letter (saltem inclinat),10 et theologi practici: Ballcrini-Palmicri,
‘In 3 p., q. 84 sqq., Disp. 41, sect. 1, n. 16, Opera omnia XXII (cd. C. Berton,
Parisiis: Vivès 1866) 833.
’In n. 731 ait sententiam quae tenet mortalia per se remitti ab Extrema Unctione
cssc “probabiliorem et communiorem,” sed in unum aggregat sive auctores qui tenent
hunc esse etiam effectum principalem, ut Tournely, sive alios qui dicunt hunc esse
tantum effectum secundarium, ut Suarez.
’"“Extreme Unction and the Power of the Keys,” The Irish Theological Quarterly
20(1953 ) 76-82.

Lehmkuhl, Bucccroni, Noldin-Schmitt, Aertnys-Danien, Vermeersch,
Prümmcr, Merkelbach, Conte a Coronata, Regatillo.
LU GO: “[Dico] quando per extremam unctionem causatur prima gratia cum
attritione, effectum illum non quidem esse juxta primariam intentionem illius
sacramenti, non tamen esse efjectum per accidens, sed juxta intentionem Christi
instituentis illud ad tollendas reliquias peccatorum, hoc est, quod superest, sive
culpae, sive poenae, juxta mensuram dispositionis. Ne tamen aequivocatio fiat in
illa voce ‘per se’, distinguendus videtur duplex sensus, quem potest habere, nam
si per illud ‘per se’, intelligatur id quod primario intenditur, fateor, non causari per
se, primam gratiam ab extrema unctione, quia primario intenditur perfecta sanitas
a peccatis jam remissis quoad culpam saltem gravem : Si vero illud ‘per se’ significet
id quod non intenditur ut medium praecise, et propter aliud sed ratione sui, in hoc
sensu prima gratia datur per se ab illo sacramento, quia non intenditur propter
aliud, nempe ut detur augmentum gratiae, sed propter sanitatem perfectam
spiritualem, quae complectitur sanitatem a culpa non remissa, et a reliquiis culpae
prius remissae. Et in hoc sensu dicimus, si eucharistia dat primam gratiam, debere
illam dare per se, quia non est medium necessarium ad dandum augmentum gratiae,
quod eucharistia per se intendebat, licet dici posset, quod daret illam, non ex
primaria intentione, sed ex secundaria, quatenus magis intendit, quod recipiatur
in statu gratiae, ex suppositione tamen, quod id non obtineatur, intendit etiam dare
primam gratiam, si habet virtutem conferendi illum effectum.”11
Notetur tamen Lugonem satis differre ab aliis patronis huius sententiae ac
nonnisi verbaliter hanc sustinere, nam omnem sacramenti effectum habet pro
effectu per se nec ullum in hac quaestione statuit discrimen inter Extremam
Unctionem et cetera sacramenta vivorum, docens quod “si Eucharistia dat primam
gratiam, debet illam dare per se.”

BILLUART: “[Extrema Unctio] remittit peccata, si quaedam reperiantur, non
solum ex ratione generica sacramenti, quatenus confert gratiam incompossibilem
cum peccato, quod est commune omnibus sacramentis; sed etiam ut videtur ex
sua ratione specifica et institutione, non quidem primaria, sed secundaria; dicit
enim lacobus, et post ipsum Tridentinum . . . , [hoc sacramentum] esse institutum
ad remissionem peccatorum si quae sint. Primum asserit Auctor [S. Thomas],
secundum non negat.”12

S. ALPHONSUS: “Utrum . . . peccata mortalia huic infirmo remittantur per
se vel per accidens? Prima sententia . . . dicit remitti per accidens; quia, cum hoc
sit sacramentum vivorum, non potest nisi per accidens mortalia delere. Et huic
sententiae videtur favere D, Thomas, dicendo quod hoc sacramentum remittit
peccata, sicut Eucharistia et Confirmatio, quae certe per accidens remittunt.
Secunda vero sententia, probabilior et communior . . . dicit Extremam Unctionem
remittere mortalia per se, etsi consequenter. Ratio est, quia licet hoc sacramentum
sit vivorum, tamen ex institutione divina peccata remittit, ut patet ex verbis
Apostoli ... et confirmatur ex Tridentino.”13
BILLOT: “Verbis lacobi . . . assignatur effectus quem Extrema Unctio per se et
ex proprio fine inducit, nam de effectibus per accidens mentio fieri non debet
quando propria alicuius sacramenti natura atque indoles explicatur. Innuitur tamen
dictum effectum non esse simpliciter et absolute regularem: ‘si in peccatis sit’,
inquit, ‘remittentur’. Quod nonnisi inepte diceretur de baptismo et poenitentia,
quoniam haec duo sacramenta ad hoc ipsum fuerunt principaliter et primario
"De sacramento Eucharistiae, disp. 12, sect. 1, n. 16, Disputationes scholasticae IV
(cd. J. B. Fournials, Parisiis: Vivès 1892) 33 sq.
: Tractatus de Extrema-Unctione, diss. un., a. 4. Cursus theologiae (Parisiis 1904) X 16.
" Theologia moralis (ed. L. Gaudé, Romae 1909) III 740.

instituta, et ideo in subiecto sive baptismi sive poenitentiae status peccati, non
accidentaliter tantum, sed de lege etiam ordinaria supponitur. Dicendum igitur est
quod ipsa peccati macula non cadit sub virtute purgativa sacramenti Extremae
Unctionis, nisi quando aliquo saltem modo rationem habet ‘reliquiae’, id est quando
relinquitur post sacramentum Poenitentiae pro posse infirmi adhibitum ac
susceptum.”14

KERN: “Non sine acerbitate olim disceptatum est, utrum Extrema Unctio
primam gratiam per se an per accidens causet. Verum non videtur posse esse lis
nisi de verbo. Conveniunt enim omnes, eam esse sacramentum vivorum ideoque ex
primaria voluntate Domini supponere statum gratiae. Si igitur dicitur effectus per
se ille, ad quem sacramentum primario ordinatur, s. Unctio non per se, sed per
accidens primam gratiam causât. Attamen remissio peccati mortalis ope supernaturalis adiutorii vere est a Domino intenta, hic effectus etiam fuit ratio et
motivum institutionis illius, quare expresse in fontibus revelationis commemoratur.
Quamquam vero plurimis theologis valde probabile videtur, etiam alia sacramenta
vivorum peccatoribus non ponentibus obicem conferre primam gratiam, tamen non
affirmant, illa etiam ideo esse instituta, ut primam gratiam causarent, hunc effectum
etiam fuisse rationem et motivum, cur Christus Ecclesiae daret e. gr. sacramenta
Ordinis et Matrimonii. Igitur supposita veritate huius sententiae alia sacramenta
vivorum remissionem peccatorum mortalium non efficiunt secundum specificam
suam rationem, sed secundum genericam suam efficaciam, quatenus Dominus
voluit, ut communem suum effectum, gratiam sanctificantem, semper efficiant, si
obex non resistat; quare nunquam conferunt gratiam, ut deleant peccata gravia,
sed e converso quia ob alios fines conferunt gratiam, stricte per accidens peccata
delent. Videtur autem minus convenire usui termini ‘per accidens', ut dicatur causa
effectum aliquem producere per accidens, ex cuius intentione fuit constituta. Unde
praeferendum est, ut Extrema Unctio dicatur causare remissionem peccatorum
gravium per se secundario.”18
I%V NOORT-VERHAAR: “Quoad modum autem, quo hoc sacramentum morta­
lia dimittit . . . certum est ab una parte, hoc sacramentum non esse principaliter
seu primario institutum ad remittendas culpas mortales; est enim sacramentum
vivorum. Ab alia parte videtur dicendum, hoc sacramento mortalia non remitti per
accidens tantum, sicut de aliis sacramentis vivorum docet sententia probabilior.
Alia sacramenta vivorum nullo modo sunt instituta ad delenda mortalia. Extrema
Unctio reapse ad hunc finem instituta est, licet secundario tantum. Igitur si alia
sacramenta, secundum sententiam probabiliorem, aliquando gravia peccata remit­
tunt, id est praeter proprium eorum finem, ideoque mere per accidens; Extrema
Unctio vero ea remittit ex suo fine secundario. Ergo per se quidem, sed
secundario."16
OTTEN: “Extrema Unctio per se et absolute confert gratiam secundam . . . ;
attamen etiam per se sed conditionate confert gratiam primam, in casu nempe ubi
reliqua sacramenta vivorum eam conjerrent per accidens. . . Ad auferenda peccata
ex primaria Christi voluntate instituta sunt sacramenta baptismi et poeniten­
tiae . . . , simul [tamen] ex secundaria Christi voluntate ad hunc effectum etiam
institutum est sacramentum extremae unctionis. . . Hoc [autem] . . . extremae
unctioni [prae ceteris sacramentis vivorum] peculiare est, quod in casu necessitatis
non mere per accidens, sed per se remittit peccata mortalia, quae forte expianda
maneant.”17

SPACIL: “Dicendum est fontes [revelationis] non solum docere remissionem
"De Ecclesiae sacramentis II (cd. 7, Romae 1930) 259 sq.
" De sacramento Extremae Unctionis (Ratisbonae 1907) 182 sq.
"Tractatus de sacramentis II (Hilvcrsum in Hollandia 1940) 117.
"Institutiones dogmaticae VI (Chicago 1925) 247 et 260.

peccatorum mortalium in extrema unctione certiorem esse quam in aliis sacramentis
vivorum, sed eos remissionem hanc vere extremae unctioni attribuere, ut ex solo
textu lacobi facile videri potest. Quare theologi catholici communius tenent peccata
mortalia in hoc sacramento non solum ex generali ratione et ob indolem gratiae
habitualis, sed ex propria sacramenti institutione, subordinate tamen ad sacramen­
tum poenitentiae, seu per se ex secundaria intentione deleri ; ideoque non regulariter,
sed in certis circumstantiis tantum. Principale argumentum petitur praecise ex
testimonio s. lacobi, qui sine dubio de proprio fine sacramenti loquitur et remis­
sionem peccatorum sacramento ipsi attribuit. Qui modus remissionis etiam miseri­
cordiae Dei magis consentit.”18

HUGON: “Remissio peccati est effectus secundarius, quem hoc sacramentum
producit, non tantum per accidens, sed et ratione suae institutionis. Omnia enim
sacramenta vivorum possunt per accidens remittere peccatum, sed Extrema Unctio
speciali modo remittit, quasi per se et ratione suae institutionis. Id colligitur ex
verbis S. Jacobi ... et Cone. Trid. ... et ex notione ipsius sacramenti: Nam
sacramentum quod est totius Christianae vitae consummativum debet per se
removere obicem qui hunc finem impedit. Atqui Extrema Unctio est ‘sacramentum
consummativum’, teste Concilio Tridentino. Ergo per se removet obicem peccati,
si illum in subjecto inveniat; ac proinde Extrema Unctio, licet sit sacramentum
vivorum, utpotc medicatio, quae vitam supponit, dici potest etiam secundario
sacramentum mortuorum, quatenus ex sua institutione remittit culpam, si illam
inveniat, dummodo adsit in subjecto vera attritio.”10
CAPPELLO : “Num extrema unctio primam gratiam per se, an per accidens
conferat. Quaestio est potius de verbis, quam de re. Si effectus per se ille dicitur,
ad quem sacramentum primario ordinatur, extrema unctio non per se, sed per
accidens primam gratiam causât. Attamen inter hoc sacramentum et cetera magnum
datur discrimen. Nam ratio et motivum institutionis huius sacramenti fuit etiam
remissio peccati mortalis ideoque in fontibus divinae revelationis expresse memora­
tur; dum e contra, alia sacramenta vivorum, licet gratiam primam interdum con­
ferant obicem non ponentibus, nihilominus remissio peccatorum mortalium non
fuit ratio et motivum institutionis eorumdem. Quare cetera sacramenta vivorum
primam gratiam conferunt secundum genericam tantum suam rationem; extrema
unctio, contra, eam confert secundum specificam suam rationem. Minus exacte
dici videtur causa effectum aliquem producere per accidens, ex cuius intentione
fuit constituta; rectius dicendum, in tali casu effectum per se produci. Quare
accuratior terminologia haec videtur, scii, ut extrema unctio dicatur conferre
gratiam primam per se, at secundario.”20
FR. .1 P. SOLA: “Apprime notandum est, non esse identificandum ‘primario,
per se, proprie' ‘secundario, per accidens, improprie’. Fieri, enim, potest ut aliquid
intendatur per se, sed non primario. Sic in nostro casu, Extrema Unctio proprie,
primario et per se confert gratiam secundam; est. enim. Sacramentum vivorum;
secundario tamen, sed etiam per se, aliquando confert gratiam primam. . . Effectus
secundarius ille est qui intenditur ab ipso Sacramento, sed non ea principalitate
ut necessario obtineri debeat. Non tamen est effectus per accidens (hic, enim, non
intenditur per se, sicut habetur in illis sacramentis vivorum, ut Eucharistia, quae
per accidens, possunt remittere peccata). . . Saepe discrepantiae inter auctores
catholicos pendent a modo loquendi; identificant, enim, aliquando (saltem de
facto) notiones ‘primario’ et ‘per se’, ‘secundario’ et ‘per accidens’; quod, ut
notavimus, perperam fit. . . Quoad remissionem mortalium peccatorum, S.
“ Doctrina theologiae Orientis separati de Sacra Infirmorum Unctione (“Orientalia
Christiana,” n. 74, Romae 1931) 209.
Tractatus dogmatici III (ed. 14, Parisiis 1948) 655.
'Tractatus canonico-moralis de sacramentis, III: De Extrema Unctione (ed. 2, Taurini
1942) 110.

Bonaventura. Scotus. Durandus pluresque alii ante Tridentinum. aiebant non esse
effectum per se Sacramenti Extremae Unctionis, sed tantum per accidens. . .
Valor theologicus [/Zrem]. Est de fide definitum Extremam Unctionem abstergere
reliquias peccatorum, alleviare infirmum, et concedere condicionatam sanitatem
corporis. Remissionem peccatorum mortalium esse effectum per se Extremae
Unctionis est doctrina certa et communis [???]: esse effectum secundarium, est
commune. -*

Attamen praedicta Suaresii ac modernorum distinctio et doctrina
pluribus aliis doctoribus displicet, qui cum antiquioribus Thomistis
et Scotistis docent remissionem peccatorum mortalium esse efiectum
per accidens huius sacramenti, non secus ac ceterorum sacramentorum
vivorum. Ita inter Thomistas praecipue Gonet et Salmanticenses, inter
Scotistas praecipue Hyquaeus, Mastrius, Frassen et Monte]ortino ;
quibus addendi sunt Vasquez, Serarius, Tanner, Holzmann, Sporer,
Mazzotta; ex modernis accensendi sunt Lépicier, Pègues, Diekamp,
Boyer, Garrigou-Lagrange, Lahitton, Piscetta-Gennaro quatenus, etsi
non soleant explicite loqui de effectu per accidens, sed tantum de
secundario vel consequenti, tamen ex una parte tacent de illa Suaresii
distinctione effectus per se primarii et secundarii, quae facta est tam
communis ac veluti classica inter modernos, et ex alia parte quoad
hunc effectum assimilant Extremam Unctionem cum aliis sacramentis
vivorum eumque, sicut S. Thomas, deducunt ex ipsa ratione infusionis
gratiae quae peccata mortalia non compatitur.
VASQUEZ, intelligens de solis venialibus verba Cone. Trid. “Delicta, si quae
sint adhuc expianda . . . abstergit.” scribit: “Constat nomine peccatorum [Con­
cilium] aliud intelligere, quam reliquias, nec de mortalibus hoc est intelligendum.
ut per accidens in attrito, qui se putat contritum remittantur, hic enim effectus
est sub opinione, et assignari deberet in reliquis omnibus, cum tamen non assigne­
tur, loquitur ergo de effectu per se huius sacramenti Concilium et dicit esse
remissionem peccati venialis huius sacramenti rem. hoc est effectum.”22 Ut notatum
est in tractatu De sacr. in genere 227, Vasquez soli Extremae Unctioni inter
sacramenta vivorum concedit hunc effectum remittendi per accidens peccata
mortalia; neque hoc ut certum habet sed. ut hic ait. tanquam “sub opinione.”

GONET: “Extrema Unctio per accidens . . . peccata [mortalia] remittit. Quare
jalstim est quod ait Suarez, proprium esse huic Sacramento remittere peccata,
non quidem per se primo, sicut convenit Baptismo et Poenitentiae, sed per se
secundo. Sacramentum enim vivorum, quale est apud omnes Sacramentum Ex­
tremae Unctionis, non tribuit neque per se primo neque per se secundo, sed
tantum per accidens primam gratiam: ergo neque per se primo, neque per se
secundo, sed per accidens tantum, remittit peccatum.”23

SALMANTICENSES: “Sacramenta non causant per se nisi quod directe sig­
nificant. . . Causare . . . aliquid per accidens non provenit unice, et adaequate
De Extrema Unctione (“Sacrae theologiae summa,” edita ab hispanis patribus S.J.,
t. IV, tract. 4, Matriti 1951) 558-560.
3 In 3 p., q. 87, a. 3, dub. 2, Commentaria ac disputationes in tertiam partem (Lugduni
1631) III 91.
a De sacramento Extremae Unctionis, disp. 2, a. un., §2, n. 14, Clypeus theologiae
thomisticae VI (Parisiis: Vivès 1876) 709.

ex aliqua indispositione [intellige: conditione] subjecti: sed ex eo etiam quod
causalitas non exercetur conformitcr ad institutionem specialem, et finem pro­
prium sacramenti. . . Certum est Extremam unctionem, in quocumque eventu, aut
necessitate adhibeatur, non causare primani gratiam per se . . . hoc est, secundum
suam particularem significationem, et differentiam: quippe quod est sacramentum
viventium, et peculiariter ordinatur ad reparandum vires gratiae, quam in sub­
jecto supponit. Ergo solum potest praestare effectum conferendi primam gratiam,
et justificandi ex conceptu aliquo communi, nempe quia est sacramentum legis
gratiae, de cujus generali ratione est esse causativum gratiae, abstrahendo ab eo,
quod sit prima, vel secunda. Sed manifestum est hanc ipsam communem rationem
sacramenti legis gratiae participare etiam in omnibus aliis viventium sacramentis.
Ergo qua ratione sacramentum Extremae unctionis causât aliquando primam
gratiam, eadem etiam ratione caetera viventium sacramenta possunt illam aliquando
causare. . . Motiva [autem], quae responsio [adversariorum] repraesentat, ut
salvet esse quasi privilegium solius Extremae unctionis inter sacramenta viventium,
quod aliquando causet primam gratiam, nullius fere momenti sunt, ut quae facile
queant aliis viventium sacramentis applicari.”2·*

HYQUAEUS: “Peccatum mortale non deletur per hoc Sacramentum directe,
sed tantum per accidens, quatenus dans gratiam supposita dispositione poenitentis
requisita, tollitur mortale. Neque enim intelligo quod dicit Suarez, hoc Sacra­
mentum delere mortale, non per accidens, neque per se, ex primaria institutione,
sed medio quodam modo, quatenus scilicet institutum est ad tollendum impedi­
mentum gloriae, ut ad ipsam gloriam disponit, ex fine tollere impedimentum
peccati mortalis et venialis.
“Hoc non intelligo, quia finis extrinsecus non dat efficaciam medio, sed medium
ipsum se habet ut causa, per quam acquiritur finis; talis ergo est efficacia Sacra­
menti, qua medium institutum est ad finem, qualem habet ex institutione. Quid­
quid autem habet ex institutione, causât per se et ex opere operato. Unde si non
haberet efficaciam ad delendum mortale ex propria institutione, illud non deleret,
nisi per accidens, accedente bona fide, eo modo quo caetera Sacramenta, quae
dicuntur vivorum, illud tollunt. Si autem ex propria institutione habet illam
efficaciam, jam per se simpliciter tollit, quia gratia sacramentalis, ut datur ad
finem tollendi impedimenti, habet annexam hanc virtutem tollendi impedimentum,
neque aliter Poenitentia aut Baptismus tollunt de facto peccatum per se, nisi
quia dant gratiam ad tollendum hoc impedimentum salutis per se; quod autem
non tollunt ipsum peccatum in eventu et de facto, per accidens est, et ex statu
subjecti, nempe si insit in peccato, quia ad veritatem Sacramenti sufticit per se
dare gratiam quae per se remissiva est peccati.
“Caetera etiam Sacramenta dant gratiam, cui annexa est sublatio impedimenti
peccati mortalis, si ipsa gratia non habet obicem peccati in subjecto. Peto
ergo an peccatum mortale sit obex gratiae hujus Sacramenti? si non sit obex,
ergo habet per se annexam remissionem ejus ex efficacia Sacramenti, ac proinde
potest accedi ad hoc Sacramentum cum conscientia peccati mortalis, non secus
ac ad poenitentiam et Baptismum. Si autem peccatum mortale notum statuit
obicem gratiae, quae datur in unctione, prout de facto statuit, sequitur quod huic
gratiae non sit specialiter talis remissio, nisi ut est annexa gratiae, verbi gratia
Eucharistiae per accidens. Unde quod dicatur hoc Sacramentum disponere ad
gloriam, intelligi debet secundum mensuram et modum suae institutionis, et
non aliter.
“Dices haec sententia est magis pia et fundata in divina misericordia, et com­
mendat efficaciam et reverentiam Sacramenti, magisque inducit homines ad ejus
receptionem et ministrandi sollicitudinem. Respondetur, non debere ita com­
mendari efficaciam ejus, ut contemnantur media salutis necessaria, ut est poeniu De sacramentis in communi, disp. 4, dub. 7, n. 108 sq. et 116sq., Cursus theologicus
XVII (Parisiis 1881) 368 sq., 375.

tcnlia de mortalibus, quia hoc perniciosum esset, et pietati et saluti animarum;
neque ultra regulas praescriptas Scripturae et Conciliorum, in quibus expresse
disponuntur media salutis necessaria, praesumendum est de divina misericordia,
sed sectanda sunt toto conatu quae sunt certa. Nam S. z\ugustinus sub finem vitae
ita commendavit poenitentiam, ut dixerit, neminem, quantumlibet sancte vixerit,
debere egredi ex hac vita sine poenitentia, neque unquam legimus dari aliquam
tertiam naufragii tabulam inter sacramenta. Sufficit autem ut hoc Sacramentum
remittat per accidens mortale ad reverentiam ejus et utilitatem etiam in hoc
specialiter commendandam.”25
FRASSEN : “Sacramentum hoc licet non ordinetur per se ad remissionem pecca­
torum mortalium, ex vi suae propriae institutionis, nihilominus illa remittit per
accidens, quando videlicet infirmus habet ejusmodi peccata, quae bona fide et
invincibiliter ignorat; quamvis enim hoc Sacramentum ordinetur dumtaxat per
se ad conferendam secundam gratiam, idest, ut gratiae sanctificationis augmentum
conferat supponatque hominem a peccato mortali per Sacramentum Poenitentiae,
aut perfectam Contritionem jam purgatum; nihilominus secundario etiam et per
accidens primam interdum gratiam conferre potest et peccata mortalia delere, si
forte Confessio Sacramentalis citra culpam invalida fuit, et alias infirmus se in
statu peccati mortalis esse invincibiliter ignoret, et de illis saltem in genere
attritus sit. . . Per consequens directe et per se dicetur esse Sacramentum
vivorum; ex accidenti tamen, ac veluti indirecte poterit dici quoque remedium et
antidotum mortuorum, ut de aliis quatuor Sacramentis suo loco dictum est. Et
hoc etiam Doctor noster [Scotus] expressit loco citato supra, dum ait, quod
nullus est capax istius Sacramenti digne, nisi sit in gratia; istud enim Sacra­
mentum, non est remedium acquirendi gratiam, quia ad hoc sunt tantum Baptismus
et Poenitentia; quibus verbis significat Doctor, haec tantum duo Sacramenta per
se ordinari ad remissionem peccati mortalis, alia autem quinque indirecte solum
et per accidens, quatenus scilicet gratia habitualis, quam efficiunt, ut sunt Sacra­
menta, est incompossibilis cum peccato mortali.”20

MONTEFORT1NO : “Effectus primarius Unctionis Extremae est gratia habitu­
alis, quatenus habet per se annexam remissionem venialium peccatorum; per
accidens vero et indirecte mortalium. . . Quia [enim] accidere potest, ut quis
putet se omnia facienda fecisse, quo digne poeniteret, et arbitretur se sufficienter
dispositum unctioni invisibili recipiendae, et interim non sit ita, nec coram Deo
justificatus appareat, in hoc casu Unctionis Extremae Sacramentum, sicut et
Eucharistia, delet quoque culpam letalem indirecte et per accidens, quatenus bona
fides suscipientis facit, ne Sacramentum sibi sit mortiferum ob suam indispositionem, quae si ipsum non lateret, rite, et ut oportet disponeretur.”27
?
LEPIC1ER23 loquitur sicut S. Thomas de remissione mortalium tanquam de
effectu “ex consequenti seu secundario,” idque deducit ex eo quod, si sit bona fides,
gratia, quae infunditur ad conferendum robur spirituale, secum non compatitur
peccatum, sicut accidit etiam in Eucharistia et Confirmatione. Quae ratio et com­
paratio ostendunt hunc doctorem talem effectum habere pro accidentali, etsi
hac expressione non utatur.
%

PEGUES eandem rationem et comparationem exhibet: “La plénitude des forces
ne peut être rendue à l’âme que par une communication spéciale de la grâce. . .
Quand cette grâce est causée par le sacrement de l'Extrême-Onction. elle exclut, du
Λ Commentarius in Scotum, In 4 Sent., dist. 23, q. un., Scoti Opera omnia XIX
(Parisiis: Vivès 1894) 31 sq.
'* De sacramento Extremae Unctionis, q. 3, conci. 1, Scotus Academicus X (Romae
1902) 622.
”Suppi., q. 30, a. 1, Joannis Duns Scoti Summa Theologica (Romae 1903) VI 356 sq.
n De Sacramento Extremae Unctionis et de sacramento Ordinis (Romae 1928) 68 sq.

même coup, si besoin était, tout ce qui serait une présence de péchés dans lame
A moins que le sujet ne fût volontairement impénitent, il bénéficie nécessairement
de la loi miséricordieuse qui fait produire à tout sacrement de la loi nouvelle
ou directement [Baptême et Pénitence], ou indirectement [les autres sacrements]
la rémission des péchés.”20

DI EK AM P ubi de Extrema Unctione remissionem mortalium vocat “effectum
ex consequenti,” ubi vero de sacramentis in genere illam relate ad omnia sacra­
menta vivorum vocat simpliciter “effectum accidentalem,” scribens: “Omnia
sacramenta vivorum, s. Eucharistia non excepta, per accidens ad modum sacra­
menti mortuorum operantur, inquantum scilicet in homine peccato mortali onerato,
si tamen bona fide putat se esse in statu gratiae, et attritus sacramentum suscipit,
gratiam sanctificantem reparant. . . St. Thomas hunc effectum accidentalem sacra­
mentorum explicite propugnat (3, q. 72, a. 7; 79. a. 3, etc.)”.30
BOYER,31 etsi tantum loquatur de effectu “secundario, id est ex consequenti,"
illum tamen ut accidentalem habere videtur, cum provocet cum S. Thoma ad ·
rationem infusionis gratiae quae peccatum non patitur. Ceterum signanter tacet
de supradicta distinctione Suaresii, etsi sit tam communis inter modernos.

GARRIGOU-LAGR.l.VGE,2'- etsi remissionem mortalium vocet tantum effec­
tum “secundarium,” tamen in eodem contextu, assimilans illi remissionem veni­
alium, dicit hanc non fieri “per se” per Extremam Unctionem quia ita fit per
Poenitentiam. Unde idem sentit de remissione mortalium.
LAHITTON remissionem mortalium ut accidentalem effectum aequivalenter
proponere videtur, cum scribit: “Ad licite recipiendam E. Unctionem, homo debet
esse in statu gratiae, sed per accidens sufficit attritio. Primum constat ex eo quod
per se et regulariter, E. Unctio est sacramenti Poenitentiae complementum, ideoque
supponit peccata jam remissa. Secundum constat quia effectus remissionis pecca­
torum enuntiatur, licet conditionate, in textu Jacobi. . . Ex hoc vides quod E.
Unctio veluti medium tenet inter sacramenta vivorum et mortuorum, de utrisque
participans. Hinc, si doctrina de attritionis sufficientia ad fructuose suscipienda,
in certis casibus, sacramenta vivorum, est solum probabilior, certa evadit quoad
fructuosam E. Unctionis receptionem.”33 Unicum discrimen quod hic invocatur,
inter Extremam Unctionem et cetera sacramenta vivorum quoad remissionem
mortalium, est gradus probabilitatis et certitudinis in eadem doctrina. Ceterum,
idem auctor, tractans de sacramentis in genere, simpliciter statuit: “Sacr. vivorum
primam gratiam per accidens causant in peccatoribus.”34

SECUN DAM QVAESTION EM quod attinet, scilicet de dispositio­
nibus vel conditionibus in subtecto requisitis ad hoc ut Extrema Unctio
possit hunc secundarium effectum producere, theologi fere conveniunt
in exigendo duas conditiones, primo scilicet attritionem,35 saltem habi” Commentaire français littéral de la Somme Théologique XIX (Toulouse 1930) 576.
Theologiae dogmaticae manuale IV (juxta ed. 9 versionem latinam secundam curavit
A. Hoffmann, Parisiis 1946) 391 ct 26.
11 De Pacnitcntia et de Extrema Unctione (Romae 1942) 412 sq.
; De Eucharistia. Accedunt de Poenitentia quaestiones dogmaticae (Torino 1943) 405.
11 Theologiae dogmaticae theses IV (Parisiis 1932) 225.
” Ibid. 59.
|·
P. De Letter, S.J., loc. cit. (supra, in p. 115), videtur exigere perfectam contri­
tionem. saltem existimatam. Sic saltem ipse interpretatur doctrinam S. Thomae, sequens
aliunde mentem unius vel alterius moderni thomistac (nominatim De Vooght et
Dondainr), qui eandem Angelici interpretationem profert in quaestione de dispositione
requisita ad ipsam sacramentalem absolutionem, quam dicit esse perfectam ipsam con­
tritionem. De qua quaestione confer (ut omittamus ampliores referentias, quae hic

tuaient (qua maior nequit haberi in homine proprie ac vere sensibus
destituto); secundo, bonam fidem, vel, si placet, impotentiam physi­
cam aut moralem acquirendi statum gratiae per actum perfectae con­
tritionis aut per sacramentum Poenitentiae, quae potest contingere
vel ex eo quod quis sit sensibus destitutus, vel ex ignorantia status
peccati (ut si quis invalide receperit absolutionem), vel ex ignorantia
indebitae dispositionis seu solius attritionis (ut si quis putet se esse
contritus et sit tantum attritus). Non desunt tamen discordantes voces.
Primae ac principali conditioni refragatur H. Schell™ quatenus docet
proprie dictam attritionem non requiri in moribundo qui ea sit in­
capax, sed sufficere intentionem suscipiendi sacramenta Ecclesiae, vel
virtualem aversionem a peccato quae continetur in generali voluntate
habituali hominis catholice viventis nec peccato obdurationis contra
Spiritum S. inquinati. In quo casu Extrema Unctio peccata delet tan­
quam quoddam “sacramentum naturae” per se efficax independenter
a Poenitentia. Ratio est tum quia Extrema Unctio est sacramentum
distinctum et independens a sacramento Poenitentiae, quod non ex­
plicaretur si attritio semper ac simpliciter exigeretur; tum quia in
essent extra locum) tum ipsum De Letter, “Two Concepts oi Attrition and Contri tion,” Theological Studies 11 (1950) 3-33, tum H.-F. Dondaine, O.P., “Bulletin
de Théologie. Théologie de la Pénitence,” Revue des Sciences Philosophiques et Théo­
logiques 36 (1952) 656-674.
In hoc altero loco advertimus non leviter excitatam fuisse auctoris iram contra
attritionismum quem nos (“thomiste,” ut ait, “d’intention") defendimus in nostro
tractatu De Poenitentia II. Suggerit autem cl. auctor (p. 657 sq.) nos non satis advertere
rccentiorem progressum opinionum (“Malgré scs immenses lectures, il sc trouve cà et là
dépassé par les travaux modernes”) et. peculiariter in hac quaestione de contritione,
laborare quadam lamentabili "myopia” (sit venia verbo), non distinguentes inter
attritionismum S. Thomae et attritionismum Scoti quem sequi et ipsi S. Thomae tribuere
ridemur, Quibus liceat haec breviter (utut extra locum) adnotare. 1) Recens paucorum
opinio de necessitate perfectae contritionis in justificatione sacramentali non videtur
nobis ita solida aut ita clara (ipse Dondaine ibidem, p. 661, adhuc fatetur: “Nous
aimerions revenir sur ce point, car nous avons eu de la peine à nous faire entendre"),
ut possit sibi ius civitatis reclamare intra pacificos saltem muros currentis disciplinae,
idque ratio fuit quare maluimus eam sub silentio praeterire in scholastico opere
quod edidimus (nec ullum quod sciamus huiusmodi generis opus eam opinionem adhuc
defendere aut suggerere suscepit). 2) Sufficientia attritionis, quatenus saltem excludit
necessitatem perfectae contritionis ad constituendum validum et efficax sacramentum,
est solide fundata ac firmata sive in traditione theologica sive in ipsa doctrina Tridentina;
logice etiam ipsa deducitur saltem ex principiis S. Thomae, nec est merus foetus Scoti,
nisi velimus dicere communem ipsam scholam Thomistarum. saltem posttridentinorum.
sub influxu eiusdem inexplicabilis “myopiac,” ad Scoti sequelam transiisse aut Scoti
principiis inquinatam esse. 3) Sufficientia attritionis cum sacramento ad iustificationem,
nnn necessario contradicit necessitati actus perfectae contritionis ante ipsam infusionem
gratiae; potest enim quis dicere quod sacramentum cum attritione producit gratiam,
simul tempore ac prius natura producendo ipsum actum contritionis, et hoc sensu
faciendo de attrito contritum; potest etiam alius dicere, adhuc in iisdem thomisticis
principiis, in justificatione sacramentali actum contritionis ita una cum gratia produci,
ut eam subsequatur in ordine efficientiae et simul tamen eam praecedat in ordine causae
materialis seu dispositionis. Quae omnia cl. auctor ex ipso nostro opere De Poenitentia
non difficile collegisset, si illud attente legisset.
' Kalholischr Dogmatik III (Paderborn 1893) 629 sq. Cf. eius verba extensive citata
apud Kern, De sacramento Extremae Unctionis (Ratisbonae 1907) 172-174.

Poenitentia ideo attritio semper requiritur quia est pars ipsius sacra­
menti, dum in Extrema Unctione est mera requisita dispositio, a qua
proinde impossibilitas dispensat, dummodo non inveniatur in subjecto
supradicta positiva ac radicalis indispositio peccati contra Spiritum S.;
tum quia non congruit divinae misericordiae ut desit remedium salutis
pro subiecto incapaci eliciendi actum attritionis, nec apparet quomodo
potestas principis huius mundi revera dici possit simpliciter Christo
subiecta si in praedicto casu deficiat remedium victoriae et salutis.
Similem quandam opinionem deprehendebat Suarez apud aliquos
doc tores sui temporis, scribens: “Inquirere . . . potest aliquis quanta
attritio necessaria sit ad effectum hujus sacramenti. Quidam enim
putant majorem hic requiri, quam in poenitentia, quia hoc sacramen­
tum per se non est ita efficax ad effectum hunc, sicut poenitentia. Ita
Palud., in 4 dist. 23, q. 1, art. 3, conci. 3. Alii e contrario minorem hic
sufficere putant, quia attritio non est ita intrinseca sacramento huic,
sicut poenitentiae. Dico tamen eandem omnino requiri, loquendo per
se, de collatione talis effectus, sicut supra dixi in simili comparatione
inter baptismum et confessionem. Quia necessaria est attritio supernaturalis, absoluta, efficax et universalis de omnibus peccatis mortali­
bus commissis, et si has conditiones habeat, sufficit, quantumvis re­
missa sit; ergo in hac dispositione non potest inaequalitas cum ratione
aliqua exigi aut cogitari.”37
Secundae conditioni refragatur unus vel alter theologus modernus,
negans bonam fidem simpliciter requiri, seu docens quod “infir­
mus . . . , quamvis sciat se esse in statu peccati mortalis, non tenetur,
si confiteri nequit, elicere actum contritionis perfectae pro suscipi­
enda Unctione, sed sufficit si saltem habitualiter est attritus”;38 aliis
verbis requiritur bona fides quantum ad impotentiam suscipiendi sacra­
mentum Poenitentiae non vero quantum ad inconscientiam status
peccati et absentiae actus perfectae contritionis. Ratio est quia hoc
sacramentum per se et ex propria institutionis intentione ordinatur,
utut secundarie, ad remittenda mortalia; unde mera attritio sufficit,
cum voto suscipiendi sacramentum Poenitentiae, in casu quo istud
suscipi non queat.
Hanc sententiam in terminis citatis tenet Van-Noort-Verhaar (eam
tribuens ipsi Billot), benigne aspicit Paquet,20 et “improbabilem
omnino dicere non audet” Cappello
*
0
Solet ipsa tribui Billot ut principali auctori (ita a Paquet, Kern.
Op. cit. (supra, in p. 115), n. 26, p. 836.
I
” Van Noort-Vebiiaar, op. cit. (supra, in p. 117) 117 sq.
* Commentaria in Summam Theologicam D. Thomae, De Sacramentis, secunda pars
(Qucbcci 1903) 246.
Loc. cit. (supra, in p. 118).

Van Noort-Verhaar et Cappello) ; attamen hic auctor eam in terminis
non profert, sed potius ambigue loquitur; nam in prima parte textus
mox citandi videtur loqui de solo casu hominis sensibus destituti,
etsi in ultima parte ita assertionem suam generalizet ut inde ansam
praebeat suspicandi ipsum revera tenere eam opinionem quae ei
tribui solet. Scribit enim: “Contingere potest ut infirmus in mortali
exsistens non sit amplius capax suscipiendi in re Poenitentiae sacra­
mentum. puta si sensibus destitutus nequeat, confiteri. Quod si nihilo­
minus sit habitualiter saltem attritus, ea attritione quae omnem
peccandi voluntatem excludat/1 adhuc quidem cum sacramento iustificari potest, sine sacramento non potest. Ad hanc igitur iustificationis
gratiam conferendam, Unctionem Extremam habere efficaciam, in­
cunctanter asserimus. Et licet de aliis etiam sacramentis ut supra
dictum est, idem sentiendum sit, differt tamen ab aliis unctio
infirmorum in duobus. Primo in hoc quod de aliis sacramentis nonnisi
probabiliter id affirmatur, de hoc autem sacramento certissime.
Secundo in hoc quod alias, iustificationis effectus habetur veluti per
accidens, id est supposita bona fide suscipientis qui se existimat in
statu gratiae, cum non sit; hic autem habetur per se et ex proprio
fine sacramenti, non secus ac in duobus sacramentis mortuorum quae
sunt baptismus et poenitentia.”·* 2

CONCLUSIO
Conclusio 1. Remissio peccatorum mortalium per hoc sacramentum fit
non per sc sed per accidens, scilicet eodem modo ac per alia sacramenta
vivorum, etsi certiori ratione.

Probatur 1. EX RATIONE EFFECTUS PER SE.

Effectus per se sacramenti est effectus directus ac specificativus,
qui nempe semper datur per validum sacramentum, obice non obstante,
et, quo deficiente, deficit sacramentum; id patet ex ipsa ratione perseitatis, qua nequit cogitari magis formalis ac directa ratio, nisi
velimus arbitrarie pervertere sensum notionum vel ludere verbis. Atqui
talis non est remissio peccatorum mortalium, ut ex se patet. Ergo
ipsa non est effectus per se, adeoque est effectus per accidens.
Xec valet cum adversariis confugere ad distinctionem inter cficotum
"'Tuta, quia antequam sensibus et usu rationis destitueretur, elicuit actum interiorem
attritionis qui usque nunc habitu perseverat, in quantum non fuit actu contrario
retractatus. Eiusmodi autem actus includit propositum non peccandi de caetero. et ex
conscouenti votum saltem implicitum sacramenti Poenitentiae, sine quo nulli unquam
fideli contingit iustificatio.”
‘ Dr Ecclesiae sacramentis II (Romae 1930) 259.

per se primarium et effectum per se secundarium, qualiter habetur in
sacramento Poenitentiae inter remissionem mortalium et remissionem
venialium. Nam ex ipsa comparatione utriusque sacramenti apparet
eorum discrimen et explicatur etiam nostrum argumentum. Effectus
enim per se sacramenti Poenitentiae non est ipsa remissio peccati
mortalis prout distinguitur a remissione venialis, sed est remissio
peccati ut sic ac veluti in confuso; cum autem ratio peccati conveniat
sive culpae mortali sive veniali, et quidem principaliter mortali et
secundarie veniali, ideo utriusque peccati remissio est effectus per se
illius sacramenti, saltem in secundo gradu perseitatis, et ita ut remissio
peccati mortalis sit effectus per se principalis et remissio venialis sit
effectus per se secundarius; sive enim remittatur mortale, sive remit­
tatur veniale, fit vere remissio peccati, quae est effectus per se,
Poenitentiae, in primo gradu perseitatis.43
Talis autem distinctio applicari nequit inter sanationem reliquiarum
peccati, seu debilitatis animae ex peccatis relictae, et remissionem
peccatorum, prout sunt effectus Extremae Unctionis. Nam effectus
specificativus ac per se huius sacramenti est ipsa sanatio praedictae
debilitatis prout distinguitur a remissione peccatorum, non vero aliqua
ratio communis quae inveniatur in utroque effectu quaeque princi­
paliter conveniat praedictae sanationi animae et secundarie remissioni
peccatorum. Tdque patet tum ex ipsa confessione adversariorum, qui
nequaquam loquuntur de aliqua communi ratione sed de ipsa animae
sanatione, distincta a peccatorum remissione, tanquam de effectu
principali ac specificativo; tum ex eo quod nulla possit huiusmodi
communis ratio proprie assignari: generalissima enim ratio curationis
animae ab omni spirituali morbo, in qua quodammodo conveniunt
abstersio reliquiarum peccati et remissio ipsius peccati, non est proprie
una ratio, sive unitate univoca, sive unitate analoga (sicut unum sunt
peccatum mortale et peccatum veniale), cum reliquiae peccati nihil
habeant in communi cum ipso peccato sed tantum se habeant ut eius
effectus, et quidem adiacens et heterogeneus; tum quia si haec ipsa
generalis ratio curationis ab omni spirituali morbo assumeretur ut
specificus et per se effectus sacramenti, sequeretur quod principalis
effectus non sit abstersio reliquiarum sed ipsa remissio peccati, seu
principalis morbi (sicut principalis effectus Poenitentiae est remissio
mortalium), quod tamen negant ipsi adversarii.
Probatur 2. EX SENSU THEOLOGICAE TRADITIONIS.

Antiqui doctores, a saec. 8 ad saec. 13, passim ac insistenter praerequirunt receptionem sacramenti Poenitentiae, vel saltem actum
° Ct dicta in tractatu Dc Poenitentia I 215 sq., 225 sq., 228,

poenitentiae seu contritionis, ante susceptionem Extremae Unctionis,
et posteriores theologi fere omnes (si nempe excipiatur unus vel alter,
contra quem agetur infra in Conci. 2) dicunt ad susceptionem huius
sacramenti requiri per se statum gratiae nec nisi bonam fidem ab hoc
excusare. lamvero id non sufficienter explicaretur si Extrema Unctio
ex sua ipsius institutione esset per se ordinata ad remittenda peccata
mortalia, etsi de secundaria intentione seu in solo casu quo non
fuerint remissa per Poenitentiam; sicut enim Poenitentia non praerequirit statum gratiae vel bonam fidem eo quod sit praecise instituta
ad remittenda peccata, pari ratione id non requireret Extrema Unctio,
etsi in sua particulari ac restricta provincia. Unde logice procedunt
praedicti pauci theologi moderni in suo, utut falso, asserto quo
docent sufficere attritionem etiam cognitam ut talem.
Theologi, cum agunt de sacramentis in genere, communiter docent
Extremam Unctionem esse unum ex sacramentis vivorum, quae quidem
definiunt per hoc quod sunt per se instituta pro solis vivis et causant
per se solam secundam gratiam nec nisi per accidens primam gratiam.
Hoc autem non congruit sententiae adversariorum qui, cum agunt
particulariter de Extrema Unctione, dicunt hoc sacramentum per se
remittere peccata mortalia, etsi secundario; ex hoc enim sequeretur
Extremam Unctionem esse sacramentum mortuorum eamque per se
causare primam gratiam, etsi secundario seu in solo casu peculiaris
necessitatis infirmi cui contigerit peccata mortalia nondum fuisse
remissa. Scimus quidem quosdam adversarios ad hanc sequelam quasi
reluctanter et ambigue descendere, dum omni modo sese torquent
ut possint tribuere Extremae Unctioni quandam secundariam vel
attenuatam rationem sacramenti mortuorum, inde parturientes hybridum quoddam sacramentum quod sit. iuxta casum, vivorum simul
ac mortuorum." sed ex hoc ipso manifeste ambiguitatem et labilitatem
suae positionis ostendunt.
Ratio autem, quam adversarii ex ipso sensu Traditionis et Ecclesiae
afferunt, scilicet explicita et constans attributio remissionis peccatorum
huic sacramento in ipsis verbis lacobi, in multis Patrum et doctorum
testimoniis, in ipso Cone. Trid. et in ipsa formula sacramentali, non
magis probat quam certitudinem huius effectus, et quidem maiorem
quam relate ad alia vivorum sacramenta, non vero ipsum modum
quo hic effectus producitur, scilicet quod producatur per se.
“ Wirceburgenscs: “Sacramentum mortuorum secundum quid et cum particula re­
stringente ad certos casus.” Billot: “Extrema Unctio est annumeranda, per se loquendo
lie. non simpliciter et sub omni respectui inter vivorum sacramenta”; Lehmkuhl:
“Extrema Unctio Iest 1 secundarie sacramentum mortuorum”; llugon: “Extrema Unctio,
licet sit sacramentum vivorum, dici potest etiam secundario sacramentum mortuorum”;
Lerchtr: "Unctio quasi medium locum inter sacramenta vivorum et mortuorum tenet.”
Similia dicunt Bucccroni, Priinintcr, Conte a Coronata, et alii.

Ex verbis lacobi et Cone. Trid. nihil deduci potest nisi quod, si
adhuc sint peccata mortalia, haec per hoc sacramentum remittuntur;
imo ex ipsa conditional! ratione huius remissionis deduci potest ipsam
non esse effectum per se, quemadmodum deducitur eam non esse effec­
tum principalem. Idque satis indicat Catechismus Cone. Trid. (cit.
in p. 16 sq.) cum ait tantummodo Baptismum et Poenitentiam, non
vero Extremam Unctionem, “primario loco” et “vi sua” remissionem
mortalium efficere; si enim Extrema Unctio hanc remissionem non
efficit “vi sua,” eam efficit vi alterius, seu non per se et ex propria
ordinatione, sed per accidens et ex concomitanti ratione ipsius gratiae,
quam per se producit quaeque est incompossibilis cum mortali peccato.
Emphatica ipsa verba Traditionis de remissione peccatorum per hoc
sacramentum intelligenda sunt cum grano salis et iuxta contextum
tum particularem tum generalem; nam ipsa expressio “remissio pec­
catorum” est de se ambigua et assumere potest tum sensum valde
generalem cuiuslibet defectus cum peccato connexi, tum unum vel
alium sensum particularem ipsius peccati, vel reliquiarum peccati,
vel poenae temporalis; ceterum, si indiscrete vis verborum premeretur,
sequeretur remissionem peccatorum esse non solum effectum per se
sed etiam principalem, ut quidam theologi de facto deduxerunt/
*
Pariter inepte ab adversariis invocantur verba formae sacramentalis
(“Indulgeat tibi Dominus quidquid deliquisti”); nam, si haec nimis
premerentur, sequeretur remissionem peccatorum esse etiam effectum
principalem, quod tamen ipsi adversarii negant contra alios doctores
hanc conclusionem inepte deducentes, ut ostendimus supra (p. 84 sq.).
Probatur 3. EX ADAEQUATA DISTINCTIONE INTER EX­

TREMAM UNCTIONEM ET POENITENTIAM.

Si Extrema Unctio remitteret peccata per se, utut secundario et in
aliquo particulari casu, non adaequate distingueretur a Poenitentia,
nec esset merum complementum sed potius supplementum Poeni­
tentiae. seu quoddam subrogatorium et vicarium sacramentum remis­
sionis pro peculiari casu necessitatis infirmorum, ac ita periret uni­
versalis et simplex ordinatio sacramenti Poenitentiae ad remittenda
peccata post Baptismum commissa.
Sic concidit theologica ratio quam adversarii solent in suum favorem
invocare ex hoc ipso quod Extrema Unctio sit per se complementum
Poenitentiae: confundunt enim complementum cum supplemento.
Extrema Unctio est per se merum complementum Poenitentiae, qua­
tenus spiritualem curationem incoeptam per hoc sacramentum ulterius
perficit, abstergendo nempe reliquias peccati seu animi spiritualem
“ Cf. dicta in p. 37 sq.. 84.

debilitatem; nonnisi vero per accidens ipsa, sicut cetera vivorum
sacramenta, esse potest etiam supplementum Poenitentiae, auferendo
scilicet ipsa peccata ratione collationis gratiae sacramentalis quae
est incompossibilis cum culpa mortali.
Probatur 4. EX PARITATE CUM CETERIS SACRAMENTIS

VIVORUM.
Primo, in Traditione Patrum et in documentis Ecclesiae Extrema
Unctio parificatur Eucharistiae quoad effectum remissionis pecca­
torum; nam etiam de Eucharistia Patres frequenter aiunt eam vivi­
ficare mortuos, expellere morbos spirituales (Cyrillus Alex., In Joan.
4. 47), abstergere omnem spurcitiam (Damascenus, De fide orth. 4.
14), Cone. Trid. in ipso can. 5 sess. 13 docet eam remittere peccata
(“Si quis dixerit, vel praecipuum fructum sanctissimae Eucharistiae
esse remissionem peccatorum, vel ex ea non alios fructus provenire,
A.S.”), Liturgia in oratione pro vivis et defunctis (Postcommunio)
habet: “Purificent nos . . . Deus, sacramenta quae sumpsimus; et . . .
praesta; ut hoc tuum sacramentum ... sit ablutio scelerum ... sit
. . . remissio omnium delictorum.” lamvero, Eucharistia nonnisi per
accidens remittit mortalia, fatentibus ipsis adversariis qui nihil amplius
ex praedictis documentis deducunt. Ergo idipsum de Extrema Unctione
dicendum ac concludendum est. Nec magis deduci potest ex eo quod
testimonia de remissione peccatorum per Extremam Unctionem sint
frequentiora fortasse ac signantiora, tum quia magis vel minus non
mutat speciem, tum quia proprius ac specificus effectus Extremae
Unctionis, seu abstersio reliquiarum peccati, magis accedit ad rationem
remissionis peccatorum, cum sit quoddam illius complementum, ac
ideo facile potuit sub generali ac confusa expressione remissionis
peccatorum comprehendi.
Secundo, in traditione posteriorum theologorum Extrema Unctio
parificatur aliis sacramentis sub communi appellatione et notione
sacramenti vivorum, quibus competit per se conferre secundam gratiam
et nonnisi per accidens primam gratiam peccatorum remissivam. Ergo
etiam Extrema Unctio, sicut cetera, nonnisi per accidens remittit
peccata mortalia, et inconsequenter se gerunt adversarii aliter sen­
tientes, ut supra dictum est. Propterea, ut ostensum est supra (p.
112 sqq.), antiqui theologi simpliciter et absque distinctione pacifi­
cant Extremam Unctionem ceteris sacramentis vivorum, nominatim
Eucharistiae, quoad effectum remissionis mortalium, assignantes etiam
communem rationem, seu proximum fundamentum, unde talis effectus
procedit, scilicet ipsam gratiae infusionem quae praesentiam mortalis

peccati non compatitur; nonnisi autem post Cone. Trid., praecipue
opera Suaresii. introductum est discrimen inter Extremam Unctionem
et cetera sacramenta vivorum et vulgata est commoda illa sed parum
apta distinctio, qua quidam moderni tantopere delectantur, inter effec­
tum per se primarium et effectum per se secundarium sacramenti
Extremae Unctionis.
Tertio, Nullus est casus, inter eos in quibus theologi communiter
dicunt Extremam Unctionem remittere peccata mortalia, in quo
cetera etiam sacramenta vivorum ea remittere non possint. Hoc
autem satis evidens signum est praedictum effectum pariformiter, seu
eadem secundaria et accidentali ratione, omnibus sacramentis vivorum
competere. Septem quidem casus adduci solent in quibus Extrema
Unctio remittit relicta peccata mortalia.
Primus casus est si infirmus ex ignorantia vel oblivione, vel physica
aut morali impotentia, omiserit quaedam peccata in praecedenti con­
fessione. Attamen, hic casus est ineptus, quia, cum agatur de peccatis
commissis ante confessionem fructuose susceptam, ea omnia remissa
manent per ipsam absolutionem nec quidquam relinquitur quod
remitti possit sive per Extremam Unctionem sive per alia sacra­
menta vivorum.
Secundus casus est si infirmus post suscepta sacramenta Poeniten­
tiae et Eucharistiae incidat in peccatum mortale et id ignoret.'® lam­
vero. in hoc casu etiam alia sacramenta vivorum, nominatim Eucha­
ristia, auferunt peccata mortalia.
Tertius casus est si infirmus praedicta duo sacramenta non rite
susceperit, puta ob defectum sufficientis dispositionis seu contritionis
vel ob defectum ministri qui fortasse invalide absolverit, idque ignoret
putans se justificationem accepisse. lamvero, in hoc casu etiam alia
sacramenta vivorum abstergunt peccata mortalia.'7
‘’Casus possibilis csl: Potest enim accidere ut quis vel ob causam physicam, puta
mentis perturbationem ex vehementia morbi, vel ob causam moralem, puta ob ineptum
iudicium circa gravitatem alicuius culpae aut quia agitur de voluntario indirecto ex
negligentia seu omissione, non sit conscius de statu peccati aut de eo non cogitet. De
hac ultima causa scribit Garrigou-Lagrange .· “Praesertim propter voluntarium indirectum,
ncgligentiae seu omissionis, aliquis potest esse ‘in peccato mortali, cujus conscientiam
et affectum non habet’ (3 p.. q. 79. a. 31. Sic S. Paulus dicit I Cor. IV. 4: ‘Nihil enim
mihi conscius sum. sed non in hoc justificatus sum’. In commentario in hanc Epistulam
S. Thomas dicit: ‘Id est: non habeo alicujus peccati mortalis conscientiam. . . Sed non
in hoc justificatus sum: id est, non sufficit ad hoc quod me justum pronunciem. quia
possunt aliqua peccata in me latere, quae ignoro, see. illud: Ps. “Delicta quis intelligit?”
et in libro Job, IX, dicitur: “Et si simplex fuero, hoc ipsum ignorabit anima mea”’.
Unde S Paulus concludit ibidem ‘Qui autem judicat me, Dominus est’” (of> cit. [supra,
in p. 1’21 201).
‘: Peculiariter de Eucharistia scribit S. Thomas: “Potest . . hoc sacramentum operari
remissionem peccati . . etiam perceptum ab eo qui est in peccato mortali, cuius con-

Quartus casus est si infirmus sit sensibus destitutus, habens simul
et peccatum mortale et attritionem habitualem ex praecedenti actu
attritionis relictam, in quo casu sacramentum Poenitentiae non
prodest, iuxta thomisticam et communiorem sententiam (cum prorsus
desit materia sacramenti seu actus poenitentis, etsi soleat dari abso­
lutio conditionata sub praesumptione alicuius imperceptibilis actus
contritionis et confessionis), prodest vero iuxta omnes sacramentum
Extremae Unctionis ob impossibilitatem recipiendi sacramentum
Poenitentiae vel eliciendi actum contritionis iustificativae. lamvero,
in hoc casu etiam alia sacramenta vivorum abstergunt peccata mor­
talia, si quando tali infirmo sensibus destituto conferantur.

Quintus casus est si infirmus, incidens in peccatum mortale post
susceptam absolutionem vel quomodolibet existens in peccato mor­
tali idque sciens, elicit actum doloris quem ipse putat esse perfectam
contritionem quaeque tamen de facto est mera attritio. lamvero, in
hoc casu non solum Extrema Unctio sed etiam cetera sacramenta
vivorum remittunt peccata mortalia, ratione nempe contritionis puta­
tivae seu bonae fidei quae obicem expellit.

Sextus casus est si infirmus, constitutus in peccato mortali, sciat
cum morali certitudine actum doloris, quem elicere conatur, non esse
nisi imperfectam attritionem, nec possit iterum confiteri ante suscep­
tionem Extremae Unctionis, puta ob periculum iacturae proprii
honoris inhaerens ipsi immediatae iterationi confessionis vel quia
sacerdos iam unctiones incoeperit aut ianiiam sit incoepturus. In hoc
casu, potius problematico et minus practico, utut non impossibili, quem
auctores explicite non proponunt, dubium videri potest an Extrema
Unctio fructuose suscipiatur ac consequenter remittat peccata mor­
talia. Affirmativa quidem responsio probabilis videri potest ex eo quod,
etsi non habeatur proprie bona fides, adest tamen bona dispositio
voluntatis quae, copulata cum conatu procurandi perfectam contri­
tionem et cum morali impossibilitate eam eliciendi, aequivalet bonae
fidei quantum ad eius sacramentalem efficaciam, cum ipsa bona fides
ex morali impossibilitate eliciendi perfectam contritionem vim suam
derivet; potest enim et hic accommodari theologicum effatum “Facienti
quod in se est. Deus non denegat gratiam [sacramenti]” vel illud
“Voluntas pro facto reputatur.” Attamen probabilius respondendum
est negative quia, etsi habeatur bona voluntas seu conatus perfectae
contritionis, deficit tamen proprie dicta bona fides seu inconscientia
de absentia requisitae contritionis, hic autem defectus videtur esse proscientiam ct affectum non habet. Forte enim primo non fuit sufficienter contritus, sed
devote ct reverenter accedens, conscquetur per hoc sacramentum gratiam caritatis, quae
contritionem perficiet et remissionem peccati” (3 p., q. 79, a. 3).

prius obex sacramentorum vivorum quae, utpote pro solis vivis per se
instituta, nonnisi ab eo qui se reputat vivus, scienter et volenter
suscipi debent. Ceterum, quomodolibet res iudicetur quoad Extremam
Unctionem, eodem modo et ob eandem rationem indicanda erit quoad
cetera vivorum sacramenta.

Septimus casus est si infirmus, sciens ac volens, suscipit Extremam
Unctionem cum sola attritione nec conetur elicere actum perfectae
contritionis, ita ut nec praedicta bona fides nec impotentia inter­
veniat. Si in hoc casu Extrema Unctio remitteret peccata mortalia,
ut quidam pauci admittunt, haberetur discrimen inter ipsam et
cetera sacramenta vivorum, quibus ab omnibus theologis denegatur
vis remittendi peccata in praedictis conditionibus; attamen id com­
muniter a theologis etiam Extremae Unctioni denegatur, et merito
quidem, ut ostendetur in sequenti Conclusione. Ac proinde hic casus
non est ad rem.

Ex dictis igitur sequitur nullum esse essentiale discrimen inter
influxum Extremae Unctionis et influxum ceterorum sacramentorum
vivorum quoad remissionem mortalium peccatorum. In omnibus scili­
cet haec remissio fit per accidens et ex consequenti, seu non tam vi
sacramenti quam vi gratiae per sacramentum productae, vel, ut
alii dicunt, non iuxta specificam rationem huius vel illius sacramenti
sed juxta genericam rationem sacramenti. Totum discrimen est in
certitudine doctrinae vel, si placet, in soliditate fundamenti ex quo
haec generalis doctrina de accidentali remissione peccatorum mor­
talium per sacramenta vivorum deducitur; nam quoad Extremam
Unctionem ea multo certior est, cum ex ipsis fontibus revelationis et
ex Ecclesiae documentis de ipsa Extrema Unctione immediatius ac
firmius deducatur, quoad cetera vero sacramenta minus certa est ac
potius per rationem theologicam ex doctrina de generica efficacitate
sacramentorum in non ponentibus obicem cum solida probabilitate
eruatur, ut in tractatu De sacr. in genere 299-233 ostensum est.
Conclusio 2. Remissio peccatorum mortalium per Extremam Unctionem
non fit nisi sub duplici conditione attritionis et bonae fidei.
Probatur 1" pars, quod nempe requiritur attritio.

1. Sine poenitentia nequit, saltem de facto seu in praesenti ordine
Providentiae, fieri iustificatio seu remissio peccati, ut ostensum est
in tractatu De Poenitentia I 478-484, IV 10-15 et docetur a Cone.
Trid. (sess. 14, cap. 4 de contritione); attritio autem est minimum

cogitabile in linea verae poenitentiae, ut dictum est in eodem tractatu
II 27.
Ceterum generalis voluntas catholice vivendi et intentio suscipiendi
sacramenta, quae invocatur a Schell, nullo modo attritio vocari
possunt; nam attritio, iuxta Cone. Trid. {ibid.) est sola voluntas
repugnans peccato, cuius absentia stare potest cum utraque illa
generali intentione catholice vivendi et sacramenta suscipiendi, ac
propterea in eodem tractatu De Poenitentia II (Index analyticus, v.
Intentio) diximus intentionem suscipiendi sacramentum Poenitentiae
non sufficere sive ad eius fructum sive ad eius valorem. Nec absentia
sic dicti peccati in Spiritum S. quidquam confert ad convertendam
praedictam generalem voluntatem in quandam attritionem seu dolorem
de ceteris peccatis quibus homo inquinatur quibusque adhaeret donec
ea in seipsis non retractaverit.
Ex hoc capite, quatenus opinio Schell dissonat a praedicta doc­
trina Cone. Trid. declarantis necessitatem contritionis et hanc definien­
tis per odium peccati et propositum non peccandi, non immerito
a quibusdam theologis iudicatur non tuta aut etiam erronea. Sola
notionum confusio et affirmationum varietas, quibus tota doctrina
huius auctoris scatet, ipsum excusare potest a praedicta censura, qui
ceteroquin suam ipsam sententiam laudabiliter retractavit.

2. Nisi vera attritio in Extrema Unctione requireretur ad remis­
sionem peccatorum mortalium, hoc sacramentum sub hac saltem
ratione superaret ipsa sacramenta mortuorum Baptismi et Poenitentiae
essetque sacramentum mortuorum per excellentiam.

3. Tres rationes a Schell adductae (supra, p. 123) nihil ei prosunt.
Primo, ex eo quod Extrema Unctio sit sacramentum distinctum ac
independens a Poenitentia non sequitur in ea non requiri attritionem,
sicut id non sequitur quoad ipsum Baptismum. Ceterum, quoad hunc
effectum remissionis culpae Extrema Unctio necessario dependet tum
ab actu poenitentiae, sicut Baptismus et ipsum sacramentum Poeni­
tentiae, cum sine actu poenitentiae iustificatio fieri non queat, tum
a sacramento Poenitentiae, secus ac Baptismus, quia remissio peccati
post Baptismum commissi est principalis et specificus effectus sacra­
menti Poenitentiae, nec nisi secundario fieri potest ab Extrema Unc­
tione quae ideo exigit in subiecto votum illius sacramenti. Secundo,
ratio quare in sacramento Poenitentiae exigatur attritio non est tantum
quia haec est pars constitutiva sacramenti, sed etiam quia sine attri­
tione seu poenitentia nequit homo iustificari, ut patet in ipso Baptismo
in quo requisita attritio nullatenus est pars sacramenti. Tertio, divina
Providentia per institutionem sacramentorum et per generalem colla­

tionem gratiae sufficientis, quae omni facienti quod in se est non
denegatur, sufficienter consuluit omnium saluti; quod autem in aliquo
casu homo constituatur de facto in impossibilitate fructuose susci­
piendi hoc sacramentum, per accidens est ac refunditur tum in
culpam ipsius subiecti quod ad talem impossibilitatem indirecte
saltem se disposuit tum in ordinarium cursum causarum naturalium
quem ordo sacramentorum non supprimit nec impedit. Similis casus
angustiae accidere etiam potest habenti attritionem et tamen sacra­
mentum ipsum sive Extremae Unctionis sive Poenitentiae suscipere,
aut perfectam contritionem elicere, non valenti, ut dictum est in
tractatu De Poenitentia II 230.
Ceterum, ut ibidem addidimus, convenit divinae Bonitati ut in
utroque casu, saltem ubi peculiaris bona voluntas subiecti non defuerit,
res ita disponat ut ipsum ad iustificationem quomodolibet adducatur
sive per opus operantis contritionis sive per opus operatum sacramenti,
puta, ut infirmus qui, ob defectum attritionis, Extremam Unctionem
valide et infructuose susceperit, usum rationis recuperet quamdiu
sufficit ut eliciat sufficientem attritionem ad recuperandum statum
gratiae per sacramenti reviviscendam.
Et in hoc sensu, veluti opinando potius de influxu divinae Bonitatis quam
affirmando influxum ipsius sacramenti, admitti potest sequens animadversio, qua
KER.V suam impugnationem sententiae Schell emollire conatur: “Quamvis sen­
tentia modo excussa minime possit admitti, tamen censeo, verum et pium esse
motivum, quod Schell ad eam asserendam induxit, atque existimo, eum non pauca
adducere momenta digna, quae a theologis serio perpendantur. Consideremus
casum, quem maxime prae oculis habet. Aliquis homo, qui generatim religiose
vixit, ex infirmitate graviter est lapsus, sed statim sibi proposuit sinceram et
rectam confessionem. At priusquam propositum exequeretur et etiam priusquam
attritionem eliceret, inopinato apoplexia tactus vel alius morbi insultu occupatus
usu rationis, secundum cursum naturae irreparabiliter est privatus. Sola Extrema
Unctio ei administratur, de cuius valore ob animi dispositionem aegroti habitualem
dubitare non licet. Igitur ab Ecclesia efficaciter est repositus in manu misericordiae
infinitae ideoque per se habet ius ad indulgentiam divinam.43 Non ponit per
habitualem affectum ad peccatum impedimentum, quin percipiat influxum miser­
entis Dei, cui alioquin non deest potentia eum iuvandi. Nonne durum est dicere,
talem hominem ob solam culpam theologicam nondum actu retractatam nullum
prorsus fructum ex sacramento piissimae misericordiae divinae percipere et sine
ulla spe salutis aeternae damnationi esse addictum, idque quamvis supernaturale
remedium maxime ob necessitates, quae in hora mortis hominem Christianum
urgere possunt, a Redemptore et Salvatore animarum sit institutum? Multo magis
pietati congruit opinari. Deum talem hominem suae misericordiae per validam
susceptionem sacramenti ad hoc ordinati commissum non abicere, sed speciali suo
*' Ut sequitur ex toto contextu videtur hic Kcrn loqui dc vero iure ad auxilium (puta
ad lucidum intervallum obtinendum), fundatum seu collatum ab ipso sacramento. In
quo quidem dissidendum nobis est. Nam sacramentum valide et infructuose susceptum
confert quidem ius ad fructum sacramenti (in hoc casu ad remissionem peccatorum),
supposita tamen dispositione seu remoto obice qui est defectus attritionis, non vero
confert ius ut auferatur obex, seu ut Deus det infirmo lucidum mentis intervallum cum­
que sic adiuvet ad eliciendam attritionem.

influxu cursum morbi ita dirigere, ut aegrotus usum rationis recipiat, quantum
requiritur, ut sufficientem actum doloris adiuvante gratia elicere valeat. — Con­
cilium provinciale Eboracense celebratum a. 1466 statuit:’" ‘Si contingat eis
[aegrotis] phrenesi vel quacunque alienatione mentis laborare, si ante alienationem
erant de sua salute solliciti, consulimus, nihilominus eis hoc sacramentum fiduci­
aliter ministretur. Credimus enim et experimento didicimus, quantumcunque
phrenetico, si tamen sit praedestinationis filius, ipsius susceptionem vel ad
habendum dilucidum intervallum vel saltem ad spirituale gaudium sive commodum,
utpote ad augmentum gratiae, profuturum.’ Cum etiam ad habendum spirituale
gaudium vel commodum, quo obtineatur augmentum gratiae, requiratur ut homo
mentis sit compos, ‘dilucidum intervallum’, quod phreneticus ope Extremae Unc­
tionis sub indicata a memorata synodo condicione consequitur, nequit esse nisi
lacullas acquirendi statum gratiae et per eum beatitudinem aeternam "50

Probatur 2“ pars, quod nempe requiratur etiam bona fides, nec suffi­

ciat attritio.
Si sola attritio sufficeret nec requireretur bona fides, Extrema
Unctio esset proprie et simpliciter sacramentum mortuorum, non
minus quam Baptismus et Poenitentia, simulque detraheretur abso­
lutae necessitati sacramenti Poenitentiae quoad omnia peccata post
Baptismum commissa. Neque hoc essentiale discrimen inter Poeni­
tentiam et Extremam Unctionem salvatur dicendo quod per Extremam
Unctionem remissio mortalium cum sola attritione fit tantum ex
secundaria intentione et in solo casu necessitatis, in quo non possit
suscipi Poenitentia, et quidem fit cum voto istius sacramenti: nam
quod fiat de secundaria aut primaria intentione, vel semper aut in
uno casu, rem essentialiter non mutat, cum agatur de plus et minus,
quousque non adhibeatur alterum medium, quod manet praeter sacra­
mentum ad statum gratiae acquirendum, scilicet perfecta contritio,
prout exigitur a ratione sacramenti vivorum; votum autem sacramenti
Poenitentiae inane esset, cum adsit facultas acquirendi iustificationem
per aliud medium perfectae contritionis quae quidem influit ex ipso
voto sacramenti.
Ratio autem ab adversariis invocata, quod nempe hoc sacramentum
per se, etsi secundario, sit ordinatum ad remittenda mortalia, negata
est supra in Conci. 1 (p. 125), ubi tamen contra adversarios
illius partis admisimus (p. 12 7) quod si ea ratio concedatur, scilicet
Extremam Unctionem non per accidens sed per se remittere haec
peccata, facile ex ea sequeretur non requiri bonam fidem in susci­
piente hoc sacramentum cum vera attritione, et adversarios praesentis
Conclusionis logice in suam sententiam descendere. Imo, ex eadem
ratione contra hos ipsos videtur ulterius sequi quod nec requireretur
ipsum votum sacramenti Poenitentiae; nam si Extrema Unctio per
“Harduin, Coll. Cone. IX, 1479.
Dr sacramento Extremae Unctionis (Ratisbonae 1907) ISI sq.

se ordinatur ad remittenda mortalia, etsi secundario et in particulari
casu, ex suo iure id facit, nec ideo est unde mendicare debeat ordinem
et votum alterius sacramenti.

Ex dictis igitur sequitur quod ad hoc ut Extrema Unctio remittat
peccata mortalia requiritur: primo, vera et proprie dicta attritio,
saltem habitualis (seu aliquando iam elicita, nec subinde retractata);
secundo, bona fides, quo nomine intelligitur impotentia eliciendi per­
fectam contritionem aut suscipiendi absolutionem, vel inconscientia
de statu peccati aut de defectu perfectae contritionis,51 iuxta dicta
superius (p. 130 sq.) ubi de secundo, tertio, quarto, et quinto casu;
tertio, votum sacramenti Poenitentiae, cui voto necesse est satisfacere,
data opportunitate, per confessionem ipsorum peccatorum per Ex­
tremam Unctionem remissorum, non secus ac satisfaciendum est voto
eiusdem sacramenti contento in actu perfectae ac iustificantis
contritionis.
ART. 14. Utrum Remissio Peccatorum Venialium Per Hoc
Sacramentum Fiat Mediate Tantum, Nec Ad Eam Requiratur
Attritio {Suppi., q. 30, a. 1, corp, et ad 2; 3 p., q. 65, a. 1, ad 8; De Malo,
q. 7, a. 11, ad 14).

STATUS QUAESTIONIS
Sicut relate ad remissionem mortalium, ita et hic duae a theologis
agitantur quaestiones, altera de ipso modo remissionis, utrum scilicet
fiat immediate an mediate, altera de requisita dispositione, utrum
scilicet requiratur attritio an sufficiat inferior quaedam dispositio.

PARS NEGATIVA et PARS AFFIRMATIVA
QUOAD PRIMAM QUAESTIONEM theologi eodem modo
logice dividuntur ac in quaestione de modo quo peccata venialia remit­
tuntur per ipsum sacramentum Poenitentiae, quam agitavimus in
tractatu De Poenitentia IV 498 sqq. (cf. praecipue 502-506).
PRIMA SENTENTIA (sat communis extra scholam thomisticam),
quam tenent Suarez, Vasquezfi- Tanner, Lugo, Clericatus, Silvius,
”Quidam, ut Kern (op. cit. [supra, in p. 117] 176), Cappello ct Lerchcr addunt
ignorantiam seu errorem circa obligationem eliciendi actum perfectae contritionis (ut si
infirmus veram existimet sententiam adversariorum eamque in praxi velit applicare).
Attamen, ex una parte error circa requisita ad fructum sacramenti non valet illorum
defectum compensare (sicut si quis erronee putaret solam attritionem in aliquo casu
sufficere ad iustificandum extra sacramentum, non ideo iustificaretur) et ex alia parte
non licet sacramentum exponere infructuositati.
u Ut dictum est in tractatu De Poenitentia IV 504, in quaestione de remissione

Laureatus, et quidam inter Scotistas, ut Ilycpiaeus, Montejortino et
Mastrius (iuxta mentem quidem Scoti et congruentius cum sua doc­
trina de effectu principali Extremae Unctionis consistente in ipsa
venialium remissione; quibus tamen refragantur alii Scotistae,
sequentes potius doctrinam Bonaventurae, de qua infra), docet
Extremam Unctionem remittere venialia immediate, sicut remittit
mortalia, quatenus nempe influxus sacramenti terminatur immediate
ad ipsam deletionem venialium, non vero ad solam productionem
vel excitationem actus contritionis aut charitatis, quo mediante venialia
deleantur. Ad hanc sententiam reducitur quaedam emollita ac hybrida
opinio moderna, a Kern introducta et a Kilkcr, Spicii et Cappello
amplexa, iuxta quam Extrema Unctio remittit quidem venialia immedi­
ate, sed, si ob defectum dispositionis nequit immediate remittere,
tollit ea mediate, seu producendo ipsam requisitam dispositionem.
SUAREZ: “In modo . . . explicandi hanc sententiam est diversitas inter . . .
auctores. Nam quidam eorum asserunt hoc sacramentum non delere peccata
venialia, nisi excitando actum displicentiae, vel amoris, qui sit sufficiens forma,
vel dispositio ad expellenda talia peccata, quia cum sint actualia, et per con­
versionem voluntatis commissa, non possunt nisi contrario motu deleri. Eatenus
ergo sacramentum hoc institutum dicitur ad remittenda haec peccata, quatenus
virtute illius, et ex opere operato datur homini sufficiens auxilium, quo possit
elicere motum expellentem venialia peccata. Ita fere Dur., Bonav., et insinuat
Viguer., in Summ., c. 16, § 5, vers. 4. Alii simpliciter asserunt sacramentum hoc
remittere haec peccata per se et immediate, dummodo homo non habeat obicem,
id est, complacentiam actualem, vel virtualem in tali peccato, etiamsi non habeat
dispositionem per se sufficientem ad expellendum tale peccatum, nec sacramentum
illam excitet, quia satis est quod gratiam conferat, ex divina institutione ordinatam
ad hunc effectum remittendi tale peccatum. Et qui ita sentiunt, magis consequenter
loquuntur, ut recte significavit Palud., dist. 23, q. 4, n. 7, et ibi Capr., quaest,
1, art. 3, ad 2, 4 et 5, contra 2 conclusionem. Et facile intelligi potest ex his
quae supra diximus de remissione venialium peccatorum, et in sequentibus etiam
exponemus.”53
Inferius autem haec addit: “Unde obiter colligo . . . [quod] quando per hoc
sacramentum peccata venialia remittuntur, id non fit fier solani excitationem devo­
tionis, sed immediate per efficaciam ipsius sacramenti. Alioqui oporteret ibi
intervenire aliquam mutationem interioris actus imperfecti, et per se insufficientis
ad remissionem peccati venialis, in alium perfectiorem, qui per se sufficiat; haec
autem mutatio est aeque conficta, et easdem difficultates habet, de quibus suffi­
cienter dictum est supra in generali disputatione de remissione venialium pecca­
torum ex opere operato; ubi etiam exposuimus, quae dispositio necessaria sit ad
hanc remissionem, et an omnia, vel aliqua tantum venialia peccata per sacramenta
tollantur, quae omnia ad hoc sacramentum applicari possunt.”84
Quae autem docet in illa generali disputatione (Disp. 12, sect. 1) ad quam
remittit, retulimus in tractatu De Poenitentia IV 502 sq.
venialium per sacramentum Poenitentiae Vasquez, cum Arauxo et probabiliter cum
D. Soto, proponit quandam sententiam mediam quae tamen ab ista non essentialiter
differt.
“In 3 p., q. 84 sqq., Disp. 41, s. 1, n. 2, Opera omnia XXII (ed. C. Bcrton, Parisiis:
Vives 1866) 828.
“Ibid., n. 21, p. 835.

r

138

»1 iwiiivtfy.. 1/·.

DE CAUSIS EXTRINSECIS EXTREMAE UNCTIONIS

LUGO: “Videatur Vasquez in praesenti art. 3, dub. in, ubi bene probat cum
communiori sententia, hunc effectum provenire immediate ab hoc sacramento,
et non solum quatenus excitat actum fervoris, vel devotionis in aegroto; concilia
enim et sacra Scriptura, quae tribuunt huic sacramento remissionem peccatorum,
non aliter videntur eam illi tribuere, quam sacramento baptismi, et poenitentiae,
quae immediate eam causant, neque etiam experimur illum fervorem actualem
excitari semper in aegroto suscipiente illud sacramentum; imo cum saepe con­
tingat. subjectum esse incapax actualis devotionis propter amentiam, vel phrenesim, carebit hoc sacramentum suo effectu, quem principaliter ejus forma
significat. Dicendum ergo omnino est, per illud sacramentum remitti venialia, si
praecesserit detestatio formalis, vel virtualis; et quidem omnia; ut verba ipsa
significant, dum dicitur ‘Indulgeat tibi Deus quidquid peccasti’, etc.”55

CLERICATUS: “Circa hunc effectum duo sunt valde notanda, et tamquam
dignissima scitu studiosorum memoriae figenda. Unum est. quod hanc remissionem
venialium operatur sacramentum Extremae Unctionis ex opere operato, quod est
dicere, absque ulla cooperatione ipsius infirmi, ita ut sicut Baptismus ex opere
operato et ex sui institutione delet culpam originalem in pueris absque ulla
dispositione subiecti tunc existentis in infantili aetate, ita servata proportione
faciat hoc sacramentum Extremae Unctionis. Et ideo quamvis detur phreneticis,
amentibus et aliis, qui usum rationis perdiderunt, remittit eis peccata venialia.
etsi nullum actum doloris tunc eliciant; sufficit enim, quod in eis non habeant
complacentiam formalem, et hoc ex maiori Dei misericordia, ut bene disserit et
probat Mastrius disp. VI, η. 7O.”5e
HYQUAEUS: “Circa modum remissionis aliqui docent hoc Sacramentum
remittere venialia inquantum excitat ad eorum detestationem formalem, aut
virtualem. Ita D. Bonaventura. Durandus, Viguerius in Summa, cap. 16. Alii
dicunt remitti virtute hujus Sacramenti etiam immediate sine ulla dispositione,
quod magis conforme est veritati et Doctori [i.e. Septo].”87

MONTEFORTINO: “Pro constitutis in vitae extremo, et plerumque sensibus
destitutis, nec reflectere valentibus ad alia media, per quae pertingere quaeant ad
veniam consequendam de culpis levioribus, saluberrimum fuit. Christum insti­
tuisse hoc Sacramentum pro finali venialium abolitione, independenter ab inten­
tione suscipientis, si sit in statu gratiae, et praecise ex opere operato principalem
effectum suum causaturum,”58

KERN: “1. Peccata venialia hominis, qui simul habet mortalia, vi sacramenti
immediate remittuntur, si de utrisque est saltem habitualiter attritus. Probatur.
Peccata venialia hominis, qui simul habet mortalia, non remittuntur propter solam
attritionem. . . Sola [enim] . . . attritio extra sacramentum non disponit sufficienter
ad justificationem. . . [Attamen tali homini sub conditionibus supra . . . expositis
[i.e. attritionis et bonae fidei vi s. Unctionis remittuntur mortalia. Ergo a
maiore venialia. . .
“2. Etiam peccata venialia homini iusti vi sacramenti immediate remittuntur, si
de illis elicuit attritionem, quae forte per se solam non sufficiat ad consequendam
eorum veniam. Probatur. Est quaestio controversa, num attritio etiam remissa
extra sacramentum proxime disponat ad condonationem quorumvis peccatorum
venialium. Unde affirmamus: si iustus per suam attritionem nondum assecutus
sit remissionem venialium saltem omnium. Extrema Unctio eum immediate purgat
' De Poenitentia, disp. 9. sect. 3, Disputationes scholasticae IV (d. J. B. Fournials.
Parisiis: Vives 1892) 638.
‘Decisiones sacrant., De Extrema Unctione, decis. 82. n. 5.
Commentarius in Scotum, In 4 Sent., dist. 23, q. un., Scoti Opera omnia XIX
(Parisiis: Vivès 1894) 22.
'Suppi., q 30, a 1, ad 3. loannis Duns Scoti Summa Theologica (Romae 1903) VI 358.

ab omnibus, ad quae explicite vel implicite attritio extenditur. Ratio est aperta.
Nam cum talis attritio satis praeparet iniustum, ut remedium s. Unctionis exerere
possit suam efficaciam purgandi peccata levia, multo magis proxime disponit iustum.
Alias dicendum esset, statum gratiae esse impedimentum, quominus sacramentum
conferat bonum, ad quod per se ordinatur.
“3. Si Extrema Unctio peccata venialia ob dejectum dispositionis non immediate
tollit, ea, quantum est ex ipsa, tollit producendo dispositionem necessariam. Pro­
batur. . . Accidere potest, ut sacramentum offendat impedimentum in subiecto,
quominus aboleat peccata quaedam venialia [scilicet defectum sufficientis attri­
tionis]. Jam vero finis Extremae Unctionis est perfecta sanitas animae. Ergo
habet in se vim et efficaciam disponendi et praeparandi animam ad tam felicem
statum ideoque habet vim et efficaciam removendi omnia obstacula, quae animam
egressam e corpore a beatitudine retardarent. Huiusmodi autem obstacula sunt
peccata venialia, ad quorum abolitionem anima infirmi ante s. officium non est
disposita. Ergo sacramentum, quantum est ex ipso, producit dispositionem neces­
sariam. Praeterea docet Concilium Tridentinum. gratiam Spiritus sancti, quae in
s. Unctione datur, aegroti animam alleviare et confirmare magnam in eo divinae
misericordiae fiduciam excitando, qua infirmus sublevatus et morbi incommoda et
labores levius ferat et tentationibus daemonis facilius resistat. At profecto tanta
divinae misericordiae fiducia, ex qua sequitur patiens tolerantia gravissimorum
dolorum, qui non raro graviter decumbentem cruciant, et fortitudo, qua vincuntur
vehementissimae etiam daemonis tentationes. vix non ipsa est virtualis saltem
attritio, et psychologica fere necessitate secum trahit alios actus, e gr. dilectionis
perfectae Dei. doloris et detestationis omnium offensarum divinae bonitatis, cum
quibus venia peccatorum semper coniungitur. Quare sententia s. Bonaventurae
de modo, quo venialia in sacramento delentur [cf. infra], restricta per duas
antecedentes assertiones omnino est tenenda.”50
CAPPELLO eandem sententiam amplectitur et sic resumit: “Vera sententia
sive doctrina haec est. Extrema unctio: Γ delet immediate peccata venialia in­
firmi. qui simul habet mortalia, si de utrisque est saltem habitualiter attritus:
2° delet immediate peccata venialia hominis iusti. si de illis elicuit attritionem
quae forte per se solam non sufficiat ad consequendam eorum veniam; 3° si ob
defectum dispositionis non tollit immediate peccata venialia, ea, quantum ex ipsa
est, tollit producendo dispositionem necessariam.
“Ratio primi est. ejuia attritio in sacramento disponit sufficienter ad iustificationem. ita ut vi extremae unctionis remittantur etiam peccata mortalia. Porro
si haec peccata tolluntur, a fortiori tolli debent peccata venialia. Ratio secundi,
quia si attritio sufficit pro iniusto ad veniam peccatorum obtinendam, multo
magis proxime disponit iustum ad consequendam veniam peccatorum venialium:
secus dicendum foret, statum gratiae esse impedimentum, quominus sacramentum
conferat bonum, ad quod per se ordinatur. Ratio tertii, quia finis extremae
unctionis est perfecta sanitas animae. Quare vim et efficaciam in se habet dis­
ponendi et praeparandi animam ad felicem statum gloriae ideoque vim atque
efficaciam habet removendi omnia obstacula, quae animam e corpore egressam
a beatitudine retardent. Huiusmodi autem obstacula sunt peccata venialia. Ergo
sacramentum, quantum ex ipso est. producit, si forte desit, necessariam dis­
positionem.”00
*

SPACIL eandem sententiam, cui manifeste favet, sic compendiatur. “Longe
maior pars theologorum catholicorum tenet peccata venialia condonari in s.
unctione immediate. Et aliqui nullam particularem conditionem seu dispositionem
. . . assignant. . . Quidam putant sufficere desiderium remissionis et meram non
De sacramento Extremae Unctionis (Ratisbonae 1907) 186-1S8.
Tractatus canonico-moralis de sacramentis, III: De Extrema Unctione (ed
Taurini 1942) 1 12 sq.

2.

complacentiam de peccatis illis. . . Sed contra est, quod aliquis motus attritionis
ad quodcunque peccatum remittendum requiritur. . . Quare ceteri theologi tenent
requiri veram attritionem, ut peccata venialia per extremam unctionem deleri pos­
sint. In illo autem qui sola venialia habet sufficit attritionis quidam gradus
remissus, minor scilicet quam qui requiritur ad peccatum veniale per attritionem
solam delendum; secus enim vis sacramenti quoad hunc effectum nimis depri­
meretur. Ceterum conceditur aliquando peccata venialia in hoc sacramento remitti
etiam mediate, quatenus scilicet actus dispositionis ad remissionem necessarii
per sacramenti alios effectus excitantur, praesertim per alleviationem et fiduciam
a s. unctione causatam, quam merito Kern censet esse iam virtualem attritionem
et psychologica necessitate ad actum attritionis ducere.”01

SECUNDA SENTENTIA (communior praesertim in schola
thomistica) docet Extremam Unctionem, non secus ac ipsum sacra­
mentum Poenitentiae, remittere peccata venialia tantummodo mediate
(secus ac mortalia), scilicet excitando actum contritionis vel charitatis, qui est immediata et propria causa deletionis venialium; hanc
autem mediatam remissionem nequaquam esse ex opere operantis sed
ex opere operato, quia ipsum opus operantis seu actus charitatis,
per quem peccata delentur, producitur seu excitatur per opus operatum
sacramenti.
Ita extra scholam thomisticam: Bonaventura, Scotistae, Durandus,
Dionysius Cartusianus, Arcudius (quibus ex parte adiungi possunt
Kcrn, Kilker, Cappello et Spdcil, quatenus in supradicta eorum sen­
tentia media id admittunt cum restrictione), intra scholam vero tho­
misticam: S. Thomas, Paludanus, Petrus Soto, Joannes a S. Thoma,
Gonet, Salmanticenses, Billuart, Hugon, Lcpicier, Diekamp, Piolanti,
quorum tamen aliorumque sententia praecipue quaerenda est in
generali quaestione de remissione venialium tam per sacramenta
(etiam Poenitentiae) quam per sacramentalia, quam exposuimus in
tractatu De Poenitentia IV 505 sq.
S. THOMAS, Suppi., q. 30, a. 1: “Quia hoc robur [quo abstergitur reliquia
peccati, seu animi debilitas] gratia facit, quae secum non compatitur peccatum,
ideo ex consequenti, si invenit peccatum aliquod, vel mortale vel veniale, quoad
culpam, tollit ipsum, dummodo non ponatur obex ex parte recipientis, sicut
etiam de Eucharistia et confirmatione supra dictum est.” S. Doctor hic assimilât
remissionem venialium remissioni mortalium tum quoad factum remissionis tum
quoad secundariam rationem effectus, non vero quoad modum quo utraque fit.
Inferius in resp. ad 2, inquit: “Extrema unctio aliquo modo quantum ad illa tria
[i.e. maculam, poenam et reliquias peccati] remittit peccatum. Quamvis enim
culpa quoad maculam sine contritione non dimittatur, tamen hoc sacramentum
per gratiam quam infundit, facit quod ille motus liberi arbitrii in peccatum sit
contritio, sicut etiam in Eucharistia et confirmatione potest accidere.”
Proprium discrimen inter immediatam remissionem mortalium et mediatam
remissionem venialium S. Doctor explicite tradit in variis locis (citatis in tractatu
De Poenitentia, IV 510-512) ubi agit de modo quo venialia remittuntur tum
generaliter per sacramenta et sacramentalia tum particulariter per Eucharistiam.
*' Doctrina theologiae Orientis separati de Sacra Infirmorum Unctione (“Orientalia
Christiana.” n. 74, Romae 1931) 212 sq.

In 3 p., q. 65, a. 1, ad 8 et in Qu. disp. De Malo, q. 7, a. 11, ad 14 (supra cit., in
p. 89 sq.), S. Doctor ait “nullum sacramentum novae legis institutum esse directe
contra veniale,” quia “omnia sacramenta novae legis sunt instituta ad conferendam
gratiam” et “ad deletionem venialis peccati non requiritur infusio gratiae”; ex
quo sequitur Extremam Unctionem non delere venialia immediate seu causando
gratiam, sicut delet mortalia, sed mediate per aliquid subsequens, quod, ut S.
Doctor explicat in pluribus locis citatis in supradicto tractatu De Poenitentia, nihil
aliud est quam fervor charitatis excitatus per gratiam ipsam sacramentalem:
“Omnia ista [i.e. sacramenta et sacramentalia] causant remissionem peccatorum
venialium, inquantum inclinant animam ad motum poenitentiae, qui est detestatio
peccatorum vel implicite vel explicite” (3 p., q. 87, a. 3, ad 1); “Sunt . . .
quaedam quae causant remissionem peccati venialis inquantum inclinant volun­
tatem ad ferventem charitatis actum ... ; et sic per sacramenta novae legis
venialia peccata remittuntur” (De Malo, q. 7, a. 12).
BONAVENTURA, In 4 Sent., dist. 23, a. 1, q. 1, ait venialia per Extremam
Unctionem remitti quatenus “illud sacramentum est ad elevandam animam per
devotionem, in qua anima recipit vigorem quendam, in quo semper est deletio
venialium, si sunt in anima” (cf. integrum textum supra cit. in p. 56 sq.).
Superius in dist. 21, pars 1, a. 1, q. 2, solutio et ad 3, agens generaliter de
remissione venialium, ait: “Omnia illa, sive sacramenta sive sacramentalia, ut
Eucharistia et Unctio et Baptismus et aquae aspersio et episcopalis benedictio . . .
faciunt ad venialium deletionem, non per propriam naturam, sed per eam naturam
qua gratiam gratum Jacientem ad hunc actum adiuvant et vigorant. Si quaeras:
quomodo adiuvant ? dicendum quod in talibus ut plurimum est humiliatio et
devotio, quae est actus gratia informatus, repugnans ipsi veniali peccato, quod
fervorem caritatis et devotionem, quantum est ex se, diminuit. Vel ea ratione
qua est in eis poenalitas, quae repugnat inordinatae delectationi, prout illa poena
iuncta est ordini gratiae. Et sic potest responderi quod quamvis venialia valde
congrue per poenitentiam deleantur, possunt tamen per gratiam aliter adiutam
deleri. . . Ad illud quod obicitur, quod veniale se compatitur cum gratia etc.,
dicendum quod verum est quod se compatitur quantum ad inhaerentiam ; et ideo
gratia non delet per sui essentiam vel inhaerentiam ; et propter hoc oportet ei addi
aliquod adiutorium, vel liberi arbitrii vel alicuius alterius poenalitatis vel sacra­
menti, ratione cuius effectus vel actus gratiae repugnat veniali. Quamvis enim
gratia secundum essentiam stet cum veniali, tamen caritas ad fervorem excitata
consumit culpam, sicut fornax ignis modicam aquae guttam.”82

DURANDUM citavimus in art. 11 (p. 59 sq.).
GONET sic breviter et apte resumit sententiam aliorum thomistarum de generali
et unico modo quo quaelibet sacramenta, inclusa Poenitentia, remittunt venialia:
“Dico . . . nec Sacramenta, nec sacramentalia. remittere peccata venialia ex
opere operato immediate, sed mediate tantum, quatenus scilicet ex meritis Christi
funde Sacramenta efficaciam derivant], vel ex orationibus Ecclesiae [unde Sacra­
mentalia efficaciam habent], a Deo obtinent digne ea recipientibus, auxilia quaedam
supcrnaturalia ad eliciendos actus supernaturales, quibus formaliter aut virtualiter
peccata venialia displiceant [et] retractentur. . . Ratio ... id suadet, cum enim
venialia opponantur fervori charitatis, et ejus privationem causent, nullaque
privatio possit tolli, nisi per positionem formae oppositae: Sacramenta, vel sacra­
mentalia, non possunt aliter remittere peccata venialia, quam obtinendo ex meritis
Christi, vel ex orationibus Ecclesiae, auxilia supernaturalia, quibus homo applicetur
a Deo ad eliciendos actus ferventes charitatis vel poenitentiae, per quos talia
peccata formaliter aut virtualiter retractentur. Ex quo patet differentia inter
peccata mortalia et venialia, et ratio cur per Sacramenta, peccata mortalia et
4 Sent., dist. 21, pars 1, a. 1, q. 2, Opera theologica selecta, IV: Liber IV. Sen­
tentiarum (editio minor, Ad Claras Aquas 1949) 538.

remittantur ex opere operato immediate, non autem venialia; quia nimirum
Sacramenta causant immediate gratiam habitualem, cui macula mortalis privative
opponitur; non autem actualem charitatis fervorem, cui opponitur peccatum
veniale.”03

LEPIC!ER (cui accedit unus vel alter) sequentia verba profert quae modo
aliquatenus inepto veram doctrinam referunt: “Quoad peccatorum venialium
remissionem, dicendum est, ea utique per extremam unctionem remitti, eo videlicet
pacto quo per sacramenta vivorum remittuntur, scilicet non directe, nec ex
opere operato, sed indirecte, attento nempe fervore caritatis eius qui sacramentum
illud suscipit, sicut dictum est de sacramento Eucharistiae.”01 Inepte fit sola
mentio sacramentorum vivorum et inepte dicitur remissio non fieri ex opere
operato. Iuxta mentem auctoris seu in sensu thomistico dici debet: Extrema
Unctio, sicut alia sacramenta tam vivorum quam mortuorum, non exclusa ipsa
Poenitentia, remittit venialia ex opere operato sed indirecte seu mediate.

QUOAD SECUNDAM QUAESTIONEM, de requisita nempe subiecti dispositione ad hoc ut Extrema Unctio remittat peccata venialia,
duplex est theologorum sententia:
PRIMA SENTENTIA docet non requiri attritionem etiam habitu­
alem, sed sufficere absentiam actualis vel habitualis complacentiae in
peccatis quae remitti dicuntur. Ita Suarez,05 Mastrius, Clericatus
(supra cit., in p. 138), Montejortino (cit. ibidem), Silvius, Laureatus,
quibus accensendi sunt Thomistae communiter (etsi plures de hac re
directe non occupentur).
Magnum tamen est discrimen inter priores theologos et Thomistas
tum quoad rationem quam afferunt quare attritio non requiratur, tum
quoad influxum quem tribuunt sacramento. Nam illi theologi primo
dicunt ideo attritionem non requiri quia secus cum attritio ex se sola
(ut putant) sufficiat ad delenda venialia, nihil relinqueretur delendum
per sacramentum: secundo, docent sacramentum immediate delere
venialia (ut patet ex dictis supra circa primam quaestionem), ex
quo sequitur venialia in sacramento deleri absque ullo actu poeni­
tentiae, quod falsum et impossibile est, ut probavimus in tractatu
De Poenitentia IV 444 sqq. (cf. 430 sq.). Thomistae vero, primo
docent ideo attritionem non requiri quia peccata venialia non delentur.
De Poenitentia, disp. 4, a. 3, n. 59 et 61, Clypeus theologiae thomisticae VI (Parisiis:
Vivès 1876) 564.
"De sacramento Extremae Unctionis et J*· sacramento Ordinis (Romae 1928) 70.
Hic auctor in Disp. 12, sect. 1, n. 9, cit. in tractatu De Poenitentia IV 501, praeter
absentiam complacentiae in peccato requirit etiam voluntatem seu desiderium recipiendi
sacramentum eiusque effectum, quam voluntatem dicit cum Soto cl Ledesma considerari
posse ut quandam virtualem retractationem peccati, ct sic aliquatenus videtur accedere
ad secundam sententiam mox referendam de necessitate attritionis. Sed reapse nihil differt
ab aliis qui loquuntur^ de sola absentia complacentiae, quoniam praedictum desiderium,
ccteroquin implicitum in voluntate omnis hominis christiane viventis, nullo modo vocari
potest acquivalens vel virtualis contritio, cum habeat disctinctum prorsus obiectum, aliud
enim est intentio suscipiendi sacramentum ct aliud intentio operandi ad destructionem
peccati in qua omnis contritio consistit. Ceterum ipse Suarez nullam peculiarem vim
facere videtur in illa sua additione.

sicut mortalia, per ipsam infusionem gratiae cui oportet hominem
disponi per actum poenitentiae, sed per fervorem charitatis qui in
seipso continet formalem vel virtualem poenitentiam; secundo docent
sacramentum remittere venialia non immediate sed mediante ipso actu
fervoris charitatis causato seu excitato ab ipso sacramento, et ideo,
etsi non praerequiratur attritio seu actus poenitentiae in subiecto,
tamen remissio venialium fit per actum poenitentiae, formaliter vel
virtualiter contentum in fervore charitatis causato per sacramentum.
Et in hoc quidem sensu intelligendi sunt auctores thomistae cum
dicunt ad remissionem venialium per ipsa sacramenta vivorum requiri
positivam dispositionem actualis vel virtualis displicentiae seu con­
tritionis, loquuntur nempe tantum de immediata causa remissionis
etiam intrasacramentalis, non vero de ipsa dispositione in subiecto
requisita ad hoc ut sacramentum Extremae Unctionis vel alia sacra­
menta vivorum (nam in Poenitentia requiritur attritio, et quidem
actualis, utpote pars sacramenti) deleant venialia mediante excitatione
illius actus poenitentiae qui est immediata causa remissionis.

SECUNDA SENTENTIA docet non sufficere absentiam com­
placentiae in peccato sed requiri attritionem saltem habitualem. Ita
Vasquez, Lugo, Kern, Kilker, Otten, Spdcil, Cappello, quorum plures
supra citavimus (p. 136-139).
Ratio istorum fluit ex duplici praeoccupatione: nam ex una parte
tenent sacramentum Extremae Unctionis remittere venialia immediate,
non vero mediante excitatione actus charitatis, et ex alia parte docent
remissionem quorumlibet peccatorum, etiam venialium, non fieri nisi
adsit actus poenitentiae; inde logice asserunt hunc actum (seu saltem
attritionem habitualem) requiri ut dispositionem subiecti ad remis­
sionem venialium per sacramentum. Cum autem quibusdam videatur
attritionem, saltem in homine iusto, per se solam sufficere ad delenda
venialia, distinguunt dicentes in homine peccatore, cui per Extremam
Unctionem delentur venialia simul cum mortalibus, requiri plenam
attritionem (quae sine sacramento non sufficit ad remittenda mortalia,
nec ideo venialia, cum eis coniuncta et ante ea irremissibilia), in
homine vero iusto sufficere quendam remissum gradum attritionis qui.
etsi ex se solo non valeat remittere venialia, cum sacramento tamen
valet (cf. Kern, Cappello et Spacil supra cit., in p. 138-140).
Colligendo autem in unum quae a variis auctoribus dicuntur de
utraque quaestione huius articuli, tres habentur sententiae: quidam
(Suarez, Mastrius, Clericatus, Montefortino, etc.) dicunt quod, stante
sola negativa dispositione non complacentiae in peccatis venialibus,
sacramentum ea immediate remittit ita ut a primo ad ultimum nullus

interveniat actus poenitentiae; alii (Vasquez, Lugo, Kern etc.) dicunt
quod, stante positiva ac requisita dispositione attritionis saltem habitu­
alis de peccatis venialibus, sacramentum ea immediate remittit ita
ut actus poenitentiae interveniat tantummodo antecedenter seu ex
parte solius dispositionis; alii (Thomistae) docent quod, stante sola
negativa dispositione non complacentiae de venialibus, sacramentum
ea remittit tantum mediate, i.e. mediante actu poenitentiae seu fer­
voris charitatis, ita ut actus poenitentiae interveniat non necessario
ex parte praeviae dispositionis ad influxum sacramenti sed ex parte
ipsius causae remissionis, qua mediante influit ipsum sacramentum.

CONCLUSIO
Conclusio 1. Remissio peccatorum venialium per hoc sacramentum, non
secus ac per cetera sacramenta tam vivorum quam mortuorum, inclusa
ipsa Poenitentia, non fit immediate sed mediate tantum, seu media excita­
tione fervoris charitatis qui solus est propria et immediata causa deletionis
venialium.
Probatur.

Ut fuse probatum et explicatum est in tractatu De Poenitentia (art.
93-95, IV 423 sqq.), immediata causa remissionis peccati venialis
nequit esse nisi peculiaris fervor actus charitatis (in quo contritio
de venialibus formaliter vel virtualiter continetur), quia contrarium
nonnisi per contrarium aufertur et contrarium peccati venialis non est
ipsa gratia sanctificans sed solus fervor charitatis, cum ipsa macula
peccati venialis non consistat in privatione gratiae sed in privatione
solius fervoris charitatis. Cum igitur immediatus effectus omnis sacra­
menti, inclusa ipsa Poenitentia, non sit ipse fervor charitatis (qui
infundi non potest utpote subsequens effectus ipsius formae gratiae),
sed sola infusio gratiae (cum qua compossibile est peccatum veniale
seu absentia fervoris charitatis, etsi non sit compossibile mortale
peccatum), nullum sacramentum potest immediate remittere pecca­
tum veniale, sicut remittit mortale per ipsam infusionem gratiae, sed
omne sacramentum tam mortuorum quam vivorum remittit venialia
mediante praedicto fervore charitatis, seu causando gratiam eamque
excitando ad illum fervorem eliciendum.
Nec inde sequitur hanc remissionem esse tantum ex opere operantis,
seu non proprie sacramentalem et ex opere operato; nam sacramentum
ex opere operato influit in illud ipsum opus operantis quo venialia
immediate delentur; immediatus enim effectus sacramenti est auxilium
excitans gratiam, sacramentaliter infusam, ad eliciendum actum fer-

voris quo venialia delentur, vel, si placet, est ipsa gratia sacramentalis
non nude sumpta sed ut actuosa, seu ut impulsa ad eliciendum prae­
dictum actum fervoris. Cf. dicta in eodem loco tractatus De, Poeni­
tentia (IV, peculiariter 471-478, 495-498, 508-520, 535-547), ubi
etiam obiectiones Suaresii dedimus ac solvimus (502 sq., 514-522).
Inde sequitur quod in homine sensibus destituto, in quo excitatio
fervoris charitatis per gratiam sacramentalem fieri non potest, peccata
venialia de facto non delentur, nisi arbitrarie dicatur hanc excita­
tionem fieri posse subinde cum infirmus ad sensus redierit, quod
stare non videtur cum immediata efficacitate sacramentorum ex
opere operato. Exinde tamen inepte inferretur frustranee aut illicite
sacramentum conferri sensibus destitutis, nam hic agitur de secundario
sacramenti effectu.
Conclusio 2. Ad remissionem peccatorum venialium per Extremam
Unctionem non requiritur, sicut in sacramento Poenitentiae, subiecti attritio,
nequidem habitualis, sed sufficit absentia complacentiae in illis peccatis.
Probatur.

Eatenus attritio in Extrema Unctione requireretur, quatenus vel
dispositio subiecti esset pars sacramenti, sicut in Poenitentia, nam
pars sacramenti debet esse aliquis actus positivus adeoque non mera
absentia contrarii actus, qualis est absentia complacentiae de peccato,
vel sacramentum remitteret immediate peccata venialia, sicut remittit
mortalia, nam tunc immediato influxui sacramenti deberet praemitti
aliquis actus poenitentiae cum sine poenitentia nullius peccati remis­
sio fieri queat. Atqui ex una parte dispositio subiecti non est pars
ipsius sacramenti Extremae Unctionis, sicut est Poenitentiae, et ex
alia parte Extrema Unctio (sicut ceteroquin omne sacramentum tam
vivorum quam mortuorum) non remittit venialia immediate sed
mediante ipso actu formalis vel virtualis poenitentiae, ab ea causato
seu excitato, qui intervenit ut ipsa immediata et propria causa remis­
sionis. Ergo nulla est ratio quare in hoc sacramento requiratur
dispositio attritionis ad effectum remissionis venialium; quod quidem
valet etiam de ceteris sacramentis praeter Poenitentiam, ut iam notavi­
mus in tractatu Dc Poenitentia IV 544.
Paucis: In sacramento Extremae Unctionis ad remissionem veni­
alium requiritur quidem actus poenitentiae, sine quo nullius peccati
remissio contingit, sed ille actus invenitur non necessario ex parte
dispositionis ad influxum sacramenti sed ex parte ipsius effectus sacra­
menti qui est simul immediata causa ipsius remissionis, imo ideo

non requiritur ex parte dispositionis quia invenitur ex parte ipsius
causae remissionis.

Ex dictis in utraque Conclusione patet defectus utriusque sententiae
quam impugnamus (cf. supra, p. 143 sq.). Communis defectus est in
eo quod, faciendo sacramentum immediatam causam remissionis veni­
alium, assimilatur haec remissio cum remissione mortalium et con­
funditur ipsa utriusque peccati formalis indoles et discrimen.
Praeterea, in priori sententia Suaresii, negata necessitate attritionis
etiam in ratione dispositionis ad sacramentum, sequitur remissionem
venialium fieri sine ullo actu poenitentiae. In altera vero sententia,
iuxta explicationem Kern et aliorum modernorum, duo sunt captu
difficilia. Primo enim, in homine justo fingunt quendam remissum
gradum attritionis qui ex se solo non valeat et cum sacramento
valeat venialia remittere (cf. supra, p. 144); iamvero, si attendatur
gradus appretiationis, omnis attritio debet esse appretiative summa,
secus vera attritio non est nec ideo ullatenus confert, etiam cum
sacramento, si vero attendatur gradus intensionis vel extensionis seu
durationis, nulla attritio requirit specialem gradum ut sit suo modo
efficax seu salutaris, ut explicatum est in tractatu De Poenitentia II
88-96; unde inanis est illa distinctio. Secundo, asserunt quod in casu
quo ob defectum dispositionis peccata venialia nequeunt tolli immedi­
ate per sacramentum, tolluntur ab eo mediate seu per productionem
ipsius requisitae dispositionis. lamvero, hoc dupliciter intelligi potest:
vel ita quod per sacramentum producatur sufficiens attritio, qua
posita, ipsum sacramentum immediate remittat venialia, et tunc
haberetur unicus et inauditus casus in quo sacramentum ordinaretur
ad producendam ipsam dispositionem in subtecto ad hoc ut possit
in eo subinde producere suum effectum, dum in sana philosophia
omnis causa praesupponit subiectum dispositum; vel ita quod per
sacramentum producatur talis dispositio quae ipsa sit immediata
causa deletionis venialium (puta fervor charitatis vel quomodolibet
aliquis sufficiens motus contritionis), ut dicimus in nostra sententia,
et tunc ex una parte inepte fingitur duplex modus operandi eiusdem
causae seu eiusdem sacramenti, cum unitas sacramenti desumatur
ex unitate effectus sive influxus, et ex alia parte illogice denegatur
sacramento immediatus influxus in deletionem venialium, posita enim
sufficienti dispositione, utut per ipsum sacramentum, nihil prohibet
quominus sacramentum ipsum deleat venialia, eo saltem modo quo
accedenti ad sacramentum Poenitentiae cum perfecta contritione,
quae de se valet peccata delere, haec remittuntur etiam per ipsam
absolutionem, ut explicatum est in tractatu De Poenitentia. Ceterum,
hacc Kern explicatio procedit ex generaliori opinione, quam emphatice

et exaggerate premit, iuxta quam oportet ut Extrema Unctio, utpote
immediata praeparatio ad gloriam, removeat omnia istius impedi­
menta; cuius exaggerata ratio ex sequentibus articulis (15 et 17)
patebit.

ART. 15. Utrum Remissio Poenae Temporalis Per Hoc Sacra­
mentum Fiat Tantummodo Indeterminate Ac Mediate (Suppi., q. 30,
a. 1, ad 2; In 4 Sent., dist. 5, q. 2, a. 1, q. 1, sol. et ad 2; 3 p., q. 67, a. 2. corp,
et ad 3; q. 84, a. 1, ad 1 ).

STATUS QUAESTIONIS
Iuxta dicta in art. 10, omnes theologi admittunt Extremam Unc­
tionem habere quomodolibet hunc effectum, vere nempe ac proprie
loquendo seu ex opere operato, nam ex opere operantis vix contingit
aliquam gratiae infusionem fieri, sive extrasacramentaliter sive sacramentaliter, absque aliqua poenae remissione, ratione saltem actus
contritionis vel boni actus animi qui eam infusionem comitatur quique,
utpote poenalis, est eo ipso satisfactorius, ut constat ex dictis in
tractatu De Poenitentia.
Quaestio nunc est de modo quo hic effectus operis operati pro­
ducatur. Quae quidem quaestio duplex esse deberet: primo scilicet,
utrum remissio poenae producatur immediate, sicut in Baptismo et
Poenitentia, an tantum mediate, sicut in art. praec. diximus fieri remis­
sionem venialium, scilicet mediante collatione auxiliorum impellentium
ad eliciendum bonos actus satisfactorios, per quos immediate poena
deletur; secundo, utrum remissio poenae fiat totaliter (seu utrum Ex­
trema Unctio ex sua institutione, quamvis de secundaria intentione,
ordinetur ad tollendam totam poenam), sive id fiat immediate (ut
in Baptismo) sive mediate, modo praedicto, an tantum partialiter
(vel potius indeterminate) sive iterum id fiat immediate sive mediate.
Ad quam distinctionem non attendentes, aliqui theologi moderniores
cum quodam strepitu et cum non parva confusione, alteram tantum
quaestionem disputandam susceperunt, aliis affirmantibus Extremam
Unctionem poenam temporalem totaliter delere, aliis id negantibus,
quibusdam ut de more inter utramque opinionem ambigue fluctuanti­
bus, quibusdam denique placide tacentibus ac si nulla esset con­
troversia. Quoniam autem ex una parte doctores affirmantes appellent
et ipsi ad antiquiorem theologorum traditionem, quam se feliciter
effodisse gloriantur, et ex alia parte sive ipsi sive eorum impugnatores.
tam varia proferant ut difficile dixeris quid proprie sibi velint, utilius
erit nonnisi duas modernorum opiniones, invicem oppositas, continuo

exhibere, remissa ad ipsam Conclusionem, ubi de sensu Traditionis,
expositione doctrinae praecedentium doctorum a saec. 13 ad saec.
19 inclusive.

PARS NEGATIVA ct PARS AFFIRMATIVA
PRIMA SENTENTIA.
Circa initium igitur praesentis saeculi nova vel saltem magis deter­
minata quaedam sententia nata est, iuxta quam Extrema Unctio ordina­
tur, etsi de secundaria intentione, ad remittendam totaliter poenam
temporalem, dependenter tamen a congrua dispositione subiecti.
Eam primo introduxit Kern a. 1907, in suo opere De sacramento
Extremae Unctionis, tanquam genuinam sententiam antiquorum the­
ologorum de novo restauratam,',e ac secuti sunt, cum aliquo clamore
reinventae veritatis, Pohle-Preuss (inclinat),07 Otten,™ Kilker,**
Lcrcher (infra cit.), Cappello'0 et Daflara (infra cit.), necnon quidam
scriptores articulorum in Encyclopediis et Ephemeridibus, ut P. J.
Toner11 F. Tecklenburg,12 II. T. E. Richards,1' W. F. Feld,™ A.
Gits,™ J. McCarthy™ et A. Vehamme:1 Ceterum quidam ex his doctoribus, ut Pohle, Lercher, Daffara, Toner et Verhamme, minus
clare aut decisive hanc sententiam proponunt.
His addi solet unus vel alter auctor de cujus tamen sententia non satis constat,
nisi quod videatur superficiali quadam et ambigua indulgentia hanc opinionem
aspicere. Solet imprimis a quibusdam afferri Noldin sed omnino inepte, cum con­
trariam sententiam manifeste doceat. Scribit enim: “Cum sacramentum institutum
*" Kent fatetur suum tractatum de Extrema Unctione eo praecise consilio scripsisse
ut moderni theologi ad eam antiquorum sententiam considerandam adducerentur: “Votum
pro viribus inducendi theologos, ut doctrinam antiquae Scholae de fine Extremae
Unctionis serio perpendant eiusque veritate perspecta studiose illustrent, maxime me
permovit, ut hunc tractatum conscriberem idque lingua latina, cum nequeamus infitias
ire, libros dogmaticos germanico sermone compositos exteris theologis plerumque parum
innotescere” (De sacramento Extremae Unctionis [Ratisbonae 1907]), p. V sq.
"'Dogmatic Theology, IX: The Sacraments IV (St. Louis 1918) 26-29.
"Institutiones dogmaticae VI (Chicago 1925) 249 et 261.
” Extreme Unction (St. Louis 1927) 32-34.
Tractatus canonico-moralis de sacramentis, III: De Extrema Unctione (ed. 2, Taurini
1942) 117-120.
’“‘Extreme Unction, “The Catholic Encyclopedia 5 (New York L1909J) 729.
’’“The primary effect of Extreme Unction,” The [American] Ecclesiastical Review
55 (1916) 291-299; quem impugnat quidam sub pseudonyme “Catechist,” ibid. 299 sq.
’* “Extreme Unction and the beatific vision,” ibid. 668-673 ; quem impugnat quidam
sub pseudonyme “Vicarius,” ibid. 56 (1917) 189-191.
’“‘Why be anointed,” ibid. 84 (1931) 484-491; “Is Purgatory inevitable?,” ibid. 88
(1933) 581-589; quem impugnat quidam sub pseudonyme “Sacerdos," eam opinionem
vocans periculosam (“Wc venture to say that, in view of the increasing laxity of morals,
it is a dangerous opinion”), ibid. 85 (1931) 69 sq.
‘ “Purgatory and Extreme Unction,” The Irish Ecclesiastical Record 68 (1946) 104-108.
’“‘Extreme Unction and the remission of temporal punishment,” The Irish Ecclesi­
astical Record 67 (1946) 255-259.
” “De effectibus sacramenti Extremae Unctionis,” Collationes Brugenses 46 (1950) 20 sq.

DE EFFECTIBUS

149

sit ad removenda ea, quae impediunt immediatum transitum ad gloriam coelestem,
dicendum est ipsum, quantum ex se est, tum peccata venialia tum poenas pecca­
torum delere. Omnes quidem docent hoccc sacramentum conferre remissionem
poenarum temporalium, cum institutum sit ad abstergendas reliquias peccatorum,
inter quas numerantur etiam poenae temporales; at quoad modum et mensuram
remissionis non omnes eodem modo loquuntur. Ex sensu ecclesiae omnino dicen­
dum videtur hoc sacramentum ex opere operato immediate quidem non omnes
poenas remittere, sed secundum mensuram, quam determinavit Christus insti­
tuens sacramentum, dummodo adsit necessaria dispositio suscipientis; dein vero
hoc sacramentum ex opere operato conferre gratias actuales, quibus infirmus sibi
comparare possit remissionem omnium poenarum temporalium, quae retardant
introitum in gloriam aeternam (eliciendo actus salutares, acquirendo indul­
gentias).”78 Cum majori ratione adducitur Vermeersch, qui scribit: “Effectus
primarius seu principalis est restauratio integritatis spiritualis, quod infert con­
firmationem animi debilitati, et extinctionem poenarum debitarum pro peccatis.”78
Haec quidem verba nonnisi ambigua sunt, sed in nota auctor, veluti ad explica­
tionem sui textus, citat Kern dicentem Extremam Unctionem habere virtutem
abstergendi omnem reatum poenae.
Unus vel alter, ut Pcsch, Van Noort-Verhaar et Piolanti, dum docent totalem
vel partialem poenae remissionem pendere a dispositione subiecti (quod quidem
in recto sensu, contrario Kern opinioni, intelligi potest), simul ambigue se referunt
ad ipsum Kern; quo videntur istius opinionis a communi sententia discrimen
non satis perspexisse.

Haec sententia, demptis quibusdam exaggerationibus praedictorum
articulistarum qui ita loquuntur ut videantur Extremam Unctionem
prorsus Baptismo assimilare quoad hunc effectum totalis remissionis
poenae, ad haec quatuor puncta reducitur, iuxta explicitam ipsius
fundatoris Kern declarationem, quem fere repetunt alii, signanter
Kilker et Cappello: 1. Extrema Unctio ex vi suae institutionis est
ordinata ad auferendam, propria vi et ex opere operato, totam poenam
pro peccatis debitam, non secus ac Baptismus est ordinatus ad
eandem totam poenam et Poenitentia ad partem eiusdem poenae
auferendam. 2. Primum requisitum ad hunc effectum est ipsa prae­
cedens remissio peccatorum, cum non possit poena remitti nisi prius
culpa remittatur, quod quidem convenit etiam Baptismo et Poeni­
tentiae. 3. Alterum requisitum est quod etiam habeatur in infirmo
peculiaris quaedam dispositio ad percipiendum totaliter hunc sacra­
menti effectum, secus remissio poenae fit tantum partialiter, iuxta
gradum dispositionis; et in hoc differt Extrema Unctio a Baptismo,
qui, supposita sola deletione peccatorum, ratione solius requisitae
attritionis, semper totam poenam remittit. 4. Cum praedicta peculiaris
dispositio non sit tam difficulter ab infirmis assequibilis, nequit dici
sacramentum totalem illum effectum obtinere tantummodo in casibus
relative raris, sed potius, iuxta finem ipsum a Christo institutore
intentum, dicendum est id sat frequenter saltem contingere, ita ut
'Summa theologiae moralis (ed. 26, Oeniponte 1940) III 447.
'Theologia moralis III (ed. 4 a Creusen recognita, Romae 194S) 388 sq.

non difficile sit Purgatorium vitare et immediate post mortem ad
caelum evolare.

Si autem ab his auctoribus quaeratur ut determinent minimam
dispositionem necessariam ad hoc ut sacramentum reapse obtineat
totalem illum effectum, ita ex omni parte se vertunt ut nihil deter­
minate concludant, aut ita loquuntur ut tandem incidant in id quod
vitare contendunt ne eorum opinio videatur piissimis saltem auribus
offensiva, scilicet in aequivalentem assimilationem Extremae Unc­
tionis cum Baptismo quod attinet ad hunc effectum. Kern ipse exigit
debitam praeparationem ad suscipiendum sacramentum, devotionem
in eius susceptione et cooperationem auxiliis divinis, datis per sacra­
mentum intuitu perceptionis praedicti effectus. Idem repetit Cappello.
Da flora exigit perfectam dispositionem in suscipiendo sacramento et
fidelem cooperationem praedictis gratiis actualibus; quo aggravat
easdem conditiones a Kern propositas. Kilkcr exigit ut infirmus habeat
omni modo requisitam dispositionem et devotionem, sed quia hoc
nimis generaliter aut excessive sonat, in nota cum quodam auctore
morali commendat has dispositiones: vivam fidem et fiduciam in
Christum, ardentem amorem in Deum, contritionem saltem imperfec­
tam, magnam conformationem voluntati divinae infligenti mortalem
infirmitatem, huiusque acceptationem. Lcrchcr exigit maiorem dis­
positionem quam requiratur in Baptismo (adeoque plusquam
simplicem attritionem) sed tamen minorem quam requiratur in Poeni­
tentia ad eundem effectum totalis remissionis poenae obtinendum.
Richards loquitur de congrua dispositione (“Proper disposition”) nec
aliud addit. Tecklenburg loquitur de congrua receptione sacramenti
(“If properly received”), additque nullam esse rationem quare dicen­
dum sit hanc afferre dispositionem esse aliquid peculiariter difficile
(“Nor is there any reason to suppose why such a disposition should
be particularly difficult to obtain”). Tandem, Feld, ulterius ac logice
procedens, clare affirmat sufficientiam solius attritionis (“The soul
of the man who dies after receiving Extreme Unction, at least with
attrition, or imperfect contrition, goes straight to heaven”), ita indu­
cens perfectam paritatem cum Baptismo; quod si subinde, ob
impugnationem illius affirmationis factam a quodam innominato sacer­
dote conatur eam emollire, requirens aliquam devotionem et coopera­
tionem gratiis actualibus per hoc sacramentum collatis, in eandem
sententiam ineptiori via iterum incidit, dicendo congruam subiecti
dispositionem ad totalem poenae remissionem, ubi deficiat, causari
per ipsum sacramentum, dummodo subiectum attulerit aliquod
congruum fundamentum dispositionis (“We are firmly convinced that
its [i.e. of the Sacrament] efficacious operation will indeed bring

about these better dispositions [which are required for the total
remission of temporal punishment], provided only that suitable
foundation of preparation has gone in advance”).

Rationes, allatae pro hac sententia (quam dicunt esse traditionalem
doctrinam a theologis posttridentinis deperditam), ad sequentes fere
reducuntur:
Primo, ipsa rei convenientia. Valde enim congruum est tum benigni­
tati Christi tum ordini sacramentali ab ipso instituto, ut, quemad­
modum condidit Poenitentiae sacramentum ad hoc ut homo evadat
infernum, sic instituerit aliquod sacramentum ut homo possit evadere
Purgatorium.
Secundo, sacramentalis ratio Extremae Unctionis prout est com­
plementum Poenitentiae. Quid enim proprie restat post remissionem
culpae, cui ordinatur Poenitentia, nisi remissio poenae, quae proinde
sit peculiariter per Extremam Unctionem complenda?
Tertio, verba jormae sacramentalis: “Indulgeat tibi Dominus
quidquid deliquisti.” Vox enim “delicta” etiam reatum poenae
comprehendit.
Quarto, verba Cone. Trid.: “Sacramentum extremae unctionis . . .
non modo poenitentiae, sed et totius Christianae vitae, quae perpetua
poenitentia esse debet, consummativum existimatum est a Patribus”
(Denz. 907). Cum enim Extrema Unctio dicatur consummatio non
solum sacramenti Poenitentiae seu remissionis, sed etiam totius vitae
Christianae inquantum haec est continuata quaedam poenitentia et
expurgatio, hoc sacramentum debet hanc purgationem perficere per
completam poenarum remissionem, ita ut, sicut Baptismus hominem
in hanc vitam introduxit plene liberum ab omni peccato et poena,
ita Extrema Unctio, quasi novus ac ultimus Baptismus, eum in
eadem prorsus conditione educit ex hac vita et introducit in
aeternitatem.
Quinto (et haec est maxima ratio quae illis theologis invicta
videtur), sensus traditionis theologorum, praecipue antiquorum, sig­
nanter et constanter affirmantium hoc sacramentum esse pro immediata
dispositione ad gloriam, ita ut homini nihil iam maneat quod eum
prohibeat ab introitu caeli; cuius affirmationis immediata conclusio
est hoc sacramentum ordinari etiam ad totalem poenae remissionem,
cum quilibet poenae reatus a caelo prohibeat. Quod si, aiunt, quamplures theologi posttridentini ab hac conclusione oculos averterint
eamque hucusque negaverint, ratio fuit tum praeoccupatio defendendi
ac maxime inculcandi contra Protestantes existentiam et necessitatem
Purgatorii, tum iansenisticum plurium rigorem quibus certe arridere
minime potuit tam facilis modus remissionis totius poenae, tum

defectus sufficientis cognitionis supradictae doctrinae antiquorum
theologorum, quae, attente considerata, non parvum stuporem pro­
ducit. “Fateor . . . inquit Kern, me quoque obstupuisse, cum per­
scrutando opera magnorum doctorum saeculi XIII. inveni, eos finem
proximum sacrae Unctionis infirmorum reponere in perfecta sanitate
animae cum dispositione ad continuam consecutionem beatitudinis,
nisi sanitatis restitutio magis expediat.”80
His fere rationibus propositis, et maxime ultima, quam per longam
seriem testimoniorum prosequitur (cf. infra, art. 17, p. 182-191),
Kern concludit: “Projecto jelices essent theologi, si omnes veritates,
quas defendere tenentur, tanto pondere argumentorum possent
probare!”31
KERN: “Principes theologorum medii aevi uno ore docent, sacramentum
Unctionis continere plenitudinem gratiae, qua aegrotos liberet ab omnibus veris
animae malis eisque tribuat eximia dona divina, quibus praeparentur ad immedi­
atum introitum gloriae. Experientia teste non solum homines laid, sed etiam sacer­
dotes multum mirantur, si audiant, sacramentum exeuntium a Christo Domino
Ecclesiae esse datum, ut eius ope fideles post mortem a poenis purgatorii praeservati statim in coelestem patriam transferantur. Fateor, me quoque obstupuisse,
cum perscrutando opera magnorum doctorum saeculi XIII. inveni, eos finem
proximum sacrae Unctionis infirmorum reponere in perfecta sanitate animae cum
dispositione ad continuam consecutionem beatitudinis, nisi restitutio sanitatis
magis expediat.”82
Praeviam ac fundamentalem thesim sic statuit: “Finis Extremae Unctionis est
perfecta sanitas animae cum immediato eius introitu in gloriam, nisi restitutio
salutis corporalis hominis naturaliter morituri magis expediat.”83 Hanc propositi­
onem subinde per 33 solidas paginas probat supradictis rationibus, et praecipue
ultima, quas sic in fine compendiatur:
“Complectamur tandem paucis omnia hoc capite dicta. Doctrina, finem pri­
marium Extremae Unctionis esse perfectam sanctificationem animae e corpore
migraturae, qua idonea et parata fiat, ut sine poenali mora admittatur ad visionem
Dei, multum commendatur consideratione benignitatis et misericordiae piissimi
Dei et Salvatoris nostri, ‘qui omnipotentiam suam parcendo maxime et miserando
manifestat’ et ‘abundantia pietatis suae et merita supplicum excedit et vota'.
Eandem doctrinam Patres pro numero et brevitate testimoniorum suorum satis
innuunt, maiore vero claritate antiqui libri liturgici indicant; semper autem lex
supplicandi habita est lex credendi. Magni doctores Scholae, finem s. Unctionis
infirmorum esse immediatum introitum animae in gloriam, tradiderunt tamquam
veritatem plane certam et fundamentalem; eandem persuasionem produnt ecclesiae
orientales medii aevi, praesertim per solemnes suos Ordines ministrandi mysterium
s. olei. Traditionem priorum saeculorum auctoritas oecumenici Concilii Tridentini
eximie confirmavit. Quare doctrinam Concilii sequentes non paucae synodi recentioris temporis et plurimi theologi insignes scholarum in aliis quaestionibus sibi
adversarum firmiter propugnant, supernaturalem medicinam a b. Jacobo com­
mendatam habere vim et virtutem conferendi animae christiani graviter infirmi
perfectam sanitatem spiritualem, cum qua connexum est ius post mortem conOp. cit. (supra, in p. 148), p. V.
11 Ibid. 114.
u Ibid. p. V.
u Ibid. 82.

tinuo ingrediendi in regnum gaudii aeterni. Profecto felices essent theologi, si
omnes veritates, quas defendere tenentur, tanto pondere argumentorum possent
probare !
“Ex dictis clare cernitur, quantum beneficium sacerdotes populo Christiano
impertiant, si eum sedulo instruant de beato fine s. Unctionis, si cum periculo
decumbentes mature permoveant, ut recipiant coeleste antidoton contra omnia vera
mala praesentia et in futuro timenda, et si eos doceant, quomodo debeant
cooperari cum gratiis sacramentalibus, ut percipiant plene pretiosos omnes fructus,
quos dulcissima misericordia Redemptoris eis offert sub olei symbolo eo fine,
ut cursu feliciter consummato statim ad Patris amplexum admittantur.”**
Ortus contrariae sententiae multorum theologorum posttridentinorum quatuor
affert sequentes rationes:
“Doctrina communis Scholae de fine Extremae Unctionis poterat videri firmiter
stabilita, postquam gravissimum pondus ei addidit auctoritas Concilii oecumenici.
Nihilominus haec doctrina post Concilium a multis theologis neglecta, in dubium
vocata vel aperte negata est. Ad explicandum hoc factum primo aspectu mirum
conditiones temporis complures rationes suppeditant.
"Est primo antagonismus contra Protestantismum. Cum ex theoriis protestantium
quivis praedestinatus statim a morte transeat in coelum, theologi catholici adige­
bantur, ut multum inculcarent existentiam et necessitatem purgatorii. In defendenda
autem veritate non pauci eo usque progrediebantur, ut assererent, rarissimum esse
casum quo homo sine purgatorio perveniat ad gaudium aeternum. Hi non poterant
affirmare, Christum Dominum instituisse Extremam Unctionem eo fine, ut animas
immediate introducat in gloriam; hoc enim affirmare idem fuisset ac dicere,
Dominum medium ineptum elegisse ad finem intentum. . .
"Altera ratio, cur veritas thesi asserta a quibusdam theologis in dubium vocata
vel negata sit, est rigor iansenisticus. Notum est, quam intolerabile onus iansenistae poenitentibus imposuerint ad obtinendam absolutionem in tribunali Poeni­
tentiae. Non poterat theologis magis minusve infectis per errores Jansenismi
arridere doctrina, secundum quam misericordia divina morientibus tam suave
medium paravit ad eliminandas non tantum culpas, sed et omnes poenas. . .
“Tertia ratio est dejectus cognitionis doctrinae antiquae Scholae. Theologi enim,
qui affirmant, Extremam Unctionem ex ipsa dispositione divina ordinari tantum
ad partem poenae remittendam, nullo verbo produnt, se nosse suam oppositionem
ad firmam persuasionem s. Thomae aliorumque magnorum magistrorum mediae
aetatis. Unde cum decisiones tridenlinas considerarent seiunctas a praecedente
theologia, non videbant, eas contrarias esse suis opinionibus.
"Quarta et forsitan non minima ratio, quae tamen cum prioribus cohaeret, sunt
revelationes privatae, quae in quaestionibus theologicis multum dependent ab
influxu opinionum, quae quovis tempore vigent. Sane in vita celeberrimae
Mechtildis Magdeburgensis narratur, eam accepisse revelationem, plures animas
Christianas immediate evolare ad coelum quam pereant. Talis revelatio, ni fallor,
frustra quaeretur post ortum Protestantismum. Igitur quaestio theologica rationibus
theologicis est solvenda.”85

Transiens subinde ad particularem thesim de totali remissione poenae, eam dicit
immediate inclusam ac probatam in supradicta thesi fundamentali de immediata
praeparatione ad gloriam quae sit finis Extremae Unctionis; adeoque non aliud
addit quam explicationem conditionum in subiecto requisitarum ad hoc ut sacra­
mentum talem effectum de facto producat:
“Extremam Unctionem habere virtutem abstergendi omnem reatum poenae
temporalis, toto c. I. libri II. est probatum. Nam testimonia Traditionis ibidem
allata hanc veritatem vel expressis verbis enuntiant vel implicite indicant, cum
“ Ibid. 113 sq.
K Ibid. 105-108.

finem primarium sacramenti assignant immediatum transitum animae in beatiludinem aeternam. Manet igitur perscrutandum quid ex parte infirmi requiratur,
ut plenam indulgentiam totius poenae temporalis assequatur.

“1. Manifesto non potest dici, per s. Unctionem digne susceptam semper im­
mediate abstergi totum reatum poenae. Saepe enim deest dispositio necessaria
pro remissione omnium peccatorum venialium, sine qua non conceditur relaxatio
totius poenae. Sed neque potest cum solida ratione affirmari, vi sacramenti simul
cum culpa semper remitti totam poenam temporalem, quae ei est debita, ideoque
remissis omnibus peccatis nullam unquam superesse poenam luendam. Contradicit
enim imprimis sensus Christianus. Si homo post vitam pessimis llagitiis foedatam
tandem in articulo mortis per s. Unctionem cum sola attritione justificatus statim
moriatur, nemo, qui sensu catholico regitur, facile sibi persuadebit, nullam ei esse
purgatorii poenam subeundam propter peccata mortalia remissa. Praeterea rationes,
ob quas Dominus Baptismo contulit efficaciam auferendi simul cum culpa totam
poenam, non valent pro Extrema Unctione, quae neque est regeneratio spiritualis
nec mystica mors et resurrectio cum Christo nec insertio in Ecclesiam, sanctum
Christi corpus. Immo decet, ut filii Dei — est enim Extrema Unctio per se sacra­
mentum vivorum — qui non possunt amplius plenam satisfactionem praestare per
opera poenitentiae, saltem cooperando gratiis, quas piissima misericordia eis ope
ritus s. olei largissime offert, se positive dignos faciant plena indulgentia Patris.
“2. Cum sacramentum ad hoc sit institutum, ut animam Christiani morti appro­
pinquantis ad immediatum introitum gloriae disponat ideoque ex specifica sua
ratione habeat vim abstergendi omnem reatum poenae temporalis, omnes infirmi,
qui plenum fructum s. Unctionis nanciscuntur, plenam poenarum relaxationem
consequuntur. Plenum autem s. Unctionis fructum nanciscuntur, qui illam cum
debita praeparatione et devotione in eo statu morbi percipiunt, quo cum auxiliis
intuitu eius sibi oblatis cooperari adhuc valent, et qui hanc cooperationem de
facto plene praestant. — Quot animae vi doni piissimae misericordiae perfecte pur­
gatae immediate evolaverint in coelum, est mysterium miserentis Dei, qui non
delectatur in perditionibus nostris nec in tormentis, quae animae ei in aeternum
coniunctae patiuntur in flammis purgatorii.
“Ceterum cum benignissimus Salvator Extremam Unctionem primario ideo
instituerit, ut fideles suos non solum ab inferno, sed etiam a purgatorio prae­
servaret. vix pium fuerit opinari, sacramentum plene suum finem non obtinere
nisi in casibus relative raris. Tali opinione optimo Domino nostro attribuitur ratio
agendi Cordi eius piissimo parum consentanea. Quis enim credat, eum medicinam
pretio sanguinis sui comparatam una ex parte essentialiter ordinasse ad hoc. ut
animae hominis morituri perfectam sanitatem et in hac plenam dispositionem
ad immediatam consecutionem visionis divinae tribuat, ex altera parte eandem
medicinam tam exigua efficacia instruxisse, ut exceptis paucis animabus specialiter
electis vix liceat aliis sperare fore, ut eius ope a purgatorio praeserventur, si illud
digne suscipiant et pro viribus cum eius donis cooperentur?”80

LERCIIER: “Unctio per se vim habet totam poenam temporalem ex opere
operato delendi, dummodo in recipiente adsit sufficiens dispositio pro hoc effectu
obtinendo. Saltem nulla est ratio suspicandi, hanc vim delendi lege divina antece­
dente ad partem poenae limitatam esse. Quaeritur, quanta debeat esse dispositio
recipientis pro obtinenda remissione poenae totius. Ceteris paribus non tanta, quanta
requiritur in suscipiente sacramentum pacnitentiae ad obtinendum eundem effectum.
Unctio enim ex propria institutione supponit recipientem periculose aegrotantem,
et a elementissimo Redemptore expectandum est, quod pro tali subjecto minorem
dispositionem constituerit. Attamen requiritur maior quam in suscipiente baptis­
mum. Dispositio, quae in baptismo sufficit ad delendam culpam, sufficit etiam ad

M Ibid. 189 sq.

delendam lotam poenam respondentem. Quia enim primarius effectus baptismi
est gratia regenerans, faciens novam creaturam, abolet omnia debita vetera,
dummodo recipiens attritionem de omni culpa mortali elicuerit, et omnem affec­
tum ad culpam venialem deposuerit. Idem in unctione locum habere saltem
demonstrari nequit; nam finis primarius est gratia confortans pro extremo agone,
et hic finis integre sine totali remissione poenae obtineri potest. Fieri ergo potest,
ut infirmus habeat sufficientem dispositionem ad hoc, ut per unctionem ei remit­
tatur omnis reatus culpae quin eadem dispositio sufficiat ad delendum omnem
reatum poenae.”87
Inferius hic auctor, ad excludendam absolutam paritatem inter Extremam
Unctionem et Baptismum, sese refert ad Straub quem dicit “doctrinam veterum
accurate excussisse.” sed non advertit Straub aliquid plus docere ac praecise
simpliciter impugnare opinionem Kern. ad quam et ipse Lercher satis propinque
accedit, etsi fortasse discrimen opinionum non sufficienter advertat.

Ceterum in nova ac tertia editione (a. 1949) operis Lercher, a professoribus
facultatis theologicae Oenipontanae funditus retractata (quaestiones De Extrema
Unctione curavit ac retractavit J. Umberg), textus non leviter reformatus est. ita
ut Lercher opinio apparere possit contraria sententiae Kern. Nihilominus ea satis
incerta nec valde cohaerens adhuc videtur. Supprimitur nempe prima ac praecipua
pars citati textus (“Unctio per se vim habet totam poenam temporalem ex opere
operato delendi” etc. usque ad verba “limitatam esse,” inclusive), quae omnino
quadrat cum sententia Kern, et, introducta distinctione inter finem proximum seu
effectum et finem remotum, asseritur totalem poenae remissionem esse tantum
finem remotum sacramenti, finem vero proximum seu effectum esse perfectam
sanationem aegroti, quae inter alia includit etiam confirmationem animi ad
delendas omnes poenas temporales (p. 250 coli, cum 258), atque ut huius explica­
tionis adversarius inducitur ipse “J. Kern, quatenus ex eius opinione Unctione
immediate etiam omnes poenae temporales delentur” (p. 250).

P.4FF.4Æ.4.· “Ex . . . sententia [S. Thomae. C. Gent. 4. 73. de sacramento
Extremae Unctionis consummativo totius spiritualis curationis] quae invenitur
etiam in maximis theologis scholasticis (Alberto M., Bonaventura. Scoto. Durando,
etc.), Extrema Unctio apparet ut revera magnum maximeque beneficum sacra­
mentum, sanctificationem hominis perficiens, a culpa et a poena illum perfecte
emundans. Si quis igitur cum perfecta dispositione illud sacramentum receperit et
gratiis actualibus, quas confert, fideliter cooperatus fuerit, nullum dubium esse
potest, secundum S. Thomam. quin a peccatis omnibus liberatus et a poenis eis
debitis, statim post mortem caelum ingrediatur. Sic Extrema Unctio vitam spiri­
tualem consummat, id est plene perficit. Non est tamen hoc intelligendum quasi
Extrema Unctio per se et primario ad delenda peccata et poenas ordinetur, sed
hunc effectum obtinet secundario et ex consequenti, ut dictum est. in quantum
debilitatem tollit in sacramentum suscipiente, ita ut possit ‘mensuram suae satis­
factionis’ quae ideo non minuitur, levius et citius complere (cf. Suppi, q. 30.
a. 1 ad 2). Hoc sensu plene justificatur doctrina, a quibusdam modernis proposita
(Pohle, Kern . . .) de perfecta sanitate animae collata per Extremam Unctionem.

TECKLENBURG: “Extreme Unction, if properly received, intends to eliminate
purgatory for the recipient, intends to guarantee him the immediate beatific vision
after death. . . It does seem self-evident that xve should have a means of so dis­
posing oneself for death that entrance into heaven becomes immediate. Nor is
there any reason to suppose why such a disposition should be particularly difficult
to obtain. In the sacrament of Penance, ordinarily not all punishments arc remitted
The Council of Trent (XIV Scss.) tells us that Penance will cleanse us perfectly
' Institutiones theologiae dogmaticae IV (cd. 2, Ocnipontc 1935) 591.
"De Sacramentis et De Novissimis ({Taurini] 1944) 581.

only if accompanied ‘magnis fletibus et laboribus.’ This sacrament is therefore not
available for our purpose. One might say that we have the plenary indulgence and
the apostolic benediction. I answer that these depend too much upon the dis­
position, the piety and exertion of the patient. A plenary indulgence presupposes
remission of all sins, and in so trying a need it is altogether too uncertain a thing.
We must have a sacrament; nothing less will do.”80
FELD: “The best of authorities assure us that, while Confession is God’s
merciful invention to save such souls from hell, Extreme Unction is the merciful
sacrament designed by Him to enable them to escape the fires of purgatory. Fej,
the soul of the man who dies after receiving Extreme Unction, at least with at­
trition or imperfect contrition, goes straight to heaven. . .
“Extreme Unction remits the temporal punishment due to sin. It certainly may
happen, and in fact does often happen, that, while the guilt of a man’s sin is
taken away by a sincere confession, much of the atonement for these sins, never­
theless, is still due the infinite justice of God by reason of the imperfect disposi­
tion of the penitent. . . Numbers of [Catholics . . . come to their deathbeds,
their souls still laden with a debt of atonement that ought to have been canceled
long before, when health, and strength, and perhaps easy opportunity would have
rendered the task not so difficult of execution. Were there no saving remedy at
hand in the emergency, a long and severe purgatory' must inevitably await such
persons upon their entrance into eternity. But the ever merciful God here comes
to the rescue in the sacrament of Extreme Unction.
“Let us take notice how this sacrament will here step into the breach, so to
speak, and squarely meet the emergency; and it will best serve our purpose to
draw upon a concrete case. We have before us, then, a man who is supposed to be
on his deathbed. The priest pays him a visit and finds him sincere, well-disposed,
and able to make his confession. In as far as he has mortal sin upon his con­
science, this confession on his part is of obligation and he makes it, finishing with
an act of imperfect contrition directed to all of his sins, mortal as well as venial.
We are accordingly justified in believing that the guilt of this man’s sins has been
removed, so that Extreme Unction is in order, and if duly administered to the
sick man, its proper effect in his case will manifestly be, not to remove his sins
but rather the relics of the sins of his entire life — the only obstacle still remaining
between himself and heaven; in other words to blot out the full debt of temporal
atonement that attaches to his soul and is due the divine justice. It is after this
fashion that Extreme Unction prepares the sick person for immediate entrance
into heaven.”00
“This brings us to the vital question of disposition. What degree of preparation,
then, are we to exact from our dying penitents, if we would have them derive from
the reception of Extreme Unction the splendid fruits which are undoubtedly at­
tributed to this sacrament? We shall here make use of an example which, in our
opinion, should be fairly representative of many like cases incident to pastoral
experience. . .
“We have before us. then, a man who is seriously ill. He is sincere, we are
supposing; and would like to do what he can to put his spiritual affairs in order,
and so get ready for the next world. He is extremely weak but fully conscious. In
so far as he has some mortal and venial sins that burden his conscience, he makes
a good confession; concluding it with an act of imperfect contrition that takes
in all of his sins mortal as well as venial. This attended to, the priest gives him
the Holy Viaticum. Then follows Extreme Unction, which the dying man receives
with all due reverence and devotion, endeavoring to correspond with the graces
’’“The primary' effect of Extreme Unction,” The [/bnerican] Ecclesiastical Review
55 (1916) 292 ct 295.
•’“Why be anointed,” The [.-imencan] Ecclesiastical Review 84 (1931) 487 sq.

of the sacrament as well as his enfeebled condition will allow. What arc we to
think of the above case? Does it offer us a satisfactory basis for the complete and
successful operation of the sacrament of Extreme Unction, one that should secure
for our penitent all the glorious fruits that are so profusely and enthusiastically
contributed to the last anointing by great and learned theologians? Father Kern,
whose work on Extreme Unction is justly regarded as a classic, speaks as follows;
‘They secure the entire fruits of the anointing who, while they are still in a state
of consciousness, receive the sacrament with reverence and devotion, and cooperate
fully with the graces thereof.’ Father Felix Cappello, another great authority, con­
curs with these sentiments entirely.
“In the absence of any supernatural enlightenment in this particular instance,
therefore, and in harmony with the above teaching, we should be inclined to say
that the situation of our dying penitent is satisfactory. By this we do not mean to
affirm that he could not have even a livelier faith than he has, more devotion,
and perhaps greater contrition; but we are wisely leaving a little something for
the sacrament to do. We are firmly convinced that its efficacious operation will in­
iced bring about these better dispositions, provided only that some suitable founda­
tion of preparation has gone in advance. If all the wonderful things which our
great theologians and learned doctors tell us about the ‘disposing power’ of Ex­
treme Unction are not just mere pious exaggerations but sober truths, and if,
as the Council of Trent declares, ‘This sacrament has been regarded by the Fathers
as that which gives the finishing touch not only to Penance but to the whole
Christian life,’ then it would seem but reasonable to conclude that the less perfect
sentiments and dispositions of our dying friend will be transmuted into the better
and higher ones that should bring him to immediate and eternal rest.
“St. Thomas, we are sure, would be fully in accord with the views we have just
expressed. In dealing with dying penitents, as a matter of fact, he is far more
lenient and would require much less of them by way of preparation, than do the
theologians we have quoted above; and this even where there is question of the
fuller fruits of the last anointing. His words are well-nigh startling in their
significance and fairly take our breath away; and were it not that the church
has accepted him as her official Doctor, so to speak, and encourages us to follow
his teachings, we might be inclined to receive his statements on Extreme Unction,
as we shall now give them, with a smile of incredulity and a shrug of the shoulder.
These are his words: ‘This sacrament is for the very purpose of procuring the
immediate Beatific Vision for those who, because of negligence, shortness of time,
or similar deficiencies, do not sufficiently care for themselves.’91 The words just
quoted testify clearly that, according to the holy Doctor’s teaching, it is the
function of this sacrament to make much of a little — of a very little in fact; and
hence to transform the less perfect disposition of those who are in their last
agony, into the better and higher ones that should lead them to immediate and
eternal rest. . .
“In all fairness to Father Kern, however, we believe that, in enumerating the
dispositions needed to secure the entire fruits of the last anointing, the state of
preparedness he lays down should not be taken in an exclusive sense. When, for
example, he says: ‘They secure the entire fruits’ of the anointing, he could hardly
be taken to mean ‘only they.’ And when he uses the words ‘cooperate fully,’ he
surely would not wish to exclude all those who do what they can, even though the
degree and amount of their cooperation are far from being objectively perfect.”92
VERHAMME: “luxta s. Albertum Magnum, s. Bonaventuram, s. Thomam,
Scotum aliosque Scholasticos, extrema unctio infirmo reddit perfectam animae
sanitatem, qua in gloriam coelestem introire proxime paratus sit. Quare ex opere
operato remittit, non modo peccata, sed etiam omnem poenam temporalem debitam
"Contra Gent., Lib. IV, c. 73.
”“Is Purgatory inevitable?,” The [American] Ecclesiastical Review SS (1933) 586-5SS.

pro peccatis, ita ut infirmus, nisi dejectu contritionis obicem ponat, nulla re a
perceptione gloriae impediatur et non modo ab inferno, sed etiam a purgatorio
liberetur. . . Per plura saecula theologi communiter docuerunt extremam unctionem
omnem auferre reatum poenae temporalis. Quidam extremam unctionem, quod hunc
effectum attinet, plene baptismo assimilarunt."3 Recentius multis visum est ex­
tremam unctionem partim dumtaxat delere reatum poenae temporalis.
“Quidam, doctrinam veterum tenentes, hanc ea explicant ratione qua jam ab
omnibus recipi posse videtur. Scribit nempe J. Kern.:"' ‘Cum sacramentum ad hoc
sit institutum, ut animam christiani morti appropinquantis ad immediatum in­
troitum gloriae disponat idcoquc ex specifica sua ratione habeat vim abstergendi
omnem reatum poenae temporalis, omnes infirmi, qui plenum fructum s. Unctionis
nanciscuntur, plenam poenarum relaxationem consequuntur. Plenum autem s.
Unctionis fructum nanciscuntur, qui illam cum debita praeparatione et devotione in
eo statu morbi percipiunt, quo cum auxiliis intuitu eius sibi oblatis cooperari adhuc
valent, et qui hanc cooperationem de facto plene praestant’. Itaque iuxta illos
extrema unctio non statim aufert omnem reatum poenae temporalis, sed partem
dumtaxat, iuxta dispositiones suscipientis. At infirmo, nisi status morbi obicem
ponat, confert gratias actuales quibus, labores infirmitatis ac mortem ipsam in
spiritu poenitentiae suscipiendo, pro peccatis adaequate, modo tempus detur,
satisfacere valeat aut quibus forte iuvetur ad indulgentias plene lucrandas. Itaque
sacramentum valet infirmum disponere ad immediatum introitum in gloriam; hoc
tamen reipsa efficit cum eo tantum qui, sacramentum cum fide et devotione susci­
piens, cum gratia ita cooperatur ut pro peccatis plene satisfaciat aut eorum plenam
remissionem aliunde accipiat.'17' Pie creditur multos bonos christianos hunc effectum
sacramenti plene consequi. Et utinam fideles, huius mirabilis effectus edocti, sacra­
mentum eo suscipiant tempore quo adhuc habeant opportunitatem remissionis
poenae temporalis assequendae!”90
Sententia huius auctoris minime clara est. Ex una enim parte satis clare significat
se adhaerere sententiae Kern. contra multos recenliores quibus visum est per
sacramentum nonnisi partialiter poenam tolli, et ex alia parte ita loquitur ut,
praecipue circa finem textus, labatur in istorum sententiam, referens possibilem
remissionem totius poenae ad influxum operis operantis subiecti quod subsequitur
opus operatum sacramenti. Videtur igitur non attigisse proprium opinionum
discrimen.

SECUNDA SENTENTIA.
Praefata paucorum modernorum opinio plures theologos refragantes
invenit. Quidam, ut Billot, Tanquerey, Lcpicier, Ilugon, Hervé, Boyer,
Zubizarreta, Abdrzuza, et doctores Morales satis communiter, eam
nequidem commemorare dignantur; alii, ut Straub, Dickamp et
SpdciT' eam explicite impugnant.
Ex praedictis prioribus auctoribus, qui de ea sententia silent, alii
(ut Billot et Boyer) omnino tacent de ipso effectu remissionis poenae;
alii (ut Hervé, Bucceroni, Piscetta-Gennaro) illum mere commemorant
” Cf. Pseudo-Egbertum lEboraccnscml, Poenitentiale, lib. 1, p. 2, c. 15.
"Op. cit., 190.
** “Haec dicta sunt praescindendo ab indulgentia plenaria, quam infirmus forte in
articulo mortis lucratur, et qua plenam consequitur remissionem poenae temporalis".
J‘“De effectibus sacramenti Extremae Unctionis (I),” Collationes Brugenses 46
(1950) 20 sq.
” Adde supradictos (in p. 14S, in notis) humiliores auctores, sub pseudonymis
"Catechist,’1 “Vicarius" et "Sacerdos" impugnantes Tccklcnburg, Richards et Feld.

nec ullam addunt distinctionem aut determinationem; alii (ut Lépicier,
Zubizarreta, Abarztiza, Merkelbach, Prummer, Aertnys-Damen, Regatillo) dicunt non semper totam poenam remitti, sed maiorem vel
minorem iuxta gradum dispositionis; alii tandem (ut Hugon, Tanquerey, Génicot-Salsmans, Noldin-Schmitt) directe significant poenam
nonnisi diminui seu partialiter tolli.
STRAUB: “Nemo audebit affirmare, sacramentum infirmorum ad remissionem
poenae vel secundarie ordinari ita, ut ex opere operato unctionis pariter ac baptismi
illico cum culpa semper poena respondens etiam temporalis tota condonetur. Talem
vim unctionis dedocet et ipsam usus ecclesiae sane justus, quo homines etiam
uncti, aliter ac baptizati. satisfactionem, nempe in sacramento poenitentiae imposi­
tam, perficere adhuc debent. Eodem spectat sollicitudo in impertiendis indulgentiis
ct offerendis suffragiis pro hominibus unctis tanta, quantam ecclesia, si pro
unctione baptismus infirmorum esset, vix unquam in morem perduxisset. . . Quod
si unctio extrema ex institutione sua non habet pariter ac baptismus efficaciam
auferendae semper simul cum culpa respondentis omnis poenae, multo minus ad
hoc instituta credi potest, ut homo saltem cooperando cum auxiliis confortantibus
per unctionem recipiendis a poena universa tandem vindicetur. Imprimis modo
neque isto neque ullo est unctio instituta ad remissionem poenae plenam tanquam
linent principalem. . .
"Neque ex institutione sua unctio per cooperationem hominis aegroti cum gratia
sacramentali tendit ad totius poenae remissionem tanquam finem saltem secun­
darium. Qualis institutio, nedum testimoniis revelationis fulciatur, vix vel cunctanter
ah antiquiore [aliquo] theologo proponitur. Nominatim non significat eam s.
Bonaventura . . . neque b. Albertus . . . [ neque] S. Thomas. . . Ipsum concilium
tridentinum a cogitatione veniae perfectae ex indole unctionis per cooperationem
cum gratia sacramentali obtinendae se alienum praebet. . . Denique intercedente
cooperatione aegroti cum gratia sacramentali deberet pro institutione debita
sacramenti extingui tota poena aut etiam ex opere operato aut ex solo opere
operantis. Atqui primum non extinguitur ex opere operato. Sane cooperatio illa
neutiquam est pars ipsius operis operati sacramenti unctionis, sicut sacramenti pars
haberi potest satisfactio in sacramento poenitentiae imposita. . . Nec cum majore
fundamento, immo praepostere et fere monstruose affirmetur, vi ipsius institutionis
tinctionem tendere in hunc finem, ut dispositio pro effectu pleno receptioni sacra­
menti per se praemittenda, si sit manca, saltem per cooperationem cum gratia in
sacramento data, i.e., per effectum consequentem sacramentum compleatur. . .
“Itaque utrum homini huic illive uncto cum culpa poena tota an solum ex parte
remittatur, pendebit tum ex dispositionis et cooperationis perfectione tum ex
poenae residuae magnitudine; enimvero poena tanta, quanta destruenda respondet
dispositioni praeviae, tollitur per sacramentum ex fine suo secundario et opere
operato: alia pars poenae adhuc expiandae aufertur pro mensura cooperationis cum
gratia sacramentali. quamvis non ex fine, ad quem proprie sacramentum institutum
est, et jam dumtaxat opere operantis. Praeterea unctio quatenus ex se tendit ad
poenam totam homini complete disposito remittendam [sicut nempe valet genera­
liter de omni sacramento relate ad proprium effectum [, forsitan effectum plenum
ex opere operato habeat [scilicet per reviviscendam sacramenti], si dispositio ante
sacramentum imperfecta post per accidens suppleatur, similiter ut culpam venialem
ante baptismum perpetratam baptismus ipse praeteritus condonare valet. Etsi
similitudo ista dubia est.”9”

DIEKAMP: “Nostro tempore quidam theologi (Kern, Pohle. Graber) praecipue
provocando ad theologos scholasticos docuerunt effectum essentialem extremae
“De Ecclesia Christi (Ocnipontc 1912) 11 309 sq., 319, 321, 324, 325.

unctionis esse animae sanitatem, tam perfectam, ut ipsa ab omnibus peccatis et ab
omnibus poenis peccati liberata post mortem statim caelum ingrediatur. Rc quidem
vera theologi scholastici magnae auctoritatis, e. g. Albertus Magnus, Bonaventura,
Scotus, Durandus hanc opinionem proposuerunt [?]. Etiam ad S. Thomam pro­
vocant, quippe qui semel de tam perfecta sanatione et liberatione infirmi per
extremam unctionem loquatur, ‘ut sic nihil in eo remaneat, quod in exitu animae
a corpore eam possit a perceptione gloriae impedire’ (C. gent. IV, 73).
“Sed nobis dubitationem affert, quod haec doctrina, quae pro cura animarum
tanti momenti est, et ut aiunt, apud theologos scholasticos fuit communis, neque a
Concilio Tridentino neque a Catechismo Romano proponitur ac prorsus in
oblivionem venire potuit. Quoad S. Thomam notandus est modus, quo Suppi.,
q. 30, a 1 ad 2 de ‘diminutione’ reatus poenae temporalis per extremam unctionem
loquitur: ‘Similiter etiam et reatum poenae temporalis diminuit, sed ex conse­
quenti, inquantum debilitatem tollit, quia eamdem poenam levius portat fortis
quam debilis’. Mensura igitur poenarum eadem manet, quas tamen infirmus, cum
sacramento roboretur, levius suffert. S. Thomas consequenter addit satisfactionem
in sacramento poenitentiae irrogatam etiam post extremam unctionem integram
peragi debere: ‘Unde non oportet, quod propter hoc minuatur satisfactionis
mensura’. Secundum haec verba etiam illud C. gent. IV, 73 ita explicandum esse
videtur, ut dicatur eum solum vi extremae unctionis post mortem statim in caelum
introire, qui ista unctione accepta, cum iis gratiis actualibus, quas recipiendi hoc
sacramento jus confertur, fideliter cooperatus fuerit, sicque poenas peccatorum
expiaverit. Hac restrictione supposita, quam Pohle quoque explicite facit, doctrina
a Kern ‘iterum inventa’ a doctrina communiter proposita vix differt.”00

SPAClL: “Sunt qui putant per s. unet, infirmorum per se omnes poenas tempo­
rales deleri, dummodo debita devotione accipiatur. (Sic praesertim Kern.) Sed
communis fert sententia per se partem tantum poenarum remitti, ‘prout placet
divinae clementiae’ (Clericatus), vel melius et accuratius ‘secundum mensuram
cooperationis et magnitudinem poenae’ (Natalis, Becanus, Coninck, Sainte-Beuve,
Straub). Illa enim perfecta et plena remissio videtur esse privilegium baptismi et
martyrii; et in sacramento paenitentiae etiam per se solum pars poenarum tollitur;
et sic explicatur infirmis extremam unctionem recipientibus ab Ecclesia indulgentias
applicari pro iisque, si decesserint, s. missas dici, et homines post s. unctionem
sanatos olim publicae paenitentiae subiectos fuisse (Schanz). Extremam unctionem
esse paenitentiae consummativum eamque certo sensu praeparationem ad gloriam
dici posse conceditur; sed inde non sequitur eam per se omnes peccatorum reliquias
tollere et omne impedimentum gloriae auferre debere. Aliqui videntur putare
poenas temporales per s. unctionem eatenus tantum tolli quatenus homo per sacra­
mentum confortatus eas facilius ferat (Paludanus, Natalis); sed melius dicitur
hoc partim ex tali opere operantis, partim ex ipso opere operato sacramenti fieri
(Heinrich, Straub).”1

Quoad ulteriorem vero quaestionem (cf. dicta in p. 147), utrum
hoc sacramentum partem poenae remittat immediate, an mediate
tantum, dividuntur hi doctores, etsi quaestionem sic in terminis non
ponant, aliter ac cum agunt de remissione venialium (cf. supra, p.
136 sqq.), imo pauci sint qui, ut Straub et Spdcil (nuper cit.), discri­
men ipsum explicite notent.
Quidam, ut hi duo doctores, sequentes mentem Suaresii (cf. infra,
” Theologiae dogmaticae manuale IV (juxta ed. 9 versionem latinam secundam curavit
A. Hoffmann, Parisiis 1946) 390 sq.
1 Doctrina theologiae Orientis separati de Sacra Infirmorum Unctione (‘Orientalia
Christiana,” n. 74, Romae 1931) 224 sq.
■

p. 171.sq.), admittunt influxum immediatum sicut in quaestione de
remissione venialium; docent nempe Extremam Unctionem remittere
poenam ex opere operato immediate, iuxta gradum tamen dispositionis
quam subiectum habet ante receptionem sacramenti, ita ut minori
dispositioni correspondent minor poenae remissio et maiori major,
eo fere modo quo haec remissio fit in sacramento Poenitentiae et
aliter ac in Baptismo in quo tota poenae semper remittitur ubi sit
minima dispositio requisita ad efficacitatem sacramenti; reliqua vero
pars poenae, quae per sacramentum ipsum non remittitur, potest,
inquiunt, partialiter iterum aut totaliter, auferri ex opere operantis
quod indirecte adiuvatur etiam per ipsas gratias sacramentales
alleviationis, confortationis et roborationis quas infirmus recipit per
sacramentum. Alii, si saltem eorum mentem interpretari velimus ad
tramitem mentis S. Thomae (cf. infra, p. 175), cui ipsi adhaerere
solent, docent Extremam Unctionem remittere poenam tantummodo
mediate, sicut remittit peccata venialia, seu mediante ipsa gratia
sacramentali curationis debilitatis animae et iuxta gradum istius
gratiae, ac ita hoc sacramentum distingui quoad hunc effectum sive
a Baptismo sive etiam a Poenitentia. Quam sententiam defendemus
et explicabimus in Conci. 2.

CONCLUSIO
Conclusio 1. Remissio poenae temporalis per hoc sacramentum non fit
totaliter, sicut in Baptismo, sed partialiter tantum, sicut in Poenitentia, seu
potius hoc sacramentum non ordinatur ad remittendam poenam modo
quodam determinato, sive totaliter sive partialiter, sed modo indeterminato,
ita ut quantitas effectus determinetur iuxta gradum dispositionis in subiecto.
Probatur 1. Ex necessario discrimine inter Extremam Unctionem et

sive Poenitentiam sive ac praecipue Baptismum, quoad hunc eflectum
remissionis poenae.
Si Extrema Unctio ordinaretur ad totam poenam remittendam,
superaret quoad hunc effectum sacramentum Poenitentiae (quod, ut
patet ex dictis in tractatu De Poenitentia III 376 et 383; IV 247—
249, non est ordinatum ad totam poenam necessario auferendam) et
adaequaret sacramentum Baptismi.
Atqui primo, Extrema Unctio nequit quoad hunc effectum superare
Poenitentiam, quae, cum sit ordinata directe ad delendum peccatum,
potiori iure et magis immediata consequentia secum trahit remis­
sionem alterius reatus poenae, intime connexi cum reatu culpae. Nec
valet invocare rationem complementi Poenitentiae, quae adiudicari

solet Extremae Unctioni, nam ea potest ac debet referri tum ad ulterio­
rem remissionem partis poenae nondum remissae per Poenitentiam,
tum ad remissionem relictorum peccatorum tam venialium quam mor­
talium, tum ac praecipue ad curationem spiritualis debilitatis ex
peccatis relictae quae est, ut diximus, proprius ac specificus effectus
huius sacramenti. Secundo, Extrema Unctio nequit quoad hunc effec­
tum adaequare Baptismum, ut patet tum ex ipsa indole huius sacra­
menti, quod solum se habet ut totalis renovatio spiritualis vitae et
perfecta indulgentia seu remissio, tum ex praxi Ecclesiae exigendi ab
inunctis sacramentalem satisfactionem (in praevia nempe confessione
impositam), eis concedendi indulgentias in articulo mortis, et pro eis
post mortem offerendi sacrificium Missae aliaque suffragia.
Ergo Extrema Unctio non est ordinata ad totam poenam auferen­
dam, et contraria opinio, qua parte necessario ducit ad assimilandam
Extremam Unctionem Baptismo quoad hunc effectum, non congruit
tum doctrinae traditional! tum sensui Ecclesiae.

Adversarii negant praecipue maiorem huius argumenti, saltem
quoad secundam partem seu sequelam, i.e. quod ex eorum sententia
sequatur perfecta paritas cum Baptismo (nam quoad priorem de
superioritate Extremae Unctionis relate ad Poenitentiam, non curant
vel eam admittunt), atque assignant disparitatem in eo quod ad
totalem remissionem poenae per Baptismum nulla requiritur peculiaris
subiecti dispositio, sed sufficit infimus gradus attritionis necessarius
ad hoc ut sacramentum sit secundum se fructuosum, ita ut semper
ex fructuoso Baptismo sequatur totalis poenae remissio, dum ad
totalem poenae remissionem per Extremam Unctionem requiritur,
inquiunt, peculiaris dispositio nec sufficit ea quae est quomodolibet
sufficiens ad fructuosum ipsum sacramentum, ita ut de facto ex
fructuosa Extrema Unctione non necessario sequatur totalis remissio
poenae, sed haec fiat tantum partialiter in casu quo peculiaris illa
dispositio deficiat.
Attamen, haec explicatio, qua adversarii eludere conantur paritatem
cum Baptismo, quam vident theologico ac traditional! sensui facile
repugnare, in sana theologia sacramentali incogitabilis est ac consti­
tuit praecise essentialem dejectum huius opinionis eiusque vul­
nerabile fundamentum.
Omnino enim arbitrarie ac impertinenter. ne dicatur contradictorie,
invocatur necessitas peculiaris dispositionis ad totalem poenae remis­
sionem. si semel dicatur hanc esse effectum ad quem Extrema Unctio
ordinatur. Posita enim minima dispositione requisita ad hoc ut sacra­
mentum sit secundum se fructuosum, effectus ad quem de se ordinatur

eo ipso producitur, adeoque totus producitur si ad totum ordinatur
sacramentum; quod si effectus nonnisi partialiter, iuxta mensuram
dispositionis subjecti producatur, signum est sacramentum ad illum
effectum ordinari non secundum illius totalitatem, sed modo generico
ac indeterminato, ut contingit in omni sacramento quoad principalem
effectum gratiae sanctificantis. Quod quidem absque controversia patet
in ipso sacramento Baptismi; hoc enim ordinatur tum ad conferendam
gratiam, modo indeterminato, tum ad conferendam remissionem
poenae, non tamen modo indeterminato sed totaliter, et ideo, posita
eadem subiecti dispositione, primum effectum gratiae confert iuxta
gradum dispositionis subiecti, cum illum effectum non respiciat directe
secundum aliquem gradum determinatum, alterum vero confert to­
taliter. cum hunc respiciat totaliter ita ut nullus relinquatur gradus qui
possit attemperari gradui dispositionis, nullus enim est gradus ultra
totalitatem, cum totalitas omnes gradus includat.
Nec valet fingere unum et idem sacramentum Extremae Unctionis
ad duos effectus collationis gratiae et condonationis totius poenae
diversimode se habere ac ordinari, ita nempe quod ad primum exigat
unam dispositionem et ad alterum aliam seu meliorem dispositionem.
Nam haec est arbitraria et inaudita fictio, quae in nullo sacramento
verificatur, cum inde solveretur ipsa unitas sacramenti, quod, cum sit
una ac simplex causa, agens ad modum causarum naturalium, semel
obtenta requisita conditione, influxum suum illico exerit et ad omnes
suos effectus simpliciter et indivisibiliter protendit, ut patet in ipso
exemplo Baptismi. Ceterum ex praedicta fictione sequeretur quod,
deficiente meliori illa dispositione, remissio poenae nullo modo nec
partialiter, per sacramentum causaretur (quod tamen non concedunt
adversarii), nisi iterum dicatur pro partiali remissione poenae sufficere
minorem dispositionem, in quo casu arbitrarie multiplicaretur varietas
requisitarum dispositionum non solum pro varietate supradictorum
effectuum collationis gratiae et condonationis totius poenae, sed etiam
pro varietate graduum iuxta quos secundus effectus condonationis
poenae conferendus esset.

Praeterea (e/ hic est secundus dejectus illius opinionis) adversarii
facile quidem recurrunt ad necessitatem alicuius peculiaris disposi­
tionis ut de facto sacramentum producat totalem suum effectum re­
missionis poenae, sed cum agitur de ea determinanda nihil reapse
concludunt sed potius uno vel alio modo adducuntur ad asserendum
oppositum, scilicet sufficientiam merae ac communis dispositionis quae
praestatur per ipsum actum attritionis quaeque sufficit ad primum
effectum collationis gratiae, sicut in Baptismo, ac ita reincidunt in id

praecise quod vitare conantur, nimirum in aequivalentem assimilationem Extremae Unctionis cum Baptismo quoad effectum totalis re­
missionis poenae.
Ut enim notavimus supra (p. 150), quidam, ut Kern, Cappello
et Dafiara, pro dispositione ad totalem poenae remissionem re­
quirunt debitam praeparationem et devotionem in suscipiendo sacra­
mentum et simul plenam vel fidelem cooperationem gratiis actualibus
collatis per sacramentum; iamvero, haec cooperatio est posterior ipso
sacramento nec ideo influere potest ut dispositio ad influxum et
fructum sacramenti, debita vero praeparatio et devotio ante suscep­
tionem sacramenti nihil determinatum ac peculiare indicat quod non
inveniatur etiam in eo qui cum sola attritione sacramentum suscipit.
Similiter Richards et Tecklenburg nihil addunt quod non conveniat
attritioni cum exigunt congruam dispositionem in receptione sacra­
menti. Lercher requirit maiorem dispositionem quam in Baptismo
et minorem quam in Poenitentia, adeoque aliquid plus quam attri­
tionem, sed quidnam hoc esse possit, merae divinationi relinquit. Feld
tandem logice omnino proclamat sufficientiam merae attritionis, ex
quo immediate sequitur perfecta paritas inter Extremam Unctionem
et Baptismum; ultimum autem effugium ad quod iste auctor recurrit,
dicens meliorem, quaecumque sit, dispositionem, quae ad talem effec­
tum exigeretur, causari in subiecto per ipsum sacramentum dummodo
praecesserit aliqua congrua praeparatio, multipliciter claudicat et
peiorem facit eius positionem. Primo enim, iterum quaeri potest quae
sit ea congrua praeparatio, et an sufficiat attritio, adeoque nihil novi
affert ista explicatio; secundo, inde sequeretur sacramentum causare
ipsam dispositionem quae praeexigitur ad suam ipsius causalitatem.
quod, ut dictum est supra (p. 146) contra similem explicationem
allatam ab ipso Kern in quaestione de remissione peccatorum venia­
lium, repugnat sanae philosophiae; tertio, sequeretur sacramentum
susceptum cum minima aliqua congrua praeparatione, semper de
facto remittere totam poenam, cum supponatur capax producendi
reliquas dispositiones requisitas ad totalem remissionem; quarto, ob
eandem rationem sequeretur congruam praeparationem in subiecto
haberi etiam si adsit aliqua bona dispositio inferior attritione (puta
desiderium suscipiendi sacramentum eiusque effectum, conatus attri­
tionis, existimata attritio), nam reliqua dispositio requisita suppleri
posset per ipsum influxum sacramenti, et sic Extrema Unctio superaret
ipsum Baptismum quoad suam efficacitatem relate ad hunc effectum
totalis remissionis poenae.
Quomodolibet ceteroquin explicetur peculiaris illa dispositio ab
adversariis requisita ultra attritionem, cum ipsa ab eis communiter

concipiatur ut aliquid relative facile, ex eorum opinione sequitur fre­
quenter saltem, ne dicatur frequentissime, infirmos per Extremam
Unctionem ab omni poena liberari, ac decedentes coelum immediate
ingredi quin Purgatorii expiatione et suffragiis Ecclesiae indigeant.
Quae sententia, etiam sic mitigata, non videtur satis congruere cum
tam constanti, generali et indiscriminato modo quo Ecclesia sentit
de necessitate Purgatorii et applicat suffragia pro omnibus defunctis.
Probatur 2. EX SENSU TRADITIONIS.

Opinio iuxta quam hoc sacramentum ordinatur ad totalem poenae
remissionem, nullum habet solidum fundamentum in Traditione, seu
sive in documentis Ecclesiae, sive in dictis Patrum aliorumque doc­
torum usque ad saec. 12, sive in ipsa doctrina posteriorum theologo­
rum usque ad saec. 19 inclusive; sed est nova quaedam nec felix
inventio, a paucis tantum theologis determinate amplexa et a qui­
busdam aliis benigno quodam aspectu ac superficiali indulgentia grati­
ficata, quae non videtur sufficientem consensum apud ipsos modernos
obtinuisse ut possit sibi pacificum ius civitatis reclamare intra limites
solidioris theologiae.
Praefati quidem doctores ad hoc ipsum Traditionis argumentum
praecipue confugiunt, at reapse nonnisi fallacem inde soliditatis ap­
parentiam suae opinioni conciliare possunt. Nam si quis recte con­
sideret, tota messis testimoniorum quam adducunt quaeque reducitur
ad communem illam ac traditionalem doctrinam iuxta quam Extrema
Unctio confert immediatam praeparationem ad gloriam, incasse col­
ligitur et extra chorum profertur, cum, ut explicabitur in art. 17 (p.
182-191), ea doctrina sonet valde generaliter et in varium sensum
accipi possit ac ceteroquin debeat, quin inde ulla necessitate eruatur
Extremam Unctionem ordinari ad totam poenam remittendam. De
hac ipsa autem totali poenae remissione illi theologi nullum proferunt
directum testimonium, nec ullam aliam adducunt traditionalem doc­
trinam vel principium, ex quo ea deduci possit, quinimmo generalis
sensus Traditionis et distincta theologorum testimonia illi opinioni
aut nullatenus congruunt aut directe adversantur, ut ex sequenti
excursu patebit.
Inter Ecclesiae documenta nullum est quod ipsam poenae remis­
sionem per hoc sacramentum explicite commemoret, immo nonnisi
probabiliter ea implicite indicari dici potest in Cone. Trid. et Catechismo Cone. Trid., ut dictum est in art. 10 (p. 12 et 17), in
quibus tamen satis distincte ac diffuse varii effectus huius sacramenti
exhibentur. Hoc autem silentium vix convenienter explicari posset si

revera Extrema Unctio ordinaretur ad tam magnum effectum produ­
cendum (quem adversarii habent pro principali ipso fine sacramenti),
seu ad totalem ipsam poenae remissionem; cum enim ea documenta
loquuntur de Baptismo, sollicite hunc effectum commemorare non
praetermittunt, ita Cone. Trid.: “Poena temporalis . . . non tota sem­
per, ut in baptismo fit, dimittitur illis, qui gratiae Dei, quam accepe­
runt, ingrati ‘Spiritum Sanctum contristaverunt’ (cf. Eph 4, 30) et
‘templum Dei violare’ (1 Cor 3, 17) non sunt veriti” (sess. 6, cap. 14,
Denz. 807; cf. sess. 5, can. 5, Denz. 792, et sess. 14, cap. 8, Denz.
904), et Catechismus Cone. Trid.: “In Baptismo non solum peccata
remittuntur, sed peccatorum etiam et scelerum poenae omnes a Deo
benigne condonantur” (p. 2, c. 2, q. 45).
Praeterea, ex his ipsis verbis Tridentini videtur sequi solum Bap­
tismum ad totalem poenae remissionem ordinari; quamvis enim Con­
cilium directe ibi agat de Poenitentia, tamen generalis ratio quam
affert, quare in Poenitentia non semper tota poena remittatur, seu, quod
idem est, quare Poenitentia non ordinetur ad remittendam totam poenam,
valet pro Extrema Unctione. Inepte autem adversarii provocant ad
verba Tridentini dicentis Extremam Unctionem esse consummationem
tum Poenitentiae tum totius Christianae vitae (cf. supra, p. 151);
multipliciter enim Extrema Unctio dici potest utriusque consummatio,
immo et aeternae gloriae immediata praeparatio, quin inde sequatur
eam ad totam poenam remittendam ordinari, ut patebit ex art. 17.
In antiqua traditione, ut notavimus in art. 10 (p. 42), vix un­
quam ipse effectus remissionis poenae explicite commemoratur, nec
nisi implicite contentus videri potest in expressionibus de immediata
praeparatione ad gloriam, de totali remissione peccati et de perfecta
animi curatione ab omni sorde et contagione peccati, ex quibus tamen
totalis ipsius poenae remissio nequit necessario deduci. Egbertus
Eboracensis quidem sic loquitur ut eam implicare videatur cum ait:
“scriptum esse [in epistola lacobi] quod quicunque hanc disciplinam
[E.U.] habuerit, anima ejus aeque pura sit post obitum ac infantis
qui statim post baptisma moritur,” sed haec verba, ab ipso solitarie
prolata, considerari possunt ut emphatica expressio effectuum salva­
tionis. alleviationis et peccatorum remissionis de quibus est sermo in
textu lacobi, ut suadet tum ipsa allusio ad hunc textum tum inducta
comparatio cum baptismali purificatione infantis qui a nullo poenae
reatu absolvitur, nec ceteroquin ea verba maiorem emphasim prae se
ferunt quam simile dictum S. Thomae aliorumque posteriorum docto­
rum. hoc nempe sacramentum hominem tam perfecte emundare “ut
nihil inveniatur in eo quod perceptioni gloriae repugnet” (C. Gent.
4. 73).

Posteriores theologi a saec. 13 ad saec. 19, etsi satis constanter
affirment Extremam Unctionem se habere ut immediatam quandam
praeparationem ad ingressum gloriae, cum tamen explicite loquuntur
de ipso effectu remissionis poenae nihil significant ex quo deduci possit
hanc remissionem esse totalem, quinimo contrarium vel directe asserunt
vel implicite proponunt.

Pscudo-llalcnsis et Albertus M. (cit. in art. 11, p. 55 sq. et 64 66)
de ipsa poenae remissione nihil dicunt, sed occupantur tantum­
modo de effectu abstersionis reliquiarum peccati quae impediunt
transitum ad aeternam gloriam, ita ut Halensis id intelligat de re­
missione venialium peccatorum (nec refert quod loquatur de ablatione
‘‘poenae consequentis culpam,” nam hanc poenam ipse definit tantum
per “infirmitatem mentis et corporis” et hanc mentis infirmitatem
intelligit morbum peccati venialis), Albertus vero intelligat spiritualem
animi debilitatem seu “inhabilitatem animi ad movendum” et “pronitatem peccandi.”
Bonaventura (cit. ibid., in p. 56 sq.) postquam statuerit Extremam
Unctionem principaliter ordinari ad tollenda peccata venialia, quae
vocat generaliter ac improprie “poenas spirituales,” determinans ipsam
vocem poenae prout opponitur culpae, dicit poenam partialiter tolli
per hoc sacramentum: “Instituit divina misericordia remedium quo
anima curari posset quantum ad remissionem culpae et etiam partis
poenae.” Praeterea, agens de necessitate Purgatorii, ait nonnisi per
Baptismum fieri totalem poenae remissionem: “Dimittit [Deus]
culpam et poenam aeternam, ita tamen ut obligatum teneat ad poenam
temporalem. Ab hac autem poena non absolvitur in morte, quoniam
status post mortem non repugnat punitioni animae ... ; et ideo, cum
non sint taliter alicui remissa peccata quin obligetur ad aliquam
poenam, nisi fiat per baptismalem gratiam, et ab illa obligatione non
absolvitur, et debitor poenae non possit cum debito ingredi caelum,
necessarium est esse purgatorium.”- Item, agens paulo inferius de
indulgentiis, ait quod “meritum Christi . . . operatur in sacramentis
et potestate clavium; et per hoc remittitur pars poenae.”3

5. Thomas (cit. ibid., p. 66-68), in C. Gent. 4. 73 ait: “Per
hoc sacramentum . . . curatio [quae fit per Poenitentiam] completur,
et [homo] a reatu poenae temporalis liberatur, ut sic nihil in eo
remaneat quod in exitu animae a corpore eum possit a perceptione
gloriae impedire.” Ex his ipsis verbis nequit necessario deduci Extre'In 4 Sent., (list. 20, p. 1. a. un., q. 1, Opera theologica selecta IV: Liber /F. Sen­
tentiarum (editio minor, Ad Claras Aquas 1949) 502.
‘Ibid., p. 2, a. un., q. 2, p. 520.

mam Unctionem remittere poenam totaliter, imo ex toto contextu satis
clare colligi potest sensum S. Doctoris esse: Extrema Unctio liberat
(quo modo non refert) ab omnibus his quae possunt esse impedimenta
gloriae, scilicet tum a peccatis, tum ab infirmitate animi, tum a poena
temporali. Scilicet, Extrema Unctio exhibetur a S. Doctore ut totale
remedium, non totalitate intensiva. sed tantum totalitate extensiva, qua­
tenus nempe nullum sit ex tribus praedictis impedimentis quod per
Extremam Unctionem non tollatur.
Praeterea, potest etiam effectus remissionis poenae in littera S.
Thomae intelligi de totalitate intensiva, ita tamen ut tribuatur partim
sacramento, partim subiectivis dispositionibus seu operi operantis,
quod facile cum sacramento concurrit in casu infirmi, quod quidem
videtur S. Doctor innuere circa initium illius capitis, cum ait: “Cor­
poralis infirmitas interdum utilis est ad animae sanitatem: prout homo
infirmitatem corporalem sustinet humiliter et patienter, et ei quasi
in poenam satisfactoriam computatur” (cf. commentum Ferrariensis,
mox citandum).
Ceterum, de modo et gradu, quo effectus remissionis poenae con­
fertur, explicite agit S. Doctor in Suppi., q. 30, a. 1, ad 2, inquiens
illum fieri mediate et partialiter; obicienti enim: “Per extremam unc­
tionem non remittitur peccatum . . . quoad poenam, quia adhuc, si
convalescat, tenetur perficere satisfactionem iniunctam” (ob. 2),
respondet: “[Extrema Unctio] reatum poenae temporalis diminuit;
sed ex consequenti, inquantum debilitatem tollit, quia eandem poenam
levius portat fortis quam debilis. Unde non oportet quod propter hoc
minuatur satisfactionis mensura.”
Eodem fere modo S. Doctor loquitur ubi de Eucharistia; explicitae
enim quaestioni “Utrum per hoc sacramentum tota poena peccati re­
mittatur,” respondet: “Si . . . [Eucharistia] consideratur ut sacra­
mentum [non ut sacrificium], habet effectum dupliciter: uno modo,
directe ex vi sacramenti; alio modo, quasi ex quadam concomitantia...
Ex vi quidem sacramenti, directe habet illum effectum ad quem est
institutum. Non est autem institutum ad satisfaciendum, sed ad spiritualiter nutriendum per unionem ad Christum. . . Sed quia haec unitas
fit per caritatem, ex cuius fervore aliquis consequitur remissionem non
solum culpae, sed etiam poenae; inde est quod ex consequenti per
quandam concomitantiam ad principalem effectum, homo consequitur
remissionem poenae; non quidem totius, sed secundum modum suae
devotionis et fervoris” (3 p., q. 79, a. 5).
Praeterea, S. Doctor tum in Comm. super Sententias tum in Summa
Theologica, agens de Baptismo, soli huic sacramento tribuit totalem
poenae remissionem, inquiens non esse aliud medium ad hoc ordinatum.

In 4 Sent., dist. 5, q. 2, a. 1, q. 1 : “Baptismus inter alia sacramenta est
maximae necessitatis: tum quia pueris non potest aliter subveniri; tum
quia etiam nec adultis quantum ad remissionem totius poenae”. Ibid.,
ad 2: “Non est simile de poenitentiae sacramento, et baptismo [quan­
tum ad eorum necessitatem] : quia aliquis sine absolutione sacramenti
poenitentiae potest salvari in necessitate nec iterum absolutio sacer­
dotalis a tota poena absolvit; sed in pueris non est aliquid aliud per
quod possint salvari, nec quo adulti possint a tota poena liberari.”
Idem prorsus repetit in Summa Theologica, 3 p., q. 67, a. 2: “Inter
omnia sacramenta maximae necessitatis est baptismus . . . quia pueris
aliter omnino subveniri non potest, et adulti non possunt aliter quam
per baptismum plenam remissionem consequi et quantum ad culpam
et quantum ad poenam.” Ibid., ad 3: “Poenitentia non est tantae neces­
sitatis sicut baptismus; potest enim per contritionem suppleri de­
fectus sacerdotalis absolutionis, quae non liberat a tota poena, nec
etiam pueris adhibetur. Et ideo non est simile de baptismo, cuius
effectus per nihil aliud suppleri potest” (cf. quae de effectu totalis
remissionis poenae per Baptismum habet in 3 p., q. 68, a. 5; q. 69,
a. 2 et 8; q. 79, a. 5, ad 1 ; q. 86, a. 4, ad 3). In 3 p., q. 84, a. 1, ad 1,
referens simul proprios effectus Baptismi et Extremae Unctionis, illi tri­
buit explicite totalem poenae remissionem, huic vero meram perfectam
sanitatem spiritualem (seu a peccato et reliquiis debilitatis), nulla
facta mentione remissionis poenae: “In illis sacramentis in quibus
confertur excellens gratia . . . adhibetur aliqua corporalis materia
exterius; sicut in baptismo, ubi fit plena remissio peccatorum et quan­
tum ad culpam et quantum ad poenam; et in confirmatione, ubi datur
plenitudo Spiritus Sancti; et in extrema unctione, ubi confertur per­
fecta sanitas spiritualis.”

Scotus (cit. in p. 58 sq.) ne verbum quidem facit de ipsa remis­
sione poenae per hoc sacramentum.
Durandus (cit. in p. 59 sq.): “[Effectus principalis huius sacr.] est
remissio peccatorum venialium quo ad culpam vel quo ad poenam
in toto vel in parte.”

Gerson, cancellarius parisiensis: “Extrema Unctio rite suscepta delet
venialia, immo videtur quod absolvit ab omni culpa coniuncta peti­
tione recipientis, ita quod digne recipiens etiam ab omni poena Ubere­
tur, tum virtute sacramenti tum quia petit pie perseveranter pro se
et juste.”4 Hic auctor, opinando quidem, dicit totam poenam remitti,
sed hunc effectum refert ad duplicem causam, i.e. tum ad sacramentum
'Regulae morales, reg. 15S.

tum ad bonas dispositiones subiecti concurrentes cum sacramento;
unde non solum non dicit per ipsum sacramentum totam poenam
remitti sed potius videtur nonnisi partialem remissionem sacramento
tribuere.
Quoad Paludanwn et Capreolum, confer dicenda infra, p. 188-190.
Ferrariensis, commentans praefatum textum S. Thomae in C. Geni.
4. 73, scribit: “Ad remotionem huiusmodi debilitatis [animae], sive
reliquiarum peccati, sequitur liberatio a reatu [i.e. a reatu poenae]. . .
Sed . . . occurrit dubium . . . quia videtur velle Sanctus Thomas hoc
loco ab omni reatu poenae temporalis per hoc sacramentum hominem
liberari, cum dicat hac ratione ipsum a reatu liberari, ‘ut nihil sit in
ipso quod eum in exitu animae a corpore, possit a perceptione gloriae
impedire’. Ex hoc autem sequitur quod ille qui suscepto hoc sacra­
mento decedit, ad nullam satisfactionem teneatur post mortem, sed
statim evolet ad gloriam; et sic non oportebit pro eo fieri suffragia
aut orationes; quod non videtur esse secundum Ecclesiae intentio­
nem. . . [Ad hoc dubium] dicitur primo, ut videtur de mente Sancti
Thomae articulo praeallegato [In 4 Sent., dist. 15, q. 1, a. 4, q. 1. ad 2,
ubi S. Thomas loquitur de remissione poenae ex opere operantis],
ad 2, quod non remittitur semper totaliter reatus poenae temporalis,
ita quod post mortem homo ad nullam satisfactionem teneatur: sed
tunc tantum quando adest interior dispositio ad remotionem talis
reatus, simul cum hoc sacramento, sufficiens. Est enim hoc sacra­
mentum ad remotionem omnis reatus remanentis post culpam ordi­
natum, quando in suscipiente est conveniens dispositio. Dicitur
secundo, quod semper aliquo modo remittitur reatus: inquantum, re­
mota debilitate quae erat ex peccato, fit levior poena; ‘eandem enim
poenam levius’, inquit Sanctus Thomas, ‘portat fortis quam debilis.’ ”
Ex toto contextu apparet quod totalis remissio poenae, quando fit,
dicitur fieri cum sacramento sed non ex solo sacramento; pars quae
semper fit, tribuitur ipsi sacramento, et quidem mediate seu conse­
quenter ad remotionem debilitatis animi, reliqua pars tribuitur potius
dispositionibus subiecti quae adsunt et operantur “simul cum hoc
sacramento.”

D. Solo: “Proprius effectus sacramenti extremae unctionis est per
gratiam sanare et abstergere peccatorum reliquias . . . (non vero]
remittere culpam, vel originalem vel mortalem, vel venialem, sed neque
reatum poenae, quoniam ipsa sacramenta baptismi et poenitentiae dum
delent culpam, remittunt partem poenae, et reliqua pars non per

extremam unctionem, sed per ignem purgatorii expurgatur.”' Hic
auctor prima fronte videtur negare ipsum effectum remissionis poenae;
attamen, ex contextu apparet eum negare tantum hunc esse effectum
tum proprium seu principalem, tum immediatum qualis est relate ad
Baptismum et Poenitentiam.

Ruardus Tapper, theologus tridentinus: “Magnum revera benefi­
cium Dei est, quod nobis in alterum saeculum migraturis providit de
sacramento et adiutorio, quo purgari possimus ab omni macula et
reatu, qui ab ingressu regni caelestis et Patris conspectu remorari
possit; et iam confessis, absolutis et viatico Eucharistiae munitis adhuc
de Extrema providit Unctione, ut ablatis omnibus impedimentis hi­
lariter hinc ad Patrem accedamus.”0 Dicitur Extrema Unctio posse
purgare ab omni macula (seu peccato) et ab omni reatu (seu poena),
sed affirmatio est nimis generalis ut ex ea quidquam determinatum
erui possit; si enim simpliciter accipitur, sequitur etiam hoc sacra­
mentum remittere omnia peccata, absque restrictione, sicut sacramen­
tum Poenitentiae; unde totalis remissio poenae ibi intelligi potest
esse effectum sive ipsius sacramenti sive concomitantium subiecti
dispositionum.
BELLARMINUS' ne verbum quidem facit de ipso effectu remissionis poenae,
sed tantum loquitur de remissione peccatorum et abstersione reliquiarum (seu
languoris, torporis et anxietatis animae), ita ostendens parvum momentum quod
illi attribuit.

SUAREZ: “Sequitur ... ex dictis, remitti per hoc sacramentum etiam reatum
poenae temporalis, ex peccatis prius quoad culpam remissis, relictum Hoc etiam
colligo ... ex line praedicto, quia non solum culpa, sed etiam reatus poenae non
remissus impedit introitum gloriae; sed hoc sacramentum institutum est ad
tollenda omnia haec impedimenta, quantum in ipso est, et proxime praeparandum
hominem ad gloriam; ergo. . . Quantum vero poenae per hoc sacramentum tollatur,
Deus novit. Non existimo tamen asserendum statim auferri omnem reatum poenae,
sicut per baptismum ; nullum enim fundamentum habemus ad hoc asserendum,
multumque repugnat veritati et necessitati purgatorii, quo etiam fideles post
susceptionem hujus sacramenti diu purgantur, quod tamen ita non esset, si hoc
sacramentum statim omnem reatum poenae remitteret; consequenter enim di­
mittendo culpam, semper dimitteretur tota poena; nihil ergo purgandum relinqueret.
Dico igitur remittere quidem reatum poenae ex opere operato juxta dispositionem
et devotionem recipientis, ideoque non semper totum auferre.”9.
Haec Suaresii verba ambiguitate non carent ob apparentem oppositionem inter
primam partem, qua videtur implicite concedere totalem poenae remissionem et
alteram partem, qua videtur eam negare, ubi ait: “Quantum poenae per hoc sacra­
mentum tollatur, Deus novit etc.” Et in hunc alterum sensum Suaresium intel­
lexerunt communiter posteriores, ut fatetur ipse Kern, scribens: “Vix est dubium,
‘ Dist. 23, q. 1, a. 2, conci. 4, In quartum (quem vocant) Sententiarum (Venetiis:
Apud I. M. Lenum 1575) I 1064.
‘ Explicatio articulorum Lovaniensium, t. 2, a. 12.
'"De sacramento Extremae Unctionis, c. 8.
'In 3 p., q. 84sqq., Disp. 41. s. 1, n. 17, Opera omnia XXII (ed. C. Berton, Parisiis:
Vives 1866) 833 sq.

haec verba Suaresii fuisse causam non ultimam, cur a non paucis theologis re­
linqueretur assertio, quam prae aliis firmiter probaverat; ad haec enim verba
provocant, ut ostendant, sacramentum ex se non remittere omnem poenam
temporalem ideoque non disponere ad immediatum introitum gloriae. At immerito
Doctorem eximium testem suae opinionis faciunt [Prosequitur Kern, trahens
Suaresium ad suam sententiam]”.0
Ut iam inuimus supra (p. 160), mens Suaresii logice sic interpretanda est ut
Extrema Unctio ordinetur non quidem ad remittendam totam poenam, sed ad
remittendam poenam modo generico ac indeterminato, sicut omne sacramentum
ordinatur ad producendam gratiam modo indeterminato (cf. supra, p. 163), et
hoc sensu dici possit hoc sacramentum ordinari ad remittendam totam poenam
"quantum in ipso est,” de facto tamen gradus remissionis poenae pendeat a gradu
dispositionis, sicut contingit etiam quoad gradum collationis gratiae.

HYQUAEUS scotista Suaresio obicienti quod ex sententia Scotistarum, iuxta
quam remissio venialium est primarius effectus Extremae Unctionis quia haec
peccata sunt impedimenta gloriae, sequeretur etiam remissionem poenae esse
primarium effectum, respondet: "Aliud est impedimentum, quod in hac vita
remitti debet, quale est impedimentum peccati, quod per [hoc] Sacramentum
tollitur ex Jacobo et Tridentino; aliud vero impedimentum poenae, de qua alia
lege statutum est secundum divinam justitiam, ut solvatur hic aut in purgatorio
quod superest, solutionem autem habet in specie determinatam ipsa lege; ideo non
subest per se huic Sacramento, sed poenitentiae et operibus satisjactoriis, quae­
cunque illa sint.”10 Hic negatur remissionem poenae esse Extremae Unctionis tum
effectum primarium, tum effectum per se eo modo quo dici potest esse effectum
per se (scilicet immediate) sacramenti Poenitentiae.
DE SAINTE-BEUVE" sua facit verba Ferrariensis supra citata, nec quidquam
addit.
GONET'2 ne quidem verbum facit de effectu remissionis poenae.
NATALIS ALEXANDER: "Non tamen remittitur semper ex omni parte reatus
poenae temporalis ita quod post mortem homo nulli poenae obnoxius remaneat.”11
*

JUENIN: "Non remittit poenam temporalem, quae in hoc saeculo exsolvenda
superest pro peccato jam quoad culpam dimisso; alioquin nulla satisfactio esset iis
infirmis inungenda, qui post confessionem Extremae Unctionis sacramento
donantur. Quod tamen est falsum.”14

SALM ANTICENSES MORALES: "Hujus sacramenti effectus est remissio
poenae temporalis pro peccatis debitae, non quidem omnis, cum constet etiam illos
qui hac unctione suscepta decedunt, solere adhuc in Purgatorio expiari.”15
Bl LLU ART : "Non potest intelligi per reliquias peccatorum [quarum abstersio
est effectus principalis Extremae Unctionis] . . . reatus poenae temporalis; tum
quia contra hunc etiam ordinatur secundario sacramentum poenitentiae; tum quia
si remissio hujus reatus foret effectus principalis et primarius extremae unctionis,
sequeretur quod infirmus recipiens hoc sacramentum cum debita dispositione, nihil
amplius haberet luendum; sacramentum enim infallibiliter operatur suum effectum
* De sacramento Extremae Unctionis (Ratisbonac 1907) 106.
” Commentarius in Scotum, In 4 Sent., dist. 23, q. un., Scoti Opera omnia XIX
(Parisiis: Vivès 1894) 29.
" Tractatus de sacramento Unctionis Infirmorum Extremae, disp. 5, a. 2.
"De sacramento Extremae Unctionis, disp. 2, a. un.
"Theologia dogmatica et moralis (Vcnetiis 1705) I 567.
“ Commentarius de sacramentis, diss. 7, q. 8, a. 2.
” Cursus theologiae moralis (Vcnetiis 1714) I 225.

primarium in subjecto bene disposito.”1*5 Negatur igitur Extremam Untionem
ordinari ad totam poenam remittendam, imo ex hoc ipso deducitur remissionem
poenae non posse esse effectum ejus primarium.
5. ALPIIONSUS cum BUSEMBAUM docet hoc sacramentum “tollere poenas
restantes, non vero omnes”,17 citans pro eadem sententia Laymann et Palaum.
DE AUGUSTINIS: “Secundarius effectus sacramenti Extremae Unctionis est
... poenae temporalis pro peccatis debitae imminutio vel etiam, secundum disposi­
tionem subjecti, perfecta relaxatio.”18 In confirmationem inferius refert verba
Suaresii supra citata.

GURY-BALLERINI : “Effectus Sacramenti Extremae Unctionis sunt 1° Gratia
sanctificans ... 2° Remissio omnium peccatorum ... 3° Abstersio reliquiarum
peccati, quae sunt non solum poenae peccatis debitae, sed etiam animi anxietates
. . . et alia similia. . . Hi autem effectus maiores sunt, quo infirmus melius est
animo comparatus.”10
BALLERINI-PALMIERI : “Questio esse potest de poena temporali, quae propter
peccata remissa adhuc debeatur. Nullum quidem fundamentum habemus, ut
credamus omnem poenam huiusmodi remitti, ait Suarez 1. c. n. 11: at aliquam
remitti, iuxta subjecti dignitatem aut dispositionem, credibile est. . . Sequitur, hunc
esse effectum secundarium, quemadmodum et remissio peccatorum et simul patet,
haud repugnare ut morituro omnibus sacramentis refecto plenaria Indulgentia ab
Ecclesia concedatur.”20

LEIIMKUIIL: “Peccata venialia etiam quoad culpam ex ipsa hujus sacramenti
institutione ejusque fine remitti, facile omnes concedunt: atque idem dici debet de
poenis temporalibus post remissam culpam residuis; quas non omnes quidem, sed
partem saltem pro minore melioreve dispositione aufert. Omnia haec optime
explicat Suarez.”21

SCHMITZ circa finem saeculi elapsi, sic, iuxta viam Suaresii, resumit com­
munem. ut ait. sententiam theologorum: “Conclusio sit: Per extremam unctionem
etiam has reliquias scii, reatum poenae remitti. Licet non omnes theologi hanc
quaestionem ingrediantur .... tamen qui eam tractant, affirmative respondendum
esse putant. . . Quantum vero poenae per hoc sacramentum tollatur, theologi
definire non audent. Neque vero omnem reatum poenae semper auferri inde sequitur,
quod alias suffragia per sacrificia missae e.g. facta saepissime inutilia essent, quod
tamen menti ecclesiae alienum est. Itaque dicunt sacramentum ex sese habere vim
omnem reatum poenae dimittendi, sed de facto poenam dimittere iuxta disposi­
tionem et devotionem suscipientis, quae plus minus perfecta esse potest, ideoque
non semper totam auferre.”22

Ex hoc brevi theologorum excursu usque ad sacc. 19 inclusive,
quorum nonnisi paucos inter notiores cuiuslibet aetatis ac scholae
citavimus, haec patent quibus adversariorum sententiam communi
sensui theologorum adversari comprobatur: Quidam ipsum effectum
remissionis poenae negare videntur, quae tamen negatio potest cum
grano salis intelligi de solo effectu specialiter intento aut immediato
"Tractatus de Extrema-Unctione, Cursus theologiae (Parisiis 1904) X 16.
'‘Theologia moralis (cd. L. Gaudé, Romae 1909) III 739.
"De Extrema Unctione, a. 5, De re sacramentaria (Romae 1889) II 395.
''Compendium theologiae moralis (ed. 10, Romae 1889) II 653 sq.
'"Opus theologicum morale V (ed. 2, Prati 1893) 705.
"Theologia moralis (ed. 10, Friburgi Brisgoviae) II 401.
"De effectibus sacramenti Extremae Unctionis (Friburgi Brisgoviae 1S93) 80.

(Soto, Hyquaeus, Juénin). Alii, nec minores theologi, de ipso eodem
effectu prorsus silent, quod inexplicabile esset si putarent Extremam
Unctionem tam mirabilem efficaciam habere ut sit ordinata ad omnem
poenam removendam (Pseudo-Halensis, Albertus M., Scotus, Bellarminus, Gonet). Alii explicite vel aequivalenter significant nonnisi par­
tem poenae per hoc sacramentum remitti (S. Thomas, Bonaventura,
Xatalis Alex., Salmanticenses morales, Billuart, S. Alphonsus referens
etiam Laymann et Palaum, Gury-Ballerini, Ballerini-Palmieri, Lehmkuhl). Alii idem exprimunt sub paulo diversa expressione, scilicet hoc
sacramentum non semper remittere totam poenam sed aut totam aut
partem iuxta gradum dispositionis (Suarez, De Augustinis, Schmitz
qui hanc sententian dicit esse communem theologorum). Pauci qui
loquuntur de totali poenae remissione, satis ambigue loquuntur et ex
contextu facile intelliguntur de totalitate resultante ex copulatione
operis operati sacramenti et operis operantis subjecti (Gerson,
Ferrariensis, Tapper, De Sainte-Beuve).
Ceterum, ex dictis superius (p. 148, 158 sq.) constat nec apud
modernos doctores, qui scripserunt post ortum novae hujus sententiae,
hanc sufficiens suffragium obtinuisse ut possit legitimum jus sibi
reclamare inter opiniones theologicas solide probabiles.
Conclusio 2. Remissio poenae temporalis per hoc sacramentum non fit
immediate, sicut in sacramento Poenitentiae, sed mediate tantum, sicut ipsa
remissio venialium peccatorum, seu mediante ipsa gratia sacramentali cura­
tionis debilitatis animae, et iuxta gradum istius gratiae ac curationis.

Probatur ex ipsa propria indole huius sacramenti eiusque specifici
effectus, prout distinguitur a sacramento Poenitentiae.
Extrema Unctio non est, sicut Poenitentia, sacramentum aliquod re­
missionis sed. ut dictum est in art. 11, sacramentum merae curationis
illius infirmitatis et debilitatis animae quae relinquitur post consecu­
tam remissionem peccatorum. Unde nullam ex ipsa eius natura prodit
exigentiam ad hoc ut ordinetur peculiari aliqua et immediata ratione
ad aliquam remissionem faciendam sive reatus culpae sive ipsius reatus
poenae, sicut e converso accidit Poenitentiae quae, cum sit directe et
essentialiter ordinata ad remissionem reatus culpae, petit sese exten­
dere etiam ad remissionem connexi reatus poenae ut sic consequatur
connaturale complementum sui proprii effectus, quod quidem obtinet
per hoc quod tres ipsi actus poenitentis, iam de se satisfactorii ex
opere operantis, vi absolutionis elevantur ut sint etiam satisfactorii ex
opere operato.
Si igitur Extrema Unctio nihilominus ad remissionem poenae ordi­

netur, ut admittunt communiter theologi, id nequit esse nisi aliqua
indirecta et mediata ratione, connexa ceteroquin cum ipso principali
effectu curationis debilitatis animi, et dependenter ab eo. Cuius ratio
sequenti modo explicari potest. Cum enim haec debilitatis curatio sit
ultimum quod homini praebeatur in linea sanationis a morbis spiri­
tualibus (tertia nempe sanatio post baptismalem et poenitentialem)
cumque ea praebeatur in postrema hominis necessitate ad ipsum limen
aeternitatis, convenit ut cum ea et per eam simul compleatur etiam
remissio reatus poenae, qui, etsi a proprie dicta morbi ratione procul
sit nec a praefata animi debilitate dependeat, tamen una cum ista,
tanquam germana proles, ab eodem reatu culpae, utut diversa ratione,
procedit.
Huic autem dependenti ac mediatae rationi, influendi modus pariter
dependens ac mediatus respondere debet, ita ut, in unum colligendo
etiam dicta in prima Conclusione, influxus huius sacramenti in poenae
remissionem, sic ad mentem S. Thomae23 explicari debeat: Extrema
scilicet Unctio primo ac immediate producit principalem suum ef­
fectum curationis debilitatis animae; mediante autem hac curatione,
ulterius procedit in secundarium effectum remissionis tum peccatorum
venialium tum poenae temporalis. Hic autem effectus non est tribuen­
dus soli operi operantis, consequenti post sacramentum et indirecte
adiuto per auxilia ipsius gratiae sacramentalis, sed est ipse ulterior
effectus ex opere operato productus a sacramento, quatenus sacramen­
tum, utpote ordinatum etiam ad utramque illam remissionem, princi­
palem effectum gratiae curationis confert non quomodolibet, sed tan­
quam gratiam impulsam ad eliciendos actus tum charitatis, quo
venialia immediate delentur, tum satisfactionis, quo poena immediate
expiatur. Iuxta gradum autem dispositionis sacramento praeviae, iuxta
quem subiectum suscipit illam sacramentalem gratiam curationis, re­
cipit quoque, in illa et per illam, impulsum ad satisfaciendum pro
poena, ita ut hoc sacramentum tendat in remissionem poenae neque
modo partiali neque modo totali, sed potius modo indeterminato et
indefinito, non secus ac tendit in productionem ipsius gratiae cura­
tionis, ac consequenter, suppositis melioribus ac melioribus subjecti
dispositionibus, possit etiam totam poenam delere, cum haec non sit
aliquid indefinitum sed habeat aliquam determinatam quantitatem,
iuxta numerum et quantitatem peccatorum unde ipsa procedit. Sic
itaque contingere potest, et facile credi potest in sanctioribus animabus
de facto contingere, ut per hoc sacramentum tota poena non raro
remittatur eisque caelorum porta illico aperiatur.
3 Suppi., q. 30. a. 1, ad 2: “I Extrema Unctio] reatum poenae temporalis diminuit; sed
ex consequenti, inquantum debilitatem tollit, quia eandem poenam levius portat fortis
quam debilis.”

Hoc modo omnes exigentiae traditionalis sensus ac doctrinae har­
monice componuntur, scilicet ex una parte, exaltata ab omnibus huius
auxilii ac sacramenti dignitas et efficacitas, et ex alia parte, praedicata
alterius vitae purgationis necessitas, una cum potiori illa principalitate
quae competit Baptismo et Poenitentiae in propria linea sacramentalis
remissionis.
ART. 16. Utrum Alleviatio Et Confirmatio Animae Per Hoc
Sacramentum Fiat Mediate, Seu Mediante Ipsa Curatione Spiritu­
alis Debilitatis Et Dependenter Ab Ea.

STATUS QUAESTIONIS
Ut constat ex dictis in art. 10 (p. 12 et 38 sq.), hic effectus alleviationis et confirmationis animae, prout distinguitur ab ipsa curatione
spiritualis debilitatis, tria praecipue importat, iuxta sensum Tradi­
tionis et Ecclesiae, scilicet: primo, quoddam levamen seu exhilara­
tionem animi; secundo, quandam roborationem et stabilitatem in ipsa
anima; tertio, quandam confortationem et tutamentum contra exte­
riora agentia, quod sese manifestat per actus fiduciae in divinam
misericordiam, supportationis laborum mortalis infirmitatis et lucta­
minis contra tentationes daemorum.
Porro quoad modum quo hic effectus inducatur, quaeri potest an
sacramentum id faciat immediate, nempe per actualia gratiae auxilia,
animam incitantia ad actus hilaritatis, pacis et firmitatis, an tantum
mediate, per ipsam nempe interiorem debilitatis animi curationem seu
per gratiam curativam quatenus impulsam ad praedictos actus pro­
ducendos. Quae quidem quaestio proprium sensum habere non potest
nisi in sententia thomistica, explicata in art. 11 et 12, iuxta quam
per Extremam Unctionem revera fit praedicta interior animi curatio
atque in ea principalis effectus sacramenti consistit, quorum utrumque
a pluribus aliis theologis negatur.

CONCLUSIO affirmativa.
Probatur.

Ipsa unitas sacramenti, necnon subordinatio aliorum effectuum uni
specifico ac principali, petit ut influxus sacramenti ordinate ita pro­
cedat. ut primo et immediate terminetur ad principalem effectum ac
per illum subinde extendatur ad ceteros secundarios effectus, maxime
cum isti in illo connaturaliter fundantur et ab eo veluti connaturaliter
fluunt. lamvero principalis effectus huius sacramenti non est ipsa prae-

dicta alleviatio ac confirmatio, sed interior debilitatis animi curatio,
ut probatum est in art. 11 (p. 94-110), quam ceteroquin connatu­
raliter sequitur animi alleviatio et confirmatio. Ergo haec mediante illa
per sacramentum confertur.
Sequenti igitur modo res concipienda est. Sacramentum primo et
immediate infundit gratiam curativam qua abstergitur infirmitas seu
debilitas animi; a pondere huius morbi liberata, levamen quoddam
seu exhilarationem anima consequenter experitur, simulque roborationem et stabilitatem necessario assequitur quas ipsa debilitas eiusque
gravitas impediebant, necnon eo ipso fortior ac tuta evadit saltem
negative ac comparative ad exteriora agentia contraria, quorum im­
pugnationi spiritualis ipsa ac interna debilitas favebat. Ceterum, in
hoc veluti connatural! illius sanationis effectu nequaquam sistit vis
sacramenti, sed praeterea gratiam illam, debilitatis curativam, pro­
ducit non quomodolibet sed ut impulsam ad eliciendos actus spiritualis
hilaritatis, pacis, fiduciae et firmitatis, quibus anima ulterius ac positive
roboratur et confortatur, sive in seipsa sive in comparatione ad exteri­
ora agentia contraria.

ART. 17. Utrum Immediata Praeparatio Ad Gloriam Non Aliter
Quam Indirecte Et Indeterminate Dicenda Sit Huius Sacramenti
Effectus (Ad mentem: Suppi., q. 29, a. 1, ad 2; a. 4; a. 5; q. 32, a. 2;
1-2, q. 102, a. 5, ad 3; 3 p., q. 65, a. 1, corp, et ad 4).

PARS NEGATIVA ct PARS AFFIRMATIVA.
De modo quo hic effectus per sacramentum producatur nihil pecu­
liariter dicendum occurreret, nisi iidem pauci moderni, quos adver­
sarios habuimus in art. 15 (p. 148 sq.), qui nempe docent Extremam
Unctionem ordinari ad tollendam totam poenam temporalem, hic
iterum occurrerent, eam opinionem ampliantes in generaliorem quan­
dam doctrinam, iuxta quam Extrema Unctio sit ordinata, ex sua directa
ac primaria ratione, ad immediatam praeparationem seu dispositionem
ad gloriam, ita ut nihil prorsus in homine maneat quod eum prohibeat
ab immediato ingressu in paradisum.
Quamquam illorum sententia satis ambigue proferatur et ob hanc
ipsam sui ambiguitatem quibusdam aliis theologis visa fuerit vix dif­
ferre a communi et traditional! doctrina, iuxta quam Extrema Unctio
vere dici possit aeternae gloriae praeparatio, tamen reale aliquod
discrimen in ea agnoscendum est nec alibi nisi in hoc praeciso puncto,
quod hic impugnare intendimus (ad mentem ceteroquin doctorum
quos in praefato art. 15 consentientes habuimus, notanter Straub,

Diekamp et Spâcil), scilicet: Extremam Unctionem ita directe ac
determinate ordinari ad immediatam dispositionem ad gloriam ut
habeat vim eam necessario producendi (sicut omne sacramentum
habet vim necessario producendi suum proprium effectum), quatenus,
posita aliqua congrua dispositione in subiecto, tollat omne impedi­
mentum immediati ingressus in paradisum, nominatim omne debitum
poenae temporalis, vel si praedictam congruam dispositionem non
inveniat, tendat ad eam ipsam inducendam ut tandem praefata im­
pedimentorum remotio obtineatur.
Pro cuius sententiae adaequata intelligentia, legenda sunt quae dixi­
mus in eodem art. 15 (p. 148-158) de opinione quae docet per hoc
sacramentum auferri totam poenam temporalem; nam iidem sunt
patroni, eaedem rationes et eadem tentamina explicationis, imo eadem
fere est sententia, cum impedimenta, quae per Extremam Unctionem
auferri dicuntur, praecipue ad poenas ipsas temporales ab illis aucto­
ribus reduci soleant. Notatur tamen aliquod secundarium discrimen
inter ipsos defensores hujus opinionis. Nam quidam de immediata illa
ad gloriam dispositione indifferenter loquuntur tanquam de effectu
principali vel de fine principali. Kern vero loquitur tantum tanquam
de fine principali (distinguens quidem inter finem proximum, qui esset
perfecta sanitas animae, et finem ultimum, qui esset immediatus tran­
situs ad beatitudinem), et in subsequent! quaestione de effectibus huius
sacramenti assignat alleviationem et confortationem animi pro prin­
cipali effectu (cf. art. 11, p. 73-76). Item, quidam nonnisi ad re­
missionem poenarum suam attentionem convertere videntur cum lo­
quuntur de remotione omnium impedimentorum gloriae, alii vero
cum Kern attendunt etiam ad remissionem venialium peccatorum,
docentes hoc sacramentum ita necessario tendere ad haec etiam im­
pedimenta removenda, ut, si in subiecto deficiat congrua dispositio,
haec per ipsum sacramentum producatur (cf. art. 14, p. 137-140 et
146 sq.).
Praecipuae expressiones quibus Kern suam thesim enuntiat, sic
sonant: “Finis Extremae Unctionis est perfecta sanitas animae cum
immediato eius introitu in gloriam, nisi restitutio salutis corporalis
hominis naturaliter morituri magis expediat”; “Finis primarius Ex­
tremae Unctionis est perfecta sanctificatio animae e corpore migra­
turae, qua idonea et parata fiat, ut sine poenali mora admittatur ad
visionem Dei”; “Finis igitur proximus Extremae Unctionis, ad quem
causandum omnes eius effectus concurrunt, est animae sanitas perfecta.
Hic finis proximus a Domino semper intenditur ideoque semper etiam
attingitur, si s. ritus nullum obicem inveniat”; “Finis ultimus sacra­
menti secundum se spectati . . . [est] immediatus transitus ad beati-

tudineni, | qui in caso quo sanitas corporalis, unus ex effectibus
sacramenti, producatur] differtur, ut tandem felicius attingatur, si su­
blectum bene utatur acceptis bonis spiritualibus et restituta valetudine
corporis”; “Sacramento exeuntium [Christus] tribuit vim et efficaciam
ad tollenda omnia impedimenta, quae animam e corpore migran­
tem retardarent ab ingressu gloriae.” 1 Ceteras huius auctoris affirma­
tiones necnon eius argumenta notavimus in art. 15 (p. 152-154)
ubi de totali remissione poenae temporalis, nam utramque thesim ipse
arcte connectit et ad modum unius probat.

CONCLUSIO
Immediata praeparatio ad gloriam dicenda est indirectus tantum ac in­
determinatus effectus Extremae Unctionis, quatenus nempe diversimode
resultat ex omnibus particularibus effectibus et auxiliis quae per sacramentum
et cum sacramento conferuntur.
Probatur 1. EX IPSA EFFICACITATE SACRAMENTI.

Si immediata praeparatio ad gloriam, seu actualis remotio omnium
impedimentorum ad immediatum ingressum caeli, esset directus ac
determinatus effectus vel finis huius sacramenti, semper et infallibiliter causaretur (seu omnia peccata venialia et omnes poenae tem­
porales semper per Extremam Unctionem auferrentur), obice quidem
non obstante seu data congrua dispositione ad hoc ut sacramentum
possit esse quomodolibet jructuosum ; talis enim est propria indoles
et efficacitas omnis sacramenti, ut nempe, posita requisita conditione
suae causalitatis seu subiecti dispositione, illico totam efficacitatem
exerat ad quam ordinatum est.
Nec valet excipere ipsum gradum efficacitatis seu effectus de facto
in quolibet sacramento non obtineri nisi secundum gradum disposi­
tionis subiecti. Nam hoc valet tantum de effectu qui possit gradus
suscipere quique respiciatur a sacramento non secundum suam totalitatem aut secundum aliquem gradum determinatum, sed modo tantum
generico ac indeterminato, ut est effectus gratiae sanctificantis; iamvero effectus immediatae praeparationis ad gloriam per totalem remo­
tionem impedimentorum, non suscipit, qua talis, magis et minus, prae­
cise quia est totalis et, iuxta opinionem adversariorum, respicitur a
sacramento Extremae Unctionis determinate et secundum suam totalitatem, non secus ac totalis remissio poenae temporalis respicitur a
Baptismo. Unde, sicut posita minima dispositione ad hoc ut Baptismus
''De sacramento Extremae Unctionis (Ratisbonae 190") SI sq., 113.

sit quomodolibet fructuosus, remissio poenae temporalis necessario
ac totaliter conceditur, etsi ipsa gratiae infusio fiat partialiter tantum
et in minimo gradu, seu iuxta gradum dispositionis in subiecto, ita
pariter contingere deberet per Extremam Unctionem relate ad omnia
impedimenta gloriae.
Nec valet recurrere ad duplicem dispositionem, alteram minorem
quae sufficiat ad effectum collationis gratiae et alteram maiorem quae
requiratur ad effectum totalis remotionis impedimentorum gratiae per
idem sacramentum. Nam, ut iam explicatum est in art. 15 (p. 163—
165), ea arbitraria et inaudita duplicatio adversatur ipsi naturae et
unitati sacramenti, et ceteroquin ipsi adversarii nequeunt convenienter
ac logice explicare quid sit in casu ea melior dispositio, ita ut tandem
descendant in desperatam illam aliquorum explicationem, iuxta quam
ipsum sacramentum ordinetur ad producendum requisitum gradum
dispositionis, ubi desit; quae quidem explicatio non solum continet
repugnantiam causae causantis dispositionem praerequisitam ad suam
causalitatem, sed etiam ducit ad ipsam conclusionem nostri argumenti,
quod scilicet ex opinione adversariorum sequeretur Extremam Unc­
tionem semper et infallibiliter removere omnia gloriae impedimenta.

Confirmatur argumentum. Si Extrema Unctio ordinaretur primario
ad immediatam praeparationem ad gloriam, ita ut haec esset directus
et determinatus eius effectus:
1. Hoc sacramentum superaret in dignitate et efficacitate cetera
omnia sacramenta essetque veluti finis ceterorum. Nam praedictus
effectus est tam complexus ac plenarius ut includat uno vel alio modo
effectus omnium sacramentorum, quatenus saltem omnes gratiae sacramentales remote ordinant hominem ad gloriam et omnes remotae dis­
positiones dicunt ordinem ad ultimam et immediatam dispositionem
quae formam introducit.
2. Praedicta praeparatio ad gloriam esset non tantum finis princi­
palis, ut vult Kern, sed eo ipso etiam effectus principalis ac specificativus huius sacramenti. Nam, abstrahendo a variis distinctionibus finis
(finis operis et finis operantis, finis cuius et finis quo, etc.), saltem in
quaestione de efficacia sacramenti id quod est finis sacramenti in
intentione, coincidit cum ejus effectu in executione. Unde vana videtur
ac confusiva, supradicta Kern distinctio inter finem principalem
(perfectam animi sanitatem per remotionem omnium impedimentorum
gloriae) et effectum principalem (animi alleviationem et conforta­
tionem), nec mirum est eam ab aliis patronis eiusdem sententiae facile
praeteriri aut derelinqui, qui immediatam praeparationem gloriae in­
differenter vocant principalem finem et principalem effectum huius
sacramenti.

3. Ex hoc ipso solveretur simplicitas et essentialis unitas sacra­
menti. Nam nequit unum atque idem sacramentum directe ac princi­
paliter ordinari ad tam plenarium effectum qui unitate caret et est
potius mera aggregatio plurium ac discrepantium elementorum sub
una confusa ac negativa ratione praeparationis ad gloriam per remo­
tionem omnium impedimentorum illius.
4. Saltem in hoc plenario et aggregato effectu oportet principali­
tatem tribuere remotioni principalis impedimenti, seu remissioni mor­
talium peccatorum nondum deletorum; quod tamen longe est a com­
muni sententia, cui consentiunt ipsi adversari, iuxta quam principalis
effectus hius sacramenti est abstersio reliquiarum peccati ut distincta
a remissione ipsorum peccatorum, et maxime mortalium.
5. Frequenter saltem, ne dicatur frequentissime aut ordinarie, ipse
primarius finis vel effectus Extremae Unctionis frustraretur,25 et qui­
dem dato non tantum sacramentum valido (in quo nullum depre­
henditur inconveniens) sed ipso sacramento fructuoso. Quod quidem
idem est ac dicere sacramentum esse fructuosum et tamen non attin­
gere suum proprium finem, ratione cuius est fructuosum, vel, si placet,
esse fructuosum secundum minus ac secundarium et simul infructuo­
sum secundum maius ac principale, uno verbo: esse essentialiter muti­
lum ac monstruosum.
Probatur 2. EX SENSU TRADITIONALI.

Ut dictum est in art. 15 (p. 151 sq.), adversarii maxime ad traditionalem appellant doctrinam, a se iterum, ut aiunt, inventam et
restauratam, iuxta quam Extrema Unctio ordinatur ad immediatam
praeparationem ad gloriam ita ut nihil in homine remaneat quod eum
prohibeat ab immediato ingressu in paradisum. lamvero, quam exag­
gerate ac frustranee in suum sensum traditionalem illam doctrinam
trahere conentur, iam constitit indirecte ex dictis in art. 15 (p. 165—
174) de sensu Traditionis circa remissionem poenae temporalis per
hoc sacramentum et amplius constabit ex sequenti directo excursu
circa traditionalem sensum huius generalis effectus praeparationis ad
gloriam.

Documenta Ecclesiae nihil habent quod sententiae adversariorum
favere possit.
Cone. Trid. (ut iam notavimus in art. 10, p. 16; cf. p. 9) effec­
tum praeparationis ad gloriam non exhibet ut aliquid particulare et
“Ipse Kern (cit. in p. 154) non magis audet exigere ab hoc sacramento quam ut
plenarium suum effectum obtineat non in frequenter (“Vix pium fuerit opinari, sacra­
mentum plene suum finem non obtinere nisi in casibus relative raris”), ex quo admittit
frequentiam frustrationis.

distinctum ab aliis effectibus huius sacramenti, sed ut quandam resultantiam et extensionem ipsius effectus alleviationis et confirmationis
animi, consistentem in duplici actu levius ferendi morbi labores et
facilius resistendi daemonum tentationibus; praeterea hoc sacramen­
tum vocat “finis vitae firmissimum praesidium” et “non modo poeni­
tentiae, sed et totius Christianae vitae, quae perpetua poenitentia esse
debet, consummativum.” Ex quibus nullatenus sequitur Extremam
Unctionem habere vim inducendi immediatam gloriae dispositionem
seu tollendi omnia illius impedimenta.
Catechismus Cone. Trid. (cit. ibid., p. 16-18) maxime extollit
effectum confirmationis animi contra postremas diaboli impugnationes
ad limen aeternitatis (“Quod merito omnium maximum videri potest”),
simulque ait “ut ex hac mortali vita decedentes, expeditiorem ad cae­
lum viam haberemus, Extremae Unctionis sacramentum [Christum]
instituisse.” Ex quibus non solum praedicta sequela non eruitur, sed,
si velimus et nos vi verborum indebite adhaerere, potius contrarium
erueretur ex ipso diminutivo sensu verborum “Expeditiorem ad caelum
viam habere.”
Antiqua traditio, usque ad saec. 12, quomodo hunc effectum prae­
parationis ad gloriam multipliciter acceperit, satis explicatum est in
ari. 10 (p. 41). Unde frustra Kern hic cumulat testimonia Patrum
ac liturgiarum de perfecta animae sanitate per hoc sacramentum
collata et de praeparatione ad gloriam per ipsum procurata, quippe
quae in multiplici elastico sensu accipi possint, nec ceteroquin difficile
sit ex Traditione similes expressiones colligere etiam circa effectum
Eucharistiae (cf. tractatum De Eucharistia I, 469; Cone. Trid., sess.
13, cap. 8 circa finem; Catechismus Cone. Trid., p. 2, c. 4, q. 54;
S. Thomam, In 4 Sent., dist. 8, q. 1, a. 3, q. 2, ad 3, infra cit., p. 184).
De peculiariter emphatico textu Egberti Eboracensis dictum est supra
(p. 166).
Inde a sare. 13 apud majores theologos multiplicari incipiunt explicitae affirmationes, iuxta quas Extrema Unctio immediate disponit
ad gloriam, aufert omnia impedimenta quae obsunt ne homo post
mortem percipiat gloriam, confert ad immediatam evolationem in
caelum. Attamen et istae expressiones magnum faciunt fucum et hal­
lucinationem, nam ex ipso suo contextu vel saltem ex connexa doctrina
eorundem theologorum facile detegitur eas nonnisi sensum relativum
habere. luverit quasdam signantiores citare expressiones aliquorum ex
eisdem praecipuis doctoribus qui ab ipso Kern in causam adducuntur.

Albertus

In 4 Sent., dist. 2, a. 2, ad alteram quaestionem:

'Opera omnia XXIX et XXX (cd. S. C. A. Borgnct, Parisiis: Vives 1894).

“Si est (sacramentum ] plenissimae gratiae quoad statum: tunc [patres
A.T.] illud nullo modo habuerunt, sicut in confirmatione, quae dat
Spiritum sanctum ad robur: et extrema unctio, in qua significatur
plena puritas corporis et animae per amotionem omnium impedientium
gloriam utriusque partis hominis.” Agitur de significatione, potiusquam de ipsa collatione, gloriae tum animae tum corporis; ceterum,
etiam si agatur de ipsa effectus collatione, inde nequit colligi imme­
diata collatio gloriae animae sicut nequit colligi immediata collatio
gloriae corporis. Unde hic textus non tantum non favet adversariis sed
potius contra ipsorum opinionem retorqueri debet.
In 4 Sent., dist. 23, a. 1, ad 2: “Istud sacramentum [E. U.] non
habuit aliquod sacramentum in lege veteri sibi respondens propter sui
perfectionem, et legis veteris imperfectionem. . . Unde in ea decedentes
trahebantur ad limbum. Unctio . . . propter hoc quod tollit reliquias
[peccati], valet ad immediatam cvolationcm: et ideo non habuit locum
in Veteri Testamento nec figura ejus.” Ut constat ex dictis in art.
IS (p. 167) et art. 11 (p. 64-66), Albertus pro reliquiis peccati non
intelligit etiam poenam temporalem sed tantum debilitatem animi;
unde si hic textus acciperetur ad litteram, sequeretur hominem cui
ablata est praedicta debilitas immediate ingredi caelum, etsi adhuc
habeat reatum poenae temporalis; quod quidem est ineptum. Ceterum
sensus huius textus illustratur ex praecedenti et ex mox citandis
a. 4, 9, 11.
Ibid., a. 3, ad I: “Delibutio gloriae est signatum istius sacramenti,
non contentum, nec ab eo solo causatum, sed ab omni gratia sacramentali et virtutum et meritorum ... : sed contentum suum causatum
et signatum, est lenificativum doloris animae ex reliquiis peccati
causati.” Gloria dicitur non aliter causari ab hoc sacramento, quam
ab omni alio opere operato vel operantis, adeoque non immediate,
ad sensum adversariorum; id quod per hoc sacramentum proprie
causatur, et in quo ab aliis distinguitur, est remotio debilitatis animi
prout est reliquia peccati.
Ibid., a. 4, q. 3, ad 2: “Aliam causam [deprecativae formae] sine
praejudicio dico esse magnitudinem rei istius sacramenti: res enim
sua est purgatio omnium reliquiarum peccati impedientium immedia­
tum transitum ad requiem secundum animam, et glorificationem
secundum corpus.” Agitur de immediato transitu ad gloriam tum
animae tum corporis; si ergo Extrema Unctio esset ordinata ad
immediatum ingressum in caelum iuxta interpretationem adversari­
orum, esset etiam ordinata ad producendam immediatam resurrec­
tionem et glorificationem corporis.
Ibid., a. 9, ad I: “Purgatio reliquiarum secundum quod sunt impedi-

menta immediatae evolationis et glorificationis corporis, est effectus
substantialis huius sacramenti.” Idem dicitur ac in textu praecedenti.
Ibid., a. 11, ad 1: “Effectus ejus est reliquiarum purgatio secun­
dum quod sunt impedimentum percipiendi stolam animae et corporis.”
Idem ac in textu praecedenti.
Ibid., a. 14: “Effectus et res hujus sacramenti (sicut dicit Magister)
est peccatorum remissio et virtutum ampliatio secundum aliquem
modum: quia nihil prohibet idem in genere esse causatum a causis
multis secundum diversas species quas habet: unde peccatorum re­
missio secundum quod conjungitur purgationi originalis, est effectus
baptismi: secundum autem quod conjungitur purgationi actualis . . .
est causatum poenitentiae. . . Secundum autem, quod tollitur pecca­
tum in reliquiis quae impediunt transitum ad requiem, purgatur in
extrema unctione.” Hic nulla fit mentio remissionis poenarum, sed
tantum peccati et reliquiarum peccati quae, iuxta Albertum, sunt
ipsa debilitas animi ex peccato relicta; praeterea, transitus ad requiem
constanter ab Alberto intelligitur transitus ad glorificationem tum
animae tum corporis ut patet ex quatuor explicitis textibus nuper
citatis.27

S. Thomas, ut dictum est in art. praec. (p. 167-169), non docet
Extremam Unctionem esse ordinatam ad totam poenam auferendam,
unde nec docet eam ordinari ad auferenda omnia impedimenta gloriae
vel ad immediatum ingressum coeli, in sensu adversariorum, adeoque
expressiones quae hunc sensum apparenter ferre videntur, aliam expli­
cationem admittere debent, ut ceteroquin patet etiam ex ipso earum
contextu. Illud quoque notandum est non deesse apud S. Doctorem
similes prorsus expressiones de Eucharistia, cuius tamen effectum
adversarii non dicunt esse immediatam praeparationem ad gloriam.
Ita, In 4 Sent., dist. 8, q. 1, a. 3, q. 2, ad 3: “Quamvis antiqui patres
[in A. T.] in via essent, tendentes ad patriam, non tamen erant in
statu perveniendi ante Christi incarnationem; et ideo non competebat
‘'Notabilis est insistentia qua Albertus M. ait Extremam Unctionem ordinari etiam
ad glorificationem corporis; non clare apparet utrum talem ordinationem habeat ut
mere materialem, eo nempe solo sensu quod ex ipsa gloria animae, ad quam Extrema
Unctio quodammodo ordinatur, aliunde sequatur gloria corporis, an velit huic corporis
gloriae tribuere etiam, sicut gloriae animae, aliquam rationem effectus huius sacramenti.
Certe eius discipulus S. Thomas omnino silet de ordinatione ad gloriam corporis, ita
ostendens hanc esse materialem consequentiam gloriae animae, impertinentem ad hanc
quaestionem de sacramenti effectibus. Attamen non defuit unus vel alter inter mediaevales
doctores qui praedictam ordinationem proprie et formalitcr acceperit ; ita Rotandus
Bandinelli (subinde Alexander III; -f-1181) peculiarem ac distinctum effectum gloriae
corporis tribuit huic sacramento, scribens: “Hunc effectum habet, quia per illud quaedam
peccata dimittuntur et quaedam gratia Spiritus Sancti confertur, per quam in alia
vita habebit quondam fulgorem in corpore, quem non haberet, nisi illam unctionem
accepisset” (Apud M Gietl, Die Sentenzen Rolands, nachmals Papstes Alexander III
[Freiburg i. Br. 1891] 262).

pro tempore illo viaticum esse, quo statim ad patriam perducimur.”
In C. Gent. 4. 73 (extense cit. in art. 11, p. 66 sq.) ter S. Thomas
Extremam Unctionem ut immediatam praeparationem ad gloriam
exhibet: “Salubriter ei providetur, ut per hoc sacramentum praedicta
curatio compleatur, et a reatu poenae temporalis liberetur, ut sic nihil
in eo remaneat quod in exitu animae a corpore eam possit a percep­
tione gloriae impedire. . . Sunt etiam [praeter mortalia ignorata],
quotidiana peccata, sine quibus praesens vita non agitur. A quibus
oportet hominem in suo exitu per hoc sacramentum emundari, ut
nihil inveniatur in eo quod perceptioni gloriae repugnet. . . Unde mani­
festum est quod hoc sacramentum est ultimum, et quodammodo consummativum totius spiritualis curationis, quo homo quasi ad percipi­
endam gloriam praeparatur. Unde et Extrema Unctio nuncupatur.”
Sensum hujus textus, qui est praecipuus ad adversariis invocatus,
explicavimus in art. 15 (p. 167-169), et illustratur etiam ex tenore
sequentium textuum.
1-2, q. 102, a. 5, ad 3: “Sacramento . . . Confirmationis, quod est
sacramentum plenitudinis gratiae, non potest respondere in veteri lege
aliquod sacramentum; quia nondum advenerat tempus plenitudinis. . .
Similiter autem et sacramento Extremae Unctionis, quod est quaedam
immediata praeparatio ad introitum gloriae, cujus aditus nondum
patebat in veteri lege, pretio nondum soluto.” Ex hoc tantum sequitur
Extremam Unctionem esse immediatam praeparationem ad gloriam,
quatenus homo moriens in novo testamento potest immediate petere
coelum, quod non poterat in antiquo testamento.
3 p., q. 65, a. 1: (ubi de septenario numero sacramentorum): “Alia
autem [curatio in vita naturali] est restitutio valetudinis pristinae per
convenientem diaetam et exercitium. Et loco huius in spirituali vita est
extrema unctio, quae removet peccatorum reliquias, et hominem
paratum reddit ad finalem gloriam.” Modus quo homo paratus redditur
ad gloriam est ipsa remotio reliquiarum quae iuxta S. Doctorem
(cf. art. 11, p. 48 sq.) sunt ipsa animi debilitas.
Ibid., ad 4: “In sacramento confirmationis datur plenitudo Spiritus
Sancti ad robur; in extrema autem unctione praeparatur homo ut
recipiat immediate gloriam: quorum neutrum competit veteri testa­
mento. Et ideo nihil potest his sacramentis in veteri lege respondere.”
Idem est sensus ac in 1-2 nuper cit.
Suppi., q. 29, a. 1, ad 2: “Hoc sacramentum immediate hominem
ad gloriam disponit, cum exeuntibus a corpore detur. Et quia in veteri
lege non erat adhuc tempus perveniendi ad gloriam, quia neminem
ad perfectum adduxit lex; ideo illud sacramentum ibi praefigurari non
debuit per aliquod sacramentum sibi respondens, sicut per figuram

eiusdem generis.” Dicitur ideo hoc sacramentum immediate disponere
ad gloriam, quia datur morientibus qui in novo testamento possunt
immediate in caelum suscipi, quod non poterant in antiquo testamento
sed deputabantur ad Limbum. Idem audivimus in duobus locis
praecedentibus.
Ibid., a. 4: “Spiritualis curatio quae [per Extr. Unctionem] in fine
adhibetur, debet esse perfecta, quia post eam alia non relinquitur
[i.e. danda per Ecclesiam].” Agitur de curatione perfecta per abla­
tionem reliquiarum peccati seu debilitatis animi (post ipsam abla­
tionem peccati), quae est proprius effectus huius sacramenti.
Ibid., a. 5: “Secunda causa [quare oleum Extremae Unctionis
consecretur] est propter plenitudinem gratiae, quae confertur non
solum ut tollat culpam, sed etiam reliquias et infirmitatem corporis.”
Idem est sensus reliquiarum ac in textu praecedenti. Ibid., q. 30,
a. 1, S. Doctor has reliquias seu animi debilitatem vocat defectum
“perfecti vigoris ad actus vitae gratiae et gloriae,” ex quo patet
quomodo Extrema Unctio, eas abstergendo, praeparat immediate ad
gloriam, conferens nempe vigorem necessarium ad actus gloriae.
Ibid., q. 32, a. 2: “Hoc sacramentum est ultimum remedium quod
Ecclesia potest conferre, immediate quasi disponens ad gloriam.”
Ideo igitur dicitur immediate disponere ad gloriam quia est ultimum
sacramentum quod confertur ante mortem, post quam homo potest,
nisi aliunde obsit debitum poenae, immediate gloriam recipere.
In 4 Sent., dist. 2, q. 1, a. 2 (ubi de septenario numero sacramen­
torum): “Est autem duplex perfectio. Una formae ad actum; et
hanc quidem perfectionem facit ordo . . . |necnon] confirmatio. . .
Alia autem perfectio est in ordine ad finem, ad quem per actus perveni­
tur; et hanc quidem perfectionem quantum ad finem intra facit
extrema unctio, quae est quaedam dclibutio praeparans in gloriam
resurrectionis ; quantum vero ad finem extra facit eucharistia, quae
membra capiti conjungit. Et quia hic est ultimus terminus nostrae
sanctificationis, ideo . . . omnis alia sanctificatio in eucharistiam
terminatur.” Cum agatur de praeparatione ad resurrectionem, non
agitur de praeparatione ad immediate capessendam gloriam; quod
etiam excludit comparatio cum Eucharistia, pariter ordinata ad finem,
etsi alio modo. Ut constat ex toto contextu (collato cum Suppi., q. 30.
a. 1), sensus S. Doctoris est: Extrema Unctio supplet in homine
defectum alicuius perfectionis (abstergendo nempe reliquias peccati
seu animi debilitatem) et sic interius perficit hominem relate ad
finem, qui est gloriosa resurrectio, ac ita est quaedam anticipata
praegustatio seu delibutio gloriae.
H
Bonavcntura (cit. in art. 11, p. 56-58) minus adhuc favet

adversariis. Nam in Comm. super Sententias explicite tribuit Extremae
Unctioni solam partialem remissionem poenae, etsi totalem remis­
sionem peccatorum venialium “quae retraherent a gloria,” et elocet
nonnisi per Baptismum totaliter tolli reatum poenae qui ab ingressu
coelorum prohibet, per alia vero sacramenta et nominatim per Poeni­
tentiam remitti partem poenae (cf. art. praec., p. 167). Praeterea, in
ipso Brcviloquio (cit. in art. 11, p. 57 sq.), ubi maxime extollit vim
praeparatoriam huius sacramenti ad ingressum coeli, nonnisi molliores
expressiones adhibet, scilicet: “Praeparat et disponit ad sanitatem
perfectam,” “Finis [huius sacramenti] est ad salutem felicitatis
perpetuae facilius et expeditius consequendam,” “Finis est velocior
transitus ad coelum per depositionem oneris venialium et conver­
sionem mentis ad Deum,” “[Extrema Unctio] disponit ad celerius
evolandum.”

Petrus de Tarantasia O.P. (subinde Innocentius V, f 1276): “Non
quaelibet sanitas spiritualis est effectus hujus sacramenti, sed ultima
et perfecta, quae disponit immediate ad actum gloriae.”-8 Ipsa abstersio reliquiarum peccati seu debilitas animae, cum sit ultima curatio
animae ab interiori morbo, bene dici potest disponere secundum se
ad actum gloriae, etsi adhuc maneat poena luenda ac retardans ab
ipsa gloria nam poena non est quidam animi morbus; de facto ab
ipso S. Thoma, Suppi., q. 30, a. 1, sic intelligitur cum ait praedictam
animi debilitatem esse defectum “perfecti vigoris ad actus vitae
gratiae et gloriae.”

Scotiis (cit. in art. 11, p. 58 sq.) iterato asserit hoc sacramen­
tum ordinari ad finalem remissionem omnium peccatorum venialium
ut nihil retardet hominem a perceptione beatitudinis: “Congruum
fuit . . . ordinare aliquod sacramentum, quod efficaciter et de proximo
et plene significaret in suscipiente ipsam remissionem finalem omnium
peccatorum venialium, per quam introduceretur ad salutem incor­
ruptibilem vitae aeternae”; “Effectus totalis . . . [Extr. Unet., est]
plenaria innocentia restituta per remissionem totalem omnium pecca­
torum venialium”; “totalis remissio et plenaria justificatio ab omni
peccato veniali.” Attamen, cum Scotus loquatur de sola remissione
peccatorum venialium et nullatenus de remissione ipsius poenae, cum­
que in dist. 20, q. un., et dist. 21, q. 1. contimo supponat, remissis
peccatis, non necessario poenam remitti sed restantem poenam esse
luendam in Purgatorio,20 sequitur eum non loqui de immediata et
ultima dispositione ad ingrediendum coelum, nisi forte dicatur pro
Scoto idem prorsus esse peccatum veniale et eius poenam.
In textum Magistri, q. 2, a. 2.
Ita, In 4 Seni., dist. 20, q. un., in fine. “Morions in charitate, debitor tamen poenae

Richardus a Mediavilla O.F.M.: “Effectus principalis hujus sacra­
menti est peccatorum venialium curatio immediate introducens, nisi
sit aliud, quod obstat, ad supereminentem sanitatem vitae aeternae, ad
cujus ingressum sufficit conscientia pura.”30 Supponit igitur per
Extremam Unctionem non auferri omne obstaculum ad ingressum
regni coelorum, sed, remissis per eam venialibus peccatis, posse illum
ingressum impediri ratione alicujus obstaculi, seu poenae luendae.
Durandus O.P.: “Extrema Unctio removet peccatorum reliquias et
hominem paratum reddit ad finalem gloriam.”31 Cum Durandus etiam
dicat principalem effectum Extremae Unctionis esse “remissionem
peccatorum venialium quoad culpam vel quoad poenam in toto vel
in parte,”32 adeoque saltem non ut certam habeat totalem poenae
remissionem, nequit concludi eum cogitare de remotione omnis impedi­
menti et de immediato ingressu in gloriam.

Paludanus O.P.: “Per hoc sacramentum imprimitur ornatus dis­
ponens ad augmentum gratiae et fervorem charitatis, ut sit homo
fortis contra tentationem in morte, et accipiat Spiritum Sanctum ad
robur in pugna hac, sicut in confirmatione in pugna corporali persecu­
tionis temporalis. Aliquando autem infirmus jam perdidit usum
rationis, lapsus in phrenesim, ita quod peccare non potest; sed stat
in eo infirmitas [seu debilitas animi], retardans ab actu gloriae, et
poena debita peccato actuali; et contra hanc etiam datur. Unde ut
pugnans in fine vincat, et vincens sine alio purgatorio coelum intret,
propter haec duo inungitur. Et haec est duplex infirmitas.” “Effectus
hujus sacramenti non solum est corporalis alleviatio, sed etiam spir­
itualis, quae dicitur hilaritas mentis, non actualis, sed habitualis, quia
imprimit ornatum disponentem ad gratiam gratum facientem, et cum
hoc gratiam sacramentalem, quae est quidam habitus habens specialem
effectum ad fortificandum contra pugnam tunc imminentem, et ad
remittendum poenam quae post omnia alia sacramenta impediret
ingressum regni ; propter quae duo datur hoc sacramentum principali­
ter; quia non datur in supplementum contritionis, quae tunc haberi
non potest; inde est quod, sicut contritio non totam sed partem poenae
deleret, sic et istud sacramentum. Propter quod, sicut sine isto sacrapro peccatis commissis quorum poenitentiam non fecit, habet aliquid rctardativum a
gloria, quia nullus dum est debitor alicujus poenae, potest glorificari." ibid., dist. 21, q. 1
“Una conclusio est certa, scilicet quod peccato dimisso in hac vita, poena debita pro
ipso potest solvi post hanc vitam . . . quia nullus cum debito poenae beatificatur."
'° In 4 Sent., dist. 23, a. 1, q. 3.
” In 4 Sent., dist. 23. q. 2.
Ibid., q. 1, supra cit., in p. 59 sq.

mento vinceretur homo a diabolo, qui cum isto vincit; sic cum isto
sacramento citius intrat coelum, quam sine isto.”33
Negari non potest mentem Paludani hic esse dubiam et ambiguam,
ut observat ipse Capreolus; videtur enim duos assignare principales
effectus Extremae Unctionis, i.e. abstersionem debilitatis animi et
deletionem totius poenae temporalis restantis post omnia alia sacra­
menta, ita ut homo possit evadere Purgatorium. Attenta tamen fideli­
tate Paludani doctrinis S. Thomae (iuxta quem non datur nisi unus
principalis effectus in quolibet sacramento) licet eius mentem inter­
pretari de relativa tantum principalitate, quod attinet ad effectum
remissionis poenae, eo vel magis quod cum maiori emphasi ac
directius ipse proponit alterum effectum abstersionis debilitatis animi.
Pariter modus ac totalitas illius effectus remissionis poenae et conse­
quens evasio Purgatorii explicari potest, ad mentem ipsius Capreoli,
de influxu ipsius sanationis debilitatis animi copulato cum influxu
operis operantis, in hoc scilicet sensu quod Extrema Unctio sit
ordinata ad hoc ut homo, gratia ipsa sacramentali adiutus, possit
pugnare ac vincere, seu ita se disponere ut satisfaciendo ex opere
operantis possit vitare ipsum Purgatorium; id sonare videntur ipsa
verba: “Ut pugnans in fine vincat, et vincens sine alio purgatorio
coelum intret,” quae ceteroquin in fine textus hanc molliorem expres­
sionem accipiunt: “Cum isto sacramento citius intrat coelum.”

Capreolus: “Non apparet ex dictis Petri [ Paludani] quis sit effectus
principaliter intentus in hoc sacramento. Quia, sicut dicit quod princi­
palis effectus est fortificatio contra pugnam et tentationem diabolicam
sibi imminentem, tunc, secundum eum, non deberet dari carentibus
usu rationis, sine quo nulla tentatio vinci potest. Si vero dicat quod
principalis effectus ejus est remissio peccati venialis quoad poenam,
non videtur: quia ad hoc sufficit sacramentum poenitentiae, quod hunc
effectum efficacius et directius conjcrt; tum etiam quia non apparet quod
poena debita peccato actuali in hoc saeculo remittatur alicui sine actu
liberi arbitrii, quo caret furiosus. . . Dicitur ergo quod effectus princi­
palis hujus sacramenti est deletio reliquiarum peccati, et [pro tanto]
dispositio, et delibutio, et praeparatio ad gloriae susceptionem, modo
prius exposito | cf. Capreoli verba citata in p. 68]. . . [Unde]
effectus principaliter intentus in hoc sacramento non est fortificatio
contra ultimam tentationem, nec remissio venialium quoad culpam
aut poenam, sed praeparatio ad gloriam animae et corporis, per sub'Apud Capreolum, In 4 Sent., dist. 23, q. 1. a. 3, p. 2, ad 5 Durandi contra 2* “
cond., Defensiones theologiae I). Thomae Aquinatis VI (Turonibus 1906) 461.

lationem reliquiarum peccati inhabilitantium ad gloriae susceptionem,
et dedicationem animae et corporis ad gloriam.”34

Xec alium sensum habent similes expressiones posteriorum theolo­
gorum quas frustra cumulat Kern. uti Suaresii, Gonet, Natalis
Alexandri; imo, cum isti aliique communiter doctores negent Ex­
tremam Unctionem esse ordinatam ad totam poenam remittendam,
ut ostendimus in art. 15 (p. 171 sqq.), satis indicant quid sibi velint
cum simul asserunt hoc sacramentum ordinari ad immediatam gloriae
praeparationem. Hyquaeus, de doctoribus scotistis qui facile praedic­
tum effectum extollunt, haec nervose ait, quae possunt ceteris quoque
theologis accommodari: “Respondetur auctores illius responsionis
[quod nempe Extrema Unctio auferat peccata venialia prout sunt im­
pedimenta ad immediatam evolationem], quicunque sunt, non ig­
norasse purgatorium et poenas temporales in eo solvi pro peccatis.
Unde illa additio, ut statim evolet homo in coelum, non videtur alicujus
Theologi ex proposito data.”35
Ad rem scribit Spdcil: “Praeter . . . effectus hucusque commemoratos
aliqui theologi videntur ut specialem effectum s. unctioni tribuere ‘prae­
parationem et dispositionem ad gloriam’, vel ‘ad felicem statum vitae
futurae’. Sic Estius, qui hunc effectum immo ut principalem assignat,
sic Suarez, Wirceburgenses, Becanus, quorum duo primi ut effectum
principalem habent confortationem animi, tertius abstersionem reli­
quiarum, omnes tres autem ut effectum secundarium adducunt illam
praeparationem ad gloriam. Sed melius quam effectus illa praeparatio
scopus vel finis sacramenti dici posset. Praeparationem ad felicem
aeternitatem esse scopum extremae unctionis saltem pro iis, qui ea
accepta non sanantur, sed moriuntur, vere dici potest; utrum hunc
finem s. unctio habeat per se vel solum per accidens, infra dicetur.
Ceterum praefati theologi rem ita explicant, ut illa praeparatio habe­
atur praecise per confortationem alleviationemque et reliquiarum
abstersionem. Hoc sensu scribit etiam Capreolus: ‘effectus principalis
est deletio reliquiarum et [sic] dispositio, delibutio, praeparatio ad
aeternam gloriam’.”30
Ex quibus satis patet frustraneo stupore Kern (cf. supra, p. 152)
in legendis antiquis auctoribus percussum fuisse ac si aliter ipsi a
modernioribus theologis proprium finem et effectum huius sacramenti
conciperent. Ceterum ut et simili stupori satisfaciamus, quem et alii
fortasse concipiant circa aliquam, sit quae sit, loquendi diversitatem
31 Ibid. 461 sq.
” Comm. in Scolunt, In 4 Seni., dist. 23, q. un Cf. reliquam partem huius textus
Hyquaei, citatam in art. praec., p. 172.
* Op. cil. (supra, in p. 160) 22S,

inter antiquiores et recentiores theologos, iuverit notare cum Straub:
“Ea [S. Thomae et antiquorum doctrina] nihil continet, quod non
etiam recentioribus probetur; qui summum eo differunt, quod veri­
tatem unam eandemque sub respectu alio enuntiant. Etenim olim magis
potuerint efferre vel apud fideles vel contra gentiles vim beneficam,
quae sacramento ex se convenit, nunc contra protestantes, sive ad
tuendam existentiam purgatori?1 sive ad propulsandam calumniam
gratiae promiscue omnibus sacramentum suscipientibus impertiendae
instantius dispositionem pro effectu sacramenti requisitam urgere
consueverunt (cf. concilio trid., s. XIV. c. 4. cum s. VII. cn. 6. 7. de
sacr.; D. 778. 731. 732), quae cum difficilior pro unctione quam pro
baptismo sit, reapse unctio rarius poenam totam, praesertim ubi
restat adhuc magna, abolebit. Unde non oportet obstupescere, si diver­
sitate, quamvis vix inventa, loquendi potius quam sentiendi unctio
ab illis quasi jure poenam simpliciter extinguere, ab his quasi facto
partem quidem poenae ex opere operato tollere affirmetur.”38
Ex dictis in utraque probatione jacile colligitur quo multiplici sensu
immediata praeparatio ad gloriam vere ac iure dicatur esse effectus
huius sacramenti, utut indirectus tantum ac indeterminatus.
Primo scilicet, ratione status in quo sacramentum confertur, seu
perfectionis novi testamenti, quatenus, cum post Christi Ascensionem
aditus regni coelorum fuerit apertus ita ut omnis homo statim post
mortem illud ingredi queat, a quo prohibebantur sancti in antiqua
lege, sacramentum quod ad mortem disponit, eo ipso etiam ad gloriam
immediate praeparat. Quae quidem ratio, frequenter ab antiquis the­
ologis adducta (cf. Albertum M. et S. Thomam supra relatos), quamvis
conveniat omnibus sacramentis N.L., tamen peculiariter convenit
Extremae Unctioni, utpote sacramento exeuntium.
Secundo, ratione temporis quo sacramentum confertur et subiecti
cui confertur, exeuntibus scilicet ex hac vita et ingressuris aeternam.
Quamvis enim alia quoque sacramenta eo tempore et subiecto conferri
possint, id accidentale est eis, Extremae vero Unctioni essentiale, cum
haec sit extremum adiutorium quod ab Ecclesia fidelibus praebetur.
Tertio ac praecipue, ratione ipsius effectus, vel potius ratione
omnium effectuum qui per hoc sacramentum conferuntur, etsi signan­
tissime ratione principalis effectus curationis debilitatis animi. Haec
enim est tertia et ultima curatio morborum spiritualium, quae per
sacramentalem medicinam homini praebetur, post sanationem nempe
ab originali vulnere per Baptismum et a morbo actualis peccati per
"Cf. objectionem ex hoc ipso ab adversariis confectam quam retulimus in art. praec,
p. 151 ct 153.
'Op. cil. (supra, in p. 159) 319.

Poenitentiam, nec ceteroquin queit per aliud remedium aut sacra­
mentum quam per ipsam Extremam Unctionem praeberi; unde aptis­
sime dicitur per eam fieri immediata praeparatio ad gloriam quae
est ipsa plenitudo spiritualis sanitatis. Nec refert si forte ab hac
gloria immediate capessenda reatus luendae poenae adhuc repellat,
nam talis reatus nequaquam est aliquid quod ad modum morbi
internam animae integritatem inficiat, sed extrinsecum tantum impedi­
mentum ac veluti legalis quaedam formalitas, quae petitur ab ordine
rerum ac solvitur divinae iustitiae ab anima iam perfecte linita et ad
gloriam immediate parata.
Nec etiam refert quod ex ipsis peccatis, quae sunt verus animi
morbus, quaedam fortasse venialia ob absentiam sufficientis attritionis
non fuerint adhuc per sacramentum abluta nec ideo ipsa animi debilitas
totaliter remota, ita ut anima adhuc partialiter infirma in purga­
torium curanda discedat;30 nam ut dictum est supra (p. 167 sq.),
adhuc in hoc casu verum manet quod Extrema Unctio sit totale
remedium, etsi non intensiva, saltem extensiva totalitate, quatenus
nullum sit ex tribus gloriae impedimentis, scilicet peccato, infirmitate
animi et poena temporali, quod per hoc sacramentum non auferatur,
et hoc sensu iterum verificatur quod per ipsam fit immediata ad
gloriam praeparatio.
Ceteri quoque Extremae Unctionis effectus, una cum praedicto prin­
cipali ac dependenter ab eo, suo modo recte dici possunt ad gloriam
immediate disponere, tum nempe persoluta deletio relictorum pecca­
torum, tum condonatio temporalis poenae ad quam, utut mediate et
iuxta modum, sacramentalis illa curatio dirigitur, abbreviando saltem
purgatoriam moram alterius vitae, tum denique alleviatio et confortatio
et in ultimo discrimine confirmatio, quibus anima transitura erigitur
dum tendit ad illam gloriam quae est ipsa substantia sperandarum
rerum.
Non aliud igitur est immediata gloriae praeparatio quam indirectus
aliquis ac indeterminatus effectus, plenarie ac diversimode resultans ex
variis omnibus particularibus effectibus et auxiliis, quae per sacra­
mentum et cum sacramento conferuntur.

ART. 18. Utrum Hoc Sacramentum Conferat Ipsam Sanitatem
Corporis, Et Quidem Infallibili ter, Etsi Conditionate Tantum Ac
Mediate (Suppi., q. 30, a. 2; C. Gent. 4. 73; cf. Suppi., q. 32, a. 4, ad 1; C.
Gent. 4. 58).
'Tria enim in Purgatorio cremantur, scilicet ipsa peccata venialia nondum remissa,
infirmitas animi ex eis relicta quae nequit removeri nisi prius ipsa culpa recedat, et
remanens poena debita pro utrisque culpis mortalibus et venialibus.

STATUS QUAESTIONIS
Ut vidimus in art. 10 (p. 13-16 et 40 so.». Traditio et Ecclesiae
documenta hunc effectum corporalis sanitatis explicite proponunt,
et quidem tam signanter ut inde plures doctores schismatici sibi
persuaserint hunc esse principalem effectum sacramenti et unus vel
alter ex ipsis theologis catholicis illum aequiparaverint ipsi spirituali
effectui sub communi quadam ratione principalis effectus (cf. art. 11,
p. 76-78). Etiam tamen notavimus eosdem fontes illum effectum
proponere cum quadam restrictione, seu sub quadam conditionata
eventus ratione et cum quadam intima dependentia et nexu cum ipso
effectu spirituali. Quod igitur attinet modum quo hic effectus per
sacramentum inducitur, tota quaestio reducitur ad congruentem expli­
cationem talis conditionis et talis dependentiae, quibus collatio huius
effectus subicitur.
In qua quidem quaestione difficultas ex quadruplici causa peti
potest, scilicet sive ex parte ipsius efiectus, qui, utpote mere corporalis,
est aliquid omnino peculiare ac distinctum a proprio effectu, qui
convenit sacramento in genere et qui solus in ceteris sacramentis
invenitur, scilicet spirituali animae adiutorio; sive ex parte sacra­
menti, quod influit ex opere operato et infallibiliter. dum corporali
effectui nulla proprie dicta infallibilitas sed incertus potius eventus
convenire videtur; sive ex parte conditionis, quae huic eventui addi
solet, scilicet ut corporalis sanitas prosit saluti spirituali, quae conditio
videtur aut exaggerata aut diminuta, nam si salus spiritualis accipiatur
pro ipsa aeterna salute, effectus corporalis sanitatis esset infallibile
signum praedestinationis, si vero accipiatur tantum generaliter pro
simplici spirituali utilitate sequeretur frequentissime vel vix non
semper hunc effectum conferri, quod est contra ipsam experientiam;
sive ex parte modi conjercndi hunc effectum, cum enim omnis secun­
darius effectus debeat conferri dependenter a principali et eo mediante,
non videtur quomodo ipsa spiritualis animi curatio possit influere in
corporalem sanationem, cum sint effectus omnino disparati ac separati.
Ad quarum difficultatum solutionem tendunt QUATUOR QUAES­
TIONES quas in titulo articuli proposuimus et sub quibus etiam
possunt satis congruenter colligi variae nec paucae opiniones a doctoribus prolatae ad explicandum praecipuum difficultatis punctum de
incertitudine huius effectus, scilicet:
1. An hoc sacramentum conferat ipsam corporalem sanitatem, nec
'intum aliquam virtutem sanativam, habentem relativam ac incertam
efficaciam.
2. An illum effectum conferat injallibiliter seu ex opere operato et

ad modum sacramenti, non vero fallibiliter seu ad modum alicujus
sacramentalis.
3. An tamen illum conferat conditionate, seu sub sola conditione
spiritualis utilitatis, etsi simul dependenter ab absentia impedimenti
ex parte subiecti.
4. An praeterea illum conferat mediate, seu mediante ipso princi­
pali effectu spiritualis curationis animae, cuius vis valeat supernaturaliter ab anima in corpus influxum suum secundarie protendere.

PARS NEGATIVA ct PARS AFFIRMATIVA
Frustranee quis vellet multiplices theologorum opiniones et explica­
tiones, prout saltem sonant, ad communia quaedam capita reducere,
cum unaquaeque ex variis ac dissitis elementis coalescat. Consultius
erit aut principales saltem sententias futi S. Thomae, Soti, Valentiae.
Suaresii, Kern) modo concreto, prout a suis patronis proferuntur,
referre et unam post aliam materialiter enumerare, aut potius com­
munia quaedam sive principaliora elementa ex illis extrahere et sub
quaedam capita logice colligere. Hanc alteram methodum eligentes,
utpote aptiorem tum ad ipsam intelligentiam variarum opinionum tum
ad logicum processum Conclusionum quas haec quaestio ordinate
exigit, praefatas sententias colligimus iuxta quatuor distinctas quaes­
tiones nuper enumeratas. Ceterum ex dicendis facile erit varia elementa
uniuscuiusque sententiae in unum reconstruere atque quid hic vel
ille ex praedictis auctoribus sentiat, complexive intelligere.

PRIMAM QUAESTIONEM quod attinet, an scilicet hoc sacra­
mentum conferat ipsam sanitatem corporalem, a communi et affirma­
tiva sententia, unicus fere Dominicus Soto dissentit, introducens
ingeniosam quandam sed peregrinam explicationem, quam quidam ut
erroneam et contrariam doctrinae Tridentini incusarunt.
Ad solvendam scilicet difficultatem quare ille effectus non semper
conferatur cum nihilominus sacramentum debeat influere ex opere
operato et infallibiliter. distinxit inter virtutem sanativam et ipsam
sanitatem, docens effectum sacramenti non esse ipsam sanitatem, sed
aliquam determinatam virtutem sanativam. Haec autem virtus, inquit,
semper et infallibiliter datur, independenter ab hoc quod expediat
ad salutem vel secus, sed ex ea non semper sequitur ipsa sanitas
corporalis, sive expediat ad salutem sive non. quia illa virtus est
limitata, tantum nempe adiuvans ipsas vires naturae ad recuperan­
dam sanitatem, ita ut. ceteris paribus, facilius sanitatem recuperet
qui ungitur quam qui non ungitur, adeoque tanta esse potest vis
morbi, ut adiutorium sacramentale non sufficiat, nisi velimus indebite

tribuere sacramento vim ipsam miraculorum, imo possit nonnunquam
ars peritissimi medici plus ad sanitatem conferre quam virtus sacra­
menti. Idque illustratur exemplo effectus Confirmationis, qui est
auxilium ad profitendam fidem contra impugnantes, ita ut facilius
fidem profiteatur confirmatus quam non confirmatus, quin tamen inde
necessario sequatur ut confirmatus reapse profiteatur fidem suam, imo
evenire possit ut confirmatus, ratione suae debilitatis spiritualis,
deneget fidem, et e converso non confirmatus, ratione solius virtutis
fortitudinis, fidem coram tyranno profiteatur.
Ratio huius sententiae est quia ex una parte oportet ut effectus
corporalis, utpote sacramentalis et ex opere operato, semper et
infallibiliter producatur, et ex alia parte ipsa sanitas corporis secun­
dum se non semper producitur, etiam cum expedit ad salutem animae,
ut patet tum ex eo quod de facto multi inuncti post recuperatam
sanitatem fiunt peiores, quibus proinde utilius fuisset mori, et e
converso multi viri sancti post unctionem moriuntur, qui, si super­
vixissent, vitam suam amplioribus meritis cumulassent, tum ex eo
quod saepe vis morbi tanta est ut non possit absque manifesto
miraculo superari nec est de indole sacramenti miracula operari.
Verba autem Cone. Florentini: “Effectus est mentis sanatio et, in
quantum autem expedit, ipsius etiam corporis,” quod attinet ad
alteram partem de sanitate corporali, accipienda sunt non tanquam
doctrina ipius Concilii sed tanquam mera allusio ad sententiam
Hugonis a S. Victore aliorumque antiquorum.40
Ad rem SOTO: “Effectus secundus et minus principalis huius sacramenti est
infirmum ab aegritudine corporali alleviarc. et non numquam servare. . . Contra
hanc autem conclusionem arguitur. . . Si virtute sacramenti liberatio heret a
corporali morbo, tunc inde . . . exurgeret argumentum, quod est Lutheri apud
Roffensem in assertione septem sacramentorum. Ait enim quod cum sacramentum,
ut theologi profitentur, sit signum efficax sui effectus, si hoc esset sanatio corporalis,
infallibili ordine semper sanaret, atque adeo in potestate nostra esset per hoc
sacramentum vitas hominum perpetuas facere. Sic solet ille sacramenta irridere. . .
“Ad . . . [hoc] argumentum in quo maior est difficultas, Hugo . . . quem
Magister sent, ac subinde eius interpretes Bonaventura, Ricardus, et 5. Th.
sequuntur, ait quod cum sanitas corporis sit effectus minus principalis huius sacra­
menti debet insequi naturam effectus principalis, quae est salus animae. Et ideo
quando saluti animae sanitas corporalis expedit, sanatur etiam infirmus corporaliter;
quando vero non expedit, non sanatur. Haec 'dero sententia licet tot habeat
patronos, inio verba concilii Florentini huc videantur alludere, tamen re vera non
videtur usui et naturae sacramenti apta: nam multi post unctionem sanitatem
‘Soto (-f- 1560) suum Commentarium in quartum librum Sententiarum (Dc Sacra­
mentis), exaravit ante sess. 14 Cone. Trid. (25 nov. 1551) sed primo edidit Salmanticae
a. 1557-1560. Nullam in praesenti quaestione allusionem facit ad verba Cone. Trid.
resumentis ipsam doctrinam Florentini; cuius ratio esse potest vel quia iam opus suum
mature praelo commiserit, aut quomodolibct illud corrigendi sive opportunitas sive
cogitatio ei non occurrerit, vel quia fortasse non putaverit suam doctrinam non satis
congruere verbis Concilii ut immutari indigeret.

recuperant, qui postmodum sunt peiores, atque adeo cxpedicntius eis fuisset tunc
mori. Et e converso multi tunc moriuntur, etiam in gratia, qui forte si in pristinam
sanitatem redirent, pluribus meritis vitam suam exornassent. Item quia si quotiescunque salus corporis ad salutem animi expediret infirmo, esset per sanitatem
liberandus, creberrimo opus esset miraculo: quia saepissime tanta est iniquitas
morbi, ut citra miraculum non possit sanari: miraculum autem expectare non
attinet, ut supra diximus ad naturam sacramenti. Ad haec demum accedit, quod
sanitas corporis licet quandoque ad salutem animae conducat, numquam tamen est
medium necessarium: et ideo non est ad illum finem necesse, quod per virtutem
sacramenti, quae principaliter ordinatur ad salutem animae, recuperetur salus
corporis. Quare concilium [Florentinum] non dixit hoc tanquam articulum fidei,
sed ad doctrinam Hugonis alludendo.
“Rei ergo veritas ex similitudine aliorum sacramentorum est venanda. Diximus
enim in materia confirmationis gratiam illius sacramenti habere hanc virtutem, ut
propterea quod quis confirmatus est specialius adiuvetur ad profitendam fidem
coram tyranno, quam si non esset confirmatus: nihilominus virtus illa non est
semper sufficiens, et infallibilem consequens effectum. Nam potest natura meti­
culosi hominis esse in causa, ut iuvamen confirmationis non sufficiat ei, imo
facilius abneget fidem quam alius vir fortis non confirmatus. Pariter gratia
eucharistiae est speciale iuvamen contra incursus daemonum, tamen imbecillitas
naturae potest esse tanta, ut alius sine illo iuvamine melius resistat. Pari ergo
modo gratia sacramenti extremae unctionis habet virtutem supernaturalem sanandi
morbum corporeum. Itaque ceteris paribus facilius sanitatem recuperat in extremis
unctus, quam si non ungeretur, quae quidem virtus causas etiam naturales adiuvat,
ut corroborando virtutem naturae, imo et virtutem medicaminum. Sed tanta potest
esse infirmitas, ut illud iuvamen non sufficiat. Imo posset nonnunquam ars et
solertia peritissimi medici plus ad id conferre, quam virtus sacramenti sicut virtus
fortitudinis plus [potest] valere ad propugnandam fidem quam virtus confirmationis.
Unde ad formam argumenti quo Lutherus huic sacramento conviciatur, respondetur,
quod effectus praecipuus sacramenti est certus ut aliorum sacramentorum, scilicet,
infusio gratiae ad remissionem peccatorum quantum ad eorum reliquias. Sed quan­
tum ad secundum effectum respectu salutis corporis, qui non est principalis, hanc
prorsus habet certitudinem, quod ex sua natura semper ad illum effectum iuvat,
non tamen eandem habet ordinariam certitudinem quantum ad effectus conse­
cutionem: nam potest natura morbi adeo invaluisse, ut id non sufficiat.
“Quapropter si aliquando contingit supra istum ordinem hominem pristinae
saluti restitui, non erit virtus sacramenti, sed miraculi, quod Deus in bonum fidei
et ecclesiae operabitur. Haud enim vana esset consideratio si quis diceret, quod
in primitiva ecclesia, ut in confirmatione ad roborandam fidem spiritus sanctus
visibili miraculo illabebatur. ita et dum hoc sacramento infirmi ungebantur, multo
plures saluti restituerentur, quam modo, ut illo beneficio tum gentiles, tum et
ludaei allecti Christianam religionem susciperent.”41

SECUNDAM QUAESTIONEM quod attinet, an nempe effectus
sanitatis corporalis conferatur injallibiliter, seu ex opere operato et ad
modum sacramenti, communi et affirmativae sententiae pauci doctores
adversantur, nominatim Est ins (t 1613) et Silvius (t 1649), eiusdem
Duacensis academiae professores, quibus inter modernos accessit H.
Oswald (t 1903),42 qui ut reddant rationem quare sanitas corporis non
” Dist. 23, q. 1, a. 2, In quartum {quem vocant) Sententiarum (Venetiis: apud I. M.
Lenum 1575) I 1065-1067.
° Die Lehre von den heiligen Sacramenten, II. Bd., 6. Thcil, Par. 2, n. 4. Eum
impugnavit Heimbucher, Die heilige Olung (Regensburg 18S8) 38 sq.

semper conferatur, docent Extremam Unctionem hunc effectum con­
ferre non ut sacramentum, sed ut quoddam sacramentale, ipsi sacra­
mento additum, ac ideo non ex opere operato nec infallibiliter.41
Ratio est quia effectus conditionatus non congruit sacramento, quod
habet efficaciam absolutam et infallibilem, ubi subiectum obicem non
ponat. Adducuntur etiam in confirmatione tum verba Catechismi
Cone. Trid. (cit. in art. 10, p. 13 sq.) quae in hanc sententiam collimare videntur, tum verba Cone. Trid. “Sanitatem corporis interdum,
ubi saluti animae expedierit, consequitur,” in quibus incisum “inter­
dum” videtur infallibilitatem effectus negare, etiam supposita condi­
tione quod salus corporis expediat saluti animae (cf. dicta in art.
10, p. 13-16).
ESTIUS: “Sacra Unctio respectu hujus corporalis beneficii, non tam sacramen­
tum est, quippe quae effectum illum non sacramentaliter operetur, quam sacramentale quiddam, cujusmodi est aspersio aquae benedictae; ut non aliter sacra
unctione impetretur sanitas aut morbi levamen, quam aspersione aquae precibus
sacerdotis consecratae tollitur corruptio aëris vel infestatio daemonis. Quae responsio
maxime conformis videtur sententiae conciliorum quae conditionem apponunt Nam
sacramenta quidem ut sacramenta, absolutum habent effectum. Quod si ergo
in effectu conditio intelligitur, sacramentum non ut sacramentum operatur, sed
alia ratione, qua nimirum operantur et cetera quae precibus ecclesiae in varios usus
consecrantur id est per modum orationis publicae; id quod satis aperte indicant
haec catechismi [romani] verba: ‘Quia non semper sequitur ut aegri a morbis
convalescant ob eam causam precatione forma conficitur, ut a Dei benignitate id
impetremus, quod sacramenti vis constanti et perpetuo ordine efficere non solet'.
Haec ibi. Et hoc videtur innuere concilium Tridentinum quando dicit: ‘Et sanitatem
corporis interdum, ubi saluti mentis expedierit, consequitur’. Notandum enim illud
‘interdum’ etiam, ‘ubi expedierit saluti animae’: Nam sensus est. non semper sed
interdum conferri sanitatem corporis; nunquam tamen nisi expediat animae saluti,
id est, nisi ad bonum salutare.”44
SILVIUS: “Cum sacramenta, ut sacramenta sunt, effectum habeant absolutum,
et (nisi recipiens obicem ponat) infallibilem haec autem sanitas non promittatur
absolute, nec infallibiliter, etsi recipientes sancti sint: ideo monent aliqui, extremam
unctionem non operari hunc effectum ut ipsa sacramentum est, sed ut sacramentale :
quo modo et caetera quae per ecclesiam consecrantur, operantur, per modum scilicet
orationis publicae, qua impetretur sanitas corporalis, sicut per aspersionem aquae
benedictae tollitur corruptio aëris, aut infestatio daemonis”.45

TERTIAM QUAESTIONEM quod attinet, an nempe effectus
corporalis sanitatis conferatur conditionalitcr, et quidem sub con­
ditione expressa a Cone. Trid. i.e. “ubi saluti animae expedierit,”
affirmative respondent fere omnes theologi, tam ante quam post Cone.
u In eandem sententiam inclinare videntur Vasques, Dronin et Juénin, et in eam
necessario ac logice incidere debet infra referenda opinio (p. 200, 215 sq.) Tanner et
Silvestri Mauri, qui dicunt corporalem sanitatem non conferri nisi prout Deo visum
fuerit, iuxta generales vel speciales rationes suae providentiae.
“/n 4 Sent., dist. 23, § 5, In quatuor libros Sententiarum commentaria (Parisiis 16S0)
IV 289.
“ In Suppi., q. 30, a. 2, Commentarius in tertiam partem S. Thomae .4. et in ejusdem
Supplementum (Duaci: M. Wyon 1622) 123.

Trid., contra Soto supra relatum (p. 194 sq.) qui tamen, ut supra
dictum est, absolutum effectum sacramenti reponit non in ipsa sanitate
corporali sed in aliqua virtute non infallibiliter sanativa. Doctoribus
catholicis consentiunt ipsi Schismatici Orientales, etsi aliunde illogice
sustineant sanitatem corporalem esse ipsum principalem effectum
huius sacramenti (cf. art. 11, p. 76-78, 79-83).
In determinanda autem praedicta conditione, variae adduntur dis­
crepantes explicationes, quae ad duo capita revocari possunt:
PRIMA OPINIO praedictam conditionem per se solam assumit,
seu non aliam addit proprie dictam conditionem. Attamen eam dupli­
citer explicat, iuxta duplicem sensum vocis “salus animae.”
Quidam salutem animae accipiunt determinate ac directe pro finali
salute (i.e. aeterna beatitudine), secundum eius certam consecutionem
seu secundum quod a Deo praevidetur de facto ab hoc infirmo as­
sequendam, ita ut maior gradus beatitudinis sit conditio a qua effectus
corporalis sanitatis dependeat. Ex qua explicatione sequitur homines,
qui per sacramentum sanantur, esse praedestinatos, ceteros vero ideo
non sanari quia secus vel damnarentur vel minorem beatitudinis
gradum consequerentur.
Hanc explicationem proponunt, magis vel minus clare aut decisive,
Bcllarminus (De Extrema Unctione, c. 6), Serarius, Gotti et Gregorius
de Valentia, quibus subscribunt inter modernos Ballerini-Palmieri.
VALENTIA ( j- 1603) hanc explicationem, quam putat esse communem inter
theologos, sic determinate proponit: "Quare in ea [sententia] prorsus persistendum
est, et omnino sentiendum, eatenus sanitatem corporis per istud Sacramentum
afferri, vel non afferri, quatenus id expedit vel non expedit saluti animae, sicut
Concilia declarant. . . Ad illud . . . quod Sotus obicit, quosdam per istud Sacra­
mentum esse sanatos, qui postmodum fuerunt deteriores in fine vitae; Respondeo,
nemini posse constare, an tales fuerint etiam deteriores in tine vitae: immo
propter explicationem illam Conciliorum putandum omnino est, eiusmodi homini­
bus (qui scilicet per huius Sacramenti vim, et non aliam ob causam simul con­
currentem, convaluerint) peccata etiam, quae postea interdum committunt in
bonum cooperari, ut tandem per poenitentiam adipiscantur salutem animae, et
mercedcm in coelis cumulatiorem. Quod si aliqui re vera post susceptum istud
Sacramentum recuperata valetudine deteriores sunt facti, et perierunt: existimari
debet, hos non convaluisse per vim huius Sacramenti, sed alicuius alterius naturalis
causae simul concurrentis. Sic etiam et illud falsum, aut saltem incertissimum est.
quosdam qui per hoc Sacramentum non sanantur, si supervixissent meliores fuisse
futuros. Neque enim id aliqua experientia comprobari potest. Quis enim novit
quales fuissent futuri?”40
BALLERINI-PALMIERI : “Advertebat [contra hanc sententiam] Sotus apud
Bellarminum I. c. c. 6.. interdum accidere, ut inunctus convalescat et dein peior
evadat ac sic damnetur: obtinuit ergo per sacramentum sanitatem, quae tamen
animae non expediebat. Respondet Bcllarminus, hunc non vi sacramenti, sed tantum
per naturalia remedia recuperasse sanitatem. Addo fieri posse, ut per miraculum
“ Op. cit. (supra, in p. 69) 2024-2026.

sanatus sit; id enim Deus iustis ct sibi notis causis operari potest, etsi praevideat
malum exitum sanati: neque enim quicumquc ope miraculi sanantur, certi sunt
hoc ipso de sua aeterna salute. At vi sacramenti huius tunc solum sanitas corporis
conceditur, cum id Deus expedire novit infirmi aeternae saluti, ut a fide docemur.’’47

Alii salutem animae videntur accipere determinate pro ipsa spirituali
sanatione animae, quae est immediatus ac principalis effectus huius
sacramenti, nam explicite ac insistenter asserunt salutem corporis
non dari nisi quatenus expedit ad illum principalem effectum. Ita
S. Thomas (“Nunquam inducit secundarium effectum nisi secundum
quod expedit ad principalem,” Suppi., q. 30, a. 2), Richardus a
Mediavilla (“Non causatur nisi quatenus expedit ad principalem
effectum”), Serarius, Billmart, Berti, etc. Attamen, ex ipso contextu
satis apparet hos aliosque doctores non id asserere in sensu exclusivo,
sed potius in sensu identico vel extensivo, ita ut spiritualem sanitatem
intelligant generaliter spirituale bonum animae ad quod fovendum
ordinatur peculiariter ille principalis effectus spiritualis curationis.
Propterea S. Thomas indifferenter ait: “Quando expedit ad spiritualem
sanationem” (Suppi., q. 30, a. 2) et: “Cum expedit ad salutem” (C.
Gcnt. 4. 73), et Bonaventura, S. Thomae consentiens, generaliter ait:
“Si expedit animae” (Comm, in Sent.) et distinctius: “[Cum] expedit
adhuc vivere ad suorum cumulum meritorum” (Brcviloquium). Unde
hi auctores adnumerandi sunt in sequenti explicatione.

Alii salutem animae accipiunt generaliter pro spirituali bono animae,
abstrahendo ab ipso finali exitu salutis aeternae. Scilicet: Extrema
Unctio infallibiliter et ex opere operato confert effectum corporalis
sanitatis si et in quantum, omnibus adiunctis consideratis, haec prosit
spirituali bono animae (quod ceteroquin sua vice ordinatur ad finale
bonum gloriae) considerato hic ct nunc, vel potius secundum se, et
abstrahendo a finali eius exitu seu a modo quo homo hoc spirituali
adiutorio sit in posterum usurus. Ceterum, quia ex una parte prae­
dicta aptitudo et conducentia corporalis effectus ad spirituale bonum
animae pendet a variis elementis et adiunctis, de quibus solus Deus
in sua providentia disponit et in sua scientia indicat, et ex alia parte
ipse idem effectus corporalis sanitatis gradus etiam intensitatis ac
durationis admittit, nemo, nisi Deus, potest in particularibus casibus
indicare quando et in quo gradu talis effectus conferatur, et in hoc
sensu dici potest Extremam Unctionem illum conferre quando ad
salutem animae confert et iuxta ordinem divinae sapientiae et provi­
dentiae, ita ut his ultimis verbis non ulterior conditio addatur sed
prior declaretur.
Haec est communior explicatio, tam antiquorum quam modernorum.
''Opus theologicum morale \ (ed. 2, Prati 1S93) 706.

ut S. Thomae, Suarez, Gonet, Billuart, Schmitz, Spdcil, Hugon, eamque
amplectuntur communiter etiam defensores secundae opinionis mox
referendae, qui tamen aliam etiam addunt conditionem ad infalli­
bilem collationem effectus sanitatis corporalis.
Eam sic apte exhibet SUAREZ dum refellit supradictam Soti sententiam:
“Persistendum est . . . in communi et sana doctrina proposita. Et ad objectionem
Soti facillime respondetur, licet salus corporis non sit simpliciter necessaria ad
animae profectum, interdum vero esse utilem, et hoc satis esse ut per sacramentum
conferatur; eo vel maxime, quod vita est simpliciter necessaria ad meritum; et
ideo nihil mirum, quod virtute sacramenti conservetur contra vim morbi acerbis­
simi. Quod vero hoc sit aliquo modo miraculosum, id est, supernaturale, et praeter
omnem spem in causis naturalibus nixam, nullum est inconveniens, sed omnino
verum, imo hic est unus ex finibus hujus sacramenti; quia vero hoc opus jam non
est omnino praeter leges a Deo statutas, sed juxta eas, quae in talis sacramenti
institutione includuntur intrinsece, ideo talis effectus jam non censetur miraculosus,
sicut nec transsubstantiatio panis, et similes, sicut ipse Soto paulo ante responderat.
“Neque etiam obstat, quod aliqui post receptum hoc sacramentum sanitatem
recuperent, qui male postea illa utuntur, tum quia non constat illos recuperasse
sanitatem virtute hujus sacramenti; neque enim omnes, qui unguntur, habent
desperatam salutem virtute naturali, neque e converso omnes, qui sanantur post
unctionem, per sacramentum sanantur; tum etiam quia fieri potest ut sanitas illa
pro tunc spiritualem fructum secum attulerit, quem postea supervenientibus aliis
occasionibus homo amittat; neque enim necesse est ut salus animae, ad quam
Concilium Tridentinum dixit sacramentum hoc esse profuturum, futura sit per­
manens ac in re ipsa perpetuo duratura; sed satis est, quod ex illo effectu sacra­
menti quoad salutem corporis, juvandus sit homo ad salutem et bonum animae,
licet forte in eo non sit perseveraturus. Simili modo respondetur ad aliud membrum
de justis, qui moriuntur non obstante unctione, quando amplius fortasse essent
profecturi; nam imprimis dicimus hoc esse incertum, et sine fundamento affirmari.
Deinde addimus, fortasse aliis rationibus id non expedire illis, quia postea
mutarentur, et melius illis est statim evolare.
“Unde ad dilemma factum a nobis, unico verbo respondendum est, hanc rationem
convenientiae seu utilitatis corporalis sanitatis ad bonum animae sumendam esse
juxta ordinem divinae sapientiae et providentiae. Necessarium quippe est illam
conditionem intelligi secundum efficaciam, ut ratio probat, id est, ut cum effectu
futura sit expediens sanitas corporis ad sanitatem animae; hoc autem solus Deus
ex se praescire potest, et ideo necesse est ut hoc pendeat ex praescientia, quae licet
sit extrinseca, non tamen impertinens ad hos effectus, cum sit eorum causa. Unde
Concilium Coloniense anni 1536, p. 7, c. 49, solum hanc conditionem posuit, ‘si
Deo ita visum fuerit’, quae juxta dicta a nobis explicanda est. Quantus ergo, et
qualis esse debeat ille fructus qui speratur, Deus ipse novit, mensuram enim
aliquam habet, ea vero est secundum ordinem a Deo ipso statutum ac praefinitum,
nullo enim alio modo praescribi potest.”48

SECUNDA OPINIO priorem attenuare conatur, addens ulteriorem
conditionem, aut directe ex parte Dei aut ex parte morbi.
Quidam, ut Tanner et Silvester Maurus, hanc aut similem addunt
conditionem ex parte Dei: “Nisi Deo ob universales aut speciales
rationes suae providentiae aliter visum fuerit.” Inepte autem his
accensentur Suarez et quotquot dicunt sanitatem corporalem conferri
*" In 3 p., q. 84 sqq., Disp. 41, s. 4, n. 5, Opera omnia XXII (ed. C. Berton, Parisiis:
Vivès 1866) 847.

iuxta consilia divinae providentiae vel prout Deo visum fuerit, nam,
ut dictum est supra, hoc intelligi potest ut mera declaratio solius
conditionis quod expediat ad salutem animae, prout nempe solus
Deus in suis infallibilibus consiliis de illa expedientia recte et certo
iudicare potest.
TANNER: ‘Omnibus consideratis dicendum existimo, effectum hunc sub ea
praecise conditione ‘si saluti animae expedierit’, non esse infallibilem, sed subintelligendam insuper hanc limitationem: nisi Deo ob universales aut speciales
rationes suae providentiae aliter visum fuerit: quod et antiquioribus theologis
consonum videtur et apud ipsum etiam Suarez n. 5 insinuatur.”40
SILVESTER MAURUS: “Probabilius est, hoc sacramentum non infallibiliter,
sed aliquando causare sanitatem corporis, cum ad salutem animae expedierit. Pro­
batur ex Trid. sess. 14, c. 2, in quo dicit: ‘sanitatem corporis interdum, ubi saluti
animae expedierit, consequitur’; ergo docet, quod non semper, etiam posita con­
ditione, quod expediat saluti animae. Nec est absurdum, sacramentum quosdam
effectus secundarios non causare infallibiliter et semper.”50

Alii, hac conditione abiecta, aliam introducunt, quam desumunt ex
parte ipsius morbi et vi cuius limitant ipsam virtutem sacramenti.
Extrema Unctio scilicet infallibiliter confert sanitatem corporalem si
haec prosit bono spirituali et si simul morbus non sit talis ac tantus
ut eius remotio requireret extraordinarium interventum divinum de
genere eius quod habetur in miraculis. Cuius additionis ratio est quia
vis miraculosa non congruit indoli sacramentorum nec est intra limites
efficacitatis sacramentalis.
Hanc explicationem proposuerunt iam plures antiquiores, quorum
sensum sic refert et approbat Tournely: “Alii et aliam conditionem
apponunt, [i.e.] nisi tam gravis sit morbus, ut ordo naturalis, quem
Deus invertere ac mutare non tenetur, exigat talis infirmi mortem:
qua duplici conditione supposita, facile erit intelligere cur virtute,
et efficacia nostri Sacramenti non semper convalescant infirmi.”51
Eandem resumpserunt quidam moderni, signanter Billot et Kern,
qui tamen eam conditionem emolliunt ac determinant dicentes non
quamcunque gravissimam ac mortiferam infirmitatem subtrahi sanativae efficacitati huius sacramenti sed tantum eam cuius curatio
requireret extraordinarium omnino interventum divinum qualiter
requiritur in miraculis proprie dictis. Cui explicationi plus minusve
determinate consentire videntur quotquot hac vel simili ambigua
expressione utuntur: Extrema Unctio sanitatem corporis confert dum­
modo ipsa sine miraculo fieri possit; ita, inter alios, Pesch, Diekamp,
Cappello, Piolanti, Verhamme, Ballerini-Palmieri, Génicot-Salmans,
Noldin-Schmitt, Piscetta-Gennaro.
“De Extrema Unctione, q. 1, dub. 2, n. 48. Cf. alia eius verba citata in art. 10, p. 13.
*Op. theol., t. 3, 1. 13, q. 255, n. 5.
"De sacramento Extremae Unctionis, q. 4, a. 1, quaer. 7, Praelectiones theologicae
(Parisiis 1765) IX 439.

Iuverit exponere magis complexam et determinatam doctrinam Kern
qui, sequens viam breviter indicatam a Billot, eam opinionem copulat
peculiari explicationi de sanitate corporali connaturaliter resultante ex
ipso influxu principalis effectus sacramenti seu confortationis animi.
Pro quanto eius dicta intelligere possumus, Kern docet quod animi
alleviatio seu confortatio, per sacramentum principaliter et supernaturaliter causata, connaturaliter influxum habet in corpus ita ut
ex ea naturaliter ac necessario sequatur quaedam alleviatio ipsius
corporis et haec tanta esse possit ut inde ipsa sanitas corporis resti­
tuatur, quod tamen nequit accidere quando morbus est valde gravis
seu in illis gravitatis circumstantiis in quibus solum proprie dictum
miraculum potest morbum removere. Ex quo sequitur Extremam
Unctionem tunc tantum habere effectum sanitatis corporalis cum
agitur de morbo qui ex natura sua est talis ut possit, citra miraculosum
interventum, per ipsam redundantiam spiritualis confortationis re­
moveri. Attamen, quia oportet ut hic secundarius effectus sit subordinatus ipsi principali effectui spirituali, ideo si ipse huic non
prodest, non causatur seu impeditur. Unde ratio quare sanitas cor­
poralis ex Extrema Unctione non sequatur, est defectus alterutrius
praedictae conditionis, vel nempe quia morbus est talis ut, per
naturalem illam ac limitatam redundantiam alleviationis spiritualis in
alleviationem corporalem, removeri nequeat, vel quia, etsi per illam
removeri possit, tamen saluti animae non prodest ut removeatur,
adeoque impeditur.
BILLOT scribit: “Illud . . . [est] observandum: effectum sanationis corporalis,
etsi secundario et sub variis conditionibus, vere tamen in Conciliis et Traditione
Ecclesiae annumerari inter effectus huius sacramenti. Nec forsitan incongrue
diceret quis, effectum hunc dependere ab ipsa alleviatione spirituali quae est
effectus primarius et omnino proprius unctionis infirmorum. Bonus enim status
spiritus noscitur quam maxime iuvare naturam et artem ad instaurationem
valetudinis, convenienter disponendo potentias tam sensitivas quam vegetativas.
Atqui constat efficaciam ciusmodi in ordine ad recuperandam sanitatem amplius
haberi non posse, si iam corruptum sit convalescentiae principium, transacta scilicet
periodo in qua res adhuc in ancipiti est, et pro variis adiunctis ad alterutrum
exitum potest determinari. Aliunde vero evidens esse debet, sacramenti virtutem
in hac parte prorsus impediri quoties morbus eousque processit, ut citra miraculum
curari amplius non valeat, cum ad effectus miraculosos medium ordinarium pro­
fecto non exsistat. Ergo aberrant qui unctionem infirmorum recipere timent, quasi
infallibilem prodromum mortis. Quin imo. ex nimia procrastinatione apponitur
obex quominus salubri sacramenti influxu infirmus convalescat.":'KERN vero praefatam sententiam sic determinate proponit: “Confortatio . . .
animae exercet influxum in corpus, unde consequitur alleviatio corporalis, quae
tanta esse potest, ut sanitas restituatur. . . Secundum magnos Scholae doctores
I Bonavcnturam, Albcrtum M., S. Thomam ] relevatio et etiam sanatio corporalis
fit ob intimam dependentiam corporis ab anima per redundantiam spiritualis
Dt Ecclesiae sacramentis II (ed. 7. Romae 1930) 256 sq.

confortationis in corpus . . . [quae] doctrina aperte confirmata est per Concilium
Tridentinum. . .
“[Attamen] Extrema Unctio habet unum finem proximum adaequatum, ad quem
omnes eius effectus particulares tendunt: perfectam sanitatem spiritualem, qua
aegrotus ex se sit paratus ad introitum gloriae. Quare gratia sanctificans per
sacramentum collata ciusque effectus principalis utpote principia supernaluralia
numquam inducunt effectus secundarios, nisi in quantum conferunt ad finem
proximum adaequatum utique supernaturalem. Unde per Extremam Unctionem et
proxime per confortationem animae numquam inducitur alleviatio corporis, nisi
in quantum confert ad animae sanitatem perfectam. Ergo omnis dispositio subiecti
quae facit, ut relevatio corporalis, quae secum traheret recuperationem sanitatis
corporalis, non conferat ad sanitatem perfectam animae, impedit, quominus
aegrotus a morbo ope medicinae supernaturalis reconvalescat. . .
“Explicatio [istaj . . . declarat, cur in variis morbis, etiam talibus, quos medici,
si praesto essent, facile curarent, Extrema Unctio non liberet a morte: et
vicissim non raro restituat, quos medici deposuerunt. In priori casu agitur vel d>
morbis, qui natura sua talcs sunt, ut per redundantiam confortationis spiritualis
in corpus removeri nequeant, — vel de morbis, quos curari animae non est utile.
In altero casu agitur de morbis, qui medicaminibus materialibus resistunt, at per
affectiones, quas relevatio spiritualis in corpus inducit, superantur. Ex dictis fit
quoque clarum, quomodo Unctio infirmorum etiam sanitatem corporalem causet
ex opere operato, et nihilominus hic effectus plurimum dependeat a fide et fiducia
subiecti, a libera cius cooperatione cum gratiis sacramentalibus et ab orationibus
aliorum, praesertim sacerdotum. . . [Nam haec omnia influunt in maiorem
fructum ipsius spiritualis alleviationis, et] consequenter eo intensior erit redun­
dantia spiritualis alleviationis in corpus ideoque eo facilius restaurabitur sanitas
si locum habeat conditio divinitus statuta, ut expediat ad sanitatem perfectam
animae."53

Haec Kern sententia aliquatenus coalescit ex sententia Soto et ex sententia
Tournely, retinens ex utraque unum elementum et alterum reiciens; cum priori
convenit, quatenus ponit virtutem sanativam gratiae sacramentali inditam, differt
vero quatenus affirmat eam non dari vel impediri ubi ad salutem non expediat;
item cum posteriori convenit, quatenus affirmat sanitatem corporis non conferri in
circumstantiis in quibus ipsa nonnisi per quoddam miraculum fieri posset, discrepat
vero quatenus affirmat eam conferri posse etiam ubi agatur de gravissimo ac
mortifero morbo ad quem avertendum sit commensurata vis redundantiae allevia­
tionis spiritualis in alleviationem corporalem. Idque satis clare admittit Kern, cum
ad suprarelata verba Tournely (p. 201) observat: “Quae verba, si non in bonum
sensum transferantur, enuntiant, s. oleo inunctum tum solum a morte liberari,
si eius infirmitas non sit mortifera. . . Verum . . . [in] fontibus revelationis . .
de tali conditione nihil continetur. Deinde recte Suarez (dis. 41, s. 4, n. 5) advertit,
ope s. Unctionis vitam conservari etiam contra vim morbi acerbissimi ! nec id
esse miraculosum, quia esset iuxta statutas leges sacramenti]. . . Verum tamen est.
Unctionem infirmorum non liberare a morte in circumstantiis, in quibus sanatio
morbi esset tam extraordinaria, quam si fieret per miraculum stricte dictum. Sed
id non inde venit, quod Deus noluerit medicinam supernaturalem tunc suum
influxum in corpus exerere, etiamsi esset ad salutem animae, sed quia, ut Sotus
dicit, virtus quam Deus sacramento indidit, ex sua natura tali effectui non est
commensurata.”5·

QUARTAM QUAESTIONEM quod attinet, an nempe effectus
sanitatis corporalis per hoc sacramentum producatur non immediate,
Dr sacramento Extremae Unctionis (Ratisbonac 1907) 205, 207 sq., 212 sq.
' Ibid, 204 sq.

sed mediate, seu mediante ipso principali effectu spiritualis curationis,
dividuntur praesertim theologi moderni qui hanc quaestionem explicite
movent.
Negant quidam pauciores, ut Schanz, Oswald, Spdcil et Verhamme,
quorum sensus sic exponitur a Spdcil: “Melius . . . cum quibusdam
recentioribus dicetur sanitatem partim per illam confortationem spir­
itualem [quae est principalis effectus sacramenti] partim per directum
Dei in corpus influxum causari (Schanz, Lehmkuhl, Oswald). Alleviatur scilicet corpus per animae confortationem, sanitas autem proprie
causatîir, quatenus Deus providentia sua vires corporis disponit et
dirigit, pari modo sicut hoc facit, quotiescunque ob preces fidelium
aliquod bonum temporale concedit. Neque obici potest, quod sic
effectus sacramenti a se separati statuuntur. Omnes enim effectus in
eadem gratia sanctificante radicantur, quae sicut ad alia auxilia ius
secum fert ita ad hanc gratiam externam sanitatis a Deo concedendam,
si saluti animae expediat.”53
Affirmant vero communius doctores tam antiqui quam moderni,
dicentes (explicite vel implicite) sanitatem corporalem produci per
quandam resultantiam seu redundantiam ex ipsa spirituali sanitate.
Attamen et hic non parva confusio vel ambiguitas observatur,
proveniens partialiter ex ipso modo quo a variis auctoribus concipitur
spiritualis curatio quae dicitur principalis effectus sacramenti. Nam
ea resultantia tripliciter intelligi potest: primo modo, pro naturali,
vel, si placet, connatural! sequela spiritualis alleviationis seu con­
fortationis animi, fundata in ipsa naturali unione animi cum corpore,
ratione cuius, vigorata et laetificata anima, vigoratur quodammodo et
laetificatur corpus, ut ex communi experientia contingit etiam in
naturalibus; secundo modo, pro supernatural! quadam sequela inducta
directe ab ipso Deo, quatenus, etsi spiritualis alleviatio naturaliter
et necessario non inferat corporalem alleviationem et sanitatem, tamen
Deus suo speciali influxu per sacramentum facit ut alleviatio spiritualis
habeat ulteriorem efficaciam in corpus usque ad eius sanitatem; tertio
modo, pro supernatural! iterum sequela inducta per sacramentum non
vi praedicti distincti influxus divini, sed vi ipsius gratiae curativae.
quatenus vigor sanativus, per eam animae infusus, sit talis qui
connaturaliter et ex propria efficacia pereffluat in ipsum corpus sub
forma vigoris corporalis, eo fere modo quo gratia iustitiae originalis
tanti erat vigoris ac perfectionis ut produceret in corpus sic dictum
donum integritatis quo homo a morte et infirmitatibus praeservabatur.
Primo igitur modo videntur eam resultantiam accipere Billot et
Doctrina theologiae Orientis separati de Sacra Infirmorum Unctione (“Orientalia
Christiana,” n. 74, Romae 1931) 222.

Kern, supra citati (p. 202 sq.), quos sequuntur Otten, Dafjara et
Lcrchcr-Umberg (cf. infra).
Secundo modo eam accipiunt Cappello et, partialiter saltem, Lercher.
Cappello, explicite reiciens’sententiam Kern, quam tribuit etiam Alberto M. et
Bonaventurae, scribit: “Sexta sententia tenet, sanationem corporalem fieri ob
intimam dependentiam corporis ab anima per redundantiam spiritualis alleviationis
et confortationis in corpus. Ita sentiunt vel sentire videntur nonnulli Scholastici
medii aevi . . . [ut] Bonaventura . . . S. Albertus M. . . Hanc sententiam re­
centissime defendit Kern. . . Septima sententia dicit . . . corporalem sanitatem fieri
ob intimam dependentiam corporis ab anima per redundantiam spiritualis con­
fortationis in corpus, ita tamen ut virtute supernatural! i.e. vi ipsius sacramenti id
fiat.. . Sexta sententia, prout exponitur, probabilis non videtur . . . quia recuperatio
sanitatis dicitur naturalis, ut expresse docet S. Bonaventura, ideoque aut nullo
modo aut nonnisi improprie dici potest effectus sacramenti. . . Manet ultima [i.e.
septima] sententia, quam, omnibus accurate perpensis, tenendam proponimus."8e

Lercher eam resultantiam quodammodo determinat, complicatam hanc afferens
explicationem, qua sententiam Kern reformare vel perficere conatur: “Unctio , . .
mediantibus causis naturalibus sanitatem confert, et, ut Trident, innuit, mediante
fiducia excitata, qui actus supernaturalis est. . . Profecto actus fiduciae vividi
multum ad relevationem corporis infirmi conferre possunt. Quid vero, si morbus
sanationi mediante fiducia totaliter resistit? quid, si hinc duo homines morbum
aequalem habent, mediante fiducia sanabilem, illinc vero uni tantum sanatio
corporis ad salutem animae conducit? Qua ratione fit, ut fiducia vim sanativam in
iisdem adjunctis modo exserat, modo non? Ut igitur doctrina Trid. de fiducia sub
conditione sanante accuratius exponatur et defendatur, alia quoque momenta
consideranda sunt: a) eflectus quasi substantialis unctionis est gratia habitualis
cum jure ad auxilia actualia confortantia; b) eidem mensurae gratiae et juris
satisfieri potest non per unam tantum, sed per series plures auxiliorum, diversas
secundum indolem, numerum, ordinem. locum, tempus; c) in actibus fiduciae non
solum attendenda est vis naturalis, quam in corpus exserere possunt, sed et vis
impetratoria in ordine ad obtinenda varia auxilia specialis divinae providentiae.
"His suppositis concludimus: a) Quoties morbum curari animae expedit, et
morbus sanationem mediante fiducia admittit: Deus concedet eam seriem auxili­
orum, quibus actus vividiores fiduciae excitentur, b) Si morbus tali sanationi
resistit, et tamen eum curari animae expedit: infirmus per actus fiduciae, patientiae
et resignationis in divinum beneplacitum impetrabit illa auxilia, quibus Deus media
naturalia (e.c. dispositiones medici et aliorum ministrorum) speciali providentia ad
sanandum corpus diriget. Nota tamen: in hoc casu opus sanationis totum directe
operi operantis (actibus impetratoriis infirmi), et solum indirecte operi operato
tribuendum est. Semper igitur verum manet, quod Trid. dicit: gratia sacramentalis
in infirmo magnam fiduciam excitat, ‘qua infirmus sublevatus ... et sanitatem
corporis interdum . . . consequitur’.’’57
In nova editione tractatus Lercher, a J. Umberg funditus retractati, haec
quidem verba servantur, sed illius opinio veluti reconvertitur ad sententiam Kern,
quae explicite profertur ac prae aliis commendatur: “Modus, quo Unctio corpus
sanat, diversimode a theologis explicatur. Maxime commendanda haec est opinio,
quam fere proponit Kern ut doctrinam principalium doctorum scholasticorum , . .
[Explicatur opinio Kern].”58
“ Tractatus canonico-moralis de sacramentis, III: De Extrema Unctione (ed. 2,
Taurini 1942) 125 sq., 128.
Institutiones theologiae dogmaticae IV (ed. 2, Oenipontc 1935) 593.
''Institutiones theologiae dogmaticae. IV/2. 2 (ed. 3 retractata, Oeniponte 1949)
261 sq.

Tertio vero modo ea resultantia intelligi potest, et congruentius
intelligenda est, in sententia thomistica, proposita in art. 11, iuxta
quam effectus principalis huius sacramenti non est mera illa animi
alleviatio et confortatio quae provenit ex externis seu actualibus
gratiae auxiliis, sed est interna ac physica curatio debilitatis animi
per physicum modum gratiae habitualis per sacramentum collatae.
Haec tertia explicatio est de mente S. Thomae, imo et aliorum anti­
quorum uti ipsorum Alberti 3/. et Bonaventurac (cf. infra, p. 228230), necnon, ut videtur, aliquorum modernorum, ut Diekamp et
Piolanti, quos nobis consentire diximus in supradicta quaestione de
interna et physica curatione debilitatis animi; etsi in re praesenti isti
ambigue ac timide loqui videantur.50

CONCLUSIO
Conclusio 1. Hoc sacramentum confert ipsam sanitatem corporalem,
nec tantum aliquam sanativam virtutem de se frustrabilem, quam Soto
defendit.
Probatur 1.

Ex sensu totius Traditionis.

Omnia Traditionis et Ecclesiae documenta, relata in art. 10 (p.
9 19 et 20-41), loquuntur directe et emphatice de ipsa corporis
sanitate, seu de “reconvalescentia a morbo” (Canones Hippolyti.
Ambrosius), “sanitate vel sanatione corporis” (Caesarius Arei., Eli­
gitis, Cone. Flor, et Trid., Catechismus Cone. Trid.), “valetudine
corporis” (Catechismus Cone. Trid.), “plena exterius sanitate” (Sacramentarium Gregor i anum), “evacuatione omnis aegritudinis corporis”
(Sacr. Gregorianum et Gelasianum). Unde contraria Soto sententia
iam ex hac parte non congruit sensui Traditionis et Documentis
Ecclesiae, nec ceteroquin ullum habuit suffragium apud theologos sive
ante sive post ipsum Soto.
Probatur 2.

Ex propria efficacia sacramenti.

Effectus sanativae ac frustrabilis virtutis videtur repugnare propriae
ac divinae efficacitati sacramenti. Nam. cum ea virtus sit sanativa
tendit ad sanitatem producendam, cum vero sit limitata ac frustraDirkamp: “Sanatio itaque corporis est effectus indirectus hujus sacramenti, inquantutn sanatio spiritualis per modum causae sanantis in corpus influit” (cd. 1946, p. 392).
Piolanti- “Ad modum autem quod attinet, quo s. unctio suum sortitur effectum [cor­
poralem I, mira sententiarum varietas. Prae ceteris probanda videtur doctrina, quae
statuit hunc effectum ex opere operato produci, prr quamdam supernaturaleni redundan­
tiam alleviationis spiritualis in corpus vi illius necessitudinis, quae intercedit animam inter
et corpus’* (ed, 3 [1951] 399 sq.).
HH

bilis, finem suum non necessario attingit; valde autem inconvenienter
dicitur sacramentum, seu instrumentum divinae virtutis, finem suum
non attingere, ad quem tendit.
Inepte autem Soto invocat paritatem cum effectu Confirmationis,
seu roboratione ad confitendam fidem, qui potest frustrari. Nam con­
fessio fidei procedit immediate non ab ipsa sola gratia sacramentali
roborativa, sed a voluntate, quae, utut per hanc gratiam roborata,
retinet sub ea propriam ac nativam defectibilitatem, ratione cuius
potest esse causa frustrationis praedicti cxtrinseci finis sacramenti,
quae ideo non ipsi sacramento sed soli voluntati imputari debet; e
converso sanitas corporalis pendet tota a sola sacramenti efficacia
ac ideo eius frustratio in solum sacramentum refunderetur.
Ad rem Suarez: “Indigne [Soto] videtur sentire de sacramento,
non plus illi tribuens, quam medicinae, seu arti medici. . . Exempla,
quae affert, non sunt similia; nam fortis fidei confessio, vel constans
resistentia tentationis est opus humanum pendens ex hominis liber­
tate, quam gratia non tollit; et ideo fieri potest, ut talis effectus non
sequatur virtute sacramenti, etiamsi magnum auxilium ad illum prae­
beat. At vero sanitas corporis naturali modo fit, id est, non libero,
et ideo, quod effectus non sequatur, tribui non potest nisi imperfec­
tioni virtutis, quae morbi acerbitatem superare non potest; hoc
autem indignum est ut de sacramento dicatur; alioqui cum virtus,
quam confert, limitata sit ad certum gradum, nunquam vincere poterit
graviorem morbum, etiamsi maxime expediat; quod absurdum est.”00

Ex ineptitudine rationis unde Soto procedit et ex gravi
inconvenienti in quod impingit.
Probatur 3.

Ratio quare Soto in suam sententiam descendit, est quia sacra­
mentum debet infallibiliter suum effectum producere; sanitas autem
corporalis, ait, non semper producitur; ergo non ipsa est effectus
sacramenti, sed aliquid aliud. lamvero in hoc argumento fit indebita
confusio et assimilatio inter “infallibiliter dari” et “semper dari”;
potest enim aliquis effectus infallibiliter dari etsi non semper detur,
si nempe sit effectus conditionatus, cuius infallibilis datio pendeat
a conditione quae non semper verificatur, conditione quidem se habente
non ex parte causae sed ex parte solius effectus; vel, si placet, in eo
argumento fit confusio inter sanitatem simpliciter spectatam et sani­
tatem utilem ad spirituale animae bonum, non enim primo sed altero
modo, sanitas est effectus qui semper et infallibiliter per hoc sacra­
mentum confertur.
" Op. cit. (supra, in p. 200), n. 4, p. 847.

Inepte autem Soto instat quod, etiam purificata hac spiritualis
utilitatis conditione, sacramentum non semper sanitatem corporis con­
fert, ut patet tum ex eo quod quidam sanantur quibus spiritualiter
non prodest, cum postea fiant peiores, et alii e converso non sanantur
quibus prodesset, cum maiora merita cumulassent, tum ex eo quod
saepe tanta est morbi vis ut removeri non possit absque virtute
miraculosa quae sacramento non competit.
Nam de illis qui post unctionem convalescunt non constat eos
sanitatem accepisse per sacramentum potiusquam naturaliter et, si
per sacramentum acceperint, potuit sanitas ipsis tunc spiritualiter pro­
fuisse, etsi posterius spiritualem hunc fructum sua culpa amiserint:
de illis vero qui per sacramentum non sanantur ac moriuntur, gratis
Soto asserit quod eis sanitas corporalis profuisset, nec id necessario
deduci potest ex bonis dispositionibus vitae anteactae quas contingit
per mutabilitatem liberi arbitrii facile frustrari. Sanatio autem quorundam gravissimorum morborum requireret quidem magnam virtutem
in sacramento, sed inde non sequitur hanc virtutem esse miraculosam
cum influeret constanter et iuxta statutum ordinem sacramentalem,
dum miraculum proprie dicitur quod evenit praeter ordinem. Ceterum,
potest aliquis cum quibusdam theologis concedere quod sacramentum
non valeat curare aliquos gravissimos morbos, quin inde sequatur
conclusio Soto, sacramentum nempe ordinari non ad ipsum morbum
removendum sed tantum ad aliquam virtutem sanativam conferendam;
exinde enim non mutaretur sed tantum limitaretur effectus sacramenti
ad sanitatem quorundam morborum, vel, si placet, adderetur nova con­
ditio infallibili efficacitati sacramenti, ut scilicet non tantum requiratur
quod ex parte subiecti sanatio prosit spiritualiter, sed etiam quod ex
parte morbi non tanta sit malignitas ut eius remotio requirat extraor­
dinarium interventum divinae virtutis.
Grave autem inconveniens in quod Soti sententia impingit, est
quod non solum immutat proprium effectum Extremae Unctionis, illum
divertendo ab ipsa sanitate corporali ad aliquam virtutem sanativam,
quod, ut dictum est supra, non congruit sensui traditional! nec
Concilio Tridentino, sed etiam illum effectum reddit absolutum, seu
non dependentem a conditione spiritualis utilitatis, ita ut semper et
omnibus indiscriminatim per sacramentum conferatur, quod quidem
pariter eisdem auctoritatibus adversatur.
Propterea a pluribus theologis haec sententia temeraria imo erronea
indicatur, ad mentem Suaresii scribentis: “Temere locutus est Soto, ne
quid gravius dicam; levi enim fundamento a recepta Theologorum
sententia recedit; et. quod gravius est, contra expressam doctrinam
Conciliorum [Flor, et Trid.] loquitur. Et praeterea id totum, quod

affirmat, gratis et sine ullo testimonio affirmat, quod valde temerarium
est in re supernatural!, quae pendet ex divina promissione. Unde
enim illi constitit, hoc sacramentum dare semper hoc genus auxilii
ad corporis curationem, cum etiam tale auxilium pertineat ad bona
inferioris ordinis, quae non semper animae prosunt? Sacramenta vero
nihil conferre debent infallibiliter, nisi quatenus ad bonum animae
prodesse possunt, cum propter hunc finem primario instituta sint.’”1
Attamen, cum Soto eleganter divertat effectum Extremae Unctionis
ab ipsa sanitate ad virtutem sanativam, in quo quidem minus clare
adversatur Cone. Tridentino, ac non de ipsa sanitate sed de sola
virtute sanativa affirmet semper dari, eius sententia non directe
opponitur doctrinae Concilii iuxta quam sanitas corporalis non semper
datur sed quando expedit ad salutem animae (imo Concilium directe
non asserit nisi quod sanitas corporalis datur si expedit saluti animae),
nam potest aliquis rem ita concipere ut per sacramentum semper
detur virtus sanativa sed ipsa sanitas non semper detur sed quando
expedit animae saluti. Et hoc modo sententia Soto nequit dici erronea,
cum non directe opponatur doctrinae Concilii; est tamen temeraria,
tum quia adversatur connaturali sensui totius Traditionis loquentis
de sanitate corporali, hanc divertendo ad significandam solam virtutem
sanativam; tum quia sine fundamento affirmat hanc ipsam virtutem
semper dari; tum quia arbitrarie interpretatur affirmationem Cone.
Florentini ac si non contineret doctrinam ipsius Concilii sed meram
allusionem ad doctrinam antiquorum, scilicet Hugonis Victorini, Petri
Lombardi et S. Thomae; tum quia ab hac ipsa horum aliorumque
theologorum communi ac constanti doctrina leviter recedit.
Conclusio 2. Effectus sanitatis corporalis confertur infallibiliter, seu ex
opere operato et ad modum sacramenti.

Probatur 1. Ex paritate cum ceteris eiusdem sacramenti effectibus.

Iuxta obvium enim sensum documentorum Traditionis et Ecclesiae,
sanitas corporalis tribuitur Extremae Unctioni ut eius peculiaris ac
proprius effectus, non secus ac alii tres effectus remissionis peccatorum,
abstersionis reliquiarum peccati et alleviationis seu confortationis
animi. lamvero hi tres effectus conferuntur infallibiliter et ex opere
operato. Ergo et sanitas corporalis.
Probatur 2. Ex ipsa ratione sacramenti.

Nam, in Ecclesiae documentis, iuxta sensum ipsius Traditionis.
"Loc. cit. (supra, in p. 207).

Extrema Unctio non proponitur nisi ut sacramentum, i.e. ut unum
ex septem Ecclesiae sacramentis, eique qua tali, seu sine ulla deter­
minatione aut conditione diminuente, tribuitur etiam effectus sanitatis
corporalis. lamvero, iuxta eadem documenta, omne sacramentum
habet efficaciam infallibilem seu ex opere operato. Ergo Extrema
Unctio confert hunc suum effectum non aliter ac ad modum sacra­
menti, seu infallibiliter et ex opere operato.
Probatur 3. Ex inconvenientibus contrariae sententiae.

Si Extrema Unctio conferret hunc effectum non infallibiliter nec
ex opere operato, sed fallibiliter et ad modum quo operantur
sacramentalia:
Primo scinderetur unitas ac simplicitas huius ritus, quippe qui
coalesceret ex sacramento et sacramentali, ac duplicem haberet effi­
cacitatem, aliam infallibilem quoad ceteros effectus et aliam fallibilem
quoad hunc effectum. Hoc autem non solum arbitrarie prorsus sus­
tineretur ac sine ullo fundamento aut consensu in traditional! the­
ologia sacramentali, sed etiam contradictorium vel monstruosum
videtur; nam idem secundum idem, i.e. secundum eandem prorsus
materiam ac formam et secundum eandem institutionem et finalitatem
adiutorii infirmorum, indueret simul tam disparatas rationes sacra­
menti et sacramentalis.
Secundo, Extrema Unctio sub ea praecisa ratione causae sanitatis
corporalis non exigeret divinam institutionem, imo nec de facto a Deo
instituta fuerit, cum sacramentalia sint ecclesiasticae institutionis.
Tertio, frustra in Traditione tantopere commendaretur usus Ex­
tremae Unctionis ad consequendum effectum sanitatis corporalis, cum
idem obtineri possit etiam per alia sacramentalia, et nominatim per
usum olei benedicti.
Probatur 4. Ex ineptitudine rationis unde adversarii in suam sen­

tentiam descendunt.

Haec enim ratio est quia, aiunt, effectus conditionatus, qualis est
corporalis sanitas, opponitur rationi sacramenti eiusque efficaciae
absolutae et infallibili. lamvero hic iterum eadem confusio fit, sicut
in priori opinione refutata in Conci, praec., inter conditionem ex parte
causae et conditionem ex parte effectus; prior quidem conditio repug­
nat propriae infallibilitati efficaciae sacramenti, non vera altera.
Potest enim aliquod sacramentum ordinari ad producendum infalli­
biliter aliquod determinatum ac limitatum obiectum, in quo nempe
contineatur aliqua conditio quae sit veluti ipsius nota determinativa

ac specificativa; hoc accidit uno vel alio modo in omnibus fere
sacramentis, et signanter in ipsa Poenitentia quae ordinatur ad remis­
sionem peccatorum non quorumcunque, sed post Baptismum com­
missorum, ita ut haec temporis conditio ingrediatur ipsum specificum
obiectum remissionis poenitentialis et qua talis limitet ac conditionet
effectum illius sacramenti; pariter ergo Extrema Unctio ordinatur ad
conferendam sanitatem corporalem non quamcunque seu simpliciter,
sed quae sit positive utilis ad salutem animae, ita ut si adsit haec
positiva ac determinata conditio, infallibiliter ille effectus conferatur,
cum ceteroquin, purificata de facto praedicta conditione, non amplius
agatur de effectu aut obiecto conditionato, sed absoluto.
Unde conditionata indoles effectus nequaquam obstat infallibili
efficacitati sacramenti; huic tantummodo obstaret si conditionatus
effectus sanitatis corporalis ita inepte conciperetur ut esset omnino
pendulus a libera voluntate Dei, vel, si placet, ab aliqua conditione
indeterminata quam Deus determinaret pro libito in unoquoque casu,
ita ut, stante eadem conditione, uni subiecto conferret sanitatem et
alteri non conferret; in quo casu egrederemur e nostra quaestione,
quoniam non amplius ageretur de effectu conditionato. cum deficeret
statuta quaedam ac determinata conditio cui Deus certa lege alli­
gaverit efficacitatem sacramenti.
Verba Cone. Trid. “Sanitatem corporis interdum, ubi saluti animae
expedierit, consequitur” inepte ab adversariis in suum favorem in­
vocantur, tum quia probabiliter in eis agitur de unica conditione,
ita ut incisum “Ubi saluti animae expedierit” sit mere explicativum
incisi “Interdum” (Sanitatem corporis consequitur interdum, i.e. ubi
saluti animae expedient
*
52), tum quia, etiam si haec duo incisa suman­
tur separatim ac distincte (In hoc nempe sensu: Sanitatem corporis
consequitur ubi saluti animae expedierit, et tunc quidem non semper,
sed interdum), non necessario sequitur salutem corporis non infalli­
biliter dari sed mere pro libito divinae voluntatis nulli conditioni liga­
tae, nani potest ibi significari duplex conditio cui infallibilis efficacitas
sacramenti ligetur, scilicet tum utilitas salutis animae tum alia ratio
quam Concilium non determinat (puta bonum Ecclesiae, vel incon­
venientia adhibendi extraordinarium ac miraculosum interventum
divinum ubi agatur de morbis incurabilibus, ut quidam theologi
interpretantur).
In quo sensu etiam explicari possunt verba Catechismi Cone. Trid.
invocata ab adversariis (cf. supra, p. 197). Ceterum, ut infra (p. 221 )
explicabitur, utrumque Ecclesiae documentum convenientius exponitur
de unica ac simplici conditione spiritualis utilitatis.
*îCf. supra, art. 10, p. 13-16.

Conclusio 3. Effectus sanitatis corporalis confertur conditionate tantum,
seu “ubi expedierit saluti animae” (Cone. Trid.) sive spirituali bono subiecti.
Et haec quidem conditio est secundum se sufficiens ad infallibiliter ac semper
obtinendum talem effectum “dummodo non sit impedimentum ex parte
recipientis” {Suppi., q. 30, a. 2).
Probatur 1“ pars, quod nempe sanitas corporis conjeratur tantum sub

conditione quod “saluti animae expedierit” {Cone. Trid.}.
Sensus Traditionis et Ecclesiae sufficienter patet ex dictis in art. 10
(p. 13-16, 40 sq.). In antiquioribus nempe documentis ea conditio
aequivalenter vel implicite affirmatur et quandoque, etsi raro, etiam
explicite; a posterioribus vero theologis inde a saec. 12-13 et in
documentis Ecclesiae ea explicite ac signate exprimitur ipsis Tridentinis verbis vel simillimis: Hugo a S. Victore: “Si expedit” (“Si tamen
expedierit ut in utroque allevetur”), Bonaventura: “Si expedit ipsi
animae,” S. Thomas: “Quando fuerit opportunum” {C. Gent. 4. 58),
“Cum expedit ad salutem” (C. Gent. 4. 73), “Quando expedit ad
spiritualem sanationem” {Suppi., q. 30, a. 2), Cone. Flor.: “In quan­
tum expedit,” Cone. Trid.: “Ubi saluti animae expedierit,” Catechismus Cone. Trid.: “Si quidem profutura sit,” “Si ea ad aeternam
gloriam profutura sit,” Cone. Coloniense a. 1536: “Si Deo ita visum
fuerit.”
Huic Traditionis argumento notabile suffragium afferunt theologi
schismatici, qui, etsi sustineant sanitatem corporalem esse ipsum prin­
cipalem effectum sacramenti, tamen coguntur concedere eam nonnisi
conditionate conferri (cf. supra, p. 198).

Ratio autem theologica facile cum S. Thoma deprehenditur. Nam
ex una parte sanitas corporalis est effectus Extremae Unctionis non
virtute naturali (quasi nempe sequatur ex ipsa virtute olei sicut
mundatio corporalis in Baptismo sequitur ex naturali proprietate
aquae abluentis), sed virtute supernatural! a Deo indita sacramento,
et ex alia parte ipsa est tantummodo secundarius effectus sacramenti
quod principaliter ordinatur ad sanationem animae. Iamvero secun­
darius effectus dependet a principali nec inducitur nisi secundum
quod ordinatur ad principalem et prodest ei, ut exigit ipsa recta ratio
operandi, quam Deus sequitur in institutione et applicatione sacramen­
torum. Ergo sanitas corporis per hoc sacramentum non confertur nisi
sub conditione quod expediat quomodolibet sanitati animae.
Ad rem S. Thomas, Suppi., q. 30, a. 2: “Corporalis ablutio [in
Baptismo] ex ipsa naturali proprietate elementi facit corporalem
mundationem; et ideo semper eam facit. Sed extrema unctio non facit

corporalem sanationem ex proprietate naturali materiae, sed virtute
divina, quae rationabiliter operatur. Et quia ratio operans numquam
inducit secundarium effectum nisi secundum quod expedit ad princi­
palem, ideo ex hoc sacramento non sequitur corporalis sanatio semper,
sed quando expedit ad spiritualem sanationem. Et tunc semper eam
inducit, dummodo non sit impedimentum ex parte recipientis.”
Probatur 2“ pars, quod nempe ea conditio, a Cone. Trid. apposita

“Ubi saluti animae expedierit,” intelligenda sit generaliter de spirituali
bono subiecti.
Sensus huius partis est: Ea conditio intelligenda est non determinate
ac directe de ipsa finali salute animae secundum eius certam conse­
cutionem, nec etiam determinate et exclusive de ipsa spirituali animae
sanatione quae est immediatus ac principalis eficetus sacramenti, sed
generice ac complexive de spirituali animae bono ac utilitate, ita nempe
quod, omnibus perpensis causis iuxta infallibilem aestimationem Dei,
hic et nunc utilius sit pro spirituali bono subiecti, ut simul cum animae
sanatione, corporis etiam sanitatem consequatur.

Et imprimis, ea conditio non est intelligenda determinate ac directe
de ipsa finali salute animae, ut volunt Valentia aliique doctores supra
relati (p. 198), ita nempe quod sanitas corporalis conferatur tantum
illis quos Deus novit ea bene usuros et aeternam salvationem conse­
cuturos. Quamvis enim hoc absolute non repugnet, tamen tum arbi­
trarie tum inconvenienter asseritur.
Prinio, id arbitrarie asseritur, seu sine ullo fundamento in docu­
mentis Traditionis et Ecclesiae. Ex hoc enim quod in his documentis
dicatur ille effectus conferri si expediat ad salutem animae, minime
sequitur quod conferatur tantummodo his quos Deus novit de facto
salutem consecuturos, nam omnia Dei dona et omnes effectus sive
sacramentorum sive sacramentalium dicuntur vel intelliguntur con­
ferri in ordine ad salutem aeternam, quin tamen inde sequatur ea
nonnisi praedestinatis conferri. Ceterum, in iisdem documentis ea
conditio non eo tantum modo significatur, sed etiam variis aliis ex­
pressionibus quae non referuntur directe ad vitam aeternam sed
generaliter ad spirituale bonum animae aut ad unum vel alium modum
quo spirituale bonum considerari solet (cf. supra, p. 212).
Secundo, attenta ipsa ratione theologica, id improbabiliter atque
inconvenienter asseritur.
Nam imprimis exinde sequeretur omnes qui de facto per sacra­
mentum sanantur, esse certo praedestinatos; cum autem in aliquo
casu particulari possit cum morali quadam certitudine seu cum magna

probabilitate constare aliquem infirmum, a medicis prorsus despera­
tum. reconvaluisse virtute sacramenti, ulterius sequeretur cum eadem
morali certitudine dici posse illum infirmum esse praedestinatum; quod
quidem non videtur satis congruere Cone. Tridentino docenti:
“Nemo . . . , quamdiu in hac mortalitate vivitur, de arcano divinae
praedestinationis mysterio usque adeo praesumere debet, ut certo
statuat, se omnino esse in numero praedestinatorum” (Denz. 805).
Praeterea, in praedicta opinione ex una parte virtus sacramenti
indebite deprimitur, nam impeditur quominus proprium effectum cor­
poralis sanationis producat in aliis quam praedestinatis, etiam in casu
quo hic sit valde utilis ad spirituale bonum animae, quod quidem non
congruit communi doctrinae de salvifica Dei voluntate omnibus homi­
nibus conferente sufficientia auxilia ad salutem; ex alia vero parte
virtus sacramenti ultra modum extollitur, nam ei tribuitur ut, eorum
saltem qui de facto corporaliter sanantur, aeternam sortem determi­
net et non raro cum quadam morali certitudine etiam ostendet, ut
nuper dictum est.
Praeterea, accidere potest ut infirmus a sua desperata conditione
virtute sacramenti convalescat ac subinde, in eandem incidens et
iterum unctus, moriatur. Ex priori igitur eventu secundum praedictam
opinionem sequeretur quod ille sit praedestinatus; unde nequit ex
altero eventu deduci quod ideo iterum non reconvaluerit quia secus
damnatus esset, nam, cum esset praedestinatus, etiam si reconvaluisset.
damnari non potuisset.
Praeterea, non raro accidit quod aliquis infirmus, a medicis despe­
ratus, post unctionem reconvalescat ac subinde peccaminosam vel
etiam infidelem vitam ducat donec sine ullo poenitentiae signo vel cum
manifestis impoenitentiae signis moriatur. lamvero, hoc non videtur
convenienter explicari posse in sententia iuxta quam corporalis sanitas
datur tantum his quos Deus certo novit salutem aeternam consecu­
turos. Dices fortasse cum BeUarmino talem hominem non vi sacra­
menti fuisse sanatum sed aliqua vi naturali medicis ignota; attamen,
inverisimile videtur in omni casu ad huiusmodi effugium recurri posse.
Forte respondebis cum Ballerini (cit. supra, p. 198 sq.) illum sanatum
fuisse per miraculosum interventum divinum; attamen, talis recursus
ad miraculum, praeterquam quod sit omnino arbitrarius ac in nullo
signo fundatus, incongruum agendi modum videtur tribuere Deo, qui
una manu impediret ne sacramentum habeat suum effectum corporalis
sanitatis, utpote non profuturum ad salutem, et simul altera manu
eundem effectum produceret per miraculosum interventum. Forsitan
tamen dices praedictum infirmum, per ipsum quidem sacramentum
sanitatem assequutum. actum contritionis iustificantis in instanti

mortis insensibili ter elicuisse ac ita de facto maiorem gloriae gradum
obtinuisse quam si immediate post receptam Extremam Unctionem
mortuus esset; attamen, id nonnisi divinando et inverisimiliter asseri­
tur. saltem generaliter et quoad omnes huiusmodi casus.
Quod autem supradicta conditio non sit intelligenda determinate et
exclusive de ipsa spirituali animae sanatione quae est immediatus ac
principalis effectus sacramenti, patet tum ex vario ac generaliori modo
quo sive documenta Ecclesiae sive ipsi antiqui theologi eam explicant
(cf. supra, p. 199), sive ex eo quod effectus corporalis sanitatis non
necessario confertur totus simul ac veluti instantanée quando absolvi­
tur sacramentum, sicut confertur spiritualis sanatio, sed solet, saltem
partialiter et quoad suum praecipuum complementum, produci pedetemptim post collatum praedictum principalem effectum, cui proinde
nonnisi ex parte prodesse potest et. in casu moribundi sensibus desti­
tuti, nullatenus prodesse videtur. Ceterum, ut dictum est supra (p.
199), nullus theologus videtur aliter sensisse et illi qui dicunt sani­
tatem corporalem non conferri nisi quatenus prodest principali effectui
sanationis animae, hunc effectum accipiunt generalius et extensive
pro spirituali bono animae quae in ea spirituali sanatione includitur
et ad quod fovendum ipsa ulterius ordinatur.

Unde reliquum est ut Tridentina conditio: ‘‘Ubi saluti animae ex­
pedierit” intelligatur generice et complexive de spirituali animae bono
et utilitate, ita nempe quod, omnibus perpensis causis iuxta infalli­
bilem aestimationem Dei qui solus de earum indole et influxu iudicare
potest, hic et nunc utilius sit pro spirituali bono subiecti, ut simul
cum animae sanatione, corporis etiam sanitatem consequatur. Ceterum,
hoc spirituale bonum potest, iuxta casus, includere etiam profectum
ipsius spiritualis animae curationis per gratiam sacramentalem, si
nempe vigili infirmo simul cum ea partialiter saltem conferatur, et
pariter idem spirituale bonum ad aeternam salutem ordinatur, non
ita tamen ut cum eius certa consecutione infallibili nexu connectatur.
Probatur 3n pars, quod nempe praedicta spiritualis utilitatis conditio
sit secundum se sufficiens ad infallibiliter ac semper obtinendum ef­
fectum corporalis sanitatis, nec alia conditio requiratur, saltem ex parte
causae seu propriae efficacitatis sacramenti.

Primo quidem inepte a quibusdam illa alia additur conditio ex parte
Dei: “Nisi ob universales aut speciales rationes suae providentiae
aliter visum juerit.” Haec enim, intellecta ut vera ac nova conditio,
ponens in numero cum illa priori “Ubi saluti animae expedierit” ita ut
istam insufficientem reddat, facit effectum corporalis sanitatis sim-

pliciter pendulum a libera Dei voluntate, seclusa omni sacramental!
lege a se condita, et consequenter evacuat ipsam effectus infallibilitatem necnon efficacitatem ex opere operato in Extrema Unctione, re­
late ad hunc effectum. Unde haec Tanner et Silvestri Mauri opinio
necessario incidit ac logice reducitur ad opinionem Estii et Silvii,
simpliciter negantium infallibilitatem istius effectus, quam sufficienter
refutavimus in Conci. 2 (p. 209-211).
Ceterum, ut iam supra (p. 199) notavimus, cum praedicta con­
ditione non sunt confundendae conditionales quaedam expressiones
de dependentia huius effectus a voluntate Dei vel consiliis divinae
providentiae, quae apud quosdam circumferuntur (ita Cone. Coloniense. a. 1536: “Si Deo ita visum fuerit”; Suarez: “Haec ratio conve­
nientiae seu utilitatis corporalis sanitatis ad bonum animae sumenda
est iuxta ordinem divinae sapientiae et providentiae”); nam in his
non agitur de nova conditione, addita Tridentinae conditioni “Ubi
saluti animae expedierit,” sed de mera istius explicatione, qua nempe
significatur solum Deum de hac expedientia certo iudicare posse
(Suarez: “Hoc autem solus Deus ex se praescire potest”).
Secundo, inepte ab aliis additur illa conditio: “Si sine miraculo
sanatio corporalis fieri potest,” sive miraculum accipiatur large, pro
quacunque nempe sanatione a gravissima et mortifera infirmitate
(Tournely), sive accipiatur tantummodo strictius, pro ea nempe
tantum sanatione quae requireret talem extraordinarium Dei inter­
ventum qualis habetur in miraculo stricte dicto (Kern).
Imprimis enim, nulla huiusmodi restrictio indicatur in documentis
Traditionis et Ecclesiae necnon in scriptis antiquorum theologorum,
quae constanter et unice appellant conditionem spiritualis utilitatis
(cf. supra, p. 212). Nec ea conditio legi potest in Tridentino
inciso “Interdum” (“Sanitatem corporis interdum, ubi saluti animae
expedierit, consequitur”), tum quia probabile est illud incisum non
significare distinctam conditionem a reliquis verbis (ut dictum est
supra, p. 13 sq.), tum quia, etiam si accipiatur ut distincta conditio,
nihil indicat ibi agi de conditione excludente praedictam vim miraculosam seu extraordinariam. Pariter frustra invocarentur verba prioris
schematis Cone. Trid. vel Catechismi Cone. Trid., citata in art. 10
(p. 13 sq.), in quibus innuitur vis miraculosa quae in antiqua Ecclesia
adnectebatur sacramento Extremae Unctionis, nam ea verba, satis
ambigua, non uno modo explicari possunt, ut ibidem notavimus (p.
15 sq.; cf. infra, p. 221).
Praeterea, praedicta conditio “Si sine miraculo fieri potest” non
uno modo claudicat. Et imprimis prout sonat nugatoria est; nam, ut

observant Suarez, Gonet, Billuart, Lépicier, cum miraculum sit id
quod fit praeter statutum ordinem, id quod fit per sacramentum seu
iuxta statutas leges sacramentales nequit eo ipso esse miraculosum,
unde ea conditio “Sanitas fit per sacramentum si sine miraculo ab eo
fieri potest” vana est, quia eo ipso quod fiat per sacramentum, neces­
sario fit sine miraculo; unde inepte invocatur ratio quod vis miraculosa
non competit indoli et efficacitati sacramentorum. Ceterum, plures
adversarii vocem miraculi hic accipiunt non formaliter sed aequivalenter, seu pro tali divino interventu qualis requireretur in miraculo,
et quidem dupliciter loquuntur, ut notatum est supra:
Quidam, ut Tournely, accipientes miraculum in sensu largiori vi­
dentur excludere ab efficacitate sacramenti eas omnes sanationes, quae
nequeunt fieri nisi per aliquam extraordinariam sive excellentem vir­
tutem divinam, uti sunt omnes sanationes a gravissimis ac mortiferis
morbis, quae exigunt mutationem cursus naturae. lamvero, praeter­
quam quod non videtur quid in his curationibus prohibet quominus
vocentur vera miracula ubi fiant praeter statutum ordinem, non est
unde talis restrictio colligi possit, cum documenta Traditionis sine ulla
distinctione loquantur de sanatione a corporali infirmitate et quaedam
etiam emphatice loquantur de “evacuatione omnis aegritudinis cor­
poris” (Sacramentaria Gelasianum et Gregorianum) et de “curatione
contra febrium aestum, aegritudinum tormenta, tumores, putredinem
ulcerum, dolores viscerum et medullarum, plagas, deordinationem
carnis ac sanguinis et materiae” (ad mentem Libri Ordinum; cf. art.
10, p. 40).

Alii, ut Kern, accipientes miraculum in stricto, ut aiunt, sensu, ab
efficacitate sacramenti excludunt eas tantum sanationes quae nequeunt
fieri nisi per tam extraordinarium Dei interventum qualis habetur in
solis miraculis stricte dictis. lamvero, praeterquam quod haec distinc­
tio inter miraculum late dictum et miraculum stricte dictum vix intelligitur (nam quicunque Dei influxus, mutans uno vel alio modo cursum
naturae ac aliquid operans praeter statutum ordinem, eo ipso proprie
miraculosus est, etsi secundum maiorem vel minorem gradum, prout
est supra, vel contra, vel mere praeter ordinem, iuxta tritam miracu­
lorum divisionem), iterum nulla reddi potest ratio unde huiusmodi
limitatio deducatur.
Id enim nequit deduci ex sensu Traditionis, cum in ea nulla restric­
tio significetur, ut nuper dictum est, adeoque contra Kern retorquere
licet verba quae ipse profert contra praecedentem explicationem
Tournely, inquiens: “Verum hoc ipsum obest ei, quod tantum ad

vitandas obiectiones contra corporalem effectum sacramenti excogitata,
minime ex fontibus revelationis est hausta, in quibus de tali conditione
nihil continetur.””3
Item, id nequit deduci ex eo quod sacramento non competit vis
miraculosa. Nam, ut dictum est, eo ipso quod fit sacramentalis, ea
vis non amplius est miraculosa seu praeter ordinem, sed juxta statu­
tum ordinem ac legem, utut supernaturalem, ut patet in transsubstantiatione eucharistica.
Item, deduci id nequit ex ipsa magnitudine et excellentia virtutis,
quasi efficacitati sacramenti repugnet vel non congruat aequiparari
miraculis ac ordinari ad perturbandum ordinem naturae. Nam sicut
non repugnat Deum hanc perturbationem inducere modo extraordi­
nario per miraculum ita nec repugnat ut eam inducat modo ordinario
per sacramentum, ut patet de eadem eucharistica transsubstantiatione.
Tandem, id nequit deduci ex speciosa illa ratione ad quam quidam
recurrunt cum Kern, scilicet ex ipso modo quo sacramentum ab eis
dicitur hunc effectum producere, per resultantiam nempe ex alleviatione animae in sanitatem corporis, quae habeat tantum vim limitatam,
nec sufficientem ad omnes morbos removendos. Nam iste modus ex­
plicandi efficacitatem sacramenti est ineptus et insufficiens.
Etenim, vel agitur de mera naturali resultantia (ut videtur sentire
Kern, supra relatus, p. 202, 204 sq.), et tunc sanitas corporalis esset
effectus naturalis non proprie sacramentalis, nec posset conferri his
qui, utpote sensibus destituti, ipsam alleviationem seu confortationem
animi non percipiunt, nec posset conferri in multis casibus graviorum
infirmitatum, cum ad has removendas communiter saltem impar sit
alleviatio et confortatio animi. Vel agitur de supernatural! quadam
resultantia, directe inducta a Deo per sacramentum (ut vult Cappello;
cf. supra, p. 204 sq.), et tunc ex una parte iterum sequitur sani­
tatem corporalem non posse conferri his qui sunt sensibus destituti,
ex alia vero parte ad huiusmodi resultantiam, praecipue ubi agatur
de gravissimis infirmitatibus, exigeretur valde intensa animi alleviatio
seu confortatio, quam nonnisi arbitrarie vel divinando quis dicet in­
firmos, qui vi sacramenti reconvalescunt, experiri. Nec ceteroquin ratio
reddi posset quare vis illius alleviationis et illius in corpus resultantiae.
a Deo supernaturaliter inductae, sit coarctanda ad aliquas tantum,
utut graviores, infirmitates. Quod si dicatur id esse quia alleviatio.
utut magna ac intense redundans, ex sua ipsa natura nequit habere
vim curandi quasdam infirmitates, ubi nempe sit iam corruptum
ipsum sanitatis vel convalescentiae principium, iam series infirmita­
tum. in quarum curationem negatur influxus sacramenti, tantopere
’ Op. cit. (supra, in p. 203) 204.

restringitur ut non amplius vera sit proposita conditio, quod nempe
sacramentum sit impotens quotiescunque ad curationem exigitur talis
divinus interventus qualis exigitur in miraculis, nam interventum
miraculosum multae aliae gravissimae infirmitates requirunt, nec ce­
teroquin ad explicandam impotentiam sacramenti in supradictis paucis
casibus necesse est recurrere ad proprie dictam conditionem limitantem
efficacitatem sacramenti praeter conditionem spiritualis utilitatis, sed
sufficit id repetere ex impedimento ex parte subiecti quo possit frus­
trari efficacitas sacramenti, ut mox explicabitur.
Probatur 4!l pars, quod nempe ex parte subjecti possit intervenire ali­
quod impedimentum huic efficacitati sacramenti, iuxta verba S. Tho­
mae: “Ex hoc sacramento non sequitur corporalis sanatio semper, sed
quando expedit ad spiritualem sanationem. Et tunc semper eam in­
ducit, dummodo non sit impedimentum ex parte recipientis” (Suppi.,
q. 30, a. 2).
Hoc quidem impedimentum non est intelligendum directe et for­
maliter de aliquo defectu bonae dispositionis requisitae ad efficacitatem
sacramenti, quemadmodum intelligitur relate ad ipsum spiritualem
gratiae effectum. Nam ex una parte bona voluntatis dispositio est
secundum se disparata, ac ideo impertinens, relate ad formam sanitatis
corporalis secus ac relate ad formam gratiae, ut per se patet, et ex
alia parte nequit idem sacramentum per diversas ac distinctas dispo­
sitiones respicere varios suos effectus, ita ut dispositio quae sufficit
ad effectum gratiae non sit sufficiens ad effectum corporalis sanitatis,
ut dictum est in art. 15 (p. 163). Unde si quem habeat influxum in
effectum corporalis sanitatis praedicta bona dispositio, id nequit esse
nisi indirecte et per redundantiam, quatenus eius defectus redundat in
defectum ipsius conditionis spiritualis utilitatis, ut mox explicabitur.
Dupliciter igitur intelligi potest adesse impedimentum ex parte
subjecti.

Primo nempe physice et ratione morbi.
Sacramentum enim est ordinatum non ad restauranda organa laesa
aut ad curandum quemlibet corporis morbum vel defectum, uti lepram,
phthisim, et similia, sed directe et per se ad subveniendum mortaliter
infirmo ut possit reconvalescere et a morte praeservari per reditum
ad pristinam sanitatis conditionem.''' ut patet ex ipso subiecto cui soli
sacramentum administrari potest (cf. infra, art. 30-31); unde per
sacramentum liberatur homo a morte, sed inde non sanatur a lepra,
" Li.picier (De sacramento Extremae Unctionis et De sacramento Ordinis [Romae
19281 57-65) conatur explicare quomodo hoc sacramentum corporalem sanitatem
operetur, per comparationem cum modo quo ipsa medicina naturalis operatur.

phthisi aut huiusmodi. Si igitur contingat ut praedicta mortalis con­
ditio infirmi sit ita connexa cum aliqua organorum laesione vel cor­
poris contagione ut ab ea separari non possit, nequit virtus sacra­
menti suum effectum sortiri, ratione talis physici obicis quo ipse
sanativus influxus sacramenti veluti extinguitur, ac si, dum per sacra­
mentum mortalis conditio removetur, eadem per lepram aut phthisim
iterato seu continuato inducatur. Ceterum, cum illa connexio possit
esse magis vel minus stricta, iuxta diversum nempe gradum laesionis
aut contagionis vel diversam indolem morbi, potest effectus sacra­
menti magis vel minus impediri, ita ut quandoque partialiter conferatur
puta per retardationem mortis vel per brevem reconvalescentiam (cf.
infra, p. 222 sq.).
Nec absentia praefatae inseparabilis connexionis inter infirmitatem
qua talem et contagionem aut organi laesionem, dici potest proprie
nova conditio ad infallibilem efficacitatem sacramenti, quae nempe
addatur conditioni spiritualis utilitatis, nam ipsa omnino accidentaliter
et extrinsece se habet, cum, quantum est ex vi sacramenti, ipsa in­
firmitas, prout est infirmitas, curatur, sed effectus sacramenti dum
producitur extinguitur per concurrentem contrariam causam (puta
lepram vel phthisim) quae veluti continuo eandem infirmitatem in­
ducit. Ceterum, potest quis, si velit, eam absentiam concipere ut
quandam dispositionem requisitam in subiecto ad hunc corporalem
sacramenti effectum; non enim necesse est ut sacramentum eandem
specifice dispositionem requirat relate ad diversos eius effectus, si sint
toto caelo diversi, sicut sunt in hoc sacramento effectus spiritualis et
effectus corporalis, ac ideo, praeter generalem ac spiritualem disposi­
tionem ad omnes eius effectus complexive sumptos, potest Extrema
Unctio exigere peculiarem ac materialem dispositionem ad corporalem
ipsum effectum, ratione indolis istius. Nec per hoc contradicimus
superiori assertioni (p. 219) iuxta quam idem sacramentum non
possit varios suos effectus per diversas dispositiones respicere, nam
hic non agitur de spirituali et proprie dicta sacramentali dispositione,
quae sive in ceteris sacramentis sive in ipsa Extrema Unctione aequali­
ter respicit omnes eiusdem sacramenti effectus.

Secundo, impedimentum adesse in subiecto intelligi potest etiam
moraliter, seu ratione dejectus moralium dispositionum sive ipsius
subiecti sive aliorum, ita tamen ut iste defectus redundet in defectum
ipsius conditionis spiritualis utilitatis atque cum ea in unum coalescat.
Potest enim fieri ut ubi desit peculiaris praeparatio subiecti in re­
ceptione huius sacramenti (v.g. specialis actus fiduciae in Dei miseri­
cordiam et specialis motus fidei in eam Dei omnipotentiam quae valet

etiam miracula operari) non expediat ipsi spirituali bono subjecti ut
simul cum animae sanatione, etiam peculiarem hunc corporalis sani­
tatis effectum consequatur, puta ne ipse in minorem huius sacramentalis efficacitatis aestimationem deveniat, et ut, hoc scientes, omnes
fideles, cum hoc sacramentum suscipiunt, praedictas dispositiones af­
ferre conentur. Potest etiam fieri ut sanatio alicuius infirmi non prosit
communitati ecclesiasticae, et ita indirecte nec prosit ipsi individuo
prout est membrum Ecclesiae et pars corporis mystici quod vegetat
per redundantiam spiritualium bonorum inter varia membra. Tandem
dici potest quod ipsa conditio spiritualis utilitatis, cui alligatur colla­
tio huius corporalis effectus, in antiqua ecclesia frequentius verificabatur, quatenus ipsa ratio confirmandi per exteriores ac corporales
effectus rudiorem fidem primorum Christianorum reducebatur ad bene­
ficium spiritualis salutis ipsius infirmi.
Et in hoc triplici sensu congrue intelligi possunt variae morales
conditiones quae apud quosdam auctores circumferuntur, quasque in­
venimus etiam in antiquis documentis necnon in Catechismo Cone.
Trid. et in priori schemate ipsius Cone. Trid. (cf. supra, p. 13 sq.,
15, 40). Nec improbabile est Concilium ipsum omnia praedicta
impedimenta, quae ex parte subiecti inveniri possunt, intendisse dis­
crete ac generaliter colligere sub unico elastico verbo “Interdum,”
quod addit ipsi conditioni spiritualis utilitatis, cum inquit: “Et sani­
tatem corporis interdum, ubi saluti animae expedierit, consequitur."

Quae hucusque diximus satis apte videtur compendiari Hugon se­
quentibus verbis, quibus fortasse pluribus ex discrepantibus theologis
non difficile erit consentire: “Qua virtute, si saluti animae expedit,
inducatur corporis sanatio. — Non inducitur virtute naturali, quia
effectus naturales causas superat, sed virtute supematurali, quam Deus
indidit sacramento, quaeque naturales vires adjuvat et elevat, ita ut
effectus infallibiliter inducatur, quando expedit ad spiritualem sana­
tionem.— Notanda sunt verba S. Thomae: ‘Et tunc semper cam in­
ducit, dummodo non sit impedimentum ex parte recipientis’. Id autem
innuit posse semper restitui sanitatem corporis, quoties sacramentum
recipitur valide et fructuose, etiamsi conditio aegroti esset naturaliter
desperata, dummodo id requirat salus animae. . . Licet . . . possit sem­
per produci effectus, facilius tamen obtinetur, si sacramentum tempore
opportuno ministratur. ‘Theologi recte monent multos fortasse aegro­
tos ideo hoc effectu privari, quod Extrema Unctio differatur usque ad
talem condicionem, in qua sine aperto miraculo sanatio fieri non possit.
Ergo monendi sunt fideles, ut potius curent administrandum hoc

sacramentum, quam primum periculum mortis incipit, quia tunc multo
major spes est recuperandae vi sacramenti sanitatis.’05”0*5
Ceterum, pro complemento tam praesentis quam praecedentis Con­
clusionis, iuverit tres animadversiones adjungere:

Primo nempe, hic corporalis sanitatis effectus non in indivisibili
consistit nec necessario totaliter conjertur, sed gradus admittit iuxta
ipsam morbi naturam et iuxta modum quo curatio morbi ad salutem
expediat. Potest enim fieri ut morbus tantummodo modice allevietur.
ut inde saltem queat infirmus congruentius ad beatum transitum se
disponere; vel ut morbus nonnisi ad breve tempus removeatur, quod
facilius continget in infirmitatibus quae, ut lepra vel phthisi, cum
laesione organorum connectuntur; vel ut morbus simpliciter quidem
extinguatur sed subinde ratione ipsius generalis corporis conditionis
iterum atque illico inducatur, ut facile evenit in infirmitatibus cum
senio connexis. Inde fit ut multo frequentius quam putetur, corporalis
sanitatis effectus, partialiter saltem, per hoc sacramentum conferatur.
Ad rem S. Thomas: “Nec praejudicat virtuti sacramenti si ali­
quando infirmi quibus hoc sacramentum confertur, non ex toto ab
infirmitate corporali curantur: quia quandoque, sanari corporaliter,
etiam digne hoc sacramentum sumentibus, non est utile ad spiritualem
salutem” (C. Gcnt. 4. 73). Suarez: “Quantus ... et qualis esse
debeat ille fructus [sanitatis corporalis] qui speratur, Deus ipse novit,
mensuram enim aliquam habet. . . Eo modo, quo sacramentum hoc
restituit sanitatem integram, quando expedit, ita etiam restituit tantum
ex parte, si illud et non amplius expediens fuerit.”07 Estius: “Notan­
dum tamen, sub hac sanatione corporali quamlibet etiam modicam
morbi relevationem comprehendi, vehit motum aliquem ad sanitatem.
Unde, licet rarius contingat hominem periculose aegrotantem sacra
hac unctione restitui sanitati, saepenumero tamen evenit, ut morbi
levamen aliquod aegrotus sentiat. Id quod variis de causis ad salutem
animae potest conducere.”08

Secundo, hic effectus non necessario instantanée producitur seu in
ipso instanti quo pronuntiatur forma et absolvitur sacramentum,
sicut producitur principalis effectus gratiae sanativae, sed saepius
infertur paulatim vel interposita temporis mora, iuxta conditionem
seu finem ratione cuius confertur, spiritualem scilicet utilitatem. Nec
“ Pesch, n. 544.
,zTractatus dogmatici, III De sacramentis in communi et in speciali ac de Novissimis
(cd. 14, Parisiis 1948) 656 sq.
” Op. cit. (supra, in p. 200), n. 5 sq., p. 847.
9 Comm. in lac. 5, 14 sq., ht omnes D. Pauli epistolas, item in catholicas com­
mentarii (cura J. Holzammer, Moguntiac 1858-1859) III 475.

obstat quod, ut probabitur in Conci, seq., ipse inducatur mediante
ipsa gratia sacramentali quae immediate confertur; nam, cum sit ab
ista gratia separabilis, ipse etiam modus quo inducitur, iuxta Dei
voluntatem et praedictam spiritualem utilitatem attemperari ac dis­
poni potest, et ceteroquin naturae rei congruit ut, cum ille effectus,
secus ac gratia, corporalis sit, temporali conditioni sicut ipsum corpus
subiciatur.
Tertio, in collationem huius effectus sanationis corporalis influit
quoque connexio quam infirmitas habet cum peccato, ita ut, iuxta
gradum vel modum huius connexionis, variet etiam gradus vel modus
quo sanitas per hoc sacramentum confertur.
Tripliciter enim corporalis infirmitas cum peccato connectitur, vel
nempe quia omnis corporis infirmitas est remote ac mediate quaedam
reliquia originalis peccati, cuius influxus ac indoles protenditur quo­
dammodo in ipsa peccata actualia: vel quia particulariter “ex infirmi­
tate animae, quae est [actuale] peccatum interdum infirmitas deriva­
tur ad corpus, hoc divino iudicio dispensante” (C. Gcnt. 4. 73); vel
quia, etiam sine peculiari influxu aut punitione divina, quidam culpa­
biles animi defectus naturaliter ipsum corpus afficiunt (ut potest con­
tingere ex variis habitibus vitiosis circa facultates corporales). Cum
autem secunda connexio sit moraliter intimior, sequitur quod hoc
sacramentum praecipue ordinetur ad illas infirmitates curandas quae
eo modo cum peccato connectuntur ut sint proprius ab ipso causatae,
utpote quaedam poena peccati a Deo directe inflicta: nam earum
curatio, cum habeat indolem remotionis poenae, intimius connectitur
cum necessaria illa conditione spiritualis utilitatis sine qua sanationis
effectus non confertur. Inde intelligitur ex hac etiam parte restringi
necessitatem et numerum curationum quae per hoc sacramentum
producuntur.
Inepte autem quidam praedictam connexionem enumerant inter
conditiones requisitas ad hoc ut effectus sanitatis infallibiliter con­
feratur. quasi sit ulterior conditio, addenda conditioni spiritualis utili­
tatis; nam ea tenus ea connexio influit in hunc effectum, quatenus
influit ac modificat ipsam ac unicam conditionem spiritualis utilitatis,
ut dictum est.
Eam connexionem infirmitatis cum peccato exhibent, inter anti­
quiora documenta, Bcda, Amalarius Met ensis, lonas Aurelianensis ct
Cone. Ticinense (cit. in tom. 1, p. 142, 149-152, 156). Inter mediaevales doctores eam maxime urgent Albertus M. et S. Thomas,
dicentes: Hoc sacramentum ordinari ad curandas praecipue eas in­
firmitates quae sunt ex peccato causatae vel inflictae, imo: ad curandas

infirmitates inquantum consequuntur ex peccato, imo: nonnisi ad
curandas infirmitates quae procedunt ex peccato. Hae autem expres­
siones accipiendae sunt, iuxta nuper dicta de varia connexione infir­
mitatis cum peccato, nimirum: hoc sacramentum non ordinatur ad
curandas infirmitates nisi quia (non: nisi quae) sunt connexae cum
peccato et praecipue ordinatur ad curandas eas infirmitates quae
directe cum peccato connectuntur, tanquam eius poena a Deo inflicta.
Unde tertia expressio, quae sola est ambigua et est solius Alberti M.,
intelligenda est, sicut sonat secunda, in solo sensu affirmativo (i.e. quia
sunt connexae vel inquantum sunt connexae cum peccato), non vero
in sensu exclusivo (i.e. nisi quae sunt connexae cum peccato), secus
adversaretur alteri affirmationi ipsius Alberti M. qui cum S. Thoma
ait hoc sacramentum curare “praecipue” eas infirmitates quae causan­
tur ex peccato. Albertus M.: “Istud sacramentum secundum habet
effectum circa corpus, et praecipue tunc quando infirmitas corporis
causatur ex infirmitate mentis.” “Non est unquam res hujus sacra­
menti sanitas corporis, nisi quando pendet ex infirmitate mentis: et
tunc numquam fit in parvulis qui numquam peccaverunt: et ideo etiam
propter infirmitatem corporis numquam sunt inungendi.” “[Hoc sacra­
mentum] contra omnes morbos ordinatur secundario ... et secundum
quod a peccato animae causantur.”™ S. Thomas, Suppi., q. 32, a. 4.
ad 1 : “Infirmitates in pueris non sunt ex peccato actuali causatae,
sicut in adultis. Et contra illas praecipue infirmitates hoc sacramentum
datur quae sunt ex peccato causatae quasi peccati reliquiae.” C. Gent,
4. 73: “Conveniens . . . fuit ut contra peccatum aliqua spiritualis
medicina adhiberetur, secundum quod ex peccato derivatur infirmitas
corporalis. . . Hoc sacramentum sic ordinatur contra infirmitatem
corporis inquantum consequitur ex peccato.”
Etiam posteriores doctores de ea connexione loquuntur, etsi non
tam insistenter et minus perspicue. Eam inter modernos peculiariter
notat Kern, qui, minus clare explicata mente antiquorum de hac re,
observat: “Ob rationes propositas videtur consentiendum esse, morbos,
qui per medicinam salutarem curantur, plerumque aliquo modo habere
rationem poenae. At num non possit accidere, ut Deus fidelem aliquem
suum servum ex mera charitate sinat incidere in letalem morbum ea
intentione, ut crescat virtute et meritis, particeps fiat bonorum spiri­
tualium s. Unctionis, simulque eius virtute sanitati restituatur iam
magis proficuae bono spirituali quam longius producta infirmitas, vix
cum certitudine decidetur; nec multum nostra interest, hac in re velle
penetrare consilia providentiae divinae.”7"
''In 4 Sent., dist. 23, a. 4, ad 3; a. 10, ad 2; a. 11, ad 3, Opera omnia XXX (ed.
5. C. A. Borgnct, Parisiis: Vivès, 1894) 10, 17, 18.
:o Op. cit. (supra, in p. 203) 21S.

DE EFFECTIBUS

225

Pariter moderni Schismatici Orientales in ea connexione insistunt
eamque vario modo interpretantur. Ad rem Spdcil: “Quod quaestionem
attinet, utrum quaecumque infirmitates vel certae cuiusdam speciei
morbi solummodo, et quales per s. unctionem sacramentaliter sanentur,
sciendum est theologos orientales fere omnes rationem, cur aliquod
sacramentum simul et peccatorum remissivum et sanationis corporalis
restitutivum institui poterit et re vera institutum sit, inde repetere,
quod dantur certae infirmitates a peccatis causatae tamquam poenae;
quem nexum inter peccata et morbos in ipsa revelatione fundari dicunt
(provocant ad exemplum paralyticorum apud Io. 5, 14 et Mc. 2, 5).
Inde iam concludunt per s. unctionem aut praecipue aut exclusive ea
peccata remitti, quae causa praesentis infirmitatis hominis sacramento
muniendi extiterunt. . . Et similiter censent per s. euchelaeum eas
praesertim infirmitates sanari, quae peccatorum sequelae sunt. Immo
aliqui theologi effectum sacramentalis sanationis ad solas has infirmi­
tates ex peccatis provenientes restringunt, testante sic ipso Andrutsos,
qui hanc sententiam oppugnat. Et re vera expresse hoc affirmant e. gr.
Theophilos Kampanias et Jastrebov. Quae opinio ab Andrutsos reicitur, cum nullo solido argumento fulciatur; immerito autem hic auctor
scribit eam influxui theologiae occidentalis deberi.”71
Conclusio 4. Effectus sanitatis corporalis per hoc sacramentum produ­
citur non immediate, sed mediante ipso principali effectu sanationis spiri­
tualis, seu curationis debilitatis animae, prout restitutio vigoris animae,
connaturaliter ac vi sacramenti, redundat in ipsum corpus sub forma
vigoris ac sanitatis corporalis.
Probatur ln pars, quod nempe effectus sanitatis corporalis producatur

non immediate sed mediante principali effectu spiritualis sanationis.

Id vehementer suadetur ex sequentibus rationibus:
Primo, ex unitate sacramenti et secundaria indole huius effectus.
Recta enim ratio operandi, quam Deus sequitur in institutione et
influxu sacramentorum, petit ut sicut in ordine finalitatis secundarius
effectus non confertur nisi dependenter a principali, ita in ordine
efficientiae non conferatur nisi mediante principali. Sic optime serva­
tur tum unitas sacramenti in sua essentiali ratione causae, tum
harmonia cum aliis, etsi spiritualibus, effectibus, qui, ut constat ex
dictis in articulis praec. (art. 12-17; cf. etiam art. 11, p. 109 sq.), non­
nisi mediante principali ab eodem sacramento conferuntur.
Secundo, ex dependentia corporis ab anima et influxu animae in
"Op. cit. (supra, in p. 204) 99.

corpus. Convenit enim ut Deus, qui in ordine supernatural! ordinem
ipsum naturalem aemulatur ac perficit, sacramentalcm suum influxum
praedictae dependentiae attemperet, ita ut, cum utramque animae et
corporis sanitatem per idem sacramentum conferre statuerit, alteram
mediante priori connaturaliter inducat.
Tertio, ex nexu inter infirmitatem corporis et infirmitatem animae.
Ob utriusque enim partis connexionem et dependentiam, infirmitas
corporis sequitur ex infirmitate animae, sive generaliter quia omnis
infirmitas est quaedam reliquia peccati originalis, sive particulariter
quia “ex infirmitate animae, quae est peccatum [actuale], interdum
infirmitas derivatur ad corpus, hoc divino judicio dispensante” (C.
Gent. 4. 73), sive quia quandoque, etiam sine peculiari influxu divino,
ex animi morali defectu connaturaliter afficitur et corpus. Apprime
autem convenit ut ordo sanationis sequatur ordinem infirmitatis, et
sicut infirmitas descendit ab anima in corpus, ita animae spiritualis
sanatio sacramentaliter protendatur in corporalem sanationem.
Quarto, ex satis communi et explicito consensu theologorum, qui
constat ex dictis superius (p. 204-206), ubi pro hac sententia retuli­
mus S. Thomam, Albertum M., Bonaventuram, Billot, Kern, Cappello.
Lercher, Diekamp, Piolanti, quibus non pauci alii moderni addi pos­
sunt. Quoad sententiam trium priorum ac praecipuorum doctorum
confer dicenda in probatione secundae partis huius Conclusionis (p.
228-230).
Quidam arguunt etiam ex Cone. Trid. quod videtur sanitatem cor­
poralem exhibere ut immediatam sequelam “excitationis fiduciae” seu
spiritualis confortationis animae. Ita praecipue Kern qui signanter
in hoc insistit ut inde deducat etiam peculiarem suam opinionem, in
Conci, seq. refutandam, de modo quo fit haec mediata collatio
sanitatis corporalis, scilicet per naturalem redundantiam ipsius
alleviationis.
Scribit enim: “Haec doctrina [de ipsa naturali redundantia] aperte
confirmata est per Concilium Tridentinum. Cude mirum, quod a poste­
rioribus theologis fere est neglecta substitutis opinionibus superius
reiectis. Concilium enim docet, ex alleviatione et confirmatione animae
per fiduciam misericordiae divinae consequi patientem tolerantiam
morbi, victoriam tentationum et sanitatem corporis interdum, ubi
saluti animae expedierit. ‘Res [Extremae Unctionis] gratia est Spiritus
Sancti, cuius unctio . . . aegroti animam alleviat. et confirmat, magnam
in eo divinae misericordiae fiduciam excitando, qua infirmus sublevatus
et morbi incommoda ac labores levius fert, et tentationibus daemonis,
calcaneo insidiantis. facilius resistit, et sanitatem corporis interdum,
ubi saluti animae expedierit, consequitur’. Ergo fiducia misericordiae

divinae, qua infirmus sublevatur et confirmatur, sanitatem non per
modum impetrationis, sed per se adducit aeque ac tolerantiam morbi
et victoriam tentationum. Quare optime doctrinae Concilii concordat,
quod scribit s. Bonaventura (In textum Magistri a. 1, qu. 1 versus
finem): ‘In hoc sacramento aliquid est naturale, aliquid supra na­
turam. Effectus namque, qui est in spiritu, est supra naturam; sed
quod ille redundet in carnem, istud naturale, est, secundum quod in
psalmo dicit homo devotus: “Sitivit in te anima mea etc.” et iterum
alibi: “Refloruit caro mea etc.” ’ ”T2

Attamen, haec ratio satis solida non videtur etiam ad confirmandam
hanc communem doctrinam de mediata resultantia sanitatis corporalis
ex spirituali, et multo minus ad confirmandam peculiarem illam Kern
opinionem de naturali modo resultantiae. Nam, “excitatio fiduciae”
est manifeste impar ad producendam ex sua propria vi corporalem
sanitatem: unde quamvis, attenta sola grammaticali verborum con­
structione, corporalis sanitas videatur connecti proxime cum ea exci­
tatione, logica tamen ratio exigit ut. saltem quoad sensum, connectatur
cum priori effectu gratiae unctionis, a qua Concilium deducit ceteros
effectus, tum spirituales (i.e. excitationem fiduciae, alleviationem in­
commodorum morbi et resistentiam tentationibus daemonum ) tum
corporalem. Ceterum, etiam secundum grammaticalem constructionem,
probabiliter sanitas corporalis connectitur non cum excitatione fidu­
ciae sed cum praedicta gratia unctionis, si nempe ad istam referatur
vox “qua” (in inciso “Qua infirmus sublevatus etc.”), ita ut sensus
Concilii sit: “Effectus Extremae Unctionis est gratia, per cuius unc­
tionem fiducia infirmi excitatur ct qua (i.e. per quam) infirmus
sublevatus resistit tentationibus et interdum sanitatem corporis
consequitur.”
Idque confirmatur ex eo quod in priori schemate tridentino cor­
poralis sanitas proponebatur sub distincta quoque ac separata gram­
maticali constructione; nam. post absolutam ac completam phrasim
per verba “facilius resistit,” incipiebat distincta periodus “Accedit ad
hos effectus quandoque sanitas corporis, etc.,” quam citavimus in art.
10 (p. 13).
Unde ex Tridentina illa pericope potest tantum deduci probabilis
aliqua confirmatio, non in favorem peculiaris opinionis Kern sed
solius communis sententiae de collatione sanitatis corporalis mediante
sacramentali gratia unctionis, idque si cum probabilitate, ut dictum
est, ad hanc gratiam referatur supradicta particula “qua.”
Probatur 2" pars, quod nempe sanitas corporalis producatur mediante
:Op. cit. (supra, in p. 203) 207.

ipsa sanatione debilitatis animae, per supernaturalem ac connaturalem
resultantiam vigoris animae in vigorem corporis, non vero mediante
spirituali alleviatione seu confortatione animae, per naturalem nempe
(iuxta Billot et Kern) vel supernaturalem (iuxta Cappello et Lercher)
illius redundantiam in corpus.

Primo, veritas huius asserti necessario fluit ex duobus iam decisis,
scilicet ex eo quod sanitas corporalis conferatur mediante principali
effectu sacramenti, ut probatum est in prima parte, et hic effectus non
sit mera alleviatio et confortatio animi sed interior ac physica sanatio
debilitatis animi ex peccato relictae, ut fuse ostensum est in art. 11.
Unde totum negotium ad hanc secundam quaestionem reducendum est.
Secundo, insufficientia ceteroquin utriusque explicationis adversari­
orum de praedicta redundantia confortationis animae in corpus, etiam
directe ostensa est inter arguendum in praecedenti Conclusione (p.
217 sq.; adde nuper dicta de ratione quam Kern adducit ex Cone.
Trid.).
Tertio, supradicta confirmatio, quam ex Cone. Trid. diximus afferri
posse in favorem prioris partis Conclusionis, omnino collimat in fa­
vorem etiam huius secundae partis; nam gratia unctionis, per quam
Concilium asserere videtur conferri sanitatem corporalem, est ipsa
physica gratia habitualis collata per sacramentum, quam in art. 11
diximus esse sanativam interioris debilitatis animae.
Quarto, in nostram sententiam collimant dicta et mens S. Thomae,
nec ab ea ullatenus dissentiunt ipsi Albertus M. et Bonaventura, quos
quidam auctores in sensum adversae sententiae de naturali redundan­
tia confortationis superficialiter interpretantur.
5. THOMAS nihil dicit quo ullatenus indicet effectum corporalis sanitatis sequi
veluti naturaliter ex ipsa animae alleviatione ad sensum primae sententiae, sed e
converso illum effectum directe ac constanter refert ad ipsam vim et efficaciam
sacramenti. “Extrema unctio . . . facit corporalem sanationem ex . . . virtute
divina” (Suppi., q. 30, a. 2; cf. totum contextum); “Nec praeiudicat virtuti sacra­
menti si aliquando infirmi . . . non ex toto ab infirmitate corporali curantur”
(C. Gent. 4. 73); “Per . . . spiritualem medicinam sanatur infirmitas corporalis”
(ibid.). Praeterea, S. Doctor, aliter ac in secunda sententia, supra relata (p. 205),
plusquam extrinsecum quendam nexum ponit inter sanationem animae et sanationem
corporis, sicut ceteroquin inter utriusque infirmitatem: “Quia vero corpus est
animae instrumentum; instrumentum autem est ad usum principalis agentis: necesse
est quod talis sit dispositio instrumenti ut competat principali agenti; unde et
corpus disponitur secundum quod congruit animae. Ex infirmitate [autem] . . .
animae, quae est peccatum, interdum infirmitas derivatur ad corpus, hoc divino
judicio dispensante. . . Conveniens igitur fuit ut contra peccatum aliqua spiritualis
medicina adhiberetur, secundum quod ex peccato derivatur infirmitas corporalis,
per quam quidem spiritualem medicinam sanatur infirmitas corporalis aliquando,
cum scilicet expedit ad salutem” (ibid.).
Iuxta S. Thomam igitur corporalis sanitas causatur ab ipsa eadem spirituali
medicina per quam ipsa anima a peccato, seu a debilitate relicta per peccatum,

sanatur; haec autem medicina pro S. Doctore nihil aliud est quam ipsa gratia
interius ac physice curativa (cf. dicta in art. 11, p. 66-68, 104-107); unde
sanitas corporalis causatur per ipsam gratiam per quam causatur sanitas spiritualis,
quod nequit fieri nisi per quandam physicam redundantiam ipsius effectus sanitatis
spiritualis in corpus, sub forma corporalis vigoris ac sanitatis. Quod quidem apte
exprimit ipse S. Doctor in eodem opere C. Gent. 4. 58, ubi agens de septenario
numero sacramentorum et exhibens convenientiam simul ac discrimen inter Poeni­
tentiam et Extremam Unctionem quoad utriusque effectum, scribit: “In vita
spirituali . . . quartum ... est spiritualis sanatio, quae fit vel in anima tantum
per poenitentiae sacramentum, vel ex anima derivatur ad corpus, quando fuerit
opportunum, per extremam unctionem.”
In hanc S. Thomae doctrinam essentialiter collimant etiam Albertus M. et
Bonaventura (si excipiatur Bonaventuram pro effectu principali habere non ipsam
curationem spiritualis debilitatis sed remissionem venialium), etsi unam vel
alteram ipsi proferant expressionem quae, separata a toto contextu, videtur favere
supradictae primae sententiae Billot et Kern.

ALBERTUS M. sibi obicit: “Sicut se habet medicina spiritualis ad morbum
spiritualem, sic se habet corporalis ad corporalem: sed medicina corporalis non
valet nisi ad alleviationem corporum: ergo medicina spiritualis non valet nisi ad
alleviationem spiritus: sed omne sacramentum est medicina spiritualis: ergo non
valet nisi ad alleviationem animae: ergo male dicitur, ‘Ad alleviationem utriusque
infirmitatis.’” Respondet autem: “Dicendum, quod non est simile de corporalibus
ad spiritualia, et spiritualibus ad corporalia: quia spiritus continet corpora: sed
non convertitur. Et ideo quaedam infirmitates causantur in corpore ex anima, sicut
ex causa, et non e converso, nisi per occasionem: et ideo valentia contra infirmita­
tem animae, valent per consequens contra morbum corporis: quia praecisa causa
praeciditur effectus: sed non e converso. Et ideo non valet argumentum, et
praecipue in isto sacramento: quia tunc maxime valet contra morbum corporis,
quando iste morbus causatur ex morbo mentis: et sic bene potest una medicina
ordinari contra duos morbos, quorum unus est causa alterius.”
Item continuo sibi obicit: “Baptismus fortius est sacramentum, quam extrema
unctio: et non valet ad curationem infirmitatis corporalis: ergo videtur, quod nec
extrema unctio, quae est minus efficax sacramentum.” Respondet autem: “Dicendum
quod non est ex efficacia vel fortitudine hujus sacramenti, quod sic vel sic valeat,
sed ex institutione et ordine corporalium ad spiritualia : et ideo nihil valet argumen­
tum quod fit ex efficacia baptismi.”73
Ex priori responsione nihil difficultatis erui potest, cum, etsi sermo sit de
resultantia corporalis sanitatis ex spirituali, non dicitur tamen eam resultantiam
esse mere naturalem. Neque hoc ex altera responsione deduci potest, etsi prima
fronte videatur ambigua; nam, collata responsione cum ipsa obiectione, sensus
illius est: Ex hoc quod Extrema Unctio, secus ac Baptismus, valeat ad curationem
corporalem nequit deduci eam esse efficacius sacramentum quam Baptismus, nam
ille effectus non est essentialis Extremae Unctioni, quasi necessario fluens ex eius
propria vi ac indole, sed est accidentaliter ei additus ex institutione divina, con­
gruenter quidem cum natura rerum seu cum ordine et dependentia quae adest inter
corporalia et spiritualia. Mens Alberti illustratur etiam ex textibus supra relatis
(p. 182-184) in quibus significat effectum proprium huius sacramenti esse removere
impedimenta ad glorificationem tum animae tum corporis; patet enim corporis
glorificationem non esse naturalem resultantiam sanitatis aut glorificationis animae.

BONAVENTURA: “Quoniam corpus, quod corrumpitur, aggravat animam, cum
illud sacramentum sit ad elevandam animam per devotionem, in qua anima recipit
vigorem quemdam, in quo semper est deletio venialium, si sunt in anima, et per
nOp. cit. (supra, in p. 224) 4 sq.

consequens repressio molestiarum corporalium, si expedit ipsi animae: hinc est quod
istud sacramentum principaliter est ad curationem et alleviationem infirmitatis
spiritualis, scilicet peccati venialis, et per accidens est ad curationem et allevia­
tionem infirmitatis corporalis, quodam modo roborando animam, quae regit corpus.
. . Quod tamen obicitur. quod [spiritualis medicina] nullo modo debet valere [ad
curationem morbi corporalis], a simili, quia corporalis medicina non sanat spiri­
tualem morbum, dicendum quod non est simile, quia spiritus continet corpus; unde
passiones animales multum redundant in carnem. . . Ideo non est mirum, si
tranquillatur anima et vigoratur et laetificatur, si etiam hoc redundat ad corpus.
Et sic hoc sacramentum respectum habet ad corpus relevandum propter alleviationem
spiritus. Ad illud quod quaeritur: per quam virtutem hoc facit? dicendum quod
per virtutem supra naturam; sed illa operatur secundum divinam institutionem,
quae noluit per hoc sacramentum prodere secretum fidei, et ita nec secundum
legem communem ab infirmitatibus incurabilibus liberare. Et iterum, in hoc
sacramento aliquid est naturale, aliquid supra naturam. Effectus namque qui est in
spiritu, est supra naturam, sed quod ille redundet in carnem, istud naturale est.”·'
Unica difficultas invenitur in ipsis ultimis verbis: “Quod ille redundet in carnem,
istud naturale est”; attamen ne haec directe contradicant verbis immediate prae­
cedentibus, in quibus explicite dicitur sanationem corporalem fieri per “virtutem
supra naturam,” nonnisi unum ex his duobus sensibus logice admittere possunt:
vel quod supernaturalis redundantia dicatur esse connaturalis (accepto naturali
pro connaturali) i.e. iuxta dependentiam corporis ab anima, vel quod id quod
supernaturaliter redundat (seu ipse effectus corporalis) dicatur esse naturale.

Quinto, nulla ceteroquin impossibilitas aut ineptitudo in nostra sen­
tentia deprehendi potest, quinimmo ipsa harmonice componitur cum
aliis capitibus theologiae sive de proprio fine sacramentorum sive de
supernatural! hominis elevatione secundum animam et corpus.
Dictum est enim in tractatu De sacr. in genere 223, sacramenta
omnia esse instituta non solum ad perficiendam et sanctificandam
animam, sed etiam ac peculiariter ad sanandum in ea vulnus peccati
originalis necnon sequentium actualium peccatorum, ope gratiarum
sacramentalium, quarum unaquaeque ordinatur ad reparandum ali­
quem defectum ex peccato provienientem; specificus vero ac princi­
palis defectus, qui per Extremam Unctionem reparatur, est spiritualis
languor ex peccatis relictus, qui tanquam quidam morbus animam
aggravat ac debilitat, ut explicatum est supra in art. 11 (p. 104-110).
Cum eo autem principali vulnere a peccato originali illato et cum hac
animi debilitate a peccatis actualibus relicta, intime connectitur omnis
corporis defectus, qui ad mortem, morbum et dolorem reducitur,
quemque abstergebat originalis illa integritas, quae ab ipsa gratia
animam ornante in corpus refluebat.
Nihil igitur mirum si hoc Extremae Unctionis sacramentum gratiam
suam, animae sanativam, cum tali peculiari modo ac perfectione con” In 4 Seni., dist. 23, a 1, q. 1, corp, ct ad 3 ct 4, Opera theologica selecta, IV
Liber IV. Sententiarum (ed. minor, Ad Claras Aquas 1949) S79. In Brcviloquio, p. 6,
c. 11, S. Doctor nonnisi hacc habet: “Et quia pluribus infirmis expedit adhuc vivere
ad suorum cumulum meritorum: hinc est, quod Sacramentum istud et animam vigorando
in bono et exonerando a malo frequenter etiam alleviat a morbo.”

ierat ut sit ordinata ac potens diffluere in sanationem ipsius corporis,
quod ab anima gratia exornata regitur ac dominatur, et in partialem
quandam, utut improprie dictam, restitutionem illius originalis integri­
tatis, quam perfecte restaurabit ipsa finalis gratia supernae beatitudinis, pariter ex anima in gloriosum corpus redundantis. Nec ceterum
obest quod huiusmodi redundantia ex sacramentali gratia non semper
ac necessario procedat, sed conditionate tantum et quando spiritualiter
expediat; nam. cum ipsa sit accidentalis virtus a gratia sacramentali
separabilis, potest a Deo iuxta hanc conditionalem legem impediri,
quemadmodum iuxta legem redemptivae Incarnationis impediebatur
redundantia animae Christi beatae in glorificationem sui corporis.
Concordat etiam huiusmodi explicatio cum generali Thomistarum
doctrina de causalitate physica sacramentorum. Nam. etsi Extrema
Unctio non causet physice ac directe ipsam corporis sanitatem, ad
modum nempe quo haec causatur per medicinam naturalem vel miraculosum interventum divinum, physice tamen causât ipsam sanatio­
nem debilitatis animae, infundendo ipsum germen gratiae unctivae ac
curativae, quod valeat subinde ex anima in consortem materiam connaturaliter diffluere, sub forma corporalis vigoris ac sanitatis.
ART. 19. Utrum Effectus Huius Sacramenti Simul Ac Totus
Conferatur In Ipso Momento Quo Absolvuntur Omnes Unctiones
Ex Quibus De Facto Resultet Essentia Sacramenti.

STATUS QUAESTIONIS
Expleta per septem praec. articulos quaestione de modo quo varii
sacramenti effectus producuntur, logice succedit quaestio de praeciso
tempore quo ipsi conferuntur; de qua quidem duo a theologis dispu­
tantur, in ipso titulo articuli involuta:
1. Utrum illi effectus conferantur post expletam ultimam unctionem,
ita ut in praecedentibus unctionibus nullus effectus, ne partialiter
quidem, conferatur. De extraordinaria autem administratione sacra­
menti in qua unica unctio adhibetur, nulla est disputatio sed apud
omnes constat nullum effectum conferri nisi post expletam hanc
unctionem eiusque formam.
2. Utrum omnes et singuli effectus illico ac simul conferantur.
Disputatio ac solutio harum quaestionum, et praecipue primae quae
signantius agitatur a theologis, intime connectuntur ac directe pendent
a superius disputatis sive circa materiam, seu modum quo pluralitas
unctionum se habet in hoc sacramento (art. 4 et 5), sive etiam circa
ipsos effectus, seu modum quo isti diversimode a theologis concipiuntur

tum in sua dependentia ab uno principali tum in sua collatione per
sacramentum (art. 11-18). Hinc aliqua sententiarum varietas necnon
fluctuatio apud theologos praesertim modernos.
Cum praesenti autem materia non est confundenda duplex alia
quaestio, aliunde cum ea generaliter connexa, primo scilicet utrum
aliquis effectus conferatur etiam quando supplentur unctiones, omissae
in collatione sacramenti per unicam unctionem, de quo sufficienter
diximus in art. 5 (tom. 1, p. 474-^77; cf. 464); secundo, an detur
reviviscentia sacramenti, in qua nempe confertur prior ipse effectus
frustratus in susceptione sacramenti validi et informis, de quo dicetur
in art. seq.

PARS NEGATIVA et PARS AFFIRMATIVA
PRIMAM QUAESTIONEM quod attinet, an nempe effectus non
conjeratur nisi post ultimam unctionem, varietas sententiarum pro­
venit ex vario modo quo pluralitas unctionum sacramentaliter con­
sideratur. Apud theologos antiquiores praevaluit consideratio sacramentalis unitatis illarum, S. Thoma et Thomistis tribuentibus huic
sacramento unitatem non solum integritatis sed etiam indivisibilitatis,
ac inde inferentibus nullum effectum conferri nisi postquam omnes
unctiones praecesserint ex quibus omnibus resultat unum ac indivisi­
bile sacramentum, Scoto vero et Scotistis tribuentibus sacramento so­
lam unitatem integritatis, ita nempe quod singulae unctiones constitu­
ant veluti partialia sacramenta (sicut duae species eucharisticae), ex
quibus unum integrum perfectumque sacramentum resultet, ac inde
inferentibus singulas unctiones habere suos partiales effectus, ex quibus
copulatis resultat unus ac integer effectus. In sententiam thomisticam
Dominicus Soto subinde introduxit explicitam considerationem influxus
intentionis ministri in determinando quae sit ultima unctio, quam
quidem considerationem alii cum Suaresio reiecerunt, alii vero ad­
miserunt et congruentius determinarunt. Apud modernos, clarificata
ac tandem ab ipsa Ecclesia confirmata doctrina de sufficientia unicae
unctionis ad valorem sacramenti, consideratio istius sufficientiae suum
influxum exercuit in praesentem quaestionem, ita ut nata sit tertia
quaedam sententia, iuxta quam effectus sacramenti conferatur in prima
unctione; cui tamen sententiae refragati sunt alii frequentiores theo­
logi, adhuc fideliter adherentes duobus antiquioribus sententiis, prae­
cipue sententiae S. Thomae, quae fuit et est communior.
Variae igitur theologorum opiniones ad sequentes tres sententias
reduci possunt:
PRIMA SENTENTIA docet effectum non conferri nisi post ulti­
mam unctionem.

Ratio est quia sacramentum non agit nisi quando essentialiter com­
pletur, hoc autem sacramentum non completur essentialiter nisi per
ultimam unctionem nec aliunde est divisibile sed unum et simplex,
quatenus omnes partiales unctiones concurrunt in unam significationem
et consequenter in unam causalitatem.
Haec fuit et adhuc est longe communior sententia in omni schola
praeter Scotisticam. Inter alios notari possunt S. Thomas, Albertus Μ.,
Cone. Beneventanum a. 1374, Paludanus, Ledesma, D. Soto, Suarez,
Salmanticenses morales, Gonet, Billuart, B allerini-Palmieri, Pesch,
Kern, Noldin (ed. ante Codicem), Otten, Hugon, Prümmer, Cappello,
Conte a Coronata, Zubizarreta.
Ceterum, in hac sententia quatuor opiniones vel dicendi modi de­
prehenduntur, iuxta diversum modum quo assignatur quae sit ultima
unctio.
Quidam, ut S. Thomas, Albertus M., Cone. Beneventanum a. 1374,
Paludanus, Gonet, Salmanticenses morales, Billuart, Noldin (ante
codicem; cf. infra, p. 241), Hugon, Prümmer, Zubizarreta, simplici­
ter asserunt effectum conferri post quinque unctiones (vel post quintam
unctionem) nec ampliorem addunt determinationem.
S. THOMAS, Suppi., q. 30, a. 1, ad 3: “Quando sunt multae actiones ordinatae
ad unum effectum, ultima est formalis respectu omnium praecedentium, et agit in
virtute earum. Et ideo in ultima actione gratia infunditur, quae effectum sacramento
praebet.” Cf. q. 29, a. 2, cit. in art. 4, tom. 1, p. 410 sq., ubi S. Doctor explicat
unitatem huius sacramenti.
ALBERTUS M. (cit. in art. 4, tom. 1, p. 412): “Omnes [unctiones] sunt unum
sacramentum: quia quaelibet est signum et causa purgationis reliquiarum non
secundum partem, sed secundum totum omnes simul. . . Si autem quaeritur, quae
unctio sit complens totam et perfectam sacramenti essentiam ? Dicendum quod
ultima in comparatione ad omnes alias praecedentes.”
CONCILIUM BENEVENTANUM a. 1374, sua facit verba S. Thomae, docens:
“Licet multae fiant ibi unctiones, ultima tamen est ibi formalis respectu omnium
praecedentium, et agit in virtute earum, et ideo in ultima inunctione gratia in­
funditur, quae effectum praebet sacramenti. Et ideo unum sacramentum dicitur
unitate perfectionis, quae est per finem”.75
NOLDIN (cit. in art. 5, tom. 1, p. 465 in nota): “Non singulae unctiones
earumque formae effectum sacramentalem producunt, sed gratia infunditur in
ultima unctione, qua sacramentum essentialiter completur. . . Communius [theologi]
. . . cum s. Thoma docent, gratiam in ultima unctione conferri.”

HUGON: “Sententia, quae est S. Thomae et communis evasit, reponit totum
effectum dari, quando essentialiter perficitur sacramentum.”75
' pud Catalano, Rit. Rom., t. I, d. 319. Acta huius Concilii non referuntur in
*A
Collectionibus Mansi et Harduin. Mansi (26. 619 sqq.) refert tantum acta subsequentis
Concilii Beneventani a. 1378, sed addit in nota (ad calcem coi. 619) Benedictum XIII,
adhuc cardinalem, edidisse (in suo Synodico Beneventano) Librum provincialem ecclesiae
Beneventanae, a Guidardo archicpiscopo confectum et in eo Concilio a. 1374 approbatum.
"Tractatus dogmatici, III: De sacramentis in communi et in speciali ac de novissimis
(ed. 14, Parisiis 1948) 656.

234

DE CAUSIS EXTRINSECIS EXTREMAE UNCTIONIS

Alii, ut Suarez, Pesch et Cappello, explicite notant determinationem
ultimae unctionis non pendere ab intentione ministri, adeoque in praxi
latina effectum sacramenti conferri immediate post quinque sensuum
unctiones, ita ut unctio pedum, aut renum (si quando adhibeatur)
subsequatur collationem effectus.
SUAREZ: “Vera sententia est, effectum hujus sacramenti dari in eo instanti in
quo consummatur essentialiter hoc sacramentum, consummari autem cum primum
quinque unctiones cum quinque formulis perficiuntur. Quae sententia est communis
D. Thomae et aliorum quos retuli; et sufficienter probatur, tum ex generali doc­
trina sacramentorum hic applicanda, tum a sufficienti partium enumeratione. Unde
fit. quoniam ordo unctionum non est de essentia, ut supra dictum est, si contingat
mutari ordinem, illam unctionem, quae postrema sit, habere hanc efficaciam in
virtute omnium praecedentium, et verborum formae. Sequitur deinde intentionem
ministri nunquam esse limitandam ad ultimam unctionem, quam ipse facere cogitat,
si illa futura sit alia praeter essentiales, sed vel esse determinandam ad ultimam
necessariam, vel esse generaliter concipiendam juxta id quod institutum est, seu
Ecclesia intendit, vel (melius) non esse necessariam in ministro intentionem
effectus, seu efficiendi hoc vel illo tempore, aut per hanc vel illam unctionem, sed
solum debere habere intentionem faciendi sacramentum, quia ex illo quasi necessitate
naturae sequitur efficientia tempore et modo consentaneo institutioni. Tandem ex
dictis habetur, idem cum proportione dicendum esse de formis, quod de unctioni­
bus; tamen, quia non simul existunt. sed successive fiunt, ideo in ultima censetur
esse virtus omnium, et per illam fieri effectum eo modo, quo in ultimo instanti, in
quo sensus ejus perficitur, existit. Quod si tunc simul finiantur ultima forma et
ultima unctio, simul concurrunt; sin minus, illa, quae fuerit ultima, agit in virtute
omnium partium praecedentium, ut de sacramentis in genere, et de baptismo, et
aliis dictum est.”77
PESCH : “Dicendum est effectum dari eo momento, quo essentialiter perficiatur
hoc sacramentum, i.e. secundum modum latinum post unctionem omnium sensuum.
Sin juxta alios ritus sacramentum aliter administratur, eo tempore gratia infundi­
tur, quo perficitur forma significans completum effectum. Aliae unctiones, quae
postea fortasse adduntur, ut apud latinos unctio pedum, solummodo magis ex­
plicant virtutem sacramenti et per modum sacramentalium operantur. Sunt quidem
theologi, qui putant posse ministrum sua intentione suspendere effectum sacra­
menti, donec omnes unctiones compleverit. Sed alii dicunt, si minister vere velit
facere, quod Christus instituit, eum non posse sua intentione suspendere effectum,
postquam posuit essentialiter integrum signum a Christo ordinatum.'’7S

Alii introducunt elementum intentionis ministri, ut determinans quae
sit ultima unctio post quam effectus sacramenti confertur. Duplex
autem affertur explicatio. D. Soto docet quod, aliae unctiones, quas
praeter quinque sensuum unctiones contingit addi ab Ecclesia, uti
unctio pedum et renum in ecclesia latina, etsi non sint de essentia
sacramenti, pertinent tamen ad eius integritatem, et ideo effectus
sacramenti datur vel post quinque unctiones, si solae adhibentur, vel
post ceteras omnes (puta post unctiones pedum et renum), ubi aliae
adduntur, quia intentio sacerdotis administrantis sacramentum debet
n Op. cit. (supra, in p. 200), s. 2, n. 12, p. 841 sq.
” De sacramentis, pars 2. Praelectiones dogmaticae (ed. 4 et 5, Friburgi Brisgoviae
1920) VII 276 sq.

ferri ad omnes unctiones quae de facto adhibentur, sive essentiales
sint vive intégrales. Kern'0 vero, reiecta hac partium essentialium et
integralium distinctione ac retenta sola Soti sententia de influxu in­
tentionis ministri, docet quod si sacerdos, faciens varias unctiones
cum forma generali (puta: Indulgeat tibi Deus quidquid deliquisti)
aut cum forma pleniori (puta: Indulgeat tibi Deus quidquid per omnes
sensus deliquisti, vel, quidquid per visum, auditum, gustum, odoratum
et tactum deliquisti), repetita ad singulos sensus, intenderet plenum
effectum significare ac conferre, hic conferretur in ipsa prima unctione
in qua talis intentio interveniret, ita ut ceterae unctiones essent mere
caeremoniales; et similiter, si sacerdos, faciens quinque sensuum unc­
tiones cum forma particulari iuxta modum latinum, non intenderet
significare totum effectum sacramenti, puta si nollet includere remis­
sionem peccatorum per gressum commissorum, effectus sacramenti
non conferretur nisi post sextam unctionem pedum, quia tunc tantum
absolveretur essentia sacramenti.
SOTO: “Gravius . . . argumentum contra secundam conclusionem existit. Dictum
enim est supra sacramentalem gratiam infundi in termino prolationis ultimae
formae. .Arguitur ergo sic. Quinque priores unctiones, ut dictum est, sunt tantum de
essentia sacramenti: ergo in termino prolationis formae in manibus infunditur
gratia: atque adeo unctio renum, vel pedum non est pars sacramenti.
“Ad hoc respondetur, ut de tribus mersionibus baptismi, et de forma consecra­
tionis calicis dictum est. Differt enim inter partem essentialem sacramenti, et
partem integralem: essentialis enim est. sine qua nullum esset sacramentum;
integralis vero, quae ex institutione ecclesiae concurrit ad effectum sacramenti.
Digitus enim et manus in homine pars quidem integralis est, concurrens ad opera
vitalia, sed tamen non est de eius essentia: quia abscissa manu homo viveret. Quare
si non esset sic institutum [ab Ecclesia], sine illis duabus unctionibus [pedum et
renum] esset iure divino sacramentum. Unde quando ecclesia iubebat. ut tribus
mersionibus fieret baptismus, intentio ministri deberet ad omnes referri: quare
gratia tunc non conferebatur, nisi in ultima mersione. sed tamen ubi illa consti­
tutio cessavit, una sufficit de iure divino. Pari modo per omnia verba consecrationis
calicis fit consecratio, quamvis non sint de essentia nisi, Hic est calix sanguinis mei.
Horum ergo instar ubi non fieret unctio nisi usque ad manus, illic conferretur
gratia, in ecclesiis vero ubi aliae adhibentur, intentio ministri debet ad omnes
referri, et tunc nisi in ultima non confertur.””0
KERN: ‘De tempore, quo conferatur gratia sanctificans prima vel secunda, haec
sunt dicenda:
"In ecclesiis orientalibus, in quibus minister, dum ungit diversa organa infirmi,
unam formam solummodo semel recitat, sacramentum completur et gratia con­
fertur peracta ultima unctione, cum qua simul finitur deprecatio. Idem dicendum
est. quod attinet antiquas ecclesias occidentales, quarum Ordines pariter unam
formam semel inter actionem sacramentalem sacerdoti dicendam praescribebant.
”Cui fere subscribit Conte a Coronata (n. 545) necnon Ottcn qui ait: “Verior autem
ea sententia videtur, juxta quam collatio gratiae sanctificantis suspenditur usque ad
ultimam unctionem essentialem, quam minister perficere intendit, et tunc demum
tota gratia datur” (n. 304).
‘ Disp. 23, q. 2, a. 3, In quartum (quem vocant) Sententiarum (Vcnetiis: apud I. M.
Lcnum 1575) I 1077.

Difficilius deciditur, quando gratia collata sit servatis illis Ordinibus, qui plures
unctiones et ad unamquamque propriam formam statuebant, quarum aliquae,
plerumque iam prima, omnes effectus explicite vel saltem implicite postulabant.
Pro recta solutione quaestionis cum Dominico Soto attendendum est ad inten­
tionem ministri. Aliud sane est, unctionem infirmi peragere e. gr. in pectore, et
aliud est, pectus infirmi ungere. Si igitur sacerdotes . . . intendebant, unctionem
infirmi a s. Jacobo mandatam peragere in pectore, quod eos in casu extremae
necessitatis rcipsa intendisse credendum est, statim post primam unctionem, cum
qua coniungcbatur forma universalis, gratia conferebatur, non minus quam in
ecclesiis, quae secundum suum ritum in omni casu unam tantum unctionem cum
simili forma universali adhibebant. Completo statim ab initio sacramento reliquae
unctiones ct deprecationes habebant solum rationem caeremoniarum Ecclesiae. Si
vero sacerdotes intendebant unctionem infirmi peragere liniendo organa a suo
libro rituali designata, ita ut singulas unctiones seorsim sumptas referrent tantum
ad singula organa, gratia conferebatur finita tota actione sacerdotali. Credendum
est, mentem illarum ecclesiarum fuisse, ut in casibus ordinariis secundo modo
sacramentum administraretur.

“Nunc in tota ecclesia occidentali servatur modus a rituali romano praescriptus,
nisi quod in aliis regionibus solum quinque sensus, in aliis insuper pedes, in qui­
busdam etiam renes virorum unguntur. Ad quaestionem, quando secundum hunc
ritum gratia detur, respondendum est primo, non dari ante quintam unctionem
completam. Quamvis enim unctio e. gr. oculorum per se possit considerari ut unctio
infirmi simpliciter, forma manifestat, eam referri tantum ad oculos; quippe sacerdos
liniens organon visus non petit a Deo nisi remissionem delictorum, quae infirmus
per unum sensum commisit, ergo ne illum quidem effectum, quem explicite com­
memorat — remissionem peccatorum —, integrum exposcit. Eodem modo dicendum
de aliis unctionibus particularibus.
“Dein ubi non liniuntur pedes et renes, sacramentum completur et gratia certe
confertur peracta quinta unctione. . . Quare sacerdos intendens petere remissionem
omnium peccatorum, quae per sensus quomodocumque sunt commissa, post
prolatam quintam formam partialem unum effectum integrum explicite et in eo
implicite omnes poposcit ideoque sacramentum complevit; talem autem inten­
tionem habet eo ipso, quod sola unctione sensuum vult s. officium peragere.
“Quid vero, ubi secundum morem praeter organa sensuum pedes vel etiam renes
unguntur? Scribit Dionysius Carthusianus (Summa fidei orthod. 1. IV, a. 150) post
alios scholasticos: ‘Sicut corporalis medicina non toti corpori applicatur, sed parti,
in qua vulnus dominatur, sic Extrema Unctio, quae est spiritualis medicina, non
toti corpori apponitur, sed partibus illis, in quibus est radix peccandi, scilicet in
sensibus, qui sunt principia nostrae cognitionis, et in renibus ad designandam vim
appetitivam, quae imperat actum; atque in pedibus, per quos designatur vis
exequens motum.’ Si igitur sacerdos ob istam rationem vel simpliciter ob usum
suae ecclesiae velit unctionem infirmi perficere liniendo sex vel septem organa, ct
si petens remissionem delictorum commissorum per sensus nolit includere peccata
‘per gressum’ vel insuper ‘per lumborum delectationem’ admissa sacramentum
completur post sextam vel septimam unctionem et tunc tandem gratia confertur.
“Per se patet, non posse determinari, qualem intentionem sacerdotes singuli
quovis tempore habuerint vel nunc habeant. Sed qui perlustrat antiquos ordines
illos, in quibus jam praescribitur unctio septuplex, vix sibi persuadebit, eorum
auctores prae oculis habuisse scholasticas speculationes, ex quibus deducitur, semper
per quintam unctionem sacramentum compleri; iudicabit potius, eis ne in mentem
quidem venisse, ut distinguerent unctiones vere sacramentales et mere caeremoniales,
sed voluisse, ut omnibus unctionibus cum formis simul prolatis sacramentum
perficeretur. — Cum sacerdotes administrantes sacramentum communissime idque
recte hanc unam intentionem habeant, ut peragant omnia secundum voluntatem
Ecclesiae et morem suae dioecesis, videtur dicendum, nostro tempore unctionem

renum, quae tantum viris adhuc in quibusdam regionibus adhibetur, esse cacremonialem tantum; num unctio pedum ubivis desierit esse stricte sacramentalis,
dubito.”81

Alii tandem, ut quidam a Suaresio reticito nomine commemorati, et
unus vel alter inter modernos, uti B allerini-P almiori, dicunt quod,
quamvis per se ct ordinarie effectus detur post quinque unctiones,
tamen in casu necessitatis quo nempe infirmus moriatur ante absolutas
omnes unctiones, effectus confertur per ipsam primam unctionem vel
per illam unctionem post quam infirmus decedit, sive si sacerdos,
praevidens periculum a principio explicite intenderit absolvere sacra­
mentum et conferre eius effectum disiunctive in quinta unctione vel
in aliqua antecedenti prout potuerit, sive etiam si nihil praevidens aut
determinans, intenderit conferre sacramentum modo communi et or­
dinario. Ratio est quia quinque unctiones non sunt necessariae ad
valorem sacramenti, sed quaelibet sufficit, etiam unica; unde in casu
quo reliquae nequeunt applicari, quaecunque iam applicata unctio
sufficiet ad constituendum sacramentum et conferendum effectum,
quemadmodum confessio non integra sufficit ad sacramentum Poeni­
tentiae in casu quo ob instantem mortem nequeat absolvi.
Ad rem SUAREZ: ‘‘Superest . . . difficultas ... de casu illo, quando accidit
infirmum non posse recipere quinque unctiones, sed unam, vel duas, an omnino
privetur effectu hujus sacramenti . . . [Id] ex parte ipsius infirmi duobus modis
accidere potest, primo, ut periculum [mortis antequam absolvantur omnes uncti­
ones] non sit praevisum, nec minister intendat aliter quam communi modo con­
ferre hoc sacramentum, et finita una vel duabus unctionibus infirmus moriatur:
secundo, ut praeviso periculo id minister intendat.
“In priori casu dicunt aliqui, tali infirmo dari gratiam sacramentalem totumque
effectum hujus sacramenti, Summa confessorum, 1. 3, tit. 24. q. 140. et alii noviores;
comparantque quoad hoc extremam unctionem cum confessione, quae valida est,
etiamsi propter instantem mortem non possit integre fieri. . .
“Majus dubium est de secundo casu, quando sacerdos praevidens periculum
infirmi, a principio intendit perficere sacramentum in una vel duabus unctionibus,
prout potuerit; videtur enim tunc illa intentio efficax et prudens, atque adeo
ratione illius, et perfici sacramentum et dari effectum. Et quoad hoc potest applicari
exemplum confessionis, quia, licet per se loquendo, materia essentialis illius sacra­
menti sit omnium peccatorum confessio, in necessitate vero sufficit confessio unius
peccati, et haec confessio dicitur tunc formaliter integra; ergo in hoc etiam
sacramento dici potest, per se loquendo, integram et essentialem materiam esse
quinque unctiones, tamen in necessitate unam vel duas esse materiam formaliter
integram ct sufficientem; ergo si alioqui minister intendat in illis efficere sacra­
mentum, revera perficit, et confert effectum. Atque haec sententia (ut audio)
aliquibus non displicet, quia est pia et favorabilis, et non videtur habere aliquod
incommodum. Juxta illam vero etiam in praecedenti casu dicendum esset, semper
in hujusmodi eventu perfici sacramentum et dari effectum, moraliter loquendo;
quia omnis minister intendit perficere sacramentum meliori modo quo potest; seu
prout Christus instituit, seu intendit; juxta hanc vero sententiam Christi institutio
fuit quasi disjunctim, scilicet, ut sacramentum hoc quinque unctionibus fiat, si
potest, sin vero, fiat prout potuerit; hoc igitur ipsum intendit quilibet minister;
"De sacramento Extremae Unctionis (Ratisbonac 1907) 32S-33O.

ergo quoties non potuerint fieri quinque unctiones, implebitur conditio, et perficietur
sacramentum, dabiturque effectus.”82
BALLER1NI-PALMIERI : “Probabilius certe est effectum [Extremae Unctionis)
in fine tantum consequi; nam effectus sacramenti habetur, cum sacramentum
positum est. non eius pars. . . At si inter ungendum mors superveniat, si una
unctio pro valore sufficit, quod tamen difficilius est admittere, cum uni unctioni
forma partialis adhibetur [ut fit in ordinaria administrationc in praxi latina),
effectus statim sequetur.”83

SECUNDA SENTENTIA docet eflectum partialiter conferri per
unamquamque unctionem et totaliter compleri cum completur sacra­
mentum post ultimam unctionem, ita ut qui accipit primam unctionem
obtineat quintam partem effectus et qui moritur antequam absolvantur
quinque unctiones, tot obtinuerit partiales effectus quot recepit unc­
tiones. Quod quidem intelligitur iuxta qualitatem effectus, ut patet
de effectu gratiae qui est divisibilis per gradus et de ablatione venia­
lium peccatorum quae sunt separabilia in remissione, ita ut per unc­
tionem oculorum dimittantur peccata per visum commissa et per uncti­
onem aurium deleantur peccata commissa per auditum, et ita porro:
remissio vero mortalium cum sit de facto indivisibilis, tota fit neces­
sario per primam unctionem, ita tamen ut unaquaeque unctio per se
remittat peccata commissa per correspondentem sensum, per accidens
vero et ratione concomitantis gratiae remittat cetera omnia.
Ratio est quia Extrema Unctio non est unum et simplex sacra­
mentum, unitate nempe indivisibilitatis, sed est unum sola unitate
integritatis, seu coalescit ex pluribus partialibus unctionibus habenti­
bus proprias partiales materias et formas, quibus proinde correspondet
partialis effectus, iuxta generalem indolem sacramenti quod est es­
sentialiter signum et causa gratiae et necessario causât quod significat,
ita ut partiali significationi debeat correspondere partialis causalitas.
Confirmatur tum ex exemplo sacramentorum Ordinis et Eucharistiae,
quae, utpote ex partibus composita, conferunt partiales effectus per
unamquamque ex variis ordinationibus et per unamquamque ex duabus
speciebus eucharisticis, tum ex ipsa rei convenientia, quia ita occur­
ritur periculo morientium absque omnibus unctionibus, cum una unctio
sufficiat ad conferendam saltem essentiam gratiae et auferenda omnia
peccata mortalia, ut requiritur ad salutem aeternam.
Hanc sententiam praeformavit ac satis clare indicavit Scotus, ponens
praefatum principium quod ‘‘Extrema Unctio est unum sacramentum
unitate integritatis, sed non unitate indivisibilitatis, sicut effectus eius
non est unus indivisibiliter,” ac determinarunt subinde eius discipuli,84
w Op. cit. (supra, in p. 200), s. 3, n. 1 ct 3, p. 842 sq.
M Opus theologicum morale V (ed. 2. Prati 1893) 691.
"Suarez (Disp. 41. sect. 2, n. 6) citat etiam Paludanum, Hadrianum ct Medinam,
tanquam apparentes ct incertos defensores huius sententiae, qui tamen aliter intclligi

praecipue posttridentini, signanter Ilyquaeus, Nostrius, Frassen,
Moniejortino, Pontius et Sparer, iuxta eorum sententiam de principali
effectu Extremae Unctionis consistente in remissione venialium
peccatorum.
SCOTUS sibi obicit: “Utrum extrema unctio sit Sacramentum novae legis?
[Videtur] quod non . . . [nam] Sacramentum unum habet unam materiam et
unam formam; hoc autem, secundum quod ministratur ab Ecclesia, habet multas
materias, quia multas unctiones, et multas formas, quia multas orationes con­
junctas multis unctionibus.” Respondet autem: “Dico, quod est unum Sacramen­
tum unitate integritatis, sed non unitate indivisibilitatis, sicut cfiectus ejus non
est unus indivisibiliter, quia non remissio unius venialis, sed unus unitate plenariae
remissionis omnium venialium, ut omnibus remissis nihil remaneat retardans a
perceptione beatitudinis”.85
“IExtrema Unctio] est sacramentum unum, quia habet tam unam materiam
quam unam formam totalem, quae sunt unum signum totale unius effectus totalis,
scilicet primariae innocentiae restitutae per remissionem totalem omnium pecca­
torum venialium; licet enim plures sint formae partiales, et multae tales materiae,
ut septem partes corporis, et multi partiales effectus, ut remissiones peccatorum
venialium commissorum in parte tali vel tali, ut ore vel manu, tamen una est totalis
materia, et totalis forma, quae sunt signum totale totalis remissionis, et plenariae
justificationis ab omni peccato veniali.”86

HYQUAEUS ex hac ipsa doctrina de partiali collatione effectus probat aliam
thesim scotisticam iuxta quam principalis effectus huius sacramenti est remissio
venialium peccatorum, nam, ait, haec remissio est divisibilis secus ac mortalium
remissio: “Confirmatur ratio praemissa [pro praedicta thesi] ex forma Sacra­
menti; peccata mortalia nequeunt remitti nisi simul. Sed in hoc Sacramento ex­
tremae Unctionis iteratur tam unctio quam forma, quae est deprecativa remissionis
peccatorum, ad singulas partes determinatas, in quibus fit unctio, et completur tam
unctio quam forma in suo sensu sacramentali ad singulas partes ex ritu Ecclesiae
Romanae; ergo intelligitur ex hoc modo ministrandi Sacramentum, formam
verificari praecise quoad ea peccata, quae remissione non sunt connexa, qualia
sunt venialia, alias non deberet proferri forma seorsim. donec compleretur unctio
in omnibus partibus, et proferri deberet copulative quoad omnes partes simul seu
collective.
“Dices, non dari effectum Sacramenti, nisi post ultimam unctionem. Contra, in
primis hoc non cohaeret Sacramentorum doctrinae, per quam tenetur completa
forma et materia in eodem instanti dari effectum, si non sit obex. Deinde, si non
datur effectus Sacramenti nisi completa ultima unctione et prolatione formae,
sequitur non esse proferendam formam usque ad ultimam unctionem, quia omnis
possunt ut ipse explicat. Ipse Suarez satis fluctuantor hanc sententiam probabilem
vocat, quamvis contrariam dicat videri magis probandam, imo subinde simpliciter
assumat ut veram: “Haec sententia probabilis est; contrariam vero tenet D. Thom. . . .
ct videtur magis probanda. . . Quarta ergo ct vera sententia est, effectum hujus
sacramenti dari in eo instanti, in quo . . . quinque unctiones cum quinque formulis
perficiuntur" (ibid., n. 7 ct 12). Pariter Coqinck eam sententiam dicit non improbabilem,
Lavmann vero non damnandam. Ad eam timide accedit unus vel alter modernus, ut
IP. McDonald scribens: “As the form of each of the unctions signifies the remission
of sin of some kind, each unction must be capable of infusing grace, which is the test
of true sacramental efficacy. . . Should the opinion of Scotus be true, as I believe it is.
I sec no reason why etc.” (“The Sacrament of Extreme Unction,” The Irish Theological
Quarterly 2 [ 19071'332 sq., 334.)
“In 4 Sent. [Opus Oxoniensel, dist. 23, q. un., Opera omnia XIX (Parisiis Vivès
1894) 3, 17.
"In 4 Sent. [Opus Parisicnsc], dist. 23, q. un., ibid. XXIV 347.

prolatio prior est inutilis et falsa, quia non habet effectum signatum tunc, neque
postea, quia Sacramentum, quod est in usu, non dicitur aliquid causare, quando
jam transiit, nullum post se effectum relinquens, in cujus virtute fiat effectus
remissionis. Sed quando ultima unctio fit simul cum sua forma, non sunt formae,
aut unctiones priores, neque earum effectus est ultima unctio, quae particularis est,
et idem de forma; neque virtute, aut significatione continet priores, neque est ordo
essentialis inter ipsas unctiones et formas, quin incipiendo ab illa, quae est ultima,
consueto modo valeret Sacramentum completis reliquis.”87

MASTRIUS: “Probabilior modus dicendi est ... , qui asserit per singulas
unctiones dari singulos gradus, sive portiones gratiae, ac proinde sicut quinque
sunt unctiones partiales, quae integrum constituunt Sacramentum, ita quinque
vicibus conferri quinque gradus gratiae, qui adaequatum hujus Sacramenti effectum
constituant. Ita colligunt Almainus, Hiqueus, Poncius, et alii meliores Scotistae
ex Scoto, ubi asserit hoc Sacramentum esse unum unitate integritatis, non indivisibilitatis, et favet etiam D. Thomas q. 29. in additione ad 3. part. art. 2. ad 1. ubi
hoc Sacramentum comparat Sacramento Eucharistiae, cuius singulae species gratiam
conferunt.
“Fundamentum praecipuum est, quia quaelibet Unctio cum sua forma constat
ex partiali materia, et partiali forma cum significatione propria effectui proprio
respondente, et ad singulas unctiones completur sensus substantialis formae; ergo
quaevis unctio cum sua propria forma est proprium Sacramentum gratiam con­
ferens; nam Sacramentum ex divina institutione efficit, quod significat, ad cuius
proinde veritatem requiritur, ut eius effectus detur in ultimo instanti completi
sui esse, quando non supponitur obex; ergo si quaevis unctio cum sua propria
forma habet proprium significatum partiale ab aliis distinctum, habebit etiam suum
effectum proprium partialem ab aliis condistinctum, neque enim illa forma, aut
unctio praemissa dicit ordinem ad alias unctiones, aut ad eamdem formam repeti­
tam in significando. Confirmatur ex ritu ministrandi hoc Sacramentum, quia in
nullo alio reperitur eadem forma cum iteratione materiae absolute, nisi in hoc
Sacramento; ergo ex iteratione materiae, et formae huius Sacramenti, sequitur
diversitas effectus, et efficaciae.”88
FRASSEN: “Magis probanda videtur . . . sententia affirmans per singulas
unctiones dari singulos gradus gratiae sanctificantis; ita quod sicut sunt quinque
unctiones partiales, et totidem partiales formae eis correspondentes, ita videntur
quinque distincti gratiae gradus, qui adaequatum hujus Sacramenti effectum con­
stituunt. . . Quod utique probatur: tum quia quaelibet Unctio cum sua forma habet
essentialiter completam significationem illius effectus, ad quem significandum
assumitur, nempe remissionem eorum, quae per visum, vel auditum, etc. commissa
sunt: igitur quaelibet Unctio cum forma sibi correspondante habet rationem
Sacramenti gratiam conferentis ; Sacramentum enim ex divina institutione efficit
quod significat in ultimo instanti prolationis formae, et applicationis materiae, nisi
adsit obex ex parte subjecti: igitur cum quaelibet Unctio cum forma sibi correspondente habeat significatum partiale ab aliis distinctum, etiam habere debet
effectum proprium partialem ab aliis condistinctum. Tum quia quaelibet species
Eucharistica, et quilibet ex septem Ordinibus confert partialem effectum: igitur
etiam quaelibet Unctio cum sua forma debet effectum partialem conferre. Patet
consequentia a paritate rationis, quae intercedit maxime inter sacram Unctionem et
Sacramentum Ordinis; idcirco enim singuli Ordines conferunt gratiam specialem,
et habent proprios effectus, quia sunt partiales respectu totius, et singuli Ordines
unum dumtaxat totale Sacramentum Ordinis constituunt, quia singuli habent
partialem materiam et formam distinctam: at idem est de singulis Unctionibus,
” Commentarius in praefatum textum Scoti, Operis Oxonicnsis, ibid., XIX 26. Cf.
33—37, ubi directius ac diffusius haec doctrina defenditur.
” Theologia moralis, disp. 22, q. 4, a. 2, n. 64 (Venctiis: I. I. Herz 1671) 803.

quae diversae sunt, ratione diversarum partium quibus applicantur, et habent etiam
diversas formulas sibi correspondentes: igitur est utrobique paritas. . .
“Dices. ... : Effectus Sacramenti est indivisibilis; gratia enim non datur per
partes, nec peccata dimittuntur per frusta, quia Deus perfecte sanat quemcumque
sanat: igitur non confertur effectus partialiter per singulas Unctiones. Nego
antecedens; non enim est inconveniens gratiam partialiter conferri per illa Sacra­
menta, quae sunt unum unitate integritatis tantum, non autem indivisibilitatis ; et
remissio omnium peccatorum venialium, quae est propria hujus Sacramenti, non
est necessario connexa, sicut est in mortalibus; unde quando mortalia per
accidens hoc Sacramento tolluntur, dicendum est per primam gratiam partialem,
quae in prima Unctione confertur, remitti omnia illa peccata mortalia, si quae in
subjecto sunt invincibiliter ignorata.”80
MONTEFORTINO: “Respondeo, mortalium peccatorum remissionem non esse
separabilem; quia aut omnia remittuntur, aut nullum condonatur; alioquin simul
quis esset ordinatus ad gloriam, et ad poenam; at venialia non esse perinde connexa
remissione; potest enim stare, ut remittantur quae quis commisit per visum, et
non condonentur illa, in quae per tactum incidit, quia non avertunt simpliciter ab
ultimo fine. Concedo ergo, virtute Unctionis Extremae remitti successive, et
separabiliter, ut successive peraguntur speciales unctiones in organis potentiarum;
quia in unaquaque concurrentibus materia et forma debitis est perfecta significatio
Sacramentalis, ac proinde Sacramenti efficacia et causatio; etsi quia omnes
unctiones ut sunt potentiarum unius personae, ita ordinantur ad unius Sacramenti
integritatem.”00

TERTIA SENTENTIA docet effectum dari immediate post pri­
mam unctionem, reliquas vero unctiones per se inservire tantummodo
ad complendum sacramentum, quamvis per accidens, ob melioratam
fortasse suscipientis dispositionem, possit in singulis unctionibus novus
gratiae gradus accedere.
Ratio est quia cum sacramentum possit consistere in unica unctione,
post primam unctionem iam intelligitur constitutum et actuosum. Con­
firmatur a paritate cum Eucharistia, cuius effectus confertur per
sumptionem primae speciei, ubi fiat communio sub utraque specie.
Hanc sententiam, quam Suarez ut mere possibilem commemorat
(inquiens: “Nullum habet auctorem, quem ego sciam”), amplexi sunt
sub ambiguis vel fluctuantibus expressionibus, quidam auctores mo­
derni, ut Lehmkuhl, Lépicier, Noldin-Schmitt (ed. Noldin post Codi­
cem), Vermeersch, Dickamp, Regatillo.
LEHMKUHL (cit. in tom. 1, p. 465) simul affirmat quinque unctiones esse de
essentia sacramenti et tamen in prima unctione gratiam conferri.
*

LEPICIER: “Quandonam extrema unctio producit gratiam? Respondet S.
Thomas quod, cum extrema unctio successivis unctionibus constet et administretur,
et quando sunt multae unctiones ordinatae ad unum effectum, ultima est formalis
respectu omnium praecedentium et agens in virtute earum, cum aliunde putandum
non sit virtutem sacramenti dividi per singulas unctiones, — hinc percipitur gratia
in ultima unctione, qua essentialiter completur sacramentum. — At hoc Angelicum
*' De sacramento Extremae Unctionis, q. 3, conci. 3, petes 2, Scotus Academicus X
(Romae 1902) 615 sq.
"Suppi., q. 30, a. 1, loannis Duns Scoti Summa Theologica (Romae 1903) VI 357.

protulisse in hypothesi quod omnes unctiones necessariae sint, evidenter patet,
cum autem una tantum unctio absolute sit necessaria, et aliquando incertum maneat
utrum aliae unctiones locum sint habiturae, cum vero sacramenti virtus ab incerta
conditione pendere non possit, ideo melius dicitur, in prima unctione, sacramentum
hoc effectum suum producere.”01

NOLDIN-SCHMITT (cit. in tom. 1. p. 465). derelicta post Codicem communi
quam sustinuerat sententia (cf. ibid., in nota, et hic, p. 233) de effectu collato post
ultimam unctionem, hanc ambiguam opinionem profert: si prima unctio fit cum
forma generali, iam sacramentum est completum ac fructuosum et ceterae unctiones
non valent nisi augere vel perficere sacramenti effectum, praesertim si infirmus
interim perfectiorem dispositionem comparaverit; si vero omnes unctiones fiunt
cum forma particulari, merito dubitatur an sacramentum post primam unctionem
sit completum ac fructuosum, et similiter difficile dicitur post quem numerum
unctionum sacramentum sit completum ac fructuosum.
VERMEERSCH (cit. in tom. 1. p. 465 sq.) ait quod, etsi in prima unctione
sacramentum sit completum et perfecte fructuosum, tamen in singulis sequentibus
unctionibus iteratur tum significatio tum consequenter causalitas sacramenti ita ut
iterum gratia conferatur, imo maior gratia conferatur in casu quo dispositio
subiecti aucta fuerit. In qua quidem explicatione per aliam viam et ex alio
principio fit regressus ad sententiam scotisticam, docentem effectum conferri per
singulas unctiones, imo ultro proceditur, quia inde sequitur effectum sacramenti
totaliter iterari in unaquaque unctione.

DIEKAMP: “Si infirmus in pluribus corporis partibus ungitur, sacramentum,
dummodo minister aliud non intenderit, jam in prima unctione secundum essentiam
suam perficitur, ita ut effectus sacramentalis jam per hanc unctionem causetur.”81
Hic curiose additur influxus intentionis ministri, sed contrario modo ac asseritur
a Kern supra citato in prima sententia (p. 235 sq.), nam ille auctor docet quod
effectus confertur post ultimam unctionem nisi minister intenderit illum conferre
in prima unctione facta cum forma generali.
REGATILLO (cit. in tom. 1, p. 461; cf. p. 463), etsi indécise potius loquatur,
videtur nullum prorsus effectum tribuere ceteris unctionibus, sed totum primae:
“Tota et unica gratia producitur eo momento quo sacramentum completur. . .
Conformius forte benignitati Christi et hodierno sensui Ecclesiae esset, quod iam
in prima unctione cum sua forma propria detur tota essentia sacramenti, et proinde
per eam iam totus effectus producatur.”

SECUNDAM QUAESTIONEM quod attinet, an nempe omnes et
singuli ex septem effectibus illico ac simul conferantur, nihil vel parum
dicitur a doctoribus, qui generatim unice considerant ipsum effectum
gratiae, cum disputant de prima quaestione circa momentum in quo
effectus huius sacramenti confertur.
luxta patronos secundae sententiae, qui tenent effectum conferri
partialiter in singulis unctionibus, in prima unctione confertur tum
aliquis gradus gratiae, tum consequenter remissio omnium mortalium
quae est indivisibilis, tum remissio illorum tantum venialium quae
referuntur ad sensum inunctum. Id constat ex supra relatis textibus
Scotistarum, signanter Frassen et Montejortino.
’* De Sacramento Extremae Unctionis et de Sacramento Ordinis (Romae 1928) 99.
" Theologiae dogmaticae manuale IV (luxta cd 9 versionem latinam secundam curavit
A. Hoffmann, Parisiis 1946) 387.

De patronis tertiae sententiae, qui docent effectum conferri post
primam unctionem, non constat utrum putent omnes effectus statim ac
simul conferri an solam gratiam et consequentem remissionem mor­
talium. Probabiliter intelligendi sunt iuxta opinionem Suaresii et
aliorum mox referendam.
Inter patronos primae sententiae, illi qui nobiscum sentiunt princi­
palem effectum huius sacramenti esse sanationem spiritualis debilitatis,
iuxta dicta in art. 11, consequenter dicere debent omnes effectus, utpote
ab illo priori dependentes ac fluentes, illico ac simul cum eo dari;
attamen hanc quaestionem agitare non solent. Ceteri vero qui cum
Suaresio docent principalem effectum esse infirmi alleviationem, seu
variorum auxiliorum gratiae actualis collationem, distinguunt, dicentes
gratiam ipsam et remissionem mortalium conferri totam simul ac
immediate, praedicta vero auxilia conferri iuxta infirmi necessitatem
in toto decursu infirmitatis (ita Suarez, Pesch, Kern, Otten, Cappello);
quidam (ut Kern et Cappello93) explicite addunt aliquam remissionem
tum peccatorum venialium tum poenae temporalis statim fieri ac
subinde augeri in decursu infirmitatis, prout infirmus melius ac melius
auxiliis gratiae sacramentalis cooperatur.
.57 AREZ: “Quaestio est de effectu gratiae habitualis, et remissionis peccati,
quae in uno instanti datur, et per se loquendo, dari solet in eo instanti, in quo
sumitur sacramentum; nam de proprio effectu sacramentali [i.e. de collatione
gratiarum actualium alleviantium ac confortantium] iam satis dictum est; ille
enim effectus non datur semper in uno certo instanti, sed temporibus opportunis
durante morbo eodem.”94
KERN: “Quaestio, quandonam conferantur singuli effectus speciales, post dicta
nullam amplius facit difficultatem. Manifestum est. cum infusione gratiae statim
remitti peccata mortalia. Simul, si quae adsint, delentur peccata venialia et con­
donantur poenae temporales pro dispositione, quam inungendus s. mysterio obtulit.
Si subiectum non ponat impedimentum per defectum usus rationis, statim etiam
conceduntur auxilia supernaturalia, quibus constituitur confortatio actualis; et pro
cooperatione, quae gratiae auxiliis adiungitur, magis magisque, si opus sit. delentur
venialia et minuitur reatus poenae temporalis, donec anima fideliter utens bene­
ficiis ope sacramenti obtentis sit disposita ad introitum gloriae. Quia s. L nctio
suam efficaciam retinet, quoad homo aut moritur aut periculum evadit, tenendum
est, pro statu et indigentia infirmi gratias confortantes usque ad finem morbi
concedi. Cum sanitas corporalis oriatur ex redundantia confortationis spiritualis in
corpus et cum plurimum dependeat a natura et gradu morbi, diversis infirmis,
quibus expedit diverso tempore obvenit. Aliquam alleviationem plerumque mox
apparere experientia testatur.”95

CONCLUSIO
Conclusio 1. Effectus sacramenti confertur tantummodo post ultimam
ex unctionibus quibus de facto resultet essentia sacramenti; numerus autem
”Cf. etiam sententiam Lugonis referendam in art. seq., p. 253 sq.
”O/>. cit. (supra, in p. 200), s. 2, n. 1, p. 837.
*'()[>. cit. (supra, in p. 237) 330; cf. 373.

talium unctionum, ct consequenter determinatio ultimae unctionis, dependet
ab intentione ministri.

Probatur Γ pars, quod nempe effectus conferatur tantummodo post

ultimam unctionem ex quibus de facto resultet essentia sacramenti,
non vero post primam unctionem nec etiam partialiter post unam­
quamque unctionem. Nam sacramentum agere nequit nisi prius in sua
essentia constituatur, cum prius sit esse quam operari. lamvero ex
una parte ad essentiam sacramenti pertinent omnes et singulae uncti­
ones, adeoque post primam unctionem nequit dari effectus sacramenti
sicut non datur eius essentia, et ex alia parte essentia sacramenti
consistit in indivisibili, adeoque nequit effectus sacramenti partialiter
et quasi per frusta conferri per singulas unctiones sicut eius essentia
non invenitur partialiter ac quasi per frusta in singulis unctionibus.
Ergo effectus sacramenti datur tantummodo ac simpliciter post ulti­
mam unctionem.
Ad minorem.

Primo, quamvis essentia sacramenti possit consistere in unica unc­
tione, tamen si plures unctiones adhibentur, omnes de facto constitu­
unt essentiam sacramenti, tanquam partes eam integrantes, ut pro­
batum et explicatum est in art. 5 (tom. 1, p. 466 sqq.); unde cum
in prima unctione nondum completa sit essentia sacramenti, nequit
per eam effectus sacramenti conferri. Quapropter inconsequenter se
gerunt patroni contrariae sententiae (cf. supra, p. 241) cum ex
una parte videntur admittere omnes unctiones concurrere simul ad
perficiendam essentiam sacramenti et ex alia parte simul docent ef­
fectum sacramenti conferri in prima unctione.
Dicimus autem “videntur admittere” quia praedicti doctores fluctuanter loquuntur; Lehmkuhl quidem explicite dicit quinque unctiones
esse de essentia sacramenti; Diekamp vero ait iam in prima unctione
essentiam sacramenti perfici, idemque videtur asserere Lépicier qui
tamen per integrum articulum probat cum S. Thoma “Sacramentum
Extremae Unctionis, licet sit multa materialiter, esse unum formaliter
et perfective”; Regatillo ait quod “iam in prima unctione datur tota
essentia sacramenti” et tamen ubi agit de unitate sacramenti (n. 824)
docet; “Extrema Unctio est numerice unum sacramentum, quamvis
per plures unctiones conferatur. Nam omnes ordinantur ad unicum
effectum”; Noldin-Schmitt valde ambigue loquitur, ut supra notavimus
(p. 242); Vermeersch tandem videtur toties replicare ipsam essen­
tiam sacramenti quot fiunt unctiones.

Unicum quod huic sententiae manet effugium, est ut cum Ver-

meersch fiat recursus ad analogiam cum sacramento Eucharistiae ac
dicatur in prima unctione, sicut in una specie eucharistica, salvari
essentialiter rationem sacramenti, quamvis imperfecte et inadaequate,
ac ideo salvari causalitatem effectuum sacramenti, quemadmodum iam
in sumptione unius vel primae speciei Eucharisticae huius sacramenti
effectus confertur. Attamen, ut iam notavimus sive in tractatu De
Eucharistia I 625, sive in praesenti tractatu (art. 5, tom. 1, p. 472),
neganda est paritas quoad hoc inter utrumque sacramentum.ee Nam
duae species eucharisticae in unum sacramentum concurrunt per duas
partiales ac distinctas significationes cibi et potus, complentes unam
totalem significationem convivii, ac ideo in unaquaque sufficienter
salvari potest essentia et causalitas sacramenti, in quantum est gene­
raliter quaedam nutritio, dum variae unctiones concurrunt in mate­
riam et formam unius sacramenti non proxime et formaliter, seu per
proprias ac distinctas significationes sacramentales, sed quasi remote
ac materialiter, quatenus, significando varia organa et radices unius
ac indivisibilis infirmitatis spiritualis, constituunt unum totale subiectum, in quo indivisim cadit una sacramentalis significatio spiritualis ac
plenariae curationis.
Secundo, essentia huius sacramenti consistit in indivisibili, seu hoc
sacramentum est unum non solum unitate integritatis ac perfectionis,
ut Eucharistia, sed etiam unitate indivisibilitatis, ut nuper dictum est;
unde, cum in unaquaque unctione ut seiuncta ab aliis, non inveniatur
essentia sacramenti, nequit per unamquamque unctionem effectus con­
ferri, utut partialiter, cum nullatenus influere possit quod nondum
existit. Quapropter inepte Scotistae recurrunt ad paritatem cum Eucha­
ristia, quia sub hac ratione paritas non datur.
Ceterum, etiam si haec paritas concederetur, seu si admitteretur
Extremam Unctionem esse unum sacramentum sola unitate integri­
tatis, exinde sequeretur quidem effectum conferri in prima unctione,
ut volunt patroni sententiae nuper impugnatae, sed nequaquam se­
queretur effectum dari etiam per ceteras unctiones, veluti per frusta;
nam. ut explicatum est in tractatu De Eucharistia I 647 sqq., com­
munio sub una vel priori specie integrum effectum huius sacramenti
confert, nec subsequens sumptio alterius speciei quidquam addit saltem
ex parte effectus causati, seu nec diversum effectum nec maiorem
gradum prioris effectus. Unde recursus ad paritatem cum Eucharistia
dupliciter claudicat, quod attinet ad comprobandam sententiam
scotisticam.
Nec ceteroquin melior est alter recursus ad paritatem cum sacra­

les.

quae de comparatione Extremae Unctionis et Eucharistiae diximus in eodem
art. S, p. 471-476.

mento Ordinis, in quo revera per singulas ordinationes novus effectus
causatur, scilicet nova gratia et novus character. Nam imprimis Ordo
confertur per distinctas et separatas ordinationes, quarum unaquaeque,
in sua limitata ratione, habet completam materiam et formam et
ordinatur ad distinctum aliquem ac completum effectum sacrae potes­
tatis et coniunctae gratiae auxiliativae, quod quidem nequaquam verificatur in unctionibus huius sacramenti, quae simul conferuntur et
simul immediate concurrunt ad unum completum effectum significan­
dum et causandum. Praeterea (et hoc est fundamentale discrimen
in quo prius fundatur) Extrema Unctio est tantummodo totum aliquod
intégrale, cuius nempe partes concurrunt ad constituendam ipsius
perfectionem et quod nequaquam continetur perfecte in singulis parti­
bus, sive quoad suam essentiam sive quoad suam virtutem; e contra.
Ordo non est totum intégrale sed potestativum, etsi non universale
sed potentiate quod nempe continetur in singulis partibus perfecte
quoad essentiam, etsi non perfecte quoad virtutem, quae complete
invenitur in una parte et incomplete seu participative in aliis. Ex quo
intelligitur quare in unaquaque ordinatione, non vero in unaquaque
unctione, effectus sacramenti conferatur, cum in illa et non in ista,
tota essentia sacramenti contineatur.
5. Thomas agens de unitate sacramenti Extremae Unctionis, ait:
“Quamvis illae actiones |seu unctiones] sint plures simpliciter, tamen
uniuntur in una perfecta actione, quae est unctio omnium exteriorum
sensuum, quibus hauritur morbus interior” {Suppi., q. 29, a. 2, ad 2).
Agens vero de unitate sacramenti Ordinis, ait: “Distinctio ordinis non
est totius integralis in partes, neque totius universalis, sed totius
potestativi [seu potentialis]. Cuius haec est natura, quod totum
secundum completam rationem est in uno, in aliis autem est aliqua
participatio ipsius. Et ita est hic. Tota enim plenitudo huius sacra­
menti est in uno ordine, scilicet sacerdotio, sed in aliis est quaedam
participatio ordinis” {ibid., q. 37, a. 1, ad 2).
Confirmatur impugnatio sententiae Scotisticae ex eo quod vix con­
cipi possit qua ratione effectus Extremae Unctionis partialiter ac
veluti per frusta conferatur in singulis unctionibus. Et imprimis si
dicatur, ut sustinuimus in art. 11, proprium ac principalem effectum
huius sacramenti (qui proinde abesse non potest cum sacramentum
est fructuosum) esse sanationem debilitatis animi, non intelligitur
quomodo haec sanatio possit fieri per gradus aut partes, cum ea
debilitas consistat in quadam simplici ac indivisibili animi passione,
utut per varios morbos seu peccata in animo relicta. Si attendatur
uî De distinctione inter totum intégrale, totum potentiale et totum universale dictum
est in tractatu De Poenitentia I 199 sq.
Λ

ipsa collatio gratiae communis, etsi generaliter loquendo possit con­
ferri per gradus, non apparet quomodo eius gradatio et distributio
fieri possit per singulas unctiones, cum gratia Extremae Unctionis non
habeat definitam aliquam quantitatem quae dividi possit, sed potius
in quolibet sacramento gratia indefinite conferatur iuxta gradum
dispositionis subiecti. Si attendatur remissio peccatorum mortalium,
haec est prorsus indivisibilis ac proinde in prima tantum unctione
tota simul necessario confertur. Si attendantur auxilia gratiae actualis
adiuvantis et confortantis, non apparet quomodo dividenda ac distri­
buenda essent iuxta varias unctiones, nec quomodo auxilia contra
reliquias peccatorum commissorum per unum sensum, qui inungitur,
differant ab auxiliis contra reliquias peccatorum per alium sensum
commissorum, cum eadem mentis confortatio et idem actus fiduciae
in Deum valeat generaliter et indifferenter ad adiuvandam animam
contra depressionem et languorem ab omnibus peccatis causatum.
Tandem, etiam si attendantur ipsa peccata venialia, quorum remissio
assumitur a Scotistis ut proprius ac principalis effectus huius sacra­
menti, quem dicunt dividi iuxta varias unctiones (ita ut per unctionem
oculorum remittantur venialia commissa per visum, per unctionem
aurium commissa per auditum, et ita porro), non convenienter prae­
fata distributio intelligitur, tum quia materiale est ac impertinens ad
ipsam rationem peccati quod sit commissum per hunc vel illum sensum,
tum quia interdum contingit idem peccatum committi per plures sensus.
Ex dictis igitur relinquitur veritas huius primae partis Conclusionis,
quod nempe in nulla ex praecedentibus unctionibus, sed tantummodo
in ultima, confertur effectus sacramenti. Quod autem peculiariter con­
tra hoc obicit Hyquaeus (supra, p. 239), nempe frustrahee poni alias
unctiones si sola ultima causaret. cum ipsae non possint influere post­
quam transierint nec ceteroquin sint causae ultimae unctionis, nihil
est, nam, propter sacramentalem relationem quam variae unctiones
habent ad invicem prout concurrunt successive ad constituendum uni­
cum signum sacramentale, gratiae effectivum, omnes pariter causant
eundem effectum, virtute ipsius ultimae unctionis quae est formalis
respectu ceterarum et influit vi illarum. Quod quidem iam responde­
bat ipse S. Thomas, inquiens: “Quando sunt multae actiones ordinatae
ad unum effectum, ultima est formalis respectu omnium praeceden­
tium, et agit in virtute earum. Et ideo in ultima unctione gratia in­
funditur, quae effectum sacramento praebet” {Suppi., q. 30, a. 1,
ad 3). Si praefata obiectio valeret, sequeretur etiam in singulis unc­
tionibus effectum partialiter conferri per singulas partes eiusdem unc­
tionis et per singula verba eiusdem formae, nec tantum post absolutam
particularem unctionem eiusque formam, cum ceterae partes unctionis

et cetera verba formae iam transierint, quando accedit ultima pars
vel ultimum verbum; constat autem apud omnes theologos et ipse
Frassen (cit. in p. 240 sq.) fatetur quod “sacramentum efficit quod
significat in ultimo instanti prolationis formae et applicationis
materiae.”08
Probatur 2“ pars, quod nempe numerus unctionum, quibus constet
essentia sacramenti, et consequenter determinatio ultimae unctionis
in qua effectus confertur, pendet ab intentione ministri.
Nam, ut sufficienter explicatum est in art. 5 (tom. 1, p. 466 sq.)
et confirmatur a paritate cum aliis sacramentis, designatio ac deter­
minatio materiae sacramenti pendet ab intentione Ecclesiae et ministri,
cum essentia sacramenti possit indifferenter consistere in hac vel illa
materia, et in nostro casu in hac vel illa unctione, et in una vel pluribus
unctionibus. In quo casu nequaquam ipse effectus seu influxus sacra­
menti fit pendulus ab intentione ministri, ut obiciunt Suarez et Cap­
pello (supra, p. 234), sed tantum ac directe ipsa determinatio
materiae, qua quidem posita, sacramentum necessario influit independenter ab ulteriori ministri intentione.
Unde consentiendum est supradictae (p. 234 sq.) opinioni Soli et
Kern, quatenus asserit influxum intentionis ministri in determinando
quae sit ultima unctio in qua essentia sacramenti completur et effectus
confertur.
Quoad casum autem angustiae, in quo infirmus moreretur, ante
absolutas omnes unctiones, quae iuxta Ecclesiae et ministri intentionem
constituant essentiam sacramenti (cf. supra, p. 237), sufficienter
dictum est in eodem art. 5 (tom. 1, p. 468).
Ceterum, quoad invocatam a quibusdam paritatem inter validitatem
confessionis non integrae et validitatem Extremae Unctionis non com­
pletae in periculo mortis (cf. supra, p. 237 ), haec observat Suarez:
“Imprimis exemplum in hoc deficit, quod licet ex parte materiae vide­
atur deesse in confessione materialis integritas, tamen forma integra
proferri debet, et in ea est principalis significatio et virtus sacra­
menti; hic autem sicut deficit pars materiae, ita et pars formae; in
nullo autem sacramento dabitur exemplum, in quo forma inchoata in
necessitate sufficiat, quae per se sufficiens non esset. Deinde est longe
diversa ratio, quia ibi materia est actus poenitentis, cujus integritas
et perfectio maxime pendet ex ejus potestate et voluntate; ideoque
merito illa existimata est confessio integra, in qua poenitens facit
quod potest; hic autem materia est actus ministri, qui ex sola Christi
*' Cf. dicta in tractatu De wcr. in genere 189-191.

institutione solet habere determinationem independenter a potentate
vel capacitate alterius, ut in caeteris sacramentis habentibus similem
materiam constat. ”on
Conclusio 2. Effectus huius sacramenti simul ac totus confertur imme­
diate post ultimam unctionem, iuxta diversum tamen modum quo singuli
ex septem effectibus per sacramentum producuntur.

Probatur.

Sacramentum est vera causa (non refert utrum physice an moraliter) atque influit ad modum causae naturalis. Omnis autem causa,
semel posita ac constituta et nisi obex impediat, immediate ac neces­
sario totam suam virtutem exerit totumque suum causât effectum.
Ergo sacramentum Extremae Unctionis, semel per ultimam unctionem
constitutum, in sua essentia sacramenti seu signi practici, immediate
ac necessario totum suum effectum producit.
Unde quicumque sint effectus qui huic sacramento attribuantur et
quomodolibet assignetur principalis eius effectus aliorumque depen­
dentia ab isto, oportet in bona logica sacramentali asserere eos
omnes simul ac immediate causari, eo quidem modo quo revera
ipsi dicuntur esse effectus sacramenti et iuxta propriam indolem
uniuscuiusque. Quod quidem addimus ad expellendas fallaces instan­
tias; nam, ut constat ex dictis in art. 11—19, non uno modo contingit
varios effectus per hoc sacramentum causari, unum nempe indirecte
ac indistincte (praeparationem ad gloriam), ceteros vero directe ac
distincte, et unum conditionate (sanationem corporalem), ceteros vero
absolute, ex quibus alios immediate (sanationem debilitatis spiritualis
et remissionem mortalium), ceteros autem mediate (alleviationem.
remissionem venialium, remissionem poenae temporalis).

Quapropter, iuxta ea quae determinavimus in praedictis articulis
haec observa. Immediate post ultimam unctionem (ac tantum in eo
momento, non vero etiam postea) infirmus consequitur sanationem
spiritualis infirmitatis per gratiam sacramentalem necnon necessario
remissionem mortalium peccatorum. Item obtinet eandem gratiam ut
impellentem ad actus charitatis et satisfactionis, quibus mediantibus
remittuntur venialia et poena temporalis; qui tamen impulsus nequit
de facto ad hanc remissionem se extendere in casu quo infirmus sit
sensibus destitutus (non enim immediatus effectus sacramenti est
ipsa remissio venialium vel poenae, sed ipse praedictus impulsus ad
eliciendos actus quibus haec remissio obtinetur). Item, obtinet spiri" Op. cit. (supra, in p. 200), s. 3, n. S, p. 844.

- ■

250

DE CAUSIS EXTRINSECIS EXTREMAE UNCTIONIS

tualem alleviationem (cf. in p. 177), cuius iterum influxus frustratur
in casu quo infirmus sit sensibus destitutus; ceterum semper obtinet ius
ad auxilia correspondent fini sacramenti (opportuno quidem tem­
pore, ac ideo etiam in futuro, post transactum sacramentum con­
ferenda), quod est communis effectus omnium sacramentorum. Tan­
dem, prout ad bonum animae expedit, immediate obtinet etiam ipsum
corporalem effectum, saltem quatenus ipsa gratia spiritualiter sanativa
immediate accipit suam vim qua possit redundare in corpus, quamvis
ipsa actualis eius redundantia et ipse effectus corporalis sanitatis
non necessario immediate producatur sed iuxta temporis moram,
prout exigit sive bonum animae cui Deus hanc redundantiam alli­
gavit sive ipsa indoles effectus qui. cum sit corporalis, temporis
conditioni, sicut ipsum corpus, naturaliter subicitur (cf. supra,
p. 222 sq.).
ART. 20. Utrum Hoc Sacramentum Possit Esse Validum Et
Informe, Ac Consequenter Reviviscere (Suppi., q. 9, a. 1 ; 3 p., q. 69,
a. 10).1

STATUS QUAESTIONIS
Duplex quaestio involvitur in titulo articuli, altera de informitate,
altera de reviviscentia huius sacramenti.
Post dicta in tractatu De sacr. in genere (art. 11 ) de reviviscentia
omnium sacramentorum, praeter Eucharistiam et Poenitentiam, nihil
esset in hoc loco addendum nisi occurrerent peculiares quaedam
aliquorum doctorum determinationes, praecipue circa tempus quo hoc
sacramentum reviviscit. Praemittemus etiam brevem sermonem de
informitate, quae est necessarium praesuppositum reviviscendae.
Ceterum, cum hac quaestione de reviviscentia non est confundenda
quaestio de tempore quo ipsius fructuosi sacramenti effectus con­
feruntur, quam resolvimus in art. praec. (Conci. 2); nam. etiam si
admittatur cum quibusdam theologis (ut Kern et Cappello, ibidem
impugnatis; cf. in p. 243) aliquos effectus, qui ob defectum alicuius
dispositionis non fuerint collati immediate quando completum est
sacramentum, conferri subinde vel augeri per gratias eiusdem sacra­
menti in toto decursu infirmitatis iuxta accedentes dispositiones,
nequaquam ibi ageretur de reviviscentia, sed tantum de quadam pro­
tracta ac continuata prima causalitate ipsius sacramenti formati ac
'Quaestionem dc reviviscentia Extremae Unctionis directe in hoc tractatu proponunt
praecipue Suarez, Schmitz, Kern, Kilkcr, Cappello et Verhamme; alii vel pauciora
dicunt vel de ea agunt in generaliori capite de reviviscentia omnium sacramentorum,
in tractatu De sacramentis in genere vel De Baptismo.

fructuosi, quae proinde inepte a quibusdam vocatur reviviscentia vel
“reviviscentia secundum quid.”

PARS NEGATIVA ct PARS AFFIRMATIVA
PRIMAM QUAESTIONEM quod attinet, scilicet de informitate
huius sacramenti, nemo est inter theologos quem sciamus illius possi­
bilitatem negare; id enim unice disputatur circa sacramentum Poeni­
tentiae, eo quod tantum in hoc sacramento dispositio subiecti sit
pars essentialis nec tantum aliquod requisitum ad eius effectum seu
ad formam gratiae.
Apud Schismaticos tamen Orientales notatur aliquod discrimen, seu
peregrina opinio. Loco enim distinguendi inter sacramentum validum
ac informe et sacramentum formatum (forma gratiae), distinguunt
inter sacramentum verum (i.e. validum sed susceptum sine requisita
dispositione) et sacramentum salutare, docentes quod etiam in sacra­
mento vero datur gratia, quae tamen percipienti cedit non in salutem
sed in perniciem.
Ad rem Spdcil: “In doctrina de ‘re et sacramento’ [quam theologi
catholici communiter admittunt] facile respondetur difficultati, ad
quam solvendam theologi Orientis separati excogitaverunt distinc­
tionem illam inter sacramentum verum ... et sacramentum salutare. . .
Concedunt scilicet et illi posse aliquando sacramentum vere quidem
sed infructuose accipi. Sed cum concipere non pogSint, qua ratione
aliquod sacramentum verum seu validum esse possit, quin gratiam
conferat, censent etiam informe sacramentum gratiam conferre, quae
tamen percipienti non est ad salutem, sed ad perniciem. Sed con­
ceptio talis sacramenti validi simul et informis inextricabili difficul­
tate premitur, cum intelligi non possit, quomodo gratia sanctificans
dari et haberi queat quae nullum salutarem effectum habeat, immo
in perniciem sit. Per ‘rem et sacramentum’ omnia bene componuntur.”·’

SECUNDAM QUAESTIONEM quod attinet, scilicet de revivis­
centia, duo disputantur: de existentia nempe, seu de ipso facto revivis­
cendae, et de tempore seu an reviviscentia fiat tantum durante infirmi­
tate vel etiam post recuperatam sanitatem.
Existentia reviviscendae hujus sacramenti negatur a paucioribus
inter antiquiores theologos, qui ceteroquin reviviscendam concedunt
soli Baptismo (Soto et Vasquez) vel solis tribus sacramentis charac­
terem imprimentibus (Salmanticcnses, quos inter modernos sequitur
Zubizarrcta). Admittitur vero communius ab antiquioribus et com' Doctrina theologiae Orientis separati de Sacra Infirmorum Unctione (“Orientalia
Christiana,” n. 74, Romae 1931) 1S7.

munissime a modernis, quorum solum discrimen est in gradu firmitatis
quo hanc doctrinam amplectuntur, nam quidam eam simpliciter pro­
ponunt, nihil dicentes qua firmitate eam teneant (Gonet, Hurter,
Billot, Lépicier, Bucceroni, Diekamp. Merkelbach, Piscetta-Gennaro,
Abârzuza, Sola); alii pauci eam explicite ut certam habent (Kern:
“Ut certum videtur esse statuendum”; Cappello: “Communior et
probabilior sententia est, nobis aliisque certa, hoc sacramentum revivis­
cere”); alii numerosiores eam probabilem vel probabiliorem dicunt
(Suarez: “Verisimile est”. Lugo, Schmitz, Tanquerey, Noldin-Schmitt:
“Valde probabile”. Kilker, Van Xoort-Verhaar: “Communius et proba­
bilius”, H. Mazzella, Diekamp, Hervé, Aertnys-Damen, Priimmer,
Larnicol, Conte a Coronata, Daffara, Verhamme).
Quoad tempus in quo fit reviviscentia, inter eos qui quaestionem
suscitant (nam plures praesertim inter antiquiores mere statuunt
factum reviviscendae), duae habentur principales opiniones.
Quidam dicunt reviviscendam fieri non tantum durante infirmitate
seu periculo mortis sed etiam post recuperatam sanitatem, saltem
quoad effectum gratiae sanctificantis aliosque effectus cum ea con­
nexos nec directe dependentes ab ipso statu infirmitatis, ut est remissio
peccatorum mortalium. Ita Suarez, Nugnus, Dicastillo, Silvester
Maurus, S. Alphonsus, Schmitz, Rcgatillo. Dicimus “saltem quoad
effectum gratiae sanctificantis,” quia praefati auctores, excepto Nugno
(In Suppi., q. 30, a. 1), dicunt effectum alleviationis, quem ipsi
habent pro principali effectu huius sacramenti, non dari nisi cum
reviviscentia fit durante ipsa infirmitate; Nugnus vero thomista, cum
aliter judicet de principali effectu, consequenter docet reviviscendam
fieri simpliciter et quoad omnes effectus, etiam post recuperatam
sanitatem.
SUAREZ: “De unctione autem extrema infirmi verisimile satis est habere suum
effectum, recedente fictione per contritionem, vel attritionem. . . Atque hinc proba­
biliter colligo, etiamsi quis a fictione non recedat usque ad sanitatem recuperandam,
nihilominus tunc etiam recipere effectum, saltem quoad gratiam habitualem, quia
hic effectus de se perpetuus est. et sicut semper restituitur per poenitentiam,
etiamsi per peccatum saepius amittatur, ita semper datur ratione sacramenti
suscepti, et propter merita Christi jam semel applicata, quoties recedit fictio, quae
initio intercessit. Secus vero est de illo speciali effectu sacramentali, qui consistit
in auxiliis supra explicatis; hic enim dabitur quidem in eodem morbo, si illo durante
recedat fictio, quia totum tempus est ad talem effectum conferendum praestitum.”3

SCHMITZ: “Inde etiam colligitur sacramentum unctionis non reviviscere vel
potius excepta gratia sanctificante (et peccatorum remissione) effectum suum non
consequi si fictio tandem post recuperatam sanitatem recedat, quia gratia sacra­
mentalis pro sola illa morbi periculosi necessitate datur.”*
3 Op. cit. (supra, in p. 200), s. 1, n. 23 sq., p. 836.
.
* De effectibus sacramenti Extremae Unctionis (Friburgi Brisgoviae 1893) 86, in nota.

REGAT! LLO : “Sententia P. Suarez, placet; sanus nequit utique percipere
gratiam qua alleviativam, qui est effectus specificus extremae unctionis; sed potest
percipere gratiam qua sanctificantem, qui est effectus genericus seu communis
extremae unctionis cum cacteris sacramentis.’’5

Alii vero frequentiores docent reviviscendam fieri tantummodo
durante eodem periculo infirmitatis, quo transacto, sacramentum quoad
nullum effectum reviviscit. Ratio est turn quia pro illo tantum periculo
sacramentum datur, tum quia, cum sano non possit conferri specificus
ac principalis effectus sacramenti qui (iuxta ipsos) est alleviatio,
neque ceteri effectus, qui ab illo sacramcntaliter dependent, conferri
queunt. Ita Kern, Cappello, Conte a Coronata (qui explicite prae­
cedentem Suaresii sententiam ut inconsequentem impugnant), Billot,
Dickamp (cf. infra, p. 267 sq.), Van Noort-Verhaar, Aertnys-Damen,
Hervé, Lcrcher, Mcrkelbach, Abdrzuza, Vcrhammc, Sold.
KERN: ‘Opinio Doctoris eximii ... in se vix recte dicitur probabilis. . . Haec
opinio nequit conciliari cum iis. quae mox verissime dicit ipse Suarez (Disp. 42.
s. 1, n. 4): ‘zXugmentum vel infusio gratiae est generalis effectus sacramentorum,
qui per singula sacramenta non datur nisi ut coniunctus propriis effectibus sacra­
mentorum ipsorum, et ideo ubi non est capacitas primarii et proprii effectus, nec
est capacitas sacramenti nec effectus communis sacramentorum, quatenus per tale
sacramentum conferendus est.’ Quare acer oppugnator Suaresii. Didacus Nugnus
O.P.. cohaerenter procedit, cum sententiam, quam expendimus, admittit — non
solum ut probabilem sed ut certam — et inde infert, homini, qui tandem post
recuperatam sanitatem tollit fictionem, ope s. Unctionis praeberi non tantum
gratiam sanctificantem, sed etiam alleviationem aliosque effectus spirituales
(Expositio in III. p. d. Thomae, suppi, qu. 30. a. 1). Ex falsitate consequentis
recte deducti ex antecedenti huius falsitas apparet. Esse autem sanum prorsus in­
capacem illius alleviationis spiritualis, quae est effectus principalis s. Unctionis,
non debet denuo probari. Itaque quicunque est incapax accipiendi gratiam qua
alleviativam illius debilitatis spiritualis, quae ex gravi morbo consequitur, nullum
fructum nostri sacramenti capere potest. Sanus autem incapax est accipiendi
gratiam qua alleviativam. Ergo nihil amplius obtinet. Quin momento, quo primo
liber erat a periculo, amisit ipsum titulum ad quosvis effectus sacramentales, quia
una cum morbo deposuit potentiam passivam ad illos.”0
CAPPELLO: “Haec [Suaresii] opinio non potest admitti. Nam quicumque est
incapax accipiendi gratiam qua alleviativam illius debilitatis spiritualis, quae ex
gravi morbo consequitur, nullum fructum nostri sacramenti percipere potest. Sanus
autem est prorsus incapax illius alleviationis spiritualis, quae est effectus principalis
extremae unctionis. Titulus exigitivus gratiae tandiu manet, quamdiu durat in­
firmitas. Quare neccsse est, ut obex amoveatur adhuc perdurante titulo, scii, durante
eodem mortis periculo ex morbo.”7

Praeterea notandae sunt duae peregrinae opiniones:
Primo, Lugo sustinet Extremae Unctionis causalitatem sese exten­
dere etiam ultra mortem quoad effectum remissionis venialium (non
*/w$ sacramenlarium (cd. 2, Santander 1949) 450.
* De sacramento Extremae Unctionis (Ratisbonac 1907) 376 sq.
'Tractatus canonico-moralis de sacramentis, III: De Extrema Unctione (ed. 2,
Taurini 1942) 225.

vero poenae temporalis), quatenus post mortem aufertur obex com­
placentiae in illis peccatis. Ceterum haec assertio, utut voluntaria et
sine fundamento, nequaquam implicaret proprie ac simpliciter sacra­
menti reviviscentiam post mortem, nam supponitur infirmum iam
acquisivisse effectum gratiae per sacramentum vel in prima collatione
vel per reviviscentiam, adeoque talis venialium remissio fieret vel
per protractam causalitatem sacramenti fructuose suscepti vel per
protractum influxum reviviscentiae iam essentialiter operatae (cf.
dicta supra, in p. 250 sq.).
Ad rem ipse: “Illud sacramentum ex sua institutione habet vim ad
remittenda aliquando peccata. . . Si ergo propter obicem non potest
tunc ponere hunc effectum, videtur quod illum ponat postea, ablato
obice, sicut baptismus, qui ponit postea remissionem peccatorum: imo
sicut de baptismo diximus, successive remittere peccata venialia etiam
post mortalia, si successive tollatur obex ad eorum remissionem post
ablatum obicem ad remissionem mortalium: sic videtur dicendum de
extrema unctione propter eandem rationem. . .
“Objicies ... : si extrema unctio potest causare postea, ablato
obice, suum effectum, sicut baptismus; ergo sicut baptismus, ali­
quando post mortem causât aliquam partem sui effectus, nempe remis­
sionem totius poenae, quia tunc aufertur obex, ut supra vidimus; sic
extrema-unctio post mortem causabit eumdem effectum remissionis
totius poenae, cum tunc per retractationem totius culpae auferatur
obex ad eum effectum, atque adeo omnis, qui recipit illud sacra­
mentum in statu gratiae, liberabitur ab omni poena, saltem pecca­
torum praecedentium, sicut qui baptizatur. Respondetur negando
sequelam; quia licet extrema-unctio ordinetur etiam ad remis­
sionem peccatorum, non tamen ad remissionem totius poenae debitae,
sicut baptismus, sed ad remissionem culpae, posita retractatione, et
alicujus etiam fortasse poenae. Unde fatemur, ablato obice post
mortem, ad remissionem venialium praeteritorum per eorum debitam
retractationem, poni effectum remissionis culpae, virtute etiam sacra­
menti extremae-unctionis, non tamen remissionem totius poenae;
quia ad hunc effectum determinate non est institutum illud
sacramentum.”8

Secundo, unus vel alter theologus, praecipue inter modernos, asserit
hoc sacramentum posse pluries reviviscere in eadem infirmitate, quia
quandiu durat infirmitas tandiu durat titulus exigitivus gratiae
alleviantis.
Hanc sententiam, quam videtur indicasse ipse Suarez (in verbis
'De sacramentis in genere, disp. 9, sect. 6, n. 105 et 111, Disputationes Scholastics
III (ed. J. B. Fournials, Parisiis: Vives 1892) 563, 564 sq.

supra cit., in p. 252), explicite proponit Van Noort-Verhaar, scribens:
“Est sententia communior et probabilior hoc sacramentum, cum
obice susceptum, remoto obice, reviviscere, quia remanet titulus
exigitivus gratiae, non tantum sanctificantis, sed imprimis gratiae
alleviantis seu confortantis. Titulus, quem ritus deprecatorius sacra­
menti aptissime significat, est commendatio infirmi in manus divinae
misericordiae facta propter ipsam suam aegritudinem. Ergo tandiu
manet titulus, quamdiu perdurat infirmitas. Hinc sequitur hoc sacra­
mentum toties reviviscere., quoties in eodem mortis periculo obex
removetur.”* Idem docet Hervé: “Communius et probabilius tenetur
hoc sacramentum, cum obice susceptum, remoto obice, reviviscere et
quidem toties quoties in eodem mortis periculo obex removetur”.10
Item recentius F. Sold: “Hoc Sacramentum potest pluries reviviscere,
toties scilicet, quoties obex removeatur, manente eodem mortis peri­
culo; fieri, enim, potest ut accepta Extrema Unctione aegrotus pluries
peccet et toties commissa peccata confiteatur; tunc semper cum iustificatione Extrema Unctio reviviscet.”11
Sensus horum dictorum duplex esse potest: Primo nempe, quod si
post reviviscentiam sacramenti infirmus labitur in peccatum mortale,
hoc obice iterum remoto, iterum acquirit, et quidem integraliter.
effectum sacramenti; iuxta hunc sensum quem prima fronte referunt
citati textus, ageretur de proprie dicta iterata reviviscentia, et ita
haec opinio videtur omnino peregrina apud theologos, nec de ullo
alio sacramento quisquam unquam asseruit huiusmodi repetitam
reviviscentiam. Secundo, sensus esse potest quod eadem atque unica
reviviscentia fit successive ac veluti per gradus, iuxta varietatem
effectuum et dispositionum subiecti, ita nempe quod prius detur sola
gratia sanctificans et remissio mortalium et postea, accedente disposi­
tione requisita pro remissione venialium et poenarum, conferatur
etiam haec remissio; et in hoc sensu inepte omnino fit sermo de
iterata reviviscentia “toties quoties,” quoniam agitur de eadem revivis­
centia per gradus protracta.

CONCLUSIO
Conclusio 1. Sacramentum Extremae Unctionis potest esse validum ct
informe.
Probatur ex eo quod subiectum potest recipere hoc sacramentum
'Tractatus de. sacramentis II (cd. 2, Hilversum in Hollandia 1930) 121 sq. Van
Noort-Verhaar ibidem in nota provocat ad Billot (“Ita Billot’’), qui tamen nihil dicit
de huiusmodi “toties quoties” reviviscentia.
"Manuale theologiae dogmaticae (cd. 16. Westminster, Md. 1943) IV 441
"De Extrema Unctione (“Sacrae Theologiae Summa.” edita ab hispanis Patribus S.J .
I. IV, tract. 4, Matriti 1951) 572,

cum debita intentione et simul cum defectu bonae dispositionis. Ex
eo enim quod illud recipit cum debita intentione, sacramentum est
necessario validum, nam, ut probatum est in tractatu De sacr. in genere
(art. 24), bona dispositio subiecti per se ad valorem nullius sacra­
menti requiritur, et nonnisi per accidens in sola Poenitentia exigitur,
eo quod in hoc solo sacramento dispositio subiecti sit etiam pars
essentialis ipsius sacramenti. Ex eo autem quod illud recipit sine
debita dispositione seu cum obice (qui quoad hoc sacramentum est
defectus status gratiae, vel attritionis cum bona fide, ut dictum est
supra, in art. 13), sacramentum est infructuosum seu informe, nam.
ut probatum est in eodem tractatu De sacr. in genere (art. 25), bona
dispositio subiecti requiritur ad fructuosam susceptionem omnis
sacramenti.
Generalis haec ratio confirmatur particulariter quoad Extremam
Unctionem ex eo quod Ecclesia simpliciter prohibeat iterationem
huius sacramenti in eodem periculo mortis, praescribens: “In eadem
infirmitate hoc sacramentum iterari non potest, nisi infirmus post
susceptam Unctionem convaluerit et in aliud vitae discrimen inciderit"
(Rituale Romanum, t. 5, n. 8; Codex I.C., can. 940, §2). Si enim
defectus bonae dispositionis redderet hoc sacramentum invalidum.
Extrema Unctio posset repeti, remoto illo defectu, nec intelligeretur
quare Ecclesia vellet infirmum iam bene dispositum defraudare auxilio
tam necessarii sacramenti in ultimo vitae discrimine, nec ipsum
commissum sacrilegium frustrationis prioris sacramenti valeret expli­
care convenientiam denegationis secundae collationis, eo vel magis
quod Ecclesia non deneget absolutionem iis qui prius culpabiliter
frustrarunt idem sacramentum Poenitentiae.
Conclusio 2. Extrema Unctio probabiliter reviviscit, saltem perdurante
eadem infirmitate seu periculo mortis.

Probatur.

PRIMA AC PRINCIPALIS PARS, dc ipsa existent ia seu jacto
revivisccntiae, dupliciter ostenditur.

7. Ex exist entia rei et sacramenti.
Ut probabitur in art. seq., etiam in hoc sacramento convenienter
admittitur aliquis effectus praevius ac dispositivus ad gratiam sacramentalem. atque inseparabilis ab ipso sacramento valido. Hic autem
effectus, quomodolibet explicetur, ponit in subiecto aliquam per­
manentem exigentiam alterius ac ultimi gratiae effectus, quae petit
compleri, et remota indispositione impediente effectum gratiae, debet

compleri, iuxta connaturalem ordinem causarum, quem Deus in
sacramentorum efficientia aemulatur quique petit ut quando aliqua
causa influit in productionem duorum effectuum ad invicem subordinatorum, posito priori, alter quoque necessario sequatur vel
immediate quidem, si nullum obsit impedimentum, vel subinde, remoto
impedimento.

2. Ex initerabiUtate sacramenti.
Cum enim hoc sacramentum sit initerabile in eodem mortis periculo
saltem de praescripto Ecclesiae (cf. infra, art. 24), si non daretur eius
reviviscentia quoad effectum gratiae semel frustratum, infirmus
maneret irreparabiliter privatus gratia qua maxime indiget in eo
supremo periculo et pariter ipsum sacramentum maneret irreparabiliter
mutilum seu privatum principali suo fine et effectu ad quem essenti­
aliter ordinatur.
Aliis verbis: ipsa ratio initerabilitatis huius sacramentum est satis
apertum signum eius reviviscentiae; nam, attento convenienti modo
agendi divinae Providentiae, ostendit quod sacramentum, semel rite
susceptum est de se sufficiens ad adiuvandum infirmum in toto illo
periculo mortis, et quod consequenter, si infructuose suscipiatur,
possit ac debeat reviviscere ut perficiat munus suum, quemadmodum
e converso ipsa ratio iterabilitatis sacramenti in alio mortis periculo
ostendit sacramentum non fuisse sufficiens ad adiuvandum hominem
nisi in priori periculo.
Imo haec ratio ex initerabilitate deducta, etsi valeat etiam ad
probandam reviviscentiam ceterorum sacramentorum (praeter Eucha­
ristiae et Poenitentiae), sub aliqua saltem ratione peculiarem vim
habet quoad Extremam Unctionem. Nam initerabilitas Matrimonii et
trium sacramentorum characterem imprimentium, etiam si non revivis­
cerent, adhuc iustificaretur et convenienter explicaretur ex ipsa rerum
natura ac necessitate, seu ex ipso effectu indissolubilis vinculi aut
indelebilis characteris, et aliunde horum sacramentorum irreparabilis
frustratio, seu veluti mutilatio quoad principalem effectum gratiae,
sufficienter compensaretur per collationem praedicti prioris effectus,
in se certi ac determinati (ita in sacramento Ordinis frustratio gratiae
compensaretur per collationem sacrae potestatis quae maximum habet
momentum dignitatis ac utilitatis et similiter, proportione servata,
in ceteris praedictis sacramentis). Extremae vero Unctionis initera­
bilitas, etsi sufficienter probetur ex ipsa indole sacramenti (cf. intra,
art. 24. p. 286 sqq.), tamen saltem iustificari non potest ex ipsa
existentia rei-et-sacramenti. quod non est aliquid bene definitum ac
de se permanens sicut vinculum conjugale in Matrimonio et character
in tribus aliis sacramentis, nec praeterea huiusmodi res-et-sacramen-

tum valet ad sufficienter compensandum pro frustratione principalis
effectus sacramenti, si sacramentum non reviviscit.

SECUNDA AUTEM PARS Conclusionis, seu de tempore quo hoc
sacramentum reviviscit, magis incerta prima fronte videtur.
Si enim consideratur effectus sacramenti, videretur dicendum cum
patronis primae sententiae, reviviscendam fieri etiam post recupera­
tam sanitatem (proprius, post cessatum mortis periculum), saltem
si nobiscum dicatur principalem effectum Extremae Unctionis esse
interiorem gratiam sanativam spiritualis debilitatis, qua homo est
capax ac indiget sive sit sanus sive infirmus, nam opinio Suaresii
et aliorum, qui pro principali effectu habent meram alleviationem
seu confortationem infirmi qua infirmi, illogicam reddit eorum posi­
tionem in praesenti, cum ex ea sequatur in reviviscentia sacramenti
post infirmitatem conferri solos effectus secundarios absque primario,
quod impossibile est, cum ab effectu principali sacramentum cjusque
influxus specificetur, ut apte observat Kern contra Suarez allegans
ipsa verba huius doctoris, in eodem capite de Extrema Unctione
scribentis: “Ubi non est capacitas primarii et proprii effectus, nec
est capacitas sacramenti nec effectus communis sacramentorum, qua­
tenus per tale sacramentum conferendus est.”
Unde, si admittatur reviviscentia post recuperatam sanitatem,
admittenda est quoad omnes effectus, et praeprimis quoad effectum
specificum ac principalem, quomodolibet ipse intelligatur. Ceterum
notandum est ipsum effectum alleviationis et confortationis convenire
etiam sanis, etsi non sub eadem modalitate et peculiaritate qua
convenit monenti, ut patet intuenti, effectum vero corporalis sanitatis
qui non amplius sanis convenit est secundarius effectus, qui etiam
in infirmis est frustrabilis ex variis rationibus et iuxta modum explica­
tum in art. 18.

Attamen, quia praeter nudam effectus rationem oportet considerare
etiam statum subiecti pro quo sacramentum institutum est et in quo
confertur (vel, si placet, quia oportet considerare effectum cum essen­
tiali referentia ad illum statum), dicendum est cum patronis secundae
sententiae hoc sacramentum non reviviscere nisi durante infirmitate
(seu proprius durante eodem periculo mortis), ita ut influxus fructuosi
sacramenti etiam in reviviscentia sit alligatus illi statui, non secus
ac ipsa collatio validi sacramenti. Altera autem ratio horum doc­
torum, quia nempe homini sano non potest conferri principalis effectus
sacramenti seu alleviatio infirmi qua talis nec ideo ullus alius effectus,
est praetermittenda, cum sit saltem discutibilis secundum se, nobis
autem simpliciter falsa, eo quod in art. 11 probavimus principalem

effectum sacramenti esse sanationem spiritualis infirmitatis, quae
quidem aequaliter convenit sive infirmis sive sanis, quamvis Deus
elegerit eam conferre per sacramentum cuius administratio alligata
est statui mortalis infirmitatis.
Nec ad solvendam hanc quaestionem directe iuvat consideratio
ipsius rei-et-sacramenti, de quo in art. seq. Nam, quamvis existentia
et permanentia rei-et-sacramenti sit propria ratio et fundamentum
reviviscendae, ut dictum est in tractatu De sacr. in genere (art. 11),
ita ut tandiu sacramentum reviviscere queat quandiu res-et-sacramentum subsistit, tamen, cum res-et-sacramentum Extremae Unctionis non
sit indelebile, sicut character Baptismi, sed quid temporaneum (quomodolibet consideretur, sive ut quasi-character, sive ut ornatus animi,
sive ut determinatio characteris baptismalis, sive ut alleviatio actualis
vel habitualis, sive ut merus titulus gratiae, iuxta diversas opiniones
exponendas in art. seq.), nemo poterit illius durationem assignare nisi
iterum recurrendo ad duas considerationes nuper expositas, quae, ut
dictum est, ad duas discrepantes conclusiones ducunt.
Nota 1. Circa conditional ani administrationem Extremae Unctionis}1
Codex I.C., can. 942, statuit: “Hoc sacramentum non est conferen­
dum illis qui impoenitentes in manifesto peccato mortali contumaciter
perseverant; quod si hoc dubium fuerit, conferatur sub conditione.”
Supposita autem ex una parte initerabilitate sacramenti et ex alia
parte possibilitate tum eius informitatis tum eius reviviscendae,
sequitur quod in tali casu de dubio dispositionis subiecti, Extrema
Unctio numquam administranda est sub conditione de ipsa con­
venienti dispositione (“Si es dispositus”) sed potius sub alia con­
ditione quae non excludat eius validitatem (puta: “Si tibi prodesse
potest”). Ratio est quia, posita priori conditione, si revera infirmus
sit indispositus, seu fictus etiam inculpabiliter (fictione materiali, puta
ob inconscium defectum attritionis), sacramentum est invalidum et,
cum de facto, ob Ecclesiae saltem prohibitionem numquam iteretur
in eodem mortis periculo, infirmus, quantumvis subinde convenienter
se disponat, carebit effectu sacramenti; si vero sacramentum absolute
” Praeter notos auctores morales, confer peculiariter:
Dr. Mesmaeker, H„ “De administratione sacramentorum sub conditione,” Collectanea
Mechliniensia 12 (1938) 493-500.
Forrest, M. D., “Conditional Administration of Extreme Unction,” The [.4 m erica η]
Ecclesiastical Revicto 100 (1939) 455-461.
Kern, I., De sacramento Extremae Unctionis (Ratisbonae 1907) 375 sq.
Kiselstein, G.. “De extrema unctione sub conditione ministranda,” Revue ecclésiastique
de Liège 27 (1935-1936) 181-185.
Van Grinsven, M., “Si dispositus es of si capax es,” Nederlandsche Katholicke
Stemmen 28 (1928) 277-280.
Vermeersch, A., "De condicionata Extremae Unctionis administratione,” Periodica de
re canonica 14 (1925) (7)-(1 1).

confertur vel sub conditione non excludente validitatem, sacramentum
ficte susceptum est validum et, accedente bona dispositione, fit fructu­
osum per reviviscendam.
Ob eandem rationem in tractatu De Poenitentia III 609 sq. nota­
vimus quod, ob ipsam meram probabilitatem sententiae quae docet
possibilitatem sacramenti Poenitentiae validi et informis (quam sen­
tentiam tamen respuimus), in dubio de dispositione subiecti proba­
biliter in praxi danda est absolutio non sub conditione “Si es
dispositus” sed “Si capax es,” ne scilicet frustretur probabilis
validitas sacramenti eiusque reviviscentia.

Nota 2. De modo quo obex seu fictio removeatur ut hoc sacra­
mentum reviviscere queat.13
Per se fictio removetur per ipsam positionem illius dispositionis
quae requisita ac sufficiens erat ut sacramentum esset fructuosum
in ipsa collatione, adeoque vel per statum gratiae vel per attritionem
coniunctam cum bona fide (cf. art. 13, p. 136).
Per accidens tamen, si in ipsa fictione intervenerit peccatum mortale
seu sacrilega susceptio sacramenti (fictio formalis) vel si post sacra­
mentum ficte sed non sacrilege susceptum (fictio materialis) infirmus
commiserit distinctum aliquod peccatum mortale, non sufficit attritio
cum bona fide, sed requiritur status gratiae acquisitus per sacra­
mentum Poenitentiae vel actum perfectae contritionis, quia utrumque
illud peccatum est posterius sacramento Extremae Unctionis et ideo
nequit ad ipsum se extendere virtus huius sacramenti, nec aliunde
ipsa peccata commissa ante Extremam Unctionem possunt tunc seiunctim per reviviscentiam auferri cum unum peccatum mortale nequeat
sine alio remitti.
Valent igitur hic proportione servata, omnia quae diximus in
tractatu De Poenitentia I 240-243 de modo quo removetur ipsa
fictio Baptismi in istius sacramenti reviviscentia.

Sit igitur primus casus: Infirmus suscipit validum sacramentum cum
fictione materiali seu inculpabili (i.e. sine statu gratiae, sine sufficienti
attritione, et sine conscientia huius insufficientiae, puta quia est
sensibus destitutus); subinde, antequam committat aliquod novum
peccatum mortale, ponit actum verae attritionis coniunctum tamen
cum bona fide (iuxta dicta in art. 13. p. 130-132). Tunc sacramentum
reviviscit. Generatim auctores morales simpliciter hic reviviscentiam
asserunt; quidam tamen, ut Lehmkuhl et Prümmer, id admittunt cum
"Svarez, Disp. 41, sect. 1, n 26; S. Alphonsus, n. 707; Lehmkuhl, ed. a. 1902,
n 50; Kekn, op cit. (in p. 259) 377 sq.; Prümmer, n. 43; Aertnys-Damen, n. 550;
Cappello, op. cit. (in p. 253) 225.

quadam dubitatione, dicentes quod in eo casu “videtur sufficere sola
attritio.”
Secundus casus: Idem infirmus, materialiter nempe fictus, antequam
ponat praedictum actum attritionis committit aliquod peccatum
mortale ac subinde ponit actum attritionis, iterum coniunctum cum
bona fide (putans nempe se habere actum perfectae contritionis).
Sacramentum non reviviscit, quia eius virtus non se extendit ad peccata
commissa post eius susceptionem. Si tandem infirmus ponit actum
contritionis vel suscipit absolutionem, tunc Extrema Unctio reviviscit;
in quo casu utraque causa influit, scilicet Extrema Unctio et Poeni­
tentia vel contritio, in proprium cuiusque effectum, ita ut Poenitentia
vel contritio relate ad influxum Extremae Unctionis se habeat ut
removens prohibens, ut dictum est de simili casu reviviscendae
Baptismi in supradicto loco tractatus De Poenitentia, salva tamen illa
differentia quod dum in reviviscentia Baptismi peccata mortalia dimit­
tuntur alia per Baptismum reviviscentem et alia per Poenitentiam,
prout fuerint commissa ante vel post Baptismum, hic in reviviscentia
Extremae Unctionis peccata mortalia dimittuntur omnia per Poeni­
tentiam (vel actum contritionis) quia eorum remissio pertinet pri­
mario ad Poenitentiam nec nisi secundario et ob defectum Poenitentiae
ad Extremam Unctionem.
Tertius casus: Infirmus suscipit validum sacramentum cum fictione
jormali seu cum conscientia defectus dispositionis atque culpabiliter
et sacrilege. In hoc casu valent omnia dicta quoad casum prae­
cedentem, quia, ut probatum est in tractatu De Poenitentia I 257259 ubi de fictione Baptismi, peccatum fictionis, seu fictae suscep­
tionis sacramenti, est natura posterior ipso sacramento nec ideo cadit
sub influxu sacramenti, etiam reviviscentis.

ART. 21. Utrum Etiam In Extrema Unctione Detur Res-EtSacramentum, Consistens In Quadam Interiori Animi Unctione Seu
Alleviatione {Suppi., q. 30, a. 3, praecipue ad 3; In 4 Sent., dist. 1. q. 1.
a.4,q. 1).

STATUS QUAESTIONIS
Quaestionem de re-et-sacramento, seu de aliquo effectu medio inter
sacramentum (sacramentum tantum) et gratiam (rem tantum), quam
generaliter ac fuse agitavimus in tractatu De sacr. in genere (art. 20),
iuverit hic breviter resumere, eo quod tertium illud elementum diffi­
cilius videatur a quibusdam theologis admitti et cum maiori difficul­
tate ac varietate ab aliis concipiatur in hoc sacramento quam in

ceteris. Duplex in titulo articuli involvitur quaestio, altera de
existentia, altera de essentia.

PARS NEGATIVA et PARS AFFIRMATIVA
PRIMAM QUAESTIONEM quod attinet, scilicet de ipsa exis­
tentia, contra communem sententiam affirmativam, quidam negant
vel dubitant in Extrema Unctione inveniri aliquod rem-et-sacramentum, sicut in ceteris sacramentis.
Ita Schismatici Orientales, de quibus in art. praec. (p. 251),
videntur simpliciter illud ignorare. Praeterea Suarez testatur: “Res
ac sacramentum simul . . . difficile videtur inveniri in hoc sacra­
mento; et ideo multi in illo explicando solliciti non sunt, nec putant
inconveniens, si non inveniatur, quia illa partitio [sacramentum
tantum, res-et-sacramentum, res tantum] nec in generali ratione
sacramenti intrinsece fundata est, nec alia necessaria ratione, aut
auctoritate constat.”14 Imo in istorum sententiam ipse Suarez satis
inclinat, ut constat praecipue ex suo tractatu De Poenitentia ubi, etsi
conetur explicare quid sit res-et-sacramentum Poenitentiae, ut morem
gerat communi sententiae theologorum, tamen signanter ait: “Posset
. . . aliquis difficultate superatus negare inveniri in omnibus sacra­
mentis aliquid, quod sit res et sacramentum simul; quia non est ulla
generalis ratio, quae cogat ad hoc constituendum in omnibus sacra­
mentis. Communis enim ratio sacramenti hoc non postulat, sed
sufficienter salvatur inter signum et signatum, sicut ea quae sunt
ad aliquid, inter relationem et terminum; et signum dicitur sacra­
mentum. signatum autem dicitur res; ergo nihil est propter quod
oporteat illud medium universaliter constituere. Unde neque ex
Conciliis, aut Patribus generalem illam doctrinam habemus.”15 Unus
vel alter modernus videtur explicite negare existentiam rei-et-sacramenti in Extrema Unctione; ita Verhamme scribens: “Quaedam
sacramenta nata sunt producere effectum infusioni gratiae praevium
et huius exigitivum, qui aliquando dicitur res et sacramentum [Citat
Bapt., Confirm., Ord. et Euch.]. . . Cum extrema unctio istiusmodi
effectum non producat, agitur de solo effectu gratiae et de iis quae
ex gratia consequuntur; hic effectus saepe dicitur res tantum.”16
His, ut patet, nequaquam accensendi sunt illi qui, ut Salmanticenses
et Zubizarreta, negant reviviscentiam hujus sacramenti, nam ratio
quare hi negent reviviscentiam non est quia in Extrema Unctione non
uOp. cit. (supra, in p. 200), s. 4, n. 7, p. 848.
’* Ibid., disp. 18, s. S, n. 2, p. 395. Vide nostrum tractatum De Poenitentia II 131 sq.
’“‘De reviviscentia Extremae Unctionis,” Collationes Brugenscs 46 (1950) 457.

producitur res-et-sacramentum, sed quia hoc non permanet post
transactum sacramentum, ut diximus et nos quoad Eucharistiam,

SECUNDAM QUAESTIONEM quod attinet, scilicet de essentia
rei-et-sacramenti, variae a theologis proponuntur explicationes, quae
ad sequentes sex sententias reduci possunt:

PRIMA SENTENTIA rem-et-sacramentum extenuat ad aliquid
morale vel intentionale, seu ad aliquam moralem exigentiam gratiae
relictam ex hoc ipso quod est positum validum sacramentum, vel ad
aliquem iuridicum titulum ad gratiam, resultantem ex consignatione
infirmi in manus misericordiae divinae.
Hoc connaturaliter dicunt fautores sententiae de causalitate morali
(ut Pesch) et de causalitate intentionali sacramentorum (ut Billot),
quibus tamen accedunt etiam quidam fautores ipsius causalitatis physi­
cae (ut Zubizarreta et Merkelbach); ceterum, in hanc explicationem
non parum influxum habuisse videtur Billot, ex quo ceteri desumunt
praedictam consignationem infirmi in manus divinae misericordiae
vel praedictum titulum iuridicum ad gratiam. Inter alios citari possunt:
Pesch, Billot, Kern, Van Noort-Verhaar, Lercher, Spdcil, Cappello,
Merkelbach, Zubizarreta (ex parte), Abdrzuza (aliquatenus ambigue).
Lercher-Umberg, Sold (inclinat).
PESCH: “In extrema unctione [ res-et-sacr. est] ius quoddam alleviationis et
erectionis animi et sanitatis corporis,” “Reviviscentia ... in eo consistit, quod
sacramentum gratiam, quam hic et nunc non potest producere propter obicem in
suscipiente, postea producit obice remoto. Licet enim sacramentum ipsum postea
physice non jam exsistat, permanet tamen moralis exigentia, quae ex ritu valide
applicato in hominem derivatur, ct sic manet titulus quidam iuris ad gratiam
recipiendam, cum primum obex removetur. Haec res nullam difficultatem habet
in ea sententia, quae tribuit sacramentis causalitatem moralem.”17

BILLOT: “In Extrema Unctione res et sacramentum est resignatio sive repositio
aegroti in manus misericordiae Dei in ordine ad recipiendum, nisi obex obstiterit,
alleviationis gratiam. . . In Extrema Unctione titulus ad gratiam ratione infirmitatis
corporalis inducitur, cum infirmus qua talis subjectum exsistat hujus sacramenti.
Tandiu ergo manet, quamdiu eadem manet infirmitas, sed non protrahitur ultra. ’1'
KERN: “Billot, qui cum studio revocavit doctrinam antiquorum scholasticorum
de ‘re et sacramento’, in resignatione aegroti in manus misericordiae Dei in ordine
ad recipiendum imploratum levamen atque indulgentiam delictorum, rem et
sacramentum Extremae Unctionis constituit, quod omnino concedendum esse videtur,
dummodo addatur, ex dicta resignatione in subiecto oriri titulum, qui per se exigat
‘rem tantum’. Ille autem effectus, qui est res et sacramentum, semper producitur,
cum ritus gratiae efficax valide recipitur. . .
"Valida administratio ritus sacramentalis semper aliquid in subiecto causât; secus
non esset in universum differentia inter sacramentum valide et invalide collatum.
Jam vero id, quod s. Unctio ficto ministrata causât, nequit esse nisi titulus ad
” De sacramentis, pars 2, n. 202 et 314, Praelectiones dogmaticae (ed. 4 et 5, Friburgi
Brisgoviac) VII 81 ct 127.
"De Ecclesiae sacramentis II (ed. 7, Romae 1930) 260 sq.

gratiam sanctificantem cum iure ad alios fructus doni divini. Si Baptismus, Con­
firmatio, Ordo cum obice culpae letalis recipiuntur, efficiunt consecrationem
singulis propriam, characterem indelebilem et titulum per se exigentem infusionem
gratiae cum iure ad subsidia supernaturalia. quae requiruntur ad obligationes im­
positas rite explendas. Si quis init Matrimonium cum obice eodem, causatur
sacrum vinculum conjugale pariter cum titulo, qui per se postulat infusionem
gratiae cum iure ad auxilia divina, quae necessaria sunt ad onera conjugalia recte
ferenda. S. Unctio nec specialem consecrationem tribuit nec characterem imprimit
nec quidquam aliud ante gratiam ipsam in subiecto etiam digne praeparato pro­
ducit nisi titulum ad gratiam et auxilia statui aegroti proportionata. Ergo in eo, qui
cum obice s. oleo valide inungitur, inducitur titulus ad justificationem et subsidia
divina per decursum morbi necessaria.”10
li-LV NOORT-VERH AAR supra cit. in p. 255.

SPACIL, confundens in unam varias theologorum opiniones de re-ct-sacraniento
et assumens hanc explicationem ut accuratiorem determinationem sententiae anti­
quorum, scribit: “[S. Thomas] rem et sacramentum dicit esse ‘quandam internam
devotionem, quae est spiritualis unctio’. Similiter loquuntur Hugo a S. Victore
(‘interna unctio’), s. Bonaventura (‘excitatio devotionis in anima, quae est quaedam
spiritualis unctio’), Gonet (‘hilaritas animi spiritualis’), Vasquez (‘specialis devotio,
alleviatio, confortatio’), Dion. Cartusianus et alii. Sed sic videretur ‘res et sacra­
mentum’ in aliquibus actibus hominis infirmi consistere, qui potius iam gratiam
infusam consequuntur ab eaque proveniunt, cum tamen res et sacramentum
gratiam praecedat et in subiecto quocumque sacramentum valide recipiente, etiam
si cum obice recipiat vel sensibus destituatur, producatur.
‘ Res forsitan ita explicabitur, si cum Capreolo assumimus theologos illos non de
actuali, sed de habituali devotione locutos esse, et ‘devotionem' illam potius passive
(de ‘consecratione’ infirmi) quam active sumendam esse. Et sic iam clarius ‘rem et
sacramentum’ definiunt ipse Capreolus (‘ornatus, dispositio, delibutio’ ad gratiam
et gloriam) et Paludanus (‘ornatus disponens ad augmentum gratiae et fervorem
caritatis, ut sit homo fortis contra tentationes in periculo mortis’) ; et adhuc
accuratius recentes aliqui ut ‘ius quoddam alleviationis et erectionis animi et
sanitatis corporalis’ (Pesch) vel resignat io infirmi in manus Dei in ordine ad
recipiendum levamen (Billot). Quotienscumque igitur sacramentum hoc valide
impertitur, semper hoc modo graviter infirmus ab Ecclesia per signa externa
unctionis et orationis in manus divinae misericordiae resignatur et semper ius
obtinet ad gratiam sanctificantem auxiliaque ex ea promanantia et fini huius
sacramenti propria accipienda, dummodo obex non obstet.”20

MERKELBACH similiter in eundem sensum interpretatur ipsam sententiam
S. Thomae, scribens: “Sicut in ceteris sacramentis distingui possunt in Extrema
Unctione: 1° Sacramentum tantum ... 2° Res ... 3° Res et sacramentum quod
significatur a signo externo et simul significat gratiam, et hoc est, ait S. Thomas,
quaedam interior devotio, quae est spiritualis unctio q. 30, a. 3, ad 3. Quae verba
non intelligenda videntur de actu devotionis qui ab infirmo elicitur, sed de passiva
devotione qua infirmus a ministro devovetur benignitati Dei, seu de consignatione
qua reponitur in manus misericordiae divinae. Alii tamen intelligunt de ipsa
alleviatione seu confortatione, sed haec videtur esse mera res quae nihil ulterius
significat; alii tenent pro confortatione corporis, sed id adhuc minus verum est,
quia iste effectus non est nisi secundarius ac proinde a principali derivatus.”21
ZUBIZARRETA iuri ad alleviationem copulat etiam sanitatem corporalem in
'v De sacramento Extremae Unctionis (Ratisbonac 1907) 181, in nota, 375.
Doctrina theologiae Orientis separati de Sacra Infirmorum Unctione (“Orientalia
Christiana," n. 74, Romae 1931) 236 sq.
“Summa theologiae moralis (ed. 3, Brugis 1939) III 676.

ratione rei-et-sacramenti, scribens: “In extrema unctione |rcs et sacramentum) sunt
jus alleviationis et sanitas corporis, quae significantur per signum externum hujus
sacramenti, et significant gratiam sanantem.”22

ABARZUZA loquitur de quodam ornatu, in anima impresso, qui identificatur
cum commendatione infirmi in manu Dei: “Reviviscunt Extrema Unctio et
Matrimonium, quia in his sacramentis adest ornatus quidam, qui est res et
sacramentum, et ideo durante eodem mortis periculo, vel vivente conjuge, dari
potest reviviscentia; in Matrimonio ornatus ille est vinculum conjugale; in Ex­
trema Unctione, commendatio infirmi in manibus Dei.”2’

SECUNDA SENTENTIA rem-et-sacramentum alia via extenuat,
illud divertendo ad ipsum effectum sanitatis corporalis.
Ipsa nempe sanitas corporalis, vel quomodolibet aliquis saltem
effectus in linea sanitatis corporalis, est res-et-sacramentum. nam sig­
nificatur et confertur per sacramentum et insimul significat interiorem
sanitatem spiritualem. Nec refert, inquiunt, quod hic effectus non
semper conferatur, nam sufficit ut sacramentum ex se possit illum
conferre, si expediat, et aliunde nec illa mentis devotio vel alacritas,
quam S. Thomas aliique assignant pro re-et-sacramento, semper
causatur, ut patet in homine sensibus destituto.
Hanc sententiam quam Suarez et Lugo tribuunt aliquibus doctoribus'1 et Suarez in uno loco simpliciter profert ac si esset communis
nec ullatenus reprobat, resuscitavit inter modernos De la Taille,
eique partialiter adhaeserunt Ilugon (cf. infra, p. 270) et Zubizarreta
(nuper cit.).
SUAREZ: “Theologi communiter in omnibus sacramentis admittunt aliquid,
quod sit res et sacramentum simul; quod in sacramento Eucharistiae facile de­
clarant, ut dictum est; in tribus quae characterem imprimunt, character dicitur
esse res et sacramentum; in matrimonio vero, vinculum ipsum; in extrema unctione
corporis sanitas. Ne igitur sacramentum hoc (Poenitentia) extra regulam consti­
tuant, in illo etiam aliquid hujusmodi invenire conantur. . . Non est ergo nobis ab
eorum sententia recedendum, ne difficultatem effugere videamur.’’25
“Res ac sacramentum simul . . . difficile videtur inveniri in hoc sacramento;
et ideo multi in illo explicando solliciti non sunt, nec putant inconveniens, si non
inveniatur, quia illa partitio nec in generali ratione sacramenti intrinsece fundata
est, nec alia necessaria ratione, aut auctoritate constat. Ut autem servetur proportio
ad alia sacramenta (omissa opinione de ornatu, quae improbabilis semper mihi
visa est) aliqui censent ipsam corporis sanitatem esse rem sacramenti, quatenus
a Theologia doginatico-scholastica (ed. 3, Bilbao 1939) IV 59.
Manuale theologiae dogmaticae III (Apud Padre Las Casas [Chile] 1947) 30.
Nullum tamen nomen citant. Fortasse Suarez, quem iere exscribit Lugo (De sacr.
in genere, disp. 2, sect. 8, n. 146), interpretatur tanquam de rcali sententia sequentia
verba Dominici Soto, qui etiam dici solet referre praedictam opinionem: “Res autem
et sacramentum posset quis opinari esse sanitatem corporalem, quae et per extremam
unctionem significatur, et significat sanitatem animae: tamen quia ros sacramenti debet
esse certa et intus latens, quorum neutrum eidem sanitati convenit, congruentius ait
S. Tho. rem et sacramentum esse devotionem internam, et mentis hilaritatem, qui est
effectus extremae unctionis, et signum remissionis peccatorum quoad reliquias” (op. cit.
[supra, in p. 196] 1067).
Op. cit. (supra, in p. 200), disp. 18, s. 5, n. 3, p. 396.

266

DE CAUSIS EXTRINSECIS EXTREMAE UNCTIONIS

ab illo fit. et sacramentum aliquo modo, quia sanitatem animae significat. Nec
putant inconveniens non esse infallibilem effectum, quia satis est, quod sacramentum
ex se possit illum conferre, si expediat. Alii, ipsam mentis hilaritatem et con­
fortationem. majoremque sustinentiam laborum, dicunt rem sacramenti, quatenus
ab illo manat, esseque signum interioris animae sanitatis, et ut sic esse aliquo modo
sacramentum. Et haec est D. Thomae sententia, et communior.”20

DE LA TAILLE: “In Extrema Unctione, res et sacramentum est alleviatio
morbi corporalis; quae sicut inter effectus sacramentales numeratur primo loco a
sancto Jacobo (Jac., 5. 15), sic etiam per prius designatur ritu unctionis medicinalis:
et ipsa rursus est symbolum demonstrativum ac efficax sanationis spiritualis, qua
delentur in anima reliquiae peccati, seu animi morbi ex peccato contracti, et.
dimisso etiam peccato, remanentes. Eo enim magis alleviatio illa est signum hujus
sanationis, quod et ipsa morbi corporalis afflictio poenalitas est peccati quam
tulit Christus super lignum, ut livore suo nos sanaret. Quo pacto fit. ut sit etiam
alleviatio illa corporalis per prius commemorativa mortis Christi.”27

TERTIA SENTENTIA ita exaggerat physicam realitatem rei-etsacramenti Extremae Unctionis (necnon Matrimonii) ut illud reponat
in aliqua entitate de genere characteris seu in quodam “quasi-charactere."
Ratio est quia absque aliqua huiusmodi characteristica realitate
nequit, inquiunt, explicari relativa initerabilitas Extremae Unctionis
(necnon Matrimonii). Ita pauci moderni, nominatim Schweiz, Oswald,
Berlage et Farine, quos impugnavimus in tractatu De sacr. in genere
(art. 16).
QUARTA SENTENTIA plurium antiquorum reponit rem-et-sacramentum huius sacramenti (sicut et ceterorum ) in quodam animi ornatu
vel, si placet, in quadam animi hilaritate et alleviatione, intellecta non
pro actu sed pro habitu seu dispositione, quam dicunt ornatum, dispo­
nentem ad effectum gratiae abstergentis reliquias peccati.
Hanc sententiam tenuerunt antiqui fautores causalitatis physicae
dispositivae de qua locuti sumus in tractatu De sacr. in genere 164 sq.,
321 sq., ubi pariter assignavimus rationem ortus huius generalis doc­
trinae de ornatu. Ita Pseudo-Halen sis (cit. ibid. 165), S. Thomas
(mox citandus), Paludanus et Capreolus (supra cit. in art. 11, p.
68; hi tamen duo doctores rem-et-sacramentum identificant cum
ipsa gratia sacramentali, seu specifico effectu sacramenti, quatenus se
habet ut dispositio et exigentia gratiae communis sanctificativae et
remissivae), Ferrariensis (In C. Gent. 4. 57. cit. in tract. De sacr. in
gen. 165).
Sit breve verbum de sententia S. Thomae:
In 4 Sent., dist. 1, </. 1, a. 4. q. 1, agens de causalitate sacramentorum generice
statuit “Ex sacramentis duo consequuntur in anima. Unum quod est sacramentum
et res, sicut character, vel aliquis ornatus animae in sacramentis in quibus non
imprimitur character, aliud quod est res tantum, sicut gratia. Respectu ergo primi
Ibid., disp. 41, s 4, n. 7, p. S48.
'Mysterium Fidei (ed. 3, Parisiis 1931) 581, in nota.

effectus sunt sacramenta causae aliquo modo efficientes; sed respectu secundi sunt
causae disponentes tali dispositione quae est necessitas, nisi sit impedimentum ex
parte recipientis.”
Ibid., dist. 23, q. 1. a. 2, q. 3, ob. 3 et ad 3. i.e. Suppi., q. 30, a. 3, ob. 3 et ad 3,
agens de effectu Extremae Unctionis et quaerens an imprimat characterem, sibi
obicit: “In omni sacramento est aliquid quod est res tantum, et aliquid quod est
sacramentum tantum, et aliquid quod est res et sacramentum. Sed non potest
aliquid assignari in hoc sacramento quod sit res et sacramentum nisi character.
Ergo in hoc sacramento imprimitur character.” Respondet autem breviter: “Di­
cendum quod in hoc sacramento res et sacramentum non est character, sed
quaedam interior devotio, quae est spiritualis unctio."
Ibid., dist. 23, q. 1. a. 4. q. 2, i.e. Suppi., q. 29, a. 8, agens de necessitate formae
deprecativae in Extrema Unctione, hanc affert rationem: "Hoc sacramentum non
habet aliquem effectum qui semper ex operatione ministri consequatur, omnibus
quae sunt de essentia sacramenti rite peractis; sicut character in baptismo et
confirmatione; et transubstantiatio in Eucharistia; et remissio peccati in poeni­
tentia, existente contritione, quae est de essentia sacramenti poenitentiae, non
autem de essentia huius sacramenti. Et ideo in hoc sacramento non potest esse
forma indicativi modi, sicut in praedictis sacramentis.”

hi primo textu S. Doctor pro re-et-sacramento Extremae Unctionis, sicut cetero­
rum sacramentorum, assignat aliquem ornatum. In secundo textu, loquens directe
ac seiunctim de re-et-sacramento ipsius Extremae Unctionis, ait ipsum esse in­
teriorem devotionem seu spiritualem unctionem; hic non amplius, saltem explicite,
loquitur de ornatu, seu non dicit hanc unctionem consistere in quodam ornatu,
forte quia iam hoc dixerat in priori textu qui est de re-et-sacramento in genere,
vel forte quia iam mens S. Doctoris inceperat evolvere ex doctrina de causalitate
dispositiva per ornatum in doctrinam de causalitate perfectiva ipsius gratiae, quam
postea clare statuit in Summa Theologica (quod quidem improbabile non est, nam
mens S. Doctoris nonnisi pedetemptim potuit connaturaliter evolvi); idem cetero­
quin discrimen observatur in quaestione de re-et-sacramento Poenitentiae, ut
notavimus in tractatu De Poenitentia II 137. In tertio textu aliqua difficultas
habetur; nam videtur S. Doctor implicite negare existentiam rei-et-sacramenti in
Extrema Unctione, quam tamen explicite admittit in textu praecedenti eiusdem
distinctionis et eiusdem quaestionis; at quomodo haec difficultas solvenda sit.
sufficienter dictum est in art. 7 (tom. 1, p. 547-550).

QUINTA SENTENTIA, quam recenter proposuit Marin Sola ac
secuti sunt Haynal, Mackcnna, Diekamp, Michel, Ami dit Clergé,
Fr. Connell, Da [lara (relati in tractatu De sacr. in genere 211, ubi
hanc sententiam fuse exposuimus) docet rem-et-sacramentum Extre­
mae Unctionis esse quandam physicam ac temporaneam modificatio­
nem characteris baptism alis.
Per quodlibet scilicet sacramentum, subsequens Baptismum, pro­
ducitur, tanquam res-et-sacramentum, quaedam physica modificatio
ipsius rei-et-sacramenti Baptismi seu characteris baptismalis, quae,
iuxta naturam cuiusque sacramenti, est vel perpetua et indelebilis (in
Confirmatione et Ordine), vel temporanea ac delebilis (in Extrema
Unctione et Matrimonio), vel pure transiens cum ipso sacramento (in
Eucharistia et Poenitentia).
DIEKAMP: “Similiter |ac in Bapt., Confirm, et Ordine | explicatur quomodo
extrema unctio et matrimonium reviviscant. Homo Christianus utpote charactere

insignitus potentiam passivam possidet alia sacramenta recipiendi. Sed quaevis
potentia passiva physice mutatur, cum actum suum recipit et quidem vel pro
semper vel pro aliquo temporis spatio vel transeunter tantum. Ergo character
baptismalis qualibet sacramenti valida susceptione physice mutatur. Quae physica
mutatio, quamdiu manet, potest esse instrumentum divinae Bonitatis et Omnipo­
tentiae pro reviviscentia sacramenti valide sed infructuose suscepti physice
causanda. In sacramento extremae unctionis physica characteris baptismalis mutatio
tamdiu manet, quamdiu periculum mortis durat, in sacramento matrimonii usquedum matrimonium per mortem solvatur, ita ut ista sacramenta non possint iterari
nisi isto tempore peracto; ergo durante tempore assignato et quidem tunc tantum
reviviscere possunt. In sacramento Eucharistiae et poenitentiae mutatio physica
characteris durat tantum tempore ipsius receptionis. Ergo in istis sacramentis
deest causa physica reviviscendae; atque non nccesse est, ut iterentur, quia semper
valide et digne recipi possunt.”28

SEXTA SENTENTIA, elocet rem-et-sacramentum Extremae Unc­
tionis esse spiritualem quondam unctionem (seu devotionem, hilarita­
tem, alleviationem, confortationem). Haec sententia, in tali generali
expressione, fuit et est communior apud theologos, praecipue post­
quam praedicta antiquorum opinio de impressione alicujus ornatus
animi in sacramentis non characteristicis, valide impugnata a Cajetano~' et Suarcsio, ab omnibus derelicta est.30 Attamen, cum plures
theologi hanc ipsam spiritualem unctionem subinde determinent ad
aliquem titulum iuridicum faut commendationem in manu Dei), vel
ad aliquem ornatum, vel ad aliquid fluctuans ac vix definitum, iuxta
dicta in praecedentibus opinionibus, ut haec sententia intelligatur
determinate et distincte ab omni alia, sequenti modo ea generalis
expressio glossanda est: Res-et-sacramentum Extremae Unctionis est
proprie et formaliter quaedam spiritualis devotio vel unctio, vel alleviatio, distincta ab ipsa alleviatione quae, una cum sanatione reli­
quiarum peccati, est ipse ultimus effectus sacramenti, producta per
validum sacramentum, tanquam dispositio ad praedictum ultimum
effectum quo sacramentum dicitur fructuosum ac formatum.
In hoc sensu videntur eam intelligere et cum maiori vel minori
firmitate amplecti Albertus M., Bonaventura, S. Thomas (si tamen
sententia S. Doctoris iunioris expurgetur a supradicta determinatione
ornatus, a qua non improbabiliter ipse abstrahit in Suppi., q. 30, a. 3,
ad 3, ut dictum est supra, p. 267), Solo (supra cit., p. 265), Suarez
'' Theologiae dogmatical manuale IV (Iuxta ed. 9 versionem latinam secundam curavit
A. Hoffmann, Parisiis 1946) 70 sq.
* Cit. in tractatu De Poenitentia II 148 sq.
"Ipsa expressio "spiritualis unctio" (quae est S. Thomae ct Bonavcnturac), vel
aequivalens, adhibetur apud anteriores etiam theologos sacc. 12, ut auctorem Summae
Sententiarum (“interior unctio”). Bandinum ("foccunditas interior") ct Lombardum
("unctio interior”; qui a duobus illis directe dependet), sed tantum ad designandum
modo generali effectum sacramenti (seu, ut aiunt, "rem sacramenti”), nec nisi posterius,
facta in tali effectu distinctione inter "rem tantum” ct "rem ct sacramentum,” adhibita
est ad designandum tantum hunc secundum effectum ut distinctum a priori, seu a gratia
sacramcntali quae retinuit denominationem “rei tantum.”

et Lugo (supra relati, p. 265 sq., ubi tamen diximus Suaresium. quem
fere exscribit Lugo nullatenus reprobare alteram sententiam de re-etsacramento consistente in ipsa sanitate corporali), Henriquez, Gonct;
et inter modernos Lépicicr, Hugon (fluctuanter quidem loquens),
Larnicol, Piolanti.
ALBERTUS M., sibi obicit: “In aliis sacramentis quoddam est sacramentum
tantum, quoddam est sacramentum et res, et quoddam est res tantum: in isto
autem non oportet esse aliquid quod sit res et sacramentum: ergo videtur quod
falsum dicat [Magister scribens: Sicut in aliis sacramentis, ita et in isto, aliud
est sacramentum, aliud res sacramenti].’’ Respondet autem “Dicendum ad hoc
quod non imprimit characterem. Et tamen bene concedendum puto, quod tria sunt
in eo sicut in quolibet alio sacramento [i.e. sacr. tantum, res-et-sacr. res tantum J:
sed non est necessarium, quod medium quod est res et signum sit character. Puto
autem, quod medium est dispositio quaedam spiritualis inducens gratiam purgan­
tem reliquias peccatorum."31

BON AVENTURA: “Patet quid sit in hoc sacramento res tantum, quid signum
et quid res et signum [i.e. res-et-sacramentum]. Signum tantum est unctio exterior,
res tantum est venialis curatio | i.e. gratia remissiva peccatorum venialium], res
et signum ipsa in anima devotionis excitatio, quae non est aliud quam quaedam
spiritualis unctio."32 Notetur aliquod discrimen inter haec Bonaventurae verba et
supradictum incisum S. Thomae (p. 267): “Quaedam interior devotio, quae est
spiritualis unctio’’; illa enim magis sonant actualem aliquam devotionem (“ex­
citatio devotionis’’), haec vero magis habitualem devotionem; discrimen hoc
augetur ex eo quod in prima distinctione eiusdem Commentarii S. Thomas ad­
mittit ornatum animi ut rem omnis sacramenti non characteristici, Bonaventura
vero, exposita aliorum sententia de ornatu, eam potius reicit.33
GONET: “Sicut in aliis Sacramentis tria distingui debent, unum quod est res
tantum, alterum quod est Sacramentum tantum, et aliud quod est res et Sacra­
mentum simul, ita et in isto. Unde in hoc sacramento res tantum est gratia:
Sacramentum tantum, est ipsa externa unctio, seu potius compositum ex unctionibus
et verbis; res et Sacramentum simul est spiritualis animi hilaritas; nam haec et
significatur ab externo symbolo, et simul significat ulteriorem animi sanctitatem,
ad quam causandam haec spiritualis animi hilaritas ordinatur. Unde D. Thomas
hic quaest. 30. art. 3. ad 3. Tn hoc Sacramento (inquit ) res et Sacramentum non
est character, sed quaedam interior devotio, quae est spiritualis unctio.’ Nec
obstat quod etiam Eucharistia causet devotionem et hilaritatem in anima; nam
Eucharistia, cum habeat rationem convivii, eam causât per modum refectionis et
inebriationis spiritualis; hoc vero Sacramentum, cum ad modum medicinae spiri­
tualis institutum sit. eam causât per modum unctionis spiritualis, potentias animae
laetificantis ac roborantis contra Daemonis tentationes, et languorem spiritualem
ex peccatis praecedentibus, et praesentia morbi causatum, ut supra declaravimus.’’31
Hic auctor accipit spiritualem animi hilaritatem in sensu actuali, ut patet ex
comparatione cum hilaritate et devotione causata per Eucharistiam. Paulo ante38
ipse pro specifico effectu Extremae Unctionis assignat gratiam cum iure ad auxilia
confortantia et roborantia contra languorem spiritualem ct daemonis tentationes;
4 Sent., dist. 23, a. 19, Opera omnia XXX (ed. S. C. A. Borgnct, Parisiis: Vives
1894) 26.
"In 4 Sent., dist. 23, a. 1, Opera theologica selecta, IV: Liber IV. Sententiarum
(editio minor, Ad Claras Aquas 1949) 579.
aCf. In 4 Sent., dist. 1, pars 1, a. un., q. 4, respondeo, ibid. 14.
"De sacramento Extremae Unctionis, disp. 2, a. un., §3, n. 24, Clypeus theologiae
thomisticae VI (Parisiis: Vivès 1S76) 711.
8 Ibid., §1, Dico tertio, p. 707 sq.

unde nisi velit sibimetipsi contradicere aut identificare rem-et-sacramentum cum
ipsa re sacramenti, dicendum est ipsum distinguere veluti duplicem devotionem et
hilaritatem, aliam praecedentem, quae sit res-et-sacramentum, et aliam subsequentem ex parte gratiae sacramentalis, quae sit res sacramenti.

LEPICIER: “Res et sacramentum ... in sacramentis characterem imprimen­
tibus est ipsemet character, in extrema autem unctione, est quaedam interior
devotio, quae est spiritualis unctio [Suppi., q. 30, a. 3, ad 3J, qua infirmus dis­
ponitur ad effectum gratiae principaliter intentum, in quo res sacramenti consistit.”36
HUGON, valde lluctuanter loquens, in tractatu de Extrema Unctione scribit:
"Sacramentum tantum est exterior unctio ... ; res tantum est gratia confort­
ans . . ; res autem et sacramentum est spiritualis unctio, nempe devotio, alleviatio,
confortatio, quae per ritum significatur et ulteriorem effectum significat." In
tractatu vero de sacramentis in genere simul acceptat duas vel tres opiniones,
scribens: “In Extrema Unctione (res-et-sacramentum] non est tantum jus
alleviationis, sed dici etiam potest sanitas corporalis: haec per ritum significatur, et,
si ad salutem expedit, producitur, et iterum est signum sanitatis spiritualis seu
confortationis et alleviationis a peccatis; vel etiam spiritualis unctio dici potest
res et sacramentum.”37

LARNICOL: "Res et sacramentum dicitur vel 1) alleviatio corporis (quae ideo
semper in quodam gradu obtinetur vi sacramenti); vel 2) confortatio mentis
(at est potius res); vel 3) resignatio seu depositio aegrotantis in manus miseri­
cordiae Dei in ordine ad accipiendum, nisi sit obex, gratiam alleviationis; vel
tandem 4) interna aegrotantis dispositio prout vi sacramenti elevata et facta
titulus ad gratiam alleviationis: Analogia ergo habetur cum sacramento poeniten­
tiae, in quo pariter res et sacramentum est interna dispositio subjecti prout elevata
et facta titulus ad gratiam, sed ad gratiam reconciliationis. Dispositio interna
subjecti vel non est de se exigitiva gratiae, vel tantum est exigitiva ex opere
operantis; nunc vi sacramenti fit exigitiva gratiae sacramentalis ex opere operato.’'1"
Ex contextu patet auctorem praeferre ultimam explicationem, in qua libenter
immoratur. Haec explicatio satis apta et ingeniosa, in qua ipsa iam existens
infirmi dispositio elevatur ad rationem rei-et-sacramenti, sicut contritio in sacra­
mento Poenitentiae, non parum tamen differre videtur a communi aliorum explica­
tione, qui videntur loqui de aliqua devotione vel hilaritate ab ipso sacramento
causata.
PIOLANT1 : "In extrema unctione [res-et-sacramentum] est quaedam spiritualis
unctio, quae ritu exteriori significatur et efficitur, quaeque una cum sacramento
significat et ordinatur ad sublimiorem gratiae unctionem efficiendam.”39

CONCLUSIO
Conclusio 1. Etiam in Extrema Unctione datur res-et-sacramentum.

Probatur ex generalibus rationibus iam adductis in tractatu De sacr.
in genere 327 329. scilicet sive ex reviviscentia sacramenti, quae nequit
convenienter nec proprie explicari nisi sacramentum habeat aliquem
De sacramento Extremae Unctionis et de sacramento Ordinis (Romae 1928) 73.
Tractatus dogmatici, 111 Dr sacramnilis in communi et in speciali ac de novissimis
(ed. 14, Parisiis 1948) 657 ct 91.
*' Compendium theologicum IV (Romae 1939) 346 sq.
D< sacramentis (“Collectio theologica romana,” VI, cd. 3, Torino 119511) 83.

effectum praevium ad gratiam, qui semper producatur etiam a sacra­
mento valido et informi, quique sit ratio quare sacramentum iam
transactum dicatur adhuc virtualiter manere ac, remoto obice fictionis,
possit iterum influere in frustratum effectum gratiae; sive ex relativa
iiiiterabilitate Extremae Unctionis, etiam infructuose susceptae, quae
plene saltem non explicatur nisi ex temporanea permanentia alicuius
effectus sacramenti validi, quemadmodum absoluta initerabilitas Bap­
tismi explicatur ex perpetua permanentia et indelebilitate characteris,
seu effectus inseparabilis a valido sacramento.
Ratio autem deducta ex ipsa sacramenti efficacitate, vel ex ipsa
existentia sacramenti validi et informis (in qua solent insistere
moderni, ut Kern, Spâcil et Lercher), quia nempe, si non daretur reset-sacramentum, nihil differret sacramentum validum et informe a
sacramento invalido, non convincit nec concludit. Nam, ut diximus in
eodem tractatu De sacr. in genere 329, haec ratio confundit efficien­
tiam causae cum existentia effectus, dum potest aliqua causa existere
ac influere, quin, ob aliquem obicem, ullus sequatur effectus, et potest
existentia signi sacramentalis salvari ex sua essentiali relatione ad
signatum seu ad gratiam sacramentalem, ut notat Suarez supra relatus
(p. 262).
Confirmatur Conclusio tum ex analogia ceterorum sacramentorum,
in quibus facilius existentia huiusmodi effectus detegitur et a quibus
inconvenienter Extrema Unctio diceretur discrepare in ipsis sacramentalibus suis elementis, tum ex ipso satis unanimi consensu theo­
logorum, qui, non obstante magna difficultate explicandi naturam reiet-sacramenti in Extrema Unctione, eius nihilominus existentiam
retinent eiusque naturam sollicite, utut fluctuanter. explicare conantur,
quamvis ad tollendam omnem difficultatem circa naturam facile esset
negare ipsam eius existentiam (cf. dicta Suaresii, supra, in. p. 262,
265).
Conclusio 2. Res ct sacramentum Extremae Unctionis non est quidam
moralis titulus vel exigentia, nec ipsa sanitas corporalis, nec quidam quasicharacter, nec quidam animi ornatus, sed “quaedam interior devotio, quae
est spiritualis unctio,” seu quoddam habituale saltem animi solatium et
alleviatio.

Probatur excludendo ceteras sententias praeter ultimam et hanc
explicando ac determinando.
1. Res-et-sacramcntum non est mera moralis exigentia gratiae, nec
merus intcntionaUs titulus iuridicus. Nam uterque modus dicendi:
Primo, fundatur in sententia de causalitate morali vel intentionali

sacramentorum, quae refutata est in tractatu Dc sacr. in genere (art.
10); unde inconsequenter se gerunt illi pauci thomistae moderni (ut
Merkelbach et Zubizarreta) qui huic modo dicendi suffragium suum
afferunt. Secundo, fere ad nihil reducit rem-et-sacramentum Extremae
Unctionis; nec videtur quodnam maneat reale ac concretum discrimen
inter hunc dicendi modum et opinionem, impugnatam in Conci, praec.,
quae negat ipsam existentiam rei et sacramenti, docens ipsum nudum
factum validae susceptionis sacramenti esse rationem reviviscendae.
Tertio, facit rem-et-sacramentum Extremae Unctionis singulare quod­
dam ens, seu meram exigentiam aut titulum, omnino diversum a re-etsacramento ceterorum sacramentorum quod consistit in aliqua entitate
physica, etsi praedictae exigentiae vel titulo copulata (i.e. charactere,
Corpore Christi, poenitentia interiori, vinculo coniugali); nec cetero­
quin iuvat invocare aliquem actum commendationis infirmi in manu
Dei, nam talis actus non est aliquid sacramentale, seu a sacramento
productum, nec ideo potest simul cum praedicto titulo constituere
rem-et-sacramentum.

2. Res-et-sacramentum non est sanitas corporalis. Nam res-etsacramentum est effectus tum praevius ad gratiam ad quam disponit,
tum inseparabilis a sacramento valido. Sanitas vero corporalis est
effectus tum posterior gratia, a qua dependet tam physice (quatenus
resultat ex redundantia ipsius gratiae, ut dictum est in art. 18) quam
moraliter (quatenus non datur nisi expediat fini ipsius gratiae), tum
separabilis, imo in pluribus casibus de facto separatus, a valido
sacramento. Unde se habet ex parte rei sacramenti, seu ultimi
effectus gratiae sacramentalis complexive sumptae, nec potest esse
res-et-sacramentum.
Soto (cit. in p. 265) aliam addit rationem, quia nempe res-etsacramentum debet esse aliquid spirituale (“intus latens”); sed haec
ratio non videtur valere, quoniam si sacramentum validum semper et
infallibiliter produceret effectum corporalem ante gratiam, hic facile
concipi posset ut quid sacramentaliter ordinatum ad ultimum effectum
gratiae, adeoque ut res-et-sacramentum, quemadmodum vinculum
coniugale. utut aliquid ordinis naturalis, est verum res-et-sacramentum
Matrimonii, prout causatur per sacramentum elevans contractum
naturalem.
3. Res ct sacramentum non est “quasi-character” vel aliquid de
genere characteris sacramentalis. Nam, ex una parte ad explicandam
reviviscendam sacramenti non est necessarius character, sed quilibet
verus effectus, a sacramento productus et post sacramentum saltem
temporanee permanens, ad id sufficiens est, et ex alia parte collatio

characteris vel alicuius entis de eodem genere non convenit Extremae
Unctioni nec alii cuicumque sacramento praeter Baptismum, Confir­
mationem et Ordinem, ut explicatum est in tractatu De sacr. in genere
(art. 16) et breviter hic traditur a S. Thoma scribente: “Character
non imprimitur nisi in illis sacramentis in quibus homo ad aliquid
sacrum deputatur. Sed hoc sacramentum est solum in remedium, et
non deputatur per ipsum homo ad aliquod sacrum agendum vel susci­
piendum. Et ideo non imprimitur in eo character” (Suppi., q. 30. a. 3;
cf. ad 1, 2, 3).
Contraria vero sententia aliquorum modernorum est aliena saltem
a traditione theologorum, qui inde a mediaevalibus doctoribus inci­
pientibus de charactere disputare, explicite hanc quaestionem posue­
runt: an daretur aliquis character in Extrema Unctione, atque constan­
ter id negaverunt. Etiam illi pauci doctores saec. 12 qui, ut Goffridus
Vindocensis et Ivo Carnotensis, ipsam absolutam initerabilitatem
huius sacramenti, sicut et Baptismi, sustinuerunt (cf. infra, art. 24,
p. 318 sq.), numquam utrumque sacramentum assimilarunt quoad
primum ac indivisibilem eorum effectum aut quidquam dixerunt ex
quo deduci possit per Extremam Unctionem, sicut per Baptismum,
produci aliquem characterem vel quasi-characterem: imo ex ipsa non
existentia characteris, tanquam firmiter nota, alii doctores saec. 13, ut
Guilelmus Altissiodorensis, Albertus M., Bonaventura et S. Thomas,
hanc illorum opinionem refutarunt.
4. Res et sacramentum non est quidam ornatus animi. Nam iste
ornatus, secundum propriam rationem, unice inventus est ad fulcien­
dam antiquorum sententiam de dispositiva causalitate sacramentorum,
qua corruente, et ipse necessario corruit (cf. dicta in tractatu Dc
Poenitentia II 148 sq.). Propterea ipse S. Thomas, derelicta subinde
illa sententia, non amplius sermonem facit de ornatu in Summa Theo­
logica, ut patet ex ipsa quaestione de re-et-sacramento Poenitentiae
ad quam pervenire potuit (cf. tractatum Dc Poenitentia II 137):
ceterum, neque in ipso Commentario super Sententias, cum agit de
re-et-sacramento sive Extremae Unctionis sive etiam Poenitentiae,
S. Doctor ullatenus commemorat ornatum, sed tantum ait rem-etsacramentum esse interiorem poenitentiam (in Poenit.) et interiorem
devotionem seu unctionem (in Extr. Unctione), ita ostendens expli­
cationem rei-et-sacramenti non esse, in eius mente, necessario con­
nexam cum conceptu alicuius ornatus, nisi forte ornatus accipiatur
improprie pro quocumque effectu vel animi dispositione, praevia ad
effectum gratiae sanctificantis.
5. Res-et-sacramentum non est aliqua physica modificatio charae-

teris baptismatis. Nam, ut iam notavimus in tractatu De sacr. in
genere 211, primo non apparet quare res-et-sacramentum Extremae
Unctionis debeat aut possit modificare characterem baptismalem, cum
non sit aliquid eiusdem generis, seu aliquis character vel aliquid
characterizans; secundo, iuxta communem sententiam thomistarum,
quibus adnumerantur ipsi praecipui fautores huius opinionis (ut Marin
Sola, Haynal et Diekamp), res-et-sacramentum Extremae Unctionis
est quaedam animi devotio, vel alleviatio, vel unctio, quod vix concipi
posset quo sensu dici queat de determinatione characteris baptismalis,
de cuius ratione est esse mera potestas recipiendi quae sunt divini
cultus non vero principium aliquod devotionale vel alleviativum vel
unctivum seu exhilarativum.
6. Igitur res-et-sacramentum est (ut retineamus, iuxta communio­
rem usum theologorum, ipsam expressionem S. Thomae) “quaedam
interior devotio, seu spiritualis unctio.”
Difficultas quidem iacet in hac spirituali unctione rite explicanda,
ita ut quadret cum stricta definitione rei-et-sacramenti, a qua quidam
theologi oculos avertunt quaeque exigit aliquem effectum immediate
significatum et indivisibiliter productum per sacramentum, ut vicissim,
una cum sacramento, significet et suo modo inducat ulteriorem ac
finalem effectum gratiae sacramentalis.
Potest igitur haec spiritualis unctio sic explicari ut dicatur esse
interius quoddam animi solatium, ab ipso sacramento exterioris ac
solativae unctionis productum, eo fine ut ulterius significet ac disponat
animam ad suscipiendum spirituale ipsum gratiae sacramentalis sola­
tium et alleviationem, quam in art. 11 diximus esse abstersionem
reliquiae peccati seu sanationem spiritualis debilitatis per peccatum
relictae.40 Cum autem oporteat ut tale solatium sit indivisibilis effectus
validi sacramenti, cumque sacramentum valide necnon fructuose susci­
piatur etiam ab infirmo sensibus destituto, oportet illud intelligere
ut aliquid saltem habituale (nam homo sensibus destitutus actuale
solatium experiri non potest), adeoque ut aliquam solativam disposi­
tionem per sacramentum in animam inductam, quomodolibet tandem
id etiam naturaliter explicetur (puta ut aliqua ordinatio imaginum
inducta in phantasiam, vel ut aliqua dispositio inducens oblivionem
vel supprimens influxum quarundam imaginum terrorem vel angustiam
inducentium, vel etiam ut quaedam dispositio vel regulatio humorum
ipsius corporis quatenus per redundantiam sit apta ad causandum
solatium in ipsa anima). Et in hoc sensu habitualis solatii. seu inte­
rioris cuiusdam dispositionis, recte intelligi et admitti possunt, ex­
purgatis quidem a suis originalibus significationibus, quaedam ex
‘eCf. dicta in tractatu De sacr. in genere 327, 335.

supradictis aliorum theologorum expressionibus, uti de animi devo­
tione, hilaritate et alleviatione, necnon de animi ornatu, a qua tamen
consultius abstinendum.
Ad explicandam praeterea huius sacramenti reviviscendam, saltem
in eodem periculo mortis, oportet admittere permanendam huiusmodi
solatii, actualis vel habitualis, durante saltem eodem mortis periculo,
ut patet ex eo quod res-et-sacramentum sit necessarium requisitum
omnis reviviscentiae.
ART. 22. Utrum Extrema Unctio Metaphysice Definiatur: Sacra­
mentum Spiritualis Curationis; Physice Vero: Unctio Infirmi, Sub
Forma Deprecativae Orationis, Significans Spiritualem Animi
Curationem.
Exponitur.

Rectitudo utriusque definitionis sequitur ex dictis in praecedentibus
articulis de materia, forma et effectu huius sacramenti. Apta autem
definitio est oratio breviter et clare exprimens rei essentiam, ita ut
conveniat omni et soli definito.
In priori ac met a physica definitione, Sacramentum est genus proxi­
mum, seu materia metaphysica; spiritualis vero curatio est differentia
specifica, seu forma metaphysica. Loco quidem verbi curationis (aut
medicationis), posset etiam poni alleviatio, vel sanatio, vel conva­
lescentia; sed alleviatio non satis plene exprimit proprium ac specificum
effectum sacramenti; conceptus vero sanationis videtur aliquatenus
ambiguus, vel nimium significans, cum possit aeque referre effectum
Poenitentiae; vox denique convalescentiae, etsi exprimere possit ple­
num conceptum praedicti effectus non est in traditional! usu (S.
Thomas tamen, in 3 p., q. 65, a. 1, adhibet expressionem: “Restitutio
valetudinis pristinae”). Unde praeferenda videtur vox curationis, etsi
possit convenire etiam effectui Poenitentiae, sed minus apte quam
vox sanationis; ceterum etiam ista sanationis vox apta esset in defi­
nitione Extremae Unctionis atque adhibetur ab ipso S. Thoma, qui
tamen eam accipit pro aequivalenti cum curatione seu medicatione
(“Spiritualis sanatio vel medicatio”) in oppositione ad spiritualem
suscitationem quam tribuit Poenitentiae (cf. Suppi., q. 30, a. 1; 3 p.,
q. 65, a. 1 ; q. 84, a. 1, ad 1 ; C. Gent. 4. 73, cit. in art. 11, p. 66 sq.).
In altera seu physica definitione, unctio infirmi est materia (ubi
vox infirmi videtur necessaria, sive ut explicetur distinctio a sacra­
mento Confirmationis sive ac praecipue quia haec subiecti conditio
influit in validitatem sacramenti); forma vero deprecativae orationis
est ipsa jorma sacramenti (ubi indicatur necessaria eius indoles tum

vocalis tum deprecativa) ; tandem relatio signi ad spiritualem curatio­
nem est ultima forma totius sacramentalis artefacti (efficacitas autem
huius signi, quae in priori definitione involvitur in voce sacramenti, non
est necessario hic explicanda cum involvatur in ipso conceptu cura­
tionis exercite sumptae).
Juverit quasdam ex signantioribus vel communioribus definitionibus theologorum
adicere, in quibus ex dictis facile patet quid sit aptum et quid ineptum aut super­
fluum. Contingit enim apud auctores definitiones tradere quae sunt potius descripti­
ones vel quae inutilia elementa continent aut ipsa essentialia elementa modo inepto
aut diffuso exprimunt, uti non necessariam explicitant mentionem materiae remotae,
determinatam expressionem variarum unctionum in materia proxima, non suffi­
cientem determinationem proprii ac specifici effectus sacramenti et simul non
necessariam mentionem corporalis sanitatis quae est secundarius tantum necnon
conditionatus effectus.

5. THOMAS et BONAVENTURA nullam conficiunt aut referunt peculiarem
definitionem, quae tamen facile colligitur ex primo quem instituunt articulo de
sacramenlalitate ritus unctionis. In suo tamen Breviloquio (c. 11) Bonaventura
hanc generalem descriptionem praemittit: “De Sacramento unctionis extremae
hoc in summa tenendum est. quod ipsa est Sacramentum exeuntium ex hac vita,
praeparans et disponens ad sanitatem perfectam; valet etiam ad delenda venialia,
et ad recuperandam sanitatem praesentem, si infirmo expediat.”
ALBERTUS M., instituens specialem articulum de ipsa definitione, duas affert
definitiones, alteram quam dicit antiquorum et alteram quam ipse conficit ex littera
Magistri Sententiarum: “Dicunt . . . quidam, quod ‘extrema unctio est unctio oleo
sanctificato facta ad alleviationem utriusque infirmitatis, scilicet corporis, et animae.’
Sed videtur quod haec diffinitio non valet: quia si aliquid commune est diffinito
et diffinitioni, residuum quod additur, totum est diffinitio residui: sicut si dicam,
homo albus est homo coloratus disgregativus visus: hoc quod dico, coloratus, etc.,
totum est diffinitio albi. . .
“Responsio. Si quis totum esse extremae unctionis dicere vellet, posset ita diffi­
nire, quod ‘extrema unctio est sacramentum ex unctione per oleum sanctificatum
facta, conferens infirmis remedium contra peccati reliquias, et si expedit, allevia­
tionem ferens corporis infirmitati.’ Et haec diffinitio plane colligitur ex his quae
Magister determinat in Littera. Si quis tamen vellet sustinere prius inductam [defini­
tionem] propter antiquitatem, posset dicere [ad praefatam objectionem] . . . , quod
in definito ponitur unctio extrema pro nomine uno diffiniti: quod quia non habemus,
circumloquimur per duo: et unctio quae ponitur in diffinitione, sonat in actum
vel passionem quae est in suscipiente ipsum sacramentum. Et hoc bene potest
fieri, quod sacramentum diffiniatur per suum actum, sicut baptismus est intinctio in
aqua facta, etc. Et per hoc patet solutio [ad praefatam objectionem], quod non
est idem in diffinitione et definito.”41
Prior definitio videtur melior, sed minus apte quam altera exprimit proprium
sacramenti effectum. In utraque deest mentio formae.

SCOTUS: “Dico quod sacramentum istud est unctio septena hominis infirmi
poenitentis cum oleo sanctificato per Episcopum, facta in determinatis et certis
partibus corporis, ministrata a Sacerdote, simul certa verba cum intentione debita
proferente, significans efficaciter ex institutione divina remissionem vel curationem
spiritualem finalem omnium peccatorum venialium.”··2
nOp. cit. (supra, in p. 269), a. 3. p. 3 sq.
“ Op. cit. (supra, in p. 239 [Opus Parisiensc]) 344. Similis est definitio quam supra in
art 11 (p. 58) retulimus ex Opere Oxonicnsi quamque assumit et explicat Montefortino
in sua Summa theologica (Suppi., q. 29, a. 1), ex Scoti operibus concinnata.

Definitio est nimis diffusa; continet inutilem materiae determinationem et non
necessariam ministri et institutionis mentionem; non satis determinat formam in
sua deprecativa indole; non assignat specificum effectum sed tantum secundarium
(quem tamen Scotus habet pro specifico).
SUAREZ, magis scientifice procedens, tres definitiones affert, scilicet physicam
metaphysicam et mixtam ex utraque, casque iustificare conatur:
“Ex dictis in praecedentibus licet colligere integram definitionem hujus sacra­
menti; quae duobus modis confici potest, sicut de aliis sacramentis diximus, scilicet,
physico modo, seu ex partibus physicis; et sic dicetur sacramentum hoc esse,
unctionem oleo benedicto factam in eis partibus corporis, ubi praecipue quinque
organa sensuum vigent, sub praescripta forma verborum. Quae tota definitio suffi­
cienter patet ex dictis. In qua solum est advertendum, quod, licet in ea pars
materialis ponatur loco generis, quia in rebus artificialibus solet materia de toto
artificiato praedicari, ipsum tamen sacramentum non est proprie unctio, nec pro
illa sola supponit, sed pro toto composito ex unctione et verbis. Unde proprius
compositum ipsum ponetur loco generis, diceturque hoc sacramentum esse quoddam
artificiale ex tali materia et tali forma.
“Aliter potest dari haec definitio metaphysico modo ex genere et differentia,
nimirum, esse sacramentum novae legis, ad confortandum, seu alleviandum in
animo et corpore fidelem graviter aegrotantem, institutum. Cujus definitionis genus
satis constat ex dictis, ubi ostendimus hoc esse unum ex sacramentis novae legis.
Differentia vero sumpta est ex verbis Jacobi 5: ‘Et oratio fidei alleviabit infirmum,
et si in peccatis sit, dimittentur ei’. Posita autem a nobis est illa particula ita in
generali, ut abstrahamus ab opinionibus, quia definitiones esse debent quasi commu­
nes conceptiones; exacta vero illius particulae intelligentia pendet ex his, quae
de effectu hujus sacramenti in sequenti disputatione dicemus. Alii vero utramque
definitionem miscent, dicentes, extremam unctionem, esse sacramentum ex sacra
unctione olei et prece sacerdotis confectum, et ad salutem mentis et corporis
aegrotantis hominis divina institutione ordinatum. Quae tota definitio ex aliis
sufficienter constat; complectitur vero fere omnes effectus et causas hujus
sacramenti.”43
In prima definitione deest mentio infirmi; materia nimis determinatur, forma
vero non satis; deest mentio effectus, qui tamen indicari debet etiam in physica
definitione, cum artefactum sacramentale de facto resultet etiam ex relatione
signi ad effectum producendum. In secunda definitione fit non necessaria mentio sive
institutionis sive secundarii effectus corporalis; principalis vero effectus aliquatenus
ambigue exprimitur per alleviationem animi (in sententia tamen ipsius Suaresii de
effectu consistente in mera ac veluti cxtrinseca alleviatione, satis apte exprimitur).
In tertia definitione, quae melior est, mentio effectus corporalis est supertlua.
GONET: “Ex dictis supra facile colligi potest hujus Sacramenti definitio, sic
enim potest definiri seu describi: Extrema Unctio est ‘Signum sacrum et efficax
gratiae, in unctione infirmorum, sub praescripta verborum forma, ad sanitatem
mentis et corporis a Christo institutum.’”" lidem fere defectus deprehenduntur
ac in Suaresii definitione; praeterea pro signo efficaci gratiae aptius poneretur
vox sacramenti.

BILLUART: “Definiri potest: ‘Sacramentum unctionis infirmorum, ad salutem
animae et corporis factae per sacerdotem, sub certa verborum forma.’ ”45 Haec
definitio melior est praecedentibus; mentio tamen effectus corporalis est supertlua
et mentio principalis effectus, necnon formae, non est sufficienter determinata.
PESCH: “Definiri potest: sacramentum confortationis graviter aegrotantium
' Op. cit. (supra, in p. 200), disp. 40, s. 4, n. 1, p. 824 sq.
"Op cit. (supra, in p. 269), disp. 1, a. 2, §4, p. 704.
“Tractatus de Extrema-Uni tione, diss. un,, circa initium, Cursus theologiae (Parisiis
1904) X 2.

(definitio metaphysica), constans ex unctione oleo benedicto in corporis sensibus
facta et ex precibus sacerdotis praescriptis (definitio physica).”40 Haec melior
adhuc est definitio, sed mentio effectus est insufficiens, mentio vero materiae est
nimis determinata.

P/LV NOORT-VERHAAR: “Definiri potest: sacramentum quo infirmis per unc­
tionem olei benedicti et orationem sacerdotis confertur alleviatio animae et
corporis.”47 Aptior est definitio, sed superfluit mentio olei, sacerdotis et corporis,
effectus vero alleviationis est nimis indeterminatus, ut in definitione Suaresii.

HERVE: “Definitur: Sacramentum N.L., quo per unctionem olei benedicti et
orationem sacerdotis, christiano periculose aegrotanti confertur animae sanitas,
atque etiam corporis, si animae saluti expediat.”48 Est nimis diffusa definitio;
mentio olei, sacerdotis et effectus corporalis superfluit.

CAPPELLO: “Extrema unctio definiri potest: Sacramentum Novae Legis a
Christo D. institutum, quo per unctionem olei benedicti et orationem sacerdotis
confertur homini doli capaci et graviter infirmo salus animae et quandoque etiam
corporis.”49 Aggravantur defectus praecedentis definitionis.
GOUGNARD: “Extrema unctio definiri potest: sacramentum in quo infirmus
oleo ad hoc benedicto inungitur a sacerdote sub praescripta verborum forma ad san­
itatem animae et corporis. Per haec verba omnia essentialia designantur: subjec­
tum quidem per verbum: infirmus; materia remota per verba: oleo ad hoc
benedicto; materia proxima per verbum; inungitur; minister per verba: a sacerdote;
forma per verba: sub praescripta verborum forma; ac tandem effectus per verba: ad
sanitatem animae et corporis.”50 lidem fere adsunt defectus ac in duabus praece­
dentibus definitionibus.

SCHISMATICI ORIENTALES fere easdem definitiones seu descriptiones
afferunt, etsi in forma minus scientifica necnon cum frequentiori ac maiori emphasi
super effectum sanitatis corporalis, quem plures inter eos pro principali habent, ut
dictum est in art. 11.
Sint duae definitiones, altera ex Confessione Metrophanis Critopuli apud Graecos,
altera ex maiori Catechismo Philareti apud Russos, quae ratione influxus horum
auctorum, et symbolicae indolis illorum operum, ut principales considerari possunt
Metrophanes Critoptilus (j- 1639). patriarcha Alexandrinus, in sua Confessione
fidei (quam plures recentiores magni faciunt et nostris diebus in collectionibus
symbolicorum librorum ecclesiae graeco-russicae editur, etsi non habeatur ut
authentica expressio huius ecclesiae), cap. 13, hanc definitionem proponit: "Oleum
precum est ritus mysticus, per oleum et preces ab Ecclesia pro fidelibus aegrotan­
tibus celebratus. Aegrotantes enim, quando istiusmodi oleo perunguntur, cum fide
et bona in Deum spe, auxilium inde nanciscuntur.”51
Philarctus Drodzov (ψ 1867), metropolita Mosquensis, in suo maiori Calechismo:-(qui auctoritate assimilatur Confessionibus fidei Petri Moghilae et Dosilhei.
‘° Op. cit. (supra, in p. 263), n. 509, p. 251.
" Op. cit. (supra, in p. 255) 107.
44 Op. cit. (supra, in p. 255) 414.
“Op. cit. (supra, in p. 253) 3.
44 Tractatus de Extrema Unctione (ed. 6, Mechliniac 1938) 7 sq.
"Apud E. I. Kimmel, Monumenta fidei ecclesiae orientalis (lenae 1850) I 151.
12 Prodiit primo Mosquae a. 1823 sub titulo "Christianus Catechismus orthodoxae
catholicae orientalis graeco-russicae Ecclesiae, examinatus atque approbatus a sanctissima
Synodo, editusque jussu celsissimae majestatis imperatoris.” Secunda editio a. 182
*,
utpote aucta et a quibusdam ambicuis formulis expurgata, fert in ipso titulo adicctum
incisum “Maior" (Catechismus Maior). A. 1828 Philaretus edidit etiam minorem
quemdam catechismum. cui titulus “Prima elementa Christianae orthodoxae doctrinae”

saltem si consideretur ut liber symbolicus solius ecclesiae russicae). p. 1, a 10, hanc
definitionem habet, quam fere sequuntur ceteri doctores russi: “S. Unctio est
mysterium, in quo ungendo corpus oleo invocatur super infirmum gratia divina
sanans spirituales et corporales infirmitates.”
Ad rem observat Spàcil: “In libris symbolicis nullam proprie definitionem huius
sacramenti invenimus apud Petrum Moghilam, Dositheum, leremiam. In definitione
a Metrophane Kritopulo data exhibentur character sacramentalis huius sacrae unc­
tionis, materia remota et proxima, forma in genere (oratio); subiectum et effectus
dispositionesque necessariae item in genere assignantur. In definitione a Filaret in
Catechismo proposita mentio fit indolis sacramentalis. materiae remotae et proximae,
duplicis effectus, sanationis nempe spiritualis et corporalis Theologi recentiores
graeci praeterea aliquando expresse divinam sacramenti institutionem in definitione
inculcant et de ministro sacramenti sermonem faciunt; aliquando addunt materiam
benedictam esse debere, aliquando plures corporis partes oleo ungendas esse indi­
cant; theologi russi plerumque definitionem Catechismi Filaret repetunt. Aliqua
differentia in diversis diversorum theologorum definitionibus hic notanda est. quia
non absque momento est pro quaestione de effectu principali huius sacramenti.
. . Respicit autem ordinem quo singuli effectus sacramenti in definitione enumer­
ant. Alii enim primo loco ponunt sanationem corporalem, alii sanationem
spiritualem.”53
uOp. cit. (supra, in p. 264) 57 sq.

CAPUT V

DE PROPRIETATIBUS

Quaestionem de effectibus logice sequitur sermo de proprietatibus,
cum ab effectu specificetur essentia sacramenti a qua ipsae proprie­
tates fluunt ac mensurantur. Sicut in tractatibus de quatuor praece­
dentibus sacramentis, ita et hic quatuor proprietates in considera­
tionem veniunt, scilicet unitas, initerabilitas, necessitas et sacramentalitas, quarum secunda et tertia longiorem sermonem sibi vindicant
ob diuturnas nec adhuc sopitas theologorum controversias.
Unitas, nempe specifica, refertur ad ipsam essentiam sacramenti ab
eaque immediate procedit. Eandem signanter etiam consideravimus in
tractatu De Eucharistia, cum quo sacramento Extrema Unctio fere
parificatur, ratione nempe pluralitatis materiae et formae, seu plurium
specierum et plurium unctionum convenientium in unitatem totius
integralis.
Initerabilitas reducitur ad ipsam unitatem, quatenus est idem ac
numerica et relativa unitas. Eandem quaestionem de initerabilitate
agitavimus etiam in tractatu De Baptismo et Confirmatione, sed hic
peculiare momentum sibi vindicat, tum quia quoad Extremam Unctio­
nem nequit agi nisi de relativa initerabilitate, seu durante eodem
mortis periculo, tum quia a quibusdam theologis haec ipsa relativa
initerabilitas signanter negata aut in dubium revocata est.
Necessitas potius et immediate ad existentiam refertur, prout nempe
haec consideratur in subiecto (necessitas susceptionis, ut distincta a
necessitate institutionis). Hanc explicite et signanter consideravimus
in omnibus praecedentibus tractatibus, ubi diximus Baptismo et Poe­
nitentiae competere strictam necessitatem tum medii tum praecepti,
Eucharistiae vero simpliciter loquendo solam strictam necessitatem
praecepti, etsi secundum quid ei concedenda sit etiam aliqua necessitas
medii in voto, Confirmationi tandem nonnisi moralem necessitatem
tribui posse; de Extrema vero Unctione late adhuc controvertitur
utrum gaudeat stricta necessitate praecepti, ac ita medio modo' se
habeat inter Confirmationem et alia sacramenta, an solam moralem
habeat necessitatem ita ut simpliciter ipsi Confirmationi pacificetur.
Sacramentalitas, seu indoles sacramentalis, quam signanter considera280

vimus quoad Eucharistiam et Poenitentiam, nullam hic peculiarem dif­
ficultatem offert nisi eam quae connaturaliter procedit ex ipsa nativa
indole huius sacramenti.
ART. 23. Utrum Extrema Unctio Sit Unum Sacramentum, Uni­
tate Tum Integritatis Tum Indivisibilitatis (Suppi., q. 29, a. 2; cf.
3 p., q. 73, a. 2).

STATUS QUAESTIONIS
Inter huius sacramenti proprietates prima est ejus unitas, quae
immediate procedit ab eius essentia, iuxta illud philosophorum quo
unum et ens converti dicuntur. Agitur autem hic de unitate Extremae
Unctionis formaliter et in esse signi sacramentalis, cum, materialiter
et in esse rei, ipsa manifesto componatur ex variis partibus ipsius
formae et ipsius materiae, sicut alia sacramenta, necnon ex tot formis
et materiis quot fiunt unctiones. Praeterea, agitur tantum de specifica
unitate huius sacramenti, nam numerica unitas, intellecta pro unicitate et absolute considerata, nulli sacramento competit (etsi quidam
inepte hoc asserant de Eucharistia, ut dictum est in peculiari articulo
tractatus De Eucharistia I 616, 626—628), considerata vero relate ad
idem subiectum in eadem infirmitate, coincidit cum eius initerabilitate,
quae est alia proprietas attendenda in art. seq.
Tertia hic vice occurrit in theologia sacramentaria quaestio de
specifica unitate peculiaris alicuius sacramenti; nam dum Baptismus,
Confirmatio et Matrimonium simpliciorem compositionem prae se
ferunt et ipsa Poenitentia in sola sua materia refert sacramentalem
partium compositionem (quae manifeste non officit specificae unitati
sacramenti ob ipsius formae unitatem a qua sacramentum specificatur1), tria reliqua sacramenta, Eucharistia nempe, Ordo et Extrema
Unctio, componuntur ex pluribus materiis et pluribus formis, quibus
sacramentalis eorum unitas rescindi videtur. Inde necessitas hic insti­
tuendi peculiarem quaestionem (sicut egimus in tractatu De Eucha­
ristia I 613 sqq.), iterum ac ordinatim colligendo plura quae oportuit
iam supra praeoccupare in art. 4 et 5 (tom. 1, praecipue p. 414-417,
463 sq., 466-468, 471-474), ubi de materia sacramenti in pluribus
unctionibus, et praecipue in art. 19 (hic, praesertim p. 232 sq.,
238-241, 2 44-2 4 6) ubi de momento in quo effectus huius sacramenti
confertur.

Porro omnes theologi conveniunt cum Cone. Trid. et Catechismo
Cone. Trid. in admittenda specifica unitate sacramenti, desumpta ex
1 Cf. De Poenitentia IV 559.

ipsa unitate effectus significati ac consistente in unitate quadam in­
tegritatis seu perfectionis, qua nempe plures partes confluunt in unum
totum, in quo salvatur tota specifica perfectio hujus sacramenti. Sed
ulterius discrepant in eo quod Thoniistae, quos sequuntur communius
alii theologi, docent eam unitatem esse non solum integritatis sed
etiam indivisibilitatis. hoc nempe sensu quod essentia sacramenti salve­
tur tantum in omnibus unctionibus et formulis simul sumptis, Scotistac
vero post suum magistrum negant hanc indivisibilitatis unitatem,
docentes in singulis unctionibus cum propriis formis salvari, etsi im­
perfecte, essentiam sacramenti, quemadmodum in singulis speciebus
eucharisticis, ita ut singulae constituant veluti partialia vel imperfecta
sacramenta, praedita suo proprio influxu et effectu. Quorum nomina
et doctrinam sufficienter dedimus in supradicto art. 19 (p. 232-241).

CONCLUSIO
Conclusio 1. Sacramentum Extremae Unctionis est unum specifice nec
tantum generice.

Probatur 1. Ex septenario numero sacramentorum, definito a Cone.

Trid. (sess. 7, can. 1).

Non enim essent tantum septem sacramenta, sed plura, si Extrema
Unctio sub se contineret plura specifice distincta sacramenta. Nec
valet opponere Concilium non definisse sacramenta esse septem in
specie infima, ita nempe ut unum vel alterum (signanter Ordo) non
subdividatur in plura specifice sacramenta; nam, quamvis id non
ferat explicita definitio Concilii, est tamen de eius mente, ut in simili
argumento circa unitatem Eucharistiae explicatum est in tractatu Dc
Eucharistia I 620. Quare Catechismus Cone. Trid. (cit. in a. 4, tom. 1,
p. 402 sq.) incunctanter monet: “Constanter itaque docendum est
a Pastoribus, [Extremam Unctionem] verum Sacramentum esse, nec
plura, sed unum, quamvis per plures Unctiones administretur, quarum
singulis propriae preces, ac peculiaris forma adhibenda est.”
Probatur 2. Ex unitate rei significatae et causatae, ex qua desumitur

unitas ipsius signi sacramentalis.

Sicut enim in Eucharistia binae species panis et vini concurrunt in
unicum signum sacramentale spiritualis convivii, quod ex utroque
elemento cibi et potus coalescit, ita in hoc sacramento variae corporis
unctiones concurrunt in unicum signum sacramentale eiusdem spiritu­
alis curationis quae “non potest perfecte significari nisi per apposi-

tionein medicinae ad diversas vulnerum radices” (Suppi., q. 29. a. 2).
Nec ceterum haec spiritualis curatio est specifice divisibilis in varias
particulares curationes, sicut nec ipsum spirituale vulnus, quod cura­
tur, est specifice divisibile, cum nihil aliud sit quam quidam generalis
animi languor et hebetudo, uniformiter generatus et auctus ex constanti
influxu variorum peccatorum.
Confirmatur conclusio ex ipsa sufficientia unius unctionis ad sal­
vandam, et quidem perfecte etsi non omni modo, totam significationem
et essentiam sacramenti, ut dictum est in art. 5 (tom. 1, p. 472; cf.
dicta in p. 473 sq.). Exinde enim sequitur quod pluralitas unctionum
veluti accidentaliter se habet in hoc sacramento, etsi constituat es­
sentiam sacramenti quando de facto adhibetur, nec ideo potest influ­
ere in specificam seu essentialem pluralitatem sacramenti. Praeterea,
si singulae unctiones essent tot specifice distincta sacramenta, non
possent ita inter se convenire ut possit eis substitui unica generalis
unctio, cum essent ad invicem exclusivae sicut omnia quae specifice
distinguuntur.

Dices 1. Plures unctiones continent plures materias et formas.
Atqui unitas vel pluralitas sacramenti desumitur ex unitate vel plurali­
tate materiae et formae, ex qua desumitur ipsa essentia seu esse
cum quo unum convertitur. Ergo plures unctiones constituunt plura
sacramenta.
Resp. Unitas sacramenti, quod est aliquid ex pluribus perfectum,
desumitur ex unitate materiae et formae totius, cui non officit pluralitas
materiae et formae in partibus; variae autem unctiones in hoc sacra­
mento se habent ut partes integrantes totum aliquod, seu signum
integralis curationis reliquiarum peccati, et ideo pluralitas materiae et
formae in variis unctionibus non officit unitati sacramenti quia est mera
pluralitas materiarum et formarum partialium sub una materia et
forma totali (Suppi., q. 29, a. 2, ad 1).
Dices 2. Sacramentum consistit non in ipso oleo sed in unctione;
quamvis autem oleum sit unum, unctiones sunt plures: ergo plura
sunt sacramenta.
Resp. Sacramentum proprie et immediate consistit in unctione
totali, quae una est, non vero in unctionibus partialibus quae sunt
plures, nisi secundum quod efficiunt unam totalem unctionem. Unde
non est simpliciter verum quod in hoc sacramento sunt plures unc­
tiones; habentur enim plures unctiones partiales et una unctio totalis
quae sola proprie et immediate constituit sacramentum {ibid., ad 2).
Dices 3. Unum sacramentum debet perfici ab uno ministro. Atqui
Extrema Unctio perfici potest a pluribus ministris, imo debet a pluri-

bus perfici in casu quo sacerdos inungens moriatur post primam
unctionem, cum debeat tunc alius sacerdos ceteras unctiones perficere.
Ergo Extrema Unctio non est unum sacramentum, sed plura.
Rcsp. Negatur maior prout universaliter sonat. Nam minister est
merum instrumentum; influxus vero sacramenti pendet praeprimis a
principali agente, quod, unum existens, potest operari sive per unum
sive per plura instrumenta partialiter influentia. Ad rem 5. Thomas:
“Nec tamen ministrorum pluralitas tollit unitatem hujus sacramenti,
quia instrumentaliter tantum operantur; mutatio autem martellorum
non tollit unitatem operationis fabri” (ibid., ad 3). Quoad modum
autem quo plures ministri hoc sacramentum administrare possunt,
necnon de obiecto illo necessitatis casu confer dicenda infra in art. 35
(p. 791-799).
Dices 4. Si minister, baptizans cum triplici immersione, ter etiam
proferret formam Baptismi, tria haberentur distincta sacramenta,
saltem abstracte loquendo, quatenus unaquaeque immersio esset de
se sufficiens ad constituendum distinctum sacramentum ita ut si prima
immersio cum sua forma esset invalidus baptismus (puta ob defectum
intentionis), alia immersio esset secundum se distinctum et perfectum
sacramentum. Ergo a pari unaquaeque unctio cum sua forma est
sufficiens ad constituendum distinctum sacramentum, et, cum plures
unctiones cum suis formis sint simul validae, aliter ac plures immer­
siones et plures formae in Baptismo, de facto constituunt plura
sacramenta.
Rcsp. negando paritatem. Nam in Baptismo una immersio cum
forma trinitaria est sufficiens ad perfecte significandum effectum sacra­
menti et ideo ad constituendum sacramentum, dum in Extrema Unc­
tione unaquaeque unctio particularis cum sua forma non est de se
sufficiens ad perfecte significandum effectum sacramenti et ideo ad
illud constituendum, sed indiget consortio ceterarum.
Conclusio 2. Hoc sacramentum est unum, unitate integritatis seu
perfectionis.
Probatur.

Nam, ut ratiocinatur S. Thomas tum hic Suppi., q. 29, a. 2 (cit.
in art. 4. tom. 1. p. 410), tum in quaestionibus de Eucharistia, 3 p.,
q. 73, a. 2 (cf. C. Gent. 2. 56 et Aristotelem, Metaph. 4. 6), aliquid
potest esse unum tripliciter: primo modo sicut indivisibile seu simplex,
quod nempe nec actu nec potentia est plura, uti punctum et unitas;
secundo modo sicut continuum, quod actu quidem est unum sed po-

tentia est plura, uti linea; tertio modo sicut perfectum aliquod quod
ex pluribus partibus constituitur quodque proinde est quodammodo
actu plura, scilicet habens plures partes, ita tamen ut haec plura in
aliquo uno conveniant, puta in uno fine vel in una operatione, uti
domus, quae integratur ex omnibus partibus necessariis ad inhabitan­
dum, et homo, qui integratur ex omnibus membris necessariis ad opera
vitae.
Patet autem hoc sacramentum, non secus ac cetera, non esse
unum sicut indivisibile neque sicut continuum, cum habeat plures
partes actualiter, sed sicut perfectum aliquod seu totum intégrale,
eo quod eius partes seu variae unctiones confluunt et adunantur ad
unum significandum et causandum (quod est de ratione omnis sacra­
menti) seu curationem interiorum vulnerum ex peccatis relictorum,
quae est unus spiritualis effectus (cf. Catechismum Cone. Trid., cit.
in art. 4, tom. 1, p. 402 sq.).
Et hoc quidem valet de quibuscunque partibus quae distingui pos­
sunt sive in hoc sive in ceteris sacramentis, seu de materia et forma,
quibus omne sacramentum componitur, et de ceteris elementis quibus
componitur ipsa materia aut forma alicuius particularis sacramenti,
uti Eucharistiae, Poenitentiae et Extremae Unctionis.
Conclusio 3. Hoc sacramentum est unum non solum unitate integri­
tatis, sed etiam sic dicta unitate indivisibilitatis,2 hoc scilicet sensu quod
singulae unctiones non sunt partialia seu imperfecta sacramenta, sicut binae
species in Eucharistia, sed essentia huius sacramenti salvatur, semel ac tan­
tum, in omnibus unctionibus simul et ad modum unius acceptis.

Probatur ex eo quod, ut non semel alibi dictum est (art. 19, p. 245:
art. 5, tom. 1, p. 472; item, in tractatu De Eucharistia I 625), singulae
unctiones, secus ac binae species eucharisticae, non habent immediate
et ex se ipsis propriam ac distinctam significationem sacramentalem,
sed, significando varia organa et radices unius ac indivisibilis spiri­
tualis infirmitatis, omnes conveniunt in unum totale subiectum in
quo proprie ac proxime cadit unica et indivisibilis sacramentalis sig­
nificatio unius spiritualis curationis.3 Unica nempe ac indivisibilis est
spiritualis infirmitas quae per hoc sacramentum curatur, ut nuper dic’Haec unitas indivisibilitatis non est confundenda cum unitate quae convenit indi­
visibili de qua locuti sumus, iuxta expressionem ipsius S. Thomae, in Conci, praec. Utimur
hic ca ambigua appellatione quia est ipsius Scoti (cf. supra, p. 238 sq.) et Scotistarum
quos impugnamus.
'Ad rem Albertus M. (cit. in art. 4, tom. 1, p. 412): “Et quod dicitur, quod quaelibet
(unctio] est sacramentum, dicendum, quod omnes [unctiones] sunt unum sacramentum:
quia quaelibet est signum et causa purgationis reliquiarum non secundum partem, sed
stcundum totum omnes simul.’'

tum est (p. 282 sq.), et ideo unica quoque ac indivisibilis est sacramentalis significatio, et ideo unicum ac indivisibile est ipsum sacramentum.

Inde patet convenientia et discrepantia inter hoc sacramentum et
Baptismum, Poenitentiam. Eucharistiam et Ordinem, quoad rationem
unitatis. Ordo nempe, collatus per distinctas ac separatas ordinationes,
constantes propria materia et forma, est unum sacramentum ad
modum totius potentialis, quod nempe continetur in singulis partibus
perfecte quoad essentiam, sed non perfecte quoad virtutem quae
complete invenitur in una parte, incomplete vero seu participative in
aliis (cf. supra, p. 246). Eucharistia in duabus speciebus est unum
sacramentum ad modum totius integralis, et quidem ita ut in una­
quaque parte seu specie essentia sacramenti salvetur, etsi non perfecte
seu secundum totam perfectionem quam nata est habere, et hoc sensu
una species non sit proprie ac simpliciter sacramentum sed signum
sacramentale partiale, seu imperfectum et incompletum sacramentum
(cf. tractatum De Eucharistia I 624-626). Extrema Unctio, collata in
pluribus unctionibus et formis, est similiter unum sacramentum ad
modum totius integralis, ita tamen ut in unaquaque unctione non
salvetur ullo modo essentia sacramenti nec ipsa sit sacramentum
partiale et incompletum, ut dictum est, in quo quidem differt ab Eu­
charistia, et ita praeterea ut tota essentia sacramenti salvari possit
in unica unctione, cum pluralitas unctionum qua talis sit aliquid accidentaliter tantum integrativum perfectionis sacramenti, in quo quidem
hoc sacramentum differt a Poenitentia cuius materia absque plurali­
tate trium actuum poenitentis consistere nequit (cf. dicta in art. 5,
tom. 1, p. 471-474). Poenitentia constat tali pluralitate in sola sua
materia, habet vero unam ac simplicem formam, ac ideo nullam plurali­
tatem habet in ipso sacramento qua tali, seu in ipso immediato com­
posito sacramentali. estque magis unum sacramentum quam tria prae­
cedentia. Idemque dicendum de Baptismo collato in trina immersione;
imo qua parte haec pluralitas in eius materia non est ullatenus neces­
saria ad exprimendam sacramentalem significationem, sicut in Poeni­
tentia, Baptismus maiori adhuc gaudet unitate (cf. Suppi., q. 29, a. 2.
cit. in art. 4, tom. 1, p. 410).

ART. 24. Utrum Hoc Sacramentum Sit Initerabile In Eodem
Mortis Periculo (Suppi., q. 33, a. 1 et 2; C. Gent. 4. 73)/
‘ Inter auctores infra relatos, fusius ac signantius de hac quaestione scripserunt moderni
Schmid, Kern, Toner, Slater, Straub, Kilker, Spâtil, Cappello.

STATUS QUAESTIONIS
Secunda proprietas attendenda in hoc sacramento est eius relativa
initerabilitas, quae, ut notavimus in art. praec. (p. 281), reducitur
ad numericam ac relativam unitatem sacramenti. Numerica quippe
unitas, intellecta pro unicitate, dupliciter considerari potest: uno modo
absolute, et sic in nullo sacramento datur, eo quod idem sacramentum
multiplicetur saltem pro diversis subiectis quibus confertur; alio modo
relate ad idem subiectum, quatenus eidem subiecto idem sacramentum
bis conferri nequeat, et hoc modo vocari solet initerabilitas, quae
iterum duplex est, absoluta nempe si sacramentum eidem subiecto in
nulla conditione seu circumstantia bis conferri possit, ut contingit
tribus sacramentis characterem imprimentibus, relativa vero si sacra­
mentum nequeat bis conferri eidem subiecto constituto in aliquo statu
seu conditione, potest vero extra talem conditionem, ut contingit
Matrimonio.
A. D. S., "An et quoties iterari potest Extremae Unctionis susceptio," Collationes
Brugenses 5 (1900) 18 sq.
Albertus, M., In 4 Sent., dist. 23, a. 20 et 21, Opera omnia (ed. S.C.A. Borgnet,
Parisiis: Vives 1890-1899) XXX 28 sq.
Arcudius, P., De concordia ecclesiae occidentalis et orientalis in septetn sacramentorum
administratione, 1. 5, c. 6.
Barry, D., “The Repetition of Extreme Unction,” Clergy Review 5 (1933) 193-205.
Benedictus XIV, De synodo dioecesana, 1. 8, c. 8, n. 3 sq., in Migne, Theologiae
cursus completus XXV (Parisiis 1841) 1107-1109.
Bonaventura, In 4 Sent., dist. 23, a. 2, q. 4. Opera theologica selecta, IV: Liber IV.
Sententiarum (cd. minor, Ad Claras Aquas 1949) 591 sq.
Cappello, F. M., Tractatus canonico-moralis de Sacramentis, III: De Extrema Unctione
(cd. 2, Taurini 1942) 200-222.
Coronata, M. Conte a, Institutiones juris canonici: De Sacramentis I (Taurini 1943)

Goar, J., Ευχολόγιο»- sive Rituale Graecorum (Lutetiae Parisiorum: S. Piget 1647)

Catholique 5. 2 [1913] 1987 sq., 1997; “Extrême Onction, Questions morales et
pratiques,” ibid., 2021 sq.
Gougnard, A., De Extrema Unctione (cd. 6, Mcchliniae 1938) 77-81.
Gregiii, E., “Itcrazione dell’ Estrema Unzione,” Palestra del Clero a. 15 (1936), v. 2,
p. 40.
Grosan, W., “Wicderholung der letzten Oelung und des Stcrbcablassscgens,” Theologischpraktische Quartalschrift 79 (1926) 352-358.
Kern, J., De sacramento Extremae Unctionis (Ratisbonac 1907) 331-363.
Kilker, A. J„ Extreme Unction (St. Louis, Mo. 1927) 51-59, 185-202; “The repetition
of Extreme Unction,” The [American] Ecclesiastical Review 86 (1932) 41-54. 62Ç-632.
Kiselstein, G., “De iteratione extremae unctionis,” Revue ecclésiastique de Liège 27

Launoy, J., De sacramento Unctionis Infirmorum liber-Explicata Ecclesiae Traditio

Quaestio igitur in titulo articuli bifarie intelligenda est et de utraque,
absoluta nempe et relativa, iiiiterabilitate procedit, etsi nonnisi al­
teram, utpote difficilioris discussionis ac solutionis, explicite proponat.
Scilicet:
1. Utrum Extrema Unctio sit iterabilis, ita ut pluries eidem subiecto
valide conferri possit, secus ac Baptismus, Confirmatio et Ordo.
2. Utrum, tamen sit relative initerabilis, ita ut, quamvis possit
pluries eidem infirmo subiecto conferri, non tamen possit simpliciter
et absque conditione (sicut Eucharistia et Poenitentia iterantur in
proprio subiecto) sed sub determinata aliqua conditione (sicut iteratur
Matrimonium) seu in diverso mortis periculo.

Hanc materiam de iterabilitate Extremae Unctionis quidam doctores expendunt ubi de proprietatibus huius sacramenti, alii vero
ubi de subiecto (ita S. Thomas, in Commentaris et in Supplemento),
cum naturaliter supponat subiectum validae administrationis esse
infirmum in periculo mortis constitutum. Theologice spectata, secunda
quaestio est maioris momenti positivi ob dissensum aliquorum recentiorum, qui nixi quibusdam antiquis documentis conati sunt defendere
validitatem iterationis in eodem periculo mortis; unde unus ex his,
scilicet Kern, hanc quaestionem appellat “in nostro tractatu omnium
difficillimam.”5
McCarthy, J., “Repetition of Extreme Unction,” The Irish Ecclesiastical Record 74
(1950) 363-365; "The Principal Effect of Extreme Unction. Repetition of the Sacra­
ment,” ibid. 75 (1951) 247-254.
Mc Donald, W., “Repetition of Extreme Unction,” The Irish Theological Quarterly
2 (1907) 54; "The Sacrament of Extreme Unction,” ibid. 342-345.
Menardus, H., Notae et observationes in S. Gregorii M. Librum Sacramentorum
(ML 78. 523).

3 (1948) 517-519.

Quinn, A., Some Aspects of the Dogma of Extreme Unction (Dublin 1920) 131-134.

PARS NEGATIVA et PARS AFFIRMATIVA
Nota theologica.

Quod hoc sacramentum sit valide iterabile in eodem subiecto in
nova infirmitate constituto, est saltem theologice certum, imo proxi­
mum fidei. Haec nota fundatur tum in universali praxi Ecclesiae indefectibilis tum in explicita doctrina Cone. Trid., Cone. Flor, et
Clementis VI. Ideo non dicimus id esse certo de fide, quia Cone. Trid.
id docet non in canonibus sed in capitibus, Decretum autem pro
Armenis Cone. Flor, non certo est fidei documentum et Clemens VI
id docet tantum indirecte. Probabiliter tamen id est de fide, maxime
si haec tria documenta attendantur ad modum unius cum praedicta
praxi universalis Ecclesiae. Et in hoc quidem collimant varia theo­
logorum iudicia, quorum quidam explicite dicunt id esse de fide, alii
generalius pronuntiant id esse varitatem catholicam, vel expressam
Ecclesiae doctrinam. Ita Kern: “Haec sententia communi praxi Ec­
clesiae confirmata dicenda est de fide certa”; Spdcil: “Communiter
censetur esse de fide, maxime ob explicitam concilii Tridentini de­
clarationem”; Suarez: “Expressa doctrina Cone. Florentini et spe­
cialiter Tridentini”; Cappello: “Veritas catholica”; Zubizarreta:
“Doctrina Ecclesiae.”
Quod vero hoc sacramentum valide iteretur etiam in eadem in­
firmitate, non videtur negari posse sine aliqua nota temeritatis, attentis
tum praxi Ecclesiae, tum documentis Cone. Trid., Ritualis Romani et
Codicis I. C., tum communissimo consensu doctorum in ea praxi et
in illis documentis fundato.
Quod tandem in eodem periculo mortis valide iterari non possit,
plures theologi, ut Straub, Billot, Hugon, Boyer, Zubizarreta, Otten
(cf. infra, p. 301-305), sic asserunt ut videantur velle theologica
aliqua nota firmare; ita Straub: “Causa per se finita est,” Zubizar­
reta: “Doctrina est Ecclesiae,” Otten: Contraria sententia “defendi
vix posse videtur,” Sola: “Hodie sustineri nequit.” Nihilominus, ob
dissensum aliquorum theologorum qui contrariae opinioni aliquam
probabilitatem concedunt, abstinemus a qualibet nota vel censura
assignanda, etsi, scientifice saltem loquendo, nullam fere huic
opinioni concedimus probabilitatem intrinsecam, ut ex dicendis in
Conclusione patebit.
Documenta Ecclesiae.

Horum documentorum tenor et vis infra discutietur (p. 335-341).
Clemens VI, Epist. “Super quibusdam” ad Consolatorem, Catholicon

Armenorum, 29 sept. 1351: “[Quaerimus:] Si credis, quod omnis
homo mortalis adultus in eo solo casu, quo graviter est infirmus, et
in mortali periculo constitutus, debet devote et fideliter semel dum­
taxat in eadem infirmitate sacramentum extremae unctionis requirere
et suscipere: quod si non habens fidem hujusmodi sacramenti omit­
teret, vel sacerdos ex eadem causa administrare nollet, peccarent ambo
graviter et errarent in fide.”8
Cone. Flor., Decr. pro Armenis: “Inter haec sacramenta tria sunt:
baptismus, confirmatio et ordo, quae characterem, id est, spirituale
quoddam signum a ceteris distinctivum, imprimunt in anima indele­
bile. Unde in eadem persona non reiterantur. Reliqua vero quattuor
characterem non imprimunt, et reiterationem admittunt” (Denz. 695).
Cone. Trid., sess. 7, can. 9 de sacr. in gen.: “Si quis dixerit, in
tribus sacramentis, baptismo scilicet, confirmatione et ordine, non
imprimi characterem in anima, hoc est signum quoddam spirituale et
indelebile, unde ea iterari non possunt: A.S.” (Denz. 852).
Sess. 14, cap. 3 de Extrema Unctione: “Quod si infirmi post suscep­
tam hanc unctionem convaluerint, iterum huius sacramenti subsidio
iuvari poterunt, cum in aliud simile vitae discrimen inciderint’’
(Denz. 910). Praecedens schema, quod Patribus conciliaribus exami­
nandum propositum fuerat, fere idem continebat; addebat tamen
mentionem defectus characteris sacramentalis et ferebat incisum
“Cum in haud dissimile vitae discrimen” loco “Cum in aliud simile
vitae discrimen”: “Quod si infirmi post susceptam hanc unctionem
convaluerint, iterum huius sacramenti, quod characterem non imprimit,
subsidio juvari poterunt, cum in haud dissimile vitae discrimen
inciderint.”7
Pius IV, Constit. “Iniunctum nobis” 13 nov. 1546 (Professio fidei
Tridentina): “Profiteor quoque septem esse vere et proprie sacra­
menta Novae Legis a lesu Christo Domino nostro instituta . . . , et
ex his baptismum, confirmationem et ordinem sine sacrilegio reiterari
non posse” (Dcnz. 996).
Catechismus Cone. Trid., p. 2, c. 6, q. 11, sic doctrinam Concilii
interpretatur: “Illud observare oportet, in una eademque aegrotatione,
cum aeger in eodem vitae periculo positus est, semel tantum ungendum
esse. Quod si post susceptam hanc Unctionem aeger convaluerit,
quoties postea in id vitae discrimen inciderit, toties eiusdem Sacra­
menti subsidium ei poterit adhiberi. Ex quo patet, in eorum Sacra­
mentorum numero, quae iterari solent, reponendam esse.”
Rituale Romanum in editione ante Codicem, tit. 5, c. 1, n. 14,
‘Apud O. Raynaldum, Annales ecclesiastici, t. 2, ad annum 1351, n. 12.
’Apud A. Theiner, Acta genuina ss. oecumenici Concilii Tridentini (Zagabriac in
Croatia [1874]) I 591.

habebat: “In eadem infirmitate hoc sacramentum iterari non debet,
nisi diuturna sit; ut si, cum infirmus convaluerit, iterum in periculum
mortis incidat.” In nova vero editione, tit. 5, c. 1, n. 8. haec declaratio
mutata est in aptiorem formam mutuatam ex Codice I. C., can.
940, § 2.
Codex I. C., can. 940, £ 2: “In eadem infirmitate hoc sacramentum
iterari non potest, nisi infirmus post susceptam unctionem convaluerit
et in aliud vitae discrimen inciderit.”
Praeterea a saec. 14 ad saec. 16 edita sunt complura alia docu­
menta magisterii non infallibilis, seu Statuta Synodalia et Manualia
variarum ecclesiarum, quae explicite et concorditer proponunt rela­
tivam initerabilitatem Extremae Unctionis quaeque dabuntur in Con­
clusione (p. 329-332).

SENTENTIAE THEOLOGORUM.

PRIMAM QUAESTIONEM quod attinet, scilicet de iterabilitate
huius sacramenti, fuit olim saec. 11 dissensus paucorum doctorum,
nominatim Gofjridi Vindocensis et Ivonis Carnot ensis, qui hanc iterabilitatem negarunt, docentes Extremam Unctionem esse absolute initerabilem seu nonnisi semel in vita suscipi posse (non secus ac Bap­
tismum, Confirmationem et Ordinem), ob eam praecipue rationem quod
nulla unctio seu consecratio in Ecclesia repeti solet. Post tamen illorum
impugnationem factam ab aliis doctoribus, nominatim a Petro Cluniacensi, dissensus sopitus est, ita ut inde iam a medio saec. 12 theologi
moraliter omnes convenerint in sententiam de iterabilitate huius sacra­
menti, subinde explicite sancitam a doctrina et praxi universalis Ec­
clesiae. Ceterum de sensu et vi illius controversiae fusior erit sermo
infra in argumento Traditionis (p. 318-325).
SECUNDAM QUAESTIONEM quod attinet, scilicet de relativa
initerabilitate Extremae Unctionis, vel quod non possit valide iterari
in eodem periculo mortis, explicita controversia exorta est post Cone.
Trid. et hodiedum adhuc aliquatenus protrahitur.
PRIMA SENTENTIA, negans initerabilitatem.

Inde a saec. 17 plures doctores, signanter inter positivos, innixi
praecipue quadam praxi septies ministrandi hoc sacramentum eidem
infirmo, quae viguerit olim etiam in pluribus ecclesiis occidentalibus
(iuxta plures Codices saec. 9-12; cf. infra, p. 305-307) atque adhuc
servetur in ecclesia graeca, docent Extremam Unctionem posse pluries
valide conferri in eodem mortis periculo atque varia Ecclesiae docu­
menta tam doctrinalia quam practica, necnon ipsam doctrinam anti­
quorum theologorum, sacramenti iterationem reprobantia, interpre­

tantur de sola rei illiceitate, inducta per posteriorem praxim et legem
Ecclesiae, salva ipsius iterationis validitate iuxta Christi institutionem.
Addunt praeterea quasdam rationes theologicas, ut quod iterabilitas
huius sacramenti sequatur ex possibilitate augendi tum primum eius
effectum (rem-et-sacramentum), qui non est aliquid indivisibile sicut
character sed merus titulus ad spiritualem confortationem quique
proinde augeri potest sicut ipsa spiritualis confortatio, tum ultimum
eius effectum qui consistit in spirituali sanatione quique proinde repeti
et augeri potest sicut ipsa spiritualis infirmitas redire potest per
commissionem novorum peccatorum venialium et incursionem conse­
quentis poenae temporalis post semel susceptum sacramentum, quem­
admodum ob eandem rationem saepius iteratur spiritualis curatio
per sacramentum Poenitentiae.
Hanc sententiam primus, ut videtur, explicite defendit Hugo Menardus O.S.B. (f 1644) in suis Notis in Sacramentarium Gregorianum
(infra cit.), quem secuti sunt inter antiquiores loannes de Launoy
(t 1678; infra cit.8), F. A. Pouget oratorianus et doctor sorbonicus
(t 1723),° Caspar Juénin oratorianus (t 1727),10 Z. B. Van Espen
(t 1728; infra cit.), Edmundus Martène O.S.B. (f 1730) in suo
celebri opere De antiquis Ecclesiae ritibus (infra cit.), R. H. Drouin
O.P., doctor sorbonicus (t 1742),11 J. Catalanus, congr. S. Hieronymi
(t paulo post 1715),12 A. A. Pellicia (t 1822),13 A. J. Binterim
(t 1855),14 J.-B. V. Heinrich (t 1891 ).16
His favent, inter antiquiores: Tournely doctor sorbonicus (t 1729),
Billuart O.P. (t 1757), Benedictus XIV (t 1758), Wirceburgenses
(Munier S.J., t 1759), S. Alphonsus (t 1787), M. Gerbert O.S.B.
(t 1793),16 quatenus, memorata praedicta antiqua consuetudine ite­
randi Extremam Unctionem in eodem periculo mortis, eam non repro­
bant, imo ad solum posteriorem usum Ecclesiae referre videntur ini" Confer quae de orthodoxia huius doctôris notavimus in art. 7, tom. 1, p. 501.
* Institutiones catholicae in modum catecheseos, c. 6, §3. Opus gallicc exaratum, cuius
versiones, excepta latina, prohibitae fuerunt tum Romae tum in pluribus Galliae
dioecesibus.
10 Commentarius historicus et dogmaticus de sacramentis in genere et in specie, diss. 7,
q. 9, c. 1. Aliud opus huius theologi cui titulus Institutiones theologicae, utpote favens
lansenismo, sub Clemente XI a S. Sede prohibitum fuit donec corrigeretur; correcta
vero editio permissa fertur.
" De re sacramentaria, I. 7, q. 5, c. 2.
13 Rituale Romanum Benedicti Papae XIV jussu editum et auctum, perpetuis com­
mentariis exornatum, De sacramento Extremae Unctionis, t. 5, c. 1, § 1, n. 11.
” De Christianae ecclesiae primae, mediae et novissimae aetatis politia, t. 2, 1. 6,
S. 2, c. 3, 5 2.
"Die vorzüglichsten denkwürdigkeiten der christkatholischen Kirche, 6. B., 3. T.,
3. K., § 9. Sequitur ac perficit praefatum opus Pelliciae.
” Lehrbuch der Kath. Dogmatik (Mainz 1898-1900) 773. Est compendium largioris
operis Dogmatische Théologie, redactum a Huppert.
w Principia theologiae sacramentalis, c. 6, § 78, Friburgi 1758.

terabilitatem sacramenti in eodem mortis periculo. Inter modernos
vero favent: P. Schanz (+ 1905),” loquens fere ut Tournely et alii
nuper dicti; J. Kern (t 1907) qui diffusiori tractatione conatur pro­
bare eam sententiam “gravibus rationibus inniti” in eamque saltem
vehementer inclinat; P. J. Toner, iudicans eam sententiam solide
probabilem; T. Slater, affirmationi Toner consentiens; C. Ruch, dicens
initerabilitatem Extremae Unctionis non respicere validitatem sed
potius disciplinam sacramenti; A. Vermeersch, dicens iterationem
sacramenti in eodem mortis periculo sibi videri validam, quod quidem
est defendere saltem probabilioritatem huius sententiae; A. J. Kilker,
asserens eam sententiam esse solide fundatam in argumento positivo;
Fr. Diekamp, dicens ex praedicta antiqua praxi ungendi infirmum per
septem continuos dies suaderi posse validitatem iterationis sacramenti
in eodem mortis periculo. Praeterea, etiam inter patronos contrariae
sententiae, quidam, ut Schmidt, Spdcil, Cappello, Coronata, AertnysDamen, Gougnard, Lercher-Umberg, et forte etiam Noldin-Schmitt,
huic etiam aliquale suffragium praebent quatenus ei concedunt aliquam
probabilitatem.
MENARDUS: “ ‘Et sic faciant illi per septem dies si necessitas fuerit tam de
communione, quam de alio officio.’ Ita in Codice ms. monasterii sancti Remigii.
Nota curam quam sacerdotes olim gerebant circa infirmos. Ubi
de alio officio
significatur de unctione quam Matthaeus Galenus in Promptuario theologico,
catechesi 182. restringit ad partes laborantes, quia, ut vult, sacramentum non
repetebatur. ‘Ad haec’, inquit, ‘non fiebat illud perfunctorie et properanter; sed
ubi aeger non convalescebat, redibant eodem sacerdotes per septiduum ungentes;
non quidem sacramentum toties repetentes, sed statis precibus unctione curantes
laborantia membra, praebentesque sanctam Eucharistiam’. Haec ille. Verum id
quod ait non repeti olim solitum unctionis extremae sacramentum, in eodem videlicet
morbo, non videtur probabile quia haec verba, ‘quam de alio officio’, sunt generalia,
nec possunt restringi ad unctionem membrorum affectorum. Et quamvis hodie in
eodem morbo non repetatur hoc sacramentum, si tamen antiquus valeret usus, id
non esset absurdum, quia, non cessante morbo, homine adhuc existente in peccatis,
ob peccata saltem venialia quae nobis quotidie obrepunt, quia ‘septies in die cadit
justus’, jure posset hoc sacramentum saepius in eodem morbo repeti, ipsis causis
manentibus ob quas hoc sacramentum conferri solet. Praeterea si unctio illa partium
morbidarum non esset sacramentum, non posset conferre sanitatem, ac proinde
frustra adhiberetur. Praeterea non aliud adhibebant oleum quam ab episcopo
sanctificatum.”18
LAUNOY: “In Ecclesia Dei aliud est regula fidei, quam ‘immobilem et irrevocalibilem’ Tertullianus appellat, aliud disciplina et conversatio, quae, ut idem
auctor dicit, ‘admittit novitatem correctionis, operante scilicet et proficiente usque
in finem gratia Dei’. Ad disciplinam Ecclesiae et conversationem pertinet id quod
tractamus; sive enim iteretur Unctio infirmorum, sive non iteretur, eadem manet
fidei regula, qua Christiani diriguntur. Eadem manet fidei compages, qua ii semper
inter se adstringuntur. Quod explicata suis momentis Traditio confirmat: nam in
ea sunt incogniti quidam Monachi, qui Unctionem infirmorum repetendam esse
doceant, et in suis Monasteriis repetant; sunt vero alii, qui repugnent, et repe”Die Lehre von den Sakramenten (Freiburg 1893) 661.
"Notae et observationes in S. Gregarii M. Librum Sacramentorum (ML 78. 523).

tendam non esse contendant; sunt etiam alii, qui istis postmodum adversentur, et
in varias abeant distinctiones, quibus se rem conficere credunt: sed nemo est. qui
quam non sequitur opinionem, erroris nota infamet. Suam quisque quoad ejus fieri
licet sententiam probat, et ab aliorum impetitionibus ita defendit, ut nihilominus
quid absolute volueris, non adimat sentiendi libertatem. Res autem sic se habet,
et sic habere se debere evidens ratio demonstrat, scilicet quod neque Scriptura
ulla, neque idonea veterum Patrum Traditio ulla doceat iterandum esse, vel non
iterandum hoc Sacramentum. Quapropter ea tota quaestio disserentibus in utramque
partem Theologis relicta est.
“Qua in re cuique licuit in suo abundare sensu, rationes eorum, qui Sacramentum
hoc iterant, quam qui non iterant, exquisitiores mihi videntur. Comparate loquor:
in Theologicis enim quae rationes non ducuntur ex sacris litteris, aut ex firmissima
Traditione, magno in pretio haberi non possunt. Tales autem sunt omnino, quibus
utraque pars iterantium, et non iterantium unctionem sustinetur. Porro argumenta
pene omnia, quibus non iterantes utuntur, a simili [puta ex eo quod Poenitentia
publica non iterabatur, et Extrema Unctio assimilatur illi Poenitentiae] petuntur;
sed locus ille, in quo similium similis est ratio, momenti nihil aut parum habet in
rebus, quae ex divina vel humana institutione pendent. In iis enim tota ratio facti
est voluntas et potentia facientis.”,u
F/LV ESPEN : “In his itaque unusquisque Ecclesiae suae legem, et consuetudinem
sequi debet; alias si disciplina non obstaret, absurdum non esset, pluries in eadem
etiam infirmitate, eodemque infirmitatis statu, hoc Sacramentum juxta antiquum
Ecclesiae Latinae, et hodiernum Graecorum morem conferre.”20
%
MARTENE: “Alterum argumentum, quo demonstramus infirmos olim de salute
periclitantes, antequam ad extremas essent angustias redacti, inunctos fuisse, repe­
titur ex consuetudine iterandae unctionis per septem continuos dies. Hunc ritum
praescribunt antiqui libri Rituales bene multi, praesertim vero ecclesiae Turonensis
duo ante annos 800. exarati, unus B. Mariae Remensis ejusdem circiter aetatis,
alter regius n. 4208. Pontificale Salisburgense, Codex Victorious annorum circiter
500. ut alios interim omittam. Eumdem ritum videre est in vita S. Remberti
Hammaburgensis archiepiscopi scripta ab auctore aequali saeculo IV. Benedictino.
[Septimo ante obitum die ministerium sacrae Unctionis ei fieri coepit, et una cum
communione Corporis et Sanguinis Domini usque in diem animae exeuntis de
corpore hoc salutare remedium omni die percepit.]21 Ejusdem etiam meminit
Matthaeus Galenus in Promptuario Theologico, catechesi 180. ubi sic loquitur.
[Unde discimus olim non ita parce actum ut nunc; sed tota infusa delibutaque
fuisse corpora, neque tantum organa sensuum, sed omnes illae partes inungebantur,
in quibus morbus potissimum grassabatur, idque interdum per continuos septem
dies.] Et Catechesi 181. [Quid enim est mirum ratam contingere sanitatem, cum
vix habeatur nunc ratio partium affectarum, quas majores nostri totis septem
diebus inungebant.] Et Catechesi 182. [Ad haec non fiebat illud perfunctorie ac
properanter, sed ubi aeger non convalescebat, redibant eodem sacerdotes per
septiduum ungentes, non quidem sacramentum toties repetentes, sed statis precibus
unctione curantes laborantia membra praebentesque sacrosanctam Eucharistiam.]
“Ubi quod ait unctionem, non sacramentum fuisse repetitum, alium desideraret
testem. Nam verosimilius est Galenum antiquos usus cum hodiernis hic conciliare
voluisse, et cum certis sibi constare videret monumentis Unctionem sacram repe­
titam olim fuisse; nunc vero semel dumtaxat in eodem morbo hoc sacramentum
administrari, existimavit per septem quidem dies inunctos fuisse aegrotos; sed
nulla verborum forma enuntiata, ac consequenter absque sacramento. Hujusmodi
De sacramento Unctionis Infirmorum liber. — Explicata Ecclesiae Traditio circa
iterationem sacramenti Extremae Unctionis, c. 4, observationes 2 et 3, Opera omnia
I. 1 (Coloniae Allobrogum 1731) 554. Cf. observ. 4, ibid. 555.
” Op. cit. (supra, in p. 2S8), n. 39, p. 109. Cf. reliqua eius verba infra, p. 364 sq.
s* Haec et sequentes parentheses sunt ipsius auctoris.

argutiis et explicationibus miras in antiqua ecclesiae de sacramentorum administra­
tion! disciplina tenebras injecerunt doctores scholastici, quas non sine labore viri
eruditi et antiquitatis venerandae scrutatores studiosi hodie dissipare possunt.”32
TOURNELY: “Quaeres . . . an extrema Unctio saepius iterari possit, et ab
eodem homine percipi. . . Resp . . . olim etiam in eadem infirmitate, eodemque
statu positis, per septem dies repetitam fuisse unctionem. Ita, fert Liber Sacra­
mentorum Gregorii editionis Menardi p. 253. . . Eundem ritum a pluribus Ritualibus
Libris antiquissimis praescribi observat eruditus P. Martene. . . Jam a multis
saeculis obtinuit usus, ut nonnisi semel, homini in eadem infirmitate eodemque
statu constituto, administretur unctio extrema: a qua tamen infirmitate recreatus
si postea in aliam aut similem inciderit, potest iterum inungi.”23

BILLUART : “Quidquid sit de consuetudine quae dicitur olim apud aliquos
invaluisse, pluries iterandi unctiones in eodem infirmitatis statu, de qua Menardus
in lib. Sacramentorum S. Gregorii et Martene lib. 1 de Antiquis Ecclesiae Ritibus;
et hac data, fucrintne omnes illae unctiones sacramentales, an caeremoniales
tantum, excepta una? . . Certum est nunc non licere hoc sacramentum iterare
eadem infirmitate, seu potius ejusdem infirmitatis statu ac periculo durante.”24

'1

|

BENEDICTUS XIV: “Adeo diversa sunt hominum ingenia, illud idem Sacra­
mentum, quod plerique [?] numquam iterari posse affirmarunt, alii, etiam in
eadem infirmitate, saepius repeti voluere; etenim in antiquo codice manuscripto
S. Remigii, circa annum millesimum exarato, et prolato ab Hugone Menardo, in
Notis ad Sacramentar. S. Gregorii, statuitur infirmos vita periclitantes, per septem
continuos dies et Christi corporis viatico recreandos, et sancto oleo esse perungen­
dos; eundemque ritum clarius adhuc et magis aperte praescribunt Theodulphus
Aurelianensis, in suo secundo Capitulari, apud Baluzium. torn. 7 Miscell., aliique
multi antiqui libri rituales, apud Martene. . . Sed usus postea ab universa Ecclesia
receptus, a theologis communi calculo approbatus, et synodorum ac Ritualium
auctoritate roboratus, obtinuit ut semel dumtaxat in eadem infirmitate extrema
Unctio adhibeatur. . . Van Espen . . . non inopportune parochos monet ne nimium
scrupulose in hoc se gerant; sed. si dubitent an revera morbi status sit mutatus,
seu unum idem vel diversum sit vitae periculum in quo aegrotus versatur, expedire
ait. ut ad Sacramenti iterationem propendeant, eo quod haec iteratio conformior sit
veteri Ecclesiae consuetudini, et per eam novum spirituale subsidium et levamen
infirmo obveniat.”25
S. ALPHONSUS (n. 715) sese refert tantum ad ultimam partem textus
Benedicti XIV, ad eundem practicum consilium praebendum. Ceterum verba S.
Doctoris (necnon fortasse ipsius Benedicti XIV), videntur potius perfunctorie
prolata. Unice enim contendit confirmare suum consilium de iterando sacramento
in dubio de novo mortis periculo, provocando ad similitudinem cum antiqua praxi,
sed in quo praecise haec similitudo consisteret, inquirere non curat. Idque clarius
apparet in sequentibus verbis Gury-Ballerini (t. 2, n. 691), provocantis ad auctori­
tatem ipsius S. Alphonsi: “Quaer. . . An iterari possit in eodem morbo diuturno,
si dubitetur, an revera status morbi mutatus fuerit? Resp. Affirm, probabilius, si
dubium sit vere positivum, scilicet quando est vere probabile, infirmum exiisse e
periculo mortis; haec enim iteratio in istis casibus est veteri Ecclesiae Consuetudini
magis conformis. — S. Lig. n. 715.” Videtur nempe Gury asserere iterationem esse
conformem antiquae consuetudini in istis casibus seu quando adest dubium de novo
— ■■ — ■
a De antiquis Ecclesiae ritibus, 1. 1, pars 2, c. 7, a. 2, n. 5 (Rotoniagi 1700) 108 sq.
a Dc sacramento Extremae Unctionis, q. 4, a. 2, Praelectiones dogmaticae (Parisiis
1765) IX 441 sq.
''Tractatus De Extrema Unctione, diss. unica, a. 7, petes 3, Cursus theologiae (Parisiis
1904) X 25.
~ Dc synodo dioecesana, 1. S, c. 8, n. 4, in Migne, Theologiae cursus completus XXV
(Parisiis 1841) 1108 sq.

periculo, non vero quando adest certitudo de permanentia eiusdem periculi, cum
nempe certe iteraretur sacramentum in eodem mortis periculo. De veritate autem
huius asserti inquirere non curat.

WIRCEBU RGENSES : “Olim durante eodem infirmitatis statu iterabatur sacra
unctio. Eam septies in eadem infirmitate repetendam esse praescribebatur in
sacramentario S. Gregorii, editionis Menardi, p. 253, eumdemque ritum ex pluribus
Ritualibus probat P. Martene, L. 1 de antiquis Eccl. rit., c. 1, a. 2, n. 5. Verum a
multis seculis usus Ecclesiae obtinuit, ut nonnisi semel in eadem infirmitate eodemque statu posito sacra unctio ministretur. Quod si tamen ejusdem morbi vis ita
remiserit, ut aegrotus mortis periculum evasisse censeretur, quin tamen a morbo
plane sit liber, postea vero recrudescente malo in periculum simile mortis re­
cideret, denuo ei sacramentum hoc impertiendum esse consentiunt Theologi cum
S. Thoma”.28

KERN, fusius et contentiosius quam alii, per 32 solidas paginas defendendam
suscipit gravem, ut ait, soliditatem huius sententiae, in quam tam vehementer
inclinat ut merito habeatur tamquam praecipuus eius patronus inter modernos:
“Notum est — inquit — in multis tractatibus de Extrema Unctione tanquam veri­
tatem, quae nulli seriae dubitationi subsit, statui, nostrum sacramentum manente
eodem vitae discrimine nec licite nec valide repeti. Nihilominus sit Propositio XIII.
Gravibus rationibus innititur sententia, Extremam Unctionem spectato eius valore
in eadem infirmitate etiam manente eodem mortis periculo saepius conferri posse."21
Hae graves rationes sunt: primo ac praecipue, argumentum praescriptionis, seu
quod de facto septies iteratum est sacramentum sive in antiqua ecclesia latina,
sive constanter in ecclesia graeca etiam ante schisma, sive inter sectas ab Ecclesia
separatas, uti apud Coptos; secundo, ratio theologica, quia nempe res-et-sacramen­
tum Extremae Unctionis augeri potest per iterationem sacramenti, cum consistat
in iure seu titulo ad spiritualem confortationem, et quia ipse effectus principalis
sacramenti, seu abstersio reliquiarum peccati, potest iterum atque iterum conferri,
cum tales reliquiae iterum redeant per peccata commissa post primam sacramenti
collationem. Argumenta autem contrariae sententiae, deducta praecipue ex consensu
theologorum et ex documentis Ecclesiae (nominatim ex Cone. Trid., Rituali
Romano et Catechismo Cone. Trid.) non concludunt quoniam non datur in hac
re talis theologorum consensus a quo recedere nefas sit (ipsi Petrus Lombardus,
Albertus M., Bonaventura, S. Thomas, nequeunt pro contraria sententia invocari)
et praefata Ecclesiae documenta reiciunt quidem liceitatem iterationis sed a
quaestione de eius validitate abstrahunt.
In proemio sui operis Kern confidenter scribit: “Sententiae, quae videntur novae,
suspicioni dant locum. Unde non spero fore, ut a theologis facile admittatur
propositio, qua asseritur, Unctionem infirmorum in eodem mortis periculo saepe
valide administrari posse. Attamen rationibus speculativis nunquam evincetur,
dictam sententiam esse falsam. Igitur cum desint definitiones Ecclesiae, argumentis
historicis erit oppugnanda. Existimo autem, tantum abesse, ut accuratior inquisitio
in fontes historicos eam evertat, ut eam sit magis magisque confirmatura.”28 Ad
finem tamen suae discussionis, concludit: “Finiamus iam citatis verbis b. Alberti,
quibus sine dubio omnes consentiunt: ‘Si tamen ... a Domino Papa aliter in hac
quaestione determinari invenitur, magis iudicarem illius sententiae standum quam
meae: quia magis in hac parte credendum est inspirationi Ecclesiae, quam rationi
coniecturanti ex incertis.’ ”29
TONER: “I believe [Kern’s opinion] to be solidly probable.”30
“De sacramento Unctionis Extremae, a. 3, Theologia dogmatica, scholastica et moralis
(Parisiis 1880) X 284.
” De sacramento Extremae Unctionis (Ratisbonae 1907) 338.
** Ibid. VII sq.
* Ibid. 363.
*° “Repetition of Extreme Unction,” The Irish Theological Quarterly 4 (1909) 145.

SLATER: “Few of those who have devoted any attention to the matter will
differ from the main conclusion at which Dr. Toner arrived. . . That conclusion
was that it is a solidly probable opinion that Extreme Unction may be validly
repeated on the same person in the same sickness even though there has been no
change in the state of the sickness.”31

RUCH: “Les documents liturgiques nous apprennent qu’en certaines églises, les
applications d’huile étaient faites pendant sept jours consécutifs, si c’était
nécessaire. . . Le fait est indéniable. . . Peut-être n’y a-t-il pas lieu de chercher
des explications théologiques et faut-il enregistrer le fait, sans rien conclure.
L’extrême onction n’est pas réitérée de nos jours: il ne s’en suit pas qu’elle ne
l’était pas jadis. Elle l’était autrefois en quelques milieux: pourquoi conclure
qu’elle peut l’être de nos jours? Admettons, si’l le faut, qu’il ne s’agit pas ici des
conditions de validité du rite et reconnaissons que la discipline a pu varier. Ce
qui était légitime autrefois peut ne plus l’être, soit en raison de la cessation de la
coutume, soit en vertu de dispositions positives du droit. De bonnes raisons
pouvaient autoriser un usage que des raisons non moins bonnes ont fait
abandonner.”32
VERMEERSCH: “Olim pluribus diebus successivis conferebatur [hoc sacra­
mentum], ita ut vetita iteratio ad magis recentem disciplinam referenda sit, nisi
tamen successivae istae unctiones pro una integra administratione haberi possint.
Itaque iteratio istius sacramenti in eodem periculo, etsi graviter prohibita, non
tamen invalida videtur.”33
KILKER: “By far the great majority of theologians deny the validity of
Extreme Unction when repeated in the same danger of death. Among contemporary
writers, however, Kern holds as probable the opinion maintaining the validity of
repeated unction in the same danger of death. He is not alone in his contention,
but is rather one of the more recent adherents to an authoritative band of positive
sacramental theologians. . . The argument from positive theology in support of
validity of repetition in the same danger seems to rest on solid probable grounds.
It can be more easily avoided and ignored than refuted. On the other hand the
argument from theological reason is not so cogent. . . At any rate, adherence to
the view which holds validity of repetition has some advantages. In the first place
it gives a logical explanation of the Greeks in their seven-fold unction. Secondly,
it saves us from the temerity of asserting, at least implicitly, a sweeping con­
demnation of a one-time widespread practice — a course which the wise theologian
hesitates to take.”34
DIEKAMP: “Iterata hujus sacramenti collatio eodem mortis periculo durante
hodie est interdicta. Quaeritur an sit valida? Eam validam esse suaderi potest ex
consuetudine quadam primordiis medii aevi interdum occurrente, secundum quam
unctio septem diebus sibi subsequentibus conferebatur. Sacramentarium Gregoria­
num aliique libri rituales saeculi 9-12 praeceptum quoddam de hac re continent,
nec dubium esse videtur iterationem hujus sacramenti proprie dictam ibi intendi.”35
’“‘Repetition of Extreme Unction," ibid. 427.
'“‘Extrême Onction, du Ier au IX’ siècle,” Dictionnaire de Théologie Catholique, 5. 2
(Paris [1913]) 1981.
“ Theologia moralis III (ed. 4, a Crcusen recognita, Romae 1948) 396. Idem omnino
repetitur a Vermeersch-Creusen, Epitome luris Canonici II (ed. 6, Mechliniae 1940)
154 sq.
” Extreme Unction (St. Louis 1927) 52, 59.
15 Theologiae dogmaticae manuale IV (Iuxta ed. 9 versionem latinam secundam curavit
A. Hoffmann, Tornaci 1946) 397.

SPÂCIL: “Censemus . . . non posse cum certitudine demonstrari extremam
unctionem in eadem infirmitate, etiam manente eodem mortis periculo, valide
iterari non posse. Concedimus utique etiam sententiam oppositam, unctionem
nimirum sic iteratam validam esse, certis argumentis non comprobari. Possunt
tamen rationes quaedam afferri, quibus opinioni huic aliqua probabilitas conciliatur.
Et primo quidem provocari licet ad usum illum . . . aegrotos per septem continuos
dies ungendi.”30
CAPPELLO: “Longe communior et probabilior sententia est. sacramentum
extremae unctionis valide in eadem infirmitate eodemque mortis periculo iterari
non posse. Haec sententia certa dici nequit, cum nullum argumentum in eius
favorem adductum, sit peremptorium ac decisivum.”37

AERTNYS-DAMEN: “Fundamento non caret sententia eorum qui doceant
Extremam Unctionem, si repetatur in eadem infirmitate et in eodem mortis periculo,
semper valide repeti; pro hac sententia inter alia etiam militare videtur antiquus
usus in Ecclesia. Cf. Kern.”38

LERCHER-UMBERG: “Obiectiones. quae constant argumentis a Kern pro sua
opinione allatis et ab A. Straub crisi subiciuntur, non sunt quidem peremptoriae,
attamen tanto fruuntur pondere, ut [communis opinio | . . . nonnisi probabilior
prae opinione opposita dici possit.”39

Eidem sententiae ultro subscribunt Schismatici Orientales™ sig­
nanter moderniores, qui praeterea defendunt etiam ipsam liceitatem
iterationis, dicentes hoc sacramentum conjerri posse quoties infirmus
devote illud petit, quibusdam contrariam catholicorum praxim ex­
plicite reprobantibus. Id ceterum satis congruit tum schismaticorum
doctrinae de principali effectu Extremae Unctionis consistente in cura­
tione corporalis infirmitatis (cf. supra, art. 11, p. 76) tum eorum
praxi ungendi etiam sanos, et quidem pluries (cf. infra, art. 30, p.
536 sqq. 1.
Haec sententia dici potest communis inter modernos, etsi quidam,
ut Golubcev, Bjeljaev, Mesoloras et Malinovskij, nonnisi aequivalenter eam proponant, quatenus nempe dicunt sacramentum saepius
administrari posse sanis, vel “etiam sanis,” quod a paritate, vel a
fortiori, implicat idem fieri posse cum infirmis. Explicite vero eam
proponunt inter alios Rallis," Dyovuniotis™ Neocosmos et Sturdzas.
Ceterum iam antiquus ac insignis eorum doctor Simeon Thessaloni­
censis (t 1429) hanc sententiam praeformaverat, docens hoc sacra­
mentum “jugiter ct non semel” vivis conferendum esse (quod valet de
omnibus, sive sanis sive infirmis); “Hic est finis olei quod viventibus
Doctrina theologiae Orientis separati de Sacra Infirmorum Unctione (^Orientalia
Christiana,” n. 74, Romae 1931) 254.
” Tractatus canonico-moralis de sacramentis, III: De Extrema Unctione (ed. 2, Taurini
1942) 221.
Theologia moralis (Taurini 1944) II 40S,
* Institutiones theologiae dogmaticae IV 2. 2 (ed. 3 retractata, Oenipontc 1949) 261 sq.
M’Cf. apud Spv’H.. op. cit. 111-114
11 llepc των μνατηρίων τή$ perarotar καί τον ^ύχβλαίου , . . (Athenis 1905) 122 sq., ubi
peculiariter improbatur praxis latina.
45 Τα μυστήρια . . . (Athenis 1913) 195 sq.

datur, ut vivant et maneant purgati, sed vivis nequaquam confertur
ut moriantur, nec sanationem expectare possint, quoniam potius ad
hoc fuit institutum ut unctos alleviet Dominus, et peccata ipsis dimit­
tantur. Quod jugiter, et non semel erit, quemadmodum et illud:
‘Confitemini alterutrum,’ inquit, ‘peccata vestra,’ scilicet semper,
minime autem semel [et]: Orate pro invicem, ut salvemini,’ non
semel tantum, sed continuo adimplendum est, quoniam singulis die­
bus offendimus”.·* 3
Ipsi tamen libri symbolici hanc opinionem non indicant nec clare
supponunt, si excipiatur Confessio Metrophanis Crito puli (cap. 13)
quae explicite docet hoc sacramentum pluries in vita suscipi posse,
ita implicite innuens id valere etiam de infirmis durante eodem mortis
periculo. In ipso ritu administrationis unctionis per septeni sacerdotes,
qui adhuc viget in Oriente, quidam, ut archiepiscopus Ignatij44 necnon Kern et supradicti catholici defendentes hanc opinionem de valida
iteratione unctionis in eodem periculo mortis, vident septies repetitum
sacramentum, dicentes hunc ritum esse abbreviatam formam antiqui­
oris ritus ungendi eundem infirmum per septem continuos dies (cf.
infra, p. 307).

. SECUNDA SENTENTIA, affirmans relativam initerabilitatem
sacramenti.
Haec, inde saltem a Cone. Trid., fuit et est sententia longe com­
munior inter theologos, fatentibus ipsis fautoribus prioris sententiae,
ut Martène, Kern, Toner, Kilker. Eam fuisse quoque communem
sententiam antiquiorum doctorum ostendetur in Conclusione (p.
325-335). Rationes huius sententiae, infra in Conclusione fusius
expendendae, deducuntur sive ex connaturali sensu documentorum et
praxis Ecclesiae, sive ex longe communiori consensu theologorum, sive
ex theologica consideratione indolis ipsius sacramenti.
Ante Concilium igitur usque ad medium saeculum 17, seu ante
Hugonem Menardum, theologi communiter nullam tangunt contro­
versiam de hac re sed pacifice docent hoc sacramentum in eodem
° Dialogus in Christo adversus omnes hatreses (De Sacram nlis De sacro ritu Sancti
Olei sive Euchelaei), c. 287 (MG 15S. 522).
11 De sacramentis unius, sanctae, oecumenicae et apostolicac ecclesiae [russice] (Petropoli
1863) 296 sqq., ubi ait: “Septemplex numerus lectionum, orationum, unctionum positus
est in ritu benedictionis olei secundum normam dierum, quibus antiquitus presbyteri
infirmum s. Unctionis causa visitabant. Quaque vice post precationem, quae unctionem
praecedit, legebant unam lectionem ex Apostolo et Evangelio, deinde ecteniam pro
infirmo, quam excipiebat oratio cum unctione. . . Hoc modo euchelaeon olim septem
diversis visitationibus presbyterorum perfectum esse videtur. Cum decursu temporis
infirmi coepissent ad illud mysterium solum in extrema necessitate confugere et spiritus
devotionis imminutus minus patiens fieret in orationibus, illud abbreviatum est in
unum orantium [presbyterorum] conventum, in quo totus ritus septem dierum simul
perficitur,”

mortis periculo iterari non posse; quod autem intelligant ipsam invaliditatem iterationis, constat tum ex modo absoluto quo loquuntur,
tum ex rationibus quibus initerabilitatem probant,45 tum ex eo quod
illi pauci doctores positivi qui sibi obiciunt antiquam praxim latinam
administrandi unctionem eidem infirmo per septem dies, aut praxim
Graecorum septies eadem die administrantium ritum unctionis per
septem presbyteros, non ex alio principio in sua explicatione proce­
dunt quam ex praesupposita communi doctrina de initerabilitate sacra­
menti, ita ut inde Matthaeus Galenus (t 1573; quem impugnant
Menardus et Martène, supra cit., p. 294) concludat in ea latina praxi
solam unctionem primae diei fuisse sacramentum, ceteras vero merum
sacramentale, Petrus Arcudius (tpost 1632) idem sentiat de praxi
Graecorum, nempe primum tantum sacerdotem sacramentum conficere,
ceteros vero nonnisi absusive intendere sacramenti confectionem, tan­
dem Jacobus Goar (f 1653) in utraque praxi videat unum tantum
sacramentum semel administratum, quatenus repetiti ritus confluunt
moraliter in unum totalem ritum sacramentalem.
A medio saec. 17 ad initium saeculi nostri, post suscitatum a Menardo, Launoy et Martène dissidium de initerabilitate sacramenti,
theologi adhuc communius hanc initerabilitatem proponunt (exceptis
paucis supradictis doctoribus, rem nonnisi leviter attingentibus et ab
auctoritate illorum eruditorum plus aequo commotis), ita ut plures
ex notioribus theologis ipsum dissidium ipsamque historicam difficul­
tatem, unde illud incoepit, ne quidem commemorent. Ita De SainteBeuve (t 1677) pro comperto habet initerabilitatem sacramenti, nec
ullam commemorat controversiam nisi Goffridi Vindocensis et Ivonis
Carnotensis, simpliciter negantium iterabilitatem sacramenti: Gonet
(t 1681), postquam inter alia de subiecto Extremae Unctionis dixerit:
“Sicut Matrimonium non potest [i.e. valide] iterum contrahi inter
eosdem conjuges, sic neque Extrema unctio potest iterum dari infirmo
constituto in eadem necessitate infirmitatis,” continuo addit: “Haec
sunt certa et indubitata fere apud omnes theologos”;‘° Montejortino"
(t 1728) pariter, absque ullo dubio aut memoria dissidii, eandem
veritatem proponit; inter doctores positivos, Joannes Mabillon
“Cf. inter alios ipsum Suarez (Disp. 40, sect. 4, n. 6sq.), quem Slater, Spâëil et alii
inepte referunt inter eos qui, ut ait Spâëil, “contenti sunt ut affirment iteratam in
eodem periculo unctionem non licere vel usum Ecclesiae ferre, ut non iteretur.” Slater
conatur mentem Suaresii (-f 1617) explicare per sententiam Arriaga S.J. (ψ 1667) qui,
explicite posita quaestione de validitate vel secus iterati sacramenti in eodem mortis
periculo, respondet “rem esse omnino incertam, quia de hoc puncto nihil Concilia
definierunt” (Disp. 53, n. 47). Attamen, Arriaga suas Disputationes Theologicas scripsit
post Menardum (hic scripsit a. 1642, Arriaga vero a. 1655) ac ideo potuit commoveri
huius eruditi opinione; ceterum, ipse Arriaga addit quod, si attendatur ipsa praxis
Ecclesiae, concludendum esset pro invaliditate iterationis.
" Clypeus, De Extrema Unctione, disp. 3, a. 1.
"Duns Scoti Summa Theologica, Suppi., q. 33, a. 2.

(t 1707)” nonnisi transeunter memorat antiquam praxim pluries
ungendi eundem infirmum nec quidquam addit aut iudicat; item Carolus
Chardon (f 17 3 3 ) 40 ex praedicta praxi refutat tantum praefatam
sententiam Goffridi et Ivonis.
Ab initio currentis saeculi ad nostros dies, post attentatam a losepho
Kern reviviscentiam contrariae opinionis Menardi, Launoy et Martène,
sententia de relativa initerabilitate sacramenti adhuc firma et com­
munis permansit, imo, ut videtur, firmior evasit ac communior, qua­
tenus quidam doctores aliquod iudicium censurae, utut velate, circa
contrariam opinionem exprimere non dubitarunt, etsi alii, supradicta
historica difficultate plus aequo commoti, aliquam illi opinioni proba­
bilitatem concesserint.
Horum doctorum varii sentiendi vel loquendi modi ad sequentes
reduci possunt:
Sententia certa. Id aequivalenter asserunt vel asserere videntur:
Straub: “Disciplina haec [qua Ecclesia a septem saltem saeculis
prohibet iterationem in eodem periculo] eatenus tantum ut recta sus­
tineri potest, quatenus extrema unctio in eodem statu morbi valide
repeti nequit. . . Usus ecclesiae justus intellegitur solum iterabilitate
unctionis ampliore divinitus exclusa. . . Definitio [tridentina] per se
quidem mere iterabilitatem pro discrimine alio affirmat, non pro dis­
crimine eodem negat, sed tamen consideratis omnibus sententiae ne­
ganti vehementer javet. . . Ne libera errandi sit facultas, audiatur
Clemens VI [Recitat supra relatam interrogationem ad Armenos, p.
289 sq.]. . . Pontifex in hac parte docet, extremam unctionem, ne sit
invalida, non suscipi devote et fideliter nisi in gravi infirmitate semel
oportere. . . Quamobrem ex revelatione extremam unctionem in peri­
culo eodem per infirmitatem facessito non valide iterari haud dubie
significat. Porro sensu tali vero stabilito causa per se finita sit:
nam auctoritatem peremptoriam documenti clementini oblivione qua­
dam nimis diu obruti pridem ([cf.] n. 556) in luce collocavimus.”30
Ex his ultimis verbis sequitur quod, iuxta Straub, admissa definitiva
indole documenti Clementis, praedicta initerabilitas est theologice
certa, imo proxima fidei.
Billot (thes. 28): “In eodem periculo mortis sacramentum hoc . . .
iterari . . . non potest. . . Repugnat enim repeti sacramentum, quando
proximus eius effectus iam exsistit, qui nec augeri potest nec numero
multiplicari, sicut alias dictum est de sacramentis characterem
imprimentibus.”
'Observatio de Extrema Unctione, in Migne, Theologiae Cursus XXIV 133.
° Histoire des sacrements, Extrême Onction, chap. 2.
uDe Ecclesia Christi (Ocniponte 1912) II 284, 287, 291, 293, 294.

Hugon (ed. a. 1948, p. 665): “Codex jam diremit plures quaestiones
olim disputatas de obligatione et de iteratione hujus sacramenti: ‘In
eadem infirmitate hoc sacramentum iterari non potest, nisi infirmus
post susceptam unctionem convaluerit et in aliud vitae discrimen
inciderit.’ ” Cum autem quaestio agitata non respiceret illiceitatem,
ab omnibus admissam, sed invaliditatem illius iterationis, decisio
Codicis sententiam affirmativam reddit certam, iuxta mentem Hugon.
Zubizarreta (n. 627): “P. Kern, intelligens de vero sacramento et
non de sacramentali, quae ordinabatur in sacramentario gregoriano,
ait: ‘Gravibus rationibus innititur sententia, extremam unctionem,
spectato ejus valore, in eadem infirmitate, etiam manente eodem mor­
tis periculo, reiterari posse’. Doctrina tamen est Ecclesiae, quae tenet
extremam unctionem, non in eodem mortis periculo, sed in diversa
infirmitate, imo in eadem infirmitate sed in diverso mortis periculo,
reiterari posse.”
Boyer (n. 415): “Verba [decisionis Tridentinae] ut exclusive intelligenda sunt, quamquam Kern scribens ante Codicem contradixerit et
tenuerit extremam unctionem in eodem mortis periculo, si diu dura­
verit, etiam hodie reiterari posse. Quod ad praeteritum attinet, verum
est quod in sacramentario gregoriano, dicitur ritus extremae unctionis
esse per septem dies repetendus. At multi censent repetitiones istas
se habere ad modum sacramentalis; vel forte dici posset hoc totum
ad modum unius factum esse.” Cum decisio tridentina non sit mere
disciplinaris sed doctrinalis atque validitatem sacramenti respiciat,
logicus sensus verborum Boyer, aliquatenus ambiguorum, nequit esse
nisi quod ex Codice I. C. habetur iam declaratio doctrinae tridentinae
in sensu exclusive, et ideo, attenta auctoritate Codicis, initerabilitas
sacramenti est nunc doctrina certa.
Sola: “Ex citatis documentis Ecclesiae, hodie sustineri nequit opinio
P. Kern dicentis: ‘Extremam Unctionem, spectato eius valore in eadem
infirmitate etiam manente eodem mortis periculo, saepius conferri
posse.’ ”5‘

Sententia jere certa (a qua proinde non tuto quis recedet) :
Otten: “Defendi tamen vix posse videtur sententia quam proponit
P. Kern, nempe ‘extremam unctionem spectato ejus valore in eadem
infirmitate etiam manente eodem mortis periculo saepius conferri
posse’ . . . nam declarationes Ecclesiae . . . contrarium supponere
videntur.””

Sententia practice certa (seu in praxi unice attendenda) :
’ De Extrema 1'nctionc (“Sacrae Theologiae Summa,” edita ab hispanis Patribus S.J..
t. IV, tract. 4. Matriti 1951) 572, in nota.
' Institutiones dogmaticae VI (Chicago 1925) 270.

Rcgatillo: “Multo probabilius est nulla iteratio in eodem periculo;
et practice certum, secus ab Ecclesia non prohiberetur.”5
Sententia firma (seu a qua non est recedendum vel non prudenter
receditur) :
Tanquerey (ed. a. 1921, p. 545, in nota): “Putat quidem Kern . . .
Extr. Unctionem, spectato ejus valore, in eadem infirmitate, etiam
manente eodem mortis periculo, saepius conferri posse; sed putamus
a sententia communi non esse recedendum.”
ΠΛ McDonald: “[Kern] holds . . . contrary to what has been com­
monly believed since at least the time of St. Thomas, that if and
as long as one is ill enough to receive the sacrament of Extreme
Unction at all, it can be repeated validly even though there should be
no diminution of the illness. . . The truth is that in dealing with the
sacrament of Extreme Unction we have to choose between irrecon­
cilable traditions. In the East and in many of the Western Churches
the sacrament was repeated during the same sickness; in the Schis­
matical Greek Church this practice continues to the present day.
On the other hand it seems to be one of our most ancient traditions
that no sacrament can be repeated while it is still present in the soul.
It is for what may be called theological instinct to choose which line
of tradition is mostly likely to be the right one.”™
L. Godefroy: “Quelle que soit la force de ses [i.e. Kern] raisons,
il ne semble pas qu’elles puissent prévaloir contre l’enseignement
commun des théologiens, contre la pratique constante et déjà ancienne
de l’Eglise, contra le text du rituel. Celui-ci, sans doute, n’a pas toute
la clarté désirable: le P. Kern . . . fait remarquer avec raison que
le cas d’amélioration suivie de rechute y est donné comme un exemple,
‘ut si’, et non comme le seul cas possible. Il n’en est pas moins vrai
que le rituel commence par poser en principe qu’on ne doit pas
réitérer l’extrême onction durant la même maladie, qu’à ce principe
il n’indique clairement qu’une exception, et que la pratique et
l’enseignement théologique considèrent cette exception comme unique.
Il n’y a donc pas lieu dc s’en écarter tant que l’Eglise n’en aura pas
autrement décidé.”™
Sententia non certa, sed probabilior, vel longe probabilior, ita ut
contrariae opinioni concedi possit aliqua probabilitas. Ita Schmid,
Spàcil, Cappello, Coronata, Aertnys-Damen, Gougnard, Lerchera Ius sacramentarium (cd. 2, Santander 1949) 438.
’“‘The sacrament of Extreme Unction,” The Irish Theological Quarterly 2 (1907)
339, 344 sq.
“"Extreme Onction. Questions morales ct pratiques,” Dictionnaire de Théologie
catholique S. 2 [1913] 2022.

Uniberg, et forte etiam Noldin-Schmitt, quorum plures supra citavimus
(p. 293, 298).
Plures alii, ut Pesch, Rath;'0 Van Noort-Verhaar,Priinimcr,PiscetlaGennaro, Dafiara, memorata discrepante Kern sententia, mere affir­
mant initerabilitatem sacramenti in eodem periculo mortis, quin aliquid
addant de gradu firmitatis doctrinae. Pesch (n. 558): “Kern . . .
statuit posse sacramentum etiam durante eodem mortis periculo
repeti . . . cuius opinionem refutat Straub (De ecclesia Christi II,
n. 921 sqq.). Codex iur. can. 940, §2: ‘In eadem infirmitate hoc
sacramentum iterari non potest, nisi infirmus post susceptam uncti­
onem convaluerit et in aliud vitae discrimen inciderit’.” Van NoortVerhaar (n. 184): “Ex supradictis sequitur hoc sacramentum non
posse iterari in eodem periculo mortis, quia effectus immediatus seu
titulus appellans gratiam perdurat. Iterari autem potest in nova in­
firmitate, aut in novo periculo durante eadem infirmitate, quia periculo
cessante cessat etiam titulus. Objicitur autem, quod in antiqua ecclesia
hoc sacramentum in eodem mortis periculo iterabatur, aliquando per
septem dies continuos. Respondendum videtur hunc usum, qui numquam fuit universalis, fortasse ita explicari posse, ut sola prima unctio
haberetur sacramentum, ceterae unctiones nonnisi ut caeremoniales
intenderentur.” Priimmer (n. 582, in textu et in nota) : “Iteratio
extremae unctionis non potest fieri (valide et licite) in eadem infirmi­
tate et in eodem mortis periculo, quia efficacia huius sacramenti tamdiu durat, quamdiu remanet idem mortis periculum, pro quo fuit
collatum.” “Pauci theologi (e.g. Kern . . .) docent, extr. unctionem
valide conferri in eadem infirmitate et in eodem periculo mortis.”
Alii, ut De Augustinis, Lépicicr, Paquet, Pègues, Lahitton, Lcrchcr,
Hervé, Abarzuza, non utuntur explicito verbo invaliditatis nec con­
troversiam commemorant, sed tamen in eandem sententiam consen­
tiunt, absolute docentes sacramentum in eodem periculo iterari non
posse et appellantes plerumque auctoritatem et rationes S. Thomae vel
documentorum Ecclesiae. Quidam, ut Ballerini-Palmieri et Lercher,
eandem doctrinam manifesto supponunt cum ex initerabilitate sacra­
menti deducunt eius reviviscendam, nam hoc argumentum currit in
suppositione quod sacramentum valide iterari non possit.

Kerri1 ad ostendendum non posse sermonem esse de consensu
theologorum sibi contrario, scribit: “Est etiam notandum, multos
auctores, cum affirmant, s. Unctionem non debere, non posse iterari
in eodem periculo mortis, tantum prae oculis habere, quid secundum
vigentem disciplinam sit agendum, de dogmatica autem nostra quaes' Institutiones theologicae de Extrema Unctione et de Ordine (Haarcn 1912) n. 57.
*’ Op. cit. (supra, in p. 296) 358.

tione ne verbo quidem suum sensum proferre.” Hoc, si verum est de
quibusdam theologis moralibus, ut Gury-Ballcrini, Lehmkuhl, Acrtnys (ed. ante Codicem), Bucceroni, Génicot-Salsmans, Ferreres, MarcGcstcrmann, Merkelbach, agentibus directe de his quae licent vel non
licent, nequit asseri de supra relatis theologis dogmaticis.

CONCLUSIO
Extrema Unctio non est absolute initerabilis, sicut Baptismus, Con­
firmatio et Ordo, sed potest ab eodem subiecto pluries valide suscipi; est
tamen relative initerabilis, quatenus nequit ab eodem subiecto pluries valide
suscipi in eodem periculo mortis.

EX SENSU ET PRAXI ECCLESIAE, percurrendo
historicas vicissitudines huius quaestionis in documentis ecclesiasticis
ct in operibus ac controversiis theologorum.
Probatur 1.

De iteranda vel non iteranda Extrema Unctione nihil fere invenitur
aut directe colligi potest sive ex textu lacobi (quamvis verba “In­
firmatur quis in vobis . . .” sonent generaliter, ac ideo non inepte
explicari possent in sensu iterabilitatis sacramenti: “Quotiescunque
quis infirmatur . . .”) sive ex monumentis antiquae traditionis, saltem
usque ad saec. 9, ut patet consideranti praecipua testimonia illius
aetatis allata in art. 1 (tom. 1, p. llôsqq.), ut Innocentii I (t 417),
Caesarii Arelatensis (t 543), Bedae (t 735), Theodulphi Aurelianensis (t 821) et Amalarii Metensis (f 837).
In quibusdam quidem textibus agitur de frequenti visitatione infirmi
inuncti per sacerdotes, sed clare ex contextu apparet non esse ser­
monem de ipsius unctionis iteratione. Sic in Canonibus Hippolyti (can.
219) commendatur ut “qui morbo periculoso laborat ... a clero
visitetur quotidie, qui certiorem reddunt eum [i.e. episcopum]”, sed
ipsa unctio non clero tribuitur sed episcopo (cf. tom. 1, p. 110);
Caesarius Arci, ait: “Quoties aliqua infirmitas supervenerit . . . ille
qui aegrotat . . . corpusculum suum ungat” (cf. ibid., p. 128), quae
quidem verba verisimiliter referuntur ad diversos homines non vero
ad eundem hominem qui successivis infirmitatibus afficiatur: Statuta
5. Sonnatii habent: “Extrema unctio deferatur laboranti et petenti,
eumque pastor in propria saepius invisat, et pie visitet, eum ad
futuram gloriam animando, et debite praeparando” (cf. ibid., p. 131),
sed agitur de frequenti visitatione distincta ab ipsius sacramenti
collatione.

PRIMUM DOCUMENTUM quod huc facere videtur quodque
plures eruditos allexit, est Sacramcntarium Grcgorianum, a Menardo

editum, in quo immediate post descriptionem ritus unctionis (incertae
aetatis, probabilius saec. 9-10; cf. tom. 1. p. 139 sq.), legitur: “Deinde
communicet eum corpore et sanguine Domini. Et sic faciant illi per
septem dies, si necessitas fuerit, tam [de] communione quam et de
alio officio; et suscitabit eum Dominus, et si in peccatis fuerit, dimit­
tentur ei” (ML 78. 235).
Eadem praescriptio, iisdem fere verbis, iteratur in manuscriptis
Codicibus Rhemensi (Remigio-Rhemensi, saec. 9) et Tiliano (Ordine
Romano ecclesiae Sagiensis in Normannia, saec. 11) citatis ab eodem
Menardo (cf. art. 1, tom. 1, p. 167-170) et in Ordinibus 3, 4, 8, 11,
12, 19 (inter 30 Ordines editos a Martène58) exaratis inter saec. 9
et 12. Codex Rhemensis: “Et septem dies, vel multo plures, si neces­
sitas fuerit tam de communione quam de alio officio erga infirmum
fiat; ut sicut apostolus dixit, imo per eum Spiritus sanctus ait: ‘Si in
peccatis fuerit, dimittentur ei’” (ML 78. 537). Codex Titianus:
“Post haec communicet eum sacerdos corpore et sanguine Domini:
et sic septem continuos dies, nisi necessitas contingerit, tam de com­
munione, quam de alio officio se abstineat; et suscitabit eum Dominus
ad salutem, et si in peccatis sit, dimittentur ei, ut apostolus ait”
(ML 78. 528)?° Ordines 3 et 4 (Turonenses; ante a. 900), Ordo 9
(circa a. 1100), et Ordo 19 (circa a. 1200) repetunt verba Sacramentarii Gregoriani. Ordo 8 (Rhemensis, circa a. 900) brevius dicit,
post unctiones et communionem: “Sic fac per septem dies, si neces­
sitas fuerit, tam de communione quam de alio officio.” Ordo 12 (Salisburgensis, circa a. 1100) repetit ad verbum Codicem Tilianum. Magis
curiosa apparet sequens discrepans rubrica manuscript! Car. C. 161
(circa finem saec. 9), asservati in civitate Zurich: “Infirmus autem
inungi debet semel vel bis vel ter aut si necessitas sit quater vel quin­
quies sive sexies aut septies in una ebdomada cum suprascriptis ora­
tionibus ministerii huius.”"0
Ex ipsa praxi affertur unum exemplum septies repetitae Extremae
Unctionis. In Vita Rcmberti (f 888) archiepiscopi ecclesiarum Bremensis et Hamburgensis in Germania, scripta paulo post eius obitum
iussu Adalgari successoris ipsius, legitur: “Duodecimo igitur die ante
” Op. cit. (supra, in p. 295) 116sqq.
'* Menardus observat hacc verba esse mendosa ac conatur ea ad rectam formam
adducere, scribens: “In hac autem rubrica quaedam videntur corrupta, primo in illis
verbis, ‘et sic septem’, legendum, ut in Codice sancti Eligii, 'et sic faciant illi septem'.
In sequenti membro nullus est sensus, et in dicto Codice haec verba ‘nisi necessitas
contingerit se abstineat’ desiderantur. Sed legendum puto: ‘et sic faciant illi septem
continuos dies, tam de communione, quam de alio officio (nempe unctione) nisi necessi­
tas contingerit. ut se abstineat’, nempe ab hac repetitione” (ML 78. 528). Tamen eadem
omnino forma ac in Codice Tiliano retinetur in Ordine 12 Salisburgcnsi (circa a. 1100)
a Martcnc edito.
“Apud C. De Clercq, Ordre, Mariage, Extrême-Onction [Paris 1939] 159.

DE PROPRIETATIBUS

307

transitum suum perveniens ad ecclesiam Bremensem, ipso mox die
infirmitate correptus est: cumque per horas omnes infirmitas graviter
cresceret, ipse semper psalmodiis et lectionibus sacris intentus sese
ad futurum de hac vita transitum sollicite praeparabat, et quamquam
languoris immanitas corporeis viribus defectum ingereret, animo ta­
men semper invictus apostolicam praetendebat fortitudinem, de qua
dicit: Quando ego infirmor, tunc fortior sum et potens. Septimo ante
obitum die mysterium s. Unctionis cum oleo sancto ei fieri praecepit,
et una cum Communione corporis et sanguinis Domini usque in diem
animae exeuntis de corpore hoc salutare remedium omni die percepit.”

Supradicti eruditi (Menardus, Launoy, Martène, Kern, etc., cf.
supra p. 292-298) in his documentis legunt usum plurium ecclesi­
arum latinarum illius temporis iterandi septies ipsum sacramentum
super eundem infirmum in eodem periculo mortis,01 atque exinde con­
ficiunt praecipuum argumentum in favorem suae sententiae de valore
talis iterationis. In cujus confirmationem quidam (signanter Kem02),
etiam adducunt modernam praxim ecclesiarum separatarum, tanquam
abbreviatam vel corruptam formam septenariae illius iterationis quae
antiquitus fuerit communis utrique ecclesiae occidentali et orientali.
Apud Graecos, nempe, iuxta ritum Magni Euchologii, hoc sacra­
mentum administratur a septem presbyteris, quorum unusquisque in­
tegrum ritum, seu materiam et formam necnon (sedulo notandum)
ipsam praeviam eiusdem olei benedictionem, persolvit. Id autem (et
maxime repetita benedictio eiusdem olei) non convenienter intelligi
potest nisi dicatur olim Graecos consuevisse sacramentum eidem in­
firmo ministrare per septem distinctos dies: quam explicationem tradit
ac confirmat inter ipsos schismaticos Ignatius archiepiscopus russus
(supra cit., p. 299). Ceterum ea praxis videtur referri in quibusdam
recentioribus Codicibus, ut in Codice Sinaitico 960 (saec. 13), ubi
legitur: “Qui debet ‘facere Euchelaeum’ (id est, illud recipere) per
septem dies neque se exuit neque se lavat, sed permanet in Ecclesia
usquedum septeni dies compleantur; septeni vero presbyteri sacrificium
offerunt per septem dies successivos pro infirmo illo: postquam autem
septem dies completi sunt, se lavat et vestimenta mutat.”03
Praeterea, addit Kern, etiam si dicatur in antiquioribus saltem
temporibus Graecos non administrasse sacramentum per septem con­
tinuos dies sed. sicut hodie, eadem die per septem presbyteros, inde
*’Idcm sentit C. De Clercq, “Ordines unctionis’ des ix' et x' siècles,” Ephemerides
Liturgicae 44 (1930) 114sq.; Ordre, Mariage, Extrême-Onction (Paris 1939] 159 sq.
° De sacramento Extremae Unctionis (Ratisbonae 1907) 345-350.
“Apud A. Dmitrievskij, Descriptio liturgicorum manuscriptorum quae asservantur in
bibliothecis Orientis separati [russice], II: Ευχολόγια (Kijcv 1901) 202.

novum ac independens argumentum conficitur pro iterabilitate sacra­
menti; nam haec praxis quatenus certo ascendit ad tempus quod
praecessit schisma (ante Michaelem Caerularium) continetque validam
sacramenti administrationem, nequit explicari nisi per septies iteratum
sacramentum, cum unusquisque ex septem presbyteris habeat inten­
tionem conficiendi sacramentum, nec potest, etiam si velit, efficere
ut sua actio sacramentalis propriam efficaciam non exerat nisi post­
quam ultimus presbyter suum officium compleverit. Et hoc modo haec
ipsa Graecorum praxis cedit in confirmationem prioris asserti, quod
nempe supradicta praxis Latinorum contineret iterationem sacramenti,
nam nullum est essentiale discrimen in septenaria administratione si
fiat per septem continuos dies, ut apud Latinos, et si fiat veluti per
septem continuas horas, ut apud Graecos.
Praeterea, in ipsis sectis haereticis, inde a saec. 5 ab Ecclesia sepa­
ratis, videtur olim extitisse eandem disciplinam sacramentum ad­
ministrandi per septem dies. Id probabile faciunt quaedam documenta
recentioris ritus Coptorum. Ad rem Kern: “Armeni et Nestoriani usum
sacramenti amiserunt. Maltzew (Die Sacramente p. CCCXXXII)
narrat, apud Coptitas aegrotum in domo sua per septem dies inungi.
Ordo quidem lampadis apud Coptitas, quem Denzinger (Ritus Orien­
talium t. II, p. 501 ss.) refert, concludit rubrica: ‘Si infirmus est in
domo sua, vadat ad eum unus ex sacerdotibus ecclesiae et ungat eum
oleo et imperet ei, ut seipsum ungat per septem dies’ Ad haec notat
Denzinger (p. 506): ‘Ex Vanslebio etiam ungunt infirmum per septem
dies.’ Cum apud sectas orientales per decursum saeculorum non pauci
usus curiosi vel abusus irrepserint, licet conicere, Coptitas prius ean­
dem praxim servasse, quam multas ecclesias latinas tenuisse novimus;
postea vero, vel quia presbyteri impediebantur vel quacunque ex causa
magis minusve vulgatum esse morem, quem citata rubrica indicat.
Antiqui Ordines harum sectarum, maxime si officium lampadis in
ecclesia peragitur, postulant, ut s. functio regulariter a septem presby­
teris celebretur; et quamvis hi Ordines non cum ea claritate qua
Euchologium Graecorum omnes ritus describunt, videtur tamen di­
cendum, singulos successive et materiam applicare et formam recitare
debuisse.’*””
Attamen, cum sensus et auctoritas illius latinae praxis incerti sint,
inepte ex ea conficitur argumentum in favorem sententiae de itera­
bilitate Extremae Unctionis in eodem periculo mortis, maxime si
comparetur certiori sensui et praxi universalis Ecclesiae infra ex·
M"Cf Maltzew, Die Sacramente etc., p. CCCXXIX ss. Rcnaudot, perpétuité de la
foi t. Ill, 1. V, c. 2. Denzinger, ritus Orientalium t. I, p. 187 ss., t. II, p. 483 ss.”
” Op. cit. (supra, in p. 307) 349 sq.

ponendis. Non uno enim modo explicari potest ct ab auctoribus expli­
catur sensus et valor illius praxis, retenta inile.rabilitale sacramenti.

Primo enim, certum non est ipsam etiam unctionem praeter com­
munionem et alia officia fuisse singulis diebus iteratam. Verba de
iterando “alio officio” non necessario includunt iterationem unctionis
sed possunt referri ad complexum aliarum orationum et caeremoniarum
quibus constabat ritus visitationis infirmorum (i.e., benedictionem
domus, varias orationes ante et post unctionem, litanias, Missam pro
infirmo, impositionem manuum, benedictionem infirmi, absolutionem
sacramentalem, quae referuntur in supradictis Sacramentalibus et
Ordinibus); Sacramentarium Gregorianum, necnon Codex Rhemensis
et Ordines 3, 4, 11, 12, 14, peculiariter post praefata verba insistunt
in recitatione divini officii coram infirmo “per singulos dies.’”30 Certe
mirum est quod in praedictis ritualibus semper occurrit expressio
“de alio officio” (“Sic faciant per septem dies tam de communione
quam de alio officio”), numquam vero explicita fiat mentio de unctione
(puta: “Sic faciant per septem dies tam de communione quam de
unctione aliisque officiis”), cum tamen unctio, una cum viatico imo
et signantius quam viaticum, fuerit praecipua pars totius ritus visita­
tionis infirmorum. Vita quidem Remberti iterationem ipsius unctionis
per septem dies explicite commemorat, sed hoc documentum ad pri­
vatas historias sanctorum pertinens, in quibus plura dubiae fidei
inveniri solent, non videtur sufficere ad illustrandum sensum ipsorum
documentorum liturgicorum.
Hanc explicationem affert unus vel alius theologus, ut Cappello.
Nec est improbabilis, etsi difficilius eludi possit vis testimonii supradicti (p. 306) manuscript! Car. C. 161, quod videtur explicare
sensum generalis expressionis “Quam et de alio officio” ceterorum
documentorum, nisi forte dicatur in illo referri peculiaris quaedam
interpretatio communis observantiae per additionem unctionis.
Secundo, supposito quod ipsa quoque unctio per septem dies
iteraretur, non necessario sequitur iteratam unctionem secundae ac
subsequentium dierum adhibitam esse cum intentione conficiendi
sacramentum; potuit enim esse quaedam additio caeremonialis (seu
non sacramentum sed aliquod sacramentale), qua accidentaliter in­
tegraretur ac liturgice perficeretur ipsa sacramenti administratio
eiusque symbolica significatio, quemadmodum accidit et in aliis sacra­
mentis, nominatim in Eucharistia et Poenitentia.
Ita autem factum fuisse suaderi fortasse potest ex ipsa addita
' Sacr. Gregorianum: “Debent etiam sacerdotes et ministri sanctae Ecclesiae cum
summa reverentia infirmis decantare per singulos dies Vesperas ct Matutinos” (ML
78. 235).

conditione “Si necessitas fuerit,” quae, quomodolibet intelligatur, vi­
detur innuere etiam accidentalem rationem illius iterationis. Nec valet
obicere cum quibusdam, ut Kern, quod idem omnino ritus, eademque
materia et forma, iterabatur, adeoque agebatur potius de iteratione
ipsius sacramenti,
*
57 nam id totum poterat fieri cum intentione mere
caeremoniali, qua excluditur ipsa attentatio sacramenti, quemadmodum
in iisdem supradictis Sacramentariis et Ordinibus pluries iteratur
forma absolutionis in sacramento Poenitentiae et ipsam modernam
absolutionis formam praecedunt variae formulae mere caeremonialis
absolutionis quae per se solas sufficerent ad constituendum sacramen­
tum si dicerentur cum intentione sacramentali (cf. dicta in tractatu
De Poenitentiae III 671-679). Exinde explicari potest quomodo
ea praxis potuerit ignorari, aut sub silentio praeteriri, a coaevis doctoribus saec. 11 (Goffrido Vindocensi, Ivo Carnotensi et Petro Cluniacensi) in sua controversia de iterabilitate sacramenti (cf. infra, p.
322 sq.).
Hanc explicationem illius praxeos ut probabilem saltem et sufficien­
tem tradunt vel suggerunt plures theologi, ut Matthaeus Galenus
(quem citant et impugnant Menardus et Martène supra relati, p.
293 sq.), Van Noort-Verhaar, Boyer.
Tertio, supposito quod unctio repeteretur cum intentione sacra­
mentali, nondum sequitur sacramentum iteratum esse, nam non est
improbabile quod hoc sacramentum, unum atque individuum manens,
possit conferri per iteratas, utut totales unctiones cum iteratis formis,
coalescentes tamen in unam integram materiam ac formam unumque
signum sacramentale, eo fere modo quo nunc conferri solet per repe­
titas ac partiales unctiones vel quo unus idemque Baptismus potest
conferri per trinam completam immersionem (etsi non per ter repe­
titam formam).
Ita probabiliter factum esse in praedicta praxi latina docent inter
alios suprarelati Goar (eodem modo explicans hodiernam praxim
Graecorum), Gotti, Schmid, Gutberlct, W. McDonald, Straub, Boyer.
Cum quibus sic imprimis suaderi potest ipsa probabilitas conficiendi
hoc sacramentum in pluries ac totaliter repetito ritu sacramentali,
"Kern scribit: “Rc vera Ordines, qui constituunt, ut totus ritus sacramentalis per
septem dies repetatur, non solum nullo verbo innuunt, plane alio modo et cum alia
intentione sequentibus diebus procedendum esse, sed etiam clare indicant, omnino idem
faciendum esse quovis die: ‘Sic faciant illi per septem dies . . . tam de communione quam
et de alio officio [Unctionis]’; ad totum officium septies repetitum referunt promis­
sionem divinam ‘Et suscitabit cum Dominus et si in peccatis fuerit, remittentur ei',
quae promissio tantum ad sacramentum spectat; praescribunt iterationem solum cum
conditione ‘si necessitas fuerit’, si nempe in periculo permanserit infirmus; si non
ageretur de sacramento, non esset ratio sufficiens conditionis restringentis’’ (op. cit.
[supra, in p. 3071 342).
H

quod nequaquam contingere potest in ceteris sacramentis, saltem sub
eodem modo (nam in sacramento Ordinis aliquid simile, sed sub alia
ratione, contingit). Habet enim hoc sacramentum, prout ex ipsa
sua forma dignoscitur, indolem quamdam deprecativam, utut influen­
tem ex opere operato; unde non mirum est quod possit, sicut in sua
constitutione ita et in sua administratione, proprietatibus depreca­
tionis accomodari, secus ac cetera sacramenta. Congruit autem naturae
orationi, ut sicut per plures orantes, sic etiam pluries fiat, aut per
plures dies protrahatur, ita ut eaedam prorsus preces, saepius aut
pluribus consecutivis diebus repetitae, ex ipso suo fine coalescant in
unicam ac integram orationem. Sic ergo plures unctiones, utut totali
ritu administratae, coalescere possunt in unam specifice ac integram
unctionem deprecativam, cuius materia sit ipsa unctio ut pluries
repetita (non prima nempe aut secunda aut ultima, sed omnes simul
prout sunt una unctio pluries repetita) et forma sit ipsa formula
deprecatoria, pariter ut pluries repetita ad modum unius ac protractae
deprecationis. In quo casu variae unctiones et variae formae non sunt
nisi materialiter plures, formaliter vero unum, nam, etsi, separatae
et per se solas atque sub alia circumstantia et intentione, sufficerent
ad constituenda tot distincta sacramenta, tamen, sub praedicto nexu
ac intentione unius protractae sacramentalis deprecationis, nequeunt
nisi in unum signum sacramentale coalescere.
Aliquid ceteroquin simile contingit, etsi partialiter tantum et ob
diversam specificam rationem, in aliis casibus administrationis sacra­
mentorum. Ita in Baptismo, collato per trinam immersionem, tres ipsae
immersiones, quarum unaquaequae sub repetita forma sufficeret ad
constituendum novum sacramentum, in unam integram materiam
coalescunt sub unitate unius ac integrae sacramentalis significationis;
quae nihilominus Baptismi significatio et indoles nequaquam simul
permittit triplicem formam cum trina materia, sicut in praedicto casu
iteratae unctionis. Pariter, in ipsa ordinaria administratione Extremae
Unctionis plures unctiones partiales cum suis replicatis formulis
coalescunt in unam unctionem totalem, etsi unaquaeque (vel saltem
una aut alia) cum convenienti forma verborum sufficeret ad consti­
tuendum distinctum sacramentum, si separetur a consortio ceterarum.
Tandem idem ac unum sacramentum Ordinis, iuxta suam indolem
collativam potestatis, conferri potest per successivos ac distinctos ritus,
constantes propria ac completa materia et forma, ad modum totius
potestativi quod in omnibus ac singulis partibus continetur perfecte
quoad essentiam sed non perfecte quoad virtutem (cf. supra, p. 245 sq.,
286).
In quibus omnibus casibus, communis ac fundamentalis ratio con-

venientiae ac discrepantiae est quod, ut ait S. Thomas, “quodlibet
sacramentum dicitur unum, inquantum multa quae sunt in uno sacra­
mento, adunantur ad unum significandum vel causandum. . . Et ideo,
quando una actio sufficit ad perfectam significationem, unitas sacra­
menti consistit in illa actione tantum: sicut patet in confirmatione.
Quando autem significatio sacramenti potest esse in una et in multis
actionibus, tunc sacramentum perfici potest et una actione et
pluribus; sicut baptismus una immersione et tribus, quia ablutio,
quae significatur in baptismo, potest esse per unam immersionem et
per multas.88 Quando autem perfecta significatio non potest esse nisi
per plures actiones, tunc plures actiones sunt de perfectione sacra­
menti; sicut patet in Eucharistia, quia refectio corporalis, quae sig­
nificat spiritualem, non potest esse nisi per cibum et potum. Et
similiter est in hoc sacramento [Extremae Unctionis, secundum quod
coalescit ex materiis et formis partialibus], quia curatio interiorum
vulnerum non potest perfecte significari nisi per appositionem medi­
cinae ad diversas vulnerum radices. Et ideo plures actiones sunt de
perfectione hujus sacramenti” (Suppi., q. 29, a. 2; cf. dicta in
art. praec., p. 281-286).
Quod autem de facto ita res se haberet in supradicta praxi latina,
seu quod per successivas unctiones septem dierum intenderetur semel
ac unum conferre sacramentum, suaderi potest tum ex eo quod in
supradictis Sacramentariis et Ordinibus effectus sacramenti promit­
titur toti ritui prorogato, seu septemplici unctioni perfectae et abso­
lutae (nam post verba “Et sic faciant per septem dies” continuo
additur “Et suscitabit eum Dominus, et si in peccatis fuerit, dimit­
tentur ei”), tum ex eo quod septenaria illa iteratio ita districte ser­
varetur ut nec ulla fieret intermissio nec ultra septem dies administra­
tio prorogaretur, quod quidem ostendit eas unctiones ut unum quid
moraliter consideratas esse et ministrorum persuasionem fuisse hoc
sacramentum disiungi quidem in partes ac prorogari posse, repeti
autem non posse.
Kern (quem fere repetit Cappello') ait: “Haec sententia salvo
meliore iudicio multo graviora incommoda videtur incurrere quam prior
[i.e. quam supradicta explicatio Galeni et aliorum]” atque sequentia
opponit incommoda.
Imprimis ait non esse paritatem inter hodiernam administrationem
sacramenti per diversas partiales unctiones ac formas et antiquam
illam iterationem eiusdem ac totalis unctionis ac formae.
Attamen, ut nuper diximus, non obstante illa disparitate, habetur
“ Et hoc dicimus probabiliter contingere posse etiam in Extrema Unctione per
repetitum ritum secundum totam materiam et formam.

paritas in hoc quod etiam pluralitas iterati ritus coalescit in moralem
unitatem unius unctionis deprecativae, quae sufficit ad unitatem
sacramenti.

Praeterea obicit: Primus sacerdos, ponens primam ac totalem unc­
tionem, debet habere intentionem nunc conficiendi sacramentum, quod
ideo illico conficitur et absolvitur antequam fiat secunda unctio (et sic
de successivis ministris) ; si enim sacerdos haberet intentionem expectandi ceteras unctiones ad hoc ut validum sit sacramentum, haberet in­
tentionem conditionatam de futuro, quae invalida esset, cum sacra­
mentum existât et operetur statim ac eius materia et forma ponuntur.
Attamen, praedicta ministri intentio non est conditionata de futuro,
sed est vera intentio de praesenti, quia fertur super omnes successivas
unctiones prout sunt unum moraliter et in hac morali unitate sibi
invicem praesentes; nec refert quod prima unctio secundum se
sufficeret ad constituendum distinctum sacramentum, nam, sub ea
copulativa ministri intentione, non sufficit sed petit consortium succes­
sivarum unctionum quibus perficitur protracta .deprecatio sacramen­
talis; cuius rei ceteroquin simile contingit etiam in aliis sacramentis,
necnon in ipsa Extrema Unctione cum administratur per plures par­
tiales unctiones quarum prima ex se sola, abstrahendo ab intentione
ministri, sufficeret ad sacramentum constituendum, ut alibi explica­
tum est (art. 5, tom. 1, p. 466 sq.).
Praeterea opponit exinde sequi quod tempore illius latinae praxeos
sacramentum saepe inchoaretur nec perficeretur, quia unctiones in­
termitti debebant si aegrotus interim, puta post primam vel secundam
unctionem, convalesceret, iuxta praescriptum: “Sic faciant per septem
dies, si necessitas fuerit”; item, quod Ecclesia reliquisset infirmum
sine effectu sacramenti, seu gratiis illi statui necessariis, per septem
integros dies; item, quod multi infirmi, aut morte praeventi aut a
periculo egressi, omni sacramenti fructu destituti fuissent.
Quibus inconvenientibus quidam occurrunt dicentes quod, etsi sacra­
mentum non perficeretur nisi post ultimam unctionem, tamen eius
effectus dabatur inde ab initio post absolutam primam unctionem
quando iam habebatur inchoatum et imperfectum sacramentum, et
quidem vel dabatur totaliter saltem quoad substantiam, ita ut nonnisi
accidentaliter cresceret accedentibus aliis unctionibus (sic Straub),
vel tantum partialiter ita ut distribueretur per varias unctiones tan­
quam per partialia sacramenta suo proprio effectu praedita (sic Goar
et McDonald). Hi doctores manifeste loquuntur in sensu secundae
et tertiae sententiae relatae in art. 19 (p. 238 sqq.) in quaestione
de momento quo Extrema Unctio suum effectum producit, etiam in

ordinaria administratione quae hodie observatur. Cum autem ibidem
sustinuerimus primam sententiam, iuxta quam effectus nullatenus
datur nisi in fine ritus, post absolutas nempe omnes unctiones, eo
quod effectus nequeat causari nisi absoluto sacramento nec sacra­
mentum constare possit ex frustulis partialium sacramentorum, sequens
responsio praefatae Kern obiectioni opponi potest.
In administratione sacramenti attendenda est non solum utilitas
singularis subiecti sed etiam cultus Dei et reverentia sacramenti, quae
ceteroquin, prout pertinet ad commune bonum Ecclesiae, cedit com­
muniter in utilitatem ipsius subiecti. Utrumque finem Ecclesia prose­
quitur, sed quinam in una vel alia circumstantia praevalere debeat,
solius Ecclesiae est indicare, quae quidem in variis aetatibus et pro
variis circumstantiis, uno vel alio modo potuit iudicare, ut patet vel
ex varia ipsius Extremae Unctionis disciplina quae olim non ferebat
faciliorem et utiliorem administrationem in unica unctione in casu
necessitatis. Accedit quod praedicta praxis non fuit Ecclesiae univer­
salis nec ipsius ecclesiae Romanae, sed quarundam particularium
Ecclesiarum, quae proinde potuerunt minus fortasse consulte urgere
rationem reverentiae sacramenti cum dispendio utilitatis fidelium,
sicut quaedam ecclesiae, puta Hispaniarum, dicuntur olim severius
indicasse de administrando quibusdam peccatoribus in articulo mortis
ipso Poenitentiae sacramento, maioris longe necessitatis. Praeterea,
verisimile est in ordinariis casibus periculosae infirmitatis, aut mortis
evidenter imminentis, praedictum usum praetermissum esse ac sacra­
mentum breviori ritu seu eadem die administratum fuisse, idque ex­
primi videtur in illis verbis rubricae Gregorianae: “Sic faciant per
septem dies, si necessitas fuerit.” quam Codex Tilianus vertit his
verbis apparenter oppositis: “Et sic septem continuos dies, nisi
necessitas contingent”; logicus enim sensus utriusque expressionis ad
hunc reduci videtur: Sic faciant per septem dies, si id convenienter
fieri possit, vel. si necessarium sit id facere ob convenientem statum
infirmi, nec sit necesse semel tantum ritum conficere, ob imminens
mortis periculum.
Ceterum obiectus casus angustiae, hominis scilicet morte praeventi
antequam absolvatur sacramentum, contingere potest etiam in ad­
ministratione aliorum sacramentorum, ut si poenitens moriatur ante­
quam sacerdos dicat ultimum verbum absolutionis vel catechumenus
deficiat antequam fiat invocatio Trinitatis, imo et in hodierna ordi­
naria administratione ipsius Extremae Unctionis, si infirmus nempe
ante ultimam unctionem abripiatur. Ceterum non inepte additur in­
tentionem ecclesiarum in illa praxi potuisse esse ut, in casu secuturae
mortis ante completam unctionem septimae diei, solae unctiones de

facto ante mortem peractae valerent pro sacramento; quae quidem
disiunctiva intentio Ecclesiae, cum ab ipsa circumstantia secuturae
mortis, ipsi Deo certe nota, actu determinaretur, per se non repugnat,
ut diximus in art. 5 (tom. 1, p. 468) quoad ipsum casum infirmi
morientis antequam absolvantur omnes unctiones in hodierna sacra­
menti administratione.
Quarto, etiam supposito quod hoc sacramentum unum atque indi­
viduum manens, non possit conferri per pluries iteratum integrum
ritum et quod in supradicta praxi vere intenderetur septies iterare
sacramentum in eodem infirmo, nondum sequeretur eam praxim esse
satis solidum argumentum iterabilitatis sacramenti, nam potest adhuc
in ea videri error vel abusus, et, considerata contraria ac constanti
praxi et sensu universalis Ecclesiae in posteriori saltem aetate, ad
talem errorem vel abusum, utut materialem tantum et excusabilem,
concludendum esset.
Hanc conclusionem proponunt Petrus Arcudius (quoad ipsam
praxim Graecorum: “Mihi fit verisimile, praesentem consuetudinem,
ut nunc fit, esse abusum”), Straub, Quinn,™ MacDonald,70 Kilker,
Spdcil (eam proponit saltem ut probabiliorem, nam. ut diximus supra,
ipse concedit probabilitatem sententiae Kern et aliorum).
Profecto praedicta praxis, ut patet ex ipsis Sacramentariis vel
Ordinibus qui adducuntur, videtur fuisse unius tantum aetatis et
unius fere ecclesiae. Exaggerat autem Kern cum loquitur de “docu­
mentis . . . per quatuor saecula (a. IX.-XII.) distributis et ad
diversas Ecclesiae partes (Italiam. Galliam. Angliam. Germaniam)
pertinentibus” et quidem “praeeunto saltem probabiliter [ecclesia]
romana.”71 Nam imprimis, ex 22 fere Ordinibus qui a Martène ad
eam aetatem (inter a. 800 et a. 1200) referuntur, nonnisi 6 illam
praxim exhibent. Omnes hi Ordines, necnon alii Codices seu Sacramentaria (Scr. Gregorianum. Codex Rhemensis, Codex Tilianus), ab
uno fonte manifesto procedunt, cum omnes fere ad verbum referant
rubricam Sacramentarii Gregoriani. Praeterea, fere omnes pertinent
ad ecclesiam gallicam (Codex Rhemensis, Codex Tilianus. Ordines
3, 4, 8, 11, 14); Sacramentarium ipsum Gregorianum. a Menardo
editum ex Missali S. Eligii abbatiae Corbeiensis, refert immediate
formam gallicam Sacramentarii Gregoriani. nec ideo constat an illa
rubrica extiterit etiam in forma ipsa quae erat in usu in ecclesia
romana, quinimmo praedicta convenientia Codicum et Ordinum gallin Some Aspects of the Dogma of Extreme Unction (Dublin 1920) 131.
’’“Extreme Unction,” The [American] Ecclesiastical Review 42 (1910) 23 sq.; “Repeti­
tion of Extreme Unction,” ibid. 86 (1932) 627-629; cf. 629-632.
” Op. cit. (supra, in p. 307) 342, 344.

eorum potius contrarium suadet; Ordo autem 12 (Salisburgensis =
Salzburg in Austria) qui ad verbum repetit ipsam variantem lectionem
Codicis Tiliani, sub influxu liturgiae gallicae exaratus dici potest.
Ad haec observat Ruch: “D’ailleurs, si l’on observe que l’ordre de
réitérer Fonction pendant sept jours n’est pas donné dans tous les
manuscrits; que les exemples d’exécutions de cette rubrique sont
rares;72 que le rite décrit dans les sacramentaires était très long,
exigeait la présence de plusieurs prêtres et qu’il devait être souvent
impossible au clergé d’oindre, pendant une semaine, non un évêque
comme saint Rambert, mais chacun des malades de la communauté;
si on constate que, là même où on le faisait, on tenait pour valide la
collation du rite en une fois; si enfin, on se souvient que l’usage ne
prend racine ni dans le texte de saint Jacques, ni dans les plus vieux
témoignages, n’a-t-on pas le droit de penser qu’il n’était ni souvent
suivi, ni universel, ni ancien? L’habitude de réitérer les deux rites
qui encadraient Fonction: confession et viatique; le désir naturel, si
le retour à la santé se faisait attendre, de forcer la main à Dieu; la
coutume alors générale de considérer ce sacrement comme un remède
de l’âme et du corps, ces motifs — et ils sont d’ordre humain — ne
peuvent-ils pas expliquer fort bien la réitération de l’extrême onc­
tion dans des églises plus ou moins nombreuses, en certains cas et
pendant un temps plus ou moins long?”73
Unde apte concludit Straub: “Certe imago clara consuetudinis
illius vetustioris hactenus desideratur; neque enim constat, quot
ecclesias particulares et quidem simul et quamdiu consuetudo itera­
tionis concedendae occupaverit, num et romanae paulo diutius
vel firmius, tamquam persuasionis absolutae indicium idoneum, in­
haeserit. Ex contrario ante oculos posita est consuetudo universalis
per tot saecula iterationis prohibendae. Utraque, et concedens et
interdicens, objective honesta esse nequit, cum honestas illius habeat
fundamentum in iterabilitate sacramenti divinitus instituta, hujus in
iterabilitate divinitus exclusa. Utram in conflictu vero approbet, theo­
logus non debet dubitare, quoniam sola universalis infallibiliter recta
est. Nec tamen particularem illam magis quam Cypriani cum aliis
rebaptizantis oporteret traducere ut sacrilegam, quatenus re nondum
*3 Praecipue afferri solet supradictum exemplum ex Vita Remberti, quod etiam non
inepte referri potest ad influxum liturgiae gallicae; ipse Rembertus, etsi episcopus
ecclesiarum Bremensis et Hamburgensis in Germania, ex civitate Brugcnsis oriundus
erat Ipsi doctores galli Goffridus Vindocensis et Ivo Carnotensis, de quibus infra, eam
praxim prorsus ignorasse videntur aut saltem cius sensum vel auctoritatem tam facile
pra°termississe, ut docuerint hoc sacramentum esse absolute initerabile etiam in diversa
infirmitate et in distincto mortis periculo.
jq|
T3 “Extrême Onction du ΓΓ au IX” siècle,” Dictionnaire de Théologie Catholique 5. 2
[1913] 1981.

satis perspecta exerceretur bona fide vel etiam tacita conditione, ne
institutio Domini obstaret.”74

Quod autem attinet ad praedictam moderniorem praxim ecclesiarum
separatarum (p. 307 sq.), omisso quod non ex incertis aut corruptis
sectarum ritibus solidum argumentum deduci potest, eaedem expli­
cationes afferri possunt (et nominatim a Goar et Arcudio quoad
praxim Graecorum afferuntur, ut notatum est), sive ipsa reducatur
ad praefatam praxim latinam sive non. Ceterum, praxis Coptorum
satis incerta est nec sibi constans; nam dum Maltzew et Vanslebius
testantur presbyteros inungere infirmum per septem dies, ipsa rubrica
Ordinis Coptorum, relata a Denzinger, notat infirmum semetipsum
ungere per septem dies post unicam unctionem a sacerdote ministra­
tam, ex quo potius indoles non sacramentalis repetitae unctionis
apparet. Septenaria unctio Graecorum eodem die, prout differt a
latina praxi ungendi per septem distinctos dies, minorem adhuc,
quam ista, difficultatem affert quod attinet ad tertiam explicationem
supra allatam, quod nempe agi possit de unico sacramento semel
administrato per septem completas unctiones, nam unio moralis
facilius servatur inter unctiones administratas eadem die, veluti per
unum protractum ritum sacramentalem.
Ad rem observari potest cum Spdcil: “Nunc iam quaestioni respon­
deri potest, quid de usu Orientalium s. euchelaeum aegroto in eadem
infirmitate pro devotione suscipientis frequentius praebentium judi­
candum sit. In quaestione hac solvenda forsitan non absque utilitate
erit recordari duorum principiorum, quae Arcudius, consuetudinum
et theologiae orientalis peritissimus, quondam enuntiavit : in re sacramentaria scilicet aliquando difficulter determinari, utrum consuetudo
aliqua abusus fuerit vel usus suo tempore vel pro parte Ecclesiae
licitus, et caute procedendum esse in diiudicandis usibus Orientalium,
qui a praxi Ecclesiae catholicae differunt. Si haec duo principia et
simul omnia ea, quae modo de valore s. unctionis in eadem infirmitate
disputata sunt, prae oculis habentur, concludere possumus: Cum Ori­
entales praescriptionibus disciplinaribus Ecclesiae catholicae non
obligentur . . . [cumque eorum praxis non necessario probetur im­
portare iterationem sacramenti in eodem articulo mortis, juxta dicta
superius]7' . . . , iteratio illa extremae unctionis apud Orientales
usitata neque ut in se illicita neque ut invalida cum certitudine con­
demnari potest.”70
"De Ecclesia Christi (Oenipontc 1912) II 294 sq.
:sHoc incisum substituimus sequentibus verbis auctoris quae non probamus: “s. euchelai
autem in eadem infirmitate, etiam periculo eodem, saepius adminstrati invaliditas certo
probari nequeat.”
' Op. cit. (supra, in p. 298) 255.

Ex hucusque igitur dictis satis patet nullam solidam rationem ad­
duci posse pro iterabilitate sacramenti in eodem mortis periculo, ex
priori illo documento de latina praxi iterandi ritum unctionis per
septem continuos dies, et multo minus ex praedicta praxi Graecorum.

SECUNDUM DOCUMENTUM quod in historia invenimus quod­
que certe et explicite refertur ad praesentem generalem quaestionem
de iteratione sacramenti est controversia aliquorum doctorum ad finem
saec. 11 et initium saec. 12 circa absolutam itcrabUitatem Extremae
Unctionis.

Gofiridus Vindocensis abbas ac subinde cardinalis S. Priscae
(f 1132) hanc controversiam primus explicite suscitavit in sua Epis­
tola ad Ivonem Carnotensem (relata in art. 1, tom. 1, p. 159), in qua,
reprobata consuetudine monarchorum S. Benedicti Extremam Unc­
tionem iterantium, illius doctoris auctoritativum iudicium exquirit.
Ivo Carnotensis episcopus ( t 1116) in sua responsione (relata ibid., p.
159 sq.) Goffridi opinionem approbat et confirmat; eandemque respon­
sionem. iisdem omnino verbis expressam, tradit etiam in sua epistola
ad Radulphum, abbatem monasterii S. Fasciani (ML 162-260).
Goffridus hanc satis curiosam et ambiguam rationem affert: Ex­
trema Unctio est verum sacramentum, ut testatur Innocentius I, iamvero “nullum sacramentum iterari debet.” Non clare apparet quo
sensu ipse neget iterabilitatem omnis sacramenti, etiam proinde Eucha­
ristiae et Poenitentiae. Probabilis sensus est vel quod nullum sacra­
mentum consistens in unctione seu consecratione iterari potest, et
hic quidem sensus suadetur ex ratione quam Petrus Cluniacensis
tribuit suis adversariis (de qua mox); vel, probabilius, quod omne
sacramentum uno vel alio modo est initerabile. quod quidem in Eucha­
ristia verificatur ratione non iterabilis consecrationis eiusdem materiae
et in Poenitentia ratione solemnitatis quatenus publica ac simpliciter
dicta poenitentia non iterabatur, et hic sensus suaderi potest ex alia
ratione quam affert Ivo Carnotensis. Hic nempe hanc secundam ac
speciosam addit rationem pro initerabilitate Extremae Unctionis:
Haec est quoddam “publicae poenitentiae sacramentum,” adeoque,
sicut publica poenitentia, iterari non potest. Ratio quare Ivo assimilai
hoc sacramentum publicae poenitentiae videtur esse quia ex una parte
ipsum ordinatur ad remittenda peccata iuxta textum lacobi et ex
alia parte palam et cum solemni ritu administratur. Petrus Clunia­
censis suis adversariis praestat tertiam hanc rationem, quam ipse
fusiori calamo refellit: Hoc sacramentum consistit in unctione seu
consecratione subiecti. nulla autem consecratio in Ecclesia iteratur ut
patet de “unctione baptismatis, unctione confirmationis, unctione sa-

cerdotali, unctione pontificali, unctione ecclesiarum, unctione ecclesi­
asticorum vasorum.”
Petrus venerabilis Cluniacensis abbas (f 1158) in sua epistola ad
Theobaldum abbatem monasterii sanctae Columbae in urbe Senonensi,
praenotato dissidio inter Theobaldum et eius monachos circa plura
controversa (“Legi nuper litteras tuas, charissime frater, in quibus
adverti magnum inter te, aliosque pene omnes tui ordinis chaos esse
firmatum, longe te ab illorum studiis esse divisum”), respondet tribus
a Theobaldo quaesitis, quorum secundum est: “Secundo quaesisti
cur unctio infirmorum sola, et hoc apud Chmiacum solummodo
reiteretur.”
In responsione ad hoc quaesitum, quam extensive citavimus in
art. 1 (tom. 1, p. 160 sq.), ipse indicat supradictam praecipuam ra­
tionem eorum qui negant iterabilitatem huius sacramenti, quod nempe
ipsum consistat in unctione nec in Ecclesia ulla unctio seu consecratio
iterari soleat, eamque refutat, distinguens inter varias unctiones et
indicans quare unctio infirmorum, secus ac ceterae unctiones, sit
iterabilis, quia nempe ipsa est in remissionem peccatorum ac ideo,
sicut ipsum sacramentum Poenitentiae, reiterari debet. “Iterari, enim —
inquit —, prout mihi videtur necesse est infirmorum unctionem, quia
iterari necessarium est peccatorum, propter quam illa fit unctio,
remissionem. . . Non est plane haec apostolica fides, non est haec
apostolica praedicatio, ut vel aegro congrua miseratio vel poenitenti
peccatorum negetur absolutio.”

Auctoritate Petri Cluniacensis, accedente subinde consensu praeci­
puorum doctorum saec. 12, signanter Hugonis a S. Victore et Petri
Lombardi, haec controversia mox extincta est atqua sententia Goffridi
et Ivonis communiter impugnata. Non tamen dici potest eo saeculo
simpliciter extincta aut firmiter ab omnibus repulsa; nam PscudoAbaclardus (discipulus Abaelardi t 1142) et Magister Bandinus
(t circa medium saec. 12) commemorant nec reprobant consuetu­
dinem aliquarum ecclesiarum sacramentum non iterantium; ipsi
Auctor Summae Sententiarum (medio saec. 12) et Petrus Lombardus
(T 1160) testantur quod in quibusdam saltem ecclesiis adhuc non
iterabatur sacramentum (Summa Sententiarum: “In quibusdam ec­
clesiis solet reiterari”; Lombardus: “In omni pene Ecclesia saepe
repetitur”) et adhuc circa finem eiusdem saeculi Alanus de Insulis
(t 1202) iterabilitatem sacramenti nonnisi ut probabilem admittere
videtur, imo ipsi Hugo Victorinus et Petrus Lombardus non valde
asseveranter, ut in aliis quaestionibus, loqui videntur (Victorinus:
“Mihi interim ratio nulla occurrit quare convenienter iterari non possit

hoc sacramentum,” “Ut illud iterum percipiat rationabiliter non con­
tradicitur”; Lombardus: “Sicut oratio iterari potest, ita et unctio
iterari posse videtur”).77
Rationes quibus hi doctores eam iterabilitatem probant, sunt tum
remissiva indoles huius sacramenti, remissio enim peccatorum repeti
potest (hanc rationem iam tradiderat Petrus Cluniacensis et in ea
insistunt posteriores), vel generalius eius indoles sanativa mentis
et corporis (hanc prioris rationis aptam amplificationem afferunt
Hugo a S. Victore et Petrus Lombardus), tum ejus indoles deprecativa,
oratio enim saepe iterari potest (hanc rationem addunt praecipue iidem
duo doctores). Quidam, ut Hugo a S. Victore, Summa Sententiarum,
Petrus Lombardus et Robertus Paululus, conantur satisfacere supradictae rationi Goffridi Vindocensis, quod nempe omne sacramentum
sit initerabile, eamque in rectum aliquem sensum accipere, distin­
guentes inter ipsum sacramentum secundum se (quatenus nempe im­
portat aliquam rem consecratam, scilicet aquam consecratam, oleum
consecratum, panem et vinum consecratum, personam consecratam,
instrumenta sacra) et subjectum seu susceptionem sacramenti, ac
dicendo quod primo modo generaliter verum est omne sacramentum
esse initerabile, altero vero modo id verum est tantum de quibusdam
sacramentis, non autem de Extrema Unctione.
PSEUDO-ABAELARDUS, Epitome theologiae Christianae, c. 30: “De iteratione
secundum diversas consuetudines fiat Ecclesiarum. Jacobus enim cum dicat: ‘In­
firmatur quis. . .’ (Jac. v, 14), non videtur prohibere quin repetatur. De majoribus
enim, ut baptismo, confirmatione ct altaris sacramento, dictum est, nullum sacra­
mentum reiterandum. Neque eadem hostia consecratur bis, cum tamen ab eodem
frequenter sumatur” (ML 178. 1745).

HUGO A S. VICTORE, De sacramentis, 1. 2, pars 15, c. 5, longius rem per­
tractans, scribit: “Quaerunt quidam an unctio infirmorum iterari possit, cum
baptismus, confirmatio et alia quaedam sacramenta, semel suscepta, denuo non
iterentur. Sed mihi interim ratio nulla occurrit quare convenienter iterari non
possit hoc sacramentum. Qui enim baptizatus est, ideo baptizatus est, ut Christianus
sit. Qui autem semel Christianus factus est amplius Christianus hic esse non potest,
etiam si malus fiat; quia et Christianus malus esse potest; nec tamen christianus
esse desinit, etiam si bonus esse desinit. Praeterea qui semel baptizatus est denuo
non baptizatur, etiam si de malo ad bonum convertatur. Qui autem oleo ungitur
ideo ungitur ut ei peccata dimittantur, et infirmitas allevetur. Sed qui justificatur
” Benedictus XIV notat: “Si vera narrarent Giacconius et Ughcllius, eadem opinio
Ide absoluta initerabilitate sacramenti], saltem apud aliquos, etiam sacculo XV perseverasset: ambo enim referunt, ille torn. 2, in Vita Pii II, pag. 1005, hic vero, Italiae
sacrae torn. 2, pag. 553, disputatum fuisse an summo pontifici Pio II graviter aegrotanti
administrari posset extrema unctio, eo quod pluribus antea annis eam recepisset Basileae,
cum peste laboraret, quae in ea urbe grassabatur. Verum, cum hujus memorandi certe
facti nulla mentio occurrat neque in Vita ejusdem Pii II a Joanne Antonio Campano,
episcopo Aprutino, accurate descripta, neque in Commentariis cardinalis Papiensis, qui
caeteroquin quam minutissime scribit quae in Pii II morte contigerunt; illud propterea
aut fabulosis, aut saltem suspectis narrationibus accensemus” (£>c synodo dioecesana,
1. 8. c 8, n. 3, in Micne, Theologiae cursus completus XXV [Parisiis 1841] 1108).

potest iterum peccare, ct qui satiatur potest iterum aegrotare. Qui autem Christianus
efficitur, quia quod habet sacramentum nominis perdere non potest, recipere non
potest. Non sic est sacramentum unctionis: spiritalis est quaedam medicina corporis
et animae, languores mitigans ct sanans. Nam oleum membra dolentia sanat. Ita
oleum ad utrumque curandum prodest; si morbus non revertitur medicina non
iteretur. Si autem morbus non potest cohiberi, quare deberet medicina prohiberi?
Si unctio iterari non potest, nec oratio iterari potest. Utraque enim illic com­
memorata sunt. Orent’, inquit, ‘pro eo, ungentes eum oleo sacro; si in peccatis est.
dimittentur ei; et oratio salvabit infirmum (Jacob, v)’. . . Quare ergo negetur
quod unctionis sacramentum super infirmum iterari possit; ad reparandam saepius
sanitatem et ad impetrandam saepius peccatorum remissionem, cum negari non
possit pro eadem corporis sanitate, et similiter pro peccatorum remissione, saepius
iterandam esse orationem?
“Et ut sacramentis idem demonstremus, quis dicat hominem aqua aspersionis
semel lustratum amplius aspergi non posse; et quod majus est sacramento corporis
et sanguinis Christi semel percepto amplius illud suscipere non debere? Sed si
forte ad haec respondendum existimes, quia corpus semel consecratum denuo in
eodem sacramento non benedicitur, neque aspersionis benedictio saepius in eadem
aqua reiteratur, vide quod similiter idem oleum post unam consecrationem alio
rursum benedictione aut consecratione non sanctificatur: et tamen sicut ille qui
corporis Christi sacramentum jam percepit, nequaquam idcirco a percipiendo
iterum eo prohibetur, sic ei qui unctionis sacramentum accepit, si necesse fuerit
et causa sive devotio expostulet, ut illud iterum percipiat rationabiliter non
contradicitur” (ML 176. 578-580).

SUMMA SENTENTIARUM : “Hoc sacramentum in quibusdam ecclesiis solet
reiterari cum dicat Augustinus sacramentum non esse iterandum, et nulli sacra­
mento faciendam esse injuriam. Sed contra illud potest opponi de sacramento
altaris: saepe enim iteratur in eodem. Dicunt quidam illud dictum esse de sacra­
mento baptismi et de sacramento ordinationis, quae nunquam debent iterari; sed
de aliis, ut dicunt, non est illud intelligendum. Sed melius est ut de omnibus
generaliter dicatur. Cum enim dicitur: Sacramentum non esse iterandum; non est
intelligendum de sacramento secundum partem sui; sed secundum se totum. Verbi
gratia: Cum baptizatur aliquis, benedicitur aqua per invocationem Trinitatis, si
in eadem aqua iterum baptizatur alius eadem benedictio aquae scilicet invocatio
Trinitatis qua sanctificatur aqua iteratur, nec tamen dicitur iterari baptismus;
quia pro parte iterata non iteratur ipsum sacramentum. Sed si illa sanctificatio
aquae iteraretur et in eadem persona hoc fieret, tunc injuria fieret sacramento. Ita
et de sacramento altaris vel unctionis, licet iteratio fiat quantum ad personam quae
iterum suscipit sacramentum; tamen, quia non iterum benedicitur eadem hostia
vel idem oleum, non iteratur sacramentum. Si enim pro parte iterata dicuntur haec
sacramenta iterari, eadem ratione et baptismus iteratur; cum ibi, ut diximus,
partis fiat iteratio, scilicet illius sanctificationis quam suscipit aqua per invocationem
Trinitatis.”78

BANDINUS: “Secunda [unctio] est unctio infirmorum, quae ab apostolis incoepit, dicente Jacobo. . . Haec autem unctio, pro vario usu Ecclesiarum iteratur,
vel tantum semel praestatur.”™
PETRUS LOMBARDUS: “Quaerunt aliqui si hoc sacramentum iterari possit,
cum Baptismus et alia quaedam sacramenta semel suscepta, non iterentur. Aug., in
libro contra Parmenianum, dicit sacramentum non iterandum, et sacramento non
faciendam esse injuriam; sed hoc dicit, ubi agit de sacramento Baptismi, et Con­
firmationis et Ordinationis. Unde non videtur generaliter illud accipiendum, sed de
sacramento Baptismi, Confirmationis et Ordinationis, quae nullatenus sunt reT‘Pars 2, tr. 6, c. 15, ML 176. 154.
n Sententiae, 1. 4, De ecclesiasticis sacramentis, dist. 22, ML 192. 1102.

petenda, quia semel tantum, et non saepius datur Baptismus, Confirmatio et
Ordinatio. Sacramentum vero altaris, et Poenitentiae, et Conjugii saepe iterari
videtur; quia saepe sacramentum corporis percipitur, frequenter poenitentia agitur,
conjugium saepe contrahitur. Quare ergo unctio similiter non potest iterari? si
morbus non revertitur, medicina non iteretur. Si vero morbus noti potest cohiberi,
quare medicina debet prohiberi? Sicut oratio iterari potest, ita et unctio iterari
posse videtur; utraque enim illic commemorat Jacobus, et utrumque alteri
cooperatur ad conferendam allevationem corporis et animae. Cur ergo negatur
unctionem super infirmum posse iterari ad impetrandam saepius sanitatem mentis
et corporis, cum propter infirmitatem eadem saepe iteranda sit oratio?
“Quidam autem de omni sacramento intelligi volunt quod non sit iterandum,
scilicet secundum totum illud quod pertinet ad sacramentum, dicentes quaedam
sacramenta saepius posse suscipi, quaedam vero non. Nec tamen quae saepius
sumuntur, totaliter iterantur, ut sacramentum altaris et unctionis; quae licet
sumantur saepius, tamen quia non iterum benedicitur eadem hostia, vel idem oleum,
non iteratur sacramentum cum injuria. Sed. dicet quis: Sic et Baptismus non
iteratur, etsi aliquis frequenter baptizetur, dum eadem aqua non iterum benedicatur.
Sed aliud est, inquiunt illi, de benedictione aquae qua fit Baptismus, aliud de
benedictione panis et olei, potest etiam Baptismus celebrari in aqua etiam non
benedicta, quia illa benedictio pro reverentia tantum fit et decore, non virtute
sacramenti. Sed corpus Christi non potest confici, nisi de pane consecrato; nec
unctio illa fieri potest, nisi de oleo ah episcopo consecrato. Ideoque illa sanctifi­
catio ad virtutem sacramenti pertinere videtur.”80

ROBERTUS PAULULUS: “Hoc sacramentum saepius iterari potest, sicut et
quod majus est eucharistiae sacramentum. Augustinus tamen dicit sacramentum
non esse iterandum. Sed hoc de sacramentis baptismi et confirmationis, de quibus
tunc sermo erat, intelligendum est; vel forte non dicitur iteratio sacramenti, etsi
pro parte iteretur. Licet enim iteratio fiat quantum ad personam quae iterum
suscipit sacramentum, tamen non est iteratio quantum ad hostiam vel oleum.”81
ALANUS DE INSULIS: “Sunt qui dicunt de hoc sacramento, quod iterari non
possit, sicut nec baptismus: sed quia sacramentum poenae est. et poena potest
iterari,82 probabile est hoc sacramentum posse iterari.”83

Circa praedictam controversiam, necnon circa sensum doctorum
huius saeculi 12, in quo quaestio de iterabilitate Extremae Unctionis
prima vice explicite in Traditione proponitur, haec nota:
1. Haec controversia nullatenus refertur ad supradictam latinam
praxim reiterandi unctiones per septem continuos dies; scilicet hi
doctores nequaquam disputant de legitimitate vel secus illius praxis,
imo de ea simpliciter tacent nec ullus eam invocare audet, puta ad
probandam iterabilitatem sacramenti (quod quidem, ut iam notavimus
supra, p. 310. signum est neminem in ea vidisse sacramenti itera**Sententiae, 1. 4, dist. 23, n. 3, ML 192. 899 sq.
"De caeremoniis, sacramentis, officiis et observationibus ecclesiasticis (inter apocrypha
Hugonis a S. Victore], 1. 1, c. 27, ML 177. 396.
“ Probabiliter legendum est “sacramentum poenitentiae est. et poenitentia potest
iterari”; nam paulo ante in eadem regula dicitur: “Sacramentum extremae unctionis
est sacramentum contritionis,” et in ipso titulo Regulae legitur: “Extrema unctio est
sacramentum poenitentiae, vel contritionis." De facto Launoy in sua citatione Alani
praedicto modo illud incisum refert.
*’ Theologicae regulae (aliter: Maximae theologicae, vel Regulae caelestis iuris), rcg.
113, ML 210. 680 sq.

tionem). Tota igitur controversia et disputatio vertit circa iterabilitatem sacramenti in eodem subiecto iterum in infirmitatem labente.
Id patet tum ex rationibus quae pro vel contra iterabilitatem afferun­
tur, tum ex explicita declaratione ipsius Petri Cluniacensis, praecipui
illius controversiae expositoris; ipse enim ponit in ore adversariorum
hanc quaestionem: “Qua ratione sola infirmorum unctio, non solum
apud quosdam geminatur, sed insuper quibusdam infirmis frequenter
per diversa tempora in morbum recedentibus nullo servato numero
datur?” atque in sua responsione addit: “Si aeger post semel redditam
sanitatem, numquam deinceps in morbum incideret . . . fateor numquam deinceps unctionem jam dictam iterari fas esset. Quod si rursum
infirmatus fuerit . . . , quae ratio . . . eum inungi prohibebit?”
Unde inepte Kern suggerit ad illam praxim referri verba aliquorum
ex his doctoribus, nominatim Pseudo-Abaelardi, scribens: “Abaelardus
(Epitome theologiae christianae c. 30). ‘De iteratione, inquit, secun­
dum diversas consuetudines fiat ecclesiarum. Jacobus enim cum dicat:
Infirmatur quis etc., non videtur prohibere, quin repetatur.’ Tempore
Abaelardi certe adhuc vigebat in quibusdam ecclesiis mos repetendi
s. Unctionem per septem dies; ad quem morem citata verba videntur
respicere. Magister Bandinus (Sent. 1. IV, dist. 22) fere idem dicit
quod Abaelardus,” et: “Iam saeculo XIII. scholastici nullam amplius
produnt notitiam illius usus.”84
2. Quaestiones de iterabilitate sacramenti in eadem infirmitate et
de initerabilitate vel secus in eodem periculo mortis, nondum ab his
doctoribus explicite ponebantur. Attamen, praxis monachorum Claraevallensium iterandi sacramentum semel tantum in anno eidem subiecto
in protracta infirmitate, videtur fundari in persuasione iterabilitatis
in diverso periculo mortis et initerabilitatis in eodem periculo, quatenus
censeretur distinctum mortis periculum exurgere post annum in eadem
protracta infirmitate (cf. infra, p. 326, 331 sq.).
Quidquid sit, inepte quidam moderni eos doctores invocant in fa­
vorem opinionis iuxta quam sacramentum iterari possit in eodem
periculo mortis. Ita Kern: “Si argumentatio Magistri (i.e. Lombardi]
quidquam probat, probat Extremam Unctionem perdurante morbo
iterari posse. . . Si ratio [Alani] valet, Extrema Unctio in eadem in­
firmitate valide saepius datur.”85 Spàcil: “Apertius iam validitatem
sacramenti in eodem periculo administrati profiteri dicendi sunt theo­
logi qui affirmant s. unctionem iterari posse sicut iteratur oratio, vel
poenitentia, vel denuo conferri posse, si infirmitas post primam administrationem non recedat. Sic Petrus Lombardus ... et Hugo a
"Op. cit. (supra, in p. 307) 354, 341.
“ Ibid. 355

S. Victore.”ΜΛ Cappello: “Hugo a S. Victore iterabilitatem admittit. . .
Quod autem loquatur de valida iteratione in eodem periculo, liquet
ex allegatis rationibus; secus inepte argumentatus fuisse dicendus
foret. . . Verba huius auctoris sunt perspicua, ut cuique sedulo legenti
patet.”87
3. Quod attinet ad ipsam praxim, varia prorsus ac fluctuans ap­
paret, maxime circa initium saeculi, quibusdam sacramentum iteran­
tibus, aliis non iterantibus. lam circa medietatem saeculi, ex testimonio
Petri Lombardi (f 1160), praxis iterandi longe praevalens fuit in
variis ecclesiis (“In omni pene Ecclesia saepe repetitur”); PseudoAbaelardus tamen et Bandinus circa idem fere tempus videntur eam
minus frequentem iudicare. Quae vero praxis initio saeculi praevalue­
rit, non satis constat. Iteratio frequentabatur apud monachos Benedictinos, signanter in Congregatione Cluniacensi. Exaggerare tamen vi­
detur Theobaldus abbas cum in suo quaesito ad Petrum Cluniacensem
ait: “Cur Unctio infirmorum . . . apud Cluniacum solummodo, re­
iteretur.” Nam Goffridus Vindocensis videtur generaliter et indistincte
eam consuetudinem Benedictinis tribuere, et ceteroquin, testibus Petro
Cantore (+1197) et Card. Roberto de Corceon (f 1218), eadem
viguerat etiam in Ordine Cisterciensi apud monachos Claraevallenses.
Ad rem Launoy: “Hoc eodem tempore [i.e. circa initium saec. 12]
Claraevallenses Monachi eam tenuere consuetudinem, ut semel in
anno dumtaxat conferrent Extremae Unctionis sacramentum. Hunc
autem morem attestantur summi viri duo, Petrus Cantor Parisiensis,
et Robertus de Corceon Cardinalis. Hic in summa quaest. de Extrema
Unctione: ‘Non ita saepe iteratur Extrema Unctio, sicut alia; sed
sufficit secundum consuetudinem Claraevallensium, ut semel in anno
conferatur’. Ille vero in Summa cap. cxxxui. ‘Consuetudo enim est in
Claraevallensium Ordine, quod numquam inungitur aliquis bis in
eodem anno’. Apud Claraevallenses res sic se habuit: Qui morbo con­
flictabantur, singulis annis Unctionem accipere poterant, sed iterum
atque iterum accipere non poterant. Horum ergo fuit alia institutio,
alia Ivonis atque Goffridi doctrina, quae suis librata ponderibus
variam Ecclesiae Traditionem repraesentat88.”80

4. Quod attinet ad ipsam doctrinam, doctores quidem consentiunt in
admittenda iterabilitate sacramenti, exceptis paucis, ut Goffrido et
Ivone, sed in firmitate sui assensus non satis conveniunt. Nam, ut
'"Op. cit. (supra, in p. 298) 249.
” Op. cit. (supra, in p. 298) 216 sq., in textu et in nota.
"Graviter errat Launoy in hoc ultimo iudicio ferendo; nam doctrina Goffridi et Ivonis
nequit représentasse Ecclesiae Traditionem cum de facto et obiective sit error in fide.
Op. cit. (supra, in p. 294), c. 1, p. 549.

supra notavimus, quidam (Pseudo-Abaelardus, Bandinus et Alanus)
explicite vel implicite videntur admittere probabilitatem contrariae
opinionis; alii, ut Hugo Victorinus, Summa Sententiarum et Lombardus, multo firmius loquuntur, non tamen cum omni asseverantia; alii
omnino firmiter rem tenere videntur, uti Robertus Paululus et ipse iam
Petrus Cluniacensis qui, quamvis veluti perfunctorie dicat: “Iterari,
prout mihi videtur, necesse est infirmorum unctionem,” de facto suam
sententiam ita energice defendit ut appellet ad ipsam regulam fidei,
dicens de opposita opinione: “Non est plane haec apostolica fides,
non est haec apostolica praedicatio, ut vel aegro congrua miseratio
vel poenitenti peccatorum negetur absolutio.” Unde non immerito
dicatur Petrum Cluniacensem in hac materia, Traditionis testem vel
interpretem extitisse.
Saec. 13 iam invenimus maiores omnes scholasticos, signanter Albertum M., Bonaventuram et S. Thomam, concorditer et decisive
docentes iterabilitatem huius sacramenti. Cui firmitati non parum
contulisse videtur evolutio doctrinae de indelebili charactere qui non­
nisi in tribus sacramentis confertur, exclusa cum ceteris Extrema
Unctione. Duas ipsi generatim adducunt rationes: una est prima quam
vidimus apud antiquiores (fere vero derelinquitur altera illorum ratio
de deprecativa indole huius sacramenti), scilicet sanativa indoles Ex­
tremae Unctionis, iuxta principium illud emphatice ab Hugone et
Lombardo prolatum: “Ubi morbus iteratur, iteranda est medicina”;00
altera ratio se habet potius ex parte rei-et-sacramenti seu alterius
effectus sacramenti, quia nempe Extrema Unctio non producit indele­
bilem characterem, sicut Baptismus, Confirmatio et Ordo. Albertus M.
affert tantum primam rationem, Bonaventura vero et S. Thomas, com­
memorata priori ratione in Sed Contra, in alteram insistunt vel potius
utramque ingeniose copulant in unam generaliorem rationem effectus
non perpetui: ideo scilicet aliquod sacramentum iterari non potest
quia causât effectum perpetuum, ut Baptismus, Confirmatio et Ordo
quae causant indelebilem characterem; sed Extrema Unctio non causât
effectum perpetuum, quia non ordinatur ad consecrandum, sicut tria
illa sacramenta quae propterea imprimunt indelebilem characterem
consecrativum, sed ad sanandum seu ad conferendam sanitatem
** Victorinus: “Si morbus non revertitur medicina non iteretur. Si autem morbus non
potest cohiberi, quare deberet medicina prohiberi?”; Lombardus idem repetit, manifeste
cxcribcns Victorinum. Albertus M. haec verba refert ad Augustinum, inquiens: “Sicut
expresse dicit Augustinus in Littera [Lombardi]: ‘Si morbus non revertitur etc.’”;
attamen in littera Magistri nihil indicat haec verba referri ad Augustinum, quinimo, ut
dictum est, ea desumuntur directe ex Victorino. Guilelmus Altissiodorensis, infra cit.,
eadem verba tribuit Ambrosio. Ceterum origo illius expressionis videtur ascendere ad
nota verba Tertulliani de “secunda poenitentia” seu de poenitentia postbaptismali:
"Iteratae valetudinis iteranda medicina est” (De poenitentia 7).

mentis et corporis quae potest iterum amitti; ergo iterari potest
(cf. Suppl., q. 33, a. 1; C. Gent. 4. 73).
lam circa initium saec. 12 Guilelmus Altissiodorensis (t 1231) in
sua Summa aurea super 4 libros Sententiarum (exarata inter 1215 et
1220), 1. 4, tract. 7, c. 2, in altera praecipue ratione defectus charac­
teris insistebat, scribens: “Quaeritur, utrum hoc sacramentum debeat
iterari. . . Sed contra dicit Ambrosius, quod quandocunque invalescit
morbus, iteranda est medicina: sed saepe invalescit morbus, quia saepe
infirmatur; ergo saepe iteranda est Extrema Unctio. Quod concedimus,
et non est simile de baptismo et confirmatione et ordine, quia in illis
est character, in Extrema Unctione non est character.”01

Praeterea hi theologi explicite ponunt ulteriorem quaestionem de
iterabilitate sacramenti in eadem infirmitate (S. Thomas, In 4 Sent.,
dist. 23, a. 4, explicite distinguit ac separat duas quaestiones, quae
correspondent duobus articulis Suppi., q. 33, an scilicet hoc sacra­
mentum debeat iterari et an debeat in eadem infirmitate iterari) atque
concorditer distinguunt inter infirmitatem ipsam et statum infirmitatis
seu periculum mortis propter quod sacramentum conferri potest, do­
centes in eadem infirmitate posse iterari sacramentum si tamen sit
diversum periculum mortis, seu, si in eadem diuturna infirmitate,
periculum mortis recesserit ac iterum redierit.
Notandum est aliquod discrimen locutionis vel appretiationis inter
Albertum M., Bonaventuram et S. Thomam. Albertus M., ponens
quaestionem directe de morbis chronicis seu diuturnis (ut paralysi,
lepra, ethica), docet quod tunc potest iterari sacramentum cum habe­
tur diversus numerice morbus, quod quidem in morbis diuturnis prae­
sumitur adesse quoties durant ultra annum, quia intra annum com­
pletur revolutio corporum caelestium iuxta quam fit completa revolutio
seu mutatio humorum in corpore humano, ac ideo constituitur nova
infirmitas. Unde Albertus non directe et explicite loquitur de novo
periculo mortis, sed potius de nova numerice infirmitate sub apparenti
vel materiali identitate. Bonaventura, ponens hanc quaestionem incidenter et per modum responsionis ad obiectionem, reicit Alberti ex­
plicationem. quia “absurdum videtur sacramenta regulari secundum
motum astrorum.” et ait ideo in diuturnis morbis sacramentum iterari
posse, quia periculum mortis seu status aggravationis morbi, propter
quod sacramentum datur, nequit diu durare cum talem “statum natura
diu sustinere non potest, immo aut vincit aut vincitur,” ac ideo, si
nihilominus infirmitas gravis persistit, agitur de novo statu aggrava*' \pud I.aunoy. op. cit. (supra, in p. 294) SSO.

tionis seu novo mortis periculo, quatenus infirmus a priori periculo
recesserit per aliquam meliorationem et in alterum inciderit. S.
Thomas, posita explicite ac directe generali quaestione de iterabilitate
sacramenti in eadem infirmitate, distinguit inter infirmitatem et statum
infirmitatis, propter quem sacramentum confertur, seu periculum
mortis, et iterum inter infirmitates non diuturnas et infirmitates diu­
turnas, atque docet quod in infirmitatibus non diuturnis ob quas con­
fertur sacramentum, periculum mortis fere cum ipsa infirmitate coincidit ac ideo nequit in ea iterari sacramentum, nisi ipsa recedat
ac iterum redeat; in infirmitatibus vero diuturnis (ut ethica, hydropisi
ethuiusmodi) status infirmitatis seu periculum mortis distinguitur ab
ipsa infirmitate atque in eadem infirmitate saepius supervenire ac
recedere potest, ac ideo, accedente novo periculo, potest iterari sacra­
mentum, “quia iam quasi est alius status infirmitatis, quamvis non sit
alia infirmitas simpliciter.”
ALBERTUS M., In 4 Sent., dist. 23, a. 21 : “Quaeritur hic de chronicis morbis qui
numquam recedunt, sicut paralysis, lepra, ethica, et hujusmodi: utrum iterari
possit in eis sacramentum? . . . Ad hoc sine praejudicio dicendum puto, quod si
ultra annum remanet morbus post acceptam unctionem, iterari potest unctio. Et
causa hujus est: quia non judicatur idem morbus numero, qui est secundum
perfectam imitationem superiorum alteratus: corpora enim nostra per illationem
superiorum secundum quatuor humores in quatuor anni temporibus mutantur, et
franguntur habitus in dispositiones, et non sunt eaedem: et ideo non ex eadem
causa omnino iterabitur sacramentum. Si tamen ab aliquo patre sancto vel a
Domino Papa aliter in hac quaestione determinari invenitur, magis judicarem in
hac parte credendum esse inspirationi Ecclesiae, quam rationi conjecturanti ex
incertis.”92
BONAVENTURA, Breviloqninm, c. 6 (cui titulus “De sacramentorum itera­
tione”), generaliter ait: “De iteratione autem Sacramentorum hoc tenendum est,
quod licet commune sit omnibus Sacramentis non iterari super eandem personam
et materiam et ex eadem causa, ne fiat contumelia Sacramento; specialiter tamen
tria sunt Sacramenta, quae non sunt aliquatenus iteranda, scilicet baptismus, con­
firmatio et ordo. In his namque tribus imprimitur character interior, qui non
deletur. . . Sacramenta [vero], quae respiciunt morbos iterabiles, habent effectus
transeuntes, ac per hoc et iterabiles [sunt] ratione novae causae [i.e. novi morbi].”'3

In 4 Sent., dist. 23, a. 2, q. 4, ponit peculiarem quaestionem de iterabilitate
Extremae Unctionis in eadem infirmitate, scribens: “Quaeritur .... utrum aliquis
in eadem infirmitate debeat bis inungi, ut puta in infirmitate incurabili. . . Ad
illud quod quaeritur de infirmitatibus prolixis, aliqui voluerunt dicere quod post
annum iterari potest, pro eo quod completa est revolutio corporum superiorum.
Sed absurdum valde videtur sacramenta regulari secundum motum astrorum. — Et
ideo potest aliter dici quod nullus in aliqua infirmitate inungendus est. nisi cum
praesumitur ad exitum propinquare; et hoc est in infirmitatis aggravatione. quem
statum natura diu sustinere non potest, immo aut vincit aut vincitur. Si ergo
infirmus melioretur, ut diutius vivat, etsi non perfecte curetur, curatur tamen
aliquo modo ab intensione morbi; et ideo, quia venialia iterum redire possunt et
" Opera omnia XXX (ed. S. C. A. Borgnct, Parisiis: Vivès 1894) 29.
nTria opuscula ad theologiam spectantia (ed. 5, Ad Claras Aquas 1938) 220 sq.

iterum infirmitas corporalis aggravatur, potest et debet sacramentum Unctionis
iterari.”9*
S. THOMAS, Suppi., q. 33, a. 2 (ex In 4 Sent., dist. 23, q. 2, a. 4): “Utrum in
eadem infirmitate [Extrema Unctio] debeat iterari. . . Respondeo. Dicendum quod
hoc sacramentum non respicit tantum infirmitatem, sed etiam infirmitatis statum,
quia non debet dari nisi infirmis, qui, secundum humanam aestimationem videntur
morti appropinquare. Quaedam autem infirmitates non sunt diuturnae. Unde, si in
eis datur hoc sacramentum tunc cum homo ad statum illum perveniat quod sit in
periculo mortis, non recedit a statu illo nisi infirmitate curata, et ita iterum non
debet inungi; sed, si recidivum patiatur, erit alia infirmitas, et poterit alia fieri
inunctio. Quaedam vero sunt aegritudines diuturnae, ut ethica et hydropisis, et
huiusmodi. Et in talibus non debet fieri unctio, nisi quando videntur perducere ad
periculum mortis. Et si homo illum articulum evadat, eadem infirmitate durante,
et iterum ad similem statum per illam aegritudinem reducatur, iterum potest
inungi; quia iam quasi est alius status infirmitatis, quamvis non sit alia infirmitas
simpliciter.”
Posteriores theologi et auctoritates in eandem geminam sententiam de iterando
sacramento, etiam in eadem infirmitate sed non in eodem infirmitatis statu seu
mortis periculo, communiter conveniunt.

GUILELMUS DURANDUS (vel Durantis; -f 1296; celebris canonista): “De
quibusdam ordinarie legitur, quod inungendus debet esse ad minus 18 annorum, et
quod aegrotans semel dumtaxat debet in anno inungi, licet pluries in anno ae­
grotet."08 De sensu huius affirmationis erit sermo infra (p. 331).
HUGO ARGENTINENSIS (f circa a. 1303): “Si saepe infirmatur quis ad
mortem, saepe potest inungi: sed in una infirmitate non debet quis bis inungi, nisi
eadem infirmitas ultra annum protrahatur, ita quod in uno anno propter eandem
infirmitatem nemo bis inungatur.”00
SCOTUS (t 1308) rem directe nequidem tangit, fortasse quia eam pro iudicata
habet. In 4 Sent., dist. 23, unicam conficit quaestionem, quae tota est de definitione
huius sacramenti, et quamvis in ea explicanda breviter designet subiectum seu
infirmum, tamen de iteratione sacramenti omnino silet. Ceterum ex dist. 6, q. 7,
et dist. 7, q. 4, ubi agit de initerabilitate Baptismi et Confirmationis, licet colligere
principia unde praesens materia resolvitur. Similiter subinde se gessit Capreolus
(f 1444) in suis Defensionibus theologicis D. Thomae Aquinatis.
RICH ARDUS .4 MEDIAVILLA (f circa 1300), Scoti coaetaneus ac sodalis,
distincte docet: “Respondeo quod hoc sacramentum aliquo modo iterabile est.
aliquo modo non. Circa enim eundem infirmum, eadem infirmitate, respectu
ejusdem infirmitatis status, iterari non debet: quia quodlibet Sacramentum circa
materiam propriam una vice sortitur totum effectum suum, si non sit indispositio in
suscipiente; et ideo eadem hostia bis non consecratur, quia in prima consecratione
M Opera theologica selecta IV: Liber IV. Sententiarum (editio minor, Ad Claras Aquas
1949) 591 sq.
“ Rationale divinorum officiorum, 1. 1, c. 8, n. 25. Apud Martène, op. cit. (supra,
in p. 295), a. 1, n. 3, p. 104; cf. 109.
” Compendium theologicae veritatis, 1. 6, c. 35, inter Alberti M. Opera omnia XXXIV
(Parisiis 1895) 232. Hoc vulgatissimum opus pluribus theologis tributum fuit, ut
Alexandro Halensi, Alberto M., Bonavcnturae, S. Thomae, Hugoni a S. Caro, Innocentio
V, Thomae Sutton, Ulrico Engelberti, Petro Thomae discipulo Scoti, ct Hugoni Argentinensi (Hugues Ripclin de Strasbourg O. P.) discipulo Alberti M., cui nunc com­
muniter ab eruditis adiudicatur. Cf. dissertationem L. Pflecer, in Zeitschrift für
Katholische Théologie 28 (1904) 429 sqq.; 29 (1905) 322sqq.; Hurter, Nomenclator
literarius III (Oeniponte 1906) 383 sq.; P. Glorieux, Répertoire des maîtres en théologie
de Paris au XIII siècle I (Paris 1933) 75.

efficitur corpus Christi verum sub una specie, nec iidem conjuges bis desponsantur.
. . In eadem infirmitate in numero possunt esse status diversi, in quorum quolibet
infirmus est in notabili et probabili periculo mortis. Ideo cum infirmo nullum
imprimat effectum indelebilem, potest et debet eidem homini pluries conferri, vel
pro diversis infirmitatibus, vel pro ejusdem infirmitatis diversis statibus.”07

GUILELMUS PARISIENSIS O.P. (f circa 1314): “Petrus. ‘Nunquid hoc
Sacramentum pro quacunque infirmitate potest saepius iterari? Guillelmus. Potest,
quia ut dictum est supra, sexto capite, solum sunt tria sacramenta quae non possunt
iterari: scilicet Baptismus, Confirmatio, et Ordo: eo quod imprimunt characterem
Sacramentum autem extremae Unctionis characterem non imprimit: et ideo potest
saepius iterari. Similiter, ut dictum est, hoc ordinatur ad curam spiritualem
reliquiarum actualis peccati, in quo homo pluries cadit et infirmatur spiritualiter.
Et ideo ejus medicina potest pluries iterari. Similiter est notandum, quod hoc
sacramentum non solum respicit infirmitatem: sed infirmitatis statum: ideoque pro
qualibet infirmitate dari potest: sed non in quolibet statu infirmitatis: sed solum
in extrema necessitate in articulo mortis, in quo speratur homo mori. Ideo pro
infirmitatibus diuturnis non datur: sicut est paralysis, lepra, et hujusmodi: nec
etiam pro quibusdam infirmitatibus non diuturnis, sicut febris continua et hujus­
modi, nisi periculum mortis immineat. Nota etiam quod si quis inunctus fuerit,
infirmitate durante in eodem statu, non iterum debet inungi, quia est eadem
infirmitas: Si curatus fuerit a pristina infirmitate et récidivât, iterum potest inungi,
quia non est eadem infirmitas quae prius. Similiter si periculum mortis evadat, et
durante adhuc infirmitate, et iterum per eandem infirmitatem ad simile periculum
reducatur, potest iterum inungi, quia jam est quasi alius infirmitatis status."1'8
DURANDUS (ψ 1334): “Dicendum, quod hoc sacramentum potest iterari: quia
omne sacramentum quod non imprimit effectum indelebilem est iterabile, sed
extrema unctio cum non imprimat characterem ut baptismus, confirmatio, vel ordo,
non imprimit effectum indelebilem, ergo potest iterari non solum in diversis in­
firmitatibus quando in singulis timetur de periculo mortis, sed etiam in eadem
infirmitate quando est diuturna, ut ethica vel hydropisis quotiens ex tali infirmitate
deducitur homo ad periculum mortis. Extrema enim unctio non respicit infirmita­
tem absolute, sed statum infirmitatis, qui quotiens iteratur sive in eadem infirmitate
sive in diversis potest et unctio iterari.”90

CONCILIUM BENEVENTANUM a. 1374: “Et quia de iteratione fuerint
dubitationes, ideo dicimus secundum communem opinionem, quod quaedam sunt
infirmitates non diuturnae: unde si eis datur hoc Sacramentum, tunc cum homo ad
statum illum pervenerit, quo est in periculo mortis, non recedit a statu illo, nisi
infirmitate curata, et ita iterum non debet inungi. Sed si recidivum patiatur, erit
alia infirmitas, et ita iterum poterit inungi. Quaedam vero sunt aegritudines diutur­
nae, ut ethica, et hydropisis, et h.m. et in talibus non debet fieri inunctio, nisi
quando videntur inducere mortis periculum. Si homo illud evadat, eadem infirmitate
r‘ In 4 Sent., dist. 23, a. 2, q. 6, apud Launoy, op. cit. (supra, in p. 294) 551.
"Dialogus de septem sacramentis, c. 23. Apud J. Cii. Trombelu, Tractatus de
sacramentis, De Extrema Unctione III (Bononiae 1778) 91. Opus illud olim communiter
tributum est Guilelmo Alverniensi, Parisiens! episcopo (-f- 1249), sed improbabiliter;
subinde alii, ut Hurter, illud adiudicarunt Guilelmo Baujeto Aureliancnsi, Parisiensi
cpLscopo (1304—1320) ; alii tandem, post Quctif-Echard, probabilius illud tribuunt
Guilelmo Parisiensi O.P. (-f- 1314) generali Galliarum inquisitori. Cf. Quétif-Echard,
Scriptores ordinis praedicatorum (Parisiis 1719) I 518; H. Hurter, Nomenclator lilerarius
II (ed. 2, Ocniponte 1906) 489; R. Coulon, “Guillaume de Paris,” Dictionnaire de
Théologie Catholique 6. 2 [1914] 1978 sq.; P. Glorieux, Répertoire des maîtres en
théologie de Paris au XIII
*
I (Paris 1933) 301, 320.
"In Petri Lombardi Sententias theologicas commentariorum libri llll, 1. 4, dist. 23,
q. 4, n. 9 (Vcnctiis: G. Bindoni 1586) 359.

durante, et iterum ad simile periculum per infirmitatem reducatur, potest iterum
inungi, quia quasi erit alius status infirmitatis.”1

Circa idem tempus prodiit supradictum documentum (p. 2S9 sq.) Clementis VI
(a. 1351), ac subinde Decretum pro Armenis Cone. Florentini (a. 1439), quibus
traditionalis doctrina et praxis ecclesiarum auctoritative confirmata est. At de vi
horum documentorum erit sermo inferius (p. 335-341).
Usque ad tempus Cone. Trid. plura prodierunt manualia et statuta synodalia
particularium ecclesiarum, quibus eadem doctrina inculcatur eademque praxis
praescribitur. Ita, inter ea quae a Launoy2 referuntur:

.S7'.-l TÙT.4 SYNODALIA PONCHERII SENONENSIS archiepiscopi a. 1524:
‘Cavere debent Sacerdotes, ne aliquis infirmus saepius inungatur in eadem in­
firmitate, ne Sacramentum istud vilescat; potest tamen iterari hoc Sacramentum
in diversis infirmitatibus, vel in eadem recidiva, quia non habet effectum perpetuum,
eo quod sanitas mentis et corporis, quae sunt ejus effectus, reiterari possunt, et
amitti, et recuperari.”
5Γ.17ΤΤ.-1 SYNODALIA LUDOVICI CARNOTENSIS episcopi a. 1526 idem
fere ad verbum referunt.
MANUALE ALTISSIODORENSE a. 1536: “Infirmus, si vicissim infirmetur,
et ab infirmitate relevetur, in qualibet infirmitate debet ipsum [i.e. sacramentum
Extremae Unctionis] recipere ob efficaciam ipsius.”
MANUALE LUGDUNENSE a. 1542: “Potest Sacramentum istud iterari, quoties
infirmus morti accedere videtur, etiam in una eademque infirmitate longa, in qua
recidivaverit infirmus.”

MANUALE CAMERACENSE a. 1562: “Animadvertat Sacerdos administraturus
infirmis sacramentum Extremae Unctionis illa, quae de eo dicta sunt superius in
instructione, nempe saepius iterari posse, etiam in eadem infirmitate, ad diversos
periculorum casus, j>ost intervalla aliquanti temporis incidentes, quoties videlicet
nunc remittente, nunc rursus ingravescente morbo periculum mortis imminere
creditur.”

Idem repetunt eodem saec. 16. sed paulo post Cone. Trid., Instructiones S. Caroli
liorromeo, Cone. Salernitanum a. 1579, Manualia Salisburgense, Viennense a. 1577,
Rhemense a. 1585, Mechliniense a. 1598.
MANUALE SALISBURGENSE: “Hoc vero Sacramentum in eodem homine
saepius iterari potest, non in variis solum, sed in eodem etiam morbo, cum diversa
vitae pericula post dierum aliquot intervalla impendent, ut si nunc remittente, nunc
rursus ingravescente morbo mors imminere videatur.”3

MANI ALE RHEMENSE: “Potest hoc Sacramentum iterari, et quidem in
eadem infirmitate, quandoquidem quis est in articulo mortis, modo casus sit diversus,
ut. qui in hydropisi, aut longa febri, postquam evasit periculum, rursus post aliquot
menses de vita periclitatur”.··

Quod attinet ad modum aestimandi quandonam in eadem protracta
infirmitate praesumi possit haberi novum periculum mortis, ita ut
queat sacramentum iterari, quidam nihil directe dicunt; alii, ut Manu1 \pud Tromuelli, Tractatus de sacramentis. De Extrema Unctione III (Bononiae
1778) 90. Cf. dicta supra, hic in p. 233, in nota.
’ Op. cit. (supra, in p. 294) 552.
3 Apud Trombelli, op. cit. 89 sq.
I
'Apud Van Espen, op. cit. (supra, in p. 2S8), n. 36, p. 109.

alia Cameracense et Salisburgense (nuper cit.), generaliter exigunt
aliquod protractum temporis intervallum post primum mortis pericu­
lum; alii determinate dicunt requiri quod infirmitas duret saltem per
unum annum, ita ut intra eundem annum sacramentum eidem infirmo
non sit reiterandum.5
Haec ultima regula, satis antiqua, apud non paucos pertinaciter
perseveravit usque ad tempus Cone. Trid. In usu invenitur saec. 12
apud monachos Claraevallenses, ut testantur Petrus Cantor et Card.
Robertus de Corccon (cf. supra, p. 324), quorum prior eam approbat.
Subinde eam ut convenientem proponit Albertus M., qui ulterius
scientificam illius rationem assignare conatur, a Bonaventura resolute
reiectam (cf. p. 326 sq.) ; Alberti autem auctoritas non parvum influxum
habuisse videtur in illius regulae acceptationem apud posteriores.
Guilelmus Durandus (supra citatus, p. 328) videtur testari plures
luisse (“De quibusdam ordinarie legitur . . .”) qui putarent “quod
aegrotans semel dumtaxat debet in anno inungi, licet pluries in anno
aegrotet"; quae ultima verba, nisi admittatur manifestus abusus
et inverisimilis oppositio cum communi doctrina et praxi illius
aetatis, videntur accipienda non de homine qui postquam con­
valuerit ab una infirmitate iterum in eandem vel aliam inciderit,
sed potius de eo qui in eadem diuturna infirmitate pluries in
periculum mortis incidit. Eodem sensu intelligenda sunt haec verba
quae adhuc saec. 16 inveniuntur in Catcchismo Frcderici Nauseae
(1. 3, c. 107) episcopi Vindobonensis (f 1552): “Ne quis pluries in
anno quam semel inungatur, etsi saepius ipsum aegrotare contingat.”6
necnon consuetudo monachorum Hirsaugensium non iterantium Ex­
tremam Unctionem nisi post triennium et infra citandus (p. 332)
abusus damnatus a Cone. Iprensi.
Ex Codice S. Martini Turoncnsis Martène7 refert sequens carmen
cuiusdam anonymi poetae: “Non nisi mense semel aliquis communicet
aeger. Hic idem solo non bis unguatur in anno. — Octo decemque
tantum annos ugendus habebit. — Ordine claustrales alio potiuntur
in aegris.” Launoy8 profert novem manualia ex saec. 15-16, in quibus
'Benedicius XIV testatur alios exegisse durationem trium annorum, sed non refert
nisi consuetudinem monachorum Hirsaugensium. Scribit: “Opinabantur alii, extremam
Unctionem posse iterum eidem conferri, modo tamen a die qua semel inunctus fuerat,
tres integri anni effluxissent. Hanc falsam persuasionem sibi induxisse monachos Hirsaugienses refert autor veteris Disciplinae monasticae, in praefat, c. 128. ubi postquam
antiquum exhibuit eorumdem monachorum usum ponendi infirmum, extrema Unctione
jam munitum, et cui mortis momentum instaret, ‘super sagum cilicinum cinere aspersum',
haec ex Guidonc Farfensi addit: ‘Caeterum Hirsaugienses existimabant Unctionis Sacra­
mentum ab eodem iterari non posse, nisi effluxo triennio; hinc statuerunt eundem fratrem,
si mortem evaserit, post tres annos iterum perungi posse’.” (De synodo dioccesana,
I. 8, c. 8, in Migne, Theologiae cursus completus XXXV [Parisiis 18411 1108)
'Anud MartÈne, De antiquis Ecclesiae ritibus I. 2 (Rotomagi 1700) 105.
' Ibid. 104 sq.
'Op. cit. (supra, in p. 294) 553.

haec verba referuntur: “Potest reiterari, sed non pro eadem infirmi­
tate, nisi ultra annum protrahatur,” scilicet: Manualia Carnotense
a. 1489, Petragoricense a. 1509, Claromontense a. 1518, Augustodunense a. 1523, Catalaunense a. 1529, Meldense a. 1546, Virdunense a. 1554, Lctnovicense a. 1555, et Atrebatcnse a. 1563. Hanc
praxim fuisse adhuc saec. 16 satis communem testatur Concilium
I prense (tit. 17, c. 3) in sua illius condemnatione: “Proinde consue­
tudinem secundum quam non consuevit hoc sacramentum intra an­
num secundo suscipi, etiamsi altera gravis obveniat infirmitas, tanquam noxiam abrogemus.”0
Kern aliique, qui docent in eodem etiam mortis periculo Extremam
Unctionem probabiliter saltem iterari posse, sustinent praefata docu­
menta tum doctrinae theologorum tum praxis ecclesiarum a saec. 13
ad Cone. Trid., in quibus significatur sacramentum iterari posse in
eadem infirmitate si adsit novus status infirmitatis seu novum pericu­
lum mortis, interpretanda esse vel in sensu exclusivo solius liceitatis
iterationis in eodem mortis periculo, quatenus de facto prohiberetur
a lege seu consuetudine ecclesiarum (ita praecipue quoad doctrinam
theologorum), vel in solo sensu affirmativo validitatis in diverso
periculo mortis sed non exclusivo eiusdem validitatis in eodem mortis
periculo (ita praecipue quoad decreta synodalia et manualia
ecclesiarum).
At huiusmodi explicatio satis voluntaria apparet, et quod attinet
saltem ad theologorum doctrinam, ne umbram quidem probabilitatis
habere videtur. Id patet: Primo ex eo quod antiqui theologi cum
simpliciter ponunt quaestionem de his quae fieri possunt aut non
possunt in sacramentorum confectione, semper sese referunt ad validi­
tatem ritus10 et si aliter de sola liceitate loqui velint, hoc explicite
significant vel verbis vel ex contexta materia.11 Secundo, ex eo quod
in hac ipsa quaestione de possibilitate iterandi Extremam Unctionem
eisdem prorsus utuntur expressionibus ac in parallela quaestione de
possibilitate vel secus iterandi Baptismum. Confirmationem et Ordi­
nem, ubi nemo negabit agi de ipsa validitate.12 Tertio ex eo quod, sicut
agunt de validitate cum affirmant sacramentum iterari posse in diversa
*Apud Benedictum XIV, loc. cit. (supra, in p. 331).
" Cf. Suppi., q. 32, a. 2; q. 33, a. 1, ad 2.
" Cf. v.g. Suppi., q. 35, a. 4 et 5, ubi S. Thomas distinguit inter ea quae sunt de
necessitate sacramenti et ea quae sunt de congruitate vel de lege Ecclesiae.
Ita S. Thomas de Baptismo ait “Baptismus iterari non potest . . . Baptismus iterari
non debet . . . Baptismus non iteratur” (3 p., q. 66, a. 9), et pariter de Extrema
Unctione ait· “In talibus [infirmitatibus diuturnis! non debet fieri unctio, nisi quando
videntur perducere ad periculum mortis. Et si homo illum articulum evadat, eadem
infirmitate durante, et iterum ad similem statum per illam infirmitatem reducatur,
iterum potest inungi [Comple ex toto contextu: secus non potest]” (Suppi., q. 33, a. 2;
cf. a. 1).

infirmitate, ita etiam de validitate loquuntur cum addunt sacramentum
etiam in eadem infirmitate iterari posse dummodo sit alius status in­
firmitatis seu periculum mortis. Quarto ex rationibus quae pro initerabilitate adducunt; numquam enim inducunt aut innuunt extrinsecam
rationem alicuius ecclesiasticae prohibitionis, sed nonnisi eam intrin­
secam produnt rationem quod hoc sacramentum non respicit tantum
infirmitatem qua talem sed etiam statum infirmitatis seu periculum
mortis, ac ideo nonnisi in iterato mortis periculo iterari potest. Quinto
ex comparationibus quas invocant, ita nempe quod ex defectu charac­
teris (qui in solis tribus sacramentis imprimitur) deducant Extremam
Unctionem non esse absolute initerabilem et simul ex consecrativa in­
dole huius sacramenti deducant eius relativam initerabilitatem, sicut,
inquit Richardus de Mediavilla, “eadem hostia bis non consecratur,
nec iidem conjuges bis desponsantur.”
Unde inepte scribit KERN: “Numquid principes Scholae [Albertus, Bonaventura
et Thomas] theologos perduxerunt ad consensum, qui asseritur? At ne unus quidem
eorum affirmat, s. Unctionem non repeti valide in eodem vitae discrimine.”13 Ne
unus quidem utitur verbo “valide” sed omnes manifesto docent sacramentum
valide non iterari, quemadmodum id manifesto docent de Baptismo aliisque sacra­
mentis characteristicis, etsi verbo “valide” non utantur.

Kern praedictum assertum ex ipsa analisi textuum trium illorum doctorum con­
firmare conatur, sed ipsum quaestionis punctum attingere non videtur.
"Albertus M., — inquit — dubius haeret,” nam loquitur “sine praejudicio” con­
trariae sententiae et declarat se paratum suae opinioni renuntiare “si ab aliquo
Patre sancto vel a Domino Papa aliter in hac quaestione determinari invenitur.”
Attamen, quaestio est an Albertus tenuerit invaliditatem iterationis in eodem
periculo mortis, non vero qua firmitate eam tenuerit; ceterum, dubium S. Doctoris
vertit non circa ipsam doctrinam sed circa suum peculiarem modum iudicandi et
praesumendi de existentia novi periculi mortis seu circa veritatem istius asserti:
"Sine praejudicio dicendum puto, quod si ultra annum remanet morbus post
acceptam unctionem, iterari potest unctio” (cf. supra, p. 327).
Quoad Bonaventuram Kern observat: “S. Bonaventura . . . asserit . . . [Ex­
tremam Unctionem] conferendam esse in extremo periculo, quod nequeat diu
durare, sed mox vel mortem adducat vel excipiatur ab aliqua remissione intensionis
morbi. . . His ne unus quidem consentit ex adversariis propositionis nostrae.
Insuper ne verbo quidem innuit Doctor seraphicus. iterationem brevi illo tempore
summi periculi esse non solum illicitam, sed etiam invalidam.”14
Attamen, iterum quaestio non est an Bonaventura recte iudicaverit de indole
periculi in quo sacramentum valide confertur (videtur enim exaggerare cum
loquitur de periculo extremo) aut recte assignaverit modum dignoscendi quando
habeatur novum periculum mortis in quo possit valide iterari sacramentum, sed
an ipse docuerit nonnisi in novo ac distincto periculo sacramentum valide iterari
posse; quod quidem reapse docet in tota littera (cf. supra, p. 326, 327).

Quoad S. Thomam tandem Kern scribit: “Nisi s. Thomae velimus gratis affingere
errorem vel opinionem omni fundamento carentem, oportet dicere, eum concedere
valorem sacramenti in eodem periculo iterati. Affirmat enim, s. Unctionem non debere
"De sacramento Extremae Unctionis (Ratisbonac 1907) 355; cf. 355-357 mox. cit.
" Ibid. 355 sq.

dari, nisi cum aegrotus videatur morti appropinquare; ergo non tum, cum iam
versatur in periculo mortis, sed nondum propinquae. Potest concedi, plerumque
conveniens esse, ut expectctur periculum non quidem proximae, at tamen propin­
quae mortis. Falsum autem est. ad validam susceptionem Extremae Unctionis non
sufficere gravem morbum cum periculo mortis etsi nondum propinquae. Hectici,
hydropici et huiusmodi. qui evaserunt ‘illum articulum eadem infirmitate durante’,
non evaserunt periculum mortis; unde efficacia sacramenti in cis perdurat. Nihilomi­
nus s. Thomas permittit, ut cum iterum adducantur in periculum propinquae
mortis, denuo subsidio sacramentali iuventur. Ergo censet, durantem efficaciam
sacramenti non impedire valorem novae inunctionis. Si quis ergo affirmet, in casu,
quo aegrotus per longum tempus in eodem statu manet vel continuo peius se
habere pergit, iterationem esse invalidam, non ideo, quod efficacia sacramenti
perduret, sed quia morbus pari vel continuo crescente vehementia infirmum
affligit, opinionem profert, quam ne umbra quidem argumenti stabilire valet et
quam non licet trihuere s. Doctori. nisi clare eam pronuntiet; quod nullo modo
facit. Posteriores scholatici ante Concilium Tridentinum maxima ex parte se­
quuntur vel b. Albertum vel s. Bonaventuram vel s. Thomam. Non potest esse
sermo de unanimi aliqua eorum doctrina in re nostra.”’5
Quantum intelligimus, obiectio Kern ad hoc essentialiter reducitur: Supponendum
est S. Thomam sentire quod sacramentum valide administratur in periculo mortis
etiam nondum propinquae, secus erraret de subiecto valido sacramenti (qui error
gratis affingeretur tanto doctori); intra idem autem periculum mortis nondum
propinquae, potest pluries contingere periculum mortis propinquae; iamvero S.
Thomas permittit iterari sacramentum quoties adest novum periculum mortis
propinquae; ergo admittit validitatem iterationis sacramenti in eodem periculo
mortis (scilicet nondum propinquae).
Attamen, iterum fit confusio vel saltem indebita illatio inter quaestionem quid
S. Thomas senserit (aut sine errore sentire debuerit) de determinatione periculi
mortis in quo sacramentum valide conferri potest (utrum scilicet debeat esse
periculum propinquae mortis an sufficiat periculum mortis nondum propinquae) et
auaestionem quid ipse senserit de validitate iterationis in eodem periculo mortis.
DoctrinaS Doctoris simplex ac linearis est. scilicet : in eo mortis periculo (quomodolibet intelligatur) in quo sacramentum valide administrari potest, iterari valide non
potest. Alia vero quaestio est quo sensu S. Doctor accipiat periculum quod vocat
propinquae mortis et quomodo conveniat aut discrepet a fluctuantibus ceteroquin
ac incertis locutionibus modernorum, distinguentium inter periculum proximum
et remotum (aut ipsius Kern distinguentis inter pericula mortis nondum propin­
quae. mortis propinquae et mortis proximae); gratuitum autem est suppositum,
ex quo totum argumentum Kern procedit, quod nempe S. Thomas erraret si
negaret validitatem sacramenti in periculo mortis nondum propinquae, nam
nondum ipse determinavit quid S. Thomas intclligat per periculum mortis propin­
quae et quomodo vere discrepet a communiori sententia modernorum quod re­
quiratur ac sufficiat verum periculum mortis (cf. infra, art. 31. p. 601 sq.).16

Pariter Statuta et Manualia diversarum ecclesiarum, cum dicunt
Extremam Unctionem posse in eadem infirmitate iterari cum, vel si,
novum periculum adest, intelligi debent in sensu exclusive validitatis
sacramenti in eodem mortis periculo. Id patet: Primo, ex eo quod
secus non convenienter intelligeretur quare prohibeant, et quidem tam
concorditer et constanter, iterationem in eodem periculo mortis.
Secundo, ex eo quod illae auctoritates, cum asserunt sacramentum.
’* Ibid. 356 sq.
Cf dicenda infra, p 357 sq , de simili confusione quam Kern9 Toner, Kilkcr ct
Cappello, ingerunt cum iudicant locutiones quorundam etiam theologorum modernorum.

in diversa infirmitate vel in eadem secundum diversum periculum,
iterandum esse, non tam praeceptive quam assertive loquuntur, quasi
non legem condentes sed rei naturam declarantes et inculcantes (“Po­
test iterari,” “Debet iterari”) atque ex ipsa sacramenti natura rationes
assignantes, quia scilicet hoc sacramentum non habet effectum per­
petuum (cf. Cone. Beneventanum, Statuta Poncherii Senonensis et
Ludovici Carnotensis). Tertio, ex eo quod illa documenta connaturaliter reflectunt influxum ipsius doctrinae theologorum et cum ista veluti
pari passu procedunt; signanter Cone. Beneventanum fere totam
repetit ipsius S. Thomae argumentationem. Quarto, sensus eorundem
documentorum illustratur ex mox afferenda declaratione maiorum
documentorum Clementis VI et Cone. Tridentini quod illorum mentem
auctoritative resumit et exponit.
Quod attinet ad supradicta illa particularia documenta (p. 331 sq.)
quae permittunt iterationem sacramenti in eadem infirmitate si haec
ultra annum protrahatur, Kern in favorem suae sententiae observat:
“Meretur autem notari, quod secundum haec Manualia post annum
repetitio sacramenti permittitur abstrahendo, utrum post primam
eius administrationem infirmus aliquando fuerit extra periculum mor­
tis an non.”17 E converso, ut constat ex ipso Alberto M. (cf. supra,
p. 327) cuius auctoritas verisimiliter non parvum influxum habuit
in illam Manualium rubricam, ratio quare permitteretur iteratio post
annum est quia praesumebatur tunc primum periculum recessisse et
novum accessisse.

Maiora iam Ecclesiae documenta inspiciamus, quae supra (p. 289—
291) collegimus et ex integro retulimus.
CLEMENS VI explicite proponit, tanquam aliquid fide credendum
(“Si credis . . .”), “hominem ... in eo solo casu, quo graviter est
infirmus, et tali periculo constitutus, debere devote et fideliter semel
dumtaxat in eadem infirmitate sacramentum . . . suscipere.”
Hoc documentum esse doctrinalem declarationem magisterii authen­
tici facile conceditur a theologis. F. Cavallcra notat: “Tota haec
epistola est quasi expositio quaedam per interrogationes doctrinae
catholicae”.1* Quidam praeterea, ut Straub, censent illud esse etiam
peremptorium, seu definitivum, adeoque definitiones fidei continere.19
''Of>. cit. (supra, in p. 307) 335.
"Thesaurus doctrinae catholicae (ed. 2, Parisiis 1936) 773.
"Straub: “Cujusmodi testimonio sollemni [Agitur ibi directe de testimonio Clementis
circa primatum R. P.. sed Straub idem iudicium refert ad totam epistolam Clementis]
saltem fidem ecclesiae, infallibilis columnae et firmamenti veritatis, exstantem aetate ea
sua pontifex summus perhibet. . . Locutio pontificia habetur merito talis, quae
assensum fidei firmum, si nondum invenisset, ipsa per se injungere ecclesiae toti
sufficeret. . . Itaque enuntiatio Clementis . . ex se quidem peremptoria numerabitur”
(De Ecclesia Christi [Oeniponte 1912] I 457).

Quidquid sit, exinde sequitur doctrinam saltem catholicam esse id
quod certo et explicite a Clemente in hoc documento docetur. Ad
praesentem igitur textum quod attinet, dicimus in eo saltem implicite
proponi invaliditatem Extremae Unctionis iteratae in eodem mortis
periculo, etsi tantum in forma incidenti ac indirecta (nam primario
ac directe ibi excluditur tantum ministratio sacramenti subiecto sano,
iuxta Orientalium abusum), nec verba S. Pontificis posse intelligi de
sola illiceitate illius iterationis, ut quidam adversarii opponunt.20

Profecto, illa S. Pontificis propositio duas habet partes: sacramen­
tum scilicet debet suscipi tantum in infirmitate atque periculo mortis
(non vero a sanis) et sacramentum debet in ea conditione suscipi
semel tantum; unde illa unica vox “debet,” quae regit utramque
partem, eundem habet sensum quoad utramque; iamvero relate ad
priorem partem ipsa prodit manifeste sensum excludentem validitatem
(debet in solo periculo mortis = potest valide in solo periculo mortis):
ergo eundem invaliditatis sensum retinet relate ad alteram partem.
Minor suadetur tum ex certitudine doctrinae de invaliditate sacra­
menti administrati homini non infirmo, quae firmiter tunc tenebatur
ab ecclesiasticis scriptoribus, tum ex simili modo loquendi Cone. Flor,
et Trid.; Florentinum enim docet: “Hoc sacramentum nisi infirmo,
de cujus morte timetur, dari non debet,” Tridentinum vero: “Declara­
tur . . . esse hanc unctionem infirmis adhibendam,” ubi voces “non
debet” et “adhibendam” sonant necessitatem non solius praecepti sed
etiam sacramenti, ut contingere solet in ecclesiasticis documentis de
materia sacramentaria.21
Ceterum, etiam si propositio Clementis accipiatur in immediato
sensu solius liceitatis seu praecepti, adhuc ex ea necessario deducitur
implicita declaratio invaliditatis sacramenti iterati in eodem mortis
10 Ita Cappello scribens: “Ex epist. ‘Super quibusdam’ Clementis VI nihil profecto
eruitur in favorem huius sententiae. Sane ne verbum quidem in ea reperitur de
invalida iteratione sacramenti in eodem mortis periculo. Merito reiicitur, isque solus,
error apud Orientales satis diffusus.” Kern hoc documentum totaliter ignorat. SpàÎil
autem leviter pertransit, criptice observans tantum: “Declaratio Clementis VI quaes­
tionem de novo periculo accedente non tangit.”
•’’Ad rem Benedictus XIV: “Quod autem soli infirmi sint extremae Unctionis capaces,
licet clare et expresse non sit a conciliis definitum, ex corumdem tamen definitionibus
legitime infertur: quoniam Eugcnius IV, definiens eam, nisi infirntis de quorum morte
timetur, dari non debere, sanos profecto exclusit: quamvis enim verbum non debet
possit de se merum praeceptum inducere, plerumque tamen absolutam denotat necessi­
tatem, uti observant doctores allegati a Barbosa, tract, de Usu frequent., dist. 77,
num. 1, atque in decretis dogmaticis, in quibus Sacramentorum doctrina ab Ecclesia
explicatur, ut plurimum denotare necessitatem non tantum praecepti, sed etiam Sacra­
menti, observat Suarez, cit. disput. 4, sect. 2, η. 2. Idem vero quod Eugenius, sibi
voluit Tridentinum. cum dixit ‘esse hanc Unctionem infirmis adhibendam’: integram
quippe hujusce Sacramenti credendam, et tenendam doctrinam nequaquam nobis tradi­
disset. quod caeteroquin in fine ejusdem capitis se fecisse protestatur, si etiam non
infirmis posset illa adhiberi” (De synodo dioecesana, 1. 8, c. 5, n. 5, in Micne, Theologiae
cursus completus XXV [Parisiis 1841] 1099sq.).

periculo. Nam in altera parte illius propositionis nonnisi duplex obli­
gationis sensus legi potest. Vel nempe: Credendum est quod homo in
periculo mortis obligatur ad nonnisi semel sacramentum suscipiendum,
ita ut sacramenti iteratio prohibeatur (Ita exclusio cadit super suscep­
tionem sacramenti, ut iteratam); vel: Credendum est quod homo in
periculo mortis nonnisi semel obligatur ad suscipiendum sacramentum,
ita quod per unicam susceptionem obligationi satisfaciat (Ita exclusio
cadit super duplicatam obligationem). lamvero, secundus hic sensus
est prorsus improbabilis; inepte enim diceretur S. Pontificem pro­
ponere, ut de fide credendam, obligationem suscipiendi hoc sacramen­
tum quam maiores theologi illius temporis, signanter Albertus M.,
Bonaventura et S. Thomas, denegabant, et de qua doctores posttridentini iugiter disputarunt et in dies disputant. Si autem accipitur
primus sensus (seu de obligatione non bis suscipiendi sacramentum
in eodem periculo) nequit ibi agi nisi de obligatione praecepti divini
cum agatur de obiecto credendo; tale autem divinum praeceptum
nequit S. Pontifex deducere nisi ex ipsa revelata indole seu natura
sacramenti divinitus instituti, nec alia ratio pro ea deductione ex­
cogitari potest quam ipsa invaliditas iterati sacramenti, quae iniuriosam
et illicitam reddit attentatam iterationem.
Decisivum valorem huius documenti graviter urget Straub (supra
cit., p. 301), qui inde concludit hanc “causam per se finitam esse.”
CONCILII TRI DENTINI verba supra relata (p. 290) haberi
debent ut doctrinalia, nec tantum ut disciplinaria, seu respiciunt ipsam
sacramenti validitatem nec tantum liceitatem. Id patet ex toto contextu
cap. 3 de Extrema Unctione, in quo omnia quae tam de ministro
quam de subiecto a Concilio dicuntur, ad ipsa verba lacobi generaliter
referuntur et ab eis deducuntur (“lam vero, quod attinet ad praescrip­
tionem eorum, qui et suscipere et ministrare hoc sacramentum debent,
haud obscure fuit illud etiam in verbis praedictis [lac. 5. 14 sq.]
traditum”; Denz. 910). Idque ceteroquin generaliter admittitur a
theologis in nostra controversia, ut ab ipso Kern scribente: “Quod
attinet declarationem Tridentinam, sponte concedimus, eam non con­
tinere meram legem disciplinarem, sed definitionem dogmaticam”.22
Unde inepte Spdcil asserit: “Omnia . . . documenta supra allata
[inter quae refertur Cone. Trid.] dicunt quidem extremam unctionem
in eodem periculo dari ‘non deberi’ vel etiam ‘non posse’, rationem
autem huius prohibitionis esse eam. quod sacramentum secus invalidum
esset, non dicunt.”23
Ea autem verba duplicem sensum habere possunt, prout vox “conBOp. cit. (supra, in p. 307) 359.
aO/>. cit. (supra, in p. 298) 248.

valuerint” accipitur stricte pro recessu ipsius infirmitatis vel latius
pro recessu periculi mortis, sive simul recedat sive adhuc permaneat
ipsa infirmitas. In priori illius vocis acceptione, subsequentia verba
“Cum in aliud simile vitae discrimen inciderint” assumunt manifeste
sensum exclusivum: Concilium scilicet docet quod cum quis ab in­
firmitate evaserit ac iterum sanus effectus fuerit, poterit iterum inungi
sed tunc tantum cum iterum in infirmitatem inciderit, quo simul ex­
cluditur triplex error docentium unctionem conferri posse etiam sanis
(i.e. Orientalium), vel semel tantum in vita (i.e. quorundam anti­
quorum theologorum), vel nonnisi post longum tempus, puta post
annum, a prima collatione (i.e. quorundam fortasse doctorum). Ex
quo sequitur Concilium dirimere tantum quaestionem de iterabilitate
sacramenti in diversis infirmitatibus et nullatenus tangere quaestionem
de eiusdem iterabilitate in eadem infirmitate et multo minus contro­
versiam de iterabilitate in eodem articulo mortis. In altera vero illius
vocis acceptione, praedicta verba iterum in duplici sensu accipi pos­
sunt, scilicet vel in solo sensu affirmativo et mere exemplificante, ita
ut declaratio Concilii sonet: Si infirmi a periculo mortis evaserint,
iterum possunt inungi, ut in casu quo in idem periculum iterum in­
ciderint (cum inciderint = ut cum inciderint), in quo sensu Con­
cilium mere statuit iterationem in eadem infirmitate abstrahendo ab
iterabilitate etiam in eodem periculo mortis, ac consequenter prae­
dictam theologorum controversiam nullatenus tangit; vel in sensu
exclusivo, ita ut declaratio Concilii sonet: Si infirmi a periculo mortis
evaserint, iterum possunt inungi, in solo tamen casu quo in idem
periculum iterum inciderint (cum inciderint = cum tamen inciderint,
vel = tunc tantum cum inciderint), in quo sensu Concilium admittit
iterationem in eadem infirmitate sed eam excludit in eodem articulo
mortis, ac consequenter praedictam controversiam implicite dirimit.
Paucis: triplex esse posset sensus verborum Concilii; primo: Ex­
trema Unctio iterari potest homini ab infirmitate sanato si tamen ei
superveniat nova infirmitas; secundo, iterari potest in eadem etiam
infirmitate, ut si superveniat novum periculum; tertio, iterari potest
in eadem infirmitate, si tamen superveniat novum periculum.
Nostri adversarii primum vel secundum sensum eligunt, ut eludant
vim declarationis Concilii, quam nemo negabit prima fronte favere
sententiae de initerabilitate sacramenti in eodem mortis periculo. In
priori sensu Kern scribit: “His [verbis Concilii] excluditur opinio
paucorum, mysterium s. olei valide non recipi nisi semel in vita; ex­
cluditur etiam opinio multorum, illud non posse in diversis morbis
repeti, nisi inter illos longius tempus, e. gr. annus effluxerit. Concilium
sua definitione praecavit, ne multi propter errorem sacerdotum in

gravi infirmitate et in ipso agone priventur firmissimo subsidio salutis.
Quid vero si infirmi post susceptam sacram Unctionem non convalu­
erint, attamen durante morbo letali periculum proxime instantis mortis
evaserint et post longius tempus in idem periculum imminens inci­
derint? Quid si infirmus mature omnibus auxiliis salutaribus provisus
lente, sed continuo ingravescente malo post menses tandem in articu­
lum mortis inducitur? Ad has et alias similes quaestiones Concilium
non respondet idque tum ideo, quod noluit dirimere controversias
theologorum catholicorum, ubi necessitas id non postulabat, tum quia
memoria priscae disciplinae penitus obliterata et theologis varia sen­
tientibus clara cognitio veritatis pro definitione dogmatica requisita
deerat.”21 Cui concinit Spdcil, supra relato (p. 337) eius commento
addens: “Immo Tridentinum proprie solummodo declarat s. unctio­
nem infirmorum saepius in vita, quotiescunque scilicet nova infirmitas
gravis supervenerit, administrari posse.” Kilker vero alterum sensum
refert tanquam ipsius Kern, qui tamen illum applicat soli Ritualis
Romani textui (de quo infra) : “Kern shows ably enough the possi­
bility of construing the Tridentine text in a positive sense, rather than
in an exclusive sense, i.e., the Council intended to assert the validity
of the Extreme Unction repeated in the specific circumstances it
mentions rather than propose a taxative enumeration of the cases of
its valid repetition.”25

Attamen, primus sensus, quamvis conveniat ipsi textui nude sumpto,
non videtur probabilis, si attendantur sive praecedens documentum
Clementis VI sive ac praecipue subsequentia documenta Catechismi
Cone. Trid., Ritualis Romani et Codicis I. C., quae manifeste doc­
trinam Concilii exhibere et applicare intendunt. In eis enim directe
proponitur ipse casus iterationis in eadem infirmitate et cum adsit
novum mortis periculum, et praeterea eadem ipsa vox “convaluerit,”
a Tridentino adhibita, iterum toties repetitur in generaliori sensu
recessus periculi mortis, perdurante adhuc eadem infirmitate.26 Quod
autem addit Kern, Concilium nempe noluisse dirimere controversias
theologorum, caret supposito; nam, ut constat ex dictis supra (p.
291), tempore Concilii nulla erat de hac re controversia, quae
nonnisi saeculo sequenti emergere coepit nec nisi saec. 18 aliquam
proportionem proprie dicti dissensus habuisse dici potest.
Secundus sensus peior adhuc videtur; nam praeterquam quod ipsa
:'0p. cit. (supra, in p. 307) 360.
* Extreme Unction (St. Louis 1927) 54.
!'Card. P. Gasparri, in suo Catéchisme Catholico (Romae 1934) 229, sic verba Codicis
I. C. (can. 940, § 2) explicat: “Hoc Sacramentum in eodem mortis periculo semel
tantum conferri potest; sed si periculum, postquam cessaverit, rursus exsistat, potest
iterari.”

forma verborum connaturaliter mentem dirigit ad sensum explicativum, ac pro tanto exclusivum (“Iterum iuvari poterunt, cum nempe
in aliud discrimen inciderint”), et sensus abstractivus vel mere
exemplificativus logice postularet explicitam aliquam particulam vel
adverbium (ut; saltem; praecipue), alia Ecclesiae documenta, Cle­
mentis VI nempe, Catechismi Cone. Trid., Codicis I. C. et Ritualis
Romani (ed. post Codicem), sensum ipsum exclusivum explicite ac
signate proponunt (“Semel dumtaxat,” “Semel tantum,” “Nisi in aliud
discrimen inciderit”).
Posset quidem nobis opponi antiquior forma Ritualis Romani quae
explicite exemplicare videtur, addens particulam “ut si” (“Ut si, cum
infirmus convaluerit . . .”);‘T attamen Rituale continet diversam a
Concilio verborum formam, quae potest etiam intelligi in sensu ex­
clusive (ut si = id est), ut patet ex ipso communi sermone, quaeque
ceteroquin non ita clara est ut non indiguerit explicitari in nova Ritu­
alis editione in sensum ipsum non ambigue exclusivum. Opponunt
etiam quidam adversarii tria illa documenta post Concilium proponere
tantum normam disciplinarem, vel legem Ecclesiae iterationem prohi­
bentem; at vix quisquam sibi convincet, una cum regula disciplinari
aut lege, ibi non tradi etiam Ecclesiae doctrinam, non secus ac in ipsa
declaratione Tridentina, quam ea manifeste explicant et applicant.·’

Haec igitur omnia Ecclesiae documenta, inde ab authentica Cle­
mentis VI declaratione, simul sumpta ac se invicem illustrantia, colli” Ita Kern opponit: "Rituale romanum confirmat nostram sententiam. . . Edicitur,
s. officium in eadem infirmitate solum tunc recte repeti, si diuturna sit. Additur exemplum
frequentissimum reincidentiae in idem periculum mortis post aliquam, etsi non per­
fectam, convalescentiam. Per exemplum adiectum non restringitur universalis enuntiatio.
Ergo quotiescumque morbus est diuturnus, permittitur iteratio, proinde etiam in casu,
cum periculum manet idem vel magis magisque crescit” (o/>. cit. [supra, in p. 307]
360). Ex his verbis sequeretur iuxta Rituale iterationem sacramenti in eodem periculo
esse non tantum validam sed et licitam; quod quidem praetergreditur ipsam con­
clusionem quam explicite Kern defendere intendit, scilicet solam validitatem illius
iterationis. Ceterum, si id putare aut innuere licuit huic doctori, ante Codicem et novam
Ritualis editionem scribenti, nunc saltem ab omnibus reiciendum est ; unde valde miramur
cum audimus SpàÎil adhuc praefatam Kern explicationem repententem, ac his verbis
concludentem: “Ergo [Rituale] per se non excludit iterationem etiam extra hunc casum
licitam esse, eo minus declarat esse invalidam” (op. cit. [supra, in p. 298] 218).
” Kern scribit: “Rituale romanum proponit tantum normam disciplinarem. . . Quod
attinet catechismum romanum, eius auctoritas quantumvis veneranda non sufficit ad
controversias dogmaticas dirimendas. Nullus theologus per cius doctrinam se sentiet
e.gr. impeditum, quin neget, essentiam Ordinationis consistere in traditione instru­
mentorum cum additis verbis. Ceterum catechismus docet quidem, ‘in una cademque
aegrotatione, quum aeger in eodem vitae periculo positus est, semel tantum ungendum
esse’. Sed cur? Quia alias invalida esset iteratio? quia lex ecclesiastica ita ordinat? quia
est praxis actu vigens?” {ibid. 360sq.). Ad haec nota: Catechismi auctoritas magni
facienda est in hac re, cum sit directa veluti paraphrasis declarationis Concilii; quid
praecise senserit Catechismus, ceteroquin cum ipso Cone. Florentino, de essentia Ordina­
tionis, non satis exploratum est ut possit hic in causam vocari; sicut in aliis capitibus
ita et hic, Catechismus est documentum praecipue doctrinale, explanans ipsam Concilii
doctrinam.

niant in unam constantem ac linearem manifestationem mentis ec­
clesiastici magisterii, quae invaliditatem iterati sacramenti in eodem
mortis periculo non ambigue indigitare videtur.

ET UT AD PAUCA REDUCAMUS PROLIXUM HOC ARGU­
MENTUM, EX ECCLESIAE SENSU ET PRAXI DEDUCTUM,
haec quaestio de relativa initerabilitate Extremae Unctionis, sicut et
plures aliae in materia sacramentaria, nonnisi paulatim suam explicitationem suamque firmitatem obtinuit apud theologos scriptores et in
ipsa ecclesiastica praxi ac magisterio. Usque ad saec. 9 nihil invenimus
in documentis doctrinalibus et ipsa Ecclesiae praxis prorsus ignoratur;
fortasse variae ecclesiae non uno modo de re iudicabant sed, iuxta
maiorem vel minorem uniuscuiusque indulgentiam, hoc sacramentum
saepius aut rarius eidem infirmo administrabant.
Inter saec. 9 et 12 nonnulla Sacramentaria et Ordines exhibent
unctionem (vel saltem officium infirmorum), per septem continuos dies
iteratam super eundem infirmum, sed auctoritas et sensus illius
praxis nimis incerti sunt ut quidquam ex ea inferri possit circa prae­
sentem quaestionem de iterabilitate vel initerabilitate huius sacra­
menti, adeoque solida probabilitate caret opinio eorum qui in illa praxi
vident sacramentum septies in eodem periculo mortis iteratum.
Saec. 12, cum primo quaestio de iterabilitate Extremae Unctionis
explicite a theologis posita est, quidam, ut Goffridus Vindocensis et
Ivo Carnotensis, eam simpliciter negarunt, alii, ut Pseudo-Abaelardus
et Bandinus de ea dubitasse videntur, plus aequo urgentes consecrativam indolem omnis sacramenti et ipsam paritatem Extremae
Unctionis cum Baptismo; sed communis theologorum sensus, ducibus
Petro Cluniacensi et Lombardo, generali principio iterabilitatis Ex­
tremae Unctionis veluti connaturaliter adhaesit, eam deducens ex ipsa
consideratione proprie indolis huius sacramenti prout est remissivum
et curativum, potiusquam consecrativum sicut Baptismus. Ipsa varia
praxis ecclesiarum ac monasteriorum huic doctorum controversiae
ansam praebuit eiusque fatum secuta est.
Saec. 13, firmato iam eo generali principio de iterabilitate huius
sacramenti (cui firmitati non parum contulit determinatio doctrinae
de charactere sacramentali ex qua clarius elucebat discrimen inter
Extremam Unctionem et Baptismum aliaque duo sacramenta characteristica), quaestio ulterius extensa est ad modum et limites illius
iterabilitatis, atque communis doctorum responsio, seclusa omni pe­
culiari controversia, duplex fuit: Extremam scilicet Unctionem iterari
simpliciter posse in nova infirmitate, in eadem vero infirmitate iterari

non posse nisi agatur de novo infirmitatis statu seu de novo mortis
periculo; inepte autem a quibusdam dicitur eos doctores disputasse
et decidisse solam quaestionem de illiceitate iterandi sacramentum in
eodem periculo mortis. Ratio illius restrictionis circa sacramenti iterabilitatem, assignatur ex ipsa propria indole seu fine sacramenti, quia
scilicet, quamvis ipsum sit in spiritualem curam et remissionem, non
tamen est ita simpliciter et sub omni respectu, quemadmodum sacra­
mentum Poenitentiae, sed cum ordine ad hominem in statu periculi
mortis constitutum, ac inde, facta distinctione inter ipsam infirmita­
tem et statum infirmitatis seu periculum mortis, apparuit quomodo
Extrema Unctio esset iterabilis simul et initerabilis, quasi medio
modo constituta inter alia duo remissionis sacramenta, Poenitentiam
scilicet absolute iterabilem et Baptismum absolute initerabilem. Cete­
rum, non parva varietas ac fluctuatio apud illos doctores observatur,
quoad determinationem novi periculi mortis, seu in aestimando quandonam in eadem infirmitate habeatur vel praesumi possit haberi novum
periculum mortis quod permittat iterationem sacramenti (quae quidem
fluctuatio adhuc viget inter ipsos modernos auctores, ut infra patebit,
p. 357-362); ad hanc fluctuationem reducenda est nota illa regula,
ab Alberto M. prolata et in pluribus particuliarum ecclesiarum
manualibus inculcata, quod non oporteret sacramentum iterare nisi
diuturna infirmitas ultra annum protraheretur.
In his iisdem mediaevalium theologorum determinationibus fundatur
tota doctrina posteriorum scriptorum et ipsa praxis relata in statutis
ac manualibus variarum ecclesiarum, usque ad Cone. Trid., imo usque
saltem ad medium saec. 17. Maiora autem documenta authentici
magisterii et praxis universalis Ecclesiae, nempe Clementis VI, Cone.
Trid., Catechismi Cone. Trid., Ritualis Romani ac subinde Codicis
I.C., eam doctrinam quoad duo essentialia eius postulata, scilicet tum
iterabilitatem sacramenti tum etiam relativam eius initerabilitatem
in eodem mortis periculo, diserte confirmarunt; quod autem attinet
ad hoc secundum punctum, velle divertere sensum illorum documen­
torum ad meram illiceitatem iterationis sacramenti in eodem periculo
mortis, vuluntarius videtur ac frustraneus conatus.
Cum igitur totus sensus et praxis Ecclesiae atque communis doc­
trina antiquorum doctorum usque saltem ad saec. 17, necnon praeva­
lens consensus ipsorum posteriorum theologorum, nova Codicis decla­
ratione non modice roboratus, collinient in proponendam vel
indigitandam invaliditatem iterationis in eodem mortis periculo, con­
traria opinio paucorum recentiorum. defendens solam illius iterationis
illiceitatem. non videtur habere·sufficientem et solidam probabilitatem
intrinsecam, cum incerto illo et ambiguo fundamento, septies olim

administrati sacramenti, fere unice nitatur. Ceterum, et ipsa extrinseca
probabilitas huius opinionis minima dicenda est; nam apud illius
opinionis defensores non solum numerus sed et auctoritas atque
firmitas desideratur.20
Profecto, inter priores defensores praecipue invocantur tres eruditi
viri, potius ceteroquin historici quam theologi, scilicet Menardus,
Launoy et Martène. lamvero, Menardus ipse, qui ad caput huius
dissensus merito collocatur, hanc quaestionem nonnisi leviter tangit
dicens sibi “non videri probabilem” explicationem Galeni quod in an­
tiqua praxi, relata in Sacramentario Gregoriano, ungendi per septem
dies, non intenderetur repetita iteratio ipsius sacramenti. Launoy,
fusius quidem scribit de iterabilitate sacramenti, multa afferens docu­
menta; sed de supradicta praxi septenariae unctionis prorsus tacet
nec ipsam quaestionem de iteratione in eodem mortis periculo ex­
plicite tangit, sed, unice commemorata antiqua controversia Goffridi
Vindocensis et Ivonis Carnotentis, tam longe procedit ut illam ipsam
controversiam ad meram quaestionem de re disciplinari reducat et
illorum doctrinam de absoluta initerabilitate Extremae Unctionis ut
probabilem habeat, cum, ut ait, ipsa repraesentaverit variam ipsius
Ecclesiae traditionem; in quo, ut notavimus supra (p. 324), Launoy
graviter errat, sicut et in aliis capitibus sui operis, a S. Sede in
Indicem relati (cf. tom. 1, p. 501). Ipse Martène quaestionem non fuse
pertractat, sed, commemorata praedicta praxi septenariae administrationis iuxta varios Ordines ecclesiarum, reicit, sicut Menardus sed
omnino decisive, supradictam Galeni explicationem, libenter inde arri­
piens occasionem invehendi contra doctores scholasticos qui “hujus­
modi argutiis et explicationibus miras in antiqua ecclesiae de sacra­
mentorum administratione disciplina tenebras injecerunt.”
En igitur quid habeant ipsi tres huius opinionis principes, quibus
ceteri maxime fident quorumque eruditione et auctoritate commoven­
tur. Ceterum, plures ex his non valde clare loquuntur: alii non valde
firmiter suam opinionem proponunt. Inter eos qui mere favent, quidam
ut Tournely, Billuart, Benedictus XIV et Wirccburgenscs, nonnisi
perfunctorie ac per transennam loquuntur, ad solvendam nempe dif­
ficultatem provenientem ex praedicta antiqua praxi cuius sensum ipsis
proponit auctoritas Martène; alii, nominatim Kern, a quo ceteri
recentiores manifesto dependent, fusius quidem aut firmius eam opini­
onem proponunt, historicum eius fundamentum amplificantes illudque
etiam theologicis rationibus confortantes, nihilominus ei simpliciter
adhaerere non audent sed tantum illius solidam, ut aiunt, probabili^Ad rem Straub: “Auctores tales, praeterquam quod nonnulli quaestionem solum e
longinquo tangunt, inveniuntur relative pauci iidemque quamvis eruditionis magnae,
non omnes sunt judicii pares” (De Ecclesia Christi [Ocniponte 1912] II 294).

tatem ostendere conantur, quae non in alio tandem fortiori nititur
fundamento quam in supradictae praxis unilaterali ac labili
interpretatione.
Probatur 2. EX RATIONE THEOLOGICA.

Duplex ratio afferri potest, altera ex Ecclesiae disciplina, altera
ex ipsa sacramenti indole petita, ad utramque simul probandam veri­
tatem iterabilitatis sacramenti etiam in eadem infirmitate et eiusdem
initerabilitatis in eodem mortis periculo.

PRIMA RATIO deducitur ex ipsa antiqua ac constanti disciplina
et lege Ecclesiae iterandi sacramentum etiam in eadem infirmitate, et
simul interdicendi iterationem in eodem mortis periculo.
Ex dictis quippe in praecedenti probatione, seu ex ipsa analysi
documentorum doctrinae et praxis Ecclesiae, immediate sequi nobis
visa est tum validitas iterationis sacramenti, etiam in eadem infirmi­
tate, tum invaliditas iterationis in eodem periculo mortis. Nunc autem
ulterius procedimus, contendentes ex illis documentis utramque veri­
tatem etiam mediate deduci posse, seu attenta ipsa sola disciplina
et lege Ecclesiae, quod quidem ad theologicam ratiocinationem merito
revocatur.
Et quidem quod attinet ad primum assertum de validitate itera­
tionis sacramenti, etiam in eadem infirmitate, nemo doctorum infi­
ciatur id recte ac necessario concludi, secus enim Ecclesia graviter
erraret in administratione sacramenti, illud saepe invalide iterando.
Unde tota quaestio reducitur ad alterum assertum, utrum nempe ex
ipsa constanter ab Ecclesia denegata huius sacramenti iteratione in
eodem mortis periculo, legitime sequatur talis iterationis invaliditas.
Cuius illationis legitimitas sic probatur:

Si sacramentum posset in eodem mortis periculo valide iterari,
constans consuetudo vel lex universalis Ecclesiae, prohibens ejus
iterationem, nullo modo conveniens videretur, imo vix iusta dici posset.
Atqui constans consuetudo et lex universalis Ecclesiae nequit esse
inconveniens aut non iusta, attenta ipsius Ecclesiae indefectibilitate.
Ergo sacramentum non potest in eodem periculo mortis valide iterari.
Maior quoad assertam sequelam probatur ex eo quod ex una parte
maxima est utilitas huius sacramenti, quae omnino postularet eius
iterationem si valide iterari posset, et ex alia parte vix possunt
excogitari sufficientes rationes quibus tam diuturna ac districta pro­
hibitio legitimaretur.

Maxima sacramenti utilitas quae graviter exjxjstularet iterationem
sacramenti, varia est:
Primo, Extrema Unctio est, ut ait Cone. Trid., sacramentum quo
Christus “finem vitae tamquam firmissimo quodam praesidio munivit”
QDenz. 907); hinc maxima utilitas tali praesidio frequenter se muni­
endi. Inepte igitur obiceretur quod hoc sacramentum, iuxta communi­
orem doctrinam, non sit stricte necessarium ad salutem; imo cum
unus vel alter ex adversariis, nominatim Kern (cui ex parte accedit
Cappello), doceat e contrario strictam necessitatem sacramenti, inde
potest, veluti argumento ad hominem, nostra ratio corroborari.
Secundo, hoc sacramentum est, ut ait Cone. Trid., “poenitentiae
consummativum” (ibid.y, inde maxima deberet esse Ecclesiae sol­
licitudo illud iterandi, sicut iteratur sacramentum Poenitentiae.
Tertio, hoc sacramentum confert infirmo peculiaria et specifica
auxilia pro suo statu, quae per nullum aliud sacramentum conferri
possunt; inde maxime iteratio sacramenti foveri deberet (sicut fovetur
iteratio Poenitentiae et Communionis), eo vel magis quod illis auxiliis
infirmus indigere potest in toto decursu eiusdem periculi mortis, ratione
nempe iterationis tentationum daemonis, depressionis animi et praeci­
pue reliquiarum novorum peccatorum. Unde inepte ab adversariis
obicitur quod infirmo praesto sunt non pauca alia media salutaria,
quibus uti potest, ut Poenitentia, Eucharistia, indulgentiis, sacramentalibus et orationibus; haec enim nec peculiaria sunt infirmo nec multo
minus specifica.
Quarto, contingere potest ut hoc sacramentum sit unicum certum
remedium iustificationis et salutis pro infirmo, ut si in decursu eius­
dem periculi mortis, post acceptam unctionem, labatur in peccatum
mortale atque illico nullo signo contritionis manifestato, in deliquium
incidat (cf. alios casus relatos in art. 13, p. 130-132); tunc enim valor
conditionatae absolutionis incertus est, et de facto non datur si reapse
aliqua actualis contritio non adsit, itemque incertum est an ipsa
Eucharistia aliudve vivorum sacramentum, tunc forte susceptum, pri­
mam gratiam causaret, dum iterata Extrema Unctio certius peccatum
illud remitteret, dummodo sola habitualis contritio praecesserit (cf.
ibid., p. 125-132). Ac inde necessitas permittendi iterationem sacra­
menti, si iterari posset, ne saltem in quibusdam casibus salus anima­
rum periclitetur. Unde inepte Spdcil respondet: “Non datur . . .
locus casui, quod [infirmi] peccato onerari possent nullo alio modo
remissibili nisi per s. unctionem.”30 Ceterum ipse Kern, cuius senten­
tiam intendit confortare Spâëil, explicite scribit: “Conveniunt theo­
logi, sacramentum exeuntium saltem per accidens quibusdam mori*0p. cil. (supra, in p. 298) 253.

bundis esse necessarium. Si enim homo in mortali peccato constitutus,
de quo habitualiter est attritus, usu rationis usque ad exitum prive­
tur, s. Unctio est certum simulque unicum salutis eius medium.”31
Idemque repetunt Kilkcr et Cappello, cum agunt de necessitate Ex­
tremae Unctionis.
Quinto, per hoc sacramentum confertur etiam sanitas corporalis;
ac inde etiam ratio fovendi iterationem sacramenti ut sanitas, non
restituta per primam unctionem, restituatur fortasse per alteram.
Obicit quidem Spdcil: “Neque dici potest eos [infirmos] saltem sani­
tatem recuperare posse per novam unctionem, si prima effectum hunc
non obtinuit. Sanatio corporis enim a conditione dependet, ‘si saluti·
expediat’; igitur unctione etiam semel administrata datur, si hoc ad
salutem proficuum sit, unctione etiam pluries repetita non dabitur,
si animae saluti non proficiat.”32 Attamen, ut explicatum est in art. 18
(p. 220sq.), in eam utilitatis ad salutem conditionem influere possunt
etiam morales dispositiones ipsius subiecti, quibus mutatis, posset
contingere ut salus corporalis, quae in prima unctione non fuerit ex­
pediens ad salutem, talis evadat in iteratis unctionibus, et praeterea,
ut ibidem dictum est (p. 222, 227 sq.), effectus sanitatis corporalis
non in indivisibili consistit sed gradus admittit, atque confertur per
quandam resultantiam ex ipso spirituali effectu, ex quibus duabus
rationibus intelligi etiam potest quomodo ex repetitis sacramenti
collationibus increscere aut, semel frustratus, conferri queat. Ceterum,
ipse Kern fatetur: “Facile . . . accidit, ut prima confortatio [i.e.
collata per primam sacramenti administrationem] relevationem qui­
dem corporalem secum ducat, at non sufficiat ad restituendam sani­
tatem. Forte sufficiet bis, ter, septies aucta.”33
Rationes autem quas adversarii adducunt ad ostendendum quomodo,
non obstante tanta sacramenti utilitate, legitimaretur ecclesiastica con­
suetudo vel lex prohibens iterationem validi sacramenti in eodem
mortis periculi rem nullatenus evincere videntur.

Primo quidem, unus vel alter subtrahere conatus est ipsum sup­
positum nostri argumenti, enervando vim huius ecclesiasticae prohi­
bitionis haneque reducendo ad consuetudinem quamdam, per abusum
primitus introductam et subinde ab auctoritate ecclesiastica sub forma
normae disciplinaris firmatam.
Ad hoc redit ambigua ratiocinatio quam affert Kern, scribens:
“Obiciunt [ defensores invaliditatis iterationis in eodem periculo mor­
tis] ... : Si iteratae collationi Extremae Unctionis per Deum et
J1 Op. cit. (supra, in p. 307) 363.
” Loc. cit.
” Op. cit. 352.

naturam sacramenti nihil obstat, nequit modo, qui satisfaciat, ostendi,
rectam esse praxim vigentem, aequas esse ordinationes, quibus Eccle­
sia eam introduxit. . . Respondetur imprimis negando suppositum,
nam praxis iterationis non est abrogata ordinationibus Ecclesiae, . .
Abrogata est culpa multorum sacerdotum et insanis superstitionibus
fidelium. . . ‘At, inquiunt [illi], Ecclesia iteratam collationem sacra­
menti in eodem statu morbi non tantum non commendat, sed positive
interdicit.’ Expendamus igitur textus allatos. . .” ‘ In examine autem
horum textuum, i.e. Cone. Trid., Ritualis Romani et Catechismi
Cone. Trid., Kern inconstanter loquitur modo de sola validitate, modo
etiam de liceitate iterationis sacramenti in eodem periculo mortis;
peculiariter quoad praecipuum documentum Ritualis Romani modo
videtur negare in eo agi de lege prohibente iterationem, dicens:
“[Iuxta Rituale] quotiescunque morbus est diuturnus, permittitur
iteratio, proinde etiam in casu, cum periculum manet idem vel magis
magisque crescit. Quo admisso quivis theologus concedet, rituale romanum proponere tantum normam disciplinarem” modo videtur con­
sentire in eo agi de vera lege, scribens: “At nonne ipsa lex ritualis
romani esset iniqua, si officium s. olei infirmo valide quovis die im­
penderetur? Videamus, num assignari queant rationes, ob quas Ec­
clesia consuetudinem non per ipsam introductam recte sua auctoritate
firmaverit. . ,”30 Ceterum tota ejus ratiocinatio in id collimare videtur,
ut neget haberi proprie dictam legem Ecclesiae, prohibentem itera­
tionem, et inde inculcet hanc iterationem posse adhuc licitam esse.
Idemque satis clare effert etiam Spac'd (supra cit.. p. 340. in nota).
Attamen, tota haec Kern ratiocinatio simpliciter concidit nec am­
plius sustineri potest saltem post Codicem I.C. et novam Ritualis
editionem, in quibus clare statuitur lex Ecclesiae prohibens itera­
tionem. Ceterum, quod etiam in priori Ritualis forma, necnon in
ceteris ex supra relatis documentis sive universalis Ecclesiae ( inde a
Clemente VI) sive particularium dioecesium, ageretur de vera lege
prohibente, et saltem ut illicitam declarante, sacramenti iterationem,
satis evidenter apparet nec ullus theologus ante Kern dubitasse videtur.

Secundo, adversarii dicunt legem Ecclesiae iustificari ex ipsa potes­
tate sibi divinitus collata. regulandi pro circumstantiis administrationem sacramentorum, ita ut frequentia, imo et ipse usus, alicuius
sacramenti quibusdam denegetur. Ita prohibetur valida ordinatio pue­
rorum ad sacerdotium aliosque sacros ordines: interdicitur latinis
communio sub utraque specie (etsi, iuxta quosdam theologos, secum
” Ibid 358 sq.
u Ibid. 360.
“Ibid. 361.

ferat maiorem effectum quam communio sub unica specie) ; intep
dicitur ipse usus Eucharistiae infantibus, quorum multi e vivis disce­
dunt absque gratia tanti sacramenti; apud latinos restringitur ad­
ministratio Confirmationis eisdem infantibus; in antiqua Ecclesia
ipsum sacramentum Poenitentiae parcius concedebatur et quibusdam
ipsa ecclesiastica reconciliatio denegabatur.
Respondetur eam Ecclesiae potestatem in regulandam sacramen­
torum administrationem esse districte conditionatam proportionalis
gravibusque rationibus, ita ut secus nec convenienter nec iuste exer­
ceatur. Qua attenta conditione, apparet non haberi paritatem inter
adductos casus et prohibitionem iterationis Extremae Unctionis in
eodem periculo mortis; nam in illis facile intelligitur Ecclesiam habu­
isse pro sacramentorum usu limitando sufficientes rationes, sive in
reverentia sacramenti sive in bono communi sive in ipso privato bono
fundatas, quibus defectus sacramenti eiusque fructus proportionaliter
compensetur. Ita ordinatio puerorum interdicitur quia praeter fruc­
tum sanctificationis importat etiam characterem seu spiritualem
potestatem, cui connaturaliter etiam adveniunt graviora iura et obli­
gationes, quibus non convenit hominem ante adultam aetatem copu­
lari; interdicitur fidelibus communio sub utraque specie, sive ob reve­
rentiam sacramenti sive ad faciliorem ejusdem susceptionem, nec
unquam ceteroquin haec lex constans et universalis fuit, nec per eam
fideles defraudantur essentiali sacramenti effectu, imo non certo pri­
vantur ullo fructu etiam accidentali, ut constat ex ipsis disputationi­
bus theologorum; interdicitur infantibus eucharistica communio, ob
sacramenti reverentiam quae satis compensat parvum fructum qui
ipsis, omni dispositione carentibus, ex usu sacramenti obvenire posset;
restrictio Confirmationis relate ad eosdem infantes, nec plena est, nec
constans, nec universalis, eaque pariter fundatur tum in reverentia
sacramenti tum etiam in ipso privato bono suscipientis qui ex appositis
adultae aetatis dispositionibus maiorem longe capit gratiae sacramentalis effectum; quoad poenitentialem autem antiquae ecclesiae disci­
plinam. satis explicavimus in tractatu Dc Poenitentia quinam fuerint
eius limites et quaenam rationes.
E converso, sacramentum Extremae Unctionis nullum importat char­
acterem sacerdotalem; confertur adultis; producit in sua iteratione
certum ac maximum fructum; datur in conditionibus maximae indi­
gentiae spiritualis; et praeterea consuetudo et lex prohibens itera­
tionem est districta, constans et universalis. Nec ceterum ulla alia
ratio sufficiens excogitari potest, sive ex reverentia sacramenti sive
ex bono fidelium deducta, qua sufficienter compensaretur detrimentum

non iterati sacramenti et iustificaretur ecclesiastica lex prohibens itera­
tionem, ut mox ostendetur.
Tertio adversarii tres proponunt positivas rationes, ex parte ipsius
sacramenti praecipue petitas, quibus dicunt sufficienter eam Ecclesiae
praxim et legem iustificari. Prima petitur ex maiori reverentia sacra­
menti apud fideles fovenda, ex qua ceteroquin indirecte procuratur
etiam maius bonum suscipientis seu maior fructus sacramenti; nam
si infirmus scit Extremam Unctionem nonnisi semel in eodem periculo
sibi concedi, maiorem inde concipit reverentiam atque aestimationem
sacramenti et cum maiori devotione ad illud accedit, ac inde maiorem
etiam percipit fructum, cum a dispositione subiecti dependeat efficaci­
tas huius praecipue sacramenti, quod speciali quodam modo in “ora­
tione” consistit vel indoli orationis attemperatur. Ob similes causas
Ecclesia prohibet ne pluries in die ab eodem missa celebretur aut
communio suscipiatur. Secunda ratio petitur ex necessitate tuendi
validitatem sacramenti; cum enim multi theologi defendant invaliditatem Extremae Unctionis iteratae in eodem mortis periculo, Ecclesia
potuit hanc iterationem prohibere ne sacramentum probabili nullitati
exponeretur. Tertia ratio deducitur ex abusibus qui possunt occurrere
in collatione huius sacramenti, ut repugnantia illud suscipiendi ex
parte fidelium et avaritia multorum sacerdotum qui in medio aevo
enorme pretium pro administratione sacramenti exigebant.37
Attamen, prima ratio prorsus insufficiens videtur, si attendatur
supra exposita maxima sacramenti utilitas, nec invocata comparatio
cum vetita bina celebratione aut communione ullatenus tenet ob dis­
paratas prorsus conditiones subiecti Extremae Unctionis. Si ea ratio
quidquam in re nostra valeret, a fortiori commendaret iansenisticam
praxim, ab Ecclesia severe reprobatam, arcendi fideles a frequenti usu
sacramenti Eucharistiae. Nec secunda ratio melior dici potest; nam
non apparet quomodo Ecclesia, fidelis sacramentorum in bonum fide­
lium dispensatrix, potuerit ex vano quodam timore iterationem tam
utilis sacramenti ne quidem sub conditione permittere, sed potius diu
ac districte prohibere, cum aliunde plura suppetant exempla sacra­
menti conditionaliter administrati. Pariter tertia ratio inepta est, tum
qua parte suggerit Ecclesiam convenienter occurrere abusui sacra­
menti supprimendo ipsum usum, tum qua parte ex abusibus unius
aetatis explicare contendit tam constantem ac districtam prohibitionem
reiterandi sacramentum.
"Hanc rationem invocat Kern (ibid. 341; cf. 282-287) ad explicandum quomodo
potuerit, favente auctoritate ecclesiastica, tam cito evanescere praxis iterandi sacramentum
in eodem periculo mortis, quam ipse sustinet late invaluisse saec. 9-12; camque repetit
unus vel alter, ut Slater.

SECUN DA RATIO deducitur ex ipsa indole, sacramenti, seu ex
eius fine et effectu.
Hoc enim sacramentum ordinatur ad subveniendum, tam spiritualiter quam corporaliter, homini infirmo in periculo mortis constituto.
Ex quo tria logice sequuntur:
Primo, quod possit iterari saltem in diversa infirmitate. Nam, ces­
sante infirmitate, cessat ex parte subiecti conditio sub qua sacramen­
tum suscipere potest et pariter ex parte ipsius sacramenti cessat finis
et ratio causalitatis, quae fini attemperatur: et consequenter, iterata
infirmitate, tam corporali quam spirituali, iteratur ex parte subiecti
conditio susceptionis et ex parte sacramenti conditio finis et causali­
tatis ipsius.
Et haec est fundamentalis ratio, quam communiter assignant doctores inde a medio aevo cum S. Thoma, dicentes hoc sacramentum
ideo repeti posse quia non habet, sicut Baptismus, Confirmatio et
Ordo, effectum perpetuum. Ad rem S. Thomas: “Nullum sacramentum
quod habet effectum perpetuum, debet iterari, quia ostenderetur sacra­
mentum non fuisse efficax ad faciendum illum effectum, et sic fieret
iniuria illi sacramento. Sacramentum autem quod habet effectum non
perpetuum, potest iterari sine iniuria, ut effectus deperditus iterato
recuperetur. Et quia sanitas corporis et mentis, quae sunt effectus
huius sacramenti, possunt amitti postquam fuerint per sacramentum
effecta, ideo hoc sacramentum sine sui inuria potest iterari” (Suppi,,
q. 33, a. 1).
Ad cuius rationis evidentiam et ad praecavendas sive ambiguitates
sive obiectiones, haec nota:
1. Ratio iterabilitatis Extremae Unctionis non est tantum quia
iteratur infirmitas corporalis, sed etiam quia iteratur simul infirmitas
spiritualis seu reliquiae peccati ex novis culpis, ita ut si contingeret
aliquem interim nullum peccatum committere (ob extraordinarium
nempe donum perfectae confirmationis in gratia), sacramentum iterum
ab eo suscipi non posset, etiam in iterata infirmitate. Oportet igitur
utramque rationem, novae infirmitatis corporalis et novae infirmitatis
spiritualis, copulare in unam indivisibilem rationem effectus non per­
petui; cum enim effectus Extremae Unctionis sit subvenire homini in
copulata infirmitate, est eo ipso non perpetuus, adeoque iterabilis,
quemadmodum ipsa copulata infirmitas amitti ac redire potest.
Unde non valet obiccrc sacramentum in prima collatione contulisse
totalem suum effectum, ac ideo non posse iterari; nam, redeunte
spirituali infirmitate una cum corporali, consurgit iterum finis sacra­
menti. Praeterea inepte obicerctur Extremam Unctionem, ut constat
ex ipso nomine, esse ultimum remedium adeoque repeti non posse,

cum post ultimum nihil sit; nam, ratio illius nominis est quia hoc
sacramentum datur homini qui est in periculo mortis, qui nempe
secundum communem hominum aestimationem est in extremis (Suppi.,
q. 33, a. 1, ad 2).

2. Ratio iterabilitatis huius sacramenti non est proxime et imme­
diate ipsa absentia characteris, sed generalius et indeterminate absentia
effectus perpetui, quemadmodum proxima ratio initerabilitatis ipsius
Baptismi non est praesentia characteris sed generalior ratio effectus
perpetui, a qua ipsa impressio characteris dependet; ac propterea, si
contingit aliquod sacramentum esse pro protracto aliquo tempore seu
conditione initerabile (ut Matrimonium et, ut infra ostendetur, ipsam
Extremam Unctionem), non sequitur per ipsum imprimi temporaneum
aliquem characterem.
Propterea S. Thomas in corpore citati articuli affert solam rationem
effectus non perpetui, nec nisi in resp. 1 (de qua mox) recolit absentiam
characteris eo fine ut excludat effectum huius sacramenti esse aliquam
hominis consecrationem sicut est effectus Baptismi. Confirmationis et
Ordinis. Iam Bonaventura subtiliter notabat: “Generalis ratio quare
sacramentum non debet iterari, est. quia effectus eius est perpetuus,
qui non iteratur. Unde characteris impressio non est generalis ratio,
sed potius effectus perpetuatio. Unde ex quo panis semel consecratus
est, non debet amplius consecrari, quamvis non imprimatur ibi charac­
ter; et similiter oleum benedictum non debet amplius benedici sive
consecratum non amplius consecrari.”38

3. Effectus Extremae Unctionis qui hic formaliter consideratur,
ac dicitur non perpetuus, non est tantum res-et-sacramentum nec
tantum res-tantum, sed modo generali et complexivo id quod per
sacramentum producitur et ad quod sacramentum specifice ordinatur
(in quo quidem includitur secundarie res-et-sacramentum. principaliter
vero res-tantum, et in hac principaliter sanitas spiritualis et secundario
sanitas corporalis).
Ceterum, ut constat ex dictis in art. 21 (p. 261 sqq.), res-et-sacramentum Extremae Unctionis est aliquid satis indefinitum et indetermi­
natum, in cuius explicatione non parum insudant theologi, quibusdam
etiam illius existentiam negantibus vel in dubium revocantibus; unde
satis incerte quis procederet si iterabilitatem sacramenti vellet directe
concludere ex non perpetuitate rei-et-sacramenti, nec proinde consen­
timus Kcrn scribenti: “In quaestione nostra mea quidem opinione
nihil potest ratione theologica cum fundamento statui, nisi supponatur
doctrina S. Thomae aliorumque magnorum Scholae doctorum de ‘re
' Op. cil. (supra, in p. 32S) 591.

et sacramento.’” " Potius vicissim, ex stabilita relativa initerabilitate
sacramenti, solidius arguitur ad existentiam rei-et-sacramenti, ut feci­
mus in eodem art. 21 (p. 271).

4. Effectus huius sacramenti consistit in sanatione subiecti, non
vero in eius consecratione seu deputatione ad divinum cultum, sicut
effectus Baptismi, Confirmationis et Ordinis in quibus propterea im­
primitur character tanquam signum consecrationis. Omne quippe
sacramentum sacrat seu sanctificat, sed non omne sacramentum con­
secrat seu deputat.
Inde falsitatis arguitur ea ratio seu obiectio, qua movebantur
Goffridus Vindocensis et Ivo Carnotensis (cf. supra, p. 318 sq.), quod
scilicet Extrema Unctio nequit iterari tum quia est sacramentum, et
omne sacramentum importat initerabilem consecrationem, tum quia
est unctio, et nulla unctio iteratur in Ecclesia, utpote consecrativa.
Est tamen aliquo sensu verum quod omne sacramentum est initerabile, scilicet non ex parte subiecti sed ex parte ipsius sacramenti, qua­
tenus nequit eadem forma repeti super eandem materiam, nec etiam
potest bis sacramentum iterari ad obtinendum eundem individuum
effectum (sic enim argueretur inefficacitas sacramenti), et quod Ex­
trema Unctio, sicut ceterae unctiones, repeti nequit, scilicet ex parte
suae materiae quae bis consecrari non potest, sicut chrisma Confirma­
tionis aut panis Eucharistiae (cf. Suppi., q. 33, a. 1; C. Gent. 4. 73;
item dicta supra, p. 320).

Secundo ex eadem ratione sequitur quod Extrema Unctio possit
quomodolibet iterari etiam in eadem infirmitate, seu saltem si adsit
novum periculum mortis.
Nam conditio, ex parte subiecti requisita ad hoc ut sacramentum
valide conferatur, non est ipsa infirmitas qua talis, sed status infirmi­
tatis, ut dicitur, seu periculum mortis. lamvero, stante eadem infirmi­
tate, hic status periculi mortis variare potest seu iterari, ita ut recedat
et iterum accedat, et aliunde etiam infirmitas spiritualis (seu reliquiae
peccati) interim redire potest per commissionem novorum pecca­
torum. ita ut simul iterum adsint duae conditiones requisitae ad
validam sacramenti administrationem. Ergo in eadem etiam infirmi­
tate. non secus ac in diversa infirmitate et ob eandem rationem.
Extrema Unctio valide iterari potest.
Nec huic iterationi obstare posset nisi hypothetica inexistentia no­
vorum peccatorum, ut si quis, ob brevissimum fortasse intervallum
inter duo mortis pericula et eximiam eius sanctitatem, nullum prorsus
peccatum commiserit, aut si in divina gratia perfecte confirmaretur;
1 Op. cit. (supra, in p. 307) 350.

nam in eo casu finis sacramenti iterum non consurgeret, cum Extrema
Unctio non possit bis auferre easdem reliquias peccati nec bis re­
mittere eadem peccata sicut Poenitentia.
Inepte igitur obiccretur ratio quam sibi opponit S. Thomas, quia
“uni morbo non debetur nisi una medicina” ac ideo in eadem infirmi­
tate non oportet nisi semel spiritualem sacramenti medicinam adhi­
bere; nam cum S. Doctore negatur suppositum, eo quod sacramentum
non adhibetur proprie et formaliter ob infirmitatem qua talem, sed
ob periculum mortis, quod quidem multiplicari contingit, eadem ma­
nente infirmitate.

Tertio ex eadem ratione sequitur quod Extrema Unctio non possit
in eodem periculo mortis iterari, et sub hac conditione sit relative
initerabilis.
Nam hoc sacramentum ordinatur non quomodolibet ad subvenien­
dum infirmo, sed ad subveniendum ei ut in periculo mortis constituto;
uni autem periculo unum correspondet sacramentum, et, quousque
idem periculum manet, subsistit quoque ordinatio eiusdem sacramenti
ad illud, quatenus semel administratum sacramentum sufficit ad sub­
veniendum homini in toto illo periculo et eius iteratio argueret insuf­
ficientiam efficacitatis eius. Aliis verbis, hic iterum instaurari potest
idem argumentum a S. Thoma allatum pro ipsa iterabilitate Extremae
Unctionis ex non perpetuitate effectus, sed inverso modo, scilicet ex
relativa perpetuitate eiusdem secundum durationem eiusdem periculi
mortis; sicut nempe hoc sacramentum est absolute iterabile quia habet
effectum absolute non perpetuum, ita etiam est relative initerabile
quia idem effectus est relative perpetuus, quatenus confertur ad sub­
veniendum homini pro tota duratione periculi mortis.
Idque confirmatur cum eodem S. Doctore a paritate cum Matri­
monio, quod ideo, vivente altero coniuge, iterari non potest quia
ordinatur ad subveniendum christiano pro toto illo statu et tempore
quo manet alteri sub constituto vinculo coniunctus, ita ut eius effectus,
quamvis absolute non perpetuus ob possibilem vinculi solutionem per
mortem alterius coniugis, sit tamen relative perpetuus pro vinculatae
vitae duratione. Ad rem S. Thomas: “Hoc [quod dicitur: Qui iterat
sacramentum, facit iniuriam sacramento] intelligitur de sacramento
quod inducit perpetuum effectum; tunc enim si iteratur sacramentum,
datur intelligi quod primum non fuit efficax, et sic fit primo iniuria.
sicut patet in omnibus sacramentis quae imprimunt characterem. Sed
illa sacramenta quae habent effectum non perpetuum, possunt iterari
sine iniuria sacramenti sicut patet de poenitentia. Et quia vinculum
matrimoniale tollitur per mortem, nulla fit iniuria sacramento si mulier
post mortem viri iterato nubat” {Suppi., q. 63, a. 2, ad 1).

Ad cuius argumenti evidentiam et ad praecavendas sive ambiguitates
sive obiectioncs, iterum haec nota:
1. Hoc argumentum non procedit ex sola ratione effectus veluti
materialiter et divisive considerata, nam principalis ipse effectus
Extremae Unctionis, seu abstersio reliquiarum peccati, non necessario
durat toto tempore periculi mortis, cum possit amitti per commissio­
nem novorum peccatorum; secundarius autem effectus seu res-etsacramentum, ut supra notatum est, est aliquid non satis determina­
tum nec satis certum apud theologos ut in eo possimus solidam
rationem pro initerabilitate sacramenti fundare, eo vel magis quod,
prout saltem a quibusdam theologis concipitur (puta ut merus titulus
auxiliorum actualium), non evidenter constat ipsum consistere in
indivisibili, sicut characterem, et non posse augeri per iterationem
sacramenti. Argumentum igitur procedit ex ratione effectus formaliter
et copulative considerati, seu ex effectu ut in subiecto in periculo
mortis constituto (non enim sacramentum ordinatur mere ad subve­
niendum infirmo, puta ad auferendas ab eo reliquias peccati, sed ad sic
subveniendum infirmo in periculo mortis), ita ut haec ratio consurgat
ex copulata ratione tum indolis effectus tum conditionis subiecti.
Atque exinde patet discrimen sive Extremae Unctionis sive Matri­
monii a ceteris quinque sacramentis; nam illa duo respiciunt non solum
effectum sed etiam subiectum, seu ordinantur ad effectum producen­
dum non simpliciter sed ut in tali subiecto in peculiari statu constituto,
cetera vero respiciunt simpliciter ac divisive ipsum effectum, vel, si
placet, respiciunt quidem effectum et subiectum (nam omne sacra­
mentum ordinatur ad producendum spiritualem effectum in subiecto),
sed independenter a peculiari statu seu conditione subiecti.
Ratio autem quare Baptismus. Confirmatio et Ordo, sint nihilo­
minus initerabilia (et quidem absolute talia), secus ac Poenitentia et
Eucharistia, est eadem fundamentalis ratio perpetuitatis effectus, sed
haec perpetuitas in effectu provenit non tam ex copulata quadam
peculiari subiecti conditione, sed directe ex ipso effectu prout est
quaedam subiecti consecratio, seu ad divinum cultum deputatio, quae
in divinis est perpetua, sicut etiam in humana societate deputatio
civis, militis et ducis, quantum est de se, perpetua reputatur. Ex quo
iterum patet discrimen Extremae Unctionis et Matrimonii a ceteris
sacramentis, quatenus medio modo se habent inter Baptismum, Con­
firmationem et Ordinem, ex una parte, quae sunt absolute initerabilia
ratione ipsius effectus simpliciter considerati, et Eucharistiam atque
Poenitentiam, ex alia parte, quae nec ratione effectus nec ratione
subiecti initerabilitatem petunt.

Inde ruit objectio seu ratio quam adversarii, nominatim Kern
*
9
assumunt pro contraria sua opinione, quia scilicet effectus Extremae
Unctionis nequit dici relative perpetuus pro duratione eiusdem peri­
culi mortis eo quod reliquiae peccati (quomodolibet tandem intelligantur) possint in eodem periculo iterari ex commissione novorum
peccatorum ac ideo indigeant removeri per iterationem sacramenti
et per collationem gratiae sacramentalis quae ceteroquin est evidenter
capax augmenti. Attendit enim haec objectio ad solam rationem
effectus, materialiter et divisive, nec eam considerat, ut oportet,
formaliter et copulative cum conditione subiecti, cui effectus vincula­
tur et pro qua datur; non enim sacramentum quomodolibet ordinatur
ad subveniendum infirmo per remotionem reliquiarum peccati, sed
ad sic ei subveniendum in tali periculo mortis, ita ut iterabilitas
sacramenti in eodem periculo argueret insufficientiam efficacitatis eius
relate ad illud periculum. Unde cum additur ab obiciente gratiam
sacramentalem esse capacem augmenti,41 affertur nova ratio quae
nonnisi fucatam parit evidentiam; nam id verum est abstracte
tantum et absolute, seu considerata gratia in seipsa, non vero in
concreto prout gratia confertur per hoc vel illud sacramentum; ita
ipsa gratia initerabilis sacramenti Ordinis est absolute loquendo capax
augmenti sed non prout de facto datur per hoc sacramentum quod
numquam iterari potest, et similiter gratia Extremae Unctionis non
est capax augmenti prout datur homini infirmo in hoc periculo mortis,
cum detur ad plene audiuvandum infirmum in eo periculo, sed. secus
ac gratia Ordinis, potest augeri vel potius iterari, et cum eadem
quidem plenitudine, in diverso periculo mortis.
2. In hoc argumento iterum consideratur effectus Extremae Unc­
tionis modo tantum indeterminato ac complexivo (i.e. non distinguendo
inter rem-et-sacramentum et rem-tantum), nec indigenius directa con­
sideratione ipsius rei-et-sacramenti, eo vel magis quod de huius
existentia et indole non parum disputent theologi, ut iam supra
notatum est (p. 351 ).
Unde inaniter Kern urget considerationem rei-et-sacramenti tan­
quam aliquid necessarium ac capitale in tota hac quaestione (cf.
ibid.) et inaniter patroni utriusque sententiae iterabilitatem vel
* Op. cit. (supra, in p. 307) 351 sq., 362.
"Quaerit enim insistenter Kern: “Quaestio . . . est. . . : Potestne confortatio
spiritualis ex opere operato crescere? Si respondeatur affirmando, Extrema Unctio valide
in eodem mortis periculo iteratur. . . Tota . . . quaestio ... ad hanc reducitur: Potestne
confortatio sacramento collata crescere? Affirmative respondendum esse, evidens est;
nam confortatio secundum se utpote consistens in actibus fiduciae, spei, amoris divini,
laetitiae spiritualis . . , nullis limitibus circumscribitur” (ibid. 351 sq.).

initerabilitatem sacramenti in eodem mortis periculo conantur immedi­
ate deducere ex iterabilitate vel initerabilitate rei-et-sacramenti quod
dicunt consistere in iure ad auxilia gratiae, aliis (ut Kern) arguenti­
bus quod tale ius potest augeri ac ideo sacramentum iterari/2 aliis
(ut Billot, Straub, Van Noort, Spâcil) dicentibus tale ius augeri non
posse (cum detur semel pro toto periculo mortis) nec ideo sacra­
mentum iterari.43 Nam abstrahendo a falsa illa assignatione rei-etsacramenti (quod in art. 21, p. 271-275, diximus consistere in solo inte­
riori quodam animi solatio, disponente ad spiritualem alleviationem gra­
tiae sacramentalis), adhuc illis doctoribus assignanda manet ratio cur
res-et-sacramentum, quomodolibet intelligatur, sit iterabile vel initerabile, cumque ea non possit assignari ex ipsa natura illius rei-etsacramenti (sicut initerabilitas seu indelebilitas characteris deducitur
ex ipsa istius indole), necessario recurrendum erit ad supradictam in­
determinatam rationem effectus Extremae Unctionis, prout nempe
consistit in adiutorio infirmi in periculo mortis.
Ceterum non negamus quod, semel admissa in Extrema Unctione
existentia rei-et-sacramenti, seu effectus inseparabilis a sacramento
valido, et simul probata, ex eadem supradicta ratione, eius permanen­
tia in tota duratione periculi mortis, amplius adhuc confirmatur
initerabilitas sacramenti in eodem periculo ac plenius intelligitur quare
etiam in casu quo fuerit validum et informe, sacramentum iterari
"Kern: “In Extrema Unctione res et sacramentum consistit in titulo sive iure remoto
ad confortationem spiritualem et alia auxilia cum illa coniuncta; quod ius in subiecto
oritur ex efficaci eius repositione in manu misericordiae divinae. Quaeritur ergo: Potestne
ius ad confortationem spiritualem augeri? Cum ius dicat essentialem relationem ad suum
obiectum, quaestio eadem est ac: Potestne confortatio spiritualis ex opere operato
crescere? Si respondeatur affirmando, Extrema Unctio valide in eodem mortis periculo
iteratur; si negando respondeatur, quaevis iteratio manente efficacia primae collationis
declaratur irrita. Jam vero non videtur posse negari, dictum ius capax esse augmenti ex
opere operato. Etiam in sacramentis characterem imprimentibus et in Matrimonio con­
fertur ius ad auxilia gratiae, quae requiruntur ad obligationes susceptas bene explendas.
In presbyteratu e. gr. confertur ius ad auxilia supernaturalia, quae requiruntur, ut
presbyter bene valeat obire functiones sacerdotales. Verum hoc ius non est secundum
se res et sacramentum, sed in re et sacramento, in potestate sacra per characterem
obsignata includitur; ideoque tam parum ex opere operato potest intendi quam ipsa
potestas Ordinis presbyteralis. Eodem modo dicendum de Baptismo, de Confirmatione
et mutatis mutandis de Matrimonio. Cum vero ius ad confortationem ipsum sit res et
sacramentum Extremae Unctionis, et ius essentialem dicat relationem ad suum
obiectum, sequitur, ius ad confortationem posse augeri, si ipsa confortatio capax sit
incrementi” (loc. cit.).
Billot : “In eodem periculo mortis sacramentum hoc reviviscere quidem potest,
iterari vero non potest. . . Repugnat enim repeti sacramentum, quando proximus
ejus effectus iam exsistit, qui nec augeri potest nec numero multiplicari, sicut alias
dictum est de sacramentis characterem imprimentibus” (De Ecclesiae sacramentis II
[ed. 7, Romae 1930] 261). Spatii: “Melius . . . argumentum sic proponitur: Im­
mediatus effectus sacramenti unctionis est, ut aegroto detur ius (per 'rem et sacramentum’)
ad gratiam omniaque auxilia salutaria pro indigentiis et contra pericula gravis infirmi­
tatis necessaria. Quod ius tamdiu manet quamdiu status gravis aegritudinis perdurat"
(op. cit. [supra, in p. 298] 2S1).

non possit, nam in eo casu existentia rei-et-sacramenti, eaque sola,
fundat reviviscentiam informis sacramenti, ita ut subiectum amissa
gratia non defraudetur ratione ipsius initerabilitatis sacramenti, quae
quidem defraudatio necessario contingeret si negatur existentia rei-etsacramenti et consequens sacramenti reviviscentia (cf. dicta in art.
20, p. 256-259, et art. 21, p. 270 sq.).
Et in hoc ampliori sensu confirmativo, admitti etiam potest argu­
mentum quod quidam deducunt ex ipsa reviviscentia huius sacramenti,
quia nempe hoc sacramentum reviviscere potest toto tempore quo
durat periculum mortis adeoque est eo toto tempore initerabile;
ratio est quia haec reviviscentia fundatur in permanentia rei-etsacramenti in toto illo tempore et quandiu manet res-et-sacramentum
nequit ipsum sacramentum iterari. Sed iterum hoc argumentum, ut
quid probet, reduci tandem debet ad principale illud quod supra
proposuimus. Nam adversarii cum Kern quaerere adhuc possunt
quare, permanente re-et-sacramento, sacramentum iterari non possit
ad augendum praecise ipsum rem-et-sacramentum quod concipiunt ut
augmentabilem titulum ad gratias alleviativas ; cumque ratio afferri
nequeat ex ipsa indole hujus rei-et-sacramenti (ut contingit de charac­
tere sacramentali), oportet necessario ac ultimo recurrere ad primam
rationem nuper allatam, quia scilicet hoc sacramentum suum totum
effectum, indeterminate et complexive acceptum, non quomodolibet
homini confert, sed cum essentiali referentia ad periculum mortis,
ita ut sit sufficiens ac plenum auxilium pro tota duratione illius
periculi.

NOTA. DE PRAXI LICITAE ITERATIONIS.44

Tria quaeri possunt, quae a theologis moralibus cum maiori vel
minori concordia et probabilitate determinantur: 1. Quomodo novum
periculum aestimandum sit, seu quandonam censeatur novum peri­
culum adesse; 2. Quomodo in novo periculo sacramentum iterandum
sit, seu utrum absolute an conditionate; 3. An sit obligatio iterandi
sacramentum in novo periculo.

QUOAD PRIMAM QUAESTIONEM de modo aestimandi existentiam novi periculi, tria simul copulata iudicii elementa attendenda sunt,
quae moralem certitudinem vel saltem sufficientem probabilitatem
iterati periculi praebere possunt:45
M Inter opera initio articuli relata (p. 287) confer peculiariter Noldin-Schmitt,
p. 460sq.; A. D. S., p. 18 sq.; Kilker, p. 191-202; Mannaert, p. 7-13; Kiselstein,
p. 118-122; Goucnard, p. 78-81; Cappello, p. 203-206, 222; Coronata, p. 603-607;
Verhamme, p. 462 sq.
“Quidam auctores, ut Kilker (ibid. 192 sq.) et Cappello (ibid. 205 sq.), ponunt
hic quaestionem: Utrum possit iterari sacramentum si infirmus, iam inunctus in proximo

Primum elementum est indicium peritorum seu medicorum, necnon
ipsa communis et vulgaris aestimatio. Patet autem hanc communem
aestimationem in condictu cedere debere rei veritati et ipsi iudicio
medicorum nec posse fundare sacramentalem existentiam novi peri­
culi ubi, physice loquendo vel ex asseveranti peritorum iudicio, novum
periculum non adsit. Unde exaggerare videtur Génicot-Salsmans (quem
sequuntur Piscetta-Gcnnaro et Coronata) scribens: “Si vere longum
tempus, puta annus, effluxit, periculum quamvis verius physice iugiter
permansisse dicendum sit, moraliter tamen ex aestimatione communi
aliud censetur” (n. 423; cf. Casus Conse., cas. 889).
Secundum elementum est indoles morbi. Nam quidam morbi (ut
pneumonitis, morbi cardiaci, cholera, partus periculosus) facilius
admittunt iterationem periculi mortis intra breve tempus, ita ut
brevis infirmi alleviatio (puta per paucos dies vel forte etiam per
paucas horas) censeatur aequivalere convalescentiae, et subsequens
mortalis aggravatio censeatur novum periculum. Ad rem Coronata:
“Casus certi periculi evasi et novi periculi esset, e.g., casus morbi
pneumonitis, in quo morbo facile accidere solet ut primo periculo
superato, si infirmus reincidentiam in morbum habeat, alterum et
quidem maioris momenti periculum exsurgit. Quod accidere potest
etiam in brevi spatio duorum aut trium dierum; et si accidat, Extrema
Unctio iterari poterit. Casus certior et facilis occursus quo in eodem
morbo pericula multiplicantur sunt casus infirmi hydropisi laborantis;
in hoc enim morbo pericula multiplicari facile possunt. Idem dic
de phthisi seu tubercolosi aut de morbis cardiacis."5 Immo in certis
morbis periculum mortis intra certas eiusdem diei horas iterari poterit
ut e.g. in morbo cholera.”47
Tertium elementum est tempus quo durat alleviatio a morbo, vel
quo durat ipse morbus seu periculum mortis. Quae quidem distinctio
est probe attendenda quoad hoc temporis elementum.
periculo mortis, allcviatur per aliquod tempus ita ut sit in periculo tantum remoto, ac
subinde iterum incidit in periculum proximum. Afferunt autem pro affirmativa Bonaventuram, Laymann, De Augustinis, Prümmcr, O’Kanc, et ipsi rem resolvunt pro
negativa, supposito, aiunt, quod illud remotum periculum maneat in se grave. Attamen
haec quaestio hic extra locum ponitur ct inservit tantum ad augendam confusionem,
cui ipse Kern (op. cit. [supra, in p. 307] 336-338) ansam praebet ex modo quo ponit
praesentem quaestionem de initerabilitate sacramenti in eodem mortis periculo. Praefata
illa quaestio tota pendet a quaestione, in art. 31 agitanda, de modo quo sit intelligendum
periculum mortis, in quo possit sacramentum conferri in ipsa prima eius administratione.
Si enim exigatur periculum proximum, ut quidam ex profatis doctoribus intelligere
videntur, tunc clarum est in praefato casu posse iterari sacramentum, cum sit iteratum
illud periculum mortis; si vero dicatur sufficiens omne verum seu grave periculum
mortis, etsi non proximum, tunc pariter clarum est sacramentum in eo casu iterari non
posse Unde nullum habetur discrimen inter utramque responsionem quod attinet ad
ipsam quaestionem de non iterando sacramento in eodem periculo mortis.
'* Cf. etiam Benedictum XIV, De synodo dioecesana, 1. 8, c. 8, n. 4.
*’ Institutiones turis canonici, De sacramentis I (Taurini 1943) 604. Cf. NoldinScnMtTT. loc. cit.; Cappello, op. cit. 204.

Quandiu durare debeat alleviatio a primo periculo, in quo collatum
est sacramentum, ut nova morbi aggravatio censeatur esse non mera
protractio eiusdem periculi sed novum prorsus periculum, nequit
modo generali assignari, cum id multum pendeat ab indole morbi
et a conditionibus subiecti.
Theologi varias attentant determinationes quae gencratim practicum
aliquem ac probabilem valorem habent, sed simpliciter valere non
possunt. Quidam, ut monachi Hirsaugenses, relati a Benedicto XIV
(cf. supra, p. 331), exigebant durationem trium annorum; quod
quidem manifeste exaggeratum est. Plures olim doctores necnon par­
ticularium ecclesiarum statuta et manualia (supra relata, p. 330 sq.)
exigebant durationem unius saltem anni, cuius pariter exaggeratae
regulae physicam aliquam, sed satis ineptam explicationem, attentavit
Albertus M. (cf. supra, p. 326 sq.). Quidam sobrius ac generalius
requirebant notabile aliquod temporis intervallum (Manuale Cameracense, cit. in p. 330: “Intervallum aliquanti temporis,” Manuale
Salisburgense, cit. in p. 330: “Post dierum aliquot intervalla,”
Suarez: “Aliqua diuturna mora”48); alii exigebant plures menses
(Manuale Rhemense, supra p. 330); alii assignant unum mensem
(Trullenchi, Bonacina, Viva, S. Alphonsus, D'Annibale, Lehmkuhl,
Génicot-Salsmans,40 O’Kane, Aertnys-Damen) ; alii tandem moderni­
ores requirunt unam hebdomadam vel aliquot dies (puta quatuor vel
quinque), saltem generatim et nisi natura morbi longius aut brevius
tempus suggeret (Noldin-Schmitt, Telch. Gougnard. Prümmer.
Cappello, Regatillo).
Ceterum plures, sive inter antiquiores (Estius. Hurtado) sive ac
praecipue inter modernos (Gihr, Kern. Toner. Cappello), explicite
notant temporis considerationem non esse per se necessariam, seu
nullum certum temporis intervallum necessario requiri:'’0 ex quo
sequitur pro aliquorum morborum natura posse sufficere intervallum
etiam paucorum dierum, imo et paucarum horarum, idque explicite
‘'Eximius doctor apte scribit: “Constat necessarium esse status illos aegritudinis per
aliquam diuturnam moram interrumpi, ita ut secundum communem existimationem
diversi censeantur. Frivolum autem est unius anni interruptionem postulare [ iuxta
explicationem Alberti M.J. . . Alii unius mensis tempus assignant, voluntario magis
arbitrio, quam certa ratione" (Disp. 40, sect. 4, n. 7).
“"Necesse est ut saltem probabiliter iudicari possit infirmum c mortis periculo exiisse,
puta si per notabile tempus, puta per mensem, non autem tantum per quatuor vel
quinque dies, melius habuerit I Se refert ad S. Alphonsum. n. 7151” (n. 423).
'"Kern: “Multi auctores postulant, ut infirmus per longius tempus, e. gr. per mensem
melius se habuerit. Verum tale spatium certe non exigitur per naturam sacramenti.
Nam et hic valet illud s. Bonaventurae: ‘Absurdum valde videtur, sacramenta regulari
secundum motum astrorum’. Unde longius intervallum inter duplex discrimen vitae solum
ideo cum ratione potest exigi, ut sacerdos tuto sibi valeat formare iudicium, infirmum
vere fuisse extra periculum. Ad hoc autem non semper requiri integrum mensem, quo
aegrotus melius se habuerit, clarum esse videtur” {op. cit. [supra, in p. 3071 336).

notant aliqui doctores, ut Cappello et Coronata. Solent tamen moderni
tanquam generalem et practicam regulam, non quidem exclusivam
sed positivam, hanc assignare: Periculum mortis cessasse censetur
si infirmus per aliquod notabile tempus, seu per mensem vel etiam
per hebdomadam, melius se habuerit, ac proinde nova morbi aggra­
vate censetur esse novum ac distinctum periculum (ita fere ad
verbum Cappello et Coronata).81

Difficilius autem resolvitur alterum punctum in hac quaestione de
influxu temporis scilicet an et quomodo ipsa duratio morbi seu periculi
mortis possit esse ratio quare periculum ipsum iteretur vel iteratum
censeatur, ita nempe quod idem physicum mortis periculum veluti
moraliter ac sacramentaliter scindatur atque aequivaleat duobus
periculis, distinctis per intervallum alicuius aequivalentis remissionis
morbi seu convalescentiae.
Supponitur hic, casus infirmi qui diu perseveret in mortis periculo,
seu in eadem gravi conditione in qua sacramentum suscipi potest et
ab eo infirmo de facto susceptum est. Omnes quidem doctores dicunt,
et iuxta Codicem dicere debent, quod si revera idem omnino mortis
periculum durat (per quot dies, menses vel annos, non refert), sacra­
mentum iterari non potest. Quidam tamen, tres afferunt peculiares
explicationes vel casus in quibus idem periculum possit moraliter ac
sacramentaliter considerari ut duplex, ac proinde sacramentum saltem
probabiliter et sub conditione iterari.
Quidam pauci, ut Génicot-Salsmans (supra cit., p. 358) PiscettaGennaro (n. 1030) et Coronata (n. 553), dicunt quod si periculum
mortis durat per longum tempus, puta per plures annos, vel per
annum vel per plures menses, sacramentum iterari potest, quia quam­
vis physice (seu physiologice aut pathologice) maneat unicum atque
idem periculum, tamen moraliter et iuxta communem aestimationem,
quae in hac re potiusquam medicorum iudicium sequenda est, cense­
tur post tam longum tempus haberi novum periculum. Attamen, haec
opinio, prout sonat, non videtur satis solida; nam, quamvis communis
aestimatio esse queat unum ex elementis quibus quis possit sibi efformare iudicium de mutatione status infirmi et de physica realitate novi
periculi, nequit tamen hanc ipsam realitatem substituere; secus dici
etiam posset ipsam primam administrationem sacramenti esse validam
etiam in periculo mortis mere putativo. Ceterum, praedicta com­
munis aestimatio gratis affirmari videtur; nam potius de praedicto
“Quoad hanc quaestionem de tempore confer J. McCarthy, “The Principal Effect of
Extreme Unction. Repetition of the Sacrament,” The Irish Ecclesiastical Record 75
(1951) 252-254.

infirmo dici solet quod per tot annos vel menses decubuit in continuo
periculo mortis.
Alii, ut 0’Kanc
*'
1 quem refert nec reprobat Kilkcr, videntur docere
quod ipsa diuturna permanentia periculi mortis (puta per annum
unum, vel etiam per unum mensem, imo per unam hebdomadam, iuxta
indolem infirmitatis) potest esse sufficiens vel probabile signum quod
reapse, etsi non apparenter, status infirmi sit mutatus et aliud
periculum mortis advenerit, eo quod in quibusdam gravibus infirmi­
tatibus difficile concipi possit quod infirmus diu aequaliter perseveret,
sed aut moritur aut aliquatenus alleviatur et iterum in periculum
incidit. In quo casu potest sacramentum sub conditione iterari.53
Haec opinio melior est quia supponit periculum mortis, apparenter
quidem unum, reapse ac physice esse multiplicatum. Attamen minus
practica videtur; nam ex una parte supponit aliquam infirmitatem
quae non possit satis diu durare, cum tamen duratio infirmitatum,
etiam gravissimarum, multum pendeat a physicis conditionibus subiecti, et ex alia parte vix concipi potest haberi veram interruptionem
primi periculi, seu veram alleviationem et evasionem a periculo mortis,
absque ullo sufficienti signo exteriori ita ut infirmus videatur in eodem
periculo aequaliter perseverare. Potest tamen concipi huiusmodi rarior
casus, ut si quis in ipso fere momento quo aegreditur a gravi statu
pneumonitis, qui paucis tantum diebus durare solet, illico nova causa
afficiatur (vulgo “complicatione”) qua in eundem statum reducatur,
quin tempus habuerit sufficientia signa pristinae meliorationis osten­
dere, ac in eo statu longius (puta per mensem) perseveret quam illa
infirmitas patiatur.

Alii, ut Diana, Dicastillo, Gobat, Elbel-Bierbaum, Kilker, Coronata,
docent, saltem ut probabile, quod si durante periculo mortis super­
veniat alius morbus, seu alia causa quae a priori morbo revera dis­
tinguatur (quae nempe non sit tantum quaedam illius sequela vel
prosecutio, ut si infirmus mortaliter vulneretur aut venenum sump­
serit) quaeque per se solam sufficeret ad constituendum periculum
mortis, habetur saltem virtualiter iteratum mortis periculum, utpote
52Notes on the Rubrics of the Roman Ritual (Dublin 1922), n. S7S.
“IK. McDonald (citandus in art. 31, p. 605) diversam explicationem affert, dicens
quod in eo casu iterati sacramenti in protracta gravi infirmitate non agitur proprie de
iteratione sacramenti sed de prima cius valida collatione, cum ipsa diuturna morbi
permanentia ostendat infirmum antea nondum fuisse in proximo periculo mortis ac
ideo praecedentem sacramenti administrationem fuisse invalidam. Haec explicatio duo
supponit: primo, quod Extrema Unctio non possit valide administrari nisi in proximo
periculo mortis, secundo quod infirmus nequeat diu permanere in eo proximo periculo;
iamvero primum non est certum, imo rcicitur a quampluribus modernis (ut constabit
ex dicendis in eodem art. 31), alterum vero nequit generaliter asseri de omnibus infirmis,
etiam nempe de his qui robustiori gaudent organismo ct aptioribus curis subiciuntur.

a duplici causa seu morbo proveniens, ac ideo sacramentum iterari
potest/4 Attamen haec opinio merito reicitur ab aliis, ut
P. Dens™ Noldin-Schmitt, A.D.S. (in Collationibus Brugensibus),
Gougnard, Cappello, Regatillo. Nam periculum mortis, etsi proveniat
ex morbo tanquam ex causa, tamen est in infirmo tanquam in subiecto
et. in ordine ad conferendum sacramentum, accipitur ut requisita
subiecti conditio. Unde sive periculum proveniat ex una causa sive
ex multiplici, dummodo influxus plurium causarum exerceatur eodem
tempore, sacramentalis ratio illius conditionis non mutat et periculum
mortis manet unum, seu unus status et una mortalis conditio eiusdem
subiecti, proveniens ex pluribus causis; nec aliter ceteroquin rem
concipit sensus ipse communis et vulgaris aestimatio, nemo enim
dicet praefatum infirmum esse in duplici mortis periculo. Inepte autem
Kilker provocat ad verba Codicis “In eadem infirmitate”; nam haec
nequaquam accipiuntur materialiter, seu pro specifica aliqua infirmi­
tate prout distinguitur ab alia, sed pro statu infirmitatis seu pro
infirma conditione in qua subiectum versatur; Codex mere distinguit
inter infirmitatem, seu infirmam subiecti conditionem, et discrimen,
seu periculum mortis quod in eadem conditione iterari potest.
QUOAD SECUNDAM QUAESTIONEM de modo, absoluto vel
conditionato, quo sacramentum iterandum sit, responsio generaliter
loquendo nullam patitur difficultatem. Nam si novum periculum certe
moraliter adest, iteratio debet fieri absolute, si vero existentia novi
periculi dubia est (sive ex rationibus intrinsecis, iuxta superius dicta
de tribus elementis indicii, sive etiam ex extrinseca ratione dissensus
doctorum), sacramentum nonnisi sub conditione iterandum est.
Ceterum casus dubii saepius occurrent qui requirant vel suadeant
conditionatam administrationem. Ita, ut maneamus in magis dubiis
casibus a doctoribus disputatis: si non per notabile tempus sed tan­
tum per unum vel alterum diem (et a fortiori si per paucas horas)
infirmus melius se habuerit; si per longum tempus, puta per annum,
'Ad rem Kilker: “The canon docs not forbid a second administration in such a case
It uses the phrase ‘in eadem infirmitate'; but this is not the case here. Even conceding
NoIdin’s point (which should be better proven by him) that it is but an increased
danger of death, it can rightfully be claimed that there is a new illness. Indeed it
seems truer to say that the man is in danger of death from a double source, and not
from an intensified cause. Suppose that the first sickness receded, while the second
danger still threatened the life of the man. If with Dens and Noldin we hold that
no attention is to be given to the sources of danger, but simply to the status of the
recipient, in this latter case no repetition can be made. If, however, we realize that
the passing of the patient out of danger from that score means the passing of the
radix periculi which created the condition in him necessary for the first unction, it
would seem that a reiteration of the sacrament is wholly permissible. In practice, in
regard to the original question, either opinion can be safely followed. Both seem to be
endowed with probability, both intrinsic and extrinsic” (op. cit. [supra, in p. 297] 202).
“ Theologia Mechliniensis (Mcchliniae 1865) 60.

infirmus in eadem gravi infirmitate perstiterit; si periculum mortis
ex nova ac distincta causa aggravetur.

QUOAD TERTIAM QUAESTIONEM de obligatione iterandi
sacramentum, seu utrum sacramentum non solum possit sed etiam
debeat iterari, plures doctores moderni (ut Noldin-Schmitt, Kilker.
Cappello, Coronata) dicunt quod si certum sit adesse novum mortis
periculum, sive ex repetita infirmitate sive in eadem infirmitate/'
adest obligatio iterum praebendi infirmo sacramentum (quae obligatio
est iustitiae in his qui curam habent animarum, secus solius charitatis ).
si vero existentia novi periculi in eadem infirmitate certa non sit.
iterandi obligatio non datur (vel saltem nulla certa ratione probatur, ac
ita indirecte negatur, iuxta principium: Lex dubia non obligat) adeoque
sacramentum tunc iterari quidem potest, sed non necessario debet.
Tribus supradictis quaestionibus simul inspectis, haec pro praxi
brevius dici possunt:
1. Si succedit nova mortalis infirmitas, postquam infirmus inunctus
fuerit ac convaluerit, sacramentum iterum administrari potest ac debet.
2. Si in eadem infirmitate idem periculum mortis certe perdurat,
sacramentum iterari non potest. Certe autem periculum perdurare
censetur quando infirmus ab infirmitatibus chronicis, ut phthisi et
hydropisi, alleviatur solummodo per breve tempus, seu per paucas
horas aut etiam per unum vel alterum diem.
3. Si in eadem infirmitate certe successit novum mortis periculum.
Sacramentum iterari et potest et debet, et quidem non conditionate sed
absolute. Certe autem novum periculum successisse censetur cum ita pro­
nuntiat indicium medicorum vel ipsa communis aestimatio: item, cum
notabilis alleviatio infirmi (praesertim in morbis qui celeriter lethalem
suum effectum producunt, ut pneumonite et morbis cardiacis) per­
duravit per notabile tempus, seu saltem per mensem (vel etiam per
hebdomadam, si agatur de praedictis celerioribus morbis).’7
u Noldin-Schmitt (n. 44S) tamen distinguit inter iteratum periculum, ex repetita
infirmitate ct iteratum periculum in eadem infirmitate, ac dicit in illo sacramentum
conferri debere, in hoc vero conferri posse. Eandem distinctionem repetunt Gotignard
ct Cappello (n. 309). Sed. ut bene advertit Kilker, et recentius McCarthy (“Repetition
of Extreme Unction,” The Irish Ecclesiastical Record 74 (1950] 363-365; “The Principal
Effect of Extreme Unction Repetition of the Sacrament,” ibid. 75 [1951] 247 254),
nulla est ratio distinguendi cum in utroque casu infirmus indigeat eodem modo effectu
sacramenti, cuius influxus cessat, cessante periculo mortis. Unde ipse etiam Cappello
in alio loco (n. 287) contrariam sibi affirmationem profert, dicens in eadem infirmitate,
iterato mortis periculo, sacramentum iterari debere. Ceterum ex ipso Codice res dirimi
nequit, cum tantum asserat sacramentum, in eadem infirmitate ac mutato periculo,
iterari posse, nihil dicens aut innuens de obligatione.
"Gougnard apte scribit: “Omnes certe censebunt periculum cessasse, si infirmus post
unctionem frequentaverit ecclesiam et amicorum consortia, si aliquot menses inter­
cesserint. ct interca infirmitas ita relaxata fuerit, ut infirmus ad instar valetudinarii
vixerit” (De Extrema Unctione [Mcchliniae 1938] 80).

4. Si in eadem infirmitate nonnisi probabiliter habetur novum peri­
culum, sacramentum iterari potest, et quidem sub conditione, non
tamen necessario repeti debet, quia in mera probabilitate nequit fun­
dari strictum ac certum ius infirmi ut ei sacramentum administretur.58
Novum autem periculum probabiliter adesse censetur, si infirmus per
aliquot dies (vel, in praedictis celerioribus morbis, per aliquot horas)
melius se habuerit, vel si in statu periculi mortis per longum tempus
(puta per annum et in celerioribus morbis per mensem) perseveret,
vel si periculum mortis aggravetur ex novo morbo qui ex se solo
sufficeret ad periculum mortis inducendum.
5. Generatim in omnibus casibus in quibus adest dubium de iterato
periculo in eadem infirmitate, sacramentum iterari potest. Licet autem
hoc intelligendum sit tantum de dubio positivo, quod proinde aliquam
veram probabilitatem iterati periculi importat, ut notat S. Alphonsus
(n. 715), tamen theologi morales communiter commendant post
Benedictum XIV non esse nimis scrupulose procedendum in iudicio
utrum adsit novum periculum, sed in dubio expedire ut quis in itera­
tionem propendat.Quam commendationem Benedictus XIV (supra
cit., p. 295) repetit ex Van Esperi™ scribente: “Discat parochus,
ab iteratione huius Sacramenti se non debere scrupulose abstinere ob
periculum nullitatis Sacramenti; sed dumtaxat, ne in disciplinam jam
stabilitam impingat; adeoque si dubium sit, num forsan morbi status
M Unde exaggerare videtur McCarthy, loc. cit. (supra, in p. 363), qui docet etiam
in eo dubii casu adesse obligationem ministrandi, assumens principium: “What may be
done in these circumstances should be done.”
“ Iuxta dicta superius in Conclusione, non putamus opinionem Kern et aliorum de
validitate iterati sacramenti in eodem mortis periculo sufficienter habere probabilitatem
ut in praxim deduci possit, ad facilius nempe efformandum iudicium de liceitatc itera­
tionis in praedictis casibus dubiis. Ceterum ea opinione non indigent, nec ad eam
ullatenus attendere videntur, moralistae moderni in suis indulgentioribus regulis de
iterando sacramento in casibus dubiis.
Imo unus vel alter clare significat ad eam opinionem non esse in praxi attendendum;
ita Rcgatillo (n. 812) docens invaliditatem iterationis sacramenti in eodem periculo esse
"practice certam ” Ipse Toner, qui sustinet eam opinionem esse solide probabilem, non­
nisi caute et ambigue illius deducibilitatcm in praxim suggerit, scribens: “If this view
were once generally accepted as the true theoretical solution of the question of
repetition, the difficulties and inconsistencies in which current teaching is involved
would disappear; while from a practical viewpoint the missionary priest would find
himself relieved of what must often prove a burden to his conscience when he comes
to apply the somewhat vague and inconsistent rules laid down for his guidance by
standard authors. He would feel himself free to follow some safe interpretation of a
mere disciplinary law, without worrying in each case as to whether he is exposing a
Sacrament to invalidity. For this, practically speaking, is what he is called upon to
decide, so long as the common theory is maintained that Extreme Unction cannot
validly be repeated during the same danger of death. I am prepared, then, to believe
that the average missionary priest will be ready to welcome this opinion if it can
be shown to have reason and authority as well as simplicity on its side” (“Repetition of
Extreme Unction,” The Irish Theological Quarterly 4 [1909] 132).
m Zeger Bernardus van Espcn (+ 1728), canonista lovaniensis, principiis jansenisticis
quidem infectus sed in re canonica bene meritus, praecipue edidit Ius ecclesiasticum
universum quod frequenter allegatur a Benedicto XIV in suo opere De synodo dioecesana.

ita fuerit mutatus, ut etiam juxta modernam disciplinam reiterari
queat, magis pro reiteratione inclinandum; eo quod haec reiteratio
conformior sit veteri Ecclesiae consuetudini, tum quod per eam novum
ipsi infirmo subsidium spirituale sperari possit.”01
ART. 25. Utrum Hoc Sacramentum Sit Tantum Moraliter
Necessarium Ad Salutem (3 p., q. 65, a. 4, c. et ad 3; Opusculum de
articulis fidei et Ecclesiae sacramentis, § “Quaedam sacramenta”; Suppi.,
q. 29, a. 3, ad 1 [ex In 4 Sent., dist. 23, q. 1, a. 1, q. 3, ad 1] ; In 4 Sent., dist.
23, Expositio textus Magistri, ad finem; dist. 8, q. 1, a. 2, q. 1, sol. et ad 2.
Cf. dist. 7, q. 3, a. 2, q. 1; Suppi., q. 6, a. 5; q. 30, a. 1, ad 1; et alios locos
parallelos vel connexos infra relatos (p. 404-409).02

STATUS QUAESTIONIS
Tertia Extremae Unctionis proprietas est eius necessitas, se habens
non ex parte essentiae, sicut unitas et initerabilitas, sed ex parte
existentiae, quae quidem hic consideratur non absolute et secundum
se (necessitas institutionis) sed relative et ut in hoc subiecto (necessi­
tas susceptionis).
S. Thomas in Commentario super Sententias (dist. 23) non insti*'0p. cit. (supra, in p. 288), n. 40, p. 109.
* Albertus Magnus, In 4 Sent., dist. 23, a. 3, ad 3 ct 4; a. 6, ad 1; dist. 7, a. 1,
sol. ct ad 2 et 3; dist. 16, a. 50, q. 3, ad 1 et 2, Opera omnia (cd. S.C.A. Borgnet, Parisiis:
Vivès 1890-1899) XXX 7, 13; XXIX 150, 648.
Alphonsus Liguori, Theologia moralis (ed. L. Gaude, Romae 1909) III 742 sq.;
Homo Apostolicus, tr. 17, c. 1, n. 12.
Benedictus XIV, De synodo dioeccsana, 1. 8, c. 7, n. 4, in Migne, Theologiae cursus
completus XXV (Parisiis 1841) 1105 sq.
Bonaventura, In 4 Sent., dist. 23, a. 1, q. 3, ad 1; dub. 4 (super litteram Magistri),
Opera theologica selecta, IV: Liber IV. Sententiarum (ed. minor, Ad Claras Aquas 1949)
584. 593; Breviloquium, pars 6, c. 11, Tria opuscula ad theologiam spectantia (ed. 5,
Ad Claras Aquas 1938) 240 sq.
Cappello, F. M., Tractatus canonico-moralis de Sacramentis, III: De Extrema
Unctione (ed. 2, Taurini 1942) 184-192.
Gougnard, A., Tractatus de Extrema Unctione (ed. 6, Mcchliniae 1938) 69-74.
Kern, J., De sacramento Extremae Unctionis (Ratisbonae 1907) 363-372.
Kilker, A. J.. Extreme Unction (St. Louis 1927) 265—282.
Lépicier, A. H. M., Tractatus de sacramento Extremae Unctionis et de sacramento
Ordinis (Romae 1928) 77-79.
Lercher, L., Institutiones theologiae dogmaticae IV/2.2 (cd. 3 retractata [ab Umbcrg
quoad tractatum de Extrema UnctioneJ, Oenipontc 1949) 268-270.
SpAêil, Th., Doctrina theologiae Orientis separati de Sacra Infirmorum Unctione
(“Orientalia Christiana,” n. 74, Romae 1931) 108-111.
Straub, A., De Ecclesia Christi (Ocniponte 1912) II 284-286.
Suarez, Disp. 44, sect. 1, n. 1-7, Opera omnia XXII (ed. C. Berton, Parisiis: Vives
1866) 863-865.
Tournely, II., De sacramento Extremae Unctionis, q. 4, a. 2, Praelectiones dogmaticae
(Parisiis 1765) IX 440 sq.
Verhamme, A., “De necessitate extremae unctionis,” Collationes Brugenses 47 (1951)
65-69.
Weisweiler, H„ “Das Sakramcnt der Letzten Olung in den systematischen Werken der
ersten Früscholastik,” Scholastik 7 (1932) 555 sqq.

tuit specialem quaestionem de necessitate Extremae Unctionis, utpote
quae sit minoris momenti ac facilioris solutionis, nec verisimiliter eam
instituisset in ipsa Summa Theologica si ad hunc locum pervenisset,
quemadmodum de necessitate Confirmationis peculiarem articulum non
scripsit, utpote sufficienter determinata in generali quaestione de
necessitate sacramentorum (3 p., q. 65, a. 4), ubi utrique sacramento
moralem tantum necessitatem assignavit. Cum autem moderniores
theologi hanc quaestionem circa utrumque sacramentum et praecipue
circa Extremam Unctionem, variis distinctionibus variisque opinioni­
bus complexam reddiderint, necessitas nobis incumbit, sicut in trac­
tatu De Confirmatione 363 sqq. ita et hic, eam distincte exagitare.
Fluctuans pariter dicendi ac distinguendi apud theologos varietas,
quae praesentem quaestionem confusiorem reddit, cogit ad communes
necessitatis notiones ac distinctiones breviter recolendas, antequam
ad ipsius controversiae expositionem ac decisionem accedamus.

Et imprimis, ut dictum est in tractatu De Confirmatione 363, dis­
tinguendum est inter meram convenientiam et proprie dictam neces­
sitatem (utut moralem tantum, quae importat maximam convenien­
tiam). Aliquid enim dicitur mere conveniens ad aliquem finem si
etiam sine ipso, seu ex aliis mediis, finis facile obtineri potest (sic
eleemosyna dicitur conveniens ad impetrandam remissionem pecca­
torum quae etiam impetrari potest per orationem et ieiunium); dicitur
vero necessarium si sine ipso, finis obtineri nequit. Necessitas autem
duplex est, alia moralis tantum, alia stricta. Moraliter necessarium
dicitur id sine quo finis non ita facile et convenienter, saltem ut in
pluribus, obtinetur (etsi absolute obtineri possit), seu id quod habet
peculiarem aliquem influxum in consecutionem finis qui nec in aliis
mediis invenitur nec per proprium influxum aliorum mediorum facile
et in communiter contingentibus compensari potest (hoc modo omne
sacramentum est necessarium eo quod unumquodque sacramentum
conferat peculiarem effectum qui nec per alia sacramenta nec extrasacramentaliter, saltem ordinarie, obtineri potest). Stricta autem
necessitas duplex est: alia mere extrinseca et accidentalis, proveniens
nempe per accidens ex aliqua connexa causa quae sit necessario po­
nenda (sic omne quod de se non est necessarium ad finem aliquem,
fit per accidens necessarium ad illum si est aliunde requisitum ad
ponendum aliud medium quod de se est necessarium ad consecutionem
finis), et alia intrinseca et essentialis, seu quae competit alicui medio
prout comparatur ad finem secundum semetipsum et abstrahendo a
sua connexione cum aliis mediis et ab influxu ipsorum.
Haec autem stricta atque intrinseca necessitas iterum duplex est:

alia medii et alia praecepti. Necessitas medii habetur quando connexio
alicuius medii cum fine est ab ipso inseparabilis, seu quando eius
positio est absolute et indispensabiliter requisita ad attingendum finem,
ita ut impotentia aut ignorantia non excuset. Quae quidem necessitas
iterum duplex est, scilicet necessitas medii in re et necessitas medii
in rc vel voto, prout praedicta connexio cum fine est ipsi medio connaturalis et intrinseca, ita tu sine ipso absolute et simpliciter non
possit finis obtineri (sic gratia sanctificans est necessaria ad salutem)
vel est tantummodo ab extrinseca institutione inducta, veluti quaedam
condicio ad attingendum finem, ita ut sine tali medio finis absolute
quidem obtineri non possit, non tamen simpliciter obtineri non possit,
nam, cum aliunde coexistât aliud medium de se sufficiens ad attin­
gendum eundem finem, ea extrinseca institutio nequit istius effica­
ciam supprimere sed potius intelligitur eam alligare ipsi efficaciae
medii de novo instituti, ita ut prius medium dicatur influere in voto
istius ac pro tanto dicatur esse hoc ipsum in voto (sic Baptismus est
necessarius ad salutem, ita ut post eius institutionem contritio non
valeat iustificare nisi ex voto Baptismi et sit veluti ipse Baptismus
in voto).
Altera vero necessitas, seu praecepti, habetur quando connexio
alicujus medii cum fine non est ab ipso inseparabilis nec eius positio
est absolute et indispensabiliter requisita ad attingendum finem, sed
potius ab eius positione excuset impotentia aut ignorantia, ut fert ipsa
indoles omnis praecepti. Haec autem necessitas duplex est. iuxta
juris fontem ex quo praeceptum seu obligatio descendit, scilicet neces­
sitas praecepti divini et necessitas praecepti humani, puta ecclesiastici.
Prior tandem iterum dividitur in necessitatem praecepti divini naturalis
et necessitatem praecepti divini positivi, ubi vox “naturalis” non
accipitur ad exclusionem ordinis supernaturalis quasi agatur necessario
de lege naturali, sed in oppositionem ad dictamen positivum, et
signat praeceptum fundatum ac deductum ex ipsa rei natura (sive
agatur de aliqua re pertinente ad merum ordinem naturalem, sive
pertinente ad ipsum ordinem supernaturalem) quin indigeat per posi­
tivum seu distinctum actum voluntatis exprimi ac intimari (cf. dicta
in tractatu De Poenitentia I 494).63
aAd rem S. Thomas, In 4 Sent., dist. 17, q. 3, a. 1. q. 2: “Sacramenta sunt quaedam
fidei protestationes; unde opportet ea fidei esse proportionata. Fides autem est supra
cognitionem rationis naturalis; unde etiam sacramenta sunt supra rationis naturalis
dictamina. Et quia jus naturale est quod non opinio genuit, sed innata quaedam vis
inseruit, ut Tullius dicit, De invent, rhetor., 36; ideo sacramenta non sunt de jure
naturali, sed de jure divino, quod est supernaturalc; et quandoque etiam naturale
dicitur, secundum quod cuilibet rei illud est naturale quod ei a suo Creatore imponitur:
tamen proprie naturalia dicuntur quae ex principiis naturae causantur; supra naturam
autem quae ipse Deus sibi reservat, sine naturae ministerio operanda, sive in operationibus
miraculorum, sive in revelationibus mysteriorum, sive in institutionibus sacramentorum;

Conspectus dictorum:
Convenientia
Necessitas
moralis
stricta
extrinseca et accidentalis (per accidens')
intrinseca et essentialis (per se)
medii
in re
in re vel voto
praecepti
divini
naturalis
ordinis naturalis (lex naturalis)
ordinis supematuralis
positivi
humani
ecclesiastici
civilis

Porro ad sensum praesentis quaestionis quod attinet, omnes theologi
in tribus sequentibus concordant: 1. Extremae Unctionis susceptio
non est tantum conveniens, sed etiam proprie necessaria ad salutem.
2. Est saltem moraliter necessaria; quod quidem duplex assertum iam
sufficienter probavimus in generali quaestione de necessitate omnium
sacramentorum in tractatu De, sacramentis in genere 340-342 et am­
plius quoad ipsam Extremam Unctionem illustrabitur infra in 3 Conci.
3. Per accidens, in quibusdam casibus, potest esse etiam stricte
necessaria, supradicta nempe extrinseca et accidentali necessitate.
Quod quidem est commune omnibus sacramentis, nominatin'! Con­
firmationi, Eucharistiae et Poenitentiae, ut ostensum est in propriis
tractatibus et infra in Conci. 4 determinabitur quoad ipsam Extremam
Unctionem.
Controversa igitur quaestio est an hoc sacramentum sit etiam per
se stricte necessarium, necessitate vel medii vel saltem praecepti, et
quidem vel praecepti divini, positivi nempe aut saltem naturalis, vel
praecepti ecclesiastici (directe saltem ac sub gravi obligantis).

PARS NEGATIVA ct PARS AFFIRMATIVA
Nota theologica.

Extremam Unctionem “per se non esse de necessitate medii ad
salutem,” est theologice certum, saltem ex ipsa propositione Codicis
ct sic confessio quae sacramentalcm necessitatem habet, non est de jure naturali, sed
divino.”

LC. (Can. 944), id his ipsis verbis asserentis. Hanc notam explicite
tradunt plures theologi, ut Gougnard, Hervé (Doctrina catholica),
Tanquerey, et ante Codicem De Augustinis, Billuart, Tournely.
An vero Extrema Unctio sit de necessitate praecepti, divini aut
saltem ecclesiastici, libere disputatur, nec Codex hanc controversiam
ullatenus diremit in ceteris verbis can. 944: “Nemini tamen licet illud
negligere” (cf. infra, p. 425-429).

SENTENTIAE THEOLOGORUM.

lam apud ipsos mediaevales doctores haec quaestio decisive resoluta
invenitur, et quidem in sensu negante strictam huius sacramenti neces­
sitatem, tam medii quam praecepti. Sed quia quidam ex modernis
defensoribus huius strictae necessitatis sententiam antiquorum, nominatim S. Thomae, Alberti M. et Bonaventurae, in dubium revocarunt
et ad suum ipsum sensum trahere conati sunt, consultius videtur
illorum mentem infra in ipsa Conclusione discutere et aperire, atque
in praesenti nonnisi explicitam controversiam et opiniones posttridentinorum theologorum, iuxta supradictam necessitatis divisionem,
ordinatim referre.
PRIMA SENTENTIA: Extrema Unctio est necessaria, relativa
quadam necessitate medii (in re vel voto).
Hanc sententiam, etsi non tot explicitis verbis, proposuit, tantum
tamen ut probabilem, J. Kern, quem fere solitarius sequitur J. Umberg
(Lercher-Umberg) sub quadam verbali mitigatione. Doctrina Kern
ad haec puncta reducitur: 1. Extrema Unctio est ex Christi institu­
tione necessaria tanquam medium salutis. 2. Est tamen taliter neces­
saria non omnibus infirmis in periculo mortis, quibus administrari
potest, sed tantum ipsis moribundis seu in articulo mortis constitutis.
3. His ceteroquin est necessaria non simpliciter sed tantum per se, ita
ut, ubi adsit physica vel moralis impotentia suscipiendi sacramentum,
non necessario infirmus gratia sacramentali defraudetur, cum possit
eam aliis mediis obtinere a divina misericordia. 4. Haec sententia
proponitur tantum ut probabilis. Nihilominus ex hac ipsa huius sen­
tentiae obiectiva probabilitate sequitur certe in moribundo subiectiva
necessitas seu gravis obligatio suscipiendi sacramentum, ita ut omit­
tens certe graviter peccet.
KERN: “Propositio XIV. Probabile est, Extremam Unctionem infirmis mori­
bundis per se necessariam esse ad salutem. Quare infirmus morti appropinquans
per se gravi obligatione ad eam recipiendam adstringitur.
“In propositione dicitur: ‘infirmis moribundis’ ; argumenta enim, quae afferentur,
nullo modo ostendunt, omnibus cum periculo decumbentibus speciale hoc adiutorium divinum esse necessarium, sed solum suadent, illud requiri ad superandum
extraordinarium salutis discrimen, quod imminet appropinquante exitu vitae.

Dicitur: ‘Extremam Unctionem per se necessariam esse ad salutem’; minime enim
intendimus affirmare. Dominum nunquam sine sacramento moribundis concedere
auxilia, ad quae illud ordinatur, e.gr. in casu, quod est impossibilitas vel valde
magna difficultas advocandi sacerdotem ex dissito loco, vel cum moribundus ex
motivo virtutis solatio ultimi subsidii Ecclesiae renuntiat, ut praecaveat blasphemias
impiorum familiarium aut ut parochum praeservet a periculo instanti contagionis
etc. Est ergo sensus propositionis, Extremam Unctionem probabiliter necessariam
esse omnibus infirmis moribundis tamquam medium ordinarium salutis, quod aliis
auxiliis non suppleatur, nisi ex causa relative gravi recursus ad eam praetermittatur.
“Probatur I. pars [ex Concilio Tridentino] . . .
“Probatur II. pars. Est animadversum, pessimam esse illationem, si quis ex eo,
qupd necessitas s. Unctionis non sit certo demonstrata, statim inferat: ergo etiam
obligatio illam suscipiendi est tantum probabilis ideoque practice nulla. E contrario,
si necessitas confortationis sacramentalis est probabilis, obligatio gravis eam
expetendi per se est certa. Nam quivis homo obstringitur obligatione nulli dubi­
tationi subiecta certo procurandi aeternam suam salutem. Id autem aperte non
praestat, qui reicit salutis medium, cuius usus probabiliter est necessarius. Sane si
homo morti per infirmitatem appropinquans renuat Extremam Unctionem admit­
tere, potest ei dici: Si respuas auxilium, quod Deus per Ecclesiam misericorditer
tibi offert, probabiliter tibi non suppeditabit alia via vires requisitas ad victoriam
in ultimo certamine reportandam. Numquid licet ei respondere: Ergo est tantum
probabile, me in aeternum periturum, si reiciam s. officium; tale periculum damna­
tionis volo subire? . . . Profecto qui medicinam corporalem paratam sine causa
rationabili sumere recusaret et oratione atque oblatis sacrificiis postularet, ut
alia via sanaretur, Deum tentaret. Quidni idem dicamus de eo qui 'sanantis divinae
gratiae dulcedinem’ leviter negligit et alio modo a Deo muniri postulat?”04

UMBERG: “Thesis 59.— Subiectum necessarium seu obligatum ad suscipiendam
Unctionem est per se quilibet catholicus remote capax non solum lege ecclesiastica
(1), sed etiam lege divina tum necessitate medii (2), tum praecepti (3).
“Valor: Pars ln est nunc communis doctrina; 2" pars est probabilis; item pars
3" . . .

“Pars P (necessitas praecepti ecclesiastici'} probatur:
“Mag. Eccl. 1. dicit CJC 944 et Rit. (Tit. V, Cap. 1 η. 1): ‘Quamvis hoc
sacramentum per se non sit de necessitate medii ad salutem, nemini tamen licet illud
neglegere’; ergo qui illud neglegit, facit, quod non licet, i.e. peccat saltem leviter;
ille autem ‘neglegit’, qui occasionem illud suscipiendi facile sibi procurare posset
hocque omittit ex causa futili seu quadam socordia, non autem e causa iusta.
e. c ad praecavendas blasphemias impiorum familiarium vel ad praeservandum
sacerdotem a periculo instanti contagionis etc. -2. Dic 23, Martii 1656 5. Officium
dixit s. Unctionem omitti posse ‘ex gravi necessitate proportionata’ . . .
“Pars 2a (de necessitate medii.)
“CJC et Rit. a) negant hoc sacramentum esse ‘per se’ necessarium necessitate
medii ‘ad salutem’, i.e. ad gratiam sanctificantem recipiendam. — b) Eo ipso autem
dicunt, idem ‘per accidens’ esse necessarium ‘ad salutem’; nam, ut omnes unani­
miter docent theologi, pro moribundo peccatore, qui neque confiteri et absolvi
neque contritionem perfectam elicere valet, unicum medium ‘ad salutem’ seu ad
acquirendum statum gratiae, est s. Unctio. — c) Negando necessitatem medii ‘ad
saltutem’ non negant necessitatem ad gratiam acquisitam conservandam, et haec
necessitas asserenda videtur ex his rationibus:
“C. Tridentinum a) in Proemio distinguit et inter sese opponit decursum vitae,
pro quo sufficiant cetera sacramenta ad gratiam acquirendam et conservandam,
et finem vitae, pro quo cetera sacramenta non sufficiant, sed provisum est per s.
** De sacramento Extremae Unctionis (Ratisbonac 1907) 364, 369.

Unctionem. Ergo per se sola Unctio praestat in fine vitae id, quod per se requiritur
ad gratiam aut accipiendam aut retinendam. S. Synodus simul causam aperit, cur
vita gratiae periclitetur et contra quam praesidium habeatur in s. Unctione, nempe
infestationes diaboli, qui ad moribundum penitus perdendum omnes suae versutiae
nervos intendit. — b) In idem vergit, quod Concilium Cap. 3 dicit: ‘Iam vero,
quod attinet ad praescriptionem eorum, qui et suscipere et ministrare hoc sacra­
mentum debent . . . esse hanc Unctionem infirmis adhibendam . . . nulla ratione
audiendi sunt, qui . . . docent, hanc Unctionem . . . esse . . . nec mandatum
Dei. .
“Non apparet, quomodo elidi possit argumentum a Kern propositum: ‘Si neces­
sitas confortationis sacramentalis est probabilis, obligatio gravis eam expetendi per
se est certa. Nam quivis homo obstringitur obligatione nulli dubitationi subiecta
certo procurandi aeternam suam salutem. Id autem aperte non praestat, qui reicit
salutis medium, cuius usus probabiliter est necessarius. Sane si homo morti per
infirmitatem appropinquans renuat Extremam Unctionem admittere, potest ei
dici; Si respuas auxilium, quod Deus per Ecclesiam misericorditer tibi offert,
probabiliter tibi non suppeditabit alia via vires requisitas ad victoriam in ultimo
certamine reportandam. Numquid licet ei respondere: Ergo est tantum probabile,
me in aeternum periturum, si reiciam s. Officium; tale periculum damnationis volo
subire?’ Probabilismus hic non habet locum, cum agatur de effectu certe
obtinendo , . ,

“Pars 3a (de necessitate praecepti divini) sequitur ex parte 2“; nam res neces­
saria necessitate medii eo ipso est etiam a Deo praecepta; ergo 1. probabiliter
moribundo incumbit praeceptum divinum suscipiendi s. Unctionem ratione sacra­
menti, 2. certo ratione legis naturalis. — Proinde verba S. Jacobi: ‘Inducat pres­
byteros Ecclesiae’ continent praeceptum divinum idque probabiliter ratione sacra­
menti, certo ratione legis naturalis. Et hoc sensu accipi potest etiam CJC 944;
‘... nemini tamen licet illud neglegere’ ”.es

Posset quidem mens Kern fortasse intelligi de sola necessitate
praecepti divini naturalis, ita ut ipse potius reponatur inter patronos
sequentis sententiae, defensae v.g. a Cappello qui Kern vestigia
fideliter sequitur, sed, attentis tum ipsa eius affirmatione quod Extrema
Unctio sit “necessaria moribundis tanquam medium ordinarium sa­
lutis,” tum omissione ipsius distinctionis inter necessitatem medii et
necessitatem praecepti, quae communiter fit a theologis in hac materia
ac ideo connaturaliter hic in ore Kern expectaretur, tum ipsis restric­
tionibus quibus ipse suam opinionem proponit (scilicet Extremam
Unctionem esse probabiliter necessarium medium, et quidem non
quoad omnes graviter infirmos sed quoad solos moribundos, et quidem
tantum per se non vero simpliciter), quasque Cappello in sua mitiori
opinione fere derelinquit, dicendum omnino videtur Kern quandam
mitigatam seu relativam medii necessitatem, utut illogice, huic sacra­
mento tribuere voluisse. Et de facto in hunc sensum eum interpretatur
Kilker, scribens: “The first problem ... is whether Extreme Unction
is per se necessary necessitate medii relativa. It was evidently held
to be such in some places [?]. . . Kern concords in this view, main*L. Lercher, Institutiones theologiae dogmaticae IV, 2.2 (ed. 3 retractata [ab Umberg
quoad tractatum De Extrema Unctione], Oeniponte 1949) 268-270.

taining that it is at least probable that Extreme Unction is relatively
necessary for salvation, necessitate medii.”M Ceterum, ipse Umberg,
sequens sententiam Kern, utitur ipsa explicita expressione “Necessitas
medii,” etsi hanc necessitatem inaniter conetur deflectere a fine salutis
ad finem conservandae gratiae.
Ceterum ad hanc Kern sententiam logice reduci potest opinio eorum
qui, ut Diekamp, Otten, Cappello et Gougnard (cf. infra, p. 374-376),
quamvis explicite dicant Extremam Unctionem non esse de necessitate
medii sed solius praecepti, hoc tamen praeceptum ita intelligunt natu­
raliter ac necessario involvi in ipsa sacramenti institutione et natura
ut logice praesupponat ipsam medii necessitatem. Hanc utriusque
opinionis cognationem satis clare fatentur ipsi Gougnard et Otten
dum utramque in unam confundunt. Prior enim explicite simul refert
Cappello, Diekamp et Kern pro eadem sententia (cf. infra, p. 376),
alter vero candide scribit: “Plurimi . . . theologi [?] contendunt
extremam unctionem ex ipsa natura rei esse eo sensu necessariam, ut
saltem quilibet moribundus sub gravi tenetur ad eam suscipiendam.
Et ratio est, quia hoc sacramentum institutum est ad confortandum
animum in extremo agone luctantem, et infirmus hac confortatione
maxime indiget ne daemonis tentationibus cedat et in aeternum pereat.
Unde licet hoc sacramentum non sit stricto sensu medium necessarium
ad salutem, nihilominus est hujusmodi medium sensu latiore, quatenus
sine eo moribundus ordinarie non facile effugiet periculum mortis
aeternae. Haec conclusio deducenda videtur ex declaratione Concilii
Tridentini.”07

SECUNDA SENTENTIA: Extrema Unctio est necessaria necessi­
tate solius praecepti, sub gravi obligantis.
Hanc sententiam, iam praeformatam a Petro So to (f 1563; quem
refert et impugnat Suarez) tenent non pauci theologi posttridentini
(Suarez, f 1617, neminem praeter Soto refert), ut Cornelius a Lapide
(f 163 7),08 Habert (f 1668),00 Merbesius (t 1684),70 Juénin
(t 1727),71 Tournely (t 1729; infra cit.), Roncaglia (t 1737),72
Drouin (f 1742),73 Antoine (t 1743),74 Concina (f 1756; infra cit.),
Petrus Dens (t 1775),75 5. Alphonsus (t 1787; infra cit.), Weinhart,
** Extreme Unction (St. Louis 1927) 267 sq.
*’ Institutiones dogmaticae VI (Chicago, 1925) 271.
** Comm, in epistulam S. lacobi 5. 14.
” De Extrema Unctione, c. 7, q. 2.
w Summa Christiana, De Extrema Unctione, q. 9.
"De sacramentis in genere et in specie, disp. 7, q. 9, c. 2.
n Theologia moralis, De Extrema Unctione, q. 7.
” De re sacramentaria, 1. 7, q. S, c. 2.
’· Theologia moralis, De Extrema Unctione, q. 7.
” Theologia Mechliniensis, De Extrema Unctione.

Scavini, De Augustinis, F errcr es, Herrmann, Godejroy, Diekamp,
Otten, L’Ami du Clergé, Lépicicr, Cappello, Gougnard, Daflara,
Lercher, Jorio. Consentit, fere unicus inter schismaticos orientales,
Theophylactus Gorskij (cf. infra, p. 383).
Ceterum non parva varietas inter hos auctores invenitur cum
conantur explicare originem et indolem talis praecepti. Nam quidam
loquuntur de praecepto divino, alii de ecclesiastico, alii de utroque;
praeterea quidam intelligunt praeceptum positivum, alii praeceptum
naturale, quod iuxta quosdam est directum et particulare, iuxta alios
vero est indirectum ac generale. Varii dicendi modi ad sequentes
reduci possunt:
1. Agitur de praecepto divino positivo, i.e. directe et expresse
propositum in revelatione.
Id probatur praecipue tum ex verbis lacobi: “Inducat presbyteros”
quae sonant non meram exhortationem sed proprium mandatum, tum
ex pluribus documentis Traditionis quae verba illa lacobi vocant
mandatum apostolicum, tum ex ipsis expressionibus Cone. Trid.: “Sus­
cipi ac ministrari debet. . . Est haec unctio infirmis adhibenda. . . Haec
unctio mandatum Dei habet. . . Haec extrema unctio a fidelibus sine
peccato contemni non potest. . . Neque tanti sacramenti contemptus
absque ingenti scelere et ipsius Spiritus Sancti iniuria esse posset”
(cap. 3, Denz. 910).
Ita inter alios Cornelius a Lapide, Habert, Juénin, Tournely, Con­
cino, Weinhart.™
TOURNELY aliorum augmenta sic apte resumit, addens etiam alias quasdam
rationes, allatas a patronis subsequentium explicationum de praecepto divino
naturali et de praecepto ecclesiastico :
“Fideles, dum gravis, et periculosa premit infirmitas, jure ac praecepto tum
Divino, tum Ecclesiastico, teneri sacram infirmorum Unctionem percipere.
“Prior pars probatur, tum ex laudatis saepius Jacobi verbis, quae gratis et sine
fundamento ad merum consilium seu exhortationem inflectuntur: verba enim haec:
inducat Praesbyteros, imperantis sunt ac praecipientis, non consulentis tantum, et
adhortantis. Tum ex ipso effectu primario hujus Sacramenti, qui certe maxime
necessarius est in lucta illa extrema quam infirmus a daemone sustinendam habet:
tunc enim necesse est vegetiorem esse animum, et magis ad caelestia erectum; tunc
omnia mundana desideria exuenda, et deponenda, tunc maxime (si unquam) anhe­
landum ad intimam cum Deo unionem, Apostolo dicente: Cupio dissolvi, et esse
cum Christo. Tum ex comparatione hujus Sacramenti cum Sacram. Confirmat, sicut
enim peccaret haud dubie contra jus ac mandatum Divinum, qui imminente perse­
cutione. cum necesse est fidem intrepido animo sustineri ac defendi, non curaret
de percipiendo Confirmationis Sacramento; ita pariter, et ille qui in periculo vitae
constitutus, non confugeret ad Unctionem sacram, cujus vi praemuniri debet
adversus ultimos, sed graviores daemonis impetus. Tum denique ex Cone. Trid.
sess. 14. c. 3. ubi ait nulla ratione audiendos esse qui docent Unctionem hanc ‘nec
mandatum Dei, nec promissionem gratiae habere ... et a fidelibus sine peccato
’‘Verba Weinhart invenies citata infra, p. 391.

contemni posse.' Supponit igitur Synodus, esse Dei mandatum de sacra L'nctione
percipienda, nec posse sine gravi peccato contemni, quod expresse definit can. .5.
ejusdem Sessionis. Porro qui recusaret, vel non curaret percipere sacram illam
Unctionem, si non animo, saltem facto ipso censetur illam negligere, contemnere,
ac parvi facere effectum ad quem illa destinatur; quae certe dispositio pessima est.
ac verum involvit contemptum. Unde Patres Cone. Colon, an. 1549. ‘Ecclesiastica
sepultura eos privandos esse decernunt qui infirmitatis suae tempore Unctionem
Sacram respuerint, ac contempserint.’ Denique videtur haec fuisse mens atque
doctrina Cone. Cabil. II an. 813. can. 48. ‘Secundum B. Apostoli Jacobi,’ inquit,
‘documentum, cui etiam documenta Patrum consentiunt, infirmi, oleo quod ab
Episcopis benedicitur, a Presbyt. ungi debent.’

“Altera pars, praecepto nimirum Ecclesiastico teneri fideles periculose decum­
bentes sacram infirmorum Unctionem percipere, probatur: tum quia Ecclesia jubet
ac vult id omne a suis observari, quod est jure ac praecepto Divino necessarium:
tum quia de facto summa semper cura, et sollicitudine commendavit illud Sacra­
mentum, sicut facile est ostendere veteribus monumentis, ex Origene, Chrysostomo, Augustino, Innoc. I. Gregorio I. antea laudatis, quae eadem sollicitudo ad
subséquentes quoque aetates promanavit . . . Denique mandatum illud ecclesiasti­
cum probant manifeste omnes Ecclesiarum Rituales Libri, in quibus ritus adminis­
trandi hoc sacramentum praescribitur. ‘Secundum auctoritatem Canonicam’, ait
Theodorus Cantuariensis Archiepiscopus in suo Poenitentiali, ‘ne illis (infirmis)
janua pietatis clausa videatur, orationibus, et consolationibus ecclesiasticis, sacra
Unctione olei inuncti, secundum statuta SS. Patrum, communione Viatici
reficiantur.’ ””

2. Agitur de praecepto divino tantum naturali, seu non expresse
proposito in revelatione, sed implicite contento ac necessario proce­
dente ex ipsa institutione sacramenti, seu ex ipsa natura instituti
sacramenti. Quod quidem naturale praeceptum bijarie explicatur:
Quidam enim, ut Petrus Soto (verisimiliter), Diekamp, Otten,
L’Ami du Clergé, Cappello, Gougnard, Dajjara, loquuntur de prae­
cepto particulari et directo, quatenus nempe ipsa natura sacramenti,
prout importat peculiarem gratiam quae nullis aliis mediis, de lege
saltem ordinaria, conferri potest, estque iuxta Tridentinum, firmissi­
mum praesidium conditum a Christo pro peculiari illa circumstantia
finis vitae, necessario ac directe exigit ut ab infirmis saltem mori­
bundis hoc peculiare remedium suscipiatur. Unde Diekamp ait: “Quae
institutio praeceptum divinum hoc sacramentum suscipiendi includit”
(quod repetunt Gougnard et Daffara), et Cappello signantius scribit:
“Sacramentum extremae unctionis est per se necessarium vi suae
institutionis.” Hi doctores in sua probatione et explicatione non aliter
procedunt ac ipse Kern, supra relatus in prima sententia, nec reapse
ab ipso videntur discrepare nisi quod explicite fateantur hanc, quam
sustinent necessitatem, non esse medii sed tantummodo praecepti;
quod quam illogice dicatur infra ostendetur (p. 387, cf. supra,
p. 372).
:: De sacramento Extremae Unctionis, q. 4, a. 2, Praelectiones theologicae IX (Parisiis
1765) 440 sq.

PETRUS SOTO hanc sententiam implicite proposuisse videtur, De ipso enim
scribit Suarez: “Ab hac . . . communi sententia [i.e. nullum esse praeceptum sus­
cipiendi sacramentum] videtur dissentire Pet. Soto, lect. 2 de hoc sacramento;
sentit enim sacramentum hoc sine peccato non omitti, etiamsi per negligentiam
omittatur, quod verum non esset, nisi esset sub praecepto.”78 Ceterum si haec
Soti affirmatio intelligatur de gravi seu contemptuosa negligentia, absolveretur
ipse ab hac opinione, nam ageret non de praecepto suscipiendi hoc sacramentum
sed de alio generali praecepto non contemnendi sacramenta, de quo nullum est
dubium sed quod est extra quaestionem.

DIEKAMP: “Necessitas praecepti extremam unctionem suscipiendi ex eo sequi­
tur quod Christus hanc unctionem Christianis gravi morbo laborantibus conferendam
instituit. Quae institutio praeceptum divinum hoc sacramentum suscipiendi includit.
Concilium Tridentinum igitur merito docet: ‘hanc unctionem mandatum Dei
habere’, et ‘esse hanc unctionem infirmis adhibendam’, et ‘suscipere hoc sacra­
mentum debent’ (S. 14, cp. 3). Ergo hoc sacramentum suscipere libero hominum
arbitrio non relinquitur.”71'
OTTEN citavimus supra (p. 372), qui ceteroquin ad ipsam Kern opinionem
propius accedit, cum non distinguat inter necessitatem medii et necessitatem prae­
cepti nec explicite dicat agi de sola praecepti necessitate, quinimo contrarium
innuere videatur.

L'AMI DU CLERGÉ: “Selon lui [i.e. le Concile de Trente] Notre Seigneur a
voulu doter les fidèles à tout moment de leur vie, de remèdes salutaires contre les
traits du démon, leur ennemi. Pour cela, il a institué les sacrements: les uns pour
guérir les blessures reçues dans le cours de la vie qui s’écoule, un en particulier
contre les traits de la dernière heure. L’extrême onction est donc le remède ordi­
naire institué par le Christ pour les fidèles en danger de mort. Or peut-on négliger
un remède ordinaire, ordonné de lui-même, de par l’institution du Christ, à un état
déterminé, quand on se trouve dans cet état? Ce serait en quelque sorte tenter
Dieu, mépriser son secours, que de n’y point recourir. Et alors peut-on dire
encore qu’il n'y a pas obligation, et obligation grave, pour le fidèle, en danger de
mort, de recourir à l’extrême onction? Et. cette fois sans faire appel a des raisons
adjacentes, mais entrant au coeur même de la question, ne doit-on pas dire qu’ en
vertu même de l’institution faite par Jésus-Christ, il y a un commandement
grave pour le fidèle de recevoir le sacrement d’extrême onction?”80

CAPPELLO : “Nostra sententia, omnibus argumentis hinc inde allatis mature
perpensis, haec est: 1" Sacramentum extremae unctionis per se non est de necessi­
tate medii, sed nihilominus est per se necessarium vi suae institutionis ad salutem,
quamvis non simpliciter et absolute. 2° Quare obligatio suscipiendi hoc sacramen­
tum certa est, ct quidem probabilius — speculative loquendo, nisi causa iusta
excuset — obligatio gravis, attenta ipsa rei natura. Id manifesto ex dictis patet.
“Argumentum praecipuum deducitur ex verbis Concilii Tridentini. Sane in
proemio doctrinae de sacramento extremae unctionis, Patres Tridentini docent,
clementissimum Redemptorem nostrum servis suis quovis tempore voluisse de
salutaribus remediis contra omnia hostium tela esse provisum; et aperte distin­
guunt inter decursum vitae et finem cius, inter remedia concessa hominibus in
decursu vitae ct remedia data in exitu vitae. Docent autem, Christum Dominum
finem vitae sacramento extremae unctionis tamquam firmissimo praesidio muni­
visse. Inde patet, pro infirmis in periculo mortis versantibus unicum esse constitu“ Disp. 44. sect. 1, n. 3, Opera omnia XXII (ed. C. Berton, Parisiis: Vives 1866) 8o3.
” Theologiae dogmaticae manuale IV (Iuxta ed. 9 versionem latinam secundam curavit
A. Hoffmann, Tornaci 1946) 393.
“50 (1933) 809 sq.

tum medium ordinarium ideoque per se necessarium, quo eorum salus in tuto
ponatur, scii, sacramentum extremae unctionis.”81
GOUGNARD in unum confundit hanc opinionem cum opinione tum S. Alphonsi
mox explicanda tum Kem supra relata, scribens post citata verba L’Ami du Clergé
et Cappello: “Ergo merito dicitur [cum S. Alphonso] hominem ad recipiendum
sacramentum obligari ex lege caritatis, quae requirit, ut quisque sibi medium adeo
proficuum et firmissimum praesidium, ut a Concilio Tridentino vocatur, procuret in
supremo agone, quo daemonis insidiae aliaeque tentationes infirmum maxime pulsant.
Et concludere licet cum Diekamp [Citat praefata verba istius doctorisj ... Et
eandem sententiam explicans Kern . . . addit [Citat quaedam ex supra relatis
verbis huius auctoris] , . . Cum sit medium ordinarium, ad hoc recurrere tenentur
homines, nisi justam causam impedientem habeant. Et cum salus aeterna res gravis
est, sub gravi tenentur per se; in praxi adesse possunt, per accidens, rationes
excusantes.”82

Alii vero, ut Roncaglia, Detis, S. Alphonsus, De Augustinis, MarcGestermann, Herrmann, Godejroy, Lépicier, loquuntur tantum de
praecepto generali et indirecto, utut de facto et occasionaliter fundato
in ipsa institutione seu in ipsa natura instituti sacramenti. Dicunt
nempe quod, quamvis nullum sit, aut certo adesse probari possit,
praeceptum sive positivum sive naturale, obligans directe et particu­
lariter ad hoc sacramentum suscipiendum, tamen, semel a Christo
instituto tam salutari remedio pro moribundis, alia lex consurgit vel
potius indirecte extenditur ad hunc particularem casum et incipit
obligare in hac particulari materia, scilicet ipsa generalis lex charitatis
erga semetipsum, quae obligat hominem ad consulendum suae aeternae
saluti ac ideo obligat infirmum ad suscipiendum tam salutare reme­
dium sine quo, in suo angustioso statu, nonnisi difficile salutem
consequi potest.
In hanc explicationem praecipue insistit, post Roncaglia, 5. Al­
phonsus, qui, etsi agnoscat contrariam sententiam de nulla obligatione
esse “communem et satis probabilem,” tamen in alteram magis in­
clinare videtur, dicens eam “etiam probabilem et omnino suadendam
sibi apparere” (cf. infra dicenda, p. 377). Alii tamen, ut Lépicier,
praeter influxum legis charitatis inducunt etiam ac praecipue influxum
legis non contemnendi instituta media salutis, dicentes omissionem
tam salutaris sacramenti, in ea circumstantia spiritualis angustiae
moribundi, necessario implicare contemptum sacramenti, ad quem
vitandum consurgit gravis obligatio sacramentum ipsum suscipiendi.
Ceterum, hanc contemptus necessariam resultantiam proponunt, veluti
ad abundantiam, etiam quidam ex patronis praecedentis explicationis,
uti L’Ami du Clergé et Cappello (cf. infra, p. 439).
11 Tractatus canonico-moralis de sacramentis, III: De Extrema Unctione (cd. 2, Taurini
1942) 191 sq. Observa ibi Cappello pro certa habere obligationem suscipiendi sacra­
mentum, etsi de ipsa eius gravitate nonnisi probabilius iudicct.
M Tractatus de Extrema Unctione (ed. 6, Mechliniae 1938) 72.

5. ALPHONSUS: “Quaeritur: an sit obligatio sub gravi suscipiendi hoc sacra­
mentum? Prima sententia affirmat. Et hanc tenent Concina, Merbesius, Habert.
Roncaglia; item S. Bonaventura ct Petrus Soto apud Escobar. Diversa tamen hic
auctores ratione utuntur: Roncaglia, quia videtur talis infirmus graviter delinquere
contra caritatem sui ipsius. Alii vero, quia verba Apostoli: ‘Inducat presbyteros’,
praeceptum inducunt. Secunda vero sententia communis, ut fatetur ipse Merbesius,
et satis probabilis, negat . . . Hoc tamen non obstante, prima sententia etiam
probabilis et omnino suadenda mihi apparet: non tam ratione praecepti quia de eo
saltem non constat, quam ratione caritatis erga se ipsum. Nam licet moribundus
possit aliis praesidiis se roborare, tamen in tali statu constitutus, ex una parte cum
magna difficultate ad bonos actus se valet excitare, cum ob mentis oppressionem
vires propriae tunc sunt debiliores; et ex altera, vehementiores sunt (ut ait
Tridentinum) daemonis insidiae. Unde ingenti periculo se exponere videtur tenta­
tionibus succumbendi qui negligit se munire hoc sacramento, a Christo Domino
instituto tamquam firmissimo praesidio in tanto conflicto.”83
Non clare apparet cuinam sententiae S. Doctor in hoc loco magis faveat et in
quam simpliciter inclinet. Utramque quidem probabilem dicit (unam “etiam
probabilem,” alteram “satis probabilem”); cum tamen alteram communem dicat
eiusque rationem signantius exponat, videtur in eam speculative magis inclinare,
cum vero primam dicat esse “omnino suadendam” videtur in hanc practice potius
inclinare. Nobis videtur S. Doctor in hanc priorem opinionem potius propendere,
etsi cum manifesta formidine speculativae veritatis contrariae sententiae; idque
magis ostendunt verba quibus ipse explicat quare suadenda sit illa opinio, nam
simpliciter asserit “ingenti periculo se exponere videri tenationibus succumbendi
[eum] qui negligit se munire hoc sacramento.” Praeterea, quaenam sit hic mens
S. Doctoris licet deducere ex alio eius opere Praxis Confessorii, quod ipse apposuit
secundae editioni Theologiae moralis a. 1755 et in quo illam sententiam vocat “valde
probabilem,” scribens: “Si deinde confessarius adverteret, moribundum jam esse
in statu quo teneretur suscipere Extremam Unctionem et ille respueret, patefaciat
ei magnos effectus hujus sacramenti ... Si vero, hoc non obstante, infirmus non
acquiesceret et pergeret nolle ungi, valde probabiliter plures DD. docent (Lib. VI
[Theol. moralis], n. 733) eum lethaliter peccare, saltem adversus charitatem
erga seipsum, cum ultro se privet tanto auxilio in tanta necessitate."84
Eadem ceteroquin fluctuatio reflectitur in discipulis S. Alphonsi ex Congr. SS.R.
Gatidée in notis ad hunc locum S. Doctoris ait eum potius adhaerere alteri ac
communi sententiae. Herrmann mere exscribit verba S. Alphonsi nec quidquam
addit nisi quod de hac re a doctoribus disputatur. Aertnys (ed. 6, a. 1901) consentit
communi sententiae neganti proprie dictum praeceptum, addens tamen quod in
praxi moribundus qui negligit suscipere sacramentum videtur se exponere periculo
tentationibus succumbendi. Aertnys-Damen vero quaestionem indecisam relinquit
scribens: “Cum S. Alphonso utramque sententiam probabilem habemus.” MareGestermann vero in supradictam priorem opinionem decisive propendit ac ita
sententiam S. Doctoris interpretatur, scribens: “Datur autem practice obligatio
gravis suscipiendi extremam unctionem. Ratio horum etiam desumitur ex caritate,
quam infirmus sibi debet et quae in mortis periculo maxime urget. Cfr. S. Alph.,
VI, 733 ; H. Ap. XVII, 12.”85

GODEFROY : “L’extrême onction étant pour le malade la source de biens sur­
naturels très précieux, il est certain que le précepte de la charité envers soi-même
oblige à la recevoir. Mais est-elle nécessaire au salut? A-t-elle été instituée comme
un moyen obligatoire auquel le malade doit recourir sous peine de péché grave?
Les théologiens n’ont jamais été d’accord sur ce point. La plupart nient qu’il y ait
u Theologia moralis (ed. L. Gaudé, Romae 1909) III 742 sq.
"Praxis Confessorii ad bene excipiendas confessiones (ed. G. M. Blanc, critice curata
a L. Gaudé, Romae 1912) 174 sq.
” Institutiones morales Alphonsianac II (ed. 20, Lugduni 1946) 418.

une obligation stricte et directe de recevoir l’extrême onction; ils regardent comme
un conseil et non comme un ordre les paroles de saint Jacques”.80
*
LEPICIER: “Gravis adest per se obligatio suscipiendi sacramentum extremae
unctionis . . . Ratio theol. — Licet non constet de aliqua lege positiva, sive divina,
sive ecclesiastica, obligationem formaliter faciente suscipiendi sacramentum ex­
tremae unctionis, hoc ipsum tamen quod Dominus noster medium istud formaliter
instituerit ad subveniendum infirmitati hominis in extremo positi, rationem prae­
cepti, et quidem gravis, profecto induit, maxime si considerentur pericula damna­
tionis aeternae homini tunc, ex parte daemonis aut etiam infirmitatis carnis immi­
nentia: quae si rite perpendantur, apparebit neglectum suscipiendi hoc sacramentum
aequivalerc formali contemptui, ideoque gravis peccati rationem induere.
“Explicatur. — Licet moribundi alio forsam possint praesidio se roborare, puta
oratione, tamen, cum hinc quidem ob morbi oppressionem viribus debiliores sint,
illinc vero vehementiores tunc urgeant daemonis insidiae, ideo magno illi se viden­
tur exponere periculo tentationibus succumbendi, qui hoc sacramento, tanquam
validissimo in conflictu praesidio, se munire neglexerint: unde sic agentes dicendi
erunt peccato gravi, contra caritatem sibimet debitam, se exponere.”87

3. Agitur de praecepto ecclesiastico.
Ita praecipue Habert, Tournely, Concina, Gougnard, Lerchcr, Jorio.
Qui quidem generatim loquuntur de utroque praecepto divino et
ecclesiastico (Habert, Tournely, Concina, Gougnard), unus tamen vel
alter (Lercher et Jorio) videntur loqui de solo praecepto ecclesiastico.
Item quidam (ut Concina) loquuntur de praecepto implicito, scilicet
contento in ipsa praxi tum suscipiendi Extremam Unctionem tum eam
summa cura et sollicitudine fidelibus commendandi, quae praxis vim
legis obtinet; alii insistunt in ipso praecepto explicito, contento in
variis ecclesiarum libris ritum administrationis praescribentibus; alii
(signanter Tournely) utroque modo praeceptum assignant.
Quidam alii doctores inter modernos theologos practicos, signanter
Kilker, Coronata et Rcgatillo, admittunt ecclesiasticum praeceptum,
obligans sub levi tantum, ac contentum in can. 944 Codicis C. (cf.
infra, p. 426). Attamen eos seiungimus a praesenti opinione, tum quia
negant grave praeceptum (quod hic maxime interest) tum quia ipsum
leve praeceptum non necessario ab ipsis intelligitur proprium ac
directum.
TOURNELY supra citavimus (p. 373 sq.).

CONCINA : “Par est utriusque sacramenti, et confirmationis, et extremae unc­
tionis ratio. Ergo aeque pioscribi meretur opinio negans praeceptum suscipiendae
unctionis extremae, ac opinio negans praeceptum suscipiendae confirmationis.
Quid? Ecclesia catholica sacramenta habet otiosa, indifferentia, in cassum instituta?
utique non adest praeceptum expressum, et peculiare ab Ecclesia latum, jubens
hanc sacramenti susceptionem; sed consuetudo perpetua, constans et universalis
fidelium suscipiendi hoc sacramentum vim legis obtinet. Quorsum tot Ecclesiae
“Extrême Onction, Questions morales et pratiques,” Dictionnaire de Théologie
Catholique 5. 2 (1913) 2020.
Tractatus de sacramento Extremae Unctionis ct de sacramento Ordinis (Romae
1928) 77 sq.

studia in asserendo adversus Novatores hoc sacramento, si nulla urgeret necessitas,
nullumque praeceptum ejusdem usus?’”"1

GOUGNARD: “In Codice luris Canonici, can. 944, continetur praeceptum eccles­
iasticum, sufficienter explicatum ex iis quae de praecepto divino diximus."
*
9
LERCHER: “Pleriquc theologi cum S. Thoma censent ex fontibus revelationi'
non certo probari praeceptum juris divini ad hoc sacramentum suscipiendum.
Habetur vero praeceptum cedes, in Cod j.c. 944. ‘° Hic tamen auctor explicite
non significat tale praeceptum obligare sub gravi.

JORIO: “II canone [944 del Codice] . . . si limita a stabilire che I'Olio Santo
non è di nécessita di mezzo. Ha forse con cio voluto lasciare impregiudicata la
questione, che si agita fra i teologi. cioë se sia lOlio Santo di nécessita di precetto
divino ed ecclesiastico, o almeno ecclesiastico soltanto? Non lo crediamo . Dopo
il Codice quest’ obligo, se non erriamo, è ammesso dal canone sopra riferito. quando
dice: ‘Nondimeno a nessuno è lecito di trascurarlo (il Sacramento)’; e ciô vuol
significare che commette peccato più o meno grave chi trascura di riceverlo.
potendo; chi poi lo rifiutasse ostinatamente non potrebbe avere i funerali della
Chiesa. I moralisti . . . questionano; ma intanto il diritto conclama ‘A nessuno
è lecito . . .’ S’indaghi pure la ratio decidendi, pero, trovatala. non ci si dica che
la cosa sia illecita per questa o quell'altra ragione e non già per il precetto. essendo
inconcepibile peccato senza Ia legge.”91

TERTIA SENTENTIA: Extrema Unctio non est stricte necessaria
neque necessitate medii neque necessitate praecepti, tam divini quam
ecclesiastici, adeoque nulla adest per se obligatio (saltem gravis92) eam
suscipiendi, nec nisi per accidens contingere potest ut quis obligetur
ad eam suscipiendam ac graviter peccet eam omittendo.
Haec sententia cuius rationes dabimus infra in Conci. 1 et 2, fuit
et adhuc est longe communior apud theologos tam dogmaticos quam
morales, ut fatentur et ipsi adversarii. Suarez ait: “Communis sen­
tentia’’ (imo videtur intelligere: “Simpliciter communis,” nam pro
contraria adducit solum Petrum Soto qui videatur dissentire); Laymann, Billuart et S. Alphonsus: “Sententia communis” (imo Billuart
ait: “Communis ct certa”): Kern: “Longe maior pars theologorum
censet . .
Cappello: “Haec sententia longe communior est.”
Ut interim omittamus antiquiores theologos usque ad Cone. Trid.,
qui eidem sententiae adstipulantur imo posterioribus ipsi tradiderunt.
ut infra ostendetur (p. 397-414), citari possunt inter multos:
Navarrus (t 1586),93 Henriquez (t 1608),91 Estius (f 1613),95
—
“De sacramento Extremae Unctionis, c. 4, n. S, Theologia Christiana dogmaticomoralis X (cd. Γ Neapolitana, 1775) 15.
” Cf. supra, p. 376.
M Institutiones theologiae dogmaticae IV (ed. 2, Oeniponte 1935) 597.
” La Sacra Unzionc dcgli Injcrmi (Romae 1935) 67-69.
"Hoc addimus ob exceptionem quorundam modernorum, qui. ut diximus supra
(p. 37S), admittunt aliquod ecclesiasticum praeceptum obligans sub levi.
n Manuale (sive Enchiridion confessoriorum et pocnitcntium), c. 22, n. 16.
" Theologia moralis summa, 1. 3, c. 10. n. 3.
“ In 4 Sent , dist. 23, § 15.

Suarez (f 1617),08 Coninck (f 1633),07 Diana (f 1633),08 Laymann
(f 1635),00 Tamburini (f 1675),
*
De Sainte-Beuve (f 1677),2
Salman tic en ses (saec. 17),3 Salmanticenses morales' Frassen
(t 1711),5 Lacroix (f 1714),® Sporer (t 1714)/ Babenstuber
(t 1726),8 Billuart (t 1757),° Wirceburgcnses (Munier, t 1759),10
moderni dogmatici" Pesch, Paquet, Tanquerey, Straub, McGuinness,
Lahitton, Hervé, Van Noort-Verhaar, Zubizarreta, Boyer, Denis,
Abdrzuza, Sold, moderni moralistae B allerini-Palmieri, Aertnys (ci.
supra, p. 377 ), D’Annibale, Lehmkuhl, Noldin-Schmitt, GénicotSalsmans, Sabetti-Barrett, Bucceroni, V ermeersch, VcrmeerschCreusen, Kilker, Prümmcr, Merkelbach, Piscetta-Gcnnaro, Coronata,
RegatiUo.
Apud hos aliosque defensores huius sententiae notandum est duplex
discrimen: 1. Quidam explicite vel aequivalenter eam proponunt ut
certam (v.g. Billuart explicite: “Communis et certa”); alii vero,
praesertim inter modernos, tantum ut probabilem. 2. Quidam videntur
nullum peccatum, neque veniale, deprehendere, per se quidem lo­
quendo, in simplici omissione sacramenti; alii vero dicunt haberi
peccatum veniale, quod quidam (ut Noldin-Schmitt et Regatillo)
deducunt ex solo praecepto charitatis erga semetipsum, alii autem (ut
Génicot-Salsmans, Prümmer et Kilker) etiam ex ipsa actuali lege
canonica (can. 944).
SUAREZ: “Est communis opinio, nullum esse affirmativum praeceptum de
suscipiendo hoc sacramento, etiam in extremo vitae discrimine. Ita D. Thomas,
in 4, d. 23, art. 1, q. 3, ad 1, ubi in hoc sensu negat hoc sacramentum esse de
necessitate salutis; non enim agit de sola necessitate medii, sed etiam praecepti, ut
patet, quia in hoc constituit differentiam inter hoc sacramentum et Eucharistiam.
Idem sentit Palud. . . . Soto . . . Gabriel . . . Sylvest. . . . Navarr. . . . Cajet. . ..
Armilla . . . Victor. . . . Ruard. . . . Covarr. . . .
“Qui fundantur, quia tale praeceptum neque ex natura rei sequitur ex institutione
hujus sacramenti; nec invenitur a Christo, vel ab Ecclesia traditum; ergo asserMDisp. 44, sect. 1, n. 1-7.
” De sacramentis et censuris, disp. de Extrema Unctione, dub. 10.
” Antoninus Diana . . . coordinatus (curavit Martinus de Alcolca) t. 2, tr. 4, rcsol. 25.
" Theologia moralis, 1. 5, tr. 8, c. 7.
1 luris divini, naturalis et ecclesiastici moralis explicatio, t. 2, 1. 6, c. 2, § 5, n. 7.
' De sacramento Unctionis Infirmorum Extremae, disp. 7, a. 3.
’ Cursus theologicus, tr. 17, disp. 9, dub. 2, § 3.
‘ Cursus theol., tr. 7, c. 4, punct. 2.
' De sacramento Extremae Unctionis, q. 3, circa iinem.
‘Theologia moralis, 1. 6, pars 2, n. 213.
’ Theologia moralis, tr. 7, c. 1, sect. 2, § 4.
' Cursus Theologiae moralis (seu Ethica supernaturalis), tr. 8, disp. 7, a. 1, n. 4.
* Tractatus de Extrema Unctione, diss. un., a. 7.
10 Tractatus de sacramentis Poenitentiae et Extremae Unctionis, disp. 3, c. 2, a. 3.
" Plures, ut Hurter, Billot, H Mazzella, Hugon, Larnicol, Garrigou-Lagrange, Piolanti,
nihil habent de hac quaestione quam Moralistis abdicare videntur. Facile tamen suspicari
licet quod communi S. Thomae sententiae connaturaliter suffragium suum dedissent si
de ea scripsissent.

endum non est. Major probatur, quia sacramentum hoc non est medium neces­
sarium ad salutem, sed tantum utile, et ad melius esse; ergo ex vi suae institutionis
non affert secum praeceptum. Minor vero patet, quia nec tale praeceptum invenitur
scriptum; Jacobus enim promulgans hoc sacramentum, nullum verbum apposuit
vim praecipiendi habens, sed simpliciter dixit: ‘Infirmatur quis in vobis, inducat
presbyteros, etc.’ Neque etiam in Conciliis repentur . . . Nec etiam tale praecep­
tum sufficienti aliqua traditione aut consuetudine introductum est, cujus argu­
mentum est, quod Theologi tale preceptum non agnoscunt. Nec Concilium Triden­
tinum aliquid hujusmodi insinuavit; nam, sess. 7, de sacramentis in genere, solum
dixit, non omnia esse singulis ad salutem necessaria; in sess. vero 14, agens de hoc
sacramento, tantum dixit, non posse a Christianis sine peccato contemni. Praeterea
Ecclesia cum tempore interdicti permittat ministrari fidelibus ea sacramenta, quae
sunt necessaria, hoc minime permittit, ut patet ex c. ‘Quod in te’, de Poenit. et
remiss., et sequenti libro, suo loco latius dicemus; ergo signum est usum hujus
sacramenti absolute non esse necessarium, atque adeo non esse in praecepto divino;
de Ecclesiastico autem certum est nullum extare; ergo.”12
FRASSEN: “Petes: Quaenam sit obligatio suscipiendi hoc sacramentum?
“Respondeo primo, quod si Extrema Unctio attendatur secundum se et absolute
in ordine ad hominem constitutum in morbo periculoso, fideles adultos ad sui
receptionem non obligat, siquidem ad id tenerentur, vel necessitate medii, vel
necessitate praecepti. Non prima, quia hoc Sacramentum non est tantae necessi­
tatis, ut sine ejus receptionem salus non possit comparari; siquidem nullo ex
capite talis necessitas colligitur, quia nullum extat praeceptum vel in Scriptura,
vel in Traditione, vel in Canonibus, aut praxi Ecclesiae. Non quidem in Scriptura,
si enim aliquod hujus Sacramenti suscipiendi esset praeceptum, maxime peteretur
ex verbis S. Jacobi: at ita non est, siquidem S. Jacobus solum ibi promulgat hoc
Sacramentum, et magis hortatur fideles ad ejus receptionem, quam illam praecipiat:
igitur non est obligatio illud suscipiendi sub peccato. Neque etiam ex Canonibus,
aut praxi Ecclesiae, quia praxis Ecclesiae non fundatur in obligatione, sed in
utilitate consequenda ex hujus Sacramenti receptione. Neque etiam ex Canonibus,
nullus enim canon apparet, ex quo colligatur haec necessitas; quare Ecclesia tempore
interdicti prohibet dari moribundis Sacramentum Extremae Unctionis, cap. ‘quod
in te de poenit. et remissione’, quod certe non prohiberet, si esset illis necessarium
necessitate medii, vel praecepti, ob eam enim rationem non prohibet illis dari
Sacramenta Poenitentiae, et Eucharistiae per modum viatici.
“Respondeo secundo, quod si hoc Sacramentum consideretur per ordinem ad
quasdam circumstantias speciales, puta scandali, vel contemptus, aut conscientiae,
aliquando fideles adulti ad ejus receptionem obligantur, quisque enim tenetur
vitare scandalum, et ea sibi media procurare, quae ex conscientia judicat esse
necessaria ad salutem consequendam: at ex omissione receptionis hujus Sacramenti
potest interdum oriri scandalum, puta vel suspicio haeresis, vel hujus Sacramenti
contemptus, si nempe aliquis bene audiens apud omnes, sciat se constitutum in
morbo periculoso, et communem esse fidelium praxim. ut hoc Sacramentum in tali
statu recipiatur, illud tamen respuit coram pluribus, sicque dat occasionem suspi­
candi. quod sit haereticus; vel ex parte conscientiae, si nempe infirmus dubitet de
sua Contritione, nec possit suscipere Sacramentum Poenitentiae, cujus ope fiat ex
attrito contritus, in eo casu tenetur sibi procurare hujus Sacramenti receptionem,
ut nempe habeat media sufficientia ad salutem.”13

BJLLUART : “Petes . . . utrum hoc sacramentum sit necessarium ad salutem?
R. 1°. Non est vi suae institutionis necessarium necessitate medii ad salutem. Est
communis et certa; tum quia supponit gratiam et amicitiam Dei per poenitentiam,
l: Disp. 44. sect. 1, n. 2, Opera omnia XXII (cd. C. Berton, Parisiis: Vives 1S66) 863.
"De sacramento Extremae Unctionis, disp. 3, q. 3, Scotiis Academicus X (editio nova,
Romae 1902) 631 sq.

cujus est complementum; tum quia gratia confortans animum aegroti potest aliunde
haberi. 2°. Neque videtur necessarium necessitate praecepti divini vel humani, per
se directe obligantis. Est communior cum Auctore 3 p. q. 65, a. 40, ubi dicit hoc
sacramentum non esse necessarium, sed utile tantum. Ratio est, quia nullum
assignari potest praeceptum stricte per se obligans ad susceptionem hujus sacra­
menti, sive in S. Scriptura, sive in traditione, sive in decretis conciliorum aut
summorum pontificum. Non debet autem asseri praeceptum sine gravi et aperto
fundamento. Ergo.”14

NOLDIN-SCHMITT: ‘Obligatio suscipiendi sacramentum extremae unctionis
non potest dici per se gravis, nullum enim exsistit praeceptum sacramenti huius
suscipiendi. Ncgligentia autem, qua quis data occasione ex mera socordia hoc
sacramentum non recipit, certe veniale peccatum est. Et sane praeceptum susci­
piendi extremam unctionem non potest colligi 1) ex rei natura, cum ad salutem
per se non sit necessaria; neque 2) ex verbis s. Jacobi: ‘inducat presbyteros’;
quae verba ex se non magis ut praeceptiva accipi debent, quam verba immediate
praecedentia; ecclesia autem nunquam declaravit ea praeceptiva esse; neque 3) ex
voluntate ecclesiae, quae tale praeceptum nunquam dedit; verba enim cn. 944;
‘nemini licet illud negligere’ praeceptum sub gravi obligans non continent. Cf. De
confirmatione n. 93. Neque tandem 4) ex institutione huius sacramenti: etenim
affirmari nequit illud pro moribundis esse unicum medium ordinarium procurandae
salutis Deumque ei, qui hoc sacramentum suscipere negligit, necessarias gratias
negare, quibus in ultima lucta iuvetur. Haec confirmantur ex his, quae habet catechismus romanus.
“De obligatione suscipiendi extremam unctionem hucusque eadem agitabatur
quaestio ac de confirmatione. Novus Codex consulto abstinuit ab ea dirimenda
atque de utraque solum dicit: ‘nemini licet eam negligere.’ Cum ergo status quaes­
tionis hisce non sit mutatus, utraque sententia auctorum retinet suam probabili­
tatem. Obligatio levis suscipiendi hoc sacramentum ex praecepto caritatis desu­
menda est, quo unusquisque sibi procurare tenetur tam utile praesidium in extremo
periculo. Qui tamen data occasione hoc sacramentum suscipere renuit, graviter pec­
care potest aut ratione scandali aut ratione contemptus.”15

Huic tertiae sententiae consentiunt generatim etiam theologi Orien­
tales Schismatici,16 etsi latinorum distinctiones necessitatis medii et
praecepti negligere soleant. Ipsi libri symbolici nihil explicite proferunt
de sacramenti necessitate, si excipiatur Confessio fidei Critopuli (de
qua mox), minoris ceteroquin auctoritatis.
Inter antiquiores theologos, Gabriel Severus (t 1616),17 Metro­
phanes Critopulus (t 1639),s et Silvester Lebedinskij (t 1808),’·
distinguunt sacramenta in necessaria et non necessaria seu tantum
utilia, et inter haec ultima referunt Euchelaeum, seu Extremam Unc­
tionem. Recentiores quidem theologi, ut Dyovuniotis,20 Mesoloras,
Andrutsos, Rallis et Malinovskij,21 ea distinctione reiecta vel omissa,
14 Tractatus de Extrcma-Unctione, diss. un., a. 7, Cursus theologiae (Parisiis 1901)
X 23.
"Summa theologiae moralis (cd. 26, Ocniponte 1940) III 459 sq.
H Cf. SpAcil, Doctrina theologiae Orientis separati de Sacra Infirmorum Unctione
(“Orientalia Christiana.’’ n. 74. Romae 1931) 108-111.
π Σιψταγμάτίορ π«ρι των ay Ιων και 'κρών μυστηρίων (Venetiis 1691) 33.
Confessio fidei, c. 5; Apud E. I. Kimmel, Monumenta fidei ecclesiae orientalis
(lenae 1850) II 90-93.
19 Compendium theologiae classicum Irussice] (Mosquac 1805) 474.
20 Τά μυστήρια ( Athenis 1913) 23
' Summa orthodoxo-dogmaticae theologiae Irussice] IV (Scrghicv Posad 1909) 55.

omnia sacramenta necessaria dicunt, attamen hanc eos necessitatem
non intelligere stricte sed tantum modo generali et confuso (prout
nempe importat utramque strictam et moralem necessitatem) ex eo
apparet quod simul docent subiectum gratia sacramentali non privari
nisi ex contemptu, non autem ex mera neglegentia, susceptionem sacra­
mentorum omittat, et Extremam Unctionem esse necessariam iis qui
in talibus circumstantiis inveniuntur ut hac medicina indigeant; imo
Rallis22 explicite ait necessitatem Extremae Unctionis esse intelligendam ut moralem et ritualem, non vero ut canonicam seu praeceptivam,
cum nulla lege praecipiatur sub poena.
Fere unicus Th. Gorskij, theologus russus, allata ipsa distinctione
necessitatis medii et necessitatis praecepti, numerat Extremam Unc­
tionem inter sacramenta quae sunt de necessitate praecepti, scribens:
“Duplex sacramentorum necessitas spectatur, altera medii, ut sine
illis salus aeterna obtineri nequeat, stante ordinaria lege divina; altera
necessitas praecepti, quorum sacramentorum omissio si aliquo casu
contingat, non hoc ipso statim sequitur dispendium salutis. . . Neces­
saria necessitate praecepti sunt eucharistia, chrisma, extrema unctio
in casu infirmitatis, ordo seu sacerdotium ratione communitatis . . .
coniugium ratione societatis.”'3

CONCLUSIO
Conclusio 1. Extrema Unctio non est per se stricte necessaria ad salutem,
necessitate medii.
Probatur 1. Ex sensu Ecclesiae.

Cone. Trid. nonnisi Baptismum et Poenitentiam exhibet tanquam
media necessaria ad salutem. Exhibita generatim necessitate seu utili­
tate omnium sacramentorum, contra Protestantes asserentes eorum
superfluitatem (sess. 7, can. 4 de sacr. in gen.: “Si quis dixerit,
sacramenta novae Legis non esse ad salutem necessaria, sed super­
flua . . . A.S.”), Concilium docet Baptismum esse “non liberum"
(sess. 7, can. 5 de Bapt.), sed “necessarium ad salutem" (sess. 14.
cap. 2, sess. 5, can. 4) quippe qui se habet ut “justificationis instru­
mentum” (sess. 6, cap. 7) “per quod Christi meritum applicatur”
(sess. 5, can. 3). Poenitentiae autem necessitatem parem facit ipsius
Baptismi necessitati, eam vocans “secundam post naufragium deper­
ditae gratiae tabulam” (sess. 6, cap. 14; cf. sess. 14, cap. 1 et 2),
- Ikpi των μυστηρίων (Athenis 1905) 125.
MGorskij (pseud. O.E.M.), Orthodoxae orientalis ecclesiae, dogmata seu doctrina
Christiana de credendis (Mosquae 1831) 241. Apud Spatii,, op, cit. (supra, in p. 365) 109.

“sacramentum lapsis post baptismum ad salutem necessarium, ut
nondum regeneratis ipse baptismus” (sess. 14, cap. 2; sess. 6, can. 29)
atque ideo “iure divino necessarium” lapsis remedium (sess. 14, cap. 5
et can. 6 et 7; cf. cap. 2 et 4).
Talem vero ad salutem necessitatem de nullo alio sacramento
Concilium praedicat, ne quidem de Eucharistia,-4 et multo minus de
Extrema Unctione, quam, etsi efferat ut “poenitentiae et totius Chris­
tianae vitae consummativum . . . [necnon] finis vitae firmissimum
praesidium” (sess. 14, prol. de E. U.) et ut “ritum mandatum Dei haben­
tem” atque fidelibus “ministrandum” ab eisque “suscipiendum,” nulla
tamen stricta necessitate urget sed a solo contemptu directe defendit,
inquiens: “Neque vero tanti sacramenti contemptus absque ingenti
scelere et ipsius Spiritus Sancti iniuria esse posset” (sess. 14, de E. U.,
cap. 3 ).
Hunc ceteroquin Ecclesiae sensum interpretatur concors sententia
theologorum, abnegantium huic sacramento tale genus necessitatis,
atque authentice declaravit Codex J.C. (can. 944) explicita et doc­
trinali affirmatione: “Hoc sacramentum per se non est de necessitate
medii ad salutem,” ubi incisum “per se” non aliam excipit medii
necessitatem quam eam quae aliunde, seu non ex ipsa rei natura,
contingere potest quibuscunque mediis, tam sacramentalibus quam
extrasacramentalibus.
Unde supradicta opinio Kern, quatenus logice tendit ad asserendam
aliquam, utut diminutam aut relativam, medii necessitatem, male so­
nare videtur nec, saltem post Codicem, taliter formulari potest.
Probatur 2. Ex denegata huic sacramento ipsa necessitate divini

praecepti.
Si enim Extrema Unctio, ut probabitur in Conci, seq., non est
necessaria necessitate praecepti divini, nec est necessaria necessitate
medii. Nam haec necessitas connaturaliter induceret necessitatem
praecepti divini saltem naturalis, tum quia lex naturalis praecipit
propriae saluti consulere ac ideo sumere necessaria media salutis a
Deo condita,25 tum quia eadem voluntate qua Deus vult ut homo
assequatur finem salutis, vult quoque ut homo assumat media ad illum
finem instituta, quae quidem voluntas esset frustranea, nisi esset
imperativa, seu si relinqueretur homini facultas pro libito ea media
sumendi vel praetermittendi.2®
Cf. tractatum De Eucharistia I 497 sq.; ct hic infra, p. 385, 405, 409, ubi de doctrina
S. Thomae.
15 Cf. tractatum De Baptismo et Confirmatione 122.
Cf. tractatum De Poenitentia I 485; II 475.

Probatur 3. Ex ipsa indole et effectu huius sacramenti.

Illud est de necessitate medii ad salutem, sine quo, ex natura rei
aut ex positiva institutione, justificatio et consequenter salus absolute
obtineri non potest, ita quod ab eius positione neque impotentia neque
ignorantia excuset. lamvero, absque Extrema Unctione potest justifi­
catio et salus obtineri, nam Extrema Unctio est sacramentum vivorum
seu supponit vitam gratiae et statum justificationis iam acquisitum
per Poenitentiam cuius ipsa est merum complementum, atque pro
suo specifico effectu habet remotionem non ipsius peccati sed reli­
quiarum peccati, quae quidem ex peccato procedunt sed a peccato
separantur nec in peccatum necessario ducunt nec salutis assecutionem
impediunt etsi aliquatenus retardent. Ergo Extrema Unctio nullam
habet necessitatem medii, quae solis sacramentis mortuorum, Baptismo
scilicet et Poenitentiae, competit, nec ipsi Eucharistiae concedi potest
nisi prout, ob praevalentem eius excellentiam, continetur quodam­
modo in voto in ipsis sacramentis mortuorum, ut explicatum est in
tractatu De Eucharistia I 506-517.
Ceterum, hanc conclusionem iam generaliter statuimus in tractatu
De sacr. in genere 340-342, ubi cum S. Thoma (3 p., q. 65. a. 4. infra
cit., p. 404) distinximus inter tria sacramenta absolute necessaria,
sine quibus nempe finis haberi non potest, scilicet Baptismum, Poeni­
tentiam et Ordinem ('quorum duo priora referuntur ad finem seu
bonum individui, tertium vero ad bonum societatis ecclesiasticae),
et tria sacramenta moraliter tantum necessaria, sine quibus nempe
finis non ita convenienter habetur, scilicet Confirmationem, Extremam
Unctionem et Matrimonium (quorum duo priora iterum referuntur
ad bonum individui, tertium vero ad bonum commune). Ubi etiam
addidimus, ex mente S. Thomae, Eucharistiam utramque necessitatem
participare sub diverso tamen respectu, prout consideratur ut bonum
individuale vel ut bonum ipsum commune.

Inde patet quid dicendum sit ad supra relatam (p. 369) Kern
sententiam de quadam mitigata seu relativa necessitate medii:
1. Extrema Unctio ex sua institutione est quidem medium neces­
sarium ad salutem, non tamen sine quo salus non habetur, sed tantum
sine quo salus non ita convenienter habetur. In opinione Kern videtur
fieri confusio inter necessarium medium et necessitatem medii; medium
enim aliquod potest habere duplicem necessitatem ad finem, scilicet
strictam (quae potest esse medii vel praecepti) et moralem (quae
secundum se est nec medii nec praecepti).
2. Extrema Unctio idem genus necessitatis retinet sive relate ad

moribundos, seu in articulo mortis versantes, sive relate ad eos qui
in solo periculo mortis constituuntur. Sacramentum enim est institu­
tum generaliter in bonum eorum qui sunt in periculo mortis, sive
sint in simplici periculo mortis sive in ipso extremo periculo seu in
articulo mortis, adeoque relate ad utrosque eandem habet necessita­
tem et efficacitatem, ex ipsa unitate finis et essentiae deductam;
nequit enim unum atque idem sacramentum duplicem finem ac neces­
sitatem habere, nec aliunde magis et minus ex parte conditionis subi­
ecti valet mutare speciem necessitatis ac duplicare finem et efficaci­
tatem eiusdem sacramenti. Unde inepta est illa Kern distinctio inter
moribundos et alios infirmos nec valet fundare relativam quandam
necessitatem medii in hoc sacramento relate ad solos moribundos.
3. Si Extrema Unctio esset moribundis medium ex sua institutione
et natura stricte necessarium ad salutem, esset tale simpliciter seu
absolute, sicut Baptismus et Poenitentia, ita ut nec impotentia nec
ignorantia excusaret, et sic haberetur proprie ac simpliciter necessitas
medii quae ab omnibus theologis et ab ipso Codice I.C. huic sacra­
mento denegatur. Id patet ex ipsis conceptionibus et definitionibus quae
a doctoribus de necessitate afferuntur (cf. supra, p. 366-368); medium
enim, a cuius positione excusat ignorantia vel impotentia, non est ex
sua natura aut non est stricte necessarium ad finem, sed vel est
mere conveniens ex sua natura ac redditur necessarium ex voluntaria
impositione (stricta necessitas positivi praecepti) vel est necessarium
ex sua natura non tamen stricte sed tantum moraliter (necessitas
moralis). Unde ineptum est Kern tentamen creandi novum aliquod
genus necessitatis medii, diminutae nempe aut relativae.
4. Mirum non est Kern suam opinionem proponere tantum ut
probabilem, nam ex ipsa prima sua fronte tam peregrina apparet ut
nullam sibi spem certitudinis repromittere possit.
5. Ceterum ipse finis, ob quem Kern talem probabilitatem defendit
ut nempe possit inde deducere id quod practice magis interest, scilicet
gravem ac certam obligationem suscipiendi hoc sacramentum in
articulo mortis, simpliciter frustratur, eo praecise quod falsa sit illa
illatio a probabilitate talis necessitatis sacramenti ad certitudinem
obligationis illud suscipiendi.
Si probabile quidem esset Extremam Unctionem esse de necessitate
medii ad salutem, ea illatio teneret, quia, ut aiunt Moralistae, non
licet uti probabilismo ubi agitur de medio necessario ad aeternam
salutem et pars tutior in favorem legis praevalere tunc debet: sed
quia e converso certum est Extremam Unctionem non esse de neces­
sitate medii ad salutem, eius necessitas, quomodolibct a Kern intelligatur (nec ceteroquin aliter logice intelligi potest quam ut necessitas

praecepti, cum inter cluas has necessitates media non cietur) et quan­
tumvis probabilis, nequit certam parere obligationem, cum, iuxta com­
mune Moralistarum principium, lex dubia non obliget, maxime in
dubio de ipsa legis existentia, et usus probabilismi sit licitus ubi
non agatur de re proprie ac simpliciter necessaria, necessitate nempe
medii, ad salutem.
Unde videmus patronos utriusque sententiae, negantis scilicet vel
affirmantis strictam Extremae Unctionis necessitatem, ad praefatam
illationem Kern, cui videntur adhaerere Cappello (n. 271) et Umberg
(supra cit.) nequaquam descendere, sed implicite vel explicite signifi­
care gravem obligationem suscipiendi sacramentum non esse practice
certam vel in praxi urgeri non posse. Ita ipse S. Alphonsus dicit
tantum sententiam affirmantem gravem obligationem “omnino sua­
dendam sibi apparere”; Noldin-Schmitt (n. 447) ait “infirmum non
teneri sub gravi suscipere extremam unctionem”; ipse Cappello in
sua ultima ac resolutiva conclusione non affirmat nisi graviter peccare
eum qui cum scandalo vel ex contemptu recusat sacramentum susci­
pere (n. 272, 3°); Arregui (n. 667) docet obligationem suscipiendi
Extremam Unctionem “per se probabiliter non esse gravem”; Kilker
scribit: “From a glance at the mighty names aligned upon either side
of the question, it can be seen that adherence to either side is entirely
justifiable. Practically, however, the reception of Extreme Unction
cannot be urged as a serious obligation.”27 Nec iuvat citationes longius
protrahere.
Conclusio 2. Extrema Unctio non est per se stricte necessaria necessitate
praecepti, sive divini tam naturalis quam positivi, sive etiam ecclesiastici.
Probatur per tres partes.

Γ PA RS. NON DA TUR PRA ECEPTUM DI 17.V U.l/ .V.l TURA LE.
Id ostenditur tum indirecte, seu ex ipsa iam reiecta medii necessi­
tate, tum directe, seu ex consideratione ipsius naturae instituti sacra­
menti ex qua sola naturale praeceptum fluere posset, ut explicatum
est supra (p. 367).
Et primo quidem, si Extrema Unctio esset de necessitate praecepti
divini naturalis, esset eo ipso etiam de necessitate medii. Nam. ut
innuimus supra (p. 384), necessitas praecepti naturalis fundatur ac
Huit immediate ex ipsa necessitate medii; ideo enim in homine con­
surgit obligatio sumendi aliquod medium ad finem, quia illud ex sua
natura et indole (seu vel ob connaturalem et intrinsecam rationem
"Op. cit. (supra, in p. 372) 2S0.

vel ex extrinseca institutione) habet necessariam connexionem cum
fine ita quod sine eo finis absolute obtineri non possit, et aliunde ipsa
voluntas qua Deus vult ut homo assequatur finem salutis necessario
quoque imperat ut homo sumat media ad illum finem ordinata.
Secundo, ex consideratione ipsius naturae instituti sacramenti
nequaquam fluit tale praeceptum. Nam, ut satis dictum et explicatum
est supra (p. 385) cum S. Thoma, hoc sacramentum non est neces­
sarium ad hoc ut simpliciter obtineatur finis salutis sed tantum ad
hoc ut convenientius obtineatur (necessitas moralis), idque constat
ex eius specifico effectu, ex quo natura ipsa determinatur quique
consistit in auferendo non ipsum peccatum sed reliquias peccati, salutis
aeternae non exclusivas.
Unde frustra insudant Kern aliique doctores in explicando, ex ipso
capite 2 Cone. Trid., quomodo Extrema Unctio sit necessarium auxili­
um, specialiter a Deo conditum pro statu finis vitae tanquam “consummativum poenitentiae” et “finis vitae firmissimum praesidium”
praesertim contra spiritualia pericula et daemonum tentationes. Nam
totum hoc verum est, sed extra quaestionem, cum exinde sequatur
tantum mera magna convenientia huius sacramenti seu eius moralis
necessitas; si enim quis strictam necessitatem inde colligere vellet,
non aliam habebit nisi necessitatem medii quae ab ipso Codice I.C.,
Cone. Tridentini interprete, explicite denegatur. Unde inepte con­
cludit Kern: “Inde [i.e. ex cap. 2 Cone. Trid.] consequitur, pro
infirmis moribundis unicum esse constitutum medium ordinarium ideoque per se necessarium, quo eorum [moribundorum] salus in tuto
ponitur: sacramentum exeuntium.”28 In his aliisque adversariorum
assertionibus fit perpetua confusio inter moralem necessitatem et
strictam medii necessitatem.
Praeceptum etiam generale et indirectum, seu indirecte et mediate
procedens ex ipsa natura et institutione sacramenti, frustra a quibus­
dam theologis (cf. supra, p. 376-378) invocatur; nam lex charitatis
nequit strictam suam obligationem ad hanc materiam extendere,
cum agatur de materia de se non stricte sed tantum moraliter neces­
saria. Unde iterum ab adversariis fit continuata confusio et illegitimus
transitus a morali ad strictam necessitatem. Quaestio enim ad hoc
iugiter redit: estne hoc sacramentum ex natura sua stricte an tantum
moraliter necessarium ?, atque iterum eadem responsio datur: non
est stricte necessarium quia non ordinatur ad iustificandum sed tantum
ad reliquias peccati auferendas, ita ut sine ipso, et sine specifica
eius gratia sacramentali, salus aeterna aliis mediis, tam sacramentalibus quam extrasacramentalibus, comparari queat.
2'Op. cit. (supra, in p. 370) 36S.

Ubi observa nos non dicere absque hoc sacramento per alia media
comparari posse ipsam eius specificam gratiam, sed tantum salutem
aeternam; nam ea gratia alleviativa et reliquiarum peccati sanativa,
prout est precise specificus effectus huius sacramenti nullo alio modo
comparari potest, saltem secundum ordinarias leges divinae Provi­
*
dentiae'
0 (ut patet ceteroquin de omnibus sacramentis ex ipso con­
ceptu specifici effectus), et in hoc quidem fundatur ipsa moralis
necessitas sacramenti. Unde non ex hoc praecise vim habet nostrum
argumentum quod gratia sacramentalis Extremae Unctionis possit
etiam aliis mediis obtineri, sed ex hoc quod haec ipsa gratia, quamvis
non possit nisi per hoc sacramentum obtineri, tamen de se non est
stricte necessaria ad salutem quae potest ab ipso infirmo etiam aliis
mediis obtineri, quamvis non tam convenienter quam per gratiam
Extremae Unctionis, in eius auxilium peculiariter ordinatam.

Ad rem Suarez: “Haec sententia [Petri Soto]. simpliciter loquendo
de praecepto, sufficienter fundari non potest, et ideo a communi
sententia recedendum non est. Nam quod hoc sacramentum sit per
se utilissimum, et interdum ex accidenti possit esse necessarium, non
satis ostendit praeceptum per se annexum huic sacramento ex vi
religionis, aut charitatis Dei; hae namque virtutes non obligant
sub praecepto ad id quod melius est, neque etiam charitas propria,
ut per se constat. Et quamvis videatur quaedam prodigalitas spiritu­
alis, sine cogente causa perdere tantum spiritualem fructum, tamen
intrinsece ac per se non est peccatum mortale, quia sine illo fructu
potest diligi Deus super omnia, et salus aeterna obtineri. Neque etiam
ex parte periculi, cui homo se exponit, in articulo mortis omittendo
tale remedium contra insidias inimici, est per se peccatum mortale,
quia potest aliis modis subvenire sibi per orationem et sacrificia, quia
licet hoc sacramentum multum ad hoc conferat, non est tamen neces­
sarium medium, nec ob illius carentiam exponit se homo morali ac
proximo periculo peccandi mortaliter in alio genere, seu consentiendi
alicui tentationi daemonis.”30
Ad haec Suaresii verba Kern obiciendo observat: “Contra argu­
mentum ex necessitate confortationis Suarez excipit (Disp. 44. s. 1,
n. 4): Homo ‘potest aliis modis subvenire sibi per orationem et
sacrificia, quia licet hoc sacramentum multum ad hoc conferat, non
est tamen necessarium medium. . Verum haec deberent non tantum
asseri, sed etiam probari; per se enim nequaquam sunt evidentia. . .
Quod Suarez, sine probatione addit: ‘Nec ob illius carentiam exponit
“Cf. tractatus De sacr. in genere 219 sq., De Baptismo et Confirmatione 346, et hic
infra, p. 411.
10 Op. cit. (supra, in p. 381), n. 4, p. 864.

se homo morali et proximo periculo peccandi mortaliter in alio genere
seu consentiendi alicui tentationi daemonis/ difficile conciliatur cum
iis, quae Tridentinum nos docet de horrenda ultima lucta, contra
cuius pericula clementissimus Redemptor ordinaverit tanquam firmis­
simum praesidium sacramentum Extremae Unctionis.”31 Cui concinit
Cappello: “Praecipuum argumentum [sententiae Suaresii, Billuart et
aliorum], nostro aliorumque indicio, quovis destituitur valore. Homo,
aiunt, ‘potest aliis modis subvenire sibi per orationem et sacrificia’,—
‘gratia confortans animum aegroti potest aliunde haberi’.3- Id gratis
asseritur, dum probandum foret. Certe homo in statu gratiae consti­
tutus, si bene oret, a Deo impetrat auxilia supernaturalia, ut possit
daemonis tentationibus resistere. Sed Christus D. nequaquam promisit,
aegroto qui ex mera negligentia nolit admittere saluberrimum auxilium
quod ipsi tamquam medium ordinarium in vitae discrimine exhibetur,
alio modo esse provisum. Agitur quippe de omissione ex mera negli­
gentia. Si omitteretur ex impossibilitate absoluta vel relativa seu ex
causa gravi, tunc quidem foret dicendum, Deum pro sua infinita
misericordia consulere aliunde moribundo.”33
Attamen haec omnia leviter dicuntur, ut satis patet ex dictis. Quod
enim Suarez nobiscum asseruit, hoc nempe sacramentum non esse
necessarium medium, iam antea breviter ipse probaverat, hanc
afferens ex S. Thoma rationem quod Extrema Unctio ordinetur tan­
tum “ad melius esse” salutis (cf. supra, p. 380 sq.). Quae ratio, amplius
a nobis nuper explicata, nedum “quovis valore destituatur,” fuit et
est, de indicio frequentissimorum theologorum, validum fundamentum
denegandi existentiam divini praecepti de suscipienda Extrema Unc­
tione. Ultima verba ex Suaresio obiecta nullam involvunt inconciliabilitatem cum his quae docet Tridentinum, nisi gratis fingatur
Concilium docere plus quam moralem necessitatem huius sacramenti.
Ceterum, frustra ab adversariis accumulantur affirmationes de periculo
cui quis se exponeret negligendo susceptionem sacramenti; nam tales
expressiones facile ambiguae sunt ac insinuativae alicuius peccati
quod sequitur non ex ipsa simplici sacramenti omissione, sed ex
gradu et rationibus negligentiae, vel ex contemptu, vel ex aliis par­
ticularibus causis, de quibus agetur in Conci. 4 quaeque sunt
accidentales et extra quaestionem.
Pariter obligatio quam quidam, ut Lépicicr (cf. supra, p. 376),
conantur indirecte deducere ex generali lege non contemnendi sacra­
menta, falsa ratione fulcitur; nam in simplici omissione rei non
absolute necessariae nequaquam contemptus per se implicatur, quippe
nOp. cit. (supra, in p. 370) 367 sq.
” Suarez, disp. 44. sect. 1, η. 4; Billuart, diss. un., a. 7.
3:1 Op. cit. (supra, in p. 376) 188.

qui simplici omissioni aut neglegentiae addat rationem despectus sive
parvae aestimationis. Unde ipse S. Alphonsus eam deductionem et
rationem explicite respuit, scribens: “Utrum autem qui sciens et volens
negligit hoc sacramentum suscipere dicatur contemnere? Affirmant
Merbesius et alii. — Sed negant communius et probabilius Suarez,
Salmant.; Palaus cum Sa, etc. Quia in tantum dicitur contemnere
qui illud negligit, quia parvi facit; non vero qui non vult suscipere
ob aliquam repugnantiam, vel quia putat non esse in praecepto. Et
huic congruit id quod dixit Martinus V in bulla. Constantiae edita
(ut refert Merbesius11), ubi: ‘Hoc sacramentum (nempe Extremae
Unctionis) neque negligi sine culpa, neque contemni posse sine peccato
mortali’. Unde videtur Pontifex satis expressisse quod contemptus
hujus sacramenti gravem quidem importat culpam: negligentia vero,
non plus quam levem. — Vide dicta de Sacrani. Confirm., n. 182, ad
3°, quae huic sacramento etiam congruunt.”3·1
lla PARS. NON DATUR PRAECEPTUM DIVINUM POSI­
TIVUM.
Nam tale praeceptum si adesset, colligeretur ex fontibus revelationis
et Ecclesiae propositione. lamvero neque ex Scriptura, neque ex
Traditione, neque ex Ecclesiae documentis, neque ex interpretatione
et sensu antiquorum theologorum usque ad Cone. Trid.. illud colligi
potest. Ergo non datur.

Ex verbis ipsis institutionis scu promulgationis, lac. 5. 14: “Infir­
matur quis in vobis? inducat presbyteros ecclesiae” supradicti adver­
sarii (p. 373) facile sibi videntur verum praeceptum colligere. Quam
exegesim inter primos explicite proposuit Cornelius a Lapide ' inquiens
ibi “non tantum consilium sed et praeceptum" contineri, ac suscepe­
runt ceteri, praecipue Tournely, scribens ea verba “gratis et sine
fundamento ad merum consilium seu exhortationem inflecti . . .
[cum] imperantis sint ac praecipientis, non consulentis tantum et
adhortantis” (cf. supra, p. 373) et Wcinhart confidenter asserens:
‘‘La réception de ce sacrement n’est pas absolument nécessaire, ‘neces­
sitate medii’, on a même prétendu qu'il n’y a pas de commandement
à ce sujet, de sorte que ce ne serait pas l’absence, mais le mépris
de l’Extrême-Onction qui serait coupable. Mais les paroles de S.
Jacques suffisent pour établir le précepte, et. par conséquent, la
nécessité du sacrement.”37
” De hoc tamen documento ci. infra, p. 418.
Op. cit. (supra, in p. 377) 743.
Talem exegesim nequaquam contineri in verbis S. Thomae: “Jacobus simul prae­
ceptum edidit dc confessione facienda, ct extrema unctione percipienda” (Suppi., q. 6.
a. 5), ostendetur infra, p. 409.
’’“Onction (Extrême)” Dictionnaire Encyclopédique de la Théologie Catholique 16
(1862) 363.

Attamen ex ipso textu, i.e. ex verbo “Inducat,” nihil colligi potest,
cum possit significare sive praeceptum sive consilium, et, ut apte
notat Suarez, “Jacobus promulgans hoc sacramentum, nullum | aliud]
verbum apposuit vim praecipiendi habens,” imo verbum ipsum “indu­
cat” (προσκαλίσάσθω) videtur potius innuere consilium cum exprimat
actum seu manifestationem desiderii ex parte infirmi, ut observat
J. Chaîne.™ Si vero attendatur contextus, hic potius videtur favere
sensui meri consilii; nam verba “Oret” et “Psallat” in parallelo
versiculo praecedenti (v. 13: “Tristatur aliquis vestrum? oret. Aequo
animo est? psallat”) certe non sonant praeceptum orandi et multo
minus psallendi; agitur ergo in tota pericope de variis consiliis
quae Apostolus tradit fidelibus pro variis vitae circumstantiis ac
necessitatibus.
Quam quidem exegesim explicite tradunt plures auctores, etiam
moderni, ut Noldin-Schmitt, Bord,™ Kilker et De Ambroggieandem
ceteroquin videtur iam ipse Beda tradidisse, scribens in suo com­
mentario super lacobum: “‘Infirmatur quis in vobis? etc.’ Sicut
dederat contristato, sic dat consilium et infirmanti . . . , tristato prae­
cipiens ut ipse pro se oret et psallat, infirmanti autem vel corpore
vel fide mandans ut qui majorem sustinuit plagam, plurimorum se
adjutorio, et hoc seniorum curare meminerit” (ML 93. 39).
Quidquid sit, non videtur ex illis verbis quidquam solide deduci
posse sive pro sive contra opinionem de divino praecepto suscipiendi
hoc sacramentum.
Ex antiquae traditionis documentis, usque ad saec. 12, quae retu­
limus in art. 1 (tom. 1, p. 94—173) ac per tres periodos distribuimus,
nihil solide deduci potest quo adstruatur divinum praeceptum sus­
cipiendi Extremam Unctionem. Etsi enim in eis plures inveniantur
expressiones quae prima fronte tale praeceptum sonare videntur
(uti: lacobus praecepit; Hoc mandant praecepta Dei; Ex apostolica
auctoritate; Secundum evangelium et apostolicum praeceptum; Iuxta
statuta Patrum et decretalium; Unctio est adhibenda; Quilibet fidelis
“ προσκαλ(σάσθω “exprime un acte, on un désir de la part du malade” (L'épitrt dr
Saint Jacques [Paris 1927] 126).
"“Le texte de saint Jacques ne lui est pas contraire [i.e. à l’opinion commune des
théologiens]. L'apôtre emploie, au verset 13, la même tournure qu’au verset 14: quelq’un
est-il malheureux, qu’il prie; est-il dans la joie, qu’il chante des cantiques; quelq’un
est-il malade, qu’il appelle les presbytres. . . Mais 1’ écrivain inspiré n’intime certaine­
ment pas aux fidèles, qui sont dans l’allégresse, l’ordre strict d’entonner des chants pieux.
Il est à croire que semblablement il ne veut pas imposer a ceux que la maladie afflige
l’obligation rigoureuse de recevoir les onctions purificatrices des presbytres” (L'Extrême
Onction [Bruges 1923] 59).
'“Le epistoîe cattoliche di Giacomo, Pietro, Giovanni et Giuda (“La Sacra Bibbia,"
cd. S. Garofalo, ed. 2, Torino 1949) 78.

hanc unctionem sibi acquirere debet; Fidelis, non recipiens unctionem,
salutem suam operari dissimulat), tamen sive ex contexta oratione
sive ex parallelismo et concordantia diversorum textuum facile apparet
ibi agi vel de lege institutionis seu promulgationis sacramenti (ita
ut: Secundum mandatum lacobi, significet: Iuxta institutionem seu
promulgationem factam a lacobo), vel de praecepto administrandi
sacramentum quod respicit non subiectum sed ministrum, vel de
praecepto non recurrendi ad profanas et superstitiosas unctiones
derelinquendo vel neglegendo sacram unctionem Ecclesiae, vel de
emphatica expressione moralis necessitatis sacramenti quod fidelibus
suscipiendum proponitur.

In prima periodo (a Didache circa initium saec. 2 ad Innocentium I
initio saec. 5) bis tantum occurrit explicita referentia huius sacramenti
ad textum lacobi, i.e. apud Origenem et Chrysostomum, eaque nonnisi
his verbis ab Origene introducitur: “Illud quod Jacobus apostolus
dicit . . . ,” quae quidem expressio nullum sonat praeceptum (ibid.,
p. 98). Athanasius quidem refert multos infirmos tempore persecu­
tionis “maluisse ita aegrotare ac periclitari, quam ut Arianorum
manus capiti suo imponeretur” seu ab his haereticis Extremam Unc­
tionem susciperent (ibid., p. 103), sed ex verbo “periclitari” non
sequitur Athanasium habere hoc sacramentum ut absolute necessarium
ad salutem (secus ageretur de ipsa necessitate medii), nec ut stricte
necessarium necessitate praecepti, nam nemo dici potest spiritualiter
periclitari quando nequit observare positivum praeceptum, a quo ipsa
impossibilitas excusat. In Canonibus Hippolyti agitur tantum de obli­
gatione ipsius cleri, seu de infirmo qui “debet a clero visitari” ut
possit ab episcopo sacramentum accipere (ibid., p. 110).
In secunda periodo (ab Innocentio I initio saec. 5 ad Bedam initio
saec. 8), multiplicatis iam referentiis ad textum lacobi, praeter indif­
ferentes expressiones “lacobus dicit,” “Deus per lacobum loquitur,
vel instruit,” “Secundum lacobum,”41 proferuntur quaedam ex supradictis formulis quae praeceptum sonare videntur.
Ipse quidem Innocentius I in praeclaro sui testimonio de hoc
sacramento nullatenus praeceptum indicat, imo in quibusdam verbis
contrarium potius suadere videtur, scilicet: “(Fideles aegroti] sancto
oleo chrismatis perungi possunt, quod . . . non solum sacerdotibus,
sed et omnibus uti Christianis licet” (ibid., p. 116). In eodem textu S.
Pontifex vetat Extremam Unctionem ministrari infirmis qui sunt adhuc
publice poenitentes; attamen exinde non intendimus inferre absentiam
divini praecepti suscipiendi hoc sacramentum, quia ibidem Innocentius
" Cf. ari. 2, tom. 1, p. 263.

etiam vetat eisdem infirmis ministrari cetera sacramenta, nominatim
Poenitentiam et Viaticum quae sunt de divino praecepto. Ceterum
sensus illius praescriptionis satis ambiguus est, ut notavimus in art.
1 (ibid., p. 116, in nota).
Possidius loquitur de sacramento administrato iuxta ‘“modum ab
apostolo definitum” (ibid., p. 123) ; ubi non agitur de praecepto suscipi­
endi sacramentum sed de eius institutione seu promulgatione, vel, si
placet, de mandato Christi decernente ipsam existentiam sacramenti.
Isaac Antiochenus conqueritur de sacramenti negligentia aut con­
temptu apud fideles (“Negligitur oleum apostolorum et martyrum,”
•‘Signationem contemnunt,” ibid., p. 126); sed talis negligentia et
contemptus pro obiecto habet non ipsum sacramentum sed ministros;
reprobantur nempe ii qui sacramentum accipiunt ab indebitis ministris,
seu a monachis, seposito ministerio legitimi sacerdotis.
Similem sensum et reprobationem continent haec verba loannis
Mandakuni, loquentis de divino praecepto circa unctionem: “Quid
nobis mandant praecepta Dei? Nonne nobis mandant, ut omnia opera
nostra in tutela et praesidio crucis reponamus; nonne nobis mandant
orationem pro infirmis et unctionem olei, et illis, qui a satana affligun­
tur, ieiunium et orationem? Qui haec spernit atque ad libros magicos
et mulieres incantatrices recurrit, versatur extra praecepta et reli­
gionem christianam” (ibid., p. 127). Agitur nempe non de divino
praecepto suscipiendi unctionem sed de praecepto non recurrendi ad
profanos et superstitiosos ritus, sepositis ritibus et mediis a Deo
conditis. Idem sensus subest verbis Caesarii Arclatcnsis: “Sicut scrip­
tum est [fideles] oleo benedicto a presbyteris deberent perungere,
et omnem spem suam in Deo ponere,” nec recurrere ad superstitiosos
ritus, ad praecantatores et ariolos (ibid., p. 128 sq.). Idemque praecipit
Eligius Noviomensis: “Quoties aliqua infirmitas evenerit, non quaeran­
tur praecantatores . . . sed qui aegrotat, in sola misericordia Dei
confidat, ut Eucharistiam corporis et sanguinis Christi cum fide et
devotione accipiat, oleumque benedictum fideliter ab Ecclesia petat”
(ibid., p. 132 ).
Cassiodorus loquitur generaliter de “ammonitionibus” (necnon de
“salutari regula”) a lacobo fidelibus traditis in sua epistola, ac sub­
inde ait quod in infirmitate Apostolus “presbyterum dicit adhibendum,
qui oratione fideli et olei sancti perunctione concessa, salvet eum
qui videtur afflictus” (ibid., p. 131). Ipsa vox “ammonitio” generaliter
sonat; verba vero “presbyterum esse adhibendum, etc.” possunt sig­
nificare vel praeceptum ministrandi ex parte sacerdotis, vel praeceptum
non recurrendi ad indebitos ministros, aut indebitos ritus (ut apud

Isaac Ant., Mandakuni, Caesarium et Eligium), vel meram ammonitionem seu indicationem spiritualis remedii ab Apostolo propositi.
Statuta S. Sonnatii referunt solum praeceptum ministrandi sacra­
mentum: “Extrema unctio deferatur laboranti et petenti. . . Fidelibus
pie sacramenta ministrent [pastores]” (ibid., p. 131). Eundem sensum
continent verba Callinici in sua Vita S. Hypatii: “Infirmum oleo sacro
inungi debere” (ibid.,p. 134), necnon quod refertur in VitaS. Eutychii:
“Sic solebat facere cunctis aegrotantibus, qui ad se accedebant [i.e.
ungebat eos oleo sancto]; quemadmodum et divus Jacobus praecepit:
‘Infirmatur, inquiens, aliquis ex vobis, inducat praesbyteros Ec­
clesiae . . .’ ” (ibid., p. 135).
In tertia periodo (a Beda initio saec. 8 ad saec. 12) praeceptivae
expressiones multiplicantur, quarum quaedam satis ambiguae prima
fronte videri possunt; attamen, tum ex generali concordantia et
parallelismo doctrinae variorum scriptorum tum ex examine singu­
lorum textuum, apparet non aliam illis expressionibus subesse signi­
ficationem quam varium illum sensum supra assignatum/2 Imo duo
praecipua documenta, scilicet Innocentii I (supra rei.) et Bedae, a
quibus cetera immediate ac fere serviliter dependent, satis clare
suggerere videntur nullum adesse proprie dictum ac directum prae­
ceptum divinum de huius sacramenti susceptione.
Plura documenta saec. 8-9, ut Egbertus Eboracensis, Capitulare
Caroli Magni, Capitulare Aquisgranense. Gerbaudus Leodiensis. Thcodulphus Aurelianensis, Amalarius Metensis, Rodulphus Bituricensis.
Hincmarus Rhemensis, Herardus Turonensis, Cone. Cabillonense. Cone.
Aquisgranense. Cone. Moguntinum, Regino Prumensis, Cone. Turonense, Ratherius Veronensis (ibid., p. 146-157 ). insistunt in solo prae­
cepto et obligatione ministrandi Extremam Unctionem. Ex quo
illegitime inferretur praeceptum suscipiendi.
Quidam, ut lonas Aurelianensis, Walafridus Strabo, et Haymo
Halberstadiensis, repetentes verba ipsius Bedae. dicunt “morem esse
Ecclesiae, ab ipsis apostolis traditum, ut infirmi ungantur oleo ponti­
ficali benedictione consecrato.” Ubi nullum indicatur suscipiendi
praeceptum, etiam in more seu consuetudine fundatum, sed potius
sermo est de divina institutione tum sacramenti tum consecrationis
olei in eo adhibendi.
Quidam, ut Isaac Antiochenus, Cone. Cabillonense. Rodulphus
Bituricensis, lonas Aurelianensis, Cone. Ticinense, Aefricus Cantuariensis (ibid., p. 126, 154-157; cf. infra, p. 432), mere conqueruntur
,s In p. 393.

de negligentia fidelium relate ad susceptionem huius sacramenti, sed
ipsam hanc neglegentiam nequaquam exponunt ut gravem infractionem
alicuius distincti ac proprie dicti praecepti divini.
Beda (t 735) verba lacobi de suscipiendo sacramento videtur
interpretari de mero consilio, non secus ac eiusdem verba de orando
et psallendo in tempore tristitiae, indifferenter in utroque casu adhi­
bens expressionem “consilium, praeceptum, mandatum” (“Sicut
dederat contristato, sic dat consilium infirmanti,” “Infirmanti man­
dans,” “Tristato praecipiens”; ibid., p. 142,3).
Poenitentiale Egbcrti Eboracensis (t 764) habet: “Hanc unctionem
quilibet fidelis, si possit, acquirere sibi debet, et statuta, quae ad eam
pertinent” {ibid., p. 146). Ex his verbis non necessario deducitur
strictum praeceptum, sed potius in eis videri potest emphatica com­
mendatio moralis necessitatis sacramenti, ut suadet ipsa ratio quae
immediate sequitur: “Quoniam scriptum est quod quicumque hanc
disciplinam habuerit, anima ejus aeque pura sit post obitum ac infantis
qui statim post baptisma moritur”; sensus nempe totius pericopae
videtur esse: Si quis vult tam magnum effectum consequi, debet
suscipere hoc sacramentum. Ceterum, ipsum incisum “si possit”
videtur emollire sensum necessitatis in verbo “debet.”
Agobardus Lugdunensis (t 846), reprobans quasdam superstitiosas
fidelium consuetudines, ait: “Melius enim facerent, si ... ad
Ecclesiam currerent, ungendi oleo, secundum praeceptum evangelicum
et apostolicum” {ibid., p. 151). Praeceptum hic indicat vel praeceptum
non recurrendi ad superstitiosos ritus, ut supra apud Caesarium et
Eligium, vel apostolicam institutionem seu promulgationem sacramenti,
ut supra apud Walafridum, Haymonem et Possidium. Hunc alterum
sensum referunt etiam verba Rabant Mauri: “Jacobo apostolo ita
praecipiente” et Amulonis Lugdunensis: “Juxta evangelicum et aposto­
licum praeceptum.”
lonas Aurclianensis (a. 829) ait: “Multis namque propter ignoran­
tiam. multis propter incuriam, haec olei unctio ab usu recessit. Quibus
autem in usu non est, necesse est ut in usu veniat. Unde oportet
ut quando quis infirmatur, non a divinis et divinatricibus ... sed
ab Ecclesia . . . unctione sanctificati olei, sibi remedium . . . postulet”
{ibid., p. 151 ). Verba “necesse est” non implicant obligationem recipi­
endi sed necessitatem redintegrandi apud fideles usum sacramenti et
repellendi tum ignorantiam et incuriam plurium erga sacramentum
tum eorumdem proclivitatem recurrendi ad superstitiosas unctiones.
Paschasius Radbertus (t 865): “Secundum Apostolum, cum aliquis
infirmatur, prius adhibenda est confessio peccati, deinde oratio
" Praecipuam partem textus nuper retulimus, p. 392.

plurimorum, post sanctificatio unctionis” (ibid., p. 153). Hic necessitas
(“adhibenda est”) refertur ad ordinem et modum subveniendi infir­
mis, non vero ad strictam obligationem infirmi suscipiendi unctionem.
Eundem sensum habent haec Paschasii verba in sua Vita S. Adalhardi:
“Cum coepisset . . . episcopus a nobis percunctari, utrum benedictionis
oleo, sicut a beato apostolo sancitum est, deberet [Adalhardus]
perungui; interrogavimus eum utrumne vellet” (ibid., p. 154).
Hincinarus Rheni ensis (t 882) de sola stricta obligatione minis­
trandi sacramenta et de varia (stricta vel morali) horum necessitate
ad salutem loquitur cum scribit: “Nec reverens [Odacrus, episcopus
intrusus] divinum judicium, nec pensans quantum periculum sit . . .
quantis rusticanarum parochiarum in tanto tempore presbyteris
defunctis, ipsarum parochiarum parvuli sine baptismo perire potuerunt,
quanti viri, quantae feminae, sine reconciliatione et sacri olei unctione
atque sancta communione, et sine eorum animarum per orationes
solemnes commendatione de isto saeculo exierunt” (ibid., p. 155).
Cone. Ticinense a. 850 non necessario strictum suscipiendi prae­
ceptum, sed potius gravem admonitionem de morali sacramenti neces­
sitate, proponit in his verbis: “Magnum sane et valde appetendum
mysterium [est Extrema Unctio]. . . Sed quia frequenter contingit
ut aegrotus aliquis aut sacramenti vim nesciat aut minus periculosam
reputans infirmitatem, salutem suam operari dissimulet, aut certe
morbi violentia obliviscatur, debet eum loci presbyter congruenter
admonere, quatenus ad hanc spiritualem curam secundum proprias
possibilitatis vires vicinos quoque presbyteros invitet” (ibid., p. 156).
Aejricus Can tuariensis (t 1005?) eandem admonitionem discrete
proponit, cum ait: “Quidam vero aegroti hoc [i.e. olei unctionem]
nihili pendunt, et aegritudine sua se non concedunt ungi. Dicam
quid de iis docuit Jacobus Domini apostolus, qui credentibus ait: . . .
‘Infirmatur quis in vobis? . . .’ ” (ibid., p. 157).
Saec. 11 Petrus Damianus, Bonizo et Theophylactus, qui signanter
de hoc sacramento loquuntur (ibid., p. 158 sq.), nihil peculiare dicunt
de eius necessitate.

THEOLOGI SAEC. XII AD SAEC. XVI, seu usque ad Cone. Trid.,
signanter Albertus M., Bonavcntura et S. Thomas quos ceteri facile
sequuntur, solam moralem necessitatem huius sacramenti communiter
docent, si forte excipiatur una vel altera vox, apparenter discordans,
quae ceteroquin haud difficulter ad communem chorum revocari potest.
Saec. 12 Goffridus Vindocensis, Ivo Carnotensis et Petrus Cluniacensis, in sua controversia de iterabilitate huius sacramenti (de qua
in art. praec.) quaestionem de eius necessitate directe non tangunt.

398

DE CAUSIS EXTRINSECIS EXTREMAE UNCTIONIS

cum nullam peculiarem connexionem habeat cum ea controversia.
Petrus Cluniae ensis (t 1158) quidem ait: “Iterari . . . necesse est
infirmorum unctionem, quia iterari necessarium est peccatorum, prop­
ter quam illa fit unctio, remissionem. Istud indicant et ipsa verba
hoc praecipientis Apostoli: Infirmatur . . . quis in vobis . .
(ibid.,
p. 161), sed in hac ratione agitur tantum de necessario nexu inter
existent iam peccatorum et iterabilitatem sacramenti, et verba “Prae­
cipientis Apostoli” referuntur non ad necessitatem suscipiendi sed ad
mandatum institutionis.
Summa Sententiarum (medio saec. 12) : “Si ex contemptu hoc sacra­
mentum praetermittitur vere periculosum est et damnabile.”” Hic
tantum affirmatur necessitas vel praeceptum non contemnendi sacra­
mentum, non vero necessitas illud suscipiendi, imo haec potius excludi
videtur eo ipso quod prior tantum exhibeatur.
Petrus Lombardus (t 1160) eadem verba repetens, addit mentionem
culpabilis negligentiae: “Si ex contemptu vel negligentia sacramentum
hoc praetermittitur, periculosum est et damnabile.”'5 Quidam, ut
Kilker et Cappello post Suarez, putant per additionem rationis negli­
gentiae Lombardum favere sententiae de necessitate praecepti, seu
hanc necessitatem innuere, cum mera negligentia rei non praeceptae
nequeat dici periculosa et damnabilis. Attamen nihil probat Magis­
trum ibi agere de mera negligentia prout opponitur contemptui et non
potius de tali gravi negligentia quae, ratione suae causae et modi,
generet contemptum vel aequivaleat contemptui, ita ut agatur de
eadem contemptus ratione duplici modo, pro duplici origine, expressa,
scilicet formaliter et aequivalenter seu causaliter. Imo hic alter sensus
suadetur ex ipso parallélisme cum Summa Sententiarum, cuius verba
exscribit Lombardus, et proponitur explicite ab ipsis immediatis
Magistri commentatoribus, scilicet Bonaventura et S. Thoma infra
referendis (p. 401 et 406).
Robertus Paululus (t 1178) eadem Summae Sententiarum ac Lom­
bardi verba repetit sub magis emphatica ac determinata forma: “Hoc
sacramentum contemnere damnabile est. Sine contemptu absque eo
decedere, damnabile non est.”‘e
Alanus de Insulis (t 1202) e contrario videtur strictam sacra­
menti necessitatem docere, scribens: “Est autem hoc sacramen­
tum necessitatis: si quis enim tempus habuerit, non impediente
necessitate, et unctus non fuerit, in periculum animae ei cedet.””
“Pars 2, tr. 6, c. 15, ML 176. 154.
° Sententiae, 1. 4. dist. 23, n. 2, ML· 192. 899.
' De caeremoniis, sacramentis, officiis et observationibus ecclesiasticis, 1. 1, c. 27,
ML 177. 396.
IjM·
47 Theologicae regulae, rcg. 113, ML· 210, 682.

Attamen ex parallélisme» aliorum doctorum videntur haec verba ex­
plicari posse vel de stricta obligatione non contemnendi aut crasse
negligendi susceptionem sacramenti, vel de morali sacramenti neces­
sitate ita ut periculum animae intelligatur large pro difficultate, non
vero pro impossibilitate, consequendi salutem ob neglectam sacra­
menti susceptionem. Parum enim verisimile videtur Alanum tantopere
discrepare ab aliis doctoribus eiusdem aetatis.
ALBERTUS M., In 4 Sent., dist. 23, ubi de Extrema Unctione,
non ponit specialem quaestionem de necessitate, sed, agens de materia
huius sacramenti (a. 3) et de ejus ministro (a. 6), hanc quaestionem
distincte tangit, ter explicite negans Extremam Unctionem esse sacra­
mentum necessitatis, eamque opponens Baptismo:
“Sacramentum baptismi est sacramentum necessitatis, et ideo ma­
teriam accipit communem, quae tamen convenientiam ponit ad suum
effectum: sed in isto sacramento [Extremae Unctionis] neutrum horum
est: quia nec necessitatis est, nec est communis aliqua materia, ut ita
poneret convenientiam ad effectum suum.”48
“Quia [Extrema Unctio] non est sacramentum necessitatis, suffi­
cienter periculo infirmorum provisum est in hoc quod ministri sunt
parati: et si non contingat ipsum, dummodo sit desiderium sumendi,
sufficit coram Deo ad salutem, licet non ita forte cito plenae libera­
tionis effectum consequatur infirmus.”49
“Exercitium sacramenti conceditur [simplici] sacerdoti propter
periculum infirmorum [etsi ei non concedatur consecratio olei, epis­
copo reservata] : saepe enim hoc contingit in sacramentis divinis. Et
hoc ideo fit, quia Ecclesia secundum consilium Dei instructa, omnibus
modis infirmis consulit in utilitate sacramentorum: et ideo tales vult
habere ministros, quales de facili possunt haberi ab his qui sacra­
menta habent percipere: cum autem illi sint infirmi, in sacramento
isto placuit Deo, quod essent simplices sacerdotes qui in omnibus
locis de propinquo haberi possent. Et propter necessitatem voluit
quod omnis homo omnem hominem baptizare posset: nihilominus
tamen tenet ordinem in aliis, in quibus non est periculum sine sanctifi­
catione materiae [i.e. alia sacramenta, ut Extremam Unctionem, non
omnis homo ministrare potest, sed iuxta ordinem, nec ullum sequitur
periculum ex eo quod ab ipsis ministris nequeant conferri sine praevia
consecratione materiae, cum non sint necessaria sicut Baptismus].”50
Ceterum superius in dist. 7, explicite agens de necessitate Confir" hi 4 Seni., dist. 23, a. 3, ad 3, Opera omnia XXX (cd. S. C. A, Borgnct, Parisiis:
Vives 1894) 7.
“Ibid., ad 4.
“ Ibid., a. 6, ad 1, p. 13.

mationis, distinguit inter necessitatem absolutam, sine qua salus non
habetur, et necessitatem conditionalem (scilicet relativam, vel, ut nunc
dicimus, moralem), atque illam concedit soli Baptismo et Poenitentiae,
hanc vero Confirmationi, Eucharistiae et Extremae Unctioni: “Dicen­
dum, quod necessitas est multiplex, sicut determinatur a Philosopho
in libro V Metaphysicae. Est enim necessitas absoluta: et hac neces­
sitate non est necessaria confirmatio ad salutem. Est iterum necessitas
conditionis, scilicet finis alicujus: ut si debeat homo manere in vita,
necesse habet comedere. Ita potest dici quod necessaria est confirmatio
ad salutem: si debeat fides robuste et sine pavore defendi in impugna­
tionibus hostis: licet enim alias ex gratia in baptismo percepta habeat
unde stet, non tamen hoc habet ex gratia specialiter ordinata ad robur
contra debilitatem quae est ex fomite deprimente, ... et si debeat
hoc robur haberi, necessarium est confirmari. . .
“Dictum Hugonis [‘Quid prodest si per baptismum erigeris, nisi
per confirmationem ad standum confirmeris?’] dupliciter potest intelligi: uno modo ut loquatur in casu ubi contemptus religionis ex­
cludit sacramentum: quia contemnere sacramentum est condemnabile,
quamvis in se non sit necessarium. Alio modo potest dici, quod non
dicit hoc: quia ex hoc sequitur condemnatio [necessitas absoluta],
sed quia ut frequenter sequitur ex debilitate cadendi in pugna spirituali
[necessitas moralis]. . .
“Morbus dupliciter expellitur per gratiam sacramenti: uno modo
quoad culpam, et sic expellitur in baptismo quoad originalem culpam,
et in poenitentia quoad culpam actualem: et ex hac expulsione habetur
sufficientia salutis. Alio modo expellitur quoad poenam inclinantem
in culpam, et quoad hoc expellitur in confirmatione, et sacramento
altaris, ct extrema unctione: et ex hoc habetur sufficientia roboris ad
pugnandum contra hostes spirituales.”51
Tandem, in dist. 16, cum agit de Poenitentia, transeunter iterum
tangit rationem necessitatis Confirmationis, cui supra assimilaverat
Eucharistiam et Extremam Unctionem, atque comparans Confirma­
tionem cum Eucharistia quoad ipsam rationem necessitatis, scribit:
“Eucharistia licet dignissimum sit sacramentorum quantum ad rem
contentam, non tamen est necessaria ei qui aedificatur in Christiana
religione, sicut confirmatio: quia pugna instat Christiano continua:
et ideo necesse est, quod Christianus fundetur in illa. . . Confirmatio
non est sacramentum necessitatis: sed quia Christiana religio non
tantum attendit ea quae sunt necessitatis, sed etiam ea quae sunt
perfectionis, ideo necesse est quod sustinentia perfectionem aedificii
21 hi 4 Sent., dist 7, a. 1, sol., ad 2 ct 3, ibid. XXIX 150.

in fundamento ponantur. Pugna autem persecutionis est de perfectione
vitae et religionis Christianae: et ideo ut super quod aedificetur,
praemittitur Confirmatio in fundamento. Unde in primitiva Ecclesia
statim confirmabantur postquam erant baptizati.”82

Summa igitur doctrinae Alberti M. haec est: Extrema Unctio non
est absolute necessaria ad salutem, sicut Baptismus, sed tantum, sicut
Confirmatio, “conditionaliter,” seu attento non ipso generali fine
salutis, sed “fine aliquo” particulari, i.e. ad habendam specialem gra­
tiam sacramentalem, cuius “contemptus est condemnabilis” vel cuius
defectus frequenter inducit periculum salutis. Ex quibus omnibus
comparationibus et restrictionibus satis patet S. Doctorem solam
proponere necessitatem moralem, non vero strictam necessitatem
sive medii sive etiam praecepti. Unica difficultas contra hoc deduci
potest et ab adversariis (ut Kern, Cappello et Umberg) deducitur
ex ambiguis illis verbis dist. 23: “Et si non contingat ipsum [sacra­
mentum] dummodo sit desiderium sumendi, sufficit coram Deo ad
salutem”; sed quia eadem difficultas occurrit in textu S. Thomae,
Alberti discipuli, congruentius infra resolvetur ubi de Angelici doctrina.

BONAVENTURA, pariter specialem quaestionem de necessitate
Extremae Unctionis non instituit, sed plura occasionaliter dicit, quibus
significat hoc sacramentum non esse strictae, sed tantum moralis
necessitatis.
In 4 Sent., dist. 23, a. 1, q. 3, ad 1. obicienti quod hoc sacramentum
deberet habere, sicut Baptismus, materiam communem seu non con­
secratam, cum sit sacramentum eorum qui maxime sunt “in articulo
necessitatis,” respondet: “Ad illud . . . quod obicitur de communitate
materiae, dicendum quod istud non est sacramentum necessitatis.”53
In fine eiusdem distinctionis 23, dub. 4 super litteram Petri Lom­
bardi scribit: “Item quaeritur de hoc quod [Magister] dicit: ‘Si ex
contemptu vel negligentia sacramentum hoc praetermittitur, pericu­
losum est’ etc. Videtur enim male dicere, quia negligentia in his quae
non sunt de necessitate salutis non generat periculum nec facit
hominem dignum damnatione. Respondeo quod ‘vel’ non tenetur
disiunctive, sed magis intelligitur subdisiunctive [aut, si placet, copu­
lative, ita ut ‘vel’ sit idem ac ‘et’]; unde non intelligitur hoc de
qualibet negligentia, sed solum de negligentia quae generat contemptum
sive quae habet contemptum annexum. Unde ita iudicandum est sicut
iudicatur de Sacramento altaris.”84
u In 4 Sent., dist. 16, a. 50, q. 3, ad 1 et 2, ibid. 648.
Opera theologica selecta, IV: Liber IV. Sententiarum (editio minor, Ad Claras Aquas
1949) 584.
“ Ibid. 593.

402

DE CAUSIS EXTRINSECIS EXTREMAE UNCTIONIS

Suarez (Disp. 44, sect. 1, η. 3), et post ipsum unus vel alius
modernus, male interpretatur sententiam S. Doctoris ac si implied
praeceptum suscipiendi Extremam Unctionem eo quod in ultimis
verbis assimilet hoc sacramentum Eucharistiae quae est de praecepto
divino. S. Doctorem negare strictam necessitatem Extremae Unctionis
apparet tum ex ipso textu, in quo explicite docet solam negligentiam
contemptuosam parere periculum salutis, tum ex ipsa asserta paritate
cum necessitate Eucharistiae; nam in dist. 12, parte 2, a. 2, q. 1, ubi
explicite agit de Eucharistiae necessitate, pariter docet “sacramentum
hoc non esse de necessitate, quantum est de sua institutione ; sed si
est, hoc est ex assumpto officio [puta pastoris] vel mandato super­
addito . . . quod instituit Ecclesia, ut fideles communicarent semel in
anno et in morte. Unde, si quis negligit, non est sine contemptu; ideo
peccat mortaliter.”55 Non clare apparet quo sensu S. Doctor videatur
negare ipsum praeceptum divinum suscipiendi Eucharistiam, loquens
tantum de praecepto ecclesiastico, nec utrum velit etiam in hoc
parificare Extremam Unctionem Eucharistiae ac si etiam de Extrema
Unctione esset strictum praeceptum ecclesiasticum; sed hoc unum
certum est, scilicet ex instituta illa paritate inter utrumque sacra­
mentum nullatenus sequi Extremam Unctionem esse de divino prae­
cepto, iuxta mentem Bonaventurae; in utroque casu et in utroque
textu S. Doctor totam rationem necessitatis reducit ad obligationem
non contemnendi susceptionem sacramenti.
Eodem modo S. Doctor loquitur in dist. 7, a. 3, q. 2, in quaestione
de necessitate Confirmationis, quam explicite pqpit et in qua distin­
guit, sicut Albertus M., duplex genus necessitatis, scilicet “necessi­
tatem simpliciter et necessitatem conditionatam” (seu relativam aut
moralem) quam dicit tunc tantum generare periculum salutis cum
quis ex negligentia contemptuosa sacramentum non suscipit: “Quaeri­
tur, utrum gratia Confirmationis sit de necessitate salutis. . . Dicen­
dum quod est necessitas simpliciter et est necessitas conditionata.
Simpliciter non est gratia Confirmationis necessaria, sed neces­
saria ex conditione, scilicet pugnanti et vincere volenti, sicut
comedere necessarium est vivere volenti. . . Ex institutione ... Ec­
clesiae est quod nullus ab hoc sacramento excipitur, sed omnes susci­
pere debent, ut sint strenui pugnatores; et ideo, si quis, cum habet
locum et tempus et opportunitatem, negligendo contemnit, periculo
se exponit. . . xAuctoritas Hugonis [dicentis: Omnino periculosum
esset, si ab hac vita sine Confirmatione migrare contingeret’] . . .
intelligitur ratione negligentiae et contemptus institutionis Ecclesiae...
“Ibid. 279.

Ad illud quod obicitur ad oppositum, quod [Confirmatio] non est
necessaria simpliciter, verum est, quia morienti et non contemnenti
sufficit gratia baptismalis. . . Est igitur necessaria gratia Confirma­
tionis, non sine qua simpliciter non sit salus, sed sine qua, vel per
sacramentum vel alias accepta, pugnando non pervenitur ad salutem.”56
In Breviloquio, parte 6, c. 5, S. Doctor distinguit sacramenta in
tres classes, attento ordine dignitatis: “Quaedam sunt Sacramenta,
quae praecipue respiciunt excellentiam virtutis sive dignitatis, ut
Sacramentum Confirmationis et ordinis; quaedam, quae respiciunt
indigentiam necessitatis, ut baptismus et matrimonium, quorum unum
generat, alterum regenerat ad existentiam debitam; quaedam autem
media, ut Eucharistia, poenitentia et unctio extrema.”57 Hinc nihil
directe pro vel contra nostram quaestionem deduci potest, quoniam
ex una parte Extremae Unctioni denegatur simplex et universalis neces­
sitas Baptismi quae ipsi Poenitentiae non convenit, et ex alia parte
ipsa assimilatur Poenitentiae et Eucharistiae quin ulterius dicatur in
quo haec tria sacramenta differant quoad ulteriorem rationem non
universalis necessitatis (Poenitentia enim est absolute necessaria non
omnibus sed tali subiecto, i.e. peccantibus post Baptismum).
In c. 11 tamen, ubi agit directe de Extrema Unctione, S. Doctor
proponit solam moralem necessitatem huius sacramenti, scribens:
“Hujus sacramenti operatio [Et idem dic de necessitate] debet regu­
lari a fine; et finis est, quia introductum est ad salutem felicitatis
perpetuae facilius et expeditius consequendam ; et hoc fit per devo­
tionem sursum levantem et per exonerationem a culpis venialibus et
aliis sequelis, quae deorsum deprimunt. . . Sic disponitur homo per
hoc Sacramentum ad plenitudinem sanitatis per deletionem omnis
venialis peccati.”58
Ceterum, ipsa tota doctrina Bonaventurae de specifico effectu Ex­
tremae Unctionis, consistente in remotione peccatorum venialium
(quae nullo modo obstant fini salutis aeternae),59 ad hanc logicam con­
clusionem ducit ut hoc sacramentum sit tantum de morali necessitate.

Summa igitur doctrinae Bonaventurae haec est: Extrema Unctio
“non est sacramentum necessitatis” sicut Baptismus; “non est de
necessitate salutis”; in eius omissione “solum negligentia quae habet
contemptum annexum” est culpabilis seu damnabilis; de Extrema
Unctione “ita iudicandum est sicut indicatur de Sacramento altaris”
“ Ibid. 162 sq.
"Tria opuscula ad theologiam spectantia (cd. 5, Ad Claras Aquas 1938) 218.
"Ibid. 240sq.
”Cf. In 4 Sent., dist. 23, a. 1, q. 1; Breviloquium, p. 6, c. 11, nuper cit.; item supra,
art. 11, p. 56-58.

adeoque ipsa “non est de necessitate quantum est de sua institutione,
sed si est, hoc est ex mandato superaddito quod instituit Ecclesia.”
Quibus omnibus excluditur stricta necessitas, tum medii tum praecepti
divini, et sola indicatur necessitas moralis (salva fortasse stricta
necessitate praecepti ecclesiastici), qua nempe hoc sacramentum est
necessarium non “simpliciter” ad salutem, sed “conditionate” seu sub
conditione, i.e. ad hoc ut quis “salutem facilius et expeditius conse­
quatur,” quatenus obtinet “plenitudinem sanitatis per deletionem
omnis peccati venialis.”
S. THOMAS pariter peculiarem articulum de necessitate huius
sacramenti non habet, sed de ea agit tum in generali ac distincta
quaestione de necessitate omnium sacramentorum, tum transeunter
et occasionaliter in variis locis, signanter in expositione ipsius litterae
Petri Lombardi et in Suppi., q. 29, a. 3, ad 1.
3 p., q. 65, a. 4: “Necessarium respectu finis, de quo nunc loqui­
mur, dicitur aliquid dupliciter. Uno modo, sine quo non potest haberi
finis, sicut cibus est necessarius vitae humanae. Et hoc est simpliciter
necessarium ad finem. Alio modo dicitur esse necessarium id sine quo
non habetur finis ita convenienter, sicut equus necessarius est ad
iter. Hoc autem non est simpliciter necessarium ad finem. Primo
igitur modo necessitatis sunt tria sacramenta necessaria. Duo quidem
personae singulari; baptismus quidem simpliciter et absolute; poeni­
tentia autem, supposito peccato mortali post baptismum. Sacramen­
tum autem ordinis est necessarium Ecclesiae, quia ‘ubi non est guber­
nator, populus corruet,’ ut dicitur Prov. xi, 14. Sed secundo modo
sunt necessaria alia sacramenta. Nam confirmatio quodammodo per­
ficit baptismum, extrema unctio poenitentiam; matrimonium vero Ec­
clesiae multitudinem per propagationem conservat.”
In hoc textu, S. Doctor posita generali quaestione “An omnia
sacramenta sint de necessitate salutis,” distinguit duplicem necessita­
tem ad finem (in casu: ad finem salutis), unam iuxta quam aliquid
dicitur necessarium quia “sine eo non potest haberi [aliter: esse]
finis,” alteram iuxta quam aliquid dicitur necessarium quia “sine eo
non habetur finis ita convenienter” (vel, ut ait in q. 72, a. 1, ad 3,
quia “operatur ad perfectionem salutis”) ; cum autem addat hoc
secundo modo aliquid “non esse simpliciter necessarium ad finem,”
dici potest S. Thomam distinguere inter necessitatem simpliciter ac­
ceptam et necessitatem secundum quid acceptam. Priorem autem tri­
buit Baptismo (necessitatem quam dicit simpliciter et absolutam),
Poenitentiae (necessitatem quam dicit simpliciter sed non absolutam,
seu conditionalem et suppositivam, quae nempe supponit existentiam

DE PROPRIETATIBUS

405

peccati post Baptismum) et Ordini (necessitatem provenientem ex
bono communi Ecclesiae; cf. Suppi., q. 29, a. 3, ad 1, infra cit.).
Alteram tribuit Confirmationi, quatenus perficit Baptismum, Extremae
Unctioni, quatenus perficit Poenitentiam, et Matrimonio, ex parte
boni communis seu quatenus conservat multitudinem Ecclesiae (ac
ita quodammodo et indirecte perficit Ordinem).
De Eucharistia autem S. Doctor nullum verbum ibi facit,60 eo quod,
ut notavimus in tractatibus De sacr. in genere 340-342 et De Eucha­
ristia I 506-517, de mente S. Thomae est quod hoc sacramentum
participat, sub diverso quidem respectu, utramque necessitatem.61
Eandem sacramentorum distinctionem fusius S. Doctor exponit In
4 Sent., dist. 7, q. 1, a. 1, q. 2, et breviter resumit in 3 p., q. 72, a. 1,
ad 3, agens de Confirmatione, necnon in q. 73, a. 3, et in Suppi.,
q. 29, a. 3, ad 1, infra cit., agens de ipsa Extrema Unctione. In 4 Sent.,
dist. 8, q. 1, a. 2, q. 1, sol. et ad 2, infra cit., paulo aliter, pro diverso
scopo, eam distinctionem tradit.

Ibid., ad 3: “Licet omnium sacramentorum contemptus sit saluti
contrarius, non tamen est contemptus sacramenti ex hoc quod aliquis
non curat accipere sacramentum quod non est de necessitate salutis.
Alioquin omnes qui non accipiunt ordinem, et qui non contrahunt
matrimonium, contemnerent huiusmodi sacramenta.”
S. Doctor Matrimonium et Ordinem indigitat sub expressione “Sa­
cramentum quod non est necessarium ad salutem,” implicite signifi­
cans quod, ubi nulla fit appositio, expressio “Sacramentum necessa­
rium ad salutem” convenit solis Baptismo et Poenitentiae, per quae
fit remissio peccatorum salutem impedientium, ita ut, simplici locu­
tione et nulla apposita particula determinante, Extrema Unctio non
sit necessaria ad salutem (etsi sit necessaria secundum quid, relative
et moraliter) ; idque ceteroquin S. Doctor explicite ait de Confirma­
tione et Extrema Unctione in Suppl., q. 29, a. 3, ad 1, infra cit.
In eadem responsione S. Doctor obicienti quod “in omni sacra­
mento contemptus religionis impedit salutem . . . [adeoque] omnia
sacramenta sunt de necessitate salutis” respondet quod ipsa omissio,
imo ipsa simplex negligcntia, susceptionis sacramenti non est con­
temptus sacramenti nisi quoad sacramenta quae sunt de necessitate
salutis, hoc iterum intelligens de solis Baptismo et Poenitentia, non
vero de aliis sacramentis, ut patet tum ex Opusculo de articulis fidei
‘■’Attamen In 4 Sent., dist. 7, q. 1, a. 1, q. 2, S. Doctor ait: “Hoc modo (i.e.
moraliter] confirmatio et omnia alia [sacramenta praeter Baptismum et Poenitentiam]
sunt necessaria. Vcrumtamcn contemptus cujuslibet sacramenti est periculosum.”
“Cf. 3 p., q. 73, a. 3; q. 80, a. 11; Suppi., q. 29, a. 3, ad 1, infra cit.; In 4 Sent.,
dist. 7, q. 1, a. 1, q. 2; dist. 8, q. 1, a. 2, q. 1, sol. et ad 2; dist. 12, q. 3, a. 2, q. 1,
sol. et ad 1.

et Ecclesiae sacramentis, infra cit., tum ex In 4 Sent., dist. 7, q. 1, a. 1.
q. 2,02 tum ex ipso hoc textu, explicite quidem quoad Ordinem et
Matrimonium et implicite, ex contexta materia, quoad cetera tria,
tum ex 3 p., q. 72, a. 1, ad 3, et a. 8, ad 4 quoad Confirmationem,
tum ex Expositione textus Magistri infra cit. quoad Extremam Unc­
tionem; quoad ipsam Eucharistiam S. Doctor id directe non dicit,
forte quia ipsa participat de utraque necessitate stricta et morali, ut
supra dictum est (cf. In 4 Sent., dist. 12, q. 3, a. 2, q. 1, ad 2).
Opusculum de articulis fidei et Ecclesiae sacramentis: “Quaedam
sacramenta sunt de necessitate salutis, sicut [= scilicet] Baptismus
et Poenitentia, quibus non existentibus non potest homo salvari. Alia
vero sacramenta non sunt de necessitate salutis, quia sine eis potest
esse salus, nisi propter contemptum sacramenti.”
Hic breviter et apte traditur doctrina duorum praecedentium
textuum.

Suppi., q. 29, a. 3, ad I (ex In 4 Sent., dist. 23, q. 1, a. 1, q. 3,
ad 1): “Multa Dominus fecit et dixit quae in Evangeliis non conti­
nentur. Illa enim praecipue curaverunt Evangelistae tradere quae ad
necessitatem salutis et Ecclesiae dispositionem pertinent. Et ideo
potius institutionem baptismi et poenitentiae et Eucharistiae et ordinis
factam a Christo narraverunt quam sacramentum extremae unctionis,
quae neque est de necessitate salutis, neque ad dispositionem sive
distinctionem Ecclesiae pertinet.”
S. Doctor hic agens directe de Extrema Unctione, recolit brevitér
distinctionem sacramentorum in duo membra, alia quae pertinent ad
necessitatem salutis (Baptismus, Poenitentia et suo modo Eucharis­
tia) vel ad necessitatem boni Ecclesiae seu ad dispositionem sive
distinctionem societatis (Ordo. Nulla fit mentio Matrimonii), alia
quae ad neutrum finem sunt necessaria (Confirmatio et Extrema Unc­
tio). Hic S. Doctor utrumque sacramentum Confirmationis et Ex­
tremae Unctionis simpliciter parificat et de utroque ait: “Non sunt
de necessitate salutis.” Idem dicit inferius q. 32, a. 3, ad 2: “Bap­
tismus est sacramentum necessitatis, non extrema unctio,” necnon
In 4 Sent., dist. 23, q. 1, a. 3, q. 1, ad 3; q. 2, a. 1, q. 2, ad 2.
In 4 Sent., dist. 23, Expositio textus Magistri, ad finem: “ ‘Sed ex
contemptu vel negligentia’, contra. Negligentia in his quae non sunt
de necessitate salutis, non est damnabilis. — Et dicendum quod hoc
magis accipiendum est copulative quam disjunctive: non enim quaeli­
bet negligentia, sed negligentia ex contemptu procedens, vel con­
temptum inducens damnabilis est.”
** Nuper cit., p. 405, in nota.

Hic S. Doctor, agens de Extrema Unctione, breviter ac distincte
resumit duo praecedentia asserta, scilicet Extremam Unctionem non
esse de necessitate salutis et cius omissionem non esse de se illicitam
nisi conncctatur cum contemptu.
In 4 Sent., dist. 8, q. 1, a. 2, q. 1, sol. et ad 2: “Sacramenta novae
legis tripliciter se habent ad veterem legem. Quaedam enim essentiali­
ter fuerunt in veteri legi, quamvis non ut sacramenta novae legis, sed
magis secundum quod sunt in officium vel actum virtutis; sicut poeni­
tentia, ordo, et matrimonium. Quaedam fuerunt, secundum aliquid
eis respondens non essentialiter, sicut baptismus et eucharistia. Quae­
dam autem nihil respondens habuerunt in veteri lege, sicut confirmatio
et extrema unctio.
“Cujus ratio est, quia prima tria sacramenta non solum sunt sacra­
menta; sed poenitentia est actus virtutis; ordo autem pertinet ad
officium dispensationis sacramentorum; matrimonium autem ad offi­
cium naturae; et ideo in qualibet lege requiruntur. Baptismus autem
et eucharistia sunt sacramenta tantum gratiam continentia; et ideo
ante tempus gratiae esse non debuerunt. Sed quia sunt sacramenta
necessitatis, baptismus quidem quantum ad effectum, eucharistia
autem quantum ad fidem ejus quod repraesentatur per ipsam; ideo
oportuit quod in lege Moysi haberent aliquid respondens: sed con­
firmatio et extrema unctio sunt sacramenta gratiam continentia; et
ideo in veteri lege esse non debuerunt. Et quia non sunt sacramenta
necessitatis, sed cujusdam superabundant perfectionis; ideo non
oportebat quod haberent aliquid respondens, cum non esset tempus
plenitudinis gratiae; et ideo haec duo non fuerunt praefiguranda
aliquibus expressis figuris, similiter neque prima tria, sed tantum duo
media, scilicet eucharistia et baptismus. . .
“Perfectio eucharistiae est simpliciter major quam perfectio con­
firmationis et extremae unctionis, sed illae sunt majores secundum
statum: quia perfectio eucharistiae, quae est per conjunctionem ad
principium sanctitatis est omnibus de necessitate salutis; sed perfectio
Spiritus sancti ad robur quae est in confirmatione, vel perfectio pur­
gationis a reliquiis peccati, quae est in extrema unctione, non est
omnibus necessaria; et ideo perfectioni eucharistiae debet aliquid
respondere in qualibet lege, non autem perfectioni confirmationis et
extremae unctionis nisi in lege in qua est status perfectionis, quae
est lex gratiae.”
S. Doctor hic, agens de figuris Eucharistiae et inquirens an debu­
erit in A.T. praecedere aliquod sacramentum figurale sive Eucharistiae
sive ceterorum sacramentorum N.T., iterum distribuit sacramenta in

tria membra, et de tertio membro, comprehendente Confirmationem
et Extremam Unctionem, ait nullum habuisse correspondons in A.T.
quia haec duo sacramenta “non sunt sacramenta necessitatis [sicut
Baptismus et Eucharistia], sed cujusdam superabundantis perfec­
tionis. . . [Nam] perfectio Spiritus sancti ad robur quae est in con­
firmatione, vel perfectio purgationis a reliquiis peccati, quae est in
extrema unctione, non est omnibus necessaria.”
In 4 Sent., dist. 7, q. 3, a. 2, q. I: “Suscipere baptismum est in
praecepto, cum sit sacramentum necessitatis. . . Sed sacramentum
confirmationis non est necessitatis, sed utilitatis alicuius consequendae
causa accipitur.”
Hic S. Doctor explicite negat Confirmationem esse de praecepto,
et rationem assignat quia non est sacramentum necessitatis; ob ean­
dem ergo rationem et ob toties ab eo praedicatam paritatem inter
Confirmationem et Extremam Unctionem, sentit etiam hoc sacramen­
tum non esse de praecepto.

Summa igitur doctrinae S. Thomae haec est: Extrema Unctio “non
est de necessitate salutis” vel si placet “non est simpliciter necessaria
ad finem,” salutis, quasi “sine ipsa non possit haberi finis,” est tamen
secundum quid necessaria quatenus “sine ipsa non habetur finis ita
convenienter”; in hac necessitate Extrema Unctio simpliciter aequiparatur Confirmationi; omissio seu negligentia Extremae Unctionis
non est per se illicita seu damnabilis nisi sit “neglegentia ex contemptu
procedens vel contemptum inducens.” Quae omnia excludunt strictam
necessitatem, sive medii sive praecepti, et solam includunt moralem
necessitatem seu magnam convenientiam ad salutem (vel, si placet,
strictam necessitatem non ad obtinendam ipsam salutem, sed ad eam
obtinendam tali modo seu conditione, scilicet per deletionem reliqui­
arum peccati quae est proprius effectus huius sacramenti).
Nec valet ex verbis S. Thomae deducere solam exclusionem neces­
sitatis medii, retenta stricta necessitate praecepti. Nam haec etiam
evidenter excluditur omnibus praedictis rationibus et signanter ex
ratione negligentiae non culpabilis; si enim Extrema Unctio praeci­
peretur, eius omissio esset necessario culpabilis et aequivaleret ipsi
contemptui praecepti.
Ceterum in ultimo textu citato S. Doctor explicite negat Con­
firmationem esse de praecepto, praecise quia non est sacramentum
necessitatis, et ob eandem rationem idem intelligit de Extrema Unc­
tione, quam constanter associat Confirmationi in hac quaestione de
necessitate. Unde cum grano salis legenda sunt sequentia verba, in
quibus prima fronte S. Doctor videtur loqui de praecepto suscipiendi

Extremam Unctionem illudque comparare praecepto confitendi: “Quia
ea quae sunt de necessitate salutis tenetur homo in hac vita implere,
ideo si periculum mortis immineat, etiam per se loquendo, obligatur
aliquis ad confessionem faciendam tunc vel baptismum suscipien­
dum. Et propter hoc etiam lacobus simul praeceptum edidit de con­
fessione facienda, et extrema unctione percipienda” {Suppi., q. 6,
a. 5). Absque manifesta enim contradictione cum tota doctrina et
verbis nuper relatis nequit S. Doctor hic velle assimilare Extremam
Unctionem Poenitentiae et Baptismo quoad eorum necessitatem;
unde verba “praeceptum de confessione facienda et extrema unctione
percipienda” sunt accipienda in sensu abstractive simul et distribu­
tive, nempe pro aliquo mandato quod pro Poenitentia intelligatur
stricte seu praeceptive, pro Extrema Unctione vero tantummodo large
et commendative. Quod enim S. Thomas principaliter et proprie
intendit, est probare necessitatem confessionis in articulo mortis, ac
ideo commemorat praeceptum lacobi de confessione, quod non potuit
convenienter facere nisi commendando simul mandatum de Extrema
Unctione, quod illi in eodem contextu associatur. Sensus igitur textus
est: Confessio est stricte necessaria in articulo mortis (ubi sit pecca­
tum mortale); propterea lacobus dum commendat (praecepto late
dicto) fidelibus in articulo mortis Extremam Unctionem, simul pro­
ponit praeceptum (proprie dictum) confitendi.
Nec valet opponere exemplum Eucharistiae quae est de praecepto
tum divino tum ecclesiastico. Nam, ut ex dictis patet, S. Thomas non
simpliciter aequiparat Eucharistiam Extremae Unctioni, aut ceteris
sacramentis praeter Baptismum et Poenitentiam, sed ei concedit
quoque strictam medii necessitatem ex qua necessario consurgit ratio
praecepti, et propterea S. Doctor alibi explicite loquitur de praecepto
tum divino tum ecclesiastico Eucharistiam suscipiendi (3 p., q. 80.
a. 11; In 4 Sent., dist. 12, q. 3, a. 2, q. 1, sol. et ad 1 et 2).
Inde patet quam inepte quidam adversarii, ut Kern, Cappello et
Umbcrg, sententiam horum doctorum, et nominatim S. Thomae, in
dubium revocent, immo in suum javorem convertere conentur. Pro
quo quidem unice adducunt textum sive ex Alberto M. sive ex S.
Thoma, quo significatur effectum sacramenti posse sine sacramento
obtineri sed non sine voto seu proposito sacramenti. Ex quo sic argu­
unt: Effectus Extremae Unctionis nequit haberi sine proposito saltem
suscipiendi hoc sacramentum; iamvero hoc propositum certe deest
si ex negligentia omittitur sacramentum; ergo qui ex negligentia
omittit sacramentum nequit consequi effectum sacramenti; ergo sus­
ceptio sacramenti est stricte necessaria ad salutem, saltem necessitate

praecepti, a qua nonnisi impotentia vel ignorantia excusat quarum
utraque potest consistere cum voto sacramenti.
Textum Alberti M. dedimus supra (p. 399 et 401). Textus
S. Thomae sic se habet: “Quamvis effectus principalis alicuius sacra­
menti possit haberi sine actuali perceptione illius sacramenti, vel
sine sacramento, vel per aliud sacramentum ex consequenti; numquam tamen haberi potest sine proposito illius sacramenti. Et ideo,
quia poenitentia est principaliter instituta contra actualem culpam,
quodcumque aliud sacramentum actualem culpam deleat ex conse­
quenti, non excludit necessitatem poenitentiae” {Suppi., q. 30, a. 1,
ad 1). Observat igitur Kern: “Ex quo textu [Alberti M.] etiam ap­
paret, defensores oppositae sententiae non bene ad s. Thomam aliosque
scholasticos ob hoc solum provocare, quod dicunt, Extremam Unc­
tionem non esse sacramentum necessitatis; ostendendum enim esset de
singulis, eos ne desiderium quidem sive propositum s. Unctionis
sumendae necessarium censere ad vincendum in ultima lucta.
Concinit Cappello sub hac asseverantiori forma: “Haec verba [S.
Thomae] sunt seria consideratione attendenda, utpote quae valorem
habent decisivum: scii, effectus principalis extremae unctionis, qui
est alleviatio et confortatio aegrotantis, potest quidem haberi etiam
sine actuali perceptione sacramenti, sed numquam sine proposito
sacramenti. Porro propositum certe deest, si ex mera negligentia non
suscipitur. Ergo.”04
Ceterum in favorem huius objectionis posset quis plures alios textus
accumulare, in quibus S. Thomas continuo docet non posse gratiam
sacramentalcm haberi saltem sine voto suscipiendi ipsum sacramen­
tum. Id enim dicit de omnibus sacramentis in genere {Suppi., q. 30,
a. 1. ad 1; In 4 Sent., dist. 24, q. 1, a. 2, q. 3, ad 2; Quodlib. 4, a. 10
[alias: q. 7, a. 1]), peculiariter de Baptismo et Poenitentia {C. Gent.
4. 72; In 4 Sent., dist. 17, q. 3, a. 1, q. 1, sol. et ad 1; Quodlib. 4,
a. 10), de solo Baptismo (3 p., q. 68, a. 2, c. et ad 1 et 3; q. 73, a. 3)
de sola Poenitentia (Suppi., q. 30, a. 1. ad 1), De Eucharistia (3 p.,
q. 72, a. 6, ad 1 et 3; q. 80, a. 11), de ipsa Confirmatione germana
Extremae Unctionis (3 p., q. 72, a. 6, ad 1 et 3).
Attamen frustra ex his textibus et ex doctrina in eis contenta
arguitur ad probandam strictam necessitatem sacramenti, iuxta men­
tem S. Thomae. Id imprimis esset velle explicare clarum per obscu­
rum: nam ex dictis patet S. Doctorem clare docere Extremam Unc­
tionem non esse ad salutem necessariam, et ita quidem quod ipsa
” Op. cit. (supra, in p. 370) 366; cf. 370.
“ Op. cit. (supra, in p. 376) 190.

ncgligentia sacramenti non est damnabilis nisi aliunde connectatur
cum contemptu sacramenti; unde absque manifesta contradictione
S. Doctor nequit simul habere votum huius sacramenti tanquam stricte
necessarium ad salutem. Ceterum, tota haec adversariorum obiectio,
quam supra in logica forma reconstruere conati sumus, est merum
sophisma, confundens necessitatem ad obtinendum effectum sacra­
menti cum necessitate ad obtinendam ipsam salutem, atque ab una
ad alteram necessitatem illogice pertransiens; unde negatur ultimum
consequens et ultima consequentia praefatae obiectionis. S. Thomas
enim docet quidem votum sacramenti esse necessarium ad obtinendum
effectum sacramenti seu gratiam sacramentalem (concesso quod gratia
sacramentalis possit haberi etiam sine susceptione sacramenti per
solum votum sacramenti, modo nempe alibi explicato®'), sed non dicit
votum sacramenti esse necessarium ad obtinendam ipsam salutem,
quod aliunde verum est de solis sacramentis quae, utpote peccati re­
missiva uti Baptismus et Poenitentia, sunt ad ipsam salutem stricte
necessaria, tunc enim votum sacramenti, necessarium ad consequen­
dum effectum sacramenti necessarii ad salutem, fit eo ipso mediate
necessarium ad consequendam ipsam salutem. Hinc patet harmonia
doctrinae S. Thomae: Is nempe qui negligit suscipere Extremam
Unctionem, ac consequenter caret eius voto, effectum sacramenti
consequi nullo modo poterit, et nihilominus, nisi adsit contemptus
sacramenti, poterit ipsam salutem obtinere, quia hoc sacramentum,
etsi sit necessarium ad producendam specialem gratiam sacramenta­
lem. non est necessarium ad ipsam salutem, eo quod praecise ipsa
gratia quam confert non est necessaria ad salutem cum non sit
remissiva peccati, proprii salutis obstaculi, sed hanc remissionem
supponat et nonnisi accidentaliter perficiat.
Unde non mirum est ipsum Kern suam explicationem verborum
S. Thomae, quibus Cappello “valorem decisivum” tribuit, tandem
eleganter transmittere et ipsi auctoritati Angelici logice valedicere,
scribens: “Deinde animadvertimus, nos probabilitatem assertionis.
Extremam Unctionem infirmis moribundis per se esse necessariam,
deducere ex iis, quae nos docet Concilium oecumenicum longe post
aevum Doctoris angelici concelebratum. S. Thomas in nullo suorum
operum, in quibus tractat de Unctione infirmorum, commemorat ter­
rificam illam luctam contra daemonem, quam moribundis instare
Concilium nos instruit; numquam dicit, confortationem sacramentalem
specialiter ordinari ad vincendas vehementissimas tentationes. qui­
bus in fine vitae adversarius humanae naturae animas perdere conatur.
Quare salva reverentia principis theologorum licet dicere, solam eius
's Cf. tractatus Dr sacr. in genere 219 sq . De Baptismo et Confirmatione 346.

auctoritatem non sufficere ad evertendam sententiam, quae ex doctrina
Concilii oecumenici post ipsius tempora celebrati probatur.”00

Alberti M, verba (cit. in p. 399) maiorem difficultatem prima
fronte prae se ferunt, cum videantur asserere necessitatem voti sacra­
menti ad ipsam salutem. Attamen, ne manifesta fingatur contra­
dictio cum his quae S. Doctor clare docet, scilicet Extremam Unc­
tionem, sicut ipsam Confirmationem, esse tantum conditionaliter
necessariam seu non ad ipsum finem salutis, sed “ad finem aliquem”
proportionatum effectui sacramenti (ad tollendas nempe reliquias
peccati, seu ad procurandam salutem tali modo, i.e. abstergendo
reliquias), et sine Extrema Unctione per solum Baptismum et Poeni­
tentiam “haberi sufficientiam salutis” (cf. supra, p. 400), necesse
est ea verba cum grano salis ita explicare ut concordent his explicitis
ac principalibus assertis, nec ceteroquin dissentiant ab ipsa con­
cordanti ac parallela doctrina S. Thomae.
Triplex igitur sensus assignari potest: Primo, verba “Dummodo
sit desiderium sumendi” possunt accipi large de absentia contemptus,
quatenus haec sit implicitum quoddam ac interpretativum desiderium,
iuxta illud “Qui tacet consentire videtur,” ita ut ea verba correspondeant his S. Thomae: “Dum tamen non praetermittatur ex contemptu
sacramenti” (3 p., q. 72, a. 3, cf. supra, p. 406 sq.); tunc sensus est:
Ubi non sit contemptus, infirmus qui non suscipit sacramentum
habebit nihilominus a Deo cetera auxilia sufficientia ad salutem,
quamvis per haec non tam cito ac plene effectum liberationis seu
sanationis consequatur ac si sacramentum susciperet. Hunc sensum
suadent ipsa verba quae Albertus habet de Confirmatione (cui as­
similât Extremam Unctionem): “Dictum Hugonis [de necessitate
Confirmationis] . . . potest intelligi: uno modo ut loquatur in casu
ubi contemptus religionis excludit sacramentum: quia contemnere
sacramentum est condemnabile, quamvis in se non sit necessarium”
(cf. supra, p. 400). Secundo, verba “Sufficit ad salutem” possunt
accipi large pro salutari effectu sacramenti (non pro ipsa aeterna
salute), ita ut sensus sit: Si adest desiderium sacramenti quod suscipi
non potest, infirmus consequitur nihilominus a Deo effectum sacra­
menti, etsi non plene. Tertio, dici potest S. Doctorem prae oculis
habere casum, sat frequentem, in quo revera hoc sacramentum ex
variis circumstantiis evadit per accidens stricte necessarium ad salu­
tem, ac inde recte significare votum saltem sacramenti tunc esse
necessarium ad salutem. Quem sensum suadet tum ipsa obiectio cui
S. Doctor respondet in illis verbis quaeque sic incipit: “Nulli ita
**Op. cit. (supra, in p. 370) 370 sq.

frequenter sunt in periculo sicut infirmi,” tum alia responsio quam
S. Doctor addit ad suprarelatum dictum Hugonis de necessitate Con­
firmationis, scilicet: “Alio modo potest dici, quod [Hugo] non dicit
hoc, quia ex hoc sequitur condemnatio, sed quia ut frequenter sequitur
ex debilitate cadendi in pugna spirituali.”

Posteriores theologi usque ad Cone. Trid. eandem fere doctrinam
concorditer transmittunt; ita inter praecipuos: Scotus (t 1308),
Durandus (f 1334), Paludanus (t 1342), G. Biel (t 1495), Cajetanus (f 15 3 4),07 Victoria (f 1546) et D. Soto (t 1560).ee
Ceterum non diffitemur quosdam non tam explicite aut perspicue
loqui ut videantur absolute excludere rationem proprie dicti ac directi
praecepti suscipiendi hoc sacramentum, imo quosdam, attendentes
fortasse ad moralem ipsam sacramenti necessitatem, seu maximam
ejus utilitatem, vel ad extrinsecas rationes quae possunt inducere per
accidens ipsam strictam ejus necessitatem, loqui de necessitate vel
praecepto suscipiendi sacramentum; in quo casu varii doctores expli­
candi sunt ex contextu tum communiorum principiorum, quae tradunt
de generali necessitate suscipiendi sacramenta et de proprio ac specifico
effectu huius sacramenti, tum variarum scholarum, puta thomisticae
vel scotisticae, quibus aggregantur. Ita, iuxta supra expositam doc­
trinam S. Thomae explicari potest Paludanus thomista cum ex una
parte docet hoc sacramentum non esse per se necessarium (7w 4 Sent.,
dist. 23, q. 1, a. 3, conci. 3; q. 3, a. 2, conci. 1) et ex alia parte alibi
docet illud esse necessarium ratione praecepti (dist. 9, q. 1, a. 1,
conci. 3).
Durandus, constans S. Thomae adversarius, nihil in hac re habet
quo Angelico contradicat. Agens de subiecto Extremae Unctionis,
haec tantum de eius necessitate transeunter scribit: “Exituri de hoc
mundo si sint sani habent aliud remedium, scilicet poenitentiae, et
ideo non indigent extrema unctione, quae est quasi in supplementum
poenitentiae; infirmi vero indigent tali remedio, ideo eis solis est
conferendum.”09 Cum autem loquitur de Confirmatione, ponit explicite
quaestionem de eius necessitate, ac respondet: “Non est sacramentum
simpliciter necessarium ad salutem. Est tamen necessarium in casu,
scilicet quando imminet persecutor coram quo fides est confitenda, et
habetur copia ministri confirmare volentis et valentis.”70 In priori textu
non plusquam moralis necessitas exhibetur. In altero vero Durandus
” Summa, v. Extrema Unctio.
* In 4 Seni., dist. 23, q. 1, a. 1, § “Argumentum autem contrariae partis.”
* In Petri Lombardi Sententias theologicas commentariorum libri IIII, 1. 4, dist. 23,
q. 4 (Venctiis: G. Bindoni 1S86) 359 verso.
" Ibid., dist. 7, q. 1, p. 306 verso.

videtur tantummodo exaggerare strictam Confirmationis necessitatem
quae per accidens oriri potest tempore persecutionis.
Scotus ex sua ipsa sententia de specifico effectu huius sacramenti,
consistente in finali remissione peccatorum venialium, connaturaliter
deducitur ad negandam eius strictam necessitatem. Inde docet ideo
sacramentum ab infirmo suscipi quia secus peccatum veniale “retar­
daret eum a gloria, nisi amoveretur et deleretur virtute sacramenti,”
ac bis inde concludit Extremam Unctionem “non esse sacramentum
necessitatis, sicut alia sacramenta, Baptismum videlicet et Poeniten­
tiam.”71 Agens autem de Confirmatione, cui in hac re Extremam
Unctionem assimilât, docet ipsam negligentiam qua quis sacramentum
“dimittit cum tempus opportunum adsit” esse culpabilem et “judicari
contemptum”; cum tamen ibi etiam loquatur de “crassa negligentia,”
verisimile est ipsum non agere de mera et simplici negligentia secun­
dum se, sed de ea quae, ex motivis vel circumstantiis omissionis,
“generat contemptum vel habet contemptum annexum” ut loquitur
Bonaventura, aut “ex contemptu procedit vel contemptum inducit,”
ut ait S. Thomas.
Ad rem ipse: “Confirmatio non est sic de necessitate, quin sine
ipsa possit homo salvari. . . Parvulo non est necessaria, qui statim
evolat; nec etiam adulto, qui remanet pugnaturus, si non dimittatur
ex negligentia, vel contemptu. Alio modo dicitur necessarium hoc
sacramentum, quia non potest salubriter contemni, neque dimitti, cum
tempus opportunum adsit, neque ex crassa negligentia, et sic est
Confirmatio necessaria pugnaturo.”72
“[Sacr. Confirmationis] non est necessarium ad salutem . . . [nam]
baptizatus per solum Baptismum salvatur; est tamen necessarium
adulto sic quod non contemnat, sicut dicitur ‘Extra’ dc sacra unctione,
ubi dicitur in Glossa, quod non est plenus Christianus qui contem­
nit .. . [Adultus] debet suscipere, id est. non contemnere, et pro
tempore congruo suscipere in effectu; judicaretur enim contemptus, si
omnimoda opportunitate oblata, non susciperetur.”'3
DOCUMENTA ECCLESIAE inde a saec. 13 cum doctrina ipsa
theologorum pari passu procedunt et in eundem sensum colliniant.
Decretalia Gregorii IX (f 1241), c. xi, X, 5, 38, praescribunt, ex
ipso anteriori Constituto Innocenta III (circa a. 1214): “Poeniten­
tiam morientibus non negamus, viaticum etiam, quod vere poenitentibus exhibetur, intelligi volumus, ut nec ipsum etiam decendentibus
"In I Sent. (Opus Parisiense], dist. 23, q. un., Opera omnia XXIV (Parisiis: Vives
1894) 344, 346.
” Ibid., dist. 7, p. 6.
”/m 4 Sent. (Opus Oxonicnscl, dist. 7, q. 2, ibid. XVI 702 sq.

denegetur. Licet autem per generale interdictum denegetur omnibus
tam unctio, quam ecclesiastica sepultura, concedimus tamen ex gratia,
ut clerici decedentes, qui tamen servaverint interdictum, in coemeteriis
ecclesiae sine companarum pulsatione, cessantibus solemnitatibus om­
nibus, cum silentio tumulentur.”71
Cum olim, ex ipso iure communi, tempore generalis interdicti con­
cederetur quidem infirmis absolutio a peccatis et viaticum, denegaretur
vero Extrema Unctio una cum ecclesiastica sepultura,75 ea prohibitio
satis clarum indicium est Ecclesiam non reputasse Extremam Uncti­
onem esse necessariam ad salutem, neque necessitate medii, ut est
Poenitentia, neque sola necessitate divini praecepti, ut est Eucharistia
in articulo mortis. Propterea ante Codicem iuristae et moralistae, tam
antiquiores quam recentiores, sat communiter docebant ab ea prohi­
bitione excipiendum esse casum in quo Extrema Unctio censeatur
esse per accidens unicum remedium salutis pro infirmo, si nempe ei
Poenitentia et Viaticum administrari nequeant aut non certo ac secure
dari queant.70
Vim huius indicii reicit Kern et, post ipsum, Cappello, dicentes
quod gratis supponitur non potuisse Ecclesiam ob gravissimas causas
boni communis denegare hoc sacramentum infirmis tempore interdicti,
quemadmodum antiquitus, teste Innocentio I (t 417), quibusdam
peccatoribus in articulo mortis, concessa Poenitentia, denegabatur
ipsum Viaticum etsi huius susceptio sit de divino praecepto, eo vel
magis (addunt) quod Extrema Unctio non sit, sicut Poenitentia, ab­
solutae necessitatis, et moribundus ob huiusmodi Ecclesiae prohibi­
tionem excusetur a suscipiendo sacramento et possit praeterea aliis
modis a divina benignitate succurri.77
" Decretales, 1. 5, tit. 38 “Dc Poenitentiis ct Remissionibus,” c. 11, Corpus luris
Canonici, Pars II: Decretalium collectiones (ed. A. L. Richter et A. Friedberg. Lipsiae
1881) 887.
’‘Haec prohibitio non amplius viget, ex Codice I.C., can. 2270, §1: “Interdictum
locale sive generale sive particulare non vetat monentibus Sacramenta et Sacramentalia,
servatis servandis ministrare, sed prohibet in loco quodlibct divinum officium vel sacrum
ritum, salvis exceptionibus de quibus in § 2 huius canonis et in can. 2271, 2272.”
"Cf. J. Dicastii.i.0 (-f- 1653), Dc censuris ct poenis ecclesiasticis, disp. 5, n. 130sqq.;
A. Reiffenstuee (-f 1703), Ius canonicum universum, 1. 5, tit. 39, n. 203; Lehmkuhl,
Theologia moralis (Friburgi Br. 1902) II 648; Bucceroni, Theologia moralis (Romae
1908) II 476; Aertnys, Theologia moralis (Paderborn 1901) II 397 sq., scribens: “In­
terdictum simpliciter latum . . . privat administratione et receptione. . . a) Eucharistiae;
nisi sumatur per modum Viatici. . . b) Extremae Unctionis; excipiunt DD. casum, quo
infirmus nullum aliud Sacramentum recipere potest.”
”Ad rem Kern (quem abbreviat Cappello): “Si moribundus versetur in impotentia
obtinendi hoc praesidium vel ei renuntiet ex gravi ratione, quae coram Domino omniscio
valeat, fidelissimus Salvator alio modo succurret. Quare infirmus, cui Ecclesia denegat
Extremam Unctionem excepto casu, quo ad acquirendum statum gratiae exigitur, non
conicitur in moralem impotentiam superandi pericula salutis impendentia in articulo
mortis. Quaestio igitur est: Potcstne Ecclesia haec sciens ob gravissimas causas boni
communis, cuius intuitu poenam interdicti infligit, sacramentali subsidio privare infirmos,

Attamen huiusmodi evasio levis videtur. Nam imprimis non explicat
praedictum discrimen inter Viaticum et Extremam Unctionem in ea
Ecclesiae prohibitione, si iuxta mentem Ecclesiae utrumque sacra­
mentum esset pariter de divino praecepto; nec dici potest Viaticum
praestare Extremae Unctioni quoad efficacitatem, quin potius hoc
sacramentum frequenter efficacius operetur ob suam sanativam ac veluti
poenitentialem indolem, ratione cuius a quibusdam collocatur medium
inter sacramenta mortuorum et sacramenta vivorum. Praeterea, nimis
leviter supponitur universalem Ecclesiam sufficientes rationes habere
potuisse ut explicita ac constanti lege impediret ne infirmi pro tem­
pore interdicti observarent divinum praeceptum suscipiendi Extremam
Unctionem; nec valet recursus ad invocatam praxim antiquae Eccle­
siae et legem Innocentii I, nam textus Innocentii patet variis inter­
pretationibus78 atque gratis Kern assumit in eo concedi Poenitentiam,
denegari vero Viaticum, cum e contra explicite dicatur ideo Extremam
Unctionem infirmis poenitentibus denegari quia eis “reliqua sacra­
menta negantur.”
Ceterum praedicta adversariorum suppositio indirecte quoque in­
firmatur ab ipsa constanti praxi Ecclesiae auferendi omnem casuum
poenitentialium reservationem in articulo mortis, fatente ipso Concilio
Tridentino: “Verumtamen pie admodum, ne hac ipsa occasione
[casuum nempe reservationis] aliquis pereat, in eadem Ecclesia Dei
custoditum semper fuit, ut nulla sit reservatio in articulo mortis,
atque ideo omnes sacerdotes quoslibet poenitentes a quibusvis peccatis
et censuris absolvere possunt” (sess. 14, cap. 7, Dcnz. 903).

Statuta Synodalia Andegavensia (sub Guilelmo Maioris episcopo)
a. 1294: “Nosque accepimus, referentibus fide dignis, quod dictum
sacramentum, sine quo, ut dicunt sancti, periculosum est ex hac vita
migrare, ex quadam negligentia omittitur: immo ut verius loquamur,
ex sacerdotum rapacitate et avaritia, qui in collatione hujus sacramenti
si eo non habeant opus ad acquirendam gratiam sanctificantem? Neganti incumbit onus
probandi. Sed caveat, ne sua probatione damnet antiquam Ecclesiam, quae teste
Innoccntio I (Ep. 6, ad Exuperium, n. 6) quibusdam peccatoribus in hora mortis
concessit quidem Poenitentiam, denegavit autem Viaticum, quamvis moribundus iurc
divino ad illud recipiendum teneatur; ostendat etiam, ut argumentum contra nos valeat,
cur ipse aegrotus ex gravi ratione sacramento licite renuntiet cum spe, Deum sibi non
defuturum, Ecclesia autem nc ex gravissima quidem causa boni communis idem sacra­
mentum denegandi ius habeat, si sit per se, at non absolute, necessarium. Talis probatio,
ni fallor, nunquam proferetur. Ceterum merito mireris, cur tot theologi ob pericula
transitus censeant Viaticum moraliter necessarium, minime vero sacramentum ex specifica
sua natura contra illa pericula ordinatum” (op. cit. fsupra, in p. 3701 371 sq.).
' Cf supra, p. 393, ubi diximus verba Innocentii aliunde favere nostrae sententiae
de absentia divini praecepti quoad hoc sacramentum, sed simul abstinuimus a conficiendo
argumento cx ipsa prohibitione concedendi Extremam Unctionem infirmis poenitentibus.

novas et insolitas exactiones inducunt aliunde, petendo linteamina qui­
bus jacens inungitur aegrotans.”70
Attento contextu tum communis doctrinae theologorum illius aeta­
tis tum ceterorum documentorum Ecclesiae, nihil cogit vocem illam
“periculosum” accipere plus quam ut emphaticam expressionem maxi­
mae utilitatis seu moralis necessitatis sacramenti, nec verba “quadam
negligentia” accipere in sensu simplicis negligentiae, quae nempe nulla­
tenus sit connexa cum contemptu sacramenti; ceterum in ultimis
verbis causa omissionis sacramenti potius in avaritiam sacerdotum
refunditur.

Synodus Rhemensis ct Trcccnsis: “Saepe moneant sacerdotes popu­
lum quod priusquam quartum decimum annum compleverint, maxime
Sacramentum extremae Unctionis petant, et recipiant reverenter, si
timeatur verisimiliter de morte infirmorum, quia necessarium est ad
salutem istud Sacramentum, si possit haberi.”80 Nihil cogit verba
“Necessarium ad salutem” intelligere in sensu strictae necessitatis,
cum et ipsa moralis necessitas sit vera necessitas et ita tunc accipie­
batur etiam in communi doctrina theologorum. Ceterum, ipsa appositio
“Si possit haberi” emollire videtur illius necessitatis vim.
Joannes XXII (1316-1334), agens de Confirmatione, in quadam
epistola ad Ossinium regem Armenorum, scribit: “Licet . . . sacra­
mentum ipsum non sit a fidelibus contemnendum, tutius tamen est
illud sine periculo, quod necessitatem non habet, omittere quam si ab
iis, a quibus illud conferri non licet . . . non sine gravi periculo inaniter
conferatur.”81 Quod hic dicitur de sola Confirmatione, scilicet eam
esse sacramentum non necessarium, quamvis nec contemnendum,
atque a fidelibus tutius omitti quam ab indebitis ministris suscipi,
applicari potest, iuxta mentem Ecclesiae, etiam Extremae Unctionis.
Nam haec duo sacramenta in hac quaestione de necessitate pari passu
procedunt, tum in doctrina mediaevalium theologorum, cui loannes
XXII videtur suam declarationem accommodare (ut constat ex mani­
festo parallelismo illorum verborum cum verbis S. Thomae et Bonaventurae supra relatis), tum in ipsis documentis Ecclesiae, ut constat
ex comparatione documentorum infra relatorum cum his quae cita­
vimus in tractatu De Confirmatione 365 et praecipue ex comparatione
duorum canonum Codicis I.C. (can. 787 de Confirm, et can. 944 de
" Apud Marten E, De antiquis Ecclesiae ritibus, 1. 1, p. 2, c. 7, a 2, n. 10 (Rotomagi
1700) 111.
“ Apud De Sainte-Beuve, De sacramento Unctionis Infirmorum Extremae, disp. 7,
a. 3, in Migne, Theologiae cursus completus XXIV (Parisiis 1841) 126.
“Apud Raynaldum, Annales ecclesiastici, ad annum 1318. n. 11.

Extr. Unet.) qui videtur mentem praecedentium omnium documen­
torum authentice interpretari.

Martinus V (1417-1431), Bulla “Inter cunctas” 22 febr. 1418, inter
interrogationes Wicleffitis et Hussitis proponendas, hanc habet: “Item,
utrum credat, quod Christianus contemnens susceptionem sacramen­
torum confirmationis, vel extremae unctionis, aut solemnizationis ma­
trimonii, peccet mortaliter” (Denz. 669).
Hic manifeste proponitur tantum praeceptum non contemnendi
sacramentum, imo agitur de ipso haereticali contemptu Wicleffitarum
et Hussitarum tendente in negationem ipsius existentiae sacramenti.
Merbcsius textum Martini V sequenti modo citat, vel glossat, ut inde
fortasse videatur confortare suam sententiam de stricta necessitate
huius sacramenti (cf. supra, p. 372): “Hoc sacramentum neque
negligi sine culpa, neque contemni posse sine peccato mortali.” 5.
Alphonsus (supra cit., p. 391) ex ipso Merbesio recitat eadem verba
tanquam Martini V, sed ex distinctione illa inter negligentiam, quae
dicitur mere culpa, et contemptum, qui dicitur peccatum mortale,
infert contra ipsum Merbesium quod mera sacramenti negligentia non
est nisi leve peccatum. Unus vel alter recentior theologus, ut Kilker,
eadem verba tribuit Martino V ex S. Alphonso qui ex Merbesio
desumpsit.
Concilium Parisiense (alias: Senonense) a. 1528 (decr. 10): “Ne
hic noster ungendi infirmos ritus Christi praeceptum, non tamen sacra­
mentum, esse videretur, ‘Si quis infirmatur’ (inquit Jacobus) ‘in vobis,
inducat presbyteros ecclesiae’” (Harduin 9. 1942). Hic agitur de
praecepto institutionis; sensus enim est: verba lacobi ostendunt non
solum quod ritus unctionis est a Christo institutus, sed etiam quod
est verum Christi sacramentum.
Cone. Coloniense a. 1536 (pars 7, cap. 50): “Est autem unctio
impendenda cum expositione unctionis et mandati Apostolici, quod
sic habet: ‘Infirmatur quis in vobis! inducat presbyteros eccle­
siae’” (ibid. 2011). Suarez, referens hunc textum, dicit illum favere
sententiae Petri Soto quod hoc sacramentum sit de praecepto divino;
idemque iudicat Benedictus XIV.82 Attamen, ex una parte agitur
directe de praecepto ministrandi, non vero suscipiendi, et ex alia parte
“mandatum apostolicum” significat potius praeceptum institutionis
seu promulgationis, ut vidimus supra in pluribus documentis
praemediaevalibus.
Cone. Coloniense a. 1549 (cap. 38): “Relatum nobis in concilio
Df synodo dioecesana, 1. 8, c, 7, n. 4.

est, impios quosdam homines infirmitatis suae tempore unctionem
sacram respuisse ac contempsisse: quamobrem statuimus, ut si quis
sacramentum illud nobis ab Apostolo Jacobo tantopere commendatum
contempserit, ecclesiastica careat sepultura” (ibid. 2110). Agitur de
contemptu sacramenti, nec ceterum dicitur lacobum praecepisse sed
commendasse.

CONC. TR1DENTINUM, sess. 14 de Extrema Unctione, etsi huius
sacramenti maximam utilitatem seu moralem necessitatem commendet
et exaltet, nihil tamen dicit ex quo divinum praeceptum illud suscipi­
endi deduci possit. Idque patet vel ex ipso summario examine ex­
pressionum quae ad hanc rem referri possunt.
Concilium hoc sacramentum vocat ‘‘Poenitentiae et totius humanae
vitae consummativum” necnon “firmissimum praesidium quo Christus
finem vitae munivit” (prologus). His verbis utilitas sacramenti, adeo­
que eius moralis necessitas, emphatice proponitur, sed stricta necessi­
tas, etiam solius praecepti, non necessario ex eis deducitur, ut infra
amplius contra adversarios declarabitur.
Dicitur hoc sacramentum esse ab Apostolo “commendatum” (cap.
1), sed non dicitur esse praeceptum, imo additur Apostolum “presby­
teros adducendos esse ad infirmum ungendum hortari” (can. 4).
Est sermo “de praescriptione eorum, qui et suscipere et ministrare
hoc sacramentum debent” (cap. 3); at si praescriptio et obligatio
intelligi potest (et aliunde scimus intelligi debere) relate ad ministran­
tes, non necessario intelligitur respicere etiam suscipientes. Proprie ibi
non agitur de necessitate sive suscipiendi sive etiam ministrandi sacra­
mentum. sed de necessariis conditionibus requisitis sive in ministro
sive in subiecto; explicite nempe declaratur solos et omnes sacerdotes
esse proprium ministrum et solos infirmos in periculo mortis esse
proprium subiectum.
Declaratur “esse hanc unctionem infirmis adhibendam” (cap. 3):
sed iterum agitur de necessitate conditionis ex parte subiecti, seu non
aliis quam infirmis posse sacramentum ministrari; in quo quidem
implicatur etiam praeceptum aliquod respiciens solum ministrum, non
proprie ut ministret sacramentum sed ut solis infirmis ministret, si
quando ministrat. Unde in priori schemate cap. 3, pro illis verbis
“Declaratur etiam, esse hanc unctionem infirmis adhibendam,” lege­
batur: “Declaratur etiam non esse hanc unctionem nisi infirmis
adhibendam.”83
Docetur “hanc unctionem non esse humanum figmentum vel ritum
“Apud A. Theiner, Acta genuina ss. oecuntenici Concilii Tridentini (Zagabriae in
Croatia (18741) I 590.

a Patribus acceptum, sed mandatum Dei et promissionem gratiae
habere” (cap. 3). Attamen ibi agitur non de mandato susceptionis sed
solius institutionis, scilicet definitur tantum Extremam Unctionem
esse verum sacramentum a Christo institutum, ut constat etiam tum
ex can. 1, in quo ea verba explanantur, tum ex sensu quem ipsi Protes­
tantes dabant illi expressioni, docentes duo tantum sacramenta Bap­
tismi et Eucharistiae habere mandatum Dei seu divinam institutionem.
Docetur ac definitur “hanc extremam unctionem a fidelibus sine
peccato contemni non posse . . . neque tanti sacramenti contemptum
absque ingenti scelere et ipsius Spiritus Sancti iniuria esse posse”
(cap. 3 et can. 3). Sed ibi agitur de solo praecepto non contemnendi
sacramentum, et de gravi peccato contemptus, imo, ut patet ex con­
textu, agitur de ipso haereticali contemptu proveniente ex ipsa nega­
tione existentiae sacramenti, ut apud Protestantes qui dicebant hoc
sacramentum non habere “mandatum Dei” sed esse “figmentum hu­
manum” et “Ecclesiam Romanam in hac administranda unctione non
observare quod beatus lacobus praescripsit.” In priori schemate cap.
3 contemptuosum illud haereticorum peccatum sub hac maiori emphasi
proponebatur: “Tanti sacramenti contemptus absque ingenti scelere
contingere nequaquam posset nec aliud prorsus esset quam salutis et
divinae gratiae atque adeo ipsius Spiritus sancti qui per os apostoli
lacobi hoc sacramentum fidelibus commendavit insignis despectus
atque contemptio.”84

Concilium hanc quaestionem de sacramenti necessitate directe nul­
latenus tetigisse, apparet, praeterquam ex ipso proposito textu, tum
ex primo illius schemate, in quo nihil peculiare additur aut mutatur
quod huc faciat; tum ex actis Concilii seu ex disputationibus theolo­
gorum et Patrum (cf. apud Theiner) quorum nullus hanc quaestionem
tangit; tum ex ipso fine discussionis ac definitionis conciliaris, qui
fuit damnatio doctrinae Protestantium, nam hi negabant ipsam existentiam sacramenti nec ideo curabant de eius necessitate quam ceteroquin,
iuxta ipsorum principia, facile concessissent, imo necessitati ipsius
Baptismi parem fecissent, si semel sacramentalitatem Extremae Unc­
tionis admisissent.
Si quidquam ceteroquin ex doctrina Concilii deduci posset, totum
cederet in favorem nostrae sententiae. Nam ex una parte quaedam
Concilii verba suggerunt hoc sacramentum non esse per se stricte
necessarium, cum nempe ipsum efferatur ut obiectum commendationis
et adhortationis Apostoli et tantum dicatur non esse contemnendum,
et ex alia parte Concilium longe aliter loquatur de necessitate tum
"Ibid. S91.

Baptismi et Poenitentiae, quae sunt de necessitate medii ad salutem
(cf. supra, p. 383 sq.), tum etiam Eucharistiae, quae est, simpliciter
loquendo, de sola praecepti necessitate: ita in sess. 13, cap. 2, de­
claratur: “Salvator noster . . . sacramentum hoc instituit ... et in
illius sumptione colere nos sui memoriam praecepit. . . Sumi autem
voluit sacramentum hoc tanquam spiritualem animi cibum” (Denz.
875); cap. 5: “[Hoc sacramentum] fuit a Christo Domino, ut suma­
tur, institutum”; sess. 21, cap. 1: “Sancta ipsa Synodus . . . declarat
ac docet, nullo divino praecepto laicos et clericos non conficientes obli­
gari ad Eucharistiae sacramentum sub utraque specie sumendum” (cf.
can. 1); in his verbis et in toto cap. 1 manifeste supponitur adesse
praeceptum divinum suscipiendi Eucharistiam et ex hac ipsa sup­
positione negatur contra Protestantes tale praeceptum sese extendere
ad modum suscipiendi sub utraque specie.
Adversarii autem ex his quae Concilium dicit in prologo, quod
nempe Extrema Unctio sit “Poenitentiae et totius vitae consummativum” et praecipue “firmissimum praesidium quo Christus finem vitae
munivit” contra peculiares et vehementiores impugnationes quibus
“adversarius noster . . . omnes suae versutiae nervos intendit ad
perdendos nos penitus,” conantur indirectum argumentum deducere,
quod quidem est unicum allatum a Kern pro sua opinione et ut
praecipuum exaltatur a Cappello (cf. supra, p. 370 sq., 375). Kern
ex ea Concilii doctrina concludit: “Inde consequitur, pro infirmis mori­
bundis unicum esse constitutum medium ordinarium ideoque per se
necessarium, quo eorum salus in tuto ponatur: sacramentum exeun­
tium,” idemque fere ad verbum concludit Cappello. lamvero, haec
consequentia illegitima est, et ipsum consequens, i.e. “Extrema Unctio
est unicum medium ordinarium” falsum est vel saltem ambiguum.
Hoc enim sacramentum, cum conferat specialem gratiam infirmi auxiliatricem quae per nullum aliud sacramentum, saltem de providentia
ordinaria, conferatur, est utique unicum medium ordinarium quo talis
gratia confertur et quo infirmus tali speciali modo adjuvetur, sed
nequaquam est unicum medium ordinarium quo simpliciter infirmus
adiuvetur; unde Extrema Unctio est necessaria infirmo non ut id sine
quo salutem, etiam ordinarie, non possit consequi, sed ut id sine quo
non tam facile, expedite et convenienter, eam consequi possit; in
quo praecise consistit ratio moralis necessitatis quam solam dicimus
huic sacramento convenire.
Catechismus Cone. Trid. pariter nihil profert quod divinum prae­
ceptum sonet, sed potius quaedam eius expressiones contrarium saltem
suggerunt. Docet enim Deum “ut ex hac mortali vita decedentes,

expeditiorem ad coelum viam haberemus. Extremae Unctionis Sacra­
mentum instituisse” (p. 2, c. 6, n. 1); ubi nonnisi moralis necessitas
indicatur. Ait quod “Extremae Unctioni propriam Sacramenti rationem
convenire . . . maxime perspicuum fieri potest, si verba, quibus sanctus
Jacobus Apostolus huius Sacramenti legem promulgavit, attendamus”
(n. 3); ubi manifeste agitur de sola lege institutionis. Addit “Inno­
centium quoque Primum hoc Sacramentum fidelibus maxime com­
mendare” (n. 3); ubi, si agitur non de sola institutione sed de ipsa
susceptione sacramenti, non praeceptum profertur sed sola commen­
datio. Tandem magis ad rem ait: “Maxime . . . [fideles] cohortandi
sunt, ut huius saluberrimi olei Sacramentum sancte et religiose sibi
administrandum curent” (n. 12); ubi de sola cohortatione et de sola
cura sacramentum suscipiendi sermo est. Ceterum, mens Catechismi
colligitur etiam ex parallelismo eorum quae dicit de necessitate Con­
firmationis quaeque citavimus in tractatu De Baptismo et Confirma­
tione 365.
Quaedam decisiones SS. Congregationum, quibus supponitur vel
declaratur Extremam Unctionem posse omitti pro ratione proportio­
nate gravi, videntur satis suggestivum signum persuasionis S. Sedis
quod huius sacramenti susceptio non sit de divino praecepto. A. 1645
S. C. de Propaganda Fide, interrogata a missionaris lesuitis in China
utrum posset hoc sacramentum omitti ea ratione “quia chinenses,
magno zelo ducuntur erga uxores, filias, et alias mulieres, et scanda­
lum sument ex huiusmodi actionibus,” respondit negative ob illius
rationis insufficientiam.85 Tamen a. 1656 S. Officium, eadem ab iisdem
missionariis interrogatione accepta, affirmative respondit, scilicet “ex
gravi necessitate proportionata posse omitti quaedam sacramentalia
in Baptismate foeminarum, ac etiam posse omitti ipsum Sacramentum
Extremae Unctionis.”80 Quam decisionem S. Officium a. 1669 con­
firmavit in responsione ad iteratam interrogationem, declarans utraque
decreta a. 1645 et 1656 esse in vigore nec sibi invicem opponi.87
A. 1754 eadem S. Congregatio vicario apostolico Algeriae declaravit
pestis diffusionem non esse sufficiens motivum Extremae Unctionis
omittendae.88
Praecipuum illud decretum S. Officii 23 martii 1656 sic se habet:
“Secundo quaeritur: Utrum omnia sacramentalia in Baptismate foemi­
narum adultarum adhibenda sint. Quaeritur iterum: utrum sufficiat
“ Collectanea S. Congregationis de Propaganda Fide (Romae: Ex Typographia
Polyglotta S. C. de Propaganda Fide 1907) I 31 sq.
"Ibid. 3S.
· · ■■
"Ibid. 64.
"Haec quatuor decreta extant etiam in Fontibus I. C. n. 459, 730, 741, 805.

DE PROPRIETATIBUS

423

ioemînisj petentibus tantum, Extremae Unctionis Sacramentum con­
ferre. Quaeritur iterum: num etiam petentibus negandum cum in­
commoda et pericula christianitatis totius prudenter futura praeviden­
tur. Ratio dubitandi est, incredibilis apud Sinas foeminarum modestia,
zelus et laudabilis earum ab omni virorum, non solum congressu, sed
et aspectu fuga; qua in re, nisi magna adhibeatur a missionariis cau­
tela. scandalum ingens Sinis datur, totaque christianitas evidentissimo
periculo posset exponi. Sacra Congregatio, juxta ea quae superius
proposita sunt censuit: Ex gravi necessitate proportionata posse omitti
quaedam sacramentalia in Baptismate foeminarum, ac etiam posse
omitti ipsum Sacramentum Extremae Unctionis.”

Benedictus XIV in Constitutione “Firmandis” 6 nov. 1744, §9,
et Encyclica “Ex quo primum” 1 mart. 1756, £44—46, nihil aliud
facit nisi transeunter commendare utilitatem huius sacramenti et
recolere “leges circa illius ministrationem servandas ut scilicet solis
fidelibus graviter aegrotantibus . . . ministretur.”
Non immerito tamen hic adduci potest sequens practica regula, quam
ipse Benedictus XIV praebet episcopis in suo opere De synodo dioeccsana quaeque saltem ostendit quid S. Pontifex, etsi ut privatus
doctor, senserit de vi praecedentium documentorum Ecclesiae: “Cum
tamen celerem commendat hujus Sacramenti administrationem. absti­
neat [episcopus] a verbis quae videantur significare ejusdem recipi­
endi absolutam necessitatem; ne secus videatur ipse quaestionem
dirimere hactenus indecisam: adhuc quippe litigant theologi num
fideles periculoso morbo laborantes, quique jam Penitentiae Sacra­
mento sua peccata expiarunt, et Eucharistico pane sunt refecti, tene­
antur insuper aut divino, aut saltem ecclesiastico praecepto extremam
Unctionem suscipere.”89
Cone. Pragense a. 1860 (tit. 4, cap. 9): “Numquam firmiori Dei
praesidio indigemus, quam dum crescente infirmitate mortis timor
animum occupat, et praeteritorum delictorum memoria exagitamur.. <,
atque dum illa cura vehementer nos angit, imminere indicium Dei
[advertimus]. . . Auxilii a solo Deo expectandi necessitatem auget
impetus diaboli calcaneo nostro hac praesertim occasione insidiantis. . .
Quod certissimum auxilium et piissimum lenimen cum Dominus be­
nignissime nobis praestet per sacramentum extremae unctionis: facile
intelligunt tum parochi, tum graviter decumbentes, eorumque famili­
ares et medici, quanto studio debeant curare, ut periculose aegroti
De synodo dioeccsana, 1. 8, c. 7, n. 4, in Micne, Theologiae cursus completus XXV
(Parisiis 1841) 1106.

hoc exoptatissimo remedio muniantur, et ne quid sacramenti gratiam
impediat, solliciter cavere.”00
Verba “quanto studio debeant curare” non necessariam important
praecepti necessitatem, sed instantem exhortationem, fundatam tum
in morali sacramenti necessitate tum in ea stricta necessitate quae in
pluribus casibus oriri potest per accidens.

Cone. Colocense (Colocza in Hungaria) a. 1863 (tit. 3, cap. 10):
“Agant proinde pastores animarum, ut fidelium aegre decumbentium
rationem habeant, quos si expedierit suscipiendi hujus sacramenti
obligationis paterne admoneant.”01
Attentis aliis Ecclesiae documentis, aegre intelligeretur hoc pro­
vinciale concilium velle declarare existentiam proprie dicti praecepti
divini, aut ecclesiasticam obligationem imponere; ipsa appositio “Pa­
terne admoneant” vim verbi “obligationis” satis emollire videtur.
Ceterum, Concilium potius quam strictam necessitatem ad salutem,
proponere necessitatem ad consequendam propriam gratiam sacramentalem, quae nempe nonnisi per hoc sacramentum obtinetur, ap­
paret ex his verbis quae ibidem fere immediate praecedunt: “Solliciti
sint porro pastores animarum, ne ullus nisi inopinata mortis specie
occumberet, ad aeternitatem sine hujus sacramenti subsidio transeat,
ne destituatur salutaribus illis fructibus, quibus hoc sacramentum
aegroti anima repletur.”
Cone. Baltimorense II a. 1866 (tit. 5, cap. 7, n. 306): “Quum
igitur Christus Dominus per Apostolum loquens praecepto urgeat,
quumque tam salutares effectus ex hoc Sacramento profluant, curent
omni, quo par est, studio animarum pastores, ut ex populo sibi com­
misso unusquisque, qui ad id tenetur, salutari hoc praesidio munitus
de vita discedat.”02
Prima verba de Christi praecepto referuntur potius ad pastores;
ultima verba, quae sonant ipsorum fidelium obligationem, restrictiva
ac conditionalia sunt, ac pro tanto ambigua. Ceterum, improbabile
videtur hoc concilium ab aliis Ecclesiae documentis dissentire.

Rituale Romanum, tit. 5, c. 1, n. 1 (ed. post Codicem), fere ad
verbum refert verba ipsius Codicis: “Extremae Unctionis Sacramen­
tum . . . , quamvis per se non sit de necessitate medii ad salutem,
neminem tamen licet negligere, et omni studio ac diligentia periculose
aegrotantibus adhibendum est.” Ibid., c. 4 “De visitatione et cura
n Acta et decreta sacrorum conciliorum recentiorum. Collectio Lacensis V (Friburgi
Brisgoviae 1879) S12sq.
’* Ibid. 655.
" Ibid. Ill (1875) 480.

infirmorum,” η. 10, habet: “Ubi vero periculum immineat, Parochus
monebit aegrotum, ne daemonum astutia, neque medicorum pollicita­
tionibus, neque propinquorum, aut amicorum blanditiis se ullo modo
decipi sinat quo minus ea, quae ad salutem pertinent, opportune pro­
curet, et, qua par est devotione et celeritate, sancta Sacramenta, dum
sana mens est, integrique sensus, religiose suscipiat, citra fallacem
illam ac periculosam procrastinationem, quae plurimos ad aeterna
supplicia perduxit, in diesque, fallente diabolo, perducit.”
De priori textu dicetur infra; in altero vero non agitur de sola
Extrema Unctione sed etiam de Poenitentia et Eucharistia, quarum
prima est de necessitate medii, altera de necessitate divini praecepti.

CODEX I.C., can. 944: “Quamvis hoc sacramentum per se non sit
de necessitate medii ad salutem, nemini tamen licet illud négligere;
et omni studio et diligentia curandum ut infirmi, dum sui plene com­
potes sunt, illud recipiant.”
In hoc canone duo clare proponuntur: hoc sacramentum non esse
de necessitate medii; tamen non licere illud negligere (ita ut negli­
gentia sacramenti sit prohibita, adeoque illicita, adeoque peccatum).
In secundo membro evidenter declaratur aliquod praeceptum, cum
sine praecepto nihil sit illicitum nihilque peccatum. Sed quaestio est
de indole praecepti quod a Codice declaratur vel imponitur, scilicet:
1. an a Codice dirimatur controversia theologorum de gravi obliga­
tione sacramentum suscipiendi; 2. an in eo agatur de directo praecepto
suscipiendi sacramentum; 3. an agatur de praecepto etiam ecclesi­
astico; 4. ad quodnam generale ac indirectum praeceptum reducatur
obligatio a Codice proposita; 5. an agatur de levi tantum obligatione.
Inter ipsos adversarios qui admittunt existentiam divini praecepti
suscipiendi sacramentum pauci sunt qui, ut Lépicicr, Marc-Gestermann, Otten, Diekamp, et aliquatenus Jorio, ita loquuntur ut videan­
tur docere in Codice declarari illud divinum praeceptum ac ideo dirimi
praedictam theologorum controversiam. Alii adversarii, ut Ferreres
et Gougnard, vident in Codice solum ecclesiasticum praeceptum et
concedunt per Codicem nullatenus dirimi praedictam controversiam.
Defensores vero nostrae sententiae de absentia gravis obligationis
nullum in verbis Codicis vident directum ac grave praeceptum, tam
divinum quam ecclesiasticum, atque dicunt Codicem nullo modo teti­
gisse praedictam theologorum controversiam de gravi obligatione. Hi
generatim etiam addunt in omissione, seu simplici nec contemptuosa
negligentia sacramenti, haberi culpam levem; sed hanc quidam, ut
Génicot-Salsmans et Merkelbach, deducunt non ex ipso Codice sed
ex sola lege charitatis erga seipsum (Génicot) aut generalius ex

irrationabili inotivo quod inducit negligentiain (Merkelbach ) ; alii
vero ac communius, praecipue ac explicite Kilker, Coronata et Regatillo, eam deducunt sive ex lege charitatis sive etiam ex ipso Codice.91
Ex quo sequitur quod, iuxta priores doctores, in Codice nullum im­
ponitur novum praeceptum, etiam sub levi, sed mere declaratur aut
confirmatur generale ac divinum praeceptum charitatis erga seipsum,
aut prudenter ac rationabiliter se gerendi relate ad media salutis.
Dicimus igitur:

Primo, Codex noluit controversiam theologorum de gravi praecepto
dirimere. Id apparet ex eo praecise quod taceat de praecepto in tali
contextu in quo eius mentio connaturaliter expectaretur. Supposita
enim communi theologorum distinctione inter necessitatem medii et
necessitatem praecepti, Codex explicite unam affirmat et simul alteram
explicite tacet; si autem adesset praecepti necessitas eamque vellet
Codex exprimere, connaturalis ac logicus processus in eius verbis sic
sonare deberet: “Quamvis hoc sacramentum non sit de necessitate
medii, tamen est de necessitate praecepti, et ideo non licet illud negligere”; omissio igitur mentionis praecepti illogicam redderet Codicis
expressionem nisi subintelligatur fieri ex industria, ita ut mens
Codicis sit: “Quamvis hoc sacramentum non sit de necessitate medii,
et aliunde disputari possit an sit de ipsa praecepti necessitate, adhuc
tamen non licet illud negligere.” Ut scite animadvertit GénicotSalsmans (n. 424): “Si daretur gravis obligatio, Ecclesia eam iam
saepius scripta lege proposuisset” et maxime in ipso Codice I.C.
Res confirmatur ex his quae Codex docet de necessitate Confirma­
tionis in can. 787, in quo eadem verba can. 944 referuntur, scilicet:
“Quamquam hoc sacramentum [Confirmationis] non est de necessitate
medii ad salutem, nemini tamen licet, oblata occasione, illud negli­
gere.Illogice autem quidam adversarii, ut Diekamp et Datfara,
videntur non eandem vim utrique canoni tribuere.
Secundo, praeceptum, a Codice propositum, non est directe et im­
mediate ipsum praeceptum suscipiendi sacramentum, seu non habet
pro immediato obiecto ipsam susceptionem sacramenti, sed tantum
non negligentiam sacramenti. Id patet tum ex ipsis verbis, non enim
dicitur: Unusquisque obligatur ad suscipiendum sacramentum, sed:
Nemini licet negligere sacramentum, i.e. Unusquisque obligatur ad
bJKilker: “Two venial sins can rightly be laid at the feet of those who neglect it,
one of disobedience against the precept of this canon and the other of a lack of charit)
toward one’s self” (Extreme Unction (St. Louis 1927] 280). RegatiUc: “Levis obligatio
utique est, ex praecepto charitatis erga sc ipsum, quo quisque sibi procurare tenetur
tam utile praesidium in mortis periculo, et cx c. 944” (Ius Sacram entarium [ed. 2,
Santander 1949] 439).
•■■■w
91 Cf, tractatum De Baptismo et Confirmatione 368 sq.

non negligendum sacramentum, tum ex eo quod secus necessario
ageretur de gravi obligatione cum agatur de materia gravi, ac propterea
quidam adversarii, hac distinctione inepte seposita, logice inferunt
obligationem suscipiendi Extremam Unctionem esse de se gravem.

Tertio. Codex non imponit aliquod proprium suum ac ecclesiasticum
praeceptum, sed tantum declarat vel, si placet, urget applicationem
ipsius divini ac generalis praecepti non negligendi media salutis. Nam
ex una parte ipsa verba Codicis non necessario sonant praeceptive sed
potius declarative (non enim dicitur: Iniungimus, obligamus; sed:
Nemini licet) et ex alia parte nulla apparet peculiaris ratio, quare
Codex imponeret praeceptum iam tam certe ab ipso Deo impositum
et tam clare omnibus notum (ita inepte quis argueret Codicem
imponere praeceptum non fornicandi si in aliquo canone diceretur:
Nemini licet fornicari). Unde in negligentia suscipiendi sacramentum
unicum committitur peccatum, scilicet non contra praeceptum Codicis
sed contra divinum praeceptum non negligendi media salutis.

Quarto, hoc divinum praeceptum non necessario reducitur ad legem
charitatis erga seipsum, sed generalius ad legem prudentiae qua homo
tenetur rationabiliter se gerere ac ideo absque rationabili seu proportionato motivo non omittere media salutis a Deo peculiariter sibi
praestita.05 Ex quo sequitur non quamlibet omissionem sacramenti
esse culpabilem, sed eam tantum quae proprie ac positive negligentia
dici potest, seu quae motivum non habet rationabile ac proportionatum. Vox enim negligentiae ambigua est. cum possit accipi vel mere
negative et abstractive, pro mera nempe rei omissione, vel positive et
contrarie, pro omissione nempe rei debitae, quo sensu saepe aequivalet
inertiae, pigritiae et socordiae.Οβ Primo modo, negligentia huius sacra­
menti seu ipsum merum factum non suscipiendi sacramentum nullam
culpam, neque levem, importat, cum de susceptione sacramenti nullum
detur directum praeceptum; et hoc est quod docet S. Thomas in Ex­
positione textus Magistri (supra cit., p. 406), inquiens: “Non quae­
libet negligentia, sed negligentia ex contemptu procedens, vel con­
temptum inducens damnabilis est” et in 3 p., q. 65. a. 4. ad 3 (cit. in
p. 405), scribens: “Licet omnium sacramentorum contemptus sit
saluti contrarius, non tamen est contemptus sacramenti ex hoc quod
aliquis non curat accipere sacramentum quod non est de necessitate
” Huc facit quod 5. Thomas, loquens dc Baptismi omissione seu dilatione, scribit: “Hoc
pensandum est ex causa dilationis, quia, sicut dicit Philosophus IPhys., 1 S, c. 1],
voluntas non retardat facere opus volitum nisi propter aliquam causam rationabilem
Unde, si causa dilationis baptismi mortale peccatum annexum habeat, utpote si propter
contemptum vel aliquid hujusmodi baptismum differat, dilatio erit peccatum mortale;
alias non” (Suppi., q. 6, a. 5).
MCf. Forceluni, Lexicon totius latinitatis, ad vv. Negligentia. Negligens.

■ T.

salutis.” Secundo vero modo, negligentia huius sacramenti importat
necessario aliquam culpam, inductam ex influxu irrationabilis motivi quod inducit ad sacramentum omittendum, atque illi influxui
proportionatam.

Quinto, exinde sequitur eam negligentiae culpam non necessario
esse levem ut quidam putare videntur, sed aut levis aut gravis, iuxta
praedictam proportionem, et certe gravis evadit cum tanta sit ut connectatur cum ipso sacramenti contemptu, seu non tantum ut ab ipso
contemptu procedat (quod secundum se est grave, ex nativa gravitate
ipsius contemptus) sed ut “contemptum inducere” possit (ut ait S.
Thomas) aut ex circumstantiis, iuxta commune iudicium, “contemptui
aequivalere praesumatur” (ut ait Benedictus XIV).07
Attentis tamen communiter contingentibus, verum est id quod ge­
neraliter affirmant doctores morales, scilicet in omissione Extremae
Unctionis committi regulariter aliquam culpam eamque levem; idque
aptius quam alii sic exprimit Merkelbach: “Tam magnum salutis
medium atque firmum praesidium, occasione oblata et secluso sat
magno incommodo, praetermittere in proximo mortis periculo, regu­
lariter non fit ex rationabili motive, ac proinde solet includere culpam
levem. Unde can. 944: ‘Quamvis hoc sacramentum non sit de necessi­
tate medii ad salutem, nemini tamen licet illud negligere. . .’ ”08

//Zn PARS. NON DATUR PRAECEPTUM ECCLESIASTICUM,
SALTEM PROPRIUM AC DIRECTUM.
Quidam rari theologi non existentiam praecepti ecclesiastici con­
cludunt ex ipsa non existentia praecepti divini; ita Wirceburgenses
scribentes: “Ecclesia non injungit praeceptum de suscipiendo aliquo
sacramento, nisi praeceptum divinum supponatur: nullum autem
exstat praeceptum divinum de extrema unctione suscipienda; ergo
neque praecepto ecclesiastico urgemur ad sacramentum hoc obeun­
dum.”00 Principium huius illationis, si intelligatur de ipsa impossibili­
tate (i.e. Ecclesiam non posse praecipere susceptionem alicuius
sacramenti nisi prius sit praecepta a iure divino) solidum valorem
’’ De synodo dioecesana, I. 8, c. 7, n. 4: “Verum, etsi expediat ut episcopus hanc
controversiam [theologorum] declinet, indubitanter tamen asserere poterit, non posse
sine gravi culpa ejusmodi Sacramentum aut contemni, aut cum aliorum offensione et
scandalo negligi aut praetermitti. . . Nec praeterea incongruum esset addere facile
Sacramenti contemptum praesumi in infirmo qui cum vita periclitetur, extremam
Unctionem sciens et volens petere negligit, multoque magis, si eam sibi a parocho
exhibitam recipere renuat” (in Migne, Theologiae cursus completus XXV [Parisiis 1941]
1106).
** Summa theologiae moralis (ed. 3, Brugis [1939]) III 68S.
** De sacramento Unctionis Extremae, a. 3, Theologia dogmatica, polemica, scholastica
et moralis (Parisiis 1880) X 284.

simpliciter non habet, nec peculiaris ratio quare similem illationem
admisimus de praecepto confessionis in tractatu De Poenitentia II
527-530 (quia nempe confessio peccatorum mortalium est res secun­
dum se difficillima) ullatenus valet de susceptione Extremae Unctio­
nis; si vero intelligatur de facto seu consuetudine, in ipsa quidem rei
congruitate fundata (i.e. Ecclesiam non solere praecipere susceptionem
alicuius sacramenti nisi sit iam praecepta a iure divino, quod ab
Ecclesia subinde determinatur quoad aliquas circumstantias), suum
valorem habet quia Ecclesia non solet, nisi ex gravi ratione, gravia
praecepta multiplicare, praecipue ubi sit timor frequentis transgres­
sionis, et in hac ipsa materia confirmatur ex ipsa absentia praecisi
ac determinabilis praecepti Ecclesiae de recipienda Extrema Unctione,
non obstante maxima huius sacramenti utilitate, et ex ipsa generali
ac indeterminata expressione canonis 944 Codicis I.C. ex qua, ut
diximus supra, nullum directum praeceptum erui potest.
Et ratio quidem facile intelligitur quae potest explicare absentiam
talis praecepti, quia nempe, ob multorum fidelium sive incuriam, sive
inanem timorem, sive ineptum aut superstitiosum conceptum sacra­
menti exeuntium, periculum esset frequentis transgressionis huiusmodi
praecepti ac novo peccato onerandi conscientiam eorum qui in eo
statu versantur in quo maxime a peccatis purgari indigent.

Ad factum autem quod attinet, ex duplici capite existentia alicuius
ecclesiastici praecepti erui posset et ab adversariis erui dicitur, scilicet
vel ex explicita lege vel ex ecclesiastica ac diuturna consuetudine vim
legis habente.
lamvero explicita lex in nullo documento invenitur. Quod enim at­
tinet ad generalia documenta, quae nempe totam Ecclesiam respiciunt,
unicum quod invocari potest est can. 944 Codicis I.C., nec ipsi ad­
versarii ex aliis generalibus documentis, puta ex Cone. Trid., ecclesi­
asticum praeceptum eruere contendunt, sed ipsum potius praeceptum
divinum. lamvero, ut supra fusius ostendimus, ille canon non continet
impositionem praecepti ecclesiastici, sed declarationem generalis prae­
cepti divini non negligendi sacramenta, et ceteroquin, etiam si conti­
neret distinctum praeceptum ecclesiasticum, hoc praeceptum iterum
non respiceret immediate ipsam sacramenti susceptionem sed obli­
gationem non negligendi sacramenti susceptionem (quae ceteroquin
obligatio non necessario esset gravis, communiter, ut videtur, fatentibus vel non refragantibus ipsis adversariis). Ex ipsis pariter particu­
laribus documentis variarum ecclesiarum, sive ratione suae concor­
dandae considerentur ut signum generalis voluntatis totius Ecclesiae,
sive accipiantur tantum ut expressio uniuscuiusque particularis

ecclesiae, nulla ratio distincti praecepti erui potest; sed, ut patet ex
attenta illorum analysi supra instituta (p. 396-424), in eis continetur
tantum vel praeceptum seu affirmationem divinae institutionis, vel
praeceptum ministrandi sacramentum respiciens sacerdotes, vel neces­
sitas redintegrandi usum sacramenti apud fideles, vel emphatica et
urgens commendatio moralis necessitatis sacramenti, vel etiam in qui­
busdam illorum videri potest, sicut in Codice I.C., declaratio generalis
ac divini praecepti non negligendi sacramenta. Quae omnia valent de
ipsis fortioribus et ambiguioribus expressionibus quas supra notavimus
in Poenitentiali Egberti Eboracensis, Concilio Ticinensi, Synodalibus
Andecavensibus, Synodo Rhemensi et Treccnsi, Concilio Colocensi et
Cone. Baltimorensi.
Unde inepte Tournely in illis documentis videt manifestum prae­
ceptum ipsius Ecclesiae, scribens: “Mandatum illud ecclesiasticum
probant manifeste omnes Ecclesiarum Rituales Libri, in quibus ritus
administrandi hoc sacramentum praescribitur”;1 nec etiam consenti­
mus quibusdam ex nostris fautoribus, concedentibus in illis contineri
verum sed particulare praeceptum singularum ecclesiarum, uti De
Sainte-Beuve scribenti: “Nullo praecepto ecclesiastico singuli fideles
adulti tenentur suscipere in exitu Unctionem infirmorum; quaedam
tamen leges privatarum ecclesiarum ad id obstrinxerunt quosdam de
Ecclesia [Citat quaedam ex supradictis documentis].”2
Nec ipsa consuetudo, utut perpetua, constans et universalis, tum
suscipiendi hoc sacramentum tum summa cura illud ministrandi, quam
praecipue urget Concina (cf. supra, p. 378), dici potest aequivalere
praecepto aut vim legis habere. Nam haec praxis spontanee fluit et
apte explicatur ex ipsa maxima utilitate ac morali necessitate huius
sacramenti, non vero ex quadam persuasione strictae obligationis illud
suscipiendi, quod quidem requiritur ad hoc ut consuetudo vim legis
assequatur.
Inepte etiam quidam adversarii arguunt ex eo quod non intelligeretur in sacerdote stricta obligatio administrandi hoc sacramentum,
nisi daretur in subiecto stricta necessitas illud suscipiendi. Nam talis
conclusio mille instantiis falsa demonstratur (cogita v.g. de variis
strictisque obligationibus pastorum administrandi sacramenta, puta
accedentibus ad frequentem nec necessariam communionem vel con­
fessionem), quoniam officium ministri non fundatur in subiecti obli­
gatione sed in istius iuribus. ius enim et officium correlativa reputantur.
* Cf. supra, p. 373 sq.
j.
'Tractatus de sacramento Unctionis Infirmorum Extremae, disp. 7, a. 3, in MlCNE,
Theologiae cursus completus XXIV (Parisiis 1841) 125.

Conclusio 3. Extrema Unctio est per se moraliter necessaria ad salutem,
nec tantum mere conveniens.
Probatur. Ex fine seu eflectu huius sacramenti.

Ut observatum est supra (p. 366), illud dicitur ad aliquem finem
moraliter necessarium sine quo ille finis non ita facile et convenienter,
saltem ut in pluribus et ordinarie, obtineri potest, quatenus nempe
habet, relate ad consecutionem finis, talem peculiarem influxum qui
nec in aliis mediis invenitur nec per aliorum mediorum influxum facile,
in communibus saltem circumstantiis, compensari potest.
Atqui talis est Extrema Unctio relate ad finem salutis. Nam ex una
parte Extrema Unctio confert specialem gratiam sacramentalem, ad
finem salutis proxime et excellenter ordinatam, scilicet tum interiorem
ac physicam abstersionem reliquiarum peccati, qua perficitur opus
iustificativae sanationis inceptum per Poenitentiam, quemadmodum
per sic dictam convalescentiam sanatio corporalis completur, ac ita
homo proxime disponitur ad illam gloriosam salutem in quam nihil
inquinatum incurrit, tum exteriorem saltem ac moralem roborationem.
qua anima, una cum corpore languescens atque ad limina aeternitatis
appropinquans, sustinetur et confortatur sive in seipsa sive relate ad
exteriora agentia contraria, peculiariter ad ultimas nec remissiores
daemonum impugnationes. Ex alia vero parte, haec specialis et ex­
cellens gratia, qua homo ad gloriam immediate praeparari dicitur, est
etiam specifica huic sacramento, ita nempe quod per influxum aliarum
causarum, tam sacramentalium quam extrasacramentalium. nec ulla­
tenus conferri nec de facili compensari queit, in communibus saltem
circumstantiis et iuxta ordinarias Providentiae leges. Nec ideo refert
quod ea specialis roboratio per alia media compensari ac suppleri
queat, aut quod ipsa specifica abstersio reliquiarum peccati possit
immediate conferri a Deo, qui suam virtutem sacramentis non alli­
gavit; nam primum fit per accidens, indirecte et sub diversa ac minus
convenienti ratione (ut dictum est in tractatu De sacr. in genere 219),
alterum vero esset aliquid omnino exceptionale et iuxta extraordinarias
Providentiae leges, quibus incerte quis se committeret, nec ceteroquin
absque ipsius sacramenti voto contingeret.
Ergo Extrema Unctio est non tantum quomodolibet conveniens, sed
proprie, etsi moraliter tantum, necessaria ad salutem, ita ut sine ipsa
finis salutis non ita facile ac convenienter ab infirmo obtineatur.
Quae quidem necessitas, ob peculiares circumstantias sive subiecti
moraliter deficientis sive mortis probabiliter appropinquantis ac neces-

sario aeternam sortem obsignantis, tanta est, ut plures doctores sibi
persuaserint eam attingere vim strictae divini praecepti necessitatis,
imo ulterius unus vel alter diminutam quandam ac relativam medii
necessitatem ei tribuere attentaverit. Et haec quoque propria ipsa
ratio est ac fundamentum, tum ipsius culpae, quae in negligentia huius
sacramenti facile contingere solet, tum instantium admonitionum ac
severiorum querelarum, quibus antiqua praesertim documenta (relata
in toni. 1, p. 166 sqq.) ad tanti remedii diligentem susceptionem fideles
impellunt. Quorum non pigeat haec saltem insigniora recolere:
Isaac Antiochenus (t 460): “Negligitur oleum apostolorum et mar­
tyrum,” “Signationem contemnunt.”
Cone. Cabillonense a. 813: “Non est itaque parvi pendenda hujus­
modi medicina, quae corporis animaeque medetur languoribus.”
Rodulphus Bituricensis (t 868) idem ad verbum repetit.
lonas Aurelianensis (a. 829): “Multis namque propter ignorantiam,
multis propter incuriam, haec olei unctio ab usu recessit. Quibus
autem in usu non est, necesse est ut in usum veniat.”
Cone. Ticinense (a. 850): “Illud quoque salutare sacramentum . . .
solerti praedicatione populis innotescendum est: magnum sane et
appetendum mysterium. . . Sed quia frequenter contingit ut aegrotus
aliquis aut sacramenti vim nesciat aut minus periculosam reputans
infirmitatem, salutem suam operari dissimulet, aut certe morbi vio­
lentia obliviscatur, debet eum loci presbyter congruenter admonere.”
Acfricus Cantuariensis (t 1005?): “Quidam vero aegroti hoc [sa­
cramentum] nihili pendunt, et in aegritudine sua se non concedunt
ungi. Dicam quid de eis docuit Jacobus ... : ‘Infirmatur quis in
vobis? . . .’ ”
Synodalia Andegavensia a. 1293: “Nos quoque accepimus, referen­
tibus fide dignis, quod illud Sacramentum, sine quo, ut dicunt sancti,
periculosum est in hac vita migrare, ex quadam negligentia, omittatur.”
Catechismus Cone. Trid.: “Maxime . . . [fideles] cohortandi sunt,
ut huius saluberrimi olei Sacramentum sancte et religiose sibi adminis­
trari curent” (p. 2, c. 6, n. 12).
Rituale Romanum supra cit., p. 424 sq.
Benedictus XIV (f 1758) supra cit., p. 428, in nota.
Concilia Pragcnse a. 1860, Colocense a. 1863 et Baltimorcnse
a. 1866, supra cit., p. 423 sq.
Card. P. Gasparri in suo Catechismo, ad can. 944 Codicis I.C.
observat: ‘Odiose crudeliterque vel per speciem amoris ac prudentiae
id facit, cuius interdicto vel negligentia sacerdos ad ministranda morientibus Sacramenta non tempestive advocatur. Fratrem tuum, O Chris­
tiane qui sic agis, supremis Religionis auxiliis solatiisque destituis;

fortasse facultatem ac modum ipsi adimis aeternae beatitatis assequen­
dae. 0 quam gravis erit a te ratio petenda'.”3
Aliorum doctorum querelas sic apte colligit D. JORIO: “Ma quel che non
possiano comprendere è come vi siano, tra i cristiani, non pochi malati e malati al
punio di trovarsi in periculo di perdere anima e corpo, i quali non si prendano
nessuna cura di chiedere la celeste medicina, lasciataci dal medico divino, vale a
dire il Sacramento dcllOlio Santo, detto anche dell ’Estrema Unzione. ma che noi
a scanso di equivoci e fobic, preferiamo chiamare, con una espressione dei Concilio
di Trento, Sacra Unzione degi ’Infermi, per guarire, a un tempo, dalla malatia
dell’anima e del corpo.
“Citiamo un esempio: in una parrochia di Roma, con circa 14000 anime, afndata
ai benemeriti Missionary dei Sacro Cuore, con un parroco coito e zelante, muoiono
in media. 100 parrocchiani alTanno. Ebbene, 12 di questi muoiono senza i Sacra­
menti; 14 riceveno 1’assoluzione e lOlio Santo in istato d'incoscienza; 74 soltanto
si muniscono con le debite disposizioni, degli ultimi sacramenti. Aggiungasi che il
parroco ha istituito un’associazione per essere awertito dei malati gravi eventualmente esistenti in parrocchia!
“E quali potranno essere, ci domandiamo, le cause di questa strana condotta
da parte di molti infermi che pur si dicono cattolici. in special modo nelle grandi
città? Esse sono parecchie a nostro avviso, ma ci limiteremo ad indicar le
principali.
“La prima è l’ignoranza delle verità religiose, sia speculative che pratiche. con
la colpevole conseguenza di una fede languidissima, se non proprio morta
“Altra causa sta nel pregiudizio di credere che lOlio Santo sia il passaporto
infallibile per l’eternità; pregiudizio awalorato, purtroppo. dall’arbitraria interpretazione data comunemente al nome di Estrema Unzione, quasi che si tratti di
unzione riservata agli estremi momenti della vita, mentre invece il significato vero
e proprio dell’aggettivo ‘estrema' non è di ultima nella vita, ma nella serie delle
unzioni sacramentali — dopo quelle cioè del Battesimo e della Cresima — oltre la
quale non v’è da aspettarsene altra. Che se il più delle volte diventa l’ultima della
vita, cio è imputabile ai malati e piu ancora ai loro familiari.
“Una terza causa è invero l’esagerato e ingiusto riguardo umano verso l’infermo
da parte dei parenti, i quali temono di spaventarlo esortandolo ai Sacramenti della
Chiesa, quasi si trovasse egli in pericolo di morte. ‘Coloro che ci amano, scrive
il P. Faber, fanno un grande sacrificio di se stessi in dirci questo. E‘ la più benigna
di tutte le benevolenze. benché sarebbe peccato e crudeltà il non farlo. Per questa
interessata crudeltà moite anime sono ora nell’inferno. Vi sono madri che vi hanno
cosi precipitato i loro figli, senza badare che, nel tenersi cosî disumanamente
silenziose, lo fecero per utilità propria e non per quella della loro prole. Vi furono
mariti che perdettero pure in tal modo l’ultima occasione di salvarsi, perche
l’amore della loro moglie era amor proprio, velato da amor di sposa. Oh. quell'amore
che antepone il corpo all’anima è un amore ben piccolo sulla terra!'1
“Talora, poi, l’infermo medesimo, pur desiderando ricevere i Sacramenti, vi
rinunzia, per timore di allarmare, con tal richiesta i parenti: e non pensa, stolto
e crudele verso se stesso, ch’egli si avvia rapidamente verso la morte, e. quel che
è più tremendo, verso il tribunale di Dio.
“Un'ultima causa, che chiamereno causa di tutte le alt re, è 1'azione diabolica
direttamente o indirettamente spiegata a danno delle anime, per quell'innato odio
che Satana nutre verso di esse, in particolar modo nel momento piu critico della
vita, momento da cui dipende l’eternità. Non si comprenderebbe nè l’ignoranza
crassa e supina di certe verità, nè la stoltezza del pregiudizio. nè il crudele umano
* Catechismus Catholicus (cd. 15, Typis Polyglottis Vaticanis 1934) 230, in nota.
‘ Conference spirituali. Vcrsionc italiana di L. Musa, Torino, Marictti.

riguardo — cose da noi sopra deplorate — senza il sofiio malefico, diretto o indiretto,
dello spirito infernale.”5

Conclusio 4. Extrema Unctio est per accidens etiam stricte necessaria
in quibusdam casibus, ratione praesertim defectus aliorum mediorum
salutis, vel scandali vitandi, vel contemptus praecavendi, ita ut tunc sacra­
mentum non suscipiens graviter peccet.
Probatione peculiari haec conclusio non indiget, sed mera exposi­

tione et applicatione, cum ipsa clare derivetur ex generalibus prin­
cipiis, et sit communis aliis sacramentis, ut ostendimus, data occasione,
in praecedentibus tractatibus Dc Baptismo et Confirmatione 126,
370 sq., De Eucharistia I 531, De Poenitentia I 514-516; II 481.
Generale ipsum principium est quod, cum assecutio salutis sit stricte
necessaria, haec ipsa necessitas extenditur consequenter ad omne id
sine quo salus assequi non possit. Tale autem aliquid potest esse vel
per se, i.e. ratione sui aut immediate, ac ita necessaria sunt ea quae,
sive ex natura rei aut positiva Dei institutione ad salutem ordi­
nantur (stricta necessitas medii), sive saltem directe praecipiuntur,
divino nempe aut ecclesiastico gravi praecepto, ita ut eorum transgres­
sio sit grave peccatum ac ideo impediat salutem (stricta necessitas
praecepti); vel per accidens, i.e. non ratione sui et immediate, sed
ratione alterius quod sit per se necessarium, quatenus nempe contingat
hoc sine illo poni non posse. Et hoc altero modo contingere potest ut
aliquod sacramentum quod, sicut Extrema Unctio, per se non sit nisi
moraliter necessarium, fiat per accidens stricte necessarium ad salutem.
Unde practice dici potest tunc Extremam Unctionem fieri per accidens
stricte necessariam ad salutem, eiusque omissionem importare ex parte
subiecti grave peccatum, cum absque eius susceptione nequit adim­
pleri aliud praeceptum urgens sub gravi.
Moderni moralistae, praecipue cum S. Alphonso et post Suarez, tres
casus proponunt, in quibus Extrema Unctio fit per accidens stricte
necessaria, scilicet casum defectus aliorum mediorum salutis, casum
scandali et casum contemptus sacramenti de quo non parum dispu­
tant et varia proferunt. S. Thomas nonnisi tertium casum explicite
indicat (tum generaliter de sacramentis, tum particulariter de Con­
firmatione et de Extrema Unctione), ea fortasse ratione quod, ut mox
explicabitur, primus casus sit parum practicus, secundus vero sit valde
accidentarius et aliunde rarior, et uterque ceteroquin ad ipsum tertium
casum reduci possit; ceterum S. Doctor in Suppi., q. 6, a. 5, agens
de necessitate per accidens non differendi susceptionem Baptismi,
’ La Sacra Unzione degli In/crnti (Roma 1935) 9-12.

'

alios quoque casus eorumque reducibilitatem ad tertium indirecte
indicat, scribens: “Si causa dilationis baptismi mortale peccatum an­
nexum habeat, utpote si propter contemptum vel aliquid hujusmodi
baptismum differat, dilatio baptismi erit peccatum mortale; alias non.”
Primus casus est dejectus aliorum mediorum salutis, si nempe in­
firmo praesto non sint alia media acquirendi justificationem, signanter
alia sacramenta, praeter solam Extremam Unctionem.
In hoc casu dupliciter de necessitate sacramenti iudicari potest, iuxta
duplicem statum infirmi, prout nempe ipse sit sensibus destitutus vel
sui compos.

S/ infirmus sit sensibus destitutus, nequit, ut patet, esse quaestio
de necessitate quae pariat in ipso subiecto obligationem suscipiendi
(nec proinde de gravi peccato non suscipiendi), sed de necessitate
secundum se inspecta necnon de consequenti obligatione ministrandi
in sacerdote qui non sit pastor (nam pastor tenetur ex officio sacra­
menta infirmis ministrare). lamvero, ut in illo statu Extrema Unctio
sit secundum se stricte necessaria oportet tum ut subiectum sit adhuc
in peccato mortali tum ut non possit suscipere aliud sacramentum
(non loquimur de actu contritionis, quia supponimus infirmum esse
vere nec tantum apparenter inconscium, i.e. absque actuali usu rationis
et voluntatis), seu si nequeat baptizari quia est iam baptizatus, nec
absolvi quia non potest elicere attritionem (iuxta communem et
antiscotisticam sententiam de necessitate praesentis attritionis), nec
recipere Viaticum puta ob impossibilitatem deglutiendi, nec confirmari
quia aut est iam confirmatus aut non habet intentionem habitualem
hoc sacramentum suscipiendi, nec ordinari quia aut est iam ordi­
natus aut eandem intentionem non habet, nec uniri in Matrimonium
quia aut est coniugatus aut non expressit intentionem contrahendi.
Quae quidem dicimus supponendo, cum sententia communiori, sacra­
menta vivorum conferre per accidens primam gratiam subiecto saltem
habitualiter attrito.
Pariter quod attinet ad obligationem ministrandi, seclusa quidem
obligatione iustitiae in pastoribus, tunc tantum, speculative loquendo,
in ceteris ministris gravis charitatis obligatio ministrandi ex ipsa sacra­
menti necessitate consurgeret, cum ex una parte minister probabiliter
sciret infirmum esse in peccato mortali (puta quia ille in deliquium
incidit antequam absolveretur a peccatis) et ex alia parte infirmus
non possit suscipere aliud sacramentum quo iustificari queat. Cum
tamen valor absolutionis conditionatae sit valde incertus (quia iuxta
communem sententiam fundatur in praesumptione praesentis attri­
tionis) et praedicta sententia de accidentali influxu sacramentorum

vivorum in iustificationem non sit certa, ac ideo Extrema Unctio
maneat unicum certum medium iustificationis in infirmo inconscio et
mortaliter peccatore, practice loquendo exurgit in sacerdote gravis
obligatio ministrandi Extremam Unctionem infirmo sensibus destituto
quem scit non fuisse sacramentaliter absolutum.
Si vero infirmus sit sui compos, quaestio proprie moveri potest de
stricta necessitate suscipiendi sacramentum, ubi nullum aliud medium
iustificationis praesto sit.
Ut autem apte observant Suarez et S. Alphonsus, hic casus vix
practicus dici potest,
*
3 cum ex una parte hoc sacramentum nequeat ad­
ministrari nisi a sacerdote qui simul potest absolutionem conferre
et ex alia parte semper infirmo adsit remedium actus perfectae
contritionis.
Potest tamen aliquis hypotheticus aut rarus casus construi ex aliquo
defectu contingente ex parte duorum ordinariorum mediorum iustifica­
tionis, scilicet sacramenti Poenitentiae et contritionis, ex quo susceptio
Extremae Unctionis reddi posset necessaria tanquam unicum salutis
remedium. Primo enim potest fingi quod minister non possit absolvere
(si nempe fingatur Ecclesiam non omnibus sacerdotibus absolvendi
facultatem concedere pro articulo mortis), aut nesciat absolvere (quae
crassa ignorantia est prorsus inaudita), aut nolit absolvere velit tamen
ungere (quae pariter insignis malitia aut stupiditas vix reperibilis est);
pariter fingi potest quod ipse infirmus nolit confiteri ob periculum
proprii vel alterius detrimenti (puta scandali, revelationis sigilli, ex­
positionis complicis) et simul ignoret se in quibusdam casibus posse
nihilominus dimidiate confiteri seu confessionem materialiter non
integram instituere. Tunc utique duplex manet ei iustificationis re­
medium, scilicet aut Extrema Unctio aut contritio, ac ita speculative
loquendo non tenetur Extremam Unctionem suscipere, cum possit
*
eligere actum contritionis de cuius etiam elicientia posset esse morali­
ter certus. Secundo tamen ac ulterius fingi potest quod infirmus, tota
illa circumstantia supposita, non possit perfecte confiteri, aut nolit
conari ad perfecte conterendum, aut non sit moraliter certus de sua
contritione, aut sit potius moraliter certus se habere meram attri­
tionem. Tunc unicum medium salutis esset Extrema Unctio, quae
proinde evaderet per accidens stricte necessaria ita ut eius omissio
esset peccatum mortale.
Ceterum, etiam in priori hypothesi, quod nempe infirmus sibi vide­
retur moraliter certus de sua perfecta contritione, probabiliter ei in­
cumberet practica obligatio sacramentum suscipiendi, proveniens ex
* Suarez: "Sed hic casus imprimis rarissimus est” (Disp. 44, see. 1, n. 7). S. Alphonsus:
“Sed bene aiunt Suarez et Palaus hunc casum vix accidere posse” (n. 733).

lege charitatis non sese exponendi gravi periculo salutis, eo quod facile
ipse falli posset in sua certitudine de realitate perfectae suae contri­
tionis ac ideo cum gravi imprudentia ei se committeret, saltem in
circumstantia proximi periculi mortis. Ad rem Suarez: “Responderi...
potest, hanc obligationem [recipiendi Extremam Unctionem] tunc
vigere, etiamsi homo reputet se contritum, eo quod facile decipi
potest, et in re ipsa non habere contritionem, et ob eam causam
damnari, ideoque gravi periculo suae damnationis videtur se exponere
omittendo hoc sacramentum. Quae ratio est satis apparens, quantum
ad obligationem ex charitate propria, propter damnum irreparabile,
quod imminet, et propter difficultatem, et incertitudinem verae con­
tritionis. Et mihi certe valde probabilis res est, quamvis non adeo
certa, quin aliis sit locus opinandi oppositum, dicendo, eum, qui
moraliter est certus de contritione, non se exponere periculo, etiamsi
alia media, quae praecepta per se non sunt, omittat; maxime cum
non sit certum sacramentum hoc facere ex attrito contritum. Sed ego
majorem diligentiam censeo pro salute aeterna adhibendam esse, ex
lege saltem charitatis.”7
Ceterum hic casus in quo infirmus, speculative vel practice lo­
quendo, teneretur ad suscipiendum sacramentum ut unicum medium
salutis, reduci potest ad casum virtualis contemptus sacramenti, qua­
tenus infirmus videtur implicite parvi pendere sacramentum, illud
non suscipiens ex eo tantum quod non sit per se nisi moraliter neces­
sarium ad salutem.
Secundus casus est grave scandalum, quod ex omissione sacramenti
contingere posset.
Hunc casum sic proponit S. Alphonsus: “Posset infirmus peccare
mortaliter ... si omittendo [sacramentum], scandalum daret, puta
si ratione circumstantiarum inducerentur alii ad suspicandum quod
ipse sit haereticus, vel ad nihil faciendum hoc sacramentum. Ita
Salmant., Holzmann, et Palaus cum Suarez, Sà, Coninck, Laymann,
Bonacina et communi.”8 Frasscn casum magis determinat scribens:
“Ex omissione receptionis hujus Sacramenti potest interdum oriri scan­
dalum, puta vel suspicio haeresis, vel hujus Sacramenti contemptus,
si nempe aliquis bene audiens apud omnes [maxime si sit sacerdos,
parochus, episcopus], sciat se constitutum in morbo periculoso, et
communem esse fidelium praxim, ut hoc Sacramentum in tali statu
recipiatur, illud tamen respuit coram pluribus, sicque dat occasionem
suspicandi quod sit haereticus.”0
1 Op. cit. (supra, in p. 381), n. 7, p. 865.
'Op. cit. (supra, in p. 377) 743.
*Op. cil. (supra, in p. 381) 632.

Haec tamen observa: 1. Hic casus est omnino generalis, cum con­
tingere possit in omissione quorumlibet praeceptorum aut mediorum
salutis. 2. Est omnino accidentarius; nam scandalum non provenit
per se ex ipsa omissione Extremae Unctionis (cum per se non inducatur
scandalum ex omissione rei non praeceptae), sed potius ex copu­
latis circumstantiis qualitatis infirmi (ut si sit religiosus, sacerdos,
parochus, episcopus) et consuetudinis fidelium facile sacramentum
suscipientium, ex quibus oritur suspicio haeresis vel contemptus sacra­
menti. 3. Est facile reducibilis ad casum virtualis contemptus sacra­
menti. 4. Proprie adesse intelligitur cum ex omissione sacramenti
alii inducuntur ad peccatum, nam scandalum proprie habetur cum
ex unius facto alii ad peccandum excitantur. 5. Vere adesse tunc
tantum intelligitur cum per omissionem sacramenti datur grave scan­
dalum, quo nempe alii inducuntur ad peccandum mortaliter.
Hinc sequitur hunc casum esse potius rarum, cum ordinarie ex
omissione sacramenti ex parte unius vel alterius infirmi fideles non
inducantur ad graviter parvi pendendum sacramentum aut ad temere
iudicandum de fide vel spirituali salute omittentis. Ad rem Suarez:
‘Oportet tamen advertere, scandalum proprie esse, quando ex unius
facto alii ad peccandum excitantur, quod scandalum tunc maxime est
peccatum mortale, quando alii inducuntur ad peccandum mortaliter,
efficaciter, vel cum periculo morali, quantum est ex parte operantis.
In praesenti ergo raro intervenit hujusmodi scandalum in hoc rigore
et proprietate, tum quia ex eo quod aliquis sit negligens in sumenda
unctione extrema, rari sunt qui inducuntur ad similem omissionem,
cujus occasio tunc non occurrit; tum etiam quia, licet ad hoc indu­
cerentur exemplo alterius, non inducerentur ad peccandum mortaliter,
per se loquendo, ut ex dictis constat; et ideo ex eo solo capite non
esset proprium et rigorosum scandalum. Posset tamen eam rationem
habere, si eo exemplo inducerentur fideles, vel ad parvipendendum
hoc sacramentum, vel ad negligenda generaliter remedia suae salutis,
vel ad judicandum temere et cum publica detractione de salute spiri­
tuali talis personae, vel alia similia, quae respectu communitatis non
sunt sine gravi periculo multorum peccatorum mortalium, vel certe
non sine gravi detrimento spirituali ejusdem communitatis, quod inter­
dum posset sufficere, ut scandalum sit grave peccatum.’”0
Tertius casus est contemptus sacramenti.
Talis contemptus dupliciter intelligi potest, formaliter nempe et
virtualiter. Si intelligatur formaliter, certum quidem est per eum
committi grave peccatum, imo, ut, ait Cone. Trid., “ingens scelus et
10 Op. cit. (supra, in p. 381), n. S, p. 864.

ipsius Spiritus Sancti iniuriam” (Z>ewz. 910), sed improprie hic af­
fertur ut casus in quo per accidens susceptio sacramenti fit stricte
necessaria; nam tunc non amplius proprie quaestio est de suscipiendo
sacramento sed de eo non contemnendo, cum quis possit simul sacra­
mentum non suscipere et illud non contemnere. Quaestio igitur tantum
esse potest de virtuali contemptu, an scilicet ipsa sacramenti omissio
formaliter non contemptuosa, possit in quibusdam circumstantiis eva­
dere virtualiter contemptuosa ita ut, ad hoc vitandum, oporteat sub
gravi sacramentum suscipere. In quo quidem varii auctores varie
sentiunt aut vario modo loquuntur.

Quidam, ut Major (apud Suarez), Merbesius (apud S. Alphonsum), Lcpicicr, Cappello et L’Ami du clergé (qui aliunde etiam docent
Extremam Unctionem esse per se stricte necessariam de praecepto)
dicunt quod ipsa negligentia sacramenti, in eo nempe qui sciens et
volens sine iusta causa (puta ex socordia vel ex aliqua repugnantia orta
a timore aut humano respectu) illud praetermittit, ea ratione innixus
quod non sit praeceptum, est virtualis et gravis contemptus. Ad rem
Cappello:
intelligi potest, cur sacramentum hoc contemnere non
censeatur is, qui sine iusta causa detrectet illud recipere. Scimus qui­
dem plures negare, contra alios, in tali casu haberi contemptum.11
Sed ubi quis ex mera negligentia saluberrima medicina a Christo
D. instituta et tradita non utitur, vix aut ne vix quidem saltem a
virtuali et implicito contemptu videtur excusari posse.”12 Lépicier:
"Nec bene a quibusdam dicitur aliquem excusari posse ob repugnatiam quam erga sacramentum hoc persentiat, cum huiusmodi repug­
nantia gravem defectum vel fidei vel charitatis arguat, nisi adsit in­
vincibilis ignorantia.”1'1 L’Ami du Clergé: “Peut-on négliger un remède
ordinaire, ordonné de lui-même, de par l’institution du Christ, à
un état déterminé, quand on se trouve dans cet état? Ce serait en
quelque sorte tenter Dieu, mépriser son secours, que de n'y point
recourir.”11
Alii vero ac communius dicunt in praedicta mera negligentia non
haberi per se virtualem contemptum (saltem gravem). Ita (ut non­
nisi quosdam ex antiquioribus referamus) S. Thomas (cit. in p. 406),
Bonaventura (cit. in p. 401),15 5. Alphonsus (cit. in p. 391) et
Suarez qui signanter scribit: “Quidam . . . putant hic sufficere ad
contemptum, quod quis, sciens et videns, directe nolit recipere sacra"Cf. S. Alph., lib. V, n 733.
Op. cit. (supra, in p. 376) 189.
‘Op. cit. (supra, in p. 378) 79.
"In textu supra relato, in p. 37S.
"Scotus in hac re potius ambigue loquitur, ut notavimus supra, p. 414.

mentum hoc, licet ad id solum moveatur ex notabili negligentia seu
accidia, aut ex nimio aliquo timore humano. . . Sed in rigore hoc
satis non est ad contemptum, licet moraliter praesumatur; si tamen
quis solum moveretur ex eo quod non est sibi praeceptum, et aliunde
repugnantiam vel difficultatem sentit, non esset contemptus, nec mor­
tale peccatum, per se loquendo, et seclusis aliis periculis vel scandalis.
Oportet ergo ut quis parvipendat sacramentum et jructus ejus [for­
malis contemptus], qui modus contemptus vix potest in aliquo reperiri,
nisi laboret aliquo errore vel haeresi circa tale sacramentum.”™
Ceterum hanc quaestionem iam negative cum his doctoribus re­
solvimus supra (p. 427),17 ubi diximus vocem negligentiae am­
biguam esse ac dupliciter accipi posse, negative nempe pro mera rei
omissione, et positive pro omissione rei debitae. In priori sensu negli­
gentia sacramenti nullam prorsus importat culpam, et multo minus
contemptum; in altero vero sensu importat quidem semper aliquam
culpam, imo levem vel gravem iuxta gravitatem motivi quod ad omis­
sionem inducit, sed non necessario importat virtualem contemptum,
etiam si non ex mero timore et difficultate oriatur sed ex ipsa socordia
vel accidia, nam haec non necessario procedit ex eo quod parvipen­
datur sacramentum, sed potest procedere ab ipso eodem timore et
difficultate vel a mera humanae naturae mollitie et fragilitate. Potest
tamen in quibusdam circumstantiis contingere ut, ratione peculiaris
necessitatis subiecti copulata cum facili, imo sibi directe oblata,
sacramenti susceptione, ea negligentia tam crassa evadat ut contemptui
fere aequivaleat aut saltem contemptum sacramenti continere prae­
sumatur, quatenus nequeat homo tam utile, tamque facile oblatum
sibi sacramentum, rationabiliter simpliciter praetermittere nisi (se­
clusa crassa ignorantia) aliquo errore seu haeresi circa indolem et
virtutem sacramenti laboret. Quo sensu scribit Benedictus XIV: “Nec
praeterea incongruum esset addere facile Sacramenti contemptum
praesumi in infirmo qui cum vita periclitetur, extremam Unctionem
sciens et volens petere negligit, multoque magis, si eam sibi a parocho
exhibitam recipere renuat.”19
“ Op. cit. (supra, in p. 381), n. 6, p. 865.
” Eodem modo hanc quaestionem resolvimus quoad sacramentum Confirmationis in
tractatu De Baptismo et Confirmatione 371.
" In textu citato supra, p. 428, in nota. Eodem modo supra interpretati sumus verba
Scoti (p. 414) et Synodalium Andegavensium (p. 416).

ART. 26. Utrum Extremae Unctioni Competat Peculiaris Indoles
Sacramentalis.

CONCLUSIO affirmativa.
Exponitur et probatur.

Peculiaris indoles huius sacramenti resultat ex dictis in praeceden­
tibus capitibus (Cap. 2, 3, 4) de eius materia, forma et effectu, ex
quibus essentia sacramenti constituitur eiusque specifica ratio con­
surgit. Sufficit ergo quasdam notas exinde referre et in brevem sum­
mam colligere.
Quemadmodum peculiaris indoles sacramenti Eucharistiae provenit
ex ipsa continentia Corporis Christi, qua panis species repletur ac
vivificatur, et propria indoles sacramenti Poenitentiae procedit ex
copulata virtute poenitentiae qua totum sacramentum imbibitur, ita
praecipue ex consortio materialis infirmitatis cum spirituali ipsa cura­
tione, quae per sacramentum praebetur, peculiaris ratio Extremae
Unctionis eiusque discrimen a ceteris ritibus derivatur, attentis tribus
elementis quibus omne sacramentum componitur, scilicet sacramentotantum, re-et-sacramento, re-tantum.

SACRAMENTUM-TANTUM triplicem ostendit peculiaritatem ac
discrimen, scilicet in materia remota, in materia proxima et in ipsa
forma.
Quoad materiam remotam, Extremae Unctioni cum Confirmatione
peculiaris est illius benedictio seu praesanctificatio, ita nempe quod
materia remota non sit merum ipsum elementum olei, sicut aqua in
Baptismo et panis in Eucharistia, sed oleum prius consecratum et ad
sacramenti usum per consecrativam benedictionem essentialiter ordi­
natum, antequam, in ipso usu seu unctione, sacramentali ipsa eleva­
tione et efficacitate per formam verborum iterum benedicatur ac con­
secretur. Cujus praeviae ac necessariae consecrationis, triplicem in art.
3 (tom. 1, p. 358-361) rationem assignavimus: primam scilicet, quia
Extremae Unctionis et Confirmationis materiam Christus suo ipsius
usu nequaquam consecravit, sicut Baptismi et Eucharistiae materiam
sanctificavit; alteram, quia in gemino illo sacramento quaedam gratiae
plenitudo confertur, quam oportuit per pleniorem ipsius materiae
consecrationem significare; tertiam, eamque soli Extremae Unctioni
convenientem, quia nempe in hoc sacramento confertur etiam pecu­
liaris effectus corporalis sanitatis, ad quem significandum materia olei
de se apta non est nisi speciali quadam investitura ad id per conse­
crationem ordinetur.

Materia proxima in quadam unctionum pluralitate consistit, quae
exigitur ac fundatur sive in ipsa pluralitate sacramentalis ac princi­
palis effectus, qui est generalis curatio spiritualium vulnerum ex pluri­
bus organorum radicibus provenientium, sive etiam in ipsa analogia
corporalis ac multiformis infirmitatis, quae ita est secundarius effectus
ut ab ea sacramentalis symbolismus ipsius principalis effectus pendeat
ac perficiatur, nam ut dictum est in art. 7 (tom. 1, p. 549 sq.), tota
essentia et finis huius sacramenti in eo consistit ut mediante sanitate
corporali ipsam spiritualem curationem significet et impetret.
In art. 5 (ibid., p. 466 sqq.) dictum est hanc unctionum pluralita­
tem pertinere ad essentialem integritatem sacramenti, quippe quae
compleat sacramentalem significationem, etsi sine ipsa, seu in unica
unctione, salvari possit tota essentia sacramenti; in quo quidem
fundatur necessitas sive adhibendi plures unctiones in ordinaria sacra­
menti administratione, seu extra casum necessitatis, sive supplendi
posterius omissas unctiones ubi. ratione necessitatis, sacramentum in
una generali unctione collatum fuerit (cf. ibid., p. 456 sq., 461 sqq.,
471-476).
Praeterea in art. 23 (hic, p. 282-286) ostensum est quomodo, non
obstante hac unctionum pluralitate, sacramentum sit vere ac specifice
unum, unitate quidem non solum integritatis, seu perfectionis, sed
etiam, ut aiunt, indivisibilitatis, ratione cuius in singulis unctionibus
nequaquam, etiam partialiter, essentia sacramenti salvatur; ac inde
pariter eius discrimen ostendimus a sacramentis Ordinis, Eucharistiae
et Poenitentiae, quorum primum est unum sacramentum unitate totius
potentialis (ex quo fit ut variae ordinationes inter se separari queant,
cum in unaquaque tota essentia, etsi non tota virtus, sacramenti
salvetur), Eucharistia vero est una unitate totius integralis, ita tamen
ut, secus ac in Extrema Unctione, in unaquaque parte seu specie
salvetur, etsi partialiter tantum, essentia sacramenti. Poenitentiae tan­
dem neutra unitas, totius nempe potentialis aut integralis, convenit,
cum ipsa constet partibus non secundum totum sacramentum sed in
sola materia, ita tamen ut istae partes necessario ac inseparabiliter
ipsam materiam constituant, quo sensu soli Poenitentiae proprie ac
stricte competit sacramentales partes habere.

Forma verborum in hoc sacramento, et in ipso solo, est essentialiter
dcprccativa, utut proprie sacramentalis et effectiva. Cuius rei ratio ac
necessitas iterum colligitur, ut dictum est in art. 7 (tom. 1, p. 547550). praecipue ex effectu corporalis sanationis, quatenus hic ex una
parte influit essentialiter in significationem sacramenti eiusque formae,
cum tota essentia et finis huius sacramenti in eo consistat ut, mediante

ipsa sanitate corporali, efficaciter significet spiritualem sanationem, et
ex alia parte est incertus et expectatur futurus, ac ideo oportet ut
hanc suae incertitudinis rationem reflectat in ipsam formam, exigens
in ea modum aliquem deprecativum.
RES-ET-SACRAMENTUM, ut fuse explicavimus in art. 21 (p.
261-275), peculiarem importat difficultatem tum quoad eius existentiam tum ac praecipue quoad eius essentiam seu praecisam in­
dolem. Unde vidimus theologos in sex saltem abire sententias et
explicationes, aliis illud ita exaggerantibus ut ad formam usque ac
dignitatem cuiusdam quasi-characteris eveherent, aliis vero illud ita
extenuantibus ut ad merum quendam iuridicum titulum reducerent,
aliis tandem ipsam ejus existentiam negantibus aut in dubium revo­
cantibus. Ceterum, in ipsa nostra explicatione, iuxta quam res-etsacramentum est aliquid physicum et habituale, seu quaedam solativa
dispositio per sacramentum in animam inducta ut viam praeparet ipsi
sacramentali gratiae, seu abstersioni reliquiarum peccati, ac sit ulte­
rius fundamentum reviviscentiae frustratae gratiae, propria natura
huius rei-et-sacramenti adhuc satis obscura manet ob ipsam peculiarem
ac veluti mysteriosam indolem huius tam parvi ac simul tam fecundi
sacramenti.
Consequenter, ipsa quoque huius sacramenti informitas eiusque
reviviscentia quae cum re-et-sacramento connectuntur difficilius quam
in ceteris sacramentis explicantur, ut apparet ex dictis in art. 20 (p.
250-261).

RES-TANTUM, seu ultimus effectus huius sacramenti, duas exhibet
praecipuas ac notabiles peculiaritates, ut constat ex dictis in Capite
IV, art. 10-1 S. Prima est ipse effectus corporalis sanitatis. Nam nul­
lum aliud sacramentum directe ordinatur ad aliquem effectum cor­
poralem, sed cetera omnia in supernatural! animae regione multi­
fariam suam activitatem exauriunt, nec nisi indirecte et ex quadam
morali gratiae in corpus refluentia, ad materiales quoque effectus inter­
dum sese extendunt, uti Eucharistia extinguens carnalem concupiscen­
tiam et una cum Baptismo conferens ius ad gloriosam corporis
resurrectionem. Ob analogiam nempe et intimam connexionem, qua cor­
poralis et spiritualis infirmitas vel sanitas in mortis praesertim periculo
copulantur, sacramentalis medicina, a divina ipsa Sapientia concin­
nata, utramque simul infirmitatem respicit et ad utramque extenditur
sanitatem.
Altera est magna ubertas simul ac varietas spiritualium ipsorum
effectuum qui huic sacramento tribuuntur, scilicet: abstersio reliquia­
rum peccati, qua complet effectum Poenitentiae: subsidiarius quidam

influxus in ipsam remissionem peccatorum mortalium, ratione cuius
Extrema Unctio videtur accedere ad utrumque sacramentum mortu­
orum; peculiaris etiam influxus in remissionem tum venialium pecca­
torum tum poenae temporalis, ratione cuius assimilari potest cuidam
baptismo aeternitatis; animi roboratio ac confortatio qua imitatur
indolem Confirmationis; plenaria quaedam sanatio, vi cuius hoc sacra­
mentum, ad limen aeternitatis consistens, ceterorum sacramentorum
opus quodammodo perficit et absolvit. Ex qua quidem mirabili ac
fluctuanti ubertate, difficultas ipsa consequitur assignandi proprium
ac specificum effectum, sub quo ceteri procedunt ac colliguntur, ut
patet ex non paucis disputationibus theologorum in art. 11-18
exagitatis.

Pro coronide sive huius articuli de sacramentali indole Extremae
Unctionis, sive utriusque praecedentis capitis de eius effectibus et
proprietatibus, iuverit schematicam comparationem instituere inter
tria sacramenta spiritualis curationis seu sanationis, Baptismum scili­
cet, Poenitentiam et Extremam Unctionem,1" ut inde appareat quomodo
unum sit alterius complementum et quomodo ipsa Extrema Unctio
revera dici possit cum S. Thoma, “sacramentum . . . ultimum, et
quodammodo consummativum totius spiritualis curationis” (C. Gcnt.
4. 73), imo, cum Cone. Trid., “non modo poenitentiae, sed totius
christianae vitae, quae perpetua poenitentia esse debet, consumma­
tivum” (Denz. 907).
BAPTISMUS

POENITENTIA

EXTREMA UNCTIO

1. Baptismus
Secundus Baptismus
Sacramentum Trinitatis
Spiritus Sancti20
Lavacrum lacrymarum
Lavacrum aquae
Prima poenitentia
"Poenitentia secunda”

Baptismus aeternitatis
"Oleum Crucifixi”21
“Unctio sancti olei”22
Ultima poenitentia23

2. Sacramentum mortuorum
(in Adam)
Sacr. peccati originalis
Sacr. vitae
Sacr. regenerationis

"Sacr. infirmorum”2*

Sacr. mortuorum

Peccati actualis
Resurrectionis
Remissionis

Reliquiarum peccati
Curationis25
Abstersionis

’’Similia schemata confecimus in tractatibus De Baptismo et Confirmatione 352,
De Eucharistia I 475, ct De Poenitentia IV 565.
* Iuxta Io. 20. 22 sq · “Accipite Spiritum sanctum: quorum remiseritis peccata. . .”
"Isaac Antiochenus, qui etiam habet: "Oleum apostolorum ct martyrum.”
” Cone. Aquisgranense, saec. 9, ct alii passim sub simillimis expressionibus.
” "Publicae poenitentiae sacramentum” (Ivo Carnotensis), "Poenitentia quaedam
infirmorum” (Bellarminus), "Poenitentiae consummativum” (Cone. Trid.).
■‘Occurrit potius sub forma "Sacramentum unctionis infirmorum” (Hugo a. S. Victore,
Petrus Lombardus, Catechismus Cone. Trid.).
’■ · · I
“Ad mentem 5. Thomae, Suppi., q. 30, a. 1.

Reconciliationis

Sanationis

Finalis
reconciliationis2®
Convalescentiae27

3. Sacramentum ablutionis
Sacr. professionis
Sacr. purificationis
Prima unctio renatorum

Sacr. absolutionis
Confessionis
Satisfactionis
Secunda unctio
poenitentium

“Sacr. unctionis”2*
Orationis29
Indulgentiae
Extrema Unctio
infirmorum

4. Sacramentum fidei
lanua Ecclesiae
"Sacr. intrantium”

Poenitentiae
Clavis Ecclesiae
“Redeuntium”

Sfiei30
Exitus Ecclesiae
“Exeuntium”31

!‘“01eum sanctae reconciliationis” (Vita S. Tresani).
”S. Thomas, 3 p., q. 65, a. 1: "Necessaria est homini curatio ab infirmitate. Quae
quidem est duplex. Una quidem est sanatio quae sanitatem restituit. Et loco huius in
spirituali vita est poenitentia. . . Alia autem est restitutio valetudinis pristinae per
convenientem diaetam et exercitium. Et loco huius in spirituali vita est extrema unctio,
quae removet peccatorum reliquias.”
” Doctores saec. 12-13 communiter. Quidam habent: “Sacramentum unctionis
infirmorum”.
’’Praecipue apud Graecos: ΐύχίλαιον (Oleum orationis).
"Ad mentem mediaevalium iuxta 5. Thomam, 3 p., q. 65, a. 1.
" Ita Petrus Pictaviensis. Ultima appellatio "Sacramentum exeuntium” resumitur
subinde sat frequenter, ut a S. Thoma, Bonaventura, et Cone. Tridentino.

CAPUT VI
DE SUBIECTO

Subiectum apte reponitur inter extrinsecas causas sacramenti, utpote quod tanquam causa materialis in qua, concurrit veluti ab extrinseco sive ad eius efficientiam sive etiam quodammodo ad eius
constitutionem, cum materia intrinseca seu unctio absque subiecto
quod ungatur intelligi non possit.
Ut dictum est in tractatu De sacr. in genere 339, subiectum du­
pliciter respicit sacramentum: uno modo nioralitcr, seu prout sacra­
mentum est sibi medium necessarium ad assequendum finem salutis,
et ita consideratur in quaestione de necessitate quam agitavimus in
capite praecedenti (art. 25) inter proprietates huius sacramenti; alio
modo physice, seu prout est id in quo sacramentum suscipitur, ac inde
exurgit quaestio, in praesenti capite expendenda, de requisitis sive ad
validitatem sive ad fructuositatem sacramenti. Ut autem in eodem
tractatu notavimus (p. 342, 363, 432, 435), haec requisita, stricte
loquendo, distinguuntur in capacitatem, conditionem et dispositionem,
quorum duo priora respiciunt ipsam validitatem, tertium vero per se
respicit solam fructuositatem seu gratiae effectum, atque ita ab invicem
differunt ut capacitas dicat aliquid requisitum in subiecto, quasi per­
tinens ad ipsam subiecti naturalem indolem nec pendens ab eius
voluntate (v.gr. status viatoris); conditio vero sit aliquid requisitum
in subiecto et a subiecto, i.e. pendens ab eius voluntate, quin tamen
subiectum disponat ad effectum sacramenti tanquam ad aliquam for­
mam (talis est intentio suscipiendi); dispositio tandem sit aliquid
non solum in subiecto et a subiecto requisitum sed praeterea illud
disponit ad suscipiendum ultimum effectum sacramenti (seu gratiam),
qui solus vera dispositione indiget, utpote qui, secus ac primus effectus
(puta character), recipitur in subiecto tanquam forma in se completa
et perfecta (talis est fides et bonitas).
Porro in tractatu De sacr. in genere (art. 22-25), diximus ad
capacitatem omnis sacramenti duo pertinere, scilicet naturam huma­
nam et statum viatoris, unicam vero generalem conditionem esse in­
tentionem suscipiendi, requisitam tandem dispositionem in sacramentis
446

vivorum esse per se statum gratiae, per accidens vero attritionem cum
bona fide; unde hic restat inquirendum an peculiaris indoles huius
sacramenti aliquid plus requirat sive ad validitatem, tam ex parte
capacitatis quam ex parte conditionis, sive ad fructuositatem seu ex
parte dispositionis. Ceterum, haec ultima quaestio de requisita dis­
positione iam sufficienter persoluta est sive in tractatu De sacr. in
genere (art. 25), ubi ostendimus supradictam dispositionem sufficere
in omni sacramento vivorum, sive in praesenti tractatu (art. 13, p.
125 sqq.), ubi determinate addidimus eam etiam in hoc sacramento
stricte requiri, nec indolem peccatorum remissivam, quae ipsi pecu­
liariter tribuitur, sufficere ad ipsum parificandum sacramento Poeni­
tentiae ita ut per se sufficiat sola attritio ad peccatorum mortalium
remissionem. Restat igitur agitanda quaestio de requisitis ad validi­
tatem, seu de capacitate ct conditione, cui, ratione opportunitatis,
appendetur quaestio de licita sacramenti administratione, quae sive
cum eius validitate sive cum eius liceitate connectitur.
Totam materiam in septem sequentes articulos distribuimus:
Valida administratio
Capacitas
Natura humana /
Status viatoris 1
Adulta aetas
Infirmitas spiritualis scu conditio peccatoris
Infirmitas corporalis
Conditio
Intentio
I
Character baptismalis (
Licita administratio

art.
art.
art.
i art.
I art.

27
2S
29
30
31

art. 32

art. 33

ART. 27. Utrum Subiectum Capax Huius Sacramenti Sit Solus
Homo Viator.

STATUS QUAESTIONIS
Post dicta in tractatu De sacr. in genere 342-344 de requisito statu
viatoris ad susceptionem sacramentorum, nulla peculiaris ratio exi­
geret ut hic instituamus specificum articulum de hoc requisito quoad
Extremam Unctionem, nisi ad hanc materiam referretur quaestio de
absolutione dubie mortuorum necnon connexa ac celebris quaestio de
morte rcali ct morte apparente, quam, agentes De Poenitentia IV 600
ad hunc tractatum remittere maluimus.

CONCLUSIO
Conclusio 1. Subiectum capax huius sacramenti est solus homo viator.
Probatur.

1. Solum hominem hoc sacramentum recipere posse, sequitur im­
primis ex ipsa generali indole omnis sacramenti quod, utpote signum
sensibile, non convenit angelis, quorum cognitio est pure spiritualis,
et, utpote collativum gratiae, non convenit brutis aut cuilibet inferiori
naturae quae nequit ad supernaturalem perfectionem sanctificationis
seu participationis divinae naturae elevari, cum sola rationalis crea­
tura possit Deum cognoscere et amare. Idipsum praeterea sequitur
ex peculiari indole Extremae Unctionis quae, utpote instituta ad adiuvandum infirmos, non convenit angelis, corporalium conditionum ex­
pertibus, et, utpote ordinata ad tollendas reliquias peccati, non conve­
nit iis qui aut peccare, ut bruta, aut poenitere, ut angeli, non possunt.
2. Solum viatorem hoc sacramentum recipere posse, sequitur im­
primis ac generaliter, quoad omnia sacramenta, tum ex eo quod sen­
sibile sacramentum applicatur corpori ut per corpus anima in eo
contenta sanctificari possit, nec ideo convenit corpori post mortem,
saltem in statu separationis ab anima, tum praecipue ex eo quod
sacramentum ordinatur ad gratiam primo dandam aut augendam aut
restituendam (Cone. Trid., sess. 7, proemium), quod quidem absolute
non convenit statui termini, in quo aeterna animi sors decisa est et
anima immobiliter se habet circa carentiam, acquisitionem et aug­
mentum gratiae. Praeterea id sequitur etiam ex ipsa propria indole
Extremae Unctionis, quatenus ex una parte instituta est pro statu
infirmitatis, quod ultra mortem non subsistit, neque in corpore sepa­
rato ac corrupto, neque in corpore cum anima glorificato, neque etiam
in corpore cum anima damnato, et ex alia parte ordinatur praecise
ad praeparandam animam ad mortem seu ad tutum ingressum in
aeternitatem.
Unde neque damnati, neque animae purgantes, neque beati, sunt
capaces huius sacramenti. Ratio autem quare Christus non potuit hoc
sacramentum suscipere nequaquam desumitur ex absentia status via­
toris. nam Christus, ut homo, etsi esset comprehensor ac beatus quoad
beatitudinis essentiam, erat simul etiam viator secundum conditiones
inferioris naturae nondum glorificatae.
Inepte autem obiceretur quaedam antiqua praxis ungendi mortuos,
quam fuse retulimus in art. 1 (tom. 1, p. 187-191). Nam, ut ibidem
dictum est, ea praxis praecipue invaluit apud Monophysitas et Schis-

maticos Orientales et tanquam abusus apud ipsos proscripta est, donec
complete extingueretur, nec, si excipiatur unus vel alter doctor, ea
unctio considerata fuit proprie tanquam sacramentum sed potius tan­
quam quoddam sacramentale, ut vel ex eo patet quod nonnisi de­
functis sacerdotibus, clericis et monachis adhiberetur. Ceterum, similes
proscripti abusus deprehenduntur apud quasdam sectas quoad administrationem ipsius Baptismi, Eucharistiae et Poenitentiae (cf. trac­
tatus Dc sacr. in genere 344; De Eucharistia I 491; De Poenitentia IV
566, 845; cf. 819 sq., 821 sq.).
Conclusio 2. Dubie mortuis Extrema Unctio potest ac debet sub con­
ditione administrari.
Probatur.

Quod in dubio de morte possit Extrema Unctio sub conditione ad­
ministrari,1 sequitur ex generali regula de conditionata collatione sa­
cramentorum, quam peculiariter statuimus et explicavimus in quaesti­
one de absolutione conditionata in tractatu De Poenitentia III 582 sqq.
In casibus nempe dubiis, in quibus periclitaretur ipsa validitas sacra­
menti, licet, ex proportionata causa fundata in ipsa stricta vel saltem
morali necessitate alicuius sacramenti, illud sub conditione conferre.
Nam sacramenta sunt principaliter instituta in utilitatem hominis, qui
finis in dubiis casibus potest probabiliter obtineri per sacramenti ap­
plicationem. Nec aliunde obstat ratio reverentiae sacramenti; nam
haec ratio ex una parte nequit obstare ipsi principali fini sacramenti,
et ex alia parte compensatur, in suo aliquali detrimento probabilis
invaliditatis sacramenti, tum ex fine operantis, i.e. ex proportionata
causa utilitatis subiecti, tum ex ipso modo operandi, scilicet ex
appositione conditionis, qua explicite excluditur attentata frustratio
sacramenti.
Quod autem in eo dubio debeat sacramentum administrari, sequitur
ex hoc ipso quod possit. Nam ex hac possibilitate, fundata in prae­
sumptione durationis vitae, exurgit in subiecto ius accipiendi sacra­
mentum et in ministro consequens obligatio (justitiae vel charitatis,
iuxta ministri qualitatem) illud tribuendi.
Utraque pars Conclusionis de possibilitate et obligatione conditionatae administrationis, valet generaliter quoad omnia sacramenta,
peculiariter vero tum quoad sacramenta quae sunt de stricta necessi­
tate medii, seu Baptismo et Poenitentia, tum quoad sacramenta collata
'In tractatu De Poenitentia III 606 sq. retulimus peregrinam et ineptam sententiam
Caraniuclis, dicentis in dubio dc morte sacramenta non sub conditione sed absolute
ministranda esse.

moribundis, nominatim Poenitentia et Extrema Unctione, ratione
nempe peculiaris necessitatis hominis in articulo mortis, et, in prae­
senti casu hominis sensibus destituti et apparenter mortui, specialis­
simo modo convenit Extremae Unctioni, prae ipsa Poenitentia, cum,
ob certiorem eius applicationem in illo casu, Extrema Unctio possit
evadere unicum medium salutis, ut dictum est supra (p. 435).
Ceterum, praesens Conclusio in comperto est apud theologos, prae­
cipue rccentiores, atque sancita est in ipso Rituali ct in Codice I.C.
Iam S. Carolus Borromeo in suis Instructionibus notabat: “Ministra­
bit autem [sacerdos], dum aeger integris sensibus est. Quodsi aliqua
morbi vi infirmus oppressus, dubitatur, vivusne sit, an mortuus; tunc
diligenter de hoc sacerdos videbit, consulto etiam medico, si tanta
temporis brevitate potest. Si non potest, et in dubio est, ea conditione
utetur: ‘Si es vivus, per istam. . ”2
Suarez (t 1617) communem sensum coaevorum theologorum sic
exprimit: “Quando dubium est, an fidelis vere sit mortuus, nec potest
veritas omnino explorari, ac merito timetur, ne, dum exploratur veritas,
moriatur, dari potest et debet hoc sacramentum sub conditione, aut
verbis expressa, aut mente concepta, ‘si non est mortuus’. Generale
enim omnibus sacramentis est, ut in casibus dubiis possint hoc modo
ministrari; nam per adjunctam conditionem tollitur omne periculum
irrogandi injuriam sacramento; et ministrando illo modo vitatur peri­
culum privandi proximum magno subsidio, et remedio suae salutis,
cujus fortasse adhuc capax est; ideoque in hac doctrina omnes Summistae et Theologi conveniunt.”3
Codex I.C., can. 941: “Quando dubitatur num infirmus usum ratio­
nis attigerit, num in periculo mortis reipsa versetur vel num mortuus
sit, hoc sacramentum ministretur sub conditione.”
Rituale Romanum (ed. post Codicem), tit. 5, c. 1, repetitis iisdem
Codicis verbis (n. 9), addit: “Si . . . dum inungitur infirmus decedat.
Presbyter ultra non procedat. . . Quod si dubitet an vivat adhuc.
Unctionem prosequatur, sub conditione pronuntiando formam, dicens:
‘Si vivis, per istam sanctam Unctionem, etc.’ ” (n. 13 sq.).'
3 Acta Ecclesiae Mediolanensis, vol. 2, toni. 1, pars 4 (cd. A. Ratti [subinde Pius XI],
Mediolani 1890) 1366.
'In 3 p., q. 84 sqq., Disp. 42, s. 1, n. 1, Opera omnia XXII (ed. C. Berton, Parisiis:
Vives 1866) 848.
‘ In tractatu De Poenitentia III 610 sq diximus ex his verbis Ritualis nequaquam sequi
conditionem esse oralitcr ct exterius exprimendam, sed, sicut in cctcris sacramentis,
sufficere ut interius, imo etiam implicite tantum, exprimatur. Ut notavimus supra
(art. 20. p. 259), agentes de conditionata ministrations ratione dubiae dispositionis,
numquam est apponenda conditio “Si es dispositus,” ne facilius frustretur validitas ct
reviviscentia sacramenti; in praesenti casu de dubia morte apponatur conditio “Si vivis."
vel generalior ct aptior conditio “Si cs capax” (vel “Si tibi prodesse potest”) quae refer­
tur ad sola ct omnia requisita validitatis.

hi determinando autem quandonam habeatur sufficiens seu proba­
bile dubium, de morte nondum secuta, in quo fundatur possibilitas
sive liceitas ct obligatio huius conditionatac administrationis, theologi
non prorsus conveniunt nec uno modo loquuntur, praesertim post
recenter a quibusdam agitatam CELEBREM QL' AESTIONEM DE
MORTE REAL! ET MORTE APPARENTE?
Inter theologos dogmaticos pauci sunt qui, ut Lépicier et Ilugon, hanc quaestionem
expendant, aut etiam tangant, idque necessario debetur angustis limitibus quos sibi
praefigunt. Inter ipsos theologos morales, plures vix aut breviter tantum rem tangunt,
eam potius relinquentes magis practicis ac pastoralibus doctoribus. Dabimus hic brevem
elenchum principalium operum ipsorum signanter theologorum, nam circa ipsam quaes­
tionem de morte apparente, absque peculiari applicatione ad theologiam, plura quoque
extant profanorum auctorum opera; Dr. S. kard testatur adfuisse suo tempore plus
quam mille publicationes de tota hac materia. Inter auctores mox referendos, utilius et
facilius, pro nostro scopo, conferuntur Ferreris, L'Ami du Clergé, Kilker, Lépicier,
Sosio d'Angelo, Michel, Cappello.
Ami (L’) ou Clergé 44 (1927) 113-127; 50 (1933) 729-733; 51 (1934) 845-847.
Antonelli, J., Medicina pastoralis, in usum confessoriorum et curiarum ecclesiasticarum
(Romae 1920) II 563-613.
Barry, R. D.. “The Case of Those Who are Unconscious,” The Clergy Review (1932)
206-218.
Batigne, 1·'., “Reflexions sur TEglise et le diagnostic de la mort,’” Bull. Soc. Mid.
S. Luc, <S. Come el S. Damien 40 (1934) 209-236.
Berardi, A., Praxis confessoriorum (cd. 4), n. 694; De doctrina nova circa mortem
realem et apparentem relate ad sacramenta, Faenza 1907.
Blanc-Benet, El criteria catolico cn las cicncias medicos 6 (1903).
Bon, H., “Documents sur l’agonie, à propos des réflexions du Dr Chevrier sur l’agonie."
Bull. Soc. Méd. S. Luc, S. Conte et S. Damien 37 (1931) 129.
Capellman, C., Medicina pastoralis, Aquisgranae 1890.
Cappello, F. M., Tractatus canonico-moralis de sacramentis HI De Extrema L'nctione
(ed. 2, Taurini 1942) 168-171.
Chevrier, “Quelques réflexions sur l’agonie,” Bull. Soc. Méd. de S. Luc, S. Corne et
S. Damien 36 (1930) 165-186.
Creazzo, Studio sulla morte apparente e la morte reale, Roma 1913.
D’Alès, A., “La lucidité des mourants,” Etudes 210 (1932) 152-162.
D’Angelo, S., La morte reale ed apparente c l’amministrazione dei sacramenti (ed.
2. Torino 1928) 5-9, 53-71.
De Jongh, H., “La mort réelle et la mort apparente,” La Γ/e Diocésaine I (1907)
158-163.
Dell’Acqua, La morte vera e la morte apparente, Milano 1897.
D’Halluin, M., Le problème de la mort. Extrait de la Revue de Philosophie 23. 23;
La résurrection du coeur, Lille 1904; La mort, cette inconnue!, éd 2, par Ch. Hcderer,
Paris 1952.
Duclos, H., "Le médecin et le mourant,” La Vie Spirituelle 45 (1935) 202-206.
Feijôo (sacc. 18), Contra el abuso de acelerar mas que conviene los entierros, item
Schales de la muerte actual, Cartas cruditas, cd. Rivadcneyra, Madrid.
Ferreres. I. B., Casus 2, n. 1192 sq.
- Varii articuli in Razbn y Fe 8 (1903) 10G-107, 236-238, 371-375; 9 (1903)
99-115; iidem articuli in The |.4»irn?onl Ecclesiastical Review 33 (1905) 168-173,
.’73-285 , 34 7-361, 4 84-495, 58 7-5 95 ; 34 (1906) 7O-7S.
--- La muerte real y la muerte aparente con relacidn a los Santos Sacramentos,
Madrid 1904. Hoc opus varias habuit versiones, in linguas gallicam, italicam, germanicam,
anglicam, lusitanicam, hungaricam, quarum tres priores curavit et documentis ampliavit
I. B. Gcniesse: La mort réelle et la mort apparente ct leurs rapports avec l’administra­
tion des sacrements, Paris 1906; Death, Real and Apparent in Relation to the Sacra­
ments, St. Louis, Mo. 1906; La morte reale c la morte apparente, in relazionc ai sacra­
menti, alla frequenza dellc inumazioni premature, ai messi per rianimare i presunti
morti, ct per isfuggire ai pcricoli di esserc sepolti vivi, Roma 190S; Der wirkliche Tod
und der Scheintod, Coblenz 1908.

452

DE CAUSIS EXTRINSECIS EXTREMAE UNCTIONIS

Antiquiores enim loquebantur de dubio mortis in suppositione quod
ea quae communiter habentur pro signis mortis (scilicet generaliter:
totalis absentia exteriorum signorum vitae; particulariter: putrefactio,
rigor cadavericus, livor cadavericus, cessatio maxime vitalium func­
tionum circulationis sanguinis, in pulsatione cordis manifestatae, et
respirationis pulmonum) sint revera signa ipsius mortis, vel, si placet,
-------- Compendium theologiae moralis (ed. 13, post Codicem 3, Barcinone 1919)
11 507-514: “Appendix. De iis, qui probabiliter adhuc vivunt, quamvis vulgo recenter
mortui credantur, sacramento donandis.”
Filocalo, A., "Estrema Unzione in caso di morte apparente," Palestra del Clero,
a. 16 (1937), v. 2, p. 114-117, 206-209.
Gannard, La mort apparente et la mort réelle, ed. 2, Paris 1890.
Génicot-Salsma.ns, Institutiones theologiae moralis (Bruxellis 1922) II 392.
Geniesse, I. B., vide: Ferreres.
Gennari, Card,, in Monitore Ecclesiastico 19 (1907) 378.
Gougnard, A., Tractatus de Extrema Unctione (ed. 6, Mcchliniae 1938) 68.
Guérard, G., L’instant de la mort, Paris 1934.
Handron, G. H., “The Physician and the Sacraments (Extreme Unction),” Linacre
Quarterly Ί (1939) 28-31.
Heylen, V., Tractatus de Poenitentia (ed. 8, Mechliniae 1946) 319 sq.
Hugon, E., Tractatus dogmatici III: De sacramentis in communi et in speciali ac de
novissimis (cd. 14, Parisiis 1948) 665-667.
Icard, S., La mort réelle et la mort apparente, Paris 1897; Le signe de la mort réelle,
Paris 1905; La constatation des décès, Paris 1911.
Kiselstein, G., “Mort apparente et administration des sacrements,” Revue Ecclési­
astique de Liège 19 (1927-1928).
Lépicier, A. M., Tractatus de sacramentis in communi (Parisiis 1921) 261-268:
"Appendix 2. Utrum semper distinguendum sit inter mortem apparentem et mortem
realem, ita ut in omni casu liceat homini sacramenta ministrare post mortem apparentem";
Tractatus de sacramento Extremae Unctionis et de sacramento Ordinis (Romae 1928)
90-95; Dell’anima umana separata dal corpo, ed. 3, Vicenza 1935 (in hoc opere non
directe agitatur praesens quaestio, sed explicatur modus quo unio animae cum corpore
eiusque separatio intelligenda est).
Maroto, P.. “Dubia circa canones extremae Unctionis applicandos casibus mortis ap­
parentis,” Apollinaris 1 (1928) 176-180.
Merkelbach, B. H., Summa theologiae moralis III (ed. 3, Brugis 1939) 623.
Michaud, H., “La mort apparente et l’administration des sacrements," Revue Apolo­
gétique 63 (1936) 280-297.
Michel, A„ “Mort,” Dictionnaire de Théologie catholique 10. 2 (Paris 1929) 2495-2500.
Noldin-Sciimitt, Summa theologiae moralis (ed. 26, Oeniponte 1940) III 301.
O’Malley, A., The Ethics of Medical Homicide and Mutilation, New York 1922.
Paste, P., "La morte apparente e 1’Estrcma Unzione,” La Scuola Cattolica 14 (1929)
182-191; “Ancora deU’Estrema Unzione in caso di morte apparente," Palestra del Clero,
a. 16 (1937), v. 2, p. 206-209.
Randall, W. J., “Real and Apparent Death in Relation to the Administration of
Sacraments," Catholic Medical Guardian 8 (1930) 8-13.
Sanford, A., Pastoral Medicine. Revised and Enlarged by a Chapter on the Moment
of Death by the Rev. Walter M Drum, SJ., New York 1905.
Svoboda, R.. “Dor sakramcntelle Dienst am Krankenbett (Zur arztlichen Déontologie),"
S. Lukas 4 (1936) 46-50.
■
Tebb, W. — Vollum, E. P., Premature Burial, London 1896.
Thieman, P., “Morte aparente e extrcmc-unçâo,” Revista eclesiastica brasileira
12 (1952) 635 sq.
Van Acken, B., “Apostolat zum Beistand der Sterbenden,” Theologisch-praktische
Quartalschrift 91 (1938) 455-471.
Van Grinsven, M., “Toediening dor sacramenten bij een autoongeluk,” Nederlandsch
Kalholieke Stemmen 27 (1927) 119-122.
Vermeersch, A., Theologia moralis III (Romae 1948) 394.
Villada, P„ Casus Conscientiae, his praesertim temporibus accommodati (1884-1887),
V. 3, sect. 7, η. 76.

in suppositione quod mors apparens coïncidât cum morte reali seu
cum ipsa effecta separatione animae a corpore, ac inde iudicabant tunc
tantum sacramentum conditionate conferri posse, cum de his signis
non certo constaret. Recentius vero, ea suppositio a pluribus doctoribus impugnata est, qui, testimonio medicorum innixi,’ docuerunt:
1. Mortem realem non coincidere cum morte apparente (i.e. cum
morte vulgariter certa ex supradictis signis) sed semper vel fere sem­
per serius contingere, iuxta naturam causae quae mortem inducit,
ita ut in casu quo mors causatur per communes seu lentas infirmitates,
vita latenter adhuc duret per dimidium saltem horae, post praedicta
signa, in casu vero quo mors inducitur per repentinas vel violentas
causas, vita adhuc longius protrahatur, per plures nempe horas vel
etiam dies, et in utroque casu unicum certum signum mortis realis sit
generalis et evidens corporis putrefactio. 2. Inde sequi sacramenta
Poenitentiae et praecipue Extremae Unctionis posse ac debere ad­
ministrari etiam post aliquod tempus a morte apparente, saltem nempe
et in omni casu intra mediam horam et, in casu mortis repentinae
vel violentae, etiam intra unam vel plures horas, imo generaliter in
omni casu conferri posse absque temporis restrictione, quousque prae­
dictum certum signum generalis ac evidentis putrefactionis non
appareat.
Haec est, in summa, theoria illa de morte reali et morte apparente
eiusque applicatio ad conditionatam administrationem tum Poeniten­
tiae tum ac praecipue Extremae Unctionis.

Inter praecursores hujus opinionis citantur praesertim notus moralista Cl. Lacroix (f 1714) et hispanus benedictinus Feijôo (saec. IS).7
Quaestionem ipsam signanter et explicite posuit et in supradictis
‘Signanter Coulenot, Laborde, Blanc (supra relatorum) aliorumque doctorum Medi­
cinae Academiae Barcinonensis SS. Cosmae et Damiani, quorum iudicium consulto
exquisivit Ferrercs (cf. infra).
’ In duobus operibus: Contra el abuso de acelerar mas que conviene los entierros, et
Senales de la muerte actual, hic auctor vivaciter impugnat communem aestimationem
iudicandi cum certitudine de realitate mortis ex absentia exteriorum signorum vitalium
functionum, nominatim circulationis sanguinis et pulsationis cordis, asseritque impossibile
esse cognoscere prccisum mortis momentum. Eius verba in opere Senates de la muerte
actual (252, sect. 4) sic anglice refert Kilker (Extreme Unction [St. Louis 1927]
21Osq.): “No one knows . . . what is the soul's last influence on the body, nor in what
precise condition the body must be in order to preserve its union with the soul. Hence
it is impossible to know just when a man dies. Let us take a body that has so wasted
away as to seem utterly lifeless; let it be without respiration, without color, without
feeling, without motion. We can be certain of only one thing about this body. There
is in it no perceptible soul-influence. But what is to make us sure that in some one
or other of the internal organs the soul does not perform some function or other? You
tell me that life comes to an end when the blood ceases to flow and the heart ceases
to beat. I ask you how you know this. You can be sure of no such thing unless by
divine or angelic revelation. All we can be certain of is the absence of an> vital
action that may be perceived by the senses."

terminis resolvit initio huius saeculi I. B. Ferreres S.J., qui suam
activitatem et opera, necnon plurium auctoritatum suae opinioni con­
sensum, sic ipse breviter compendiatur: “Neminem latet quanti mo­
menti sit hanc quaestionem recte perpendere, cum ex prudenti eius
solutione, non modo temporalis hominum vita, sed maxime aeterna
plurimis in casibus pendeat. Quare in eam et omnia nostra contulimus
studia et clarissimos Doctores Medicae Academiae Barcinonensis SS.
Cosmae et Damiani rogavimus, ut sapienti suo indicio hanc quaesti­
onem, qua parte physiologica est, illustrare dignarentur. Quod quam
abunde illi pro sua sapientia ac pietate praestiterint, videre licet apud
ephem. El Criteria Catolico en las Ciendas Medicas, vl. 6 (anni 1903),
ubi lector inveniet, tum egregias dissertationes Doctoris Blanc, tum
etiam conclusiones hac de re ab insigni illa Academia (omnes fere
unanimiter) approbatas. Postquam votum Academiae nobis trans­
missum fuit, quaestionem primo pertractavimus in Casibus, vol. 2,
n. 1192 seq.; uberius vero postea apud ephem. Razân y Fc, vol. 8 et 9:
articulos deinde collegimus in opusculo, cui titulus est: La mucrte real
y la mucrte aparente con relation a los Santos Sacramcntos, quo lec­
torem saepe remittemus. Hoc opusculum italice, gallice, anglicc, gcrmanice, lusitane et hungarice iam translatum est illudque ‘nulli sa­
crorum Pastorum ignorare fas esse’ ait Acta S. Sedis; et adiungendum
esse omni cursui theologiae moralis iudicat Card. Gennari, apud II
Monitore. Plures dioecesanae Synodi, immo et Concilium Provinciale
Caesaraug. opusculi doctrinam probarunt et in praxim esse deducen­
dam statuerunt. Pius vero X idem opusculum indicavit utilitate plenum
pro humanitate, pro scientia ac pro religione et ardenter se desiderare
dixit, ut haec doctrina a medicis praesertim ac sacerdotibus cognosca­
tur. Clariss. Antonelli, in suo praeclaro opere Medicina pastoralis,
vol. 2, p. 3, cc. 2 et 3, doctrinam opusculi totam suam fecit. Cfr.
Ferreres, La muerte real, etc., nn. 160-214, edit. 4". Dignae sunt, ut
legantur opusculi nostri versiones gallica, italica, vel germanica, ubi
auctor harum versionum, Dr. Genicsse, multa documenta magni pon­
deris diligentissime collegit.”8
Praecipuum opus Ferreres cui titulus La muerte real y la mucrte
aparente con relation a los Santos Sacramcntos in italicam, gallicam
et germanicam linguam vertit ac. pluribus documentis ampliatum,
vulgavit eruditus sacerdos belga /. B. Genicsse. Praeter illius opinionis
commendationes, quas ab ipso Ferreres audivimus, aliae accesserunt
tum ex parte plurium dioecesanarum synodorum et provincialium ac
* Compendium theologiae moralis (ed. 13, post Codicem 3, Barcinone 1919) II 507,
in nota.

regionalium conciliorum,'1 tum ex parte pastoralium et moralium
theologorum, nominatim Genicsse, Card. Gennari, Antonelli, Alberti,
Noldiii, Cappello, Kilker, qui uno ore dicunt ad hanc opinionem in
administratiine utriusque sacramenti Poenitentiae et Extremae Unc­
tionis attendendum esse, et plures ad easdem fere ipsius Ferreres
conclusiones descendunt, etsi in minoribus determinationibus aliqua­
tenus inter se discrepent.
Non defuerunt tamen illius opinionis impugnatores. Praecipue
Lépicier eam decisive ac constanter reiecit" ut “novam et suspicioni
dantem locum,” “a communi hominum, Ecclesiae et Scripturae sensu
dissona,” “nutanti fundamento” innixam, “periculosam,” “ecclesiasti­
cae disciplinae vulnus indigentem.” “plurima et gravia inconvenientia”
inducentem, “ad minus tanquam suspectam habendam.” Huic Lépicier
impugnationi suffragium dedit Hugon, qui imo, ulterius procedens, ait
quod, etiam dato et non concesso primo asserto illius opinionis, scilicet
mortem realem contingere post mortem apparentem et animam adhuc
corpori unitam permanere, negandum esset alterum assertum, scilicet
sacramentum tunc conferri posse, nam in eo casu homo non est vivus
secundum communem aestimationem et sacramenta sunt a Christo
instituta secundum ea quae respiciunt communem aestimationem. Prae­
terea, Berardi, qui opinionem Ferreres prius commendaverat in opere
Praxis confessoriorum et in quadam epistola ad Genicsse (25 mart.
1905), subinde eam reiecit in opere De doctrina nova circa mort cm
realem et mortem apparentem relate ad sacramenta, admittens perio­
dum vitae latentis in solis casibus mortis repentinae, nequaquam vero
in casibus mortis ex ordinariis morbis contingentis. Similiter sensit
Merkelbach, distinguens inter tres casus, scilicet mortis ordinariae,
mortis repentinae et mortis intermediae (seu quae ex morbo quidem
diuturno, sed cum accelerante “complicatione,” inducitur) et admit­
tens periodum vitae latentis, ac consequentem possibilitatem admi­
nistrandi sacramentum, tantummodo in secundo et tertio casu. Ac­
cessit etiam aliquatenus Vcrmeersch, quatenus consensum suum
opinioni de morte apparenti ita emollit ut dicat sacramentum conferri
posse intra semi-horam a morte apparenti saltem si non adsit vir
Mia synodi diocccsanac: M at rit ensis (Madrid; I. 2, til. 3. const. 6) a. 1909. Malacilana
(Malaga) a. 1909. Manilanensis (Manila) a. 1911. Pisana a. 1920; Concilia provincialia
Caesaraugustanum (Zaragoza; c. 6. tit. 2) a. 190S. ct
a. 1923. In ipso Rituali
Cameraccnsi (Cambrai), approbato a S. C. Rituum, apposita est haec observatio: “Hic
animadvertere oportet mortem veram cum specie mortis non necessario congruere, ac
proinde extremam unctionem quibusdam esse ministrandam qui spiritum jam remisisse
videntur” (lit. 5. c. 1, n. 21).
In duplici opere supra relato, p. 452.

peritus qui secutam mortem testetur, et de ulteriori Ferreres deter­
minatione, quam in parenthesi refert, non iudicat sed indicio illius
auctoris relinquit. Nec aliter iudicare videtur Génicot-Salsnians.
Ceterum inter ipsos strictiores defensores opinionis Ferreres non
parva notatur varietas tum in eorum magis vel minus decisivo con­
sensu, tum in eorum determinationibus et expressionibus. Plures inde
gradationes observantur inter duo extrema opposita Ferreres et
Lépicier, quae possunt sequenti modo colligi iuxta auctores mox
citandos: 1. Ferreres; 2. Noldin et Cappello; 3. Vermeersch et Génicot; 4. Berardi et Merkelbach; 5. Lépicier et Hugon.
FERRERES: “In antecessum tanquam principium hodie ab omnibus admissum
statuendum est, homini sensibus destituto, quandiu probabiliter adhuc vivit, con­
ferenda esse sub conditione Sacramenta, quibus ille forte indigeat: quod intelligendum est etiam pro casu, in quo tenuis tantum adsit probabilitas de illius
hominis vita. . . Oportet ergo investigare quousque probabile sit homines adhuc
vivere, qui tamen exterius mortui videntur. . .
“Dico igitur 1°: Probabiliter omnes homines, post instans, in quo iam mortui
censentur, adhuc perstant in vita per aliquod temporis spatium, longius vel brevius
iuxta naturam causarum mortem afferentium. . . Dico ... 2°: Non datur signum
aliquod nec complexus signorum, vi cuius in homine instans mortis certo cognosci
queat, saltem si rigiditatem cadavericam et plene comprobatam generalem totius
organismi putrefactionem excipias. . . Dico 3°: In illo, quem mors repentina
videtur occupasse, tempus vitae latentis probabiliter se protendit quousque in illo
manifesta putrefactionis signa appareant. . . . Dico 4°: In iis vero, qui ordinario
morbo decedunt, probabiliter vita adhuc latenter durat post dimidium saltem horae,
ex quo vulgo mortui censebantur; imo multo plus, si mors (ut saepe, etiam in his
casibus, contingere solet) accidenti repentino debeatur ideoque promptius accidat,
quam natura diuturni illius morbi exposcebat. . .
“Corollarium. Igitur in praxi semper (vel fere) poterit sacerdos absolvere et
extrema unctione munire adultum, qui vulgo recenter mortuus absque ultimis
Sacramentis credatur, nisi mors per generalem cadaveris corruptionem fuerit certo
comprobata.
“Etenim eos, qui repentino accidenti correpti exstinguuntur, probabilissimum est
per plures horas et aliquando per integros dies versari in statu mortis apparentis.
Quoad illos vero, qui longa infirmitate vexati, vel chronico morbo pereunt, res
adhuc facilius expeditur. 1° quia hi generatim, dum certe adhuc vivunt, solent
Sacramentis donari; 2° quia saltem statim ac illi credantur mortui advocabitur
sacerdos ideoque ante horae dimidium ab instanti, quod vulgo mortis appellatur.
“Immo his in casibus, etiam si adveniat sacerdos post illud horae dimidium,
poterit generatim adhuc absolvere apparenter mortuum : 10 quia multoties etiam iis
in adiunctis mors debetur repentino alicui accidenti, quod mortem attulit citius,
quam sperabatur, et tunc status mortis apparentis plus temporis protenditur,
probabiliter ad duas vel tres horas (cfr. Feijôo, 1. c., § NI) ; 2° quia generatim
saltem sacerdoti non constabit, illum statum non deberi repentino illi accidenti;
3° quia illud horae dimidium intelligitur postquam peritus medicus, adhibitis
accuratissimis auscultationibus et aliis observationibus, iam nullum vitae vestigium
percipit; atqui saepe saepius, vel non adest peritus medicus, vel non adhibentur
illae accuratissimae observationes; ergo saltem in hac hypothesi, etiam post horae
dimidium, ex quo vulgo creditur mortuus, poterit adultus absolvi, vel extrema
unctione donari.”11
11 Op. cit. (supra, in p. 454) 507-513: “Appendix de iis, qui probabiliter adhuc vivunt,
quamvis vulgo recenter mortui credantur, sacramento donandis.”

NOLDIN-SCHMITT: “Ex physiologicis experimentis constare videtur, mortem
realeni i.e. ipsam separationem animae et corporis non accidere eodem tempore,
quo functiones vitales respirationis et circulationis cessant, sed vitam post ultimam
expirationem per aliquod tempus latenter adhuc perdurare. Quanto tempore vita
post mortem apparentem adhuc perduret, tum a qualitate morbi tum a complexione
moribundi dependet. In morte ordinaria ultra semihoram (per diem alii putant)
protrahi potest. Sunt autem causae mortis, in quibus diutius (per diem, nonnulli
etiam per triduum putant) vita latens haberi potest: si qui in aqua suffocati sunt
(saltem si corpus est albi, non caerulei coloris), laqueo suspensi, fulgure vel
electricitate tacti, apoplexia, epilepsia, haemorrhagia, intoxicatione, cholera etc.
“Ex quibus colligitur homini, qui ex communi aestimatione iam censetur de­
functus, si ex diuturna infirmitate obiit, intra semihoram, si vero ex repentino
morbo vel repentino accidenti obiit, intra duas (immo plures) horas sacramenta
necessaria sub conditione administrari posse, quia probabiliter saltem adhuc vivit.”12

CAPPELLO : “Procul dubio extrema unctio, sicut cetera sacramenta, nequit mini­
strari iis qui vere mortui sunt, iis nempe quorum animae a corpore iam separatae
sunt, cum sint incapaces omnino. Sed incertum est, saltem in nonnullis casibus,
utrum haec separatio locum habeat statim ac homo communiter spiritum exhalasse
dicitur. . . Hinc quaestio de morte reali et de morte apparente. Mors realis habetur,
cum homo reapse moritur, seu cum anima a corpore separatur. Mors apparens
adest, cum homo reapse adhuc vivit seu anima nondum a corpore est separata,
sed nulla vitae signa exhibet aut exterius exhibere valet.
“Ad probandum certo mortem realem non sufficiunt signa plus minusve proba­
bilia. sed requiruntur signa omnino certa. Signa probabilia mortis ea omnia sunt,
quibus communitei hominem esse iam mortuum censetur, scii, pallor membrorum,
defectus circulationis et respirationis, praesertim pulsationis cordis, vultus cadavericus, cessatio caloris vitalis, maculae cadavericae, etc. Signa certa iuxta peritos
sunt ista duo: 1° rigor cadavericus; 2° generalis totius organismi putrefactio. Sed
facile minime est distinguere inter rigorem cadavericum et rigorem spasmaticum.
tetanicum, asphyxicum etc., qui locum habent in quibusdam morbis etiam ante
mortem. . . Practice signum certum omnino est unum, nempe putrefactio, quae
totum organismum afficit eaque dignoscitur ordinarie ex maculis subviridibus, quibus
pellis coloratur, praesertim inter costas, ab inflatione ventris, ab odore characteristico sibi proprio. Nonnulli alia quoque signa recensent, quae potius media
dicenda sunt ad mortem realem propulsandam vitamque subiecto tuendam. Scii,
applicatio currentis electricae altae potentialitatis, non talis tamen quae forte
vivum occidere valeat; si nulla habetur reactio, pro certa morte certissime standum
est. Item usus adrenalini per iniectiones et rhytmicae linguae tractationes, quae si
maneant sine effectu, dicendum, mortem revera accidisse. . .

‘Omnibus mature perpensis, haec videntur statuenda: 1° Certum est recenter
mortuos, nondum inunctos, posse inungi, quamdiu signum certum mortis non
appareat, seu quamdiu probabile est eos adhuc vivere . . 2° Speculative loquendo,
tempus utile illud esset quod currit usque ad certum signum mortis . . . scii,
usque ad putrefactionem vel saltem ad rigorem cadavericum. 3° Practice per­
pendendae erunt omnes et singulae circumstantiae, praesertim spectanda causa
mortis, utrum subitanea necne. Usque ad dimidiam circiter horam a momento
existimati decessus, quilibet recens mortuus potest inungi, etiam si obitus acciderit
ex lento morbo; usque ad unam horam, et forte duas horas, si mors fuerit repentina,
aut partim morbo lento aut causae subitaneae sit tribuenda, dummodo interim
signum certum mortis non apparuerit. In utroque casu, cum adsit vera probabilitas
pro morte apparente, extrema unctio potest et per se debet conferri. In aliis
casibus, generatim ultra tempus modo indicatum, probabilitas minor est eaque
r'Summa theologiae moralis (ed. 26, Oenipontc 1940) III 301.

tenuis et forte tenuissima exsistit; idcirco extrema unctio potest quidem conferri,
at minime constat de stricta obligatione eam ministrandi.”13
VERMEERSCH : “Ob non ita pridem emissa placita de morte apparente, sacra­
mentum conditionate conferri potest, saltem absente viro perito qui de perfecta
morte nos certiores reddat, intra semi-horam a momento quo. vulgari iudicio, mors
secuta est; immo intra horam, si subitanea morte quis affectus fuerit. (Immo R. P.
Ferreres, Comp. theol. mor., II, 855, existimat conferri posse absolutionem et Extr.
Unet, saltem per semi-horam. ex quo peritus medicus, omni inspectione facta,
personam defunctam esse declaravit). Cfr. plura valde benigne dicta de ista re.
apud Ferreres, op. c. η. 849-856.”1,1
*
GENICOT-SALSMANS: “Evidenter extrema unctio dari nequit ei qui iam mor­
tuus sit. Sed cavendum ne citius pronuntietur infirmum iam animam exhalasse.
Etenim difficile est, praesertim iis qui in arte medica imperiti sunt, certo agnoscere
num iam exspiraverit qui brevi antea adhuc signa vitae edebat et in quo proinde non­
dum apparet rigor cadavericus vel initium putredinis: quae sola videntur medicis
prorsus certa mortis signa. Ita apparens cessatio functionum cerebri vel respirationis
suspensio quandoque non impedit quominus vita remaneat; neque omnis errandi
formido abest medicis dum auscultatione praecordiali videntur sibi percipere quem­
libet cordis motum cessasse. — Quare, remoto periculo contemptus sacramentorum
in astantibus, inungendus est qui paulo antea, puta ante semihoram, exspirasse
videtur, vel etiam diutius si casus fuerit subitaneus. Cfr. c. 1213. — Cas. 884-S.”1'·

MERKELBACII: “Non possunt absolvi (aut inungi) etiam sub conditione si
moraliter certo mortui sunt. Sed ex recentioribus experimentis constat vitam per
aliquod tempus posse in corpore manere, etiam quando quis ultimum suspirium
edere visus est. quia generatim vita non nisi successive a corpore recedit. Hinc
quidam ex iis qui apparenter mortui erant (v. g. suffocati, aquae vel igni erepti),
post 1res horas, rythmico linguae tractu, ad vitam reducti sunt. Quapropter, ceteris
positis conditionibus, absolvi (et inungi) possunt ii qui tali processu quaedam signa
vitae saltem sensitivae praebent; imo, sub conditione, ii qui quamvis mortui
videantur, iuxta ordinaria signa, prudenter supervivere existimantur.
“hi praxi, deficiente certo mortis signo, si non possit hic et nunc haberi iudicium
medici: a) In casu mortis omnino repentinae, absolvi generatim possunt infra duas
vel 1res horas, quia tunc aliquatenus probabile est per aliquod tempus manere vitam
propter resistentes vires vitales quae non subito destruuntur; non diutius, quia
probabile amplius non est, etsi stricte possibile sit, in casu extraordinario, vel per
aliquot dies vitam manere latentem. Excipitur, si mors fuerit violenta, v. g. ex
compressione vel abruptione membrorum principalium, quia tunc mors est
evidens, b) In casu mortis ordinariae ex diuturno et paulatim consumptive morbo,
non possunt absolvi, quia vitam manere non est probabile, c) In casu mortis
intermediae, ex morbo diuturno, sed cum influxu repentino novo, quae ‘complicatio'
audit et expectatam mortem valde accelerat, videntur posse absolvi per lapsum
circiter semihorae post apparentem obitum.""5
*
LEPIC 1ER: “Recentiori tempore invecta est sententia quae tenet, semper et in
omnibus casibus, distingui debere mortem apparentem a morte reali. et hanc quidem
illa tempore posteriorem esse, adeo ut possit sacerdos, imo obligatione teneatur,
homini qui iam spiritum emisisse videatur, et in quo cessaverit omnis cordis pulsatio
aut motus quicumque corporis, per aliquod temporis spatium, puta quadrantis, vel
' Tractatus canonico-moralis de Sacramentis, III: De Extrema Unctione (ed. 2,
Taurini 1942) 168-170.
|H|
" Theologia moralis III (ed. 4 a Creuscn recognita. Romae 1948) 394.
14 Institutiones theologiae moralis (ed. 10. post Codicem 3, Bruxellis 1922) 392.
"‘Summa theologiae moralis (ed. 3, Brugis (1939)) III 623.

mediae, aut etiam, iuxta plures, unius vel alterius horae, sacramenta poenitentiae
et extremae unctionis, servatis servandis, subministrare. — Quale de hac sententia,
quam hodierno tempore multi sequuntur, iudicium ferri debeat breviter hic
exponemus, inquirendo tamen potius quam definiendo, cum adhuc desideretur hac
super re Ecclesiae explicita definitio vel formalis declaratio. , .

‘‘Porro, primo loco, menti succurrit positionem hanc, quae communiter proponitur
ut novum scientiae adinventum, ab antiquis iam quadamtenus fuisse cognitam:
quantum scilicet ad aliquos casus, quales videlicet, puta, ex syncope, apoplexiae
ictu, aquarum praefocatione, etc., de die in diem eveniunt. Nimirum, in hisce
casibus, ultro agnoscendum est non semper mortem realem coincidere cum morte
apparenti, sed intervallum aliquod, sat longum, inter utramque saepius intercedere,
quam ob rem licitum est taliter decumbenti sacramenta, saltem sub conditione
ministrare. . . Quod autem hac in re revera novum est. et sic suspicioni dat locum,
est universalitas quae huic sententiae a recentioribus theologis datur, quasi videlicet
semper et in omnibus casibus verificetur praefata distinctio temporis inter mortem
apparentem et mortem realem. Porro, quoties de re aliqua cum dogmate connexa
agitur, novellitas alicuius sententiae praesumptionem contra eamdem facere iure
meritoque censetur. . .
“Animadvertimus hoc sententiae huic vitio vertendum videri, quod, ex pluribus,
et quidem rite constitutis casibus, in quibus homines, qui mortui habebantur,
adhuc vita fruentes deprehensi sint, velit universaliter evinci hominem, post
communia mortis signa, vita, si non in actu secundo seu in operibus vitae, saltem
in actu primo, seu in ipsa viventis substantia, semper adhuc frui. Nimirum,
argumenta, quae ab huius sententiae patronis proferuntur nimis empirica videntur,
quam ut inde universalis norma deduci prudenter valeat: ex hoc enim quod unus
vel alter homo, vel etiam plures homines, cum iam crederentur mortui, postea
tamen inventi sint adhuc vita fruentes. id speciali morbi, quo occubuerunt indoli
adseribi potest, quin inde concludere fas sit. in communi hominum sorte poni, ut
nonnisi post certum temporis spatium mors reipsa incedat. . .
“At praeterea, praefata sententia, generalibus enuntiata terminis, non solum
sensui hominum communi, verum etiam Ecclesiae, imo Sacrae Scripturae, loquendi
modo adversatur. Nimirum, sicut apud vulgus tunc mortuus quis censetur, quando
auras vitales emiserit atque omni motu destitutus apparuerit, cum vita sensitiva in
motu maxime manifestetur; ita in scripturistica, aeque ac in ecclesiastica dicendi
ratione, hoc implicite continetur, hominem tunc pro mortuo haberi, quando ab
aere, tamquam spiritu, ducendo, et a vitali motu edendo, quieverit. Sic. ut unum
adducamus exemplum, non aliter Domini Nostri lesu Christi mors ab Evangelistis
designatur, nisi per hoc verbum, ‘expiravit.’ ut habent S. Marcus (XV. 37i et
S. Lucas (XXIII. 46), vel ‘emisit’ aut ‘tradidit spiritum.’ ut ponunt respective
S. Mathaeus (XXVII. 50) et S. loannes (XIX. 30). Non aliter quoque momentum
transitus animae designat Ecclesia, dum in Ordine commendationis animae’ ait
(Tit. V., cap. VIII, η. 1): ‘Cum vero tempus expirandi institerit, tunc maxime
. . . orationi instandum est'; et postea (ibid., n. 2): ‘Egressa anima de corpore,
statim dicatur,’ etc.; ubi evidenter insinuat Ecclesia, mortis momentum, ordinarie
loquendo, id est in iis qui ex contracto morbo decedunt, illudmet esse, quod
communiter reputatur, dum videlicet halitus omnisque vitalis motus in moribundo
deficere videtur. . .
"Quam vero periculosa sit sententia quam impugnamus inde apparet, primo,
quod cum temporis intervallum, quod intercedere supponitur inter mortem apparen­
tem et mortem realem. non uniformiter ab omnibus assignetur, hinc multa hac in
re ambiguitas, multa fluctuatio habeatur necesse est. ex quo admiratio fidelibus
non parva, aliis longius tempus, aliis braevius, assignantibus. Praeterea, opportune
notabitur, per sententiam quam examini modo subiicimus. haud parvum ccclesi-

asticae disciplinae vulnus infligi. Neminem quippe latet, hanc esse praesentis aevi
miserandam conditionem, ut frigescente caritate, apud multos iam invaluerit mos
sacerdotem a moribundi lectulo arcendi, usquedum sensuum usum amiserit, ne, ut
aiunt, adspectus ministri Dei animum aegroti nimium commoveat atque mortem ei
subinferat. Multos etiam tenet, quoties de sacramentis parentibus vel coniunctis
administrandis agitur, damnabilis valde socordia: cum eorum animus circa tempo­
ralia remedia praestanda videatur unice sollicitus, caelestibus penitus neglectis.
Porro, quis non viderit praedictum mundanum timorem, vel etiam animi socordiam
plurimum confoveri, simul ac apud vulgus generalis invaluerit sententia, hominem
apparenter mortuum adhuc semper per aliquod tempus revera vivere, ac proinde
posse omnes indiscriminatim homines Ecclesiae sacramentis refici, vel postquam
ultimum emiserint spiritum?”17

“Neminem effugere potest, sententiam hanc, quam impugnamus, novitatem ita
sapere, ut ad minus tanquam suspecta haberi debeat. Enimvero, an putandum est
Ecclesiam, quae a Spiritu Sancto edocta est et ab ejus ductu constanter regitur,
per tot anteacta saecula, nihil de praefata distinctione suspicatam fuisse, et per­
misisse ut infiniti homines beneficio sacramenti extremae unctionis privarentur,
qui utique hoc sacramentum suscipere potuissent, semel ac pastoribus hoc factum
innotuisset, videlicet homines, post mortem apparentem per aliquod temporis
spatium adhuc vivere? Certe, quoties de re cum dogmate intime connexa agitur,
sententiae novellitas praesumptionem contra eamdem facere iure meritoque
censetur.”18

HUGON: “Quaestio de morte apparente. — Fortunam obtinuit plurium peri­
torum, imo et theologorum, opinio, mortem reapse contingere post mortem ap­
parentem, ita ut homo adhuc supervivat, etiam postquam ultimum suspirium
emiserit. Ratio est, aiunt, quia anima non exit de corpore, quamdiu tot vivunt in
illo cellulae; quaedam autem veram vitam, etiam post mortem apparentem, ex­
promere pergunt. Quam sententiam confutat cl. P. Lépicier, utpote contrariam
sensui hominum communi, necnon Scripturae et Ecclesiae; nam ubique asseritur
homo reapse obiisse, quando spiritum emisit vel exspiravit. Nec sufficit opponere
quasdam cellulas adhuc vitae munia retinere; sed probandum esset illas vivere per
animam humanam, quod quidem nulla facta censere sinunt.
“At, data non concessa hypothesi, minime tamen valeret Extrema Unctio. Etenim
materia sacramentorum, ut valida sit, debet esse talis in communi hominum
aestimatione; sicut in Eucharistia massa non cocta, licet chimice non differat a
pane, est invalida materia, quippe quae non censeatur panis in communi aestimati­
one. Quocirca, in casu de quo hic agitur, ut valida sit Extrema Unctio, oportet ut
homo dici possit vivus et ut significari possit sanatio corporalis, eo quod hoc
sacramentum ad sanationem tum corporis tum animae ordinatur. Atqui, quando
homo exspiravit, non potest dici vivus juxta usitatum loquendi modum, nec
amplius significari potest sanatio corporalis; licet anima supponatur remanere adhuc
in quadam corporis cellula, non tamen homo remanet in conditione vitae humanae,
sed ita extra nostrum mundum ponitur, ut tempus obitus computetur a momento
quo exspiraverit homo. Ergo, data etiam illa hypothesi et etiamsi persisteret anima
in aliqua organismi parte, non tamen valeret sacramentum. Aliis verbis, non
haberetur subjectum Extremae Unctionis capax, quod debet esse homo in con­
ditione vitae humanae existens. nondum extra nostrum mundum positus. A fortiori,
deesset subjectum Poenitentiae aptum, quod debet humanos actus aliqua saltem
ratione elicere; hi autem humani actus ne concipi quidem possunt in homine qui
dicitur exspirasse. . .
,! Tractatus de sacramentis in communi (Parisiis (19211) 261 268: “Appendix 2.”
*' Tractatus de sacramento Extremae Unctionis et de sacramento Ordinis (Romae
1928) 94. Ibidem p. 9O-n5 auctor fere repetit rationes et obicctiones iam allatas in
priori loco tractatus De sacr. in communi.

"Non tamen oppositam sententiam, quam hodie multi defendunt, ut Ferreres,
Geniesse, L’Ami du Clergé (24 février 1927), intendimus reprobare.”19

Quid sit igitur nobis de his opinionibus dicendum?
1. Quod in quibusdam casibus, praecipue repentinae aut violentae
mortis, mors realis tardius sequatur quam apparens, clarum est et
ab omnibus admissum, quin sit necesse ad peculiares medicorum in­
quisitiones recurrere. Ac ideo facile conceditur in his casibus generatim
haberi sufficientem probabilitatem et praesumptionem de duratione
vitae, quae legitimet administrationem sacramenti intra aliquam bre­
vem moram a momento mortis apparentis. Ceterum nemo exacte
assignare valebit limen inter casus violentae aut repentinae mortis
et casus mortis ordinariae, nec a fortiori regulam generalem de spatio
temporis utilis intra quod sacramentum apparenter mortuis adminis­
trari queat.
2. Utraque tamen generalis Ferreres affirmatio quod nempe in om­
nibus casibus habeatur temporis intervallum inter mortem apparentem
et mortem realem, et quod unicum certum signum mortis realis sit
rigor cadavericus ac simul evidens putrefactio totius organismi, exag­
gerata videtur. Id nullo satis probabili argumento ostenditur, sed
potius e contrario infirmari videtur rationibus allatis a Lépicier,20 etsi
hae rationes non sint simpliciter cogentes.
3. Negari ceteroquin non potest praedictae opinioni accessisse am­
plum doctorum recentiorum suffragium, saltem in eo sensu quod in
sacramenti administratione oportet accuratius et instantius, quam
antea fieri solebat, in considerationem accipere sat frequentem possi­
bilitatem durationis vitae latentis sub statu mortis apparentis. Item
negari nequit eam opinionem, etiam in strictiori sua forma, qua
profertur a Ferreres, habere solidam probabilitatem, saltem extrinsecam, ob evidentem consensum aut favorem ei a pluribus moralistis
concessum.
4. Ad praxim quod attinet, cum ex una parte ea opinio sit saltem
extrinsece probabilis et qua talis a pluribus de facto in praxim dedu­
catur, Ecclesia aliunde non contradicente nec de ista re quidquam
adhuc declarante,21 et ex alia parte ad licite administrandum sacra­
mentum, praecipue in casibus necessitatis, sufficiat etiam minima solida
” Tractatus dogmatici, III: De sacramentis in communi ct in speciali ac de novissimis
d. 14, Parisiis 1948) 665-667.
20 Confer etiam A. Michel, “Mort,” Dictionnaire de Théologie Catholique 10. 2
(Paris 1929) 2498 sq.
21 Imo liceitas illius praxis videtur insinuari in Codice I. C., can. 1213 (coll, cum can.
941) statuente: “Nullum corpus sepeliatur, praesertim si mors repentina fuerit, nisi
post congruum temporis intervallum, quod satis sit ad omnem prorsus de vero obitu
dubitationem tollendam.” Idem repetit Rituale Romanum (ed. post Codicem, tit. 6,
c. 1 De exsequiis, n. 3).

probabilitas/- tuto minister sequi potest plurium doctorum regulam
iuxta quam, nisi adsit evidens (iuxta omnes) signum mortis, ut
generalis corporis putrefactio, sacramenta Poenitentiae et Extremae
Unctionis conferri possunt in omni casu usque ad dimidiam circiter
horam a morte apparente (seu a momento quo, etiam ex iudicio
medici, mors ex apparentibus signis contigerit) et in casu repentinae
vel violentae mortis usque ad unam vel duas circiter horas.
Ceterum auctores non prorsus uno modo tempus assignant. Ferrera
loquitur de dimidia saltem hora pro casibus ordinariis, de pluribus
horis pro casibus repentinis, imo ex eius sententia sequitur tempus
posse indefinite extendi quousque nempe non appareat evidens ac
generalis putrefactio corporis. De facto quidam, ut Kilker et D’Angelo
hanc ipsam deductionem pro praxi proponunt.-3 Quidam rariores doc­
tores pro casibus ordinariis assignant pauca momenta (anglice “min­
utes”). ut Capellman (qui loquitur de paucis momentis), Villada,
N old in (in prima editione) et Alberti (qui loquuntur de sex momentis).
Generatim auctores assignant mediam horam pro casibus ordinariis,
et unam aut etiam plures horas pro casibus repentinis. In particulari,
pro casibus ordinariis Noldin-Schmitt, Génicot-Salsmans, Vermeersch,
Gougnard assignant semihoram; L’Ami du Clergé et Heylen circiter
semihoram: Antonelli, Kilkcr et Lahitton saltem semihoram; PiscettaGennaro semihoram aut etiam integram horam; pro casibus repen­
tinis, Génicot-Salsmans plusquam semihoram; Vermeersch unam
horam; Cappello unam vel forte duas horas; Merkelbach et Gougnard
duas vel tres horas: Lahitton tres horas; Noldin-Schmitt duas immo
plures horas; Hcylcn duas vel plures horas: Piscetta-Gennaro plures
horas.·1
“Ad rem laciunt verba Lacroix: “Est gravis obligatio ex caritate, ut sacerdos in
extrema necessitate proximi operetur ex opinione probabili saltem aliorum, ut habet
communis Isententia]. . . ; immo opinio etiam tenuiter tantum probabilis practicari
debet, si alias proxime periclitaretur salus aeterna proximi, ut tenent multi et graves
auctor
(Theologia moralis, 1. 6, p. 2, tr. 4, dub. 3, a. 2, q. 158 I Ravennae 17611
II 305).
■' Kilkcr scribit: “It will be easily seen that sufficient authority can be educed from
the various opinions to allow a very wide latitude of action. In practice a priest is amply
justified in anointing a man supposedly dead (from a sudden and unexpected cause)
up until the time when advanced decomposition has set in. This period may last
for many hours and even thru several entire days, depending of course, upon the
rapidity with which the putrefaction occurs” (Extreme Unction (St. Louis 1927] 220).
D'Angelo, ulterius procedens, assignat pro ipsis casibus ordinariis indefinitum tempus
quousque succedat rigiditas cadavcrica, scribens: “Questa probabilità di vita latente,
e quindi quest'obligo grave di amministrare i sacramenti, dura: 1° nelle morti inprowise
sino a che non si presenti la putrefazione; 2° nolle morti che sequono la vecchiaia o le
malattie ordinarie sino a che non si presenti la rigidità cadaverica” (La morte reale ed
apparente e l’amministrazione dei sacramenti (ed. 2. Torino 1928] 60).
Ch. D> Clercq adhuc generosius iudicare videtur, scribens: “La mort peut n'êlre
qu'apparente: en cas de maladie, la vie risque encore de se prolonger une demi-heure
apres la constatation médicale de la mort: si cette constatation n’est pas faite, et elle

DE SUBIECTO

463

Admonent autem doctores, in tali conditionata administratione25
utriusque sacramenti, et signanter Extremae Unctionis, removendum
esse, quantum fieri potest, periculum contemptus sacramenti, oriens
ex adstantium scandalo seu admiratione, ita nempe ut Extrema Unctio
non solum conferatur in unica unctione, omissis omnibus aliis caere­
moniis et orationibus, sed etiam veluti furtive, seu tali modo quo ad­
stantium attentio eludatur (puta ungendo celeriter frontem infirmi aut
etiam ungendo solam manum, si unctio frontis nequeat fieri sine certa
ac gravi adstantium admiratione, cum, ut dictum est in art. 4. tom. 1, p.
451 sq., valde probabiliter valida sit unctio in qualibet corporis parte) ;
quod si attentio eludi non possit, congrua admonitio et explicatio facti
praedictum contemptus periculum praecavere poterit.
ART. 28. Utrum Subiectum Capax Huius Sacramenti Sit Solus
Et Omnis Adultus {Suppi., q. 32, a. 3. et 4: cf. 3 p.. q. 80, a. 9, c. et
ad I).20
ne le sera que très rarement, on peut encore administrer le sacrement plusieurs heures
après le décès supposé. On ne doit donc pas avoir d’hésitation a continuer le rite si
l’on croit que le sujet meurt tandis qu’on est en train de le lui conférer. En cas de
‘mort subite’, la survie peut être parfois de plusieurs jours (can. 1213). Mais on évitera
tout scandale, en administrant toujours l'extrême-onction sous condition après une mort
apparente, soit en donnant une explication, soit en agissant secrètement” (Des sacre­
ments [“Traité de droit canonique,” publié par R. Naz, II, Paris (1947)] 206).
“Varii auctores explicite dicunt vel manifeste supponunt apparenter mortuis sacra­
menta nonnisi conditionate administrari posse. Unde miramur id non advertisse Fr. a
P. Sold cum scripsit: “Secundum solidas medicorum et moralistarum opiniones, generatim post mortem apparentem anima in corpore perseverat per aliquod tempus, quod
potest aliquas horas protrahi, secundum diversas causas mortis. Si igitur, sacerdos inungit
aegrotum recenter mortuum, potest absolute hoc facere; si vero iam aliquod intercesserit
temporis intervallum, poterit ungere sub conditione, non enim cum certitudine de morte
reali illi constat, nisi cum signa corruptionis appareant, vel cum mors provocata fuerit
modo qui omnem dubium avocet, v. gr. amputatione capitis, etc.” (De Extrema
Unctione I“Sacrae Theologiae Summa,” edita ab hispanis Patribus S. J., t IV. tract. 4,
Matriti 19511 570).
“Albertus Magnus, ht 4 Sent., dist. 23. a. 10 et 12.
ALPHONSUS Liguori. Theologia moralis (ed. Gaudé, Romae 1909) III 731-733, 741.
Andrieux, L., “Le Viatique et l'Extreme-Onction des enfants. II L’Extrême-Onction,”
Revue pratique d’Apologélique 14 (1912) Sl-100.
Benedictus XIV, De synodo dioeccsana, I. 8, c 6. in Migne. Theologiae cursus comple­
tus XXV (Parisiis 1S41) 1100-1103.
Bonaventura, ht 4 Sent., dist. 23. a. 2, q. 2; Breviloquium, pars 2, c. 11.
Cappello, F. M.. Tractatus canonico-moralis de sacramentis III De Extrema Unctione
(ed. 2, Taurini 1042) 152-156.
Kern, J„ De sacramento Extrema·’ Unctionis (Ratisbonae 1907) 307-316.
Kilker. A. J, Extreme Unction (St. Louis 1927) 135-145. 256-263.
Koerperich, G.. “De subjecto Extremae Unctionis,” Collationes Xamurcenses 30
(1936) 14-25.
Launoy, J.. De sacramento Unctionis Infirmorum liber. Explicata Ecclesiae traditio
circa statum et aetatem infirmorum sacram Unctionem suscepturorum, c. 4 et 5, Opera
omnia I. 1 (Coloniae Allobrogum 1731) 562-566.
Martène, E., De antiquis Ecclesiae ritibus, I. 1. pars. 1, c. 7, a. 1. n. 3 (Rotomagi
1700) 562-566.
Prümmer. D„ “The Recipient of Extreme Unction \ccording to the New Code.”
The Homiletic and Pastoral Review 26 (1926) 739-742,

STATUS QUAESTIONIS
In quaestione de subiecto sacramentorum, non secus ac in quaesti­
one de subiecto legis (cf. Codicem I.C., can. 754, § 1, et can. 12),
adultus accipitur non physice, seu pro homine secundum physicam
aetatem corporaliter et physiologice tantum evoluto, sed moraliter,
seu pro homine qui usum rationis assecutus est eoque, per se saltem
loquendo, habitualiter gaudet, etsi actu non exerceat. Unde adultus
non est sive infans, qui, ob defectum aetatis et consequentis evolu­
tionis physiologicae, connaturaliter usum rationis nondum est asse­
cutus, sive perpetuo amens (seu amens a nativitate), qui, ob aliquod
accidens, usum rationis cum ipsa physiologica evolutione non est con­
naturaliter assecutus; adultus vero est tum ille qui usum rationis
exercet, tum etiam ille qui, ob aliquam causam sive naturalem sive
violentam, sive temporaneam sive diuturnam, caret actuali exercitio
iam assecuti usus rationis, ut dormiens, ebrius, sensibus destitutus,
furiosus, semiamens, diuturne sed non perpetuo amens.

Quaeritur igitur:
1. Utrum subiectum capax huius sacramenti sit solus adultus, seu
qui usum rationis fuerit aliquando assecutus eoque, saltem per se
loquendo, habitualiter gaudeat, ita ut excludantur soli infantes et
perpetuo amentes; aliis verbis: Utrum usus rationis iam obtentus et
per se habitualiter retentus, sit in hoc sacramento, secus ac in Con­
firmatione, unum ex requisitis ad eius validitatem, ita ut infantes et
perpetuo amentes invalide ungantur etsi valide confirmentur.
2. Utrum subiectum capax sit omnis adultus, ita ut, quantum est
ex parte huius requisiti seu usus rationis (nam ab aliis requisitis nunc
abstrahimus), nulla amplior perfectio exigatur, ut ea quae provenit
ex provectiori aetate vel ex actuali exercitio usus rationis, ac ideo
valide ungantur tum omnes pueri inde a momento assecuti usus
rationis et absque ulla aetatis distinctione, tum omnes qui ex una vel
alia causa exercitio usus rationis sunt destituti, uti dormientes, ebrii,
furiosi, necnon ipsi semiamentes et diuturne (non tamen perpetuo)
amentes.
Schôn, A., "Spendung der letztcn Oelung an Kinder,” Theologisch-praktischc Quartalschrift 86 (1933) 579-583.
SpAcil, Th., Doctrina theologiae Orientis separati de Sacra Infirmorum Unctione
(“Orientalia Christiana,” n. 74, Roma 1931) 183-188.
Suarez. In 3 p., q. 84 sqq., disp. 42, 1, n. 3-9, Opera omnia XXII (ed. C Berton,
Parisiis: Vivès 1866) 849-851.
Trombelli, J. Ch., Tractatus de sacramentis, De Extrema Unctione, diss. 10, q. 1,
s. 1, c. 3, q. 3 et 4 et Auctorium (Bononiae 1776-1778) III 25-33, 49-51.
Verhamme, A., “De subjecto Extremae Unctionis,” Collationes Brugenses 46 (1950)
339-342.

PARS NEGATIVA ct PARS AFFIRMATIVA
Nota theologica.

1. Assecutum usum rationis ita requiri ut infantibus invalide sa­
cramentum administretur, dici potest theologice certum, ex mente
Ecclesiae seu attentis simul tum verbis Codicis I.C. (can. 940. £ 1:
"Extrema Unctio praeberi non potest nisi fideli post adeptum usum
rationis”), tum constanti praxi Ecclesiae ab hoc sacramento infantes
excludente, tum explicitiori declaratione Catechismi Cone. Trid.
(“Omnes qui rationis usu carent, ad hoc Sacramentum suscipiendum
apti non sunt”), tum implicita attestatione S. C. de Sacramentis et
plurium particularium conciliorum urgentium collationem sacramenti
pueris inde a momento assecuti usus rationis (de quibus infra in
Conci. 2). Illud assertum quidam theologi, ut Pesch. videntur habere
ut de fide; quidam, ut Lercher-Umberg, dicunt proximum fidei; generatim vero alii proponunt ut theologice certum: ita Suarez (Certum).
Kilker (Certum), Diekamp (Sententia certa), Hervé (Doctrina
catholica), Sola (Certum). Idem videtur dici posse quoad perpetuo
amentes, attentis iisdem documentis, praecipue Codice I.C. et Catechismo Cone. Trid.; Benedictus XIV ait: “Indubitatum sit extremam
Unctionem exhiberi non posse perpetuo amentibus et furiosis.”27
2. Inde ab assecuto usu rationis pueros valide sacramentum susci­
pere, sine nota temeritatis negari non potest, ob praxim Ecclesiae,
verba S. C. de Sacramentis reprobantis contrariam praxim ut “detes­
tabilem abusum” et concordes assertiones plurium particularium con­
ciliorum in eundem sensum colliniantes. Idem videtur dici posse quoad
amentes non perpetuos, in quibus nempe antea praecesserit usus
rationis vel aliquod lucidum intervallum.
Theologi ceteroquin in affirmativam responsionem ad utramque
supradictam quaestionem fere unanimiter ac miro modo inde ab
antiquo conveniunt.
Pro negativa, quoad primam quaestionem, vix tres doctores afferri
solent qui videantur reicere necessitatem usus rationis, scilicet
Nicolaus Cusanus (f 1464 ),2R Joannes Major (f 1540),29 et loannes
Maldonatus S.J. (t 1583)'"’ et de quorum ceteroquin sensu non satis
” De synodo dioccesana, I. S, c. 6.
Card. Nicolaus de Cusa (a vico Cues ad Mosellam in Germania), Epistola tertia
ad Bohemos.
*John Mayr, cognomento Haddingtonus a loco patrio Haddington in Scotia. Nomi­
nalism! defensor.
J. Afaldonati Andalusii, SJ. theologi disputationum ac controversiarum decisarum
et circa septem Ecclesiae romanae sacramenta inter catholicos praesertim ct Calvinistas

constat. Cusanus non loquitur directe et ex professo de hac quaesti­
one, sed, ad iustificandam contra Bohemos legem de communione sub
unica specie, appellat varietatem et mutabilitatem consuetudinum
Ecclesiae, inter quas veluti incidenter refert, absque ulla explicatione
aut probatione, antiquum usum ungendi parvulos. “Quis dubitat,”
inquit, “nec ob variam formam, modum aut ritum sacramentorum
ab Ecclesia tunc acceptum aut permissum, salutem illi ita conformiter
ad sententiam Ecclesiae recipienti abesse posse, nisi dicere velimus
totam Ecclesiam, cujus ille membrum factus est, ejusdem Ecclesiae
judicio defecisse et ab omnimoda salute cecidisse, quod est erroneum
manifeste. Quare non minus fuere in Christi nomine baptizati etiam
infantes, quorum fides sancierat in omnibus articulis etiam Trinitatis,
quam hodie in nomine Patris et Filii et Spiritus sancti in Christo
renati. Et ita de confirmatis quondam per sacerdotes et nunc per
episcopos et ita de communicatis quondam infantibus et Extrema
unctione etiam infantili aetate inunctis et modo non et de usu variae
communionis, etiam quoad adultos, penitus idem dico.”31 Maldonatus
quidem (vel potius ignotus auctor operis de sacramentis Maldonato
tributi) quaestionem de unctione infantium directe ponit et affirmative
resolvit, sed nonnisi praedicto Cusani testimonio innititur. Unde de
sententia utriusque doctoris apte observat Benedictus XIV: “Quam­
vis . . . Nicolaus Cusanus ... et Maldonatus . . . asserant olim con­
suevisse etiam infantes infirmorum oleo ungi; eos tamen sine funda­
mento locutos affirmat Cornelius a Lapide in Comment, ad epist. S.
Jacobi, cap. 5, vers. 14, atque ex iis liquet vetustis momumentis
quae. . . Martène adducit: nisi forte Cusanus et Maldonatus sint
intelligendi de unctione, absque forma Sacramenti, quam olim fuisse
in usu praemonuimus.”12 Major vero, non tantae auctoritatis theologus
et principiis Nominalismi addictus, haec tantum verba profert: “Non
video, quare non possit dari iuvenibus nec quare confessionem in
tum alios hoc tempore agitari solitarum tomi duo, Lugduni fvere: Francofurti] 1614.
Disputatur an hoc opus sit ipius Maldonati. Negat Hurter, scribens: “Hoc opus
Maldonato abjudicat Alegambc, vindicant vero [ posteriores I editores (Dubois et. Faure)
quorum curae debemus ejusdem auctoris Opera varia theologica. . . Est Marini Codognat,
qui illam [Summulam I male compilavit ex Maldonati operibus” (Nomenclator literarius
theologiae catholicae III [ed. 3, Ocniponte 1907] 245 sq. in textu ct nota). Praefata
prima editio, curata ab anonymo quodam editore, abjudicata est a Societate Jesu et
proscripta ab inquisitione hispanica, pariter reiecta cius attributione Maldonato; in
indice enim hispano librorum prohibitorum, edito Matriti a. 1667 legitur: “Joanni
Maldonato liber falso adseriptus. ementito impressionis loco Lugduno pro Francofurto,
impressoris nomine suppresso, cum hac inscriptione: Disputationum et controversiarum
decisarum circa septem sacramenta prorsus prohibetur” (apud Hurter, ibid.).
11 Epistola 3 ad Bohemos: de usu communionis, Nicolai Cusani opera (Basileac 1565)
II 843.
De synodo dioccesana, I. 8. c. 6. n. 1. in Migne. Theologiae cursus completus XXV
(Parisiis 1841) IlOOsq.

■

iuvenibus rationis incapacibus praesupponat” : quae verba, satis am­
bigua, Kern sic ad rectum sensum trahere conatur: “Docet igitur
idque recte, non esse in omni casu necessarium, ut aegrotus iam
aliquando susceperit sacramentum Poenitentiae ideoque iuvenibus non­
dum confessis et nunc per morbum rationis incapacibus Extremam
Unctionem recte ministrari.”31
Potius valde mirandum est inter recentiores scriptores, post ipsum
Codicem, clarus theologus ac thomista Lépicier, ex quodam fortasse
mentis lapsu, a communi et certa doctrina dissentire, explicite scribens:
“Quaestio. . . Utrum valida, etsi illicita, esset extrema unctio par­
vulis ac perpetuo dementibus collata? Resp. Affirmative: cum enim
hoc sacramentum habeat pro principali effectu illam sospitatem, quae
exeuntibus et iter ad gloriam agentibus est necessaria, quae quidem
sospitas, absolute loquendo, est independens a peccato actuali, ideo
dicendum videtur, parvulum vel perpetuo dementem, si eis hoc sacra­
mentum daretur, gratia eiusdem minime frustrari, sicut parvulus aut
perpetuo demens, Eucharistiae gratia, si haec ei administretur, revera
non frustratur.”35
Inter recentiores theologos schismaticos, unus vel alter, nominatim
Dyovuniotis, admittit parvulos et amentes, usu rationis destitutos,
esse subiectum capax huius sacramenti.3β
Quoad secundani etiam quaestionem, non defuit aliqua ambiguitas
apud quosdam doctores, quae tamen non videtur tangere ipsam validi­
tatem sacramenti administrati tenellis pueris aut temporanee amenti­
bus, sed solam eius convenientiam et liceitatem.

CONCLUSIO
Conclusio 1. Subiectum capax huius sacramenti est solus adultus, seu
rationis usum aliquando assecutus, adeoque neque infantes neque perpetuo
amentes (qui infantibus recte assimilantur) sunt capaces valide suscipiendi
hoc sacramentum.

Probatur 1. EX SENSU ECCLESIAE.

Ex ipsis imprimis verbis lacobi: “Inducat presbyteros Ecclesiae”
quidam auctores, ut Suarez, Bord, Kilker, Cappello, sibi videntur hanc
hi 4 Sent,, dist. 23, a. 4, q. 3.
31 De sacramento Extremae Unctionis (Ratisbonac 1907) 307, in nota.
* Tractatus de sacramento Extremae Unctionis et de sacramento Ordinis (Romae
1928) 84 sq.
' Cf. SpÂCil, Doctrina theologiae Orientis separati de Sacra Infirmorum Unctione
(‘Orientalia Christiana,” n. 74, Romae 1931) 81» 175, 183.

conclusionem clare deducere,'7 quatenus actus inducentis seu vocantis
est actus utentis ratione. Attamen, hanc deductionem non satis soli­
dam esse, patet tum ex eo quod ea verba possunt referri ad solum
ordinarium casum unctionis adultorum et ceteroquin intelligi valent
in sensu accommodato et extensivo etiam de infantibus, quatenus per
actionem aliorum, quorum curae ipsi commissi sunt, presbyteros
vocant (quo sensu generatim dicitur omnes Baptismum petere et ad
eum festinare debere), tum ex eo quod si illa verba ad sensum exclusivum trahuntur, sequeretur etiam moribundis sensibus destitutis
sacramentum, iuxta Apostolum, praeberi non posse. Huic quidem
secundae rationi posset quis respondere, etiam moribundum aequivalenter vocare presbyteros quatenus debet habere saltem implicitam
intentionem suscipiendi sacramentum, sed inde nonnisi levis proba­
bilitas nostrae conclusioni conciliari potest.
Cum maiori veritatis apparentia quidam provocant ad verba: “Et,
si in peccatis sit, remittentur ei,” quae non conveniunt infantibus et
amentibus. Attamen, ut constat ex dictis in art. 11, principalis effectus
huius sacramenti seu abstersio reliquiarum peccati in illis verbis non
continetur (cum agatur de accidentali et conditionata remissione
ipsorum peccatorum), nec ab eis deducitur sed potius ex generali
conceptu sanationis corporis et mentis, expresso in praecedentibus
verbis: “Sanabit . . . alleviabit,” ad quae proinde cum maiori proba­
bilitate quis recurreret. Ceterum, cum haec ipsa deductio non sit im­
mediata, nec certa nisi sub luce doctrinae Traditionis et Ecclesiae,
consultius erit totam vim probationis hujus Conclusionis potius con­
vertere ad ipsam mentem Ecclesiae, sufficienter expressam sive in
eius praxi sive in eius documentis, quibus ceteroquin ipsa mens
Apostoli et Christi institutoris aperitur.
Ad praxim igitur quod attinet, nullum in Traditione extat exemplum
Extremae Unctionis infantibus collatae, quinimo in medio aevo ac
deinceps satis vulgatus fuit abusus ut hoc sacramentum ad tardiorem
usque aetatem differretur, ut ostendunt documenta referenda in Conci,
seq. Ex quo satis clare colligi videtur, Ecclesiam usum rationis pro
''Suarez: “Dum [Apostolus] ait: ‘Infirmatur quis in vobis, inducat presbyteros
Ecclesiae’, significat ipsummet infirmum debere petere hoc sacramentum, vel ejus suscep­
tioni consentire, quod facere non potest, nisi qui ratione utitur” (Disp. 42, sec. 1, n. 2).
Idem fere repetit Cappello. Bord: “Ce malade doit être adulte. — ‘Inducat’, qu’il appelle
les prêtres, écrit saint Jacques. L’homme qui n’a jamais eu l’usage de la raison, est
incapable de cet acte. Faire venir les prêtres de l’église, eux et non d’autres hommes,
est l’action d'un adulte" (L’Extrême Onction [Bruges 1923] 57). Kilker: “The second
requirement for the valid reception of Extreme Unction is that the subject have attained
the use of raison. This is clear from the Jacobean text: ‘Inducat presbyteros.’ A man
who never had the use of reason would be incapable of such an action” (Extreme
Unction (St. Louis 1927] 135).

validitatis conditione habuisse; secus enim non potuisset absque
errore abstinere a ministrando infantibus tam salutare sacramentum,
sibi a Christo sub assistentia Spiritus S. fidelibus distribuendum com­
missum. Ceterum, iterum hic abstinemus ab invocanda antiqua praxi,
in verbis lacobi (“Inducat presbyteros Ecclesiae”) fundata, iuxta
quam hoc sacramentum non ante infirmis praeberetur quam ipsi petiis­
sent;38 nam ex una parte haec praxis bene explicatur ex ipsa adulti
conditione et ostendit tantum necessitatem manifestandi intentionem
suscipiendi sacramentum et ex alia parte ea non obstitit quominus
sacramentum conferretur moribundis et temporanee amentibus qui
illud petere non poterant.
Unanimis consensus magnorum theologorum medii aevi, signanter
Alex. Halensis, Alberti M., Bonaventurae, S. Thomae et Scoti, in­
directe etiam ostendit mentem Ecclesiae.
Nihilominus ignotus auctor opusculi De sacramentis moriendum infantum
(eiusdem fere temporis et stili ac Bernaldus Constantiensis, circa finem saec. 11)
unctionem parvulorum innocentium advocatur, potiusquam testetur. scribens: “Si
quis parvulum noviter baptizatum, sed infirmitate correptum, oleo sancto ungere
voluerit, non necesse habebit ut totum unctionis officium recitet, et minime illas
orationes, quae de remissione peccatorum agere videntur. Nam fides catholica hoc
habet, ut parvulus noviter baptizatus remissionem peccatorum accepisse credatur.
Contra quam fidem indubitanter ageremus, si pro parvulo quasi nondum absoluto,
ut absolveretur, oraremus, quem videlicet B. Augustinus sine peccato esse testatur
libro xx De civitate Dei. . . Si quis ergo hujusmodi parvulis infirmantibus minis­
terium unctionis adhibere voluerit, illas orationes competenter adhibere poterit,
quae sanitatem vel vitam aeternam infirmantibus exoptant, non illas quae poenitentibus indulgentiam implorant. . . Quandiu autem parvuli in illa innocentia
permaneant, nos ignoramus, nisi quantum ex verbis Augustini libro xxi De civitate
Dei; scribit enim ibi de parvulo baptizato, si in prima aetate, id est infantia, sive
in secunda, id est pueritia, moriatur; quod nec aliqua purgatoria tormenta post
mortem patiatur. Ex his utique verbis non inepte colligitur, quod parvuli post
baptismum suum innocentiam usque in pueritiam servare credantur, cum post
mortem nullam vel purgatoriam poenam subituri esse legantur.
“Quapropter si hujusmodi infirmantibus parvulis unctionem facere voluerimus,
non pro eorum, sed pro majorum peccatis deprecari necesse haberemus, quos
usque ad illam horam innocenter vixisse credamus. Sed nos superflue de eorum
unctione videmur laborare, cum jam nec majores, praeter admodum paucos, de hoc
videantur curare. Nec nos utique ideo tam diligenter ista digessimus, quasi jam in
generalem usum Ecclesiae redacta vel redigenda esse putaremus; sed potius ideo,
ut amicis nostris satisfaceremus, qui etsi ipsi talia facere non soleant, libentissime
tamen sciunt, quid in talibus sit faciendum, si forte aliquando cujuslibet fidelis
indefessa postulatio hoc ab eis exigat, ut parvulum ejus infirmum oleo sancto
perungant. Nec utique desperandum, quin et unctio parvulorum alicubi veniat in
usum, sicut ct unctio majorum, quae ibidem usque ad nostra tempora penitus
videbatur abolita. Si autem numquam illa unctio in usum venerit, nequaquam tamen
nos inquisitioni simplicium fratrum in his scriptis satisfecisse pigebit” (ML 148.
1271-1274).

Concilium ipsum Tridentinum, quamvis nihil directe dicat de hac
"Cf. in art. 32, p. 677-679.

re, assignat tamen principium ex quo haec conclusio theologice eru­
atur, hoc nempe sacramentum describens ut “poenitentiae et totius
Christianae vitae, quae perpetua poenitentia esse debet, consummativum . . . [et] finis vitae firmissimum praesidium” (sess. 14, De
Extrema Unctione, prologus); qui quidem specificus finis et effectus
sacramenti nequaquam convenit homini usum rationis non assecuto.
Ceterum Catechismus Cone. Trid., mentem Concilii aperiens, ex­
plicite statuit: “Omnes .... qui rationis usu carent, ad hoc Sacra­
mentum suscipiendum apti non sunt: ut pueri, qui nulla peccata
admittunt, quorum reliquias sanare huius Sacramenti remedio opus
sit: amentes item et furiosi, nisi interdum rationis usum haberent, et
eo potissimum tempore pii animi significationem darent, peterentque.
ut sacro oleo inungerentur. Nam qui ab ipso ortu nunquam mentis et
rationis compos fuit, ungendus non est: secus vero, si aegrotus, cum
mente adhuc integra huius Sacramenti particeps fieri voluisset, postea
in insaniam et furorem incidit” (p. 2, c. 6, q. 9).
Statuta Synodalia Parisiensia, a. 1557 statuunt: “Pueri rationis
usu carentes, fatui, furiosi, et incompotes mentis, inungi non debent.”39
Cone. Cameracense (Cambrai) a. 1586 (tit. 12) signanter statuit:
“Hoc sacramentum nec pueris, qui rationis usum nondum habent,
nec amentibus aut furiosis, qui lucidum circa mortem non habent
intervallum . . . ulla ratione est conferendum” (Harduin 9. 2164 sq.).
Statuta synodalia Aureliancnsia sub Germano Valente Guellio epis­
copo a. 1587: “Non detur hoc Sacramentum pueris qui nondum
communicaverunt, neve furiosis et dementibus, qui numquam requisiverint, neque etiam reis ad mortem condemnatis.”·10
Plura concilia particularia recentiora necnon decretum S. C. dc
Sacramentis sub Pio X (de quibus in Conci, seq., p. 486 sq.) mani­
feste idem supponunt, cum urgent collationem sacramenti pueris inde
a momento consecuti usus rationis.
Rituale Romanum (ed. post Codicem), repetit verba trium canonum
940, 941 et 943 Codicis I.C. (tit. 5, c. 1, n. 8, 9, 11).
Codex I.C., can. 940, § 1: “Extrema unctio praeberi non potest nisi
fideli, qui post adeptum usum rationis ob infirmitatem vel senium in
periculo mortis versetur.” Can. 941: “Quando dubitatur num infirmus
usum rationis attigerit, num in periculo mortis versetur vel num mor­
tuus sit, hoc sacramentum ministretur sub conditione.” Can. 943:
“Infirmis autem qui, cum suae mentis compotes essent, illud saltem
implicite petierunt aut verisimiliter petiissent, etiamsi deinde sensus
” Apud Martène, De antiquis Ecclesiae ritibus, 1. 1, p. 2, c. 7, a. 1. n 3 (Rotomagi
1700) 105.
*’ Apud Martène, loc. cit.

vel usum rationis amiserint, nihilominus absolute praebeatur.” Codex
in priori canone loquitur non de conditione solius liceitatis sed et
ipsius validitatis, ut constat tum ex verbis “non potest,” tum ex aliis
duabus conditionibus fidelitatis et infirmitatis, tum etiam ex condi­
tionata ministratione proposita in secundo canone, nec ceteroquin de
hoc ullum est dubium aut dissfcnsus inter canonistas.
Probatur 2. EX RATIONE, seu ex specifico fine et effectu huius

sacramenti.

•
1

Qui est incapax suscipiendi principalem ac specificum effectum
alicuius sacramenti est etiam incapax suscipiendi ipsum sacramentum,
cum a specifico effectu totam suam essentiam et essendi rationem
sacramentum derivet. Atqui qui usum rationis non est assecutus, seu
infans et perpetuo amens, est incapax suscipiendi principalem ac
specificum effectum Extremae Unctionis. Ergo est etiam incapax susci­
piendi ipsum sacramentum.
Maior clara est et ab omnibus facile admissa. Minor ergo, quae
totam vim continet argumenti, declaranda manet.
Abstrahendo enim a variis modis, quibus ulterius a theologis explicatur ac determinatur propria essentia principalis ac specifici
effectus Extremae Unctionis (cf. art. 11, p. 51-79), duo saltem
videntur clare resultare tum ex fontibus revelationis tum ex communi
consensu theologorum: Primo scilicet, ille effectus est quaedam animi
sanatio a spirituali quodam morbo (Cone. Flor.: “Effectus est mentis
sanatio”). Secundo, hic morbus habet connexionem aliquam cum
peccato personali (sive sit ipsum peccatum, mortale iuxta aliquos,
aut veniale iuxta Scotum, sive sit tantum quaedam indirecta dispo­
sitio ad peccatum iuxta Suarez), nam theologica traditio illum ap­
pellat saltem generice ac indefinite “reliquias peccati,” forma ipsa
sacramentalis, in qua specificus effectus sacramenti exprimi solet, di­
recte (in forma latina: Indulgeat tibi Dominus quidquid deliquisti)
aut indirecte (in forma graeca: Pater sancte, animarum medice, vivi­
fica per gratiam servum tuum) mentionem personalis peccati refert,
et Cone. Trid., resumens generaliter totum Traditionis sensum, ait hoc
sacramentum esse consummationem sive sacramenti Poenitentiae sive
totius christianae ac poenitentialis vitae, necnon firmissimum praesi­
dium quo Christus finem vitae munivit, contra diaboli scilicet tentationes quae in peccatum inducunt.
lamvero qui caret usu rationis non est capax personalis peccati,
nec ideo est capax alicuius morbi connexi cum illo peccato (puta
effectus seu reliquiae illius, aut dispositionis ad illud et periculi inci-

dendi in illud), nec ideo est capax sanationis a morbo connexo cum
illo peccato, quae est specificus effectus huius sacramenti.
Unde, etiam abstrahendo a thomistica sententia, quam defendimus
in art. 11 (de specifico nempe effectu consistente non in remissione
peccati, nec in mera extrinseca aut morali alleviatione et confortatione
contra lapsum, sed in interiori ac physica remotione reliquiarum pec­
cati seu debilitatis animi ex peccato personali relictae), et iuxta quam
praesens Conclusio manifestior apparet ac logico modo ex sensu
traditionali deducitur eumque perficit, ex ipsa communi tum Tradi­
tionis tum theologorum doctrina, quatenus involvit aliquam necessa­
riam connexionem huius sacramenti eiusque effectus cum ipso per­
sonali peccato, quo infantes sunt incapaces, praesens Conclusio
firmiter stabilitur. Idque praeterea firmatur ex eo quod tum theologi,
sive antiquiores sive moderniores, tum Catechismus Cone. Trid.
(supra cit., p. 470), tum particularia ritualia et concilia (Pastorale
Mechliniense, Rituale Argentinense, Concilia Rhemense, Casseliense,
Aussitanum, Quebecense, Strigoniense, Pragense, de quibus in Conci,
seq., p. 485-487), ad probandum quoslibet pueros inde a momento
assecuti usus rationis esse capaces huius sacramenti, non aliam invo­
cant rationem nisi quia illi sunt iam capaces peccandi.

Nihilominus, unus vel alius peregrinus theologus vim huius traditionalis doctorum argumenti recenter impugnavit, saltem sub variis
formis quibus hucusque propositum est. Impugnationem coepit Kern,
cui consenserunt Kilker et Cappello. Kern scribit: “Quam certum
est, usum rationis saltem aliquando habitum esse necessarium, tam
difficile est, assertae conditionis reddere internam rationem conveni­
entem. Proferunt quidem theologi non paucas rationes, quibus probent,
quod affirmamus. Sed nescio, an omnes sint inefficaces.”41 Kilker:
“Theologians have advanced many intrinsic reasons why children
under the age of reason cannot receive Extreme Unction yet can be
participants of the sacramental graces of Confirmation. Yet practi­
cally all of them can be attacked in very vital points.”42 Cappello:
“Quidam recentiores tenent, nullam intrinsecam rationem afferri posse,
cur infantes arceantur a fructibus extremae unctionis; addunt autem,
rationes adductas ab Angelico aliisque Scholasticis non esse omnes
concludentes. Quod debita servata reverentia erga insignes Doctores
concedendum est.”41
“ De sacramento Extremae Unctionis (Ratisbonae 1907) 307 sq.
° Extreme Unction (St. Louis 1927) 136.
” Tract at us canonico-moralis de sacramentis, III: De Extrema Unctione (ed. 2, Taurini
1942) 154. Tamen ipse Cappello paulo ante (p. 152) proponit ipsas communes rationes
theologorum, ex natura et fine hujus sacramenti deductas.

Haec impugnatio prima fronte satis mira videtur, cum, ut dictum
est, praefata ratio (in qua radicantur omnia doctorum argumenta
circa necessitatem usus rationis) sit immediate fundata in doctrina
Tridentina de indole huius sacramenti et afferatur ab ipso Catechismo
Cone. Trid. necnon, explicite aut aequivalenter, a pluribus particulari­
bus ritualibus et Conciliis. Praeterea, ipsa inepte procedit; nam,
praetermittens essentiale punctum in quo variae theologorum sen­
tentiae formaliter conveniunt, scilicet assertam connexionem huius
sacramenti eiusque effectus cum peccato personali, divagat ad osten­
dendos particulares defectus vel inconsequentias quas unaquaeque
theologorum explicatio implicare potest. Tandem, nihil practice ipsa
concludit; nam, reiectis variis theologorum rationibus, videtur haerere
in dubio de possibilitate assignandi aliquam internam ac convincentem
rationem, et, veluti ad solani abundantiam, conatur “alia via,” ut
ait Kern, invenire aliquam rationem, quam Kilker dicit optimam
hucusque propositam'4 quaeque tamen reapse non alium habet valorem
quam eundem quem potest emendicare a praedicto generali argumento
theologorum.
Prima ratio, quam Kern impugnat, est Suaresii dicentis princi­
palem effectum sacramenti esse infirmi confortationem contra spiritu­
ales luctas et tentationes in articulo mortis, qua confortatione non
est capax infans, cum tentari non possit. Cui opponit Kern etiam
hominem sensibus destitutum, esse incapacem talis confortationis et
tamen esse capacem sacramenti.
Attamen, quamvis Suarez (imo et ipse Kern cum Suaresio) non
bene assignet principalem effectum huius sacramenti, ac inde eius
argumentum non immediate concludat, radicalis tamen et formalis
ratio quare infans sit incapax sacramenti, quam ipse Suarez hic sup­
ponit atque in verbis “infans tentari non potest” involvit, est quia
infans peccare non potest (et ideo nec tentari nec contra tentationem
confortari); et ita ratio Suaresii radicaliter reducitur vel connectitur
cum generali ac communi argumento supra proposito, ac pro tanto
sufficientem valorem hic habet. Ceterum, ut dicetur contra ipsum
Suaresium in art. seq. (p. 525-527), haec ipsa ratio absolutum valorem
non habet, imo, prout ab ipso intelligitur, insufficiens et falsa est;
nam ipsa impotentia peccandi est causa incapacitatis infantium non
quomodolibet, puta prout refertur ad peccatum futurum praecavendum
(secus eadem esset causa incapacitatis quoad moribundos sensibus
destitutos), sed prout importat absentiam praeteriti peccati cuius
reliquiae abstergi queant.
""Yet there must be some internal reason why this sacrament is not given to infants.
Kern seems to advance the best argument in the matter” (op. cit. 138).

Secunda ratio est Alberti M. (necnon S. Thomae et aliorum)
dicentis in infante non verificari sensum verborum formae (“Quid­
quid deliquisti”), a qua validitas sacramenti dependet. Cui opponit
Kern posse infantibus adhiberi aliam formam, uti graecam vel unam
ex antiquis latinis formulis, in qua nulla mentio peccatorum habeatur,
et ceteroquin formam latinam non verificari in moribundo qui imme­
diate post Baptismum susciperet Extremam Unctionem.
Attamen, imprimis mentio peccatorum, vel alicuius effectus cum
peccato connexi, habetur in omni formula, tam antiqua quam moderna,
utriusque ecclesiae, et in forma graeca aequivalenter exprimitur in
mentione gratiae medicativae (Pater sancte, animarum medice, vivi­
fica per gratiam servum tuum).'5 Praeterea, in eo qui immediate
post Baptismum ungitur, forma verborum verificatur vel relate ad
reliquias peccatorum ante Baptismum commissorum, vel relate ad
peccata, quae aut per Baptismum non fuerint remissa, ob aliquem
nempe dispositionis defectum ac ita pergunt quodammodo committi
post Baptismum per voluntatem ea retinentem et in eis complacentem,
aut, et formalius, post Baptismum commissa fuerint, cum stante
humana fragilitate, homo facillime venialiter peccet (cf. art. seq., p.
523-525).

Tertia ratio est S. Thomae dicentis in hoc sacramento, sicut in
Eucharistia, requiri actualem devotionem suscipientis, cuius infantes
sunt incapaces. Cui opponit Kern etiam moribundos, sensibus desti­
tutos, esse incapaces actualis devotionis et nihilominus posse recipere
hoc sacramentum.
Attamen, nimis facile assumitur litteram S. Thomae esse tam claram
ut in ea necessario significetur ad valorem sacramenti, tum Extremae
Unctionis tum Eucharistiae, requiri actualem devotionem seu actum
ipsum devotionis exercitum in ipso momento susceptionis sacramenti.
Prima quidem fronte ipse textus, praecipue seiunctus a contextu tam
proximo quam remoto, id sonare videtur, sed, re accurate inspecta,
sensus S. Doctoris non tam simplex est quin indigeat probe explicari,
et penitus expandi, nisi velimus ipsi gratis affingere ineptum processum
et evidentem cum suis ipsius principiis contradictionem.
Textus sic sonat. Suppi., q. 32, a. 4 (ubi agitur de ipsis pueris);
“Respondeo. Dicendum quod hoc sacramentum exigit actualem de­
votionem in suscipiente, sicut et Eucharistia. Unde sicut Eucharistia
non debet dari pueris, ita nec hoc sacramentum.” Ibid. a. 3, Sed
contra, corp., ad I et 2 (ubi agitur de furiosis et amentibus), eadem
ratio affertur et fusius explicatur: “Sed contra. Hoc sacramentum non
“Cf. supra, ari. 8, tom. 1. p. 567. 570sq„ 578.

est dandum nisi recognoscentibus ipsum. Sed tales non sunt furiosi
et amentes. Ergo eis dari non debet. Respondeo. Dicendum quod ad
effectum huius sacramenti percipiendum plurimum valet devotio susci­
pientis, et personale meritum conferentium, et generale totius Ecclesiae;
quod patet ex hoc quod per modum deprecationis forma huius sacra­
menti confertur. Et ideo illis qui non possunt recognoscere et cum
devotione suscipere hoc sacramentum, dari non debet; et praecipue
furiosis et amentibus, qui possent irreverentiam sacramento per ali­
quam immunditiam facere; nisi haberent lucida intervalla, quibus
sacramenta recognoscerent, et sic eis conferri in statu illo possent. . .
Quamvis in periculo mortis tales [furiosi et amentes] quandoque sint,
tamen remedium per devotionem propriam non potest cis applicari.
Et ideo I hoc sacramentum] non debet eis conferri. . . [Nec valet
opponere, quod illis potest Baptismus dari, nam] baptismus non re­
quirit motum liberi arbitrii, quia datur contra originale principaliter,
quod non curatur in nobis ex nostro libero arbitrio. Sed in hoc sacra­
mento requiritur motus liberi arbitrii. Et ideo non est simile. Et prae­
terea baptismus est sacramentum necessitatis, non extrema unctio.”
Haec verba S. Doctoris dupliciter quis intelligere posset, scilicet
vel de sola convenientia actualis devotionis ad fructum sacramenti vel
de illius necessitate ad ipsum valorem sacramenti, atque in utroque
sensu ambiguitatem continent ac difficultatem pariunt.
Primo, ad eludendam praefatam Kern obiectionem. quis posset di­
cere devotionem ibi proponi tantum ut convenientem dispositionem
ad meliorem fructum sacramenti, ut patet tum ex adducta compara­
tione cum Eucharistia, nam iuxta S. Thomam (3 p., q. 78. a. 8)
Eucharistia, suscepta sine actuali devotione seu cum “mentis distrac­
tione,” est tum valida tum fructuosa quoad essentialem fructum, etsi
non quoad accidentalem; tum ex eo quod iuxta S. Thomam (3 p..
a. 64, a. 9; q. 68, a. 8) nullius sacramenti validitas pendet a devotione
imo et a fide sive subiecti sive ministri; tum ex eo quod S. Doctor ibidem
explicite ait: “Ad effectum huius sacramenti percipiendum plurimum
valet devotio suscipientis, et personale meritum conferentium, et
generale totius Ecclesiae.”
Attamen, haec responsio, prout exclusive sonat, difficultatem potius
eludit quam evacuet. Nam imprimis, quamvis S. Thomas in utroque
loco non loquatur explicite de invaliditate sacramenti ab amentibus
et infantibus suscepti, sed dicat tantum eis illud dari non debere,
de facto tamen ipsam quaestionem de invaliditate proponit ac re­
solvit. Id patet tum ex parallelis locis aliorum coaevorum doctorum,
signanter Alberti M. et Bonaventurae, qui hanc quaestionem in eodem

contextu resolvunt; tum ex eo quod hic est proprius locus in quo
connaturaliter expectatur S. Doctor hanc quaestionem ponere ac
resolvere; tum ex eo quod ipsa expressio “dari non debet” sicut
gemina expressio “dari non potest,” cum simpliciter profertur de his
quae in sacramentis fieri non debent vel non possunt, apud doctores
mediaevales solet referri ad validitatem sacramenti, nisi aliter ab eis
significetur, ut etiam supra notavimus in quaestione de initerabilitate
sacramenti (p. 332); tum quia in citato a. 3 S. Thomas potius
quam de devotione loquitur de actu liberi arbitrii et actu cognoscentis
ac percipientis sacramentum, vel si placet de devotione prout cum
eo actu identificatur, ita ut sit potius quaestio de intentione suscipi­
endi quae respicit ipsam validitatem sacramenti; tum ex eo quod,
quamvis in ipso corpore a. 4 S. Doctor afferat solam rationem de­
fectus devotionis, tamen sive ratio Sed Contra sive binae obiectiones
et responsiones referuntur directe ad ipsam validitatem sacramenti.
Dicitur enim: “Sed contra est quod nulli debet dari hoc sacramentum
cui non competit forma sacramenti. Sed forma huius sacramenti non
competit pueris, quia non peccaverunt per visum et auditum ut in
forma exprimitur. Ergo eis dari non debet hoc sacramentum. . . Ad
primum ergo [quo obicitur infantes iisdem subiacere infirmitatibus
quibus adulti]. Dicendum quod infirmitates in pueris non sunt ex
peccato actuali causatae, sicut in adultis. Et contra illas praecipue
infirmitates hoc sacramentum datur quae sunt ex peccato causatae
quasi peccati reliquiae. Ad secundum [quo obicitur etiam in infantibus
esse reliquias peccati, scilicet originalis]. Dicendum quod non datur
contra reliquias originalis peccati nisi secundum quod sunt per actualia
peccata quodammodo confortatae. Unde principaliter contra actualia
peccata datur, ut ex ipsa forma patet, quae non sunt in pueris.”

Secundo, ergo, his innixus rationibus, aliquis posset dicereS. Thomam
agere tantum de defectu conditionis requisitae ad valorem sacramenti,
seu ipsum accipere devotionem pro intentione (nam recta intentio sus­
cipiendi rem, quae est sacra et devotionis obiectum, devota intentio,
objective saltem, dici potest et non raro apud theologos dicitur, ut
constat ex ipso S. Thoma, 3 p., q. 80, a. 9) et hanc actualem devo­
tionem seu intentionem accipere non pro ea quae actu adesse debeat
in ipso momento quo suscipitur sacramentum, sed quae actu est vel
fuit nec revocata sit (nam S. Thomas, in eodem loco 3 p., q. 80, a. 9,
agens de amentibus an possint suscipere Eucharistiam, ait quod “si
prius, quando erant compotes suae mentis, apparuit in eis devotio
[seu intentio] huius sacramenti, debet eis in articulo mortis hoc sacra­
mentum exhiberi”).

DE SUBIECTO

477

Attamen, hacc responsio et expositio non totaliter difficultatem
evacuat, tum quia in a. 3 S. Thomas videtur expliciter distinguere
inter devotionem et intentionem, loquens de his “qui non possunt
recognoscere et cum devotione suscipere hoc sacramentum” necnon
de “devotione suscipientis, et personali merito conferentium, et ge­
nerali totius Ecclesiae,” tum quia in a. 4, quidquid intendat in Sed
Contra et responsionibus, in ipso corpore articuli S. Doctor solum
defectum devotionis proponit ut motivum quare sacramentum non
sit infantibus ministrandum.
Tertio igitur restat ut utraque expositio in unam colligatur quae
exhibeat totam vim complexae ac simul uniformis doctrinae S.
Thomae. In utroque nempe articulo 3 et 4 agitur ad modum unius
sive de convenientia dispositionis ad percipiendum excellentem fructum
huius sacramenti sive de conditione necessitatis ad ipsum valorem
sacramenti, et ideo sive de devotione sive de intentione, et de ipsa
devotione sive prout identificatur cum ipsa intentione sive secun­
dum se.
Primo nempe, directe ac principaliter, S. Doctor ibi agit de neces­
sitate usus rationis ad valorem sacramenti; postquam enim in a. 1
et 2 eiusdem quaestionis inquisivit de infirmitate, ut validitatis con­
ditione, in a. 3 et 4 transit connaturaliter ad aliam validitatis condi­
tionem, scilicet usum rationis, determinans subiectum infirmum quod
eo careat, i.e. amentes et infantes; inde in a. 3 insistit in necessitate
intentionis, seu actus liberi arbitrii46 et recognitionis sacramenti, et
in a. 4 adducit necessitatem praesentiae reliquiarum peccati personalis.
Nihilominus, S. Doctor ibidem simul arripit occasionem loquendi de
influxu ipsius devotionis, etiam prout distinguitur ab intentione, atque
eam dupliciter considerat: primo, prout influit in fructuosam et con­
venientem susceptionem, non secus ac in aliis sacramentis et sig­
nanter in Eucharistia; secundo, prout in hoc sacramento influit
quodammodo etiam in ipsam validitatem seu indolem sacramenti,
quatenus nempe, ut fusius explicatum est in art. 7 (tom. 1, p. 550,
552), ob peculiarem excellentiam sui effectus, hoc sacramentum assumit
quandam indolem deprecationis (cuius efficacia a devotione dependet),
quasi opus operantis in opus operatum convertens, ut patet ex ipsa
peculiari indole formae sacramentalis quae in solo hoc sacramento
est operativa simul ac deprecativa; et hoc est quod S. Doctor conatur
nobis discrete significare in illis verbis a. 3: “Ad effectum huius sacra­
menti percipiendum plurimum valet devotio suscipientis, et personale
meritum conferentium, et generale totius Ecclesiae; quod patet ex
“De discrimine a S. Thoma indicato in illis verbis a. 3, ad 2, confer infra (p. 676).

hoc quod per modum deprecationis forma huius sacramenti confertur.”
Ita S. Doctor, hic sicut in non paucis aliis articulis suae Summae,
dum videtur a proposita quaestione divertere eamque confundere aut
complicatam reddere, reapse eam complet ac perficit, omnia tandem
reducens ad punctum principale quod est de ipsa validitate sacra­
menti. Inde concidit supradicta obiectio Kern; nam actualis illa
devotio, cuius defectus in pueris et amentibus obstat validitati sacra­
menti. nihil aliud est quam intentio suscipiendi sacramentum, semel
actu habita et numquam retractata, cuius defectus etiam in mori­
bundis sensibus destitutis illi validitati pariformiter obstat.

Quarta ratio, a Kern crisi subiecta. est ea quam modo audivimus
a S. Thoma (a. 4. ad 2), quia nempe in infantibus et amentibus non
dantur reliquiae peccati personalis contra quas ordinatur hoc sacra­
mentum. Cui opponit Kern ipsum Suaresium vim huius argumenti
negare.
Attamen valor huius argumenti, quo hic ceteroquin pro nostra
generica Conclusione stricte non indigemus sed quod reapse est in
hac re praecipuum, utpote quod involvat ipsum specificum effectum
huius sacramenti, ostendetur contra Suaresium in art. seq., ubi de
necessaria conditione spiritualis infirmitatis ad valorem sacramenti.
Quinta et ultima ratio, a Kern impugnata, est commune illud argu­
mentum ex verbis ipsis Tridentinis deductum, quod nempe Extrema
Unctio sit complementum vel consummatio Poenitentiae adeoque ne­
queat valide conferri infantibus et amentibus qui sunt incapaces Poe­
nitentiae. Cui opponit Kern Extremam Unctionem esse consummativam Poenitentiae veluti per accidens, quatenus auferat proprie
dictas sequelas peccati in casu quo per ipsam Poenitentiam non
fuerint ablatae, per se vero eam ordinari, tanquam ad proprium ac
principalem effectum, ad roborandum infirmum contra daemonis in­
sidias eumque confortandum in doloribus et tristitia ex infirmitate
consequentibus.
Attamen haec ratio, ut validissima imo ut ceterarum veluti synthesis
habenda est, eamque supra invocavimus (p. 471) in ipso eodem
generali argumento quo maluimus abstrahere a variis theologorum
opinionibus de abstersione reliquiarum peccati prout est specificus
ac principalis effectus huius sacramenti. Nam peccati reliquiae, quomodolibet accipiantur, important saltem aliquam necessariam con­
nexionem cum peccato personali (saltem, ut in ea ipsa sententia
Suaresii a Kern invocata, quatenus disponunt ad peccatum et inducunt
periculum in illud incidendi), ac pro tanto Extrema Unctio, auferendo
reliquias, est verum complementum Poenitentiae quae respicit ipsum

peccatum, ac ideo nequit convenire nisi eidem subiecto cui convenit
Poenitentia, Ceterum, ut diximus supra (p. 472), valor huius argu­
menti in tota sua amplitudine et proportione apparet in sola sententia,
a nobis defensa in art. 11, iuxta quam reliquiae peccati, ab hoc sacra­
mento specifice et principaliter ablatae, consistunt in aliqua interiori
ac physica animi debilitate quae est effectus ipsius personalis peccati.

Kern, postquam praesentem Conclusionem periculo theologici nau­
fragii totis viribus exposuerit, conatur tandem, vel saltem sperat, per
aliam viam eam salvare, scribens: “Numquid igitur cogimur fateri,
impossibile esse assignare internam rationem, cur infantes arceantur
a fructibus Extremae Unctionis? Adductae quidem rationes omnes
parum validae esse videntur. Quod non impedit, quominus alia via
scopum attingere conemur.”'7 Haec autem ratio, ab ipso proposita,
ad hanc reducitur: Principalis effectus huius sacramenti est confor­
tatio saltem habitualis, seu ius ad auxilia confortantia; infans autem
est incapax talis iuris, nam frustra ius ad rem daretur ei qui illam
obtinere non possit; ergo infans est incapax ipsius sacramenti.
Attamen, haec ratio nihil prorsus valet, nisi, expoliata ipsa sua
peculiaritate, reducatur ad supradictam rationem Suaresii quam Kern
tamen impugnat, et, ea mediante, ad supra expositum nostrum argu­
mentum generale. Et imprimis, in ipsa sententia Suaresii et plurium
modernorum, quam sequitur Kern,'s principalis effectus huius sacra­
menti non est ius ad confortationem (hoc enim est tantum res-etsacramentum) sed ipsa confortatio seu gratia confortans; unde Kern
indebite et ambigue utrumque effectum hic miscet, dum alibi eos
explicite distinguit, inquiens “Effectus principalis Extremae Unctionis
est confortatio animi” et “In Extrema Unctione res et sacramentum
consistit in titulo sive iure remoto ad confortationem spiritualem.”'9
Secundo, incapacitas suscipiendi sacramentum non desumitur primo
et immediate ex incapacitate rei-et-sacramenti, sed ex incapacitate
rei-tantum, seu ultimi ac proprii effectus, a quo sacramentum specificatur; ipse Kern alibi scribit: “Omnes illi, qui habent potentiam
passivam recipiendi effectum principalem, possunt valide . . . recipere
sacramentum: ii autem, qui non habent huiusmodi potentiam passi­
vam. neque sacramentum valide percipere possunt”;50 ceterum, in­
capacitas ad rem-et-sacramentum fundatur in incapacitate ad remtantum, ct incapacitas iuris ad confortationem fundatur in incapacitate
ad ipsam confortationem. Tertio, quomodolibet argumentum Kern ac” Dc sacramento Extremae Unctionis (Ratisbonac 1907) 311.
"Ibid. 227 sq.
n Ibid. 227, 351.
“Ibid. 225.

cipiatur, contra illud retorqueri potest ipsa obiectio quam ipse opponit
argumento Suaresii; nam etiam moribundi sensibus destituti, qua
tales seu dum sunt in illo statu, sunt incapaces non tantum ipsius
confortationis sed etiam iuris ad confortationem, cum frustra sit ius
ad rem ubi res esse non possit, et tamen ipsi sunt capaces sacramenti.
Vana igitur est Kern spes per aliam viam Conclusionem probandi,
sicut inepta est eius impugnatio.

Obiectiones autem quae ex ratione contra ipsam Conclusionem af­
ferri possunt, iam sunt fere integre solutae in eius explicatione.
Opponi enim potest infantes et amentes, etsi incapaces abstersionis
reliquiarum peccati personalis et gratiae confortationis, sunt saltem
capaces aliorum effectuum, scilicet corporalis sanitatis, augmenti gra­
tiae et abstersionis reliquiarum peccati originalis.
Cui generaliter et sufficienter respondetur haec esse secundarios
tantum aut indirectos efiectus sacramenti, non vero effectum princi­
palem, quo deficiente, nequit consistere sacramentum. Praeterea ac
particulariter, sanitas corporalis est incertus effectus et aliunde respicit
infirmitatem quae sit causata aut connexa cum peccato personali (cf.
S. Thomam, p. 476); augmentum gratiae sanctificantis est communis
effectus omnium sacramentorum nec datur in unoquoque sacramento
nisi ratione principalis ac specifici effectus, cum quo coalescit et a
quo modificatur; reliquiae peccati originalis nequeunt directe respici
nisi a Baptismo, a quo ceteroquin non absterguntur sed tantum debili­
tantur, ab Extrema autem Unctione respici possunt solummodo “se­
cundum quod sunt per actualia peccata quodammodo confortatae”
(S. Thomas, supra, p. 476) seu quatenus aggravantur per ipsas
reliquias peccati personalis, vel, si cui non placeat haec aptissima
S. Thomae responsio, dicat cum Suaresio (ut saltem praesenti obiectioni sufficienter satisfaciat) “hoc sacramentum non tollere reliquias
peccati originalis in se seu radicaliter, sed per auxilia spiritualia
confortando animum ad superandam debilitatem ex peccato illo
contractam.”51
Conclusio 2. Subiectum capax huius sacramenti est omnis adultus, scu
rationis usum aliquando assecutus, ita ut, quantum est ex parte usus rationis,
nulla alia peculiaris perfectio, uti provectior actas aut actualis possessio
usus rationis, requiratur, ac proinde valide ungantur tum omnes pueri a
primo momento assecuti usus rationis, tum ceteri omnes adulti utut ex
aliqua causa usu rationis temporanee destituti, ut dormientes, ebrii, furiosi,
semiamentes, necnon ipsi diuturne (non tamen perpetuo) amentes.
“In 3 p., q. 84 sqq., Disp. 42, s. 1, n. 4, Opera omnia XXII (cd. C. Berton, Parisiis:
Vivès 1866) 849.

Probatur 1. EX SENSU ECCLESIAE.

Verba lacobi “Inducat presbyteros Ecclesiae” inepte invocarentur
ad probandam necessitatem provectioris aetatis aut actualis exercitii
usus rationis, tum quia nec satis solide invocantur ad probandam
ipsam necessitatem assecuti usus rationis, ut dictum est supra (p.
467 sq.), tum quia, etiam si hanc necessitatem ostenderent, priorem non
exigerent, cum puer inde a primo momento usus rationis intendere
possit suscipere sacramentum, et hoc sensu advocare presbyteros, et
pariter quilibet adultus, temporanee sensibus vel usu rationis desti­
tutus, possit habere habitualem intentionem suscipiendi sacramentum,
et hoc iterum sensu presbyteros advocare.
Ad tardiorem traditionem quod attinet (nam in priori traditione
usque ad saec. 13 vix aliquid de hac re inveniri potest52), negari
nequit aliquam ambiguitatem vel fluctuationem inveniri, quatenus
plures ecclesiae severiores sese ostenderent, postponentes unctionem
puerorum ad tardiorem aetatem et eam denegantes furiosis et tem­
poranee amentibus. Quam tamen ambiguitatem et fluctuationem,
nequaquam ceteroquin in persuasione invaliditatis sacramenti funda­
tam, sustulerunt posteriores doctores et Ecclesiae documenta.

PUEROS quod attinet, triplex abusus apud non paucos deprehen­
ditur, usque saltem ad tempus Cone. Trid., scilicet praxis postponendi
sacramenti administrationem ad aetatem decem et octo annorum,
vel ad aetatem quatuordecim annorum, vel ad aetatem in qua pueri
admitterentur ad primam Communionem. Quae tamen trina praxis
nequaquam fundabatur, saltem in generali interpretatione, in ipsa
persuasione invaliditatis sacramenti ante praedictos aetatis terminos,
sed potius in severiori et male intellecta ratione consulendi reverentiae
sacramenti et bono subiecti.
Et imprimis, aliqua ambiguitas posset fortasse quis deprehendere
in quibusdam expressionibus maiorum ipsorum doctorum saec. 13,
sed ex contextu facile patet eam esse mere apparentem. Ita Albertus M.
ait: “Solum adultis aetate provectis exhibendum est hoc sacramen­
tum”; sed rationem affert quia “parvuli numquam peccaverunt,”53
ex quo patet provectam aetatem ab eo accipi tantum pro usu rationis.
Bonaventura ait: “Nec debet istud Sacramentum dari nisi adultis et
postulantibus. . . Non debet dari nisi adultis, qui venialiter peccant;
” Theodulphus Aureijanensis, Capitula ad presbyteros ecclesiae suae, habet: “Ipsis
quoque pueris necessaria est inunctio cum legamus non nullos virorum sanctorum oleo
membra puerorum unxisse sacrato ct ad sanitatem pristinam revocasse” (3ZL 105. 222).
'In 4 Sent., dist. 23, a. 10, Opera omnia XXX (cd. S. C. A. Borgnet, Parisiis: Vives
1894) 17.

neque aliquibus nisi petentibus qui devotione sursum eriguntur. . .
Ex variatione . . . finis in confirmatione ex extrema unctione oritur
diversitas ... in suscipiente, quia illud [sacramentum] non solum
adultis verum etiam parvulis [datur], hoc vero tantum adultis”; '
ipsa assignata ratio peccati venialis et devotionis, quae in omni utente
ratione verificatur, explicat mentem S. Doctoris. S. Thomas ait: “Hoc
sacramentum exigit actualem devotionem in suscipiente, sicut et
Eucharistia. Unde, sicut Eucharistia non debet dari pueris, ita nec
hoc sacramentum” {Suppi., q. 30, a. 4); exinde tamen non sequitur
iuxta S. Thomam non prius dandam esse parvulis Extremam Unctio­
nem quam convenienter detur eis Eucharistia, aut non posse ungi
nisi qui Viatico sint capaces; ceterum de Extrema Unctione valet,
servatis servandis, quod S. Doctor alibi dixit de Eucharistia: “Quando
iam pueri incipiunt aliqualem usum rationis habere, ut possint devo­
tionem concipere huius sacramenti, tunc potest eis hoc sacramentum
conferri” (3 p., q. 80, a. 9, ad 3).

PRIMUS ABUSUS apparet saec. 13-14, cum quaedam auctoritates
conatae sunt statuere regulam IS annorum tanquam terminum a quo
pro ungendis iuvenibus. Martène tria sequentia affert documenta (cf.
supra, p. 328 et 331). Guilelmus Durandus (t 1296) in suo Ra­
tionali ait: “De quibusdam ordinarie dicitur, quod ungendus debet
esse ad minus decem et octo annorum.” In quodam carmine anonymo,
relato in Codice S. Martini Turoncnsis legitur: “Octo decemque tan­
tum annos ungendus habebit.” Tertium documentum est ex ipso
saec. 16; Frcdcricus Nausea (f 1552) episcopus Vindobonensis"' in
suo Catcchismo Catholico (1. 3, c. 107) statuit: “Scitu proinde dignum
censeo passim haberi catholicum, ut inungendus annos ad minus aetatis
suae habeat octodecim.”
Nihil tamen probat hanc praxim fuisse valde diffusam, quinimmo
contrarium potius ostendit mox referenda praxis de aetate 14 annorum,
et multo minus eam processisse ex persuasione invaliditatis sacra­
menti infra illam aetatem potiusquam convenientioris et fructuosioris
ad mini st ration is sacramenti. Ceterum, ea nullum habet fundamentum
in ipsa doctrina theologorum illius aetatis et ut manifestus abusus
habenda est.

SECUNDUS ABUSUS, latior ac constantior necnon fortassis an­
tiquior. est praxis statuendi terminum 14 annorum. Primum quod
Breviloquium, p. 2, c. 11, Tria opuscula ad theologiam spectantia (cd. 5, Ad Claras
Aquas 1938) 239, 241, 242.
'’Frcdcricus Graw (1480-1552), qui nomen suum familiare latine vertit in Nauseam
fuit episcopus Vindobonae (Vienna) in Austria; Martène et alii cum vocant Viennensem
pro Vindoboncnsi.

noscitur documentum, ex cuius influxu joosteriora dependere videntur,
est sequens constitutum Odonis de Sully episcopi Parisiensis (1196
1208): “Ad sacramentum extremae unctionis moneant populum sacer­
dotes, non tantum divites et senes, sed pauperes et juvenes omnes
tempore discretionis, maxime a quatuordecim annis et supra, et ad
omnes communiter, ut se paratos exhibeant, cum necesse fuerit.”'’'
Sensus horum verborum clarus non est, nam aetas 14 annorum potest
accipi vel ut terminus a quo, ita ut textus sonet: Pueri ungendi sunt
inde a tempore discretionis seu incipiendo ab aetate 14 annorum aut
circiter (—et supra); vel ut terminus ad quem, urgens sacerdotis
obligationem, ita ut textus sonet: Pueri ungendi sunt quolibet tem­
pore in quo discretionem attigerint et maxime si iam pervenerint ad
provectiorem aetatem seu ad decimum quartum annum vel ultra.
Alter sensus, attento contextu, est probabilior eumque suggerit
Benedictus XIV, scribens: “Si rite [ea documenta] expendantur, tan­
tam aetatem non absolute requirunt, sed eos maxime inungendos
statuunt qui ad eam pertigerunt”;57 idque confirmatur ex verbis
synodi Rhemensis et Trecensis (supra cit., p. 417): “Saepe moneant
sacerdotes populum quod priusquam quartum decimum annum com­
pleverint, maxime Sacramentum extremae unctionis petant, et recipi­
ant reverenter.” Negari tamen non potest plures posterius alterum
sensum assumpsisse ac inde in non paucis ecclesiis natam esse praxim
intelligendi eam aetatem ut terminum a quo.
Idem constitutum referunt plura posteriora documenta eiusdem
saec. 13 et eiusdem praecipue gallicae regionis. Ad rem Martène:
"Idem habent Statuta Synodalia Galonis et Simonis legatorum sedis
apostolicae in Galliam missorum ab Innocentio III. [f 1216] et non
multo post ab Honorio III., Constitutiones Richard i [Poore] episcopi
Sarum [ in Anglia] cap. 67, Constitutiones Synodales episcopi Anonymi
anno 1237. editae, Statuta Petri de Collemedio archiepiscopi Rotomagensis anno 1245. scripta, antiquum Rituale ms. Canonicorum
Regularium monasterii de Aqua-viva in dioecesi Turonensi.”5S
Posteriora vero documenta, eiusdem regionis gallicae, quae ex saec.
16 collegit Launoy™ clare exhibent exclusivum sensum, seu aetatem
14 annorum ut terminum a quo. prohibendo ne ungantur excommuni­
cat!, amentes, sani, et pueri ante aetatem 14 annorum (unum tamen
documentum,
i.e.
Rituale
Meldense,
praescribit
aetatem
15
vel
16
e·0
4 Synodicae constitutiones, cap. 8, n. 2, ML 212. 62 sq.
De synodo dioecesana, 1. 8, c. 6, n. 2, in Micn'e, Theologiae cursus completus XX\
(Parisiis 1841) 1101.
'De antiquis Ecclesiae ritibus, 1. 1, p. 2, c. 7, a. 1. n. 3 (Rotomagi 1700) 104.
De sacramento Unctionis Infirmorum liber. — Explicata Ecclesiae traditio circa statum
et aetatem infirmorum sacram Unctionem susceptorum, c. 4, Opera omnia I. 1 (Coloniae
Allobrogum 1731) 562.

annorum). Rituale Meldensc (Meaux) a. 1546: “Sciendum est, quod
ministrari non debet excommunicatis, nec pueris ante decimumquintum, aut decimum-sextum annum, nec furiosis, nec phreneticis,
(nisi ante phrenesim, aut maniam petierint) nec sanis.” Rituale
Rhemcnse (Rheims) a. 1504 et 1530: “Est ministrandum semel
dumtaxat in qualibet infirmitate gravi, dum tamen infirmus adultus
fuerit, hoc est, quod annum decimum-quartum compleverit, et quod
excommunicatus non fuerit, aut fatuus, seu furiosus, prout dixit
Ostiensis. Unde versus: ‘Non est ungendus furiosus, morio, parvus.’”
Idem prorsus repetit cognatum Rituale Bcllovacense a. 1514. Sim­
plicior, antiquior et communior forma habetur in Rituali Carnotensi
(Chartres) a. 1489, 1544 et 1604: “Sciendum, quod non ministratur
excommunicatis, nec pueris ante quartum-decimum annum, nec furiosis,
nec fatuis, nec sanis.” Quod repetunt Ritualia Petragoricense a. 1509,
Claromontense a. 1518 et 1525, Sanflorense a. 1525, Catalaunense
a. 1529 et 1569, Magalonense a. 1533, Aeduense a. 1533, Virdunense
a. 1554, Lemovicense a. 1555, Atrebatense a. 1563.

Haec etiam praxis, fundata in praesumpta convenientia differendi
collationem sacramenti ad annos pubertatis (seu ad eam aetatem, in
qua homo incipit tam physiologice quam psychologice peculiariter
evolvi),00 utut satis diffusa et ecclesiasticis seu ritualibus regulis san­
cita, nequaquam ostendit communem illarum particularium ecclesia­
rum persuasionem de necessitate illius conditionis ad ipsum valorem
sacramenti. Ceterum praedicta ritualia repraesentant modum agendi
aut sentiendi unius tantum partis Ecclesiae, seu gallicae regionis, et
aliunde, fatente Launoy, “permulti rituales libri pueris certum tempus
nullum praescribunt ad accipiendam Extremam Unctionem, sed
quando qui Eucharistiam accipiant, judicantur digni, eos tum demum
accipiendae Unctionis extremae dignos significant.”01 Ita Statuta
Synodalia Caturcensia, Ruthencnsia et Tutelensia (Cahors, Rodez et
Tulle), cap. 17, non requirunt nisi usum rationis: “Praecipimus
itaque, ut doceant populum sacerdotes, ut omnes maxime postquam
ad annos discretionis pervenerint, poenitentes et confessi et recepta
M Albertus, M., loquens de convenientia confirmandi pueros ante aetatem pubertatis,
scribit. "Dicendum quod utrumque potest fieri: sed melius et tutius est, quod prius
confirmentur: neque tamen indicitur eis pugna: quia tunc non intelligunt tentationes,
et aetas immatura est ad fortes motus concupiscentiae: sed praeparantur, et dantur eis
arma ut habeant unde pugnare possint cum tempus sit: et bonum est esse paratum.
Hoc autem significatur, Genes. XIV, 5 ubi dicitur, quod illi qui servierunt, quartodecimo
anno rebellaverunt: quia in illo anno incipiunt stimuli concupiscentiae, eo quod per
Philosophum, in secundo septennario distillare incipit semen, et incipiunt aperiri viae
concupiscentiae” (In 4 Sent., dist. 7, a. 8. ad secundum quaesitum, Opera omnia XXIX
(Parisiis 1894] 170).
" Op. cit. (supra, in p. 483) 565.

Poenitentia et Eucharistia, vel etiam ex quo aliquam discretionem
habere inceperint, puta post quatuor aut quinque annos, et totiens
quotiens infirmitas supervenerit, hoc sacramentum recipiant Extremae
Unctionis.”0- Secunda pars huius textus, quae prima saltem fronte,
videtur concedere sacramentum etiam pueris quatuor vel quinque
annorum, satis ambigua apparet. Statuta synodalia Parisiensia a. 1557
et Cone, provinciale Camcracense a. 1586 (supra cit., p. 470) non­
nisi de necessitate usus rationis loquuntur, et Statuta synodalia Aurelianensia a. 1587 (cit. ibidem) non maiorem. aetatem requirunt ad
Extremam Unctionem quam ad Communionem eucharisticam
suscipiendam.

TERTIUS ABUSUS est praxis aestimandi aetatem suscipiendae
Extremae Unctionis ab aetate suscipiendae Eucharistiae, ita ut suscep­
tio prioris sacramenti a susceptione alterius pendula fieret, ac ideo
per aliquod tempus ab assecuto usu rationis utrumque sacramentum
postponeretur. Huius praxis testes sunt permulta ritualia, ut supra
audivimus a Launoy, inter quae duo ipsa Statuta synodalia nuper
citata. Quinimmo id explicite docuerunt quidam insignes theologi,
nominatim Tanner (t 1632), Estius (f 1613) et D. Soto (t 1560)
qui scribit: “Si quaeras, quando pueri possint isto frui sacramento,
respondetur quod ab illo tempore, quo illis viaticum porrigitur: nam
hoc illi succedit.”03
Post Cone. Tridentinum, seu post publicationem Catechismi Cone.
Trid. a. 1566 et Ritualis Romani a. 1614, in quibus nonnisi pueris
usus rationis et doli incapacibus sacramentum ministrari vetatur (cf.
supra, p. 470), praefati tres abusus vel ambiguitates circa capacita­
tem et convenientiam administrationis huius sacramenti omni puero
inde a momento acquisiti usus rationis, sensim sine sensu in variis
libris ritualibus et statutis synodalibus expuncti sunt, donec ab ipsa
Ecclesia solemnius proscripti fuerint, per decretum “Quam singulari”
S. C. de Sacramentis, Codicem I.C. et novam editionem Ritualis
Romani.
Ex saec. 18 notentur peculiariter duo documenta relata a Benedicto
XIV,04 scilicet Pastorale Mechliniense (p. 2, tit. 8, c. 2, n. 9) quod,
relatis verbis Ritualis Romani (“Non ministretur pueris rationis usum
non habentibus”), addit: “Secus de pueris periculose aegrotantibus,
qui peccati mortalis ac confessionis capaces sunt, licet sint solum
“Apud Martène-Durand, Anecdot., tom. 4, c. 17.
“Dist. 23, q. 2, a. 2, quarta conclusio, In quartum (quem vocant) Sententiarum (Venetiis: Apud I. M. Lcnum 1575) I 1075.
“De synodo dioecesana, 1. 8, c. 6, n. 2, in Mtcne, Theologiae cursus completus XXV
(Parisiis 1841) 1101.

octo aut noveni annorum, et quamvis numquam communicaverint" et
Rituale Argentinensc (Strasbourg; tit. De Extrema Unctione, §2)
sub Cardinali de Rohan editum, in quo legitur: “Non denegetur etiam
pueris, si septimum attigerint annum, nec iis in quibus malitia supplet
aetatem, etiamsi septenarii non sint.” Benedictus XIV (t 1758), in
suo opere De synodo dioeccsana, quod non parvum influxum habuit
in Statuta posteriorum synodorum, ad suprarelata Statuta Aurelianensia a. 1587 notat: “Minime approbandam censemus synodalem consti­
tutionem a Germano Valente Guellio, episcopo Aurelianiensi, anno
1587 promulgatam, in qua decernitur: ‘Non detur hoc Sacramentum
pueris qui nondum communicaverunt’: etenim quandocunque censen­
tur capaces Sacramenti Poenitentiae, sunt pariter idonei reputandi
ad extremam Unctionem, quae est illius complementum, quamvis
nondum tanta polleant judicii maturitate ut videantur apti ad rite
participandam Eucharistiam, de cujus ineffabili excellentia et sancti­
tate non ita facile edoceri queunt.”05
Adhuc tamen eodem saec. 18 perseverasse in pluribus locis con­
trariam consuetudinem testatur sequens quaerela Billuart (f 1757):
“Pueri qui utuntur ratione, sunt hujus sacramenti capaces, etiam
antequam admittantur ad communionem; usus tamen in pluribus locis
obtinuit ut ipsis denegetur. Qua ratione? Non satis apparet; cum
enim admittantur ad sacramentum poenitentiae, cur non ad sacra­
mentum extremae unctionis, quod est poenitentiae completivum, et
quod ipsis prodesse potest? Aliunde non requiritur tanta discretio ad
hoc sacramentum, sicut ad sacramentum eucharistiae. Forte timent
parentes ne si sui liberi ungantur, jura funeralia majorennium solvere
cogantur. At haec ratio levis est; et aliunde eam urgere non deberent
pastores, cum majorennes fiant non ex casu fortuito, sed ex jure
communi.”00

Saec. 19 plura concilia provincialia explicite decernunt dandam esse
Extremam Unctionem omnibus pueris ex eo momento quo praesumun­
tur usu rationis pollere, seu esse doli capaces, etiamsi nondum ad
Eucharistiam admissi fuerint. Ita Cone. Rhemcnse a. 1849: “Omnes
fideles, qui usu rationis pollent, vel qui olim mentis compotes fuerunt,
modo periculose decumbunt, Extremae Unctionis sunt capaces. . . Nec
omittat Parochus eos ungere pueros, qui ad Sacram Communionem non­
dum admissi, ad eam tamen pervenerunt aetatem, in qua peccati proba­
biliter praesumuntur capaces.”'17 Cone. Aussitanum a. 1851: “Omnes
** Loc. cit.
Tractatus de Extrema-Cnctione, diss, unica, a. 6, circa finem, Cursus theologiae
(ed. nova, Parisiis 1904) X 23.
c Acta et decreta sacrorum conciliorum recentiorum, Collectio Lacensis IV (Friburgi
Brisgoviae 1873) 122.

animarum redores . . . invigilabunt, ut morbo decumbentes illud
recipiant cum debitis dispositionibus, dum adhuc mentis sunt com­
potes, quin tamen sensibus destitutis denegetur. Pueri doli capaces tam
salutari remedio, in supremo vitae discrimine, non priventur, sed
concessa absolutione, et proposita huius Sacramenti virtute, illis con­
feratur haec divina unctio.”08 Cono. Cassclicnsc a. 1853: “Haud dene­
gandum hoc Sacramentum pueris ad sacram Communionem nondum
admissis, qui in periculo mortis positi intelliguntur doli capaces.”"9
Cone. Quebecensc a. 1854: “Conferatur pariter [hoc sacramentum]
pueris, qui, etsi ad sacram communionem nondum admissi, ad eam
tamen pervenerunt aetatem, in qua peccati probabiliter praesumuntur
capaces.”70 Cone. Strigoniense (in Hungaria) a. 1858: “Pueris doli
et culpae capacibus etiam ante primam communionem, nec non
adultis, qui aliquando usum rationis habuerunt, et postea in phrenesim
aut amentiam inciderunt, conferri debet hoc sacramentum; minime
vero amentibus, qui nullum ab ortu lucidum intervallum obtinue­
runt.”71 Cone. Pragense (in Bohemia) a. 1860: “Pueris infirmis,
quum ad eam aetatem pervenerint, in qua peccare potuerunt, quamvis
nondum communicaverint, administrandum est hoc sacramentum;
nec non adultis, qui amentes facti sunt vel delirant, si aliquando
usum rationis habuerunt, minime vero amentibus, qui ejus usum
numquam adepti sunt.”72
Decretum “Quam singulari” S. C. de Sacramentis sub Pio X,
8 aug. 1910: “Detestabilis omnino est abusus non ministrandi Viati­
cum et extremam unctionem pueris post usum rationis eosque sepeli­
endi ritu parvulorum. In eos, qui ab huiusmodi more non recedant.
Ordinarii locorum severe animadvertant” (Denz. 2144).
Codex I.C., can. 940, § 1 (supra cit., p. 470), quem repetit Rituale
Romanum (editio post Codicem), nonnisi usus rationis assecutionem
in pueris requirit, imo in can. 941 signanter addit quod etiam in
dubio de assecuto usu rationis sacramentum conferri potest, quamvis
sub conditione.
TEMPORANEE AMENTES quod attinet, aliqua etiam ambiguitas
et fluctuatio deprehendi potest tum in doctrina theologorum tum in
praxi particularium ecclesiarum.
Solent imprimis hic traduci, ut impugnatores validitatis sacramenti
administrati temporanee amentibus, plures theologi mediaevales, no" Ibid.
'‘Ibid.
"Ibid.
■'Ibid.
” Ibid.

118Ssq.
Ill (1875) 838.
645.
V (1879) 24.
514.

minatim Albertus M., Bonaventura et 5. Thomas, quatenus hi nimis
urgere videntur necessitatem devotionis in hoc sacramento suscipiendo,
imo unus vel alter, ut S. Thomas, explicite asserit nonnisi tempore
quo habent lucida intervalla, sacramentum illis administrari posse.
Ita Suarez scribit: “Difficultas . . . superest, an necesse sit hominem
habere usum rationis, quando suscepturus est hoc sacramentum; aliqui
enim Theologi hoc significant, inter quos videtur esse D. Thomas,
in 4. d. 23, q. 2, art. 2, q. 3; ait enim sacramentum hoc non esse
dandum furiosis, aut amentibus, etiamsi in periculo mortis sint, neque
distinctionem facit de amentibus perpetuis, et de aliis. Imo loquens
de illis qui habent lucida intervalla, inquit, eis dari posse in eo statu,
in quo ratione utuntur. Ratio etiam ejus hunc sensum indicare videtur,
videlicet, quia hoc sacramentum confert suum effectum mediante motu
et devotione suscipientis, et ideo non potest dari illi, qui non est
capax talis motus secundum praesentem statum, in quo tale sacra­
mentum suscipit.”73 Launoy: “Cur istud pietatis opus negaretur huic
hominum generi [i.e. temporanee amentibus qui sacramentum petierint
antequam in amentiam inciderent], nulla facit ratio, quae ex duobus
Theologiae principiis, Scriptura et Traditione, ducatur. Scio quidem
id non placere sancto Thomae, sed nullum adfert Scripturae locum,
nullum Conciliorum canonem, quo placitum confirmet suum. Res est
Ecclesiasticae disciplinae, quae non humanis rationibus, sed Scrip­
turae testimoniis, vel certe canonibus sancienda est. Aliud quippe est
Sacramenta philosophice quod plerumque facit sanctus Doctor aliud
theologice, quod semper faciendum est tractare.”74 Spdcil: “Homines
sensibus destitutos non esse huius sacramenti subiectum capax re
vera sensisse videntur aliqui scholastici antiqui, ut Albertus Magnus,
s. Thomas (sic iudicante e. gr. Suarez et Tanner), Petrus Paludanus,
Aureolus et forsan s. Bonaventura. Nimis enim urgebant infirmum
presbyteros ‘ad se vocare’ et ‘devotionem’ habere debere; et perpetuo
amentes a beneficio huius sacramenti excludi talibus argumentis de­
monstrabant, ut iis etiam amentes cum lucidis intervallis et omnes
sensibus destitutos adnumerari viderentur.”75 Cappello: “Quidam
O/>. cit. (supra, in p. 480), n. 5, p. 849. Ceterum, Suarez paulo inferius hanc inter­
pretationem de mente S. Thomae revocare videtur, vel saltem non leviter emollit,
scribens: “Quamvis autem haec [i.e. implicita et interpretativa intentio in amentibus,
et sensibus destitutis] ad substantiam sacramenti sufficiant, ministri tamen hujus
sacramenti curare debent, ut detur fidelibus eo tempore, quo sui compotes sunt, ct
cognoscere possint quid circa eos agatur, et ad devotionem et fiduciam per ipsum sacra­
mentum valeant excitari. Atque hoc est, quod praecipue voluit docere D. Thomas loco
citato ; estque valde consentaneum reverentiae debitae huic sacramento, ct modo operandi
ejus, ut ratio etiam D. Thom. ostendit, quae non amplius probat” (ibid. n. 7, p. 8S0).
’* Op. cit. (supra, in p. 483) 564.
” Op. cit. (supra, in p. 467) 187.

theologi dicunt requiri, ut homo habeat actu usum rationis et devo­
tionem, quando suscipit hoc sacramentum. Hanc sententiam tenet
S. Thomas. . . [Repetit fere supra relata verba et explicationem
Suaresii].”70
Attamen nimis leviter ea sententia praefatis doctoribus affingitur.
Textum S. Thomae citavimus eiusque multiplicem sensum explica­
vimus supra (p. 474-478); diximus nempe devotionem, quatenus
influit in validitatem sacramenti, accipi a S. Thoma tum pro ea devo­
tione, sive suscipientis sive ministrantis sive totius Ecclesiae, quae
exprimitur in ipsa deprecativa indole formae huius sacramenti, tum
pro ipsa intentione suscipiendi sacramentum, prout recta intentio rei
sacrae, quae est obiectum fidei ac devotionis, obiective dici potest ac
solet fidelis vel devota intentio; item, actualem devotionem seu inten­
tionem S. Doctorem accipere non necessario pro ea quae actu esse
debeat in ipso momento quo suscipitur sacramentum sed quae actu
est aut fuit nec retractata sit, siquidem ipse, in 3 p., q. 80, a. 9, agens
de iisdem amentibus, concedit eis ipsum sacramentum Eucharistiae,
si antea in eis praecesserit intentio suscipiendi, scribens: “Aut [to­
taliter amentes] numquam habuerunt usum rationis, sed sic a nativi­
tate permanserunt; et sic talibus non est hoc sacramentum exhi­
bendum, quia in eis nullo modo praecessit huius sacramenti devotio.
Aut non semper caruerunt usu rationis. Et tunc si prius, quando erant
compotes suae mentis, apparuit in eis devotio huius sacramenti, debet
eis in articulo mortis hoc sacramentum exhiberi, nisi forte timeatur
periculum vomitus vel expuitionis,” et ibidem obicienti quod homo
debet accedere ad Eucharistiam cum devotione et praecedenti sui
examinatione, respondet, ad 1: “Carentes usu rationis possunt devo­
tionem ad sacramentum habere, quantum ad aliquos quidem prae­
sentem, quantum ad alios autem praeteritam [prout nempe vel nunc
habent vel aliquando habuerunt lucidum intervallum].” Nec inepte
quis ad interpretandam mentem S. Thomae hic adduceret sequentia
verba Opusculi apocryphi Dc officio sacerdotis (Opusc. 65, in ed.
Piana), § De Extrema Unctione: “Si autem infirmus qui petit Unc­
tionem amisit notitiam vel loquelam antequam sacerdos veniret ad
eum, nihilominus ungat eum sacerdos, quia in tali casu debet etiam
baptizari, et a peccatis absolvi, ut Extra de baptismo et ejus effectu:
‘Majores.’ ”
Unde cum S. Doctor in Suppi., q. 32, a. 3 (supra cit., p. 475),
ait quod amentibus hoc sacramentum “dari non debet . . . nisi haberent
"Op. cit. (supra, in p. 472) 155.

lucida intervalla, quibus sacramenta recognoscerent, et sic eis con­
ferri in statu illo possent”77 nequaquam vim facit in illis verbis
“In statu illo possent,” prout materialiter ac de facto exprimunt
tempus in quo sacramentum conferri potest, sed eis formaliter sig­
nificat tempus quo ponitur conditio requisita ad susceptionem sacra­
menti, seu intentio suscipiendi, ita ut sensus non sit: “Solum durante
illo statu sacramenta eis conferri possunt” sed: “Solum ratione illius
status, in quo amentes habent suscipiendi intentionem, sacramenta eis
conferri possunt, vel tunc vel etiam postea.”78
Alberti J/. textum, quem, ut constat ex comparatione locorum,
S. Thomas iunior fideliter imitatur, eundem sensum permittit. Prae­
cipua pars articuli sic se habet: “Videtur . . . quod [amentes] non
deberent prohiberi |a susceptione Extremae Unctionis]. . . In con­
trarium hujus est, quod hoc sacramentum non nisi recognoscentibus
ipsum et postulantibus, est exhibendum: tales autem non sunt amentes
et furiosi: ergo videtur, quod non sit dandum illis. Responsio. Dicen­
dum, quod talibus non est danda extrema unctio: quia non recog­
noscunt, et posset esse periculum in irreverentia sumptionis. . .
Praeterea, istius sacramenti res est plurium quam alterius sacramenti
[i.e. in efficaciam Extremae Unctionis plures concurrunt quam in
Baptismi efficaciam], sicut prius dictum est, quia [est] fidei et
devotionis cooperantium sacramento: et talia istis conferri non pos­
sunt, nisi habeant lucida intervalla, et tunc in illo tempore quo inter­
vallum habent, dari potest eis hoc sacramentum.”7”
Id quod proprie et directe S. Doctor requirit, est recognitio seu
intentio sacramenti, ac inde exigit in amentibus aliquod lucidum
intervallum, in quo, seu ratione, cuius, possit eis sacramentum exhi­
beri. Propterea, ubi agit de Confirmatione, S. Doctor, non secus ac
S. Thomas (cf. infra, in p. 676), ostendit in solo Baptismo non
requiri cooperationem seu intentionem subiecti, quantum est per se
!? Hacc verba ita pluraliter sonant in melioribus editionibus, ut Piana, Parmensi,
Leonina et recentiori Canadensi; in aliis vero, ut in editionibus De Rubeis et Vivès, legitur
in forma singulari: “Nisi haberent lucida intervalla, in quibus sacramentum recognosce­
rent. et sic eis conferri in statu illo posset.” Iuxta priorem lectionem, S. Doctor videtur
consulto divertere sermonem ab Extrema Unctione ad sacramenta generaliter, ac mentem
dirigere ad Eucharistiam, quam in nuper relato loco Summae Theologicae explicite dicit
suscipi posse ab amente qui prius quando erat sui compos eam desideravit.
■' Hoc etiam modo S. Thomam interpretatur antiquus eius commentator Capreolus,
scribens: “Sanctus Thomas . . . expresse ponit quod hoc sacramentum non debet
furiosis nec amentibus dari pro tempore quo sacramentum non cognoscunt, nec actualem
devotionem habent ad id. . . Sed forte posset dici quod sanctus Thomas loquitur de illis
qui nec tunc nec ante habuerunt actualem devotionem ct desiderium percipiendi hoc
sacramentum” (In 4 Sent., dist. 23, q. 1, a. 3, § 2. ad 5 Durandi, Defensiones theologicae
D Thomae Aquinatis VI [Turonibus 19061 461).
In 4 Sent., dist. 23, a. 12. Opera omnia XXX (ed. S. C. A. Borgnet. Parisiis: Vives
1894) 18.

et ex ipsa exigentia sacramenti, scribens sub forma alicujus obiectionis: “Fides aliena non operatur nisi in sacramento baptismi: ergo in
aliis [sacramentis] operatur fides propria: non est autem propria
ante aetatem adultam: ergo videtur, quod expectanda sit aetas adulta
[ad suscipiendum sacramentum Confirmationis].”80
Bonavcntura autem nihil peculiare habet de hac re. Tantum enim
generaliter docet: “Illud sacramentum debet dari solis infirmis qui
peccare potuerunt venialiter. . . Concedendae . . . sunt rationes
monstrantes hoc sacramentum dari debere solis infirmis ratione uten­
tibus [ i.e. qui assecuti sunt rationis usum ita ut venialiter peccare
potuerint].”81 Item: “Nec debet dari istud Sacramentum nisi adultis
et postulantibus. . . Non debet dari . . . nisi petentibus qui devo­
tione sursum eriguntur.”82 Exigit igitur usum rationis et devotionem,
sed non negat in amentibus non perpetuis sufficere devotionem seu
intentionem semel habitam in aliquo antecedente lucido intervallo.
Non incongrue quis mentem illorum doctorum illustrare in hac re
poterit per verba ipsius Scoti, fere coaevi scriptoris, quatenus transe­
unter, et quasi de re nullatenus controversa, explicite dicit: “Exclu­
duntur [ab hoc sacramento] furiosi et amentes, et hoc nisi per
voluntatem praecedentem expressam praesumantur illud velle. -'
“Non debet dari furiosis in extremis, nisi prius ante furiam, quando
usi fuerunt ratione, illud petivissent, vel aliquando per lucida inter­
valla. si aliqua habuerunt, aliqualiter poenituerint. vel saltem non
fuerint impoenitentes contrarie.”84
Atque haec posterius fuit communis sententia theologorum, ut
fatetur Suarcz (Disp. 42, s. 1. n. 5). Sufficiat pro ceteris adducere
perspicua omnino verba duorum insignorum doctorum, scilicet D. Soto
(t 1560) et Navarri (t 1586),85 quorum prior in dogmatica, alter
in practica et iuridica theologia, excellait. Soto: “Amentibus et furiosis
non est sacramentum hoc concedendum, nisi aliquibus potirentur
lucidis intervallis, quibus possent devotione erga ipsum adducti illud
petere. . . Dum vero infirmus sanae mentis illud petiit, licet postmodum phrenesi corripiatur, potest, et debet illi adhiberi, nisi timere­
tur aliqua indecentia, ct vituperium. quo sacramentum deturparet.’-'’
Navarrus: “Cuilibet tamen ejusmodi infirmo est ministrandum, etiamsi
*° In 4 Sent., dist. 7, a. S, ibid. XXIX 169.
"hi 4 Sent., dist. 23, a. 2, q. 2, Opera theologica selecta, IV: Liber IV. Sententiarum
(editio minor, Ad Claras Aquas 1949) 589.
" Breviloquium, p. 2, c. 11, supra cit., p. 4SI sq.
"In 4 Sent. [Opus Oxonicnse], dist. 23, q. unica. Opera omnia XIX (Parisiis: Vives
1894) 5.
"In 4 Sent. [Opus Parisicnscl. dist. 23, q. unica, ibid. XXIV 345.
“Martinus Azpilcucta, a patrio loco Navarrus communiter appellatus,
v Loc, cit. (supra, in p. 485).

jam sit amens et phreneticus, si absque irreverentia Sacramenti id
fieri possit, et potuerit ante peccare, et, antequam insaniret, expresse
aut tacite petierit illud, aut, si meminisset, petiturus fuisset, nec in
peccato mortali notorio insanierit.”87
Neque ab hac sententia proprie dissentit unus vel alter qui docuit
sacramentum non esse conferendum amentibus qui non habent lucida
intervalla, etiam si antea habuerint ac petiissent, eo quod necessario
exponeretur sacramentum periculo irreverentiae. Ita De Sainte-Beuve.
(t 1677) scribens: “Extrema unctio conferri debet furiosis et amen­
tibus qui habent lucida intervalla, quique eam suscipere possunt cum
reverentia. Probatur, quia capaces sunt illius, ut par est, suscipien­
dae. . . Non debet [vero] iis conferri qui non habent lucida intervalla,
etiamsi antequam in hunc statum incidissent, illam postulaverint.
Probatur quia Sacramentum quod non est simpliciter necessarium
ad salutem, nulli conferri debet cum periculo irreverentiae. Atqui non
sine periculo irreverentiae furiosis et amentibus hujusmodi extrema
Unctio administraretur, quae non est simpliciter necessaria ad salu­
tem.”88 Haec sententia, inquimus, non dissentit a communi doctorum
conclusione, quatenus non negat validitatem sacramenti illis amenti­
bus administrati, sed est tantum exaggerata, imo falsa, in eo quod
simpliciter illicitam declaret talem administrationem, ex falso sup­
posito quod semper ac necessario ipsa exponat sacramentum periculo
irreverentiae, ac praeterea contrarietur explicitis verbis Ritualis Ro­
mani, infra citandi.

Variarum ecclesiarum documenta ab hac theologorum sententia ne­
quaquam discordant, etsi inter antiquiora documenta nonnisi pauca
explicite considerent casum hominis temporanee amentis, qui in an­
teriori aliquo luciditatis intervallo sacramentum suscipere petierit aut
intenderit, imo unum vel alterum videatur talem amentem discipli­
nariter saltem excludere a ministratione sacramenti.
Iam antiquum Cone. Arausicanum I a. 441, can. 13, statuerat:
“Amentibus quaecunquae pietatis sunt conferenda” (Harduin 1.
1875); quae verba etsi generaliter et ambigue sonent, non inepte hic
pro confirmatione seu signo mentis Ecclesiae in praesenti materia
invocari possunt (et a pluribus theologis cum Benedicto XIV invo­
cantur), eo vel magis quod ille canon inveniatur inter varias dispo­
sitiones circa sacramenta (can. 12-17).
M Manuale Confessoriorum, c. 22, n. 13, apud Benedictum XIV, op. cit. (supra, in
p. 485), n. 13, coi. 1102.
" Tractatus de sacramento Unctionis Infirmorum Extremae, disp. 7, a. 4, in Micne,
Theologiae cursus completus XXIV (Parisiis 1841) 125 sq.

Saec. 9, Thcodulphus Aurelianensis, in Capihdari ad presbyteros
parochiae suae, appellans auctoritatem praefati Cone. Arausicani,
scribebat: “Energumenos [in generaliori sensu amentium] etiam legi­
mus oleo sancto perunctos et sanatos. Ideo si infirmus in amentiam
versus, tamen juxta concilium Arausicanum omne officium pietatis
exhibeatur ei, et ipsa communio [i.e. praeter Extremam Unctionem,
de qua Theodulphus ibi sermonem facit], si tamen in sua sanitate
catholicam fidem credebat. Sic enim in eo concilio habetur scriptum:
‘Amentibus quaecumque sunt pietatis conferantur.’ Et rite in hora
quia subito obmutescens baptizari aut poenitentiam accipere potest,
si voluntatis praeteritae testimonia justa fuerint. Sic quandiu vita ap­
paret in infirmo, commendari omnino officiis pietatis poterit, etiamsi
testimonia voluntatis ejus defuerint. Pro fide tamen amicorum omnia
ei debent impendi sacramentorum adjutoria” (ML 105. 221 sq.).
Supra relata Ritualia saec. 16 (p. 484) generali ac indeterminato
modo prohibent ne Extrema Unctio ministretur amentibus (amenti,
dementi, mentis incompoti, furioso, phrenetico, fatuo), nihil explicite
dicentes de casu quo amentes sacramentum petierint antequam in
insaniam inciderent, ex quo tamen non sequitur hos a sacramento
excludi, imo contrarium saltem suadetur ex eo quod quaedam ritualia
vel statuta synodalia eiusdem saeculi talibus amentibus sacramentum
explicite concedunt vel concedere videntur. Ita:
Rituale Meldense a. 1546 (supra cit., p. 484): “Ministrari non
debet . . . furiosis, nec phreneticis (nisi ante phrenesim aut maniam
petierint).”
Rituale Viennense a. 1577: “Hoc Sacramentum datur solum in­
firmis, adultis et poenitentibus, et qui sunt in periculo mortis, quique
illud petunt, vel ante petierint, quam per infirmitatem intellectu et
bono sensu privarentur.” Quae verba, etsi immediate respiciant solos
moribundos sensibus destitutos, tamen, ob similitudinem causae, in­
terpretative saltem intelligi possunt etiam de amentibus.
Statuta synodalia Aurcliancnsia a. 1587 (supra cit., p. 470): “Non
detur hoc Sacramentum . . . furiosis et dementibus, qui numquam
requisiverint.”
Instructiones S. Caroli Borromco valde clare ac determinate statu­
unt, propius accedentes ad ipsam formulam mox publicandi Ritualis
Romani: “Infirmis autem qui, sana mente dum erant, illud petierunt,
aut verisimile est quod petiissent, etiam si postea in amentiam inci­
derint, vel ratione, sermoneve uti desierint, ministrabitur item. Si
vero dum infirmus amentia phrenesive laborat, verisimile sit, ut in­
decore, aut spurce, impureve aliquid agat, quo irreverentia Sacramento

huic fiat; non ungetur, nisi alicuius complexu ita teneatur, ut firmus
stabilisque haereat.”80
Statuta Guilelmi Gubernatoris episcopi Macloviensis prohibent tan­
tum inungi fatuos et furiosos qui nullum ab ortu lucidum intervallum
habuerunt.00
Rituale Constantiense a. 1609, a Launoy relatum: “Amentibus et
furiosis administrandum non est, nisi interdum rationis usum habue­
rint, et sanae mentis tempore pii animi significationem hujus sacra­
menti suscipiendi dederint.”
Rituale Burdigalense a. 1611 valde notabiliter: “Licet sacramentum
Extremae Unctionis regulariter post poenitentiam et Eucharistiam
ministrari debeat, ei tamen, qui ob insaniam, furorem, vel alium
morbum haec Sacramenta recipere non potest, conferenda est Extrema
Unctio, sine praevia confessione, et Eucharistiae susceptione, quamvis
antequam insaniret, aut loquelam amitteret, non petierit. Si tamen
erat bonae vitae, quia non praesumitur immemor suae salutis plusquam
in vita, unde praesumitur, quod petivit, vel quod petivisset, si adver­
tisset, et quod petere voluit, sed non potuit; si tamen est excommunicatus, vel malae vitae notoriae, et non ostendit signa poenitentiae, non
debet ei dari.”
Non deest tamen unum vel alterum documentum quod videatur a
sacramento excludere amentes qui non habeant lucidum intervallum
in ipso momento quo illud suscipere debent, nisi quis velit, benigne
nec ceteroquin incongrue, ad sensum aliorum documentorum illud
reducere, eo fere modo quos supra explicavimus similes expressiones
Alberti M. et S. Thomae. Ita Concilium Beneventanum a. 1374 (tit.
8, c. 1 ), resumens quasdam expressiones S. Thomae, statuit: “Phre­
neticis et amentibus illis praecipue dari non debet qui possunt sacra­
mento irreverentiam per aliquam immunditiam facere, nisi haberent
lucida intervalla in quibus sacramentum recognoscerent, quia tunc
eis in aliquo statu conferri potest, maxime ubi in sana mente constituti
petivissent, quia ad hoc quod prosit hoc sacramentum requiritur de­
votio quaedam interior, quam furiosi et similes habere non possunt.
Unde nullus ungendus est, nisi qui primo compos mentis existens,
verbis aut signis id postulaverit.” Fredericus Nausea episcopus Vindobonensis (t 1552) in suo Catechismo Catholico (1. 3, c. 107)
habet: “Nec inungatur nisi qui suae sit mentis compos, ipsamque
unctionem vel verbis vel signis postulet.”91 Cone. Camcraccnsc a. 1586
’/Icte Ecclesiae Mediolanensis, vol. 2, tom. 1, pars 4 (cd. A. Ratti [subinde Pius XII.
Mediolani 1S9O) 1367.
Apud Martène, De antiquis Ecclesiae ritibus 1. 1, p. 2, c. 7, a. 1, n. 3 (Rotomagi
1700) 10S.
*‘Apud Martène, loc. cit.

(tit. 12): “Hoc sacramentum nec pueris, qui rationis usum nondum
habent, nec amentibus et furiosis, qui lucidum circa mortem non
habent intervallum . . . ulla ratione est conferendum” (JIarduin 9.
2164 sq.).
Posteriora concilia particularia, uti Rhemense a. 1849, Strigoniense
a. 1858 et Pragense a. 1860, supra relata (p. 486 sq.), explicite
notant sacramentum esse conferendum etiam amentibus qui aliquando
habuerint usum rationis, in hoc ceteroquin sequentia ipsam praescrip­
tionem Ritualis Romani quae in antiquiori editione sic sonabat: “In­
firmis autem qui, dum sana mente et integris sensibus essent, illud
petierint, seu verisimiliter petiissent, seu dederint signa contritionis,
etiamsi deinde loquelam amiserint vel amentes effecti sint, vel delirent
aut non sentiant, nihilominus praebeatur.” Haec verba, simillima supradictae instructioni S. Caroli Borromeo, in hanc breviorem simul
ac praecisiorem formam redacta sunt in nova editione reproducente
ipsum textum can. 943 Codicis I.C.: “Infirmis autem qui, cum suae
mentis compotes essent, illud saltem implicite petierunt aut verisimi­
liter petiissent, etiamsi deinde sensus vel usum rationis amiserint,
nihilominus absolute praebeatur.”
Probatur 2. EX RATIONE, seu ex specifico fine ct effectu huius

sacramenti.
Eadem scilicet ratio, qua in Conci, praec. probavimus nullum ho­
minem usum rationis nondum assecutum, sive sit infans sive perpetuo
amens, esse capax subiectum huius sacramenti, probat vicissim omnem
hominem, usum rationis aliquando assecutum, adeoque sive pueros
ante adolescendam vel pubertatem, et inde a primo momento usus
rationis, sive temporanee amentes, esse capax subiectum. quia nempe
hi, secus ac illi, sunt capaces suscipiendi proprium ac specificum
sacramenti effectum, seu animi sanationem a spirituali quodam morbo,
habente aliquam connexionem cum personali peccato per usum ratio­
nis commisso, quomodolibet tandem ille morbus eiusque sanatio a
variis auctoribus explicetur.
Unde impertinenter hic aliquis quaeret quid sit ille proprius ac
specificus effectus sacramenti, vel quomodo sive pueri tenellae aetatis
ac cognitionis, sive ac praecipue amentes et sensibus destituti, per
sacramentum adiuventur; nam varia ab auctoribus habebit responsa,
iuxta eorum varia placita de specifico effectu sacramenti.
Scotus enim eiusque asseclae dicent illis auferri peccata venialia
quae per usum rationis necessario commiserunt ac ita eos immediate
praeparari ad gloriam.

Suarcz, cum aliis non paucis, dicet pueros, sensibus pollentes, susci­
pere actualiter confortationem et robo rationem, amentes vero et sen­
sibus destitutos suscipere augmentum gratiae sanctificantis, vel ipsam
primam gratiam (si forte sint in peccato mortali et sacramento
Poenitentiae sint fortasse incapaces), nec officere quod non possint
actualiter suscipere ipsum specificum effectum consistentem in spiri­
tuali confortatione et roboratione, nam haec impotentia non est per
se, sicut in infante et perpetuo amente, sed per accidens nec ex acci­
dentibus res pensandae sunt, et ceteroquin moribundi et sensibus aut
ratione destituti, dici possunt suscipere habitualiter praedictam con­
fortationem quae praeterea potest etiam in actum transire, si illis
contingat conscientiam sui aut forte intervallum luciditatis tunc
acquirere.
Tandem patroni nostrae sententiae, iuxta quam proprius et speci­
ficus effectus huius sacramenti est abstersio reliquiarum peccati, in­
tellectarum pro physica animi debilitate ex peccatis relicta (cf. art.
11, p. 98-110), facile et completum dabunt illi quaestioni responsum.
Scilicet: Ex quo incipit homo frui usu rationis, incipit quoque in
peccata labi sine quibus humana conversatio non ducitur, ac inde
incipit etiam interno languore ac debilitate animus affici, praesertim
in ipsa puerili aetate in qua, veluti violata per culpas morali animi
virginitate, vulnera malitiae, utut incipientis, celerius radicantur. Inde
necessitas ministrandi parvulis hanc salutarem medicinam. Praeterea,
haec reliquiarum abstersio, cum fiat immediate per ipsam gratiam
sanctificantem, ad modum medicationis ex opere operato infusam,
non indiget actuali cooperatione subiecti nec ideo exercitio usus ra­
tionis; ex quo facile intelligitur quare possit connaturaliter operari
etiam in amentibus aut sensibus destitutis, et quidem eo ipso momento
quo causa sacramentalis subiecto applicatur, quin sit illogice fingenda
”Cf. Suarez, Disp. 42, sect. 1, η. 6; Spâcil, op. cil. (supra, in p. 467) 184.
Ut notavimus in art. 11 (p. 97), in hac valida administratione unctionis subiecto
ratione vel sensibus destituto, signanter apparet debilitas sententiae Suaresii et plurium
modernorum, iuxta quam specificus effectus huius sacramenti est mera cxtrinscca
confortatio ac roboratio contra mortis pericula; nam tale subiectum est incapax talis
effectus. Nec valet dicere id esse per accidens; nam inde tantum sequeretur quod per
accidens tale subiectum est incapax sacramenti sicut per accidens est incapax specifici
effectus. Nec valet addere subiectum esse capax confortationis habitualis; nam specificus
effectus sacramenti concipitur ab ipsis adversariis ut actualis confortatio et roboratio
(dicunt enim ius ad confortationem seu habitualem confortationem esse potius rem-etsacramentum), et ceteroquin frustranee ea habitualis confortatio seu titulus ad con­
fortationem invocatur, cum frustra daretur ius ad rem quae impossibilis est in eo statu
defectus usus rationis pro quo sacramentum hic et nunc tali subiecto confertur (non
enim illi sacramentum confertur eo fine ut, si forte evigilet, ei prosit, sed simpliciter ut
ipsi prosit prout in eo statu constitutus invenitur). Nec valet recurrere ad augmentum
gratiae aut ad primam ipsam gratiam quae per hoc sacramentum confertur ubi deficiat
Poenitentia; nam haec non sunt principalis ac specificus effectus, absente autem specifico
effectu sacramentum consistere nequit.

aliqua voluti suspensa sacramenti causalitas aut expectandus futurus
et incertus effectus. Ceterum, cum alii ac secundarii huius sacramenti
effectus, scilicet remissio peccatorum venialium ac poenae temporalis
necnon moralis confortatio et roboratio, dependeant ex copulato influxu
praedictae gratiae sacramentalis et usus liberi arbitrii, facile etiam
intelligitur quare non sit inconveniens tales effectus in amentibus et
sensibus destitutis necessario frustrari (cf. art. 19, p. 249) et quare,
ad plene colligendam multifariam hanc sacramenti efficacitatem, summe
intersit in actuali ac devoto usu rationis illud percipere.
AD PRAXIM ET AD LICITAM ADMINISTRATIONEM quod
attinet, haec adverte cum auctoribus moralibus:
1. Pueri graviter infirmi ungi possunt (et sub gravi debent, iuxta
dicta in art. 24, p. 363 sq.) inde a momento quo attigerint aliqualem
usum rationis, quo nempe valent discernere inter licitum et illicitum
ac peccare saltem venialiter, et in quo proinde, ratione ipsius infirmi­
tatis, exponuntur periculo tentationis et moralis moeroris, ac indigent
roborari et confortari.

2. Generice loquendo, et nisi contrarium positive constiterit, pueri
septenarii, iuxta communem aestimationem moraliter certe usum
rationis attigerunt, ac proinde sunt per se certum subiectum capax
sacramenti. Ceterum, haec aestimatio habet tantum valorem com­
munem et approximativum, nec potest generalis et stricta regula
assignari circa aetatem in qua incipit in singulis pueris usus rationis,
cum id pendeat a pluribus circumstantiis physicis, physiologicis et
psychologicis, ac ideo iuxta diversas regiones, corporis dispositiones
et exteriora stimula circumstantium conditionum, alii citius, alii tar­
dius, plus minusve circa aetatem septem annorum, incipiant ratioci­
nari. Unde in ipso decreto “Quam singulari” de aetate admittendorum
ad primam communionem ea regula sic statuitur: “Aetas discretionis
tum ad confessionem tum ad s. communionem ea est, in qua puer
incipit ratiocinari, hoc est circa septimum annum, sive supra, sive
etiam infra. Ex hoc tempore incipit obligatio satisfaciendi utrique
praecepto confessionis et communionis” (Dcnz. 2137), et pariter in­
cipit capacitas recipiendi Extremam Unctionem ex parte subiecti et
obligatio eam ministrandi ex parte sacerdotis.
3. Si moraliter certum est puerum attigisse usum rationis, Ex­
trema Unctio est absolute ministranda ; “quando [vero] dubitatur num
infirmus usum rationis attigerit . . . , hoc sacramentum ministretur
sub conditione.” Ita iam ipse Codex I.C., can. 941. Antiquiores vero
moralistae de hoc disputabant. Unus vel alter, ut Melchior Zambra-

nus,93 docebat in dubio de usu rationis tutius esse Extremam Unctio­
nem non conferre, saltem cum possit ministrari absolutio conditionata,
nam absque sufficienti ratione exponeretur nullitati sacramentum quod
non est ad salutem necessarium. Alii, ut Sporer et Lacroix,9' dicebant
Extremam Unctionem esse absolute ministrandam, cum puer sit saltem
certe capax effectus sanitatis corporalis. Alii, ut Diana, Sanchez,
Leander, Lugo, Escobar et Busenbaum, docebant pueros ungendos
esse sub conditione, cui sententiae ut probabiliori adhaesit S. Alphonsus scribens: “Sententia probabilior . . . dicit tales pueros ungendos
esse sub conditione. Quia per conditionem jam salvatur reverentia
sacramenti; et aliunde justa assistit causa illud ministrandi sub con­
ditione, ne priventur pueri fructu tam salutari hujus sacramenti”
(n. 719; cf. n. 717).
4. In particulari, ad ministrandam Extremam Unctionem non est
expectanda ipsa aetas qua pueri convenienter admittuntur ad Com­
munionem, neque in hoc utrumque sacramentum parificandum est.
Nam, ut notat Benedictus XIV (supra cit., p. 486), ipsa maior longe
ac peculiaris excellentia sacramenti Eucharistiae exigit aliquam ipsius
mysterii sufficientem cognitionem, cuius non inde a primo momento
assecuti usus rationis pueri sunt capaces; unde, ad ipsam necessariam
susceptionem Viatici in articulo mortis quae etiam pro parvulis urget
inde a momento assecuti usus rationis,95 Codex I.C. (can. 854, § 2)
exigit in pueris minimam cognitionem qua “sciant Corpus Christi a
communi cibo discernere illudque reverenter adorare.” Potius Ex­
trema Unctio puerorum parificanda est sacramento Poenitentiae, ita
ut ipsi dicantur esse capaces prioris sacramenti inde a momento quo
sunt capaces alterius. Ceterum, ob incertum valorem absolutionis par­
vulorum, maxime infirmorum et a fortiori sensibus destitutorum.
Extrema Unctio ipsi, utut necessario, sacramento Poenitentiae prae­
ferenda est, ita ut dici possit praecipuum sacramentum periclitantium
parvulorum.
5. Amentes non perpetui (itemque insani, delirantes, fatui, phrene­
tici, furiosi, iuxta varium gradum vel modum quo amentia seu amissio
usus rationis manifestatur), si moraliter certum est eos aliquando
habuisse aliquem sufficientem usum rationis sive lucidum intervallum,
ungendi sunt absolute, ut explicite statuit Codex I.C. (can. 943, cit.
in p. 470). Si id vero incertum est, ungendi sunt sub conditione,
ut logice sequitur ex eisdem verbis can. 941, nuper relatis quoad
" Decisio casuum in articulo mortis occurrentium circa sacramenta, c. 5 De Extrema
Unctione, dub. 1, n. 2, et 8.
M Theologia moralis. 1. 6, p. 2, n. 2111.
“ Cf. tractatum De Eucharistia I 533.

parvulos, et iam advertebant veteres moralistae cum S. Alphonso
scribente: “In dubio autem an aeger habuerit unquam usum rationis,
etiam ungendus est (intellige sub conditione); ut recte ait Croix cum
Raynaudo, Diana, Aversa, etc.” (n. 732).
Ceterum, huius conditionalis sacramenti ministrationis usus com­
mendat ipsa raritas certi casus perpetuae ac completae amentiae.
Quis enim facile cum certitudine iudicet aliquem hominem tam per­
fecte et constanter usu rationis a natura privatum esse ut numquam
prorsus habuerit tenue aliquod ac transitorium intervallum in quo
proinde peccare venialiter potuerit? Ad rem Trombelli: “Finem huic
Capiti imponam monito, quod praebent Clericatus, aliique Theologi,
ex quibus discimus, fieri vix posse, ut aliquis toto vitae suae tempore
adeo hebes sit, et mentis impos, ut jugiter libertate, et rationis usu
prorsus careat. Habebit itaque, nisi valde probabilis opinio nos fallit,
nonnullum rationis usum, eum scilicet, qui satis est veniali peccato
committendo. Habebit itaque peccatum aliquod, quod deleat, seu
remittat poenitentia, si confiteri ille possit, sin minus, remittat Extrema
Unctio. Tum vero consulit idem Clericatus Parochum, seu alium ad­
ministrandae Extremae Unctioni sacrum ministrum, consulit, inquam,
ut Extremam Unctionem conferat, sub conditione: idest praeposita
unctioni hac formula ‘si aliquam culpam in vitae tuae decursu com­
misisti’. Sicut enim dementibus potest hac conditione praeposita dari
absolutio Sacramentalis, et ea ratione evitatur injuria, quam nonnulli
metuunt, ne inesse possit in absolutione Sacramentali, ita etiam dari
poterit Extrema Unctio, evitarique injuria, quam metuis in admi­
nistrando amentibus hoc Sacramento. Dicitur autem vindex hujus
solutionis Joan. Sancius (in Selectis disp. 17. n. 17) Gobatus tract. 8.
n. 828., et Tamburinus d cap. 2. de Extr. Unctione § 3. sub n. 3. vers,
si dubitetur: et uti dixi Clerical. de Extr. Unet. Decis. 80. n. 44.”00

6. In hac tamen administratione, praecipue si agatur de furiosis,
consulendum est reverentiae sacramenti, seu avertendum est pericu­
lum profanationis ex parte subiecti. Id frequenter monent antiqui
theologi, signanter Albertus M., S. Thomas (cit. in p. 474 sq.), Cone.
Beneventanum, S. Carolus Borromeo, Soto, Navarrus, Suarez (quos
omnes supra citavimus), ac propterea quidam, ut Fredericiis Nausea,
Cone. Camcracense, De Sainte-Beuve (cf. in p. 492, 494 sq.), visi
sunt absolute prohibere ministrationem sacramenti omnibus amenti­
bus, idque explicite monebat ipsum Rituale Romanum in antiquiori
editione ubi legebatur: “Sed si infirmus, dum phrenesi aut amentia
“Tractatus de sacramentis, De Extrema Unctione, diss. 10, q. 1, s. 1, c. 3, q. 3
(Bononiae 1776-1778) III 28 sq.

laborat, verisimiliter posset quidquam facere contra reverentiam sa­
cramenti, non inungatur, nisi periculum tollatur” (tit. 4, c. 1, n. 7).',:
Ad rem apte Suarez: “Observandum est, ut etiam quoad exteriora
et corporalia, possit sacramentum ministrari sine ulla indecentia, vel
immunditia, aut quid simile, quod etiam D. Thomas animadvertit in
furiosis et amentibus, in quibus maxime potest hoc periculum inter­
cedere; semper enim reverentia sacramenti praeferenda est privatae
utilitati personae; ad prudentiam vero ministri spectat ponderare
quanta illa sit, quantumque cavenda.”08 Hinc patet, quam leviter et
inepte Launoy hanc irreverentiae rationem reiciat, addens supra re­
latae (p. 488) impugnationi doctrinae S. Thomae: “Ille [i.e. S.
Thomas] causam adfert irreverentiam, quae cum necessitate, non
libertate coalita sit, causa non est: quis enim coalitam necessitate
irreverentiam culpae adscriberet, irreverentiam aut defectum reveren­
tiae vocaret? Injustum enim esset, irreverentiae, quae culpa non est,
irreverentiae, quae culpa foret, poenam irrogare. Praeterea quidquid
esset irreligiositatis, id totum Sacramenti petitio non compensaret
solum, sed etiam penitus extingueret.” Confundit iste doctor irreve­
rentiam subiecti cum irreverentia simpliciter; adest enim alia reveren­
tia sacramentis debita, scilicet ex parte ministri et adstantium.
Quod autem attinet ad modos irreverentiam praecavendi, antiqui­
ores moralistae (post S. Carolum Borromeo, supra cit., p. 493),
suggerebant ut, si opus fuerit, amens sive furiosus ab astantibus
vi teneatur aut etiam ligetur; scribit Busenbaum apud S. Alphonsum:
“Et si tales unctioni resistant, ligandos esse, vel fortiter tenendos, ait
Zambranus apud Diana; qui cum Barbosa dicit esse necessarium,
quando phreneticus non potest aliud sacramentum suscipere” (n.
732). Quidam vero moderniores suggerunt praeterea faciliorem modum
adhibendi unicam unctionem in fronte quae, pro casu necessitatis,
recentius licita a S. Sede declarata fuit; Kilker scribit: “If the patient
is very violent and can be forced into submissiveness for only a very
brief period, the priest will do well to resort to the short method of
conferring the sacrament.”09 Cappello paulo minus decisive ait: “Ir­
reverentia materialis variis modis caveri potest, v.g. si aegrotus, qui
phrenesi sive furore laborat, ligetur aut a personis adstantibus vi tene­
atur; nec, hisce mediis deficientibus, excluditur ut sacramentum con­
feratur per unicam unctionem in fronte.”1
” Haec verba omissa sunt in nova editione post Codicem. Ratio omissionis non constat.
Poterit quis fortasse hanc suspicari rationem, quod periculum irreverentiae queit hodie
facilius averti per unicam unctionem in fronte, quam validam, et in casu necessitatis
licitam, recentius S. Sedes declaravit.
*Op. cit. (supra, in p. 480), n. 9, p. 851.
w Extreme Unction (St. Louis 1927) 263.
'Op. cit. (supra, in p. 472) 156.

ART. 29. Utrum Subiectum Capax Huius Sacramenti Sit Solus
Peccator (Suppl., q. 32, a. 4, Sed Contra et ad 2).2

STATUS QUAESTIONIS
Quaestio est de tertio requisito ad ipsam capacitatem, seu de statu
vel conditione peccatoris. Non agitur de sola potentia peccandi, sive
remota, quae est propria omnis hominis non habentis suppositum
divinum (ac ideo in solo Christo defuit), sive etiam proxima, quae
nempe non sit ligata aliquo impeccabilitatis privilegio (tam acciden­
tali aut transeunti, ut potest contingere in quibusdam sanctis, quam
veluti necessario ac permanenti, ut fuit in B. Virgine et competit
omnibus beatis), sed de ipso actu peccati; nec agitur de peccato
praesenti seu nondum remisso, nam hoc sacramentum non ordinatur
per se ad remittenda peccata, immo per se praesupponit eorum re­
missionem et exigit statum gratiae, sed de peccato quod aliquando
fuerit in subiecto cuiusque reliquiae in ipso adhuc supersint.
Unde quaeritur an subiectum capax huius sacramenti sit solus
is qui aliquando actualiter seu personaliter peccaverit, ita ut invalide
administretur his qui numquam peccarunt sive ex ipsa naturali con­
ditione seu defectu usus rationis, ut infantes et perpetuo amentes, sive
ex aliquo privilegio, ut B. Virgo.
Quae quidem quaestio, etsi videatur iam implicite resoluta in
quaestione agitata in art. praec. de necessitate usus rationis, nam
omnes rationes ibi allatae procedebant ex aliqua connexione effectus
huius sacramenti cum peccato personali quod ratione committitur,
tamen non perfecte coincidit cum illa, quia aliquis posset talem con­
nexionem intelligere solum cum peccato futuro, ita ut dicat hoc
sacramentum posse conferri ei qui, etsi nondum peccaverit, potest
tamen peccare ac ideo indiget contra lapsum confortari ac roborari.
Qui quidem est unus modus quo sustinetur a quibusdam sententia
negativa in hac quaestione, nam alii alias rationes adducunt ut
ostendant ipsam B. Virginem, quae ex privilegio peccare non poterat,
nihilominus Extremam Unctionem suscipere potuisse ac de facto
suscepisse.

PARS NEGATIVA
Ad valorem sacramenti non requiri ut in subiecto praecesserit
peccatum personale, sed sufficere potentiam peccandi docent plures
’Pro hoc articulo valet eadem fere bibliographia adducta pro articulo praecedenti
(p. 463), cum binae quaestiones sint inter se intime connexae et illa fundetur in ista.
Consulentur peculiariter Scotus, Vasguez, Suarez, Gonet, Luro, De Sainte-Beuve, Spâtil,
Cappello, quorum ccteroquin aliorumque opiniones et verba referentur in decursu articuli.

tam moderni quam antiquiores, praecipue post Suarez. Qui tamen
inter se dividuntur, quatenus quidam pauci, ut Tanner et Pontius
(cf. infra, p. 529), dicunt requiri nihilominus potentiam proximam,
seu expeditam, nec sufficere simpliciter solam potentiam remotam,
quae nempe sit aliquo impeccabilitatis privilegio ligata (ut in B.
Virgine, quae proinde non potuit hoc sacramentum suscipere), alii
vero communius cum Suaresio dicunt simpliciter sufficere ipsam
solam potentiam remotam (adeoque ipsam B. Virginem potuisse susci­
pere hoc sacramentum). Ut patet, in hac ultima Suaresii opinione
consideratio peccati originalis impertinens vel mere accidentalis est,
nam sive fuerit in subiecto peccatum originale sive abfuerit, non exinde
desumitur capacitas vel incapacitas suscipiendi hoc sacramentum, sed
ex sola potentia peccandi actualiter, etsi reliquiae peccati originalis
hanc potentiam adiuvent ac corroborent; unde absentia peccati origi­
nalis in B. \7irgine non potuit obesse susceptioni huius sacramenti,
cum adhuc permaneret in B. Virgine absoluta potentia peccandi per­
sonaliter, etsi praedicto privilegio ligata.
Inter theologos praetridentinos pro hac sententia praecipue afferri
solent (sic iudicante Suaresio et aliis post ipsum): Albertus M., Bonaventura, Richardus a Mediavilla (f 1300), Francisais Mayron
(f 1327), S. Antoninus (t 1459), Dionysius Carthusianus (t 1471),
loannes Viguerius (t 1550).' Sed quam incerte isti absque discrimine
allegentur, apparet sive ex Bonaventura qui e contrario explicite docet
“illud sacramentum debere daris solis infirmis qui peccare potuerunt
venialiter”5 et “non debere dari nisi adultis, qui venialiter peccant,”5
ex quo logice saltem sequitur contraria sententia, iuxta quam subiectum capax huius sacramenti est tantum qui personaliter peccaverit,
sive ex Alberto M. qui in Comm. super Sententias diserte docet hoc
sacramentum non posse conferri eis qui non commiserunt peccatum
personale quia “contra reliquias obliti et ignorati actualis [peccati]
principalem ordinem habet istud sacramentum” et quia “forma ... :
‘Per istam unctionem indulgeat tibi Dominus quidquid peccasti per
visum’ ... in sanctis non tenet, neque in infante”;7 ex quo deducitur
sequentem sententiam de B. Virgine Extremam Unctionem suscipi­
ente, quam Alberto M. tribuit S. Antoninus, ad hoc ut apprime con­
cordet cum ipsa S. Doctoris doctrina, explicandam esse de susceptione
alicuius sacramentalis vel quomodolibet alicuius sacramenti largiori
'Summa fidei, 1. S, c. 149, in fine.
‘ Theol. instil, c. 16, § 4, vers. 6.
4 hi 4 Sent., dist. 23, a. 2, q. 2.
* Breviloqiiium, p. 6, c. 11.
' ht 4 Sent., dist. 23, a. 10.

sensu accepti. Scribit Antoninus: “Ponit Albertus, quod B. Maria in
morte se fecerit inungi, sicut etiam communicavit; et hoc non quia
indigeret, cum nullum peccatum etiam veniale, nec reliquias peccati
essent in ea, sed ut praeberet fidelibus in omnibus exemplum humili­
tatis et vitae Christianae.”8
Ex theologis postridentinis citantur: S. Petrus Canisius,' Henriquez,
Suerez, Coninck, F illiuccius, Diana, Brancatus, P oticius, Silvester
Maurus, Tanner.10 Inter modernos eidem sententiae aggregantur
Einig, Kern, Bord, Otten, MacGuinness, Lcpicicr, Spàcil, Cappello,
Lcrchcr, Denis, Umberg, Piscetta-Gennaro, Coronata, RegatilloM
‘In 3 p., tit. 14, c. 8, §3. De facto Albertus in suo opere Mariah sive 230 quaestiones
super Evangelium “Missus est,” post quaest. 43, asserit B. Virginem recepisse omnia
sacramenta (non exclusa ipsa Poenitentia el Matrimonio), excepto tamen Ordine. At
non valde clare nec consequenter loqui videtur, id unum quammaxime contendens B. V.
recepisse, formalitcr vel acquivalenter, omnes gratias quae per sacramenta nobis
conferuntur.
Scribit: “Concedimus eam [i.e. B. V.J omnium sacramentorum gratias vel in seipsis
vel in aequipollenti suscepisse excellenter. Suscepit igitur baptismum, et per baptismum,
characteris impressionem, virtutum exercitationem, meritorum augmentationem. . .
Similiter eodem modo dicendum est de sacramento confirmationis. . . In extrema unctione
recepit completae victoriae praeteritae et plenae gloriae futurae significationem, et loco
remissionis venialium, totius doloris mortis remissionem, pro infirmitatis alkviatione,
totius corporis glorificationem. Et licet hoc sacramentum potuisset non recipere beata
Virgo exempta per privilegium, quod confert Dominus his quos sine infirmitate et mortis
dolore dignatus fuerit evocare; qui, ut videtur, non tenentur ad extremam unctionem
cum oleo ad infirmos introducto pro infirmitatibus institutam, videtur tamen verisimile
esse, quod beatissima Virgo isti privilegio pro se introducto propter humilitatem
abrenuntiaverit, sicut et alia sua privilegia dum viveret occultavit: et quod sacramentum
illud pro peccatoribus institutum humiliter suscepit, ut humilitatem quam per totam
vitam tenuerat, egressura consummaret: et dum in extremo vitae articulo ad conformitatem peccatorum descenderet, Domino illam exaltante, choros omnes transcenderet
Angelorum. . . Solum sacramentum Ordinis beatissima \ irgo non recepit’’ (Opera omnia
XXXVII [ed. Borgnet, Parisiis: Vives 1898] 83 sq.).
'De B. Maria, 1. 1, c. 9.
‘° A quibusdam citatur etiam 5. Alphonsus, sed immerito, ut videtur. Nam S. Doctor
in n. 721 ponit directe solam quaestionem an possit Extrema Unctio dari adulto im­
mediate post Baptismum ct respondet affirmative, quia ex una parte Baptismus non
aufert reliquias peccatorum ante ipsum commissorum et ex alia parte primarius effectus
Extremae Unctionis “non tam est remissio culparum quam corroboratio infirmi contra
daemonis tentationes” (ubi nihil dicit de ipsis reliquiis peccatorum post Baptismum
commissorum) ; in n. 718 vero cum S. Thoma docet ideo infantes esse incapaces huius
sacramenti quia non peccaverunt et “Extrema Unctio non datur ad reliquias peccati
originalis, sed actualis auferendas.”
" Ceterum, hi tres ultimi auctores morales, necnon alii quos infra citabimus pro
sententia affirmativa, rem nonnisi leviter ac voluti perfunctorie tangunt, nec ideo magnum
pondus afferunt in hac quaestione.
Solet etiam pro hac sententia citari Pesch, sed nescimus quo iure. Nam ipse, directe
ac tanquam de suo, haec tantum asserit: “Baptizati . . . , qui non potuerunt peccare,
extremam unctionem suscipere nequeunt, quia haec instituta est ad delendas reliquias
peccatorum actualium ct ad confortandam animam in ultima pugna spirituali. . . Unde
improbabile est B. Virginem suscepisse hoc sacramentum, quia in ea nullae erant
reliquiae peccatorum, quae deleri poterant, neque ipsa laborabat ulla spirituali in­
firmitate.” Subinde exponit oppositas sententias S. Thomae et Suaresii et hanc ultimam
dicit amplecti communiter a theologis; ultimo addit: “Explicatio ISuaresii 1 si vera est,
potuit etiam B. Virgo hoc sacramentum suscipere. Sed quidquid id est, r. congregatio

“Ratio [huius opinionis, inquit Suarez,] est, quia neque ex verbis
Jacobi, neque ex aliquo Concilio, nec ex forma vel materia hujus
sacramenti, neque ex fine ejus colligi potest necessitas hujus condi­
tionis; et alioqui effectus primarius hujus sacramenti optime locum
habet in eo, qui numquam actualiter peccavit; ergo et ipsum sacra­
mentum. Major probatur quoad singulas partes.”*
12
Haec probatio sic evolvi potest cum ipso Suaresio, cui fere nihil
novi addunt posteriores. Necessitas praeteriti peccati, sive actualis sive
etiam originalis, ad valorem sacramenti non potest deduci:
1. Neque ex verbis lacobi “Et si in peccatis sit, remittentur ei.”
Nam, inquit Suarez, haec “verba non supponunt necessario peccatum,
quia conditionalis nihil ponit in esse, sed ad summum supponunt
possibilitatem peccandi”.13*
2. Neque ex documentis Ecclesiae, uti Cone. Flor, et Trid., quae
nihil addunt his quae dicit lacobus; imo, addunt moderni, contraria
sententia confirmata est per decretum S. C. de Propaganda Fide,
declarans ungendum esse paganum adultum graviter decumbentem,
immediate post Baptismum.
3. Neque ex jorma sacramentali “Indulgeat tibi Dominus quidquid
deliquisti.” Nam imprimis, inquit Suarez, haec “forma juxta verba
Jacobi intelligenda est, scilicet, conditionaliter, seu potentialiter: ‘Ig­
noscat tibi Deus quidquid peccasti’, id est, ‘si quid peccasti,’ ”M et
praeterea, addit Suarez, eadem forma potest quoque et in omni casu
(etiam in casu B. Virginis) intelligi in sensu absoluto, prout refertur
ad ipsam gratiam de se remotivam reliquiarum peccati ubi sint, “et
ita etiam applicari potest efficaciter forma, ‘Indulgeat tibi Deus’, etc.,
id est, conferat tibi gratiam ex se remittentem omnem culpam, si
adsit, et confortationem contra reliquias ejus, si necesse sit.”15
4. Neque ex specifico ac principali fine et effectu huius sacramenti.
Nam ex una parte hic consistit in confortatione et roboratione infirmi
sive contra physicas et morales infirmitates quae sunt quaedam reli­
quiae peccati originalis quibusque subiacet omnis aegrotus, utut
peccati pesonalis expers, sive contra insidias daemonum in peccata
actualia inducentes,16 et ex alia parte non est necesse ut sacramentum
conferat ipsam actualem confortationem et roborationem, sed sufficit
Prop, fidei die 26 sept. 1821 respondit ungendum esse paganum adultum graviter
decumbentem post baptismum. Ita quaestio practice saltem soluta est” (n. 549). Quid­
quid sit de ambiguo modo quo Pesch procedit in secunda parte huius textus, certum est
in priori parte ipsum sententiam affirmativam proferre.
12 Disp. 42, s. 2, n. 8, Opera omnia XXII (ed. C. Berton, Parisiis: Vivès 1866) 852.
“ Loc. cit.
Ibid. 853 sq.
“ Ibid. n. 10, p. 854.
” Ibid., n. 8, p. 854.

ut det gratiam de se confortativam et roborativam.17 Quae ultima
ratio confirmatur ex ipso exemplo Baptismi qui, quamvis sit specifice
ordinatus ad tollendum peccatum originale, tamen potest conferri
etiam ei qui ex praecedenti contritione ab illo peccato est iam ablutus,
praecise quia illi adhuc potest conferri gratia de se sufficiens ad
tollendum peccatum originale, si adsit; ex quo pariter patet quare ipsa
B. Virgo quae nullum, sive actuale sive etiam originale contraxit pec­
catum, potuerit nihilominus suscipere Extremam Unctionem sicut
potuit suscipere Baptismum, quia nempe per illud sacramentum datur
gratia de se deletiva reliquiarum peccati sicut per istud confertur
gratia de se ablutiva peccati originalis.18
Haec est summa ipsius textus Suaresii. Cuius doctoris totam sen­
tentiam in hac re, utpote principaliorem et radicaliorem, iuverit ad
hanc brevem redigere summam, attenta eius opinione de principali ac
specifico effectu hujus sacramenti, in qua haec sententia tota fundatur
et ex qua logice deducitur.
Primo, specificus effectus huius sacramenti non est proprie auferre
aliquam peccati infirmitatem, sed conjortare ac roborare infirmum
contra deleterios effectus connexos cum spirituali infirmitate, adeoque
non necessario respicit peccatum ut praeteritum, sed indeterminate et
in confuso, sive sit praeteritum sive futurum seu possibile, et conse­
quenter quicunque potest confortari et roborari contra effectus pec­
cati, sive quod commisit sive quod potest committere, est capax
sacramenti. Ille qui peccatum commisit potest confortari per abster­
sionem reliquiarum huius peccati (quae abstersio est mera moralis
confortatio et sustentatio contra physica vel moralia incommoda pro­
venientia ex peccato tum actuali tum etiam originali) et simul cor­
roborationem contra periculum relapsus in nova peccata, proveniens
sive ex illis reliquiis sive ex exterioribus daemonis tentationibus; ille
vero qui nullum peccatum commiserit, potest confortari et adiuvari
saltem secundo modo. Ex quibus sequitur ad valorem sacramenti non
requiri quod peccatum praecesserit, sed sufficere quod possit in
futurum contingere, seu sufficere potentiam peccandi, cum, stante hac
potentia, sit possibilis praedicta confortatio quae est specificus ef­
fectus huius sacramenti. Haec autem peccandi potentia est absolute
loquendo in omni puro homine adulto (excipitur nempe Christus qui
est homo-Deus), etiam in eo qui, ut B. Virgo, ex speciali privilegio
non potuerit actualiter peccare, imo expers fuerit ipsius peccati
originalis.
"Ibid., n. 10 ct 11, p. 854 sq.
u Ibid., n. 11, p. 855.

Secundo, specificus effectus sacramenti non est ipsa actualis con­
fortatio et roboratio, sed gratia de se conjortativa et roborativa, ita
ut quicunque sit huius gratiae capax, est etiam capax sacramenti, etsi
non sit capax actualis confortationis et roborationis, utpote de facto
incapax peccandi. Est autem capax illius gratiae omnis qui habet
potentiam peccandi, etsi de facto ligata privilegio impeccabilitatis.
L’nde soli illi qui carent usu rationis, seu infantes et perpetuo amentes,
sunt incapaces sacramenti; adeoque B. Virgo, etsi nullum peccatum
(sive originale sive actuale) habuerit, nec peccare potuerit, fuit
capax sacramenti, quia, ratione absolutae potentiae peccandi, quae in
ea necessario manebat, erat capax praedictae gratiae de se contra
peccata roborativae.

Posteriores theologi fere eadem repetunt, etsi non cum tanta logica
praecisione et amplitudine. Moderni generatim repetunt et abbreviant
Suaresium; ita Einig, Spdcil et Cappello. luverit tamen quorundam
expressiones audire.
KERN ad argumentum illorum qui, ut Albertus M., et S. Thomas, ex ipsa forma
latina deducunt exclusionem infantium a susceptione huius sacramenti, observat:
“Non ideo infantes a sacramento excluduntur, quod forma eis non conveniat, sed
e contrario, quia Christus Dominus ob rationem aliam infantes a sacramento
exclusit, ecclesia latina assumpsit formam, quae aliquo modo exprimit omnes
effectus, quos s. medicina in adultis, quibus solis conferri potest, communiter
producit. — Ceterum, ut id statim adiungamus, ne adultus quidem, qui vel per
speciale privilegium nunquam peccavit, vel, quod in sanctis accidere solet, omnia
peccata corumque sequelas iam sanavit, a fructu sacramenti propter formam
latinam arcetur. Quis affirmabit, s. Aloysium e. gr. illicite et invalide s. oleo esse
munitum, quia, cum moriebatur, debilitas naturae lapsae in eo non solum non
erat aucta, sed per immensam vim supernaturalem acquisitam vix non plene
deleta? Forma etiam in tali casu retinet necessariam veritatem, quia exprimit vim
et virtutem, quam Unctio ex se habet, ideoque determinat materiam ad
sacramentum.”’”
OTTEN confidenter scribit: “Notasse etiam juvabit hoc sacramentum conferri
posse statim post baptismum adulti graviter decumbentis; nam ad dubium sibi
propositum S. Congr. de Propag. Fide, die 26 Sept. 1821, respondit ungendum esse
paganum adultum graviter decumbentem immediate post baptismum. Quare etiam
theoretice relinquenda videtur sententia S. Thomae, juxta quam hoc sacramentum
necessario supponit adultum commisisse peccata actualia (cf. Suppi., q. 32, a. 4
ad 2); insuper eam jam antehac multi theologi impugnarunt, inter quos Sttarezius
(disp. 42, sect. 2. n. 8), qui etiam tenet Beatam Virginem probabilius suscepisse
extremae unctionis sacramentum (ibid. n. 11). In hoc autem casu sensus formae
est: Indulgeat tibi Deus etc., i.e. conferat tibi gratiam ex se remittentem omnem
culpam, et confortantem contra reliquias ejus (cf. ibid. η. 10).”20
LEPIC 1ER: “Carentia peccati actualis in homine, non officit per se receptioni
sacramenti extremae unctionis: ideoque non ex eo denegandum est Beatissimam
Virginem illud accepisse, quod nullum unquam admiserit peccatum, sed quia, ob
’* De sacramento Extremae Unctionis (Ratisbonae 1907) 309 sq.
:J Institutiones dogmaticae VI (Chicago 1925) 270.

suam altissimam Matris Dei dignitatem, ct genus specialissimum mortis quo ad
gloriam est ingressa, rem huius sacramenti, ex altiori principio, absque sacramento,
sibi divinitus collatum habuerit.”21
“Proprius et primarius effectus sacramenti Extremae Unctionis est gratia con­
fortans hominem in ultima pugna contra insidias inimici, et spiritualem alacritatem
conferens ad ferenda mortis incommoda, laetoque animo adventum Domini
exspectandum; secundus autem effectus est sanitas corporalis, si id quidem Deo
placuerit, necnon remissio peccatorum et abstersio reliquiarum peccati. Ergo ad
hoc ut quis valide possit sacramentum Extremae Unctionis recipere, non est
necesse ut aliquando peccaverit, sed sufficit ut in mortis articulo constitutus, con­
fortari indigeat. . . Hisce tamen non obstantibus probabilius reputamus Deiparam
rem quidem huius sacramenti, tamen sine sacramento recepisse. Cum enim omni
prorsus inclinatione ad peccatum careret, tantoque gratiae cumulo esset ornata,
ut in ordine prorsus speciali collocaretur, ideo hoc auxilio non eguit Virgo gloriosa,
ut laeto animo Domini adventum expectaret; eo magis quia, ut infra ostendemus,
eius transitus, potius quam mors, fuit placidissima evolatio in exstasi visionis
beatificae; unde hinc quidem, nihil ipsi erat pertimescendum ex insidiis inimici,
illinc vero non erat pro ea locus secundario effectui huius sacramenti, qui est
restitutio sanitatis corporeae.”22
LERCH ER: “Unctio non necessario supponit in subjecto peccatum personale
commissum post baptismum ; nam Congregatio de propag. fide a. 1812 declaravit,
ungendum esse paganum adultum graviter aegrotum immediate post baptismum
— Immo unctio neque hoc necessario supponere videtur, quod recipiens umquam
in vita peccatum personale commiserit. Nam etiamsi e.g. puer baptizatus graviter
decumbens ne levissimum peccatum umquam fecisset, tamen ei imminerent tenta­
tiones ex statu aegritudinis et ex insidiis diaboli, ideoque capax esset recipiendi
effectum primarium unctionis, nempe confortationem animi pro ultimo agone
Seria difficultas non adest ex verbis formae latinae: indulgeat tibi Dominus, quidquid
deliquisti, quasi haec verba in casu praedicto falsa essent. Forma latina sic cir­
cumscribi potest: Per istam s. unctionem et suam piissimam misericordiam Deus
tibi conferat gratiam confortantem, et in quantum in te adsint peccata eorumque
sequelae, Deus ea deleat.”23

PARS AFFIRMATIVA
Nonnisi peccatorem, seu qui aliquando (saltem ante Baptismum)
commiserit peccatum personale, esse subiectum capax sacramenti,
affirmat maior, ut videtur, pars theologorum: nam huic sententiae
gregatim accedunt tum Thomistae post S. Thomam, tum Scotistac
post Scotum, iuxta sua ipsorum principa de specifico effectu huius
sacramenti (consistente pro Thomistis in abstersione reliquiarum pec­
catorum personalium et pro Scot istis in ipsa remissione peccatorum
venialium), necnon plures alii extra binas scholas, tam inter antiqui­
ores quam inter modernos. Unde manifesto exaggerant Pesch et
Cappello cum contrariam sententiam dicunt communem (Pesch:
” Tractatus de sacramento Extremae Unctionis ct de sacramento Ordinis (Romae
1928) 86 sq.
” Tractatus de Beatissima Virgine Maria Matre Dei (ed 5., Romae 1926) 242 sq.
53 Institutiones theologiae dogmaticae IV (ed. 2., Oenipontc 1935) 596. In rccentiori
editione huius operis, ab Umberg quoad tractatum De Extrema Unctione emendati (IV
2.2, ed. 3, Oenipontc 1949, p. 265), eadem sententia sub breviori sed magis ambigua
forma servari videtur.

“Communiter tenent theologi”; Cappello: “Fere communis est theo­
logorum doctrina”), ut patet vel ex ipsa superficiali enumeratione
ipsorum modernorum theologorum, sive dogmaticorum sive moralium.
Inter antiquiores citari debent peculiariter ex schola Thomistica:
5. Thomas, Paludanus, Nugnus, Ledesma, Gonet, Billuart; ex schola
Scotistica: Scotus, Hyquacus, Frassen, Montejortino; ex aliis: Bel·
larminus (implicite tantum, sed a fortiori2'), Vasquez (decisive),
Silvius, Lugo (inclinat vehementer), Arriaga, Launoy et Marlène (hi
tamen duo doctores historice potius quam dogmatice loquuntur), De
Sainte-Beuve, Trombelli, Amicus. Inter modernos variarum schola­
rum: ex dogmaticis, Pesch,2* Hugon, Boycr, Zubizarretta, Daffara;
ex moralistis, Gury-Ballcrini, Génicot-Salsmans, Prummer, Merkelbach; praeterea, citari debent illi tum dogmatici tum morales, qui,
etsi quaestionem ipsam modo distincto ac directo non ponant, tamen
dicunt ideo infantes esse huius sacramenti incapaces quia non habent
reliquias peccati nec in eis verificatur forma “Indulgeat tibi Deus
quidquid deliquisti,” ut Billot, Tanquerey, Diekamp, Herrmann,
Hervé, Piolanti, Ballerini-Palmieri, F errores, N'oldin-Schmitt, AcrtnysDamcn, Marc-Gestermann, Vermeersch.
S. THOMAS, Suppi., q. 32, a. 4, Sed Contra et ad 2, supra cit. in p. 476, ubi
ait ideo infantibus dari non posse hoc sacramentum quia eis non competit forma
sacramenti “quia non peccaverunt,” et hoc sacramentum “principaliter contra
actualia peccata datur.”
SCOTUS: “Oportet suscipientem [hoc sacramentum] . . . probabiliter esse in
peccato veniali, quod per sacramentum possit dimitti . . . [Unde] innocentibus
vel parvulis, non habentibus usum rationis, non debet dari [hoc sacramentum],
cum non habeant liberum arbitrium in usu, nec per consequens aliquod peccatum
propter quod esset necessarium; unde beata Virgo, vel innocentes alii, qui nun­
quam peccaverunt actualiter peccato veniali, non indiguerunt recipere hoc
sacramentum.”20
“Excluduntur [ab hoc sacramento] non utentes ratione, ut parvuli, et qui non
habent materiam poenitentiae, saltem qui non habent poenitentiam de venialibus,
ut perfecte innocentes, quia etiam non utentes ratione non possunt esse
poenitentes.”24
*27

VASQUEZ S.J. “Hoc sacramentum, non solum contra peccata venialia, sed
etiam contra reliquias peccatorum actionis primariae institutum est. . . Quocirca
ipsa forma verborum, non solum remissio culparum venialium, sed etiam reli­
quiarum peccatorum aliorum . . . denotatur, et ita licet nobis constaret, aliquem
nullam culpam venialem habere, sine mendacio, aut falsitate hoc sacramentum,
sub praedicta forma conferre possemus. Quare cum B. Virgo nullum peccatum
commiserit, nescio quo pacto hoc sacramentum ei vere conferri potuit, aut contra
venialia quae haberet, aut contra reliquias aliorum, quae antea habuisset. Quocirca
24 Nam ipse ita loquitur ut videatur docere principalem effectum sacramenti esse ipsam
peccatorum remissionem. Cf. dicta in art. 11. p. 61 sq.
” Cf. tamen dicta in p. 503 sq., in nota.
” Loc. (Parisiensi) cit. (supra, in p. 491).
;
” Loc. (Oxoniensi) cit. (supra, in p. 491).

parvulis, et amentibus a nativitate iuxta omnium Theologorum sententiam . . . hoc
sacramentum conferri nequit. Atque, ut ego existimo non ea de causa, quia ad hoc
sacramentum requiratur proprius consensus, siquidem huiusmodi homines verum
recipiunt sacramentum Baptismi, Confirmationis, et effectum ipsorum, sicut etiam
Eucharistiae, sed quia in his esse non possunt peccata venialia, aut reliquiae
aliorum peccatorum, contra quas hoc sacramento corroborari possint, et debeant.”2*’
%
MARTENE, loquens de praxi Ecclesiae, scribit: "Verum cum Extremaeunctionis sacramentum non solum ad morbos curandos; sed insuper ad delenda
remittendaque peccata sit institutum; ea fuit ab omni aevo praxis Ecclesiae, ut
nullus, qui praeter aegritudinem in aliquibus saltem non existeret peccatis, in­
ungeretur. Hinc est quod innocentes, infantesque. ac recens baptizati, qui defuncti
sunt in albis, numquam inuncti leguntur. Huc etiam respicit quod tradit Paschasius
Radbertus in Vita S. Adalardi abbatis Corbeiensis: [Interim audiens beatus vir
Hildemannus episcopus sanctum aegrotare Patrem, advenit illico. Interea cum
coepisset idem sanctus episcopus a nobis percontari, utrum benedictionis oleo,
sicut a beato apostolo sancitum est, deberet perungi : interrogavimus eum utrumne
vellet? Quem proculdubio sciebamus peccatorum oneribus non detineri. Quod ille
audiens, erectis oculis in caelum, cominus obsecrabat, ut fieret.] Dubitabant ergo
Adalardi discipuli an peccatorum oneribus non detentus esset inungendus, quae
sane dubitatio mentem ipsorum nusquam incessisset, si unctionis sacramentum
innocentibus impertitum fuisset,”29
LAUNOY similiter: "Eam fuisse olim in administrando postremae Unctionis
sacramento disciplinam, ut inculpatae vitae hominibus non daretur, tria non abscure
demonstrant. Unum est, quod primis Ecclesiae saeculis Patres sanctissimi dum
migrarunt. Unctionem infirmorum nunquam, aut raro suscepisse legantur. . .
Alterum habetur in vita sancti Adalhardi, Corbeiensis. Abbatis, quam Paschasius
Radbertus successor exaravit. . . [Cf. supra in textu Marlène], . . Tertium
colligitur ex multis ritualibus libris, qui praecipiunt ne infantibus ante annum
aetatis decimum-quartum Extrema detur Unctio. Qui autem hominibus inculpatae
vitae datam olim fuisse infirmorum Unctionem, dum scilicet commode dari potuit
contenderent, reddenda illis esset ratio, cur infantes, qui ante illud tempus excedunt,
hoc Sacramentum non accipiant. Et certe alia nulla reddi potest ratio, quam in
infantibus existimata vitae, morumque innocentia, quae olim in alterius aetatis
hominibus cum par inveniretur, parem Sacramenti hujus usum abjudicabat.”30
LUGO S.J., de hac re transeunter agit in tractatu De Poenitentia (nam de
Extrema Unctione non scripsit). Sibi proposita obiectione quod valida deberet esse
forma absolutionis etiam ubi subiectum nullum habeat personale peccatum, quem­
admodum valida est in eodem casu forma Extremae Unctionis, duas dat responsi­
ones: In priori, data sed non concessa validitate formae Extremae Unctionis in
illo casu, negat paritatem cum forma absolutionis, quia, ait ad mentem Suaresii,
Extrema Unctio non respicit peccata absolute, sicut Poenitentia, sed tantum
conditionalitcr (i.e. si sint, iuxta verba lacobi), quamvis semper rcspiciat aliquam
infirmitatem spiritualem, scilicet saltem proclivitatem ad lapsum, contra quam
affert confortationem et roborationem. In altera vero responsione, concedit parita­
tem inter utramque formam et negat, tanquam probabilem opinionem quam fuse
explicat et in quam vehementer saltem inclinat, validitatem ipsius Extremae
Unctionis in subiecto quod nunquam personaliter peccaverit.
Disp. 119, c. 8, Commentarii ac disputationes in tertiam partem S. Thomae
(Lugduni: lacobus Cardon 1631) II 49 sq.
* De antiquis Ecclesiae ritibus, 1. 1, p. 2, c. 7, a 1. n. 2 (Roto magi 1700) 104.
'De sacramento Unctionis Infirmorum liber. — Explicata Ecclesiae traditio circa
statum et aetatem infirmorum sacram Unctionem suscepturorum, c. 3, O fiera omnia 1. 1
(Coloniae Allobrogum 1731) 561.

Utiliter totus textus Lugonis legatur, cum apte referat praecipuas rationes
utriusque sententiae in hac quaestione. Satis tamen erit sequentia verba referre.
“Dixi tamen, transeat antecedens [i.e. quod valeat forma Extremae Unctionis ubi
nullum sit personale peccatum], quia fortasse ad sacramentum etiam illud re­
quiruntur peccata absolute praeterita: Si enim peccata sub conditione solum
intelliguntur in forma extremae unctionis, cur non datur illud sacramentum in­
fantibus monentibus. . . Unde facilius [praefatae obiectionij responderi potest
secundo, negando, quod in obiectione supponitur, scilicet quod sacramentum ex­
tremae unctionis dari possit illi, qui nunquam peccavit saltem venialiter; nam
licet recentiores id asserant: contrarium tamen videtur expresse docere S. Thorn
. . . quod colligitur, tum ex Trident, sess. XIV . . . ubi dicitur hoc sacramentum
esse poenitentiae confirmativum, quare ii soli videntur capaces ipsius, qui fuerint
etiam capaces sacramenti poenitentiae; tum ex usu Ecclesiae, quae, ut vidimus,
non dat hoc sacramentum iis, quos certum est nunquam peccasse, sed iis solis, qui
aliquando peccaverunt, quales sunt ii omnes, qui aliquando saltem usum rationis
habuerunt.’’31

GONET O.P. : “Si daretur adultus, qui sicut Beata Virgo numquam actualiter
peccavit, neque ante neque post susceptionem Baptismi, non posset ei valide
administrari sacramentum Extremae Unctionis.”32

M0NTEF0RT1N0 O.F.M.: “Pueri non sunt istius Sacramenti capaces, ac
propterea ipsis dandum non est; non quia actualem devotionem habere non possunt,
ut aliquibus visum fuit; quia cum huius Sacramenti efficacia non pendeat a devo­
tione suscipientis, alioquin sensibus destitutis exhibendum non foret, nec furiosis,
qui nuper ante insaniam illud instanter petierunt; sed quoniam cum sit a Christo
institutum in complementum Poenitentiae, ad delenda nimirum ea peccata, quae
Poenitentiam subterfugerunt, quaeve clavibus Ecclesiae subiecta non fuere, aut
per alia media deleta non sunt, consequenter praestari nec debet, nec potest iis
qui nullum peccatum commiserunt, cuiusmodi sunt pueri, quive numquam usu
rationis potiti sunt, ac perfecte innocentes, sicuti extitit Beatissima Virgo. Et ratio
est, quia nemini potest conferri Sacramentum, ut suam habeat efficaciam, nisi ei,
qui est capax veritatis formae: sed in non habentibus aliquod veniale peccatum
non verificatur forma istius Sacramenti; ergo si talibus daretur, nullum haberet
effectum, et consequenter absolute illis non est conferendum.”33
GURY-BALLERINI S.J.: “Subiectum huius sacramenti sunt omnes, et soli
peccatores et infirmi vita periclitantes. . . Hinc huius sacramenti capaces non sunt
pueri ante usum rationis, nec perpetuo amentes, quia nulla peccata actualia com­
miserunt” (n. 689).

GENICOT-SALSMANS S.J.: “Recipere possunt valide et licite extremam
unctionem . . . [illi qui] actualia peccata committere potuerint: iis enim qui
nulla huiusmodi peccata commiserint, non congruit huius sacramenti forma. Quare
illicite ct invalide confertur infantibus et amentibus a nativitate. . . Quicumque
vero paenitentiam recipere possunt, etiam capaces sunt extremae unctionis, quae
nihil aliud est quam paenitentiae complementum” (n. 422).
MERKELBACH O.P.: “Subiectum Extremae Unctionis capax est homo . . .
usum rationis adeptus et doli capax, ut . . . constat ex fine primario sacramenti
quod institutum est contra reliquias peccati actualis, uti habet forma: ‘Indulgcat
quidquid deliquisti’. Unde adultus qui baptizatur moribundus, immediate post
n De Poenitentia, disp. 13, sect. 3, n. 79-81, Disputationes scholasticae IV (ed. nova
J. B. Fournials, Parisiis: Vivès 1892) 723.
"De sacramento Extremae Unctionis, disp. 3, a. 1, n. 5, Clypeus theologiae thomisticae
VI (Parisiis: Vivès 1876) 714. Ibidem n. 6-13, haec conclusio apte probatur.
'Suppi., q. 32, a. 4. loannis Duns Scoti Summa Theologica (nova editio, Romae 1903)
VI 371.

Baptismum hoc sacramentum recipere potest, ut liberetur ab infirmitate relicta
ex peccatis actualibus (S.C.P.F.. 26 sept. 1821). . Hinc Sacramenti huius capace^
non sunt . . . pueri ct perpetuo amentes utpote incapaces peccati . . , — item ut
videtur, B.V. Maria quae nec peccatum habuit nec allcviationis indigebat" in. 704).

CONCLUSIO
Subiectum capax huius sacramenti est solus homo peccator, is nempe
qui, saltem ante Baptismum, aliquando actualiter peccaverit. Unde ex hac
ipsa ratione sunt incapaces huius sacramenti sive infantes ac perpetuo
amentes, utpote naturaliter innocentes, sive quicunque, ante adeptum usum
rationis, divino aliquo privilegio ita in gratia confirmatus fuerit ut nec
venialiter peccaverit, quemadmodum contigit B. Virgini ob necessariam
sequelam Divinae Maternitatis.

Probatur ex ipso sensu Traditionis, prout manifestatur sive in directa
explicatione proprii finis et effectus huius sacramenti, sive in formis
sacramentalibus in quibus praecipue significari solet proprius finis
et effectus alicuius sacramenti, sive in documentis Ecclesiae, sive in
praxi non ungendi infantes et perpetuo amentes. Quibus omnibus
directe confutatur supra relata affirmatio Suaresii et aliorum, iuxta
quam ex nullo ex his fontibus praesens Conclusio deduci potest.
Primo quidem, ut rem a generalioribus incipiamus, tota Traditio
PRINCIPALEM FINEM ET EFFECTUM, ob quem hoc sacra­
mentum est a Christo institutum et ab Ecclesia ministratum, exhibet
ut quandam spiritualem animi curationem et sanationem. Nam, ut
late ostendimus in art. 10 et 11, ex una parte formula “Sanitas cor­
poris et animae,” fundata in ipsis verbis lacobi “Salvabit, alleviabit,
peccata remittet,” saepius repetita in ipsis praecipue Sacramentariis
inde ab antiquissimo Sacramentario Serapionis ac tandem in solemni
ipso documento Florentino proposita (cf. supra, p. 9). exhibet veluti
generalem summam totius traditionalis sensus de propriis effectibus
huius sacramenti, et ex alia parte inter utramque corporis et animae
sanitatem, prior sanitas nonnisi ut secundarius et conditionatus effectus
perhibetur, ut ostensum est in art. 11 (p. 79-83) et admittitur com­
muniter a theologis catholicis contra Schismaticos Orientales.
lamvero spiritualis curatio et sanatio animi supponit, in eo cui
adhibetur, spiritualem aliquam infirmitatem, quae, iuxta sensum Tra­
ditionis, nihil aliud est nisi aliquod peccatum vel aliquis defectus
causatus ab aliquo peccato, saltem originali. Unde subiectum quod
sit expers omnis peccati, etiam originalis, qualis fuit B. Virgo, nulla
ratione potest esse capax huius sacramenti, atque inepte prorsus qui’

dam (ut Suarez) fingunt B. Virginem suscepisse aut potuisse hoc sacra­
mentum suscipere, et alii ex aliis tantum rationibus dicunt deduci
posse B. Virginem inungi non potuisse, scilicet ex eo quod non fuerit
infirma vel ex eo quod specificam gratiam huius sacramenti ex altiori
principio consecuta fuerit (cf. infra, p. 530 sq.).

Dires ad mentem Suaresii3* Etsi actualis sanatio supponat actualem
morbum seu defectum, tamen sola infusio gratiae de se curativae non
necessario supponit actualem morbum seu peccatum sed tantum po­
tentiam peccandi; ob hanc enim potentiam, subiectum fit aptum ad
suscipiendam gratiam potentialiter curativam, quae nempe de se est
capax curandi morbum, si adsit. Unde Beata Virgo, cum habuerit
absolutam potentiam peccandi, etsi ligatam, necnon debitum originalis
peccati, etsi non ipsum peccatum, fuit capax suscipiendi gratiam de
se curativam reliquiarum utriusque originalis et actualis peccati,
adeoque et ipsum sacramentum per quod illa gratia confertur. Idque
confirmatur a paritate cum Baptismo qui, quamvis ordinetur ad
auferendum peccatum originale, tamen valide susceptum est ab ipsa
B. Virgine (ut communiter admittunt theologi), quae non habuit illud
peccatum, necnon ab illis christianis qui ante ipsam Baptismi insti­
tutionem, ac ideo sine eius voto, iustificati erant per contritionem
vel circumcisionem, et valide quoque susciperetur ab eo qui forte ex
extraordinario privilegio sanctificaretur in utero, sicut valide de facto
suscipitur ab omnibus illis qui, ante Baptismum etsi non sine voto
Baptismi, per actum contritionis ab originali peccato mundantur.
Resp. Sacramentum non confert quomodolibet, veluti in abstracto,
gratiam de se curativam, sed confert gratiam curativam subiecti cui
applicatur, adeoque ipsam actualem curationem, ut patet ex ipsa
significatione sacramentali expressa in forma: “Indulgeat tibi Domi­
nus quidquid deliquisti.” Ceterum, ex mera remota potentia peccandi,
seu morbum contrahendi, sequitur tantum mera remota potentia susci­
piendi sacramentum eiusque gratiam curativam, non vero ipsa sacra­
menti capacitas quae dicit actualem aptitudinem ad suscipiendum,
quemadmodum ex mera possibilitate contrahendi infirmitatem in cor­
pore perfecte sano non sequitur tale corpus esse capax seu aptum
ad sumendam medicinam, nec ullus sanae mentis medicus applicaret
curationem corpori perfecte sano (et maxime si de facto ex aliqua
privilegiata causa non posset infirmari) ex ea tantum ratione quod
absolute posset infirmari vel quod ea curatio posset effectum habere,
si adesset infirmitas. Si allata obiectio valeret, sequeretur B. Virginem31
31 Disp. 42, sect. 2, n. 10 ct 11.

potuisse suscipere etiam sacramentum Poenitentiae, nam, etsi esset
omnis actualis peccati expers, habebat tamen absolutam potentiam
peccandi ac ideo, iuxta obicientem, potuisset suscipere gratiam de se
remissivam peccatorum, etsi non actualem ipsam remissionem?5
Nec juvat invocata paritas cum Baptismo, quoniam paritas non
habetur. Nam imprimis Baptismus non solum ordinatur ad auferendum
peccatum originale, sed etiam ad alios effectus non minus principales
(nominatim ad habendam incorporationem ad Christum et Ecclesiam
per specialem gratiam et characterem, ad participandam similitudinem
salvificae passionis Christi in sacramento significatam, ad suscipien­
dum ius et capacitatem ad cetera sacramenta), ratione quorum fit
capax suscipiendi sacramentum etiam qui expers sit originalis peccati
aut ab eo mundatus sit; e contra, Extrema Unctio ordinatur tantum
ad curandum a spirituali infirmitate nec ideo potest conferri nisi spiritualiter infirmo.
Praeterea (ut magis formaliter loquamur, nec locum relinquamus
ulteriori adversariorum instantiae quae posset deduci a paritate ipsius
specifici effectus utriusque sacramenti), specificus effectus Baptismi
non est, per se, formaliter et in recto, deletio peccati originalis seu
gratia huius peccati deletiva (nec a fortiori gratia remissiva peccati
personalis), sed gratia regenerativa, seu dans vitam supernaturalem:
nec est gratia regenerativa a morte peccati, seu simul ac necessario
reparativa, sed simpliciter regenerativa, seu primo vitae supernaturalis
infusiva, quae quidem, si in subiecto invenit mortem peccati tam
originalis quam personalis, evadit consequenter ac identice deletiva
et remissiva; nec est gratia quomodolibet vitae supernaturalis primo
infusiva, sed ad modum generationis (non vero ad modum merae
effectionis aut cuiusdam creationis, quemadmodum vita data est
Adamo), quo nempe, ex una parte, simul cum vita gratiae, confertur
peculiariter ac veluti in semine quidquid ad vitae conservationem et
evolutionem pertinet, et in quo praecise gratia sacramentalis huius
sacramenti distinguitur a gratia communi, ut explicatum est in trac­
tatu De Baptismo ct Confirmatione 92-95; et ex alia parte ea
vitalis gratia confertur per Christum, tanquam a principio viventi, in
similitudinem passionis eius seu in incorporationem ad Christum pas­
sum, operantem in baptismali signo passionis suae.
Ceterum, si cui complicata videatur haec nostra formalior expli-10
10 In tractatu De Poenitentia I 393-396 et IV 566 sq.. concessimus B. Virginem (non
secus ac infantes ct beatos) habuisse virtutem Poenitentiae, sed negavimus potuiss?
suscipere sacramentum Poenitentiae, quia virtus salvari potest ubi sit sola possibilitas
peccandi, non vero salvari possunt actus ct sacramentum quae necessario requirunt ipsum
obicctum seu materiam peccati circa quam operari queant.

catio specifici effectus Baptismi, dicat, generaliter et indeterminate,
proprium Baptismi effectum, iuxta fontes ipsos revelationis et docu­
menta Ecclesiae, latius patere quam meram deletionem peccati origi­
nalis, et esse, formaliter saltem et abstractive, ipsam incorporationem
Christo et Ecclesiae, prout sunt principium supernaturalis vitae, ef­
fectam tum per characterem sacramentalem tum ac principaliter per
gratiam sanctificantem quae ideo datur tum per modum generationis
in novam vitam, tum ac consequenter per modum corruptionis con­
trariae formae, quae de facto invenitur in subiecto, scilicet sive
peccati originalis sive, ac consequenter et secundario, peccatorum
personalium.
Ex quibus intelligitur quomodo etiam subiectum expers peccati
originalis, vel ab eo iam mundatum, sit adhuc capax suscipiendi sacra­
mentum Baptismi, utpote capax ipsius specifici eius effectus. Quod
quidem patet etiam peculiariter considerando quatuor casus adductos
in obiectione.
Ille nempe qui nunc, post institutionem Baptismi, mundatur ab
originali peccato per actum contritionis, ob duplicem rationem potest
ac debet adhuc ipsum Baptismum suscipere: Primo scilicet, quia illam
ipsam emundationem non potuit accipere nisi ex voto sacramenti seu
ex ipso sacramento quasi antecedenter operante, quod votum debet
per sacramenti susceptionem adimpleri ne sit frustranea sacramenti
institutio et ipsa voti efficacitas. Secundo, quia per illam emunda­
tionem, ad quam operandam sufficit gratia communis, nondum suscepit
ipsum specificum effectum Baptismi seu illum modum generativum,
quo gratia sacramentalis Baptismi differt a gratia communi et quo
formaliter procedit a passione Christi, tanquam a principio vitali, et
incorporat Christo passo operanti in signo sacramentali, nec a fortiori
suscepit alterum peculiarem, utut secundarium, effectum sacramentalis
characteris, quo homo incorporatur etiam sacerdotio Christi fitque
membrum sacerdotalis Ecclesiae et in quo fundatur ius et capacitas
ceterorum sacramentorum.
Pariter ille qui per extraordinarium privilegium nunc post institu­
tionem Baptismi sanctificaretur in utero, ob duplicem rationem posset
ac deberet postea Baptismum suscipere; primo nempe, ob universale
praeceptum suscipiendi hoc sacramentum, ratione cuius ipse praesanctificaretur veluti intuitu Baptismi et ex quodam obiectivo voto
Baptismi; secundo, ut consequeretur supradictum specificum effectum
Baptismi quo possit incorporari Christo passo; in quo casu Baptismus
nullo modo peccatum ipsum originale proprie deleret, etsi dici possit
illud quodammodo delere in suis reliquiis, mediante ipsa gratia Bap­
tismal!, per quam, ut diximus in tractatu Dc Baptismo ct Confirma-

tionc 93 sq., fit inchoata restitutio doni integritatis, per quandam
diminutionem quatuor vulnerum peccati originalis et remotionem
quatuor tristium sequelarum naturae. Ad rem S. Thomas: “Sanctificatus in utero debet baptizari propter tres rationes. Primo propter
acquirendum characterem, quo adnumeretur ad populum Dei, et quasi
deputetur ad percipienda divina sacramenta. Secundo, ut per baptismi
perceptionem passioni Christi etiam coqioraliter conformetur. Tertio
propter bonum oboedientiae: quia praeceptum de baptismo omnibus
datum est, et ab omnibus impleri debet, nisi articulus necessitatis
excludat” (In 4 Sent., dist. 6, q. 1, a. 1, q. 3, sol.; cf. ad 1 et 2). “Illi
qui sunt sanctificati in utero, consequuntur quidem gratiam emun­
dantem a peccato originali, non tamen ex hoc ipso consequuntur
characterem quo Christo configurentur. Et propter hoc si aliqui nunc
sanctificarentur in utero, necesse est eos baptizari, ut per susceptionem
characteris aliis membris Christi conformarentur” (3 p., q. 68, a. 1,
ad 3).88
Pariter illi qui ante Baptismi institutionem iustificati erant per con­
tritionem vel Circumcisionem sine voto Baptismi, post huius sacramenti
institutionem potuerunt ac debuerunt illud suscipere ob utramque
modo dictam rationem.
B. Virgo vero, per ipsam immaculatam conceptionem a peccato
originali eiusque sequelis praeservata. potuit suscipere Baptismum, et
probabiliter suscepit, quia erat capax praedictae sacramentalis gratiae
rcgenerativae ac Christo et Ecclesiae incorporativae. Nam, quamvis
hanc gratiam et incorporationem sublimiori quodam modo iam haberet
per ipsam Divinam Maternitatem et plenitudinem gratiae ex ea dig­
nitate fluentem, eas tamen non habebat eo formali ac peculiari (utut
inferiori) modo, quo conferuntur per sacramentum: ac ideo potuit
ac decuit, etsi non debuit, talis effectus etiam hoc modo per sacra­
mentum a B. Virgine suscipi, quemadmodum anima Christi fuit capax
et conveniens subiectum scientiae tum acquisitae tum infusae, etsi
iam haberet quoad eadem obiecta sublimiorem scientiam beatam.
Scotus (In 4 Sent. [Opus Oxoniense] dist. 4, q. 6, n. 4) eiusque
discipuli, ut Hyquaeus (Comment, in eum locum Scoti, n. 21 sq.) et
Montejortino (Suppi., q. 32, a. 4), sic aliter explicant capacitatem B.
Virginis ad suscipiendum Baptismum: Beata Virgo habuit gratiam,
quae nobis datur per Baptismum, etsi eam non habuerit per Baptis­
mum, sed antecedenter, ergo est capax Baptismi. Nec praecedens
gratiae collatio obstat valori sacramenti aut falsificat sensum formae
sacramentalis, quia sacramentum significat collationem gratiae vel in
fieri (cum ipsum dat gratiam quae non adest) vel saltem in jacto esse
Cf etiam ScoTUxr, In 4 Sent. (Opus Oxoniense), (list. 4, q, 6, n. 1-3.

(i.e. quatenus demonstrat gratiam quam ipsum causaret si nondum
esset collata per aliam causam) ; nec etiam sensus formae falsificatur ex
hoc quod in B. Virgine nullum fuerit peccatum quod ablui posset, quia
forma sacramenti significat ablutionem peccati vel in fieri (ubi est
peccatum) vel in fiendo sen in fore (quatenus fieret, si peccatum
adesset), et hoc altero modo verificatur in B. Virgine. Attamen, vana
est huiusmodi explicatio, tum quia facit incertam sive significationem
sive efficaciam sacramenti, in eo nempe casu quo, ut in Beata Virgine,
gratia iam invenitur et nullum peccatum adest; tum quia talis expli­
catio reincidit in supradictam sententiam Suaresii, iuxta quam sacra­
mentum ordinaretur ad dandam gratiam de se deletivam quae tamen
de facto nihil deleret; tum quia consequenter ex ea explicatione infer­
retur B. Virginem potuisse suscipere etiam Extremam Unctionem,
sicut Baptismum, quod tamen negant Scotus eiusque discipuli.

Secundo, (ut ad directum obiectum huius Conclusionis accedamus),
iuxta mentem totius Traditionis, spiritualis curatio, quatenus saltem est
principalis seu specificus cfjectus huius sacramenti, habet pro obiecto
aliquam infirmitatem provenientem non ex peccato originali, sed ex
peccatis actualibus seu personalibus, adeoque qui numquam personali­
ter peccaverit non est subiectum capax huius sacramenti.
Ex textu quidem lacobi “Oratio fidei salvabit infirmum, et alleviabit
eum Dominus, et, si in peccatis sit, remittentur ei” concedimus nihil
directe in hac re concludi posse, quoniam, ut observatum est in art.
10 et 11 (p. 19 sq., 83), prima verba “Salvabit” et “Alleviabit”
sonant indeterminate tantum ita ut possint intelligi vel de salvatione
et alleviatione corporali vel de spirituali vel de utraque, et, quatenus
referentur ad spiritualem sanationem, hanc directe non determinant;
ultima vero verba, etsi manifeste referantur ad peccata actualia,
tamen nonnisi conditionaliter sonant ac ideo nonnisi ad accidentalem
quandam infirmi conditionem et accidentalem sacramenti effectum
directe referri possunt. Nihilominus ex eo textu indirectum aliquod
argumentum confici potest; nam ex una parte omnes theologi post
ipsum Cone. Trid. (sess. 14, de Extrema Unctione, cap. 1 et 2) dicunt
in eo contineri proprium effectum huius sacramenti, et ex alia parte,
quamvis verba “salvatio et alleviatio” sint de se indeterminata, tamen
ex ipsa appositione verborum “Et, si in peccatis sit, remittentur ei”
(utut secundum se exprimentia tantum accidentalem effectum sacra­
menti) videntur determinari ad sensum salvationis aut alleviationis
ab aliqua spirituali infirmitate proveniente ex peccatis actualibus.
Ceterum, in hoc sensu verba lacobi interpretata est tota Traditio,
ut constat ex mox dicendis, eumque satis clare suggerit interpretatio

ipsius Cone. Trid. docentis: “Quibus verbis, ut ex apostolica tradi­
tione per manus accepta Ecclesia didicit, [Apostolus] docet materiam,
formam, proprium ministrum et effectum huius salutaris sacramenti. . .
Res porro et effectus huius sacramenti illis verbis explicatur: ‘Et
oratio fidei salvabit. . .’ Res etenim haec gratia est Spiritus Sancti,
cuius unctio delicta, si quae sint adhuc expianda, ac peccati reliquias
abstergit, et aegroti animam alleviat et confirmat” (Denz. 908 sq.);
iuxta sensum, connaturaliter fluentem ex ipsa pericopae constructione,
reliquiae peccati, quas sacramentum abstergit, sunt reliquiae eorundem
actualium peccatorum quae immediate antea Concilium dicit per
idem sacramentum auferri si adhuc expianda supersint.

Patrum aliorumque doctorum testimonia, in quibus curativus ac
spiritualis effectus huius sacramenti proponitur, tam concorditer et
emphatice ad peccata actualia vel ad aliquam infirmitatem ex illis
peccatis consequentem referuntur, ut inde plures theologi (utut inepte)
sese persuaserint ipsam peccatorum remissionem tanquam principalem
effectum huius sacramenti in illis testimoniis proponi (cf. art. 11,
p. 52-63).
Ex multis testimoniis relatis in art. 10 (p. 20 sqq.; cf. praeser­
tim p. 22, 25 sq., 37 sq.), sufficiat haec breviter recolere. Effectus
remissionis peccatorum constanter et emphatice proponitur, inde ab
antiquo Sacramentario Serapionis (“In remissionem peccatorum”):
Origenes, Sacramentarium Serapionis, Chrysostomus, Hesychius, Cas­
sianus, Caesarius Arei., Liber Ordinum, Missale Bobiense, Sacr.
Gregorianum, Beda, lonas Aurei., Paschasius, Cone. Ticinense, PseudoPetrus Damianus, Petrus Cluniacensis, Abaelardus, Bernardus. Hugo
Victorinus, Summa Sententiarum, Petrus Lombardus, Liturgia Ambrosiana, Forma Romana. Solus hic effectus a quibusdam exhibetur:
Origenes, Chrysostomus, Hesychius, Cassianus. Remissio facta per
Extremam Unctionem comparatur cum remissione obtenta per sacra­
mentum Poenitentiae: Ivo Carnotensis, Petrus Cluniacensis. Quidam
remissionem actualium peccatorum vocant finem institutionis sacra­
menti (Hugo Victorinus) vel rem, i.e. proprium effectum, sacramenti
(Summa Sententiarum).
Sint quaedam notabiliores expressiones: Vita S. Tresani: “Oleum
reconciliationis.” Egbcrtus Eboracensis: “Quicunque hanc discipli­
nam [i.e. Extremam Unctionem] habuerit, anima ejus aeque pura est
post obitum ac infantis qui statim post baptisma moritur.” Amalarius
Metensis: “Passio Christi auctorem mortis destruxit: gratia ejus,
quae significatur per olei unctionem, arma ejus, quae sunt peccata
quotidiana, destruxit.” Ivo Carnotensis: “Unctio infirmorum publicae

518

DE CAUSIS EXTRINSECIS EXTREMAE UNCTIONIS

poenitentiae est sacramentum.” Petrus Cluniacensis: ‘'Iterari necesse
est infirmorum unctionem, quia iterari necessarium est peccatorum,
propter quam illa fit unctio, remissionem.” Abaelardus: “Quaecunque
sensibus sunt perpetrata, ex toto vel ex maxima parte [per Unctionem]
remittuntur.” Rolandus Bandinelli: “Hac de causa est institutum
[hoc sacramentum], ut per illud quaedam peccata dimittantur.” Ordo
9: Effectus hujus sacramenti est “renovare in infirmo quidquid terrena
jragilitate corruptum est.” Liturgia Graeca: “Perfecta liberatio a
peccatis.”
Peculiare momentum videntur habere verba Paschasii Radberti in
sua Vita S. Adalhardi: “Cum coepisset . . . episcopus a nobis [mo­
nachis] percontari, utrum benedictionis oleo, sicut a beato apostolo
sancitum est, deberet [Adalhardus] perungi, interrogavimus eum,
utrumne vellet, quem proculdubio, scieramus peccatorum oneribus
non detineri. Quod ille audiens, erectis oculis in caelum, cominus
obsecrabat ut fieret” (ML 120. 1547, cit. in tom. 1, p. 154). Quibus
ostenditur apud monachos illos persuasionem fuisse frustra sacra­
mentum animabus perfecte purgatis adhiberi, vel saltem eos de effi­
cacitate sacramenti in tali subiecto dubitasse; nec obstat quod nihilo­
minus in eo casu sacramentum collatum fuit ex petitione ipsius
infirmi, nam id tantum ostendit homini, iam a peccatis purgato,
sacramentum conferri in purgationem reliquiarum eorundum pecca­
torum necnon in remissionem sive venialium sive mortalium si quae
adsint. Unde inepte vim huius testimonii reicit Spdcil, scribens:
“Quae in vita s. Adalhardi . . . leguntur . . . , potius contra sententiam
oppugnatam [intellige: quam nos defendimus] faciunt, nam vir sanctus
non obstante hac haesitatione et hoc dubio nihilominus unctus fuit.””
Non diffitemur quidem in antiquis documentis, praecipue liturgicis,
plures quoque inveniri expressiones quae, absolute spectatae, possent
referri etiam ad reliquias seu effectus peccati originalis, uti “Integra
sanatio animae — Mundatio ab omni sorde et contagione peccati —
Sanatio interiorum vulnerum, ignorantiae, passionum, vitiorum, lan­
guoris animi, libidinis, cupiditatis” (cf. supra, p. 38); attamen, has
referri ad reliquias et effectus peccatorum personalium aut, si
placet, ad reliquias peccati originalis prout sunt per peccata personalia
fota et confirmata, facile apparet ex contextu, seu sive ex simultaneo
ac constanti recursu ad remissionem peccatorum personalium vel
aegritudinis ab eis causatae, tanquam ad proprium finem et effectum
unctionis, sive ex ipsa subiecta materia, nam reliquiae peccati originalis
(uno verbo: fomes peccati) nec sunt in se culpabiles ut remissione
indigeant, nisi secundum quod a peccatis personalibus confirmantur
” Op. cit. (supra, in p. 467) 199.

et in istorum reliquias transeunt, nec ullo sacramento, ipso Baptismo
non excluso, curantur, etsi per baptismalem gratiam regenerativam
debilitentur.
Propterea theologi medii aevi, cum formulam ipsam “reliquiae pec­
cati" ad exprimendum proprium effectum huius sacramenti confece­
runt, non ad aliud peccatum eas reliquias retulerunt quam ad pecca­
tum personale, et in eodem sensu eas acceperunt tum posteriores
theologi tum etiam ipsa documenta Ecclesiae (cf. supra, p. 11 sq.,
48-51), donec recentius unus vel alter, nominatim Suarez, ob
polemicas rationes in praesenti quaestione conatus fuerit eas etiam
ad peccatum originale referre.39 Imo theologi antiquiores, ut Al­
bertus M. et S. Thomas, sibi proposita distinctione inter reliquias
peccati originalis et reliquias peccati actualis, exinde infantes excludunt
a susceptione Extremae Unctionis, quia nempe hoc sacramentum
ordinatur contra reliquias actualis peccati non vero contra reliquias
peccati originalis, nisi, subtiliter addit S. Thomas, secundum quod
hae per illas confortantur seu aggravantur. Ad rem Albertus M.:
“Contra obliti et ignorati actualis [peccati] principalem ordinem
habet hoc sacramentum. . . Causa [autem] contra quam principaliter
hoc sacramentum ordinatur, in parvulis non invenitur.” S. Thomas:
“Non datur [hoc sacramentum] contra reliquias originalis peccati
nisi secundum quod sunt per actualia peccata quodammodo confor­
tatae. Unde principaliter contra actualia peccata datur, ut ex ipsa
forma patet, quae non sunt in pueris” {Suppi., q. 32. a. 4, ad 2 ).

FORMA SACRAMENTALIS, utut vario modo expressa in for­
mulis usitatis in variis ecclesiis, exprimit tantum remissionem pecca­
torum actualium, seu (ut explicatum est supra, p. S4sq.) spiritualem
infirmitatem ex his peccatis relictam; ex forma autem potissime
dignoscitur specificus effectus et consequenter capax subiectum cuius­
libet sacramenti, cum ab ipsa forma sacramentum specificetur.
Sufficiat relegere multiplices formas relatas in art. 7 (tom. 1. p.
"Quidam deprehendunt aliquam inconstantiam vel contradictionem in verbis Suaresii.
quatenus in uno loco (Disp. 42, sect. 2, n. 10) dicit ad susceptionem huius sacramenti
“sufficere reliquias originalis peccati” et in alio loco (paulo ante. sect. 1. n. 4) negat
infantes esse subjectum capax huius sacramenti. Sed revera nulla est contradictio; nam
in secundo loco Suarez sese explicat, determinans modum quo reliquiae peccati originalis
curentur per hoc sacramentum, scilicet inquantum inducunt in peccatum actuale, contra
quem influxum, impossibilem in infantibus, datur gratia roborativa huius sacramenti.
Scribit enim: “Dicet vero aliquis: in infantibus vel amentibus sunt reliquiae peccati
originalis contra quas etiam hoc sacramentum datur. . Respondetur, hoc sacramentum
non tollere reliquias peccati originalis in se seu radicaliter, sed per auxilia actualia con­
fortando animam ad superandam debilitatem ex peccato illo contractam; infantes vero
non sunt capaces hujus remedii, ut per se constat” (o/>. cit. (supra, in p. 504] 849. 853).
“In 4 Sent., dist. 23, a. 10, ad 1 et 3, Opera omnia XXX (ed. S. C. A. Borgnet.
Parisiis: Vivès 1894) 16.

520

DE CAUSIS EXTRINSECIS EXTREMAE UNCTIONIS

511 sq.). Ut ibidem observatum est (p. 532 sq., 565-567), omnes fere
formae ad sequentes typicas reducuntur. Forma Graeca adhuc in usu
apud Orientales: “Pater sancte, animarum medice, vivifica per gratiam
servum tuum.” Forma latina, seu Romana, in usu inde saltem a
saec. 13 et universaliter adhibita inde a saec. 17: “Indulgeat tibi
Dominus quidquid deliquisti.” Forma Rhemensis: “Sit tibi haec
unctio ad purificationem mentis et corporis.” Forma Celtica: “Ungo
te ut salveris.” Forma Gregoriana: “Ungo te ut non lateat in te
spiritus immundus et accipias sanitatem.” Forma Ambrosiana: “Ungo
te ut more militis superes aereas potestates.” Forma Veneta: “Ungo
te ut quidquid deliquisti sanetur.” lamvero ad peccata actualia ex­
plicite referuntur formae Latina et Veneta (“Quidquid deliquisti”);
aequivalenter vero vel implicite referuntur ceterae formae, nam in
forma Graeca vivificatio per gratiam, et quidem medicativam (“Ani­
marum medice”), nequit referri ad reliquias peccati originalis, maxime
si considerentur aliae orationes quae in prolixo ritu Euchologii eam
formam praecedunt vel sequuntur et a quibus sensus generalis illius
expressionis determinatur per emphaticam explicationem effectus sana­
tionis a spiritualibus infirmitatibus cum peccatis actualibus connexis
(cf. supra, art. 10, p. 35 sq.); in formis pariter Rhemensi et Celtica
purificatio mentis et salus animae ad peccata actualia connaturaliter
refertur; in formis Gregoriana et Ambrosiana expulsio daemonum et
victoria super eorum potestatem implicat relationem ad peccata
actualia per quae daemones possident animam eique dominantur.
Ceterum, ex una parte sensus harum formarum amplius determi­
natur ex aliis adiectis formis in eisdem ritualibus, et ex alia parte
non satis constat an illae per se solas fuerint propria forma sacra­
mentalis, aut quaenam ex pluribus formulis eiusdem Sacramentarii
vel Ordinis esset forma sacramentalis (cf. Sacramentaria Gregorianum
et Ambrosianum, necnon Codices Rhemensen, Ratoldi, et Tilianum,
relata in tom. 1, p. 519-521); solae formae Latina et Graeca sunt cer­
tae et validae formae, ac ideo ad eas, potissime saltem, attendendum
est, maxime si in ceteris aliqua ambiguitas deprehendatur.

Suarez, quem supra retulimus (p. 504), vim formae latinae eludere
conatur, eam interpretando in sensu conditional!, iuxta sensum ipsius
textus lacobi, ita ut sonet: “Indulgeat tibi Dominus quidquid deli­
quisti, si quid deliquisti.” Attamen, quamvis forma illa sacramentalis
imitetur textum Apostoli et forte ex proposito in illius imitationem
confecta fuerit, non refert tamen eundem sensum nec refertur ad
idem obiectum; nam Apostolus loquitur de accidentali (aut saltem
conditional!) effectu remissionis peccatorum mortalium, forma vero

DE SUBIECTO

521

sacramentalis refert ipsum principalem ac necessarium effectum sacra­
menti, qui nequit in forma sacramenti conditionaliter significari, quin
falsificetur ac invalidetur forma, cum sacramentum habeat certum
effectum et certitudinaliter ex opere operato procedat.
Insistit Suarez verba prolata ad particulares sensus, ut “Quidquid
per visum deliquisti,” utut vere sacramentalia, conditionaliter inter­
pretanda esse, cum non necessario subiectum peccaverit per visum,
ut maxime patet de caecis, adeoque sensum conditionalem non obstare
veritati et validitati formae sacramentalis. Attamen, mentio particu­
larium ac distinctorum sensuum in forma sacramentali accidentaliter
seu materialiter se habet; per se enim et formaliter forma sacra­
mentalis consistit in mentione delictorum ut procedentium ex variis
suis radicibus in humana natura, ita ut forma illa latina hunc sensum
formaliter habeat: Indulgeat tibi Dominus quidquid deliquisti per
varias radices et organa ex quibus humana delicta procedunt, quaeque
sunt visus, auditus, gustus, odoratus et tactus. Ita autem intellecta,
forma est simpliciter et totaliter absoluta, et quidquid in ea condi­
tionaliter sonare aut intelligi potest. (Indulgeat tibi Dominus quid­
quid deliquisti, seu si deliquisti per visum, si deliquisti per auditum,
etc.), de materiali et impertinenter prorsus se habet.·
*"
Ceterum, quidquid sit de conditional! vel absoluto sensu verborum
formae, certum saltem est ea referri ad peccata actualia, et hoc quidem
tantum hic interest. Nec aliunde posset Suarez adhuc insistere quod
in eis non agatur de ipso principali ac specifico effectu sacramenti;
nam exinde illud absurdum sequeretur quod forma sacramentalis,
sacramenti specificativa, nullo modo referret specificum effectum
sacramenti sed aliquem tantum effectum secundarium ac conditionalem
et incertum.
DOCUMENTA ECCLESIAE pariter in eundem traditionalem sen­
sum collimant, iuxta quem infirmitas quae per hoc sacramentum prin­
cipaliter ac specifice curatur, provenit ex peccato actuali, ita quod
nonnisi qui actualiter peccaverit, sit capax subiectum huius sacramenti.
Cone. Florentinum: “Quod si per peccatum aegritudinem incurrimus
animae, per poenitentiam spiritualiter sanamur: spiritualiter etiam et
corporaliter, prout animae expedit, per extremam unctionem” (Denz.
'’Ceterum, quod attinet ad cos qui sunt aliquo sensu mutilati, observa cum 5. Thoma
quod et ipsi possunt interim peccare in ordine ad talem sensum, ac ideo in cis etiam
absolute vcrificari potest sensus formae partialis (“Indulgeat tibi Dominus quidquid per
visum, vel auditum, ctc., deliquisti”), ob quam rationem in mutilatis non omittitur unctio
respiciens organum quo carent. Ad rem Angelicus: “Mutilati inungi debent quam
propinquius esse potest ad partes illas in quibus unctio fieri debuerat. Quia, quamvis non
habeant membra, habent tamen potentias animae quae illis membris debentur, saltem in
radice; et interius peccare possunt per ea quae ad partes illas pertinent, quamvis non
exterius” (Suppi., q. 32, q. 7).

522

DE CAUSIS EXTRINSECIS EXTREMAE UNCTIONIS

695). Extremae Unctioni tribuitur sanatio ab aegritudine quam incur­
rimus per actualia peccata, in quo praeterea Extrema Unctio assimilatur Poenitentiae. Ceterum, in eo Decreto pro Armenis Concilium
refert ipsam doctrinam S. Thomae ex eius opusculo de articulis fidei
et Ecclesiae sacramentis.
Cone. Tridentinum: “Visum est autem sanctae Synodo, praecedenti
doctrinae de poenitentia adiungere ea, quae sequuntur de sacramento
extremae unctionis, quod non modo poenitentiae, sed et totius Chris­
tianae vitae, quae perpetua poenitentia esse debet, consummativum
existimatum est a Patribus” (sess. 14, de Extrema Unctione, prologus.
Denz. 907); cum hoc sacramentum sit, iuxta Concilium, essentialiter
consummativum Poenitentiae sive ut sacramenti sive ut virtutis, idem
obiectum respicit ac Poenitentia, scilicet peccata actualia, et quidem,
sicut ipsa Poenitentia, primario sanando infirmitatem provenientem
ex peccato praeterito, secundario etiam praecavendo contra reditum
infirmitatis ex peccato futuro, ac ideo Concilium paulo inferius addit
Christum “extremae unctionis sacramento finem vitae tanquam firmis­
simo quodam praesidio munivisse.” Praeterea: “Res ... et effectus
huius sacramenti . . . gratia est Spiritus Sancti, cuius unctio delicta,
si quae sint adhuc expianda, ac peccati reliquias abstergit” (cap. 2,
Denz. 909); ubi “peccati reliquiae” referuntur ad eadem peccata
quae, si adhuc adsint, absterguntur, scilicet ad peccata actualia.
Praeterea: “Magnopere a peccato revocant . . . satisfactoriae poe­
nae ... ; medentur quoque peccatorum reliquiis, et vitiosos habitus
male vivendo comparatos contrariis virtutum actionibus tollunt” (sess.
14, de Poenitentia, cap. 8, Denz. 904); hic quoque peccatorum reli­
quiae (quorum abstersio supra exhibetur ut proprius effectus Extremae
Unctionis) referuntur manifeste ad peccata actualia.
Catechismus Cone. Trid.: “Hoc Sacramentum gratiam tribuit, quae
peccata, et in primis quidem leviora, et, ut communi nomine appel­
lantur, venialia remittit. Exitiales enim culpae Poenitentiae Sacra­
mento tolluntur. . . Altera est sacrae Unctionis utilitas, quod animam
a languore et infirmitate, quam ex peccatis contraxit, et a ceteris
omnibus peccati reliquiis liberat” (p. 2, c. 6, q. 14); ubi continuo
agitur de peccatis actualibus eorumque reliquiis, instituta etiam com­
paratione Extremae Unctionis cum Poenitentia. Praeterea: ‘Om­
nes . . . , qui rationis usu carent, ad hoc Sacramentum suscipiendum
apti non sunt: ut pueri, qui nulla peccata admittunt, quorum reliquias
sanare huius Sacramenti remedio opus sit” (q. 9); ubi valde signanter
exprimitur proprium effectum huius sacramenti esse sanationem reli­
quiarum peccati actualis ac simul momentosa illa conclusio eruitur
quod ideo infantes sunt incapaces suscipiendi sacramentum quia sunt

incapaces committendi peccatum actuale. Idem explicite significant
quidam libri rituales, ut Pastorale Mcchliniense et Rituale Argentincnse (cit. in p. 485 sq.) necnon plura concilia provincialia saec. 19
(cit. in p. 486 sq.), i.e. Cone. Rhemense, Auscitanum, Casseliense,
Quebecense, Strigonicnsc, Pragense.
Moderni adversarii, ut Spàcil et Cappello, in confirmationem suae
sententiae opponunt tria decreta S. C. dc Propaganda Fide et 5. Officii,
quibus permittitur ut paganus adultus graviter decumbens ungatur
immediate post Baptismum.
S.C.S. Officii, 10 maii 1703 (Quebec), decrevit ‘‘non esse . . . con­
ferendum Sacramentum Extremae Unctionis neophyto moribundo
quem missionarius capacem Baptismi credidit, nisi saltem idem habeat
aliquam intentionem recipiendi Sacram Unctionem in beneficium ani­
mae pro mortis tempore ordinatam.”41
S. C. de Propaganda Fide, 26 sept. 1821 (C. P. pro Sin.), interro­
gationi: “Se si possa conferire il Sacramento dcll’ Estrema Unzione
ad un adulto pagano già battezzato, ammaestrato a sufficienza ed
appieno disposto, il quale trovisi oppresso da grave infermità."
respondit: “Affirmative, servata forma decreti S. Officii anni 1703. ’12
S.C.S. Officii, 10 april. 1861 (Tchely Meridio-Oricntalis), sequenti
dubio: Utrum danda sit Extrema Unctio illis neophytis qui. in articulo
mortis baptizati, omnino rudes sunt, et vi morbi defatigati, instrui
nequeunt, respondit: “Non [est] conferendum Sacramentum Extremae
Unctionis illis neophytis moribundis, quos missionarius capaces bap­
tismi credidit, nisi saltem habeant aliquam intentionem . . . recipiendi
S. Unctionem in beneficium animae pro mortis tempore ordinatam."'
Attamen, haec decreta solvunt tantum practicam quaestionem an
Extrema Unctio possit immediate post Baptismum administrari ita
ut eius administratio non sit pendula a collatione Poenitentiae,1' sed
illius immediatae administrationis rationem non assignat.45 Unde
eatenus haec decreta in confirmationem sententiae adversae legitime
invocarentur, quatenus certum esset in adulto recenter baptizato nullas
esse reliquias peccati, quia nempe primo, non peccaverit ante Bap­
tismum; secundo, per Baptismum omnia peccata venialia necessario
sublata sint; tertio, reliquiae praecedentium peccatorum per ipsum
Baptismum aut ex opere operantis deletae sint; quarto, non peccaverit
saltem leviter post Baptismum; quinto, si peccaverit, reliquiae talis
“ Collectanea S. Congregationis de Propaganda Fide (Romae Ex Typographia Poly­
glotte S. C. de Propaganda Fide 1907) I SS.
M [bid. 445.
"Ibid. 664.
“De quo videtur dubitasse Marlene relatus supra, p. 509.
” Çf. Hugon, Boyer, Zubizarreta, Prümmer, Merkelbach. ubi dc praesenti quaestione.

524

DE CAUSIS EXTRINSECIS EXTREMAE UNCTIONIS

peccati immediate ex opere operantis deleverit. lamvero, primum
falsum est, nam omnis adultus peccat saltem venialiter; secundum
etiam falsum est, nam peccata venialia non necessario per Baptismum
auferuntur nisi adsit sufficiens eorum detestatio seu fervor charitatis
qui est immediata causa remissionis venialium, quo deficiente, Bap­
tismus nequit nisi subinde per quandam reviviscentiam venialia remit­
tere;4'-’ tertium quoque reiciendum est nam Baptismus non ordinatur
ad delendas reliquias peccati, ut patet quoad ipsum peccatum originale
quod maxime Baptismus expellit quin tamen eius reliquiam seu fomi­
tem removeat; cetera vero (quod nempe eae reliquiae fuerint sublatae
ex opere operantis, vel quod adultus nullum peccatum veniale imme­
diate post Baptismum commiserit, vel quod reliquias alicuius peccati
tunc commissi, ex opere operantis statim deleverit) sunt valde incerta,
imo, attenta humana fragilitate et communiter contingentibus, prae­
sentia aliquarum reliquiarum peccatorum facile et cum quadam morali
certitudine praesumi potest.
Ratio igitur quare adultus infirmus sit ungendus immediate post
Baptismum, est quia facile, et cum morali quadam certitudine, in eo
habentur aliquae reliquiae peccatorum, sive quia reliquiae praeteri­
torum peccatorum adhuc supersint post Baptismum, sive quia quae­
dam peccata venialia non fuerint per Baptismum remissa ob facilem
defectum fervoris charitatis, sive quia, ob facilitatem committendi
venialia, aliqua nova peccata baptismalem purificationem inquinaverint
aut eorundem reliquiae supersint.
Ex quibus patet nonnisi metaphysicum quendam casum Suaresium
ipsum proposuisse (in quo quidem, si verificaretur, neganda esset
valida administratio sacramenti), cum iam ante praefatos modernos
auctores, scripserit: “Et confirmatur primo conclusio [quod nempe
sacramentum dari possit etiam illi qui numquam actualiter peccaverit],
quia ex communi sententia omnium, si quis in gravi morbo, et in
fine vitae constitutus baptizetur, et viaticum suscipiat, potest et debet
hoc sacramentum illi ministrari, etiamsi nullius peccati conscientiam
post susceptum baptismum habeat; ergo peccasse actualiter non est
de necessitate hujus sacramenti. Probatur consequentia, quia ille non
habet peccata actualia post baptismum commissa, ut supponimus; si
quae vero habuit ante baptismum, illa sunt in baptismo prorsus
extincta. Quod si dicas manere reliquias, certe fieri saepe potest, ut
non plures maneant, quam ex solo originali peccato; ponamus enim
semel tantum, aut iterum venialiter peccasse. Unde confirmatur se­
cundo, nam licet quis post hujusmodi peccata actualia sanctissime
Cf. (licta in tractatu De Baptismo et Confirmatione 88, ct praecipue in tractatu
De Poenitentia IV 508-520, 535, 538.

vixerit, et per multos annos (ex privilegio) omni peccato caruerit,
nihilominus capax est hujus sacramenti, et tamen jam non sunt
reliquiae actualium peccatorum, et forma non potest in eo vera esse
nisi in sensu [conditional!] supra explicato; ergo idem erit, etiamsi
nullum actuale peccatum commisisset; nam si de praesenti peccatum,
vel reliquiae ejus necessaria non sunt, quod peccatum praecesserit
actu, impertinens est.”47
PRAXIS ECCLESIAE, hoc sacramentum denegantis infantibus et
perpetuo amentibus, pariter ostendit necessitatem praeteriti actualis
peccati ad validitatem sacramenti; nam nulla alia ratio ac funda­
mentum illi praxi assignari potest.
Suarez pro ratione assignat impotentiam peccandi, vel, magis pro­
xime, impotentiam suscipiendi confortationem et roborationem contra
peccatum, quae remote fundatur in ipsa impotentia peccandi: “Insti­
tutum est [hoc sacramentum] propter luctam et gravissimas ten­
tationes articuli mortis, ad confirmandum infirmum hominem, et
exhilarandum illum ac recreandum ejus animum molestiis aegritu­
dinis oppressum, atque adeo ad superandam debilitatem ex peccato
relictam, vel conferendam etiam remissionem actualium peccatorum,
si necessaria sit; quorum omnium non est capax infans, quia nec
lentari potest, nec resistere, etc.; non est ergo subjectum capax hujus
sacramenti.”48
Attamen, imprimis si impotentia peccandi esset propria et proxima
ratio quare subiectum sit incapax, pariter potentia peccandi esset
propria et proxima ratio quare subiectum sit capax, nam potentia et
impotentia contrario modo se habent et influunt. lamvero, ut supra
contra eundem Suaresium ostensum est (p. 512), potentia peccandi
non est propria et proxima ratio quare subiectum sit capax huius
sacramenti, nam, ut breviter et argute observat Lugo (cit. in p. 509),
“posse peccare, si revera non peccatur, parum refert: potuisse enim
peccare, non est aliquid mundandum per hoc sacramentum, cum non
sit aliquod malum, vel reprehensibile.” Ergo nec impotentia peccandi
est propria et proxima ratio quare subiectum sit incapax recipiendi
hoc sacramentum medicativum; sed recurrendum est ad ipsam absen­
tiam actualis peccati, seu spiritualis infirmitatis ex hoc peccato relictae,
ut explicetur quare Ecclesia reputet infantes et perpetuo amentes esse
subiectum incapax huius sacramenti.
Praeterea, si impotentia peccandi esset propria ratio incapacitatis
in infantibus et perpetuo amentibus, ea esset quoque ratio incapaci" Op. cit. (supra, in p. 504), n. 9, p. 854.
"Ibid., s. 2, n. 9, p. 849.

tatis in illo qui, ut B. Virgo, ex aliquo privilegio esset impeccabilis;
unde illogice Suarez hoc sacramentum denegat infantibus et concedit
B. Virgini. Nec valet respondere hanc incapacitatem in infantibus
esse naturalem et absolutam, dum in B. Virgine est tantum privilegiata
et relativa, cum ipsa retinuerit naturalem et absolutam potentiam
peccandi; nam hoc discrimen est impertinens et accidentarium in
praesenti quaestione, cum capacitas suscipiendi aliquam medicinam
mensuretur ex capacitate habendi infirmitatem, de facto autem, et
undecumque id provenit, B. Virgo fuit aeque incapax habendi infirmi­
tatem peccati ac infans, imo fuit magis incapax (et, ut ita dicatur,
magis impeccabilis) quia eius incapacitas proveniebat directe et posi­
tive ex interiori regulatione ipsius voluntatis, quae est proprium
principium et subiectum peccati, dum incapacitas infantis est mere
indirecta et negativa cum proveniat ex accidentali statu subiecti, quo
ab extrinseco impeditur connaturale exercitium voluntatis ad pec­
catum inclinatae.
Praeterea, si impotentia peccandi esset propria ratio incapacitatis
in infantibus et perpetuo amentibus, pariter nec temporanee amentes,
qui antea habuerint aliquod lucidum intervallum, nec moribundi
sensibus destituti, possent hoc sacramentum suscipere; quod est contra
communem et ipsius Suaresii sententiam. Nec valet respondere
incapacitatem peccandi in temporanee amentibus et sensibus destitutis
non esse per se, sicut in infantibus et perpetuo amentibus qui numquam usum rationis habuerunt, sed tantum per accidens; nam exinde
illud tantum discrimen deduci potest quod infantes et perpetuo
amentes sunt per se incapaces sacramenti, temporanee vero amentes
et sensibus destituti, sunt per accidens incapaces eiusdem sacramenti;
sive enim per se sive per accidens contingat impotentia peccandi,
accidentarium prorsus est in praesenti, et undecunque ipsa proveniat,
si semel adest, eundem debet producere effectum reddendi subiectum
incapax sacramenti. Confer dicta in art. praec. (p. 496, in textu et
nota, 471 sq., 47.3, 478) ubi. agentes contra Kern qui reiciebat
valorem communis rationis theologorum pro incapacitate infantium
ad susceptionem sacramenti, sententiam Suaresii transmisimus, non
quia vera est, sed quia tunc non indigebat refutari (cf. supra, p.
473). Ibidem etiam (p. 479 sq.) sufficienter refutavimus novam quon­
dam rationem qua Kern aliter explicare conatur quare infantes et
perpetuo amentes sint incapaces sacramenti, quaeque revera non dif­
fert a sententia Suaresii nisi per additionem incongruentium quarundam expressionum.
Non igitur ipsa impotentia peccandi reddit subiectum incapax
sacramenti, sed sola absentia peccati, seu factum ipsum nunquam

commissi peccati actualis (vel, formalius, absentia spiritualis infirmi­
tatis relictae ex peccato praeterito), undecunque tandem id contingat
sive ex ipsa necessitate et conditione naturae, ut in infantibus et
perpetuo amentibus, sive ex supernatural! privilegio, ut in B. Virgine.
Et vicissim, non ipsa potentia peccandi reddit subiectum capax sacra­
menti, sed sola praesentia seu praeteritio peccati, quomodolibet tandem
subiectum sese habeat in ipso momento susceptionis sacramenti, sive
nempe sit rationis et sensuum compos, sive sit rationis impos, ut
temporanee amens aut sensibus destitutus, ita ut tunc peccare
non possit.
Ceterum, absentiam actualis peccati esse propriam rationem praxis
denegandi infantibus hoc sacramentum, satis clare significare videntur
tum plura concilia provincialia tum ac praecipue Catechismus Cone.
Trid., supra relata (p. 522 sq.).
NOTA 1. QUAERI POTEST AN PRAESENS QUAESTIO
HABEAT VEL POSSIT HABERE INFLUXUM IN PRAXIM
SACRAMENTALEM, ita nempe ut ubi adsit certitudo de innocentia
(seu de perfecte consecuta emundatione) alicuius adulti, sacramentum
quis conferat vel deneget prout sequitur negantem vel affirmantem
sententiam de necessitate reliquiarum peccati praeteriti ad valorem
sacramenti.
Cui quaestioni negative respondendum est. tum ob probabilitatem
utriusque sententiae, tum ob impossibilitatem habendi, citra revela­
tionem, moralem ipsam certitudinem de supradicta innocentia seu
perfecta reliquiarum (non dicimus tantum: ipsorum peccatorum)
emundatione. Unde etiam animabus innocentissimis, ut S. Aloysio
aliisque sanctioribus viris, absque ullo scrupulo hoc sacramentum
conferri potest ac debet, non solum ratione capacitatis confortationis
sed etiam ratione praecedentium peccatorum saltem venialium, de
quorum reliquiarum perfecta abstersione nemo certus esse potest nisi
Ille “discretor cogitationum et intentionum cordis” (Hc.br. 4. 12) qui
etiam “in angelis suis reperit pravitatem” (Job 4. 18). Ad rem apte
Nugnus: “Ista quaestio est prorsus impertinens ad mores, quia
praeter B. Virginem nullus est purus homo qui non habeat aliquod
peccatum actuale.”*” Item De Sainte-Beuve: “Obicies ... : Si quis
post peccata actualia sanctissime vivat, et per multos annos ex privi­
legio, omni peccato carcat, potest recipere hoc Sacramentum. —
Respondeo non posse, si revelatum ei fuerit quod sit absque omni
peccato; quia vero id non est, neque, si esset, revelaretur, imo fides**
** In Suppi., q. 32. a. 2, difficult. 2, cit. a De Sainte-Beuve, Tractatus de sacramento
Unctionis Infirmorum Extremae, disp. 7, a. 3, in Micne, Theologiae cursus completus
XXIV (Parisiis 1841) 122.

docet neminem esse absque peccato, hinc fit quod quilibet fidelis
adultus potest inungi.”50
Unde vana fuisse videtur dubitatio illa Paschasii Radberti aliorum­
que monachorum, utrum necne sanctus Adalhardus ungendus esset (cf.
in p. 518), et inepta est, si quae fuit, antiqua praxis non ungendi
viros sanctissimos, quam cum non levi exaggeratione et absque suf­
ficientibus documentis, testantur Martene et Launoy (supra cit., p.
509).

Kilker practicum aliquem casum sic proponit: “Λ practical case
will occur when a priest is confronted with the case of a child
who has reached the age of reason and whom he knows from con­
fession never to have sinned. In this situation St. Alphonsus and
Diana decide that the sacrament should be bestowed. Two reasons
would prompt this course of action: (1) the very great likelihood
that the commission of actual sin is not essential for valid reception;
and (2) the seal of confession, which comes into consideration at
least remotely and indirectly in such circumstances.”51 S. Alphonsus
de tali casu haec tantum dicit, mere referens verba Busenbaum nec
quidquam addens: “Ac licet parochus in confessione cognoverit
puerum nunquam actualiter peccasse, debere tamen illum inungere
(contra Nunez et Sanchez) docent Suarez, Reginaldus, Filliuccius,
Coninck, etc. cum Diana” (n. 717). Haec Busenbaum verba, si
referantur ad ipsa peccata, laborant falso supposito; nam si agunt
de omnibus peccatis, etiam venialibus, falso supponunt puerum, usum
rationis habentem, posse esse sine ullo peccato veniali, si vero agunt
de peccatis mortalibus, falso supponunt hoc sacramentum esse tantum
in remedium mortalium. Debent ergo intelligi de reliquiis peccati
saltem venialis, ita ut dicatur parochum illum ex confessione cog­
noscere puerum per vitam sanctam iam complete eas reliquias dele­
visse; quod quidem, ut diximus supra, nemo cum tanta sufficienti
certitudine cognoscere potest ut inde excusetur a ministrando sacra­
mento, quod ceteroquin etiam ob probabilitatem alterius sententiae
conferri debet. Altera ratio, a Kilker ex sigillo deducta, non videtur
quomodo ad rem faciat, cum sanctitas sive innocentia non cadat sub
sigillo, ut conveniunt Moralistae, nisi eius declaratio per accidens
et ex circumstantiis ducat in cognitionem ipsius peccati.
Alter ac vere practicus casus videtur esse unctio administrata im­
mediate post Baptismum ; sed hic casus non proprie refertur ad
praesens quaesitum, cum iuxta utramque oppositam sententiam, de
M Ibid. 124.
’'Extreme Unction (St. Louis 1927) 145.

necessitate nempe vel secus praeteriti peccati, convenienter explicetur,
ut supra dictum est (p. 523-525).

NOTA 2. DE B. VIRGINE, AN FUERIT NECNE, CAPAX
SUBIECTUM EXTREMAE UNCTIONIS.
Ex nostra Conclusione manifeste sequitur B. Virginem non potuisse
Extremam Unctionem suscipere, ob ipsam fundamentalem rationem
absentiae omnis peccati. Attamen, quaestio an B. Virgo hoc sacra­
mentum suscipere potuerit ac susceperit, quam Trombelli vocat “valde
celebrem quaestionem inter scholasticos agitatam” et Benedictus XIV
indicat “rem valde dubiam et controversam,” amplior est nec ex
sola Conclusione huius articuli dependet. Nam impossibilitas susci­
piendi Extremam Unctionem provenire potest non solum ex defectu
spiritualis infirmitatis, seu peccati, sed etiam ex absentia infirmitatis
corporalis, aut forte ex alia ratione, ac ideo plures adversarii illius
Conclusionis, ex alia ratione, quam ex incapacitate proveniente ex
absentia peccati, docent nobiscum B. Virginem hoc sacramentum non
suscepisse.
Quamvis haec amplior quaestio, pertinens ad tractatum De Beata
Virgine, exulet ab ambitu praesentis materiae, non abs re erit, ad
complementum huius articuli, varias saltem theologorum opiniones
breviter recolere.

Prima sententia docet B. Virginem Extremam Unctionem non
suscepisse.
Prima et communior opinio in hac sententia pro ratione affert, quia
in B. V. nullum fuit peccatum, nulla spiritualis infirmitas et nulla
indigentia confortationis aut corroborationis contra tentationes daemo­
nis. Ita necessario sentiunt omnes patroni Partis Affirmativae huius
articuli, nominatin'! vero et explicite: Scotus (supra cit., p. 50S),
Paludanus (In 4 Sent., dist. 23, q. 3, a. 2), Victoria, Vasques (In 3 p.,
disp. 119, c. 8), Gonet (supra cit. p. 510), Montejortino (supra cit.
p. 510), De Sainte-Beuve, Trombelli (infra cit.), Billuart, Pesch
(cf. in p. 503, in nota), Paquet, Hugon, Boycr, Priimmer (“Proba­
bilius”), Merkelbach (“Ut videtur”).
Secunda opinio pro ratione affert, quia potentia peccandi in B.V.
erat particulari ac necessario quodam privilegio ligata; nam, quamvis
potentia peccandi sufficiat generatim ad susceptionem sacramenti,
etiam ubi nullum sit peccatum, tamen ipsa non sufficit si sit eo modo
ligata. Ita peculiariter Tanner et Pontius (relati in p. 502), quibus
videtur favere Benedictus XIV, scribens: “Quamvis . . . Suarez . . .
opinetur extremam Unctionem etiam illi posse conferri qui nullum

unquam actuale peccatum admisit, atque idcirco ea non caruisse
censeat B. Virginem; id tamen de iis dumtaxat intelligendum, ait
Tannerus, torn. 4, disp. 7, quaest. 1, dub. 3, qui, quantum est ex parle
sui status, et adepti usus rationis, peccare potuerunt, etsi per accidens
atque ex speciali Dei privilegio nunquam reipsa peccarint: secus nulla
est ratio cur eodem Sacramento fraudentur infantes quibus certe,
contra S. Thomae doctrinam et communem Ecclesiae praxim, illud
ministrari non permittet Suarez. Quod vero speciatim attinet ad B.
Virginem, res valde dubia et controversa est an ea, utpote omnis pec­
cati expers, fuerit capax et particeps Sacramenti extremae Unctionis.
Affirmant S. Antoninus . . . Canisius . . . Henriquez ... et modo
laudatus Suarez. . . Contra Victoria . . . Vasquez ... et citatus
Tannerus, B. Virginem extremae Unctionis incapacem pronuntiant:
licet enim, inquit Tannerus, absolute loquendo, potuerit peccare, atta­
men ex privilegio, non utcumque eidem concesso, sed veluti consen­
taneo et quasi debito excellentiae et dignitati qua praestabat divinae
maternitatis, fuit ab omni peccato praeservanda; ac proinde non potuit
ullo pacto eidem aptari extremae Unctionis forma: Tndulgeat tibi
Deus quidquid deliquisti,’ etc. Sed, quidquid sit de hac quaestione,
quam scholasticis relinquimus. . .”52
Tertia opinio pro ratione assignat, quia B. Virgo non fuit infirma
seu non decessit ex infirmitate sed placide obdormivit, aut ne quidem
decessit sed gloriose migravit. Quidam hanc rationem ut unicam
afferunt, nam cum Suaresio negant requiri actuale peccatum ad
valorem sacramenti. Ita Lacroix scribens: “Fines hujus Sacramenti
sunt alii praeter sublationem peccati vel reliquiarum ejus. . . Et ideo
plures [auctores] . . . putarunt B. Virginem etiam suscepisse hoc
Sacramentum, sed hi supponere debent eam ex infirmitate aliqua
decessisse, hinc merito cum aliis contradicit Illsung.”53 Alii, inter
patronos primae opinionis, hanc rationem addunt suae principali ra­
tioni. Ita Trombelli, scribens: “Nihil ... in ea [B. Virgine] extitit,
quod remitteretur; neque egebat, ut roboraretur ad mortem: quae
undique fortissima erat, et locupletissima gratia ornata [adeoque ipsa
non potuit suscipere Extremam Unctionem]. . . Exemplum porro re­
cipiendae in gravissima aegritudine Extremae Unctionis dare non
potuit, si (quod multis placuit) morbi expers e vita recessit: paucis
quoque notum extremum illius morbum, et mortem nonnulli ajunt:
ii vero, quibus haec nota fuere, peccatis, fomiti et peccatorum reliquiis
obnoxiam minime fuisse esseque etiam tum Mariam Sanctissimam,
“ De synodo dioecesana, 1. 8, c. 6, n. 3, in Migne, Theologiae cursus completus XXV
(Parisiis 1841) 1101 sq.
'De Extrema Unctione, c 1, Addenda, Theologia moralis (Ravennae 1761) II 404;
cf. ibid, 186.

probe noverant.”51 Alii, Lépicicr (supra cit., p. 506 sq.) hanc rationem
addunt alteri ac particulari cuidam rationi quam assignant quare
B. Virgo ungi non debuerit, quia scilicet ipsa altiori modo et ex
altiori principio effectum et “rem huius sacramenti sine sacramento
receperat.”

Secunda sententia docet B. Virginem Extremam Unctionem
suscepisse.
Printa opinio pro ratione affert, quia, etsi B. Virgo hoc sacramento
non indigeret, utpote omnis peccati expers, tamen decebat ut illud
susciperet ad conformationem cum aliis fidelibus, seu ad dandum
exemplum humilitatis et vitae christianae. Hoc sonare videntur verba
Alberti M., a S. Antonino relata et probata, quae retulimus et expli­
cavimus supra (p. 503). Haec ratio ne sit inepta, debet logice sup­
ponere in B. Virgine possibilitatem valide recipiendi hoc sacramentum,
etsi ipsa esset absque ullo peccato, ob solam remotam potentiam pec­
candi; non tamen necessario supponit possibilitatem suscipiendi prin­
cipalem fructum sacramenti, ut sequens opinio.
Secunda opinio pro ratione affert, quia in B. Virgine verificatae sunt
duae conditiones requisitae ad susceptionem huius sacramenti, scilicet
absoluta potentia peccandi (nam non requiritur ipsum peccatum, nec
etiam ipsa potentia proxima et expedita ad peccandum) et corporalis
infirmitas, seu periculum mortis ex senectute proveniens.
Hanc opinionem tenuerunt plures post Suarez qui eam sic clare
exponit: “Probabilius est illam [B. Virginem] recepisse hoc sacra­
mentum, quia nihil est quod obstiterit; et alias decuit, tum propter
fructum, tum propter exemplum, tum propter ipsum sacramentum,
ne despici videretur; neque hoc est magis indecens, quam quod
B. Virgo fuerit baptizata, quandoquidem etiam baptismus datur in
remissionem peccati, et ipsa ablutio non quamcunque sanctificationem,
sed illam, quae a sorde peccati lavat, significat; tamen quia non
significat illum ut necessario actualiter faciendum, sed solum quoad
collationem gratiae de se sufficientis et ordinatae ad illud malum
expellendum, ideo in Virgine etiam locum habere potuit; idem ergo
dicendum est de forma et effectu seu gratia hujus sacramenti. Magis
dubitari poterat ex co quod B. Virgo non videtur corporaliter aegrotasse, nec ex propria infirmitate corporali mortua fuisse. Verumtamen
dicendum est, licet non fuerit passa infirmitatem provenientem ex
inordinatione humorum, tamen habuisse quamdam corporis debilitatem
ab intrinseco provenientem, quae ad eum statum pervenit, in quo jam
naturaliter non poterat anima in corpore conservari; atque haec
"''Tractatus de sacramentis, De Extrema Unctione, diss. 10. q. 1, sect. 1, c. 3, q. 4
.Bononiae 1776-1778) III 31.

dispositio est sufficiens infirmitas corporis ad hoc sacramentum susci­
piendum. Sicut si quis confectus senili aetate, moreretur ex ipsius
naturae defectu absque alia aegritudine, nihilominus ungendus esset,
quia illa est sufficiens infirmitas constituens hominem in necessitate
hujus sacramenti; ita ergo de B. Virgine sentiendum est.”55
Quidam tandem doctores, ut Brancatus, Silvius, Benedictus XIV et
Spacil, hanc quaestionem ut incertam et solutu difficilem praeter­
mittunt; alii eam sub completo silentio praetereunt.
ART. 30. Utrum Subiectum Capax Huius Sacramenti Sit Solus
Infirmus (Suppi., q. 32, a. 1 ; C. Gent. 4. 73).50
uOp. cit. (supra, in p. 504), s. 2, n. 11, p. 855.
M Damus praecipue auctores qui rem polemice vel positive pertractant. Schismatici
Orientales signantur asterisco.
Allatius, L., De ecclesiae occidentalis et orientalis perpetua consensione, 1. 3, c. 16,
n. 1—4.
♦Alentov, B., Ritus sacramenti Sancti Olei, Conspectus historico-liturgicus [russice),
Serghiev Posad 1917.
♦Archangelskij, M., Inquisitio de historica evolutione ritus Benedictionis Olei [i.e.
Extremae Unctionis] [russice] (Petropoli 1895) 81 sqq.
Arcudius, P., De concordia ecclesiae occidentalis et orientalis in septem sacramentorum
administralionem, 1. 5, c. 4 (Lutetiae Parisiorum 1672) 440soo
Benedictus XIV, De synodo dioecesana, 1. 8, c. 5, in Migne, Theologiae cursus comple­
tus XXV (Parisiis 1841) 1097-1100; De sacramentis, tit. 3, c. 8, n. 10, apud Fr. Heiner,
Benedicti XIV opera inedita, pars 3 (Friburgi Brisgoviae 1904) 370-377. Praeterea,
confer Constitutionem "Etsi Pastoralis” a. 1742 et Encyclicam "Ex quo primum” a. 1756.
Carboneano, Philippus De, apud Antoine, Theologia moralis universa, pars altera,
§4 (Romae 1757) 269 sq.
Chardon, C., Histoire du sacrement d’Extrême-Onction, chap. 4, in Migne, Theologici
cursus completus XX (Parisiis 1841) 764-768.
Clericatus, J., De sacramentis in genere ac de sacramentalibus, necnon de sacramentis
baptismi, confirmationis atque extremae unctionis, decis. 79, Venetiis 1703.
De Meester, P., St udi sui sacramenti amministrati seconde il rito bizantino (Romae
1947) 227-240.
Denzinger, H., Ritus Orientalium, Copiorum, Syrorum et Armenorum I (Wirceburgi
1863) 185, 188 sq.
De Sainte-Beuve, J., Tractatus de sacramento Unctionis Infirmorum Extremae, disp.
7, a. 1 in Migne, Theologiae cursus completus, XXIV (Parisiis 1841) 116-119.
•Dmitriesvkij, A., De defectibus contemporaneae ecclesiaslico-religiosae educationis
[russice] Kijev 1901; Descriptio liturgicorum manuscriptorum quae asservantur in
bibliothecis Orientis separati [russice], II: Εύχολόγίβ, Kijev 1901.
Drouin, R. H., De re sacramentaria, 1. 7, q. 5, c. 1.
Goar, J., Ευχολόγιου sive Rituale Graecorum (Lutetiae Parisiorum: S. Piget 1647)
431-441: “In Officium Sancti Olei notae.”
♦Golubtsov, A., “De ritu sacramenti Euchelaei,” Pribavleniia ad opera sanctorum
Patrum 42 (1888) 113-130.
Jacquemier, G., “L’Extreme-Onction chez les Grecs,” Echos d'Orient 2 (oct. 1898oct. 1899) 199-203.
Jugie, M., Theologia dogmatica Christianorum orientalium ab Ecclesia catholica
dissidentium III (Parisiis 1930) 477 sq., 484-488.
♦Katanskij, A.. “Adumbratio historica ritus Benedictionis Olei [i.e. Extremae
Unctionis] [russice],” Lectio Christiana II (Petropoli 1880) 92-131.
Kern, J., De sacramento Extremae Unctionis (Ratisbonae 1907) 271-296; "Zur
Kontroverse der Kath. und der griech. Théologien über das subjekt der heil. Oelung,”
Zeitschrift fur katholische Théologie 30 (1906) 597-624.

STATUS QUAESTIONIS
Quaestio est de quarto ct ultimo requisito ad ipsam capacitatem,
seu de corporali infirmitate, an nempe ad valorem sacramenti requira­
tur non solum spiritualis infirmitas, seu reliquiae peccati, sed etiam
corporalis infirmitas, quamvis sola spiritualis curatio sit specificus
et proprius effectus sacramenti. In praesenti articulo haec infirmitas
consideratur modo indeterminato, et agitatur praecipua quaestio contra
plerosque theologos schismaticos et paucos catholicos qui sustinent
validitatem sacramenti sanis administrati; in sequenti vero articulo
considerabitur magis determinate, seu quoad qualitatem et gravitatem
requisitae infirmitatis, an nempe requiratur periculum mortis, in quo
quidem non desunt errores aut indebitae exaggerationes sive ex parte
acatholicorum sive ex parte nostrorum theologorum.

PARS NEGATIVA
Corporalem infirmitatem non requiri ad valorem sacramenti docent
plerique Schismatici Orientales, saltem inter Graecos, innixi quadam
satis antiqua praxi suae ecclesiae ungendi etiam sanos; quibus accessit
unus vel alter theologus catholicus qui illius graecae praxis validitatem
defendit.

1. SCHISMATICOS quod attinet, utilius erit praefatae praxis
momenta et varietates exponere antequam de sacramentali illius inter­
pretatione sive apud schismaticos sive apud catholicos dicatur.
Ex ipsa indole et origine variarum unctionum non sacramentalium,
de quibus iam dictum est in art. 1 (tom. 1, p. 184 sqq.), scilicet pri­
vatae unctionis infirmorum, unctionis mortuorum et unctionis poeni­
tendum sive reconciliatorum haereticorum, quae maxime floruerunt in
ipsis ecclesiis orientalibus, facile intelligitur quomodo in iisdem potuKilker, A. J., Extreme Onction (St. Louis 1927) 8-11, 145-150.
Launoy, J., De sacramento Unctionis Infirmorum liber.-Explicata Ecclesiae traditio
circa statum et aetatem infirmorum sacram Unctionem suscepturorum, c. 5, observ. 5,
Opera omnia, I. 1 (Coloniae Allobrogum 1731) 565 sq.
Lübeck, K., “Dic heilige Oclung in der orlhodoxcn griechischen Kirche,” Théologie und
Glaube 8 (1916) 318-341.
♦Maltzew, A., Die Sakramente der orthodox-katholischen Kirche des Morgenlandes
(Berlin 1898) 451, 549-554.
Martène, E., De antiquis Ecclesiae ritibus, 1. 1, p. 2, c. 7, a. 1 (Rotomagi 1700) 103 sq.
♦Petrovskij, A., “Dc historia ritus Benedictionis Olei [i.e. Extremae Unctionis]
[russice],’’ Lectio Christiana LXXXIII (Petropoli 1903) II 44-49.
Spâüil, T., Doctrina theologiae Orientis separati de Sacra Infirmorum Unctione
(“Orientalia Christiana,” n. 74, Romae 1931) 80-89, 179-183.
Tournely, H., De sacramento Extremae Unctionis, q. 3, Praelectiones theologicae
(Parisiis 1765) IX 427-430.
Trombelli, J. Cii., Tractatus de sacramentis, De Extrema Unctione, diss. 10, q. 1, s. 1,
c. 3, q. 1 (Bononiae 1776-1778) III 20-23.

erit quoque exsurgere et invalescere praxis unctionis sanorum, magis
vel minus connexa cum ipsa administratione Extremae Unctionis vel
saltem dependens ab ipsa poenitentiali indole et efficacia huius sacra­
menti. Ceterum haec praxis varias assumpsit formas, pro variis tem­
poribus et circumstantiis, iugiter tamen ligata tum usui ipsius materiae
sacramentalis, seu olei pro sacramento specialiter consecrati, tum
praedictae indoli poenitentiali quo ipsa Extrema Unctio cum sacra­
mento Poenitentiae intime copulatur.
Prima jorma, quam haec praxis assumpsisse videtur, est UNCTIO
ASSISTENTIUM, seu eorum qui administration! Extremae Unctioni
quomodolibet participabant vel circumstabant, scilicet ipsius ministri,
diaconi, fidelium adstantium, imo ipsius domus eiusque portarum et
fenestrarum. Ex quo quidem ostenditur eam unctionem nequaquam
factam esse cum intentione applicandi sacramentum aliis quam in­
firmis, sed fuisse sacramentale aliquod, quo, non secus ac per asper­
sionem aquae benedictae, pellebatur praecipue infestatio daemonis, in
similitudinem ipsius sacramentalis effectus Unctionis infirmi. Posteriori
tempore accessit etiam ratio consumendi reliquum oleum sacramentale,
cum praevaluerit apud Orientales usus consecrandi oleum singulis
vicibus immediate ante sacramenti administrationem.
Illius usus primum vestigium exhibet iam saec. 8 Pseudo-Damasce­
nus, dicens eum “qui unguento aliove sancto oleo aegrotum cupit
ungere, primum ipse qui ungit, unctionem participare, tum qua deli­
butus unctione est aegroto impertire”.57 Nihil autem prohibet quo­
minus haec verba intelligantur non solum de privatis unctionibus sed
etiam de ipso Extremae Unctionis sacramento, ita nempe quod minister
ipse eodem sacramentali oleo, etsi non sacramentaliter, semetipsum
ungeret, antequam sacramentalem unctionem infirmo praeberet.
*
Archangclskïf
putat morem ungendi adstantes ascendere ad saec. 6
vel 5, et plura documenta affert ad ostendendum illum fuisse commu­
nem iam saec. 9.
In quibusdam ex vestustioribus codicibus Euchologii indicatur
praxis ungendi omnes adstantes necnon ipsam domum eiusque portas
et fenestras.59 Ex quibusdam tamen codicibus saec. 13 (Cod. Sinait.
960 et Cod. 189 Laurae S. Athanasii Athonensis) videtur colligi hanc
praxim apud Schismaticos iam eo tempore fere obsolevisse. De facto
” Sermo de his qui in fide dormierunt IS (MG 95. 263), cit. in art. 1, tom. 1, p. 186.
* Loc. cit. (supra, in p. 532).
“ In Euchologio a Goar edito (p. 430) notatur sola unctio domus, in tine officii
benedictionis olei: "Post haec totam domum perungunt, signo crucis inter ungendum
expresso

DE SUBIECTO

535

eius nullatenus meminit initio saec. 15 Simeon Thessalonicensis
(t 1429), qui imo explicite monet oleum quod superest ex unctione
infirmi esse religiose asservandum: “Quod ex oleo superest servandam
est et in honore habendum, nec quidquam hujus negligendum. Novi
enim de hac re, sicut et de divinissima baptismatis aqua quosdam
esse qui, nescientes mysterium vel illud respuentes, eo utcumque
ceciderit utuntur, et saepe ubi non oporteret, mittitur, vel ab animali­
bus consumitur, neque cura est multis de illo.”60
Idem usus observatur apud mono phy sitas Coptos. Ad rem Denzinger: “Cum . . . extremam unctionem tribuunt, [Copti] ungunt
etiam diaconum et assistentium quemlibet, ne, ut aiunt, spiritus
malignus ad eorum quemdam transeat. . . Ex rituali Gabrielis V,
patriarchae Alexandrini, presbyteri in sacramenti administratione se
invicem ungunt et assistentes. Ordo noster ex Vaticano codice sacer­
dotes se invicem ungere jubet, et aegroto injungit, ut seipsum per
septem dies ungat.”61 Sollerius bollandista scribit: “Seriis ludicra
intersero, quae non possint non insulsa et absurda censeri. Vide sis,
quae stupidos homines agitent intemperiae. Non satis est sacramenti
ministro, quod aegrum unxerit; id etiam diacono praestat et assis­
tentium cuilibet. Rogatus sacerdos Coptus, quae demum tam ridiculae
praxeos ratio redderetur, dignam dedit Copto responsionem. ‘Cum
per Unctionem, inquiebat, ex aegri corpore fugatus sit cacodaemon.
facile corpus alicuius ex circumstantibus occupasse!; ut itaque tota
domo expellatur, ii etiam ungendi sunt, ad quos se nequam ille
potuisset recipere.’ ”62
Secunda jorma, posterioris originis, fuit usus imponendi suscep­
tionem unctionis seu euchelaei in SACRAMEXTALEM SATIS­
FACTIONEM. Hic usus connectitur cum poenitentiali et satisfactiva
efficacia Extremae Unctionis, sed an in eo intenderetur applicatio
ipsius sacramenti potiusquam alicuius sacramentalis non certo con­
stat, eo vel magis quod plures eam distinctionem inter sacramentum
et sacramentale non clare perciperent. Illius originem quidam, ut
loannes Nathanael cretensis (infra cit., p. 536), referunt ad
avaritiam confessorum qui ex unctionis ministratione emolumentum
percipiebant.
Talem usum testantur: Innocentius IV a. 1254 in sua illius repro' Dialogus in Christo adversus otnnes harreses [De Sacramentis, — De sacro ritu
Sancti Olei sive Euchelaei), c. 292 (MG 155. 531).
C1 Loc. cit. (supra, in p. 532).
"In tractatu pracliminari ad t. 27. junii Actorum Sanctorum de patriarchis alexandrinis
cum appendice de initiis, erroribus, institutis Copto-Jacobiticis, p. 123.

batione (infra cit., p. 553); frequentes canones poenitcntialcs (ci.
Cod. N. 1318, saec. 16, in bibliotheca national! parisiensi) ;fl' quaedam
exhortatio Matthaei I patriarchae Constantinopolitani (1397-1410)
ad homicidam quemdam;64 probabiliter sequentia verba Simeonis
Thessalonicensis (f 1429): “Videsne quid hoc sacrum significat
oleum? Peccato contaminati, ad Dei viros accedimus et, voluntate
mutata, confessionem agimus delictorum quorum jussis sacrum Deo
offerimus oleum in imaginem ejus misericordiae et jucunditatis, in
quibus divinum et jucundum ad nos gratiae suae lumen jaculatur.
Et etiam lucem offerimus. Cum autem oratio conjuncta fuerit et
oleum fuerit consecratum, hoc oleo uncti remissionem peccatorum
inveniunt, ut et ipsa meretrix cum Salvatoris pedes unxisset, et inde
ipsa uncta fuisset”;05 loannes Nathanael, graecus presbyter ac magnus
oeconomus Cretensis (saec. 16) in sua epistola ad Vivianum episc.
Ananiensem circa mores Graecorum, scribens: “Mysterium itaque
hoc, et est et appellatur septimum, ut dictum est, quamvis nonnulli
ex pseudo-abbatibus et illiteratis Graecorum insanientes, turpis lucri
causa peccantibus, si resipuerint, frequenter loco mulctae, et instar
rei, quae illos sanctificet istud praebeant”;66 Goar (saec. 17) in suis
adnotationibus ad Eue holo ginni, infra cit. (p. 544 sq.).
Ceterum, hic usus non raro ab ipsis orientalibus reprobatus est.67
Eum solemniter iterum reprobavit (iisdem fere terminis ac Innocen­
tius IV) Benedictus XIV in Constitutione “Etsi Pastoralis” a. 1742,
et in Encyclica “Ex quo primum” a. 1756, infra relatis (p. 558 sq.;
cf. etiam De synodo dioecesana, in p. 559 sq.).
Tertia ac celebrior forma, satis antiqua et adhuc late vigens in
ecclesia graeca, est usus UNGENDI POENITENTES, seu praebendi
sanis Euchelaeum in remissionem peccatorum. Hic usus varios etiam
modos assumpsit: unctio nempe collata est vel in substitutionem ipsius
sacramenti Poenitentiae, seu ad remittenda ipsa peccata mortalia, vel
in coniunctione cum hoc sacramento, seu veluti ad perficiendum eius
effectum, vel separatim ab isto et tanquam eius complementum, seu ad
remittenda peccata leviora et praeparandos fideles ad sacra mysteria,
praecipue ad susceptionem Eucharistiae. Connectitur autem cum
remissiva indole sacramenti Extremae Unctionis et probabilem ori" Apud A. Almazov, Secreta confessio in ecclesia orthodoxa orientali [russicel (Odessae
1894) III 5.
'"Apud F. Miklosisch-I. Müller, Acta Patriarchatus Constantinopolitani II (Vindo­
bonae 1862) 319.
*
“ op. cit. (supra, in p. 535), c. 56 (coi. 206).
"Apud Launoy, loc. cit. (supra, in p. 533). Cf. Arcudium, loc. cit. (supra, in p. 532),
Fr. Richardum, 'II Τάρ-ya rijs irtareus (Parisiis 1658) II. 87.
Cf. A. Pavlov, Nomocanon una cum magno rituali irussicc], can. 163 (Mosquae
1897) 305-309.

ginem habet ex evolutione supradictae antiquioris formae ungendi
assistentes sacramento. Probabilis etiam origo huius praxis, praecipue
sub ea communiori ac praecipua forma qua, post solemnem consecra­
tionem olei sacramentalis in ecclesia intra ferias maioris hebdomadae,
fideles ipsi bene valentes unguntur, deduci potest sive ex antiquo more
in ea circumstantia ungendi infirmos ad ecclesiam delatos, quibus
deficientibus, posterius soli sani ungi coeperunt, sive ex ipso usu, qui
apud Orientales praevaluit, copulandi nempe consecrationem olei cum
adininistratione sacramenti, ita ut oleum singulis vicibus consecretur
cum sacramentum confertur, ex quo provenit necessitas consumendi
reliquum oleum et convenientia id obtinendi per unctionem assisten­
tium fidelium, utut bene valentium.

Quidam igitur eousque virtutem huius sacramenti extulerunt ut
ipsum loco Poenitentiae conferrent, imo cum ipsa Poenitentia con­
funderent. Ita inter Schismaticos lob monachus (probabiliter lob
lasita, saec. 13) et inter Monophysitas Vartanus aliique Arment, apud
quos propterea sacramentum Poenitentiae in desuetudinem abiit,
locum cedens sacramento Unctionis, etiam sanis administrato, quod
sua vice pedetemptim obsolevit. Ad hanc praxim videtur alludere
Clemens VI in sua epistola ad Consolatorem, catholicon Armenorum,
infra citanda (p. 553 sq.). Ceterum, de his amplioribus corruptionibus,
quibus ipsa existentia huius sacramenti periclitabatur, satis dictum
est supra in art. 1 (tom. 1, p. 46, 178-181). De Sainte-Beuve sequen­
tia verba citat ex praedicti monachi lob septima contemplatione de
Ecclesiae sacramentis: “Tempus autem quo oporteat suscipere
Euchelaeon, tota est mortalium vita post peccatum ad extremum
usque spatium.”08

Alii unctionem cum ipsa Poenitentia coniunxcrunt, ita nempe ut
poenitentes simul absolverent et ungerent. Ad hoc imprimis fere
reducitur ipsa secunda praxis, nuper relata, imponendi scilicet unc­
tionem pro satisfactione sacramentali. Praeterea generalis mos inun­
gendi poenitentes in locis Orientis inolevit, etsi saepius agatur de
unctione separata ab administratione Poenitentiae, de qua infra. Fr.
Richardus (saec. 17) in suo libro de expeditione sacra ad insulam S.
Irenaei (c. 12) testatur fornicatores et adulteros post confessionem
inungi apud Graecos. Denzinger09 testatur Coptos inungere poeni­
tentes saltem ab apostasia, qui ritus fortasse est quaedam corruptio
antiquae unctionis in reconciliationem haereticorum, substituto oleo
infirmorum pro chrismate quod antiquitus adhibebatur (cf. art. 1,
“Op. cit. (supra, in p. 532) 118.
"Op. cit. (supra, in p. 532) 188.

tom. 1, p. 193). Fortasse idem dicendum est de praxi Nestorianorum
Syrorum, relata in can. 19 synodi a. 554 sub patriarcha losepho
celebratae: “Qui in hunc gravem morbum incidit [i.e. in peccatum
superstitionis] debet, cum convertitur, sicut corporaliter aegrotus
curari oleo orationis, quod presbyteri benedicunt.”70
Praecipuus testis huius praxis apud Schismaticos est Simeon Thessa­
lonicensis (t 1429). Praeter verba nuper relata, et fere immediate
antea in eodem capite, haec scribit: “Videsne etiam quomodo oleo
ista poenitentiae opera perficiuntur? Et daemonia multa ejiciebant,
et ungebant multos aegros et sanabant. Ecce oleum consecratum poeni­
tentiam agentibus traditur; et aegros sanat, nec curat corpora tantum,
sed etiam animas. Quod etiam testatur Theadelphus: ‘Infirmatur quis
in vobis? Inducat presbyteros Ecclesiae, et orent super eum, ungentes
eum oleo in nomine Domini. Et oratio fidei salvabit infirmum, et
alleviabit Dominus; et si in peccatis sit, remittentur ei.’ Unde etiam
alia quaedam novatorum Latinorum destruitur sententia. Ibi namque
sacrum oleum iis qui vitae spem habent haud tradendum esse con­
tendunt, sed iis tantum qui moriuntur, cum peccata remittendi vir­
tutem in se contineat; contrario modo apostolicis traditionibus, sicut
in omnibus, etiam in his sentientes et agentes: Theadelpho enim
clamante, ‘Et alleviabit eum Dominus,’ hi non alleviandis oleum istud
tradi dicunt ac peccatorum remissionem in solo oleo statuunt, hanc
certe peccatorum remissionem ex confessione semper et hoc sacro
oleo undique perfecto, ex communicatione corporis et sanguinis Christi
et Dei nostri, poenitentiam agentibus solummodo concessam.”71 In
eodem opere, in prologo sectionis De sacro ritu sancti Olei sive.
Euchelaei, omnino generaliter asserit: “Si quis in infirmitatem cor­
poris vel tantum animae ceciderit, convocantur ab eo Ecclesiae pres­
byteri; hi enim potestatem habent conferendi sacramenta.”72 In suis
Responsis ad Gabrielem episc. Pentapolitanum, q. 72, iterum scribit:
“Sacrum autem oleum inter septem sacramenta utilissimum et ad
sanctificationem, pro infirmis, ut traditum est nobis, et pro omni fideli
qui accedit ad celebranda tremenda mysteria, maxime cum peccatis
cumulatur, canones poenitentiae adimplevit, remissionem a Patre
accepit et ad communionem properat: purgat enim peccata consecratio
et unctio sancti olei, ut scribit frater Domini apostolus.”73
Alii frequentius Euchelaeum administrabant tanquam caeremoniam
"Apud O. Braun, Das Bttch der Synhqdos (Wien 1900) 159. Hunc canonem attulimus
in art. 1 (tom. 1. p. 177 sq.) in confirmationem fidei Nestorianorum de existentia sacra­
menti Extremae Unctionis.
” Op. cit. (supra, in p. 535). c. 56 (coi. 203).
'■ibid., ante c. 283 (coi. 515).
"AfG 155. 931.

separatam a sacramento Poenitentiae, etsi ut istius substitutum ac com­
plementum, eo fine ut per remissionem leviorum peccatorum et animi
purificationem, fideles praepararentur ad celebrationem mysteriorum
sacrorum et praecipue ad susceptionem Eucharistiae. Hic est prae­
cipuus ac congruentior modus ad quem evolutio praxis ungendi sanos
pervenit et sub quo usque ad hodiernum diem late perseveravit, saltem
apud Graecos. Haec Euchelaei administratio praecipue fit illis diebus
in quibus fideles solent ad susceptionem Eucharistiae se disponere,
scilicet in vigiliis principalium festorum (Nativitatis, Paschae. SS.
Apostolorum Petri et Pauli, Assumptionis B. V.) et peculiariter ad
finem Quadragesimae seu in Feria IV vel V maioris hebdomadae.71
Ceterum nulla peculiaris celebratio aut necessitas excludebatur a
ratione temporis convenientis pro Euchelaei ministratione. Ita Denzinger testatur apud Coptos “unctionem olei nubentibus applicari in
signum et sacramentalis poenitentiae”;Nikon, patriarcha Mosquensis, antequam orientalium episcoporum synodo iudicaturus se com­
mitteret, acolutiam Euchelaei celebravit seque suosque comites sacro
oleo perunxit.70
Antiquiora vestigia huius ritus ascendunt saltem ad saec. 12.77 Anno
1118 imperatrix Irene concessit monasterio S. Mariae ττρ Κςχαριτωμίνης
ab ipsa fundato, ut quotannis in sabbato ante dominicam Palmarum
celebraretur acolutia Euchelaei et omnes moniales oleo consecrato
ungerentur.78 Simeon Thessalonicensis (f 1429) in suo Responso ad
Gabrielem Pent., nuper cit., communem aliquam praxim testari videtur
cum ait: “Sacrum autem oleum . . . utilissimum [est] et ad sanctifica­
tionem, pro infirmis ... et pro omni fideli qui accedit ad celebranda
tremenda mysteria.”

Apud Russos haec consuetudo, minus universalis quam apud
:'C. De Clcrcq: “On inséra . . . dans les cérémonies de la semaine sainte, généralement
le mercredi, une bénédiction dc l’huile avec les mêmes rites et prières qu’avant l’onction
des malades. Tous les assistants étaient oints avec la formule ‘Père saint’ et ces onctions
se répétaient à volonté à l’église pendant tous les jours suivants jusqu’à épuisement de
l’huile. Dans l’Eglisc russe cette cérémonie n’a plus lieu qu’en quelques églises le jeudi
saint. La prière ‘Père saint’ est récitée, mais bien avant les onctions aux fidèles, qui sont
conférées avec une brève formule de bénédiction” (Ordre, Mariage, Extrême-Onction
[Paris 1929] 166).
"Op. cit. (supra, in p. 532) ISS.
n Cf. Paisios, History oj the Synod held at Moscow 1666-1667 (London 1S73) 16S.
" De Sainte-Beuve ad confortandam falsam suam opinionem de validitate Extremae
Unctionis sanis administratae, inepte suggerit indicia illius praxis inveniri apud ipsos
Origenem et Chrysostomum (cit. in art. 1, tom. 1, p. 98, 105), scribens: “Faciunt denique
ad id [i.e. ad probandam antiquitatem illius praxis] fortasse loci Chrysostomi et
Origcnis. . . Nam si vera est observatio Dallaei | protestantisl, locuti sunt de ea unctione
quae sanis aeque ac infirmis apud Orientales adhibebatur” (op. cit. [supra, in p. 532]
118). Idem magis assertive ille doctor profert inferius in textu infra citando in p. 550.
” Cf. F. Miklosisch-I. Müller, Acta et diplomata monasteriorum et ecclesiarum
Orientis V. 2 (Vindobonae 1SS8) 379.

Graecos aut certe minus firma fuit, nam in dies pedetemptim declinavit
ac hodie fere extincta est. Saec. 16 in monasteriis slavicis mos erat
ut Feria IV et Sabbato maioris hebdomadae episcopus vel egumenus
ungeret omnes monachos, necnon cellas et muros monasterii.70 Factum
patriarchae Nikonis, relatum a Paisios Ligarides, supra retulimus.
Idem Paisios80 narrat se adstitisse celebrationi Euchelaei in cathedrali
Mosquensi a. 1667. Petrus Arcudius (t 1633) testatur praxim suo
tempore praevaluisse in tota Russia (“Quam [consuetudinem] . . .
retinet hac nostra aetate tota Russia universaque Moscovia”51);
idemque eodem saeculo testatur Th. Raynaud (f 1663) scribens: “Ita
passim servant Graeci et ex eorum ritu Russi ac Moschi.”82 Non
constat ob quas circumstantias subinde, secus ac apud Graecos, rapide
declinaverit; forte id debetur sanae doctrinae theologorum Russorum
qui, contra Graecos, docent hoc sacramentum esse pro solis infirmis
institutum. Illius tamen praxis vestigium perseveravit, testibus ipsis
doctoribus russis Maltzew, Golubcev, Malinovskij et Bjeljaev, in uno
vel alio loco, praecipue in monasterio SS. Trinitatis seu S. Sergii
prope Mosquam et Velikij in cathedrali S. Sophiae, ubi usque saltem
ad recentiora tempora celebrabatur confectio et administratio
Euchelaei in Feria IV vel Feria V vel Sabbato maioris hebdomadae;
imo inde ab a. 1854 haec caeremonia introducta vel restituta est in
ecclesia cathedrali Odessae in memoriam belli quod occurrit apud
Sebastopolim.88
Apud Graecos ea praxis, cuius vestigia supra deprehendimus, late
praevaluit et adhuc praevalet, corroborata tum a quibusdam ex prae­
cipuis Catechismis tum praesertim a communiori doctrina theologorum
qui docent Extremam Unctionem etiam sanis valide administrari posse.
Quidam, ut De Sainte-Beuve, Launoy et Benedictus XIV, allusionem ad illam praxim non improbabiliter vident in sequentibus
ambiguis verbis leremiae patr. Const, (saec. 16) in sua Censura
adversus Confessionem Augustanam (1. 1, c. 7): “Illis vero qui post
Baptisma peccaverunt, Poenitentia consecratique olei Unctio con­
ducunt; quae Sacramenta aut remissionem praeteritorum peccatorum
largiuntur, aut sordes animae inhaerentes expurgant.” Initio saec. 17
Petrus Arcudius (t circa 1632) testabatur illam praxim, in ipso
Euchologio vestigia ferens, in tota Graecia late diffusam esse (“Prae­
sens Graecorum consuetudo . . . viget non in aliquo angulo Graeciae,
’ Cf. A. Dmitrievskij, Divinum officium in ecclesia Russica saec. 16 [russice]
(Kazan 1894) 412.
·.-*■■
* Op. cit. (supra, in p. 539) 303.
’· Op. cit. (supra, in p. 532) 449.
” Heteroclita spiritualia, XVI 164.
M Cf. P. Dc Mecstcr, op. cit. (supra in p. 532) 231 sq.

sed ubique passim”;M idemque testantur eodem ac sequenti saeculo
Fr. Richardus, Goar, Th. Raynaud, Aliatius, De Sainte-Beuve,
Launoy, Tournely, Martène, Drouin, Benedictus XIV, quorum plures
citantur infra. Quoad tempus recentius, eam explicite testantur ac
defendunt plerique ex modernis graecis scriptoribus; ita saeculo
elapso: Moschopulus, Georgopulus, Christodulus, Catechismi Atheni­
ensis et Constantinopolitanus; circa initium huius saeculi: Mesoloras,
Theophilus Papaphilus, Rallis, Andrutsus, Dyovuniotis et Pefanis.
G. Jacquemier haec notabilia refert testimonia: “Cette coutume
est mentionnée dans les ouvrages grecs. . . ‘Le temps convenable pour
l’administration de ce sacrement, écrit D. Gcorgopoulos, c’est l’époque
de la maladie, mais comme un de ses effets est de remettre les péchés,
l’Eglise le donne en tout temps et surtout à Noël et à Pâques, aux
chrétiens qui, s’étant confessés, s’apprêtent à recevoir les saints
mystères. Il remet alors les péchés commis par habitude ou inadver­
tance qu’ils ont oubliés ou dont ils ignorent la malice, car ceux dont
ils ont conscience ne sont pardonnés que par la Pénitence et la
Confession.’85 ‘Ce sacrement, dit le catéchisme d’Athène, est adminis­
tré à tout homme qui veut communier, et désire recevoir, par la
bénédiction divine de l’Eglise et l’onction de l’Huile sainte, le pardon
de ses péchés. Dans notre Eglise, il est souvent réitéré, selon les
besoins des fidèles. On le leur donne ordinairement le Mercredi-Saint,
parce qu’ils doivent s’approcher le lendemain de la Sainte Eucha­
ristie.’80 Le catéchisme de Constantinople n’enseigne pas autre chose:
‘L’Euchelaeon, dit-il, doit être administré non seulement dans une
maladie grave, mais dans n’importe quelle maladie, et même dans une
maladie spirituelle.’87 ‘L’Euchelaeon, dit encore l’archimandrite Apost.
Christodoulos, se donne soit dans les infirmités corporelles, soit dans
les maladies spirituelles, avant la communion: telle est la pratique
de notre Eglise.’88 Les feuilles publiques elles-mêmes nous apportent
leur témoignages. Le journal Κωνστανουπολκ dans son numero du 22 dé­
cembre dernier [1898], publiait la lettre suivante: On nous écrit de
Chalcédoine, à la date du 18 courant: “Hier, grâce au zèle vigilant
de Sa Grandeur le métropolite de Chalcédoine, le sacrement de
l'Euchelaeon a été administré dans l’église de la Sainte-Trinité, aux
élèves des écoles grecques, qui devaient participer ajourd'hui aux
Saint Mystères. On ne saurait trop louer cette pieuse initiative, qui
manifeste une fois de plus le zèle paternel de Sa Grandeur. . .” ’ Ces
"Op. cit. (supra, in p. 532) 449.
u,kpà •SfOoXoyla, I, § 85.
M Mesoloras, Κατήχησή, p. 118, note 2; ct 119, note 2.
"Vafides, Κατήχησα, p. 109.
M ^οκίμιον, § 92.

diverses citations nous montrent chez les Grecs la persistance, jusqu’à
nos jours, de la coutume que Pierre Arcudius constatait déjà, au
commencement du XVIIe siècle, dans toute l’Eglise grecque, dans
toute la Russie et la Moscovie.”80

Etiam apud catholicos orientales ea praxis aliquando viguit. Post
documenta tamen Benedicti XIV (infra cit., p. 557-560), quibus ipsa
prohibebatur omnibus catholicis ritus graeci, in his ecclesiis extincta
est. Ex aliis ecclesiis ritus bizantini, quas illa documenta directe non
respiciebant, quaedam, ut Rumeni et Rutheni, eam praxim sponte
dereliquerunt; alii, ut Melkitae, eam reformarunt, quatenus, retenta
solemni caeremonia consecrationis olei et unctionis in Feria V
maioris hebdomadae, omittunt ipsam formam sacramentalem “Pater
sancte” aliamque mere caeremonialem nec ambiguam orationem sub­
stituunt. Pontificia Commissio pro Russia, a Pio XII instituta, induito
12 april. 1930 concessit Sergio Wereguine, rectori ecclesiae russocatholicae in Urbe, ut Feria IV aut V maioris hebdomadae adminis­
traret fidelibus oleum consecratum, iuxta rituale et consuetudinem
ecclesiae russicae.00
Dictum est supra (p. 533 sq.) hanc aliasque similes praxes ad­
ministrandi sanis Extremam Unctionem derivatas esse, vel saltem
partialiter explicari posse, ex poenitentiali indole huius sacramenti
eiusque connexione cum ipso sacramento Poenitentiae. Ad hoc non
inepte notat A. Malvy: “On a suggéré01 que l’Extrême-Onction a pu
se dissimuler dans l’antiquité à l’ombre du sacrement de Pénitence.
Cette suggestion aurait encore plus de valeur s’il était établi que les
deux sacrements avait en commun le rite de l'imposition des mains.
Celui-ci, qui, au temps des Pères, était au premier plan dans la
réconciliation des pénitents, a perdu de son importance, au point qu'il
ne figure plus guère aujourd’hui que comme un ‘organe témoin’ dans
l’administration de l’absolution. Un mouvement tout à fait analogue
l’aurait fait disparaître du sacrement des malades. Il semble bien
que, par un mouvement inverse, Fonction avait pénétré ici ou là dans
l’ancien rituel de la réconciliation des pénitents. Qui sait si l’on ne
pourrait pas expliquer, par ce voisinage des deux sacrements et la
confusion qui a pu en résulter, le bizarre usage de l’Eglise grecque
actuelle qui. du moins en Turquie, confère à des assemblées de bien
portants le ‘sacrement de l’huile?’. . . En Russie, cet usage n’existe
“L’Extrême-Onction chez les Grecs,” Echos d’Orient 2 (oct. 1898-oct. 1899) 200sq
00 Cf. P. De Meester, Studi sui sacramenti annninistrati secundo il rito bizantino
(Romac 1947) 238sq.
” "J. de Guibert, article Extrême-Onction, dans le Dictionnaire apologétique du
R. P. d’Alès."

qu’à l’état de trace. Mais là où il s’est conservé, il se pratique le
Jeudi saint, c’est-à-dire précisément le jour où l’antiquité réconciliait
les pénitents. X’est-il pas indiqué de faire un premier usage des huiles
consacrées aussi en ce jour? — A Constantinople, les règlements du
séminaire patriarcal prescrivaient trois fois par an la réception de
l’Euchelaion,— c’est-à-dire pratiquemment du même sacrement qui
est en usage pour les malades. C’est une préparation à la communion.
Cf. Jacquemier, VExtrême-Onction chez les Grecs, dans les Echos
d’Orient, avril-mai 1899.”02

Interpretationem autem illius graccac praxis quod attinet, an scilicet
apud schismaticos orientales per ministrationem eiusdem materiae et
eiusdem formae, quibus sacramentum Extremae Unctionis conficitur,
intenderetur ipsum sacramentum sanis conferre nec tantum aliquod
mere ecclesiasticum sacramentale, discrepant theologi, saltem anti­
quiores, aliis affirmantibus, aliis negantibus.
Controversiam hanc aperuerunt saec. 17 Arcudius et Goar. A rcu­
ditis sustinuit Graecos unxisse sanos cum intentione sacramentali.
eosque vehementer improbavit. Cui sententiae, saltem ut probabiliori,
adhaeserunt inter alios Raynaud, Martène, Benedictus XIV (favet
tantum) Launoy, De Sainte-Beuve, Juénin et Gotti, quorum tamen
ultimi quatuor doctores (inferius iterum referendi) nullatenus
Graecos improbant, quinimmo ex ea praxi confirmant suam opinionem,
iuxta quam sacramentum sanis potest valide conferri. Huic inter­
pretationi adhaerent, ut patet, plerique theologi graeci (infra refer­
endi, p. 548) qui docent validitatem Extremae Unctionis sanis
administratae. Goar vero mitius, ut solet, de Graecorum moribus
indicans, opinionem Arcudii ut minime aequam impugnavit, docens
Graecos non intendisse sacramentum ipsum sanis administrare, sed
merum aliquod sacramentale. Cui opinioni adhaeserunt inter alios
Rcnaudot,93 Clericatus, Chardon, Drouin, Tourncly, Dcnzingcr,9* nec
refragatur Benedictus XIV. Eidem interpretationi adhaerent illi
theologi orientales (praecipue russi) infra referendi (p. 572 sq.) qui
nobiscum negant validitatem Extremae Unctionis sanis administratae.
Quaestio iterum posita est recentiori tempore, sed faciliori negotio
in sensu prioris opinionis resoluta est a theologis modernis, praecipue
ab his qui peculiariter de quaestionibus orientalibus occupantur,
scilicet Jacquemier, Kern, Jugic, Spdcil, nam ipsi praecipui ac quasiofficiales Catechismi Constantinopolitanus et Atheniensis (supra cit..
’’"Extrême-Onction et imposition des mains,” Recherches de science religieuse 7 (1917)
522 sq., in textu et in nota.
"Perpétuité dc la foi catholique. Cf. infra, p. 546, in textu Jugie.
“Quorum opera dedimus supra, p. 532 sq.

p. 541) fatentur in ecclesia graeca sacramentum Extremae Unctionis
etiam sanis conferendum esse et maior pars ipsorum theologorum
graecorum (cf. infra, p. 548), ut hanc praxim defendant, explicite
docent validitatem Extremae Unctionis sanis collatae.
ARCUDIUS: “Ego praesentem morem Graecorum qui poenitentes, quamvis
bene valentes, in omnibus iis corporis partibus adhibita quoque forma sacramenti
non aliter atque infirmos inungunt, nulla ratione probare possum; et si sordidi
quaestus gratia id faciunt, ... eo magis detestandus est. Cum enim subiectum non
sit aptum ad recipiendum sacramentum — quando neque graviter quis infirmatur,
et ad mortem, ut requirit Apostolus et exponunt sacri doctores — frustra
temereque illud Graeci administrant. . . Graeci vero, qui alios novitatis accusant,
et in eos aliquando insolentius assurgunt, respondeant ipsi, a quo illud acceperint,
ut contra doctrinam apostolicam sanos ungere debeant.”05

RAYNAUD: “Ordior a falsa pietate adhibentium hoc sacramentum valentibus
spe obtinendi per illud remissam culparum. Graecorum ergo plerique hanc uncti­
onem iisdem verbis adhibitis et in iisdem corporis partibus ac utentes eadem
materia ab episcopo benedicta sanis et bene valentibus conferunt, si modo eam
flagitaverint in remissionem peccatorum. Ita passim servant Graeci et ex eorum
ritu Russi ac Moschi. De hodiernis plerisque Graecis idem tradit Franciscus
Richardus 1. de expeditione sacra ad insulam s. Irenaei c. 12, ubi notat, fomicatores
et adulteros post confessionem inungi apud huiusmodi Graecos. Non ita quidem
docent omnes Graeci scriptores. . . At plerique habent, quod dixi. . . Quia Graeci et
quoad materiam et quoad formam et quoad partes inungendas eadem praestabant
erga sanos quae erga depositos, perspicuum est, eos sacramentum Extremae
Unctionis poenitentibus quoque bene valentibus contulisse abusione prorsus
manifesta, ut Arcudius c. illo IV. recte confirmat ex institutione huius sacramenti
per s. Jacobum promulgata et ex perpetuo Ecclesiae sensu, qui hoc sacramentum
arctat ad periculose aegrotantes atque depositos.”00
MARTÈNE: “Quorum [Graecorum] in hac re praxim merito mihi videtur
impugnare Petrus Arcudius. . . Tametsi non vulgaris nominis theologi nonnulli
Graecos, sanos et incolumes inungentes, ab omni prorsus errore liberos pronunciare
non dubitent.”07

BENEDICTUS XIV, Dc synodo dioecesana et Encyclica “Ex quo primum,"
infra cit. (p. 558 sq.).
LAUNOY et DE SAINTE-BEUVE, infra cit. (p. 549 sq.).

GOAR: “Rem gestam a Graecis enarro, quod probandum reiciendumve in ea
apparet, exinde facile dignoscetur. Gravi afflictos aegritudine, deque salute re­
cuperanda desperantes, officio praesenti super eos recitato, unanimi cum Latinis
consensu, in domibus Graeci ungunt; in quo non modica, ut Christianos decet, se
laude dignos ostendunt: imo et aegroti plerique e plebe aliorum manibus et ope
ad Ecclesiam se deferri student, tum ut sacrorum praesentia et animo levamen et
corpori miraculi alicuius experimentum in recuperanda salute obveniat, ibique
plurium nonnunquam dierum spatio, in Catechumenaeis iacent, pernoctant,
morantur et sacra tandem Unctione sibi remedium exposcunt: quod si Arcudius
advertisset, non tam levi causa sanos in Ecclesia, ac aegrotos in domibus, hoc se
Sacramento communire asseruisset.
“Contingit tamen, fateor, aliquando, ut officio peracto, ex astantibus plerique,
M Op. cit. (supra, in p. 532).
** Heteroclita spiritualia XVI 164.
" Op. cit. (supra, in p. 533) 104.

vel benedictionis spiritualis obtinendae, vel levis alicuius doloris eos afflictantis,
leniendi gratia, Unctionis medela se curari exoptent; quod cum praestent Sacer­
dotes eadem oratione ac super aegrotos recitata, negotium facessunt Theologo
dubitanti, an unctio huiusmodi sacramentalis sit habenda, necne? Condemnat eam
Arcudius lib. 5. cap. 4. ut irreligiosam ct sacrilegam, et quae nulla premente
necessitate subiecto eius incapaci exhibeatur. Mihi certe non, ut severa, ita et
aequa vel ratione stabilita videtur haec sententia. Neque etenim, ut ad germanum
et suis partibus absolutum Sacramentum accedunt ii, qui huiusmodi unctione
benedictionem aut consolationem spiritualem expetunt: vel qui levi dolore pressi,
aut vulnere percussi, eiusdem unctionis medicamine a Deo se sanandos confidunt:
deest siquidem ministris, sacramenti hac ratione conferendi animus, deest et
totus ille precum apparatus, quo solo apposito, sacramentum hoc (quod non
unctionis tantum, sed et orationum est foetus) Graeci Theologi perfici docent.
“Illa vero brevis oratio: ττάτερ ayte, larpt etc. quam veram germanamque sacra­
menti huius formam complecti asseremus, amplissimo verborum sensu abundat, et
quae forsan non nisi praecedentibus aliis precibus ad sacramentum efficiendum
restringitur, et quae proinde a variis unctionis usibus minime abhorrere, et modo
huic, modo alteri, pro vario Ecclesiae ministrique proposito, applicari posse videtur.
Unctionem praeterea extra sacramentum ex oleo infirmorum ab Episcopo con­
secrato, variis morbis adhibitam fuisse, gesta sanctorum et historiae Ecclesiasticae
ab ipsomet Arcudio citato memoratae certissime docent, et Graecos a sacrilegio
incurrendo, aliis adiunctis rationum momentis possunt absolvere. . .
“Plures autem difficultatum stimulos ingerit, et difficilius a reprehensione
vindicatur ille ritus, quo gravioribus subditi peccatis, licet sint ex omni parte
sani, quia tamen aegrotorum delicta sanctam Unctionem curare noverunt, illam
deinceps pro Canone, id est poenitentia acceptam, et a Sacerdotibus impositam,
in delictorum satisfactionem subeunt et exinde Sacerdotibus tota precum harum
serie se expiandos, et infirmorum Unctione velut adversa animae valetudine
affectos, et medendos offerunt. Respuit idcirco ritum istum, et omni animi con­
tentione detestatur Arcudius, quasi subiecto minus apto, sano nimirum homini
Sacramentum infirmorum attentarent applicare. Verum cum in homine sano ut
incapaci subiecto non possit effectum suum sacramenti Unctio producere: illud
idem est, quod si non approbandum, saltem violatae religionis crimine non con­
demnandum hunc ritum persuadet, cum nec Graecos conferendi sacramentum
propositum habere, demonstrare queat Arcudius. Infirmum enim spiritualem prae
oculis habentes, precibus quidem his velut pharmaco salubri sanandum suscipiunt,
vulnera eius oleo sancto curare, tum votis et benedictionibus alligare student: non
ita tamen, ut Unctio precibus adiuncta, ex opere operato animae deleat infirmitates,
sed si quid possit ex poenitentis tantum devotione, aut Sacerdotis deprecantis
caritate, id est, ex opere operantis illud valet producere.
"Addo et hac eadem mente unumquemque oleo sancto ab Episcopis benedicto
sese in Ecclesia Orientali ungendum offerre feria quinta in Coena Domini: Uncti­
onemque eiusmodi ut peccatorum antidotum, et sanitatis largitricem, sacrae com­
munioni praeviam Episcoporum manu suscipere; sed nec ille poenitens corpore
vegetus, nec illi mysteriorum Dei dispensatores, veri germanique sacramenti susci­
piendi vel concedendi mentem animumque dicendi sunt habere; cuius defectu, cur
sacramentum irreligioso usu temerare aut violare possint non video.”88
TOURNELY: "Hanc esse Graecorum praxim [i.e. ungendi sanos] certum est:
sed an illa unctio qua sanos passim inungunt, ab illis pro vero nostro habeatur
Sacramento, non ita certum et extra controversiam positum videtur. Affirmat
Arcudius, qui idcirco contra hunc Sacramenti abusum vehementer insurgit:
econtra negat Goarius, moleste ferens quod Arcudius suos propter eam unctionem
durius exagitet, quae mera videtur esse apud ipsos caeremonia, non verum nostrum
Sacramentum; quae Goarii sententia eo magis nobis arridet, quod audivimus
M Ευχολογίο», sive Rituale Graecorum (Lutetiae Parisiorum: S. Piget 1647) 432 sq.

antea ex Innoccntio I. nostros etiam Latinos oleo per Episcopum sanctificato usos
fuisse ad morbos depellendos: nec tamen suspicari possimus, in ea unctione fuisse
verum nostrum Sacramentum. Deinde vix intelligimus. quomodo Graeci a Latinis
nusquam reprehensi ea in parte fuerint, si pro certo habuissent unctionem illam,
quam sanis promiscue, ac saepius adhibeant, esse verum nostrum Sacramentum,
siquidem nostris Latinis fuit semper persuasum, solos infirmos, juxta mentem
ct verba S. Jacobi, ac praxim Ecclesiae constantem, ea unctione esse liniendos.
Innocentius etenim IV. in epistola ad Tusculanum Episcopum absolute et simpliciter
non reprehendit Graecos, quod peccatores sanos inungerent, sed quod in satisfacti­
onem penitentiae solam imperarent unctionem, qui certe abusus erat, ct disciplinae
relaxatio manifesta.”00

JACQUEMIER : “Quoi qu'il en soit de la pensée des Grecs à l'époque d'Arcudius
et de Goar, leur croyance actuelle n’est pas douteuse. Si l’on doit en trouver
quelque part l'expression authentique, c’est à coup sûr dans les catéchismes revêtus
de l’approbation du Saint-Synode de Constantinople ou d’Athènes. Or, ces livres
quasi officiels de l'Eglise orthodoxe considèrent l’Euchelaeon comme un sacrement
destiné, non seulement à ceux qui souffrent dans leurs corps, mais pouvant être
administré dans les maladies purement spirituelles, et, dans ce dernier cas, ils lui
reconnaissent une efficacité propre au sacrement. Ils ne font aucune différence entre
l’Euchelaeon des malades et l’Euchelaeon des pénitents, si ce n’est que le premier
s’adresse à la fois à la maladie du corps et à celle de l’âme, le second à la maladie
de l’âme seulement. Les renseignements particuliers que nous ont fournis nos
relations avec les Grecs nous ont conduit à la même conclusion.”1

KERN: “Quidquid est de saeculis praeteritis, nulla est difficultas cognoscendi,
quid modo sentiant ecclesiae ritus graeci dissidentes de subiecto mysterii euchelaei.
. . In patriarchatu Constantinopolitano et in regno hellenico late diffusa est praxis
conferendi sacramentum Euchelaei tam sanis quam infirmis. . . [Id significant]
catechismus Constantinopolitanus et Atheniensis. Unde si hae ecclesiae tempore,
quo Goar suum opus edidit (a. 1647), revera nondum contulerunt mysterium s. olei
perfecte sanis, certe eis accidit, quod Goar timuit, ‘ne aut imprudenter sacramenti
conferendi animum assumant aut erronee anticipata gravis morbi occasione a recta
valetudine utentibus sacramentum illud praeveniri posse arbitrentur, vel tandem
levissimo morbo curando adeo pretiosum huius sacramenti remedium impendant
et poenitentiae usum in Extremae Unctionis susceptionem illegitimam convertant."’1
JUGIE: “Rcnaudotius putabat hanc unctionem bene valentium ‘Graecis non
haberi tanquam verum sacramentum, sed tanquam aliquod sacramentale.’3 Ex
dictis constat hanc sententiam amplius sustineri non posse. Quamvis enim theologi
neo-graeci non pauci doctrinae catholicae suffragati fuerint, ct adhuc favere
videantur, plerique tamen ex illis sententiae contrariae hodie adhaerent; quibus
consentiunt etiam ex Russis aliqui contra praxim Ecclesiae suae.”4
*
SPACIL: “Respondebant aliqui . . . ritum illum Orientalium non esse verum
sacramentum, sed sacramentale quoddam. . . Sed melius cum Arcudio. Kem
aliisque dicendum est unctionem illam sanorum apud Graecos adhibitam esse
sacramentum abusive tamen et invalide administratum. Plerique theologi russi et
graeci re vera ritum hunc pro sacramento vero habent, materia et forma eadem
'De sacramento Extremae Unctionis, q. 3, Praelectiones theologicae (Parisiis 1765)
IX 429.
1 Art. cil. (supra, in p. 542) 201.
'De sacramento Extremae Unctionis (Ratisbonae 1907) 279, 281 sq.
'Perpétuité de la foi catholique, etc. cd. cit. [i. e. Migne], col. 925.
' Theologia dogmatica Christianorum orientalium ab Ecclesia catholica dissidentium III
(Parisiis 1930) 488.

adhibetur sicuti in unctione infirmorum, neque apparet quomodo per meram
ministri intentionem sacramentum aliquod fieri possit sacramentale ”·'

Videtur dicendum in ecclesia orientali iam inde a medio aevo
coepisse ac subinde pedetemptim invaluisse, donec recentiori tempore
firmius consederit, abusum attentandi administrationem huius sacra­
menti ipsis personis sanis; id certum est de tempore hodierno quoad
ecclesiam graecam, valde autem probabile est de antiquiori tempore
quoad utramque ecclesiam graecam et russicam. Hoc ostendunt tum
duo documenta Innocentii IV et Benedicti XIV, infra referenda
(p. 553, 558 sq.); tum identitas inter ritum qui administrabatur
sanis et ritum qui perficiebatur pro infirmis; tum absentia ullius
signi aut declarationis administrationis non-sacramentalis, copulata
cum positiva declaratione iustificante unctionem sanorum, quia
scilicet Extrema Unctio, iuxta ipsam institutionem a lacobo declara­
tam, est pro quibuslibet infirmantibus, etiam mere spiritualibus, quae
quidem declaratio satis signanter facta est iam a Simeone Thessa­
lonicensi (cf. supra, p. 538) et omnino explicite et emphatice repeti­
tur a modernis theologis graecis; tum ipsum factum quod recentius
ab ecclesia russica eiusque theologis ea praxis et doctrina ob id
derelicta fuerit quod videretur contraria institutioni sacramenti et
verbis lacobi, ab antiqua Traditione declaratis. Attamen, talis praxis
consideranda videtur tantummodo ut particularis abusus, utut recen­
tiori tempore satis diffusus ac firmatus; nam nullatenus consignata fuit
in ipsis Ritualibus sive symbolicis libris illius ecclesiae, qui cum doc­
trina catholica apprime conveniunt (cf. infra, p. 571 sq.), nec uni­
versalibus canonibus imposita. Nec refert quod fuerit consignata in
pluribus recentioribus ipsis Catechismis, praecipue in Constantinopolitano et Atheniensi, nam praeterquam quod hi duo ipsi catechismi
non habent valorem stricte officialem, nec destruunt auctoritatem et
vim maiorum antiquiorum Catechismorum ac Symbolorum fidei, adhuc
plures ex ipsis graecis catechismis de solis infirmis loquuntur, ut
catechismi Bernadakis, Damasceni Christopuli. Diomedis Kyriaki.
Nicolai Metaxae, etc.
Ceterum, contraria sententia Goar et aliorum non est destituta
omni verisimilitudine, etiam quod attinet ad praxim modernorum
graecorum. quatenus nempe ministrantes sanis Euchelaeon, etsi ex
errore putent se illis ipsum sacramentum conferre, tamen ex prae­
valenti intentione faciendi quod facit sua ecclesia, iuxta communem
nec unquam mutatam professionem officialium symbolicorum librorum.
5 Doctrina theologiae Orientis separati de Sacra Infirmorum Unctione (“Orientalia
Christiana.” n 74» Romae 1931) 193.

revera nonnisi aliquod sacramentale ministrare intendant. Praeterea,
ipsa ministratio huiusmodi meri sacramentalis, adhibita nempe materia
et forma sacramenti sed dempta intentione conficiendi sacramentum,
quamvis sit summopere inconveniens, utpote inducens periculum con­
fundendi utrumque ritum, et qua talis a Benedicto XIV ecclesiis saltem
graeci ritus prohibita, secundum se tamen non repugnat sacramento,
quoniam eadem forma, quae ex circumstantiis et intentione Ecclesiae
et ministri est sacramentalis, potest extra tales circumstantias et
intentionem, evadere mere caeremonialis et qua talis adhiberi, ut
abunde constat de multis formis absolutionis quae adhibebantur in
medio aevo et de ipsis caeremonialibus formulis “Misereatur” et
“Indulgentia” quae in hodierno ritu Poenitentiae adhibentur ante
ipsam formam absolutionis, quaeque, prolatae cum intentione sacramentali, essent secundum se validae formae sacramenti.
Unde nec esset mirandum si, mutatis fortasse circumstantiis et ex
rationibus boni communis, puta ut facilius Orientales reducantur ad
Ecclesiae unitatem, S. Sedes permitteret vel toleraret ut Graeci suam
hodiernam consuetudinem retinerent, ut scilicet Euchelaeon sanis,
puta in hebdomada maiori, ministrarent, explicite tamen vel ex cir­
cumstantiis declarata intentione non sacramentum sed purum aliquod
sacramentale administrandi. Quod quidem, etsi possibile est, non
tamen verisimiliter futurum, maxime si attendantur ex una parte
praescriptiones Benedicti XIV, utut directe pro solis graecis latae,
et ex alia parte ipsum supradictum facile periculum confundendi sacramentale cum sacramento, ratione cuius, ut dictum est supra, ipsae
ecclesiae bizantinae non-graecae, quae praefatis praescriptionibus
directe non attingebantur, ritum illum sponte dereliquerunt (Rutheni
et Rumeni) vel ita reformarunt ut saltem ipsa forma “Pater sancte”
omitteretur (Melkitae).
Quidquid sit de origine et indole praedictae praxis orientalis, quod
attinet ad quaestionem, de qua directe quaeritur in praesenti articulo,
certum est maiorem partem modernorum doctorum graecorum docere
validitatem Extremae Unctionis sanis administratae; ita, inter notiores
theologos, N. Bulgaris, Kejalas, Andrutsus, Dyovuniotis, Mesoloras
et Rallis, imo hi duo postremi eam doctrinam referunt in ipsa defini­
tione huius sacramenti? Graecis accedit unus vel alter theologus
russus, ut Stephaniis episcopus7 qui tamen concedit tum alios doctores
tum ipsam praxim suae ecclesiae sibi adversari, et partialiter Arch* I. E. Mesoloras, ΈγχβφΙίωΜ Aeirov/rycicijf τήι όρΟοδόζου άνατολικητ Έκκλησίαι
(Athenis 1895) 218. K. M. Rallis, ΠβρΙ τώχ μυστηρίων τήι μιτανοίατ καί του «ύχώα/ου
(Athenis 1905) 115.
τ De sacramentis et ritibus orthodoxae Ecclesiae frussice] (Charkov 1904) 18sq.

angelskij" et Malinovskij" qui, ad justificandam supradictam praxim
ungendi sanos, dicunt hoc sacramentum nonnisi exceptionaliter sanis
administrari posse.
Rationem autem suae doctrinae hi doctores deducunt uno vel alio
modo ex vario fine et effectu sacramenti; hoc enim sacramentum est
institutum pro infirmis, infirmitas autem duplex est, scilicet corporalis
et spiritualis (tristitia, dolor animi, ipsum peccatum) (N. Bulgaris,
Kefalas, Mesoloras, Rallis) ; item, est institutum ad utrumque effec­
tum corporalis et spiritualis sanationis, qui ultimus convenit etiam
sanis (Andrutsus, Dyovuniotis) ; item, ordinatur ad praeparandam
bonam mortem, haec autem imminet quolibet momento etiam sanis,
cum nemo sciat diem neque horam superventurae mortis (Dimitrij
Rostovskij).

2. INTER THEOLOGOS CATHOLICOS non defuerunt pauci
doctores saec. 17-18, ianseniana labe aliunde inquinati, qui docuerunt
Extremam Unctionem etiam sanis valide conferri, nec contrarium
sive ex Scriptura sive ex praxi aut documentis Ecclesiae evinci posse,
ita ut discrimen occidentalis et orientalis praxis ad meram disciplinam
revocandum sit, non secus ac varia ipsa praxis consecrandi in azymo
vel fermentato. Ita praesertim J. De Sainte-Beuve (f 1677) in suo
aliunde optimo tractatu de Extrema Unctione, J. Launoy (t 1678)
in suo tractatu de eodem sacramento una cum aliis eius operibus in
Indicem relato, et C. Juénin (f 1 727);10 quibus accesserunt quidam
alii, ut C. Roncaglia (t 1737)11 et Card. L. Gotti (t 1742).12 quatenus
illorum doctrinam non damnabilem nec improbabilem reputarunt. De
argumentis huius opinionis, quae primo ac praecipue proposuit De
Sainte-Beuve mox citandus, ait Benedictus XIV: “Ejusmodi argu­
menta frivola sunt nulloque labore evertuntur”; ipsa vero opinio
communiter a theologis aliqua severiori censura multatur, ut infra
dicetur (p. 551).
LAUNOY, relato discrimine praxis Graecorum a praxi Latinorum, quam dicit
solam conformen verbis lacobi et traditioni Ecclesiae, concludit: “Caeterum. si
Graeci cum Latinis redire vellent in gratiam, nec vellent ab ista disciplina desistere,
eam tanti non esse credo, quae pacem et concordiam merito retardaret. Haec enim
disciplina tolerari ex eo potest, quod Latini annis abhinc octingentis panem
fermentatum, quem in sacrificiis majores omni retro aetate adhibuerant, reli­
querint ... ut azymo uterentur, quo usum fuisse Christum Evangelia testantur.
Recentiores Graeci pari modo potuerunt deserto more majorum, qui non ultra
" Loc. cit. (supra, in p. 532).
* Summa orthodoxo-dogmaticae theologiae [russice] IV (Serghicv Posad 1909) 415.
"’Commentarius historicus et dogmaticus de sacramentis in genere et in specie, diss 7,
q. 7, c. 2.
"Tr. 20, q. 1, quacr. 6.
"Theologia scholastico-dogniatica, torn. 3, tr. 11, q. 4, dub. 1.

quam infirmis Extremam Unctionem dederunt, eandem praeterea sanis, et iis etiam,
qui poenitentiam agerent statuerunt impertiri. Non quod ad faciendum illud beati
Jacobi praecepto utantur, sed exemplo Christi, mulieris peccatricis, et unguentiferarum virginum, quae, uti Simeon [Thessalonicensis] edisserit. Oleum usurparunt.
Deinde quae disciplina non impedit, quominus in Florentino Concilio Graecos inter
et Latinos sanciretur concordia, eadem neque nunc temporis impedire deberet.”11

DE SAINTE-BEUVE, qui videtur primus hanc opinionem protulisse, sic eam
profert et argumentis confortat: “In Ecclesia Latina Sacramentum Extremae
Unctionis confertur solis infirmis; et omnes theologi post S. Thomam, in Supplem.
q. 32, a. I, contendunt institutum esse pro solis infirmis. . . In Ecclesia Graeca
confertur non aegrotantibus modo, sed etiam peccatoribus sanis et benevalentibus,
ad abstersionem reliquiarum peccatorum. . .
“Quaeres 1° utrum hujusmodi unctio reputari debeat nostrum Sacramentum? —
Respondeo affirmative, quia praeter materiam habet formam consuetam: ‘Pater
sancte,’ etc.; habet quoque ministrum. Goarus opponit Pontificem ungentem
benevalentes haud intendere Sacramentum illis administrare, cujus sunt incapaces,
quia nulla detinentur infirmitate. Sed frustra. Nam saltem Pontifex habet in­
tentionem faciendi quod facit Ecclesia, et id sulficit. Intendit ungere homines,
verba formae Unctionis Sacramenti proferendo in ordine ad abstergendas peccati
reliquias, qui est alter ex effectibus Sacramenti Unctionis. An vero benevalentes
sint incapaces Sacramenti nostri, disputatur inter Latinos et Graecos, his negantem
sententiam propugnantibus, illis affirmantem.
“Quaeres 2° utrum Graeci versentur in errore, sustinendo Sacramentum Uncti­
onis esse institutum aeque pro sanis et infirmis? — Respondeo negative. Nam neque
Scripturae, neque Cone. Trid., neque Decretum Eugenii, nec denique nuncupatio
materiae illius id postulant. Scriptura jubet ungi infirmos, non excludit sanos.
Concilium Trid. pronuntiat subjectum Unctionis esse infirmos, ad eum modum
quo S. Jacobus cujus verbis nititur. Eugenius in Decreto declarat quod nonnisi
infirmo dari debet; sed non ait quod pro infirmis solummodo fuerit institutum.
Nunc Eucharistia nonnisi suae rationis compotibus conferri debet; neque tamen
instituta fuit pro solis qui usum rationis habent. Eugenius declaravit qualis esset
praxis Ecclesiae Romanae, quam voluit Armenos amplecti; non declaravit praecise
qualis esset institutio Sacramenti. Denique materia Sacramenti appellatur oleum
infirmorum a Latinis potissimum, qui attenderunt ad usum nostrae Ecclesiae, neque
respexerunt ad institutionem Sacramenti; aut etiam sic nuncupatur, ut distinguatur
ab alio oleo, quia ordinatur praecipue ad infirmos, licet non solos perungendos.
“Et sane praeterquam quod praxis Ecclesiae optima est interpres Scripturae;
unde recte colligitur Jacobum apostolum non commemorasse infirmos cum ex­
clusione sanorum, quandoquidem Ecclesia orientalis confert illud Sacramentum
sanis et aegrotis; dico praeterea praxim istam non posse argui, quia Latini nun­
quam redarguerunt Graecos de ea. In concilio Florentino, in quo Occidentales de
multis quaesivere ab Orientalibus post synodicam definitionem, nihil de Unctione.
Innocentius IV. Epist. cit. ad Tusculanum episcopum, culpavit sacerdotes Graecos,
non quia peccatores sanos ungebant, sed quia pro satisfactione Poenitentiae in­
jungebant Unctionem solam. Denique si praxis ista fuit orientalis Ecclesiae
antiquae praxis, si Chrysostomus et Origenes de ea praxi testimonium perhibuere
[cf. supra, in p. 539, in nota], non video qua ratione Graeci culpari in eo valeant,
quia vetus orientalis Ecclesia culpari nisi temere non potest.”14
” Df sacramento Unctionis Infirmorum liber. — Explicata Ecclesiae traditio circa
statum et aetatem infirmorum sacram Unctionem suscepturorum, c. 5, observ. S, Opera
omnia I. 1 (Coloniae Allobrogum 1731) 566.
" Tractatus de sacramento Unctionis Infirmorum Extremae, disp. 7, a. 1, in Migne,
Theologiae cursus completus XXIV (Parisiis 1841) 116-119.

PARS AFFIRMATIVA
Nota theologica

Solos infirmos (abstrahendo nunc a gravitate et qualitate infirmi­
tatis, de qua in art. seq.) esse validum subiectum sacramenti, ita ut
sanis, saltem si non sint proxime morituri (ut capite damnati),
invalide administretur, est theologice certum, ut luculenter sequitur
tum ex solemnis magisterii documentis, praecipue Cone. Flor, et Trid.,
tum ex magisterio ordinario et constanti praxi Ecclesiae, imo, attento
hoc ordinario magisterio et hac praxi Ecclesiae, non videtur excedere
qui diceret id esse proximum fidei, quatenus est probabiliter definitum
a magisterio ordinario.

In hanc notam theologicam collimat commune iudicium theo­
logorum, quorum unus vel alter videtur loqui de re fidei, unus vel
alter de re proxima fidei, plures loquuntur de re theologice certa,
unus vel alter de doctrina catholica cui contradicere temerarium esset.
De fide. Ita videtur indicare Pesch (nec difficile esset, inter anti­
quiores, alios invenire qui id dicant aut supponant), simpliciter
scribens: “Subjectum extremae unctionis est adultus baptizatus,
periculoso morbo laborans. De fide” (prop. 40).
Proximum fidei. Ita sentire videtur Spdcil scribens: “Omnes theologi
praeter illos supra notatos [i.e. De Sainte-Beuve, Launoy, Juénin]
unanimiter docent extremam unctionem nonnisi infirmis licite et valide
administrari posse, et hanc doctrinam sic in fontibus revelationis et
praxi Ecclesiae fundari ostendunt, ut ea, sin minus definita, saltem
per magisterium ordinarium sufficienter proposita censeri debeat. . .
Rem per concilium [Trid.] non esse definitam, sed ex concilio deduci
censet Benedictus XIV' (De synodo dioec.) cum aliis: sed certe, sin
minus definitio, saltem authentica declaratio magisterii ecclesiastici
hic habetur. . . Doctrina [praeterea quae docet ipsis solis periculose
aegrotantibus sacramentum valide conferri] ... sic in fontibus revela­
tionis fundata invenitur, ut pro theologice certa habenda sit.”15
Theologice certum. Suarez: “Assertio certa est, eum tantum ho­
minem, qui corpore infirmus est. et in eo statu, ut vita ejus periclitetur esse capacem hujus sacramenti.”10 Cappello: “Quod subjec­
tum capax extremae unctionis sit solus infirmus ac propterea quod
morbus sit de necessitate sacramenti, certum est.”17 Kilker: “It is
”O/>. cit. (supra, in p. 547) 1S9, 191, 194. ·
"Disp. 42, sect. 2, n. 2.
” Tractatus canonico-moralis de sacramentis, III: De Extrema Unctione (ed. 2,
Taurini 1942) 163.

certain now that a person in order to be a valid subject for Extreme
Unction must 1) be afflicted with a serious disease which is putting
him in danger of death, but 2) not necessarily to such an extent that
he is outside the pale of recovery. The present Canon [940] con­
firms this.”18 Diekamp et Daflara, citato ex integro can. 940, § 1,
Codicis, immediate addunt: “Sententia certa.” De Augustinis: “Si
vero sanis quidam ex Graecis sacramentum Extremae Unctionis con­
ferre intendunt, eos gravissime errare dicendum est.”10 Idem sup­
ponunt plures alii auctores dogmatici, sese referendo ad manifestam
doctrinam et praxim Ecclesiae et ad verba Benedicti XIV. Ceterum
pro hac nota praecipue afferri debet iudicium quod de contraria
sententia Benedictus XIV attulit ut doctor privatus in suo opere
De synodo dioecesana et confirmavit ut Pontifex in sua Encyclica
“Ex quo primum” infra citanda (p. 558 sq.); imo idem Benedictus in
priori illo opere graviorem notam assignare videtur, observans quod
in hac sicut in ceteris doctrinis “unanimis theologorum consensus
efficax est argumentum ad catholicum dogma stabiliendum.”
Doctrina catholica cuius contrarium est temerarium. Kern: “Est
doctrina catholica, pharmacum sacramentale non posse administrari
nisi infirmo gravi morbo laboranti. Quae veritas a Concilio Tridentino
tam claris verbis enuntiatur, ut sine temeritate in dubium vocari
nequeat.”20 Hervé: “Extremam Unctionem valide recipere potest solus
adultus baptizatus, periculose aegrotans [Doctrina catholica]”;21 hic
auctor pro doctrina catholica intelligere solet saltem doctrinam “quae
tuto ab omnibus tenenda est”22 adeoque cuius contrarium sit saltem
temerarium; ceterum hic aliquid maius innuere videtur, cum inferius
addit: “Periculose aegrotans [est solum subiectum capax sacra­
menti]: Nam ante Tridentinum, quo res definita est, jam dixerat
Florentinum. . ,”23
Documenta Ecclesiae.

INNOCENTIUS I in celebri textu ex ep. “Si instituta ecclesi­
astica” ad Decentium episcopum Eugubinum, 19 mart. 416, sensum
antiquae Ecclesiae exprimit, inquiens: “Quod [dictum lacobi] non
est dubium de fidelibus aegrotantibus accipi vel intelligi debere, qui
sancto oleo chrismatis perungi possunt” (Denz. 99).
“ Extreme Unction (St. Louis 1927) 164.
“ De re sacramentaria (Romae 1899) II 403 sq.
* De sacramento Extremae Unctionis (Ratisbonae 1907) 289.
11 Manuale theologiae dogmaticae III (ed. 16, Parisiis 1936) 436.
aCf. ibid. I (ed. 18, Parisiis 1934) 491, coli, cum 20, in nota 2.
” Ibid. Ill 437.

INNOCENTIUS IV, Ep. “Sub catholicae” ad Ottonem car­
dinalem Tusculanum, apostolicum legatum apud Graecos, 6 mart.
1254: “Nullus autem per sacerdotes vel confessores pro satisfactione
poenitentiae unctione aliqua solummodo inungatur. Infirmis vero iuxta
verbum lacobi [lac 5, 14 sq] unctio exhibeatur extrema” (Denz. 451).
Quidam, ut De Sainte-Beuve (supra cit., p. 550), admittunt quod
S. Pontifex in priori parte huius textus agit de sacramento Extremae
Unctionis et dicunt ipsum non improbare Graecos quod conferrent
sanis ipsum sacramentum sed quod illud conferrent pro satisfactione
sacramentali, quo quidem rigor huius satisfactionis relaxabatur. Haec
tamen interpretatio falsa est, attento sive contextu aliorum docu­
mentorum et praxis Ecclesiae de conferendo hoc sacramento solis
infirmis, sive ipso textu, nam Innocentius per alteram partem eiusdem
textus explicat sensum prioris, quasi dicat: Ideo sacramentum Ex­
tremae Unctionis non est quandocunque dandum in sacramentalem
satisfactionem, quia est sacramentum solorum infirmorum. Alii, ut
Tournely (supra cit., in p. 545 sq.), dicunt S. Pontificem in priori
textus parte non agere de sacramento sed de aliis unctionibus non
sacramentalibus, ac reprehendere Graecos quod nonnisi aliquam
unctionem praescriberent in sacramentalem satisfactionem, cum id
cederet in relaxationem rigoris et ecclesiasticae disciplinae; quod
quidem innuere videtur ipsa indeterminata expressio “Unctione
aliqua,” opposita determinatae expressioni alterius partis textus
“Unctio extrema.” Attamen, hanc interpretationem improbabilem esse,
apparet ex ipsa appositione alterius partis textus in qua agitur de
sacramento quaeque nullam rationem haberet nisi esset explicativa
prioris partis, ita ut logica ratiocinatio Innocentii sic sonet: Sacra­
mentalis unctio exhibenda est infirmis adeoque non est quibuscunque
danda in sacramentalem satisfactionem. Hic ceteroquin sensus con­
firmatur ex ipsis, utut posterioribus, documentis de existentia graecae
praxis conferendi ipsum Euchelaeon in sacramentalem satisfactionem
(cf. supra, p. 535 sq.).
CONC. LUGDUNENSE II, a. 1274, Professio fidei Michaelis
Palaeologi: “Aliud [sacramentum est] extrema unctio, quae secundum
doctrinam beati lacobi infirmantibus adhibetur” (Dcnz. 465). Haec
considerari potest ut professio fidei ipsius ecclesiae orientalis; pro­
posita fuit a. 1267 a Clemente IV imperatori Michaeli Palaeologo
qui, nomine ecclesiae graecae, eam obtulit Gregorio X in Cone.
Lugd. II.

CLEMENS VI, Epist. “Super quibusdam” ad Consolatorem,
Catholicon Armenorum, 29 sept. 1351: “[Quaerimus:] Si credis,

quod on mis homo mortalis adultus in eo solo casu, quo graviter
est infirmus, et in mortali periculo constitutus, debet devote et
fideliter semel dumtaxat in eadem infirmitate sacramentum extremae
unctionis requirere et suscipere.”21

CONC. FLORENTINUM, Decr. pro Annonis: “Si per peccatum
aegritudinem incurrimus animae, per poenitentiam spiritualiter sana­
mur: spiritualiter etiam et corporaliter, prout animae expedit, per
extremam unctionem" (Denz. 695). “Hoc sacramentum nisi infirmo,
de cuius morte timetur, dari non debet” (Dcnz. 700).
De Sainte-Beuve (supra cit., p. 550) ait haec verba, utut exclusiva,
non esse decisiva, seu non agere de subiecto valido sed licito, ita ut
Concilium solummodo declaret Armenis quae esset praxis latina.
Quod confirmat tum ex ipso textu, in quo tantum dicitur “non debet”
non vero “non potest.” tum ex circumstantiis, nam, etsi in hoc Con­
cilio multa discuterentur de variis Graecorum doctrinis et moribus,
quaestio de Extrema Unctione, quam Graeci etiam sanis adminis­
trabant, nullo modo tacta est.
Attamen, hujus auctoris explicatio merito ut frivola a Bene­
dicto XIV reicitur. Nam Concilium agit de subiecto valido huius
sacramenti, quemadmodum ibidem agit de valido ministro et de
valida materia et forma; verba autem “non debet” in decretis dog­
maticis de sacramentis indicare solent exclusionem non solum
liceitatis sed etiam validitatis, nisi aliunde contrarium manifesto con­
stet (cf. infra, ubi de cap. 3 Cone. Trid.), eundemque sensum habent
apud doctores mediaevales, nominatim apud S. Thomam ex cuius
opusculo excerpta sunt haec Florentini verba (cf. dicta in art. 24.
p. 332-334; item textum S. Thomae infra cit., p. 575). Praxis
ungendi sanos apud Graecos nonnisi pauca et particularia vestigia
habentur ex tempore Cone. Florentini, quae ceteroquin nec certo
exhibent sacramentalem ipsam intentionem conferendi Extremam
Unctionem; inde non mirum est Patribus latinis eam praxim fortasse
ignotam fuisse nec ipsos Patres graecos dignam reputasse ut in
Concilio exhiberetur aut discuteretur. Ad rem observat Benedic­
tus XIV: “A silentio . . . concilii Florentini rectius deducimus, sapientissimis illis Patribus fuisse persuasum sanctam Unctionem a
Graecis sacerdotibus non adhiberi hominibus bene valentibus tanquam
Sacramentum, sed velut meram caeremoniam et sacramentalem quam­
dam benedictionem: Graeci enim, qui de singulis suis ritibus coacti
sunt rationem reddere, gravem utique reprehensionem non evasissent,
n Apud O. Raynaldvm, Annales ecclesiastici, t. 2, ad annum 1351, n. 12. Cf. dicta de
vi huius documenti in art. 24, p. 335-337.

si comperti fuissent hac in re a communi et constanti Ecclesiae
Latinae traditione et praxi aberrare.”2'1
CONC. TRI DENTINUM, sess. 14, in prologo de Extrema Unc­
tione, in eo distinguit hoc sacramentum a ceteris, quod per illa
Christus “auxilia . . . praeparavit, quibus Christiani conservare se
integros, dum viverent, ab omni graviore spiritus incommodo possint,”
per hoc vero “finein vitae tanquam firmissimo quodam praesidio
munivit” (Denz. 907). Inde Concilium proponit infirmitatem, imo
periculum mortis, ut finem seu circumstantiam pro qua hoc sacra­
mentum est institutum, adeoque ut conditionem validitatis in subiecto.
Cap. 2, nonnisi relate ad infirmum accipit et explicat proprium
duplicemque effectum huius sacramenti: “Res etenim haec gratia est
Spiritus Sancti, cuius unctio . . . aegroti animam alleviat . . . , qua
infirmus sublevatus et morbi incommoda ac labores levius fert . . . .
et sanitatem corporis interdum, ubi saluti animae expedierit, con­
sequitur” (Dcnz. 909).
Cap. 3: “Quod attinet ad praescriptionem eorum, qui et suscipere
et ministrare hoc sacramentum debent, haud obscure fuit illud etiam
in verbis praedictis [i.e. in textu lacobi] traditum. Nam et ostenditur
illic, proprios huius sacramenti ministros esse Ecclesiae presbyteros. . .
Declaratur etiam, esse hanc unctionem infirmis adhibendam, illis vero
praesertim, qui tam periculose decumbunt, ut in exitu vitae constituti
videantur, unde et sacramentum exeuntium nuncupatur. Quod si
infirmi post susceptam hanc unctionem convaluerint, iterum huius
sacramenti subsidio iuvari poterunt, cum in aliud simile discrimen
inciderint” (Dcnz. 910).
Hic iterum Concilium loquitur de infirmitate, tanquam de conditione
validitatis. Nam imprimis ait in verbis lacobi tradi quinam suscipere
et quinam ministrare debent sacramentum; sub hac autem expressione
intelligit ministrum validitatis, nam immediate addit proprium seu
validum ministrum esse presbyterum; ergo sub eadem expressione
intelligit proprium seu validum subiectum sacramenti, nec ideo illae
voces “debent” et “adhibendam” sonant solum subiectum liceitatis:
ceterum, in ultimis verbis Concilium non amplius loquitur de subiecto
qui debet, sed de subiecto qui potest sacramentum suscipere (“iterum
iuvari poterunt”). Praetera, ex hoc ipso quod Concilium dicat indica­
tionem subiecti infirmi fieri a lacobo, intelligitur agi de subiecto
validitatis, quod ceteroquin magis directe significat Concilium circa
finem eiusdem capitis, inquiens “Ecclesiam Romanam non aliud in
” Dc synodo dioecesana, 1. 8, c. 5, n. 5, in Micne. Theologiae cursus completus XXV
(Parisiis'1841) 1100

hac administranda unctione, quantum ad ea, quae huius sacramenti
substantiam perficiunt, observare, quam quod beatus lacobus prae­
scripsit,” praescripsit autem Apostolus, ut Concilium iam dixerat, hoc
sacramentum infirmis conferendum esse.
Ex quibus falsa ostenditur interpretatio De Sainte-Beuve (supra
cit., p. 550) dicentis Concilium, sicut et ipsum lacobum, “jubere ungi
infirmos, [sed] non excludere sanos.” Et si quid amplius desideretur,
idipsum abunde ostendunt ipsa Acta Concilii. Nam theologi et Patres
in suis discussionibus praeparatoriis nonnisi de infirmis, tanquam de
proprio subiecto huius sacramenti, loquuntur, imo quidam exaggerata
expressione asserunt nonnisi illis infirmis, qui sunt in ipso exitu vitae
constituti, sacramentum praebendum esse. Ipsum prius schema capitis
3 sic legebat: “Declaratur etiam, non esse hanc unctionem nisi infirmis
adhibendam, nec illis quidem omnibus, ut ecclesiae traditio nos
edocet, sed illis dumtaxat, qui tam periculose decumbunt, ut in exitu
vitae constituti videantur. Quare merito et extrema unctio, et exeun­
tium sacramentum nuncupatur, quod nonnisi extreme laborantibus,
et cum morte congredientibus, atque hinc ad Dominum migrantibus
salubriter adhibeatur.” Ex theologis minoribus, J. Ravesteyn observa­
bat: “Licet Jacobus expresse non dixerit, infirmos extremo laborantes
inungendos esse, tamen id implicite sensit, cum dicit: Et si in peccatis
fuerit, etc. Quoniam dum quis vivit, sine peccato esse non potest,
juxta Joannem. Si dixerimus, quia peccatum non habemus etc. ideo
intelligitur de eo, qui ex hoc saeculo transiturus est.” Sigismundus
Phaedrius O.F.M. Conv.: “[Protestantes arguunt] quod Jacobus
omnes infirmos inungi praecipit, nos non. nisi in extremo laborantes
. . . [Sed] quod tantum extreme laborantes ungantur, id esse
[dicimus] ut transituri ex hoc mundo, mundi omnino exeant, si qua
peccata remansissent post confessionem, per hoc deleantur, ut dicit
apostolus.” Clodiensis episcopus, pater conciliaris: “Jacobus etiam
intellexit de graviter infirmantibus, cum dicat: inducat presbyteros,
quasi non modo naturali sanabunt, sed divino miraculose; alias
dixisset: inducat medicos. Miracula enim passim facienda non sunt;
ideo intellexit, quod sacramentum hoc non nisi in extremis
laborantibus daretur, ut virtus divina operaretur tam in sanitate
animae, quam corporis.”28
CATECHISMUS CONC. TRID.: “Sed docendi sunt fideles,
quamvis hoc Sacramentum ad omnes pertineat, quaedam tamen
hominum genera excipi, quibus administrandum non sit. Ad primum
excipiuntur, qui sano et firmo corpore sunt. Iis enim Estremam
Apud A. Theiner, Acta genuina ss. oecunienici Concilii Tridcntini (Zagabriac in
Croatia [1874]) I 541, 543, 572 sq., 590sq.

Untionem tribuendam non esse, et Apostolus docet, cum inquit:
Infirmatur quis in vobis? et ratio ostendit: si quidem ob eam rem
instituta est, non modo ut animae, sed etiam ut corpori medicinam
afferat. Cum igitur illi tantum, qui morbo laborant, curatione indi­
geant, idcirco iis etiam, qui adeo periculose aegrotare videntur, ut,
ne supremus illis vitae dies instet, metuendum sit, hoc Sacramentum
praeberi debet. In quo tamen gravissime peccant, qui illud tempus
aegroti ungendi observare solent, cum iam omni salutis spe amissa,
vita et sensibus carere incipiat. Constat enim, ad uberiorem Sacra­
menti gratiam percipiendam plurimum valere, si aegrotus, cum in
eo adhuc integra mens et ratio viget, fidemque et religiosam animi
voluntatem afferre potest, sacro oleo liniatur. Quare Parochis animad­
vertendum est, ut eo potissimum tempore coelestem medicinam ad­
hibeant, illam quidem semper vi sua admodum salutarem, cum eorum
etiam pietate et religione, qui curandi sunt, magis profuturam intel­
lexerint. Nemini igitur, qui graviori morbo affectus non sit, Sacramen­
tum Unctionis dare licet, tametsi vitae periculum adeat, vel quia
praelium initurus sit, a quo illi certa mors impendeat, vel etiam si
capitis damnatus ad supplicium raperetur” (p. 2, c. 6, q. 9).
BENEDICTUS XIV (1740-1758) hanc materiam dilucide et
satis diffuse proposuit in quatuor operibus, quorum duo protulit
ut Papa, scilicet Constitutionem “Etsi Pastoralis” a. 1742 et Encyclicam “Ex quo primum” a. 1756, duo ut doctor privatus, scilicet
De synodo dioeccsana (primo editum a. 1748 et partialiter exaratum
atque auctum eodem Pontificatus tempore) et opus postumum Dc
Sacramentis.21
In Constitutione “Etsi Pastoralis” S. Pontifex, agens de ritibus ab
Italo-Graecis servandis, ait Extremam Unctionem dandam esse infirmis
ac prohibet ne unctio cuiuscumque generis a sacerdote imponatur in
sacramentalem satisfactionem.
In Encyclica “Ex quo primum” S. Pontifex, proponens ecclesiis
ritus graeci novam Euchologii editionem et explicans tertium inter
varia monita illi editioni praeposita, diffuse considerat morem Grae­
corum conferendi sanis Euchelaeon necnon connexam quaestionem
de validitate Extremae Unctionis sanis administratae, atque haec
decernit: 1. Hoc sacramentum est institutum ut medicina non solum
pro anima sed etiam pro corpore, adeoque solis infirmis adminisr' Illud primo edidit Fr. Heiner, Benedicti XIV opera inedita, Friburgi Brisgoviae
1904. Haec editio tres refert partes sive opera, quorum duo posteriora sunt italice exarata:
Pars I, De ritibus quae intersit differentia inter Latinos et Graecos; Pars II, De festis
Apostolorum; Pars III, De Sacramentis. In hac tertia parte extat Tit. III De Poenitentia
ct Extrema Unctione, Capitolo VIII Dell'abuso dei greci d'amministrare il sacramento
dell’estrcma Unzione anche ai sani (p. 370-377).

trandum est, et quidem graviter aegrotantibus. 2. Invalide sanis
administratur. 3. Contraria sententia gravis error indicatur. 4. Nec
etiam licet solam materiam sacramentalem, seu oleum consecratum,
sine forma sanis ministrare. 5. Reprobatur mos Graecorum inungendi
sanos in sacramentalem satisfactionem.
In opere De Synodo Dioecesana totam quaestionem de more Grae­
corum per integrum caput exponit et indicat. Refert ipsam praxim
Graecorum ungendi sanos, item duplicem discrepantem interpreta­
tionem Arcudii et Goar, favens potius priori; miratur quosdam
catholicos, seu De Sainte-Beuve et Juénin, defendisse validitatem
administrationis sacramenti personis sanis, eorumque argumenta ut
frivola refellit; hanc opinionem et morem Graecorum, prout ab
Arcudio explicatur, dicit “jure gravis erroris insimulari et damnari.”
In opere De Sacramentis praxim conferendi Euchelaeon, seu ipsam
materiam et formam sacramenti sed sine intentione sacramentali,
iuxta interpretationem quam Goar affert de praxi Graecorum,
vehementer dissuadet cum Philippo de Carboneano, etsi non sim­
pliciter damnet.
Constitutio “Etsi Pastoralis,” 26 maji 1742 (De dogmatibus et ritibus ab ItaloGraecis tenendis atque servandis § 5, n. 1 sq.) : “Nulli per sacerdotes vel confessarios pro satisfactione poenitentiae unctio aliqua solummodo injungatur.
Infirmis vero, juxta verbum Jacobi Apostoli, unctio exhibeatur extrema.”28

Encyclica “Ex quo primum” 1 martii 1756 (De nova Euchologii Graeci editi­
one), § 44—4S: “Tertium sese offert monitum, duabus partibus constans et sequenti­
bus verbis conceptum. ‘Praeterea meminisse debent sacerdotes, sacramentum sancti
olei, quod euchelaeon dicitur, a Christo esse institutum, tamquam coelestem
medicinam, non pro animae tantum, sed etiam pro corporis salute; solis proinde
infirmis administrandum, non autem bene valentibus; et in eo quidem tempore,
in quo sibi constant et sui compotes sunt, ut ita majorem sacramenti gratiam
recipiant, si cum fide ac devota voluntate accedentes, oleo sancto ungantur. Item
sciendum est. quod, quamvis Orientalis Ecclesiae Pontifices in conficiendo sacro
chrismate pluribus de more aromatibus utantur, necessaria tamen sacramenti
materia sunt oleum ct balsamum, quibus, secundum antiquam Ecclesiae Orientalis
morem, aliae aromatum species recte admiscentur, si earum quaedam desint
(dummodo oleum et balsamum adsint) tamquam non necessaria ad chrimatis
materiam, rite omnino sanctum chrisma conficitur’. . .
“Sed ad illustrandum tantummodo priorem partem hujusce tertii moniti, hoc
adjiciemus, quod, quum et olim sub Urbano VIII et superioribus pontificatus Nostri
annis disceptatum diu fuerit, an a Graeco Euchologio delenda essent quaedam
verba, quae innuere videntur, licitum esse, hoc sacramentum etiam bene valentibus
ministrare, in consessu habito die 3. Septembris anni 1747. definitum fuit deindeque
a Nobis probatum, ut nihil in textu immutaretur; sed quae necessario servanda
erant, adnotarentur in monito, quod initio Euchologii praeponeretur; id quod est
factum per verba superius exscripta, monendo Graecos sacerdotes, ne sacramentum
extremae unctionis ministrent bene valentibus, sed iis dumtaxat, qui gravi morbo
laborant. Porro nihil necesse visum est Euchologii textum hic mutare; propterea
Acta ct decreta sacrorum conciliorum reccnliortint. Collectio Lacensis II (Eriburgi
Brisgoviac 1876) 511.

quod, illius verbis undequaque perpensis, apparuit, rectum illis sensum suamque
interpretationem tribui posse. Neque enim ibi dicitur ut sacramentum ministretur
iis, qui bene valent, sed ut ii quoque inungantur qui ad ecclesiam se conferunt; id
quod percoirqnode intelligi potest de iis etiam, qui, licet gravi morbo affecti,
possunt nihilominus ad ecclesiam vel pedibus suis accedere vel aliorum ope
deferri, ibique ut propriae devotioni magis satisfaciant, extremae unctionis sacra­
mentum sibi ministrari postulant; cujusmodi exempla in ipsa quoque Occidentali
Ecclesia non desunt, ut videre licet apud Martène (de antiquis Ecclesiae ritibus
lib. 2. cap. 7. art. 2. num. 7. et 8.) et penes Mabillon (in praefatione ad saeculum
primum, in Actis Sanctorum Ordinis Benedictini §9. num. 101).

“Cohaerentia sunt cum hac prima parte tertii moniti duo haec, quae advertenda
subjicimus: primum, quod quamvis Graecis diserte vetitum fuerit extremae
unctionis sacramentum aliis conferre, praeterquam aegrotis et quidem grava morbo
laborantibus; iisdem nihilominus interdictum non est, quominus oleo lampadis,
quod ad sanandas infirmitates in ecclesia asservatur, inungant energumenos aliosve.
qui, vel devotionis gratia, vel ut aliquo liberentur, hujusmodi unctionem petunt;
quum oleum in ea lampade asservatum nequaquam ab Episcopo vel sacerdote
consecratum sit ad effectum utendi eo in extremae unctionis administratione. Haud
ignoramus, postulatum alias fuisse, ut Graecis permitteretur, extremae unctionis
oleo extra gravis infirmitatis casum sese inungere, absque eo quod sacramentalis
forma a sacerdote pronuntiaretur; ea scilicet ratione allata, quod per solam
applicationem materiae sacramentum minime conferretur, quum ad id necessaria
omnino sit simultanea formae prolatio. Verum nec id receptum fuit, nec recipi
ullo modo potest; quum minime liceat sacramentum a Christo institutum arbi­
trariam quamdam, licet piam, in caeremoniam convertere; ut etiam recte observat
Pater de Carboneano (in appendice ad tractatum P. Antoine de extrema unctione
§4. pag. 661), ct quamvis, pro eo quod pertinet ad Latinam Ecclesiam. Quintaduenas (in tract. 5 de extrema unctione, singular. 11.) asseruerit, licere parochis
mittere ad aegrotos aliosque petentes oleum sanctum infirmorum, ad hoc ut eo in
suis infirmitatibus se liniant; nihilominus si quis hoc facere attentaret, gravibus
poenis a tribunali ecclesiastico plecteretur, vel tamquam abutens sacramento
Ecclesiae, vel tamquam suspectus non rectae fidei circa sacramentum extremae
unctionis, ut opportune advertit Clericatus (de sacram, extr unet, decis. 70. n. 32).
“Alterum est, quod, stante prohibitione administrandi sacramentum extremae
unctionis extra gravis morbi necessitatem, quum jam definitum sit. satisfactionem
seu poenitentiam, quae a sacerdote confessario sacramentaliter confessis imponitur,
constare potissimum debere precibus, jejuniis et eleemosynis (quemadmodum
habetur in decreto a fel. record. Eugenio Papa IV pro instructione Armenorum
edito) : minime licet poenitenti confesso pro satisfactione seu poenitentia imponere,
ut extremae unctionis oleo inungatur. Invecta sane olim fuit inter Orientales
hujusmodi unctio, veluti mere caeremonialis, uti deprehenditur ex canone LXXIV
ex iis, qui in versione Arabica Nicaeno Concilio tribuuntur (in Collectione Hardouini tom. 1. pag. 492). ubi statutum legitur, ut si quis fidelis cum infideli muliere
impudice versatus fuerit, post diuturnam peractam poenitentiam. Ecclesiae re­
concilietur per aquam benedictam et oleum infirmorum. Exinde vero, si fides
habenda est Joanni Nathanaeli in responsorio de moribus Graecorum, et Francisco
Richardo de expeditione sacra cap. 12. abusus alter inductus fuit, ut poenitentibus
divitibus pro sacramentali poenitentia hujusmodi sacra unctio passim imponeretur,
ex cujus satisfactionis usu non exigua pecuniarum retributio colligebatur. Gravis­
simo huic absurdo occurrere non praetermisit fel. rec. Innocentius IV Pontifex
Maximus ... in epistola sua ad Tusculanum Episcopum.”20

De synodo dioecesana, 1. S, c. 5: “Ecclesiae Latinae perpetua et constans
traditio fuit extremam Unctionem solis infirmis esse exhibendam; ct quidem tali
” Ibid. 542 sq.

morbo laborantibus, unde peritorum judicio, mors secutura prudenter timeatur:
eamque traditionem, ex saepius allegatis apostoli Jacobi verbis deductam, cum
D. Thoma . . . explicarunt et inculcarunt Eugenius IV . . . concilium Tridentinum
... ac demum Catechismus ejusdem concilii. . . Verum ab exposita Latinae
Ecclesiae traditione deviarunt Graeci. . . Haec certissima et exploratissima sunt,
sed non aeque certum est an ejusmodi Unctio sanis adhibita habeatur a Graecis
pro vero Sacramento. Goarius . . . illam fieri contendit, tanquam meram caere­
moniam sacram. . . Arcudius contra affirmat sanos ac vegetos corpore a Graecis
sacerdotibus, perinde ac infirmos, sancto oleo perungi, animo verum conficiendi
Sacramentum. . .

“Quodque magis mirandum est, haec doctrina quam Arcudius exagitat, nec
defendere ausus Goarius, negavit unquam Graecorum menti insedisse, suos invenit,
inter nostros Latinos, defensores, nempe Juenin ... et Sainte Beuve . . . , qui
triplici argumento eam defensare conantur. . . At ejusmodi argumenta frivola sunt
nulloque labore evertuntur. . . Accedit [doctrinae Cone. Flor, et Trid.] consensus
omnium theologorum, qui verba S. Jacobi ita sunt interpretati, ut inde plane
confici existimaverint solum infirmum esse subjectum capax extremae Unctionis:
unanimem quippe theologorum consensum efficax esse argumentum ad catholicum
dogma stabiliendum, docet Melchior Canus. . .
“Jure itaque Graecorum morem ita explicatum, ut voluit Arcudius, gravis
erroris insimulant et damnant Theophylus Raynaudus. . . Gonzalez. . . Tournely...
Benedictus de Gaetanis .... aliique, quibus, post quaestionem sedulo examinatam,
tandem adhaeret Herminier. . . Quocirca episcopi Latini, in quorum potissimum
commodum hanc materiam prolixius tractavimus, dioecesibus praesidentes quas
fideles incolunt Graeci ritus, diligenter invigilent ne iidem in eodem versentur
errore, ut credant per unctionem de qua loquimur Sacramentum conferri; et severe
interdicant ne ea unctio loco satisfactionis per confessarios imponendae poenitentibus injungatur. Id illis vetitum est a nobis, in cit. nostra constit. 57, § 5, ubi
decrevimus: ‘Nulli per sacerdotes, vel confessarios, pro satisfactione poenitentiae
unctio aliqua solummodo injungatur; infirmis vero, juxta verbum Jacobi apostoli,
Unctio exhibeatur extrema.’ ”30

RITUALE ROMANUM, tit. 5, c. 1, n. 5, in vetustiori editione
ferebat: “Debet autem hoc sacramentum infirmis praeberi, qui cum
ad usum rationis pervenerint, tam graviter laborant, ut mortis peri­
culum imminere videatur; et iis, qui prae senio deficiunt et in diem
videntur morituri, etiam sine alia infirmitate.” In nova editione post
Codicem (tit. 5, c. 1, n. 8) refert concisiorem et mitiorem formam
can. 940, £ 1 eiusdem Codicis. Praeterea: “Extremae Unctionis Sacra­
mentum . . . omni studio ac diligentia periculose aegrotantibus adhi­
bendum est, et eo quidem tempore, si fieri possit, cum illis adhuc
integra mens et ratio viget, ut ad uberiorem Sacramenti gratiam
percipiendam, ipsi etiam suam fidem, ac piam animi voluntatem con­
ferre possint, dum sacro liniuntur Oleo” {ibid., n. 1).

CODEX J. C., de valido subiecto sacramenti manifeste agit in
tribus sequentibus decisionibus: “Can. 940. — § 1. Extrema unctio
praeberi non potest nisi fideli, qui post adeptum usum rationis ob
’ In Migne, Theologiae cursus completus XXV (Parisiis 1841) 1097-11CO.

infirmitatem vel senium in periculo mortis versetur. § 2. In eadem
infirmitate hoc sacramentum iterari non potest, nisi infirmus post
susceptam unctionem convaluerit, et in aliud vitae discrimen inciderit.
Can. 941. — Quando dubitatur num infirmus usum rationis attigerit,
num in periculo mortis reipsa versetur vel num mortuus sit, hoc
sacramentum ministretur sub conditione. . . Can. 944. —. . . Omni
studio et diligentia curandum [est] ut infirmi, cum sui plene com­
potes sunt, illud recipiant.”
Praeterea notandum est in can. 523 fieri distinctionem inter gravem
infirmitatem et periculum mortis: “Religiosae omnes, cum graviter
aegrotant, licet mortis periculum absit, quemlibet sacerdotem ad muli­
erum confessiones excipiendas approbatum, etsi non destinatum reli­
giosis, arcessere possunt.”

BENEDICTUS XV, Litt. Apost. “Sodalitatem,” 31 maii 1921:
“Qui in discrimine ultimo versantur, sacri viatici et Extremae Unctio­
nis susceptionem ne eo usque remorentur cum sensum amissuri jam
sunt, sed contra, quemadmodum Ecclesia docet et praecipit, iis robo­
rentur sacramentis vixdum, ingravescente morbo, prudens fiat de
periculo mortis judicium.”31
PIUS XI, Litt. Apost. “Explorata res est,” 2 febr. 1923, ad sodales
societatis de Bona Morte: “In hoc autem potissimum, cum sodalium,
tum praecipue zelatorum studiosam voluntatem desideramus advo­
catam, ut exitialem quoquo pacto profligent errorem, ex quo fit ut
cum animae detrimento sancto oleo non ante liniantur infirmi quam,
morte imminente, sensus paene vel omnino amiserunt. Neque enim,
ut sacramentum valide liciteque detur, necesse est ut mors proxime
secutura timeatur, sed satis est ut prudens seu probabile adsit de
periculo judicium; quodsi in ea rerum condicione conferri debet, in
hac conferri utique potest, et qui illud curet ministrandum, is Ecclesiae
Matris non modo doctrinam sequitur, sed optata pie ac salubriter
perficit.”32
S.C. DE PROPAGANDA FIDE, 20 febr. 1801 (C.P. pro Sin.),
proposito dubio: “Aliquando missionariis christianos sibi commissos
visitantibus occurrit aegrotus hectica febri vel simili morbo laborans,
qui iuxta experientiam vivet adhuc per plures menses, sed intra annum
morietur. Quaeritur, an in tali casu missionarius ipsi possit adminis­
trare Viaticum et Extremam Unctionem, eo quod, quando verior aderit
casus ea recipiendi, non poterit praesens haberi missionarius ob magil Acia Apostolicae Sedis 13 (1921) 342.
n Ibid. 15 (1923) 105.

nam distantiam ct alias circumstantias id impedientes,” respondit:
“Affirmative.”33

CONCLUSIO
Subiectum capax huius sacramenti est solus infirmus, ita ut invalidum sit
sacramentum sanis administratum.
Probatur 1. EX SCRIPTURA.

Hoc sacramentum institutum esse pro solis infirmis deducitur ex
textu lacobi 5.14 sq., in quo ceteroquin fundatur tota persuasio ipsius
Traditionis in hac re et tota constantia ipsius praxis Ecclesiae. Hanc
textus lacobi interpretationem authentice, etsi aequivalenter tantum,
tradit ipsum Cone. Tridentinum, ut dictum est supra (p. 555), imo
iam tradiderat primum ipsum declarativum documentum S. Sedis de
hoc sacramento, scilicet verba Innocentii I a. 416: “Quod [lacobi
assertum] non est dubium de fidelibus aegrotantibus accipi vel intelligi debere, qui sancto oleo chrismatis perungi possunt” (Denz. 99).
Eadem quidem veritas iam innuitur in ipso textu Mare. 6.12 sq.
(“Ungebant oleo multos aegros et sanabant”) pro quanto, iuxta Cone.
Tridentinum et Traditionem, in eo continetur vera insinuatio huius
sacramenti, ut explicatum est in art. 1 (tom. 1, p. 51 sqq.). Sed textus
lacobi, in quo ipsa sacramenti seu promulgatio continetur, rei certi­
tudinem praebet, si consideretur tum proprius ac primarius sensus
vocis “infirmatur” (άσ0«>«), tum ac praecipue tota contexta oratio
ex qua propria acceptio illius vocis amplius confirmatur et illustratur,
ex eo nempe quod dicuntur presbyteri advocari, quo quidem indicatur
impossibilitas eos adeundi seu status infirmitatis, et ex eo quod in prae­
cedenti v. 13 (“Tristatur aliquis vestrum?”), ubi agitur de mera
spirituali infirmitate diversum remedium proponitur, seu oratio, et
diversa vox adhibetur, scilicet non άσθα-άν sed κακοτταθύν.

Unus vel alter theologus hic videtur excessivo scrupulo angustiari
quod attinet probativam vim ipsius vocis “infirmatur” ac putat eam
hic consultius seponendam esse ac recurrendum ad solam vim con­
textae orationis, ne incurramus irrisionem Graecorum, sua lingua
” Collectanea S. Congregationis dc Propaganda Fide (Romae: Ex Typographia Polyglotta S. C. de Propaganda Fide 1907) I 397. Textus est in lingua italica ac sic sonat:
“Talora i missionari visitando i loro distretti s’incontrano in qualque malato etico o
d’altro morbo, che a certa esperienza durera molti mesi, ma dentro Panno perisce: si
cerca sc in tale caso il missionario possa somministrargli il Viatico e 1'Estrema Unzione per
la ragione che, quando sarebbe veramente nel grado suo di riceverla. allora il mis­
sionario non si potrà trovarc présente nel luogo per la grande distanza, e per altre
circostanze impeditive. R. Affirmative.”

callentium, in qua constat verbum ασ0«ρ<ΐν nec unice nec primo nec
communiter infirmitatem corporalem significare. Ita praecipue Kern
(quem fere repetunt Kilker et Cappello) scribens: “Theologi quidem
latini communiter censent, rem posse decidi ex ipsis terminis, quibus
utitur apostolus. . . {Ita] Cornelius a Lapide . . . Suarez . . . Berti. . .
Non est mirum, quod post tantos doctores plurimi alii theologi as­
seruerint, àirOcvàv significare: periculoso morbo laborare, χψναν: morti
propinquum esse. Verum tale argumentum seponendum est, ne Orien­
tales irridentes nobis acclament: ‘Quanti momenti est lingua origi­
nalis.’ Tum àaûtvâv tum κάμνίΐν nec unice nec primo nec communiter
significare: aegrotum esse, multo minus periculose, ad mortem aegro­
tum esse, sufficit inspicere lexica. Nec licet excipere, in s. Scriptura
dictos terminos determinari ad sensum: graviter, ad mortem aegrotare.
Nam κάμναν praeter Jac. V, 15, solum quinquies occurrit (in textu
graeco originali et in versione septuaginta simul), nullibi autem sensu:
aegrotum esse. Άσ0«<<4ν quidem saepissime adhibetur, sed plerumque
significat defectum virium sive naturalium sive supernaturalium ad
certum aliquem finem. Sic, ut unum exemplum afferamus, Samson
(Jud. XVI, 7, 11) iterato fallit Dalilam dicendo, si feceris hoc vel
illud, και ασθενήσω καϊ ΐσομαι ώς ci? τών ανθρώπων. Certe non raro, praeser­
tim in Evangeliis . . . άσθενάν idem valet, quod aegrotum esse; id
vero non ex sola voce, sed ex contextu patet. Ex eo autem, quod
quorundam άσ&νουΐ'των, ut Lazari, morbus erat ad mortem, non licet
inferre, terminum ipsum per se indicare morbum periculosum. Multi
aegroti sine spe decumbunt; ex quo male inferretur, aegrotare idem
esse ac morbo mortifero occupatum esse.”34
Attamen haec exaggerate dicuntur. Nam, ut ostensum est in art. 1
(tom. 1, p. 72 sq.), proprius sensus vocis ûa&icîr est corporaliter in­
firmari ac deficere, ut ostendunt, inter alia, lexica Zorell, Leopold et
Liddell-Scott ibidem relata, dum moraliter infirmari vel deficere est
sensus derivatus et translatus. lamvero, iuxta communem et rectam
regulam hermeneuticae, verba Scripturae accipienda sunt in sensu
proprio, nisi cogens aliqua ratio sensum translatum expostulet, quod
nequaquam verificatur quoad textum lacobi quinimmo tota contexta
oratio accedit ad proprium sensum confirmandum. Praeterea, ut osten­
sum est ibidem, de facto ea vox frequenter in Scriptura accipitur in
sensu corporalis infirmitatis, etsi sat frequenter etiam signet moralem
deficientiam. Unde reicienda est, quod attinet saltem ad priorem
vocem, illa ambigua Kern assertio: “Tum άσθενεϊν tum κάμνειν nec
unice nec primo nec communiter significare: aegrotum esse, multo
minus periculose, ad mortem aegrotum esse, sufficit inspicere lexica”;
"De sacramento Extremae Unctionis (Ratisbonae 1907) 290 sq.

nani vox άσ&ναν tum proprie, tum etiam frequenter, corporalem sig­
nificat infirmitatem in Scriptura. Altera quidem vox κάμναν in proprio
sensu significat generaliter defetisci ac lassum esse, adeoque potest
aequaliter intelligi de corporali vel morali deficientia; at, quamvis in
quinque Scripturae textibus, in quibus (praeterquam in verbis lacobi)
occurrit, accipiatur in sensu morali, tamen ad corporalis infirmitatis
sensum in textu lacobi trahitur immediate ab ipsa priori voce άσθινάν
cuius est parallela, immo et completiva in sensu gravioris infirmitatis;
cum enim sacer scriptor in v. 15 non indigeret iterum directe exprimere
corporalem infirmitatem, quam expresserat in praecedenti v. 14 per
vocem άσθα’άν (infirmari), apposuit alteram vocem κάμναν (lassus esse)
ut indicaret gradum seu gravitatem illius infirmitatis.
Unde iure merito tum theologi tum ipsi exegetae, etiam moderni,
conveniunt in deducenda sacramentali necessitate corporalis infirmi­
tatis ex ipsis etiam terminis, et imprimis ex vi vocis άσθίνάν. Ita inter
antiquiores: Estius (in h.l., et In 1 Cor. 11.30), Cornelius a Lapide
(In h.l.), Suarez, Arcudius, Berti, Tournely; inter modernos vero:
Chaîne: “Άσθα·άν, être malade, quelque fois de maladie grave (Jo. iv,
46; xi, 1-6; Act. ix, 3); tel est le cas ici; le malade est retenu sur
sa couche et ne peut pas sortir.”35 Bord: “Ce verbe [άσ&ναν] s’emploie
quelque fois au sens figuré: mais ordinairement il désigne une maladie
physique et une maladie grave. Dans le texte de saint Jacques, il
doit être entendu dans ce dernier sens. Le contexte le demande. . .
La prière de la foi, assure saint Jacques, sauvera le malde, τον κάμνοντα.
Ce dernier mot est très expressif. Chez les auteurs grecs, dans
Homère, Platon, Aristote, par exemple, il désigne un homme totale­
ment privé de forces, un mourant.”36 De Ambroggi: “ ‘AoOevâv significa
essere ammalato, ma si usa specialmente per le malattie gravi e pericolose (cf. Giov. 4, 46; 11, 1-6; Atti 9, 37). Nel nostro caso si tratta
di uno che non puô uscire di casa recarsi personalemente dai presbiteri,
è a letto, senza forze (κάμνων v. 15).”37 Spdcil: “ Άσθ^άν in usu pro­
fano adhibetur pro: infirmis viribus sum, aegroto, langueo; raro pro:
animo langueo seu deficio. . . Verbum hoc in textu s. lacobi significat
physicam infirmitatem et opponitur verbo υγιαίναν. . . Utrum gravis
aegritudo significetur vel solum infirmitas in genere ex ipsa voce con­
cludi non potest, sed ex contextu determinandum est. . . ΚΑμνω apud
profanos significat: langueo, fatigor, deficio, aegroto ... ; κάμνων vel
κίκμηκως non solum deficientem viribus, sed interdum moribundum,
“ L’ipitre de Saint Jacques (Paris 1927) 126.
** L’Extrême Onction (Bruges 1923) 56 sq.
” La Sacra Biblia, Le epistole Cattoliche di Giacomo, Pietro, Giovanni e Giuda (ed. 2,
Torino 1949) 78.

DE SUBIECTO

565

immo et mortuum designat. . . Vocabula àaOevâv et καμνάν sensu
proprio de infirmitate eaque corporali intelligi debent, praesertim cum
s. lacobus paulo ante (v. 13) ad tristitiam seu animi aegritudinem
aliud medium, orationem nempe, commendaverit, et hanc infirmitatem
animae vocabulo κακοπαθάν designaverit.”38
Ipsi etiam theologi schismatici suum calculum afferunt; nam ipsi
non negant originalem sensum άσθινάν esse corporaliter infirmari, sed
Graeci, ad sustinendam suam praxim et doctrinam, eam vocem dicunt
trahi debere etiam ad derivatum sensum spiritualis infirmitatis (cf.
supra, p. 549), Russi vero, ut reiciant necessitatem gravis infirmitatis
aut periculi mortis, tantummodo opponunt haec in ea voce non deter­
minari, cum de se significet generaliter omnem corporis infirmitatem,
utut levem (cf. in p. 586 sq.). Unde absque ullo scrupulo ipse
Ignatius arch, russus concedit: “Asthenia etiam secundum usum medi­
cinalem reipsa significat aegritudinem, infirmitatem corporis, et κάμναν:
pati, laborare” (cit. in p. 594 sq.), imo Macarius Bulgakov, magis
quam nos exigimus concedens, scribit: “Verba S. Jacobi tum secundum
eorum usum in lingua graeca tum secundum usum S. Scripturae . . .
non solum morientes, sed generatim graviter aegrotos significant,
proinde etiam tales, qui spem habent recuperandae sanitatis” (cit.
infra, p. 595).

Hinc satisfactum est primae obiectioni plurium Schismaticorum
(ut M. Bulgaris, Kefalas, Vafides, Mesoloras, Rallis) dicentium verba
lacobi intelligi debere aut posse de qualibet infirmitate, etiam spiri­
tuali, adeoque convenire etiam corporaliter sanis.
Altera autem obiectio quam alii innuunt atque iam explicite protu­
lerant illi pauci catholici qui in hac re Schismaticis consenserunt, est
quod Apostolus asserit quidem infirmos ungendos esse sed non excludit
etiam sanos inungi posse, quemadmodum, arguit De Sainte-Beuve
(supra cit., p. 550), ex hoc quod Christus asseruit adultos Eucharis­
tiam suscipere debere (Io. 6.54: “Nisi manducaveritis ... et biberi­
tis”) non sequitur infantes exclusisse. Attamen, haec etiam obiectio
frivola est. Nam, ut significat ipsum Cone. Trid., Apostolus in illis
verbis assignat ea quae requiruntur ad validitatem sacramenti, scilicet
materiam, formam, effectum, ministrum et subiectum; unde eo ipso
quod solos infirmos indigitat, ceteros excludit, non secus ac eo ipso quod
solos presbyteros indigitat tanquam ministros, legitime infertur ipsum
laicos excludere; si ratio De Sainte-Beuve valeret, sequeretur ex textu
lacobi non posse deduci quinam sit validus minister, imo et valida
materia huius sacramenti. Ad invocatam paritatem cum textu loannis
l'Op. cit. (supra, in p. 547) 126, 130, 189.

• - *' *♦*»**·»:

de promissione Eucharistiae, dicendum est imprimis Christum in eo
textu nonnisi transeunter loqui de Eucharistia nec data opera, sicut
lacobum, proponere institutionem et elementa sacramenti; praeterea,
verba Christi, etsi in forma personali prolata, ratione nempe cir­
cumstantiae allocutionis ad praesentes ludaeos qui adulti erant, sen­
sum impersonalem habent, seu ad omnes christianos, absque aetatis
distinctione referuntur, ut patet etiam ex ipsa forma impersonali qua
pluries idem praeceptum ibidem repetitur: “Si quis manducaverit. ..
Qui manducat meam carnem. . . Qui manducat hunc panem . . .”
(Io. 6. 52, 55, 57, 59); tandem, infantes non fuisse exclusos ab
eucharistica manducatione, scimus ex ipsa praxi Ecclesiae, dum e
converso nulla praxis aut documentum Ecclesiae exhibet administra­
tam unquam unctionem personis bene valentibus.
Probatur 2.

EX ECCLESIAE DOCUMENTIS, PRAXI ET

DOCTRINA.

De ipsis documentis solemnis ac universalis magisterii satis dictum
est supra (p. 552-562) in ipsa Parte Affirmativa, nam eorum sensus
tam patens est ut vix liceat viro catholico de eo dubitare atque ex
se sufficiens est ad reddendam nostram Conclusionem theologice cer­
tam, ut supra dictum est (p. 551 sq.). Ac inde mansit iam sufficienter
explosa, solitaria illa positio paucorum theologorum catholicorum qui
putarunt sanos esse validum subiectum huius sacramenti.
Contra doctores autem Schismaticos valet constans et uniformis
praxis et doctrina universalis Ecclesiae sive post sive ante eorum
schisma, necnon ipsa, officialis saltem, doctrina ecclesiae schismaticae.
Illius praxis et illius doctrinae tot sunt testimonia, quot sunt docu­
menta quae ad hoc sacramentum referuntur quaeque congessimus in
variis articulis huius tractatus, praecipue in art. 1 (tom. 1, p. 94sqq.)
ubi de ipsa institutione sacramenti. In omnibus enim explicite ac
constanter quaestio est de solis infirmis, numquam vero de sanis, etsi
signate isti excludi non dicantur; quod quidem argueret errorem vel
defectum universalis Ecclesiae, infallibilis magistrae et indefectibilis
dispensatricis sacramentorum, si hoc sacramentum esset institutum
etiam in bonum et utilitatem hominum bene valentium. Ad rem prae­
cipue faciunt sequentia, quae magis directe indicant exclusivam ordi­
nationem huius sacramenti ad infirmos:
1. Patres cum appellant vel explicant textum lacobi ad inculcandum
institutionem et effectus huius sacramenti, sermonem suum ad solos
infirmos limitant, modo tam emphatico et constanti ut sonet exclusive.
Eorum sensus apte exprimitur in ipsis verbis Innocentii I, quae sunt

primum insigne ac explicitum testimonium de hoc sacramento, nobis
occurrens in Traditione, ac veluti summa praecedentium et funda­
mentum ceterorum: “Quod | lacobi dictum] non est dubium de fideli­
bus aegrotantibus accipi vel intelligi debere.”
Inepte autem quis hic obiceret verba Bcdac commentantis textum
lacobi: “Infirmanti autem vel corpore vel fide mandat [/Xpostolus]
ut . . . plurimorum se adjutorio, et hoc seniorum, curare meminerit,”
nam immediate postea S. Doctor refert duo sacramenta, scilicet Ex­
tremam Unctionem et Poenitentiam, quorum prior curat corporaliter
infirmos, alterum vero spiritualiter seu fide laborantes. ' Item, impertinentia sunt verba sive Ivonis Carnotensis dicentis “unctionem in­
firmorum publicae poenitentiae esse sacramentum.” sive Amalarii Me­
tentis asserentis “consecrari oleum pro poenitentibus,”40 nam prior
tantum loquitur de poenitentiali charactere Extremae Unctionis, alter
vero de omnino diversa unctione poenitentium in reconciliatione haere­
ticorum quae erat in usu in ecclesia gallica (cf. art. 1. tom. 1, p.
191 sq.) cuiusque materiam ipse distinguit a materia Extremae Unc­
tionis, inquiens: “Restat ut . . . dicamus de oleo quod consecratur pro
infirmo.”
Pariter inepte quidam Schismatici, quibus favet De Sainte-Beuve/1
provocant ad textus Origcnis et Chrysostomi, qui videntur referre Ex­
tremam Unctionem ad omnes penitentes, seu ad remissionem pecca­
torum: nam, ut dictum est in art. 1 (tom. 1, p. 92, 98 sq., 104107), Origenes loquitur ad modum unius de utroque sacramento
Poenitentiae et Extremae Unctionis, quorum primum refertur ad omnes
poenitentes, alterum vero ad solos poenitentes infirmos, Chrysostomus
autem in uno textu (Dc saccrd. 3. 6) loquitur quidem de sola remis­
sione peccatorum, sed hanc refert ad infirmos quos indigi tat in ipsa
allegatione textus lacobi, et ceteroquin in alio textu (In Mat., horn.
32. 6) loquitur de effectu corporalis sanationis, per sacramentalem
unctionem collato.

2. A sua ad infirmos destinatione, hoc sacramentum plura accepit
veluti nomina propria, antiquo usu consecrata: Oleum infirmorum
(Theodulphus Aurelianensis, Petrus Lombardus, Monophysitae Armeni
post eorum patriarchas loannem Mandakuni et loannem Ozniensem),
το eAator τ<ϋι- άρρωστων (oleum infirmorum: ipse adversarius Schismaticus
Simeon Thessalonicensis), Unctio infirmorum (Theodulphus Aur.,
* BonaVENTURA, In 4 Sent., dist. 23, a. 2, q. 2, respondens ad similem textum Glossae
in verba lacobi, hanc aliam explicationem tradit: “Dicendum quod illud ‘vel’ intelligitur
subdisiunctive, nec excluditur infirmitas corporis, sed praesupponitur.”
*° De eccles, officiis, 1. 12, ML 105. 1013.
41 Ci. supra, p. 539, in nota, et 550.

Pseudo-Petrus Damianus, Ivo Carnotensis, Goffridus Vindocensis,
Petrus Cluniacensis, Pseudo-Hugo Victorinus, Petrus Lonibardus,
Innocentius III), Sacramentum unctionis infirmorum (Hugo Victo­
rinus, Petrus Lonibardus, Catechismus Cone. Trid.), Sacra unctio
infirmorum (Cone. Trid.), Sacramentum exeuntium (Petrus Pictaviensis, S. Thomas, Cone. Trid.), Extrema unctio vel Sacramentum
Extremae Unctionis (Statuta S. Sonnatii, Prudentius Trecensis, Petrus
Lonibardus, S. Thomas, posteriores theologi et documenta Ecclesiae).
3. In Sacramentariis, Ordinibus et Ritualibus, totus ritus, orationes
et rubricae ad solos infirmos referuntur. Quoad orationes conferantur
ipsa antiquissima documenta liturgiae: Traditio Apostolica, Sacramentarium Serapionis, Constitutiones Apostolorum et Testamentum
D.N.J.C. In posterioribus Sacramentariis totus ritus unctionis vocatur
“Ordo ad ungendum infirmum” (Liber Ordinum, Sacramentaria Ge­
lasianum et Gregorianum, Codices Rhemensis, Ratoldi et Tilianus).

4. Ipsa materia huius sacramenti vocatur a sua propria destinatione
“Oleum infirmorum” (Theodulphus Aur. aliique nuper relati),
“Oleum ad ungendum infirmos” (Sacr. Gelasianum, Capitula Caroli
Magni), “Oleum unctionis, quod praecepta [divina] pro infirmis
praescribunt” (loannes Mandakuni patriarcha Armenorum), “Oleum
quod consecratur pro infirmo” (Amalarius Metensis) “Oleum quod
benedicitur ex apostolica auctoritate ad infirmorum medicamentum”
(Rabanus Maurus).

5. Proprius ejjectus huius sacramenti, quamvis principaliter sit
spiritualis, constanter tamen exhibetur ut duplex, spiritualis nempe
et corporalis, sub geminata illa antiquissima expressione quam
post Sacramentarium Serapionis tradiderunt omnia documenta
liturgica: “In sanitatem animae et corporis” (cf. art. 10, p. 36 sq.).
Quo quidem significatur corporis sanitatem non solum esse quomodolibet aliquem secundarium effectum sacramenti, sed ita
quoque copulari cum principali ut implicet ipsam essentialem
conditionem subiecti, quatenus principalis ac spiritualis effectus
ordinetur tantum ad eum qui sit quoque capax effectus cor­
poralis, scilicet ad solum infirmum. Praeterea, hanc eandem condi­
tionem signanter indigitat generalis ille effectus quem tota Traditio
exhibet ut proprius ac peculiaris huic sacramento, scilicet praeparatio
ad aeternitatem et dispositio ad futuram gloriam (cf. in art. 10,
P· 41).
6. In variis antiquis conciliis provincialibus, in quibus connaturaliter expectaretur aliqua dispositio vel allusio ad administrationem

DE SUBIECTO

569

Unctionis etiam personis bene valentibus, si ipsa possibilis esset, con­
tinuus ac exclusivus sermo est de ungendis infirmis; cf. Cone. Cabillonense a. 813, Aquisgranense a. 836, Moguntinum a. 847, Ticinense
a. 850, Wormatiense a. 868. Inde non mirum est universale Concilium
Florentinum antiquorum conciliorum provincialium mentem subinde
recte collegisse ac interpretatum esse sub paucis illis exclusivis verbis:
“Hoc sacramentum nisi infirmo, de cuius morte timetur, dari non
debet” (Denz. 700). Posteriorum autem provincialium conciliorum
decreta et particularium ecclesiarum ritualia idem signanter repetie­
runt, uno ore positive excludendo homines bene valentes a receptione
sacramenti, ita ut omne subiectum, cui sacramentum denegandum
esset, comprehenderent sub quadruplici illa enumeratione: sanos, in­
fantes, amentes, excommunicates (cf. documenta relata in art. 28,
p. 483 sq.). Sit unum pro omnibus, Rituale Carnotensc (Chartres)
a. 1489: “Sciendum, quod non ministratur excommunicatis, nec pue­
ris ... , nec fatuis, nec sanis.” Cone. Carnotense a. 1526 rem omnino
signate edicebat, prohibens “Extremam Unctionem dari adultis sanis,
quia eis nihil prodesset, cum sit sacramentum pro infirmis solum
institutum.”12

7. Ipsae privatae nec sacramentales olei unctiones, de quibus egimus
in art. 1 (tom. 1, p. 184 sqq.), scilicet unctiones infirmorum et unc­
tiones mortuorum, quatenus connectuntur cum hoc sacramento, utpote
ex eius imitatione vel ex abusu materiae illius ortae, proprium finem
ipsius sacramenti in bonum solorum infirmorum ostendunt ac con­
firmant. Quod si excipiendus sit antiquus mos ungendi poenitentes seu
haereticos reconciliatos cum Ecclesia, id est ex ipsa diversa indole
huius unctionis, quae imitabatur ac fere confundebatur cum alia
unctione sacramentali, scilicet cum sacramento Confirmationis. Ipsa
denique praxis ungendi sanos, quae uno vel alio modo, sub legitima
forma alicuius sacramentalis, antiquitus coepit in Oriente ac subinde
tales apud Schismaticos proportiones assumpsit ut fere confunderetur
cum ipso sacramento, suam hic affert indirectam confirmationem,
quoniam circa ipsum sacramentum infirmorum ipsa nata est ac in­
debite vegetavit, donec insidiose conata sit ipsum sacramentum
supplantare.
Obici quidem solent quaedam exempla administratae sanis unctionis
in ipso Occidente, sed tam rara ac incerta sunt et tam variae patent
interpretationi ut in eis immorari non vacet.
Benedictus XIV tria huiusmodi facta (primum ex Martène, alterum
ex Mabillon, tertium ex Actis Sanctorum excerptum) sic refert et iudiApud Martène, De antiquis Ecclesiae ritibus, I. 1, p. 2, c. 7, a. 1, n. 1 (Rotomagi
1700) 103.

cat: “Neque huic Ecclesiae Latinae doctrinae et praxi adversantur
exempla ex probatis historicis prolata a Martène, cit. loco., videlicet
Odiliac, filiae Herimanni ct Mathildis, quae a Ricardo abbate monas­
terii S. Vitoni, de futura sequenti die ejus morte praemonita, licet
corpore sana ‘nullam gravedinem pateretur.’ attamen ‘liquore sancti
olei inuncta . . . inter verba orationis laeta spiritum efflavit,’ sicut
narrat Hugo Flaviniacensis in Chronico Virdunensi; et cujusdam
monachi, apud Mabillonium, secui. VI, Benedict, part. 2, qui, post
nocturnos festi S. Martini divinitus admonitus de proxima sua ex hoc
seculo migratione, revelationem abbati manifestavit, cujus venia sacro
oleo unctus, ‘et Dominicis munitus mysteriis, sanus et incolumis cum
caeteris in conventu versatus’, sequenti die obiit; necnon cujusdam
Cinguriani fratris laici, qui similiter corpore sanus, ‘oleo sancto,’ uti
rogaverat, ‘unctus,’ mox decessit: quod habetur in Vita S. Gildasii,
secui. I. Benedict., pag. 151; neque demum adversatur exemplum
quod allatis a Martene adjicimus, videlicet S. Hedwigis, quae, refe­
rente ejus Vitae scriptore, cap. 8, priusquam aegrotare coepisset,
voluit extremae Unctionis sacramento muniri.
“Haec, inquam, et si qua sunt alia hujus generis exempla, com­
muni Latinae Ecclesiae doctrinae et praxi non adversantur: nam,
praeterquam quod extraordinaria sunt et derivata e speciali afflatu
Spiritus sancti, qui interdum homines solvit ab ordinariae providentiae
legibus; quod opportune annotavit laudatus auctor vitae S. Hedwigis,
scribens: ‘Hoc tamen, quod hic dicimus, admirandum potius est quam
imitandum, cui Spiritus Domini per revelationem tribuit efficaciam,
et in quo, ut pie creditur, sancta devotio dispensavit’: atque rem
prosequitur Thiers, de superstitione circa Sacramentum extremae Unc­
tionis, lib. 8. cap. 6, pag. 377 et seq.; possumus prudenter existimare,
in praedictis rerum circumstantiis, eos qui sunt divinitus admoniti
de sibi instante vitae interitu, jam tum coepisse lethali morbo interius
laborare, quo cito perducerentur ad mortem, quamquam exterius
viderentur sani et incolumes: quamobrem fuit illis administranda ex­
trema Unctio ob camdem rationem propter quam a citato concilio
Mediolanensi IV, part. 2, et Aquensi anni 1585, tit. ‘Quae pertinent
ad Sacramentum extremae Unctionis,’ torn. 10 Collectionis Harduini,
coi. 1535, atque a theologis cum Suarez, cit. disput. 42, sect. 2, num.
11. in fin., conceditur senibus, qui, prae decrepita aetate, licet nulla
alia speciali afficiantur aegritudine, in dies morituri creduntur; ipsa
enim gravis et annosa senectus, infirmitas est quae interiora vitae
organa labefactat, et mox ducit ad interitum.”'3
‘ Op. cit. (supra, in p. 555), n. 2, coi. 1097 sq.

Ceterum, dici etiam potest cum Trombelli" nihil ostendere eas
unctiones factas fuisse cum ipso oleo sacramentali, aut cum ipsa
forma vel eo modo quo sacramentum administrabatur, nec fuisse pri­
vatas quasdem unctiones seu sacramentalia de genere eorum quae
antiquitus cum ipso oleo sacramenti conferebantur;1, vel. si ageretur
de ipsa collatione sacramenti, dici posset cum Cfonca/o/® id factum
esse ex ignorantia.
Schismaticae ipsius ecclesiae traditio et doctrina, nostrae conclu­
sioni nedum adversetur, potius non uno modo eam confirmat.
Imprimis, pro ipsa haeretica ecclesia Monophysitarum Armcnorum,
in quam in medio aevo irrepsit ipse gravior error fere confundendi
Extremam Unctionem cum Poenitentia eamque loco Poenitentiae sanis
administrandi (cf. supra, p. 537), ad rem faciunt insignia testimonia
patriarcharum loannis Mandakuni (480-487) loquentis de “oratione
et oleo unctionis, quae praecepta [divina] pro infirmis praescribunt
*
’
et loannis Ozniensis (717-728) loquentis de “oleo infirmorum” ac
distinguentis inter tria olea, catechumenorum, confirmandorum et
infirmorum, quorum usus non liceat permiscere, cum unumquodque
proprio sacramento proprioque subiecto reservetur (cf. in art. 1. tom.
1, p. 127, 179).
In ecclesia ipsa schismatico graeco-russica omnes libri rituales et
symbolic! exhibent solos infirmos ut subiectum huius sacramenti.
In Euchologio graeco totum officium Euchelaei. eiusque formulae
et orationes ad infirmum referuntur. In quibusdam quidem ex anti­
quioribus codicibus, ut dictum est supra (p. 534). notatur praxis
iniungendi omnes adstantes, necnon domum, portas et fenestras, sed
ex hoc ipso satis patet hanc unctionem fuisse mere caeremonialem;
quae ceteroquin mature obsolevit. In recentioribus etiam editionibus
quaedam verba rubricarum videntur similem aliquam adstantium
unctionem proponere, sed tam ambigua sunt ut possint in recto sensu
explicari ac propterea Benedictus XIV (supra cit., p. 558 sq.). pro­
ponens Graecis unitis novam Euchologii editionem declaravit se nolle
eas rubricas tangere aut reformare, sed tantum inter monita, illi edi­
tioni apposita, monuit ne oleum infirmorum sanis ministraretur. Pariter
de solis infirmis loquuntur: Euchologium Nikonis patriarchae
Mosquensis, editum a. 1658, quod habetur ut authenticum exemplar
" Op. cit. (supra, in p. 533) 22.
'3 Etiam hodie proprium oleum sacramentorum adhibetur in quibusdam sacramentalibus
ct consecrationibus; oleum nempe Confirmationis, seu chrisma, adhibetur in consecratione
fontis baptismalis, in unctione capitis post Baptismum, in ordinatione episcopi, in con­
secratione ecclesiae, altaris, calicis, patenae et campanac; ipsum oleum infirmorum
adhibetur in consecratione campanac.
"Op. cit. (supra, in p. 532).

572

DE CAUSIS EXTRINSECIS EXTREMAE UNCTIONIS

euchologiorum ecclesiae russicae (etsi hic ipse patriarcha sibi sano
Euchelaeon administraverit, in quadam circumstantia supra relata,
p. 539); Conjessio Orthodoxa Petri Moghilae metropolitae Kioviensis, edita a. 1643, quae, ab ipsis Graecis opera Meletii Syrigi
emendata et approbata, habetur, una cum Confessione fidei Dosithei,
ut praecipuum symbolum orthodoxae fidei in utraque ecclesia russa
et graeca; Catechismus maior Philareti Drozdov, metropolitae Mosquensis, editus a. 1823, cui quidam eandem fere auctoritatem tribuunt
ac duabus Confessionibus Moghilae et Dosithei, et certe ab omnibus
agnoscitur ut symbolicus liber russorum; Confessio fidei Metrophanes
Critopuli patriarchae Alexandrini, exarata a. 1625 sed edita a. 1661,
quae pariter inter libros symbolicos computatur, etsi careat auctori­
tate praecedentium librorum.
Confessio fidei Metrophanes Critopuli, ad initium cap. 13 de
Euchelaeo, hanc huius sacramenti definitionem tradit: “Euchelaeon
est ritus mysticus, per oleum et preces ab Ecclesia pro fidelibus
aegrotantibus [νοσονντων] celebratus.”17 Confessio Orthodoxa Petri
Moghilae, pars 1, q. 90: “Aegrotis prima cura ea esse debet, ut quam
citissime purgent conscientiam per confessionem et Sanctae Synaxis
participes efficiantur, devote sumentes olei sancti unctionem”; cf.
q. 117-119; et partem 2, q. 45 (cit. in art. 1, tom. 1, p. 183).
Idem Petrus Moghila in suo Trcbnik seu Rituali, intra instructiones
ad parochos ritui Euchelaei praemissas, aptissime monet ac docet:
“Hoc sacramentum nullo modo conferendum est corpore sanis, cum
Jacobus apostolus aperte dicat illud dandum esse infirmis. Cave ergo,
presbyter, ne oleo sancto sanum inungas. Et non quibuscumque
infirmis ministrandum est, sed iis tantum qui graviter aegrotant, et
in periculo mortis versantur, vel senibus pene confectis.”48

Haec officialis doctrina confirmatur ex sequentibus.
Primo, ecclesia russica fere totaliter iam dereliquit antiquiorem
praxim ungendi sanos (cf. supra, p. 539 sq.), quod quidem nequit pro­
venire nisi ex eo quod animadverterit illius dissensum a sua ipsa
doctrina.
Secundo, in sanam doctrinam consentiunt omnes fere theologi russi,
inde a saec. 17. Ita inter alios, Plato Levklin, Theophylactus Gorskij,
Philaretus Gumilevskij, Bjeljaev, Archangelskij,™ Malinovskij (de
postremis his duobus tamen cf. supra, p. 548 sq.), Jastrebov, Lcbcdinskij (“Subjectum Extremae Unctionis sunt soli infirmi et de vita
Apud E. I. Kimmel. M onumenta fidei ecclesiae orientalis (lenae 1850) II 155.
“Apud M. Jugie, op. cit. (supra, in p. 546) 485.
"Op. cit. (supra in p. 532), ubi diffuse tractans de praxi ungendi sanos, eam revocat
ad privatos vel particulares abusus, iam ab ipsa ecclesia russica prohibitos.

periclitantes”50) et Macarius Bulgakov, metropolita Mosquensis
(“Sacramentum sanctae Unctionis destinatum est pro solis infirmis
iisque graviter aegrotantibus, graviter infirmis, ut ostendunt verba a
S. Apostolo adhibita”81).
Tertio, consentit doctrina antiquiorum Graecorum.52 Nam mens
ipsius Simconis Thessalonicensis (cf. supra, p. 538 et 539) minime
clara est, etsi fortasse eius auctoritas modernis graecis occasionem
erroris praebuerit; ipse lob monachus (cf. supra, p. 537), qui videtur
confundere Extremam Unctionem cum Poenitentia, nihilominus asserit
Euchelaeon esse suscipiendum “dum extremum spiritum agimus”; '
loannes Nathanael Cretensis (supra rei., p. 536) ait hoc sacramen­
tum conferri “in ultima hominis hora”;54 Gregorius Chiensis ait hoc
sacramentum, quod vocat Extremam Unctionem, esse institutum “pro
iis qui mori debent [morituri sunt].”55
Quarto, contraria praxis late nunc diffusa in ecclesia graeca, quod
attinet saltem ad ipsum praecipuum morem solemnis unctionis in
hebdomada maiori, est prorsus recentis originis; nam, ut ostendit
Archangelskij,50 nullum eius signum apparet ante saec. 16.
Quinto, ipsi moderni graeci, qui communiter nobis adversantur,
inconsequenter se gerunt. Nam benedictio olei et orationes, quibus
Euchelaeon sanis administrant, referuntur ad infirmos et ad cor­
poralem sanitatem; theologi in suis scriptis defendunt principalem
effectum huius sacramenti esse corporalem sanitatem (cf. art. 10,
p. 76 sq.); multi catechismi graeci, ut catechismi Bernadakis,
Damasceni Christopuli, Diomedis Kyriaki, Nicolai Metaxae, de solis
infirmis loquuntur; versiones operum theologorum russicorum, qui
contrariam doctrinam defendunt, late in Graecia divulgantur.
Unde dissensus schismaticorum in hac re reducendus fere est ad
particularem practicum abusum et doctrinalem errorem modernorum
Graecorum, adversantem ipsi sanae doctrinae ecclesiae schismaticae.
Probatur 3.

EX RATIONE THEOLOGICA.

Plures a theologis afferri solent rationes, ex consideratione variorum
elementorum sacramenti deductae, quae tamen solum probabilem ac
suasivum valorem habere possunt, nisi reducantur vel connectantur
cum pracipua ratione sacramentalis significationis propriae huic sacraCompendium theologiae classicum frussiccl (Mosquae 1805) 547.
"Orthodoxo-dogiuatica theologia II (ed. 5, Petropoli 1895) 471.
"Cf. L. Allatium, loc. cit. (supra, in p. 532).
“Apud Arcudium, op. cit. (supra, in p. 532) 446.
“Apud Arcudium, loc. cit.
“Apud Jacquemier, art. cit. (supra, in p. 542) 199.
' Loc. cit. (supra, in p, 532).

mento, quam affert S. Thomas cuiusque vis non congruenter a pluribus
ponderatur, imo quibusdam levis vel arbitraria visa est.
Prima ratio deducitur generaliter ex convenientia habendi aliquod
sacramentum quod sit proprium infirmorum, ob peculiarem neces­
sitatem in qua hi constituuntur. Cetera sacramenta conveniunt etiam
sanis, nec peculiarem habent respectum ad infirmos aut peculiare
illis praebent adiutorium; ergo hoc sacramentum institutum est pro
solis infirmis. Haec ratio, quam affert ipsum Cone. Trid. quamque
evolvimus in art. 1 (tom. 1, p. 197 sq.) probat immediate solam
convenientiam ipsius institutionis alicuius sacramenti quo infirmi
peculiariter adiuventur, sed non immediate probat hoc ipsum sacra­
mentum, de facto institutum, ordinari exclusive ad infirmos; unde
oportet ut compleatur ac determinetur per considerationem ipsorum
elementorum huius sacramenti.
Secunda ratio deducitur ex materia ct forma huius sacramenti. Solis
enim infirmis convenit tum unctio, quae significat applicationem
remedii curativi, tum forma deprecativa, quae sonat indigentiam. Ita
fere Suarez et quidam alii. Attamen, unctio non necessario significat
curationem, cum possit adhiberi etiam ad alios fines et effectus, ut
illuminationem, ablutionem seu decorationem, praeservationem, nutritionem, confortationem et hilarationem (cf. art. 3, tom. 1, p.
339 sqq.); forma autem deprecativa conveniret etiam sanis, si aliquod
sacramentum, quod eis praebetur, haberet, sicut Extrema Unctio,
aliquem effectum incertum qui expectaretur futurus (cf. art. 7. ibid.
p. 547-550).
Ceterum, haec ratio, quatenus praecipue respicit materiam sacra­
menti, efficax est si reducatur ad sextam rationem quam infra
assignabimus cum S. Thoma, seu si unctio assumatur ut curativa, quod
quidem ei non convenit nisi ex sua relatione ad effectum corporalis
sanationis ad quem sacramentum ordinatur, ut infra explicabitur:
hoc modo reformata, ratio sic se habet: Cui non competit unctio
corporaliter curativa, non competit significatio huius sacramenti
spiritualiter curativi, nec ideo competit ipsum sacramentum.

Tertia ratio deducitur ex effectu sacramenti generaliter considerato,
prout nempe est “specialis misericordia” (Bellarminus), imo et
specialis gratiae abundantia abstergens ipsas reliquias peccati, nequidem per Baptismum aut Poenitentiam delebiles, quae nonnisi infirmis
convenit utpote in speciali miseria et indigentia constitutis. Attamen,
etiam quaedam alia sacramenta, ut Baptismus, Ordo et signanter
Confirmatio, important specialem Dei misericordiam vel gratiae
abundantiam, quae nihilominus etiam sanis aptissime convenit.

Quarta ratio deducitur peculiariter ex effectu alleviationis et con­
fortationis, quam quidam dicunt esse specificum effectum huius sacra­
menti, quaque indigent soli infirmi (Kern et alii). Attamen, alleviatione et confortatione sunt capaces etiam sani, praecipue morituri,
et quandoque magis fortasse quam infirmi, nec, si etiam dicatur
infirmos magis aut speciali saltem modo ea indigere, sequeretur hunc
effectum solos infirmos respicere, cum magis et minus non mutet
speciem. Praeterea, negamus eam alleviationem esse specificum effeclum huius sacramenti, iuxta dicta in art. 10 (p. 94sqq.).

Quinta ratio deducitur peculiariter ex effectu corporalis sanationis,
qui est proprius, utut secundarius, effectus huius sacramenti quique
solis infirmis convenit. Haec ratio, quam plures, ut D. Soto (infra cit.)
et Suarez, afferunt post Catechismum Cone. Trid. et Benedictum XIV,
prout extat et ex se sola non probat, quoniam sanitas corporalis est
tantum effectus secundarius, imo et incertus, dum sanitas spiritualis
quae convenit etiam sanis est effectus specificus ac principalis, et
legitime dicitur esse subiectum capax sacramenti qui est capax specifici
eius effectus.
Est tamen efficax illa ratio, si copuletur ac resolvatur in mox
afferendam rationem S. Thomae, seu si effectus corporalis sanitatis
qui nonnisi infirmis convenit, copuletur effectui principali et con­
sideretur ut aliquid necessario significandum ad obtinendam pro­
priam significationem sacramentalem quae ex ipso principali effectu
derivatur.

Sexta igitur et efficax ratio deducitur ex specifica indole et effectu
huius sacramenti, prout est spiritualis curatio, quae debet significari
per corporalem ipsam curationem, quae quidem competit solis infirmis.
Ad rem S. Thomas, Suppi., q. 32, a. 1: ‘‘Hoc sacramentum est quae­
dam spiritualis curatio, ut dictum est, quae quidem per quendam
corporalis curationis modum significatur. Et ideo illis quibus cor­
poralis curatio non competit, scilicet sanis, non debet hoc sacramen­
tum conferri.” Ad obiectionem autem quod etiam sanis competit
principalis effectus sanitatis spiritualis, ex quo subiectum sacramenti
diiudicandum est, respondet ibidem, ad 1 : “Quamvis spiritualis sanitas
sit principalis effectus huius sacramenti, tamen oportet quod per
curationem corporalem significetur curatio spiritualis, etiam si cor­
poralis sanatio non sequatur. Et ideo solum illis hoc sacramento
sanitas spiritualis dari potest quibus corporalis curatio competit,
scilicet infirmis; sicut ille solus jiotest baptismum suscipere qui potest
corporalis ablutionis esse particeps, non autem puer in ventre matris
existens.”

WH.- ·-<··· ·■·*·■

C. Gent. 4.73: “Licet aliqui sint in statu propinquo morti etiam
absque infirmitate, ut patet in his qui damnantur ad mortem, qui
tamen spiritualibus effectibus huius sacramenti indigerent: non tamen
est exhibendum, nisi infirmanti, cum sub specie corporalis medicinae
exhibeatur, quae non competit nisi corporaliter infirmato; oportet
enim in sacramentis significationem servari. Sicut igitur requiritur in
baptismo ablutio corpori exhibita, ita in hoc sacramento requiritur
medicatio infirmitati corporali apposita. Unde etiam oleum est
specialis materia huius sacramenti, quia habet efficaciam ad sanandum
corporaliter mitigando dolores: sicut aqua, quae corporaliter abluit,
est materia sacramenti in quo fit spiritualis ablutio.”
Vim huius rationis sedulo perpende. Ut dictum est in art. 7 (toni.
1, p. 548 sq., ubi de necessitate deprecativae formae in hoc sacra­
mento), spiritualis ac specificus effectus illorum sacramentorum
quorum materia consistit non in actibus ipsius subiecti (ut accidit in
Poenitentia et Matrimonio) sed in usu alicuius rei ab extrinseco
appositae, debet significari per aliquod corporale quod fit in sacra­
mento, ita ut inde ea significatio ex materia reflectatur in ipsam
formam, secus enim significatio sacramentalis non est sufficienter
determinata; ita, in sacramento Baptismi effectus spiritualis ablutionis
significatur per ablutionem corporalem, ex qua verba “Ego te bap­
tizo” in sua sacramentali significatione complentur.
Unde in Extrema Unctione, quae significat et efficit spiritualem
curationem, necesse est ut fiat etiam aliqua corporalis curatio, qua
mediante, ipsa spiritualis curatio significetur; haec autem corporalis
curatio non fit, ut patet, naturaliter per ipsam unctionem sicut
ablutio corporis in Baptismo fit naturaliter per aquae applicationem;
ergo fieri debet per ipsum sacramentum, ita ut hoc sacramentum, ex
ipsa necessitate obtinendi propriam ac specificam suam significa­
tionem, necessario ordinetur etiam ad effectum corporalis sanationis.
Nec ceteroquin ad hanc significationem obtinendam requiritur ut de
facto hic effectus producatur, cum ipsum sacramentum, in sua sig­
nificatione iam constitutum, necessario praecedat quemlibet ex suis
effectibus, sed sufficit ut sacramentum ad illum effectum ordinetur,
ita ut, ex hac ipsa ordinatione, unctio corporis fiat apta materia
sacramenti, seu sit unctio curativa. Unctio autem curativa, sicut
ipsa corporalis curatio ex qua naturalis unctio evadit sacramentaliter
curativa, manifeste solis infirmis convenit, adeoque soli infirmi sunt
subiectum capax sacramentalis significationis, et consequenter validae
susceptionis huius sacramenti. Sani vero, quamvis sint capaces
spiritualis sanationis, non sunt tamen capaces eam obtinendi sacramentaliter, seu prout est specificus effectus sacramenti, quia spiritualis

DE SUBIECTO

577

sanitas non est specificus effectus sacramenti nisi prout significatur
in ipsa materia per corporalem sanitatem, ita ut ea incapacitas ex
utroque effectu consurgat, spirituali nempe ac corporali, prout in
invicem redundant.
Unde inepte Durandus hanc S. Thomae rationem reicit, dicens quod
ex illa sequeretur solum hominem corporaliter immundum baptizan­
dum esse, ut per exteriorem mundationem significetur interior, et
solum hominem corporaliter mortuum absolvendum esse, cum Poeni­
tentia sit spiritualis resurrectio. Nam ipsa actio ablutiva corporis,
quantumvis mundi, sufficit ad significationem baptismalem; ac ideo
illi soli sunt Baptismi incapaces in quos nequit exerceri actio ipsa
ablutiva, ut infantes qui in ventre matris attingi non possint, ut
notat ipse S. Thomas nuper citatus; inter Poenitentiam autem et
Extremam Unctionem nulla est paritas, quod attinet ad significa­
tionem sacramentalem et ad influxum materiae in illam, cum materia
Poenitentiae non consistat in aliqua re ab extrinseco apposita sed in
ipsis actibus subiecti, nec ideo sacramentalis significatio formae
indigeat determinari per aliquid corporaliter effectum circa ipsam
materiam, ut supra dictum est et ut non semel significat S. Thomas
quotiescunque proponit discrimen inter Poenitentiam atque Matri­
monium ex una parte et cetera sacramenta ex alia parte.’7
Nec vim rationis S. Thomae penetravit ipse insignis thomista D.
Solo, qui, reiciens hanc Durandi impugnationem, ait. S. Thomam non
intendere nisi aliquam congruentiam proponere, ac subinde ipse,
tanquam potissimam, affert rationem effectus corporalis sanitatis qui
huic sacramento competit, nam, inquit, ex effectu iudicari debet de
valido subiecto et valida materia sacramenti. Ad rem ipse: “Durandus
vero q. 4. hanc rationem [S. Thomae] non admittit, tunc enim, inquit,
sequeretur quod baptismus non deberet applicari, nisi ei, qui sordidus
est, ut per externam lotionem designaretur interior. Imo et poeni­
tentia, inquit, non deberet impendi, nisi mortuis corporaliter, quia
est suscitatio spiritualis. Hoc autem de mortuo ridiculum est. constantissimum enim est sacramenta non competere, nisi vivis. Ad aliud
autem de ablutione baptismi respondetur, quod ablutio corporalis
etiam mundis competit. Praesertim quod rationem sanctus Thomas
non adfert ad probandum veritatem, sed illa ex auctoritate Jacobi
supposita adducit hanc congruentiam, quae apparentior est, quam
alia Durandi. Ait enim rationem esse, quia sani pluribus aliis remediis
contra peccata abundant, quam infirmi, maxime in extremis. Quae
*'Hilluart sequens etiam discrimen illi Durandi obiectioni opponit: “Quamvis poeni­
tentia sit equidem suscitatio, non confertur tamen per modum suscitationis, sed per
modum judicii, quod etiam significatur exterius” (Tractatus dc Extrema-Unctionr, diss.
un., a. 4, Cursus theologiae [editio nova, Parisiis 1904] X 20).

ratio non est multum solida: nam omnia remedia, quae habent sani,
habent etiam infirmi, saltem antequam usum rationis amittant. Ratio
vero potissima est, quod effectus huius sacramenti, ut dictum est,
non solum est gratiam conferre, sed etiam ab infirmitate coqxirea
liberare. Et quia ex effectu sacramenti debet indicium sumi materiae,
et subiecti, inde colligitur, quod subiectum de essentia huius sacra­
menti est homo infirmus.”58
ART. 31. Utrum Ad Validitatem Sacramenti Requiratur Proprie
Dicta, Gravis Et Mortalis Infirmitas (Suppi., q. 32, a. 2; q. 33, a. 1,
ad 2 ; a. 3 ; C. Gent. 4. 73 ) ·59

STATUS QUAESTIONIS
In art. praec. dictum est de necessitate infirmitatis ad valorem
sacramenti; restat ut ulterius eius qualitas et gradus determinetur. In
textu articuli quatuor quaestiones involvuntur:
1. An requiratur proprie dicta infirmitas. Hac autem voce intelliM Dist. 23. a. 2, a. 2, In quartum (quem vocant) Sententiarum (Venctiis: Apud I. M.
Lcnum 1575) I 1073 sq.
SJHuc facit bibliographia allata pro art. praec. (p. 532). Theologi morales dis­
tinctius ct fusius quam moderni dogmatici de hac quaestione agere solent; auctores
theologiae pastorales non paucas determinationes addunt. Utilius autem sequentes
conferuntur:
Ami (L’) du Clergé, 54 (1937) 241-246: “Faut-il absolument attendre qu’un malade
soit en danger de mort pour lui administrer l’Extrcme Onction?”
Alphonsus, Liguori, Theologia moralis (ed. L. Gaudé, Romae 1909) III 726-730.
Benedictus XIV, De synodo dioecesana, 1. 8, c. 7, η. 1 sq. in Migne, Theologiae cursus
completus XXV (Parisiis 1841) 1103 sq.
Cappello, F. M., Tractatus canonico-moralis de sacramentis, III: De Extrema Unctione
(cd. 2, Taurini 1942) 158-168, 171 sq., 176-179.
Chardon, C., Histoire des sacrements. — Du sacrement d’Extrêmc-Onction, chap. 3,
in Migne, Theologiae cursus completus XX (Parisiis 1841) 760-763.
Chavasse, A., Etude sur l’Onclion des Infirmes dans l'Eglise latine du ni’ au xi’
siècle, I: Du in
* siècle à la réforme Carolingienne (Lyon 1942) 136 sq., 110-112, 192-196.
Clericatus, J., De sacramentis et sacramentalibus decisiones, Decis. 79, Vcnctiis 1673.
De Sainte-Beuve, J., Tractatus de sacramento Unctionis Infirmorum Extremae, disp. 7.
a. 2, in Migne, Theologiae cursus completus XXIV (Parisiis 1841) 119-122.
Kern, J., De sacramento Extremae Unctionis (Ratisbonac 1907) 282-307.
Kilker, A. J., Extreme Unction (St. Louis 1927) 145-155.
Koerperich, G., “De subjecto Extremae Unctionis,” Collationes Namurcenses 30
(1936) 14-25.
Mancini, A„ “Estrema Unzione in grave choc nervoso,” Palestra del Clero a. 13 (1934),
v. 1, p. 87-89; "Sacramento dcgli infermi o Estrema Unzione,” ibid. a. 15 (1936), v. I,
p. 313-315.
Mannaert, V„ “De requisitis ad validam ct ad licitam susceptionem sacramenti
extremae unctionis," Collationes Gandavenses 14 (1927) 160-170.
Martène, E, De antiquis Ecclesiae ritibus, 1. 1, p. 2, c. 7, a. 2 (Rotomagi 1700)
110-112.
McDonald, W., “The Sacrament of Extreme Unction,” The Irish Theological Quarterly
2 (1907) 342-345.
Primmer. D.. “The Recipient of Extreme Unction According to the New Code."
The Homiletic and Pastoral Review 26 (1926) 739-742.

gimus causam deordinantem vel debilitantem aequilibrium virium ac
humorum corporalis organismi, ita ut ab intrinseco possit, si augeatur,
inducere periculum mortis. Haec infirmitas, alia est stricte dicta
{aegritudo vel morbus), quae veluti connaturaliter exurgit ex variis
causis accidentalibus, etiam in organismo iuniore aut robustiore: alia
est late dicta, quae repente inducitur ab aliqua causa violenta, in
organismum immissa, ut veneno et vulnere (ex patibulo, bello, duello,
operatione chirurgica, percussione, combustione), vel organismum
opprimente, ut difficili partu et suffocatione (ex patibulo, incursione
aquae in inundatione aut naufragio, densitate fumi sive incendio);
alia est latissime dicta, quae evolvitur paulatim et connaturaliter ex
progressivo usu et lenta consumptione organismi, et quamvis dici
soleat senium sive senectus, a tempore seu aetate organismi, est tamen
vera infirmitas, iuxta illud: “Senectas ipsa morbus est” ex Cicerone
depromptum.60
A propria vero infirmitatis ratione excluditur quaelibet alia corporis
interior vel exterior conditio aut circumstantia, quae praedictum effec­
tum non causai, ut membrorum mutilatio, organorum defectus (in
muto, caeco, surdo), corporis deformitas, tenuitas, debilitas (in
montsro, claudo, nano, paralytico), et a fortiori exterior conditio
damnati ad mortem, praelium ingressuri, periculose navigaturi,
gravem operationem chirurgicam subituri (nisi aliunde infirmus sit),
periculoso partui accessurae (nisi aliunde infirmetur vel graviter
debilitata inveniatur), cuilibet aliae nocivae ac imminenti causae
exposito (ut hostium incursioni, pestis propagationi, aquae inunda­
tioni, incendio), quamvis talibus subiectis immineat periculum aut
certitudo mortis.6’
Spâôil, T., Doctrina theologiae Orientis separati de sacra Infirmorum Unctione
(“Orientalia Christiana,” n. 74; Romae 1931) 81-S3, S5, 194-197.
Suarez, In 3 p., q. 84 sqq., Disp. 42, s. 2, n. 3-6, Opera omnia XXII (ed. C. Berton.
Parisiis: Vives 1866) 852 sq.
Toner, P. J., “Repetition of Extreme Unction,” The Irish Theological Quarterly 2
(1907) 247-250.
Van Grinsven, M., “Vcrmeend of wcrkclijk stervensgevaar,” Nederlandsche Katholieke
Stemmen 24 (1924) 152-155.
Vf.rha.mme, A., “Dc subjectio Extremae Unctionis,” Collationes Brugenses 46 (1950)
267-275, 339-344.
Vivoda, A., Riccviaino per tempo TEstrema Unzione, Torino 1939.
‘"Lib. de senect., c. 20: “Sicut sua sponte, nulla adhibita vi, consumptus ignis
extinguitur, et quasi poma ex arboribus. . . , si sunt matura et cocta decidunt, sic senibus
vitam aufert maturitas.”
” Haec vulgata distinctio inter causam inducentem periculum mortis ab intrinseco
et causam illud inducentem tantum ab cxtrinseco iam fiebat a Scoto: “Non debet
conferri . . . qualitercunquc exposito periculo mortis, quia non ei cui imminet mors ex
periculo extrinsecae violentiae, ut armorum, vel submersionis, vel hujusmodi” (In 4 Sent.,
dist. 23, q. un.). Distinctius proposita est a Suarez: "Quando . . . [homo] sanus est, licet
sit morti vicinus [ut capite damnatus vel periculose navigaturus], habet integras naturales
vires, et non ab intrinseco, sed per accidens et ab cxtrinseco deficit, et ideo non est pro
illo institutum sacramentum” (Disp. 42, s. 2, n. 6). Quoad particulares casus periculi

Quaeritur igitur an soli infirmi (iuxta primam et alteram accep­
tionem) et senes (infirmi iuxta tertiam acceptionem), sint subiectum
capax huius sacramenti.
2. An requiratur gravis infirmitas, quae nempe notabiliter prae­
dictum effectum inducat, sive in infirmis sive in senibus.

3. An requiratur mortalis infirmitas, i.e. talis gravitatis ut verum
mortis periculum inducat, seu, ratione cuius et tanquam eius effectus,
adventus mortis sit saltem vere probabilis, etsi etiam contrarium, seu
continuatio vitae, sit vere probabilis, imo fortasse probabilius.02
Unde non idem est gravis infirmitas et periculum mortis, etiam
remotum, cum non necessario ex gravi infirmitate sequatur vera
probabilitas adventus mortis. Hanc distinctionem, quam quidam doc­
tores apte notant03 et ipse Codex I.C., can. 523 (supra cit., p. 561),
explicite adducit, alii ignorare aut praetermittere videntur,01 aliquam
inde confusionem ingerentes in praesentem quaestionem.

4. An sufficiat remotum mortis periculum, nec requiratur peri­
culum proximum et a fortiori periculum imminens seu articulus mortis.
Hanc quaestionem confusam et implicatam reddit ipsa verietas
nominum ac distinctionum apud theologos. Quidam distinguunt inter
periculum probabile et periculum certum; alii, attento gradu infirmi­
tatis, inter periculum grave et periculum gravissimum; alii, attenta
distantia a momento mortis, inter periculum remotum et periculum
proximum (iam Suarez, plures moderni), vel, addito tertio membro,
inter periculum remotum, periculum proximum et periculum imminens
(sive articulum), vel inter periculum mortis, periculum mortis pro­
pinquae et periculum mortis proximae (Kern05), vel inter periculum
mortis propinquae, periculum mortis proximae et periculum mortis
mortis, in quo non potest sacramentum conferri, S. Thomas (C. Geni. 4. 73) proponit
capite damnatum, Scotus (loc. cit.) milites ct navigantes, Suarez (loc. cit.) capite
damnatos et navigantes, Catechismus Cone. Trid. eosdem tres casus capite damnatorum,
militum et navigantium, qui ordinarie proponuntur passim ab antiquis auctoribus; apud
posteriores (cf. S. Alphonsum) accessit explicita consideratio mulieris parturientis; tandem
apud modernos, casus multiplicantur (cf. supra, p. 579, ct infra, p. 664-670).
“ Apte D'Annibale periculum mortis definire videtur: “Illud rerum discrimen in quo,
cum quis constitutus est, ipsum et superesse ct occumbere posse, utrumque est vtrt
graviterque probabile" (Summa theologiae moralis [Romae 1892] I 38). Item GtnicolSalsmans "Timor [mortis] ex mente Ecclesiae rationabiliter ita intclligendus est: statim
atque probabile fit aegrotum ex praesenti morbo seu periculo esse moriturum, licet
forsan adhuc probabilius sit eum sanatum iri” (Institutiones theologiae moralis [ed. 10,
Bruccllis 1922) II 391).
° Ita Suarez, Disp. 42, sect. 2, n. 5: “Ulterius addo, in usu servandum esse, ut non
solum morbus ex se gravis sit, sed etiam ut status talis sit, qui infirmum in gravi periculo
mortis constituat.”
” Ita Cappello, op. cit. (supra in p. 578) 163 sq.; Conte a Coronata, mox citandus
(p. 581).
" Op. cit. (supra in p. 578) 356 sq.

imminentis (S. Alphonsus; cf. infra, p. 603 sq.). Quidam praeterea
plura ex membris harum divisionum simul miscent.®6
Consultius videtur consistenter hic retinere vulgatam illam et iam
in theologia morali sacramentali satis firmata distinctio inter peri­
culum mortis et articulum mortis, et (pro necessitate rem magis
determinandi ac varios sensus theologorum classificandi) subdistinguere periculum mortis in periculum remotum et proximum, ita ut
tria membra proponantur: periculum mortis remotum, periculum
mortis proximum, et articulus mortis, vel, si placet, periculum mortis
imminens, a quo ceteroquin ulterius distinguere oportet ipsum
extremum tempus agoniae. Quae quidem distinctio, attenta distantia a
morte, ita accipi potest ut, iuxta communiter contingentia, tempus
agoniae intelligatur aliquot momenta ante mortem, periculum vero
imminens seu articulus mortis aliquot horas, periculum proximum
aliquot dies, periculum remotum aliquot menses.

PARS NEGATIVA et PARS AFFIRMATIVA
Nota theologica

Ex ipsis Ecclesiae documentis, iam relatis in art. praec. (p. 552562) et infra in decursu Conclusionum magis, pro data occasione,
determinandis, haec deducuntur, in quibus fere conveniunt theologi
saltem moderni:
1. Requiri proprie dictam infirmitatem, ita ut soli infirmi et senes,
valide ungantur, ad exclusionem nempe aliorum qui aliis malis cor­
poralibus affliguntur, aut in ipso periculo mortis constituuntur, videtur
theologice certum. Id intime connectitur cum eadem nota assignata
in art. praec. (p. 551 sq.), quoad necessitatem infirmitatis in genere;
nam Ecclesiae documenta, signanter Cone. Flor, et Trid. (p. 554556), loquuntur exclusive de infirmis, nec, sive ecclesiasticus sive
profanus usus alios sub ea voce unquam intellexit quam eos qui, ex
morbo, vel ex intrinseca aliqua causa nociva, viribus corporis deficiunt
aut in mortis periculo constituuntur. Ceterum, certum est id esse
doctrinam catholicam cui contradicere esset saltem temerarium, ut
patet tum ex iisdem documentis, tum ex solis ipsis explicitis verbis
“Ita Conte a Coronata: “Necesse . . . non est ut periculum mortis proximum sit,
aut gravissimum; sufficit probabile periculum. . . Periculum . . . mortis potest esse
leve ct plus minus remotum, probabile, grave, gravius, gravissimum seu imminens quod
velificatur in mortis articulo. Probabile periculum mortis quod sufficit ad sacramentum
ministrandum vcrificatur in qualibet gravi infirmitate” (.Institutiones iuris canonici I
[Taurini 1943] 597, 606). Item Tanquerey (quem fere ad verbum repetit Van NoortVerhaar, n. 188) ait: “Non est tamen necessarium ut periculum mortis sit imminens,
aut certum, sed sufficit ut satis proximum sit et prudenter existimatum” (Synopsis
theologiae dogmaticae [ed. 22, Romae 1921] III 543).

Codicis I.C., can. 940, § 1 : “Extrema unctio praeberi non potest nisi
fideli, qui post adeptum usum rationis ob infirmitatem vel senium
in periculo mortis versetur”; velle enim his verbis tribuere solum
valorem disciplinarem, respicientem unice licitam sacramenti administrationem, futile ac voluntarium esset.

2. Ubi agitur de infirmis, requiri in eis gravem infirmitatem, videtur '
pariter theologice certum, et est certe doctrina catholica cui contra­
dicere nunc saltem, temerarium esset, ut sequitur ex iisdem docu­
mentis, saltem ex Cone. Flor, et Codice I.C. loquentibus de ipso
periculo mortis (quoad vim autem verborum Cone. Trid., de qua dis­
putatur, dicetur infra, p. 621-623).
Hanc notam assignant iidem fere auctores, relati in art. praec.
(p. 551 sq.), ad modum unius cum nota circa necessitatem ipsius status
infirmitatis, scilicet Suarez, Kilkcr, Diekamp, Dafiara, Kern, Hervé,
Spàcil.
3. Requiri aliquod periculum mortis, est pariter doctrina catholica
cui contradicere temerarium esset, ob easdem rationes adductas in
numero praecedenti et ex iudicio eorundem theologorum, qui de
duplici asserto ad modum unius loquuntur.
Unde inepte unus vel alter modernus, ob quendam male intellectum
dissensum aliquorum theologorum de quo infra (p. 588-593), videntur
nec hanc nec ullam aliam notam theologicam velle assignare, et rem
habere tantum ut probabilem.
Ita CAPPELLO scribens: “Quod subiectum capax extremae unctionis sit solus
infirmus ac propterea quod morbus sit de necessitate sacramenti, certum
est. . . An, ulterius, etiam peculiaris gradus infirmitatis seu morbus gravis sive
periculosus sit de necessitate sacramenti, dissentiunt theologi. Plerique affirmant.
. . Suarez docet: ‘. . . Probabilius existimo esse etiam hoc de necessitate sacra­
menti. . .’ Haec sententia vera videtur, dummodo gravitas morbi seu mortis
periculum moraliter accipiatur, sine scrupulis et anxietatibus.”07
Pariter REGATILLO : “Morbus requiritur de necessitate sacramenti. Ita omnes.
Peculiaris gradus infirmitatis, i.e. qui periculum mortis creet, probabilius requiritur
etiam de necessitate. Sic Suarez.”08 Quoad sententiam Suaresii, ad quam isti duo
auctores provocant, notandum est imprimis quod ipsa accipi potest in eo sensu
quod ad valorem sacramenti non requiratur actuale et obiectivum periculum, sed
sufficiat virtuale aut putativum, ut explicabitur infra (p. 588, 591) etiam quoad
sententiam Coninck, S. Alphonsi et aliorum; praeterea, si Suarez revera doceret
quamlibet gravem infirmitatem sufficere sine ullo periculo mortis, sibimetipsi
contradiceret, cum paulo antea circa initium eiusdem sectionis, in qua tantum
concedit: “Probabilius existimo esse etiam hoc [i.e. periculum mortis] de necessi­
tate sacramenti,” explicite asserat id esse certum, scribens: “Assertio certa est.
eum tantum hominem, qui corpore infirmus est, et in eo statu, ut vita ejus
periclitctur. esse capacem hujus sacramenti.”
"Tractatus canonico-moralis de sacramentis, III: De Extrema Unctione (ed. 2,
Taurini 1942) 163 sq.
" Ius sacramentarium (ed. 2, Santander 1949) 435.

JACQVEMIER, respondens accusationi Graecorum de dilata apud catholicos
Extrema Unctione ad articulum mortis, candide observabat: "Les théologiens
catholiques n’exigent meme pas, pour la validité du sacrement, le danger de mort,
mais seulement la maladie grave.”'* ”
C DE CLERCQ caute sed valde suggestive scribit: “[D’après le Concile de
Trente:] ‘L’onction doit être donnée aux infirmes, surtout à ceux qui sont si
dangereusement atteints qu’ils semblent à l’extremité de leur vie’ (ch. 3). 11 n’y a
pas ici la note exclusive du décret de Florence aux Arméniens: ‘Ce sacrement ne
doit être donné qu’à l’infirme dont on craint la mort’ (Denz., n° 700). Sans les
soins voulus, toute blessure ou maladie peut être dangereuse. La possession
diabolique est un mal qui atteint aussi le corps. L’infirmité morale a souvent une
répercussion physique. Cependant les théologiens catholiques modernes sont
d'accord pour dire qu’une douleur ou faiblesse minime et brève ne peut tomber
sous l’application du texte de saint Jacques et que les onctions faites en cette
circonstance ne seraient point sacramentelles.”70

Recentius adhuc B. BOTTE, nullatenus attendens ad valorem dogmaticum
verborum sive Cone. Flor., sive etiam Ritualis Romani et Codicis l. C., loquen­
dum de periculo mortis (ut interim abstrahamus a vi verborum ipsius Cone Trid..
de qua in p. 621—623), candide et confidenter scribit: “Le concile [de Trente] a
explicitement défini que l'onction est ordonnée au réconfort du malade comme tel.
.. Dans l’Eucologe destiné aux catholiques, on imprima une notice. Il convient de
rappeler aux prêtres que le sacrement de l’huile sainte a été ordonné par XotreSeigneur comme un remède céleste, non seulement pour lame, mais aussi pour le
salut du corps et qu'il est administré à ceux-là seuls qui souffrent d'une grave
maladie, non aux gens bien portants’. Le Saint-Siège n’a donc pas imposé aux
Grecs la discipline latine et ne parle pas du danger de mort. Seuls les gens bien
portants ou ceux qui n’auraient que de légères infirmités en sont exclus. C'est une
commission pontificale qui a inséré cette clause dans L’Eucologe. Ce n’est pas un
acte du magistère extraordinaire, mais on peut la considérer, je pense, comme une
décision du magistère ordinaire. En admettant une jurisprudence plus large pour
le rite byzantin, il semble bien que l’Eglise ait admis implicitement que la clause
du danger de mort n'était qu'une clause disciplinaire. S'il s'était agi de l'essence
même du sacrament, une concession n’aurait pas été possible. Cette décision ne
fait d'ailleurs que confirmer la position du Concile de Trente.”7’
Ad haec observa: Illa adnotatio ad Euchologium apposita fuit ad finem exclu­
dendi praxim ungendi sanos, quae vigebat apud Graecos, nec ideo indiguit compleri
per mentionem periculi mortis. Euchologium ipsum eiusque adnotationes respiciunt
solos Graecos; numquid inde sequitur Ecclesiam permittere unctionem sanorum vel
leviter aegrotantium ceteris Orientalibus catholicis? Quid de doctrina Cone. Flo­
rentini: nonne valet pro tota Ecclesia? Et ipsae declarationes Ritualis Romani
et Codicis I. C. de necessitate periculi mortis, numquid nullum habent valorem
dogmaticum?

4. Quoad sufficientiam periculi remoti, distinctione opus est:
Non requiri ipsum extremum tempus agoniae, in quo nempe infir­
mus veluti mori incipit vel sensus amiserit aut amittere incipiat, est
saltem theologice certum. Benedictus XV id vocat “doctrina
"“L'Extrêmc-Onction chez les Grecs,” Echos d’Orient 2 (oct. 1898-oct. 1899) 200,
in nota.
”Ordre, Marriage, Extreme-Onction (“Bibliothèque catholique des sciences religieuses”
[Paris 1939]) 154 sq.
’’“L’onction des malades,” La liturgie des malades (“La Maison-Dieu,” n. 15, Paris
1948) 101 sq. Alia verba huius auctoris citabimus infra in p. 596.

584

DE CAUSIS EXTRINSECIS EXTREMAE UNCTIONIS

Ecclesiae”; contrarium vero vocatur a Pio XI “exitialis error” et a
Catechismo Cone. Trid. “gravissimum peccatum” (cf. infra, p. 648sq.).
Huc referuntur omnia Ecclesiae documenta citanda inferius (p.
648-650).
Non requiri periculum imminens seu articulum mortis, cum nempe
mors est moraliter certa et intra breve tempus (aliquot horas)
secutura, est theologice certum, ut sequitur ex iisdem documentis et
ex constanti praxi Ecclesiae.
Non requiri periculum proximum, prout hoc distinguitur a duobus
praecedentibus, cum nempe moraliter certum vel valde probabile est
mortem intra non longum tempus (aliquot dies) esse secuturam, potest
libere disputari et adhuc disputatur inter doctores, etsi affirmativa
sententia de sufficientia remoti periculi sit hodie longe communior
atque non leviter confirmetur recentioribus praecipue Ecclesiae docu­
mentis, ut infra ostendetur (p. 661 sq.).

ERRORES ET SENTENTIAE.
QUOAD PRIMAM QUAESTIONEM, de necessitate proprie dic­
tae infirmitatis:
AFFIRMANT communissime doctores catholici (uno vel altero
excepto, de quo infra), quibus consentiunt plures inter schismaticos,
ut Petrus Moghila (supra cit., p. 572), Philaretus, Archangelski)/Malinovskij et Mesoloras.
NEGANT vero, seu docent etiam sanos qui sint morti destinati
vel expositi (nominatim capite damnatos et milites praeliaturos) esse
validum subiectum sacramenti, tum plures Schismatici (qui ceteroquin
admittunt validitatem unctionis quoad quoslibet sanos), signanter
Dyovuniotis qui contrariam sententiam revocat ad erroneas opiniones
“quorundam Scholasticorum,”73 tum illi pauci catholici (De SainteBeuve, Launoy et Juénin) qui, ut vidimus in art. praec., concedunt
cum Graecis validitatem sacramenti quibuslibet sanis administrati.
Praeterea Pesch et Cappello asserunt idem a “paucis recentioribus”
doceri, sed illorum nomina nec ipsi referunt nec nos inter notos
auctores invenimus.
Pro qua opinione ratio esse potest, quia huiusmodi homines sunt
capaces spiritualium effectuum Extremae Unctionis, scilicet abster’· Hic praeterea, cum uno vel alio doctore, excludit etiam senes a sacramenti admin­
istratione (Inquisitio de historica evolutione ritus Benedictionis Olei [Petropoli 1895]
80sqq.; confer infra dicenda, in p. 619) contra communiorem sententiam ipsorum
Schismaticorum (cf. Pelrunt Moghilam, supra cit., p. 572).
” Τά μυστήρια (Athenis 1913) 196. Cf. factum Nikonis patriarchae supra relatum,
p. 539).

sionis reliquiarum peccati, alleviationis et confortationis contra
horrores mortis, et praeparationis ad momentosum transitum in
aeternitatem.
Non sufficienti autem ratione hic adducerentur quidam antiquiores
qui pro deneganda capite damnatis Extrema Unctione, reiecta aliunde,
ut videtur, eius validitate ex ipso defectu infirmitatis, alias afferunt
peculiares rationes ad ostendendam eius inconvenientiam, ut quod
frustranee daretur sacramentum in corporalem sanitatem eorum qui
certae ac violentae morti sunt addicti, vel irreverenter ungerentur
pedes mox patibulum pressuros,74 vel quod ex antiqua consuetudine
publice peccatoribus ac poenitentibus sacramentum denegaretur. Hanc
ultimam afferens rationem, Martène scribit: “Cum Extremae-unctionis
sacramentum ad curandos et corporis et animae morbos ... sit
institutum ... : hujus sacramenti capaces non videntur, ei, qui nulla
corporis infirmitate laborant, aut nullis peccatorum maculis sunt
infecti. . . Hinc est etiam quod reis morte damnatis, quia sani sunt
corpore, hoc sacramentum denegandum esse censent nonnulli: quamvis
id alia ratione fieri existimem: quia nimirum publicis peccatoribus ac
poenitentibus illud denegabant antiqui, ut discimus ex Innocentii
Papae I. epistola ad Decentium.”75

QUOAD SECUNDAM QUAESTIONEM, de necessitate gravis
infirmitatis:
AFFIRMANT communissime theologi catholici (paucis exceptis,
de quibus infra), quibus consentiunt plures Schismatici (praecipue
inter russos), ut, inter antiquiores graecos: lob monachus, loannes
Nathanael, et Gregorius Chiensis, inter russos vero: Petrus Moghila,
Silvester Lebedinskij, Macarius Bulgakov (quos omnes citavimus
in art. praec. p. 571-573 ), Philaretus Gumilevskij (seu Tchernigoviensis), A. Aniphiteatrov, Pcrov, Malinovskij, Jastrcbov.
NEGANT vero Protestantes, quamplures schismatici et quidam
pauci inter antiquiores theologos catholicos.
Protestantes imprimis occasionem hic libenter arripiunt calumniandi
doctrinam et praxim catholicam, quod ex unctione fecerit Extremam
Unctionem, seu ex quadam observantia pro omnibus infirmis a lacobo
commendata, effecerit sacramentum ad ungendos “non infirmos, sed
semimortua cadavera” (Calvinus). Ex Lutheri praecipue ac Calvini
verbis, citatis in art. 1 (tom. 1, p. 33-37, 66-68) recole sequentia:
Lutherus: “Huic ungendorum infirmorum ritui duas additiones sese
’‘Apud H. Baruffaldo, Ad Rituale Romanum commentarium (Florentiae 1847)
tom. 1, tit. 27, n. 85 sq.
”De antiquis Ecclesiae ritibus, 1. 1, p. 2, c. 7, a. 1, n. 1 (Rotomagi 1700) 103.

dignas addiderunt theologi nostri [Agitur de theologis catholicis quos
Lutherus impugnatj. Unam quod sacramentum appellant, alteram,
quod extremam faciunt, sitque nunc sacramentum extremae unctionis,
quae nisi in extremo vitae agentibus periculo dari non debeat” (ibid.,
p. 33). “Si [catholici I verum putant et servandum, quod apostolus
dicit, qua auctoritate mutant et resistunt? Cur faciunt ipsi extremam
et singularem unctionem ex ea, quam apostolus voluit esse generalem?
Neque enim apostolus extremam esse voluit, et solis morituris dandam,
sed absolute dicit: Si quis infirmatur, non dicit: Si quis moritur. . .
I Ex quo] apparet eos, non auctoritate ulla, sed suo arbitrio ex
verbis apostoli male intellectis sacramentum et unctionem extremam
fecisse, cum iniuria ceterorum infirmorum, quibus vi propria abstu­
lerunt ungendi beneficium ab apostolo statutum” (cit. ibid., p. 66).
Calvinus: “lacobus omnes infirmos vult inungi: isti [z.e. catholici]
non in firmos, sed semimortua cadavera sua pinguedine inficiunt ; quum
iamiam anima in primoribus labris laborat, vel, ut ipsi loquuntur, in
extremis. Si praesentem habent medicinam in suo sacramento, qua
vel morborum acerbitatem leniant, vel saltem aliquod animae solatium
afferant crudeles sunt qui numquam in tempore medentur” (cit.
ibid., p. 68).
E. L. Parsons et B. II. Jones in suo recenti opere The American
Prayer Book candide scribunt: “In the West, a pernicious change
beginning about the ninth century transformed the rite from a sacra­
ment of healing to a preparation for death, under the name of
Extreme Unction, — i.e., the Anointing of those in extremis. A new
ritual was devised of anointing seven parts of the body, with formulae
professing to remit specific sins committed through the several senses.
This converted the ceremony from a ‘confirming’ consecration to a
solemn Absolution in imminent expectation of death. In the light of
such depressing doctrines it is a little surprising the Unction survived
at all in [the Prayer Book of] 1549, and not at all remarkable that
it was eliminated in 1552. It is only recently that a better under­
standing of the primitive doctrine and use of the rite have made it
possible to restore it in the latest revision of the Prayer Book”
(cit. ibid., p. 38).

Schismatici quamplures negant requiri gravem infirmitatem, sive
nempe omnes illi qui, praecipue inter Graecos, negant ipsam infirmi­
tatem requiri (cf. in art. praec., p. 548 sq.), sive aliqui inter illos qui
docent necessitatem infirmitatis. Quidam generaliter tantum dicunt
omnes infirmos ungi posse, ita Gorskij, Smirnov, Ncokosmos, Pefanis,
Calincscu, Maltzew; alii magis determinate dicunt hoc sacramentum

conferendum esse aegrotis, praesertim graviter decumbentibus, ita
Golubcev et Firmilijan; alii magis signate dicunt hoc sacramentum
non esse pro solis graviter infirmis sed pro omnibus atque contrarium
docentes directe impugnant, ita Bjeljaev,'" Andrutsus,'' Dyovuniotis,'"
et anonymus auctor articuli de Extrema Unctione in Pribavlenia ad
opera sanctorum Patrum 17 (1858) 580-627.
Rationem suae opinionis invocant sive ex verbis lacobi άσθινάν et
κάμι·αν quae possunt intelligi de omnibus infirmis (Andrutsus, Dyovuniotis), vel, si accipiuntur de solis graviter infirmis, significant hos
quidem debere unctionem suscipere, alios vero posse nec obligari
(Bjeljaev), sive ex Euchologiis quae in orationibus et lectionibus ritus
Euchelaei nihil significant ex quo deduci possit ad solos graviter
infirmos unctionem ordinari, sive ex praxi orientali ungendi quoslibet
infirmos, imo et sanos (Andrutsus, Golubcev).
Inter catholicos ipsos theologos (praeter eos qui, ut De SainteBeuve, Launoy et Juénin, ipsorum sanorum unctionem validam dixe­
runt) non defuerunt qui, ambiguis saltem verbis, communi aliorum
sententiae refragari visi sint. Nominari solent Caietanus, Maldonatus,'
Quintanadvenas, Drouin, Lessius, Wiggers,60 Wigandt (f 1708)81
et inter modernos Oswald quatenus asserit capax subiectum huius
sacramenti esse graviter infirmum “iuxta praxim Occidentis.” Quo­
rum rationes videntur esse, quia necessitas gravis infirmitatis non
potest certo probari neque ex verbis lacobi, qui loquitur generaliter
de infirmis, neque ex Traditione et praxi ecclesiarum, in qua occur­
runt exempla unctionum leviter aegrotantium necnon late diffusus
Orientalium mos ungendi quoslibet infirmos et ipsos sanos, neque ex
documentis Ecclesiae, quinimo contrarium videtur asserere Cone.
Trid., dicens “unctionem infirmis adhibendam, illis praesertim qui
periculose decumbunt.”

QUOAD TERTIAM QUAESTIONEM, dc necessitate /fericuli
mortis:
AFFIRMANT communiter theologi catholici (excepto uno vel al­
tero, de quo infra, p. 596), consentientibus paucis ex antiquioribus
''"Benedictio Olei [i.c. Extrema Unctio 1” [russice], Orthodoxo-thcologica encyclopaedia
5 (1904) 404.
·'Soy ματ ική (Athenis 1907) 406.
” Τά μυστήρια (Athenis 1913) 191.
" De opere Maldonato tributo confer dicta supra, p. 465 sq. in nota.
‘" Tamen Lessius (Dc Extrema Unctione, c. 4. dub. 1, n. 28) ct Wiggers (In Suppi.,
q. 32, a. 2), excipiunt casum in quo infirmitas sit valde levis.
"Tribunal confessoriorum et ordinandorum declinato probabilisme, tr. 14, n. 111,
prop. 7. Hunc auctorem in quasdam laxiores opiniones declinasse, conquesti sunt ipsi
cius sodales dominicani.

Schismaticis, ut lob monacho, Io anne Nathanael, Gregorio Chiensi,
Petro Moghila et Silvestre Lebedinskij (citatis in art. praec., p. 571573).
Apud doctores tamen catholicos notandum est duplex discrimen
quo quidam affirmativam et communem sententiam ita emolliunt, ut
videantur ad negativam accedere.
Primum discrimen est in eo quod quidam auctores docent vel docere
videntur non requiri periculum mortis actualiter et in re sed sufficere
ut sit veluti virtualiter et in causa, seu ut adsit talis gravis infirmitas
quae natura sua tendit ad inducendum periculum mortis. Ratio est
quia ex una parte periculum iam aliqualiter vere seu in sua causa
adest, et ex alia parte infirmus est in eo statu in quo indiget propriis
effectibus huius sacramenti, signanter roboratione et confortatione.
Hanc sententiam, quam, etsi aliquatenus ambigue, iam proposuit
Suarez, cuique videntur favere Coninck, Lessius et 5. Alphonsus,
*
2
clarius recenter expressit Kern ac sequuntur magis vel minus decisive
quidam alii moderni, ut Otten, Marc-Gcstcrmann, Cappello, Vcrmeersch, Conte a Coronata, Regatillo.
SUAREZ: “Imprimis oportet ut infirmitas ex sua specie, vel in hoc individuo,
judicio prudentum sit gravis, et quae infirmum in periculo vitae constituere valeat.
Hoc constat ex usu Ecclesiae. Unde non dubito quin hoc saltem sit ex praecepto,
ut convincit Concilium Florentinum. Et probabilius existimo esse etiam hoc de
necessitate sacramenti, propter idem Concilium, et propter verba Jacobi. . . .
Ulterius addo, in usu servandum esse, ut non solum morbus ex se gravis sit sed
etiam ut status talis sit. qui infirmum in gravi periculo mortis constituat. Ita
docent omnes doctores, et satis confirmatur ex communi usu Ecclesiae. . . Quia
vero hic status non potest habere tantam certitudinem, multumque ex arbitrio
pendet, ideo non videtur haec conditio ita substantialis, ut si forte aliquantulum
praemature ungatur infirmus, sacramentum propterea sit nullum existimandum;
quin potius quoties morbus ex se juerit periculosus et gravis, existimo sacramentum
esse validum, etiamsi ad statum morbi vel non satis, vel etiam nihil attendatur.”63
CONINCK: “Non tamen videtur invalidum [sacramentum] si detur graviter
quidem aegrotanti, tamen sine vero periculo mortis.”84 Haec verba satis ambigua,
quae prima fronte videntur negare necessitatem periculi mortis ac ita a quibusdam
accipiuntur (imo S. Alphonsus immerito Coninck citat inter negantes necessitatem
gravis infirmitatis'), convenienter intelligi possunt in sensu Suaresii, cuius opinioni­
bus Coninck adhaerere solet, ut suadet etiam ipsa expressio “Sine vero periculo
mortis” quae potest significare vel: sine periculo actu existente. quod tamen adest
virtute et in causa, vel: sine periculo objective existente. quod tamen subjective
existit seu existere putatur (iuxta alteram explicationem sententiae Suaresii, de
qua infra).
Imo probabiliter in sensu huius sententiae explicandi sunt illi theologi qui solent
adduci pro negatione necessitatis gravis infirmitatis (cf. supra, p. 587) ; nam sub
ambiguis suis expressionibus videntur non aliud negare quam necessitatem talis gravis
infirmitatis quae importet actuale periculum mortis.
” In 3 p., q. 84 sqq., Disp. 42, s. 2, n. 4 sq., Opera omnia XXII (ed. C. Bcrton, Parisiis:
Vivès 1866) 852.
“ De sacramentis et censuris, disp. 19, dub. 7, n. 25.

LESSIUS: “Si vero sit gravis [infirmitas], non tamen appareat periculosa,
probabile est esse sacramentum; peccant tamen qui sic scientes conferunt vel
accipiunt.”85 Haec ambigua verba possunt ad eundem sensum trahi. Ceterum hic
auctor tam ambigue loquitur, ut visus sit negare ipsam necessitatem gravis in­
firmitatis (cf. supra, p. 587).

S. ALPHONSUS: “Dicendum cum communi Suar. Castr. Bon. etc. (contra
Wig.) quod si detur hoc Sacramentum infirmo non gravi morbo decumbenti, non
solum illicite, sed etiam invalide conferretur. Si autem daretur in morbo gravi.
quin aliquod videatur imminere periculum mortis, daretur quidem valide, sed
illicite. . . Sed quaeritur ... in quo gradu danda est, vel dari potest ExtremaUnctio? Quando adest periculum proximae mortis, tunc non dubitatur, quin non
solum possit, sed etiam danda est. . . Hoc currit in quantum ad obligationem
praebendi Extremam-Unctionem. Sed in quantum ut possit licite praeberi, dicunt
communiter dd. sufficere ut infirmitas sit periculosa mortis, licet remote; ita Suar,
qui dicit: ‘Ut ex tali infirmitate mors possit moraliter timeri, saltem remote.’ Idem
tenent Laym. Castrop. Bonae. Conine. Salm. et alii. . . Et hoc perspicue infertur
tum ex Florentino . . . tum ex Trid. Sess. 14. c. 3. ubi haec leguntur: ‘Hanc
Unctionem infirmis adhibendam, illis vero praesertim, qui in exitu vitae constituti
videantur.’ Ibi particula ‘praesertim’ recte denotat quod potest dari E.-U. etiam
aliis infirmis, qui non sunt constituti in exitu vitae. Sed clarius confirmatur a
Bened. XIV. in praefata Bul. [“Ex quo primum”] ... ubi dicitur, ne Sacramentum
E.-U. ministretur bene, valentibus, ‘sed iis dumtaxat qui gravi morbo laborant.’
Unde recte dicit Castr. quod quoties potest infirmo non ieiuno praeberi Viaticum,
potest, et expedit dari E.-U. Recte tamen dicunt Laym. et Castr. quod ut dari
possit, non sufficit periculum dubium mortis, sed requiritur saltem probabile, sive
prudens timor mortis; ut ceteroquin communiter admittunt Suarez. Castrens.
Escob. et Holzm. cum Mastrio, et Scoto.”88
Prima fronte S. Doctor videtur negare necessitatem periculi mortis ad validita­
tem sacramenti. Nam ex una parte docet ad liceitatem sufficere periculum re­
motum et ex alia parte affirmat ad validitatem minus requiri quam ad liceitatem,
minus autem quam remotum periculum videtur esse nullum periculum. Attamen,
cum S. Doctor in anteriori ac dogmatico suo opere Theologiae Moralis (1. 6,
n. 712-714, infra cit., in p. 603 sq.) manifeste doceat necessitatem alicuius periculi
mortis (imo, ut nobis videtur, ipsius periculi proximi), saltem putativi, ad
validitatem sacramenti, vix credibile est ipsum subinde sibimet contradixisse aut
tantopere mutasse ut nullius periculi necessitatem docuerit, eo vel magis quod
hic significet se exponere communem doctorum sententiam. Unde textus S. Doctoris sic exponi potest ut ad validitatem sufficiat periculum virtuale seu in causa
(iuxta praedictam sententiam Suaresii), ad liceitatem vero requiratur periculum
aliquod actuale, etsi remotum, ad obligationem tandem ministrandi requiratur
periculum proximum. Ceterum, ob varietatem distinctionum quibus ipse S. Doctor
utitur ad ponderandam gravitatem seu proximitatem periculi, mens eius tum hic
tum in altero textu Theologiae Moralis exactius determinari nequit (cf. infra,
p. 603 sq.).
Immerito autem Kilker S. Doctoris sententiam interpretatur ut negationem
necessitatis omnis periculi mortis eamque tanquam erroneam insectatur, scribens:
"Since this is true, since it is required that a person be in objective danger of
death for valid reception, it can be seen how erroneous the opinion of St. Alphonsus
is when he asserts the validity of Extreme Unction administered in a grave
sickness even where it is known that there is no danger of death.87 The saint held
“ De Extrema Unctione, c. 4, dub. 1, n. 21.
w Homo Apostolicus, tract. 17, c. 1, n. 7 (ed. nova, cura A. Saraceno, Augustae
Taurinorum 1890) 505 sq.
” Loc. cit.

that the danger of death was a condition required only for the licit administra­
tion and reception of the sacrament.”88
KERN: “Si . . . infirmus graviter affligitur per morbum, qui natura sua est
quidem periculosus, sed nondum videtur secum ferre discrimen vitae, maxime quia
iudicio medici periti servat normalem, quem vocant, cursum, pariter valide et
licite praebetur s. Unctio. Praebetur valide, quia infirmus, qui graviter conflictatur
cum morbo natura sua periculoso, animo valde deprimitur et praesenti angori
subicitur, ne infirmitas sumat exitum letalem. Praebetur licite, quia talis homo
tam graviter laborat, ut ex ipsa natura languoris ‘periculum mortis imminere’
videatur. Recte Suarez (Disp. 42. s 2, n. 5): ‘Quoties, inquit, morbus ex se fuerit
periculosus et gravis, existimo sacramentum esse validum, etiamsi ad statum morbi
vel non satis vel etiam nihil attendatur’. Quin in hoc statu languoris optime
Extrema Unctio datur, si parochus ex natura morbi prudenter timet, ne, cum
apparuerit periculum, etiam ratio aegroti obnubiletur vel ita debilitetur, ut con­
venientem cooperationem non amplius valeat praestare. Si talis timor abest, censeo,
melius expectari tempus, quo periculum iam sit apertum; tunc enim infirmus
facilius disponitur, ut beneficium divinum recte aestimet, ex animo desideret
ct cum magna devotione recipiat. Ceterum in tali re multum dependet a iudicio
prudenti parochi vel alterius sacerdotis, qui ex dictis sine scrupulo de valorc
sacramenti procedere potest.”89

MARC-GESTER.M ANN : “Sufficit ... ut adsit mortis probabile periculum. . .
Quod si [sacramentum] daretur in morbo qui rcipsa periculosus est, quin tamen
mortis periculum saltem remotum judicaretur, sacramentum valide, sed illicite.
ministraretur.”90
CAPPELLO : “Si aegrotus graviter affligitur per morbum, qui natura sua est
quidem periculosus, sed nondum videtur secum ferre vitae discrimen, potestne
ministrari extrema unctio? Resp. Valide et licite ministrari potest, quia in tali casu
habetur revera infirmitas et quidem gravis, quae secum fert periculum mortis,
licet proximum non sit. Recte monet Suarez: ‘Quoties morbus ex se fuerit peri­
culosus et gravis, existimo sacramentum esse validum, etiamsi ad statum morbi
vel non satis vel etiam nihil attendatur.’91 In praxi, utrum expediat necne, ut
differatur collatio sacramenti, ex adiunctis dependet. Si parochus timet, ne. super­
veniente vitae discrimine, mens aegroti obnubiletur aut ita debilitetur, ut con­
venientem cooperationem non amplius praestare valeat, collatio extremae unctionis
non est differenda. Si talis timor abest, forte melius erit differre. Parochus aliusve
sacerdos sine scrupulis in hac re procedat.”92

VERMEERSCH sic refert et suam facere videtur Kern sententiam: “Quod ad
aegrotos vel infirmos, ex P. Kern. . . . [sacramentum] valide ct licite confertur
. . . in morbo gravi et natura sua periculoso, quamvis nullum objective sit vitae
discrimen; in morbo qui natura sua est periculosus ct qui simul graviter affligit
infirmum, quamvis nondum videatur (subjective) discrimen vitae secum ferre.”93
CONTE .1 CORONATA : “Probabile periculum mortis quod sufficit ad sacra­
mentum ministrandum verificatur in qualibet gravi infirmitate.”91 Haec verba non
distinguentis inter gravem infirmitatem et periculum mortis, etiam intellecta in
sensu praesentis opinionis, de periculo virtualiter contento in gravi infirmitate.
"Extreme Unction (St. Louis 1927) 169 sq.
"De sacramento Extremae Unctionis (Ratisbonac 1907) 298 sq.
Institutiones morales alphonsianae (ed. 20, a J. B. Raus recognita, Lugduni 1946)
II 416 sq.
Disp. 42, sect. 2, n. S.
KOp. cit. (supra, in p. 582) 166 sq.
'Theologia moralis III (cd. 4 a Creuscn recognita, Romae 1948) 394.
*‘ Loc. cit. (supra, in p. 581, in nota).

adhuc exaggerata manent, nam non omnis gravis infirmitas est natura sua proxime et
proprie ordinata ad inducendum periculum mortis.
REGATILLO : “Quoties morbus sit gravis et periculosus, unctio valide con­
fertur, etsi ad statum morbi nihil vel [non] satis attendatur, ideoque etsi aliquan­
tum praemature administretur. . . Valide ac licite [sacramentum] confertur ... in
morbo natura sua periculoso qui infirmum graviter affligit, quamvis nondum
videatur (subjective) vitae discrimen afferre.”95

Alii vero doctores hanc opinionem explicite vel implicite reiciunt,
requirentes actuale mortis periculum.
Ita GÉNICOT-SALSMANS: “[Ad hoc ut infirmi valide et licite ungantur,
requiritur] ut de eorum morte timeatur. Is timor ex mente Ecclesiae rationabiliter
ita intelligcndus est: statim atque probabile fit aegrotum ex praesenti morbo seu
periculo esse moriturum, licet forsan adhuc probabilius sit eum sanatum iri.”9·
NOLDIN-SCHMITT: “[Requiritur] ut ex morbo de vita periclitetur [infirmus].
. . Gravis morbus censetur, qui ex se et natura sua letalem exitum habere potest
et ad illuni terminum processit, in quo probabiliter iudicari possit mortem allaturus.
Cum primum hoc probabile periculum mortis adesse iudicatur, conferri potest
extrema unctio, quia subiectum illius capax est.”97
KILKER: “It is hard to admit the permissibility of an unction in any case
where there is not a prudent and probable danger of death. In this instance
[seu in casu de quo loquuntur Suarez, Kern, Vermeersch, etc.] this danger will
develop perhaps, but hic et nunc it is not present. The Code, however, seems to
speak of the actual danger present at the time of reception.””8

Idem sentire videntur plures alii auctores, etsi rem directe non cogitent vel non
exprimant, ut Aertnys-Damcn. Prümmer, Merkelbach, Piscetta-Gennaro (n. 1027:
“Si ex praesenti morbo mors secutura timetur”).

Secundum discrimen est in eo quod plures auctores docent ad ipsam
validitatem sacramenti sufficere periculum mortis putativum, quod
nempe cum vera probabilitate putetur adesse, etsi de facto et obiective
non adsit. Hanc sententiam quam ut minimum sonant verba Suaresii
supracitata (p. 588), quamque signanter proponunt Mastrius (citans
Scotum, Coninck et Amicum aliosque innominatim recentiores) et
S. Alphonsus (qui. praeter Suaresium, citat Palaum, Holzmann, Sporcr,
Scotum, Amicum, Escobar, Caspensem, Granado et Reginaldum"),
amplectuntur non pauci moderni, ut Kern, Pesch, Spac'd, GuryK Ius sacramentarium (cd. 2, Santander 1949) 436.
* Institutiones theologiae moralis (ed. 10, Bruxcllis 1922) II 391.
n Summa theologiae moralis (cd. 26, Ocniponte 1940) III 457.
"Op. cit. (supra, in p. 590) 171.
* Plures tamen cx his antiquioribus immerito adducuntur. Nam cx hoc quod dicant
requiri ut probabiliter adsit periculum mortis, immerito deducitur eos loqui de sufficientia
periculi putativi ad valorem sacramenti, sed convenienter intelliguntur loqui de sufficien­
tia ad licitam administrationem, vel ile certo ct obiectivo periculo ex quo potest facile
mors induci, seu de certo periculo probabilis mortis. Ita Scotus, ht 4 Sent., dist. 23,
q. un., conci. 2 (Opus Oxonicnsc), tantum ait: “Nec qualitcrcunque infirmo [sacr. dari
debet), sed periculose, ita quod prohabiliter immineat sibi exitus de statu viatoris ad
terminum.”

Ballerini, Ferreres, Cappello, Vermeersch, Gougnard, Conte a Coro­
nata, Regatillo.
Quorum ratio est, tum quia aegrotus est capax effectus sacramentalis alleviationis, cum sit saltem graviter infirmus etsi fortasse non
in vero mortis periculo; tum quia si obiectivum periculum requireretur,
exponeretur sacramentum frequenti nullitati, minister scrupulis et
anxietatibus, et ipse infirmus periculo ne ei denegetur gratia sacra­
mentalis eo momento quo ipse aptior invenitur ad illius fructum
plenius consequendum, quae quidem non videntur convenire Christi
institutioni; tum quia putativum tantum periculum videntur proponere
verba Cone. Flor. (“De cuius morte timetur”), Cone. Trid. (“Ut in
exitu vitae constituti videantur”), Ritualis Romani (“Ut mortis peri­
culum imminere videatur”), Catechismi Cone. Trid. (“Qui periculose
aegrotare videntur”), Benedicti XV (infirmi “roborentur Sacramentis
vixdum prudens fiat de periculo mortis judicium”), Pii XI (“Ut
sacramentum valide et licite detur, satis est ut prudens seu probabile
adsit de periculo judicium”).
SUARESII verba citavimus supra (p. 58S), quae quidem explicari possunt sive
in sensu sufficientiae periculi mortis existentis virtualiter et in causa, ut diximus
ibidem, sive, et ut minimum, in sensu sufficientiae periculi putativi.
5. ALPHONSUS: “Dubitatur. . . An hoc scaramentum licite conferri possit
aegroto in solo putato periculo vitae? Prima sententia negat, et hanc tenet Viva;
et probabilem vocant Lessius et Quintanadvenas, apud Escobar. — Ratio [ut
dicunt], quia non potest sacramentum exponi periculo frustrationis; invalide enim
conferretur, si revera infirmus non esset in vero periculo mortis. Secunda tamen
sententia, communis et vera, affirmat. Et hanc tenent Palaus, Suarez, Holzmann,
Sporer cum Scoto et Amico: ac Escobar cum Caspensi, Granado, Reginaldo, etc.
— Haec sententia docet, ad administrandum hoc sacramentum valide et licite,
sufficere quod infirmus laboret morbo ita gravi, ut prudenter putetur esse in
periculo proximae mortis. Et probatur ex decreto Eugenii [ut supra], ubi: ‘De
cujus morte timetur.' Et ex Rituali, ubi: ‘Debet . . . hoc sacramentum infirmis
praeberi, qui . . . tam graviter laborant, ut mortis periculum imminere videatur.’ —
Et ratio est. quia cum Christus Dominus ministrationem hujus sacramenti
hominibus reliquerit, credendum est sic eam reliquisse, ut possint concedere illud
omnibus infirmis quibus probabiliter judicatur periculum mortis imminere."1
KERN: “Si morbus videatur gravis et periculosus esse, revera autem nullum
adsit discrimen vitae, certe valide et licite ministratur sacramentum. Nam talis
aegrotatio animum languentis non minus prosternit, quam quae vere est letalis,
et norma ritualis est salva. Insuper si obiectivum periculum exigeretur, non raro
accideret, ut aegrotus a medicis depositus, cuius mors in horas expectatur, invalide
inungeretur vi morbi iam fracta, quamvis ad extra id nondum appareat. Unde si
Dominus obiectivum vitae discrimen fecisset conditionem essentialem, ipse sacra­
mentum crebro periculo nullitatis et optimos quosque sacerdotes anxiis scrupulis
simulque infirmos periculo exposuisset, ne supernaturale auxilium eis denegaretur
tempore, quo maxime apti existèrent ad plenum eius fructum accedente perfecta
cooperatione propria percipiendum.’’2
‘ Theologia moralis (ed. L. Gaudé, Romae 1909) III 723 sq.
: Op. cit. (supra, in p. 590) 298.

PESCH: "Sufficit autem ad valorem sacramenti prudens aestimatio de periculo
mortis, quia plus ab hominibus postulari non potest, quibus administratio huius
sacramenti commissa est.”8
CAPPELLO: “Quidnam, si morbus videatur gravis et periculosus, revera tamen
nullum adsit discrimen vitae? Rcsp. Sacramentum valide et licite administratur,
dummodo prudenter gravis et periculosus morbus fuerit existimatus et revera
infirmitas adsit. Huiusmodi enim aegrotatio animum infirmi non minus prosternit,
quam quae vere est letalis. Praeterea, ut supra dictum est, periculum obiectivum
sensu proprio et stricto non requiritur. Si hoc exigeretur, non raro accideret, ut
infirmus, cuius mors ex iudicio medici in horas expectatur, invalide inungeretur vi
morbi iam superata, quamvis ad extra id nondum appareat. Quare si Christus D.
obiectivum vitae discrimen fecisset conditionem essentialem, sacramentum periculo
nullitatis, sacerdotes scrupulis et anxietatibus, infirmos autem periculo exposuisset,
ne supernaturale auxilium eis denegaretur eo praesertim tempore, quo apti essent,
propria accedente cooperatione, ad plenum eius fructum consequendum.”4
VERMEERSCH supra cit. (p. 590).

GOVGNARD: “Hoc sacramentum valide ac licite confertur dum probabiliter
tantum judicatur periculum mortis imminere. Ita habet sententia communis et
vera. Cum enim, ut advertit S. Alphonsus. . . , Christus Dominus administrationem
hujus sacramenti hominibus commiserit, credendum est. eam sic commisisse, ut
valide ac licite illud concedere possint omnibus infirmis, quibus probabiliter judicatur
periculum mortis imminere.”5
REGATILLO: “Sufficit [periculum] prudenter existimatum, quamvis objectivum
non sit. . . In dubio de gravitate aut periculo sacramentum valide ac licite
administratur. . . Valide ac licite confertur ... in morbo qui videtur gravis et
periculosus, etsi obiective non sit vitae periculum.”0 Hic auctor videtur docere
sufficientiam non solum periculi putativi sed etiam putativae gravis infirmitatis.

Alii vero doctores refragantur, requirentes periculum obiectivum
quod nempe de facto adsit a parte rei. Ita Viva (ut probabilius),7
Reuter, Noldin-Schmitt, Kilker, Sebastiani
*
Van Grinsven9 AertnysDamen id pro re controversa habet (cf. infra, p. 648).
NOLDIN-SCHMITT: “Si . . . extrema unctio confertur infirmo, qui putatur
esse in periculo mortis, reapse autem non est, invalidum est sacramentum; nam
subiectum capax ex institutione Christi est infirmus, qui reipsa in periculo mortis
versatur, sicut subiectum capax absolutionis est poenitens, qui reipsa est
dispositus.”10
KILKER: “NoIdin's view is more probable, for there seems to be lacking on
the part of the subject an essential condition for valid reception. In no other
sacrament does subjective certitude on the part of the minister validate the
administration to a man otherwise objectively incapable of reception."1
11
1 Praelectiones dogmaticae (cd. 4 et S, Friburgi Brisgoviac 1920) VII 279.
1 Op. cit. (in p. 582) 166.
'Tractatus de Extrema Unctione (cd. 6, Mcchliniac 1938) 63.
'Loc. cit. (supra, in p. 591).
De Extrema Unctione, q. 6, a. 3, n. 2.
'Summarium theologiae moralis (Taurini 1921) η. 510.
’“Vcrmcend of werkelijk stervernsgevaar,” Nederlandsche Katholieke Stemmen 24
(1924) 152-155.
"Loc. cit. (supra, in p. 591).
"Op. cit. (supra, in p. 590) 169.

NEGANT vero necessitatem cuiuslibet periculi mortis, tum Pro­
testantes (quorum diatribas iam audivimus supra, p. 585 sq.), tum ac
peculiariter fere omnes theologi Schismatici, praeter paucos supra
relatos (p. 588), tum pauci illi catholici qui negant ipsam necessita­
tem infirmitatis aut gravis infirmitatis (cf. in p. 587) necnon unus
vel alter peregrinus modernus.
Orientales inde a Simeone Thessalonicensi (f 1428) communissime
negant in solo periculo mortis Euchelaeon concedi posse. Exaggerantes
autem quosdam abusus qui, olim saltem, apud catholicos irrepserunt
(quibusque ceteroquin ipsa ecclesia schismatica non caruit), differendi
nempe sacramentum ad ipsum articulum mortis, nec attendentes ad
documenta ipsius Ecclesiae, huiusmodi praxim reprobantis, aut ad
varias distinctiones, praecipue a modernis theologis multipliciter in­
culcatas, inter periculum remotum, proximum et imminens, incusant
catholicos quod inde a saec. 12 (ita Ignatius arch, et Bjeljaev} sacra­
mentum infirmorum mutaverint in sacramentum moribundorum, et
unctionem in Extremam Unctionem, quae detur solis moribundis in
extremis constitutis, tanquam Viaticum, imo loco Viatici seu Eucha­
ristiae (ita Macarius Bulgakov et Malinovskij).
Romanam praxim dicunt adversari Scripturae et Traditioni, eamque
Simeon Thessalonicensis vocat insaniam, Smirnov praejudicium, Mcsoloras praecipuum caput discriminis inter catholicos et schismaticos.
SIMEONIS THESSALONICENSIS dicta de “novatorum Latinorum sententia"
iam audivimus in art. praec. fp. 538). Praeterea scribit: “Latini omnia innovantes
doctrinam quoque hujus mysterii adulteraverunt, et dicunt illud non dandum esse
infirmis, sed morientibus, quoniam peccata dimittit, ne rursum sanitati redditus
delinquat. Heu! quanta insania! Dei quidem Frater: ‘Et oratio, inquit, fidei salvabit
infirmum, et alleviabit eum Dominus’; illi autem dicunt: Ut moriatur. Viden’ quo­
modo praeceps in tetriora semper feratur praecipitia? ‘Et si peccata fuerint, re­
mittentur ei.’ scilicet ut sanetur et allevietur, quod Salvator demonstrat dicendo
ad paralyticum: ‘Remittuntur tibi peccata tua’; et: ‘Surge et ambula’; et: ‘Ecce
sanus factus es; jam noli peccare, ne deterius tibi aliquid contingat.’ Illi vero
cogitant contrario Salvatori ejusque apostolis, et non allcviandis sed morientibus
istud autumant esse conferendum. Quapropter hoc non faciunt secundum apostolicam traditionem advocati ab eis qui opus habent, sed proprios usus facientes
custodiunt Et sanctum quidem dicit Evangelium: ‘Ungebant oleo multos aegros,
et sanabant'; illi autem aiunt non conferri sacramentum ut sanentur, sed ut
insanabiles fiant et moriantur. 0 homo, ignoras mysteriorum notitiam, et damna­
biliter erras. Nam Evangelium et ejus qui hoc dedit frater dixerunt istud oleum pro
infirmis institui, ut uncti, dimissis peccatis, allevientur, quemadmodum utrique
paralytico declaratum est; ambobus enim dixit Salvator: ‘Dimittuntur tibi peccata
tua’ inde ostendens infirmitatis causam esse peccata.”12
IGNATIUS archiep “Apud Romanos praecipitur, ut euchelaeon conferatur
talibus infirmis, qui iam in ipsa morte versantur et opus habent solum consola­
tionibus vel viatico fidei. Praeceptum fundant in sensu terminorum άσθ^νά τις et
” Dialogus in Christo adversus omnes hacreses [ Dc Sacramentis, — Dc sacro ritu Sancti
Olei sive Euchelaei], c. 285, MG 155. 518.

καμνοντα. Dicunt àaOtvûv sicut et κάμναν significare: graviter aegrotare, versari in
periculo mortis, ut Maith. X, 8; Jo. IV, 46; Act. IX, 37. Verum asthenia etiam
secundum usum medicinalem reipsa significat aegritudinem, infirmitatem corporis,
et κάμναν: pati, laborare. Sed praeceptum romanum, ut unctione olei iam morti
committatur infirmus, secundum testimonium quorundam ex ipsis Romanis valde
sero in consuetudinem intravit, post saeculum XII. ideoque cum Occidens fere in
profundissimis tenebris [media in nocte] versabatur; et intravit ut innovatio, quae
debilis erat ex ipso tempore. . . Nos quoque intelligimus graves morbos, in quibus
opus sit benedictione olei. Non affirmamus autem, talem conditionem infirmorum
expectandam esse, ut solum restet, ut per benedictionem olei in alterum mundum
transmittantur.”13

MACARIUS BULGAKOV, metropolita Mosquensis: “Verba S. Jacobi, tum
secundum eorum usum in lingua graeca tum secundum usum s. Scripturae (Matth.
X, 18; XXV, 36-39; Luc. IV, 40; VII, 10; IX, 2; Jo. IV, 46; V, 3; XI, 1 etc.)
non solos morientes, sed generatim graviter aegrotos significant, proinde etiam tales,
qui spem habent recuperandae sanitatis. Quare non recte procedit ecclesia romana,
cum mysterium s. Unctionis solum iis aegrotis ut viaticum ministrat, quorum mors
iam de propinquo imminet, propter quod etiam appellat illam Extremam Unctionem,
sacramentum decedentium vel morientium; mos, qui ex ipsorum Latinorum con­
fessione non prius quam saeculo XII. vigere incepit.”14
.4, BJELJ AEV, Academiae theologiae Mosquensis professor: “Notum est,
Latinos agnoscere omnia septem sacramenta cum orthodoxis. Eorum autem opinio
de effectu et fine Unctionis discrepat a doctrina orthodoxa. Contra directam et
claram doctrinam Jacobi apostoli finem principalem sacramenti non in eo reponunt,
ut sanet infirmum et a lecto doloris sublevet, sed in eo, ut eum animet, spiritum
eius confortet, eum praeparet pro vita aeterna, exitum ex hac vita alleviet. Quare
apud illos unctio olei vocatur unctio infirmorum, Extrema Unctio, unctio exeun­
tium. Tempore antiquo in ecclesia romana non minus quam in Oriente unctio olei
non solum in iis peragebatur, quibus periculum mortis imminebat, sed etiam in
infirmis, qui tantum virium habebant, ut in ecclesiam transportari illicque diutius
manere possent.”15

Supradictam Simeonis Thessalonicensis diatribam recentius ad verbum repetiit
Silvester Malevanskij (f 1908), rector Academiae Kioviensis,18 contra morem
modernorum schismaticorum qui paulo remissius in hac quaerela se gerunt, fideliter
recoquentes in suis operibus theologicis, necnon in ipsis Catechismis (cf. v.g.
Catechismos Bernardaki, Vafides et Mesoloras), suprarelatam incusationem Macarii
Bulgakov.

Ad hanc querelam quae, praecipue in modernis schismaticis, procedit ex mera
ignorantia tum theologiae catholicae tum ac signanter ipsorum documentorum
Ecclesiae infra referendorum, notat JACQUEMIER: “L'accusation de Simeon de
Thessalonique a été reprise de nos jours et les catéchismes de Constantinople et
d’Athènes,1' en la répétant à la suite de Mgr. Macaire [Bulgakov], condamnent
avec lui le terme d’Extrême-Onction dont se sert l’Eglise d’Occident pour désigner
l’Euchelaeon, et que n’ont pas craint d’employer des théologiens orthodoxes, tels
que Grégoire de Chio, dans son Abrégé des dogmes et Théophile de Campanie dans
"De sacramentis unius sanctae catholicae et apostolicae ecclesiae [russicc] (Petropoli
1863) 279 sq. Apud Kern, op. cit. (supra, in p. 590) 274 sq.
"Orthodoxo-dogmatica theologia [russicc] (cd. 5, Petropoli 1S95) V § 231. Apud
Kern, ibid. 27S.
u Art. cit. (supra, in p. 587) 406.
"Tentamen theologiae dogmaticae orthodoxae, adiecla historica expositione dogmatum
[russice] (Kijev 1892-1898) V 65 sq.
”"Bernardaki, ’lep® Κατήχησή, Constantinople, 1876, §117; Vafides, Κατήχησα, p.
109; Mesoloras, Κατήχησα, p. 120.”

son Trésor de l’orthodoxie. 'L’Eglise Romaine, dit Bernardaki, ne confère
l'Euchelaeon qu’aux agonisants, aux malades qui sont à toute extrémité, — μόνον
ΰπόρ τον TTvcovTot τά λοίσθια, — et il renvoie au Catéchisme romain. Il l’aura
probablement lu dans quelque ouvrage théologique de Moscou, car loin de différer
1 Extrême-Onction jusqu’ à l’agonie suprême, alors qu’il n’y a plus pour le malade
aucun espoir de guérison, le Catéchisme romain considère cette pratique comme un
péché très grave. Il y a. certes, une différence sensible entre l’évanouissement de
tout espoir de guérison, l’agonie, l’article de la mort, le dernier soupir; conditions
réclamées, au dire des Grecs dans l’Eglise romaine pour l’administration des
Saintes Huiles, et ce quelle requiert en réalité, à savoir une maladie grave avec
danger probable de mort.”18

Inter theologos catholicos, praeter eos qui, ut superius diximus, ad­
mittunt validitatem unctionis leviter aegrotantium aut ipsorum sano­
rum, quidam moderni, decepti fortasse falsa interpretatione opinionis
eorum, qui, ut Suarez, Kern, Cappello etc., docent sufficere periculum
virtuale et in causa (cf. supra, p. 588), ac putantes hos negare
simpliciter necessitatem periculi mortis, in hanc ipsam negationem
descendunt aut inclinant.
Ita supracitati (p. 583) Jacquemier, De Clercq (qui ceteroquin nonnisi
leviter et transeunter rem tangunt) et BOTTE, qui, praeter verba supra relata
(p. 583), haec scribit, quae, sub ambiguis expressionibus, satis clare proponunt
sufficientiam cuiuslibet gravis infirmitatis, absque ullo mortis periculo, et expoliationem huius sacramenti ab omni sua ordinatione ad finem vitae seu ad
periculum mortis: “Mon . . . voeu c’est que les prêtres du ministère fassent de ce
sacrement un usage très large, conforme à la fois aux directives de l’Eglise et au
sens des prières. L’Eglise ne veut pas qu’on abuse des sacrements et elle exige une
maladie grave qui, pour le rite latin, est définie par le danger de mort. Mais ce
danger n’est pas autrement déterminé et nous devons l’interpréter dans l’esprit de
l’Eglise. Or, est-il croyable que l’Eglise ait maintenu les anciennes prières, tant
dans la bénédiction des huiles le jeudi saint que dans le rituel de l’onction, nous
faisant prier pour que le malade recouvre la santé, et qu’elle nous oblige, d’autre
part, à attendre pour réciter ces prières qu’il n’y ait pour ainsi dire plus d’espoir
de guérison? Nous devons donc interpréter ces directives dans un sens très large.
Comment pouvons-nous expliquer en toute bonne foi au malade ce qu’est vraiment
cette onction si nous ne l’administrons neuf fois sur dix qu’à des mourants?
“Serait-il téméraire de souhaiter que l’Eglise enseignante, — les évêques pour
leur diocèse, le Saint-Siège pour toute l’Eglise, — donne des directives dans ce sens
et, au besoin, assouplisse sa jurisprudence? La Congrégation de la Propagande a
donné, le 20 février 1801, une réponse à des missionnaires qui demandaient s'ils
pouvaient administrer l’extrême-onction à des malades gravement atteints, mais qui
avaient encore plusieurs mois à vivre, si on craignait qu’il n’y ait pas de mission­
naire présent au moment de leur mort. La Congrégation a répondu affirmativement.
Mais cette réponse, qui fait la jurisprudence en la matière, laisse l’impression que
c’est là une exception motivée par des circonstances particulières. Ne pourrait-on
pas souhaiter une réponse plus claire, qui rétablirait le véritable caractère de
Ponction, orientée non pas spécialement vers l’agonie, mais vers la maladie comme
telle?”19

QUOAD QUARTAM QUAESTIONEM, de sufficientia remoti pe­
riculi mortis non prorsus consentiunt theologi, etiam moderni, idque
'“‘L’Extreme-Onction chez les Grecs,” Echos d'Orient 2 (oct. 1898-oct. 1899) 199 sq.
cit. (supra, in p. 583) 105 sq.

maxime provenit ex ipsa difficultate appretiandi varios infirmitatis
gradus qui periculum mortis vocari possint, necnon exacte distinguendi
inter periculum proximum et remotum. Conveniunt enim omnes in
neganda necessitate ipsius temporis agoniae (et a fortiori exhalationis
spiritus), imo et ipsius status infirmitatis in quo aeger “vita et sen­
sibus carere incipit” (Catechismus Cone. Trid.) nec amplius ei “in­
tegra mens et ratio viget” (Rituale Romanum); item conveniunt in
affirmanda necessitate alicuius veri periculi mortis (iuxta aliquos,
saltem virtualis aut putativi, ut supra explicatum est); sed, quia inter
minimum aliquod mortis periculum et praedictum illud extremum, non
pauci distingui ac diversimode vocari possint gradus gravitatis et
morti propinquitatis, tanta observatur varietas in assertis theologorum
(imo et in ipsis Ecclesiae documentis), praecipue si ad invicem com­
parentur antiquiores cum modernioribus, ut vix possibile sit ad prae­
cisam quamdam classificationem eos reducere.
Revocata nihilominus supradicta (p. 581) satis commoda distinc­
tione illius latitudinis periculi in periculum imminens (seu articulum
mortis), proximum et remotum, tentabimus varios theologorum sensus,
saltem prout eorum verba sive in seipsis sive in eorum contextu sonant,
ad tres opiniones revocare.
PRIMA OPINIO requirit periculum imminens, seu articulum mortis
(citra tamen momentum ipsum agoniae vel etiam amissionis sensuum).
Haec sententia tribui solet signanter Scholae Scotisticae, quam qui­
dam (ut Kern, Kilker, Cappello et Botte) hic satis graviter insimu­
lant ac si ipsa fuerit una ex praecipuis causis late olim diffusi abusus
postponendi ad extremum momentum collationem huius sacramenti.
Diffitendum quidem non est Scotistarum necnon plurium aliorum
opinionem de principali effectu Extremae Unctionis, consistente in
finali remissione peccatorum venialium, in eam quoque sententiam
vehementer animum inclinare (cf. dicta in art. 11, p. 92) et ad
illum abusum mentes disponere potuisse, imo praecise apud eos theo­
logos, signanter in ipso Scoto, fortiores inveniri expressiones quae
videantur significare necessitatem ipsius articuli mortis ad collationem
sacramenti. Attamen certum non est, etiam de prioribus Scotistis
(saltem si excipiatur ipse Scotus) et multo minus de posttridentinis,
quod hanc necessitatem determinate docuerint.
Nam imprimis, praedictam logicam conclusionem suae opinionis de
principali sacramenti effectu, posttridentini saltem Scotistae, ut Hyquaeus, Mastrius et Frassen, praecavere vel emollire conati sunt, ut
dictum est in art. 11 (p. 92-94), et aliunde eadem conclusio logice
sequeretur etiam ex theoria Kern et aliorum modernorum de effectu

598

DE CAUSIS EXTRINSECIS EXTREMAE UNCTIONIS

aut fine principali consistente in perfecta sanatione animae, eam prae­
parante ad immediatum introitum in gloriam (cf. art. 11, 15, 17,
p. 52, 148-158, 177-178), quae est legitima, utut ambigua et
inconfessa, proles illius Scotisticae opinionis, et tamen sive Kern sive
alii eam conclusionem abiciunt eamque Scotistis affingere conantur.
Praeterea, eaedem fere expressiones, communiter a Scotistis adhibitae
(de morte imminente, de exitu vitae, de statu exeuntium), inveniuntur
etiam apud alios doctores, ab illis in quaestione de effectu principali
dissentientes, ut Albertum M. et S. Thomam necnon apud plures ex
ipsis modernis, imo et in ipsis documentis Ecclesiae (signanter Rituali
Romano et Catechismo Cone. Trid.); quod si ab his, sive ex contextu
sive ex aliis adiectis expressionibus, fortiores illae temperari soleant,
apud ipsos pariter Scotistas, praesertim posttridentinos, similes miti­
ores expressiones (de timore mortis, de probabili periculo mortis, etc.)
non difficile inveniuntur.
Sine praejudicio igitur Scotisticae Scholae, hic referemus quosdam
textus qui necessitatem periculi imminentis (modo supra definiti),
saltem ut sonant, requirere videntur, praemissis ipsorum Kern, Kilker,
Cappello et Botte contra Scotistas querelis.
KERN: “Vidimus . . . theologos multos, imprimis integram scholam scotisticam.
docuisse, effectum principalem Extremae Unctionis esse remissionem finalem pec­
catorum venialium ideoque sacramentum non esse conferendum, nisi cum aegrotus
non amplius possit peccare venialiter vel saltem iam possit non amplius peccare.
Sequela illius falsae doctrinae erat error alter, s. Unctionem non esse dandam nisi
iamiain morientibus. Unde etiam pii sacerdotes, qui seriam curam salutis animarum
gerebant, religione prohibebantur, quominus subvenirent iis, quos mortem effugere
posse, nondum omnis spes erat sublata. Solum ex hoc errore declaratur, quomodo
etiam unum vel alterum Concilium particulare potuerit praescribere, sacramentum
esse administrandum ‘periculose aegrotantibus propeque moribundis’ [Cone. Avenionense et Aquense].”20

KILKER: “While the people floundered about in the darkness of superstition,
erroneous theological opinions befogged the intellects of the priests and produced
the same effects. Scotus and his followers held that the principal effect of Extreme
Unction was the final remission of venial sins. The consequence was the post­
ponement of the administration of the sacrament until the subject was no longer
capable of sinning, i.e., when he was very close to death. Many priests, awed by
the weight of the authority supporting this opinion and conscientiously solicitous
of their flock's best interests, waited in good faith until the last breath was almost
drawn before they imparted Extreme Unction. It was doubtless under the influence
of this doctrine that two synods of the sixteenth century described the subject as
‘the dangerously sick and almost dying.’ ”21
CAPPELLO : “Ex doctrina theologorum, imprimis Scotistarum. qui, ut vidimus,
docebant effectum principalem extremae unctionis esse finalem remissionem pec­
catorum venialium, alter error ortus est, scii, extremam unctionem non esse con­
ferendam nisi morientibus seu in proximo periculo mortis iam constitutis. Qui
50 Op cit. (supra, in p. 590) 287.
' Op. cit. (supra, in p. 590) 156 sq.

error mentes nedum plebis Christianae, sed etiam sacerdotum et episcoporum
occupaverat, ita ut nonnulla Concilia particularia — v.g. Aquense (an. 1585),
Avenionense (an. 1594) — praescripserint, sacramentum esse administrandum
‘periculose aegrotantibus propeque moribundis.’ ”22
B. BOTTE: “Cependant, d’autres ne voient plus guère dans l’onction qu’un
complément de la pénitence, tels saint Bonaventure et surtout Duns Scot. On peut
lire l’article que ce dernier lui a consacré dans son commentaire des Sentences: il
n’y a pas un mot de l'effet corporel de l’onction. Les conséquences d’une telle
théorie seront inévitablement qu'il faudra retarder l’onction jusqu'à l’article de la
mort. C’est dans la logique du système. L'onction a pour but de remettre les
péchés. Ce n'est pas du péché originel qu’il s’agit, puisqu’il est remis par le
baptême; ce n’est pas davantage le péché mortel, qui est remis par la pénitence.
Il ne reste donc plus que le péché veniel. L’onction des malades sera donc le
dernier coup d’éponge donné à la conscience du chrétien avant qu'il paraisse devant
son créateur."23

PSEUDO-HALENSIS: “Egrediens ab hac vita [homo] indiget sacramento
in remedium aliquorum venialium ex sola virtute gratiae, et sic est extrema
unctio” (cit. in p. 55). Etiam Cone. Trid. loquitur de sacramento exeuntium.

BONAVENTURA: “Illud sacramentum debet dari solis infirmis . . . prout sunt
in articulo mortis. . . Hoc sacramentum dari debet solis infirmis ... in periculo
mortis existentibus.” S. Doctor non distinguit inter periculum et articulum mortis.
Hoc mortis periculum sic describit, ut quis debeat “infirmari . . . notabiliter et
graviter, ita quod deficit virtus naturae et auxilium medicinae." Hucusque nihil
stricte habetur quod imminens periculum sonet. Excessive vero sonant sequentia
verba: “Ad illud ergo quod obicitur, quod non datur nisi in statu infirmitatis,
dicendum quod non est propter infirmitatem, sed propter hoc quod appropinquat
egressui, in quo possunt venialia perfecte curari. Et quod istud sit verum, patet,
quia quantumcunque quis infirmetur, non datur ei hoc sacramentum nisi prae­
sumatur quod moriatur, vel quod sit in articulo mortis. Et si constaret nobis de
aliquo quod liberaretur sive liberandus sit, non debet dari ei hoc sacramentum,
sicut patebit inferius.”24
"Nullus in aliqua infirmitate inungendus est, nisi cum praesumitur ad exitum
propinquare; et hoc est in infirmitatis aggravatione, quem statum natura diu
sustinere non potest, immo aut vincit aut vincitur. Si ergo infirmus melioretur, ut
diutius vivat, etsi non perfecte curetur, curatur tamen aliquo modo ab intensione
morbi; et ideo, quia venialia iterum redire possunt et iterum infirmitas corporalis
aggravatur, potest et debet sacramentum Unctionis iterari.”25
“[Extrema Unctio] est Sacramentum exeuntium ex hac vita. . . Nec debet istud
Sacramentum dari nisi . . . imminente periculo mortis. . . Istius sacramenti sus­
ceptio a fine dependet; et finis est velocior transitus ad caelum per depositionem
oneris venialium ... : ideo non debet dari . . . aliquibus nisi in periculo con­
stitutis et quasi in transitu ad alium statum.”20
CONC. ANDEGAVENSE a. 1293: “Hoc sacramentum tantum est in extremo
vitae articulo conferendum, quando infirmus in brevi ex hac vita credatur
migraturus.”

RICH ARDUS A MEDIAVILLA (f circa 1300): “Cum effectus principalis
:0p. cit. (supra, in p. 582) 178.
’ Ari. cit. (supra, in p. 583) 99.
s‘/n 4 Sent., dist. 23, a. 1, q. 1; a. 2, q. 2, Opera theologica selecta IV: Liber IV.
Sententiarum (editio minor, Ad Claras Aquas 1949) 579 sq., 5S9.
“ Ibid. a. 2, q. 4, p. 592.
Breviloquium, pars 6, c. 11. S. Bonaventurae tria opuscula ad theologiam spectantia
(ed. 5, Ad Claras Aquas 1938) 239, 241 sq.

hujus sacramenti sit venialium remissio non quaecunque, sed plena et perfecta,
de proximo introducens ad sanitatem vitae aeternae, quae remissio de lege communisanis convenire non potest: ideo sano nulli debet hoc sacramentum conferri, nec
infirmo nisi sic aggravato, quod probabile sit, ipsum esse in periculo mortis de
proximo imminentis.”27
SCOTUS (f 1308) : “Non debet [Extrema Unctio] conferri . . . qualitercunque
infirmo, sed periculose, ita quod probabiliter immineat sibi exitus de statu viatoris
ad terminum.”28
“Non debet [Extrema Unctio] conferri nisi infirmo tali, qui non potest amplius
peccare, et qui est in periculo mortis, nec dari debet illi cui alias, vel aliter imminet
periculum mortis, quam per infirmitatem, ut ingredient! mare vel bellum, quia in
talibus quantumcunque immineat periculum mortis, semper tamen habet homo
usum liberi arbitrii, et potest post peccare, et talibus, qui possunt amplius peccare,
non debet dari, nec hominibus habentibus naturales defectus, et propter hujusmodi
paulatim deficientibus in natura, ut ethicis, hydropicis, etc. quia licet tales sint
infirmi, non tamen statim aufertur ab eis potestas peccandi venialiter; si tamen
cum istis defectibus naturalibus sit aliqua febris, de qua non presumeretur curatio,
sed quod mors immineat, potest eis conferri in illo casu.”29 Ob haec verba, difficile
negotium esset velle liberare Scotum ab opinione de necessitate articuli mortis, seu
imminentis prorsus mortis, imo talis status, in quo homo ita vita et sensibus
debilitatus sit, ut fere non possit amplius peccare.

PLURES THEOLOGI TRIDENTINI (supra cit., p. 556), nec tantum ex
schola Scotistica, declararunt “nonnisi extreme laborantes" ungendos esse; imo,
fortioribus adhuc ac repetitis expressionibus, ipsum primum schema decisionis
Tridentinae (cit. ibidem) ferebat: “Nonnisi extreme laborantibus, et cum morte
congredientibus atque hinc ad Dominum migrantibus."
Inde excessiva videtur supradicta admiratio et incusatio Kern scribentis: “Solum
ex hoc errore [Scotistarum et aliorum] declaratur, quomodo etiam unum vel
alterum Concilium particulare [Cone. Aquense a. 1585 et Avenionense a. 1594]
potuerit praescribere, sacramentum esse administrandum ‘periculose aegrotantibus
propeque moribundis.’ ” Ipsi enim theologi Tridentini in priori schemate parati
erant ad hanc ipsam doctrinam proponendam, etsi in schemate definitivo eam
reformaverint. Ceterum, aequivalentes expressiones proferuntur etiam a Catechismo
Cone. Trid.: “Iis qui adeo periculose aegrotare videntur, ut, ne supremus illis
vitae dies instet, metuendum sit” et a Rituali Romano: “Qui tam graviter laborant,
ut mortis periculum imminere videatur” (cf. supra, p. 556 sq., 560).

Inter Scotistas posttridentinos, fortiores expressiones inveniuntur apud Hierony­
mum de Montefortino (f 1728) qui ceteroquin, in sua Scoti Summa Theologica,
Scoti ipsius doctrinam et verba fere repetit et ad medullam redigit; unde loquitur
de “laborantibus in extremis ct in mortis articulo constitutis,” de “anima proxime
exitura a corpore,” de “imminenti morte et discessu e praesenti saeculo,” de
homine “proxime e vita excessuro.”30 Alii vero, ut Hyquaeus (j
* 1641), Mastrius
(f 1673) et Frassen (f 1711), multo mitius loquuntur, mere requirentes periculum
mortis, ita ut reponi possint vel in secunda vel etiam in tertia opinione mox
referenda.
Notandum est etiam quosdam antiquiores GRAECOS SCHISMATICOS, scilicet
lob monachum, loannem Nathanael et Gregorium Chiensem, supra citatos (p.
" In 4 Sent., dist. 23, a. 2, q. 3.
”In 4 Sent. [Opus Oxoniense], dist. 23, q. un., conci. 2, Opera omnia XIX (Parisiis:
Vivès 1894) S.
” In 4 Sent. [Opus Parisiense], dist. 23, q. un., ibid. XXIV 344 sq.
w Suppi, q. 32, a. 2, /. D Scoti Summa Theologica (nova editio, Romae 1903) VI 36S.

573), non minus emphaticas protulisse expressiones quae sonent necessitatem
periculi imminentis seu articuli mortis.

SECUNDA OPINIO vult sufficere ac requiri periculum proximum.
Haec videtur longe communior sententia inter antiquiores et adhuc
explicite vel aequivalenter sustinetur a non paucis recentioribus.
Et imprimis ad hanc opinionem reduci possunt quotquot retulimus
pro praecedenti, excepto fortasse uno vel altero, nominatim ipso Scoto;
nam, ut supra notavimus, ea prior opinio extitit potius ut tendentia
et ut logicus terminus principiorum scholae scotisticae, quam ut deter­
minata quaedam et explicita sententia. Idem quoque sonant, in suo
connatural! et usuali sensu accepta, ipsa suprarelata verba Catechismi
Cone. Trid. et Ritualis Romani; quod si interpretanda sint in largiori
sensu (qui, de se, ipsis verbis non repugnat) alicuius veri periculi etiam
remoti, id provenit ex largiori interpretatione et expressione aliorum
documentorum Ecclesiae, praecipue recentiorum, ut Codicis I.C.
Eadem opinio supponitur in mox citandis verbis Alberti M., S.
Thomae (probabilius), Dom. Soto, Laymann, De Sainte-Beuve, Tour­
nely, Busenbaum, S. Alphonsi, et, inter modernos, De Augustinis,
Ballerini-Palmieri, Lehmkuhl, MacDonald, Straub. Imo hi duo pos­
tremi hanc opinionem explicite opponunt alteri modernorum opinioni
de sufficientia remoti periculi. Praeterea, plures ex aliis antiquioribus
(ut Bellarminus, Gonet, Mastrius, Frassen, Trombelli, Billuart), quos,
quia de facto loquuntur tantum generaliter de periculo mortis, cita­
bimus pro illa altera opinione, fortasse huic suum calculum dedissent
si mentem suam explicitant fecissent.
ALBERTUS M.: “Hoc scaramentum ab omnibus dicitur ‘sacramentum ex­
tremum’: sed extrema non sunt nisi quando mors est in januis, et vita in despera­
tione: ergo numquam nisi tales sunt perceptibiles hujus sacramenti. . . Numquam
nisi in transitu est sumendum hoc sacramentum. . . Cum praesumitur imminere
obitus, debet percipi sacramentum.”81
S. THOMAS, Suppi., q. 32, a. 2, c. et ad 2: “Hoc sacramentum est ultimum
remedium quod Ecclesia potest conferre, immediate quasi disponens ad gloriam.
Et ideo illis tantum infirmantibus debet exhiberi qui sunt in statu exeuntium,
propter hoc quod aegritudo nata est inducere mortem, et de periculo timetur. . .
Hoc sacramentum habet pro principali effectu illam sospitatem quae exeuntibus
et iter ad gloriam agentibus est necessaria.”
Ibid., q. 33, a. 1, ad 2: “Sic dicitur hoc sacramentum extrema unctio, quia non
debet dari nisi illis quorum mors est propinqua secundum aestimationem
hominum.”
Ibid., a. 3: “Hoc sacramentum non respicit tantum infirmitatem, sed etiam in­
firmitatis statum, quia non debet dari nisi infirmis qui, secundum humanam
aestimationem, videntur morti appropinquare.”
C. Gent. 4. 73 : “Hoc sacramentum non quibuscunque infirmantibus est exhiben­
dum, sed illis tantum qui ex infirmitate videntur propinquare ad finem. . . Licet
>x In 4 Sent., dist. 23, a. 11, Opera omnia XXX (ed. S. C. A. Borgnet, Parisiis: Vivès
1894) 17 sq.

aliqui sint in statu propinquo morti etiam absque infirmitate, ut patet in his qui
damnantur ad mortem, qui tamen spiritualibus effectibus huius sacramenti in­
digerent: non tamen est exhibendum, nisi infirmanti.”

S. Thomam proponere necessitatem periculi proximi, probabilius facit tum
cognata doctrina coaevorum theologorum, signanter Alberti M., tum ipse textus
quatenus constanter agit de propinqua morte. In quo sensu etiam accipienda sunt
generaliora verba Opusculi De articulis fidei et Ecclesiae sacramentis, tr. 2: “Hoc
autem sacramentum non debet dari nisi infirmis, quando timetur de periculo mortis
[i.e. propinquae],” quae assumit ipsum Cone. Flor. (“Hoc sacramentum nisi
infirmo, de cuius morte timetur, dari non debet”) ct refert etiam anonymus auctor
Opusculi apocryphi S. Thomae De Officio sacerdotis (“Extrema Unctio debet dari
adultis infirmis, poenitentibus et petentibus, de quorum morte timetur.”).
Attamen, notandum est ipsum S. Thomam in illis verbis: “Illis tantum infirman­
tibus debet exhiberi qui sunt in statu exeuntium, propter hoc quod aegritudo natu
est inducere mortem, et de periculo timetur,” assignare aliquod principium quod
videtur excedere ipsam suam conclusionem (quam saltem explicite profert) et ex
quo sequitur etiam sufficientia periculi remoti, cum homo possit habere aliquam
infirmitatem quae nata est inducere mortem, etsi non proxime sed post aliquod
diuturnum tempus (v.gr. acutam phthisim) ac ideo iam sit in statu exeuntium, prout
hic status definitur a S. Thoma. Nec quidquam ceteroquin cogit sic eius verba
glossare: “Propter hoc quod aegritudo nata est inducere mortem de propinquo."
Et hoc sensu dici potest S. Doctorcm docere ipsam moderniorum opinionem de
sufficientia periculi remoti, quatenus saltem ei praebet ipsum fundamentale prin­
cipium ex quo legitime deducitur. Nec praeterea improbabiliter quis diceret S.
Thomam ad praefatam conclusionem sui principii attendisse, sed eam, utpote
contrariam communibus expressionibus coaevorum magistrorum, clarius exprimere
noluisse; quod etiam probabile facit ipse repetitus recursus ad conceptum “status"
(“status exeuntium.” “status propinquae mortis”) quo S. Doctor videtur non tam
ad tempus propinquae mortis attendere, quam ad statum ipsum infirmitatis, qui.
utpote natus inducere mortem, est status propinquus morti, cum statui periculosae
infirmitatis, utut protracto, succedat ipsa mors.

D. SOTO: “Hoc sacramentum non debet exhiberi, nisi infirmis, qui morti
appropinquant . . . [seu] illis qui iamiam ab hac luce commigrant. . . Cum enim
effectus eius praecipuus sit remissio peccatorum perfecta, usque ad eorum reli­
quiarum abstersionem. non congruit . . . illud applicare nisi circa postremum vitae
articulum, ubi et infirmus reliquiis eorum peccatorum pressius vexatur, scilicet,
moerore et metu, et ubi peccata, quae earum fuerunt causa, transivisse prorsus
censentur nunquam reditura [Hic videtur Soto accedere ad fortiores expressiones et
rationes Scoti et aliorum quos dedimus in praecedenti opinione]. Accedit, quod hoc
sacramentum non nisi post viaticum adhiberi debet: viaticum autem, ut nomen
sonat, non nisi viam ingredientibus universae carnis ministrari debet. . . Nihilomi­
nus praesens conclusio hoc indiget temperamento, quod ad hoc exhibendum sacra­
mentum non est expectandus articulus, quo infirmus sensu prorsus careat, aut ille,
quo omnino eius sit desperata salus [ In hoc Soto se distinguit a Scoto et a prae­
cedenti opinione].”32

LA F3/.1.VA7.· “Extrema unctio non potest iterum conferri durante eodem periculo
morbi: secus si aliud novum sit periculum; quia videlicet infirmus, postquam semel
inunctus fuerat, melius habere coepit, ut medicorum iudicio extra probabile seu
propinquum mortis periculum constitutus esset, mutata corporis conditione recidit;
tunc iterum ungi potest, licet intervallum temporis non longum, sed paucarum
tantum hebdomadarum intercesserit, dummodo prudenti practica consideratione
’ Dist. 23, q. 2, a. 2, In quartum (quem vocant) Sententiarum (Venetiis: Apud I. M.
Lenum 1575) I 1074 sq.

censeantur diversa pericula, quibus homo constituatur in distinctis statibus seu
dispositionibus ad moriendum.”33

DE SAINTE-BEUVE (qui tamen loquitur de sola liceitate. cum admittat
validitatem unctionis sanorum), distinguens tantum duo pericula, i.e. eorum qui
sunt in exitu et eorum qui periculose infirmantur (iuxta nostram terminologiam :
periculum imminens et periculum proximum), scribit: “Et iis qui in exitu constituti
esse videntur, et iis qui periculose infirmantur, etiamsi nondum sint in illo statu
exeuntium, Sacramentum Unctionis infirmorum potest administrari. . . Beato
Thomae satis est si [infirmus] periculose decumbat, etiamsi non videatur consti­
tutus in exitu. . . [Hoc sacramentum] potest conferri quando nondum desperata
est sanitatis restauratio. . . Quaeres utrum melius sit ungi infirmum, ex quo
versatur in vitae discrimine, quam expectare tempus quo videatur infirmus esse
constitutus in exitu. . .”34

TOURNELY : “Quaeres . . . quibus infirmis administranda sit extrema Unctio:
an illis tantum qui jam morituri sunt; an illis etiam, qui gravi morbo decumbunt,
de quorum morte timetur, quamquam non ita proxima sit. Resp. utrisque posse, ac
debere administrari. . . Inferes 1. non esse expectandum ultimam vitae periodum.
qua homo extremum agit spiritum, ut inungatur. . . Inferes 2. infirmis, qui levi
aliqua laborant infirmitate, ex qua mors timeri probabiliter non possit, dandam non
esse Unctionem extremam.”35 Ultima verba tam lata sunt, ut videatur Tournely
accedere ad tertiam opinionem de sufficientia periculi remoti, quamvis priora ac
principalia verba secundam opinionem de necessitate periculi proximi clare pro­
ponere videantur.
S. ALPHONSUS, post citatam sententiam Busenbaum dicentis "Hoc sacramen­
tum tantum dandum est morti proximis,” haec addit de suo: “Dubitatur. . . An
sit validum hoc sacramentum, si conferatur infirmo quocumque morbo laboranti,
etiam gravi? Prima sententia affirmat, dicens esse quidem illicitum, sed non
invalidum; et hanc tenent Coninck et Wigand. — Ratio, tum quia Apostolus
agnoscit absolute infirmum pro subjecto capaci hujus sacramenti, cum dicat
‘Infirmatur quis in vobis? Inducat, etc.' Tum quia in Tridentino sic habetur;
‘Declaratur etiam esse hanc unctionem infirmis adhibendam; illis vero praesertim
qui tam periculose decumbunt, ut in exitu vitae constituti videantur: unde et
sacramentum exeuntium nuncupatur’. Ubi notant verbum ‘praesertim
*;
et ex eo
inferunt sacramentum adhiberi posse etiam iis qui non periculose decumbunt.
Secunda tamen sententia, communior ct sequenda, docet talem collationem non
solum esse illicitam, sed etiam invalidam. Ita Suarez. Palaus. Bonacina. Escobar
cum Caspensi, Granado. Amico. Diana. Rcginaldo. etc: ex D. Thoma, ubi docet hoc
sacramentum non esse dandum nisi infirmis qui secundum humanam aestimationem
videntur morti appropinquare. — Probatur ex decreto Eugenii IV in Instructione
ad Armenos, ubi dictum fuit: ‘Hoc sacramentum, nisi infirmo de cujus morte time­
tur dari non debet’. Verbum autem ‘debet
*
hic non tantum importat praeceptum,
sed etiam necessitatem; quia praefatus Pontifex, cum declaraverit subjectum
hujus sacramenti, et designaverit tantum infirmum de cujus morte timetur, censetur
alios quidem infirmos exclusisse. Confirmatur ex fine institutionis hujus sacramenti,
qui fuit (prout ait Tridcntinum) ut hoc sacramentum ‘finem vitae tamquam
firmissimo quodam praesidio muniret'. - - Nec obstat quod in dicto cap. 3 dicatur:
‘praesertim’. Nam haec particula, juxta contextum concilii (ut patet) non denotat
posse quibusvis infirmis sacramentum ministrari: sed posse dari iis qui periculose
a Theologia moralis, 1. 5, tr. 8, c. 4, n. 5.
11 Tractatus de sacramento Unctionis Infirmorum Extremae, disp. 7, a. 2, in Migne.
Theologiae cursus completus XXIV (Parisiis 1841) 120 sq.
- De sacramento Extremae Unctionis, q. 3, Praelectiones theologicae (Parisiis 1765) IX
430-43 2.

decumbunt, etiamsi non sint constituti in exitu vitae sive in articulo mortis, modo
immineat periculum mortis. . .
“Distinguere oportet quando Extrema Unctio dari debeat, et quando dari possit.
Adest quidem obligatio (ut mox diximus) eam ministrandi cum urget periculum
proximae mortis; et tunc non est expectandum ultimum vitae tempus, sed mini­
strandum est sacramentum. . . Caeterum communiter docent DD. valide et licite
posse dari Extremam Unctionem statim ac prudenter judicatur infirmus laborare
periculo mortis, etsi adhuc non proximae. Ita Suarez, ubi ait: ‘Ut minimum requirit
. . . ut ex tali infirmitate mors possit moraliter timeri, saltem remote.’ Idem docent
Coninck, Castropalaus, Bonacina, Escobar, Holzmann, Sporer, Salmant. et alii
passim cum Benedicto XIV et Honorato Tournely.”30

Mens S. Doctoris non est valde clara, saltem attentis modernis distinctionibus.
Nam in priori parte textus docet necessitatem periculi proximi, ut patet ex verbis
“Morti appropinquare” et “Modo immineat periculum mortis”; in altera vero parte
videtur id negare cum dicat sufficere “periculum mortis, etsi adhuc non proximae."
imo adducat ipsa latiora verba Suaresii de remoto periculo mortis. Attento tamen
tum contextu tum ipsis auctoritatibus quas, praeter Suaresium, adducit, videtur
dicendum S. Doctorem adhuc docere necessitatem periculi proximi, prout hoc
distinguitur hodie ab articulo mortis seu periculo imminenti, etsi molliores adhibeat
expressiones quae certo certius viam pararunt modernorum sententiae de sufficientia
periculi remoti. S. Doctor enim ibi distinguit periculum mortis imminentis seu
articulum mortis (“Exitus vitae sive articulus mortis,” “Ultimum vitae tempus"),
periculum mortis proximae (“Periculum proximae mortis”) et periculum mortis
propinquae (“Qui videntur morti appropinquare,” “Modo immineat periculum
mortis,” “Laborare periculo mortis, etsi adhuc non proximae”) ; nondum adhuc
videtur cogitare, sicut moderni, de periculo mortis remotae, seu de periculo mortis
vero sed remoto, ita ut in utroque membro periculi mortis proximae et mortis
propinquae videatur adhuc docere necessitatem periculi proximi, prout hoc nunc
intelligimus, etsi distinguat duos gradus maioris vel minoris propinquitatis.
Ceterum, in posteriori eius opere Homo Apostolicus, quod tamen est potius
pastorale quam doctrinale, videri potest aliqua S. Doctoris evolutio in sensum
fortasse sententiae modernorum de sufficientia periculi remoti, aut etiam in sensum
ipsius largioris sententiae Suaresii de sufficientia meri periculi virtualis, ut supra
dictum est (p. 589).

DE AUGUSTINIS: “Communi usu recepta et approbata sententia . . . permittit
huius sacramenti iterationem quotiescunque fidelis in novum incidit morbum; imo
ct in eadem infirmitate, si morbus post unctionem susceptam ita remittat ut
infirmus periculum proximum mortis evasisse videatur, et deinde iterum in vitae
discrimen relabatur.”87
BALLERINI-PALMIERI : “Liquet subjectum [sacramenti] . . . esse proximum
morti ex infirmitate corporis. . . Convenit . . . inter omnes, non quamlibet infirmi­
tatem satis esse pro suscipiendo hoc sacramento, sed oportere esse gravem infirmi­
tatem vel infirmitatis statum gravem, quae probabili periculo vicinae mortis
exponat aegrotum. Ita Rituale Romanum. . . Ex verbis Eugenii patet, non oportere,
ut mors sit in ianuis imo neque ut certum sit, mortem secuturam ex ea infirmitate,
sed satis esse, ut de proxima morte infirmi timeatur, utique rationabiliter. . .
Quapropter vitio laborare dicenda est consuetudo illa, qua nonnisi instante morte
vel nisi cum certum est, desperatam esse salutem, sacramentum confertur.”39

LEHMKUHL: “Sufficit et requiritur probabile periculum, ne brevi vita finiatur:
nullatenus requiritur, ut mors jam immineat, aut ut instantis mortis periculum
u Op. cit. (supra, in p. 592) 727 sq., 729.
” De re sacramentaria (Romae 1889) II 405.
"Opus theologicum morale V (cd. 2, Prati 1893) 692 sq.

adsit. Ergo sufficit morbus gravis seu periculosus, qui vitam brevi finire possit, aut
morbi ex natura sua diuturni (ut phthisis) ille status, in quo juste timeri possit,
ne vita brevi finiatur.”30
IP. McDONALD, explicite contra alios modernos docet insufficientiam periculi
remoti, et ex ea quoque deducit rationem quare in longius protracta gravi in­
firmitate sacramentum iteretur, accedente acutiori periodo, quia nempe ipsa
duratio infirmitatis est signum quod infirmus non fuerit in proximo mortis periculo,
quando ei sacramentum primo administratum est, ita ut illa administratio invalida
fuerit ac ideo debeat reparari per novam et validam sacramenti administrationem,
in qua non iteratio sed prima collatio habetur sacramenti:40
“The question here is whether in case of illness of long duration, such as phthisis
and cancer, Extreme Unction can be validly administered in what may be called
the early stages of the disease, when death is not likely to ensue for months,
though there is little or no hope of recovery. Fr. Kern (p. 297) regards the sacra­
ment as valid when administered in circumstances of this kind. 1 approach the
question with a belief in the two following principles: — (1) That Extreme Unction
once validly administered lasts till death or convalescence; (2) that while it lasts
it cannot be validly repeated. . .
“For those who believe in both . . . [these] principles, as I do, there are but
two courses open — either to give up repeating the sacrament in those cases of
lengthened illness, or to maintain that the repetition is not a true repetition, as the
sacrament was not validly administered in the first instance. The only conceivable
reason for this latter course would be that it is only those who are in proximate
danger of death that are capable of receiving the sacrament. It would remain to
determine some measure of proximity; and as to this I should be prepared to
accept as a working measure the month rule now acted on by most priests, under­
standing it in this sense, that if it is a month since the sacrament was administered,
and there has been no amelioration, amounting to convalescence, in the patient’s
condition, that fact is to be regarded as proof sufficient that he was not in proximate
danger, nor therefore capable of receiving the sacrament, when it was previously
administered. I know that in requiring proximate danger, in the sense explained,
as a condition of valid reception . . . , Î am departing from ... [a different stream
of tradition which] prevails very widely even now. . ,41 I readily admit that at
present it is the common teaching that the danger of death need not be as proxi­
mate as I suppose.”i2
STRAUB: “[Doctrina de requisito proximae mortis periculo] est evidenter S.
Thomae. . . Gratis fingitur43 sententiam, qua unctio infirmorum valide non prae­
betur nisi in periculo vitae brevi finiendae, errorem esse, cum ea. nedum aetate
s. Thomae, sed hodie quoque appareat sola vera (cf. Ballerini-Palmicri, opus
theol. mor. tr. 10, s. 6. n. 23—25 ; Lehmkuhl, theol. mor. 2. n. 576).”**

TERTIA OPINIO docet sufficere periculum remotum, seu quodlibet
* Theologia ntoralis (cd. 10, Friburgi Brisgoviac 1902) II 406.
“Cf. supra, art. 24, p. 361, in nota.
“ "It seems to me quite plain that the modern practice of anointing in the early stage
of phthisis, cancer, or other diseases of long duration, is a departure from the tradition
represented by the Summa of St. Thomas. . . Phthisis alone, no matter how pronounced,
does not qualify for the sacrament, unless during those acute stages which must be
relieved if the patient is to live. When the relief comes, though the disease continues,
the effect and sacrament ceases, and may be renewed when another acute stage is
reached.”
“"The Sacrament of Extreme Unction,” The Irish Theological Quarterly 2 (1907)
342-344.
“Nempe a Kern, cuius interpretationem de doctrina S. Thomae retulimus supra, in
art. 24, p. 333 sq.
"De Ecclesia Christi (Ocniponte 1912) II 291; cf. 303.

verum periculum mortis, abstrahendo a gradu gravitatis periculi et
propinquitatis ipsius exitus mortis.
Haec est ultima determinatio ad quam pervenerunt theologi mo­
derni, apud quos haec opinio est longe communior. Eam seminaliter
ac veluti in principio, imo et satis suggestive, iam invenimus supra
apud S. Thornam (cf. in p. 601 sq.); nonnisi tamen post Cone. Trid.
ipsa coepit magis definita lineamenta accipere, donec apud modernos
moralistas distinctius ac securius prolata fuerit.
Eam imprimis praepararunt illi plures antiquiores qui, sepositis
ulterioribus determinationibus, sobrie et generice affirmarunt neces­
sitatem periculi mortis prudenter existimati, uno vel alio modo re­
petentes genericam ipsam affirmationem Cone. Florentini, ex S. Thoma
depromptam: “Hoc sacramentum nisi infirmo, de cuius morte timetur,
dari non debet,” quam ulterius confirmarunt non minus generalia verba
Cone. Tridentini: “Haec unctio infirmis [est] adhibenda, illis vero
praesertim, qui tam periculose decumbunt, ut in exitu vitae constituti
videantur” nec non authentica declaratio Codicis I.C.: “Extrema
unctio praeberi non potest nisi fideli, qui post adeptum usum rationis
ob infirmitatem vel senium in periculo mortis versetur” (can. 940, § 1).
Ita inter alios loquuntur, Bellar minus: “Infirmus graviter, ita ut de
vita periclitetur”; Mastrius: “Infirmo, non utcumque, sed graviter
infirmus, ita ut de vita periclitetur”; Gonet: “Ii solum, qui secundum
prudentum judicium, in morali vitae periculo versantur”; Trombelli:
“Infirmus ad mortem”; Billuart: “Periculose decumbentis”; Bene­
dictus XIV: “Tali morbo laborantibus, unde, peritorum judicio, mors
secutura prudenter timeatur.”
Positivum tamen ac peculiarem impulsum huic opinioni dederunt
tres doctores, scilicet: Suarez qui distincte docuit: “Ut minimum re­
quirit [hoc sacramentum] hominem ita decumbentem, ut ex tali in­
firmitate mors possit moraliter timeri saltem remote, et quantum est
ex natura aegritudinis in tali subjecto,”'7' imo videtur exaggerate
docuisse ipsam sufficientiam periculi nondum in se existentis, sed
tantum virtualiter et in causa, ut dictum est supra (p. 588); S.
Alphonsus qui. etsi fortasse sufficientiam remoti periculi directe non
docuerit, tamen remissiores adhibuit expressiones et distinctiones quae
huic opinioni viam pararunt apud posteriores moralistas, eius auctori­
tate facile commotos (cf. supra, p. 604), imo quibusdam visus est
ipsi Suaresii opinioni de sufficientia ipsius periculis nondum in se
existentis adhaesisse (cf. supra, p. 589); Kern, qui viam Suaresii
secutus et auctoritate fretus novi decreti S. C. de Prop. Fide a. 1801,
distincte docuit: “Si morbus secum ducat periculum certum mortis,
“Disp. 42, sect. 2, n. 4.

sed remotae, cum e. gr. iudicio medicorum vel aliunde constat, homi­
nem graviter laborare phthisi pulmonum, protracturum autem, si nihil
inopinatum accedat, vitam per complures menses, valide datur sacra­
mentum,ac praeterea ultro secutus est praedictam Suaresii opinio­
nem de sufficientia periculi solum virtualiter existentis (cf. supra, p.
590). De facto moderni auctores, praecipue morales, tres istas aucto­
ritates frequenter appellant eorumque ipsa verba citant vel assumunt,
cum distincte loquuntur de sufficientia periculi remoti.
Sint inter alios:47

GÉNICOT-SALSMANS: “[Requiritur:] Ut de eorum morte timeatur. Is timor
ex mente Ecclesiae rationabiliter ita intelligendus est: statim atque probabile fit
aegrotum ex praesenti morbo seu periculo esse moriturum, licet forsan adhuc
probabilius sit eum sanatum iri. . . Sane optandum et conandum est. ut. nisi
specialis ratio differendi obstet, maius et certius periculum non expcctetur.’‘''

NOLDIN-SCHMITT: “Gravis morbus censetur, qui ex se et natura sua letalem
exitum habere potest et ad illum terminum processit, in quo probabiliter iudicari
possit mortem allaturus. . . Sufficit autem, ut infirmitas probabiliter letalem exitum
sit habitura, etsi periculum sit adhuc remotum; quare valide et licite inungi potest
infirmus, qui hectica febri vel simili morbo diuturno laborat, etsi complures adhuc
menses aut etiam annum integrum victurus praevideatur.”40
P. J. TONER: “Must the sickness be such that there is imminent, or at least
proximate, danger of death? Or will any grave illness suffice, any such illness as is
held by doctors or by popular opinion to be serious? There is always, I take it.
some danger of death in these cases, some ground for fearing a possible fatal
termination; but the danger need not be proximate; the probability may be
normally in favor of the patient’s recovery; the case, in a word, need not to be
what is commonly described as critical. . . It seems . . . that . . . the theory sug­
gested by Dr. McDonald [i.c. requiring a proximate danger of death] would in­
volve a breach with the tradition of the first twelve centuries; and that in my
opinion is a very strong, if it be not a fatal, objection Nor with the exception of
the Scotist view, which held its place for a time in the schools, and of the traces of
that view which may perhaps linger here and there in the teaching or preaching of
the present day, does there seem to be any support in scholastic or posttridentine
theology for a theory that would insist on the proximate danger of death as a
necessary condition for E. Unction. . .
“If I misunderstand the teaching of modern theologians or interpret it too mildly,
I am willing, of course, to be corrected. But if modern teachings were found to be
"Op. cit. (supra, in p. 590) 299.
"Quidam tamen contenti sunt repetere generaliorem antiquiorum expressionem: “Re­
quiritur probabile periculum mortis, etsi non imminens.” Non constat utrum id agant
cx quodam implicito dissensu, an ex dubio, an ex prudentia, an ex sola ratione sobrietatis
vel brevitatis. Ita inter dogmaticos: Pesch, Lépicier, Hugon, Diekamp, Lcrcher, Daffara,
Boyer, Piolanti; inter ipsos moralistas vero. Bucccroni, Ferreres, Priimmer, Mcrkclbach,
Aerlnys-Damen, Piscelta-Gennaro.
Unus vel alter, ut Tanquerey (n. 783) et Faw Noorl-Vcrhaar (n. 188), dicit “non
requiri periculum imminens, sed sufficere periculum satis proximum” et in confirmationem
dtat Decretum a. 1801 S. C. de Prop. Fide, quod defensores sufficientiae periculi remoti
afferunt in suam confirmationem. Inde non constat cui opinioni velit adhaerere, nisi
forte ambigue quaerat mediam quandam positionem.
11 Loc. cit. (supra, in p. 591).
aOp. cit. (supra, in p. 591) 457 sq.

608

DE CAUSIS EXTRINSECIS EXTREMAE UNCTIONIS

in favor of a more rigid view of the subject’s qualification for E. Unction than that
which prevailed during the first twelve centuries, an interesting problem would
then arise regarding the Church’s power, not merely over the matter and form,
but over the subject of the Sacraments — a problem which will have to be faced
by those who would assert the existence of such a divergence and defend it as a
legitimate development.”50
VERMEERSCH : "Non requiritur urgens periculum mortis, vel articulus mortis.
Immo admittunt sufficere probabile iudicium de morte secutura ex hac infirmitate"
(adde quae retulimus supra, p. 590, de sufficientia ipsius periculi nondum in se
existentis). Praeterea: “In morbo qui certum mortis periculum affert, sed remotum
tantum, ita ut mors non iudicetur ante plures menses secutura, extrema unctio
valide confertur. Liceitas pendebit ex adiunctis: ex occasione quam infirmus
habebit vel non habebit recipiendi sacramentum, ex statu morbi, spe fructus, etc.”51

OTTEN approbat et transcribit suprarelata verba Kern.

KILKER: "If the disease brings with it a remote yet certain danger of death,
the sacrament can be validly given. The subject in such a case is actually in
danger of death. Whether it is advisable in individual instances to administer the
sacrament to those who have still a long time to live depends much on local
circumstances.”52
ARREGUI: “Valida susceptio requirit ut ungendus sit . . . in periculo mortis
probabili constitutus. . . Unde . . . licet eam [E.U.] administrare infirmo qui v. c.
phthisi vel simili morbo gravi laborat, quamvis complures adhuc menses, aut etiam
integrum annum victurus praevideatur.”53
SPAClL: "Ex dictis sequitur s. unctionem non solum in immediato et proximo
periculo, sed etiam in remoto valide et licite ministrari posse. Quam sententiam
s. Alphonsus communem et veram vocat et pro ea complures auctores citat.”51
Ex dictis de secunda opinione patet Spâcil non recte interpretari sententiam sive
S. Alphonsi sive aliorum.

CAPPELLO: "Necesse non est, ut periculum sit proximum aut gravissimum aut
valde grave. Requiritur et sufficit ut sit moraliter probabile. . . Quoties morbus sit
periculosus et gravis, sacramentum valide confertur, ‘etiamsi ad statum morbi vel
non satis vel etiam nihil attendatur’ [Suarez].”55
GOUGNARD approbat et repetit primam partem supra relati textus Noldin.
HERVE citat et approbat secundum textum Vermecrsch supra relatum.

CONTE A CORONATA: "Necesse . . . non est ut periculum mortis proximum
“"Repetition of Extreme Unction,” The Irish Theological Quarterly 2 (1907) 247sq.,
250. Ex dictis supra, circa secundam opinionem, patet Toner non recte indicasse de
consensu theologorum in hac re, maxime eo tempore quo scribebat; nec verum est ex
hypothesi veri dissensus theologorum in hac re necessario sequi conclusionem vel
consurgere problema de potestate Ecclesiae in determinandum ipsum validum subiectum
sacramentorum, ut infra explicabitur (p. 663, in textu et in nota).
31 Op. cit. (supra, in p. 590) 393 sq.
” Op. cit. (supra, in p. 590) 172.
** Summarium theologiae moralis (ed. 4, Bilbao 1919) 433 sq.
M Doctrina theologiae Orientis separati de sacra Infirmorum Unctione ('Orientalia
Christiana,” n. 74, Romae 1931) 197.
' Op. cit. (supra, in p. 582) 162 sq. Ut dictum est supra (p. 588, 592), auctor sustinet
cum Suaresio sufficientiam periculi solum virtualiter seu in causa existentis, imo ipsam
necessitatem periculi ad valorem sacramenti nonnisi ut sententiam probabiliorem, cum
ipso Suaresio, sustinet (cf. supra, p. 582).

sit, aut gravissimum; sufficit probabile periculum. . , Sunt aliqui morbi de se graves
ut tuberculosis seu phthisis in quibus periculum mortis est certum sed omnino
incertum est utrum proximum sit an remotum. In his casibus licet Extremam
Unctionem ministrare, etsi probabile est aegrotum adhuc plures menses victurum
esse. Id saltem licet in casibus in quibus aegrotus difficile visitari poterit a
sacerdote quando periculum mortis certius fiet.”8®
REGATILLO: “Si morbus secum ferat periculum certum mortis, sed remote,
v.gr., post plures menses, ut ptysis, valide confertur unctio. Num licite, pendet ex
circumstantiis: statu morbi, bono spirituali aegroti, scandalo quod forte orietur ex
eo quod ungatur homo adhuc officia sua obiens, etc.”57

CONCLUSIO
Conclusio 1. Ad valorem sacramenti requiritur proprie dicta infirmitas,
seu causa ab intrinseco inficiens organismum, ita ut soli infirmi et senes
valide ungantur.
Probatur 1. EX SCRIPTURA.

Imprimis in textu lacobi nihil invenitur ex quo deduci queat sacra­
mentum posse conferri etiam aliis quam proprie dicte infirmis, seu
etiam illis qui ex aliqua mera extrinseca causa in periculo infirmitatis
vel mortis constituti sunt. Ipsa vox άσθα·άν (infirmari) iuxta origina­
lem suum sensum significat proprie dictum atque physice infirmum,
ut dictum est supra (p. 562-565), nec ceteroquin etiam in sensu
translato, etsi dicatur de moralibus infirmitatibus, unquam adhibetur
ad designandos eos qui ex extrinseca causa morti exponuntur, puta
capite damnatos et milites proelium ingressuros.
Ceterum, etiam si pro his aliquando adhiberetur, puta per quandam
poeticam extensionem generalioris sensus hominis propriis viribus
alienoque auxilio destituti, aut persecutioni sine auxilio expositi, aut
nullam habentis apud homines auctoritatem (quo sensu vox occurrit
in Scriptura: Rom. 5. 6; 1 Cor. 4. 10; 2 Cor. 10. 10), nihil inde
sequeretur, quoniam iuxta regulam sanae hermeneuticae verba Scrip­
turae accipienda sunt in proprio ac usuali sensu nisi cogens aliqua
ratio diversum sensum translatum expostulet, quod hic nullatenus
verificatur. Immo ipse contextus praedictum proprium sensum con­
firmat, tum quia in praecendenti v. 13 (“Tristatur aliquis vestrum”),
ubi agitur de mera spirituali infirmitate a qua possunt denominari
quotquot coacte morti exponuntur (ut capite damnati, milites praelia' Op. cit. (supra, in p. 581) 597 sq. Dictum est supra (p. 588, 592) hunc auctorem
sustinere cum Suaresio ipsam sufficientiam periculi nondum actu existentis, imo in sua
expressione ulterius adhuc procedere.
Op. cit. (supra, in p. 591) 436. Ut dictum est supra (p. 588, 592), hic auctor docet
etiam sufficientiam periculi nondum actualiter existentis.

turi, periculosum iter aggressuri, etc.), diversum remedium proponitur,
scilicet oratio, et diversa vox adhibetur, seu κακοπαΟάν non vero άσβα-ίίι·,
tum quia unus ex effectibus qui sacramento tribuuntur est salvatio
(probabiliter in sensu salutis corporalis aut in utroque sensu salutis
spiritualis et corporalis58), quae frustra capite damnatis aut militibus
praeliaturis repromitteretur.
A vi autem alterius vocis κάμνοντα (infirmum) abstinemus, quia, cum
verbum κάμνω significet defatigationem, lassitudinem et deficientiam,
et quidem graviorem, posset facile extendi ad designandos praedictos
homines morti expositos, sicut non raro apud auctores profanos
significavit moribundos, imo et mortuos. Ceterum, ipsa copulata ex­
pressio σώσ« τον κάμνοντα (salvabit infirmum), in probabili sensu cor­
poralis salvationis, praefatam vocis extensionem excludit a textu
lacobi.
Probatur 2. EX ECCLESIAE DOCUMENTIS, PRAXI ET

DOCTRINA.
Maiora Ecclesiae documenta nonnisi de infirmis, vel, duplicata ex­
pressione, de infirmis et senibus, loquuntur, et quidem in sensu exclusivo, nec aliunde sive ecclesiasticus sive profanus usus vocem
infirmi unquam detorsit ad significandos capite damnatos, milites praeliaturos aliosque ex extrinseca causa morti expositos. Innocentius I
et Cone. Lugd. II magis expressivam vocem “aegrotantes” vel “in­
firmantes” adhibent; Cone. Trid. loquitur de “morbi incommodis ac
laboribus” ad quae sublevanda sacramentum ordinatur, de “sanitate
corporis” tanquam de peculiari, utut conditionato, effectu sacramenti,
et de “unctione adhibenda infirmis qui decumbunt,” maxime “qui
periculose decumbunt.” Quaedam documenta exclusivum etiam sensum
explicite proponunt, ut Clemens VI: “In eo solo casu, quo graviter
est infirmus,” Cone. Flor.: “Nisi infirmo,” Catechismus Cone. Trid.:
“Iis tantum qui periculose aegrotare videntur,” Codex I. C.: “Nisi ob
infirmitatem vel senium.” Rituale Romanum et Codex I. C. una cum
infirmis nominant senes ob causae paritatem, seu quia, ut ait Rituale,
“prae senio deficiunt et in diem videntur morituri.”
Catechismus Cone. Trid. tandem, exponens mentem ipsius Concilii,
explicite et signate excludit eos qui ex alia causa sint morti expositi:
“Nemini igitur, qui graviori morbo affectus non sit, Sacramentum unc­
tionis dare licet, tametsi vitae periculum adeat, vel quia periculosam
navigationem paret, vel quia praelium initurus sit, a quo illi certa
"Cf. art. 1, tom. 1, p. 76-79.

mors impendeat, vel etiam si capitis damnatus ad supplicium rapere­
tur” (p. 2, c. 6, q. 9).

Quod attinet ad traditionalem doctrinam ct praxim valent omnia
dicta in art. praec. (p. 566-569). Peculiariter faciunt ipsa nomina
quibus hoc sacramentum vocatur, quaeque satis ostendunt eius specifi­
cum finem et exclusivam destinationem, scilicet: “Oleum infirmorum,”
“Unctio infirmorum,” “Sacramentum unctionis infirmorum,” “Oleum
ad ungendum infirmos,” “Ordo ad ungendum infirmum” (cf. in p.
567 sq.).
Peculiariter notetur omnes descriptiones infirmorum seu infirmita­
tum, per sacramentum curandarum, referri ad proprie dictam infir­
mitatem, seu ad morbum ab intrinseco corpus afficientem et corrum­
pentem. Plures dedimus in art. 10 (cf. earum summam in p. 40 sq.),
satisque erit paucas ex antiquioribus recolere.
Sacramentarium Serapionis: “Fiat [unctio] in depulsionem omnis
languoris et omnis infirmitatis” (cit. in art. 1, tom. 1, p. 112).
Constitutiones Apostolorum tribuunt oleo “vim effectivam sanitatis,
morborum expultricem” (ibid.,p. 115). Innocentius 1 : “Quod [verbum
lacobi] non est dubium de fidelibus aegrotantibus accipi vel intelligi
debere” (ibid., p. 116). loannes Mandakuni, increpans aegrotos qui
magicis remediis utuntur ac proponens duo sola media quibus infirmi
curari possint, scilicet artem medicorum et sacramentum, scribit:
“Contemnunt donum curationis; sola enim arte medica urendo et
secando et adhibendo medicamina fieri potest, ut dolores sanentur.
Imo magis contemnunt dona gratiae. Dicit enim Apostolus: Infirma­
tur quis in vobis . . .” (ibid., p. 127). Cyrillus Alex, ei cui “pars cor­
poris dolet” commendat verba lacobi (ibid., p. 125). Cassiodorus sig­
nanter de graviter vulneratis aut infirmis ait: “Si quis alterius injuria
[puta, si gladio percutitur] vel corporis imbecillitate quassatur,
[lacobus] presbyterum dicit adhibendum” (ibid., p. 131).
Vitae Sanctorum (relatae ibid., p. 133-135, 149, 153. 154) de solis
infirmis decumbentibus, imo ad mortem, loquuntur. Orationes liturgicae variorum Sacramentariorum et Ordinum nonnisi effectum sana­
tionis et expulsionis morborum proponunt (cf. ibid., p. 136-141); ita
Sacr. Gelasianum : “Ad evacuandos omnes dolores, omnem infirmita­
tem, omnem aegritudinem mentis et corporis. . . Ut fugatis infirmita­
tibus, et viribus revocatis . . . , instaurata protinus sanitate. . ”
Haec autem omnia non esse mere affirmativa quoad subiectum in­
firmum, sed et exclusiva cuiuslibet alterius subiecti, satis ostensum
est in art. praec. (p. 566-569). Unde falsa est assertio graeci Dyovuniotis (cf. supra, p. 584), hanc doctrinam revocantis ad erroneas

612

DE CAUSIS EXTRINSECIS EXTREMAE UNCTIONIS

opiniones “quorundam Scholasticorum,” quae ceteroquin confutatur
ex ipsis libris symbolicis ecclesiae schismaticae, uti Confessione fidei
Metrophanes Critopuli definiente Euchelaeon ut “ritum pro fidelibus
aegrotantibus celebratum” et Rituali Petri Moghilae docente hoc sa­
cramentum “non quibuscunque infirmis ministrandum esse, sed iis
tantum qui graviter aegrotant, et in periculo mortis versantur, vel
senibus pene confectis” (cf. supra, p. 572). Ceterum huic doctrinae
consentiunt communiter theologi russi, ut supra dictum est (p. 584).
Quoad senes notandum est rarius de eis fieri explicitum sermonem
sive in operibus theologorum sive in antiquioribus Ecclesiae docu­
mentis; cuius ratio facile intelligitur ex eo quod in communi aestima­
tione et nemine refragante, senium pro infirmitate iugiter reputatum
est, iuxta commune adagium ex Cicerone depromptum: “Senectas ipsa
morbus est” (cf. supra, p. 579).
In antiquis documentis quaedam expressiones (ut de omni corporis
languore, vel de corporis imbecillitate seu debilitate) magis directe ad
senium referri videntur. Antiqui scholastici, ut Albertus M., S.
Thomas, Bonaventura et Scotus, explicitam mentionem senii non
faciunt, nec aliunde Scotistarum inclinatio in exaggerandam necessi­
tatem periculi mortis imminentis potuit eos ullatenus inducere ad
explicitam mentionem senii, ut distincti ab ipsa stricte dicta infirmi­
tate, quod attinet ad sufficientem conditionem validi sacramenti (cf.
verba Scoti supra relata, p. 600). Ceterum, nec plures ex maioribus
theologis posterioribus, ut Soto, Bellarminus, Suarez et Gonet, de ea
explicita mentione multum curare videntur.50 Nonnisi post Rituale
Romanum, eam distincte proponens, coepit vulgari in operibus recentioribus, ut apud Busenbaum (relatum a S. Alphonso), Gobat, Clerica­
tum, Trombelli, Benedictum XIV, Billuart, et post Codicem I. C.
evasit communissima ac veluti classica apud modernos. Mens tum
Ecclesiae tum theologorum variarum aetatum apte exprimitur in
sequentibus documentis.
Constitutiones Odonis de Sully episcopi Parisiensis (a. 1196-1208):
“Ad sacramentum extremae unctionis moneant populum sacerdotes,
non tantum divites et senes, sed pauperes et juvenes omnes ... ut se
paratos exhibeant, cum necesse fuerit” (cf. infra, p. 656). Constitu­
tiones Richardi Poore episcopi Sarum in Anglia (circa a. 1217):
“Praecipimus quod ad Sacramentum Extremae Unctionis moneant
"Suarez quidem eam transeunter facit, ad ostendendum qua ratione ipsa B. Virgo,
etsi corporaliter proprie non aegrotavcrit, potuit suscipere hoc sacramentum: “Sicut
si quis confectus senili aetate, moreretur ex ipsius naturae defectu absque alia aegritu­
dine, nihilominus ungendus esset, quia illa est sufficiens infirmitas constituens hominem in
necessitate huius sacramenti; ita . . . de B. Virgine sentiendum est” (Disp. 42, sect. 2,
n. 11).

DE SUBIECTO

613

frequenter populum sacerdotes, in necessitate videlicet: et non tantum
divites, sed pauperes, senes et juvenes omnes . . .” (cf. infra, p. 656).
Concilium Beneventanum a. 1374: “Senibus autem datur qui moriun­
tur etiam sine aliqua infirmitate, quia defectus naturae reputatur in
eis pro actuali infirmitate” (tit. 8, c. 1). Rituale Romanum: “Debet
autem hoc sacramentum infirmis praeberi, qui . . . tam graviter labo­
rant, ut mortis periculum imminere videatur; et iis, qui prae senio
deficiunt et in diem videntur morituri, etiam sine alia infirmitate”
(inantiquiori editione, tit. 5, c. 1, n. 5). Benedictus XIV: “Conceditur
senibus, qui, prae decrepita aetate, licet nulla alia speciali afficiantur
aegritudine, in dies morituri creduntur; ipsa enim gravis et annosa
senectus, infirmitas est quae interiora vitae organa labefactat, et mox
ducit ad interitum.”00 Codex I. C., can. 940, § 1 : “Extrema unctio
praeberi non potest nisi fideli, qui . . . ob infirmitatem vel senium in
periculo mortis versetur.”
His consentiunt quoque theologi russi (cf. Rituale Petri Moghilae
nuper cit.), uno vel altero excepto, ut Archangelskij cuius rationes
refutabuntur infra (p. 619).
SPECIOSA DIFFICULTAS contra hoc Traditionis argumentum
desumi potest ex quibusdam antiquioribus documentis, in quibus agitur
de usu olei ad curationem aliorum defectuum corporis, a morbis distinc­
torum, uti dejectus organorum (caecitatis, surditatis, absentiae lo­
quelae), claudicationis, paralysis, phrenesis, amentiae, possessionis
diabolicae in sic dictis energumenis.
Id constat imprimis ex variis Vitis Sanctorum, quas retulimus in
art. 1 (tom. 1, p. 133—135).°1 Ita in Vita S. Martini refertur curatio
paralysis et in Vita S. Genovefae curatio energumeni seu expulsio
daemonis.
Item ex ipsis formulis benedictionis Olei in Sacramentariis. Ita in
formulis liturgiae Ambrosianae (relatis ibid., p. 166 sq.) prima formula
“Deus humani generis” loquitur de solidatione confractorum (“con­
fracta solidet”), secunda formula “Domine sancte, gloriose” loquitur
generaliter de curatione febris, imo de “causa universi doloris aver­
tenda,” tertia formula “Domine qui studio” fert pro titulo “Benedictio
olei ambrosiana ad ungendum tam infirmos quam energumenos.” In
liturgia Gallicano-Wisigothica formula “In tuo nomine,” quae invenitur
in Pontificali romano-germanico et in Libro Ordinum wisigothico,02
De synodo dioecesana, 1. 8, c. 5, n. 2, in Migne, Theologiae cursus completus XXV
(Parisiis 1841) 1098.
"Alia exempla citat A. Chavasse, Etude sur l'Onction des Infirmes dans l’Eglise latine
du in
* au xi
* siècle, I: Du in
* siècle à la réforme Carolingienne (Lyon 1942) 150-162.
c Citatur ex integro a Chavasse, ibid. 64-68, qui putat eius originem ascendere saltem
ad initium saec. 8.

loquitur de “diversis morborum generibus” ad quorum curationem
oleum ordinatur, et inter plura, distincte enumerata, refert claudica­
tionem, caecitatem, defectum loquelae, arentia membra, cicatrices pla­
garum, paralysim, dysenteriam, amentiam, vexationem daemonum.83

Praeterea, Beda refert unctionem tum energumenorum tum gene­
raliter quorumlibet infirmorum, tamquam morem Ecclesiae descenden­
tem ex commendatione lacobi. In suo enim Commentario in Marcum
(6. 13), simul recitatis textibus Marci et lacobi de insinuatione et
promulgatione huius sacramenti, scribit: “‘Et exeuntes praedicabant
ut paenitentiam agerent, et daemonia multa ejiciebant,’ etc. Dicit
apostolus Jacobus: ‘Infirmatur quis in vobis. . .’ Unde patet ab ipsis
apostolis hunc sanctae Ecclesiae morem esse traditum, ut energumeni,
vel alii quilibet aegroti ungantur oleo, pontificali benedictione conse­
crato” (ML 92. 188). Quae verba ex Beda transcribunt plures doc­
tores posteriores, ut Amalarius Metensis, lonas Aurelianensis et Walajridus Strabo (cf. ibid. p. 84, 86, 88, 89).
Hinc A. Chavasse concludit unctionem infirmorum prioribus saecu­
lis (i.e. usque ad saec. 8 inclusive, seu, si placet, usque ad tempus
Bedae) in ecclesia latina non fuisse destinatam solis infirmis proprie
dictis nec solis graviter affectis, sed omnibus hominibus quibuslibet
corporis defectibus laborantibus, abstrahendo a qualitate vel gravi­
tate mali.
Ad rem ipse: “L’onction est donc destinée avant tout à procurer
la guérison du malade. Mais à quel genre de maladie doit-elle porter
remède? Est-elle réservée pour le traitement des maladies mortelles?
Rien ne permet de l’affirmer. Tout nous en dissuaderait au contraire.
A peu près tous les maux, qui peuvent atteindre un homme dans son
corps, étaient alors l’occasion de l’application d’huile bénite. Pour
s’en rendre compte rapidement, il suffit de relire les formules ‘In tuo
nomine’ et ‘Domine Jesu Christe,’ ou de parcourir le paragraphe
‘J “Prosit febribus et dysenteria laborantibus; prosit paralyticis, claudis, caecis, simulque vexatis Quatarna, tertiana et quotidiana excutiat frigora; mutorum ora resolvat;
arentia membra reficiat; dementiam mentis ad scientiam revocet; dolorem capitis,
oculorumque infirmitatem, manuum, pedum, brachiorum, pectoris simul ct intestinorum
atque omnium membrorum tam intrinsecus quam extrinsecus, mcdullarumque dolorem
expellat; somnum quietis infundat et salutem conferat sanitatis. Si qua vero maligna
vel venenosa nascentia in corporibus quorumcumque fuerint generata, tactus unguenti
hujus omnes radicitus eorum arefaciat sationes. Morsus vero bestiarum, canum rabiem,
scorpionum, serpentium, viperarum atque omnium monstruosorum leniat dolores, et
superinducta sanitate, plagarum sopiat cicatrices. Impetum vero daemonum, vel incur­
siones spirituum immundorum, atque legionum malignorum vexationes, umbras et
impugnationes, artes quoque maleficorum chaldeorum augurum ct divinorum incanta­
tiones, et venena promiscua, quae per spiritum immundum et virtutem nefandam, et
exercitia diabolica conficiuntur, lubeas. Domine, per hanc invocationem tuam ab imis
visceribus eorum omnia expelli.”

second de notre capitre III, où nous avons rapproché les textes hagi­
ographiques et les formules de bénédiction qui traitent des mêmes emplois
particuliers de l’huile bénite. Tous les maux corporels, depuis la simple
blessure jusqu’à la maladie la plus grave, sont l’occasion d'une onction.
On en use de même, ce qui nous étonne, avec les muets, les sourds, les
aveugles et les énergumènes. Si l’on veut comprendre pourquoi
fonction était pratiquée sur des gens à qui nous ne la ferions pas,
il faut se rendre compte que le mot maladie a depuis lors changé de
sens. Ou plutôt — ce qui est plus exact - certains maux corporels
étaient autrefois considérés comme des maladies capables de motiver
une onction, qui ne le sont plus aujourd'hui. Sont dans ce cas. nous
en avons donné des preuves certaines, la paralysie, la cécité et la
possession diabolique. Mais pourquoi oint-on totis les malades, tous
ceux qui souffrent de quelque façon dans leur corps, quelle que soit la
cause de leur mal, sinon parce que l’onction des infirmes est considéré
avant tout comme un remède d’ordre surnaturel, qui tire son efficacité
de la vertu divine inhérente a l’huile bénite, mais remède quand même.
Césaire avait donc parfaitement raison d’appeler l'huile bénite la
medicina Ecclesiae.”üi
RESPONDETUR. Ut haec obiectio contra nostram Conclusionem
valeret, oporteret probare quod in obiectis textibus et casibus variarum
unctionum hominum non proprie infirmorum (quales sunt caeci, surdi,
muti, paralytici, energumeni) agatur non de mero aliquo sacramentali.
adhibito ad imitationem sacramenti, sed de applicatione ipsius sacra­
menti, seu quod agatur de ea praecise unctione quam Apostolus dicit
esse infirmis adhibendam, adeoque de ipso oleo ad hoc consecrato, de
ipso ministro designato a lacobo, seu presbyteris, de ipso fine ab
Apostolo intento, seu utraque spirituali ac corporali sanatione, et
praeterea, si totum hoc in aliquo casu ostenderetur, oporteret etiam
probare quod illis corporis defectibus qui. ut caecitas, surditas, ab­
sentia loquelae, claudicatio, paralysis, phrenesis, amentia, possessio
diabolica, proprie infirmitates non sunt, non intelligeretur (merito vel
immerito, non refert) coniungi aliqua proprie dicta infirmitas vel
gravis virium deficientia, ratione cuius sacramentum administratum
fuerit.
lamvero, ut iam notavimus in art. 1 (tom. 1, p. 193 sq.) agendo
de unctionibus non sacramentalibus in genere, in quibusdam casibus,
praesertim ex Vitis Sanctorum depromptis, non agitur de usu ipsius
olei sacramentalis, sed de alio miraculose producto vel coram reliquiis
alicuius sancti asservato, et aliquando a viro laico vel femina beneM0/>. cit. (supra, in p. 613) 192 ; cf, 125, 137, 1S4.

dicto. Quandoque quidem ipsum oleum ab episcopo consecratum ad­
hibitum fuisse ostendi aut praesumi potest, cuius ceteroquin usus
liceitas ea aetate satis probabiliter ostenditur non tantum ex supradictis olei benedictionibus liturgiae Ambrosianae et VisigoticoGallicanae, sed etiam ex benedictionibus Gregoriana et Gelasiana, imo
et ex antiquioribus formulis Testamenti D.N.I.C., Constitutionum
Apostolorum, Sacramentarii Serapionis, Didascaliae Apostolorum et
Traditionis Apostolicae, in quibus agitur simul de benedictione olei
et aquae vel de gustatione et potu olei, ut notavimus ibidem (p.
109-115); at minister non est sacerdos, quem lacobus designat,
sed laicus vel femina. Quandoque, etsi agatur de debito ministro, finis
unctionis non est ea plenior corporis et animae sanatio, ex materiali et
spirituali effectu praecipue remissionis peccatorum consurgens, quam
indicat Apostolus, sed solus corporalis effectus quaeritur et exhibetur.
Potuit ceteroquin accidere ut subiecto non proprie infirmo daretur
sacramentum ex ratione vel praesumptione concomitantis aut resul­
tantis infirmitatis (nam defectus organi, paralysis, phrenesis, amentia,
possessio diabolica, possunt ita corpus afficere ut inde graviter infir­
metur) vel etiam ex errore sive defectu distinctionis inter proprie dic­
tam infirmitatem et ceteras corporis afflictiones; sed non ex particu­
laribus et incertis factis et dictis sensus Traditionis et praxis Ecclesiae
eruendus est, cum aliunde habeamus unam, praecipuam et constantem
ac linearem praxim et doctrinam, sese per saecula affirmantem ac
homogenee determinantem, iuxta quam sacramentum, a lacobo com­
mendatum, est, iuxta ipsius verba, proprium infirmorum sacramentum.
Ad verba Bcdae quod attinet, ipse imprimis loquitur quidem de
“quibuslibet infirmis” sed undenam probatur ipsum sub eis verbis
intelligere quodlibet corporis malum praeter proprie dictam infirmi­
tatem, aut etiam quemlibet gradum huiusce infirmitatis? Loquitur
praeterea de energumenis, quasi de altera categoria hominum qui iuxta
Apostolum inungantur; sed undenam probatur ipsum agere de omnibus
energumenis potiusquam de illis tantum qui tam violenter agitantur
ut inde aequivalenter infirmentur, eo fere modo quo nunc loquimur
de senis, dicendo infirmos et senes inungi debere (quod quidem vide­
tur innuere ipse Beda loquens de “energumenis vel aliis quibuslibet
infirmis”), vel undenam ostenditur ipsum non indicare ad modum
unius utrumque sacramentalem et extrasacramentalem olei usum, quo­
rum alter potest etiam indirecte ad Apostolum revocari utpote prioris
imitatio?
Ceterum mentio energumenorum accidentalis videtur in verbis S.
Doctoris, quod attinet saltem ad considerationem sacramenti; non

enim exigebatur nisi ab ipsa mentione eiectionis daemonum in textu
Marci; ac inde est quod in suo Commentario in textum lacobi, in quo
profert directum ac praecipuum suum testimonium de hoc sacramento,
Beda eam mentionem simpliciter omittit, sicut etiam omittit generalem
expressionem quorumlibet infirmorum, quam in priori textu exigebat
processus sermonis, scribens: “ ‘Et orent super eum, ungentes eum’,
etc. Hoc et apostolos fecisse in Evangelio [Marci] legimus, et nunc
Ecclesiae consuetudo tenet, ut infirmi oleo consecrato ungantur a
presbyteris, et oratione comitante sanentur,” imo loquitur de infirmo
“qui majorem sustinuit plagam” i.e. qui gravi infirmitate laborat (cit.
in art. 1, tom. 1, p. 142; cf. hic infra, p. 640). Posteriores vero doc­
tores, ut Amalarius, lonas, Strabo, Haymo, repetunt fere ad verbum
ac quasi perfunctorie textum Bedae in Marcum, imo Haymo omittit
mentionem ipsam energumeni necnon verba “vel alii quilibet aegroti,”
scribens: “Unde patet ab ipsis apostolis hunc sanctae Ecclesiae morem
esse traditum, ut pontificali benedictione consecrato oleo, perungatur
infirmus” (cit. ibid., p. 152 sq.).
Fortasse consuetudo, si quae fuit, ungendi energumenos unctione
quadam extrasacramentali, aut quomodolibet eos associandi infirmis
in ipsa sacramentali unctione, ob praesumptionem concomitantis in­
firmitatis, evoluta est ex generali et antiquo more introducendi men­
tionem expulsionis daemonum inter effectus huius sacramenti, ob
intimam quae agnoscebatur connexionem inter influxum daemonum
et spiritualem infirmitatem peccati necnon corporalem omnem infir­
mitatem ab ipso peccato directe vel indirecte dependentem, ita ut
omnis infirmus, sive quia peccator sive quia aegrotus, consideraretur
ut quidam late dictus energumenus.65 Cui copulatae mentioni fortasse
occasionem dedit ipse textus Mare. 6. 13, in quo bina actio expul­
sionis daemonum ab energumenis et unctionis infirmorum, huius sacra­
menti insinuativae, simul exhibetur in eodem ministerio Apostolorum.
Hinc iam antiquissimum Sacramentarium Serapionis sic huius sacra­
menti effectum describebat: “In remedium adversus omnem daemo­
nium, in expulsionem omnis spiritus immundi” (cit. ibid., p. 122).
Constitutiones Apostolorum: “Vis daemonum fugatrix” (ibid., p. 115).
Sacr. Gallicanum in exorcismo olei: “Ut omnis virtus adversarii,
omnes exercitus diaboli, omne phantasma eradicetur" (ibid., p. 137).
Sacr. Gregorianum in ipsa forma sacramentali: “Inungo te de oleo
sancto in nomine P. et F. et Sp. S., ut non lateat in te spiritus
immundus, neque in membris, neque in medullis, neque in ulla com“ Iuxta illud ipsius Bedae in eodem Commentario in lacobum: “Multi propter peccata
in anima facta, infirmitate seu etiam morte plectuntur corporis” (cit. ibid., p. 142), quod
repetit Amalarius Metensis: “Nisi infirmitas accederet ex peccatis, non diceret Jacobus,
‘Et si in peccatis sit, dimittentur ei’” (cit. ibid., p. ISO).

pagine membrorum, sed in te habitet virtus Christi” (cit. ibid., p. 140).
Codex Rhemensis in alia forma sacramentali quae est etiam forma
Ambrosiana: ‘‘Ungo caput tuum oleo santificato, in nomine P. et F.
et Sp. S., ut, more militis uncti, praeparatus ad luctamen, possis aerias
superare catervas.”08 Ipsum Cone. Trid. describit hoc sacramentum
tanquam “firmissimum quoddam praesidium” quo Christus contra
insidias diaboli “finem vitae munivit” (Denz. 907) et Catechismus
Cone. Trid., describens varios sacramenti effectus, de hoc contra
insidias diaboli munimine ait quod “merito omnium maximum videri
potest” (p. 2, c. 6, q. 15).
Probatur 3.

EX RA TIONE.

Hic valent iterum omnes rationes adductae in art. praec. (p.
573 -578) ad probandum non homines sanos sed solos infirmos esse
validum subiectum sacramenti. Quae quidem, ut ibidem diximus,
habent diminutum tantum valorem nisi reducantur vel connectantur
cum principali ratione adducta a S. Thoma.
Haec autem ratio deducitur ex propria sacramentali significatione
huius sacramenti, quae, ut ait S. Thomas signanter in C. Gent. 4.73
(cit. in p. 576), non competit eis qui proprie dicta infirmitate non
laborant, etsi sint periculo mortis ab extrinseco expositi (ut capite
damnati et milites praeliaturi ) aut alio corporali malo ab intrinseco
afficiantur (ut mutilati, organo aliquo privati, paralytici, amentes,
energumeni), nam isti non sunt capaces corporalis curationis per quam
spiritualis curatio huius sacramenti significari debet.
Ad alias duas praecipuas rationes, quas afferunt alii theologi, haec
nota. Scotus et quidam Scotistae pro ratione adducunt quod alii,
praeter infirmos, “semper habent usum liberi arbitrii, et possunt post
peccare, et talibus, qui possunt amplius peccare, non debet [hoc
sacramentum] dari” (cf. supra, p. 600). Attamen haec ratio, fundata
in falsa opinione quod specificus effectus huius sacramenti sit ultima
et perfecta remissio omnium peccatorum, nimis probat, cum inde
sequeretur incapaces esse sacramenti etiam senes necnon ipsos infirmos
qui non sint in extremo mortis articulo constituti. Suarez vero et alii
qui docent specificum effectum sacramenti esse aegroti alleviationem
et confortationem, hic rationem adducunt quia “quando [homo]
sanus est, licet sit morti vicinus, habet integras naturales vires, et
non ab intrinseco, sed per accidens et ab extrinseco deficit.”07 Attamen,
abstrahendo a falsitate illius opinionis de specifico effectu, quamvis
w Cit. in art. 7, toni. 1, p. 520. Cf. ibid., p. 519 sqq., varias alias formas Sacramentariorum. Codicum et Ordinum mediaevalium.
*’ Suarez, Disp. 42, s. 2, n. 6.

concedi possit per se et ordinarie infirmos magis aut specialius quam
alii indigere alleviatione et confortatione ob peculiarem ipsius animi
aggravationem sub corporali infirmitate,r,M tamen haec ratio sufficiens
non est, quia etiam alii qui corporalibus malis graviter exponuntur vel
afficiuntur, maxime si sint in periculo mortis, indigent alleviatione et
confortatione (ut praecipue patet de capite damnatis certae morti
addictis et de militibus gravissimum aliquod certamen ingressuris),
nec magis et minus valet mutare speciem aut reddere sacramentalem
subiecti capacitatem specifice diversam.

Ad senes quod attinet, eos apte in ecclesiasticis documentis et praxi
infirmis aequiparari, ostendit ipse sensus communis habens senium pro
aequivalente infirmitate, iuxta illud Ciceronis: “Senectus ipsa morbus
est.” Cum enim proprie dicta infirmitas consistat in quadam deordinatione et debilitatione aequilibrii in humoribus et viribus corporalis
organismi (iuxta ipsum conceptum contrariae sanitatis quae in tali
aequilibrio subsistit), accidentarium prorsus est utrum id proveniat
ex morbo, seu ex inopinata ac veluti repentina causa, an ex senio,
seu ex connatural! ac lenta organismi consumptione.
Ceterum nonnisi pauci ac recentiores theologi schismatici ausi sunt
explicite id impugnare atque senes pro invalido sacramenti subiecto
habere. Quorum rationes sic refert ac refellit Kern: “Immerito theologi
quidam ecclesiae russiacae oppugnant praescriptum ritualis romani,
quo edicitur, iis, qui prae senio sine alia infirmitate deficiunt et in
diem videntur morituri, sacramentum esse praebendum. Nullius mo­
menti sunt rationes, quas opponunt. Arguit e. gr. Archangelskij,
falsum esse dictum Ciceronis ab ecclesia romana pro nostro casu
adductum: ‘Senectus ipsa morbus est’; nam mortem physiologicam,
mortem ex plena confectione organorum esse mortem sine morbo.
Verum his tantum asseritur, quod probandum esset. Addit, verba s.
Jacobi: άσθινά τις cl· υμϊν, non convenire in senem graviter aegrotum.
At negamus, senem tam male affectum, ut in diem videatur moriturus,
non esse graviter aegrotum. Mira est sequens ratio: Medici sanant
morbos iuvenum et senum, non sanant senium. Sed hinc solum
sequitur, senium non includere merum periculum mortis, sed eius
certitudinem: quam esse impedimentum praebendi euchelaeon. nec
Archangelskij affirmaverit. Quod tandem non omnes orationes librorum
ritualium quadrent in infirmum senio deficientem, verum est. sed
nimium probat; sequeretur enim. το «υχέλαιον omnibus denegandum
' “Si enim, inquit Bellarniinus, corpus, quod corrumpitur, aggravat animam, etiam
<lum optime valet, certe in ipso actu corruptionis maxime aggravabit: et experientia
ipsa testatur vix posse ejusmodi aegrotos mentem ad Deum attollere” (De Extrema
Unctione, c. 4, circa finem).

esse, qui a spe evadendi mortem plene sunt exclusi. Sufficit, ut ritus
essentialis aegroto conveniat.”80
Conclusio 2. Ad valorem sacramenti requiritur gravis infirmitas.
Probatur 1.

EX SCRIPTURA.

In textu Mare. 6. 16, quo huius sacramenti institutio insinuatur,
nonnisi de gravibus infirmitatibus agitur: “Ungebant oleo multos
aegros et sanabant”; ad confirmandam enim apostolicam praedica­
tionem nihil conduxisset leviter infirmos sanare aut in eis speciali
unctionis ritu tractandis immorari; quod etiam confirmat magnitudo
alterius effectus, eidem praedicationi copulati, daemoniorum scilicet
expulsionis.
In textu Jacobi ipsa vox άσθνά (infirmatur) rem quidem suadet
sed non evincit. Nam, quamvis in N. T. ipsa saepe, imo saepius,
referatur ad graviter infirmos (certe in Mare. 6.56; Luc. 7.10; 9.2;
Io. 4.46; 11.2, 3, 6; Act. 9.37; Phil. 2.26; 2 Tim. 4.20; probabilius
in Mat. 25.36, 39; Luc. 4.40; Act. 9.12), tamen nonnunquam significat
infirmitatem in genere (Mat. 10.3; Ιο. 6.2; Act. 20.35; 1 Cor. 11.30)
et ceteroquin hic genericus sensus est ipsi proprius et originalis.
Altera etiam vox κάμνοντα ex se sola rem non probat, quoniam, etsi
significet graviorem depressionem et lassitudinem, tamen non neces­
sario significat ipsam infirmitatem. Si tamen duae istae voces simul
copulentur, prout substitutive pro eodem subiecto se habent in textu
lacobi, invicem se complent, altera indigitante physicam infirmitatem,
altera istius gravitatem, et hoc modo ex ipsis etiam terminis, ab
Apostolo adhibitis, habetur sufficiens argumentum pro hac Conclu­
sione (cf. dicta in art. praec., p. 562-565).
Ceterum, etiam si quis cum quibusdam modernis scrupulose nolit
arguere ex ipsis praedictis verbis, utut ad invicem copulatis, rem
saltem cum illis ex ipso contextu obtinebit. Gravitas enim infirmitatis
deduci potest sive ex eo quod dicantur advocari seu “induci pres­
byteri” ac si infirmus sit incapax eos adeundi, tum ex eo quod iidem
dicantur “orare super infirmum” ac si hic sit decumbens ac viribus
prostratus, tum ex eo quod promittitur effectus alleviationis, imo et
salvationis, qui periculum supponit, tum ex eo quod leviter infirmi
possent facile comprehendi inter eos quos Apostolus in praecedenti
v. 13 non infirmari aut lassos esse (άσθενάν, κάμνειν), sed tristari
(κακοπαόαι-), dicit, quibusque non unctionem sed solam orationem in
nOp. cit. (supra, in p. 590) 297 sq.

remedium proponit. Ceterum tota traditio et praxis Ecclesiae in hoc
sensu verba Apostoli intellexit.

EX ECCLESIAE DOCUMENTIS EIUSQUE TRA­
DITIONAL! DOCTRINA ET PRAXI.10
Probatur 2.

UNIVERSALIS ECCLESIAE DOCUMENTA, i.e. Clemens VI,
Cone. Flor., Cone. Trid., Catechismus Cone. Trid., Benedictus XIV,
Pius XI, Rituale Romanum, S. Congregatio de Prop. Fide et Codex
I.C. (supra cit., p. 552-562), concorditer loquuntur de graviter infir­
mis, imo in periculo mortis constitutis, et quaedam i.e. Clemens VI,
Cone. Flor., Catechismus Cone. Trid., et Codex I.C., directe etiam
et explicite sensum exclusivum proponunt (i.e. solis graviter infirmis
sacramentum conferendum esse), qui ceteroquin et in aliis implicite
vel aequivalenter continetur. Propterea supra (p. 582) diximus
doctrinam de invaliditate sacramenti collati homini non graviter
infirmo, imo non in periculo mortis, recte a pluribus theologis iudicari
theologice certam, vel saltem ita firmam ut contraria sit temeraria.
Velle autem cum quibusdam raris modernis hanc notam abiudicare.
esset idem ac verba horum documentorum interpretari in solo sensu
disciplinari, omni dogmatico valore expuncto, quod quam ineptum
sit non difficile est ostendere etiam ex paritate plurium aliorum
capitum doctrinae sacramentariae quae in iisdem documentis
proponuntur.
Praecipua obicctio, quae quorundam doctorum mentibus fucum
fecisse et adhuc facere videtur, est ea quae desumitur ex ipso maiori
documento Cone. Tridcntini dicentis “Esse hanc unctionem infirmis
adhibendam, illis vero praesertim, qui tam periculose decumbunt, ut
in exitu vitae constituti videantur, unde et sacramentum exeuntium
nuncupatur” (cit. supra, p. 555). Hinc arguitur: Concilium distinguit
inter infirmos in genere et infirmos graviter decumbentes, atque docet
sacramentum conferri posse omnibus infirmis et praesertim conferen­
dum esse graviter decumbentibus. Ex his Concilii verbis quidam
arguunt contra necessitatem periculi mortis, vel de ea dubitant
(Suarez, Disp. 42, s. 2, n. 3, Coninck, De Clercq, Botte, supra relati,
p. 583 et 588), alii ulterius contra necessitatem ipsius gravis
infirmitatis (Maldonatus, Quintanadvenas aliique relati in p. 587 V’
” Hoc argumentum valet etiam ad ostendendam necessitatem periculi mortis, de qua
quaestio erit in Conci, seq.;. nequit enim convenienter hoc argumentum inter duas
Conclusiones disiungi, cum plura documenta exhibeant periculum mortis, in quo gravis
infirmitas a fortiori continetur, et quaedam exhibeant saltem gravem infirmitatem.
” Ex iisdem verbis Concilii alii, ut De Sainte-Beuve et Suénin, arguunt contra necessita­
tem ipsius infirmitatis, sed hoc, ut patet, non deducunt ex ea particula “praesertim”

Attamen talis expositio verborum Concilii vana est. et, praesertim
quod attinet ad magis criticos doctores modernos, parum critica
videtur. .Attento enim sive textu, sive contextu tam proximo quam
remoto, Concilium nequaquam distinguit inter infirmos generaliter et
infirmos graves, aut in articulo mortis constitutos, sed inter infirmos
graves, imo in periculo mortis constitutos, et infirmos tam graves
atque periclitantes ut sint in extremo articulo mortis seu in exitu
vitae constitutos; adeoque sensus Concilii est: Hoc sacramentum
potest ac debet conferri infirmis, scilicet periculose aegrotantibus, et
praesertim illis qui tam periculose aegrotant ut sint in ipso extremo
mortis articulo constituti. Ita merito ea verba interpretantur com­
muniter theologi tam antiquiores quam moderni, ut Billuart, S.
Alphonsus, Kern, Pesch, Spâëil, Cappello, Gougnard, Boyer.
Et imprimis, ipse textus nude sumptus et ut prostat, huic inter­
pretationi potiusquam alteri favet. Nam verba “Illis praesertim qui
tam periculose decumbunt ut in exitu vitae constituti videantur” ob
suam ipsam indolem contrarietatis quam accipiunt ex particula “prae­
sertim,” trahunt praecedens verbum “infirmis” ad sensum infirmorum
quomodolibet periculose decumbentium, ita ut logicus sensus Concilii
sit: Extrema Unctio danda est omnibus quidem infirmis periculose
decumbentibus, sed praesertim illis qui tam periculose decumbunt ut
sint in exitu vitae. Non enim adest immediata oppositio inter quo­
modolibet infirmos et iamiam e vita exeuntes (cum inter has duas
categorias medient illi qui sunt graviter imo periculose infirmi nec
tamen adhuc e vita exeuntes seu in extremo articulo constituti), sed
immediata oppositio currit inter generaliter infirmos et graviter infir­
mos, vel inter generaliter graves periculoseque infirmos et tam graviter
infirmos ut sint in articulo seu exitu vitae constituti.
Secundo, ipse immediatus contextus hunc sensum exigit. Nam Con­
cilium immediate prosequitur: “Quod si infirmi post susceptam hanc
unctionem convaluerint, iterum huius sacramenti subsidio iuvari
poterunt, cum in aliud simile discrimen inciderint.” Ergo Concilium
exigit vitae discrimen, seu gravem infirmitatem imo et periculum
mortis, tum in iteratione sacramenti tum in prima eius susceptione.
Tertio, remotus contextus idem ostendit. Nam certe in illis verbis
cap. 3 non de aliis infirmis Concilium loqui intendit quam de illis
de quibus loquitur in praecedentibus capitibus. lamvero sive in prologo
sive in cap. 2 loquitur tantum de graviter ac periculose infirmis; ait
enim hoc sacramentum fuisse a Christo institutum ut “finem vitae
<ed ex voce “adhibendam.” qua. ait De Sainte-Beuve, indicatur Concilium "jubere unci
infirmos non 1 tamen I excludere sanos” (cf. supra, p. 549 sq., 556). Quam interpreta­
tionem supra refutavimus (p. 554).

tanquam firmissimo quodam praesidio muniret” cum pro aliis humanae
vitae circumstantiis sufficienter providerit per institutionem aliorum
sacramentorum, illiusque praesidii rationem esse quia “nullum tempus
est. quo vehementius ille [ adversarius noster, diabolus] omnes suae
versutiae nervos intendat ad perdendos nos penitus . . . quam cum
impendere nobis exitum vitae perspicit” (Prologus, Denz. 907); item,
docet proprium sacramenti effectum esse “aegroti animam alleviare
. . . [ut] infirmus sublevatus et morbi incommoda ac labores levius
ferat . . . , et sanitatem corporis interdum, ubi saluti animae expedi­
erit, consequatur” (cap. 2, Denz. 909), qui duplex effectus gravem
saltem infirmitatem manifeste supponit.
Quarto, extrinsecus contextus idem vehementer suadet. Imprimis
Acta ipsa Concilii, ut dictum est supra (p. 556), ostendunt in
praeparatoriis sessionibus nonnisi de infirmis in periculo mortis theo­
logos locutos esse, quorum quidam visi sunt requirere ipsum extremum
mortis articulum; imo ipsum primum schema illius cap. 3 ita exaratum
fuisse ut videretur illius articuli necessitatem proponere (“Illis dum­
taxat, qui tam periculose decumbunt, ut in exitu vitae constituti
videantur”); ex quo intelligitur quod, cum haec verba in ultimo
schemate reformata sunt, substituta nempe particula “praesertim”
pro “dumtaxat,” huius substitutionis ratio non fuit ut sacramentum
extenderetur ad omnes infirmos, sed tantum ne viderentur exclusi illi
infirmi qui sint in vero periculo mortis, etsi nondum in ipso extremo
articulo seu exitu vitae.
Quod quidem confirmatur ex eo quod, cum praefata prioris
schematis expressio possit etiam in mitiori sensu de omni vero
periculo intelligi, eam adhibere, etiam post Concilium imo et ad
mentem Concilii exprimendam, non cunctati sunt sive Catechismus
Cone. Trid., loquens de “iis qui adeo periculose aegrotare videntur,
ut, ne supremus illis vitae dies instet metuendum est” (cit. in p.
557), sive ipsum Rituale Romanum, loquens de “infirmis qui tam
graviter laborant, ut mortis periculum imminere videatur” (cit. in
p. 560). Quapropter Concilium per eam schematis reformationem et
eam particulae “praesertim” substitutionem, praecipue intendisse vide­
tur abusum illum praecavere, de quo explicite loquitur Catechismus
Cone. Trid., addens praefatis verbis: “In quo tamen gravissime pec­
cant, qui illud tempus aegroti ungendi observare solent, cum iam
omni salutis spe amissa, vita et sensibus carere incipiat”; in quam
reprobationem frequentissime insistunt posteriora documenta Ec­
clesiae, et imprimis ipsum Rituale Romanum (cit. in p. 560).

TRADITIONALIS DOCTRINA ET PRAXIS ECCLESIAE pari­
ter ostendit nonnisi graviter infirmis, imo in periculo mortis constitu­

tis, sacramentum ministrari posse. Potest autem reduci ad sequentia
capita quorum primum ostendit potius traditionem theoreticam, minus
quidem perspicuam in antiquiori sua phasi, quod attinet ad sensum
ipsum exclusivum ceterorum infirmorum, cetera vero referuntur prae­
cipue ad practicam traditionem.

1. Frequentia dicta antiquorum Patrum et ecclesiasticorum scrip­
torum in hoc colliniant ut Extrema Unctio consideretur tanquam
quaedam praeparatio ad beatam mortem seu ad aeternitatem. Quando­
que simultanea Viatici susceptio exhibetur.
Irenaeus in sua allusione ad hoc sacramentum, loquens de eius
corruptione apud Gnosticos, ait: “Alii sunt, qui mortuos redimunt ad
finem defunctionis, mittentes eorum capitibus oleum et aquam ... ut
incomprehensibiles et invisibiles principibus et potestatibus fiant, et ut
superascendat super invisibilia interior ipsorum homo, quasi corpus
quidem ipsorum in creatura mundi relinquatur, anima vero projiciatur
Demiurgo” (cit. in art. 1, tom. 1, p. 94).
Eusebius Caesariensis: “Uncti illo unguento, non ultra morti erunt
obnoxii, sed immortalitatis et aeternae vitae consortes”; “Immittitur
gentibus qui moriuntur unguentum” {ibid., p. 102).
Athanasius ad hoc sacramentum probabiliter alludit, cum commentans Psal. 91.11 “Senectus mea in misericordia uberi,” ait: “Post
labores quos sustinui . . . , tunc ceu oleo utar ad regale sacerdotium”
{ibid., p. 103).
Pscudo-Prospcr Aquitanus loquitur de anima quae “corpore absce­
dente, sacramento farris et olei unctione munitur, secura expectans
gratam pluviam” seu aeternam retributionem de qua in Mat. 25.21:
“Euge, serve bone et fidelis . . .” {ibid., p. 124). Ubi etiam non
improbabiliter fit allusio ad simultaneam susceptionem Viatici et
Extremae Unctionis.
Caesarius Ar eia tensis quater in suis Sermonibus explicitam men­
tionem facit huius simultaneae administrationis: “Quoties aliqua infir­
mitas supervenerit, corpus et sanguinem Christi ille qui aegrotat
accipiat: et inde corpusculum suum ungat: ut illud quod scriptum
est impleatur in eo, Infirmatur aliquis, inducat presbyteros . .
“Quantum rectius et salubrius erat ut ad ecclesiam currerent, corpus
et sanguinem Christi acciperent, oleo benedicto et se et suos fideliter
perungerent”; “Eucharistia Christi et sicut scriptum est oleo benedicto
a presbyteris deberent perungere”; “Ad ecclesiam recurrite, oleo
vos benedicto perungite, eucharistiam Christi accipite” {ibid., p.
128 sq.).72
” Dc sensu horum textuum Cacsarii confer infra, p. 635 sq., 639.

Cassiodorus, saltem de gravi vulnere et gravi corporis debilitate,
etsi non directe de ipso periculo mortis, loquitur cum scribit: “Si
quis alterius praegravatur injuria vel corporis imbecillitate quassatur,
[lacobus] presbyterum dicit adhibendum, qui oratione fideli et olei
sancti perunctione concessa, salvet eum qui videtur afflictus” (ibid.,
p. 131).
Sonnatius in Statutis ipsi attributis: “Extrema unctio deferatur
laboranti et petenti, eumque pastor in propria saepius inviset, et pie
visitet, eum ad futuram gloriam animando, et debite praeparando”
(ibid., p. 131).
Eligius: “Qui aegrotat. . . . Eucharistiam corporis ac sanguinis
Christi cum fide et devotione accipiat, oleumque benedictum fideliter
ab Ecclesia petat” (ibid., p. 132).
Bcda gravem infirmitatem tum physicam tum moralem proponit
cum ait: “Infirmanti autem vel corpore vel fide mandat [Apostolus]
ut qui majorem sustinuit plagam, plurimorum se adjutorio, et hoc
seniorum, curare meminerit” (ibid., p. 142).
Pseudo-Egbertus Eboraccnsis: “Ut secundum definitionem sanc­
torum Patrum, si quis infirmatur, a sacerdotibus oleo sanctificato cum
orationibus diligenter ungatur. Ut presbyter Eucharistiam habeat
semper paratam ad infirmos, ne sine communione moriantur.” “Hanc
unctionem quilibet fidelis, si possit, acquirere sibi debet, et statuta,
quae ad eam pertinent, quoniam scriptum est quod quicunque hanc
disciplinam habuerit, anima ejus aeque pura sit post obitum ac infantis
qui statim post baptisma moritur” (ibid., p. 146).
Prudentius Trecensis: “De manu tua eucharistiae et unctionis
extremae recipiam sacramenta” (ibid., p. 153). Hic, sicut apud
Sonnatium nuper citatum, prima vice apparet vox ipsa “Extrema
Unctio,” quae late diffusa est saec. 12 tanquam proprium nomen huius
sacramenti. Ipsa quidem valde significans esset ad rem nostram, si
esset authentica et si simul significaret unctionem collatam his qui
sunt in extremis; utrumque tamen controvertitur, nam ut dictum
est in art. 1 (ibid., p. 132 et 153), quidam dubitant de authenticitate
Statutorum Sonnatii et ceteroquin volunt saltem illam vocem in
utroque documento esse interpolatam, eo quod nonnisi saec. 12
vulgata inveniatur, de originali vero sensu vocis controvertitur, ut
explicatum est in Introductione tractatus (ibid., p. 7-9).
Hincmarus Rhemensis: “Quanti viri, quantae feminae, sine recon­
ciliatione et sacri olei unctione atque sancta communione ... de
isto saeculo exierunt”; “Si . . . jam in desperationem de vita temporali
devenerit . . . sancto oleo ungatur, et communio corporis et sanguinis
Christi ei largiatur” (ibid., p. 155).

.

2. In omnibus libris liturgicis, variae orationes, sive ad benedicen­
dum oleum sive ad conferendam unctionem, significant vel supponunt
hominem graviter infirmum, et in posterioribus Sacramentariis, Codici­
bus et Ordinibus exhibetur ritus unctionis qui totus persolvitur in
domo infirmi graviter decumbentis. Praeterea saepissime Extremae
Unctioni Viaticum coniungitur.
Liber Ordinum antiquae liturgiae Mozarabicae loquitur de infirmo
“quem languor curvat ad exitum et virium defectio jam pertrahit ad
occasum” (ibid., p. 136). Sacramentarium Gelasianum in oratione
super infirmum “in domo” Deum deprecatur “ut, fugatis infirmitati­
bus, et viribus revocatis, nomen sanctum tuum, instaurata protinus
sanitate, benedicat” (ibid., p. 139). Sacramentarium Gregorianum
in “orationibus super infirmum et super domum ejus” iterum talem
sanitatem deprecatur ut possit infirmus ad pristina opera pietatis
redire seu ut fiat iterum capax opera et praecepta vitae christianae
obeundi: “Plenam ei interius exteriusque sanitatem misericorditer
redde, ut ope misericordiae tuae restitutus et sanatus, ad pristina
pietatis tuae reparetur officia,” atque immediate post unctionem iubet
infirmo Viaticum ministrari: “Subinde communicet cum corpore et
sanguine Domini” (ibid., p. 140). Hoc utrumque recurrit in tribus
Codicibus Ratoldi, Tiliano et Rhemensi (de quibus ibid., p. 167-170);
praeterea, in Codice Rhemensi sermo est de “orationibus quae sunt
de reconciliatione poenitentis ad mortem” et de “Missa pro infirmo,
qui proximus est morti”; item ad Symbolum quod a ministro super
infirmum recitatur, notat rubrica: “Deinde a sacerdote dicitur ad
infirmum: ‘Credis, frater, quod diximus Symbolum’. Cum responderit,
aut nutu significaverit ‘Credo,’ unguatur a sacerdote.”73
In variis Ordinibus a Martène editis, quorum plures sunt saec. 12
antiquiores71 eadem fere recurrunt in solemni ritu unctionis peracto in
domo infirmi decumbentis; communissime recurrit administratio
Viatici, quam indicat vel specialis “Oratio ad communicandum infir­
mum” vel explicita rubrica: “Deinde communicet cum Corpore et
Sanguine Domini”; quandoque notatur “missa pro infirmo qui
proximus est morti”; nonnumquam sermo est de “Absolutione lan­
guentis ad mortem” vel “Reconciliatione poenitentis ad mortem”;
frequentissime sermo est de “Oratione super infirmum”; quandoque
exhibetur sacerdos “ad lectum aegroti accedens” et “ante aegrotum
inclinans.”75
7’ Haec ex tribus illis Codicibus habes in ML 78. 524 sq., 526, 528, 534, 535, 537. 538
’* Cf. supra, art. 7, tom. 1, p. 522 sqq.
’Sufficiat consulere Ordines 1. 2. 3 et 4. apud Martène. Dc antiquis Ecclesiae ritibus,
1. 1, p. 2, c. 7, a. 4 (Rotomagi 1700) 117, 120, 123, 125, 126, 128, 129, 131, 132.

Pariter in liturgia Graeca variae Euchologii orationes et ritus
infirmum graviter decumbentem supponunt; inter alios unctionis
effectus, praeparatio ad bonam mortem, non uno modo exhibetur, ita:
“Ut et in hoc uncti ... in sanctorum splendoribus effulgeant non
habentes maculam aut rugam, et in aeternam requiem admittantur.”
3. Statuta episcopalia et concilia provincialia (cit. ibid., p. 131,
145-157), in suis canonibus quibus particularium ecclesiarum sensus
exprimitur et praxis regulatur, nonnisi periculose decumbentibus collatam Unctionem ostendunt. Omnia referunt simultaneam administrationem Extremae Unctionis et Viatici; quaedam loquuntur explicite de
morientibus, fine vitae, exitu vitae, de infirmis in periculo positis, de
periculosa infirmitate et morbo violento; praeterea Cone. Ticinense
testatur explicite ipsam communem persuasionem de administrando
hoc sacramento in periculosa tantum infirmitate.
Statuta Sonnatii archiepiscopi Rhemensis et Canones Egberti
Eboracensis episcopi, supra relata,70 loquuntur de praeparatione
infirmi ad bonam mortem et de simultanea administratione Viatici.
Capitularia Caroli Magni (saec. 8-9): “Ut morientes sine sacrati
olei unctione et reconciliatione et viatico non deficiant”; “Ut cuncti
sacerdotes omnibus infirmis ante exitum vitae viaticum et communi­
onem corporis Christi misericorditer tribuant.” Capitula Theodulphi
Aurelianensis a. 789: “Admonendi sunt sacerdotes de unctione infir­
morum et poenitentia et viatico, ne aliquis sine viatico moriatur. . . .
Si permiserit infirmitas . . . [infirmus] in ecclesiam deportetur” (ubi
simul indicatur periculum mortis et excluditur necessitas articuli
mortis). Canones Isaac Lingolnensis (circa medium saec. 9): “Si in
infirmitate deprehensus quis fuerit, vitam sine communione non finiat,
nec unctione sacrati olei careat.” Capitula Hincmari Rhemensis (t
882): “Ipse presbyter visitet infirmos, et inungat oleo sancto, et
communicet.”77 Capitula Hcrardi Turonensis a. 858: “Ut in infirmitate
positi absque dilatione reconcilientur, et viaticum viventes accipiant,
et benedictione sacrati olei non careant.” Cone. Aquisgrancnsc a. 836:
“Si subditus infirmitate depressus fuerit, ne confessione atque oratione
sacerdotali necnon unctione sacrati olei per eius [i.e. presbyteri]
negligentiam careat. Denique si finem urgentem perspexerit, com­
mendet animam christianam Domino Deo suo more sacerdotali cum
acceptione s. Communionis” (ubi in eadem contingentia periculi
mortis fit quaedam distinctio inter ipsum periculum et urgentius
periculum in quo confertur Viaticum). Cone. Moguntinuni a. 847:
’‘Hic, in p. 625.
"Cf. alia Hincmari verba, ex suis epistolis, supra relata, hic in p. 625.

“Ab infirmis in periculo positis per presbyteros pura inquirenda est
confessio peccatorum. . . Orationibus et consolationibus ecclesiasticis
sacra cum unctione Dei animati secundum statuta sanctorum Patrum
communione viatici reficiantur.” Cone. Ticinense a. 850: “Quia fre­
quenter contingit ut aegrotus aliquis aut sacramenti vim nesciat aut
minus periculosam reputans infirmitatem, salutem suam operari dis­
simulet, aut certe morbi violentia obliviscatur, debet eum loci pres­
byter congruenter admonere. . . Hoc tamen sciendum est quod si
is qui infirmatur publicae poenitentiae mancipatus est, non potest
hujus mysterii consequi medicinam nisi prius reconciliatione percepta
communionem corporis et sanguinis Christi meruerit.”

4. In Vitis Sanctorum (cit. in torn. 7, p. 133-135, 149, 153 sq.),
nominatim S. Launomari, S. Tresani, S. Leobini, S. Hypatii, S.
Eugenii, S. Marii, S. Cuthberti, S. Mesrop, S. Eutychii, Theodori
Studitae, virginis Mansae, S. Adalhardi, agitur continuo de unctione
ministrata gravissime decumbentibus, saepius de ipsis moribundis.
Quandoque refertur simultanea Viatici administratio.
In Vita S. Launomari agitur de matre familias quae iam inde ab
“annis adolescentiae gravissima infirmitate tabescebat” nec nisi “jam
pene exanimis longa corporis molestia confracta” ad virum Dei inun­
genda allata est. In Vita Tresani, hic nonnisi iam “lecto decumbens
et usque ad extrema deductus finem corporis sui imminere persen­
tiens, convocat sacerdotes ... [a quibus] oleum sanctae reconcilia­
tionis exciperet.” In Vita S. Hypatii refertur: “Si necessitas suaderet,
infirmum [quemlibet] oleo sacro inungi debere, [Hypatius monachus]
monebat abbatem, qui presbyter erat, et curabat ab ipso perfici
unctionem.” Vita S. Eugenii: “Vitae termino appropinquante annis
maturus et meritis gravi corripitur infirmitate, qua magis et magis
ingruente omne monachorum agmen convocatur ac venerabile corpus
sacro oleo ungitur et exitus eius Viatico non deficiente communitur.”
In Vita S. Marii agitur de infirmo qui “adeo infirmabatur ut de
salute ejus desperarent.” In Vita S. Cuthberti agitur de infirmo
“funditus a medicis desperato.” In Vita Theodori Studitae, hic
exhibetur placide moriens, “sumpta eucharistia et oleo pro more
inuncto.” In Sermone de vita et morte gloriosae Virginis Mansae,
scripta a Prudentio Trecensi, haec iamiam moriens, ministrum
alloquitur: “Hoc extremum munus a te peto, Prudenti Pater episcope,
ut de manu tua eucharistiae et unctionis extremae recipiam sacra­
menta.” In Vita S. Adalhardi, hic, suscepta Extrema Unctione,
exclamat: “Nunc dimittis servum tuum, Domine, secundum verbum
tuum in pace, quia percepi omnia tui mysterii sacramenta.”

5. Simullanea administratio Extremae Unctionis et Viatici pecu­
liariter ostendit sensum traditionalem de necessitate periculi mortis ad
suscipiendam Unctionem. Ea praxis constat ex quampluribus inter
supra citata documenta, seu ex verbis Pseudo-Prosperi, Caesarii Arei.,
Eligii, Egberti, Prudentii, Hincmari, ex libris liturgicis, ex Statutis
et Conciliis, ex Vitis Sanctorum. De eadem praxi, quod attinet ad
ordinem servatum inter duo sacramenta, fuse agetur in art. seq.
(p. 687-694).
Ceterum ex ipso more, olim fortasse frequentiori, quo Extrema
Unctio praeponebatur Viatico, inepte quis inferret non necessitatem
periculi mortis ad susceptionem Extremae Unctionis, nam ex allatis
documentis constat utrumque sacramentum in eadem contingentia seu
in eodem periculo, simul vel fere simul, collatum esse; pariter ex
invalescente inde a saec. 13 contrario more postponendi Viatico Ex­
tremam Unctionem, inepte quis inferret nonnisi ab eo tempore, sub
impulsu theologorum medii aevi, assertam esse necessitatem periculi
mortis pro administratione huius sacramenti, imo invaluisse in
Ecclesia doctrinam de necessitate ipsius extremi articuli mortis, ita
ut sacramentum infirmorum converteretur in sacramentum exeuntium
seu moribundorum et sacra unctio antiquorum in modernam Extre­
mam Unctionem.

6. Ipse accessus ministri ad locum infirmi, potiusquam vicissim,
ostendit quoque gravitatem infirmitatis; quod ceteroquin iam significa­
bat ipse Apostolus, loquens de advocandis presbyteris Ecclesiae.
Accessum illum signanter exhibent tum libri liturgici tum Vitae
Sanctorum supra relatae (p. 626-628). Praeterea, Statuta S. Sonnatii: “Extrema Unctio deferatur laboranti et petenti.” Poenitentiale
Egberti Eboracensis: “Si quis infirmatus sit . . . invitet ad se sacer­
dotem suum.” Capitula Gerbaudi Leodiensis: “Presbyteri quando ad
infirmum accedunt, cum oleo consecrato veniant, et oleo sancto ungant
eum in nomine Domini.” Capitula Theodulphi Aurelianensis: “Primitus infirmo poenitentia detur. Deinde, si permiserit infirmitas, abluto
corpore, albis vestimentis induatur, et in ecclesiam deportetur, et
jaceat in cilicio superjecto cinere” (cit. in art. 1, tom. 1, p. 147); hic
supponitur gravis infirmitas, nam sacerdos debet accurrere ad domum
infirmi eumque immediate absolvere, infirmus deferri, non venire,
debet ad ecclesiam, nec certum est ipsum posse etiam deferri, unde
excluditur tantum necessitas extremi articuli mortis, lonas Aurelia­
nensis: “Sibi presbyteros Ecclesiae induci” (ibid., p. 151). Hincmarus
Rhemensis: “Ipse presbyter visitet infirmos, et inungat oleo sancto”
(ibid., p. 155). Cone. Ticinense: “Secundum propriae possibilitatis

[

vires . . . presbyteros invitet” {ibid., p. 156). Aejricus Cantuaricnsis:
“Infirmos visitate, et eos reconciliate: et juxta Apostolum oleo sancto
inungite, et propria manu communicate” {ibid., p. 157).
Fuit quidem etiam mos ungendi infirmos in ipsa ecclesia, sed inde
inepte argui non necessitatem periculosae infirmitatis, ostendit ipse
textus Theodulphi Aurelianensis nuper relatus et clarius inferius
patebit in responsione ad hanc, quam quidam movent, difficultatem.

7. An ipse mos tingendi mortuos, qui olim invaluit apud Monophysitas et Schismaticos Orientales, thesim nostram suo modo confirmare
possit, quatenus nempe fuerit quaedam corrupta forma derivata ex
ipso ritu Extremae Unctionis, non apparet, cum incerta sit origo et
ratio unde mos ille processerit, ut constat ex dictis in art. 1 {ibid.,
p. 187-191).
Ex hucusque dictis de traditione tam theoretica quam practica, intelligitur quam facile necnon prorsus connaturaliter potuerit apud
posteriores theologos mediaevales evolvi ac firmari explicita doctrina
iuxta quam hoc sacramentum est veluti proprium sacramentum
exeuntium, quatenus praeparat ad bonam mortem et futuram gloriam,
seu, ut ait Pseudo Abaelardus: “ultimum est omnium, et quasi consummativum” {ibid., p. 162), et, ut magis determinat 5. Thomas,
“est ultimum, et quodammodo consummativum totius spiritualis cura­
tionis, quo homo, quasi ad percipiendam gloriam praeparatur; unde
et Extrema Unctio nuncupatur” {C. Gcnt. 4.73). Inde late ac legitime
vulgata est ipsa vox “Extrema Unctio” tanquam proprium nomen
huius sacramenti, necnon cognatum nomen “Sacramentum exeuntium”
(cf. ibid., p. 4. 6-12), quorum utrumque assumpsit ipsum Cone.
Tridentinum.
De cuius mediaevalis sanae ac traditionalis doctrinae sensu et vi,
satis dictum est in art. 17. Quod si quidam theologi eam immoderate
urgere potuerint, ita ut dicerent hoc sacramentum sic ad gloriam
praeparare ut sit ordinatum ad plenam et finalem remissionem pecca­
torum (Scotus eiusque schola) vel ad plenam remissionem poenae
temporalis (quidam inter ipsos modernos post Kern), ac inde fortasse
plures in antiquiori aetate occasionem arripuerint hoc sacramentum
ad postremum prorsus mortis articulum postponendi, id non ipsi
doctrinae imputandum est, sed humanis ipsis moribus iuxta quos
facile contingit ut cum tritico zizania succrescat.

Contra hoc Traditionis argumentum, sequentia opponi possunt, et
a quibusdam tum Schismaticis tum catholicis opponuntur:

PRIMO OBICITU R. Antiquitus Extrema Unctio solebat ante Via­
ticum administrari, ita ut quandoque, iam collata Extrema Unctione,
expectaretur mortis periculum pro Viatici administratione, ut signifi­
cat Cone. Aquisgranense supra relatum (p. 627).

RESPONDETUR. Ut dictum est supra (p. 629), Viaticum et
Extrema Unctio in eadem circumstantia, seu eidem infirmo graviter
decumbenti, administrabantur, etsi Extrema Unctio frequentius prae­
cederet. Ceterum, in pluribus documentis eiusdem temporis et loci,
inversus ordo exhibetur qui posterius, inde saltem a saec. 13, omnino
praevaluit, nec constat quaenam praxis fuerit antiquior (cf. in art.
seq., p. 687-689). Ex Cone. Aquisgranense ad summum deduci potest
quod Extrema Unctio potest conferri infirmo graviter decumbenti (“Si
infirmitate depressus fuerit”) ante ipsum tempus quo conferendum sit
Viaticum, scilicet antequam “finis urgere perspiciatur.”
SECUN DO OBI CITU R. Plura in antiqua disciplina observabantur
quae supponunt infirmum non necessario fuisse graviter decumbentem,
vel saltem non in periculo mortis.
Imprimis, olim, saltem in ecclesia latina (et probabiliter etiam in
graeca) fuit mos iterandi Unctionem per septem continuos dies, ut
constat ex documentis allatis in art. 24 (p. 305-308); iamvero, quid­
quid sit de sacramentalitate repetitarum unctionum, saltem ipsa
diuturnitas ritus ostendit non agi de infirmis in periculo mortis.
Praeterea, quaedam rubricae antiquorum Sacramentariorum et
Ordinum praescribunt ut infirmus sedeat, vel genua Pectat, vel psallat,
vel recitet fidei confessionem, vel (in Euchologio Graeco) ingrediatur
m medium sacerdotum et accipiat librum Evangelii super caput suum.
Ita Codex Tilianus: “Et sic flectat genua sua, qui est languidus, et
stet ad dexteram sacerdotis, et cantetur haec Antiphona: Sana.
Domine . . .” (ML 78. 526). Ordo 3, inter Ordines a Martène editos:
“Flectat genua languidus, et sedeat ad dextram sacerdotis, et psallant
hanc antiphonam cum psalmo. . .”7S Idem prorsus ferunt Ordines
4 et 12.70 Ordo 25: “Tunc flectat genua languidus, si potest, ad
dextram sacerdotis, et alii cantent antiphonam.”81’ Apud Warren similis
rubrica citatur: “Infirmus canit, si potest; si non, persona eius canit
sacerdos: ignosce, domine.”8' Euchologium Graecorum (seu Ordo 30
apud Martène): “Tum vero in medium Sacerdotum ingreditur, qui
Martène, op cit. (supra, in p. 626) 127.
™ Ibid. 131, 166.
"Ibid. 222.
"F. E. Warren, The Liturgy and Ritual of the Celtic Church (Oxford 1881) 169.

extremam unctionem suscipit, et acceptum sanctum Evangelium ponit
super caput eius Sacerdotum praecipuus, et manus illi Sacerdotes
alii imponunt.”82
Praeterea, olim viguit mos administrandi Extremam Unctionem in
ipsa Ecclesia, eo accurentibus vel delatis infirmis. Iam Canones
Hippolyti (can. 219) id testari videntur: “Aegroti curationem habent
si ecclesiam frequentant ut aquae orationis et oleo orationis partici­
pent, excepto eo qui morbo periculoso laborat; is debet a clero
quotidie visitari qui eum novit” (cit. in art. 1, tom. 1, p. 110). Isaac
Antiochenus: “Servi Christi et orthodoxi afferre solent aegrotos et
infirmos ad sanctum altare, non autem ipsi oleum conficere audent, ne
donum expiationis contemnere videantur, sed ubi sacerdos est regens
plebem, observant ordinem iustitiae” {ibid., p. 126 sq.). Caesarius
Arelatensis bis loquitur de “currendo ad ecclesiam” ut sacra unctio
accipiatur.83 Acta S. Oswaldi Vigorniensis episcopi: “Regressus in
oratorium, convocatis fratribus, hortatur eos impendere sibi minis­
terium sacrae unctionis.”81 Statuta Gibeltinarum (seu monialium, a
beato Gilberto fundatarum85): “Provideatur locus in ecclesia vel in
infirmitoriis earum ad inunguendum eas.”80 Theodulphus Aurelianensis
(supra relatus, p. 629) iubet ut infirmus “si permiserit infirmitas,
abluto corpore, albis vestimentis induatur, et in ecclesiam deportetur.”
Agobardus Lugdunensis, verba Caesarii Arei, fere repetens contra
abusus superstitiosarum unctionum, ait: “Melius enim facerent, si
. . . ad Ecclesiam currerent, ungendi oleo, secundum praeceptum
evangelicum et apostolicum” {ML 104. 184 sq.).
Apud Graecos “aegroti plerique e plebe aliorum manibus et ope
ad Ecclesiam se deferri student, tum ut sacrorum praesentia, et
animo levamen et corpori miraculi alicuius experimentum in recuper­
anda salute obveniat, ibique plurium nonnumquam dierum spatio, in
Catechumenaeis iacent, pernoctant, morantur, et sacra tandem Unc­
tione sibi remedium exposcunt”;87 in Codice Sinaitico 960 (cit. in
art. 24, p. 307) Euchelaeon recepturi dicuntur “permanere in
Ecclesia usquedum septem dies compleantur.”

RESPON DETUR. Mos iterandi unctionem per septem dies nequa*’J. Goar, Ευχολόγιο»- sive Rituale Graecorum (Lutetiae Parisiorum: S. Piget 1647)
427.
M Cf. supra, p. 624. Hoc testimonium, ut praecipuum et antiquius, proponunt Chardon
et Martine qui scribit: “Nullum hanc in rem S. Caesarii testimonio praestantius antiquiusve proferri potest” (op. cit. [supra in p. 626] a. 2, p. 110).
“ Apud Martène, loc. cit.
“ Cf. Monasticum Anglicanum II 775.
“Apud Martène, loc. cit.
WJ. Goar, op. cit. (supra, in p. 632) 432.
♦ ·,..·

quam supponit aegrotos non fuisse graves aut periclitantes, imo in
contraria suppositione fundantur ipsa verba quae in rubrica apponi
solent: “Et sic [faciant per] septem continuos dies, nisi necessitas
contingent,” i.e. si status infirmitatis, utut gravis et periculosus sed
nondum imminentis articuli mortis, id permiserit (cf. art. 24, p.
306, 314). Ceterum, ut iam notavimus agentes ex professo de tali
praxi (ibid., p. 315 sq.), ea in ecclesia latina non viguit nisi in una
fere aetate et una ecclesia, et multo rarior fuit in ecclesia graeca.

Obiectae observantiae infirmorum, ut nempe sederent, genua flec­
terent, psallerent, orationes recitarent, nullatenus supponunt levem
infirmitatem, cum ea possint fieri etiam a graviter et periculose
infirmantibus; ceterum totus ritus praedictorum ritualium supponit
statum gravis infirmitatis, ut supra ostensum est (p. 626), imo
eundem clare supponunt ipsae obiectae rubricae, cum explicite notant:
“Flectat genua, si potest, et alii cantent antiphonam,” “Infirmus
canit, si potest”; ad recitationem Symboli quod attinet, notat Codex
Rhemensis (cit. in p. 626), eam fieri a ministro qui subinde petit
ab infirmo: “Credis, frater, quod diximus Symbolum? Cum respon­
derit, aut nutu significaverit ‘Credo,’ ungatur.” Agitur ergo in objectis
rubricis de pio ac laudabili more, observando iuxta possibilitatem
virium infirmi et pro uniuscuiusque fervore ac pietate. Similes ceteroquin rubricae occurrunt in multo recentioribus Ritualibus. Ita in
Rituali Ambrosiano a. 1645 (Ordine 29 apud Martène) ante Ex­
tremam Unctionem notatur: “Et manibus junctis, [sacerdos] confes­
sionem generalem dicit; aegrotus, si potest, cum eo saltem submissa
voce pronunciante, aut saltem attente audiente, percutitque ter
pectus ad ea verba: ‘mea culpa’ ”; et ad ipsum Viaticum notatur:
“Si aegrotus extra lectum genibus flexis esse poterit . . . , scamnum
panno mundo ecclesiastico stratum ante se habeat.”88
Quod attinet ad rubricam Euchologii Graecorum nihil probat ea
verba “In medium Sacerdotum ingreditur qui extremam unctionem
suscipit” necessario intelligenda esse in sensu proprio, quasi ipse
infirmus per se ingrediatur, et non potius ab aliis deferatur; saltem in
ipsis orationibus infirmus supponitur graviter decumbens, ut cum dici­
tur: “Fias [Domine] medicus hujus servi tui: erige eum e dolorum
lecto, ab infirmitatis strato”8" ac propterea Benedictus XIV (supra
cit. p. 558 sq.) declaravit se nolle immutare rubricas Euchologii. etsi
quaedam videantur referri ad praxim conferendi Euchelaeon etiam
sanis aut leviter infirmis.
' pud Martène, Op. cit. (supra, in p. 626), a. 4, p. 235, 238.
*A
"Apud Goar, loc. cit. (supra, in p. 632).

Mos ipse ungendi infirmos in ecclesia, ceteroquin rarior si com­
paretur ordinario ritui administrationis in domibus, non probat suffi­
cientiam levioris infirmitatis, sed tantum fidem et pietatem anti­
quorum,’"’ sicut et hodierna praxis deferendi graviter infirmos ad
miraculosum sanctuarium B. Virginis apud Lourdes. Ille mos tantum­
modo probat non necessitatem ipsius articuli mortis ad valorem sacra­
menti, nam improbabile est etiam infirmos, in tali articulo constitutos,
ad ecclesiam delatos fuisse, quod praeterea explicite excludit Theodul­
phus Aurelianensis inquiens: “Si permiserit infirmitas, in ecclesiam
deportetur.”
Ceterum ipsum factum infirmos deportandi in ecclesiam, de quo
relati Theodulphus Aur., Isaac Antiochenus et mos Graecorum, osten­
dit status gravitatem. Quae dicuntur de Oswaldo et Gibeltinis facilius
adhuc intelliguntur, cum agatur de religiosa domo in qua sine magno
incommodo possunt graviter infirmi ad speciale sacellum intra domum
deferri.
Nec obstant expressiones de infirmis “frequentantibus ecclesiam,”
apud Hippolytum, aut “ad ecclesiam currentibus” apud Caesariinn
et Agobardum, nam eae possunt intelligi sive in physico sensu dela­
tionis per alios (Hippolytus) sive etiam in morali sensu sollicite
quaerendi Ecclesiae remedia aut advocandi Ecclesiae presbyteros,
iuxta commendationem Apostoli (Caesarius et Agobardus), quod
quidem sonant verba Agobardi, dicentis oportere currere ad ecclesiam
iuxta praeceptum Apostoli, Apostolus autem praecipit presbyteros
advocare. Nec aliud profert Eligius Noviomensis, plagiarius ipsius
Caesarii, cum, reprobans eundem abusum quem Caesarius in obiectis
verbis impugnat, ait: “Quoties aliqua infirmitas evenerit, non
quaerantur praecantatores . . . , sed qui aegrotat . . . oleum benedictum
fideliter ab Ecclesia petat . . . secundum apostolum” (cit. in art. 1.
tom. 1, p. 132). Pariter lonas Aurelianensis, loquens de eodem abusu,
scribit: “Sunt plerique qui dum infirmantur aut ipsi, aut eorum
parentes et propinqui, non sibi presbyteros induci, et sanctae
Ecclesiae more perungi; sed magis divinos . . . consulere expetunt. . .
Oportet ut quando quis infirmatur, non a divinis . . . sed ab Ecclesia
. . . sibi remedium . . . postulet” (cit. ibid., p. 151 sq.).

TERTIO OBICITER. In ecclesia latina usque ad saec. 8 inclusive,
saltem attentis testimoniis quae hucusque noscuntur, Extrema Unctio
nondum considerata est ut sacramentum reservatum graviter decum­
bentibus aut ut ritus praeparatorius ad mortem, sed conferebatur
*' In Vila S. Launoniari (cit. in art. 1, tom. 1, p. 133) est sermo de quadam muliere
“iam pene exanimi, [et] longa . . . corporis molestia confracta
I famulorum! ulnis
levata leti ad hominem Dei medendi gratia delata.”

quibuslibet infirmis, ratione cuiuslibet, utut levis infirmitatis. Id sig­
nanter apparet ex verbis tum Bedae, loquentis de unctione “quorum­
libet aegrotorum” tum Cacsarii Arclatensis (quem fere excribit Eligius
Noviomcnsis)'. “Quoties aliqua infirmitas supervenerit, corpus et
sanguinem Christi ille qui aegrotat accipiat: et inde corpusculum
suum ungat.” Nec copulata administratio Viatici apparet nisi inde a
saec. 9, cum unicum exemplum quod ex aetate anteriori afferatur,
scilicet testimonium Caesarii Arclatensis (ab eodem Eligio repetitum),
nullatenus respiciat Viaticum, sed meram susceptionem Eucharistiae;
nam Caesarius, intendens reprimere abusus aegrotorum recurrentium
ad divinos et ariolos, eos increpat ut potius recurrant ad Ecclesiam,
ubi invenient duplicem medicinam, suis corporalibus infirmitatibus
paratam, scilicet Extremam Unctionem et Eucharistiam.

Haec est, in summa, conclusio A. Chavasse, qui ceteroquin profitetur
se loqui mere ut historicus, non ut theologus, adeoque eam con­
clusionem non esse accipiendam ut obiectionem sed ut meram histori­
cam et veram constatationem, de cuius theologico valore nonnisi a
theologo iudicandum est.91 Iam supra (p. 614) ab eodem historico
audivimus generaliorem eius conclusionem, iuxta quam in eadem
aetate Extrema Unctio non administraretur solis proprie dictis infirmis,
sed omnibus qui quolibet corporali defectu affligerentur. Cui conclu­
sioni hanc alteram immediate addit, scribens:
“L'onction des infirmes n’apparaît pas, dans les textes qui nous restent, sous
forme de rite préparatoire à la mort.

"Nous avons constaté à maintes reprises au cours des chapitres précédents, et
nous venons de le rappeler, que l’huile des infirmes était bénite pour servir à la
guérison de toute sorte de ‘maladies’ et que les pasteurs, tels Césaire et Eloi, en
recommandaient eux-mêmes l’emploi aux mêmes fins. Ainsi sommes-nous avertis
qu’il ne faut pas nous attendre à trouver, durant cette première période, de
nombreux cas d’onctions conférées ‘in extremis’ dans le but exprès et singulier de
préparer le malade à la mort.
"Certes on rencontre avant le IXe siècle des cas d’onctions pratiqueés sur un
homme à la veille de mourir. Nous avons signalé dans notre chapitre III ceux que
nous avons relevés au cours de nos recherches. Mais dans ces cas-là eux-mêmes,
fonction pratiquée nous a paru être un rite dont on attend, comme effet immédiat,
la guérison du moribond. Aussi bien l’onction n’est-clle faite si tardivement qu’en
raison de circonstances fortuites, mais non point, autant qu’on peut voir, parce
qu'on la considérait comme spécialement destinée à préparer le malade à quitter ce
monde.
"De fait, si on avait dès lors et de façon courante reconnu à l’onction semblable
destination, elle devrait, quand sont décrits les derniers moments d’un chrétien,
figurer au moins quelquefois à côté du viatique. Il serait surprenant en effet que.
parmi les nombreuses ‘vies’ de saints que nous possédons, aucune ne fît allusion à
une telle onction. Beaucoup d’entre elles, il est vrai, ne font aucune allusion du
"Op. cit. (supra in p. 613) 163 in nota, 202 in nota

636

DE CAUSIS EXTRINSECIS EXTREMAE UNCTIONIS

tout à la réception par leur héros des derniers sacrements. Mais lorsque l’hagiographe
s'avise d’en parler, il ne signale jamais à notre connaissance que la seule réception
du viatique sous les deux espèces. Il faut attendre le IXe siècle pour trouver
l’onction mentionnée à côté du viatique. Sans doute les textes ne manquent pas,
qui à partir de cette dernière date se contentent encore de ne parler que du
viatique. Du moins, quand on compare les témoignages antérieurs au IX'' siècle
et ceux qui lui sont postérieurs, constate-t-on qu’ils forment comme deux blocs
opposés: dans le premier, l’onction ‘in extremis’ — au sens que nous avons dit —
n’est jamais mentionnée, tandis que dans le second elle l’est très fréquemment.

“Autre fait significatif. Il est des vies de saints qui ont été rédigées à partir du
IXe siècle, mais dont le héros a vécu antérieurement à ce siècle. Or de ce saint, ces
biographies racontent volontiers, ce que ne font pas les biographies antérieures,
qu’il aurait reçu a ses derniers moments l’onction en même temps que le viatique.
Anachronisme bien sûr! Mais pareil état de chose quant à la mention de l’onction
‘in extremis’ dans les vies de saints qui ont vécu avant le IX‘‘ siècle, suivant que
ces vies ont été écrites avant ou après ce même IXe siècle, cet état de chose, disonsnous, prouve que nous n’étions pas le jouet d'une illusion, lorsque nous constations
plus haut que jamais avant ce siècle il n’était question de l’onction des infirmes,
dans les textes qui nous restent, comme d’un rite conféré ‘in extremis’ en vue de
préparer spécialement le malade à quitter ce monde. Il est possible que des cas
de ce genre aient existé. Jusqu’ici on n’a pas pu citer un texte décisif en ce sens,
et nous mêmes, malgré nos recherches, nous n’avons pas pu en découvrir un seul
qui soit dans cette condition.”92
Quoad Bedam ait: “L’onction des infirmes n’apparaît donc pas chez Bède comme
une préparation à la mort. Elle reste, pour lui, comme ses commentaires de Marc
et de Jacques nous l’avaient révélé, un rite de guérison. . . L’onction des infirmes,
que pratique l’Eglise, est un legs de l’âge apostolique. La reçoivent les malades, au
nombre desquels sont compris les possédés.”93
Quoad Caesarium Arei, scribit: “Destinés, en l’occurence à supplanter un rite
païen de guérison, les rites chrétiens de l’onction et de la communion sont nettement
ordonnés chez Césaire à la guérison corporelle. Ils s’adressent à des malades et se
présentent avant tout comme des remèdes. Il est très net aussi que ce ne sont pas
là des remèdes auxquels on a recours en des circonstances absolument exception­
nelles, comme le serait, par exemple, le danger de mort imminent. Etant opposés à
la médecine magique en général, ils doivent avoir la même extension qu’elle.
L’application de ces rites à toute maladie, légère ou grave, est d’ailleurs impliquée
par ce fait que le malade est supposé aller lui-même à l’église, et l’expression ‘aliqua
infirmitas’ enlève tout doute à ce sujet. Qu’on n’imagine pas que la communion,
qui accompagne l’onction, soit la communion en viatique, et donc que l’onction
elle-même serait faite ‘in extremis’. Comme nous le montrerons plus loin, Césaire
recommande au malade de communier, afin d’avoir avec lui 'l’auteur de la santé’.
La communion, dont il s’agit ici, est donc nettement orientée dans le sens de la
guérison corporelle du malade et ne doit pas être assimilée à la communion en
viatique.
“A cet homme, à ce chrétien, atteint d'une maladie quelconque. Césaire demande
dc recevoir le corps et le sang du Christ ; il lui demande aussi de se procurer de
l’huile bénite par les prêtres et dc s’oindre lui-même de cette huile ou de recevoir
cette onction de ses parents. Dans ce but, le malade doit se rendre à l’église.
L’expression ‘currere ad ecclesiam’ n’est pas une simple métaphore pour dire
l’empressement du malade à recourir aux remèdes chrétiens, car Césaire l’emploie
toujours dans son sens obvie. Cette présence du malade dans l’église implique
” Ibid. 193-196.
"Ibid 133 sq.

d’abord, semblc-t-il, que c’est là qu’il reçoit l’Eucharistie et qu'il se procure l’huile
bénite par les prêtres.”04

RESPONDETUR. Etiam si verum esset quod obicitur de testi­
moniis ecclesiae latinae usque ad saec. 8 inclusive, robur nostri argu­
menti subsistit, attentis copulatis testimoniis utriusque ecclesiae in
qualibet periodo et testimoniis ipsius ecclesiae latinae in periodo sub­
séquente saeculum 8, una cum ipsa lege doctrinalis et practicae con­
tinuitatis, quae non solum a theologo, sed etiam ab ipso historico,
et maxime catholico, in suis iudiciis et conclusionibus consideranda
est. Parum enim critice affirmaretur usque ad saec. 8 nullum haberi
testimonium de persuasione necessitatis periculosae infirmitatis ad
administrationem sacramenti et dein iam inde ab initio saec. 9 ea
testimonia multiplicari, eo vel magis quod nullum signum habeatur
tam profundae mutationis et e converso testimonia saec. 9 com­
muniter sese referant ad antiquiora documenta, nominatim ad Inno­
centium I et Bedam, quos plura fere ad verbum repetunt et excribunt.
Ceterum, attente consideranti praecedentia testimonia, et quidem
ea tantum quae certius referuntur ad hoc sacramentum (ipse Chavasse
inter testimonia ecclesiasticorum scriptorum saltem retinet textus Innocentii I, Caesarii Arei., Cassiodori, Eligii Noviomensis et Bedae,
ceteris sine discussione prorsus derelictis05), solide fundatum appare­
bit hoc Traditionis argumentum, pluraque occurrent signa praedictae
traditionalis continuitatis, qua communis doctrina et praxis saec. 9
et sequentium aetatum colligatur per priora saecula cum ipso textu
Apostoli loquentis de infirmis graviter decumbentibus.

Canones Hippolyti (cit. in art. 1, toni. 1, p. 110) ad graviter infirmos
se referunt, cum loquuntur de diacono qui debet episcopo “indicare
singulos infirmos” ad ipso visitandos, et de infirmo qui “reconvalescit
a morbo quando episcopus ad eum venit,” eo fere modo quo “umbra
Petri sanavit infirmum.” Nec refert quod etiam dicatur aegrotos
debere frequentare ecclesiam ut curativam unctionem percipiant
“excepto eo qui morbo periculoso laborat,” nam, etiam si in his
verbis agatur de more ungendi aegrotos in ecclesia, ipsa delatio
aegrotorum in ecclesiam non necessario ostendit levitatem infirmitatis,
ut dictum est supra, sed tantum absentiam extremi articuli mortis
quo afficiebantur ceteri “morbo periculoso laborantes” qui domi
ungebantur. Nec ceteroquin iam licet disiungere Canones Hippolyti
a latina traditione; nam. quidquid sit de illorum praecisa origine
et aetate, convenit inter criticos eos esse antiquissimae aetatis atque
110-112.
"Cf. ibid. 87-89.

ab opere Hyppolyti immediate vel mediate derivari, ita ut sint verum
testimonium ipsius ecclesiae latinae.
Liber Ordinum, antiquae liturgiae mozarabicae in ‘Ordine ad visi­
tandum et unguendum infirmum” loquitur de infirmo “quem languor
curvat ad exitum et virium dejectio jam pertrahit ad occasum” (ibid.,
p. 136). Férotin, editor illius operis, putat hunc “Ordinem” esse
anteriorem invasionibus barbarorum. C. Ruch scribit: “Le théologien
catholique ne pourrait en vérité, désirer un témoignage plus complet
et plus fort | de la doctrine de l’Extrême-Onction]. . . Ce texte vaut,
à lui seul, un petit traité de l’extrême onction et s’il est antérieur aux
invasions barbares, comme le pense l’éditeur, on sent l’importance
d’un témoin de la foi des chefs et des fidèles espagnols de cette
époque.”ün Chavasse quidem'
*
7 docet omnes Ordines respicientes unc­
tionem, seu ipsam olei applicationem, esse posterioris aetatis, et in
hac prima periodo, seu usque ad saec. 8, non inveniri nisi formulas
benedictionis olei: sed generalis huius assertionis nullam probationem
affert, atque licet cum Férotin hunc ritum Libri Ordinis adseribere
antiquiori aetati, donec contrarium probetur.
Liturgiae Ambrosianac triplex benedictio olei (ζύά/.,ρ. 166sq.),quae
ab ipso Chavasse'"
*
dicitur anterior saec. 9, has expressiones continet,
in quibus nonnisi voluntarie quis leves quoque infirmitates leget:
“Conjracta solidet et languentia foveat — Invalescentes estus febrium
et causam universi doloris avertat — Debilitatem expellat et plenam
conferat sos pit atom” ; ubi generalia verba “Causa universi doloris”
et “Debilitatem expellat” ex ipso contextu ceterarum expressionum
trahuntur ad sensum gravis doloris et debilitatis.
Innocentius I (ibid., p. 116) in sua citatione textus lacobi substi­
tuit verba “salvabit laborantem” pro “salvabit infirmum” et subinde
loquitur de “fidelibus aegrotantibus” et de “languidis” quos omnes
episcopus vel presbyteri adire debent ; laborantem salvandum et lan­
guidum necessario adeundum, difficile quis referet ad leviter tantum
infirmos. Xec ex eo quod in ultimis verbis eiusdem textus S. Pontifex
dicat Extremam Unctionem esse denegandam publice poenitentibus
sicut cetera sacramenta, cum tamen ipse in duplici epistola ad
Decentium et Exuperium concedat moribundis Poenitentiam et Via­
ticum, sequitur ipsum hic non agere de graviter infirmis in periculo
mortis sed generaliter de infirmis adhuc poenitentibus; nam, ut
dictum est supra (ibid., p. 116), ea verba ita possunt intelligi
M “Extrême-Onction (du ΓΓ au IX' siècle),” Dictionnaire dc Théologie Catholique
5 . 2 11913) 1064 sq.
" Op. cit.
M Ibid. 52.

ut moribundis publice poenitentibus Extrema Unctio non sit danda
nisi prius Ecclesiae reconcilientur per cetera sacramenta Poenitentiae
et Eucharistiae; quam interpretationem explicite protulit ipsum Cone.
Ticinense a. 850.
Caesarii Arelatensis interpretatio, a Chavasse prolata, nec neces­
saria est nec satis solida videtur. Et imprimis, quamvis Caesarius ex
abusibus infirmorum recurrentium ad ariolos sumat occasionem sua­
dendi recursum ad ecclesiastica remedia Unctionis et Eucharistiae,
non necessario sequitur ipsum non loqui de Unctione periculose
decumbentium et susceptione Viatici; potuit enim ex logica quadam
connexione idearum ex illis abusibus transire ad sermonem de his
duobus extremis Ecclesiae remediis, eo vel magis quod connaturaliter
supponendum est christianos illos non in qualibet infirmitate ad
ariolos recurrisse sed in illis praecipue gravioribus casibus in quibus
non putarent sibi aliud remedium superesse. Praeterea, constans illa
consociatio Unctionis et Eucharistiae, suadet ipsum loqui de Unctione
periculose decumbentis cui simul confertur eucharisticum Viaticum,
nec alia conveniens ratio talis consociationis assignari potest;
Chavasse quidem eam assignat rationem quod utrique ritui Unctionis
et Communionis tribueretur effectus sanitatis corporalis, sed haec
particularis et directa destinatio Eucharistiae ad conferendam sani­
tatem corporalem aliena videtur a mente ceterorum scriptorum, qui
tantum loquuntur, post ipsum S. Paulum, de effectu corporalis infirmi­
tatis consequente, tanquam poena, ex peccato sacrilegae communionis.
Praeterea, expressio “ad ecclesiam currere” non necessario accipienda
est in sensu physici ac personalis accessus, ut dictum est supra
(p. 634). Item, generalis expressio “Quoties aliqua infirmitas super­
venerit” non necessario sumenda est absolute de quolibet genere et
gradu malorum corporis, sed intelligi potest dc qualibet infirmitate
intra genus et gradum morbi periculosi: etiam Beda loquitur de
“quibuslibet aegrotis,” etsi simul loquatur de eo “qui majorem sus­
tinuit plagam”; ipse ceteroquin lacobus generaliter dicit: “Infirmatur
quis in vobis?” (i.e. quoties aliqua infirmitas supervenerit), sed quis
inde concludet cum Chavasse: “L’expression ‘aliqua infirmitas' enlève
tout doute à ce sujet”?
Confirmatur ex sensu aliorum scriptorum qui contra similes abusus
sive in Oriente sive in Occidente invehuntur. Ante Caesarium. Cyrillus
Alex, infirmis quibus aliqua pars corporis dolet, abiecto recursu ad
magicas artes, proponit praecipuum remedium orationis et invoca­
tionis divinae, ac deinde, vcluti ad abundantiam et ex logica connexione
idearum appellante mentionem illius sacramentalis orationis quae solis
graviter decumbentibus applicatur, addit: “Commemorabo etiam

divinitus inspiratam Scripturam quae ait: ‘Infirmatur quis in
vobis . ..’ ” (toni. 1, p. 125). Isaac Antiochenus, reprehendens similem
aliquem abusum advocantium indebitum ministrum, seu monachum
non sacerdotem, ad unctionem faciendam, ait: “Sacerdotem visi­
tatorem non probatum habent stultae [mulieres] ideoque signationem
eius contemnunt; sed talem quaerunt, qualem supra descripsimus, qui
etiam extemplo advenit, ut ipsas signet. . . Servi Christi et orthodoxi
afferre solent aegrotos et infirmos ad sanctum altare . . .” (ibid., p.
126); ubi, visitatio ministri et adductio infirmi ad ecclesiam indicant
gravem infirmitatem. loannes Mandakuni, reprobans eundem abusum
recurrentium ad magicas artes eique opponens remedium contentum
in textu lacobi, loquitur de doloribus seu infirmitatibus quae “sola
arte medica urendo et secando et adhibendo medicamina” sanari
possunt (ibid., p. 127). Procopius Gazaeus fere repetit commenda­
tionem Cyrilli Alex. In Occidente Eligius Novioniensis, Caesarii
pedisequus, verba ipsius fere repetit (ibid., p. 128); Agobardus
Lugdunensis, assumens alia verba ipsius Caesarii de avertendis
magicis artibus et accurrendo potius ad ecclesiam, ait hoc exigi a
praecepto Apostoli, qui tamen loquitur non de accersendis sed de
advocandis presbyteris; lonas Aurelianensis, agens contra eundem
abusum, statum gravis infirmitatis significat cum ait: “Plerique . . .
dum infirmantur . . . non sibi presbyteros Ecclesiae induci ... sed
magis divinos et divinatrices, imo in illis diabolum consulere expetunt,
sibique divinari quo casu morbum infirmitatis incurrerint, et utrum
eandem infirmitatem evadere possint, necne” (ibid., p. 151).
Cassiodorus (ibid., p. 131) loquitur de eo qui “alterius prae­
gravatur injuria [i.e. injuria reali et physica, seu percussione vel
vulnere] vel corporis imbecillitate quassatur”; praegravari autem et
quassari, rei saltem gravitatem satis clare designat.
Eligius Noviomensis (ibid., p. 132) interpretandus est ut Caesarius,
cuius verba fere repetit.
Bcda gravem saltem infirmitatem significat cum loquitur non solum
de “infirmante” eiusque “imbecillitate” sed etiam de eius “majori
plaga” (“infirmanti autem vel corpore vel fide mandat [Jacobus] ut
qui majorem sustinuit plagam, plurimorum se adjutorio, et hoc
seniorum curare meminerit”; ibid., p. 142). Unicum exemplum
administratae Extremae Unctionis, quod a Beda affertur in sua Vita
S. Cuthbcrti, respicit mulierem in periculo mortis constitutam, seu
“gravissimo languore depressam . . . , funditus a medicis desperatam”
(ibid., p. 134). Affert quoque aliud exemplum cuiusdam monialis,
quam sacerdos ab ulcere pessimo sanavit per applicationem salis bene­

dicti, oleo infirmorum commixti,"9 sed eo non indigemus, cum improba­
biliter dici possit huius sacramenti administratio potiusquam usus
privatae unctionis. Quod autem verba “Quilibet aegroti” ex eius
Commentario in Marcum non obstent, dictum est supra (p. 617).
Probatur 3.

EX RATIONE.

Hic etiam suum valorem, etsi minus perspicue, habent eaedem fere
rationes allatae pro praecedenti Conclusione (p. 618 sq.) necnon pro
praecedenti articulo (p. 573-578), ad probandam necessitatem ipsius
ac proprie dictae infirmitatis. Scilicet:
1. Ex generali fine sacramentorum. Omnia sacramenta sunt a
Christo instituta ad subveniendum homini in particularibus quibusdam
circumstantiis et necessitatibus, iuxta quas singula sacramenta divi­
duntur ac distinguuntur. Levis autem infirmitas non constituit ho­
minem in particulari aliqua circumstantia et necessitate. Unde nulla
apparet ratio quare Christus voluerit per particulare aliquod et tam
fructuosum sacramentum subvenire homini in qualibet infirmitate, utut
levi, constituto. Resque confirmatur ex ipso solemni ritu quo Ecclesia,
mentem Christi de intima indole ac dignitate huius sacramenti,
fideliter interpretans, illius ministrationem iugiter circumdedit; quis
enim sibi finget Ecclesiam ad leviter infirmos tam solemniter
accedentem?
2. Ex peculiari, utut secundario, effectu alleviationis et conjortationis. Hac enim proprie ac peculiariter non indigent nisi qui ex
infirmitate graviter deprimuntur et affliguntur.
3. Ex ipsa specifica indole et effectu huius sacramenti, prout est
spiritualis curatio, quae oportet significari per corporalem ipsam
curationem, modo explicato in art. praec. (p. 575-578). Curatio enim
levis infirmitatis non videtur sufficiens ad salvandam praedictam sacra­
mentalem significationem, cum vix curatio dici possit, sicut ipsa
levis infirmitas vix proprie infirmitas vocatur, eo quod parum pro
nihilo reputetur. In ipsa humana conversatione non solent medici ad
curandas leves infirmitates advocari, aut si invitentur, eorum opus
cura potius quam curatio vocitatur.
Conclusio 3. Ad valorem sacramenti requiritur aliquod verum, seu
actuale et obicctivum, mortis periculum.
Probatur 1” pars: REQUIRITUR VERUM MORTIS PERICULUM.

Praecipuum argumentum, quod ex sola Traditione tum theoretica
"In Lucae evangeliuin expositio, 1. 3, c. 8, ML 92. 437 sq.

tum practica deduci potest, dedimus in ipsa Conclusione praecedenti,
ut notatum est supra (p. 621, in nota). Manet ut aliquid eruamus ex
Scriptura et ratione.
In verbis lacobi, etiam attento ipso contextu, periculum mortis non
tam distincte indicatur quam ipse status generaliter gravis infirmi­
tatis; suadetur tamen ex iisdem expressionibus “Inducere presby­
teros,” ‘Orare super infirmum” ac si sit prorsus languens ac prostra­
tus, et praecipue “Salvabit infirmum,” quae expressio, prout referatur
ad salutem corporalem, periculum sonat.
Ratio theologica, ex ipsis fontibus revelationis deducta, idipsum
suadet.
Primo enim hoc sacramentum, ut ait Cone. Trid. (Denz. 907), est
“totius christianae vitae consummativinn,” adeoque convenit ut non­
nisi cum humana vita periclitatur, ipsum conferatur.
Secundo, ut ait S. Thomas, “hoc sacramentum est ultimum reme­
dium quod Ecclesia potest conferre, [utpote quod] immediate quasi
disponit ad gloriam” (Suppi., q. 32, a. 2), quem quidem conceptum
esse vere traditionalem patet ex dictis tum in Conci, praec. tum in
art. 11 et 17. Unde nonnisi infirmis de vita periclitantibus, et ad
gloriam veluti properantibus, adhiberi convenit.
Tertio, proprius etsi non principalis effectus huius sacramenti est
peculiaris alleviatio et confortatio. Hac autem homo indiget in eo mo­
mento quo vires humanae naturae physice resolvuntur, moraliter depri­
muntur, spiritualiter periclitantur, ad limen terrestris vitae et ostium
aeternitatis, dum in aliis vitae circumstantiis, utut gravis afflictionis
vel infirmitatis, sufficienter per cetera sacramenta homini subvenitur.
Ergo hoc sacramentum solis de vita periclitantibus convenit.
Quarto, proprius et specificus effectus huius sacramenti, ut alibi
probavimus, est abstersio reliquiarum peccati qua completur perfecta
animi sanatio, incoepta in Baptismo et Poenitentia. Nulla autem
apparet ratio quare tam perfecta curatio, quam nec ipsa excellenter
sanativa sacramenta Baptismi et Poenitentiae conferre valent quamque
Deus exigit complenda ab ipso homine per suum opus operantis,
daretur nisi homini in eo periculo constituto in quo iam “venit nox.
quando nemo potest operari” (Io. 9. 4).
Quinto, specifica sacramentalis significatio spiritualis curationis,
quae debet fieri per ipsam corporalem curationem, suam perfectionem
non obtinet nisi per curationem mortalis infirmitatis, nec ideo per­
fecte verificatur nisi in homine de vita periclitante. Deus autem omnia
imperfecta adducit ad perfectum nec diminute aut minus convenienter
res disponit, praecipue in supernaturali ordine. Ergo hoc sacramentum

spiritualis curationis nonnisi pro infirmis de vita periclitantibus con­
venienter instituit.
Peculiaris autem ratio, a Scoto ct Scotistis addita, quia nempe
specificus effectus huius sacramenti est ultima et perfecta remissio
omnium peccatorum, quae solis illis convenit qui, ut moribundi, non
possunt amplius peccare, seponenda est, non solum quia non recte
assignat specificum sacramenti effectum, sed etiam quia logice ducit
ad consectarium de necessitate ipsius extremi periculi mortis (cf.
supra, p. 618).
Probatur 2“ pars: REQUIRITUR ACTUALE ET OBIECTIVUM
PERICULUM MORTIS, nec sufficit virtuale aut subiectivum seu
putativum (contra duas modernorum opiniones relatas in p. 588-593 ).
1. ACTUALE PERICULUM significant connaturaliter ipsa Eccle­
siae documenta (cit. in art. praec., p. 552-562). cum loquuntur de
necessitate seu existentia periculi; virtuale enim periculum, quod
nempe sit tantum virtute in ipsa causa, erit quidem in futuro, sed
revera nondum est, nec simpliciter dicitur adesse.
Clemens VI loquitur de infirmo “in mortali periculo constituto”:
nequit autem aliquis dici constitutus in periculo quod nondum sit.
Cone. Flor, loquitur de infirmo “de cujus morte timetur’’; verus autem
timor non gignitur nisi iam adsit causa nociva ex qua effectus de quo
timetur praevidetur futurus. Cone. Trid. ait quod “si infirmi post
susceptam hanc unctionem convaluerint, iterum huius sacramenti
subsidio iuvari poterunt, cum in aliud simile discrimen inciderint”;
nemo autem dicitur in discrimen seu periculum incidere quod nondum
est. Catechismus Cone. Trid. ait sacramentum iis tantum conferendum
esse “qui . . . periculose aegrotare videntur’’; nequit autem dici peri­
culum videri quod nondum existit. Codex I. C. loquitur de infirmo
“qui in periculo mortis versatur” (non dicit: versabitur) additque
sacramentum iterari posse si “in aliud vitae discrimen inciderit” (non
dicit: fore ut incidat), et praeterea Codex in can. 523 explicite distin­
guit inter gravem infirmitatem et periculum mortis (cf. in p. 561):
iamvero in omni gravi infirmitate dici potest virtualiter adesse pericu­
lum mortis, quatenus potest ita increscere ut periculum gignat.
Ceterum, vix intelligitur ea distinctio, quae latet in verbis Suaresii et
aliorum, inter periculum virtuale et periculum actuale, vel inter pericu­
lum qui erit et periculum qui adest, vel inter gravem infirmitatem quae
natura sua inducet periculum mortis et infirmitatem iam actualiter
periculosam. Nam vel totum hoc negotium indicatur ex gradu infirmi­
tatis vel ex istius natura. Si prius, “quaelibet infirmitas | utut levis]

augmentata potest mortem inducere” (Suppi., q. 32, a. 2, ad 1), et
hoc sensu quaelibet infirmitas, etiam levis, continet virtualiter et in
semine periculum mortis, quod tamen non sufficit ad valorem sacra­
menti, sed requiritur ut infirmitas talem gradum actualiter attingat ut
sit non tantum levis, nec etiam quomodolibet gravis, sed periculosa.
Si secundum, seu si agitur de aliqua infirmitate quae, ut phthisis vel
ulcus, veluti natura sua ad acutiores phases tendit nec nisi violentiori­
bus mediis intra remissos limites cohiberi potest, iterum nequit ob eam
solam tendentiam dici continere periculum mortis, sufficiens ad susci­
piendum sacramentum, secus ad hoc sufficeret quilibet remissus gradus
vel initium praedictae infirmitatis, sed requiritur ut succrescat in
aliquem intensiorem gradum, in quo iam difficile sit fatalem eius cur­
sum cohibere et in quo proinde iam actualiter habetur mortis pericu­
lum. Unde, nisi velimus indebite supprimere discrimen inter gravem
infirmitatem et periculum mortis, aut confundere periculosam infir­
mitatem cum periculo mortis, oportet simpliciter affirmare necessitatem
actualis periculi mortis, seu talis status infirmi in quo morbus ad illum
terminum aut gradum actualiter processerit, ut, consideratis tum
natura morbi tum eius gradu in relatione ad tale subiectum, probabile
iam sit hominem ex hoc praesenti morbo moriturum.

2. OBIECTIVUM PERICULUM requiri, nec sufficere putativum,
sequitur:
Primo, ex ipsa rei natura. Nam in institutione et efficientia sacra­
mentorum, quae sunt causae supernaturales, Deus sequitur modum et
indolem ipsarum causarum naturalium. Nulla autem causa influit
unquam nisi revera et obiective adsint omnia requisita ad eius causalitatem, nec ullius causalitatis requisitum pendet quoad suum valorem
ex humana aestimatione, aut ullius requisiti defectus sanatur et sup­
pletur a Deo ratione humanae aestimationis vel bonae fidei. Unde si
semel Deus Extremam Unctionem ita instituerit ut eius valor sit
pendulus a statu periculi mortis in subiecto, hic status in se et obiective
necessario requiritur.
Secundo, ex paritate cum aliis requisitis ad valorem huius sacra­
menti quae sunt natura humana, status viatoris, reliquiae peccati, in­
firmitas proprie dicta, infirmitas gravis, intentio subiecti, validus Bap­
tismus. Omnia et singula haec requisita exiguntur in re et obiective,
nec humana aestimatio valet ullius defectum supplere, ita v.g. quod
sacramentum sit validum etiam in casu quo prudenter aestimetur
subiectum habere reliquias peccati, aut esse graviter infirmum, aut
esse infirmum, quod tamen reapse non habeat reliquias peccati, aut

sit leviter tantum infirmum, aut imo sit sanum. Ergo a pari periculum
mortis exigitur in re et obiective.

Tertio, ex paritate cum aliis sacramentis. In nullo alio sacramento
valor dependet a putativo aliquo requisito ita ut ipsa aestimatio vel
bona fides de existentia requisiti suppleat eius defectum; ita invalida
est ipsa absolutio si habeatur mera putativa attritio, seu si desit mini­
mus gradus in linea verae attritionis, quantumvis existimetur adesse.
Imo, stante ipso valore sacramenti, ipsa eius fructuosa efficacitas,
quantum ad effectum gratiae, nulla est, ubi reapse desit requisita dispo­
sitio quae existimatur adesse, ut patet in eo qui valide baptizatur
absque sufficienti attritione quam in bona fide vel ignorantia sufficien­
tem reputat. Quod si bona fides, seu existimatus status gratiae vel
existimata perfecta contritio, in sacramentis vivorum effectum gratiae
non impedit, id provenit ex eo quod, ratione bonae fidei, ponitur a
parte rei et obiective requisita dispositio seu absentia obicis, ac proinde
numquam verificatur quod rei existimatio sanet in sacramentis de­
fectum ipsius rei, ad eorum influxum requisitae.
Nec valet cum adversariis invocare exceptionem in favorem huius
sacramenti, eo quod nempe, cum de existentia periculi mortis difficile
iudicetur, si ipsum obiective et in se requireretur, saepius sacramen­
tum exponeretur nullitati, minister anxietatibus et ipse infirmus pri­
vationi tanti auxilii in momento quo maxime indiget et quo maiorem
fructum ex eo capere potest, quae quidem non videntur con­
venire institutioni Christi, humanis modis et conditionibus iugiter
accommodatae.
Nam haec ratio, quae plures gravesque doctores plus aequo com­
movit atque in contrariam sententiam inclinavit, non videtur imprimis
sufficiens ad evertendum ac veluti reformandum connaturalem ordinem
et indolem sacramentalium causarum, ita ut possit veluti extorquere
a Deo privilegiatam quandam et exceptionalem conditionem in favorem
huius sacramenti. Praeterea, similes casus angustiae accidunt ob unam
vel aliam rationem etiam in administratione ceterorum sacramentorum,
signanter ipsius Baptismi et ipsius Poenitentiae, non obstante absoluta
horum necessitate; ita in multis casibus non minus difficile est iudicare de sufficienti attritione in poenitente quam de sufficienti periculo
in infirmo, praecipue si cum pluribus ex ipsis adversariis dicatur ad
valorem Extremae Unctionis sufficere periculum remotum. Nec etiam
si dicatur in hoc sacramento praedictos casus angustiae frequentius
quam in ceteris verificari, inde sequeretur sufficientia periculi putativi,
tum quia magis et minus non mutat speciem, tum quia ceteroquin in
hoc, sicut in aliis sacramentis, illis casibus dubiis obviari potest per

condilionatam ministrationem, quam licitam esse ostendit ipsa praxis
Ecclesiae, fundata in interpretatione mentis Christi qui institutionem
sacramentorum humanis conditionibus attemperavit.
Quarto, ex inconvenientibus contrariae sententiae. Si enim putativum
periculum sufficeret, validitas sacramenti penderet ab aliquo elemento
subiectivo, instabili ac multiplici, qualis est humana aestimatio. Ex quo
ulterius sequeretur quod si ego minister nunc iudico adesse sufficiens
periculum et illico applico sacramentum, hoc validum est, si vero
aliquamdiu expectem ac, re maturius pensata, muto meum iudicium
ac puto non adesse sufficiens periculum, iam non amplius possem
eidem prorsus infirmo sacramentum valide ministrare; item, si ex
duobus ministris, unus iudicet adesse sufficiens periculum, alius vero
contrarium putet, prior valide, alter invalide sacramentum administret.
Nec difficultas eluditur dicendo quod requiritur in omni casu ut
obiective adsint tales conditiones quae possint fundare iudicium prudentiale, etsi fortasse erratum; nam. stantibus iisdem obiectivis con­
ditionibus et iudicii elementis, duo ministri possunt adhuc et diversi­
mode et prudentialiter iudicare.
Ineptitudo contrariae sententiae apparet quoque ex variis limita­
tionibus et distinctionibus quibus eius patroni illam subicere et con­
torquere coguntur. Ita Regatillo scribit: “Nequit valide administrari.
Si quis graviter infirmum se simulaverit, aut omnino imprudenter talis
existimatus fuerit; aut forte prudenter, sed reapse morbus nullus erat,
v.gr. ebrius lethargo correptus.’” Item Cappello: “Quidnam, si Titio,
qui graviter infirmum se esse simulaverit aut qui imprudenter talis
fuerit existimatus, extrema unctio collatasit? Resp. In priori hypothesi.
sacramenti susceptio fuit procul dubio illicita et invalida. In altera
hypothesi, ita distinguendum: si omnino imprudenter, i.e. absque ullo
fundamento Titius fuerit existimatus gravi morbo oppressus, dum
revera aut nullus aut plane levis erat morbus, sacramentum fuit in­
valide collatum; si minus prudenter, seu cum aliquo dubio sive fun­
damento levi, administratum fuerit sacramentum, speculative collatio
dicenda est illicita et invalida.”2

Quinto, ex ipsis documentis Ecclesiae (supra cit. p. 552-562) nihil
eruitur quod adversariis faveat, imo illorum connaturalis sensus ve­
rum et obiectivum periculum significat. Codex 1. C. absolute statuit
“Extremam unctionem non posse praeberi nisi fideli, qui ... in peri­
culo mortis versetur”; idem Codex cum Cone. Trid. docet “in eadem
infirmitate hoc sacramentum iterari non posse, nisi infirmus ... in
' Loc. cit. (supra, in p. 591).
1 Op. cit. (supra, in p. 582) 166.

aliud vitae discrimen inciderit”; Benedictus XV dicit ungendos esse
eos “qui in discrimine ultimo versantur.”
Nec his contradicere possunt aut quodmodolibet adversariis favere
aliae ab cis obicctae expressiones, scilicet de infirmo, cuius mors time­
tur aut qui in periculo vitae constitutus videtur, vel de periculo quod
imminere videtur, vel de sufficientia prudentis iudicii de periculo ad
licitam et validam ministrationem sacramenti (cf. supra, p. 592).
Nam haec omnia dicuntur et vera sunt quantum est ex parte ministri,
ac indicant quando et quomodo minister procedere debeat ad con­
ferendum sacramentum. Simul enim ac minister prudenter ac proba­
biliter iudicat de existentia periculi mortis, inhaesitanter procedere
potest ad licitum et validum sacramentum ministrandum, quantum
est ex parte sui (non enim potest incertitudinaliter procedere, quasi
dicendo: Ego licite administro, an vero valide, non refert; sed debet
intendere validum ac certum sacramentum conferre), quamvis, ob
defectum conditionis in subiecto, accidere possit ut sacramentum in­
valide administretur. Simili modo, quantum est ex parte ministri, recte
dici potest sacerdotem, semel ac sibi efformaverit moralem quandam
certitudinem de dispositione poenitentis, licite et valide absolvere, etsi
fortasse, ob erratum judicium et obiectivam absentiam dispositionis,
invalidam absolutionem impertiat.
Inde est quod Cone. Trid., considerans sacramentum simpliciter et
ex parte subiecti, absolute significat illud non esse conferendum nisi
his qui “in discrimen inciderint” et nihilominus, simul illud considerans
ex parte ministri, dicit conferri debere “illis qui in exitu vitae consti­
tuti videntur” (supra, p. 555 ), et pariter Benedictus AT, attenta
utraque consideratione, simul loquitur de his “qui in discrimine ultimo
versantur” et de his de quibus habetur “prudens ... de periculo mortis
judicium.” Similes expressiones occurrunt etiam apud theologos; ita
S. Thomas ait: “Illis tantum infirmantibus debet exhiberi qui sunt
in statu exeuntium, propter hoc quod aegritudo nata est inducere
mortem, et de periculo timetur” [Suppi., q. 32, a. 2).

Ceterum, plures ex theologis antiquioribus, quos supra pro con­
traria sententia adduximus (p. 591 sq.), satis ambigue loquuntur, ac
possunt in alio sensu intelligi. Ita de praeciso sensu sententiae Suaresii
non satis constat (cf. supra, p. 588, 592). Ipse S. Alphonsus, qui
explicite quaestionem ponit de periculo putativo, satis ambigue pro­
cedit; nam prius quaestionem directe ponit de sola liceitate (“An hoc
sacramentum licite conferri possit aegroto in solo putato periculo
vitae”), subinde vero, dum eam resolvit, divertit ad liceitatem simul
et validitatem (“Ad administrandum hoc sacramentum valide et licite.

sufficit quod infirmus laboret morbo ita gravi, ut prudenter putetur
esse in periculo proximae mortis”); non improbabiliter S. Doctor
intelligi potest in sensu quem praefatis documentis Ecclesiae assigna­
vimus, quatenus scilicet, quantum est ex parte ministri, putativum
periculum sufficit ad licite et valide sacramentum ministrandum. Et
haec est fortasse ratio quare Aertnys-Damen, fideles S. Alphonsi
discipuli, praesentem quaestionem pro disputata praetermittunt nec
utrae sententiae adhaerent, scribentes: “Ad licitam administrationem
sufficere quod de periculo mortis habeatur vera probabilitas seu pru­
dens timor, communis habet DD. sententia et confirmatur can. 941.
Disputatur autem utrum administratio fuerit valida, si periculum
mortis mere putativum fuerit, ita ut objective nullum periculum
mortis habeatur.”3
Conclusio 4. Ad valorem sacramenti non requiritur tempus ipsum
agoniae, nec etiam imminens mortis periculum, seu, ut aiunt, articulus mortis;
imo probabilius nec requiritur periculum proximum, sed sufficit periculum
remotum, seu talis status vel gradus infirmitatis in quo iam vere probabile est
hominem, abstrahendo ab aliis causis vel accidentibus, ex hoc praesenti morbo
moriturum esse.

Probatur la pars: NON REQUIRITUR TEMPUS IPSUM AGO­
NIAE, in quo infirmus veluti mori incipit.
*
Hoc ostendunt, et a fortiori, quotquot dicentur in sequenti parte de
non necessitate articuli mortis. Directe tamen et exclusive ad hoc
faciunt sequentia verba, ex supra relatis (p. 556-562) documentis
Cone. Tridentino posterioribus excerpta, quibus contraria praxis vehe­
menter reprobatur:
Catechismus Cone. Trid.: “Gravissime peccat, qui illud tempus
aegroti ungendi observare solent, cum iam omni salutis spe amissa,
vita et sensibus [infirmus] carere incipiat.” Rituale Romanum: “Ex­
tremae Unctionis Sacramentum . . . omni studio ac diligentia pericu­
lose aegrotantibus adhibendum est, et eo quidem tempore, si fieri
possit, cum illis adhuc integra mens et ratio viget, ut ad uberiorem
Sacramenti gratiam percipiendam ipsi etiam suam fidem, ac piam animi
voluntatem conferre possint, dum sacro liniuntur Oleo.” Codex I. C.,
can. 944: ‘Omni studio et diligentia curandum, ut infirmi, dum sui
* Theologia moralis (ed. 14, Taurini 1944)
’ Quaestio an infirmus sensus amiserit vel
parte, potius impertinens est; nam sensuum
est tantum in proximo periculo mortis, quin
his statibus facilius et frequentius contingat.

II 406.
amittere incipiat, sive hic sive in sequenti
amissio potest contingere etiam in eo qui
sit in articulo mortis aut in agonia, etsi in

plene compotes sunt, illud [sacramentum] accipiant.” Benedictus XV:
‘'Qui in discrimine ultimo versantur, sacri viatici et extremae Uncti­
onis susceptionem ne eo usque remorentur cum sensum amissuri jam
sunt, sed, contra, quemadmodum Ecclesia docet et praecipit, iis ro­
borentur Sacramentis vixdum, ingravescente morbo, prudens fiat de
periculo mortis judicium.” Pius XI: “In hoc autem potissimum, cum
sodalium, tum praecipue zelatorum studiosam voluntatem desidera­
mus advocatam, ut exitialem quoquo pacto profligent errorem, ex quo
fit ut cum animae detrimento sancto oleo non ante liniantur infirmi
quam, morte imminente, sensus paene vel omnino amiserunt.”
Eandem reprobationem constanter iterarunt particularia concilia
variarum ecclesiarum inde a saec. 16:
Cone. Mediolanense I a. 1564, sub S. Carolo Borromeo: “Extremae
Unctionis Sacramentum curet parochus, ut aegroto, dum integris est
sensibus adhibeatur.”5
Cone. Rhemense a. 1583: “Parochus . . . caveat ne vel mors uncti­
onem praeveniat, vel morbo invalescente semimortuus non sentiat”
(Hardum 10. 1288).
Cone. Burdigalen se a. 1583: “Non eo usque differendum est dum
aeger omnibus paene sensibus destitutus sit” (ibid. 1347).
Cone. Bituricense a. 1584: “Administretur tempestive a sacerdote
extrema Unctio olei sancti, ita ut Christianus mente adhuc integra
sacramenti efficaciam agnoscere possit. Doceantur infirmi eam per­
cepturi, quis sit eius fructus et non esse expectandum ad eam susci­
piendam finem vitae” (ibid. 1489).
Cone. Tolosanum a. 1590: “Parochi . . . dabunt sedulo operam ne
in id tempus sacram extremamque unctionem differant, quo novissima
conflictati valetudine, auctiorique morbo, tam profuturi sacramenti
commoda, quod frequenter nimium accidit, satis agnoscere non pos­
sint” (ibid. 1804).
Cono. Beneventanum a. 1693: “Non est sine animadversione prae­
tereundum, a Parochorum quamplurimis, extremae Unctionis Sacra­
mentum collaturis, ex culpabili negligentia illud differri, donec aegro­
tus, amissis sensibus, animam agere incipiat: quod (ut Catechismo
Romano admonentur) gravissimo peccato eos involvit, cum constet,
ad hujus Sacramenti gratiam percipiendam plurimum valere, si aegro­
tus, cum in eo integra mens et ratio viget, fidemque et religiosam
voluntatem afferre potest, sacro oleo liniatur. Quare Parochos omnes
Sancta Synodus monet, ut, quoties aegritudo ea est, ut apta sit indu'Op. cit. (supra, in p. 494) 55.

650

DE CAUSIS EXTRINSECIS EXTREMAE UNCTIONIS

cere mortem, et de periculo timetur, cum aegrotus sensibus est integris
et rationis usu viget, coelestem hanc medicinam, cum eius pietate et
religione maxime profuturam, adhibeant.”6
Cone. Aquense a. 1850: “Ecclesiarum rectores parochianos gravi
morbo laborantes adhortationibus iteratis, si opus est, alliciant et in­
ducant ad mature devoteque suscipiendum hoc ultimum misericordiae
Christi sacramentum. . . Curent etiam crebris monitionibus imperitum
vulgus ab illa insani et impia opinione abducere, qua plerique de virtute
huiusce sacramenti inepta sentiunt, perinde ac si mortem aegris
acceleret.”7
Cone. Westmonasteriense. a. 1852: “Hortetur igitur [sacerdos]
fideles ut non ad extremum vitae punctum, cum iam sensus deficere
coeperint, huius saluberrimi sacramenti receptionem remittant, sed ut
potius, ingravescente morbo, statim ac fuerint in periculo constituti,
vocent presbyteros Ecclesiae, qui eos oleo ungant, sicque pro extremo
agone vires praebeant et tutamen. Ideoque aegroti familiares studiose
moneat, ac frequenter fidelibus, dum bene valent, insinuet, quod, si
medici acatholici ope utantur, insistant ac frequentibus interrogationi­
bus urgeant, ut statim ac morbus periculi speciem inducat, ipsos ad­
moneat, ne, superveniente repentino aliquo casu, anima huius sacra­
menti beneficio privetur.”8
Quaedam autem ambiguae, expressiones aliquorum Conciliorum, tam
ante quam post Cone. Trid., de sacramento conferendo infirmis in
“extremo vitae articulo” (Cone. Andcgavense a. 1293) vel “prope
moribundis” (Cone. Aquense a. 1585 et Avenionense a. 1594; cf.
supra, p. 599 sq.), nequeunt in contrarium invocari, cum similes ex­
pressiones inveniantur etiam in Catechismo Cone. Trid. et in Rituali
Romano, ac proinde possint ad summum accipi in sensu necessitatis
solius articuli mortis, de quo mox dicetur.

Probatur 2“ pars: NON REQUIRITUR IMMINENS PERICU­
LUM, SEU ART1CULUS MORTIS, i.e. ille infirmitatis status in
quo mors non tantum est moraliter certa sed etiam imminens, puta
intra aliquot horas secutura.

Ex verbis laeobi nihil pro aut contra hanc partem deduci potest:
ipsa advocatio presbyteri (“Inducat presbyteros”) non excludit ne­
cessitatem articuli mortis, cum possit etiam in eo articulo fieri ab
infirmo, nec etiam excludit necessitatem ipsius status inconscientiae,
‘ Acta ct decreta sacrorum conciliorum recentiorum. Collectio Lacrnsis I (Friburei
Brisgoviae 1870) 30 sq.
' Ibid. IV (1873) 992 sq.
Ibid III (1875) 935.

cum infirmus potuerit antea explicite vel per se ipsum presbyterum
advocare, aut dici possit nunc implicite vel per alios illum expetere.

Documenta Ecclesiae (relata in p. 552-562 ) excludunt necessita­
tem periculi imminentis seu articuli mortis.
Et imprimis hic invocari potest ipsum primum documentum Inno­
centa I, si ei tribuatur primus ex duobus sensibus assignatis in art. 1
(tom. 1, p. 116), scilicet publice poenitentibus non esse dandam Ex­
tremam Unctionem nisi in articulo mortis; exinde enim sequitur aliis
infirmis posse conferri etiam extra illum articulum.
Clemens VI loquitur tantum de “mortali periculo.”
Cone. Flor, tantummodo requirit ut “de morte [infirmi] timeatur”;
quod verificatur etiam ante articulum mortis, i.e. in periculo proximo,
imo et in remoto periculo.
Cone. Trid. loquitur de “fine vitae” et de “discrimine” seu periculo
mortis; quod pariter intelligi potest de omni vero periculo, etiam
proximo aut remoto. Imo quod ita intelligi debeat, constat ex verbis
“Est haec unctio infirmis adhibenda, illis . . . praesertim, qui tam
periculose decumbunt, ut in exitu vitae constituti videantur,” nam
haec ultima verba indicant saltem eos qui sunt in periculo imminenti,
ita ut Concilium significet etiam aliis (saltem nempe illis qui sunt in
periculo proximo sed non imminenti) sacramentum conferri posse.
Xec valet obicere quod in priori schemate Concilii legebatur “Illis
dumtaxat” pro “illis praesertim”; nam primum schema est opus theo­
logorum conciliarium, ultima vero forma est doctrina ipsius Concilii,
et ceteroquin difficultas, qua parte respicit ipsum primum schema,
evacuatur, si dicatur per supradicta verba indicari non solum eos qui
sunt in periculo imminenti sed etiam eos qui sunt in periculo proximo,
ita ut primum schema voluerit excludere tantum eos qui sunt in solo
periculo remoto, alterum vero ac definitivum schema hos etiam
incluserit.
Catechismus quidem Cone. Trid. et Rituale Romanum fortiores
adhibent expressiones, quae prima fronte videntur significare necessi­
tatem periculi imminentis, cum primus dicat sacramentum dandum
esse tantum “iis qui adeo periculose aegrotare videntur, ut, ne su­
premus illis vitae dies instet, metuendum sit,” alterum vero iis “qui
tam graviter laborant, ut mortis periculum imminere videatur.” At­
tamen has expressiones esse intelligendas non proprie de periculo im­
minenti seu articulo mortis, sed ad summum de periculo proximo
suadetur ex ipsis oppositis verbis “videri, metuere,” nam, ubi proprie
agitur iam de mortis articulo non tantum timetur ne finis instet nec
tantum videtur periculum imminere, sed id practice certum et clarum

iam est, et ceteroquin id confirmatur ex sensu tum ipsius Cone. Trid.,
cuius doctrinam explicant et applicant Catechismus et Rituale, tum
ceterorum documentorum Ecclesiae.
Codex I. C. non plus requirit quam “periculum mortis” vel “vitae
discrimen,” adeoque non exigit periculum imminens, imo nec periculum
proximum, sed quemlibet infirmitatis statum vel gradum qui vere
periculum mortis dici possit, etiam si sit remotum.
Benedictus XV, quamvis adhibeat fortiorem expressionem “discri­
men ultimum,” similem illis quae adhibentur a Catechismo et Rituali,
tamen eam immediate explicat his generalioribus verbis, quae suffi­
cientiam ipsius remoti periculi sonant: “Qui in discrimine ultimo
versantur . . . iis roborentur Sacramentis [i.e. Viatici ex Extremae
Unctionis] vixdum, ingravescente morbo, prudens fiat de periculo
mortis judicium.” Ipsa praeterea copulatio Viatici cum Extrema Unc­
tione ostendit non agi de periculo imminenti, nam constat Viaticum
conferri posse etiam ante articulum mortis, saltem in periculo proximo.
Pius XI explicite excludit necessitatem periculi imminentis, imo satis
suggestive videtur excludere necessitatem ipsius periculi proximi, seu
proponere sufficientiam ipsius periculi remoti: “Neque enim, ut sacra­
mentum valide liciteque detur, necesse est ut mors proxime secutura
timeatur, sed satis est ut prudens seu probabile adsit de periculo
judicium.”
5. C. De Propaganda Fide pariter excludit necessitatem periculi sive
imminentis sive etiam proximi et proponit sufficientiam periculi remoti
cum permittit ut Viaticum et Extrema Unctio conferantur infirmo,
cuius mors, iuxta communiter contingentia, non sequetur nisi post
plures menses seu intra annum. Ipsa copulatio Extremae Unctionis
cum Viatico per se solam excludit saltem necessitatem periculi immi­
nentis seu articuli mortis.
Inter Concilia particularia supra relata (p. 649), notetur Cone.
Beneventanum requirere tantum ut “aegritudo apta sit inducere mor­
tem et de periculo timeatur” (sunt verba ipsa S. Thomae), Cone.
Aquense “gravem morbum,” Cone. Wcstmonastcriense “morbum spe­
ciem periculi inducentem”; quae videntur significare sufficientiam
ipsius periculi remoti.
Traditionalis doctrina et praxis Ecclesiae idipsum ostendit.
Quae enim de theoretica traditione exposuimus in Conci. 2 (p.
623-625, 630) probant quidem necessitatem periculi mortis, et hoc
sensu propriam destinationem huius sacramenti ad disponendum ho­
minem ad bonam mortem et felicem aeternitatem, sed non probant
necessitatem periculi imminentis, imo nec necessitatem ipsius periculi

proximi, cum etiam homo, in vero sed remoto mortis periculo consti­
tutus, possit ad bonam mortem disponi ac praeparari. Imo necessita­
tem imminentis periculi excludit alia, traditionalis nec opposita,
doctrina de destinatione huius sacramenti ad recuperandam ipsam cor­
poralem sanitatem; improbabiliter enim ad hunc effectum sacramen­
tum a Deo ordinaretur in ea infirmi conditione in qua evaderet fere
miraculosus. Nec valet in contrarium obicere posteriorem traditionem,
seu doctrinam theologorum inde a saec. 13; nam, ut ostensum est
supra (p. 601), opinio de necessitate ipsius articuli mortis potius
ut tendentia et logica consequentia principiorum Scotistarum extitit quam ut determinata illorum doctrina, et ceteroquin nonnisi uni
scholae, imo quibusdam ex antiquioribus illius scholae discipulis, tribui
potest.

Pariter practica traditio, expressa in libris liturgicis, in episcopalibus
et synodalibus statutis et in Vitis Sanctorum (cf. p. 626-628),
nequaquam indicat necessitatem articuli mortis. Plures quidem expres­
siones inveniuntur quae prima fronte hanc innuere videantur, cum
nempe sermo est de “exitu vel fine vitae” (liber Ordinum, Capitularia
Caroli M., Vitae Sanctorum), de homine “proximo morti” (Codex Rhemensis), de “morientibus” (Capitularia Caroli M.), sed, praeterquam
quod hae ipsae expressiones possunt large intelligi, aliunde temperan­
tur per alias generaliores, in quibus nempe agitur communiter de
“infirmis” (Sacramentaria Gelasianum et Gregorianum), de “infirmis
qui ad ecclesiam deportari possunt” (Theodulphus Aurei.), de “de­
primente infirmitate, nondum urgente fine vitae” (Cone. Aquisgra­
nense), de infirmis “in periculo positis” (Cone. Moguntinum), de
“periculosa infirmitate” (Cone. Ticinense). Ceterum, ut notatum est
supra (p. 651), similes fortiores expressiones non desunt in quibus­
dam posterioribus documentis, tum particularium ecclesiarum, ut Cone.
Andegavensi a. 1293 (“In extremo vitae articulo”) et, post ipsum
Cone. Trid., Conciliis Aquensi a. 1585 et Avenionensi a. 1594 (“Prope
moribundis”; cf. supra, p. 599 sq.); tum ipsius Ecclesiae universalis,
scilicet Catechismo Cone. Trid. et Rituali Romano (cf. supra, p. 651).
Ceterum, sensus practicae traditionis, potius ex factis quam ex
verbis deducendus, signanter apparet ex sequentibus quae necessitatem
articuli mortis excludunt, scilicet: Primo, ex praxi administrandi Ex­
tremam Unctionem simul cum Viatico, de qua diximus supra (p.
629); Viatici enim administratio non exigit articulum sed peri­
culum mortis. Secundo, ex praxi, olim frequenti et fortasse frequentiori, Extremam Unctionem administrandi ante Viaticum, de qua in
art. seq. (p. 687-694), cuique tamen non ita opponitur contraria ac

recentius frequentissima praxis postponendi Extremam Unctionem ut
ex hac ipsa inferri possit necessitas articuli mortis, ut iam notavimus
supra (p. 629). Tertio, ex more iterandi unctionem per septem con­
tinuos dies, nisi necessitas seu casus urgentia id impediret (cf. supra,
p. 631, 632). Quarto, ex Ritualium rubricis praescribentibus ut
infirmus, si possit, durante Unctionis ritu sedeat, genua plectat, psallat,
cum sacerdote oret (cf. supra, p. 631, 633). Quinto ex more Ex­
tremam Unctionem administrandi in ipsa ecclesia (cf. supra, p. 632.
634).

Unica obiectio, quae ex praxi recentiorum saeculorum cum aliqua
specie veritatis opponi potest quamque Schismatici orientales supra
citati (p. 594), concinentibus Protestantibus, opponere non omit­
tunt, est ea quae deducitur ex GRAVI ABUSU, A SAEC. 12 AD
SAEC. 16 SATIS DIFFUSO, HOC SACRAMENTUM AD EXTRE­
MUM MORTIS ARTICULUM DIFFERENDI.
Attamen huiusmodi abusus extensio exaggeratur, attributio con­
funditur, sensus ab adversariis pessime iudicatur.
Primo, extensio et proportio illius abusus non sunt exaggerandi. Nec
consentimus Kern concedenti adversariis: “Si . . . quaeramus, num
Orientales recte ecclesiae latinae exprobrent, quod contra doctrinam
s. Jacobi Extremam Unctionem ad ultimum fere momentum differat,
certe fatendum est, vituperatam praxim a saec. XII. longe lateque
per Occidentem fuisse usitatam neque hodie esse extinctam. Si negare­
mus, adversarii fere innumeris documentis nos possent convincere.”9
Nam maior pars documentorum quae de illa praxi afferri solent,
respiciunt saec. 13, ut constat ex Mabillon,10 Martène11 et Chardon1*
qui praecipue illam praxim indigitarunt, et ex Benedicto XIV, Kern,
Kilker, Cappello, aliisque qui ex illis doctoribus sua documenta et
explicationes desumpserunt. Ad saec. 18 quod attinet Benedictus
XIV (f 1758) ait: “Hac nostra aetate liberi profecto sunt fideles ab
enarratis praeiudiciis [mediaevalibus, de quibus infra]: et nihilomi­
nus humani generi hostis hanc plerisque rudibus et ignaris mentem
injecit, ut credant actum esse de vita illius qui sancto oleo est inunctus,
et solum ei superesse sepulchrum; ex quo fit ut a sacra Unctione,
perinde ac ab ipsa morte abhorreant. Opportunum idcirco et perutile
erit ut episcopus in sua synodo aut synodali instructione, hunc detesv Op. cit. (supra, in p. 590) 282.
" Observatio de Extrema Unctione, in Migne, Theologiae cursus completus XXIV
(Parisiis 1841) 134 sq.
" Loc. cit. (supra, in p. 626), a 2, p. 110-112.
'·’ Loc. cit (supra, in p. 578).

tandum errorem c rudium hominum mente evellere satagat; quod
nos pro nostro pastorali munere praestare curavimus in nostra instit.
22.”n Quae quidem verba vera sunt etiam de posteriori et hodierno tem­
pore, et verisimiliter vera erunt pro tempore etiam futuro, quousque
nempe apud fideles invenientur mentes rudes et corda nutantia, sed
inde nemo loquetur de vera praxi longe lateque in Ecclesia diffusa.
Et, ut ipsis doctoribus schismaticis respondeamus, in eorum ecclesia,
non obstante doctrina et praxi de administrando Euchelaeon omnibus
etiam leviter infirmis, necnon ipsis sanis, non defuit similis abusus
hoc sacramentum ad extrema vitae differendi. Illum enim apud Graecos
olim viguisse testatur Arcudius14 ac hodiedum adesse supponunt illi
Graeci doctores qui, ut Rallis,15 explicite monent fideles ne unctio
differatur usque ad tempus quo infirmus sensibus destituitur; eundem
apud suos vigere concedunt et reprobant plures theologi russi, ut
Smirnov, Bjeljaev, Muraviev, Archangelskij, et Dmitrievskij qui
scribit: “Quod vero sacramentum benedictionis olei attinet ... ht, ut
a permultis totaliter negligatur; tametsi vero conficiatur, id tum
demum fiat, cum aegrotus iam fere sensibus est alienatus, aliis verbis,
cum necessitas huius sacramenti totaliter cessavit. . . Ob intempes­
tivam collationem sacramenti benedictionis olei multi persuasum ha­
bent. istud sacramentum necessarium esse graviter aegrotis, qui nullam
praebeant spem recuperandae valetudinis, esse quodammodo sacra­
mentum extremum, homini, qui convaluerit post collatum sacramentum
(sic e.gr. simplex plebs opinatur), non licere lavare corpus suum,
comedere carnes, inire matrimonium et sic porro.’”6
Secundo, in attributione illius abusus confusio fieri videtur inter
plebem et pastores. Agitur enim praecipue de abusu fidelium, ob unam
vel aliam superstitiosam rationem refugientium a susceptione sacra­
menti usque ad extremum periculum, non vero de abusu ipsorum
pastorum, etsi fortasse exaggerata doctrina quorundam theologorum,
de schola praecipue Scotistarum, potuerit etiam in praxim pastoralem
aliquem influxum habere.
Tertio, sensus et vis illius abusus male ab adversariis iudicatur ac
si ageretur non de particulari quodam more, ab ipsa Ecclesia tanquam
intolerabili abusu reprobato, sed de communi praxi ipsius Ecclesiae,
eiusdem doctrinam de indole et fine huius sacramenti fideliter tradu­
cente. Quod quidem patet ex consideratione duarum praecipuarum
"Op. cit. (supra, in p. 613), c. 7, n. 2, coi. 1103 sq.
"Op. cit. (supra, in p. 532) 469.
'* irtpl των μυστηρίων τήτ ptravoias καί τού (ΰχιλαίου (Athenis 1905) 115
"De defectibus contemporaneae ecclesiastico-religiosac educationis [russiccl (Kijcv
1001) 16 sq. Apud Kern, op. cit, (supra, in p. 590) 288.

causarum, quae cum Mabillon, Martène et Chardon, illi abusui as­
signari solent et ex illarum reprobatione per antiqua statuta ecclesias­
ticae auctoritatis.
Prima causa fuit culpa ministrorum, seu avaritia et cupiditas plurium
sacerdotum, qui pro administratione sacramenti pretium, illudque nonnunquam grave, exigebant, ita ut quandoque pauperioribus fidelibus
vix possibilis esset Extremae Unctionis susceptio vel certe ab ea plures
refugerent, tanquam a proprio divitum sacramento.
Iam Cone. Ticinense a. 850 hunc timorem ab infirmo avertere cona­
batur cum, alludens ad praxim advocandi plures presbyteros pro Unc­
tione ministranda, aiebat: “Debet eum [i.e. graviter et morosum in­
firmum] loci presbyter congruenter admonere, quatenus ad hanc
spiritualem curam secundum proprias possibilitatis vires vicinos quo­
que presbyteros invitet” (cit. in art. 1, tom 7, p. 156).17
Constitutiones Odonis de Sully episcopi Parisiensis (a. 1 196-1208),
a quibus pendent plures aliae constitutiones mox referendae18: “Ad
sacramentum extremae unctionis moneant populum sacerdotes, non
tantum divites et senes, sed pauperes et juvenes omnes tempore discre­
tionis, maxime a quatuordecim annis et supra, et ad omnes communi­
ter, ut se paratos exhibeant, cum necesse fuerit.”19
Constitutiones Richardi Poore, episcopi Sarum in Anglia (circa a.
1217), c. 67: “Praecipimus, quod ad sacramentum extremae unctionis
moneant frequenter populum sacerdotes, in necessitate videlicet: et
non tantum divites, sed pauperes, senes, et juvenes omnes; maxime a
quatuordecim annis, et supra. Et omnibus petentibus et poenitentibus
gratis exhibeant hoc sacramentum in necessitate, cum fuerint humiliter
requisiti” {Harduin 7. 107).
Constitutiones synodales cuiusdam anonymi episcopi in Britannia
(circa a. 1237): “Ad sacramentum extremae unctionis moneant saepe
populum, Domini sacerdotes: scilicet omnes a quatuordecim annis,
et supra: et ad omnes, tam pauperes quam divites, communiter paratos
se exhibeant, cum necesse fuerit” {ibid. 309).
Cone. Valentinum, a. 1255: “Nihil inde [i.e. ex administratione
huius sacramenti] penitus exigatur sive a paupere sive a divite: sed
si quid gratis datum fuerit, accipiatur” {ibid. 1979).
Cone. Exoniense a. 1287: “Et qui difficiles se exhibuerint in hac
parte, et infirmis poenitentibus et petentibus, gratis absque ulla exac­
tione pecuniae sacramentum hoc non contulerint: cum gratia sit gratis
Cf. apocryphum opusculum S. Thomac De officio sacerdotis, infra cit., p. 658.
” Cf. supra, art. 28, p. 483.
Synodicae constitutiones, cap. 8, n. 2, ML 212. 62 sq.

data, et non pretio conferenda; convicti super hoc, juxta canonicas
sanctiones punientur condigne” (ibid. 1081).
Synodalia Guilelmi Maioris episcopi Andegavensis (a. 1294):
“Nosque accepimus, referentibus fide dignis, quod dictum sacramen­
tum, sine quo, ut dicunt sancti, periculosum est ex hac vita migrare,
ex quadam negligentia omittitur: immo ut verius loquamur, ex sacer­
dotum rapacitate et avaritia, qui in collatione hujus sacramenti novas
et insolitas exactiones inducunt aliunde, petendo linteamina, quibus
jacens inungitur aegrotans.”20
Cone. Baiocense circa a. 1300, n. 74: “Ad sacramentum extremae
unctionis moneant saepe sacerdotes populum’, non tantum divites, sed
etiam pauperes, et omnes, maxime a quatuordecim annis, et supra. Et
omnibus communiter, cum fuerit necesse, exhibeant se paratos, sanc­
tum oleum ad eos cum magna reverentia et honore deferentes” (ibid.
1237).
Rcyncrius O.P. in suo Libro de Waldensibus, edito a. 1254, refert
hos haereticos ex praedicto abusu occasionem sumpsisse hoc sacra­
mentum reprobandi: “Sacramentum Unctionis reprobant [Waldenses]
quia tantum divitibus datur, et propter plures sacerdotes ibi neces­
sarios. . . Sacramentum Unctionis extremae dicunt esse ultimam super­
biam. . . Occasio quia hoc Sacramentum nulli datur sine pretio. Et hoc
facit pluralitas sacerdotum. . . Item praedicant quidam nulli Sacra­
mentum hoc debere dari, nisi qui possit habere saltem duas vaccas.
Unde pauperes graviter scandalizantur. Item dicunt quod duodecim
lumina sunt necessaria in Unctione, cum tamen sufficiat unicum lumen
ubi corpus Christi ministratur, quia est dignissimum Sacramentum:
ita et hic.”21
Idem fere refert Anonymus Passaviensis in suo opusculo Dc occa­
sionibus errorum haereticorum, edito a. 1260: “Quidam in ecclesia
dictis et factis plurimos scandalizant tam catholicos quam haereticos
leonistas [Waldenses] sacramentis Ecclesiae irreverentiam exhibentes,
et sic per eos divino cultui et sacramentis et clero et statutis et obser­
vantiis Ecclesiae ab haereticis derogatur. . . Sacramento Unctionis
derogant, qui hoc sine pretio nulli dant: qui dicunt, quod sine pluribus
sacerdotibus non possit dari ct sine 12 luminibus: qui dicunt, quod
nullus debeat hoc petere nisi habens valorem duarum vaccarum; qui
inungendis iniungunt, ut alicui licito renuntient.”22
“Bertholdus Ratisboncnsis O.S.Fr., celeberrimus medii aevi in Ger­
mania condonator et missionarius, in quodam sermone de septem sa’Apud Martène, op. cit. (supra, in p. 626), a. 2, p. 111.
nApud De Sainte-Beuve, op. cil. (supra, in p. 603) 11.
aApud Kern, op. cit. (supra, in p. 590) 284.

cramentis instanter hortatur fideles, ut morbo occupati s. Unctionem
expetant. Facit auditores praeter varias superstitiones opponentes,
quod parochus a quovis infirmo pro Unctione exigat tres schillingos
(secundum modernum valorem pecuniae circ. 50-60 francos), a diviti­
bus etiam maiorem summam, et absolute neminem velit ungere, qui
eum non possit pecunia conducere.”23
Apocryphum Opusculum S. Thornae Dc officio sacerdotis (§ De
Sacramento Unctionis): “Non debet sacerdos in collatione hujus sa­
cramenti pecuniam exigere, nec aliquo modo petere, quoniam hoc esset
simoniacum; sponte autem oblatum potest recipere. In nullo enim
sacramento permittitur pecuniam postulare, sed dari, ut I, quaestione
v, cap. ultimo. Si vero infirmus voluerit alios clericos praeter clericos
Ecclesiae suae convocare, ad ipsum inungendum, sacerdos parochialis
Ecclesiae licet non debeat pecuniam petere potest tamen denuntiare
sibi, et dicere: Ego et socii mei nihil petimus, parati sumus sine aliqua
satisfactione. Aliis vero cum sint extranei est honestum et consuetum
ut aliqua eleemosyna tribuatur.”
Altera causa eiusdem abusus fuit culpa fidelium, seu falsae et
superstitiosae persuasiones quas multi de plebe sese efformabant de
effectibus vel sequelis huius sacramenti, quod nempe, semel suscepta
Extrema Unctione, oporteret vitam poenitentem ac continentem agere,
ac proinde non amplius liceret comedere carnes, uti matrimonio (ex
quadam fortasse assimilatione unctionis infirmorum cum ordinatione
sacerdotali), nudis pedibus ambulare (ne inuncti pedes profanaren­
tur), testamentum condere (forte etiam quia susceptio sacramenti
haberetur ut ultimus actus vitae). Quibus superstitionibus accessit
error, de quo Benedictus XIV (supra cit., p. 654) adhuc suo tempore
conquerebatur quique hodiedum imbecilliores mentes facile exagitare
solet, susceptionem nempe huius sacramenti esse causam aut saltem
signum velocioris vel certioris mortis.

Constitutiones Richardi Poore episcopi Sarum in Anglia (circa a.
1217), c. 68: “Dicant [populo sacerdotes] ... ac denuncient con­
fidenter, quod post susceptum hoc sacramentum, licitum est reverti
ad opus conjugale” (Harduin 7. 107). Cone. Wigorniensc a. 1240, n.
19: “Sunt autem quidam, ut audivimus, qui post perceptionem hujus­
modi sacramenti sanitati pristinae restituti, nefas reputant, vel uxores
suas cognoscere, vel carnes comedere, vel etiam aliqua ratione, nudis
pedibus ambulare. Horum autem errorem, utpote doctrinae sanae con­
trarium. exeeramur. et eos excommunicationibus et monitionibus duxiM Kern, ibid 285.

mus corrigendos: quia ferro abscindenda sunt vulnera, quae fomenta
non capiunt” (ibid. 337). Cone. Exoniensc a. 1287: “Quoniam quidam
laici imperiti, de hoc sacramento nequiter sentientes, illud abhorrent
in tantum, quod vix velint suscipere etiam in extremis, fatue aesti­
mantes, quod post ipsius susceptionem, carnis esum, nudis pedibus
incessum, copulam carnalem etiam cum uxore legitima, sibi fore peni­
tus interdicta: praecipimus parochialibus presbyteris, ut ubi noverint
tantam haeresim pullulare, contrarium praedicent: parochianis notificantes inter cetera, hoc sacramentum posse licite iterari; et quod
uncti, si ab infirmitate postea convaluerint, carnes comedere, nudis
pedibus ambulare et, si coniugati fuerint, uxores suas cognoscere, oc­
casione hujusmodi omittere non tenentur” (ibid. 1081). Idem ferunt
Statuta Petri de Collcmedio archiepiscopi Rotomagensis circa medium
saec. 13, Cone. Baiocense circa a. 1300 et Cono. Wintoniensc circa
idem tempus.
Error de inhabilitate ad condendum testamentum videtur nonnisi
in posteriori aetate natus esse; circa finem saec. 16 invenitur diffusus
in Belgio et Germania; quidem eruditi putant ipsum originem duxisse
ex quibusdam principiis iuris germanici. Cone. Mechliniense a. 1607
declarat: “Falluntur qui existimant suscepto hoc sacramento vel tes­
tamentum condi non posse, vel spem convalescendi ob id imminui.
Ideoque pastores contrarium subinde populum doceant. Et si forte
alicubi usu introductum sit, ut testamentum a susceptione hujus sa­
cramenti conditum non subsistat, declarat haec synodus, ejusmodi
consuetudinem pro corruptela habendam esse; utpote causam, cur
differatur, iique interim effectus sacramenti non percipiant, et saepe
etiam sine eo moriantur” (ibid. 10. 1946).

His sublatis superstitionibus, mansit subinde, et adhuc hic vel illic
apud rudiores et imbecilliores fideles non raro deprehenditur, falsa
persuasio quod huius sacramenti susceptio sit causa vel signum velo­
cioris aut certioris mortis, contra quam insistunt recentiora documenta.
Cone. Burdigalense a. 1583: “Curent etiam crebris monitionibus im­
peritum vulgus ab illa inani et impia opinione abducere, qua plerique
sinistre de hujus sacramenti virtute sentiunt, perinde ac si mortem
aegris acceleret: quum certum sit ex Apostoli doctrina, Deum non
animae tantum, verum etiam corpori, si expedierit, virtute hujus sacra­
menti, salutem conferre” (ibid. 1347). Rituale Argentinense. “Solantur
Sacramenta, non occidunt; hoc saepe saepius pastor mentibus fidelium
inculcet.”2’ Cone. Mechliniense a. 1607, nuper cit.: “Falluntur qui
existimant, suscepto hoc sacramento, . . . spem convalescendi ob id
•‘ Apud Benedictum XIV, of>. cit. (supra, in p. 613), c. 7, n. 2, coi. 1104.

imminui.” Benedictus XIV supra cit. (p. 654). Cone. Aquense a. 1850
supra cit. (p. 650). Huc etiam indirecte faciunt documenta Bene­
dicti XV et Pii XI, aliaque superius allata (p. 648-650), quibus re­
probatur abusus hoc sacramentum ad extrema vitae differendi.

Theologica autem ratio, ex qua intelligitur excludi tum necessitas
tum etiam convenientia periculi imminentis seu articuli mortis, multi­
plex assignari potest:
Primo, tale periculum non est necessarium ad complendam sacra­
mentalem significationem spiritualis curationis, sed haec perfecte sal­
vatur in omni vero periculo mortis.
Secundo, in quolibet pariter mortis periculo salvatur particularis
significatio variorum spiritualium effectuum vel finium huius sacra­
menti, scilicet consummationis vitae Christianae, dispositionis ad glo­
riam, supremae confortationis et alleviationis, abstersionis reliquiarum
peccati.
Tertio, imminens mortis periculum opponitur proprio, utut secun­
dario, effectui corporalis sanitatis, quae in tali extrema conditione
evaderet sacramentaliter impossibilis aut fere miraculosa (cf. dicta
in art. 18, p. 219 sq.). Ad haec Kern: “Sanitatis restitutio, quam
Deus ope sacramenti concedere paratus est, si ad salutem animae
expediat, penitus impeditur. Efficitur enim restitutio sanitatis per con­
fortationem supernaturalem vi redundantiae eius in corpus. Talis
autem redundantia excluditur, si anima ipsa non est amplius capax
actualis confortationis; sed etiamsi adhuc confortationis sit capax,
rarissime sufficit ad salvandam vitam. — Tres orationes, quae secun­
dum romanum Ordinem post collatum sacramentum sunt dicendae,
omnes a Deo postulant restitutionem pristinae sanitatis. Quo sensu
eas recitabit sacerdos, qui ipse s. officium distulit, donec iudicaret.
nullam amplius superesse spem vitae?”25
Quarto, in eadem infirmi conditione, ipse multiplex spiritualis effec­
tus ex magna saltem parte minuitur et quandoque frustratur, cum non
amplius supersint sufficientes vires ad ponendam eam cooperationem
ex qua illi effectus dependent, iuxta dicta de unoquoque in art. 12-17.
Quinto, necessitas imminentis periculi non raro infirmos exponeret
ad moriendum sine sacramentis, ut patet praesertim de illis morbis
qui repentinis crisibus subici solent. Observat Kern: “Si conferamus,
quae fontes revelationis nos docent de effectibus coelestis medicinae
animae et corporis, cum sequelis tristis illius consuetudinis [qua hoc
sacramentum ad articulum mortis differtur] . . . , oportet nos con­
cludere: Multi cruciantur in purgatorio, qui iam triumpharent in
‘s Op. cil (supra, in p S9O) 303.

coelo; multi in aeternum perierunt, qui essent salvi; multi mortem
obierunt, qui adhuc sani viverent, si mature remedium piissimae mi­
sericordiae divinae eis esset impensum.”2®
Probatur 3“ pars: PROBABILIUS NEC REQUIRITUR IPSUM
PERICULUM PROXIMUM, SED SUFFICIT PERICULUM RE­
MOTUM, seu talis status vel gradus infirmitatis in quo iam vere
probabile est hominem, abstrahendo ab aliis causis vel accidentibus,
ex hoc praesenti morbo moriturum esse.

Haec pars, prima fronte, videtur difficilius probari posse, tum ob
discrepantia iudicia theologorum, tum ob varias ac fluctuantes distinc­
tiones quas varii doctores periculo mortis assignant (cf. supra, p.
580), tum ob ipsam intrinsecam difficultatem hoc periculum defini­
endi et distinguendi, tum ac praecipue ob ipsum non uniformem
modum quo conditio infirmitatis requisitae ad valorem sacramenti ex­
primitur in ipsis Traditionis et Ecclesiae documentis, necnon ob innegabilem evolutionem quae in ea expressione et determinatione observatur
sive in opinionibus theologorum sive in concomitantibus declarationibus
Ecclesiae per successivas aetates.
Fortasse facilius et congruentius res dirimi et intelligi poterit, si
abstrahatur a variis supradictis distinctionibus et expressionibus (de
gradu nempe infirmitatis et de maiori vel minori proximitate ad ipsum
instans mortis), ac quaestio reducatur ad hoc unicum ac simplex
punctum: Utrum ad valorem sacramenti sufficiat ut infirmus invenia­
tur, quomodolibet et quandocunque, in aliquo vero et obiectivo peri­
culo mortis, seu in tali statu vel gradu infirmitatis in quo iam vere
probabile est eum ex hoc praesenti morbo moriturum, abstrahendo
ceteroquin ab aliis quibuscunque causis quae possint accidere ad hunc
praesentem statum in melius vel in peius modificandum.
Dicimus ergo affirmativam responsionem huic quaestioni esse tra­
ditionalem sensum Ecclesiae, necnon ipsorum theologorum, sese
ceteroquin magis ac magis per varias aetates determinantem in sua
expressione, ac pro tanto sese evolventem in eam exactiorem
doctrinam de sufficientia periculi remoti, cui quamphires moderni
explicite adhaerent, et plura Ecclesiae documenta, praecipue recentiora, increscens suffragium dederunt.
Profecto ipsa documenta universalis Ecclesiae, ad quae, in inter­
pretando ipsius Traditionis sensu, maxime attendendum est, nihil
habent quod cogat asserere necessitatem alicuius status certioris aut
propinquioris morti quam sit ille quem modo descripsimus. Ut enim
n Loc. cit.

iam notavimus supra (p. 651 sq.), ipso eodem tempore quo theologi
severius in hac re iudicare videbantur, Clemens VI non loquitur nisi
generaliter de “mortali periculo,” nec ipsum Cone. Flor, aliud exigit
quam statum in quo “de morte timeatur”; quae quidem de omni vero
ac probabili mortis periculo dici possunt. Cone. Trid. loquitur de “fine
vitae” et de “discrimine” seu periculo mortis, quod pariter intelligi
potest de omni statu in quo vere probabile est vitam periclitare et ad
finem, utut remote, appropinquare; ceterum, ut dictum est supra,
comparatio decisionis Tridentinae cum formulatione prioris schematis,
idipsum suadet vel amplius confirmat, imo verba ipsa a Concilio
prolata tam ample, prima fronte, sonare videntur ut quidam theologi,
utut inepte, sibi persuaserint ea nequidem necessitatem gravis infirmi­
tatis importare. Codex I. C. non exigit nisi “periculum mortis” vel
“vitae discrimen.” Benedictus XV exigit tantum talem “ingravescen­
tem morbum, [ ut] prudens fiat de periculo mortis judicium.” Pius XI
explicite excludit quod sit necesse “ut mors proxime secutura timea­
tur,” addens “satis esse ut prudens seu probabile adsit de periculo
judicium.” S. C. de Prop. Fide, affirmans posse hoc sacramentum con­
cedi infirmo cuius mors nonnisi post plures menses seu intra annum
secutura praevidetur, manifeste abstrahit a gradu periculi vel propin­
quitate mortis. Quaedam Concilia particularia pariter non plus quam
remotum periculum requirere videntur, ut dictum est supra (p. 652).
Duriores quidem expressiones Catcchismi Cone. Trid. et Ritualis
Romani, prima fronte et prout extant, videntur requirere plusquam
aliquod quodeumque verum periculum mortis; attamen, attentis ceteris
documentis nec necessario contradicente ipso elastico verborum sensu,
illa dicta de “supremi vitae diei instantia” et de “mortis periculi im­
minentia” possunt large intelligi de omni vero mortis periculo, eo vel
magis quod in ordinarie contingentibus, ad quae directius duo illa
practica Ecclesiae documenta attendere videntur, satis breve inter­
cedere soleat intervallum inter insurgentiam veri periculi et ipsam
mortem.

Quoad reliquam Traditionem, tam speculativam quam practicam.
possunt hic accommodari, etsi cum minori vi, quaecumque diximus in
parte praecedenti de non necessitate articuli mortis (p. 652-654).
Peculiariter ad rem faciunt verba Cone. Aquisgranensis de infirmo
“infirmitate depresso, [citra] finem urgentem.” Cone. Moguntini de
“infirmis in periculo positis” et Cone. Ticinensis de “aegroto aliquo
[qui] minus periculosam reputans infirmitatem, salutem suam operari
dissimulat” non advocans presbyteros.

DE SUBIECTO

663

Theologos ipsos quod attinet, dissimulari quidem nequit sat mag­
num adesse discrimen expressionis inter eos qui Cone. Trid. prae­
cesserunt et ceteros posteriores, saltem generaliter loquendo. Ut
constat ex dictis in Parte Negativa et Affirmativa (p. 581 sqq.,
praecipue p. 601-605), antiquiores theologi communiter ita loquuntur
ut necessitatem proximi periculi docere videantur, imo quidam, prae­
cipue de schola Scotistica, etiam articulum mortis requirere visi sunt.
Posteriores vero, talem rigorem paulatim uno vel alio modo emollire
coeperunt, ita ut quidam cum Suarcsio proposuerint sufficientiam peri­
culi virtualis et in causa, alii cum eodem Suaresio sufficientiam periculi
putativi, alii denique sensim sine sensu de sufficientia solius remoti
periculi loqui coeperint, donec haec expressio iam satis communis et
firma evaserit, praecipue apud theologos morales qui de hac re hodie
directius occupantur.
Ceterum, non denegata hac appretiationum discrepantia et evolu­
tione, quae ipsis Ecclesiae documentis extranea non est. dici potest
eadem doctrina de sufficientia cuiuslibet veri periculi mortis essen­
tialiter latuisse in fluctuanti illo opinionum decursu, quasi quoddam
commune principium quod sub variis formis conaretur suam ipsius
aptiorem expressionem attingere.27 Satis sit ad invicem comparare
sequentes auctoritates per diversa saecula distributas. 5. Thomas:
“Illis tantum infirmantibus debet exhiberi qui sunt in statu exeun­
tium, propter hoc quod aegritudo nata est inducere mortem, et de
periculo timetur”; quo nihil aptius dici potest in sensu modernorum
opinionis de sufficientia periculi remoti, ut notatum est supra (p.
602). Suarez: “Ut minimum requirit hominem ita decumbentem,
ut ex tali infirmitate mors possit moraliter timeri saltem remote, et
quantum est ex natura talis aegritudinis in tali subjecto” ( Disp. 42.
sect. 2, n. 4). Benedictus XIV: “Ecclesiae Latinae perpetua et con­
stans traditio fuit extremam Unctionem solis infirmis esse exhibendam:
et quidem tali morbo laborantibus, unde peritorum judicio, mors
secutura prudenter timeatur” (Dc synodo dioecesana, 1. 8, c. 5, n. 1).
S. Alphonsus: “Communiter docent 1)D. valide et licite posse dari
Extremam Unctionem statim ac prudenter judicatur infirmus laborare
periculo mortis, etsi adhuc non proximae” (Theol. mor., 1. 6, n. 714).
Kern quem repetunt plures moderni: “Si morbus secum ducat peri­
culum certum mortis, sed remotae, cum e.gr. indicio medicorum vel
"Nec proinde ad explicandum hoc theologorum discrimen ullatenus indigemus recursu,
quem hypothetice suggerit Toner (supra cit., in p. 607 sq.), ad eam gcnericam doctrinam,
quae frequenter allicit modernos, dc potestate Ecclesiae in conditiones respicientes
validitatem sacramenti, ita ut extendatur etiam ad designationem ipsius subiecti sacra­
menti, praeterquam ad determinationem materiae et formae.

aliunde constat, hominem graviter laborare phthisi pulmonum, pro­
tracturum autem, si nihil inopinatum accedat, vitam per complures
menses, valide datur sacramentum.”28

Unum tamen est quod ab huius doctrinae legitima evolutione ac
determinatione prorsus ut antitraditionale abici et expelli debeat, scili­
cet ea unius vel alterius peregrini moderni scriptoris tendentia (cf.
supra, p. 596), iuxta quam conceptus huius sacramenti expurgandus
esset ab omni vera et directa sua ordinatione ad mortem, ita ut
verum mortis periculum ad eius validitatem non requiratur et ipsum
sacramentum veluti rebaptizari debeat tanquam proprius ac generalis
ritus infirmorum, qua talium, et tanquam mera medicina Ecclesiae,
abiectis ceteroquin traditionalibus et conciliaribus ipsis nominibus
Extremae Unctionis et Sacramenti Exeuntium pro propriis appella­
tionibus Unctionis Infirmorum et Sacramenti aegrotantium. Quidquid
enim sit de illorum nominum aptitudine, quae videntur extremum
ipsum periculum significare, necnon de convenientia vel secus ea
immutandi (cf. art. 1, tom. 1, p. 7-12), certum est ipsam generalem
doctrinam de huius sacramenti ordinatione ad mortem deque eius
specifica destinatione ad adiuvandum hominem in periculo mortis
constitutum, esse doctrinam catholicam cui temerarie obsisteretur,
ut abunde constat ex constanti sensu Traditionis et Ecclesiae, ab
ipso Cone. Tridentino his ipsis verbis declarato: “Clementissimus
Redemptor noster, qui servis suis quovis tempore voluit de salutaribus
remediis adversus omnia omnium hostium tela esse prospectum, que­
madmodum auxilia maxima in sacramentis aliis praeparavit, quibus
Christiani conservare se integros, dum viverent, ab omni graviore
spiritus incommodo possint: ita extremae unctionis sacramento finem
vitae tanquam firmissimo quodam praesidio munivit” (Denz. 907).
Rationes auteni theologicas quod attinet, pariter etsi cum minori vi,
possunt pro sufficientia cuiuslibet periculi, etiam remoti, invocari
eaedem rationes superius adductae (p. 660 sq.) ad excludendam neces­
sitatem periculi imminentis seu articuli mortis.

PRAXIM QUOD ATTINET, theologi praesertim morales sequen­
tes casus vel determinationes quatuor Conclusionibus huius articuli
apponunt.

1. De senibus. Senectus incipit, circa annum sexagesimum, iuxta
sensum communem indirecte confirmatum a Codice I.C. can. 1254,
§ 2 eximente sexagenarios a lege ieiunii. Hac aetate etiam dici potest
communiter incipere ea debilitatis conditio quae senium nuncupatur
” Op. cit. (supra, in p. 590) 299.

et infirmitati assimilatur. Valida tamen administratio huius sacra­
menti requirit periculum mortis, adeoque eam debilitatis conditionem
et gradum in quo vere dici possit incipere pro senibus periculum
mortis. Id autem nequit ex ipso numero annorum aut alia generali
regula assignari, cum maxime dependeat ex ipsius organismi condi­
tionibus et resistentia; sunt enim plures homines, valde protractae
aetatis, qui sine ulla peculiari molestia aut deficientiae signo com­
munis vitae conversationem et opera facili quodam usu agere pergunt,
quique facilem plebis admirationem suscitarent si hoc sacramento
donarentur.
Quidam auctores loquuntur de “senectute protracta” vel de
“senectute decrepita” vel de “senectute viribus exhausta” pro hoc
sacramento administrando; alii praecisius de apparenti statu gravis
consumptionis ac debilitatis; alii melius de signis appropinquantis
dissolutionis vel de casibus sensuum destitutionis aut defectionis
(anglice: fainting or sinking-spells). Rituale Romanum in antiquiori
editione hanc strictiorem expressionem ferebat: “Iis, qui prae senio
deficiunt et in diem videntur morituri” (cit. in p. 560); Codex
I.C. vero generalius loquitur de eo qui “ob senium in periculo mortis
versatur.” Ceterum, etiam in hac re, sine scrupulo et anxietatibus
procedendum est, ita ut sacramentum conferri possit quotiescunque
praedicta signa vel casus apparere incipiunt. Nec improbabile est
etiam seni decrepito, in quo praedicta signa nondum apparuerint, si
tamen timetur de eius morte intra annum, posse applicari respon­
sionem quam S.C. de Prop. Fide dedit de graviter infirmis intra
annum morituris, ubi praevideatur defectus sacerdotis quo tempore
clarius verificabitur casus sacramenti administrandi (cf. supra, p.
561 sq.).

2. Qui in periculo mortis constituitur ex vulnere, veneno, combus­
tione, suffocatione, aut simili causa, valide ungitur, quia ex causa iam
intrinseca in eo periculo constituitur atque aequivalet infirmo (cf.
supra, p. 579). Consequenter, quamvis ille qui in periculo mortis
constituitur ex aliqua causa violenta et extrinseca (ut capite damnatus,
miles praeliaturus, periculose navigaturus, chirurgicam operationem
subiturus, periculoso partui accessura, incendio vel pesti vel inun­
dationi vel naufragio aut simili periculo expositus) non sit validum
subiectum sacramenti, tamen postquam tali causa ab intrinseco ac
periculose afficitur (scilicet post supplicium, vulnerationem, chirur­
gicam incisionem, periculosum partum, suffocationem, etc.), evadit
validum subiectum, eodem iure quo ipsa causa evadit intrinseca. Id
iam notabat Suarez, referens communem doctorum sententiam: “Ad­

vertendum est tamen, aliud esse hominem sanum violenter interfici,
aliud vero, quod homo per violentiam in morbum inciderit, in quo
jam est morti vicinus; nam quae diximus procedunt in priori casu,
ut exempla adducta declarant. At vero in posteriori casu est longe
diversa ratio, quia homo est vere infirmus, et consequenter capax
hujus sacramenti, undecunque infirmitas originem duxerit. Exemplum
est, cum aliquis lethale vulnus accipit, estque in periculo mortis; sine
ulla enim dubitatione ungendus est, quia jam vere aegrotat, licet
causa aegritudinis fuerit extrinseca et violenta, quod accidentarium
est; et ita etiam in hoc omnes conveniunt.”20
Peculiariter autem a moralibus et pastoralibus theologis consideran­
tur et amplius determinantur duo ex praedictis casibus, scilicet ejus
qui subiturus est chirurgicam operationem et mulieris periculose
parturientis. De quibus sit breve verbum.

3. Qui subicitur gravi operationi chirurgicae, post vel intra opera­
tionem potest inungi a momento quo, ratione illius, supponitur adesse
in periculo mortis. Ante operationem vero, si est leviter infirmus, vel
etiam graviter sed non in periculo mortis, nequit inungi;30 si autem
est iam in periculo mortis, potest inungi, saltem si felix exitus opera­
tionis non est certus, seu si certum non est quod per ipsam operationem
removebitur ipsum periculum mortis; si vero hoc certum est, et
infirmus illi operationi velit se committere (nam non tenetur), dispu­
tatur an inungi possit.
Unus vel alter doctor, signanter Kern, docet in hoc casu sacra­
mentum conferri non posse, quia ipsa certitudo felicis exitus
operationis evacuat periculum mortis redditque subiectum incapax
sacramenti. Ad rem Kern: “Si per se adsint omnes conditiones, sub
quibus sacramentum praeberi potest, medici autem fide digni declarent,
per operationem chirurgicam gravem quidem, sed plene securam omne
periculum posse removeri, distinguendum est. Si infirmus operationem
illam, cui ut se submittat non tenetur, nolit subire, manifesto licet
' Op. cit. (supra, in p. 588) 853.
'Ad rem Conte a Coronata (resumens longiorem expositionem Kilker): “An ministrari
possit ante operationes chirurgicas. — Quia non adest morbus gravis ct periculosus, licet
adsit periculum mortis, nequit iuxta communiorem doctrinam ministrari Extrema Unctio
ei, qui licet aliquantulum infirmus sit, tamen nullo modo dici potest esse in periculo
mortis, si talis operationi chirurgicae se subiiciat. Casus practicus esset casus infirmi ex
appendiciti chronica, qui se operationi chirurgicae subiicit; itemque casus operationis
chirurgicae ad corporis deformitatem corrigendam et similia. In his casibus ante opera­
tionem chirurgicam nullus morbus periculum mortis afferens exsistit et ideo Extrema
Unctio ministrari nequit. Idem dicito de infirmo qui narcosi ante operationem subiicitur.
Simplex operatio narcosis non est morbus periculosus. Attamen etiam in istis casibus
Extrema Unctio poterit ministrari si, durante operatione chirurgica, aut durante narcosi.
infirmus in periculum mortis incidat, quia in casu infirmitas revera habetur orta ex ipso
facto narcosis aut operationis chirurgicae. Quod non raro accidit” (Institutiones turis
canonici I (Taurini 1943] 599).

eum sacramentalitcr inungere. Simulae autem consentit consilio
medicorum, mea quidem sententia se constituit inhabilem, qui sacri
mysterii particeps fiat. Eo ipso enim, quod voluntate acceptat medium,
cum quo certa restitutio sanitatis coniungitur, morbo suo rationem
periculi adimit, omnem fundatum timorem mortis excutit et incapax
fit illius confortationis, quae est sacramenti effectus principalis.”
Pariter Vcrmeersch-Creusen pro “illicita saltem” habent unctionem
in illo casu, speculative tamen loquendo, nam practice vix ea certitudo
haberi potest: “Si infirmus in periculo remoto consentiat in securum
scalpelli usum (opération, operazione), quo omne periculum ex morbo
quem nunc habet arcebitur, speculative quidem dixeris unctionem
ante scalpelli usum futuram esse saltem illicitam. Sed practice securi­
tati isti parum fidendum est. Quare praesens morbus periculosus
coniunctus cum alea usus scalpelli ministrationem licitam facere nobis
videtur.”32
Alii ac frequentiores theologi, ut Quinn, Kilker, Cappello, Conte a
Coronata, Regatillo, rectius docent, saltem ut probabilius (Cappello:
“Sententia omnino tenenda”; Regatillo: “Probabilius”), infirmum in
eo casu ungi posse, tum quia, quamvis in futuro per operationem
periculum removebitur, tamen hic et nunc ante operationem adest ac
ideo reddit subiectum capax, tum quia, si ob futurum periculum
procedens ex eadem operatione, subiectum nondum in periculo existens
non fit capax sacramenti, pariter ob futuram cessationem periculi non
redditur incapax sacramenti subiectum iam in periculo existens, causa
enim extrinseca nequit influere in capacitatem vel incapacitatem sacra­
menti nisi postquam per suum effectum evadit quodammodo intrinseca.
Ceterum, omnes admittunt quod, si infirmus nolit praedictae
operationi se committere, inungi potest: item. quod, ob practicam
insecuritatem illius operationis, utut a peritis pro certa indicatae,
potest infirmus ante operationem saltem sub conditione inungi: in
quo casu conditionatae administrationis. unctio subinde sub con­
ditione iteranda est, si praeter expectationem contigerit infirmum post
operationem adhuc in periculo mortis versari.

4. Puerpera ante partum, utut periculosum, nequit inungi, cum
periculum quamvis certum, sit adhuc futurum. Ita. ut videtur, omnes
doctores. Quidam tamen ambigue loquuntur de unctione tempore
“ante partum” vel “instante partu,” fortasse partum accipientes pro
ultima phase actus parient is. Ita Génicot-Salsmans: “Necesse est ut
. . . periculum oriatur ex dispositione intrinseca seu infirmitate corOp. cit. (supra, in p. 590) 299.
Epitome turis canonici (ed. 6, Mechliniac 1940) II 153.

poris, vid. ex morbo vel ex causa quae morbo aequiparari soleat,
puta ex vulnere, ex senectute viribus exhausta, ex instanti partu
difficili” (n. 422); Noldin-Schmitt: “Morbus intelligitur quaelibet
causa in ipso organismo iam existens, ex qua probabiliter sequitur
dissolutio organismi; etiam vulnus acceptum duello vel suicidio vel
operatione; partus qui periculum affert, senium. . . Non . . . potest
valide ungi miles ante praelium, qui capite damnatus est, qui opera­
tionem subiturus est, nisi iam sit antea in periculo vitae, mulier ante
ordinarium partum” (n. 444); Piscctta-Gennaro: “Valide inunguntur
qui in mortis periculo versantur ex causa intrinseca, v. gr. morbo,
venenosa potione, vulnere accepto, instante partu difficili et peri­
culoso” (n. 1027).
In partu vero (et a fortiori post partum) si periculum mortis
succedat ex partu anormali (vehementi sanguinis profluvio, interna
laceratione, necessitate chirurgicae operationis ad extraendum fetus),
mulier inungi potest, quia iam accessit vera infirmitas seu causa ab
intrinseco inducens periculum vitae. Ita pariter omnes doctores: inter
antiquiores nominatim S. Alphonsus (n. 713) referens Bonacinam,
Filliuccium, Dianam, Lugonem, Amicum, Escobar, Reginaldum, Trullenchi, Candidum; inter modernos vero, Scavini, Tanquerey, Capellman, Kilker, Génicot-Salsmans, Aertnys-Damen, aliique moralistae
communiter.
Si autem periculum mortis contingat ex partu normali, seu absque
praedictis vel aliis, ut aiunt, complicationibus, ita ut ipsa consueta
poena et difficultas pariendi de facto constituat hanc puerperam in
mortis periculo, puta ob exanguem et debilem organismi conditionem,
disputatur a doctoribus an ipsa inungi possit. Plures, praecipue inter
antiquiores, negant eo quod tale periculum videtur provenire ex
causa veluti extrinseca quae nequit infirmitati assimilari; ita inter
antiquiores, S. Alphonsus et alii supradicti qui a S. Doctore etiam
pro hac sententia afferuntur,33 inter modernos vero, Scavini, Konings,
Tanquerey, Gury-Ferreres, Aertnys-Damen, Augustine, Merkelbach
et Conte a Coronata (qui tamen duo postremi ambigue loquuntur, ac
possunt etiam ad contrariam sententiam reduci, ut ostendetur infra).
Alii vero, praecipue inter modernos, rectius affirmant, ob contrariam
rationem, quia nempe, etsi ipse partus non sit infirmitas, seu non sit
aliquid pathologicum sed mere physiologicum, tamen de facto inducit
tales corporis conditiones quae infirmitati assimilari possunt, ac ideo
periculum infirmitatis iam provenit ex causa intrinseca inducta per
M In confirmationem solent citare verba S. Caroli Borromco ex Cone. Mediolanensi IV:
“Parochus Extremae Unctionis sacramentum ... ne ministret . . . mulieribus in partu
laborantibus’’ (Acta Ecclesiae Mediolanensis [Mediolani 1843] I 147), sed hacc intelligi
possunt dc casu quo desit mortis periculum.

ipsum partum. Ita Dens, Kenrick, Falise, Berardi, Génicot-Salsmans,
Vermeersch, Noldin-Schmitt, Piscetta-Gennaro, Kilker; imo hic
postremus doctor, quorundam modernorum peritorum testimoniis
innixus, praefert partum ipsum considerare ut factum non mere
physiologicum sed etiam pathologicum ita ut directe, sicut senium
(nec tantum indirecte, sicut vulnus et venenum), assimiletur
infirmitati.
Ceterum, inter duas opiniones non tanta est discrepantia, saltem
si consideretur periculum mortis non ut insitum ipsi partui (ac si
hic revera, sicut senium, sit secundum se aliquid pathologicum, directe
assimilandum infirmitati, haec enim Kilker opinio videtur excessiva
nec satis congruens Codici I.C. loquenti tantum de infirmitate vel
senio), sed ut accidentaliter procedens ex partu, puta ratione magnae
debilitatis virium, quemadmodum ex vulnere vel veneno periculum
mortis induci potest (Vermeersch, Génicot-Salsmans, Noldin-Schmitt,
Piscetta-Gennaro). Propterea quidam moderni medio modo loquuntur,
ac si velint utramque sententiam ad unam reducere. Ita Merkelbach:
“Sacramenti hujus non sunt capaces . . . mulieres illae quae regu­
lariter cum aliquo periculo pariunt, nisi ob specialem infirmitatem
timenda sit mors aut ex partu vires iam sint valde debilitatae.” 4
Pariter Conte a Coronata: “Si mulier ceteroquin sana communibus
tantum doloribus partus laboret, etsi id prima vice accidat, non poterit
ei Extrema Unctio ministrari, quia non exsistit morbus gravis et
periculum mortis secum afferens. Si autem durante partu mulier
coeperit gravissimis cruciatibus divexari ita ut in periculo mortis
sit, utique tunc ei poterit Extrema Unctio ministrari, quia tunc morbus
et quidem mortalis censetur adesse. . . Ab hac autem S. Alphonsi
doctrina vix differre videtur doctrina quae a Kilker . . . enuntiatur. .
'
5. Si morbus sit levis sed timeatur ne fiat gravis et periculosus,
sacramentum invalide administratur, quia de facto deest necessaria
conditio validitatis, scilicet mortis periculum; non enim haec conditio
est periculum futurum vel timor de futuro periculo, sed praesens
periculum cum timore de futura morte. Si e contrario adest periculum
mortis, etsi morbus nonnisi leviter affligat infirmum, valide minis­
tratur, quia praesens periculum, saltem remotum, est sufficiens con­
ditio validitatis. Nec in his duobus est ullus dissensus inter auctores.

6. Si morbus sit gravis sed nondum periculosus, timeatur tamen imo
moraliter certum sit ipsum evasurum periculosum, sacramentum in­
valide administratur, quia, ut probatum est in Conci. 3 (p. 643 sq.),
u Summa theologiae moralis (cd. 3, Brugis 1939) III 683.
“ Institutiones iuris canonici I (Taurini 1943) 599, in textu et in nota.

necessaria conditio validitatis est periculum non futurum, aut quomodolibet virtuale et in causa, sed actuale et in se. Huic tamen
assertioni contradicunt plures doctores, ut Suarez, Kern, Cappello, ut
supra dictum est (p. 588-591). Supponimus autem quod revera con­
stet morbum esse simul gravem nec adhuc periculosum; cum tamen
saepe constet quidem de gravitate, puta quia graviter affligit
infirmum, sed non satis constet de eius indole non periculosa, puta
quia natura morbi ignoratur, in casu dubii de existentia periculi sacra­
mentum conditionate administrari potest, iuxta ipsum Codicem I.C.,
can. 941: “Quando dubitatur num infirmus ... in periculo mortis
reapse versetur . . . hoc sacramentum ministretur sub conditione.”
Cuius ceteroquin validitas pendebit ab obiectiva et actuali praesentia
periculi. Praefati tamen doctores absolutam administrationem pro­
ponere videntur; ita Cappello (post Kern) scribens: “Si natura morbi
ignoratur, et dubium existât utrum gravis et periculosus sit an non,
licetne sacramentum ministrare? Resp. . . . Sacramentum potest minis­
trari” (n. 240).
Ceterum haec ipsa conditionata administratio non est temere et
sine sufficienti ratione facienda, sed, si nulla peculiaris ratio necessi­
tatis obstat, prudentius expectatur tempus in quo periculum mortis
apertius fiat seu vere probabile appareat, ut notat ipse Kern (cit.
in p. 590).

7. In dubio de existentia periculi mortis, sacramentum conditionate
administrari potest, iuxta Codicem nuper relatum. Antiquiores tamen
theologi contrarie indicabant: ita 5. Alphonsus scribens: “In dubio
autem an infirmitas sit periculosa mortis, recte aiunt Castropalaus et
Laymann non posse Extremam Unctionem ministrari . . . quia prae­
ceptum est ne aliis quam de vita periclitantibus ministretur.”38
8. Judicium dc existentia periculi, fundans liceitatem, et, iuxta
casum, ipsam validitatem sacramenti, fieri potest sive a medico, sive
ab ipso infirmo, sive ab aliis (puta a ministro vel familiaribus). Unde
si medicus declaret non haberi periculum, infirmus vero ita graviter
affligatur ut solide reputet se in periculo versari, sacramentum con­
ferri potest, quia medici et falli et fallere possunt. Pariter, si vicissim
infirmus abiudicet se esse in periculo, medicus vero vel alii (ut
parochus aut familiares) iudicent adesse iam periculum, sacramentum
conferri potest, quia infirmus in iudicio de propria causa facile falli
potest, praecipue ubi agatur de quibusdam infirmitatibus quae minus
graviter affligunt. Etiam de hoc nullus videtur adesse dissensus inter
auctores.
” Op. cit. (supra, in p. 592) 730.

9. Cum ad validitatem sacramenti requiratur periculum obic.ctivum
et a parte rei, nec sufficiat mere subiectivum et existimatum, ut pro­
batum est in Cone. 3 (p. 644-648) contra plures doctores, praefatum
iudicium de existentia periculi conditional per se ac necessario solam
liceitatem administrationis, ita ut validitas pendeat a sola obiectiva
existentia periculi. Unde, si post absolutam vel conditionatam administrationem, comperiatur falsitas prioris iudicii. seu ex progressu morbi
eiusque manifestationibus indicetur antea revera periculum defuisse
quod iam adest, sacramentum iterari potest, saltem sub conditione.
10. Quamvis, iuxta dicta in Conci. 4 et communiorem modernorum
sententiam, periculum remotum sufficiat ad validitatem sacramenti, et
consequenter, per se et abstracte loquendo, etiam ad eius liceitatem,
tamen licitus usus illius sententiae, nondum certae sed tantum pro­
babilioris, subicitur in praxi variis prudentialibus conditionibus, i.e.
pendebit ab impossibilitate aut difficultate adeundi infirmum in alia
occasione (cf. supradictum casum a S. C. de Prop. Fide resolutum,
p. 561), a statu infirmitatis et infirmi (seu quo gradu infirmitas
processerit vel quandiu iam duraverit; quae media curationis infirmo,
puta pauperiori, praesto sint, etc.), a spirituali indigentia infirmi,
a spe ipsa recuperandi corporalem sanitatem per sacramentum, a
scandalo fidelium (non nimis tamen urgendo) quod forte oriatur
ex cognita unctione infirmi adhuc ordinaria sua officia obeuntis.
Ad rem Kern: “Si morbus secum ducat periculum certum mortis,
sed remotae . . . valide datur sacramentum. . . Difficilius determinatur,
num collatio sacramenti liceat. Licebit certe, si ex circumstantiis
timendum sit, ne postea infirmo desit occasio illud recipiendi [ut
constat ex responso S. C. de Prop. Fide]. . . In aliis casibus expen­
dendus est status morbi, spes restituendi languidum sanitati ope
supernaturalis medicinae, maius eius bonum spirituale, scandalum
forte exoriturum, si Extrema Unctio detur homini adhuc sua
officia obeunti etc. Unde speciales regulae spectant ad theologiam
postoralem.”37
Kilkcr: “If the disease brings with it a remote yet certain danger
of death, the sacrament can be validly given. The subject in such a
case is actually in danger of death. Whether it is advisable in indi­
vidual instances to administer the sacrament to those who have still
a long time to live depends much on local circumstances. Thus the
Propaganda, on February 20, 1801, permitted missionaries to anoint
consumptives who had several months to live, but who would die
within a year, because of the likelihood that the missionary might
"Op. cit. (supra, in p. 590) 299 sq.

not be able to return to them. Such extraordinary circumstances make
licit the administration of the sacrament. In other cases, such as
the usual instances of consumption, cancer, etc., whose outcome will
certainly be fatal yet whose danger is but remote, very many factors
will have to be considered by the priest in regard to the time most
opportune to anoint. The present state of the disease will first
claim attention. How far it has progressed and is afflicting the
subject must be considered. The hope of restoring health in virtue of
the sanative powers of the sacrament and the question whether
greater good will result from an administration now or later will
be weighed by the prudent priest. The danger of scandal must not
be overlooked. It may arise easily enough from the anointing of a
subject who is still able to walk about, and even perform his everyday
duties. Pastoral prudence will dictate what is to be done in indi­
vidual cases.”38
11. Quod attinet ad relationem inter Extremam Unctionem el
Viaticum, notandum est non maius aut certius periculum mortis
requiri ad recipiendum unum sacramentum quam aliud, nec ex varia
praxi postponendi aut praeponendi Extremam Unctionem Viatico
colligi potest necessitas strictioris periculi pro uno vel altero sacra­
mento. Unde, si sufficit remotum periculum pro Extrema Unctione,
sufficit etiam pro Viatico. Idque patet ex ipsa praxi et documentis
Ecclesiae, in quibus ministratio utriusque sacramenti copulatur;
peculiariter ad rem faciunt documenta Benedicti XV et S. C. de
Prop. Fide (supra relata, p. 561 sq.) et Codex I.C. qui de utroque
sacramento eodem generali modo loquitur, non requirens nisi peri­
culum mortis (can. 864, § 1, can. 865, can. 940, § 1, can. 944).
Duplex aliunde discrimen adest inter Extremam Unctionem et
Viaticum; nam illa dari potest solis infirmis et quidem semel tantum
in eodem periculo, hoc vero conferri potest omnibus qui sunt in
periculo mortis, ex quacunque causa, et quidem pluries in eodem
periculo mortis.
12. Quod attinet ad connexionem huius quaestionis de sufficientia
periculi remoti cum quaestione de initerabilitate sacramenti, oportet
utramque logice connectere et cavere a confusionibus, sive quoad
ipsam doctrinam sive in iudicandis variis dictis vel opinionibus the­
ologorum (ut iam notavimus in art. 24, p. 334, 357). Si nempe
admittitur sufficientia periculi remoti, logica consequentia est quod
quousque hoc periculum durat, sacramentum semel administratum
repeti non potest, etiam si periculum fit proximum aut imminens. Cum
" Op. cit. (supra, in p. 590) 172 sq.

tamen sufficientia periculi remoti non sit certa, sed tantum proba­
bilior, convenientior modus agendi erit ut in periculo remoto (sup­
positis prudentialibus circumstantiis de quibus supra) sacramentum
conferatur sub conditione, ac subinde, accedente periculo proximo
seu certiori, iteretur sub conditione.
13. Quod attinet obligationem administrandi sacramentum in rela­
tione ad varia genera periculi, quae fingunt doctores, recte ipsi dis­
tinguunt inter posse et debere, dicentes sacramentum conferri debere
in eo periculo in quo iam moraliter certum est mortem imminere vel
propinquam esse, conferri vero posse in eo periculo in quo id probabile
tantum est. In qua obligatione fundanda, doctores magis attendere
videntur ad distinctionem inter certitudinem et probabilitatem secu­
turae mortis quam ad distinctionem inter periculum imminens, proxi­
mum et remotum, quae binae distinctiones non omnino coincidunt.
Ea distinctio fortasse involvitur in verbis Cone. Trid.: ‘‘Est haec
unctio infirmis adhibenda, illis vero praesertim qui tam periculose
decumbunt ut in exitu constituti videantur” (Dcnz. 910). Explicite
facta est a S. Alphonso scribente: “Distinguere oportet quando
Extrema Unctio dari debeat, et quando dari possit. Adest quidem
obligatio . . . eam ministrandi cum urget periculum proximae mortis. . .
Caeterum communiter docent DD. valide et licite posse dari Ex­
tremam Unctionem statim ac prudenter judicatur infirmus laborare
periculo mortis, etsi adhuc non proximae.”30 Eam repetunt plures
moderni moralistae, ut Génicot-Salsmans, Noldin-Schmitt, Kilker,
Piscctta-Gennaro, ac confirmavit recentius Pius XI in supradicto
documento (p. 561) docens: “Neque enim, ut sacramentum valide
liciteque detur, necesse est ut mors proxime secutura timeatur, sed
satis est ut prudens seu probabile adsit de periculo judicium; quodsi
in ea rerum conditione conferri debet, in hac conferri utique potest.”
Ad rem Génieot-Salsmans, sic sententiam S. Alphonsi traducens:
“Ut advertit S. Alphonsus (n. 714) casus ille in quo dari potest
extrema unctio, probe secernendus est ab eo in quo dari debet. Hic
autem contingit quando iam moraliter certum est mortem infirmo
imminere” (n. 422). Paulo aliter Noldin-Schmitt: “Cum primum hoc
probabile periculum mortis adesse iudicatur, conferri potest extrema
unctio. . . Dari autem debet saltem quando mors morali certitudine
iam imminet” (n. 444). Iterum paulo aliter Piscctta-Gennaro: “Sedulo
distinguendum est inter periculum probabile et periculum moraliter
”Op. cit. (supra, in p. 592) 729. S. Doctor tamen sufficientiam remoti periculi directe
non docuit, ut notatum est supra (p. 604 , 606) ; unde haec eius verba sic intelligi
possunt, imo probabiliter intelligcnda sunt, ut in periculo imminenti seu in articulo
mortis sacramentum conferri debeat, in periculo vero proximo sed non imminenti con­
ferri possit, accipiendo quidem has distinctiones in sensu iam supra explicato.

certum. Nam si periculum tantum probabile est, nempe ex praesenti
morbo mors secutura timetur, at spes eam evadendi ipso timore
validior est, Extrema Unctio licite quidem confertur, at nulla eam
conferendi exstat obligatio. E contra, si mortis periculum est moraliter
certum, nempe timor mortis subeundae validior est spe eam evadendi.
Extrema Unctio dari debet. Quod si dubitatur an infirmus in mortis
periculo revera versetur, Sacramentum hoc ministrandum est sub
conditione” (n. 881).
ART. 32. Utrum Ad Validitatem Huius Sacramenti Requiratur
Ac Sufficiat, Praeter Ipsam Subiecti Capacitatem, Duplex Proprie
Dicta Conditio, Scilicet Intentio Suscipiendi Et Character
Baptismalis.

STATUS QUAESTIONIS
Quaestio est de conditionibus requisitis ad valorem sacramenti,
prout, iuxta dicta superius (p. 446). conditio stricte distinguitur a
mera capacitate de qua actum est in quinque articulis praecedentibus.
Iam in tractatu De sacr. in genere (art. 23, et 24) ostendimus inten­
tionem, et quidem habitualem et implicitam, esse unicam generalem
conditionem requisitam et sufficientem ad valorem sacramenti, attenta
nempe sola generali indole sacramenti et abstrahendo a particularibus
exigentiis uniuscuiusque sacramenti. Restat igitur hic determinandum
utrum hoc sacramentum ex peculiari sua indole aliquid aliud ulterius
requirat, seu:
1. Utrum in eo sufficiat intentio habitualis, etiam implicita, nec
requiratur intentio sive actualis seu formalis, sive virtualis, sive etiam
habitualis explicita, iuxta distinctiones in eodem tractatu (art. 23)
explicatas.
2. Utrum tamen, praeter intentionem, requiratur alia conditio, scili­
cet praevia susceptio alius sacramenti (nam diversa conditio vix fingi
potest), i.e. Baptismi, et ita ut Baptismi susceptio sufficiat quin
praerequiratur aliquod aliud sacramentum, nominatim Eucharistia,
Poenitentia, vel Ordo.
Ut patet, in hoc articulo intentio accipitur relate ad ipsum sacra­
mentum, seu ut intentio suscipiendi sacramentum, non vero generaliter
de usu rationis per actus intentionis quomodolibet exercito, nam de
necessitate adepti usus rationis egimus supra in art. 28 inter requisita
ad ipsam capacitatem suscipiendi sacramentum; unde hic quaestio
est, utrum ad valorem sacramenti requiratur non solum ut subiectum
habeat usum rationis sed etiam ut hunc exerceat relate ad sacra­
mentum. per actum nempe intentionis suscipiendi sacramentum.

Ceterum in affirmativam responsionem ad utramque quaestionem
fere unanimiter conveniunt theologi, tam moderni quam etiam anti­
quiores. Quaedam enim ambiguitates vel diversi modi dicendi, qui
deprehendi possunt apud aliquos doctores antiquiores, necnon in ipsis
documentis variarum ecclesiarum, circa praxim seu administrationem
huius sacramenti, nequaquam involvunt dissensum aliquem doc­
trinalem, sed, ut constat ex mox dicendis in ipsa Conclusione, solum­
modo ostendunt evolutionem et progressivam affirmationem atque
clarificationem eiusdem doctrinae, implicite contentae in generali sensu
Traditionis, interpretante et applicante verba ipsa lacobi de institu­
tione et fine huius sacramenti. Ipse etiam practicus dissensus Orien­
talium Schismaticorum, qui hoc sacramentum moribundis sensibus
destitutis non administrant, non necessario implicat dissensum
doctrinalem, nam non necessario fundatur in persuasione invaliditatis
talis administrationis, quamvis videatur connecti cum alio eorum
errore quo sacramentum etiam non infirmis administrant, incusantes
Ecclesiam catholicam quod Extremam Unctionem mutaverit in pro­
prium sacramentum moribundorum.

CONCLUSIO
Conclusio 1. Ad validitatem huius sacramenti requiritur et sufficit in­
tentio habitualis implicita, ita ut valide administretur etiam hominibus non
perpetuo amentibus (seu qui aliquando lucidum intervallum habuerint)
nec non moribundis sensibus destitutis.

Probatur.

NECESSITAS alicuius verae et proprie dictae intentionis, cuius
minimus gradus est intentio habitualis implicita, probata est generali­
ter quoad omnia sacramenta in tractatu De sacr. in genere 347-355,
ubi etiam dictum est non sufficere intentionem sive interpretativam.
sive negativam, sive (ut dicitur) externam, nam prima et altera non
sunt vere et proprie intentio, tertia autem non respicit sacramentum
(cf. ibidem, p. 345 sq., 355, 357). Non raro quidem accidit ut aliqui
auctores, improprie loquentes, dicant sufficere intentionem negativam
vel interpretativam, sed sub his vocibus intelligunt intentionem
habitualem implicitam, quae nempe est veluti negativa vel interpretativa relate ad intentionem explicitam.

Praeterea, S. Thomas addit peculiarem rationem quare in hoc sacra­
mento, necnon in ceteris praeter Baptismum, exigatur per se intentio
subiecti. Ait nempe: “Baptismus non requirit motum liberi arbitrii,

quia datur contra originale principaliter, quod non curatur in nobis
ex nostro libero arbitrio. Sed in hoc sacramento requiritur motus
liberi arbitrii” {Suppi., q. 32, a. 3, ad 2).
Observa discrimen hoc, a S. Thoma breviter indicatum, inter
Baptismum et Extremam Unctionem ceteraque sacramenta, in eo
consistere quod, quamvis in omnibus sacramentis requiratur intentio
in subiecto adulto, tamen in Baptismo, et in ipso solo, id provenit
tantum ex extrinseca conditione subiecti existentis in adulta aetate,
non vero ex exigentia ipsius sacramenti. Nam Baptismus ex una parte
datur ad modum generationis, in qua subiectum genitum per se mere
passive se habet quin possit ullo modo cooperari, cum prius sit esse
et generari quam operari aut cooperari (3 p., q. 68, a. 9, ad 1) et ex
alia parte confertur principaliter ad auferendum peccatum originale
quod non est nostra voluntate commissum {Suppi., q. 32, a. 3, ad 2,
nuper cit.); unde intentio adulti in Baptismo requiritur non ex
propria exigentia sacramenti, sed ex alia ratione seu ex conditione
subiecti, eo quod nempe ex una parte non conveniat adultum hominem
nisi volentem sanctificari et ex alia parte adultus indiget purgari etiam
a peccatis actualibus quae per propriam intentionem et voluntatem
commissa sunt (3 p., q. 68, a. 7, ad 3). In ceteris vero sacramentis
Deus sanctificat hominem iam per Baptismum regeneratum, eumque
liberat a peccatis per propriam voluntatem et intentionem commissis,
adeoque ex ipsa interna exigentia horum sacramentorum provenit ut
homo, si potest seu si usu rationis pollet, per suam intentionem actioni
divinae et efficacitati sacramentorum cooperetur.

SUFFICIENTIA autem habitualis ac implicitae intentionis (quae
continetur etiam in ipsa generali explicita intentione christiane
vivendi et media salutis suscipiendi) probatur tum ex ipsa generali
ratione, nam, ut dictum est in tractatu De sacr. in genere 356, ex
una parte talis intentio sufficit ad reddendam susceptionem sacra­
menti vere voluntariam et humanam (propter quod tantum intentio
exigitur in subiecto sacramenti) et ex alia parte hoc sacramentum,
secus ac Ordo, non importat alicuius onerosae obligationis sequelam,
tum particulariter ex ipso sensu Ecclesiae, prout paulatim per saecula
magis ac magis determinate manifestatus est in doctrina theologorum
et in ipsa praxi sacramentaria.

Ex verbis quidem lacobi “Inducat presbyteros Ecclesiae” nihil sive
pro sive contra sufficientiam habitualis et implicitae intentionis deduci
potest, cum ea verba, prout sonant actualem actum advocantis,
possint referri ad solum ordinarium casum infirmorum sensibus non
destitutorum et aliunde intelligi queant de quacumque voluntatis

expressione, quae vere, etsi habitualiter et implicite tantum, habetur
etiam in homine sensibus destituto (cf. dicta in p. 467 sq., 481).
Ex antiqua Patrum doctrina ct Ecclcsiac praxi nihil directe deduci
potest, nam casus hominis sensibus aut usu rationis destituti, in
ordine ad susceptionem Extremae Unctionis, multo serius explicite
consideratus fuit quam in ordine ad susceptionem Baptismi et Poeni­
tentiae, longe maioris necessitatis sacramentorum.40 Ceterum, ipsa rei
analogia, transitum ab administratione Baptismi et Poenitentiae ad
collationem quoque Extremae Unctionis eidem subiecto facile suadebat
ac permittebat; et de facto Cone. Arausicanum I a. 444 post can. 12:
“Subito obmutescens, prout flatus ejus est, baptizari aut poenitentiam
accipere potest, si voluntatis aut prateritae testimonium aliorum verbis
habet, aut praesentis in suo nutu” (Harduin 1. 1785) immediate
hunc can. 13 refert: “Amentibus quaecunque pietatis sunt conferenda”
{ibid.'), qui, ut diximus supra (p. 492), non inepte invocatur ut
signum mentis Ecclesiae in hac materia de administratione ipsius
Extremae Unctionis.

Inde quidem ab antiquo, praxis in Ecclesia fuit, in praefatis ipsis
Apostoli verbis fundata, ut explicitus subiecti consensus ad hoc sacra­
mentum suscipiendum exigeretur, seu non ante infirmis sacramentum
praeberetur quam ipsi petiissent. Eam testantur antiqui scriptores,
particularia Concilia et varii libri Rituales usque ad saec. 17, seu
usque ad editionem Ritualis Romani a. 1614." Ceterum, data occasione
et proposito casu infirmi sensibus destituti, accessit paulatim con­
sideratio habitualis et impliciti consensus.
Paschasius Radbertus, De Vita S. Adalhardi, supra cit., p. 518.
Vita Remberti Bremensis, supra cit., p. 306 sq.
Aefricus Cantuariensis (?) episcopus (f 1005?) in suis Canonibus
ait: “Nemo praesumat ungere, nisi exoratus” (can. 32, cit. in art. 1,
tom. 1, p. 157).
Decretum Pseudo-Eugenii Papae, relatum a Burchardo et Ivone
Carnotensi {ibid., p. 157 sq.), quod certe est antiquius saec. 12 et a
Launoy42 refertur ad saec. 8, implicite asserit sufficientiam habitualis
intentionis, assimilans Extremam Unctionem Poenitentiae, quas dicit
conferri posse infirmo qui loquelam amiserit.
Codex Ratoldi: “Incipit ordo unctionis infirmi: Hic dicat sacerdos
"Cf. tractatum De Poenitentia IV 580 sq.
"Plura documenta collegit Launoy, De sacramento Unctionis Infirmorum liber.—
Explicata Ecclesiae Traditio circa petitionem sacramenti Extremae Unctionis, c. 1,
Opera omnia I. 1 (Coloniae Allobrogum 1731) 555-558.
"Ibid., Explicata vetus Ecclesiae Traditio de data infirmis post unctionem Eucharistia,
p. 604.

678

DE CAUSIS EXTRINSECIS EXTREMAE UNCTIONIS

ad infirmum: Quid me advocasti, frater? Ille ait: Ut mihi unctionem
tradas” (ML 78. 524).
Codex Rhemensis: “Tunc sacerdos ad infirmum dicat: Vocasti.
Infirmus dicat: Desideravi tecum loqui, ut mihi poenitentiam et
remissionem peccatorum tradas” (ML 78. 530).
Ordo 1 (ex Pontificali anglicano, circa a. 800): “Tunc sacerdos
flexis genibus ante aegrotum inclinet dicens ei: Ut quid nos vocasti,
frater? Infirmus dicat: Ut unctionem mihi tradere dignemini.”u
Ordo 2 (ex Pontificali Prudentii Trecensis): “Postea dicat ad infir­
mum: Quid me vocas frater? Respondet ille: Ut mihi poenitentiam
trades.”44
Ordo 16 (ex Pontificali Cameracensi, circa a. 1200): “Tunc dicit
sacerdos ad infirmum: Quid me vocasti frater? Infirmus respondet:
Ut mihi tradas unctionem.”45
Ordo Romanus (saec. 11-12), fons hodierni Ritualis Romani:
“Deinde dicat: Ad quid me vocasti, frater? Respondebit infirmus: Ut
confitear Deo et tibi peccata mea ... et des mihi poenitentiam, et
infundas sancti Spiritus unctionem” (ML 78. 1020).
Cone. Beneventanum a. 1374 (tit. 8, cap. 1): “Nullus ungendus
est, nisi qui prius compos mentis existens, verbis aut signis id postu­
laverit. . . Si vero infirmus, qui petit hoc sacramentum, amiserit
notitiam vel loquelam; nihilominus dum tamen vitam habeat con­
cedatur eidem.”
Rituale Carnotensc a. 1489: “Modus autem administrandi Extremae
Unctionis Sacramentum, quod ab infirmo requirendum est, et peten­
dum saltem a custodientibus illum.” Idem habent Ritualia Ucetiense
a. 1500, Pctragoricense a. 1505, Claromontense, a. 1518, Aeduense
a. 1523, Sanflorense a. 1525, Magaloncnse a. 1533, Virdunense a.
1554, Lemovicense a. 1555.
Rituale Nemausense a. 1533: “Sequitur modus administrandi sacra­
mentum Extremae Unctionis, et nota quod istud Sacramentum non
datur, nisi infirmus petat verbo vel signo illud sibi conferri, vel dederit
alii in mandatis, ut pro ipso petat, si necessitas evenerit, in qua ipse
infirmus non possit petere causa infirmitatis.”
Rituale Treccnsc a. 1541: “Incipit ordo ad visitandum infirmum, et
ad sacramentum Extremae Unctionis conferendum, quando quis
graviter infirmatur et quaerit istud seu quaesivit istud Sacramentum
sibi dari.” Idem fere habent Ritualia Rhemcnse a. 1504, Bellovacense
a. 1544, Lingolncnse a. 1573. Praeterea Statuta eiusdem Ecclesiae
"Apud Martène, De antiquis Ecclesiae ritibus, 1. 1, p. 2, c. 7, a. 4 (Rotomagi 1700)
117.
“Z6id. 122.
"Ibid 187.

Trecensis signantem hanc quaestionem ponunt: “Utrum ante phrenesini, vel antequam amiserint loquelam, debeat dari Extrema Unctio.
Distinguunt Doctores supradicti [i.e. S. Antoninus et Paludanus],
quia si talis erat excommunicatus, vel malae vitae notorie, et non
ostendit signa poenitentiae, tali non debet dari, quia si semel malus,
semper praesumitur malus, nisi probetur contrarium; sed si bonae
vitae erat, non praesumitur immemor suae salutis in morte plusquam
in vita, licet non probetur, vel quod petivisset, si advertisset, et quod
petere voluit, sed jorte non potuit. Haec illi [doctores].”
Rituale Metense a. 1542: “Interrogetur infirmus, si petat Sacra­
mentum Extremae Unctionis, et si in fide velit illud recipere. Respon­
deat: Volo.” Idem habet Rituale Tullense a. 1559.
Rituale Meldcnse a. 1546: “Modus administrandi sacramentum
Extremae Unctionis, quod ab infirmo requirendum est, et petendum
saltem signo aliquo; qui si ita propinquus sit morti, et prius illud
postulaverit, vel saltem dixerit se velle vivere et mori in fide catholica.
custodes ejus nomine petere possunt et debent.” Cf. alium textum
cit. supra, p. 484.
Rituale Viennense a. 1577, cit. in p. 493.
Statuta synodalia Aurelianensia a. 1587, cit. in p. 493.
Instructiones S. Caroli Borromeo, cit. in p. 493 sq.
Rituale Constantiense a. 1609, cit. in p. 494.
Rituale Burdigalensc a. 1611, cit. in p. 494.

Summa horum documentorum haec est: 1. Per se requiritur ut
infirmus explicite petat sacramentum, seu habeat actualem (vel virtualcm) intentionem; quae quidem petitionis seu intentionis expressio
in quibusdam Ritualibus (Codice Ratoldi, Ritualibus Metensi et
Tullensi) videtur proponi ut quaedam caeremonia, similis illi quae
extat in rituali Baptismi (“Quid petis ab Ecclesia Dei? . . . Fidem. . .
Vis baptizari? . . . Volo.”). 2. Ea petitio facienda est ab ipso infirmo
“si possibile est” (Synodus Lemovicensis), secus ab aliis, i.e. “a
custodientibus illum” (rituale Carnotense et plura alia) vel ab eo
cui ipse “dederit in mandatis ut pro ipso petat, si necessitas evaserit,
in qua ipse infirmus non possit petere causa infirmitatis” (Rituale
Nemausense). 3. Sufficit quod infirmus “ante petierit quam sensu
privaretur” (Cone. Beneventanum, Ritualia Viennense, Trecense,
Rhemense, Bellovacense, Lingolnense, Constantiense), adeoque suf­
ficit intentio habitualis. 4. Non est necesse ut infirmus antea explicite
petierit hoc sacramentum, sed sufficit quod “dixerit se velle vivere
et mori in fide catholica” (Rituale Meldense). imo sufficit quod
“bonae vitae fuerit, ac ideo praesumatur quod petiisset, si advertisset,

et quod petere voluerit, sed non potuit” (Statuta Trecensia, Rituale
Burdigalense), imo sufficit quod “verisimile sit quod petiisset” (In­
structiones S. Caroli Borromeo); quibus clare significatur sufficientia
ipsius intentionis habitualis implicitae.

Eadem doctrina et formulatio habetur apud theologos a saec. 13 ad
initium saec. 17, seu usque ad editionem Ritualis Romani.
Albertus M.: “Hoc sacramentum nonnisi recognoscentibus ipsum et
postulantibus est exhibendum” (cf. supra, p. 490). Bonaventura:
“Non debet istud Sacramentum dari nisi adultis et postulantibus”
(cf. supra, p. 491). S. Thomas: “Hoc sacramentum non est dandum
nisi recognoscentibus ipsum. . . Illis qui non possunt recognoscere
et cum devotione suscipere hoc sacramentum dari non debet” (cf.
supra, p. 474 sq.). Hi tres doctores non sibi explicite proponunt
casum moribundi sensibus destituti ac ideo nec explicite docent
sufficientiam intentionis habitualis; attamen inepte quidam, ut Spâcil
(supra cit., p. 488), dicunt eos hanc negare, ut ostensum est supra
(p. 474 sqq., 489 sqq.) praecipue quoad S. Thomam, qui de sufficientia
habitualis intentionis loquitur in simili casu de temporanee amentibus
relate ad susceptionem Eucharistiae (3 p., q. 80, a. 9, cit. in p.
476, 489). Ceterum, ut supra diximus (p. 489, 491), mens illorum
doctorum non inepte illustrari etiam potest tum ex verbis Apocryphi
Opusculi S. Thomae De officio sacerdotis: “Si autem infirmus qui petit
unctionem, amisit notitiam vel loquelam antequam sacerdos veniret ad
eum, nihilominus ungat eum sacerdos,” tum ex verbis Scoti: “Exclu­
duntur [ab hoc sacramento] furiosi et amentes, et hoc nisi per
voluntatem praecedentem expressam praesumantur illud velle,” et
“Non debet dari furiosis in extremis, nisi prius ante furiam, quando
usi fuerunt ratione, illud petiissent.”
Ceterum, apud theologos posteriores paulatim magis explicite sig­
nificata est sufficientia intentionis habitualis et quidem etiam impli­
citae. Verba Capreoli (t 1444) interpretantis sententiam S. Thomae
de sufficientia habitualis intentionis in amentibus, dedimus supra (p.
490, nota); sensum vero doctrinae Paludani (f 1342) et S. Antonini
(t 1459) modo audivimus (p. 679) in interpretatione Statutorum
Trecensium. Verba ipsa Paludani citat Capreolus: “Sicut baptismus
debet dari illi qui in sanitate illum petiit, etiam si fiat furiosus, nec
speretur lucidum intervallum, quia non requirit actum suscipientis per
se, quia ordinatur ad peccatum contractum sine actu proprio; sic
infirmo, qui cum sanae mentis esset petiit hoc sacramentum et postea
incidit in phrenesim, datur hoc sacramentum, cum etiam detur ei
Eucharistia; qui tamen non est capax rationis, nec per consequens

DE SUBIECTO

681

hujus hilaritatis, nec conversionis ad Deum, nec per consequens dis­
plicentiae.”40 Eandem sententiam repetunt doctores saec. 16, notanter
D. Soto (t 1560; supra cit., p. 491), Navarrus (t 1586; cit. ibid.)
qui etiam sufficientiam implicitae intentionis signanter exprimit, dicens
sacramentum posse administrari amenti “si . . . antequam insaniret,
expresse aut tacite petierit illud, aut, si meminisset, petiturus fuisset,”
et Suarez (t 1617) scribens “fore peccatum grave dare sacramentum
homini habenti obicem, et nullo modo, id est, nec expresse, nec
implicite seu interpretative petenti sacramentum, et salutis suae
remedium, saltem per signa attritionis, aut bonae vitae.”47
Sensum antiquorum et explicitant doctrinam posteriorum omnium
theologorum apte sic exhibuit idem Suarez circa tempus quo prodibat
Rituale Romanum: “Hoc maxime confirmat Ecclesiae usus; nihil
enim frequentius fit, quam juvare hoc sacramento homines aliis sacra­
mentis destitutos, et omni sensu ac ratione carentes. Ut autem sus­
ceptioni talis sacramenti consentire censeantur, satis est quod signa
aliqua contritionis ediderint, vel quod quacunque ratione probabili
praesumantur esse dispositi ad sacramentum recipiendum, quod sem­
per praesumendum est quoties contrarium non constat, quia qui malus
non probatur, bonus esse praesumitur. Qui autem praesumitur con­
tritus, vel bene dispositus ad justificationem, etiam creditur habere,
et revera habet virtute voluntatem suscipiendi illa media, quae hic et
nunc ad suam salutem vel necessaria sunt, vel valde utilia, et haec
voluntas sufficit ad valorem hujus sacramenti, ut superiori tomo,
disput. 6 de sacramentis in genere, dixi, et Navarr. supra declaravit,
dicens, sufficere, ut antequam aliquis amittat usum rationis, hoc
sacramentum petierit, aut si meminisset, petiturus fuisset. Et in
hoc sensu dicunt fere Doctores omnes, quod licet ad recipiendum hoc
sacramentum necessaria sit intentio seu petitio recipientis, juxta illud
Jacobi 5: ‘Inducat presbyteros Ecclesiae,’ non tamen semper sit
formalis necessaria, sed virtualis, seu interpretativa sufficiat, ut patet
ex Palud., Soto, Ledesm., aliis, d. 23; Anton., 3 par., tit. 11, c. 8, § 3;
Petro Soto, lect. 2 de hoc sacram., et Summistis.”48
Rituale Romanum a. 1614, supra cit. (p. 495), sufficientiam habi­
tualis implicitae intentionis expressit verbis “Illud petierint, seu
verisimiliter petiissent” quae habebantur in Instructionibus S. Caroli
Borromeo (“Illud petierunt, aut verisimile est quod petiissent”).
“In 4 Sent., dist. 23, q. 1, a. 3, ad 5 Durandi, Defensiones theologicae D. Thomae
Aquinatis (Turonibus 1906) VI 460.
"In 3 p., q. 84 sqq., Disp. 42, sect. 1, n. 8, Opera omnia XXII (ed. C. Bcrton, Parisiis:
Vivès 1866) 850.
"Ibid. η. 6.

Codex I.C., can. 943, cui aptata est ipsa nova editio Ritualis, eandem
expressionem repetit ac complet, simul etiam complectens utrumque
casum hominis temporanee amentis et hominis sensibus destituti:
“Infirmis autem qui, cum suae mentis compotes essent, illud [sacra­
mentum] saltem implicite petierunt aut verisimiliter petiissent, etiamsi
deinde sensus vel usum rationis amiserint, nihilominus absolute prae­
beatur.” Ex quibus verbis licet interpretari, in sensu sufficientiae
intentionis habitualis implicitae, etiam tria supra relata (p. 523)
documenta SS. CC. S. Officii ct Propagandae fidei circa Extremam
Unctionem conferendam immediate post Baptismum paganis in peri­
culo mortis ablutis.
Conclusio 2. Ad validitatem Extremae Unctionis praeter intentionem
requiritur ac sufficit character baptismalis, nec praerequiritur alterius sacra­
menti susceptio, scilicet Ordinis, aut Poenitentiae, aut Eucharistiae.
Probatur.

1. BAPTISMUS REQUIRITUR.
Generalis ratio, quae valet etiam pro ceteris sacramentis, est quia:
primo, Baptismus, mediante gratia regenerationis, dat primo et per
se vitam gratiae, quae subinde modificatur sub una vel altera ratione
per varias gratias sacramentales quae sunt effectus ceterorum sacra­
mentorum, non enim potest vita gratiae per cetera sacramenta con­
firmari, restaurari, curari, aut audiuvari, nisi prius per Baptismum
habeatur; secundo, per Baptismum, mediante charactere, homo incor­
poratur Christo et Ecclesiae ac ideo connectitur cum sacerdotio
Christi, ex quo procedit omnis influxus sacramentorum, et fit mem­
brum illius sacerdotalis societatis cui, tanquam bona propria, con­
credita sunt sacramenta. Unde neque pagani neque catechumeni,
quantumvis gratia fidei iam illuminati aut baptismo ipso flaminis
seu contritionis iustificati, sunt subiectum capax cuiuslibet sacramenti
praeter Baptismi.
Particularis ac propria ratio desumitur praeterea ex specifico effectu
et proprio fine huius sacramenti. Proprius enim eius finis est quaedam
“totius vitae christianae consummatio” (Cone. Trid.), quae Christiana
vita nonnisi per Baptismum inchoatur; specificus vero effectus est
abstersio reliquiarum peccati, quae remissionem ipsius peccati, primo
per lavacrum regenerationis effectam, necessario praesupponit, nec
potest vita gratiae per Extremam Unctionem multifarie perfici, pur­
gari, curari, restaurari, roborari, confortari et ad vitam ipsam gloriae
praeparari, nisi prius per Baptismum conferatur.

DE SUBIECTO

683

Nec obstat quod Extrema Unctio possit mederi ipsis reliquiis peccati
originalis aut saltem reliquiis peccatorum actualium ante Baptismum
commissorum, quoniam priores reliquiae non cadunt sub materia huius
sacramenti “nisi secundum quod sunt per actualia peccata quodam­
modo confortatae” (Suppi., q. 32, a. 4, ad 2), ceterae vero reliquiae
nequeunt per hoc sacramentum curari nisi prius ipsa peccata sint
per Baptismum remissa, nec tantum quomodolibet per Baptismum
remissa, puta per Baptismum in voto contritionis, sed per Baptismum
in re ipsa primo peccata abluentem vel subinde per suam specificam
gratiam iam factam remissionem confirmantem.
Ceterum in hoc tota Traditio inde a textu ipso lacobi collimat.
Verba promulgationis “Infirmatur quis in vobis” christianos seu
fideles baptizatos alloquuntur, quibus ipsa epistola catholica dirigitur.
Innocentius 1 in sua epistola ad Decentium, quae praebet primum
indubium testimonium de hoc sacramento, ad textum lacobi observat:
“Quod non est dubium de fidelibus aegrotantibus accipi vel intelligi
debere, qui sancto oleo chrismatis perungi possunt” (Denz. 99 ».
Cone. Trid. hoc sacramentum vocat “non modo poenitentiae, sed et
totius Christianae vitae, quae perpetua poenitentia esse debet, con­
summativum” additque Christum “quaemadmodum auxilia maxima
in sacramentis aliis praeparavit, quibus Christiani conservare se
integros, dum viverent, ab omni graviore spiritus incommodo possint:
ita extremae unctionis sacramento finem vitae tanquam firmissimo
quodam praesidio munivisse” (Denz. 907). Codex I.C. postquam in
can. 737, § 1, asseruerit: “Baptismum Sacramentorum ianuam ac
fundamentum” esse, in can. 940, § 1, docet: “Extrema unctio praeberi
non potest nisi fideli,” quae vox, iuxta antiquum usum ecclesiasticum,
ad minimum significat baptizatum.
Practica quaestio hic incidit de his qui sint dubie baptizati; cuius
solutio est non ut illis conferatur Extrema Unctio sub conditione sed
ut prius ipse Baptismus detur sub conditione, ac subinde, iam sublato
dubio de requisito Baptismo, Extrema Unctio absolute conferatur.

Quod autem solus Baptismus sufficiat ad validitatem Extremae
Unctionis constat tum ex ratione generali, cum ad nullius sacramenti
valorem aliud, praeter Baptismum, sacramentum praerequiratur, tum
ex particulari consideratione trium sacramentorum de quorum neces­
sitate aliquod dubium oriri posset, scilicet Ordinis, Poenitentiae et
Eucharistiae.

2. ORDO NON PRAEREQUIRITUR.
Innocentius I in suo classico textu de Extrema Unctione, ex Epistola

ad Decentium (cit. in art. 1, tom. 1, p. 116). ait: “Oleo chrismatis ...
non solum sacerdotibus, sed et omnibus uti Christianis licet in sua
aut in suorum necessitate ungendum.” Ut iam notavimus {ibid., p.
119-122), disputatur ab auctoribus utrum haec verba accipienda sint
in sensu activo, seu de ministro, an in sensu passivo, seu de subiecto.
Si igitur accipiantur in hoc altero et, ut videtur, probabiliori sensu,
S. Pontifex videtur alludere ad aliquem abusum vel ad aliquam falsam
persuasionem quae apud quosdam oriri posset et iuxta quam soli
sacerdotes vel clerici sint aptum subiectum huius sacramenti. Hoc
ceteroquin modo verba Innocentii interpretati sunt tum Theodulphus
Aurelianensis (saec. 8), scribens in suo Capitulario: “Non solum
autem clericis, sed et laicis, nec tantum viris, sed et feminis, unctio
talis tribuenda” (ML 105. 221), tum theologi tridentini in sequentibus
verbis quae extabant in priori schemate cap. 3, sess. 14, de Extrema
Unctione: “Infirmorum autem nomine non solum sacerdotes aegrotos,
sed cuiusvis conditionis fideles homines intelligi oportere, non inutiliter
olim Innocentius I. ad Decentium scribens admonuit: Ne quis vide­
licet, unctionem hanc quarundam aliarum instar, solos sacerdotes
suscipere posse existimaret.”40
Non constat an cum simili aliqua persuasione connecteretur quarun­
dam ecclesiarum separatarum praxis vel abusus ungendi defunctos
sacerdotes, clericos et monachos, de qua sermo fuit supra in art.
27 (p. 448 sq.) et art. 1 (tom. 1, p. 187-191).
Quidquid sit, nulla peculiaris ratio excogitari potest quare sacer­
dotalis character requireretur in subiecto Extremae Unctionis. Ipse
enim specificus effectus huius sacramenti, seu abstersio reliquiarum
peccati necnon ceteri effectus cum illo connexi, uti praeparatio ad
bonam mortem et aeternam gloriam, aeque conveniunt quibuslibet
baptizatis, nec ceteroquin ipsa unctio, quae huius sacramenti materiam
constituit eiusque symbolismum perficit, necessario solis ordinatis
convenit, nam aliae quoque extant sacramentales unctiones, uti in
Confirmatione et Baptismo, quae nonnisi ad significandam aliquam
gratiae sacramentalis abundantiam ordinantur ac propterea omnibus
in Christo regeneratis aeque et apte conveniunt.

3. POENITENTIA NON PRAEREQUIRITUR.
Necessitas hoc sacramentum ante Extremam Unctionem suscipiendi
deduci nequit tam ex natura sacramenti quam ex documentis aut
praxi Ecclesiae, quinimmo ex utroque capite contrarium deducitur.
Nam specificus effectus Extremae Unctionis est auferre reliquias
” Apud A. Theiner, Acta genuina ss. oecumcnici Concilii Tridentini (Zagabriae in
Croatia [1874]) II 391.

peccati, ad quod unice praerequiritur ut peccatum ipsum auferatur,
quod quidem fieri potest sive per Baptismum quoad peccata praebaptismalia sive per solam contritionem auferentem peccata postbaptismalia ante ipsum sacramentum Poenitentiae, etsi non sine
voto sacramenti quoad peccata mortalia.50 Nec obstat quod Extrema
Unctio dicatur complementum Poenitentiae. Nam id non implicat
necessitatem praemittendi hoc sacramentum, sed triplici alio modo
verificatur. Primo nempe ac principaliter, verificatur ex parte obiecti,
quatenus Extrema Unctio habet pro obiecto aliquid quod est posterius
peccato seu obiecto Poenitentiae, scilicet reliquias eiusdem peccati;
quo sensu effectus Extremae Unctionis complet non solum effectum
Poenitentiae sed etiam Baptismi (nisi dicatur Extremam Unctionem
remittere solas reliquias peccatorum postbaptismalium, quod non est
improbabile, quamquam in art. praec. ab hac ulteriori determinatione
abstinere praetulimus, eo quod eam non inveniamus a theologis
ventilatam). Secundo id verificatur ex parte ipsius effectus, quatenus
saltem peccata mortalia ante sacramentum Poenitentiae non remittun­
tur nisi ex voto ipsius sacramenti seu veluti ab ipso sacramento iam
in voto praeoperante, ac ideo Extrema Unctio, abstergendo reliquias
illorum peccatorum ante sacramentum Poenitentiae re susceptum,
complet ipsum effectum huius sacramenti ac quodammodo subsequitur
ipsum sacramentum tanquam in voto iam susceptum. Tertio id
verificatur ex parte ipsius executionis, quatenus in ordinariis con­
tingentibus Extrema Unctio de facto subsequitur susceptionem
Poenitentiae, cum conferatur in fine vitae, qua durante, non semel,
ex praecepto divino vel ecclesiastico, oportet Poenitentiam suscipi ab
eo saltem qui in mortalia inciderit.
Cone, quidem Tridcntinum (sess. 14, prologus) Extremam Unc­
tionem appellat “Poenitentiae consummativum,” sed id apte intelligitur triplici modo praedicto, eo vel magis quod Concilium Poenitentiam
ibi intelligat veluti in communi tam pro sacramento quam pro virtute,
ut patet tum ex eo quod sese refert ad praecedentia capita eiusdem
sessionis (“Visum est . . . praecedenti doctrinae de poenitentia adiungere ea quae sequuntur de sacramento extremae unctionis, quod [est]
.. . poenitentiae . . . consummativum”), in quibus utrumque Poeniten­
tiae aspectum in uno sermone contexuerat (cf. cap. 1, 4 et 8), tum
ex eo quod immediate addit Extremam Unctionem esse “non modo
poenitentiae, sed et totius christianae vitae, quae perpetua poenitentia
esse debet, consummativum” (Dcnz. 907). Ceterum, suprarelata
decreta S.C. de Propaganda Fide et S. Officii (p. 523) de ungendo
“Imo, ut dicetur infra (p. 702), ncc ad ipsam liceitatcm necessario requiritur ut
Poenitentia praecedat Extremam Unctionem.

infirmo immediate post Baptismum manifeste confirmant Poenitentiae
susceptionem non esse necessarium praerequisitum ad suscipiendam
Extremam Unctionem, nec ceteroquin illi pauci theologi, qui videntur
olim respuisse vel non consuluisse immediatam administrationem
Extremae Unctionis post Baptismum,31 ullatenus arguebant ex neces­
sitate praemittendae Poenitentiae sed ex praesumptione absentiae
reliquiarum alicuius peccati post Baptismum commissi, quae per
Extremam Unctionem abstergi queant.
Nec opponi potest antiqua praxis non conferendi Extremam Unc­
tionem poenitentibus nondum Ecclesiae reconciliatis, quam, ut diximus
in art. 1 (tom. 1, p. 116, 156) testantur Cone. Ticinense a. 850
et ipse iam Innocentius 1 (f 417); nam in ea praxi non agitur
praecise de ordine sequendo inter duo haec sacramenta, sed de
denegandis quibuslibet Ecclesiae sacramentis his qui publicam poeni­
tentiam nondum absolvissent, eo fere modo quo etiam hodie Ecclesiae
sacramenta, nominatim Extrema Unctio, impoenitentibus et con­
tumacibus denegantur (cf. Codicem I.C., can. 942 infra cit., p. 701).

4. EUCHARISTIA NON PRAEREQUIRITUR.
Necessitas praeviae susceptionis huius sacramenti ex nulla ratione
deduci potest:
Neque nempe ex specifico efiectu Extremae Unctionis; quinimo
abstersio reliquiarum peccati, cum sit aliquid negativum, convenienter
(sin minus convenientius) praecedit positivum effectum spiritualis
cibationis quae fit per Eucharistiam, ut scilicet homo, magis purificatus
ac roboratus, facilius et expeditius totam virtualitatem illius cibi
capere ac veluti absorbere queat. Quo sensu S. Thomas ait “per
poenitentiam ... et extremam unctionem praeparari hominem ad
digne sumendum corpus Christi” (3 p., q. 65, a. 3).
Neque ex generali fine Extremae Unctionis, quatenus hoc sacra­
mentum iuxta ipsam suam propriam appellationem, est extremum
subsidium quo Christus “finem vitae tanquam firmissimo quodam
praesidio munivit” (Cone. Trid.) necnon immediata quaedam prae­
paratio ad gloriam: nam haec non sunt intelligenda in sensu exclusive,
cum aliunde constet etiam Eucharistiam sub ratione Viatici ad eundem
finem et quidem magis universaliter ordinatam esse, ut nempe omnes
homines iamiam morituri, nec tantum infirmi, “illius vigore confortati
[3 Rg 19. 8] ex huius miserae peregrinationis itinere ad coelestem
patriam pervenire valeant, eundem panem Angelorum [Ps. 77, 25],
Pro hac sententia praecipue afferri solet toannes Sanchez scribens: “Ego recens
baptizato Unctionem ministrandam non consulerem, nisi novum post Baptismum
peccatum admisisse constaret” (Disp. 27, n. 18).

quem modo sub sacris velaminibus edunt, absque ullo velamine man­
ducaturi” (Cone. Trid., Denz. 882), sed in solo sensu affirmativo et
excellentiori, quatenus ex una parte sola Extrema Unctio est veluti
proprium sacramentum exeuntium, cum nonnisi illis conferri possit,
dum Poenitentia et Eucharistia totam vitam comitantur tanquam
ordinarium pharmacum et quotidiana refectio, et ex alia parte, ob
specificam necnon multifariam suam activitatem ac praecipue per
abstersionem ultimarum peccati reliquiarum et roborationem contra
ultima spiritualia pericula, hoc sacramentum peculiari modo homini
subvenit in extremo gressu quo transit ad aeternitatem.
Neque ex ipsa praxi praemittendi Viaticum Extremae Unctioni.
Nam haec praxis, utut conveniens et satis antiqua, fundatur non in
ipsa persuasione necessitatis ad valorem sacramenti, sed in sola
convenientia seu in peculiari indole Extremae Unctionis prout est
excellentiori quodam modo sacramentum exeuntium, nec ceteroquin
fuit olim universalis, cum in vetustiori ritu priorum Sacramentariorum
ac Ritualium, usque fere ad saec. 12, duo illa sacramenta communius
inverso modo disponerentur, ita ut immediate post Poenitentiam Ex­
trema Unctio, tanquam eius complementum, ac subinde Eucharistia,
tanquam viaticum ad iter aeternitatis, conferretur. Quam quidem
antiquiorem praxim etiam hodie plures doctores licitam dicunt, saltem
ubi adsit rationabilis causa, et quidam praeterea etiam simpliciter
advocant.
DE DUPLICI PRAXI PRAEMITTENDI VEL POSTPONENDI
VIATICUM EXTREMAE UNCTIONI HAEC NOTA:
*
2

1. Quoad historiam.
Quaenam esset praxis ante saec. 8. imo an vigeret quaedam proprie
Benedictus XIV, Dc synodo dioecesana, 1. 8, c. 8, n. 1 sq., in Migne, Theologiat
cursus completus XXV (Parisiis 1841) 1106sq.
Chardon, C., Histoire des sacrements. — Du sacrement d'Extrême-Onction, chap. 2, in
Migne, Theologiae cursus completus XX (Parisiis 1841) 756—759.
De Sainte-Beuve, J., Tractatus de sacramento Unctionis Infirmorum Extremae, disp.
8, a. 3, in Migne, Theologiae cursus completus XXIV (Parisiis 1841) 129 sq.
Fischer, B., “Dic Rtihcnfolge der Sakramcnte beim Vcrschgang,” Tricrcr Theologische
Zeitschrift 60 (1951) 54-56.
Launoy, J., De sacramento unctionis Infirmorum liber. — Explicata vetus Ecclesiae
Traditio de data infirmis post unctionem Eucharistia, Opera omnia I. 1 (Coloniae Allo­
brogum 1731) 594-608.
Mabillon, J., Observatio dc Extrema Unctione, in Migne, Theologiae cursus completus
XXIV (Parisiis 1841) 139 sq.
Martène, E.. Dc antiquis Ecclesiae ritibus, I. 1, p. 1, c. 7, a. 2, n. 3 sq. (Rotomagi
1700) 106-108.
Suarez, In 3 p., q. 84 sqq., Disp. 44, c. 1, n. 8, Opera omnia XXII (cd. C. Berton,
Parisiis: Vivès 1866) 865-867.
Tournely, II., De sacramento Extremae Unctionis, q. ultima, a. 2, Praelectiones
theologicae (Parisiis 1765) IX 444 sq.

dicta praxis qua unus vel alter ordo in variis ecclesiis determinate
praeferretur, vix dici potest tum ob generalem penuriam testimoniorum
de ipso sacramento, tum ac praesertim ob defectum determinatorum
ritualium. Modernam praxim praeponendi Eucharistiam videtur satis
clare suggerere Caesarius Arclatcnsis (470-543) in duobus Sermoni­
bus 265 et 279 (cit. in art. 1, toni. 1, p. 128 sq.) scribens: “Quoties
aliqua infirmitas supervenerit, corpus et sanguinem Christi ille qui
aegrotat accipiat: et inde corpusculum suum ungat” et “Quantum
rectius et salubrius erat ut ad ecclesiam currerent, corpus et san­
guinem Christi acciperent, oleo benedicto et se et suos fideliter
perungerent.” Idem habet S. Eliglus Noviomensis {ibid., p. 132) qui
ceteroquin a Caesario Arei, dependet. In Vitis vero Tresani (coaevi
S. Remigii, saec. 6) et S. Eugenii episcopi Hiberniae circa a. 500,
inversus ordo referri videtur, scilicet administratum Viaticum post
Unctionem {ibid., p. 133 sq.).53
A saec. 8 ad saec. 13 haec altera praxis multo latius quam prior
invaluit in variis Sacramentariis et ritualibus ecclesiarum. Eam inter
alia documenta testantur: Sacramentarium Gregorianum {ibid., p.
141); Codices Titianus et Ratoldi;™ can. 26 Cone. Moguntini a. 847
{ibid., p. 156), qui a Burchardo Wormatiensi, Ivone Carnotensi et
Gratiano, indebite tribuitur ipsi Poenitentiali Theodori episcopi
Cantuariensis (668-690); Egbertus Eboracensis {ibid., p. 146);
Hincmarus Rhemcnsis (t 882; Epist. 33 et 36, ibid., p. 155); Cone.
Aquisgranense a. 836 {ibid., p. 156); Ratherius Veronensis (t 974;
ibid., p. 157); Apocryphum decretum Eusebii Papae relatum a
Burchardo Wormatiensi (t 1025) et Ivone Carnotensi (t 1116)
{ibid., p. 157, 160); S. Bernardus (t 1153; ibid., p. 163); Ordines
3, 4, 5, 8, 10, 11, 12, 13 a Martène editi. Plura alia Launoy et Martène
afferunt documenta (quorum tamen quaedam satis ambigua videntur),
praesertim ex Vitis Sanctorum excerpta.
Quibus exhibitis Martène observat: “Ex his omnibus aliisque hujus­
modi testimoniis, in quibus ordo ministrandorum infirmis sacramen­
torum describitur, quaeque hic congerere possem, luce meridiana
clarius demonstratur, unctionem Viatico olim ordinario usu praemis­
sam fuisse: id quod confirmant omnia pene Ritualia mss. quae meas
in manus aliquando ceciderunt. Non ibo tamen inficias contrariam
alicubi consuetudinem obtinuisse. . . Caeterum pauca haec exempla
infinitae Ritualium multitudini, auctorumque veterum turbae in qui­
bus unctio Viatico praemittenda decernitur praejudicium afferre
non debet.”55
” Plura cx his ct sequentibus documentis retulimus etiam in art. praec., p. 624-628.
11 ML 78. 523, 525.
M Op. cit. (supra, in p. 687) 107 sq.

Ceterum, eodem tempore prior quoque praxis viguit, ut constat
saltem cx sequentibus testimoniis: Capitulare Aquisgranense sub
Carolo Magno a. 801 refert praescriptionem de conferenda Unctione
post praescriptionem de praebenda eisdem infirmis Communione [ibid.,
p. 147); nec obstat quod in Capitulari generali a. 769-771 decernatur
“ut morientes sine sacrati olei unctione et reconciliatione et viatico
non deficiant” (ibid.), nam ex mentione ipsius Poenitentiae, una cum
Viatico, post Unctionem, saltem intelligi datur nimis leviter quosdam
eruditos ex solo ordine mentionis deducant ordinem ipsum ministrationis in quibusdam documentis. Prudentius Trccensis episc. (circa
a. 843-861) loquitur de “eucharistiae et unctionis extremae recep­
tione” (ibid., p. 153).50 Isaac Lingoncnsis episc. in suis Canonibus
(circa medium saec. 9; tit. 1, c. 23) ait: “Si in infirmitate deprehensus
quis fuerit, vitam sine communione non finiat, nec unctione sacrati
olei careat” (ibid.,p. 155). Herardus Turonensis episc. in suis Capitulis
(a. 858) monet: “Ut in infirmitate positi absque dilatione reconcili­
entur, et viaticum viventes accipiant, et benedictione sacrati olei non
careant” (ibid., p. 155). Cone. Ticinense a. 850: “Hoc tamen sciendum
quod si is qui infirmatur publicae poenitentiae mancipatus est, non
potest hujus mysterii [Extremae Unctionis] consequi medicinam nisi
prius reconciliatione percepta communionem corporis et sanguinis
Christi meruerit” (ibid., p. 156). Quatuor alia testimonia minoris mo­
menti, praesertim ex Vitis Sanctorum, refert Martène.
Iam inde a saec. 13 minor uniformitas invenitur, quatenus haec
praxis paulatim latius invalescere coepit donec saec. 16 fere univer­
salis reputaretur, ut constat ex Catechismo Cone. Trid. a. 1566 et
paulo posterius ex ipso Rituali Romano a. 1614, in quo tanquam
universalis Ecclesiae praxis proponitur et sancitur.
Saec. 13 et 14, Ordines 16, 19, 20, 21, 22, 23, a Martène editi,
referunt praedictam alteram praxim postponendi Viaticum Extremae
Unctioni. Eandem referunt saec. 15, Ordo 26, a Martène editus, et
Ritualia Carnotense a. 1480 et Constantiense a. 1494, relata a Launoy;
et saec. 16, plura ritualia relata ab eodem Launoy, scilicet Teruanense
a. 1500, Sagiense a. 1505, Lexoviense a. 1507, Claromontense a. 1518,
Ebroicense a. 1521, Suessionense a. 1530, Laudunense a. 1538,
Coenomanense a. 1540, Nannetense a. 1540, Ambianense a. 1541,
MAd hunc textum observat Martène: “Erit forte qui Eucharistiam reverentiae causa
ab istis auctoribus prius nominatam asserat, quamvis ordine unctio praecederet: non
deerunt etiam qui interpolationem forte suspicentur. Et certe in Prudentii testimonio
Extremae-unctionis vocabulum illis temporibus prorsus inauditum interpolationem sonat.
Verum obstat Prudentii ipsius Pontificale ms. eleganter scriptum, quod fuit olim
monasterii Arremarcnsis, in quo Viaticum ante ct post unctionem dari decernitur”
(ibid. 108).

Rotomagense a. 1544, Abrincense a. 1559, Andegavense a. 1580,
Aurelianense a. 1587.
Tamen iam inde a saec. 13 satis saltem communis prior quoque
praxis postponendi Extremam Unctionem fuisse videtur, cum non
aliam suspicari videantur maiores theologi illius saeculi. Nam S.
Thomas scribit: “Hoc sacramentum est ultimum remedium quod
Ecclesia potest conferre” {Suppi., q. 32, a. 2). Bonaventura: “Inter
omnia sacramenta [Extrema Unctio] ultimo datur, propter quod et
Extrema Unctio nuncupatur” (In 4 Sent., dist. 23, dub. 1, circa
litteram Magistri). Albertus M. hanc sibi proponit obiectionem: “Post
extremam sacramenti susceptionem nullum sacramentum suscipitur:
haec autem unctio ideo vocatur extrema, quia ultimo suscipitur; ergo
ultimo loco tradendum erit de ipsa [i.e. ultimo etiam loco ponenda
esset in catalogo sacramentorum, sicut ultimo loco ponitur in adminis­
tratione],” atque respondet: “Vere dicitur extrema respectu susci­
pientis, sed in ordinatione sacramentorum non dicitur extrema. . . .
Inunctus nihil recipit ultra, sicut dicit objectio . . . [sed] non sequitur,
si ab hoc ultimo recipitur, quod sit ultimum in ordine sacramentorum
Ecclesiae” (In 4 Sent., dist. 23, a. 5).
Unde satis inepta et parum etiam critica videtur sequens Launoy
admiratio, qui, supponens contrariam praxim fuisse eo saeculo com­
munem imo universalem, ad ea verba S. Thomae (nam non videtur
legisse clariora adhuc verba Alberti M.) observat: “Omnino capere
non possum, quonam tandem pacto factum sit, ut beatus Thomas,
qui tunc vixit, scripserit, quod ab eo scriptum retulimus [i.e. supra
relata verba]. Nam perinde scribit ac si quod lemma sibi sumit, id
sursum versus Apostolos retroque duceretur. At salva honorificentia,
res ita se non habet: beati Thomae lemma praecedentium saeculorum
omnium obruitur silentio. Aliud est argumenti genus istud cum
Ecclesiastica Traditione, altero Theologiae verae principio tractare,
quod hoc loco sanctus Doctor non perficit; aliud seorsum ab Ecclesi­
astica Traditione, et humanis tantum rationibus, quae cum Theologiae
verae non sint principium, ad sanciendam Sacramentorum doctrinam
nihil pertinent, definire: quod ille nunc perficit.”57 Ad haec nota: Iam
ante saec. 13 ea praxis quam videntur supponere S. Thomas, Bona­
ventura et Albertus, existebat (ut fatetur ipse Martène et constat ex
supradictis documentis) in aliquibus ecclesiis, in quibus proinde
verisimiliter perseveravit usque ad saec. 13 nisi contrarium probetur
(imo Mabillon asserit aliam praxim fuisse mutatam saec. 13); prae­
terea, ea praxis potuit interim ita extendi, saltem in regionibus in
quibus praefati doctores vixerunt, ut ab ipsis communis iudicaretur:
* Op. cit. (supra, in p. 687) 606 sq.

ceterum, horum doctorum verba possunt fortasse recte explicari etiam
in hypothesi quod Eucharistia communiter post Extremam Unctionem
tunc conferretur, quatenus nempe Eucharistia, utpote iam a subiecto
suscepta ante infirmitatem seu interdum in vita, non est, simpliciter
loquendo, ultimum sacramentum quod homini confertur, quem sensum
quis posset confirmare ex verbis S. Thomae: “Per poenitentiam et
extremam unctionem praeparatur homo ad digne sumendum corpus
Christi” (3 p., q. 65, a. 3).

Quidquid sit sive de mente horum doctorum sive de eorum influxu
in introductionem vel extensionem hodiernae praxis praemittendi
Eucharistiam Extremae Unctionis, certum est, stando ad ipsa sola
Ritualia, quae fere unice ex ecclesia Gallica, necnon ex solo proposito
probandi antiquiorem et universaliorem indolem alterius praxis con­
gerit Launoy (ut ipse explicite fatetur'8), saec. 16 hodiernam praxim
in ipsa quoque ecclesia Gallica late invaluisse. Rituale Parisiense a.
1504 ait nihil referre si Eucharistia Unctioni praeponatur vel post­
ponatur: “Nec est magna vis de ordine: si enim infirmus prius petat
sacramentum Eucharistiae, quam Extremam Unctionem, sibi (prius
confessione facta peccatis) ministretur.” Idem fere ad verbum repetit
paulo post Rituale Redonense a. 1557. In editione a. 1581 eiusdem
Ritualis Parisiensis, ritus ministrandi Eucharistiam praeponitur ritui
ministrandi Extremam Unctionem. Synodus Lemovicensis a. 1519:
“Postrema unctio ideo dicitur, quia est postremum Sacramentum, quod
datur infirmis graviter aegrotantibus.” Synodus Carnotcnsis a. 1526
signanter decrevit: “Cum hoc Sacramentum sit ultimum Sacramen­
tum, inhibemus illud dari infirmo, nisi post confessionem peccatorum
suorum, et post corporis Christi communionem, si possibile sit
infirmum communicare.” Inde in nova editione Ritualis Carnotcnsis
anni 1604, iuxta hoc decretum reformatus est diversus ritus quem
ferebat prima editio a. 1489. Pariter circa initium eiusdem saec. 17
suum ritum reformarunt Ritualia Constanticnse a. 1609, Burdigalense
a. 1611 (supra cit. p. 494), Rotomagcnsc a. 1611. Baioccnse a. 1611.
Sagicnsc et Ebroicensc. Eundem ritum signanter referunt tum Instruc­
tiones S. Caroli Borromeo tum Rituale a. 1645 eiusdem ecclesiae
Ambrosianae quod refert Martène sub nomine Ordinis 29.
Catechismus Cone. Trid. ed. a. 1566 testatur ac statuit “Quoniam
““Mihi tantum curae luit eas notare Ecclesias, quae acceptum a majoribus ordinem
servaverunt usque in praesens fere sacculum, non quae diu ante mutaverant: creditu
quippe difficilius est, eam disciplinam, qua in aegrotis Unctio praemittebatur Eucharistiae,
durasse usque in saeculum, quod excurrit, quam superioribus aliquot saeculis mutatum
esse. Sunt enim, qui quem habent prae oculis ritum, omni retro aetate viguisse, sibi minimo
negotio persuadent. Quin etiam ejusmodi homines somnia fortasse putabunt ea, quae
ex variis sacrorum rituum libris sincerissime produxi” (ibid. 607).

vero omni studio curare oportet, ne quid Sacramenti gratiam impediat,
ei vero nihil magis adversatur, quam alicuius peccati mortiferi con­
scientia; servanda est catholicae Ecclesiae perpetua consuetudo, ut
ante Extremam Unctionem Poenitentiae et Eucharistiae Sacramentum
administretur” (p. 2, c. 6, n. 12). Ad haec notat Stiarez: “Hoc . . .
quod de perpetua consuetundine dicitur, vel referendum est ad solum
sacramentum poenitentiae, quia ratio in principio verborum posita
non aliud probat. Nam conscientia peccati mortalis non tollitur per
Eucharistiam, sed per poenitentiam; alias posset retorqueri ratio,
scilicet, quia curandum est, ne gratia sacramenti Eucharistiae impedi­
atur, poenitentiam et unctionem praemittendam esse, etc. Vel certe
intelligi potest de Eucharistia, ut absolute cibus animae est, non ut
viaticum. Vel denique loquitur de communi consuetudine Ecclesiae
Romanae, aut Catholicae majori ex parte, non vero de omnibus ejus
provinciis, vel religionibus. Et hoc satis est, ut hic ordo convenientior
a nobis judicetur.”59
Rituale Romanum praescribit: “In quo illud in primis ex generali
Ecclesiae consuetudine observandum est, ut, si tempus, et infirmi
conditio permittat, ante Extremam Unctionem, Poenitentiae et Eucha­
ristiae Sacramenta infirmis praebeantur” (tit. 5, c. 1, n. 2).
2. Quoad convenientiam utriusque praxis.

Utramque consuetudinem esse theologice fundatam et practice con­
venientem, patet ex dictis supra inter arguendum (p. 686 sq.).
Ad rem Suarez: “Nec defuit congruentia huic consuetudini [scilicet
postponendi Eucharistiam], vel quae supra insinuata est, quod Eucha­
ristia est finis omnium sacramentorum, et ideo esse debet executione
ultimum; vel quia decet, ut post perfectissimam animae purgationem,
tam quoad culpas, quam quoad reliquias earum, suscipiatur; vel quod
perinde est, quia cum extrema unctio sit consummativa poenitentiae,
illi debet proxime conjungi, ut perfecte hominem disponat ad Eucha­
ristiam. Vel denique quia viaticum, ut tale est, majus periculum,
seu propinquitatem mortis requirit, quam unctio, quia viaticum per
se solum dandum est his, qui discessuri sunt, nec datur eis ut retinean­
tur (ut sic dicam), sed ut proficiscantur. Unctio vero datur, ut in
vita retineantur si expediat; et ideo magis datur, ut curentur, quam
ut vadant, et ideo per se videtur prius danda.
“[Altera vero consuetudo] fundari potuit in hoc, quod Eucharistia
multo citius et facilius datur infirmis, quam extrema unctio, quia non
habet solum rationem viatici, sed etiam cibi, qui semper necessarius
est; postquam autem semel accipitur, regulariter saepius non datur
’“Op. di. (supra, in p. 687) 866 sq.

eidem infirmo, etiamsi ad extremum deveniat, propter difficultatem,
vel propter reverentiam, aut propter parochorum morem, qui suo
muneri satisfecisse videntur unctionem extremam addendo. At si post
acceptam unctionem infirmus petat Eucharistiam, licet illam antea
receperit, illi neganda non est, si aliud non obstat. Et hoc fortasse
modo accidit in exemplis in contrarium allatis; nam ex eis solum
habetur, Eucharistiam datam fuisse post unctionem, non vero quod
antea etiam suscepta non esset.””0
Launoy vero iudicat hodiernam praxim esse minus convenientem
ob plura incommoda quae altera praxis vitabat. Ad rem ipse: “Quo­
tidiana constat experientia, posteriorem ritum non quidem per se,
sed κατά συμβεβηκος incommodis exponi nonnullis, quibus priorem
expositum fuisse vix invenies: incommoda sunt maxime quatuor.
Primum quidem, quod plerique putant, Extremam Unctionem certum
esse futurae mortis indicium; id pene abiit in proverbium: Extremam,
inquiunt, accepit Unctionem: actum est de vita illius. Haec autem
falsa est opinio, qua tamen qui occupantur, Sacramentum hoc saepe
multo serius quam oportet, accipiunt. Deinde quod sunt aliquando,
qui rem ita different et procrastinent, ut morte praeventi Sacra­
mentum non accipiant, et fructu careant, qui ex eo sperari potuit.
Tum quod Christiani privantur Presbyterorum exhortationibus,
quibus ad bene sancteque moriendum juvarentur. Denique quod
nonnunquam restitueretur corporis sanitas, si Sacramentum temporius
administraretur: non restituitur, sive quia tam perversa ratione tentandus non est Deus, sive quia Sacramentum non ita institutum est,
ut in recuperanda desperati infirmi valetudine miraculum fiat.”61
Recenter quidam coeperunt suadere vel advocare reditum ad com­
muniorem praxim antiquam postponendi Viaticum. Ita B. Botte
O.S.B.: “Je me permet de suggérer quelques voeux: Un premier voeu,
c’est qu’on revienne, autant que possible, à l’ancienne appellation
d’onction des malades . . . [car] ici l’emploi de l’adjectif ‘extrême’
a eu de fâcheuses conséquences. . . Ut second voeu, c’est qu’on
puisse revenir à l’ordre traditionnel: onction, communion. L’usage
actuel est inspiré par les théologiens du moyen âge qui ont vu dans
Fonction le sacrement de l’agonie, le sacrement qui clôt, pour ainsi
dire, l’action sanctificatrice de l’Eglise, alors que traditionnellement
c’était le viatique, dernier réconfort du mourant et gage de
résurrection.”02
* Ibid.
nOp. cil. (supra, in p. 687) 608.
"“L’onction des malades,” Ao liturgie des malades (“La Maison-Dieu,” n. 15, Paris
1948) 104 sq.

Recentius in Collectione rituum, ad instar appendicis inserta
Rituali Romano, ad usum omnium Germaniae dioecesum, et a S. Sede
approbata 21 mart. 1950, antiquus ille ritus restitutus est, nam ibi
sequens ordo exhibetur: confessio, Extrema Unctio, Viaticum, indul­
gentia plenaria.63
3. Quoad vim obligativam hodiernae praxis.
Omnes fere doctores, etiam antiquiores, ut Suarez et Benedic­
tus XIV, docent obligationem non esse gravem; moderni satis com­
muniter dicunt ab hac levi obligatione excusare quamlibet rationabilem
causam (ita Piscetta-Gennaro, Cappello, Regatillo et Merkelbach);
quidam praeterea dicunt nullam per se obligationem proprie dicti
praecepti haberi ac ideo etiam sine peculiari ratione ordinem duorum
sacramentorum inverti posse.
Ad rem Suarez: “Propter rationabilem causam certum est posse
dari unctionem sine viatico, quando, vel illud haberi non potest, vel
non sine vomitu, aut alia irreverentia sumi. . . Eadem vero ratione
poterit mutari ordo, quando servari non possit sine mora, in qua
periclitaretur vita infirmi. Seclusa vero aliqua hujusmodi causa, ser­
vandus est ille ordo, propter consuetudinem, et quia ille ordo videtur
satis consentaneus rationi et institutioni utriusque sacramenti; illud
enim ut cibus ad confortandum in via praebetur, et ideo ut detur non
est expectandum ultimum vitae periculum; hoc vero sacramentum
exeuntium est, quasi in ultimum subsidium institutum. Non opinor
autem hunc ordinem adeo esse rem gravem, ut si absque contemptu
praetermittatur, ad peccandum mortaliter sufficiat, quia non extat
adeo clarum praeceptum de hac re.”04
Benedictus XIV: “In locis in quibus . . . [antiquus] mos obsolevit,
vigetque disciplina a concilii Tridentini Catechismo praescripta, non
facile permitteremus ab hac recedi, solum ad indulgendum privatae
et peculiari infirmi devotioni: sed potius parochis injungeremus ut
extremam Unctionem petentibus ante viaticum, suaderent tutius et
utilius fore Ecclesiae Romanae ritui ac usui a majori parte Ecclesiae
catholicae jam recepto, se accommodare.”05
Cappello: “Certe grave non est ministrare extremam unctionem
ante Viaticum; imo nec leve, si causa rationabilis, quaecunque ea
sit, illud suadeat. Quidam censent verum praeceptum de hac re non
haberi, ideoque, etiam deficiente peculiari causa, nullum per se esse
peccatum.”60
° Cf. B. Fischer, “Die Reihenfolge der Sakramcntc beim Vcrsehgang,” Treier Theologische Zeitschrift 60 (1951) 54-56.
M Op. cit. (supra, in p. 687) 866.
“ Op. cit. (supra, in p. 687), n. 2, coi. 1107.
“ Op. cit. (supra, in p. 582) 55.

DE SUBIECTO

695

ART. 33. Utrum Extrema Unctio (Necnon Poenitentia) Possit
Licite Administrari Acatholicis Aut Impoenitentibus Peccatoribus,
Saltem Si Sint Sensibus Destituti.07

STATUS QUAESTIONIS
Post quaestiones de requisitis ad validitatem, logice sequeretur
sermo de requisitis ad fructuosam et (in casu hominis sui compotis)
licitam sacramenti susceptionem. Porro, ut constat ex dictis in tractatu
Praenota quod diximus in tractatu De Poenitentia IV 57S ct 600.
Auctores morales de hac quaestione tractant in triplici loco, i.e. in De sacr. in genere
(ubi de ministro, seu de denegandis sacramentis), De Poenitentia (ubi de subiecto),
De Extrema Unctione (ubi de subjecto) ; canonistae vero rem brevius tangunt in
commentario canonum 731, § 2, 942. Utilius conferuntur:
Aleixo, F., “De sacramentis acatholicis administrandis,” Revista Ecclesiastica Brasileira
10 (1950) 923-928.
Bvttignoni, “L’assoluzionc degli acattolici,” Palestra del Clero, a. 15 (1936), v. 1,
p. 390-392.
Cappello, F. M., Tractatus canonico-moralis de sacramentis, I: De sacramentis in
genere, de Baptismo, Confirmatione et Eucharistia (ed. 4. Taurini 1945) 54-56; II
De Poenitentia (ed. 4, Taurini 1944) 162 sq.; III: De Extrema Unctione (ed. 2, Taurini
1942) 181-184.
Chrétien, P., De Poenitentia (ed. 2, Metis 1935) 545-549.
Connell, F. J., “The Hospital Chaplain and the Administration of Extreme Unction,”
The American Ecclesiastical Review 109 (1948) 95-104; “Sacraments for the Dying,”
ibid. 125 (1951) 146 sq.
Ferrer es, J. B., Compendium theologiae moralis (ed. 10. post Codicem 3, Barcinone
1919) II 358 sq.
Ford, J. C., “Current Moral Theology and Canon Law,” Theological Studies 2 (1941)
543.
Kelly, G., “Notes on Moral Theology,” Theological Studies 13 (1952) 94-97.
Kern, J., De sacramento Extremae Unctionis (Ratisbonae 1907) 316-322.
Kilker, A. J,, Extreme Unction (St. Louis, 1927) 121-135, 225-250.
King, J. L, The Administration oj the Sacraments to Dying Non-Catholics (Washing­
ton 1924) 20-25, 61-91.
Koerperich, G., “De subjecto Extremae Unctionis,” Collationes Namurcenses 30
(1936) 14-25.
Mahony, C., “Dispositions for Receiving Extreme Unction,” Clergy Review 35 (1951)
104-106.
Nolddî, H. ct Schmitt, A., Summa theologiae moralis (ed. 26, Ocniponte 1940) III
300-303.
Prümmer, D., “Conditional Administration of Sacraments to Non-Catholics,” The
Homiletic and Pastoral Review 30 (1929) 234-241.
Regatillo, E. F., Ius sacramentarium (ed. 2, Santander 1949) 18-20, 428 sq.
Revue Ecclésiastique de Metz (1930) 68sqq.
Statkus, F. J., The Minister oj the Last Sacraments, Washington 1951.
Szal, I. J., The Communication oj Catholics with Schismatics (Washington 1948)
150-163.
Umberg, J. B., “Spendung der Krankcnolung bei verungliickten, unbekannten Personcn,” Theologisch-praktische Quartalschrijt 79 (1926) 784-791; “Quo iure haereticis et
schismaticis sacramenta sunt neganda,” Periodica 18 (1929) 97
* sqq.
Vermeersch, A., Theologia moralis III (ed. 4. Roma 1948) 117 sq., 356 sq.; “De
condicionata Extremae Unctionis administratione,” Periodica de re canonica 14 (1925)
(7)-(H).
Vermeersch, A., et Creusen, J., Epitome iuris canonici (ed. 6 a Creusen recognita,
Mechliniac 1940) II 11, 153.

De sacr. in genere 365 sqq., quamvis fides et bonitas non requirantur
ad validitatem sacramenti (excepta Poenitentia), requiruntur tamen
ad eius efficacitatem salutarem, seu fructum gratiae, suscipiendam,
et consequenter etiam ad licite, seu sine sacrilegio, suscipiendum
sacramentum in subiecto sui compote. Quae quidem requisita bonitas
quoad hoc Unctionis sacramentum, ut constat ex dictis sive ibidem
(art. 25, p. 374 sq.; art. 13, p. 229—233) sive in praesenti tractatu
(art. 13, p. 125), est per se ipse status gratiae, cum agatur de
sacramento vivorum, per accidens vero potest esse sola attritio in
subiecto inconscio de defectu status gratiae.
Attamen, quamvis status gratiae aut praedicta attritio, secundum
se sufficiant ad licitam et fructuosam susceptionem, potest tamen
adhuc ex parte ipsius subiecti illi obstare aliqua Ecclesiae prohibitio
qua aliqui homines, puta acatholici (seu haeretici et schismatici), utut
in statu gratiae fortasse existentes (ratione nempe solius materialis
erroris seu bonae fidei), nihilominus ob suam conditionem publicae
indignitatis arceantur a susceptione sacramenti donec talis indignitas
removeatur. Praeterea, ex parte ipsius ministri, seu attenta sacramenti
administratione potiusquam susceptione, quaestio de liceitate adhuc
magis implicata evadit, quod attinet sive praedictos publice indignos,
sive etiam vere indignos qui reapse statu gratiae carent vel carere
censentur, sive ac praecipue moribundos qui sensus amiserint in ipso
statu apostasiae aut peccati.
Quamvis autem haec quaestio magis pertineat ad caput de ministro
quam de subiecto, maluimus tamen eam hic appendere, cum sit ex
magna parte intime connexa cum quaestione de requisita intentione
ad ipsum valorem sacramenti, ut patebit ex praecipuo puncto difficul­
tatis ac controversiae de liceitate administrandi hoc sacramentum
acatholicis et quibusdam peccatoribus sensibus destitutis.

Porro, quamvis eadem iugiter fuerit generalis agendi ratio Ecclesiae,
fundata in evangelic© praecepto: “Nolite dare sanctum canibus”
{Mat. 7. 6), necnon generalis doctrina theologorum menti Ecclesiae
sese accommodans eamque legitime interpretans, evidenter tamen
apparet indulgentius in dies, maxime recentiori tempore, Ecclesiam
cum acatholicis et peccatoribus egisse, et consequenter ad remissiores
prorsus ac fere latissimas conclusiones theologos moderniores descen­
disse. In variis tamen casibus licitae administrationis assignandis,
tanta deprehenditur apud doctores morales varietas, et tanta apud
quosdam inconstantia aut fluctuatio, ut vix vacet opinionum vel
dicendi modorum classificationem attentare, quin facilius ac utilius
erit ad ipsas Conclusiones immediate procedere, praedictas quoque

theologorum discrepantias hic vel illic pro discursus opportunitate
assignando.

Illud autem praenotare oportet quod, quamvis hic agatur directe
de Extrema Unctione, tamen, ob paritatem vel analogiam duorum
sacramentorum, quaestio connatiiraliter extenditur quoque ad administrationem sacramenti Poenitentiae, praecipue quod attinet casum
moribundorum sensibus destitutorum. De facto in quaestionem de
liceitate administrationis utriusque sacramenti collimant tum Ec­
clesiae documenta tum theologorum disputationes et opiniones, ac
propterea doctores morales hanc quaestionem indifferenter resolvunt
in uno vel altero tractatu et generatim fatentur moribundum sensibus
destitutum posse inungi in omnibus casibus in quibus absolvi potest
atque ex liceitate absolvendi in aliquo casu deducunt, ratione a
fortiori, liceitatem ungendi in eodem casu, cum in Extrema Unctione
sufficiat habitualis ac mere interna attritio, dum in Poenitentia requira­
tur, et quidem ad ipsum valorem, actualis et aliquatenus exterior
attritio, ac inde etiam certior sit in talibus moribundis efficacitas,
et a fortiori valor, prioris sacramenti.
Quae quidem pariter ratio fuit, quare in tractatu De Poenitentia IV
575 et 600, resoluta modo generali ac indefinito difficiliori ac funda­
mentaliori quaestione de liceitate absolvendi moribundum sensibus
destitutum, ulteriorem quaestionem de variis categoriis moribundorum
qui absolvi possint, nominatim de acatholicis et impoenitentibus pec­
catoribus, pertractare noluimus et ad praesentem locum remisimus,
ut simul cum quaestione de his qui ungi possint, ex iisdem ceteroquin
principiis ibidem assignatis, uno ictu et eodem modo resolveretur.
Unde ne miretur lector, si in recitandis sive Ecclesiae documentis
sive theologorum dictis et opinionibus, ex uno ad aliud sacramentum,
iugiter servata unitate processus, sermo noster libere discurrat.

CONCLUSIO
Conclusio 1. Extrema Unctio et Poenitentia nequeunt licite administrari
moribundo sui compoti, qui sit formaliter acatholicus (haereticus vel schisma­
ticus) aut contumaciter peccator seu obstinate impoenitens. Probabiliter vero
potest utrumque sacramentum licite administrari (servatis quidem ser­
vandis, seu sub conditione, remoto scandalo, et ubi non possit vel non
expediat bonam fidem perturbare per formalem retractationem) moribundo
sui compoti qui sit acatholicus tantummodo materialiter et bona fide.

Probatur I" pars, MORIBUNDO SCILICET FORMALITER .4-

CATHOLICO VEL CONTUMACITER PECCATORI, dum est sui
compos, non posse haec sacramenta ministrari.

Primo, id ostendit ipsa ratio theologica. Nam in utroque subiecto
deest dispositio requisita ad fructum, et, in casu Poenitentiae, ad
ipsum valorem sacramenti, nec licet attentare sacramentum mutilum,
seu validum et informe, et multo minus sacramentum invalidum.
Praeterea, in homine formaliter acatholico facile quoque deesse potest
ipsa intentio requisita ad valorem utriusque sacramenti, et quidem
connaturaliter saltem deest ubi haeresis versetur circa ipsam existentiam sive propriam naturam sacramenti.
Secundo, documenta Ecclesiae id explicite testantur.
Mens antiquae Ecclesiae patet, quoad sacramentum Poenitentiae
ex tota poenitentiali disciplina, quam exposuimus in tractatu De
Poenitentia II 849 sqq.,08 quoad Extremam vero Unctionem, ex duo­
bus praecipue documentis Innocenta I (f 417) et Cone. Ticinensis a.
850, denegantibus hoc sacramentum ipsis moribundis publice iam
poenitentibus antequam publice reconciliarentur cum Ecclesia.
Variarum ecclesiarum ritualia supra relata (p. 483 sq. ), omnia uno
ore excludunt excommunicates (adeoque haereticos et schismaticos)
a susceptione Extremae Unctionis, atque omne subiectum, cui hoc
sacramentum sit denegandum, colligunt sub illa quadruplici enumera­
tione: infantes, sanos, amentes, excommunicates.
Recentiora concilia provincialia id a fortiori implicant, dum decer­
nunt Extremam Unctionem denegandam esse ipsis moribundis sensibus
destitutis qui aut fuerint a communione Ecclesiae separati aut non
christiane vixerint. Ita, inter alia, Cone. Strigoniense a. 1858 (tit. 3,
§6, n. 2): “Moribundi . . . sensibus destituti, licet communionem
non possint recipere, si ante petierint aut saltem christiane vixerint,
hoc salutis praesidio [i.e. Extrema Unctione] muniantur; de quolibet
enim fideli, nisi contrarium constet, praesumendum est fuisse hoc
sacramentum petiturum. Quod de haereticis, et notoriis impoenitentibusque peccatoribus presumi nequaquam potest.”09 Cone. Pragense
a. 1860 (tit. 4, c. 9): “Moribundi, qui dum sana mente et integris
sensibus essent, illud petierunt, seu verosimiliter petiissent, muniendi
sunt hoc salutis praesidio [i.e. Extrema Unctione], quoniam de
quolibet fideli Ecclesiae communione non destituto, nisi impoenitens
*' Cf. Abbreviatum sermonem de hoc habes apud J. I. King, The Administration oj
the Sacraments to Dying Non-Catholics (Washington 1924) 66-79.
”Acta et decreta sacrorum conciliorum recentiorum. Collectio Lacensis V (Friburgi
Brisgoviae 1879) 24.

sit aut in manifesto peccato mortali decedat, praesumendum est,
fuisse hoc sacramentum petiturum.”70 Concilium Neogranatense a.
1868 (tit. 4, c. 9): “Hoc sacramentum denegandum est . . . publicis
peccatoribus, quos nulla praeteritorum criminum poenitentia tangi
constiterit, atque ceteris, qui in Rituali Romano indigni reputantur.
Sacro oleo erunt ungendi, qui subito morbo correpti, sensuum usu
distituuntur, cum ex eorum actae vitae ratione prudenter existimetur,
hoc sacramentum eos esse postulaturos, si sui compotes essent, ac
praesertim si salutaris poenitentiae signa praebuerint et hujus sacra­
menti desiderium expresserint.”71
SS.CC. de Propaganda fide et S. Officii non semel declararunt sacra­
menta, nominatim Poenitentiam (cui assimilanda est Extrema Unctio),
esse deneganda haereticis et schismaticis. Ita S.C. de Prop. Fide,
4 febr. 1664, exegit explicitam fidem in primatum R. Pontificis a
Graecis schismaticis qui absolvi petant; S. Officium, 28 aug. 1669 et
iterum 15 maii 1709, prohibuit ne absolverentur Nestoriani; 22 sept.
1763, permisit schismaticorum accessum ad ecclesias catholicas, ex­
clusa tamen omni participatione in sacris.72
Huc etiam, saltem indirecte, faciunt tria earundem Congregationum
decreta a. 1703, 1821 et 1861 circa Extremam Unctionem dandam in­
firmo immediate post Baptismum (supra cit., p. 523), quatenus
nempe requirunt in subiecto intentionem suscipiendi sacramentum.
5. Officium, 13 ian. 1864, interrogatum circa usum existentem
Hierosolymis absolvendi moribundos haereticos et schismaticos nec
exigendi ab eis signum reconciliationis cum Ecclesia, respondit: “Usum
de quo quaeritur, prout exponitur, esse improbandum: et ad mentem:
Le mente è di accennare a Mons. Patriarca di Gerusalemme che,
qualora il moribondo eretico o scismatico avesse dato un qualche
segno su cui fondare un ragionevole dubbio che quegli aderisca alia
santa Chiesa cattolica, in tal caso i preti di quella delegazione dovranno
seguire le norme dettate da accreditati autori.”73
S. Officium, 20 iul. 1898, interrogatum: “An aliquando absolvi pos­
sint schismatici materiales, qui in bona fide versantur.” respondit:
“Cum scandalum nequeat vitari, Negative: praeterquam in mortis
periculo, et tunc efficaciter remoto scandalo.”7’
5. Officium, 17 maii 1916, sequens dedit rescriptum: “1. An schis­
maticis materialibus in mortis articulo constitutis, bona fide sive abso■"Ibid. 514.
''Ibid. VI (1882) 516.
”Collectanea 5. Congregationis de Propaganda Fide (Romae: Ex Typographia Polyelntta S. C. de Propaganda Fide 1907) I, n. 156, 185, 276, 450.
"Hfd. n 1246. p. 689.
”//r7/ II, n. 2012. p. 372.

lutionem sive Extremam Unctionem petentibus, ea Sacramenta con­
ferri possint sine abiuratione errorum. 2. An schismaticis in mortis
articulo sensibus destitutis absolutio et Extrema Unctio conferri pos­
sit. . . Ad I. Negative, sed requiri, ut, meliori quo fieri possit modo,
errores reficiant et professionem fidei faciant. Ad 2. Sub conditione
affirmative, praesertim, si ex adiunctis conficere liceat, eos implicite
saltem errores suos reficere, remoto tamen scandalo, manifestando
scilicet adstantibus, Ecclesiam supponere eos in ultimo momento ad
unitatem rediisse.” Cum tempore belli, schismatici moribundi ob de­
fectum suorum ministrorum peterent a catholicis absolutionem et Ex­
tremam Unctionem, ad instantiam episcopi Linciensis (Linz in Austria)
S. Officium illud rescriptum emisit, quod tamen non est officiale, cum
publici iuris factum non sit neque in Actis Apostolicae Sedis neque
subinde in Fontibus luris Canonici, sed vulgatum fuit a quibusdam
ephemeridibus, ut Linzer Theol. Quartalsch. (1916) 692 sq. (1926)
40-46, Kolner Pastoralblatt 50 (1916) 304, Pastor Bonus 19 (1916)
17, 88, Archiv jür Katholisches Kirchenrecht 97 (1917) 84 sq.
S. Officium, 15 nov. 1941, idem confirmavit in alio rescripto (pariter
non publicato in Actis Apostolicae Sedis), dato in similibus circum­
stantiis ad Visitatorem Apostolicum pro Ucranianis in Germania: “1.
Sacerdos catholicus commendatos sibi habeat schismaticos qui, defi­
ciente ministro acatholico, catholicum vocent. Infirmos visitet, et
praesertim in mortis periculo versantes ad orationem, contritionem,
et submissionem divinae voluntati excitet (c. 1350, § 1). 2. Etiam in
periculo mortis, ut sacramenta eis ministrentur, requiritur ut meliori
quo fieri possit modo, pro adiunctis saltem implicite errores reficiant
et fidei professionem emittant. 3. Bona fide errantibus iam sensibus
destitutis sacramenta conferri possunt sub conditione, praesertim si
conficere liceat eos implicite saltem errores reiecisse. 4. Semper cu­
randum est ut scandalum vel suspicio interconfessionalismi vitetur.
Quo minus est periculum in mora eo magis explicita retractatio erro­
rum et fidei professio exigi debent.”75
Rituale Romanum in priori editione habebat: “Impoenitentibus vero
et qui in manifesto peccato mortali moriuntur et excommunicatis et
nondum baptizatis [hoc sacramentum Extremae Unctionis] penitus
denegetur.” Quae verba in ultima editione (tit. 5, c. 1, n. 10) mutata
sunt in mitiorem formam ipsius can. 942 Codicis I. C.
Codex I. C., can. 731, § 2 generaliter statuit: “Vetitum est Sacra­
menta Ecclesiae ministrare haereticis aut schismaticis, etiam bona
fide errantibus eaque petentibus, nisi prius, erroribus reiectis, Ec­
clesiae reconciliati fuerint.” Can. 940, § 1, ubi de Extrema Unctione.
,a Cf. II Monitore Ecclesiastico 67. 114.

statuit: “Extrema unctio praeberi non potest nisi fideli,” et can. 942:
“Hoc sacramentum non est conferendum illis qui impoenitentes in
manifesto peccato mortali contumaciter perseverant; quod si hoc du­
bium fuerit, conferatur sub conditione.”
Quoad peccatores autem seu “qui impoenitentes in manifesto pec­
cato mortali contumaciter perseverant” (can. 942), notandum est im­
primis non ex ipso capite defectus intentionis eis sacramentum dene­
gari, ut quidam putare videntur (v.g. Kern, p. 318 sq., Noldin-Schmitt,
n. 295 et 443, Woywod, n. 865, Conte a Coronata, n. 552), sed ex
ipso defectu bonae dispositionis requisitae ad fructum sacramenti, ut
patet tum ex generali praxi Ecclesiae denegantis sacramenta indignis,
utut petentibus, tum ex ipsa ratione, nam intentio recipiendi sacra­
mentum potest consistere etiam cum contumaci perseverantia in aliquo
peccato mortali, imo et cum ipsa absentia fidei, etsi tum perseverans
ac generalis contumacia in peccatis tum et a fortiori absentia fidei,
ipsam intentionem recipiendi fidei sacramenta et salutis remedia facile
corrumpere et extinguere queant.
Secundo notandum est quod, quidquid sit de severiori fortasse praxi
Ecclesiae in anteriori aetate necnon de consequenti strictiori iudicio
antiquiorum doctorum, praefata Codicis verba sunt stricte accipienda,
ita ut illis tantum sit sacramentum denegandum, in quibus tres se­
quentes conditiones verificantur, scilicet 1. ut habeatur contumacia
seu obstinatio in peccato gravi, 2. ut haec contumacia sit perseverans,
3. ut utrumque manifeste constet;7*5 unde ex defectu alicuius ex his
conditionibus vel ex dubio de ipsa, sacramentum conferendum est,
absolute vel conditionate.
Hae conditiones verificantur in eo qui in peccato publico contuma­
citer persistit, nullum ostendens exterius signum resipiscentiae, et a
fortiori in eo qui positive ac persistenter renuit facere id ad quod
tenetur sub poena peccati mortalis. In particulari hae conditiones fa­
cile verificantur in his qui nomen dederunt societati Francomuratorum
(Free Masons) aut simili ab Ecclesia explicite damnatae, vel qui man­
dant cremari corpus suum nec, admoniti, hoc mandatum revocare
volunt (hi ab ipso Codice, can. 1240, § 1, enumerantur inter eos quibus
serpultura ecclesiastica denegatur), vel qui vivunt in publico con­
cubinatu aut meretricio.77
Nequaquam tamen verificantur in eo qui renuit Extremae Unctioni
*' In antiquiori forma Rituali!: Romani supra relata (p. 700) contumacia et per­
severantia non significabantur, sed omnes generaliter impoenitentes, imo et in manifesto
peccato mortali moricntes, a sacramento excludi videbantur.
" Cf. Kilker, Extreme Unction (St. Louis 1927) 232-234, ubi hi casus magis
ckterminatc exponuntur.

praemittere confessionem sacramentalem,78 tum quia praescriptio
Ritualis de praemittenda Poenitentia (necnon Viatico) Extremae
Unctioni non obligat saltem sub gravi; tum quia motivum non acce­
dendi ad Poenitentiam potest esse aliud quam complacentia in peccato,
et a fortiori quam contumacia in peccato (potest enim esse quaedam
peculiaris repugnantia confitendi, sive generaliter, sive apud hunc
confessarium, puta parochum qui ius habet Extremam Unctionem
ministrandi); tum quia status gratiae requisitus ad hoc sacramentum
acquiri potest per actum contritionis nec ulla lex praescribit hunc esse
acquirendum per ipsam sacramentalem confessionem (id enim prae­
scribitur in ordine ad solam Eucharistiae susceptionem); tum quia
ipsum praeceptum divinum confitendi in articulo mortis potest adim­
pleri post Extremam Unctionem. Quidam etiam hanc aliam addunt
rationem, quia, cum Extrema Unctio cum sola attritione suscepta
remittat etiam peccata, infirmus potest eligere inter tria media huius
remissionis, scilicet vel actum perfectae contritionis, vel susceptionem
Poenitentiae, vel ipsam receptionem Extremae Unctionis; attamen,
haec ratio non valet et falsa est, quia, ut dictum est in art. 13 (p.
135 sq.), ad fructuosam susceptionem Extremae Unctionis non
sufficit attritio sed requiritur etiam bona fides, scilicet existimata
contritio.79
Probatur 2n pars, moribundo scilicet sui compoti qui nonnisi MATE­

RIALITER ET BONA FIDE ACATHOLICUS sit, sacramenta pro­
babiliter conferri posse.
Hic quidem habetur primum ex duobus praecipuis dissidiis inter
doctores morales, quod oportet referre antequam rei ipsius probabilitas
ostendatur.

Quidam, ut Kern, Aertnys-Damen, Merkelbach, Cappello (mitius)
et Chretien,80 negant sacramentum posse conferri, quia in illis haere­
ticis qui reiciunt hoc sacramentum (i.e. Protestantibus) deest ipsa
intentio ad valorem sacramenti requisita; quoad Schismaticos vero et
alios haereticos qui sacramentum admittunt (Nestorianos et Monophysitas), etsi talis intentio in eis non desit (imo etsi ipsi explicite
petant sacramentum) et habeant praeterea requisitam bonam disposi­
tionem animi, tamen saltem ab ipsa Ecclesia positive eis sacramenta
denegantur, ut patet ex suprarelatis documentis, signanter ex Decreto
n Cf. Suarez, Disp. 44, sect. 1, n. 9sq.
u An sola attritio absque proprie dicta bona fide et cum quadam dispositione
aequivalenti bonae fidei, possit necne sufficere in aliquo casu peculiaris angustiae, dictum
est in eodem art. 13 (p. 131 sq.).
''De Poenitentia (ed. 2, Metis 1935) 549.

DE SUBIECTO

703

S. Officii 1916 (ad 1) et ex Codice I. C., seu ex generali can. 731 quo
omnia sacramenta denegantur ipsis “haereticis aut schismaticis, etiam
bona fide errantibus eaque petentibus,” sive ex peculiari canone 740
quo dicitur “Extrema Unctio praeberi non posse nisi fideli,” hac enim
voce nequaquam designatur omnis baptizatus sed solus catholicus, ut
patet ex ipsius Codicis terminologia.
KERN citatur infra, p. 716.

AERTNYS-DAMEN: “Qui [inter haereticos vel schismaticos] rationis usu
gaudent, nequeunt absolvi, nisi prius, meliori quo fieri potest modo errores rejiciant
et professionem fidei faciant; sive Sacramentum Poenitentiae admittant sive non
admittant. Ita rescriptum S. Off. 17 Maji 1916.”81
MERKELBACH : “Quamdiu sunt sui compotes et usu rationis gaudeant ‘vetitum
est sacramenta Ecclesiae ministrare haereticis et schismaticis, etiam bona fide
errantibus eaque petentibus, nisi prius, erroribus reiectis, Ecclesiae reconciliati
fuerint’ (can. 731, § 2 et S. Off., 17 maii 1916). Quod si id nolint, aut eos in bona
fide relinquere prudentius judicaverit sacerdos, curet tamen ut eliciant actus fidei,
spei, charitatis et contritionis.”82

CAPPELLO : “Si haereticus, sive formalis sive materialis, sit compos sui,
extrema unctio (ut in genere cetera sacramenta) nequit ipsi ministrari, nisi prius
errores abiuraverit et fidei catholicae sincere adhaeserit, servatis de iure servandis.”83
Tamen, alibi, ubi agit generice de sacramentis denegandis, de contraria sententia
sincere fatetur: “Hanc sententiam, omnibus mature consideratis, censemus adhuc
sustineri posse non obstante praescripto can. 731, § 2, qui statuit normam ordinarie
ac tuto sequendam, dummodo absit scandalum aliudve grave incommodum."'·4
Imo. ubi agit de absolutione moribundorum, in eam sententiam inclinare videtur.85

Alii vero (quorum numerus magis in dies increscere videtur), ut
Gury, Rcuter-Lehmkuhl-Umbcrg, Génicot-Salsmans, Noldin-Schmitt,
Ferreres, Arregui, Vermeersch, Vermeersch-Crcusen, Rcgatillo, Buc*
ceroni
Hanley6' Wouters66 Tanquerey-Quevastre60 Telch,00 King01
Murray,02 Kilk er,03 Cappello (?),lu Conte a Coronata,0* affirmant
sacramentum posse conferri. Nam etiam ipsi haeretici, quorum secta
"Theologia moralis (ed. 14, post Codicem 6, Taurini 1944) II 259; cf. 407, ubi de
Extrema Unctione.
"Summa theologiae moralis (ed. 3, Brugis 1939) III 622; cf. 684.
"Tractatus canonico-moralis de sacramentis, III: De Extrema Unctione (ed. 2,
Taurini 1942) 181.
"Ibid., I: De sacramentis in genere, de Baptismo, Confirmatione ct Eucharistia (ed. 4,
Taurini 1945) 55 sq.
"Ibid., II: De Poenitentia (ed. 4, Taurini 1944) 165.
"Casus conscientiae (ed. 4) 552 sq.
"Treatise on the Sacrament of Extreme Unction (New York 1907) 31.
"Manuale theologiae moralis II (Brugis [1933]) 373 sq.
"Brevior synopsis theologiae moralis et pastoralis (Tornaci 1920), n. 1194.
"Epitome theologiae moralis (Oeniponte 1919) 413.
" The Administration of the Sacraments to Dying Non-Catholics (Washington 1924)
85-87.
"In The Homiletic and Pastoral Review 26 (1926) 412 sqq.
"Extreme Unction (St. Louis 1927) 126. 134 sq., infra cit. p. 710.
“Quatenus saltem favet, in textu nuper citato.
'Institutiones iuris canonici I (Taurini 1943) 52, 596.

denegat sacramentum, cum sint in bona fide, habent implicitam in­
tentionem sacramentum suscipiendi, quatenus habent saltem habitua­
lem intentionem implendi mandata Christi et utendi omnibus mediis
ad salutem ab ipso institutis. Nec aliunde extat ulla clara Ecclesiae
prohibitio quae praedictos etiam acatholicos, in bona fide existentes,
necessario respiciat; nam ex una parte can. 942 loquitur tantum de
obstinatis impoenitentibus; can. 940 loquitur quidem de fideli sed
forte haec vox intelligi potest de baptizato potiusquam de solo catho­
lico; can. 731, videtur tantum assignare quid Ecclesia officialiter
concedat, sed non excludit aliquid amplius ab ea non-officialiter per­
mittere, ut constat ex ipsa permissione inclusa in Deer. S. Officii a.
1916, etsi haec respiciat solos sensibus destitutos, imo, addit Vermeersch, ille canon valet per se de solis personis benevalentibus, non
vero de particulari casu articuli mortis, et ex alia parte quaedam
Ecclesiae documenta praedictam permissionem faciunt vel explicite
sive aequivalenter, ut Deer. S. Officii a. 1898 et a. 1916, vel implicite,
quatenus innuunt sacramentum conferri posse quotiescunque adest sal­
tem intentio habitualis implicita illud recipiendi, ut Decreta a. 1703,
1821, 1861 et 1864 (supra memorata, p. 699).
GURY: “Si vero cum aliqua probabilitate nunc ad se redierit aliquis haereticus
moribundus et videatur aliquod doloris signum edere, etsi dubium, tamen tentanda
sunt omnia. Sed etiam in hoc casu parochus 1) conditionate tantum sacramenta
administrare potest; 2) unctionem etiam clam tantum, ne alias sit scandalum.”88
REUTER-LEH'M.KUHL-U'MBERG: “Petes, quid agendum sacerdoti si intelligat
haereticum esse ad extrema deductum? Resp. Imprimis prae oculis habendus est
can. 731, 2: ‘Vetitum est sacramenta Ecclesiae,’ etc. Quo canone vetatur Sacra­
mentorum collatio haereticis et schismaticis a) mala fide errantibus, erroribus non
rejectis; b) etiam bona fide errantibus, si simul, sui compotes, sacramenta petunt,
erroribus non rejectis. Et sic Ecclesia hoc canone enuntiat quid quasi officialiter
concedat hac in re, quid non concedat. Ut vero sciamus, quid Ecclesia, pia mater,
non-officialiter permittat, consulenda est decisio S. Officii d. 26 Maii 1916. eo
vid. tempore facta, quo canon ille sine subio jam erat elucubratus.”87 Haec quidem
S. Officii decisio indirecte favet etiam liceitati administrandi sacramenta schismaticis
et haereticis sensibus non destitutis, saltem quatenus ostendit can. 731 non habere
sensum exclusivum sed proferre tantum normam generalem in ordinariis con­
tingentibus sequendam. Unde isti auctores possunt invocari in favorem huius
sententiae.
GÉNICOT-SALSMANS: “Si talis moribundus [haereticus vel schismaticus] non
sensibus destitutus est, neque affulget spes eum ad fidem catholicam adducendi,
saltem excitandus est ut contritionem, quantum fieri possit perfectam de peccatis
suis eliciat: quo praestito, clam absolutione conditionata donari potest, non
obstante can. 731. Cfr. S. 0. 20 jul. 1898. — Si spes aliqua est eum ad fidem
catholicam adducendi in primis ad eam amplectandam exhortandus est. Neque
gencralim pro moribundo magnum periculum dari putamus ne forte proposita
obligatione ingrediendae Ecclesiae, graviter peccet eam detrectando. Si enim eam
Casus conscientiae (ed. 1902), n. 625 sq.
Neo-conjcssarius practice instructus (Friburgi Brisgoviae 1919), n. 203.

obligationem percipiet, facile obsequetur, cum, instante morte, evanescant pleraque
impedimenta quibus sani deterreri solent; si vero eam non percipiet, neque im­
putabitur abiurationis dcnegatio. Cfr. Vol. I. n. 204. — Cas. 797.”98

NOLDIN-SCHMITT: “Num haereticis vel schismaticis concedi possit absolutio.
“1. Extra articulum mortis non licet sacramenta ministrare haereticis vel
schismaticis etiamsi bona fide sint et petant; semper prius doceri debent de
erroribus etiam materialibus, et his reiectis ecclesiae reconciliari. Ratio est
scandalum aliorum : catholici horrorem haeresis amitterent et haeretici in suo errore
confirmarentur.
"2. In articulo mortis per se eadem regula servanda est, nisi alia ratione
scandalum efficaciter removeatur.
“a. Schismaticus materialis qui sensibus valet, facile petit sacramenta mori­
bundorum, cum noverit haec sacramenta et intentionem habeat; sed praecise quia
bona fide est, eius petitio nondum est signum retractationis erroris, nec scandalum
evitatur. Ideo meliori quo fieri potest modo errores reicere et fidei professionem
facere debet; i.e. si doceri non potest in tantum, ut explicite veram fidem profiteatur,
saltem implicite hoc fateri debet. Tunc non solum absolutio, sed etiam extrema
unctio dari potest. Si sensibus destitutus est. et haec implicita reiectio errorum ex
adiunctis praesumi potest, sub conditione haec sacramenta dentur remoto scandalo,
scii, adstantibus manifestando, ecclesiam supponere eum in ultimo momento ad
unitatem rediisse.
“b. Protestans non facile petet, quia haec sacramenta non novit vel ea detestatur
ut superstitiosa; inde neque intentionem habet. Parum ergo probabile est, si
haeretici sensibus destituti sunt, eis condicionatam absolutionem prodesse, quamvis
scandalum arceri posset eo quod clam detur absolutio. Si autem sensibus valet,
etiam docendus esset in tantum, ut meliori quo fieri potest modo veram fidem
profiteatur; si propter adiuncta de hac re moneri non potest, implicita petitio
absolutionis ei suggeri potest. Scii, sacerdos interroget eum. num velit ab eo iuvari
in assequenda vita aeterna, quam lesus Christus promisit et num omnia servare
velit, quae a lesu Christo in hunc finem ordinata sunt. Tunc eliciat cum eo actus
fidei, spei, caritatis, contritionis perfectae, et moveat eum ut se declaret peccatorem,
qui a Deo petit remissionem peccatorum. His praemissis eum clam sub conditione
absolvere poterit.
“3. Si dubium etiam leve tantum esset de baptismo talis moribundi, praemissis
actibus necessariis imprimis sub condicione baptismus conferatur.”09
FERRERES: “Etiam haereticus materialis, sensibus non destitutus, absolvi
conditionatc posse in mortis articulo videtur, quin prius de fide catholica convictus
eam amplectatur et confessionem peragat, modo excitetur ad contritionem, quan­
tum fieri possit perfectam, de peccatis suis et paratus sit facere omnia, quae a Deo
ordinata sunt ad aeternam salutem consequendam.”1
ARREGUI: “Potest absolvi condicionatc . . . haereticus materialis, sensibus
non destitutus, si de suo errore moneri nequeat, modo tamen excitetur ad contritionem, quantum fieri potest perfectam et paratum se praebeat ad ea omnia
ponenda quae necessaria sunt ad salutem aeternam.”2

VERMEERSCH: “Regula ista [quae statuitur in can. 731] nulli exceptioni
locum dat, cum agitur de personis bene valentibus. . . . Necessitas tamen consulendi,
in periculo mortis, saluti animae, permittit ut moribundis acatholicis sacramenta
necessitatis stricte vel late dictae (poenitentia et extrema unctio) administrentur,
saltem conditionatc, si sensibus destituti sint. vel. si sensibus praesentes, in bona
'Institutiones theologiae moralis (ed. 10, post Codicem 3, Bruxellis 1922) II 268.
"Summa theologiae moralis (ed. 26, Oeniponte, Lipsiac 1940) III 301 sq
'Compendium theologiae moralis (ed. 10, post Codicem 3, Barcinone 1919) II 359.
‘Summarium theologiae moralis (ed. 4, Bilbao 1919) 373.

fide prudenter linquendi videantur. Ac sensibus destitutus, certius quam absolutione
sacramentali, iuvabitur extrema unctione, quae non exigit actus subiecti tanquam
quasi-materiam sacramenti. Cavendum tamen est a scandalo vel miratione populi,
si extrema unctio non possit satis secreto ministrari. Si dubium etiam leve esset de
baptismo talis moribundi, quod nostris temporibus facile aderit, praemissis actibus
necessariis, in primis baptismus sub conditione conferatur. Neque obstat particulare
et tantum in ephemeride dioecesana vulgatum responsum S. Officii 17 — 20 maii
1916, quo negatum est schismaticis materialibus in mortis articulo constitutis,
bona fide sive absolutionem sive E.U. petentibus, sacramenta ista conferri posse,
sed requiri ‘ut. meliori quo fieri possit modo, errores reiciant ct professionem
fidei faciant’. Responsum enim istud dat regulam generalem de solis schismaticis,
quibuscum facilius peccari potest quodam indifferentismo, et qui, ob ipsam petiti­
onem, videntur satis commode adduci posse ad errorum abiurationem; nec casum
contemplatur quo periculose, pro animae aeterna salute, bona fides turbaretur.”1
*3

“Si [moribundus usu sensuum pollens] fuerit acatholicus qui de errore suae
sectae prudenter moneri nequeat, excitetur ad eliciendum actum contritionis per­
fectae; dein se peccatorem coram Deo et sacerdote declaret, et, concepto dolore,
etiam declaret sibi gratum esse ut sacerdos, quantum possit, ipsum iuvet. Quo facto,
absolvatur sub condicione. Actus isti quos poenitens absolute facit, meliores et
utiliores censentur voluntate condicionata sic expressa: ‘si id necessarium scirem,
vellem confiteri et absolvi’ (Lehmkuhl, II. 651). Magis certo tamen acatholicus
contritione perfecta atque extrema unctione iuvabitur.”4
VERMEERSCH-CREUSEN repetunt ad verbum ea quae habet Vermeersch in
priori parte primi textus nuper citati, usque ad “Neque obstat” exclusive.5

REGATILLO, ubi agit de Extrema Unctione, sacramentum concedit solis acatholicis quorum secta admittit sacramentum (cf. infra, p. 719); ubi vero agit de
sacramentis in genere, absque ulla distinctione scribit: “Sensibus non destitutus
[acatholicus] qui prudenter existimetur versari in bona fide: 1) si rationabiliter
speratur eum errores abiuraturum, si moneatur, fiat haec monitio, et post
abiurationem absolvatur et ungatur; 2) si prudenter timetur, ne monitio sit inutilis,
ne fiat; ct tunc, praemissis praemitendis, iuxta aliquos absolvi et ungi potest. Haec
sententia mihi videtur tuta in praxi, si contritus vel saltem attritus sit, et se
ostendat paratum facere omnia ad salutem necessaria. Ex parte validitatis nihil
obstat, Nam 1) tunc adest intentio, saltem implicita, recipiendi sacramenta, qualis
in baptismo, poenitentia et extrema unctione sufficit; 2) adsunt actus poenitentiae
requisiti, scilicet contritio et confessio, saltem generalis: se esse peccatorem, quod
insinuari potest moribundo, ei suadendo ut doleat ; 3 ) adesse potest fides supernaturalis. Ex parte liceitatis ab Ecclesia non prohibetur: nam 1 ) Ecclesia vult plus
quam omnes hominum salutem. 2) SO 20 iul. 1898 ad quaestionem ‘An aliquando
absolvi possint schismatici materiales, qui in bona fide versantur', respondit: ‘Cum
scandalum nequeat vitari, negative; praeterquam in mortis periculo; ct tunc
efficaciter remoto scandalo’.
“Obiicies: 1 0 C. 731, § 2: Vetitum est sacramenta Ecclesiae ministrare haereticis
etiam bona fide errantibus, eaque petentibus; nisi prius, erroribus reiectis. Ecclesiae
reconciliati fuerint. Resp. a) Canon hic, sine dubio, non opponitur responso S0
20 iul. 1898; b) non agit de mortis periculo, sed intelligi potest de regula generali,
a qua recedi licet ob gravissimam causam, ut in casu.
“2.° SO 17 maii 1916. ad quaestionem ‘An schismaticis materialibus in mortis
articulo constitutis, bona fide sive absolutionem, sive extremam unctionem petenti­
bus. ea sacramenta conferri possint sine abiuratione errorum’, respondit: ‘Negative.
1 Th’-olog’a moralis III (cd. 4 a Crcusen recognita, Roma 1948) 117 sq.
4 Ibid. 357.
‘ Epitome iuris canonici (ed. 6, Mechliniae 1940) II 11.

sed requiri ut, meliori quo fieri possit modo, errores reiiciant et professionem fidei
faciant’. Resp. a) Responsum fuit de schismaticis tempore belli europei monentibus,
qui, cum non adesset minister schismaticus, absolutionem et unctionem petebant a
catholicis, b) Fuit responsum privatum Episcopo Linciensi missum et in aliqua
ephemeride dioecesana publicatum, non in Actis Apostolicae Sedis c) Vix admitti
potest, hoc responsum opponi praecedenti 28 iul. 1898. Intelligi potest, ita ut
schismatici per se absolvi et ungi nequeant, nisi prius errores reiiciant et fidei
professionem faciant; sed haec abiuratio et fidei professio non semper explicita
urgenda sit; implicita possit quandoque admitti; quod indicant verba ‘meliori quo
fieri potest modo’. Id est, si haereticus vel schismaticus doceri vel moneri non
potest in tantum ut explicite veram fidem profiteatur, saltem implicite hanc fateri
debet, ostendendo se contritum et paratum facere omnia ad salutem necessaria, in
hunc finem a Christo ordinata. Hoc confirmatur responso SO 15 nov. 1941 ad
Visitatorem Apostolicum pro ucranianis in Germania: 1. Sacerdos catholicus com­
mendatos sibi habeat schismaticos qui, deficiente ministro acatholico, catholicum
vocent. Infirmos visitet, et praesertim in mortis periculo versantes ad orationem,
contritionem et submissionem divinae voluntati excitet (c. 1350, § 1).”G

Intrinseca probabilitas huius sententiae patet ex eo quod administra­
tion! sacramenti praedictis acatholicis nihil certo opponitur sive ex
parte rei, seu requisitorum ad validam et fructuosam sacramenti
susceptionem, sive etiam ex parte alicuius positivae prohibitionis
Ecclesiae.

Pritno enim, requisita dispositio, seu attritio vel status gratiae, ha­
beri vel procurari potest, saltem cum probabilitate, sive in schisma­
ticis sive in haereticis bonae fidei. Requisita ipsa intentio suscipiendi
sacramentum adest certo in illis qui admittunt sacramenti existentiam
illudque a sacerdote catholico petunt vel acceptant. In ceteris vero
haereticis quorum secta sacramentum reicit (i.e. Protestantibus), ge­
neralis quaedam et implicita intentio sufficienter habetur, vel a sacer­
dote procurari potest; nam ipsa generalis intentio sumendi media
salutis a Christo instituta, quam potest habere haereticus denegans
aliquod sacramentum in particulari, copulata cum ipsa bona fide qua
non absolute nec pertinaciter hoc sacramentum denegat, sufficienter
salvat implicitam, utut remotam, intentionem suscipiendi hoc ipsum
sacramentum, eo quod huiusmodi materialis haereticus ita ex illa
generali intentione est absolute dispositus ut, si sciret hoc sacramentum
revera esse a Christo institutum, (quod ex mera accidentali ignorantia
non cognoscit), illud directe vellet suscipere. Quod quidem confirmatur
a paritate cum ministro haeretico qui, ideo valide baptizat, quia, quam­
vis non intendat explicite facere quod facit Ecclesia catholica, tamen,
cum absolute velit facere quod Christus instituit, eo ipso implicite vult
facere id ipsum quod facit Ecclesia catholica, etsi id ex ignorantia non
advertat aut etiam illogice abnuat.7
''Ius sacranienlarium (ed. 2, Santander 1949) 19 sq.
TCf. dicta de administratione Baptismi acatholicis moribundis in tractatu De sacr,
in genere 357.

Secundo, quod attinet ad Ecclesiae documenta, et signanter ad
Codicem I. C. (cf. in p. 700 sq.), canon 942 prohibens Extremam Unc­
tionem dari pertinaciter impoenitentibus, evidenter nullam hic facit
difficultatem, quoniam praefati acatholici non necessario sunt impoeni­
tentes. Difficultas, nec parva, provenit sive ex can. 940, § 1, in quo
dicitur “Extremam unctionem praeberi non posse nisi fideli” seu
catholico8 sive, ac praecipue, ex can. 731, § 2, in quo directe et ex­
plicite omnia sacramenta schismaticis et haereticis denegantur nisi
prius Ecclesiae reconcilientur, imo signanter additur id valere etiam
quoad eos qui in bona fide existunt ac sacramenta petunt. Qui quidem
canon confirmatur etiam ex supra relata (p. 699 sq.) duplici declara­
tione S. Officii a. 1916 et 1941, eodem fere tempore emissa, qua ipsis
schismaticis, sacramenta profitentibus ac petentibus, ea denegantur.
Nihilominus hanc Codicis legem esse interpretandam tantummodo
ut “normam ordinariam ac tuto sequendam” (Cappello), qua “Eccle­
sia enuntiat quid quasi officialiter concedat hac in re, quid non con­
cedat” (Reuter-Lehmkuhl-Umberg), ita ut in ea “agatur [tantum] de
personis bene valentibus” (Vermeersch) seu non respiciatur exceptionalis casus extremae necessitatis in qua inveniuntur moribundi,9
sequitur cum solida probabilitate ex sequentibus considerationibus:
1. Rationes, quare Ecclesia denegat sacramenta acatholicis, sunt:
praesumpta eorum indignitas; praesumptus defectus intentionis sus­
cipiendi; poena excommunicationis qua privantur bonis propriis Ec­
clesiae (cann. 87; 2314, § 1, n. 1; 2260, § 1) ; scandalum fidelium;
periculum ne fideles odium haeresis vel schismatis amittant (pericu­
lum indifferentismi vel interconfessionalismi) ; bonum ipsorum acatholicorum ne in suo errore confirmentur. lamvero, in casu moribundorum
bonae fidei, prima et secunda ratio non valent vel sufficienter auferri
* Vox “fidelis" hic significat “baptizatum et catholicum” in oppositione non solum ad
non baptizatos sive paganos sed etiam ad haereticos et schismaticos. Id constat non solum
ex traditional! usu vocis sed etiam ac praecipue ex ipsa Codicis tcrminologia, in quo
vix non semper sic ea vox accipitur; cf. cann. 46S, § 6, 467, § 1 et 2, 4S3, § 2, 684, 687,
707, 906, 1161, 1162, §3, 1169, §1, et praecipue 1152 in quo fit explicita distinctio et
oppositio: “Non solum in fideles et catechumenos, sed etiam in acatholicos vel excommunicatos” (cf. ipsum Indicem Codicis, ad vocem: Infideles). Nec refert quod in illo
canone agatur de requisitis ad valorem huius sacramenti, scilicet fidelitate, usu rationis
et infirmitate (“Extrema unctio praeberi non potest nisi fideli, qui post adeptum usum
rationis ob infirmitatem vel senium in periculo mortis versetur”), fides autem ad
valorem non requiratur, nam potuit Codex sub eadem priori voce “fidelis” simul expri­
mere duas conditiones, alteram ad valorem (Baptismum fidei) et alteram ad ipsam
liceitatem requisitam (professionem fidei), ita ut ibi inciperet etiam sermonem de
liceitate, mox complendum in can. 942 ubi addit secundum requisitum non contumaciae
in peccato.
’ Sic interpretanda est ea Vermeersch minus felix expressio ; nam Extrema Unctio,
quae certe includitur cum aliis sacramentis in can. 731, necessario respicit personas non
bene valentes, seu in periculo mortis, etsi non necessario moribundos, seu in articulo
mortis.

possunt, ut supra dictum est; tertia ratio non urget, nam in periculo
mortis can. 882 levat omnem excommunicationem, permittens ut
“omnes sacerdotes . . . valide et licite absolvant quoslibet poenitentes
a quibusvis peccatis aut censuris, quantumvis reservatis et notoriis”;
ceteris rationibus potest sufficienter satis fieri, et aliunde ipsae amice
componendae sunt cum suprema ratione boni animarum seu salutis
aeternae, quam praecipue attendit ac prosequitur pia mater Ecclesia.
2. Si can. 731 haberet sensum exclusivum absolutum et accipiendus
esset in toto verborum rigore, sequeretur etiam ipsos acatholicos sensi­
bus destitutos, utut bonae fidei et pertinentibus ad sectam quae sacra­
menta profitetur, non posse ungi et absolvi, quod tamen negatur ab
omnibus fere modernis doctoribus, saltem quoad acatholicos bonae
fidei qui admittunt sacramenta (cf. infra, p. 721 sq.). Quo ergo iure
et ratione adversarii, non obstante generali tenore canonis, hanc ex­
ceptionem constituunt, eodem iure et ratione invocari potest et altera
exceptio, in favorem nempe moribundorum sensibus non destitutorum.
Nec valet discrimen in eo assignare quod illi non possunt, sicut isti,
suorum errorum facere retractationem, nam potest contingere ut etiam
istis ea retractatio sit saltem moraliter impossibilis, ob defectum tem­
poris quo instrui et disponi possint aut ob ipsum spirituale periculum
perturbandi eorum bonam fidem. Nec etiam valet invocare explicitum
discrimen quod fit in privato rescripto S. Officii a. 1916 (et a. 1941),
quo sacramenta conceduntur moribundis sensibus destitutis, negantur
vero sensibus non destitutis; nam praeterquam quod in alio, ac offi­
ciali, Decreto S. Officii a. 1898 sacramenta conceduntur absque distinctione omnibus moribundis, ex eo ipso rescripto a. 1916 indirecta
saltem confirmatio peti potest etiam in favorem moribundorum sensi­
bus non destitutorum, ut mox ostendetur.
3. Decretum S. Officii a. 1898 (supra cit., p. 699) concessit ut
schismatici materiales seu bonae fidei, in mortis periculo, absolvi pos­
sint. Ibi nulla fit distinctio inter sensibus destitutos et sensibus non
destitutos, adeoque omnibus sacramenta conceduntur; imo connatu­
raliter sensus concessionis videtur praecipue respicere moribundos sui
compotes, qui sacramenta petere possunt et in quibus ipse valor
sacramentorum multo securius obtinetur. Nihil autem ostendit, aut
probabile facit, hoc Decretum per canonem 731 aut etiam per Rescrip­
tum a. 1916 (et 1941) revocatum esse. Nec probabilis videtur sequens
assertio Aertnys-Damc.n: “Hoc rescripto in resp. ad I et ad II igitur
explicatur deer. S. Off. 20 Julii 1898”,10 ac si nempe soli moribundi
sensibus destituti in illo Decreto respicerentur.
4. Ipsum Rescriptum a. 1916 (idem dic de rescripto a. 1941) non
'”Op. cit. (supra, in p. 703) 260, in nota.

I

necessario excludit administrationem sacramentorum acatholicis sensi­
bus non destitutis. Imprimis notetur hoc rescriptum esse particulare
ac privatum responsum episcopo unius dioecesis, nec eius valorem
esse ultra modum exaggerandum. Praeterea, ut apte advertunt Vermeersch et Regatillo (supra cit., p. 705-707), responsum istud dat
regulam generalem, a qua recedi liceat ob gravissimam necessitatis
causam, et quidem agit directe de solis schismaticis, quibuscum fa­
cilius peccari potest quodam indifferentismo, et qui, ob ipsam petitio­
nem, videntur satis commode adduci posse ad errorum abiurationem;
nec casum contemplatur quo periculose, pro animae aeterna salute,
bona fides turbaretur. Praeterea, ut advertit Regatillo (supra cit.,
p. 707), verba illa “Requiri ut, meliori quo fieri possit modo,
errores reiiciant et professionem fidei faciant” quandam admittunt
latitudinem, ita ut possint intelligi etiam de ea generali ac implicita
fidei professione et erroris reiectione, ad quam facile sacerdos potest
adducere homines bona fide errantes et ad Dei praecepta oboedien­
dum paratos, quamque indicat tum Rescriptum a. 1941 ea verba
sic reformans: “Ut meliori quo fieri possit modo, pro adiunctis saltem
implicite errores reiiciant et fidei professionem emittant,” tum utrum­
que Rescriptum a. 1916 et 1941 in responsione ad alterum quaesitum
de moribundis sensibus destitutis, dicens hos posse ungi et absolvi
“praesertim si ex adiunctis [i.e. ex ipsa bona fide] conficere liceat, eos
implicite saltem errores suos reficere, remoto tamen efficaciter scan­
dalo, manifestando scilicet adstantibus, Ecclesiam supponere eos in
ultimo momento [meliori quo fieri possit modo, i.e. saltem implicite,
ex bona voluntate ad oboediendum Deo in omnibus parata] ad uni­
tatem rediisse.”
Ex dictis sequitur hanc sententiam in praxim deduci posse, utpote
sive extrinsece sive intrinsece probabilem. Non tamen tanta est eius
probabilitas nec adhuc tantus doctorum in eam consensus, ut inde
oriatur etiam obligatio pro bono animarum eam in praxim deducendi.
Ad rem Kilker: “At any rate a priest who gives Extreme Unction to
dying heretics has enough of extrinsic probability on his side to save
him from any scruples of conscience or criticism of his superiors.
Again, a priest who does not anoint in these cases cannot be impugned
for a lack of love towards souls. He has in support of his refusal
arguments whose intrinsic worth are much greater than those which
prompt the contrary mode of procedure. Such a priest may be firmly
impressed by the arguments which make it absolutely wrong to ad­
minister the sacraments to these dying persons.”11
" Extreme Unction (St. Louis 1927) 135.

Ubi autem in praxim deducatur attendenda sunt quae observant
ipsi ejus patroni, ut Génicot-Salsmans, Noldin-Schmitt, Ferreres, Arregui, Vermeersch, supra citati. Scilicet:
1. Sacerdos debet quantum fieri potest procurare explicitai» errorum
abiurationem et fidei professionem; id requirit generalis norma et lex
Ecclesiae atque rationes in quibus ipsa fundatur.
2. Si talis abiuratio et professio fidei impossibilis est, sive ob de­
fectum temporis aut physicas infirmi conditiones, sive ob ipsum pericu­
lum perturbandi bonam fidem, sacerdos debet prius procurare, meliori
modo quo possit, probabilem utut implicitam saltem intentionem re­
cipiendi sacramentum, ut nempe, in casu moribundi protestantis (nam
in schismaticis aliisque qui sacramentum admittunt, facile habetur
explicita intentio), infirmus velit a sacerdote spiritualiter adjuvari
quantum fieri potest vel sit paratus ad faciendum et suscipiendum
quidquid Deus vult et ordinat ad aeternam salutem, et praeterea requi­
sitam dispositionem ad fructum sacramenti, seu saltem attritionem
quoad Poenitentiam et contritionem seu statum gratiae quoad Ex­
tremam Unctionem, quod quidem practice fiet excitando infirmum ad
actus fidei, timoris, doloris et amoris Dei. Ceterum numerus casuum
in quibus necessarium evadat sacramenta conferre absque aliqua
explicita fidei catholicae professione, non parum fortasse reduci­
tur si consideretur quod plures schismatici et haeretici qui haec
sacramenta admittunt, non tam difficile, adiuvante ipsa eorum bona
fide et praesenti statu periculi mortis, in quo evanescere solent im­
pedimenta conversionis, ad eam professionem induci possunt; de ce­
teris etiam non inepte observant Génicot-Salsmans: “Neque generatim
pro moribundo magnum periculum dari putamus ne forte proposita
obligatione ingrediendae Ecclesiae, graviter peccet eam detrectando.
Si enim eam obligationem percipiet, facile obsequetur, cum, instante
morte, evanescant pleraque impedimenta quibus sani deterreri solent;
si vero eam non percipiet, neque imputabitur abiurationis denegatio”
(in textu cit. supra, in p. 704 sq.).
3. Sacramenta nonnisi sub conditione conferri possunt, quidquid
sit de gradu probabilitatis vel moralis certitudinis de intentione et
dispositione subiecti. Nam. praeterquam quod in subiecto cuius secta
denegat sacramentum, implicita intentio illud recipiendi est de se valde
incerta, in omni casu ipsa liceitas administrandi sacramentum tali
subiecto in articulo mortis, non obstante generali prohibitione Ecclesiae,
non est nisi probabilis. De modo autem et qualitate apponendae
conditionis confer supra art. 27, p. 450, in nota, et art. 20, p. 259 sq.
4. Diligentissime vitandum est scandalum, in quo praecipue fun­
dantur prohibitiones Ecclesiae. Scandalum facilius vitatur in absol­

vendo quam in ungendo, saltem quatenus facilius est eludere atten­
tionem adstantium clam absolvendo quam ungendo; ceterum, ubi aliter
fieri non possit, scandalum removendum est per congruam declara­
tionem, factam saltem post sacramenti administrationem, seu, ut ait
Rescriptum a. 1916 quoad casum absolutionis et unctionis acatholici
sensibus destituti, “manifestando adstantibus, Ecclesiam supponere
eos in ultimo momento ad unitatem rediisse.”12
5. Si dubitetur, etiam leviter, de facto vel validitate baptismi, mori­
bundus debet prius sub conditione baptizari ac subinde pariter sub
conditione absolvi et ungi.
Conclusio 2. Probabiliter Extrema Unctio et Poenitentia possunt licite
administrari sub conditione cuilibet baptizato moribundo sensibus destituto,
etiam ei qui nullum signum bonae dispositionis dederit antequam sensibus
destitueretur. Id quidem nonnisi leviter, sufficienter tamen, probabile est
quoad acatholicos formales et quoad obstinatos peccatores qui usque ad
momentum destitutionis sensuum in formali infidelitate vel in obstinata
impoenitentia apparenter saltem perseveraverint. Id vero probabilius est
quoad ceteros acatholicos vel peccatores, qui absque ullo conversionis signo
sensibus destituti fuerint, scilicet quoad acatholicos materiales seu bonae
fidei, quoad catholicos pagane viventes qui tamen fidem publice non
negaverint, quoad respuentes sacerdotem et susceptionem sacramentorum
sibi oblatorum, quoad eos qui in ipso actu vel habituali statu peccati sensus
amiserint, et a fortiori quoad eos qui parum christiane vixerint necnon
quoad ignotos moribundos.

Probatur.

In hanc Conclusionem non consentiunt ipsi doctores moderni, et
multo minus antiquiores. Inter antiquiores quaestio erat omnino ge­
neralis (quam pertractavimus in tractatu De Poenitentia IV 582 sqq.),
an nempe sacramenta (nominatim Poenitentia) possent licite ministrari
moribundis sensibus destitutis, qui nullum antea dederint signum
poenitentiae; plures maioresque quidem theologi id negabant, alii vero
affirmabant donec paulatim haec altera sententia praevaluerit, prae­
cipue post S. Alphonsum, qui ei suum calculum attulit. Ad varias
tamen huiusmodi moribundorum categorias descendentes, patroni
huius sententiae excipiebant tum omnes acatholicos (etiam materi­
ales, ut supra dictum est) tum omnes obstinatos peccatores, ita ut
benignior ipsius S. Alphonsi sententia nonnisi ultimis duabus pecca­
torum categoriis nuper enumeratis, scilicet iis qui in ipso actu peccati
1 Cf. dicta in art. 27, p. 463.

sensibus destituti fuerint et iis qui parum christiane vixerint, sacra­
menta concederent. Moderni vero hanc concessionem etiam ad alios
peccatores et ad ipsos acatholicos extenderunt, ita ut quidam eam
ad omnes prorsus baptizatos extendant, alii vero excludant praecipue
acatholicos formales et peccatores obstinatos (in quo quidem habetur
secundum praecipuum dissidium inter doctores morales; cf. supra
p. 702), quibus quidam assimilant catholicos pagane viventes et eos
qui sacerdotem et sacramenta explicite respuerint.

Praefatam generalem quaestionem iam agitavimus ac resolvimus in
tractatu De Poenitentia IV 582 sqq.; manet ut eam applicemus ad
praedictas varias moribundorum categorias, primo quidem indeter­
minate quoad omnes, subinde determinate quoad singulas, simul in
decursu exhibentes varios particulares doctorum dissensus.
Ex generali duplici principio, regulante praxim sacramentalem, sci­
licet: “Sacramenta sunt propter homines ita ut in extrema necessitate
extrema liceat tentare” et “Sancta sunt sancte tractanda, ita ut non
liceat temere sacramenta nullitati aut infructuositati exponere,” se­
quitur primo, quod non licet ea administrare subiecto in quo moraliter
certo deest vel intentio requisita ad eorum validitatem vel etiam bona
voluntatis dispositio requisita ad eorum fructuositatem; secundo, quod,
nisi aliunde obstet positiva Ecclesiae sanctio seu prohibitio, licet
e converso sacramenta necessitatis administrare, saltem sub conditione,
ubi talis certitudo non adsit, ita ut simul habeatur non mera quidem
possibilitas requisitae intentionis et dispositionis, sed vera aliqua utut
minima, probabilitas, de utraque, fundata nempe vel in aliquo par­
ticulari actu aut signo, vel saltem in aliqua generali indole aut charac­
tere anteactae vitae. Signanter autem dicimus “Ubi habeatur non
mera possibilitas sed vera aliqua probabilitas,” nam, ut iam animad­
vertimus in tractatu De Poenitentia IV 584 resolventes praefatam
generalem quaestionem, mera possibilitas nequit esse rationale funda­
mentum praxis seu prudentialis iudicii regulantis actiones morales;
unde inepte plures theologi continuo invocant possibilitatem muta­
tionis vel dispositionis subiecti in statu destitutionis sensuum ad pro­
bandam liceitatem conferendi illi sacramenta.
lamvero, in quolibet homine baptizato qui sit moribundus ac sen­
sibus destitutus, utut antecedenter refragans aut indispositus ad sus­
ceptionem sacramenti, non habetur stricta, utut moralis, certitudo de
defectu intentionis vel dispositionis requisitae ad sacramentum valide
et fructuose suscipiendum, et simul habetur vera aliqua {maior vel
minor pro qualitate, subiecti} probabilitas de praesentia eiusdem in­
tentionis et dispositionis, nec aliunde ulla Ecclesiae lex quemquam

baptizatum, qui sit moribundus ac sensibus destitutus, a susceptione
sacramentorum necessitatis positive excludit.
Ergo cuilibet homini baptizato, moribundo ac sensibus destituto,
sacramenta necessitatis, qualia, diverso quidem modo, sunt Poenitentia
et Extrema Unctio, possunt licite administrari, saltem sub conditione.
Minor ostenditur.
Imprimis notandum est quod ipse status destitutionis sensuum, per
se solus consideratus, cedit in favorem moribundi, quod attinet ad
efformandum iudicium de eius dignitate vel indignitate; nam, cum
ipse nullum iam det signum actualis indignitatis, per se praesumendus
est dignus nisi contrarium aliunde constet, iuxta receptum effatum
“Nullus praesumitur malus, nisi probetur talis,” et hoc sensu valorem
habet assertio illa Vermeersch-Creusen, quam quidam alii repetunt:
“Non iam constat de contumacia eius qui sensibus est destitutus.”
Attamen, hic status et hoc principium, quod per se sufficeret ad fun­
dandam probabilitatem requisitae conditionis ad suscipiendum sacra­
mentum et de facto sufficit si agatur de ignoto moribundo, cuius nempe
antecedens vita prorsus ignoretur, non sufficit in casu moribundi sensi­
bus destituti cuius noscitur praecedens nec revocata indignitas (etsi
nihilominus in meliori conditione ipse inveniatur quam ille qui non est
sensibus destitutus et actualem indignitatem manifeste ostendit), nam
contra ipsum stat ipsa praesumptio perseverantis indignitatis, quam
sic apte exprimebant antiqua Statuta Ecclesiae Trecensis (supra cit.,
p. 679): “Quia si semel malus, semper praesumitur malus, nisi pro­
betur contrarium.” Oportet igitur ut haec praesumptio destruatur per
aliquam aliam probabilem rationem mutatae indignitatis.
Dicimus igitur hanc rationem sufficienter consurgere ex considera­
tione alicuius generalis indolis aut characteris anteactae vitae, prout
actu influit in mutationem praecedenter manifestatae nec retractatae
indignitatis.
Probabilitas nempe mutatae intentionis vel dispositionis satis solide
fundari videtur in ipsis adiunctis praesentis status periculi mortis
copulatis cum generali saltem indole anteactae vitae hominis Chris­
tiani ac baptizati, quatenus, ut iam notavimus in tractatu De Poeni­
tentia IV 592-596, 598 sq., tenor illius vitae, seu generalis praxis
vel fides Christiana, continet in se quaedam semina salutis et remota
saltem principia resipiscentiae quae connaturaliter tendunt ad pro­
prium effectum producendum, cum maiori quidem vel minori spe et
efficacia iuxta varias hominis conditiones, praesertim in circumstantiis
mortis imminentis et gratiae divinae specialiter tunc adiuvantis. Im­
minens enim mortis articulus dupliciter influit in genesim requisitae
intentionis et dispositionis, sive nempe debilitando corpus et sensitivas

passiones, quae directe vel indirecte esse solent praecipua resipiscen­
tiae impedimenta, sive suscitando in hominis conscientia, ac veluti
praesentialiter indigitando, cogitationem aeternitatis et periculum
damnationis; auxilium autem divinae gratiae, specialiter moribundos
assistentis aut certe nemini deficientis, utrique praedictae rationi
salutare confert incrementum, foecundando nempe influxum disposi­
tionum christianae vitae vel principiorum fidei, et confortando vires
humanae voluntatis necnon tremores perturbatae conscientiae.
Aliunde autem nulla positiva Ecclesiae lex quemquam moribundum,
sensibus destitutum, excludit a susceptione sacramentorum Poeni­
tentiae et Extremae Unctionis. Can. 731, $ 2 (supra cit., p. 700),
denegans sacramenta haereticis et schismaticis, non respicit homines
sensibus destitutos, cum exigat reiectionem errorum et professionem
fidei. Can. 942 excludit quidem omnes “illos qui impoenitentes in
manifesto peccato mortali contumaciter perseverant,” seu quorum
contumacia est manifesta et certa (cf. supra, p. 701); attamen de
contumacia sensibus destitutorum nequit amplius certo constare, ob
ipsam absentiam signorum in illo statu. Can. 882 levat omnem ex­
communicationem eiusque effectus relate ad moribundos. Decretum
S. Officii a. 1898 (cit. in p. 699) concedit sacramenta ipsis acatholicis
non destitutis sensibus, ergo a fortiori iis qui sunt sensibus destituti;
nec refert quod ibi agatur tantum de acatholicis materialibus, nam
acatholici materiales, quatenus sunt sui compotes, inveniuntur in
peiori conditione quam acatholici formales, sensibus destituti, quod
attinet ad praecipuam rationem publicae indignitatis et scandali, ob
quam Ecclesia sacramenta denegat acatholicis. Rescriptum a. 1916
et a. 1941 concedit sacramenta schismaticis sensibus destitutis nec
aliud ad summum in eis requirit nisi quod aliquomodo possit coniici
eos implicite suos errores reiciere, quatenus possit prudenter sup­
poni eos in ultimo momento ad unitatem rediisse; ipsa verba “Affirma­
tive, praesertim si . . .” ample sonant, ita ut ad alios casus concessio
extendi possit; de ipsis autem acatholicis formalibus potest, ut supra
explicavimus, satis prudenter supponi eos, dum sunt in statu desti­
tutionis sensuum, ad talem dispositionem probabiliter pervenire qua
dicantur implicite saltem ad unitatem redire.

Restat ut aliquid in particulari dicamus de singulis categoriis tum
acatholicorum tum peccatorum, ut inde ostendantur tum particulares
dissensus theologorum, tum variae particulares rationes et varii gradus
probabilitatis nostrae Conclusionis.

1. DE ACATHO LI CO FORMALI.
Negant sacramentum conferri posse, ob defectum saltem requisitae
intentionis, Kern, Merkclbach, Cappello (qui tamen concedit proba­
bilitatem contrariae sententiae), Conte a Coronata, Chrétien,'3
Aertnys-Damen et Regatillo (qui tamen duo postremi rem non omnino
excludunt; cf. infra).
KERN de utroque casu formalis et materialis acatholici, necnon de casu catholici
practice infidelis (i.e. more pagano viventis), scribit:
"Sacramentum non potest administrari:
“1. Haereticis, qui secundum placita suae sectae s. Unctioni denegant dignitatem
sacramentalem; quales sunt Protestantes. Sunt enim in habituali intentione non
admittendi istum ritum superstitiosum Catholicorum. Quare etsi sacerdos habeat
firmam persuasionem, aliquem protestantem moriturum esse bona fide et in
habituali dispositione explendi omne mandatum divinum cognitum, et utendi in
hora mortis omnibus mediis salutis divinitus provisis, tamen non potest ei suc­
currere per Extremam Unctionem. Nam cum optima illa voluntate generali con­
sistit habitualis voluntas respuendi hunc ritum determinatum. Qui inclinant in
sententiam, illam bonam voluntatem generalem habitualiter permanentem suffi­
cienter includere intentionem recipiendi in hora mortis omnia media salutis
divinitus constituta, necessaria consequentia adstringuntur dicere, tali haeretico
materiali etiam tum, cum est sui compos, valide s. Unctionem applicari, etsi
omnibus viribus reclamet et reluctetur. Nam si habitualis voluntas bona in eo, qui
rationis usu caret, praevalet super habitualem voluntatem respuendi sacramentum,
a pari actualis voluntas bona in eo, qui rationis usu potitur, praevalet super
actualem voluntatem non admittendi ritus catholicos. Quis autem hoc ultimum ad­
mittet? Si autem, ut hoc statim adnectamus, haereticus bonae fidei adhaeret sectae,
quae dignitatem sacramentalem Unctionis infirmorum profitetur, valide et aliis
conditionibus suppositis etiam cum fructu s. oleo munitur. Difficilius respondetur
quaestioni num sacerdoti catholico liceat, tali haeretico materiali spiritualem
medicinam praebere. Cum quantum scio, decisiones s. Sedis desint, salvo meliore
iudicio censeo, id licere, si periculum scandali removeatur, cum moribundo sensibus
destituto per absolutionem vix amplius possit succurri. Constat enim, haeretico
materiali in articulo mortis remoto scandalo licite dari absolutionem. Conf. e. gr.
Acta s. Sedis t. 31, p. 253 s. Cur ergo, si sacramentalis Poenitentiae non amplius
est capax, sub eadem restrictione non iuvetur Extrema Unctione, a cuius receptione
probabiliter dependet aeterna eius salus?
“2. Tum iis infirmis, qui inter Catholicos numerantur quidem, quia Ecclesiam
externe non deseruerunt, at fidem abiecerunt et hostilem contra religionem animum
gesserunt, tum iis, qui omnibus exercitiis religionis abiectis curam salutis penitus
neglexerunt : his omnibus, si, donec mentis compotes erant, nullum signum verae
poenitentiae exhibuerunt. In talibus enim hominibus non minus quam in haereticis
deest intentio absolute requisita ad valorem sacramenti. Quare sacerdotibus prae11 De Poenitentia (ed. 2, Metis 1935) 549. A fortiori id negabant omnes antiquiores
qui imo generatim excludebant etiam acatholicos materiales seu bonae fidei. Sit unus
pro aliis, 5. Alphonsus scribens: “Potest et debet absolvi (intellige semper sub condi­
tione) homo catholicus, etiamsi in actuali peccato sensibus destituatur: pro hoc enim
etiam merito praesumi potest quod ipse, in proximo periculo suae damnationis constitu­
tus, cupiat omni modo suae aeternae saluti consulere. Dixi: homo catholicus, ut recte
advertit Holzmann. Haeretici enim, etiamsi in eo casu dent signa poenitentiae non debent
absolvi, nisi expresse absolutionem petant; quia tales numquam prudenter praesumi
valent ea signa praebere in ordine ad confessionem, a qua summopere abhorrent”
(Theologia moralis [ed. L. Gaudé, Romae 1909] III 501).

sertim nostro tempore, quo secus ac prioribus saeculis, innumeri hujusmodi
‘Catholici’, maxime in urbibus vivunt, prudenti circumspectione est opus. Quae
certe non servatur, si omnibus istis hominibus, cum sensibus destituti non amplius
valent reluctari, Unctio adhibetur secundum adagia: sacramenta sunt pro hominibus,
in extrema necessitate omnia sunt tentanda, si moriturus ante exitum eliciat actum
attritionis, ope sacramenti reviviscentis salvabitur. Verum Ecclesia eiusque ministri
severa tenentur obligatione sancta sancte tractandi, tenentur custodire verbum
Domini: 'Nolite dare sanctum canibus’ . . . tenentur cavere, ne sacrosanctos ritus
irrisioni et ipsum munus sacerdotale contemptui exponant. . .
“Sane excesserunt illi theologi, qui docebant, Extremam Unctionem ob reveren­
tiam sacramenti denegandam esse omnibus, qui actu non fruuntur usu rationis. Sed
peius excedunt, qui nulla habita ratione sanctitatis sacramenti attentant illud con­
ferre omnibus, qui mentis non sunt compotes. ‘Constat, inquit Suarez, fore pecca­
tum grave, dare sacramentum homini habenti obicem [eo quod amisit rationis usum
in malo statu et indispositus], et nullo modo, i.e. nec expresse nec implicite seu
interpretative petenti sacramentum et salutis suae remedium, saltem per signa
attritionis aut bonae vitae’ (Disp. 42, sec. 1, n. 8).
“Quod spectat adagia commemorata, sacramenta certe sunt pro hominibus, sed
danda tantum iis, quos non esse indignos prudenter existimatur. In extrema
necessitate omnia sunt tentanda, quae sanctitas mysteriorum et praecepta Ecclesiae
permittunt. Si moriturus, qualem descripsimus, ante exitum eliciat actum attritionis
tantum, manifesto non salvabitur, etiamsi sit inunctus. Sacramentum enim in­
validum ob defectum intentionis in subiecto per nullum eius actum subsequentem
evadit validum. Igitur conetur sacerdos tales infirmos iuvare medio, quod superest:
implorando pro illis infinitam misericordiam Dei, qui eos, si vult, etiam sine ritu
sacramentali ab interitu vindicare valet.
“Unica ratio, quae cum aliqua specie opponi potest, est: Si talis moriturus forte
tamen, antequam mente penitus excideret, habuit mere internum actum attritionis
cum implicito desiderio auxiliorum Ecclesiae, inunctus salvabitur, derelictus peribit.
Respondetur: Peribit propria culpa, sacerdos autem suae obligationi satisfecit,
quia mera possibilitas sufficientis dispositionis non fundat prudens iudicium, de
facto adesse, quae ex parte subiecti requiruntur. Si illa mera possibilitas existentiae
necessariae dispositionis sufficeret, omnes Judaei morituri et sui non amplius conscii
recte baptizarentur; forte enim, antequam mente penitus exciderunt, internum
actum attritionis et desiderii Baptismi habuerunt.”14

MERKELBACII eodem modo ac Kern distinguit inter acatholicos bonae fidei,
quorum secta admittit vel negat sacramentum, supponens, ut evidens, formaliter
acatholico non posse Poenitentiam et Extremam Unctionem ministrari:
“Si sensibus iam sint destituti: 1) Schismatici, qui sunt in bona fide, absolvi
possunt sub conditione, remoto tamen scandalo (S. Off., 20 iul. 1898 et 17 maii
1916). 2) Item haeretici qui sunt in bona fide et simul sacramentum Poenitentiae
admittunt; non tamen si hoc positive reiiciunt vel etiam negative non agnoscunt,
quia illis deest intentio illud recipiendi. Et quamvis habeant voluntatem sese
salvandi, non tamen voluntatem sacramentum recipiendi et confitendi, seu sese
salvandi per tale medium. Vellent forsan confiteri, si sacramentum Poenitentiae
esse necessarium salutis medium scirent, nunc autem id non volunt. . .
“Recentius quidam benignius censent, etiam arguentes a pari ex laudato decreto
17 maii 1916. Sed decretum unice loquitur de schismaticis, nullatenus de haereticis;
nec est paritas, quia schismatici voluntatem praesumuntur habere recipiendi sacra­
mentum, non ita haeretici qui illud non admittunt. Quidam tamen exceptionem
posuit casu quo haereticus, antequam sensibus fuerit destitutus, dixerit se velle
iuvari modo quo sacerdos catholicos iuvare soleat moribundos. Id tamen admodum
difficulter intelligitur. imo difficilius pro Poenitentia quam pro Extrema Unctione:
" Dr sacramento Extremae Unctionis (Ratisbonac 1907) 317-320.

quomodo enim talis haereticus dolorem velit concipere et se peccatorem et
dolentem manifestare in ordine ad absolutionem, quam non admittit?"’5
CAPPELLO eandem distinctionem afferens, scribit: “Quoad haereticos (schis­
maticos, apostatas) haec teneas: 1° Haereticis moribundis, qui secundum placita
suae sectae negant extremam unctionem esse sacramentum, uti sunt protestantes,
hoc sacramentum nequit ministrari, si iam compotes sui non amplius sint. Ratio,
quia versantur in habituali intentione non admittendi istum ritum. Quare sacerdos,
licet habeat firmam persuasionem, aliquem protestantem moribundum esse in bona
fide et habere habitualem intentionem utendi hora mortis omnibus mediis salutis
divinitus datis, non potest tamen ei consulere per extremam unctionem. Nam huic
generali voluntati opponitur specialis voluntas habitualis, numquam scii, retractata,
hunc ritum determinatum reiiciendi.
“2° Si haereticus adhaerebat sectae, quae dignitatem sacramentalem extremae
unctionis profitetur, sacramentum ex capite necessariae intentionis valide confertur.
Licetne sacerdoti catholico illud conferre tali haeretico sensibus destituto? Si
haereticus sit formalis, non licet; si materialis seu in bona fide, licet, remoto
scandalo. Nam si haeretico materiali in articulo mortis, scandalo remoto, licite datur
absolutio, cur conferri non poterit extrema unctio in iisdem adiunctis?”'6
Alibi, agens de Poenitentia, fere idem docet, scribens: “Haereticus vel schis­
maticus moribundus, sensibus destitutus, absolvi potest conditionatc, modo sit
baptizatus, ‘nec absit spes probabilis eum in bona fide versari et libenter admis­
surum esse adiutorium sacerdotis, si hoc sciret esse necessarium.’ Ita plures. Nonnulli
tamen negant cum S. Alphonso. At sententia affirmativa est certa ex resp. S.
Officii, 17 maii 1916.”17
Attamen, ubi agit de sacramentis in genere in quaestione de sacramentis
denegandis, sententiam suam non leviter emollit, concedens probabilitatem con­
trariae opinionis: “Non desunt quidam theologi, praesertim recentiores. qui
affirmant posse probabiliter absolvi conditionatc haereticum vel schismaticum
publicum et formalem sensibus destitutum. Haec sententia, remoto scandalo, vere
probabilis est eaque confirmatur resp. S. Off. 17 maii 1916, ad 2.”18
AERTNYS-DAMEN eandem distinctionem affert, introducens tamen aliquam
exceptionem: “Si [haeretici vel schismatici] sensibus destituti sunt, iterum dis­
tinguendum. Si pertinet ad sectam, quae Sacramentum Poenitentiae rejicit, absolvi
nequit, etiamsi signa poenitentiae dederit, quia haec signa non praesumi possunt
data esse in ordine ad sacramentalem absolutionem quam abhorret. , . Excipe si ex
aliquo probabili saltem signo conjicere licet eum habere intentionem hoc Sacra­
mentum suscipiendi, puta si antea propensionem in doctrinam catholicam monstra­
verit, vel. catholice educatus, dein ad sectam transiit. Si autem est schismaticus
vel pertinet ad sectam, quae Sacramentum Poenitentiae admittit, remoto efficaciter
scandalo absolutio et extrema unctio sub conditione conferri possunt, modo aliqualis
ratio adsit supponendi bonam fidem in moribundo.”19
CONTE A CORONATA pariter: “Haereticis et schismaticis moribundis et
sensibus destitutis, si tantummodo materiales sint, remoto scandalo, si secta cui
adscript! sunt fidem in hoc sacramentum [ Extremae Unctionis] retinuerit, illud
ministrari poterit.”20
“Summa theologiae moralis (ed. 3, Brugis 1939) III 622 ; cf. 684. ubi idem breviter
refert quoad ipsam Extremam Unctionem.
’
“Tractatus canonico-moralis dc sacramentis, III: De Extrema Unctione (ed. 2, Taurini
1942) 181.
*' Ibid. II: De Poenitentia (ed. 4. Taurini 1944) 164 sq.
"Ibid. I: Dc sacramentis in genere, de Baptismo, Confirmatione et Eucharistia (ed. 4,
Taurini 1945) 55.
“Theologia moralis (ed. 14. Taurini 1944) II 260; cf. 407.
■’ Dc Sacramentis tractatus canonicus I (Taurini 1943) 602.

REGATILLO : “Haereticis et schismaticis formalibus, nequit unctio ministrari.
Acatholicis baptizatis qui in bona fide, vel saltem non certo in mala fide sunt: 1) Si
in sua secta non admittitur unctio ut sacramentum, nequit ministrari, etiam si sint
sensibus destituti; nam non potest praesumi voluntas seu intentio, ne habitualis
quidem, eam recipiendi (c. 943). 2) Si extrema unctio in sua secta admittitur, ut
apud schismaticos: a) sensibus destitutis, potest dari, remoto scandalo; b) non
destitutis per se nequit conferri; per accidens utique, si non possunt sine fructu a
bona fide deturbari, et aliunde de peccatis doleant et parati sint adhibere media ad
salutem necessaria, divinitus instituta (n. 22). 3) Qui extremam unctionem reiiciunt,
non debent ungi, non tamen damnaverim cum qui illos sub conditione ungant
sensibus destitutos. Prudentia prohibere potest ne acatholicus ungatur propter
scandalum. Caeterum qui moribundo assistit, curet ei suggerere actus fidei, spei,
caritatis et perfectae contritionis.”21
Attamen, ubi agit de sacramentis in genere, idem auctor contrariae sententiae
favet, nam absque distinctione ait: “In periculo mortis haereticus vel schismaticus
.. . sensibus destitutus absolvi potest et ungi conditionate. Sic de schismaticis SO
17 maii 1916 ad 2: ‘praesertim si ex adiunctis coniicere licet eos implicite errores
suos reiicere, remoto tamen efficaciter scandalo, manifestando scilicet adstantibus
Ecclesiam supponere eos in ultimo momento ad unitatem Ecclesiae rediisse.’ Quia
SO dicit: affirmative, praesertim, non excluduntur alii casus. Scilicet absolvi potest
modo sit baptizatus, et non desit spes probabilis eum in bona fide versari et libenter
admissurum adiutorium sacerdotis, si sciret hoc esse necessarium.'’22

Affirmant sacramentum conferri posse, ob rationem tenuis proba­
bilitatis de requisita intentione, seu quia defectus huius intentionis
certo probari nequit, Card. Gennari (apud Ferreres mox cit.), Fer­
reres, Arregui, Vermeersch, Vermeersch-Crcusen, Piscctta-Gcnnaro,
King. Addi potest Noldin-Schmitt (supra cit., p. 705) quatenus huic
sententiae non refragatur, necnon Cappello et Regatillo, quatenus, ut
diximus, ei positive favent.
FERRERES: “Probabiliter quoque sub conditione absolvi potest haereticus
etiam publicus et formalis, schismaticus, apostata, etc., sensibus destitutus. Ita
Card. Genituri, 1. c. [i.e. in II Monitore, v. 6], pag. 113, et alii, contra plures
alios: Immo etiam haereticus materialis, sensibus non destitutus, absolvi condi­
tionate posse in mortis articulo videtur. . .”23

ARREGUI: “Potest absolvi condicionatc (de obligatione non certo constat)
moribundus sensibus destitutus . . . [qui sit] haereticus formalis et publicus,
quamvis suam haeresim, cum potuit, non retractaverit, immo [etiam] haereticus
materialis, sensibus non destitutus. . . ”24 Observa Arregui in ultimis verbis, sicut
Ferreres nuper citatum, significare a fortiori absolutionem esse dandam haeretico
formali sensibus destituto quam haeretico materiali sensibus non destituto.
VERMEERSCH, simpliciter et absque distinctione inter haereticum formalem
et haereticum materialem, ait: “Omnes reliqui catholici [i.e. qui antequam sensibus
destituti fuerint non petierunt absolutionem] ex hodierno usu. sub conditione
absolvi debent. Atque etiam ii qui sacramenta respuerunt, vel acatholici baptizati,
sub condicione absolvi possunt.”25
” lus sacramentarium (ed. 2, Santander 1949) 439.
3 Ibid. 19.
” Compendium theologiae moralis (ed. 10, post Codicem 3, Barcinone 1919) II 358 sq.
''Summarium theologiae moralis (ed. 4, Bilbao 1919) 373.
Theologia moralis III (ed. 4 a Creuscn recognita, Roma 1948) 357.

“Necessitas . . . consulendi, in periculo mortis, saluti animae, permittit ul
moribundis acatholicis sacramenta necessitatis stricte vel late dictae (paenitentia
et extrema unctio) administrentur, saltem condicionate, si sensibus destituti sint."2’
PISCETTA-GENNARO similiter: “Probabiliter licet absolvere sub conditione
haereticum vel schismaticum sensibus destitutum (utique rite baptizatum). Merito
enim praesumendum est in eo [lege: in eis] rerum adiunctis moriturum huiusmodi
velle id quod ad salutem aeternam consequendam maxime praestat; et ideo velle
etiam sacramentalem absolutionem.”27
J. I. KING: “The difficulty in regard to the lack of knowledge by the priest
concerning the intention of the [baptized] dying person is not so great as in the
case of the unbaptized. The dying person has been baptized, so that he is really a
subject of the Church, although in a state of at least material rebellion. Penance
is a Sacrament of the internal forum, which, according to the Council of Trent,
requires the confession of sins sicut in conscientia. In the case the person may
have been a material heretic or schismatic, under which circumstances he has not
committed a formal sin of heresy, for which he is guilty in conscience. If he had
been a formal heretic or schismatic, this cannot be proved or presumed in the
internal forum, when he is destitute of his senses. Hence, in either case, he cannot
be certainly proved unworthy. But in the extreme spiritual necessity of death, canon
882 gives any priest ample power, and per se at least conditional absolution must
be given.
“There is, however, difficulty concerning the intention of the dying person. If
he was a schismatic or a member of a non-Catholic sect believing in the Sacrament
of Penance, there is no reason for excluding a sacramental intention. If he was
not, then he probably believes in some form of confession of sin to God, or can
be presumed to be at least attrite. The Holy Office, August 1, 1855, stated a pre­
sumption for contumacious freemasons, . . . ‘quemadmodum etiam in articulo
mortis possunt per contritionem in Dei gratiam redire, ac internam cum membris
mystici corporis Christi communicationem adipisci. . ,’28 In order that these
contumacious persons be absolved from the censure, even after death, they must
have given clear signs of repentance. Nothing is said of absolution from sin. It is
the presumption, however, which concerns us here. If this act becomes perfect
contrition, it contains at least an implicit desire of Penance. If it remains attrition,
a disposition to ask for the Sacrament of Penance is present.”29

Prima quidem sententia, denegans sacramenta, suam habet proba­
bilitatem (imo prima fronte videretur probabilior). Nam in eo qui
in formali infidelitate (haeresi vel schismate) perseveravit usque ad
instans quo sensibus destitutus est, videtur haberi moralis certitudo
de perseverantia defectus intentionis suscipiendi sacramentum (sus­
cipiendi nempe simpliciter, si agatur de protestante negante existentiam sacramenti; suscipiendi vero hic et nunc a ministro catholico,
si agatur de nestoriano. monophysita vel schismatico orientali). Nulla
enim ratio videtur hanc certitudinem infirmare, seu aliquam, utut
minimam, fundare probabilitatem mutatae intentionis; non quidem
Ibid. 117. Cf. integrum textum supra, p. 705 sq., qui invenitur etiam apud VernteerschCreusen.
Elementa theologiae moralis V (ed. 4 et 5, Torino 1938) 632.
" Coll., no. 1116.
Λ The Administration of the Sacraments to Dying Non-Catholics (Washington 1924)
20 sq. Inferius, auctor idem fere repetit, concludens: “Many grave authors, however,
disagree with this opinion, so that the matter will have to be left to the prudent
judgment of the minister himself.”

ipsum factum destitutionis sensuum, in quo nempe non possit constare
de actuali dispositione seu intentione moribundi (iuxta principium
“Nemo praesumitur malus, nisi probetur talis”), nam tale factum
est elementum omnino negativum, imo ex hoc ipso praecedens con­
traria dispositio iure censetur perseverare, quo nullum signum muta­
tionis intervenerit; neque possibilitas eliciendi actum intentionis aut
etiam requisitae dispositionis in statu apparentis inconscientiae, adiuvante gratia divina, nam mera possibilitas requisitae conditionis non
sufficit ad fundandam rei probabilitatem, requisitam ad licitam sacra­
menti administrationem ; neque aliquod factum vel signum anteactae
vitae, puta praecedens fortasse bona fides, vel aliqua observantia legis
christianae iuxta principia sectae haereticae aut schismaticae, vel fides
in aliqua vera dogmata et veritates professas in eadem secta, nam
quidquid praecesserit, revocatum censetur per ultimam dispositionem
perseverantem in formali infidelitate, quod attinet saltem ad inten­
tionem suscipiendi sacramentum.
Nihilominus etiam altera sententia concedens sacramenta, vere
probabilis est (imo, ut videtur, saltem extrinsece probabilior), ob
rationes supra explicatas, quibus iam sufficienter satisfecimus rationi­
bus prioris sententiae. Ceterum etiam de formalibus acatholicis for­
tasse dici potest id quod plures doctores asserunt de peccatoribus
contumacibus (infra considerandis), vix nempe cum certitudine
constare posse eos in sua formali contumacia perseverasse usque ad
ipsum momentum quo sensibus destituti sunt, ita ut non mutaverint
in acatholicos bonae fidei, paratos nempe ad oboediendum voluntati
Christi et generaliter ac implicite acceptantes quaecunque salutis
media ab eo condita. Quo quidem subtraheretur ipsum suppositum
praesentis controversiae seu perseverantiae formalis infidelitatis, ac
legitimaretur sacramenti administratio.
Quibus consideratis, necnon attenta affirmativae sententiae extrinseca saltem probabilitate quam, ob numerum et auctoritatem patrono­
rum nemo negabit, sequitur quod in praxi tuto quis utrumque Poeni­
tentiae et Extremae Unctionis sacramentum praedictis infidelibus,
sub conditione ct cum debitis cautelis (cf. supra, p. 711 sq.). adminis­
trare potest.
2. DE ACATII OLI CO MATERIALI.
Quoad liceitatem sacramenta administrandi moribundo sensibus
destituto, qui fuerit tantum materialiter acatholicus, seu qui bona
fide in haeresi vel schismate versatus fuerit, maior adest doctorum
modernorum concordia (antiquiores vero communiter eam negabant,
ut dictum est supra, p. 712, 716.

Omnes enim uno vel alio modo id concedunt, etsi aliqui quasdam
restrictiones introducant.
Quidam id admittunt absque ulla peculiari restrictione; ita, prae­
ter patronos secundae sententiae circa quaestionem praecedentem (i.e.
Ferreres, Arregui, V crniecrsch, King, etc.), Gury,30 D’Annibale,
Lehmkuhl, Génicot-Salsmans, Sabetti-Barret," Telch,3'1 Regatillo (non
decisive sed permissive; cf. supra, p. 719). Alii concedunt sacramenta
solis acatholicis quorum secta ea profitetur, ut Schismaticis, necnon
haereticis Nestorianis ac Monophysitis, denegant vero illis qui, ut
Protestantes, ea sacramenta (Poenitentiae et Extremae Unctionis)
reiciunt; ita Kern, Merkelbach, Cappello, Aertnys-Damen, Conte a
Coronata, Regatillo (minus decisive), Chrétien (citati in p. 716-719).
Alii introducunt quandam conditionem quae intelligi potest sive ut
restrictiva sive ut ampliativa praecedentis conditionis de bona fide;
exigunt nempe in subiecto aliquod signum propensionis in catholicam
fidem; ita Kenrick, D’Annibale, Noldin-Schmitt, Aertnys-Damen,
Midler.33
D'ANNIBALE: “Quod si nullum prorsus signum ediderit, morbo in instanti
correptus, ut puta irruente apoplexi? Ergo, ut opinor, si probabile sit non abhorrere,
puta si rudis et b.f. homo sit, vel animum a catholica religione non alienum ostendit,
et huic dari potest, si quid opinor; ‘multo satius est nolenti dare, quam volenti
negare, ubi velit an nolit sic non apparet.’ ”34
LEHMKUHL: “Immo in iis haereticis baptizatis quos in bona fide versari sumi
potest, fortasse remedium reconciliationis erit, applicabile utique tantum si sensibus
destituti fuerint, atque si externae sint conditionis ejusmodi, ut sine majoris mali
periculo haec adjumenta valeant; quamquam etiam quoad hoc remedium satis
dubium est, num in piis illorum hominum actibus, qui praecesserint, sufficiens
intentio contineatur. Kern id admittit quoad eos haereticos tantum quorum sectae
profitentur extremae unctionis sacramentum. Iis igitur, si in bona fide existunt.
sacramentum dari posse, certum est; ceteris, etsi in bona fide sint, dari non posse,
ita certum non est.”35
*
GENICOT-SALSMANS: “Haereticum vel schismaticum moribundum, sensibus
destitutum, absolvi posse condicionate plures licitum reputant, modo sit homo
baptizatus nec absit spes probabilis eum in bona fide versari ct libenter admissurum
esse adiutorium sacerdotis, si hoc sciret esse necessarium.”3e

KENRICK : “Qui catholicam fidem nunquam professi sunt, sed voluntatem in
eam proclivem ostenderunt, possunt eo in discrimine sub condicione absolvi
censuris et peccatis, si in suis sectis fuerint jam baptizati; quod si ejus voluntatis
nullum datum sit indicium, non sunt absolvendi, etiamsi dent signa doloris."37
” Casus II, n. 488.
’* Compendium theologiae moralis (Nco-Eboraci 1920) 713.
" Epitome theologiae moralis (Oeniponte 1919) 413.
” Theologia moralis III, § 167.
"Summa theologiae moralis (Romae 1892) III 317.
” Theologia moralis (Friburgi Brisgoviae 1914) II 716.
” Institutiones theologiae moralis (ed. 10. post Codicem 3, Bruxellis 1922) Il 26S.
''Theologia moralis (Philadelphiae 1843) III, n. 212.

NOLDIN-SCHMITT: “Si [schismaticus] sensibus destitutus est, et . . , im­
plicita reiectio errorum ex adiunctis praesumi potest, sub condicione . . . sacramenta
dentur.”38
AERTNYS-DAMEN: “Si [moribundus sensibus destitutus] pertinet ad sectam,
quae Sacramentum Poenitentiae rejicit, absolvi nequit. . . Excipe si ex aliquo
probabili saltem signo conjicere licet eum habere intentionem hoc Sacramentum
suscipiendi, puta si antea propensionem in doctrinam catholicam monstraverit, vel,
catholice educatus, dein ad sectam transiit.”30

Iuxta assertum in Conclusione, huic sententiae, absque ulla restric­
tione, ut probabiliori adhaeremus. Nam ex una parte nullum in con­
trarium afferri potest decisivum Ecclesiae documentum, imo in
favorem absolutionis et unctionis Schismaticorum afferri possunt
Decreta S. Officii a. 1898 et 1916 (supra cit., p. 699), ex quibus
praeterea a pari argui potest in favorem absolutionis et unctionis
haereticorum, saltem eorum qui ea sacramenta non reiciunt; ex alia
vero parte, ipsa conditio bonae fidei praebet sufficiens fundamentum
ad efformandum probabile indicium de praesenti intentione recipiendi
sacramentum, ut supra explicatum est (p. 707).
Distinctio illa, a Kern invecta et ab aliis repetita, inter sectas
admittentes et sectas reicientes sacramenta, non videtur decisivum
aliquem influxum habere in hac re, cum agatur de subiecto bonae
fidei. Qui enim materialiter tantum et bona fide reicit sacramenta,
haec non simpliciter ac proprie reicit, imo implicite admittit ac
suscipere intendit, iuxta generaliorem fidem qua credit in media
salutis a Christo instituta et qua proinde paratus est admittere etiam
ea ipsa quae ex ignorantia reicit. Idque patet tum ex validitate
Baptismi collati a ministro haeretico (puta protestante), qui absolute
intendit baptizare secundum mentem Christi adeoque habet reapse
ipsam intentionem faciendi quod facit Ecclesia catholica, etsi ex
ignorantia nolit seu non putet se administrare catholicum baptisma et
agere ut ministrum Ecclesiae catholicae, tum ex ipsa non rara existentia materialium seu bonae fidei haereticorum inter ipsos fideles
catholicos qui de uno vel alio dogmate, quandoque ex ignorantia
pessime sentiunt. Pariter alia conditio, a quibusdam invocata, ali­
cuius scilicet manifestatae propensionis in fidem catholicam, non
necessario requiritur, sed sola bona fides sufficit; ceterum praedicta
propensio ex una parte implicite continetur in ipsa bona fide hominis
materialiter tantum haeretici et ex alia parte potest absolute haberi
etiam in homine formaliter haeretico adeoque minus adhuc, quam
bona fides, fundare probabilitatem intentionis suscipiendi sacramenta
Ecclesiae catholicae.
"Cf. integrum textum, supra, p. 705.
" Cf. integrum textum, supra, p. 718.

3. DE PECCATORE OBSTINATO, seu dc perseveranti in con­
tumaci impoenitentia (iuxta dicta in Conci, praec. p. 701) usque
ad instans quo sensibus destitutus juerit.
Circa hunc casum doctores eodem modo dividi videntur ac circa
casum hominis formaliter infidelis (de quo in n. 1), saltem speculative
loquendo, nam quidam minus clare sese exprimunt et alii tentant
practicum aliquod compromissum, inter utramque sententiam.

Quidam nempe, ut Kern, Lehmkuhl, Noldin-Schmitt, Merkelbach,
Aertnys-Damen, Tanquerey, Telch, et, ut videtur, Cappello ac
Rcgatillo (sed remissius nec valde clare; cf. infra), negant sacra­
mentum ministrari posse, ob certum defectum dispositionis.
Kern absolute scribit: “Extrema Unctio non debet ministrari iis,
qui donec sui conscii erant, obstinate restiterunt, quominus prae­
starent omnia sub peccato mortali praestanda. Moraliter enim certum
est, eos habitualiter permanere in sua obstinatione ideoque positive
esse indignos.”40 Item Noldin-Schmitt explicite ait: “Illi ... in morte
absolvi non possunt, in quibus actus poenitentiae nullo rationabili
fundamento supponi potest, vel, ut rituale romanum habet, ‘qui
impoenitentes in manifesto peccato mortali contumaciter perseverant.’
Huiusmodi autem sunt imprimis ii, qui usque ad illud tempus, quo
sensibus destituebantur, ministrum ecclesiae eiusque sacramenta
expresse reiecerunt; deinde etiam illi, qui adeo impie vixerunt, ut
scienter usque ad extrema vitae momenta in peccato et impoenitentia
perseveraverint, licet sacramenta ecclesiae, quae eis oblata non sunt,
non reiecerint. Nulla enim, ne tenui quidem probabilitate hi praesumi
possunt dispositi, nisi Deus extraordinario gratiae miraculo eos ad
se convertat; immo in his deest intentio; sed extraordinaria gratiae
miracula nec praesumenda sunt nec norma in administrandis sacra­
mentis esse possunt.”41
Alii vero dicunt sacramentum ministrari posse, ob non certum defec­
tum dispositionis et aliquam, utut minimam, probabilitatem requisitae
dispositionis seu mutationis prioris malae dispositionis.
Hoc signanter docet Vermeersch scribens “omnes reliquos catholicos
[praeter eos nempe qui expresserint voluntatem absolutionis quique
absolute absolvuntur] ex hodierno usu, sub condicione absolvi
debere”;4* et ad can. 942 Codicis de non ungendis contumacibus
peccatoribus, notat: ‘Observes non iam constare de contumacia eius
*° De sacramento Extremae Unctionis (Ratisbonae 1907) 321; cf. 320, seu finem textus
quem citavimus supra in p. 717.
41 Op. cit. (supra, in p. 705) 300.
“ Cf. integrum textum supra, p. 719.

qui sensibus est destitutus.”" Ceterum ei necessario consentiunt, etsi
rem non in terminis ponant, Ferreres, Arrcgui et Piscetta-Gennaro
(supra cit., p. 719 sq.), ob paritatem rationis quare tenent haereticis
formalibus sacramentum conferri posse, quia nempe, in statu destitu­
tionis sensuum, de nemine certo constare potest ipsum carere requisita
conditione vel dispositione, sed potius probabiliter conici potest eam
habere. Propterea his accensendi videntur plures alii, ut BalleriniPalmieri et Génicot-Salsmans (infra citandi, p. 728), quatenus, etsi
directe loquantur de liceitate ungendi hominem qui usque ad sensuum
destitutionem respuerit sacramenta, tamen rationem assignant quae
valet generatim de pertinaciter impoenitente, scilicet quia sub sensuum
destitutione potest adhuc manere interior conscientiae activitas in
qua potest contingere mutatio pravae dispositionis. Pariter iisdem
accensendus videtur Gougnard, scribens: “Extrema unctio dari potest
moribundis qui in statu vel in ipso actu peccati mortalis subito privati
fuerunt usu sensuum, quinimo iis qui usque ad sensuum destitutionem
sacerdotem repulerunt. . . Ratio est, quod forte isti peccatores intus
ratione utantur et contritionem habeant, et eo casu certius prosit
hoc sacramentum quam absolutio. Quoties autem de indispositione
non constat, in extrema necessitate praesumendum est in favorem
hominis pro quo instituta sunt sacramenta, et in extremis extrema
tentanda.”44
Iuxta assertum autem in ipsa Conclusione et rationes ibidem
allatas, standum est pro probabilitate huius secundae sententiae (con­
cessa nihilominus etiam probabilitate prioris), eo vel magis quod in
hoc casu agitur de homine catholico in quo, utut praecedenter im­
poenitente, facilius quam in haeretico aut schismatico influere possunt
semina vitae et fidei christianae non abnegatae.

Ceterum quidam auctores hic introducunt aliquod compromissum,
quo in praxi evacuetur difficultas, dicentes practice vix unquam
constare posse de ipsa perseverantia proprie dictae contumaciae et
impoenitentiae. Ita iam Lehmkuhl scribebat: “De ejus . . . qui sensi­
bus destitutus appareat, indispositione rarissime constabit, ita ut
practice vix non quilibet homo catholicus saltem sub conditione absol­
vendus videatur.”45 Pariter Cappello satis ambigue scribit: “Haec
duplex conditio [i.e. contumacia et perseverantia in manifesto peccato
mortali, ratione cuius, iuxta can. 942, deneganda est Extrema Unctio],
in praxi, numquam aut fere numquam omnimoda certitudine veri“ Vermeersch-Creusen, Epitome turis canonici (ed. 6, Mechliniac 1940) II 153.
"Tractatus dc Extrema Unctione (cd. 6, Mcchliniae 1938) 67.
"Theologia moralis (ed. 10, Friburgi Brisgoviae 1902) II 363.

ficatur. Nam, quamdiu Titius vivit, etsi sensus amittat, ex motu
gratiae divinae nonne potest actum doloris interius elicere atque
a prava voluntate recedere? Igitur sacramentum extremae unctionis
potest, imo debet in tali casu ministrari. Si dubium existât, con­
ferendum est sub conditione. Quare vix practice datur casus, in quo
vel absolute vel conditionate extrema unctio conferri nequeat. Addi­
mus: in bonum animarum, benignius semper indicandum.”'0 Hic
Cappello videtur divertere ad secundam sententiam Vermeersch et
aliorum; attamen subinde addit: “Si agitur de aegroto sensibus desti­
tuto, regula generalis haec est: quoties prudenter praesumitur,
infirmum habere debitam intentionem, licite ei confertur extrema
unctio, nisi morali certitudine constet, eum esse positive indignum.
Quae moralis certitudo in praxi vix habetur. Quare ad sacramentum
licite ministrandum sufficit quaelibet probabilis coniectura de existentia requisitae dispositionis ex parte suscipientis: quae practice
semper aut fere semper adest.”'5*7 Pariter Rcgatillo: “Ille impoenitens
[qui in can. 942 prohibetur inungi], post amissum sensum, potest
probabiliter ungi, sub conditione, quia de certa impoenitentia et
obstinatione mala practice vix constat certo; potuit enim motu gratiae
divinae actum doloris internum elicere. Quare vix casus datur in quo
vel absolute vel conditionate ungi nequeat sensibus destitutus.”'1’
Horum auctorum verba satis ambigua sunt. Nam vel significant
practicam impossibilitatem habendi certitudinem de ipsa persever­
antia impoenitentiae in tempore quod praecessit amissionem sensuum,
et ita excessiva videntur, tum quia contradicunt experientiae (cf.
supra, p. 701), tum quia inde sequeretur canonem 942 contemplare
casum vix practice possibilem aut rarissimum; vel significant prac­
tical!! impossibilitatem habendi certitudinem de perseverantia impoeni­
tentiae durante ipso statu destitutionis sensuum, et tunc reincidunt
in sententiam Vermeersch et aliorum nec fundari possunt nisi in illo
principio a Vermeersch statuto, iuxta quod ipse status destitutionis
sensuum reddit iam impossibilem certitudinem de perseverantia
praecedentis contumaciae.
5. DE CATHOLICIS PAGANE VIVENTIBUS, seu de his qui,
quamvis inter catholicos numerentur eo quod Ecclesiam externe non
deseruerint, tamen practice saltem fidem abiecerunt, quatenus omne
exercitium et omnem manifestationem christianae vitae et religionis
longo iam tempore deseruerunt, imo invidum fortasse et hostilem
* Tractatus canonico-moralis de sacramentis, III: De Extrema Unctione (ed. 2, Taurini
1942) 182.
4’ Ibid. 183.
_
** Ius sacramentarium (ed. 2, Santander 1949) 438.

animum contra religionem gesserunt, ac dein absque ullo resipiscen­
tiae signo, sensus amiserunt.
Hunc casum, hodierno tempore non infrequentem, nonnisi pauci
auctores proponunt, ut Kern et post ipsum Cappello et Conte a
Coronata, qui iudicant non posse talibus Extremam Unctionem minis­
trari, ob ipsum defectum intentionis sicut in proprie dictis haereticis.
Kern iam citavimus supra (p. 716 sq.); Cappello scribit: “Si nullum
signum poenitentiae dederint, et agatur de iis, qui, licet inter
catholicos numerentur, tamen fidem de facto omnino et certo
abiecerunt et officia vitae christianae et salutis curam penitus neglexe­
runt, sacramentum hoc nequit iisdem conferri. In ipsis enim non minus
quam in haereticis deest intentio absolute requisita ad valorem
sacramenti.”10
In sententia tamen Ferreres, Arregui, Vermeersch et aliorum, qui
sacramenta concedunt ipsis formalibus haereticis et contumacibus
impoenitentibus, a fortiori sequitur praedictis catholicis concedi posse.
Idem, etsi remissiori expressione videtur significare Génicot-Salsmans
in textu infra citando (p. 728).
Putamus autem probabilius sacramentum illis concedi posse, ob
aliquam, utut levem, probabilitatem actualis resipiscentiae, nec
ceteroquin eos esse assimilandos formalibus haereticis aut formalibus
impoenitentibus, tum quia principia fidei, fere quidem sepultae at
non prorsus extinctae, secundum se actuosa sunt, et, maxime in
contingentia propinquae mortis, utut leviter, excandescere possunt;
tum quia praedicta ratio vivendi provenit potius ex terrestribus
passionibus ac inquinati cordis cupiditatibus quam ex ipsa mentis
praevaricatione quae maxime obstare posset elicientiae intentionis
sacramenti suscipiendi et requisitae dispositionis; quod quidem
confirmatur ex ipso non infrequenti facto talium catholicorum
in articulo mortis ritus Ecclesiae sponte petentium vel oblatos
acceptantium.
Ceterum, ipsum supradictum compromissum, quod Cappello et
Rcgatillo suggerunt quoad contumacem impoenitentem, a fortiori
valere videtur de praedictis pessimis catholicis, cum in eis desit
formalis ac proprie dicta contumacia et impoenitentia nec aliunde
adsit vera ac proprie dicta haeresis.

6. DE RESPUENTIBUS SACERDOTEM ET SACRAMENTA
usque ad tempus amissionis sensuum.
Quidam, ut Aertnys-Damen, Noldin-Schmitt, Merkelbach, Tan" Loc. cit. (supra, in p. 726).

querey™ Peschp1 Conte a Coronata,62 assimilantes hunc casum casui
peccatoris obstinati vel formalis acatholici, dicunt sacramentum non
posse conferri. Alii vero, data vel negata illa assimilatione, ut
Ballerini-Palniieri, Génicot-Salsmans, Ferreres, Gennari, Arregui,
Cappello, Gougnard, Piscetta-Gennaro, dicunt sacramentum conferri
posse ob tenuem saltem probabilitatem mutatae subinde dispositionis.
AERTNYS-DAMEN: “Moribundi autem sensibus destituti non sunt iudicandi
certo impoenitentes ex hoc solo quod in ipso actu peccati vel in impoenitentia
usu rationis destituti sint. Hinc Sacramentum hoc illis tantum denegandum est qui
infirmitatis tempore, ad sensuum destitutionem usque Sacramenta respuerunt,
volentes mori sine illis, nec ullum signum, ne dubium quidem, mutatae voluntatis
dederunt. Ministrandum vero est iis, de quibus non constat eos Sacramentum nolle,
etiamsi in ipso actu peccati vel in impoenitentia usu sensuum destituantur; nam,
si forte internum actum attritionis miser peccator elicuerit, quod ante mortem
fieri improbabile non est, longe tutius ejus salus procurabitur per Unctionem, per
absolutionem valde dubie (n. 732. H.A. n. 11; Lehmkuhl, n. 724).”53
NOLDIN-SCHMITT: supra cit., p. 724.
MERKELBACH: “Nullo modo est absolvendus ille qui post vitam impie perac­
tam, antequam rationis usu privaretur, positive ex contemptu recusaverit [sacra­
mentum] ; nisi tamen ista ratio agendi revocata censeri possit non mera quidem
coniectura, sed aliquo contritionis signo: secus enim deest omnis conversionis
probabilitas. Quamvis influente gratia insigni certo certius converti sit possibile, in
casu tamen id est omnino improbabile, utpote nulla solida suffultum ratione.”54

BALLERINI-PALMIERI : “ ‘Impoenitentes, ait Aertnys . . . , certe sunt illi
infirmi, qui, ad sensuum destitutionem usque, sacramenta respuerunt, volentes mori
sine illis.’ Sed non raro videri quidem poterit sensuum plena destitutio et nihilomi­
nus adhuc interius animus vigere. Quid, si tunc eos poeniteat? Nonne saltem sub
conditione licebit eos ungere, cum certo non constat eos impoenitentes mori?”55

GÉNICOT-SALSMANS: “Quando . . . nullus adest testis de signo paenitentiae
ab aegrotante praestito neque ullum signum percipi valet in moribundo qui iacet
sensibus destitutus, certe probabilis est sententia quam S. Alphonsus (n. 482)
sequitur et communiorem vocat: talem absolvi posse, dummodo christiane vixerit,
immo etiam, iuxta eundem S. Doctorem (n. 483), si in actu peccati, puta adulterii,
duelli, sensibus destitutus fuerit, quia merito praesumi potest quod ipse, in
proximo periculo suae damnationis constitutus, cupiat omni modo suae aeternae
saluti consulere. Quae ratio si admittitur, non apparet quare idem non sit dicendum
de eo qui parum christiane vixerit, sed tamen catholicus manserit, vel etiam de eo
qui, postquam sacerdotem repulerit, sensibus destitutus iaceat.”5®
FERRERES: “Absolvi etiam probabiliter sub conditione possunt moribundi, qui,
antequam sensibus destituerentur, sacerdotem repulerunt. Etiam hi divina co­
opérante gratia possunt esse sufficienter dispositi.”57
‘'‘Theol. dogrn. III, n. 784.
M Praei, dogrn. VII, n. 784.
“ Op. cit. (supra, in p. 718)
" Op. cit. (supra, in p. 718)
MOp. cit. (supra, in p. 718)
“Opus theologicum morale
M Op. cit. (supra, in p. 722)
“ Op. cit. (supra, in p. 719)

603.
407.
621 sq.
V (ed. 2, Prati 1893) 697.
268.
358.

CAPPELLO: “Probabiliter iis quoque sacramentum hoc ministrari potest, qui
usque ad sensuum destitutionem illud suscipere recusarunt, aut sacerdotem
repulerunt.’’58

In hoc graviori casu videtur nobis distinguendum, seu potius atten­
dendum ad motivum quo homo impellatur ad respuendum sacerdotem
vel sacramenta; motivum enim esse potest vel crassa incuria sive
negligentia, vel timor mundanus aut superstitiosus error de indole
et effectu sacramentorum infirmorum, vel personalis aversio contra
parochum aut individuum sacerdotem ministrantem, vel generalis
tenor vitae eius qui practice vivit tanquam paganus, vel actualis
quaedam dispositio hominis graviter peccatoris aut impie viventis,
vel tandem ipsa dispositio perseverantis et obstinatae impoenitentiae.
In hoc ultimo casu, iuxta utramque probabilem sententiam, sacra­
mentum conferri vel negari potest; in ceteris vero casibus proba­
bilior videtur sententia quae concedit administrationem; abstracte
enim loquendo et secundum se, ipsum factum respuendi sacramentum
non est idem ac impoenitentia, sed est tantum peccatum quoddam;
potest tamen procedere ab impoenitentia vel ei copulari, ac ita esse
minus probabilis ratio quare sacramentum concedi possit.
7. DE EO QUI IN IPSO ACTU PECCATI SENSIBUS DESTI­
TUITUR, ut in furto violento, in rixa, in duello, in attentato suicidio,
in adulterio, in ebrietate.
In hoc casu sacramenta administrari posse consentiunt omnes doc­
tores passim supra relati et alii moderni (quibus ceteroquin iam
consentiebant plures antiquiores quos refert et sequitur S. Alphonsus),
etsi quidam (ut Merkelbach) minus decisive loquantur et unus vel
alter aliquem particularem casum conetur excipere (ut Konings
*
9 et
Telch™ post S. Alphonsum,
*
1 qui excipiunt casum perfectae ac certo
gravis ebrietatis), nec ceterum prorsus concordent in assignanda
ratione, aliis (ut Merkelbach et Kilker) invocantibus probabilem
dispositionis mutationem quae in moribundo intervenerit ante sen­
suum destitutionem, aliis vero (ut Noldin-Schmitt, Génicot-Salsmans,
Aertnys-Damen, Piscetta-Gennaro, post ipsum S. Alphonsum) invo­
cantibus probabilem mutationem dispositionis quae successerit postea
in ipso statu deliquii. Ceterum haec ultima ratio sufficit ad fundan­
dam liceitatem ministrationis.
MERKELBACH: “Imo, moribundus catholicus qui in ipso actu peccati v.g.
'''Tractatus canonico-moralis de sacramentis, III: De Extrema Unctione (cd. 2, Taurini
1942) 183. Cf. II: De Poenitentia (ibid. 1944) 163.
* Theologia moralis (Neo-Eboraci) 421.
"Epitome theologiae moralis (Ocniponte 1919) 294 sq.
"Op. cit. (supra, in p. 716) 741.

ebrietate, adulterio, duello, rationis usum amisit, secundum aliquos, nihilominus
probabiliter absolvi sub conditione potest, dummodo ex eius vita habeatur aliqua
probabilitas contritionis, quatenus momento quo usum se amittere senserit, mentem
forsan mutaverit et peccatum detestatus sit.”02
5. ALPHONSUS: “Dubitatur. . . An possit absolvi qui fuerit sensibus destitutus
in actu peccati, puta adulterii, duelli ? Negant Genettus, Habert, Juenin et Concina.
Sed affirmant Holzmann, auctor de Officiis Confessoris (apud Croix); et probabilem
putat Elbel cum Pontio, Cardenas, Gormaz et Stoz. . . Et haec sententia satis
probabilis mihi est ob eandem rationem quae adducta est in praecedenti Dubio.—
Si enim licite absolvi potest et debet aegrotus sensibus destitutus qui nullum
dederit poenitentiae signum, si christiane vixerit, eo quod de ipso prudenter prae­
sumi potest quod in extremo vitae, si aliquod lucidum intervallum habet, velit
absolutionem sacramentalem recipere; sic etiam potest et debet absolvi (intellige
semper sub conditione) homo catholicus, etiamsi in actuali peccato sensibus
destituatur: pro hoc enim etiam merito praesumi potest quod ipse, in proximo
periculo suae damnationis constitutus, cupiat omni modo suae aeternae saluti
consulere.”03

8. DE EO QUI IN STATU PECCATI SENSIBUS DESTITUA·
TUR, ut publice concubinario, meretrice, francomuratore, alioque
membro alicujus societatis impiae aut delinquentis.
In hoc casu conveniunt doctores moderni (cf. inter alios Lehmkuhl.
Cappello, Merkelbach, Kilker) sacramentum administrari posse, si
huiusmodi catholicus non omnia prorsus signa fidei aut vitae christianae
deseruerit (secus ageretur de viventi more pagano, de quo supra in
n. 5), ut si interdum caeremoniis sacris attenderit, pia opera elee­
mosynis adiuverit, nomen alicui piae societati dederit, imagines
sacras vel numismata apud se sive in domo servaverit. Hae enim,
quasi reliquiae fidei ac vitae christianae, sufficienter fundant indi­
cium de implicita intentione recipiendi ultima sacramenta salutis.

9. DE EO QUI PARUM CHRISTIANE VIXERIT, seu cuius
actus nonnisi partialiter cum principiis fidei et praxi Christiana
concordaverint.
In hoc casu (in quo gradus et varietates multiplicari possunt) a
fortiori concordant doctores in concedenda sacramenti administratione,
ob eandem rationem tactam quoad casum praecedentem.
10. DE IGNOTO MORIBUNDO.
Moribundus cuius qualitas, indoles et dispositiones prorsus ignoran­
tur, absolvi et ungi potest sub conditione, quia ipse defectus cog­
nitionis ex parte ministri cedit in eius favorem, iuxta principium
“Nemo praesumitur malus nisi probetur talis.”

AD PRAXIM QUOD ATTINET, haec nota:
1. In administrando sacramento quibuslibet ex praedictis acatho“Op. cit. (supra, in p. 718) 621,
“Op. cit. (supra, in p. 716) 500sq.; cf. 741.

licis vel peccatoribus, diligenter Ditandum est scandalum fidelium,
praecipue in causa acatholicorum, iuxta dicta superius (p. 711 sq.).
2. Sacramentum, ut patet, nonnisi sub conditione administrari
potest, cum agatur de subiecto quod nonnisi probabiliter, et aliquando
nonnisi cum tenuissima probabilitate, praesumitur dispositum (cf.
dicta supra, p. 711).
3. In casibus, de quorum probabili liceitate fere consentiunt doc­
tores, minister potest imo debet procedere absque ullo scrupulo, cum
agatur de aeterna animarum salute quammaxime fovenda. In ceteris
vero, praecipue ubi agatur de acatholicis, magis caute procedat, etsi
sibi efformaverit practicum conscientiae iudicium secundum benig­
niorem sententiam. Priores casus, quod attinet ad moribundos
sensibus destitutos, sunt qui respiciunt catholicos parum christiane
viventes, catholicos in statu peccati aut in ipso actu peccati sensibus
destitutos, acatholicos bonae fidei quorum secta admittit sacramenta
Poenitentiae et Extremae Unctionis (i.e. Schismaticos, Xestorianos,
Monophysitas).
4. De obligatione autem sacramentum administrandi in omnibus
praedictis casibus, non certo constat, quia sententia de liceitate
administrationis, prout generaliter ad omnes casus extenditur, etsi
sit vere probabilis, non tamen sufficiens colligit doctorum suffragium,
ut possit dici plene probabilis vel, ut dicunt Génicot-Salsmans et
Cappello, “certo probabilis.” Haec tamen plenior probabilitas, ac
consequens obligatio administrationis, videtur haberi in tribus saltem
praedictis casibus respicientibus moribundum catholicum sensibus
destitutum, qui scilicet parum christiane vixerit, vel qui in ipso
actu peccati aut in statu seu habitu peccati sensibus destitutus fuerit.
Ita fere indicant frequentiores doctores morales, etsi quidam, ut
Cappello et Gougnard, sub obligatione administrandi includant etiam
difficiliorem casum moribundi qui respuerit sacerdotem et sacramenta,
alii vero, ut Génicot-Salsmans et Arregui, ab ea obligatione excludant
ambiguum casum eius qui parum christiane vixerit, unus tandem vel
alter (ut Arregui) excludat etiam casum eius qui in ipso actu peccati
sensibus abreptus fuerit.
5. Alphonsus hanc generalem regulam statuit: “Maxime hic adver­
tendum est, quod sacerdos, quando potest, tenetur sub gravi absolvere
infirmum.”84 Gougnard, agens de ungendis his qui in actu peccati vel
post repulsum sacerdotem sensibus destituuntur, ait: “Iuxta ea quae
in nostro tractatu De poenitentia, n. 34, dicta sunt de similium abso­
lutione, in praxi adhaerendum est sententiae affirmanti, saltem si
** Ibid. 499.

732

DE CAUSIS EXTRINSECIS EXTREMAE UNCTIONIS

sani catholicam religionem profitebantur.”05 Item Cappello: “Sacerdos
tenetur absolvere moribundum, quotiescunque ex sententia certo
probabili licet absolvere, licet forte, ob opiniones quas ipse sequitur,
existimet absolutionem fore invalidam.”00 Génicot-Salsmans post eadem
verba, quae audivimus a Cappello, addit: “Non viget stricta obligatio
dandi absolutionem in iis casibus magis dubiis in quibus cum aliis
AA. praesertim recentioribus, id licitum reputavimus . . . [i.e. in casu
hominis qui parum christiane vixerit, vel infirmi respuentis sacer­
dotem, vel acatholici bonae fidei] ... : eo quod de illa probabilitate
non irrationabiliter alii dubitare possunt.”07 Arregui: “Potest absolvi
condicionate (de obligatione non certo constat) moribundus sensibus
destitutus: a) peccator, quamvis prius parum christiane vixerit, vel
sacerdotem repulerit, vel in actu ipso peccati sit sensibus abreptus;
b) haereticus formalis . . . , immo c) haereticus materialis, sensibus
non destitutus.”08
“ Tractatus de Extrema Unctione (ed. 6, Mechliniae 1938) 67.
“ Tractatus canonico-moralis de sacramentis, II: De Poenitentia (ed. 4, Taurini 1942)
184.
"Institutiones theologiae moralis (ed. 10, post Codicem 3, Bruxellis 1922) II 269.
"Summarium theologiae moralis (ed. 4, Bilbao 1919) 373.

CAPUT VII
DE MINISTRO

Ut constat ex dictis in tractatu De sacramentis in genere, minister
capax omnis sacramenti est homo, viator, distinctus a subiecto (art.
34), minister vero validae collationis est adultus, a Christo deputatus,
habens intentionem internam, saltem virtualem, faciendi quod facit
Ecclesia, quamvis careat fide et probitate (art. 36-39); minister tan­
dem licitae collationis est qui ab administratione huius vel illius sacra­
menti non arcetur per voluntatem Ecclesiae, cui a Christo commissa
est cura et dispensatio sacramentorum (art. 32).
Porro quod attinet ad capacem ministrum huius sacramenti, prae­
fata distinctio a subiecto uni vel alteri theologo non absolute necessaria
visa est. Pariter, quoad ministrum validum, necessitas sacerdotalis
deputationis in dubium revocata est ab uno vel altero moderno et
prorsus reiecta a Protestantibus, ob historicam difficultatem, quam
sibi fingunt, olim a laicis quoque administratae Unctionis Infirmorum.
Praeterea, sic dicta concelebratio, seu simultanea confectio eiusdem
sacramenti per plures ministros, quam ostendimus in superioribus
tactatibus quoad Baptismum, Eucharistiam et Poenitentiam, peculi­
arem difficultatem videtur hic ingerere, ex parte praesertim praxis
Orientalium, quorum ministri non simultanée sed successive ritum
unctionis exequuntur, toties iterantes integram materiam et formam.
Primam et alteram difficultatem solvemus in priori articulo (art.
34) , in quo quaeritur an omnis et solus sacerdos sit validus minister
Extremae Unctionis, ita tamen ut non possit sibimetipsi sacramentum
ministrare; tertiam difficultatem agitabimus in sequenti articulo (art.
35) , quaerentes an hoc sacramentum possit valide confici sive ab uno
sive a pluribus ministris. In ultimo articulo (art. 36), quem addimus
ad materiae complementum, colligentur plura quae respiciunt minis­
trum licitum, seu quae referuntur ad legitimam et convenientem
sacramenti administrationem.
733

ART. 34. Utrum “Hoc Sacramentum Valide Administret Omnis
Et Solus Sacerdos,”1 A Subiecto Tamen Distinctus {Suppi., q. 31;

C. Gent. 4. 73)?

STATUS QUAESTIONIS
Agitur tantum de ministro ipsius sacramenti, nam de ministro con­
fectionis materiae remotae, seu benedictionis olei, actum est in a. 3
(tom. 1, p. 362-388), ubi diximus in hoc sacramento, non secus
ac in Confirmatione, solum episcopum esse ordinarium illius bene­
dictionis ministrum, quod attinet ad ipsam rei validitatem, etsi huiusmodi potestas possit delegari simplici sacerdoti tanquam ministro
extraordinario.
Porro, characterem ordinis sacerdotalis requiri in ministro hujus
sacramenti, atque Extremam Unctionem inter sacramenta proprie
sacerdotalia adnumerandam esse, videtur facili negotio stabiliri tum
ex analogia ceterorum sacramentorum, praeter Baptismum et Matri­
monium quae ex natura sua exceptionem petunt, tum ac praecipue ex
constanti ac explicito sensu Traditionis et Ecclesiae. Antiqua tamen
praxis quarundam unctionum per laicos, huiusmodi necessitatis nega­
tionem vel dubium ingessit tum apud Protestantes, qui inde conati sunt12
1 Codex J. C., can. 938.
’ Benedictus XIV, De synodo dioecesana, 1. 8, c. 4, n. 1-3, in Migne, Theologiae cursus
completus XXV (Parisiis 1841) 1093 sq.
Bord, J. B., L’Extrême Onction (Bruges 1923) 54 sq.
Boudinhon, A., “La théologie de l’Extrême Onction,” Revue Catholique des Eglises
2 (1905) 401 sq.; “Si les fidèles se faisaient eux-mêmes autrefois les onctions de l'huile
sainte,” Revue du Clergé Français 68 (1911) 722-728.
Cappello, F. M., Tractatus canonico-moralis de sacramentis, III: De Extrema Unctione
(ed. 2, Taurini 1942) 75-83.
Chavasse, A., Etude sur l'onction des infirmes dans TEglise latine du ni* au xf
siècle, I: Du ni* siècle à la réforme Carolingienne (Lyon 1942) 50, 93 sq. in nota, 96sq.,
127 sq., 130, 140, 170 sq., 201.
De Clercq, C., Ordre, Mariage, Extrême Onction I Paris 19391 144 sq., 153-155; Des
Sacrements (“Traité de droit canonique,” public par R. Naz, t. 2, Paris 11947]) 202.
De Sainte-Beuve, Tractatus de sacramento Unctionis Infirmorum Extremae, disp. 6,
a. 1-2, in Migne, Theologiae cursus completus XXIV (Parisiis 1841) 110-113.
Gougnard, A., Tractatus de Extrema Unctione (ed. 6, Mechliniae 1938) 47-49.
Kern, J., De sacramento Extremae Unctionis (Ratisbonae 1907) 241-251.
Kilker, A., Extreme Unction (St. Louis 1927) 77-85.
Koerperich, G., “De ministro Extremae Unctionis,” Collationes Namurcenses 29
(1935) 354-357.
Launoy, J. de, De. sacramento Unctionis Infirmorum liber. — Explicata Ecclesiae
traditio circa ministrum sacramenti, Opera omnia L. 1 (Coloniae Allobrogum 1731)
566-573.
Martène, E., De antiquis Ecclesiae ritibus, 1. 2, p. 2, c. 7, a. 3, n 1 (Rotomagi 1700)
112.
Suarez, In 3 p., q. 84 sqq., Disp. 43, s. 1, Opera omnia XXII (ed. C. Berton, Parisiis
Vivès 1866) 857-859.
Verhamme, A , "De ministro Extremae Unctionis,” Collationes Brugenses 46 (1950)
186-190.

ipsam unctionis sacramentalitatcm reicere, tum apud unum vel alterum
doctoreni catholicum.

Tres quaestiones in textu articuli involvuntur:
1. Utrum solus sacerdos sit minister huius sacramenti, ita ut
invalide administret sive laicus sive etiam diaconus aut alius inferior
clericus, et quidem tam in ordinariis adiunctis quam in casu necessi­
tatis seu absentiae ipsius sacerdotis.
2. Utrum omnis sacerdos sit validi sacramenti minister, nec solus
presbyter aut solus episcopus, et quidem pari iure, ita ut presbyter
nulla indigeat commissione sive delegatione, quemadmodum ea indiget
ad benedicendum oleum.
3. Utrum minister debeat esse a subiecto distinctus, ita ut ipse
sacerdos nequeat sibi sacramentum administrare.

PARS NEGATIVA
QUOAD PRIMAM QUAESTIONEM, de necessitate nempe sacer­
dotalis characteris in ministro huius sacramenti, explicitus dissensus
invenitur ex parte sive Protestantium, sive unius vel alterius doctoris
catholici.
Protestantes, ex fine denegandi ipsum sacramentalem characterem
ritus a lacobo propositi, quem dicunt esse vel piam observantiam visi­
tandi et confortandi infirmos vel peculiarem modum quo tempore apostolico applicaretur charisma sanitatum (cf. art. 1, tom. 1. p. 28, 32, 65 )
docent ministrum huiusmodi ritus esse quoslibet fideles, etiam
laicos, vocem “Presbyteri,” ab Apostolo adhibitam, accipientes pro
“Seniores,” iuxta etymologicam eius originem.
Lutherus: “Nec hoc servant isti [i.e. catholici], quod apostolus
iubet presbyteros ecclesiae induci, et super infirmum orari. Vix unus
sacerdotulus nunc mittitur, cum apostolus velit multos adesse, non
propter unctionem, sed propter orationem, unde dixit: Oratio fidei
salvabit infirmum etc. Quamquam incertum est mihi, an sacerdotes
velit intelligi, cum dicat presbyteros, id est, seniores. Neque enim
continuo sacerdos aut minister est, qui senior est, quo suspicari possis,
apostolum voluisse, ut seniores et graviores in ecclesia visitarent
infirmum, qui opus misericordiae facientes et in fide orantes eum
sanarent: quamquam negari non possit, ecclesias olim a senioribus
fuisse rectas, absque istis ordinationibus et consecrationibus, propter
aetatem et longum rerum usum in hoc electis.”3
'De captivitate babylonica ecclesiae, § De sacramento Extremae Unctionis, D. Martini
Lutheri opera latina V (curavit H. Schmidt, Francofurti ad M. 1868) 113.

Calvinus: “lacobus vult infirmum ungi a senioribus ecclesiae: isti
unctores [i.e. catholici] non admittunt nisi sacrificulum. Quod apud
lacobum presbyteros interpretantur sacerdotes, et pluralem numerum
ad decorem nugantur, nimis frivolum est; quasi vero ecclesiae eo
tempore sacrificorum examinibus abundarint, ut in longa pompa pro­
cedere potuerint ad ferendum sacri olei ferculum.”4
Protestantibus concinunt Modemistae, ut Loisy et Turmel citati in
art. 1 (tom. Ι,ρ. 40-43). Turmel sic breviter resumit suam sententiam:
“Les fidèles — sauf une exception signalée plus loin — se faisaient
eux-mêmes les onctions ou les faisaient sur leurs proches. Pour être
sûrs d’avoir de l’huile efficace ils la prenaient souvent à la lampe
du sanctuaire voisin; d’autres fois ils la faisaient bénir par un
personnage en renom de sainteté. A Rome le clergé leur donna d’abord
du chrême, c’est-à-dire de l’huile parfumée consacrée pour le bap­
tême; puis il substitua au chrême de l’huile ordinaire bénie le
jeudi saint et que les fidèles emportaient chez eux. L’exception men­
tionnée plus haut était limitée à l’Angleterre. Là le clergé, trompe
par une jaussc. interprétation du texte de saint Jacques, refusa aux
fidèles le droit de faire les onctions d’huile et s’en reserva le monopole.
Au VIIIe siècle l’usage anglais fut introduit par Boniface dans l’église
franque qui constituait presque toute l’église latine. Peu à peu les
prêtres furent, en Occident, les seuls ministres de Fonction des infirmes
qui, par ailleurs, ne changea pas et resta provisoirement une simple
recette de médecine surnaturelle. Au IXe siècle Fonction des infirmes,
sans rien perdre de sa vertu thérapeutique, devint un principe de
rémission des péchés.”5

Inter catholicos, citatur imprimis sequens singularis affirmatio
Thomae Waldensis:
*
“Quod autem [Beda] dicit secundum Innocen­
tium, non solum hoc licere presbyteris, sed et omnibus christianis:
ubi copia sacerdotis omnino deest, intelligit; sicut in extremae neces­
sitatis articulo christianae licet vetulae baptizare. Alias mandatum
observari oportet apostoli, ut presbyteri inducantur.”7 Haec verba,
prout sonant, videntur docere laicos posse in solo casu necessitatis, seu
ubi desit copia sacerdotis, hoc sacramentum ministrare, atque in hoc
sensu Waldensem interpretantur D. Soto, Bellarminus et Suarez, hunc
* Institutio christianae religionis, 1. 4, c. 19, n. 21, Corpus Reformatorum, XXX
loannis Calvini opera omnia II (Brunsvigac 1864) 1081.
’ Histoire des dogmes, VI: La Pénitence, L’Extrême-Onction, L’Ordre (Paris 1936
487 sq.
"Thomas Netlcr cx vico Walden in Anglia (-f- 1430), ordinis Carmelitarum, emeritu?
impugnator haeresis Wiclcffitarum ct Hussitarum in suo cclcbri opcrc Doctrinale antiquitatum fidei.
'Doctrinale antiquitatum fidei. — De sacramentis, c. 163, n. 3.

doctorem erroris insimulantes. Improbabilis tamen non est sequens
benigna ac sana interpretatio, allata a J. L. Berti: “Potuit vir prae­
clarissimus existimare, quod urgente mortis articulo unctio fieri debeat
a laicis, si presbyteri adesse non possint, quemadmodum nonnulli
interpretantur verba Innocentii; non tamen, ut crediderit illam unc­
tionem a laicis factam esse sacramentalem; ad eum plane modum,
quo supra diximus fuisse complurium opinionem, ut in mortis articulo,
si desit copia sacerdotis, confessio fiat laicis. Non enim Waldensis
affirmat Unctionem a laico factam esse sacramentalem; et licet afferat
comparationem baptismi, haec tamen ita intelligenda est, ut similitudo
versetur in commendatione ritus, non in sacramenti ratione.”8
Ceterum, quod Waldensis satis ambigue, nec nisi bona fide, affir­
masse videtur, id explicite J. Launoy proponit ut solide probabile, seu
ut aliquid “non exiguam verisimilitudinem” habens, quatenus “etsi
reipsa falsum esset, non posset, ut tale, per antiquam Ecclesiae
Traditionem improbari . . . [quamvis aliunde Traditionem sibi]
favorabilem . . . non habeat: exemplum enim nullum est notissimum,
quo confirmetur.”0 Launoy inde carpit Soto et Bellarminum quod
dixerint XValdensi contradixisse omnes antiquos theologos, cum e
converso, ait, “nescio, an opponi possit aliquis ex eo numero theolo­
gorum, qui ante Waldensem floruerint.”10 Ceterum, ipse eligit ut
“verisimiliorem” opinionem Soto, iuxta quam in textu Innocentii I
laici dicuntur administrare posse solam privatam unctionem non
sacramentalem.
Praeterea ac praecipue, idem Launoy determinate et assertive docet
diaconos posse, in casu necessitatis et ex commissione episcopi, hoc
sacramentum valide ministrare; ad quod probandum, arguit a paritate
aliorum officiorum erga moribundos, quae in sacerdotis absentia dia­
cono antiquitus permittebantur, nominatim Viatici administrationis et
poenitentialis reconciliationis, necnon a connexione istorum sacra­
mentorum cum Extrema Unctione in assistentia moribundorum.
“Quae . . . [quarundam] Ecclesiarum Concilia permittunt,” inquit,
“ut Diaconus, absente Presbytero, infirmorum confessionem excipiat,
et ad eos Viaticum deferat, continuo significant, infirmos quoque a
Diacono, dum abest Presbyter, ungi posse. Ex his enim tribus Sacra­
mentis, qui duo confert aegrotantibus, tertium similiter conferre
potest: neque profecto satis commode intelligeretur, Diaconum in
1 De sacramento Extremae Unctionis, c. 8, De theologicis disciplinis (Bassani 1792)
VIII 26.
’ De sacramento Unctionis Infirmorum liber. — Explicata Ecclesiae traditio circa minis­
trum sacramenti, c. 2, observ. 3, Opera omnia I. 1 (Coloniae .Mlobroguni 1731) 573.
'•Ibid. 572.

necessitatis casu aegrotantibus peccatorum veniam, et Eucharistiam
impertire posse, non posse unctionem, quae olim ante Eucharistiam
impertiretur.”11

Recenter A. Boudinhon, explicite proposuit sufficientiam ministerii
laicorum in casu necessitatis, seu in absentia sacerdotis, imo, ultra
progressus, addidit nihil obesse quominus infirmus sibimetipsi sacra­
mentum administret. Primum deducit a paritate cum Baptismo;
alterum a paritate cum Eucharistia, considerans, ut videtur, ipsum
oleum consecratum ut sacramentum permanens, sicut sunt species
consecratae; utrumque tandem ex Traditione, seu ex textibus Inno·
centii I et Caesarii Arelatenis, praecipuis testibus de hoc sacramento,
quae referunt ipsos laicos sibi et aliis sacram unctionem ministrasse:
cui addit, ex tali communi ac privato modo administrationis con­
venienter explicari penuriam antiquorum documentorum circa hoc
sacramentum.
Hanc opinionem cl. auctor proposuit non ut determinatam asser­
tionem, sed ut quandam interpretationem seu ut tentamen explica­
tionis, valorem habens tantum pro tempore antiquo, seu relate ad
praxim unctionis a laicis administratae, de qua loquuntur Innocentius I
et Caesarius Arelatensis.
Ad rem ipse: “Passons maintenant à l’interprétation théologique. Etant donné
que les fidèles se servaient autrefois de l’huile sainte pour se faire des onctions
dans leurs maladies, peut-on et doit-on voir dans leur pratique le sacrement de
l’Extrême-Onction? Je demande la permission de reproduire ici ce que j’écrivais à
ce sujet voilà six ans;12 et cela pour mettre en relief les formules atténuées et
dubitatives que l’on n’a pas reproduites lorsqu’on m’a fait l’honneur de citer mon
article :
“ ‘L’onction pratiquée sur eux-mêmes par les fidèles était-elle sacramentelle?
Les théologiens ont préféré esquiver la question que d'y répondre,’ précisément en
lisant nos textes de façon à y retrouver l’onction faite par le prêtre; ‘et quand ils
y répondent, c’est par une solution négative. Dans l’état où s’est fixée la théologie
sacramentaire. ils ne peuvent faire autrement, et je ne prétends pas les contredire
Toutefois, il ne me semble pas impossible d’admettre, à cette époque’ (dois-je
prier le lecteur de remarquer que je souligne les deux expressions: il ne me semble
pas impossible, et à cette époque? Il est trop clair que je n’apprécierais pas de la
même manière un fait de ce genre au xx® siècle). Donc, ‘il ne me semble pas
impossible d’admettre, à cette époque, le caractère sacramentel de l'onction
pratiquée par les fidèles. Tout se réduit, en effet, à la question du ministre. Je ne
vois pas pourquoi, en l’absence de toute déclaration de l’Eglise’ (pour cette époque
s’entend), ‘on ne pourrait regarder comme suffisant le ministère du malade ou
d’un autre fidèle, dès lors que l’huile bénite avait été préalablement sanctifiée et
était devenue comme le véhicule de la grâce. Qu'importe le ministre de la distribu­
tion de l’Eucharistie? Quoique le laïque ne soit pas le ministre ordinaire du
baptême, le sacrement n’est-il pas valide quelle que soit la personne qui le
confère? Il y aurait même quelque chose de très favorable à l’idée de l'effet sacra“ Ibid., observ. 2, p. 569.
”“La théologie de l’Extrême Onction,” Revue Catholique des Eglises 2 (1905) 401 sq.

mcntcl ex opere operato dans cette communication de la grâce par le moyen de
l’huile consacrée, sans qu'une seconde intervention du ministre sacré fût nécessaire.
En tous cas, rien de plus conforme à l’idée du remède’ (et c’est la nature propre du
sacrement de l’Extrême-Onction d'être un remède spirituel), ‘dont la valeur est
pour ainsi dire intrinsèque, et ne dépend pas de la personne qui l'applique. Rien
n’empêche d’ailleurs de ne reconnaître la valeur sacramentelle qu'au rite accompli
par le prêtre, même au temps d’innocent.’ (Faut-il que je prie de tenir compte de
cette phrase?) ‘Mais si on adopte cette manière de voir, on se prive, pour la thèse
théologique, de l’appui de ce texte, plus encore, des passages de saint Césaire.’
“J’ai émis une interprétation, non une assertion. Avec les réserves formelles dont
je l’ai entourée, cette interprétation garde encore mes préférences, quoique je ne me
dissimule pas les objections qu’on peut lui faire par une application rétrospective
de la théologie sacramentaire actuelle. Encore suis-je en droit de demander qu'on
veuille bien n’y voir qu’une tentative d’explication d’un fait historique certain. ’13

Ceterum, huic opinioni favent illi alii theologi positivi qui, ut
C. De Clercq et A. Chavasse, dicunt in antiqua praxi ungendi per
laicos, quam testatur et approbat Innocentius I, agi de ipso ritu a
S. lacobo proposito, seu de sacramento;1' exinde enim, supposita
Ecclesiae indefectibilitate, necessario sequitur non esse contra Christi
institutionem ut hoc sacramentum adifainistretur etiam a laicis, et
invaliditatem talis administrationis in moderniori aetate repetendam
esse ex Ecclesiae dispositione ac potestate.
DE CLERCQ: “Faut-il accorder au terme ungendum [dans les paroles d’Innocent
Ier: ‘Oleo Chrismatis non solum sacerdotibus, sed et omnibus uti Christianis licet
in sua aut in suorum necessitate ungendum’] un sens actif ou passif? Nous avons vu
que le mot ‘user’ est employé par l’Ordonnance ecclésiastique, dans un sens
générique, ce mot revient dans la phrase d’innocent Ier et lorsque le pape distingue
l’usage que fait de l’huile le fidèle pour lui ou pour ses proches, l’interprétation
la plus normale est bien que le fidèle peut se oindre lui-même ou oindre les autres.
11 semble donc qu'ungendum doive être pris dans son sens courant de ‘faire
l’onction’. . .
“[D’après le Concile de Trente] les ministres de l’onction décrite par saint
Jacques sont ceux qui, par l’imposition des mains, ont reçu le sacerdoce; évêques et
prêtres — héritiers de ce sacerdoce — demeurent les ministres propres du sacrement
(ch. 3) et le concile de Trente pour le présent n’en admet pas d’autre (chap. 4).
Le concile n’a pas voulu trancher la question de savoir si. dans le passé, des fidèles
ont été les ministres du sacrement, mais ce qu’il faut conclure de son texte c’est
que, dans l’affirmative, ils l’ont été de façon impropre et transitoire, par le fait de
circonstances qui ont disparu depuis, ce qui correspond à l’exposé des faits.’’15

CHAVASSE: “Si l’évêque est seul à pouvoir confectionner le sacramentum de
l’huile, il en partage au contraire l’administration avec les prêtres et les fidèles.
Toutefois il n’applique lui-même Thuile d’onction’ qu’exceptionnellement. Cet office
est ordinairement rempli par les prêtres et les fidèles. Ces derniers, d’autre part,
ne font l’onction que sur leur propre personne ou sur celle de leurs proches, mais
il nous semble que cette limitation de leur action est plutôt l'expression d’un état
““Si les fidèles se faisaient eux-mêmes autrefois les onctions de l’huile sainte,” Revue du
Clergé Français 68 (1911) 726-728.
“Cf. art. 1, tom. 1, p. 120-122.
“Ordre, Mariage, Extrême Onction (Paris 1939) 145, 155. Idem docet in recentiori
suo opere canonico: Des Sacrements (“Traité de droit canonique," publié par R. Naz,
t. 2, Paris [1947]) 202.

de fait qu'une restriction imposée par le droit à l’exercice de leur attribution. Nous
noterons ici au passage que cette faculté reconnue aux fidèles de se faire à euxmêmes l’onction, est conforme à ce que les documents liturgiques romains nous
apprennent à ce sujet. Ceux-ci n’envisagent même explicitement que l’intervention
des fidèles au point que, dans l’hypothèse où nous ne posséderions pas la lettre à
Decentius, nous pourrions nous demander si en fait les prêtres comme les évêques,
ne s’abstenaient pas ordinairement de faire l’onction. On voit qu’il n’en est rien.”1*
VILLIEN etiam concinit, etsi minus assertive, scribetis: “Le ministre de
l’extrême-onction c’est le prêtre. . . Ce point est, à tout le moins depuis le concile
de Trente, incontestable. Mais il n’est pas également incontestable que l'onction
n’ait pu être faite parfois par d’autres ministres, à tout le moins occasionnels. On
sait que la question du ministre a été soulevée mainte fois, même récemment.”17

QUOAD SECUNDAM QUAESTIONEM, posset fortasse quis
dubitare de plena capacitate presbyteri, arguendo a paritate sive cum
sacramento Confirmationis sive ac praecipue cum benedictione olei
ipsius Extremae Unctionis, quae episcopo iure reservatur; de facto
tamen nemo unquam videtur tali dubitationi explicite favisse, etsi
videamus quasdam antiquiores synodos ius presbyterorum in hac
materia instanter inculcasse, quod forte supponit aliquam indebitam
reservationem ex parte quorundam episcoporum. E regione, dubitare
quis posset, ac de facto unus vel alter inter antiquiores videtur dubi­
tasse, de ipso iure episcoporum eo quod in textu lacobi soli presbyteri
nominentur; quam dubitationem testatur ac refellit Innocentius I
in nota sua epistola ad Decentium.
QUOAD TERTIAM QUAESTIONEM, scilicet de requisita dis­
tinctione ministri a subiecto, affirmative ac communi sententiae
doctorum refragatur tum praefatus Boudinhon (p. 738), qui
suggerit olim fideles, seu et ipsos laicos, sibimetipsis applicasse
sacramentalem unctionem, tum ac signanter J. Clericatus (t 1717;
Congreg. Oratorii), qui docet sacerdotem, seu proprium et exclusivum
ministrum Extremae Unctionis, posse, praecipue si sit parochus, sibi
hoc sacramentum ministrare in casu necessitatis seu deficiente copia
alterius ministri; quod quidem potissimum deducit ex paritate sive
Matrimonii, quod ostendit per se non repugnare idem esse subiectum
et ministrum alicuius sacramenti, sive Eucharistiae, quam sacerdos,
deficiente alio ministro, potest sibi extra Missam ministrare, cui
enim licet quod est plus, licet etiam quod est minus. Quam opinionem
Clericatus proposuit sive ut speculative probabiliorem sive ut prac­
tice tutam?8
'* Etude sur l’onction des infirmes dans l’Eglise latine du πΓ aut χΓ siècle, I: Du
* siècle à la réforme Carolingienne (Lyon 19
ni
*42)
96 sq. Cf. 50, 93 sq. in nota (cit.
supra in art. 1, tom. 1, p. 238-240), 127 sq. (cit. ibid. p. 269 sq.), 130, 140, 170sq., 201.
''Les sacrements. Histoire et Liturgie (Paris 1931) 247.
“ Decisiones sacramentales, dccis. 75.

Non intelligimus quo logico processu Cappello, relata hac Clericati
opinione, ex una parte eam simpliciter reiciat, inquiens: “Haec opinio
minime potest sustineri,” et ex alia parte de contraria ac communi
doctrina asserat: “Fatendum, argumenta omnino certa et peremptoria,
sive intrinseca sive extrinseca, deesse.’”®
Ceterum, sententia Clericati, quod attinet saltem ad solam validi­
tatem Extremae Unctionis sibimetipsi administratae, attraxit unum
vel alterum modernum. Ita Lépicier qui scribit: “Utrum liceat sacer­
doti hoc sacramentum sibimet ministrare? Resp. Negative, cum in
omnibus sacramentis distinctionem servari oporteat ministri a recipi­
ente: in quibusdam quidem, de necessitate sacramenti, ut in baptismo,
confirmatione, poenitentia et ordine; in aliis vero, ut in hoc sacra­
mento, ex condecentia. Nec obstat Eucharistiam sibi posse sacerdotem
ministrare: hoc enim solum in missa permittitur; alias vero nonnisi
ex alterius sacerdotis defectu. Quod si interdum licitum est sacerdoti,
absente alio sacerdote, seipsum communicare, maxime in mortis peri­
culo, hoc est propter divinum praeceptum Eucharistiam percipiendi:
at, praeceptum de extrema unctione percipienda non ita urget sicut
praeceptum de suscipiendo corpore Christi, ideoque non valet com­
paratio.— Attamen, si sacerdos, in letali morbo constitutus, sibi
ipse bona fide extremam unctionem ministraverit, ambigendum non
est quin huius sacramenti gratiam recipiat.”20

PARS AFFIRMATIVA
Nota theologica.

1. Solum sacerdotem, ad exclusionem sive laici sive diaconi aut
inferioris clerici, esse validum ministrum, saltem abstrahendo sive a
casu necessitatis, sive a tempore antiquo, est certe de fide definita a
Cone. Trid. (can. 4: “Proprium extremae unctionis minister ... est
solus sacerdos”).
Nunc ac de jacto, etiam considerato casu necessitatis, solum sacer­
dotem esse ministrum, ita ut etiam in casu necessitatis seu absentiae
sacerdotis, laicus aut alius clericus invalide ministret, videtur pariter
de fide, definita in eodem can. 4 Cone. Trid., aut saltem in ordinario
Ecclesiae magisterio.
Simpliciter et absolute, seu considerato omni tempore et casu, solum
sacerdotem esse ministrum, ad exclusionem laicorum ceterorumque
” Tractatus canonico-moralis de sacramentis, III: De Extrema Unctione (cd. 2,
Taurini 1942) 82 sq.
* Tractatus de sacramento Extremae Unctionis et de sacramento Ordinis (Romae
1928) 109.

clericorum, est saltem theologice certum, ex doctrina Tridentini (cap.
3 et can. 4; cf. infra, p. 743 sq., 751-753) et ex sensu Traditionis,
Ecclesiae ac theologorum.
Theologi longe communius hanc ipsam tertiam assertionem dicunt
esse de fide: Benedictus XIV, Berti, Pesch, Kern, Kilker, Hervé,
Diekamp, Van Noort-Verhaar, Gougnard, Daffara, Lercher-Umberg,
Sola. Quidam tamen distinguunt inter genericam affirmationem (Solus
sacerdos est validus minister) et absolutam assertionem (Etiam in
casu necessitatis solus sacerdos est validus minister) atque priori
assignant notam de fide, alteri vero inferiorem notam, quae tamen,
etsi non clare explicata, non videtur descendere infra notam theologicae
certitudinis; ita Suarez dicit alteram assertionem esse “fere aeque
certam quam primam” (quod videtur significare: “proximam fidei”),
Hugon vero et Cappello loquuntur de “doctrina catholica” (quod, ex
communi usu theologorum, ut minimum opponitur opinioni temerariae,
et ex mente horum duorum doctorum videtur accipiendum pro “doc­
trina theologice certa”).21
2. Omnem sacerdotem, sive episcopum sive presbyterum, esse
validum ministrum Extremae Unctionis, est de fide aequivalenter
definita a Cone. Trid. dicente “proprium extremae unctionis ministrum
esse solum sacerdotem” (can. 4); nam ea vox utrumque episcopatus
ac presbyteratus gradum complectitur, iuxta usum tum ecclesiasticum
tum conciliarem (cf. cap. 3; sess. 21, cap. 1 et can. 2; sess. 23, cap.
1 et 4). Abstrahimus autem a quaestione utrum etiam presbytero id
pleno iure competat ita ut commissione sive delegatione non indigeat,
sicut indiget ad ministrandam Confirmationem aut ad benedicendum
oleum utriusque sacramenti.
3. Sacerdotem non posse valide sibi administrare hoc sacramentum,
est sola doctrina practice tuta, ut constat sive ex communi sensu et
praxi Ecclesiae sive ex peculiari quodam responso S. C. de Propaganda
Fide (cf. infra, p. 744). An inde contraria opinio etiam speculative
infirmetur, ita ut possit mulctari aliqua inferiori nota temeritatis,
non satis apparet. Ceterum, pauci sunt theologi qui hanc ipsam
quaestionem tangunt.
u Suarez, Disp. 43, s. 1, n. 1 et 5: “Solus sacerdos est minister hujus sacramenti, neque
ab alio valide confici potest. . . Conclusio ... sic exposita [i.e. prout sacerdos includit
sive presbyterum sive episcopum] de fide est. . . Ultimo dicendum est, sacerdotem esse
ministrum simpliciter necessarium, ita ut propter nullam causam vel defectum sacerdotis
possit laicus, imo nec diaconus sacramentum hoc valide conficere. Assertionem hanc fere
aeque certam quam primam esse existimo.” Hugon (ed. 14, III 658): “Doctrina . . .
catholica [de sacerdote unico ministro] nullum dubium patitur nec ullam exceptionem
admittit.” Cappello (op. cit. [supra, in p. 741], 75, 80): “De fide est, proprium huius
sacramenti ministrum esse solum sacerdotem. . . Doctrina catholica est, laicos ne in casu
quidem necessitatis extremam unctionem conferre posse.”

DE MINISTRO

743

Documenta Ecclcsiac.

Innocentius I, Ep. “Si instituta ecclesiastica” ad Decentium episc.
Eugubinum, 19 mar. 416, citato textu lacobi, ait: “Quod non est
dubium de fidelibus aegrotantibus accipi vel intelligi debere, qui
sancto oleo chrismatis perungi possunt, quod ab episcopo confectum,
non solum sacerdotibus, sed et omnibus uti Christianis licet in sua
aut in suorum necessitate ungendum. Caeterum illud superfluum esse
videmus adiectum, ut de episcopo ambigatur quod presbyteris licere
non dubium est [scilicet Extremam Unctionem ministrare]. Nam
idcirco presbyteris dictum est, quia episcopi occupationibus aliis
impediti ad omnes languidos ire non possunt. Caeterum si episcopus
aut potest aut dignum ducit aliquem a se visitandum, et benedicere
et tangere chrismate sine cunctatione potest, cuius est chrisma con­
ficere” (Denz. 99).
Prior pars huius textus continet notam difficultatem de unctione
laicorum, quam exposuimus ac solvimus in art. 1 (tom. 1, p. 119—
121); probabilius nempe agitur de ipsa unctione sacramentali (sicut
in altera parte textus), non tamen a laicis conferenda sed suscipienda,
ita ut verbum “ungendum” accipiendum sit passive; ceterum, non
improbabilis est aliorum opinio quod agatur de unctione non sacra­
mentali et verbum “ungendum” accipiatur active; excludenda autem
est tertia quorundam eruditorum (ut supradictorum Boudinhon, De
Clercq et Chavasse) interpretatio, iuxta quam agatur de ipsa unctione
sacramentali a laicis eo tempore collata. Altera pars textus docet
explicite omnem sacerdotem, non solum presbyterum sed etiam epis­
copum, esse sacramenti ministrum, expellens quorundam dubitationem
de episcopali habilitate, fundatam in eo quod in textu lacobi videatur
sermo esse de solis presbyteris.
Alexander III (t 1181): “Quaesivit a nobis fraternitas tua, utrum
sacerdos uno clerico tantum praesente infirmum debeat inungere. . .
Nos itaque tibi taliter duximus respondendum, quod sacerdos uno
praesente clerico et etiam solus potest infirmum ungere.”·2
Cone. Florentinum, Decr. pro Armenis: “Minister huius sacramenti
est sacerdos” {Denz. 700).
Cone. Tridentinum, sess. 14, de Extrema Unctione, cap. 3: “Quod
attinet ad praescriptionem eorum, qui et suscipere et ministrare hoc
sacramentum debent, haud obscure fuit illud etiam in verbis praedic­
tis [i.e. in textu lacobi] traditum. Nam et ostenditur illic, proprios
huius sacramenti ministros esse Ecclesiae presbyteros, quo nomine eo
- - - --- ” Decretales, lib. 5, tit. 40 “De verborum significatione,” cap. 14, Corpus luris Canonici,
Pars II: Decretalium collectiones (ed. A. L. Richter et A. Friedberg, Lipsiae 1881) 915.

loco non aetate seniores aut primores in populo intelligendi veniunt,
sed aut episcopi aut sacerdotes ab ipsis rite ordinatis per ‘imposi­
tionem manuum presbyterii’ [1 Tim 4, 14]” (Denz. 910). Can. 4:
“Si quis dixerit, presbyteros Ecclesiae, quos beatus lacobus adducen­
dos esse ad infirmum inungendum hortatur, non esse sacerdotes ab
episcopo ordinatos, sed aetate seniores in quavis communitate, ob
idque proprium extremae unctionis ministrum non esse solum sacer­
dotem: A.S.” (Denz. 929).
Concilium reicit interpretationem Protestantium, dicentium in textu
lacobi agi de aetate senioribus vel primoribus, sacerdotio destitutis,
et definit solum sacerdotem esse proprium ministrum huius sacra­
menti, imo id dicit contineri in verbis lacobi. De vi doctrinae Concili
cf. infra (p. 751-753).
Catechismus Cone. Trid.: “Iam vero, quis Extremae Unctionis
minister sit, ab eodem Apostolo, qui Domini Legem promulgavit,
didicimus. Inquit enim: ‘inducat Presbyteros’ quo nomine non eos
significat, qui aetate provectiores sunt, quemadmodum sapienter Tridentina Synodus exponit, aut qui in populo principem locum obtinent,
sed Sacerdotes, qui ab ipsis Episcopis per manuum impositionem rite
ordinati sunt. Sacerdoti igitur huius Sacramenti administratio com­
missa est. Neque tamen ex sanctae Ecclesiae decreto cuivis Sacerdoti,
sed proprio Pastori, qui iurisdictionem habeat, sive alteri cui ille
eius muneris fungendi potestatem fecerit, hoc Sacramentum adminis­
trare licet. Illud vero maxime animadvertendum est, Sacerdotem in
ea administratione quemadmodum etiam in aliis Sacramentis fit,
Christi Domini nostri et sanctae Ecclesiae eius sponsae personam
sustinere” (p. 2, c. 6, q. 13).
Benedictus XIV, Constit. “Ex quo primum,” 1 mar. 1756: “Quam­
vis, pro eo quod pertinet ad Latinam Ecclesiam, Quintaduenas (in
tract. 5 de extrema unctione, singular. 11.) asseruerit, licere parochis
mittere ad aegrotos aliosque petentes oleum sanctum infirmorum, ad
hoc ut eo in suis infirmitatibus se liniant; nihilominus si quis hoc
facere attentaret, gravibus poenis a tribunali ecclesiastico plecteretur,
vel tamquam abutens sacramento Ecclesiae, vel tamquam suspectus
non rectae fidei circa sacramentum extremae unctionis.”23
S. C. de Propaganda Fide, 23 mar. 1844: “Inspectis ipsis divini
eloquii verbis, vel facile patet Sacramentum Extremae Unctionis, etiam
in casu necessitatis, absente nimirum alio Presbytero, non posse Missionarium aegrotantem sibimetipsi ministrare.”24
13/Ida et decreta sacrorum conciliorum recentiorum. Collectio Laccnsis II (Friburgi
Brisgoviae 1876) 543.
n Apud F. L. Ferraris, Prompta Bibliotheca, IX: Supplementum (ed. I. Bucceroni,

Rituale Romanum, tit. 5, c. 1, n. 6 repetit verba Codicis mox
referenda.
Codex I.C.: “Can. 938. — § 1. Hoc sacramentum valide administrat
omnis et solus sacerdos. § 2. Salvo praescripto can. 397, n. 3, 514,
§§ 1-3, minister ordinarius est parochus loci, in quo degit infirmus;
in casu necessitatis, vel de licentia saltem rationabiliter praesumpta
eiusdem parochi vel Ordinarii loci, alius quilibet sacerdos hoc sacra­
mentum ministrare potest.”

CONCLUSIO
Conclusio 1. Solus sacerdos est minister huius sacramenti, ad exclusionem
nempe sive laici sive diaconi aut alius inferioris ministri; quae quidem ex­
clusio valet tam in ordinariis adiunctis quam in casu necessitatis seu absen­
tiae ipsius sacerdotis.
Probatur 1. EX SCRIPTURA.

Voce “Presbyteri,” qua lacobus designat ministrum Extremae
Unctionis, significari non seniores communitatis, ut volunt Protes­
tantes, sed sacerdotes, sufficienter ostensum est in art. 1 (tom. 1,
p. 74 sq.) in expositione textus institutionis sive promulgationis huius
sacramenti. Ceterum Apostolus nullam temporis aut circumstantiae
limitationem indicat vel innuit, sed absolute ac simpliciter pronuntiat
vocandos esse presbyteros Ecclesiae, adeoque in eo textu nullum
fundamentum invenire potest peregrina illa opinio aliquorum catho­
licorum qui docent in casu necessitatis et absentiae sacerdotis posse,
aut saltem olim potuisse, etiam laicum vel diaconum sacramentum
ministrare.
Probatur 2. EX TRADITIONE.

Scripta doctorum, ritualia Ecclesiarum et statuta conciliorum, non­
nisi sacerdotem ministrum dicunt aut ministrantem exhibent, ut con­
stat ex multis variisque testimoniis allatis in art. 1 (tom. 1, p. 94 sqq.)
quae refricare non vacat. Satis erit quaedam pauca recolere, quae
notam exclusivam magis directe exhibere videntur, ut retundatur prae­
dicta aliquorum opinio de antiquo aut saltem possibili iure laicorum
vel diaconorum in administratione huius sacramenti.
Et imprimis ipsa constans et universalis attributio huius ministerii
solis sacerdotibus, praeclarum signum est exclusivi iuris istorum et
Romae: Ex Typographia Polyglotta S. C. de Propaganda Fide 1899) 362. Hoc decretum
non referunt Collectanea S. C. de Propaganda Fide, in neutra editione a. 1893 et a. 1907.

impossibilitatis illud ad laicos vel diaconos extendendi, quoniam inverisimile est Ecclesiam in variis convenientiae aut necessitatis casibus
qui facile occurrunt, talem extensionem in actum numquam deduxisse,
si, aut ex directa Christi institutione aut ex potestate sibi a Christo
collata, potuisset etiam laicos vel diaconos ad administrandum hoc
sacramentum advocare.
Origenes et Chrysostomus (cit. ibid., p. 97 sq., 104 sq.) huius sacra­
menti administrationem ut praerogativam sacerdotum proponere viden­
tur, praecipue cum illam referant ad effectum remissionis peccatorum
qui confertur etiam per aliud sacramentum stricte sacerdotale, scilicet
Poenitentiam. Isaac Antiochenus (circa 365—460): “Servi Christi et
orthodoxi afferre solent aegrotos et infirmos ad sanctum altare, non
autem ipsi oleum conficere audent, ne domum expiationis contemnere
videantur, sed ubi sacerdos est regens plebem, observant ordinem
iustitiae” {ibid. p. 126). Vita S. Hypatii (saec. 5): “Si . . . necessitas
suaderet, infirmum oleo sacro inungi debere, [Hypatius] monebat
abbatem, qzii presbyter erat, et curabat ab ipso perfici unctionem”
{ibid. p. 134).
Quaedam documenta aequivalenter dicunt spiritualem infirmorum
salutem esse pendulam a ministerio sacerdotis conferentis sacram
unctionem, quod quidem vix convenienter intelligeretur si haec unctio
potuisset etiam a laicis, saltem in casu necessitatis, administrari. Ita
Hincmarus Rhemensis (f 882): “Nec reverens [Odacrus, episcopus
intrusus] divinum judicium, nec pensans quantum periculum sit . . .
quantis rusticanarum parochiarum in tanto tempore presbyteris
defunctis, ipsarum parochiarum parvuli sine baptismo perire
potuerunt, quanti viri, quantae feminae, sine reconciliatione et sacri
olei unctione atque sancta communione, et sine eorum animarum per
orationes solemnes commendationes de isto saeculo exierunt” {ibid.
p. 155). Cone. Aquisgranense a. 836: “Si subditus infirmitate depres­
sus fuerit, ne confessione atque oratione sacerdotali necnon unctione
sacrati olei per eius [i.e. presbyteri] negligentiam careat” {ibid.
p. 156).
Quamplura documenta concorditer et signanter insistunt in sacer­
dotali officio seu obligatione ungendi infirmos, quod pariter absque
correspondente et exclusivo sacerdotali iure vix intelligi potest.
Concilium Cabillonense a. 813: “Infirmi oleo quod ab episcopis bene­
dicitur, a presbyteris ungi debent” {ibid., p. 155); eundem sensum
referunt statuta et dicta Bonifacii, Egberti Eboracensis, Capitularium
Caroli Magni, Gerbaudi Leodiensis, Theodulphi Aurei., lonae Aurei.,
Rodulphi Bituricensis, Herardi Turonensis, Cone. Ticinensis {ibid.
p. 145-156).

Supradicti adversarii, Protestantes vel catholici (cf. in p. 735-740).
haec obiciunt ad probandum suum suppositum olim a laicis adminis­
tratae ecclesiasticae unctionis, ex quo Protestantes deducunt ipsam
negationem sacramenti, catholici vero tantum negationem sacerdotalis
reservationis sacramenti.
1. Vitae Sanctorum frequentissimas exhibent unctiones a laicis
administratas, ut constat ex relatis in art. 1 (tom. 1, p. 185-187).
Rcsp. Huic rationi satisfecimus ibidem. Nihil scilicet probat eam
unctionem habitam fuisse ut eandem cum illa quam supradicta docu­
menta praescribunt faciendam a solis presbyteris iuxta mandatum
lacobi, imo ex hac ipsa reservativa praescriptione identitas neces­
sario excluditur. Ceterum multiplex aliud discrimen inter utramque
unctionem observatur, ut ibidem dictum est. Ad rem breviter S.
Thomas: “Illae unctiones non erant sacramentales; sed ex quadam
devotione recipientium talem unctionem, et meritis unguentium vel
oleum mittentium, consequebatur effectus sanitatis corporalis per
gratiam sanitatum, non per gratiam sacramentalem” {Suppi., q. 31.
a. 1, ad 2).

2. Laicalem administrationem Extremae Unctionis exhibent ac
permittunt praecise duo praecipui ac certiores textus qui de hoc
sacramento afferuntur ex Traditione usque ad saec. 8, scilicet epistola
Innocenta I et Commentarius Bcdae, quibus addi potest tertium ac
satis insigne testimonium Caesarii Arclatensis.
Innocentius I (initio saec. 5) ait: “Sancto oleo chrismatis . . . non
solum sacerdotibus, sed et omnibus uti Christianis licet in sua aut in
suorum necessitate ungendum.” Bcda (initio saec. 8): “Infirmanti
autem vel corpore vel fide mandat [lacobus] ut qui majorem sustinuit
plagam, plurimorum se adjutorio, et hoc seniorum, curare meminerit,
neque ad juniores minusque doctos causam suae imbecillitatis referat,
ne forte quid per eos allocutionis aut consilii nocentis accipiat. ‘Et
orent super eum,’ etc. Hoc et apostolos fecisse, in Evangelio legimus,
et nunc Ecclesiae consuetudo tenet, ut infirmi oleo consecrato ungan­
tur a presbyteris, et oratione sanentur. Nec solum presbyteris, sed,
ut Innocentius papa scribit, etiam omnibus Christianis uti licet eodem
oleo in sua aut suorum necessitate ungendo, quod tamen oleum, non
nisi ab episcopis licet confici.” Caesarius Arclatensis (saec. 6):
“Quoties aliqua infirmitas supervenerit, corpus et sanguinem Christi
ille qui aegrotat accipiat: et inde corpusculum suum ungat; ut illud
quod scriptum est impleatur in eo. Infirmatur aliquis, inducat pres­
byteros. . .” “Quantum rectius et salubrius erat ut ad ecclesiam cur­
rerent, corpus et sanguinem Christi acciperent, oleo benedicto et se

et suos fideliter perungerent.” “Oleo benedicto a presbyteris deberent
perungere.” “Ad ecclesiam recurrite, oleo vos benedicto perungite,
eucharistiam Christi accipite.”
Resp. Huic etiam rationi sufficienter satisfecimus, relatis integris
illis textibus, in art. 1 (tom. 7, p. 116-122, circa Innocentium; 128-131,
circa Caesarium; 142-145, circa Bedam). Quamvis, scilicet non im­
probabiliter quidam dicant in his locis agi tantum de unctionibus
privatis seu non sacramentalibus, probabilius concedi debet in eis
sermonem esse de ipso sacramento, ita tamen ut agatur non de
illius collatione per laicos sed de susceptione a laicis, et verbum
“ungendum, ungendo, ungere, perungere” accipiatur in sensu passivo,
etsi proferatur in grammaticali forma activa. Cum enim administratio
omnis sacramenti tandem aliquando pendeat a bona voluntate et
petitione subiecti se illi subicientis, non inepte quis fidelibus com­
mendare potest ut sibi ministrent sacramenta, ut se communicent, se
absolvant, se ungant. Ceterum talem passivum sensum verbis sive
Innocentii sive Bedae tribuit Theodulphus Aurelianensis, Bedae fere
coaevus (cf. ibid. p. 121), eundemque elegerunt ipsi theologi tri­
dentini ut eluderent obiectionem Protestantium arguentium nega­
tionem sacramenti ex activo sensu verborum Innocentii (cf. infra,
p. 752 sq.).

3. Hincmarus Rhcniensis episcopus in suis statutis iubet sacerdotes
per seipsos, non vero per alios seu per laicos, debere infirmis ad­
ministrare Unctionem et Eucharistiam; quod quidem supponit praxim
aut possibilitatem unctionis per laicos. Ait enim: “Ut chrisma et oleum
consecratum sub sera recondantur. . . Ipse presbyter visitet infirmos, et
inungat oleo sancto, et communicet per se, et non per quemlibet, et
ille ipse communicet populum, ne tradat communionem cuiquam laico
ad deferendum in domum suam causa cujuslibet infirmi.”25
Resp. Etiam si in hoc textu ageretur de ipsa delatione olei et
ministratione Extremae Unctionis per laicos, res ipsa damnatur ut
abusus, adeoque inepte hic invocatur. De facto tamen, ut suadet ipsa
littera, ibi videtur agi de sola delatione Eucharistiae per laicos. Nec
ceteroquin improbabile est ibi agi de abusu mittendi ad infirmos oleum
sacramentale ut ipsi, sive per se sive per alios laicos, applicarent priva­
tam nec sacramentalem unctionem; qui quidem abusus refertur et dam­
natur etiam a Cone. Arelatcnsi a. 813, a Rodidpho Bituricensi episc.
(t 868) et subinde ab ipso Cone. Lateranensi IV a. 1215, ut notatum
est in art. 1 (tom. 1, p. 194).
J Capitula quibus de rebus magistri et decani inquirere et episcopo renuntiare debent,
n. 9 sq., ML 119. 779.

4. Ut patet ex multis documentis, olim in casu necessitatis, seu in
absentia sacerdotis, committebatur diacono ministerium infirmorum,
quod attinet administrationem Viatici et reconciliationem Poenitentiae.
Ergo committebatur etiam administratio Extremae Unctionis; id
sequitur tum ex paritate tum ac praecipue ex intimo ligamine quo
jungebantur haec tria sacramenta infirmis administrata, eo vel magis
quod olim Extrema Unctio conferebatur ante Viaticum. Ita Launoy
supra relatus (p. 737 sq.).
Resp. Antecedens est verum quoad Viaticum, falsum autem quoad
sacramentum Poenitentiae; nam, ut constat ex dictis in tractatu Dc
Poenitentia IV 646-662, numquam diaconis concessa est potestas
absolvendi a peccatis, etsi quandoque ipsi ad ecclesiasticam reconcili­
ationem in foro externo poenitentes admitterent aut etiam confes­
sionem peccatorum susciperent, iuxta opinionem, in medio aevo a
pluribus doctoribus receptam, quod in casu necessitatis et defectus
copiae sacerdotis oporteret confessionem instituere apud quemlibet
clericum vel etiam laicum. Consequentia vero non tenet ob disparitatem sacramentorum, nam administratio Viatici non est confectio
sacramenti sicut administratio Unctionis.
Ut bene observat Kern, Launoy dum apparenter videtur rem suam
conficere argumento Traditionis, magnam afferens copiam documen­
torum, revera rem evincere conatur mero argumento rationis (eoque
prorsus inepto, ut ostensum est), seu ea argumentandi methodo, quam
ipse, tum hic tum in aliis quaestionibus, libenter exprobrat S. Thomae
aliisque doctoribus scholasticis. “Adducit quidem multa decreta anti­
quorum conciliorum atque episcoporum, quibus sancitur, quae officia
in casu necessitatis diaconi moribundis exhibere debeant. Sed inter
omnia decreta, quae proponit, nullum invenitur, quod edicat, diaconos
in casu necessitatis debere aut posse infirmis s. Unctionem impertire;
imo ne unum quidem vir vastae eruditionis detexit, quod saltem
vituperando diaconos ob arrogatum munus sacerdotale testaretur
factum, diaconos alicubi infirmos oleo consecrato inunxisse. Unde
recte infertur, tam firmam quovis tempore fuisse intra Ecclesiam
fidem, solos sacerdotes esse ministros Extremae Unctionis, ut hoc
eorum privilegium diaconi numquam ausi sint violare. Ad quid ergo
Launoi affert commemorata documenta auctoritatis ecclesiasticae?”·6
Id iam observabat Berti, scribens: “Ego vero, cum haec omnia in
Launojo singulatim, et accurate legissem, plurimum miratus sum
eruditi viri confidentiam, qui sibimet persuaserit tanta monumen­
torum copia insipientibus, fucum facere, crassissimumque errorem
verbosissima loquacitate venditare. Enimvero in nullo ex productis a
:‘Kern, Dc sacramento Extremae Unctionis (Ratisbonac 1907) 242.

Launojo testimoniis minima extat vocula, quae Unctionem extremam
commemoret; sed omnia de communione et de viatico agunt, et
quaedam de susceptione poenitentium. . . Si ergo haec omnia pro­
barent aliquid, profecto hoc unum evincerent, posse diaconos in
extrema necessitate excipere confessiones et absolutionem largiri:
quod est adiicere errorem errori, et haeresim haeresi.”27
Miranda praeterea levitate laborat etiam argumentatio qua idem
eruditus conatur defendere probabilitatem ipsius opinionis, Thomae
Waldensi adscriptae, iuxta quam ipsi laici possint in necessitate hoc
sacramentum administrare. “Cum [enim] . . . Launoi nescit, ‘an
opponi possit aliquis ex eo numero theologorum, qui ante Waldensem
floruerint’, ostendit, se doctores scholasticos, quos tantopere exagitare
solet, non lustrasse [ut constat vel ex superficiali lectione textuum
Paludani, Durandi, Scoti, Bonaventurae et S. Thomae]. . . Recte
quidem iudicat Launoi, quaestionem ex Scriptura et Traditione
debere decidi. At ex utroque revelationis fonte solum adducit verba
Martini V. in quadam epistola ad Waldensem: ‘Recepimus volumen
secundum de sacramentis, quod per solemnes viros videri et examinari
fecimus sicut primum, quod pariter fuit ab omnibus commendatum.’
Tale argumentum ab infenso oppugnatore veri primatus, praesertim
infallibilitatis romani Pontificis, prolatum et multis verbis exaggera­
tum risum provocat.”28
Probatur 3. EX DOCUMENTIS ECCLESIAE.

Omnia documenta supra relata (p. 743-745) dicunt vel supponunt
solum sacerdotem esse ministrum huius sacramenti, non excluso ipso
documento Innocentii I, cuius partialem ambiguitatem dissipavimus
supra (cf. p. 748). Attentis his documentis, et praecipue ipsa ex­
plicita littera Codicis I. C. (“Hoc sacramentum valide administrat
solus sacerdos”), nemo catholicus negare potest, nunc saltem invali­
dam esse Extremam Unctionem collatam ab alio quolibet ministro,
puta laico vel diacono, imo supradicti pauci eruditi catholici, qui
nostrae ac communi Conclusioni adversantur, id videntur concedere
etiam quoad tempus anterius, scilicet saltem inde a Cone. Florentino,
nam, ob suum historicum praeiudicium de collata olim Extrema Unc­
tione per laicos, unice vel praecipue contendunt per definitam ab
Ecclesia (nominatim a Cone. Tridentino) doctrinam de sacerdote unico
huius sacramenti ministro nequaquam praeiudicari ipsam historicam
quaestionem utrum necne olim etiam laici potuerint sacramentum
~ Op. cit. (supra, in p. 737) 28.
n Kern, op. cit. 244-246.

administrare ac reipsa administraverint. Ceterum addimus hanc ipsam
quaestionem historicam per ipsa documenta Ecclesiae praeiudicari,
quatenus haec talem prae se ferunt sensum absolutum ut simpliciter
et pro omni casu ab administratione huius sacramenti excludant quem­
libet alium ministrum praeter sacerdotem. Nam:

1. Nisi ea documenta talem sensum absolutum haberent, sequere­
tur Ecclesiam habere potestatem mutandi sive determinandi ministrum
sacramenti eaque usam esse, ita ut olim etiam non sacerdotes potu­
erint sacramentum valide ministrare, qui hodie et iam a pluribus
saeculis non possunt. lamvero talem Ecclesiae potestatem nemo un­
quam theologorum asseruit, inter ipsos generosiores patronos inex­
haustae illius sententiae de generica institutione sacramentorum per
Christum, nec ullus eorum ausus est ad hanc sententiam tam commo­
dum recursum arripere ut solveret historicam difficultatem de ad­
ministrata olim a laicis Extrema Unctione aut explicaret sensum
documenti Innocentii I quod eam praxim testari videtur.
2. Eadem documenta Ecclesiae cum exhibent solum sacerdotem ut
ministrum aliorum sacramentorum, puta Confirmationis et Poeniten­
tiae, accipiuntur in sensu exclusivo et absoluto; ergo in eodem sensu
accipienda sunt cum docent solum sacerdotem esse ministrum Extre­
mae Unctionis, ita nempe ut numquam alius fuerit aut esse potuerit.
3. Cone. Tridcntinum signanter docet sacerdotem esse “proprium
ministrum” huius sacramenti, qua voce emphatice indicat rei ipsius
veritatem et proprietatem, imo addit id non obscure significari in ipso
textu lacobi. Unde Concilium docet ex ipsa divina institutione, a
lacobo promulgata, solum sacerdotem esse proprium seu aptum mi­
nistrum sacramenti, ita ut quilibet alius inepte seu invalide administret,
in qualibet circumstantia vel casu.
De Clereq supra citatus (p. 739) putat ex ipsa appositione “Pro­
prius” sequi Concilium definisse tantummodo quod sacerdos sit minis­
ter veluti de iure speciali ac ordinario, adeoque non decidisse quaestio­
nem utrum necne in antiqua aetate ac veluti modo transitorio et
extraordinario etiam laici fuerint ministri huius sacramenti. At cl.
auctor in sua interpretatione non leviter decipi videtur, cum revera
sensus illius incisi “Proprius” non alius sit quam “Proprie dictus,
verus, legitimus, competens,” ita ut additum sit ad meram emphaticam
expressionem eius quod continetur in verbis “Solus sacerdos est
minister huius sacramenti” (Solus sacerdos est proprius minister =
Solus sacerdos est verus et proprie dictus minister). Nam, imprimis,
numquam Concilium ea voce “Proprius” utitur in sensu aliquo di-

minutivo, seu alterius ministri non exclusivo, quinimo ad hoc sig­
nificandum utitur appositione “Ordinarius,” ubi agit de ministro
Confirmationis (sess. 7, can. 3: “Si quis dixerit, sanctae confirmationis
ordinarium ministrum non esse solum episcopum, sed quemvis sim­
plicem sacerdotem: A.S.,” Dcnz. 873), quemadmodum Cone. Floren­
tinum utitur simili appositione “Ex officio” loquens de ministro Bap­
tismi (“Minister huius sacramenti est sacerdos, cui ex officio competit
baptizare. In causa autem necessitatis non solum sacerdos vel dia­
conus, sed etiam laicus vel mulier, immo etiam paganus et haereticus
baptizare potest,” Denz. 696).
Praeterea, Acta Conciliaria, seu discussiones Patrum et theolo­
gorum quae praecesserunt finalis schematis redactionem, ostendunt
mentem illorum doctorum fuisse solum sacerdotem esse, necessario ac
simpliciter, ministrum huius sacramenti. Inde quidam (ut Ravesteyn et
Phaedrius) signanter notarunt in omni lege fuisse distinctionem inter
laicos et sacerdotes quibus sacra reservarentur; ex eodem principio
processit diversa interpretatio textus Marci de unctione ab apostolis
administrata ante passionem, ita ut quidam (ut Solonensis) in eo
legerent ipsam sacramenti institutionem eo quod affirmarent apostolos
iam eo tempore fuisse sacerdotes, alii vero (ut Ravesteyn) legerent
solam figuram sacramenti postmodum instituti eo quod dicerent apos­
tolos tunc nondum fuisse sacerdotes; pariter ex eodem communi prin­
cipio processit quaedam diversitas in interpretatione textus Innocentii I
de unctione laicorum, nam Chaves O.P. concessit illum textum ita intelligi posse ut permittatur laico in absentia sacerdotis ministrare
unctionem quae tamen non sit sacramentalis sicut nec confessio facta
laico in casu necessitatis, Contreras O.F.M. vero hanc concessionem
impugnavit dicens in eo textu non permitti laico ut ministret sed ut
suscipiat unctionem (cui quidem interpretationi et alii subscripserunt).
Sint quaedam testimonia. lodocus Ravesteyn: “Quae tamen unctio
[de qua in Mare. 6. 13] praefigurabat hoc sacramentum, quod postea
institutum est, de quo Jac. V. . . . quia apostoli eo tempore non erant
sacerdotes, qui soli ministri sunt hujus sacramenti. . . Jacobus [vocem
‘Presbyteri’] de sacerdotibus intellexit, et semper in ecclesia fuerunt
distincti sacerdotes a laicis, tam in lege veteri, quam nova.”20 S/ghmundus Phaedrius O.F.M. Conv.: “Soli presbyteri sunt ministri huius
sacramenti, et in omni lege semper presbyteri a laicis distincti sunt.”’0
Solonensis (pater conciliaris): “[Extrema Unctio] Marci VI. insti­
tuta est, quia apostoli etiam ante Passionem non erant simplices laici.
Λ Apud Theixer, Acta genuina ss. oecunienici Concilii Tridcntini (Zagabriae in
Croatia [1874]) I 541.
II
"Ibid. 543.

ut aliqui dixerunt, cum mysteria divina administrarent, ut baptismum,
praedicationem, quae ad laicos non pertinent. . . Gratia sanitatum ab
hoc sacramento differt, quia . . . illa ab omnibus Christianis [confertur],
hoc a sacerdotibus solum.”31 Monopolitanus (pater conciliaris):
“Innoc. episto. ad Decentium, solos presbyteros esse ministros huius
sacramenti docet.’”' Didacus Chaves O.P.: “De ministro, contra quem
adducit Lutherus ep. Innocentii I. ad Decentium, qui videtur dicere,
quod cuilibet christiano liceat inungere: respondit id licere in casu
necessitatis, et tunc ea unctio non esset sacramentum, prout neque
confessio facta laico in eodem casu necessitatis, ut clarum est.’”
Alphonsus Contreras O.F.M.: “Quo vero ad extremam unctionem,
et IV. art. [Protestantium] de ministro, reprobavit dicta per patrem
Chiaves hoc mane super epist. Innocentii I ad Decentium, quia ipse
Innocentius non dat licentiam, quod hoc sacramentum conferatur ab
omnibus Christianis; sed quod omnibus christianis liceat recipere hoc
sacramentum per legitimum tamen ministrum dispensatum, ut verba
ipsa Innocentii clare sonant, cum ait: Omnibus Christianis uti licet.” ‘
4. In eundem sensum collimant alia Ecclesiae documenta. Benedic­
tus XIV (cit. in p. 744) asserit parochum mittentem ad aegrotos
oleum Extremae Unctionis ut ipsi se liniant, esse gravibus poenis
plectendum “tanquam suspectum non rectae fidei circa sacramentum
extremae unctionis”; quod quidem, sic absolute prolatum, supponit
de fide esse quod solus sacerdos sit minister huius sacramenti, sim­
pliciter et in omni casu. Mens ceteroquin Benedicti non inepte illustrari
potest ex his quae, licet ut doctor privatus, scripsit in suo opere Dc
synodo dioecesana, ubi, postquam asseruit Cone. Trid. definisse mi­
nistros huius sacramenti esse solos sacerdotes, circa difficultatem
exortam ex textu Innocentii I ait: “Ab Innocentii mente perquam
longe aberrant, qui eum hoc loco omnes Christianos Sacramenti ex­
tremae Unctionis ministros facere arbitrantur. . . Cuinam ... in
mentem veniat potuisse Innocentium omnibus Christianis potestatem
tribuere, quam plerique, per eam aetatem ex verbis Jacobi infere­
bant, adeo propriam esse presbyterorum ut eam etiam episcopis
abjudicarent?”35 Catechismus Cone. Trid. (cit. in p. 744) ait quod
quamvis huius sacramenti administratio commissa sit sacerdoti, tamen
“ex Ecclesiae decreto” non omni sacerdoti sed solis pastoribus ea
licita est. Oppositio inter commissionem factam omni et soli sacerdoti
u Ibid. 573.
"Ibid. 574.
” Ibid. 555.
* Loc. cit.
“ Dc synodo dioecesana, 1. 8, c. 4, n. 1, in Migne, Theologiae cursus completus XXV
(Parisiis 1841) 1093.

et decretum Ecclesiae reservans licitum usum pastoribus, obvie
ostendit Catechismum loqui de divina commissione sive institutione
(cf. p. 3, c. 3, q. 13, ubi agit de ministro Confirmationis), ex qua
necessario sequitur alios simpliciter et in omni casu excludi ab hoc
ministerio.
Probatur 4. EX RATIONE, seu cx ipsa indole sacramentali tam

generica quam specifica.
Generaliter loquendo, determinata Christi deputatio, quae, ut dictum
est in tractatu De sacr. in genere 437, est necessaria ad administrationem sacramentorum, per se alligata est ordini sacerdotali, ut patet
ex ipso fine institutionis sacramenti Ordinis et ex ipsa natura et fine
sacramentorum. Ordo enim institutus est ut per ipsum eligantur ac
constituantur ministri sacrorum, qui nempe sint quasi mediatores,
offerentes Deo sacrificium plebis christianae et vicissim transferentes
in hanc plebem dona Dei seu media sanctificationis; praecipua autem
sanctificationis media sunt sacramenta, quippe quae sanctificant ex
opere operato; unde, per se ac veluti nativo iure omnis sacramento­
rum administratio alligatur ordini sacerdotali tanquam proprio subiecto
operanti, nisi aliunde aut ex positiva Christi institutione aut ex ipsa rei
natura, conditionante ipsum modum divinae institutionis, intelligatur
aliquod particulare sacramentum per accidens solvi a praedicta sacer­
dotali reservatione ac sibi vindicare diversum aut generaliorem
ministrum.
Hoc autem accidit tantummodo quoad Baptismum, ratione absolu­
tae et universalis eius necessitatis, prout scimus ex certis signis posi­
tivae revelationis, ab Ecclesiae praxi et doctrina propositis, et quoad
sacramentum Matrimonii quod, cum consistat essentialiter in con­
tractu, nonnisi ab ipsis contrahentibus effici adeoque ministrari potest.
Quoad Extremam vero Unctionem neutra ratio invocari potest, cum
nec sit absolutae necessitatis (imo sit minoris necessitatis quam Poeni­
tentia et probabilius nulla gaudeat stricta necessitate, etiam praecepti)
nec consistat in aliqua actione ipsius subiecti, sed tota ab extrinseco
ei applicetur, sicut sacramentum Confirmationis. Imo peculiaris indoles
sacramenti Extremae Unctionis, fortiori quadam ratione sacerdotalem
reservationem appellat; nam ex una parte ipsum, secus ac Baptismus,
consistit in applicatione alicuius materiae a solo sacerdote praevie
consecratae, adeoque sicut exigit sacerdotem suam materiam conse­
crantem ita et sacerdotem eam subinde applicantem, ex alia vero
parte ipsum ordinatur ad perficiendum opus incoeptum a sacramento
Poenitentiae, i.e. ad tollendas reliquias peccati necnon secundarie ad

DE MINISTRO

755

remittenda ipsa peccata, adeoque connaturaliter sibi petit eundem
ministrum qui tale opus per ipsam Poenitentiam inchoavit.
Inde concidit paritas cum Baptismo, a quibusdam adversariis, ut
Boudinhon, invocata (cf. supra, p. 738). Altera vero paritas cum
Eucharistia a laico ministrata, quam invocat idem auctor, ineptior est,
quoniam sacramentum Eucharistiae consistit essentialiter in ipsa
praevia consecratione materiae, non vero in applicatione consecratae
materiae, ut sacramentum Extremae Unctionis. Unde ea paritas et
obiectio vagat extra quaestionem, nisi forte, contra communem et
theologice certam sententiam (cf. art. 4, tom. 1, p. 399), ille auctor
putet ipsum oleum consecratum esse sacramentum aut taliter olim ab
Ecclesia consideratum esse, quod quidem non videtur alienum a mente
unius vel alterius moderni eruditi.30
Conclusio 2. Omnis sacerdos est validi sacramenti minister, seu sive
presbyter sive episcopus, et quidem pari iure, ita ut presbyter nulla indigeat
commissione aut delegatione, qualiter indiget ad benedicendum oleum seu
materiam sacramenti.

Probatur.

1. Ex Scriptura, seu ex voce “Presbyteri” in textu lacobi. nihil
deduci potest in favorem exclusivi iuris episcopi aut presbyteri. Nam
illa vox in Scriptura promiscue adhibetur de utroque ordine sacer­
dotali, ut ostendetur in tractatu Dc Ordine, ubi de biblicis presby­
teris. Ceterum, etiam si acciperetur exclusive pro secundo ordine
sacerdotali, (sicut probabiliter accipitur in 1 Tini. 5. 19): “Adversus
presbyterum accusationem noli [tu, Timothee episcope] recipere, nisi
sub duobus aut tribus testibus”), nihil inde de episcopali iure detra­
heretur, ut patet ex ipsa natura seu praeeminentia officii episcopi in
divino ministerio, quod enim potest minor a fortiori potest et maior;
unde nominatio presbyterorum intelligeretur ab Apostolo apposita ad
designandum non proprium et exclusivum ministrum, sed tantum in­
feriorem, aut forte tunc communiorem, in cuius designatione a fortiori
mentio superioris includitur. Quam interpretationem ipse Innocentius I
supra relatus (p. 743) ut prorsus connaturalem assumit, quorundam
dubitationem superfluam appellans: “Illud superfluum videmus adiectum, ut de episcopo ambigatur quod presbyteris licere non dubium
est. Nam idcirco presbyteris dictum est [a lacobo], quia episcopi
occupationibus aliis impediti ad omnes languidos ire non possunt.”
M Cf. verba ipsius Boudinhon supra cit. (p. 738) necnon Chavasse cit. in art. 4 (tom.
1, p. 409).

2. In tota Traditione utriusque sacerdotis ius et ministerium osten­
ditur, quamvis unius vel alterius praerogativa vario modo pro variis
locis et temporibus urgeatur. Connaturale enim fuit ut in prioribus
temporibus frequentius episcopi hoc sacramentum per seipsos ministra­
rent, prout graviora sua officia id sibi permitterent; unde in Canonibus
Hippolyti (cit. in art. 1, tom. 1, p. 110) inducitur ipse episcopus
infirmos visitans et “super eos orans.” Maturius tamen tale ministe­
rium presbyteris relictum est, ut patet ex relatis verbis epistolae
Innocentii I, initio saec. 5 exaratae. Nullatenus tamen episcopale
ministerium simpliciter intermissum fuit, ut constat praecipue ex
agiographicis documentis (cf. v.g. Vitas S. Leobini, S. Cuthberti et
S. Eutychii, citatas in art. 1, tom. 1, p. 133-135), peculiariter in re­
gionibus Galliarum, imo in his ministerium presbyterorum plus aequo
aliquando coarctatum esse, probabile facit insistentia qua plura con­
cilia particularia inculcant presbyteros debere Extremam Unctionem
ministrare, oleo ab episcopis confecto (cf. Concilia Cabillonense, Aquisgranense, Moguntinum et Ticinense, cit. in art. 1, tom. 1, p. 156).
Maiora Ecclesiae documenta, supra relata (p. 743-745), sensum
et praxim Traditionis doctrinaliter declarant. Quod quidem iam ex­
plicite edicebat Innocentius I, solemni hac expressione formulatur a
Cone. Flor.: “Minister huius sacramenti est sacerdos,” facta subinde
a Cone. Trid. distinctione: “Aut episcopi aut sacerdotes ab ipsis ordi­
nati,” quae a Codice I. C. resumitur in universali formula: “Hoc
sacramentum valide administrat omnis sacerdos.”

3. Ratio quoque theologica rei convenientiam ostendit. Quod enim
hoc sacramentum non esset reservandum presbyteris, patet tum ex
analogia ceterorum sacramentorum, quorum nullum est eis reservatum
ad exclusionem episcoporum, tum ac praecipue ex ipsa indole episco­
palis potestatis, in qua colligitur apex sacerdotii, cuique proinde
necessario competit quidquid pertinet ad sacerdotale officium et
ministerium.
Quod autem nec ipsi episcopo hoc sacramentum convenienter reser­
varetur, patet tum ex fine sacramenti quatenus est in auxilium peri­
clitantium, qui quidem, data tali reservatione, partialiter frustraretur,
cum “episcopus non possit accedere ad omnes infirmos suae dioecesis”
{Suppi., q. 31, a. 3, Sed contra), tum ac praecipue ex indole effectus
huius sacramenti qui non importat aliquam “excellentiam status” (C.
Gent. 4. 73), nec “suscipientem in aliquo statu perfectionis super
alios ponit” {Suppi., q. 31, a. 3), episcopo enim, utpote qui gaudet
fastigio et apice sacerdotalis ministerii, nonnisi ea sacramenta dis-

pensanda reservantur quae, uti Confirmatio et Ordo, ratione praecipue
characteris participantis sacerdotium Christi, suscipientem in peculiari
statu perfectionis et excellentiae relate ad ceteros fideles constituunt.

obstat quod hoc sacramentum, utpote complementum Poeni­
tentiae, conferat quandam excellentem gratiam.
Nam ex una parte haec excellentia est tantum relativa, respectu
nempe gratiae collatae per Poenitentiam, non vero absoluta, sicut est
excellentia gratiae Confirmationis, et ex alia parte excellentia de qua
hic agitur est eminentia non tam ipsius gratiae ut sic, sed quaedam
eminentia, ita resultans ex utroque sacramentorum effectu, scilicet
gratia et charactere, ut constituat suscipientem in quodam statu per­
fectionis relate ad alios. Quod quidem nec in ipsis maximis sacramentis
Eucharistiae et Baptismi verificatur, non obstante excellenti utriusque
gratia, cum in Eucharistia desit character, in Baptismo vero ipse
character importet communem statum civis in Christiana societate.
Per Confirmationem vero homo constituitur in statu plenitudinis vitae
christianae necnon in ampliori quodam gradu ecclesiasticae ac sacer­
dotalis dignitatis, utpote miles Ecclesiae; per Ordinem tandem evehitur
ad superiorem gradum ipsius sacerdotalis auctoritatis, qua ipsa societas
regitur et guberbatur {Suppi., q. 31, a. 3, ad 1).
Nec etiam obstat quod episcopo reservetur confectio seu benedictio
materiae huius sacramenti, non secus ac Confirmationis, ex quo vide­
retur sequi a fortiori ipsum totum sacramentum, quod in illius materiae
applicatione consistit, eidem reservandum fore.
Nani, ut iam notavimus in art. 3 (tom. 1, p. 370) agentes de
materia sacramenti, haec illatio non valet, utpote laborans falso sup­
posito, quod nempe applicatio materiae, seu sacramenti administratio,
sit excellentius opus quam ipsa confectio seu consecratio materiae, cum
revera in ordine sacramentali oppositum contingat. Nam “materia
sacramenti non est talis materia ut in qua fiat aliquid per eum qui ea
utitur, sicut est in artibus mechanicis; sed ut cuius virtute aliquid
fiat, et sic percipiat aliquid de ratione causae agentis, inquantum est
instrumentum quoddam divinae operationis. Et ideo oportet quod a
superiori arte vel potestate talis virtus materiae acquiratur. Quia in
causis agentibus, quanto aliquod agens est prius, tanto est perfectius;
in causis autem pure materialibus, quanto materia est prior, tanto
imperfectior” {Suppi., q. 29, a. 6, ad 2). Nec refert quod confectio
materiae ordinetur ad eius usum seu applicationem, tanquam ad finem,
ac ideo ex hac parte sit quid inferius, nam “quamvis in genere causae
finalis usus materiae sanctificatae sit potior quam sanctificatio mate-

riae, tamen in genere causae efficientis sanctificatio materiae est potior,
quia ab eodem pendet usus sicut ab activa causa. Et ideo sanctificatio
requirit altiorem virtutem activam quam usus” (ibid. q. 31, a. 3, ad 2).
Quod autem, ut assertum est in secunda parte Conclusionis, ad
valide administrandum hoc sacramentum presbyter pari iure gaudeat
ac episcopus, nec ulla indigeat commissione aut delegatione, de genere
illius qua indiget ad administrandam Confirmationem vel ad conse­
crandum oleum utriusque sacramenti, patet ex iisdem argumentis.
Ex textu enim lacobi nihil deduci potest in favorem huiusmodi par­
tialis reservationis aut excellentioris iuris episcoporum, quinimo
prima fronte ille textus videretur potius favere iuri presbyterorum,
cum ipsi soli videantur directe designari, ob quam rationem quidam
olim inducti sunt ad dubitandum de ipso iure episcoporum, ut constat
ex verbis Innocentii I. Pariter in Traditione nullum habetur indicium
alicuius episcopalis praeeminentiae aut reservationis relate ad administrationem huius sacramenti, sicut relate ad administrationem Con­
firmationis vel ad benedictionem olei in utroque sacramento, sed potius
contrarium indicatur in scriptis doctorum et praxi ecclesiarum. Docu­
menta universalis magisterii simpliciter asserunt ministrum huius sa­
cramenti esse sacerdotem (Cone. Flor.), imo “aut episcopos aut
sacerdotes” (Cone. Trid.), imo distincte “Omnem sacerdotem” (Codex
I. C.), dum, cum agitur de ministro Confirmationis aut benedictionis
materiae utriusque sacramenti, principalitas et discrimen iuris episco­
palis a iure sacerdotali distincte proponitur, facta quandoque ipsa
explicita distinctione inter ministrum ordinarium et ministrum extraor­
dinarium (cf. art. 3, tom. 1, p. 322 sq., 366 sq.; tractatum De Baptismo
et Confirmatione 316 et 394), quod si haec distinctio fit a Codice I. C.
etiam quoad ministrum Extremae Unctionis, ipsa non respicit validi­
tatem sed solam liceitatem nec fit praecise inter episcopum et alios
sacerdotes, sed inter sacerdotem habentem curam animarum, noniinatim parochum, et alios sacerdotes. Tandem supradicta ratio theolo­
gica, deducta ex fine et effectu sacramenti, excludit etiam huiusmodi
partialem reservationem episcopalem, ut conferenti patet; nec aliunde
limitatio iuris presbyteralis deduci posset ex remissiva indole huius
sacramenti, nam Extrema Unctio remittit peccata non per modum
absolutionis sive sententiae iudicialis, quemadmodum Poenitentia, sed
tantum per modum curationis, sicut Baptismus per modum ablutionis,
nec ideo eius exercitium alligatur alicui iurisdictioni quae pendeat ab
ulteriori Ecclesiae concessione, sed totum fundatur ac procedit ex sola
potestate ordinis, quam presbyter consequitur in ipsa ordinatione.

Conclusio 3. Minister huius sacramenti debet esse distinctus a subiecto,
ita ut nequeat ipse sacerdos sibi sacramentum administrare.

Probatur.

Hanc distinctionem inculcatam in ipsis verbis lacobi “Inducat
presbyteros ecclesiae, et orent super eum,” quae ad omnes indiscriminatim tam laicos quam sacerdotes diriguntur, clare demonstrat ipse
sensus et praxis totius Traditionis. Etenim ne minimum quidem indi­
cium habetur aliquem unquam antiquorum de hac re aliter sensisse
aut dubitasse, nec ullum prorsus afferri potest exemplum alicuius pres­
byteri aut episcopi sibimetipsi hoc sacramentum administrantis, (cf.
Vitas SS. Tresani, Leobini, Eugenii et Adalhardi, cit. in art. 1. tom. 1,
p. 133 sq., 154), quamvis tot variaeque occurrere potuerint cir­
cumstantiae, quae, praecipue ob defectum vel moram alterius sacer­
dotis, talem administrationem suadere potuissent. Res indirecte con­
firmari potest ex ritu impositionis manus, qui, ut ostensum est in art. 4
(tom. 1, p. 434—441), inde a prioribus temporibus consociabatur unc­
tioni infirmorum; ille enim ritus vivide ostendit distinctionem ministri
a subiecto sacramenti.
Huic Traditionis argumento suam confirmationem addidit supra ci­
tatum decretum S.C. de Prop. Fide, ex “ipsis divini eloquii verbis”
deducens non posse sacerdotem etiam in casu necessitatis sibi ad­
ministrare Extremam Unctionem; quod autem plura aut fortiora de­
siderentur Ecclesiae documenta, mirum non est, cum agatur de re
tam obvia de qua numquam dubitarunt theologi, donec in contrarium
occurrerit supradictus Clericatus, cuius peregrina opinio vix commemo­
ratur a coaevis ipsis doctoribus.
Inepte autem hic iterum obicierentur cum Boudinhon (cf. supra, p.
739) textus Innocentii I, Bedae et Caesarii Arelatensis de fidelibus
semetipsos ungentibus, nam, ut dictum est in Conci. 1, in eis non
agitur de ungentibus sed de suscipientibus unctionem a legitimis mi­
nistris, vel, iuxta alios, de ungentibus seipsos unctione privata nec
sacramentali; ceterum praefatus Boudinhon supponit in illis textibus
agi de unctione ab ipsis laids sibi administrata, quod refutatum est
in Conci. 1.

Praeterea, haec Conclusio valide deducitur ex ipsa ratione theologica.
seu ex ipsa indole sive sacramenti in genere sive huius specifici
sacramenti. Cum enim sacramentum sit causa gratiae, seu ordinetur
ad sanctificandum aliquod subiectum per influxum efficientem, ipsa
ratio ministri, qui est agens in sacramenti applicatione, petit eius

distinctionem a subiecto quod se habet ut patiens, idem enim nequit
esse simul agens et patiens, dans et accipiens. Nec valet opponere
utrumque posse in eodem secundum diversa verificari; nam sive
minister sive subiectum respiciuntur a sacramento modo indivisibili,
non enim minister agit per unam sui partem, puta per corpus, ut
possit sanctificari, tanquam subiectum, in alia sui parte seu in anima,
sed totus homo, ut praeditus corpore, anima, actu cognitionis, et,
pro casu, sacramentali charactere, assumitur ut divinum instrumentum,
et pariter totum subiectum, ad modum unius, suscipit influxum sacra­
mentalem, etsi signum exterius directe applicetur corpori, eius vero
spiritualis effectus principaliter imprimatur in anima.
Cuius rationis validitas vividius apparet considerando propriam
indolem huius sacramenti. Eius enim specificus effectus est spiritualis
curatio, nemo autem proprie seipsum curat; eius valida forma est
“Indulgeat tibi Deus” vel alia huic aequivalens, quae quidem sacra­
mentalis allocutio distinctionem petit seu alteritatem; nec valet op­
ponere indolem deprecativam huius formae, nam agitur de deprecatione
sacramentali seu effectiva, cui obstat identitas deprecantis et subiecti
pro quo fit deprecatio.
Confirmatur a paritate cum ceteris sacramentis. In nullo enim verificatur identitas ministri cum subiecto, non obstante extrema neces­
sitate aliquorum, seu Baptismi et Poenitentiae, quae eam identitatem
in quibusdam circumstantiis maxime postularet, si possibilis esset.
Nemo quippe potest se baptizare seu spiritualiter generare, nemo po­
test se confirmare seu spiritualiter perficere, nemo potest se absolvere
seu a vinculis peccatorum iudicialiter liberare, nemo potest se ordi­
nare seu spiritualem potestatem sibi conferre, nemo etiam potest pro­
prie ac directe se coniungere in Matrimonium seu contractualiter ligare,
sed potius, iuxta propriam indolem contractus, unus contrahens alium
ligat per suam ipsius concessionem, exigitivam concessionis alterius,
ac propterea, ut notavimus in tractatu De sacr. in genere 432 et 435,
nec in sacramento Matrimonii proprie verificatur identitas ministri et
subiecti, cum unus contrahens sit minister non relate ad seipsum sed
relate ad alterum quod se habet ut subiectum. Inde diluta manet una
ratio invocata a Clericato ex paritate cum Matrimonio. Altera vero,
deducta a paritate cum administratione Eucharistiae, prorsus inepta
est, quoniam hoc sacramentum, utpote consistens non in usu seu
receptione, sed in re, seu in ipsa materiae consecratione, duplicem habet
ministrum, alterum confectionis seu ipsius sacramenti, alterum distri­
butionis, quem quidem non repugnat esse idem cum subiecto, quia
haec distributio sive administratio non consistit in actione sacramentali

ex parte ministri et in passione sacramentali ex parte subiecti, sed est
mera materialis applicatio sacramenti iam confecti.
ART. 35. Utrum Hoc Sacramentum Possit Sive Ab Uno Sive A
Pluribus Sacerdotibus Valide Ministrari (Suppi., q. 29, a. 2, ad 3;
C. Gent. 4. 73; Apocryphum opusculum S. Thomae De officio sacerdotis;
cf. 3 p., q. 67, a. 6; q. 82, a. 2, ubi de concelebratione in Baptismo et
Eucharistia).37

STATUS QUAESTIONIS
Haec quaestio peculiare habet momentum tam positivum quam
dogmaticum, qua parte respicit concelebrationem sacramentalem, iam
a multis saeculis in constanti ac communi usu in ecclesia orientali,
cuius validitas et modus explicatione indigent.
Iam in praecedentibus tractatibus hanc sacramentalem concelebra­
tionem distincte consideravimus, probantes eius validitatem in Bap­
tismo, Eucharistia et Poenitentia (idem ceteroquin subintelligentes de
Confirmatione), liceitatem vero in sola Eucharistia.38 Quoad Extremam
Unctionem, hic modus sacramentum conficiendi idem fere momentum
ac difficultatem ostendit ac in consecratione eucharistica, tum ob com­
munem praxim orientalium tum ob peculiarem indolem huius sacra­
menti prout ministratur in pluribus unctionibus pluribusque formis,
11 Benedictus XIV, Dc synodo dioecesana, 1. 8, c. 4, n. 4-6 et 8, in Migne, Theologiae
cursus completus XXV (Parisiis 1841) 1094-1097.
Cappello, F. M., Tractatus canonico-moralis de sacramentis, III: Dc Extrema Unctione
(ed. 2, Taurini 1942) 83-87.
De Sainte-Beuve, J., Tractatus de sacramento Unctionis Infirmorum Extremae, disp. 6,
a. 3, in Migne, Theologiae cursus completus XXIV (Parisiis 1841) 114-116.
Goar, J., Ευχολόγιου sive Rituale Graecorum (Lutetiae Parisiorum: S. Piget 1647)
438-440.
Goucnard, A., Tractatus de Extrema Unctione (ed. 6, Mechliniae 1938) 49-52.
Jaquemier, G., “L’Extrême Onction chez les Grecs,” Echos d’Orient 2 (oct. 1898oct. 1899) 196-198.
Jugie, M., Theologia dogmatica Christianorum orientalium ab Ecclesia catholica dis­
sidentium III (Parisiis 1930) 483 sq.; V (Parisiis 1935) 740.
Kern, J., De sacramento Extremae Unctionis (Ratisbonae 1907) 251-266.
Kilker, A., Extreme Unction (St. Louis 1927) 85-92.
Launoy, J., De sacramento Unctionis Infirmorum liber. — Explicata Ecclesiae traditio
circa ministrum sacramenti, c. 2, observatio 1, Opera omnia I. 1 (Coloniae Allobrogum
1731) 568 sq.
Martène, E., Dc antiquis Ecclesiae ritibus, 1. 1, p. 2, c. 7, a. 3, n. 2-6 (Rotomagi
1700) 112-114.
Spâ6il, Tn., Doctrina theologiae Orientis separati de Sacra Infirmorum Unctione
("Orientalia Christiana," n. 74, Romae 1931) 76-79.
Suarez, In 3 p., q. 84 sqq., Disp. 43, s. 2, Opera omnia XXII (ed. C. Berton, Parisiis:
Vivès 1866) 859-863.
Verhamme, A., “De ministro Extremae Unctionis," Collationes Brugenses 46 (1950)
189-192.
"Cf. De Baptismo et Confirmatione 177-180; De Eucharistia I 754-769; De Poeni­
tentia IV 773-784.

quae possunt multipliciter confici aut distribui inter plures ministros.
Nec deest huic quaestioni suum momentum polemicum, nam, ob dis­
crepantem utriusque ecclesiae praxim, contigit ut quidam doctores,
sive inter schismaticos sive inter catholicos, alienae ecclesiae praxim,
invalidam aut ineptam iudicaverint.
Hinc tria quaeruntur:
1. Utrum hoc sacramentum valide administretur ab uno sacerdote.
2. Utrum valide administretur a pluribus sacerdotibus.
3. Utrum ad validam hanc plurium concelebrationem requiratur ut
omnes et singuli ministri ponant sive materiam sive formam, saltem
partialiter, et cum simultate saltem morali.

PARS AFFIRMATIVA et PARS NEGATIVA
QUOAD PRIMAM QUAESTIONEM, sufficientia unius ministri in
collatione huius sacramenti est saltem theologice certa.
Haec nota theologica fundatur sive in constanti praxi infallibilis
Ecclesiae Romanae, sive generaliter in documentis Ecclesiae relatis
in art. praec. (p. 743-745) quae absque restrictione definiunt omnem
sacerdotem esse validum ministrum huius sacramenti, sive peculiariter
in duobus documentis Alexandri III, distincte declarantis (supra, p.
743) “sacerdotem etiam solum posse infirmum ungere,” et Benedicti
XIV, exigentis a Graecis ut “credant et asserant illud sacramentum ab
uno presbytero valide et licite confici” (cf. in p. 774). Imo, his con­
sideratis, non improbabiliter quis dicet id esse proximum fidei, aut
etiam de fide, attento saltem ordinario Ecclesiae magisterio. De facto
Suarez explicite ait: “Hoc est de fide certum” (Disp. 43, s. 2, η. 1).
Plures theologi generaliter dicunt id esse “certum” (Tanquerey, Cap­
pello) vel esse “constantem doctrinam Ecclesiae” (Priimmer), sed
hanc notam ulterius non explicant. Prorsus autem peregrine Diekamp
contentus est hac ambigua et exsangui nota: “Sententia communis.”
Hanc Ecclesiae doctrinam et praxim diserte impugnarunt quidam,
sive inter Protestantes sive inter Schismaticos Orientales, ex diverso
tamen praejudicio ac fundamento.
Protestantes, ex fine abiciendi ipsum sacramentum atque ostendendi
“ritum et usum, quem observat sancta Romana Ecclesia, repugnare
sententiae beati lacobi Apostoli” (Cone. Trid., sess. 14, can. 3) docent
inepte in unctione unicum ministrum adhiberi contra praeceptum
Apostoli advocandi “presbyteros Ecclesiae.” Ita signanter ipsi Lutherus
et Calvinus, citati in art. praec. (p. 735 sq.). Quam sollicitudinem
haereticorum, negantium ex una parte sacramentale momentum Une-

DE MINISTRO

763

tionis ab Apostolo praeceptae et scrupulose ex alia parte exigentium
pluralem numerum ministrorum, ridiculam appellat Drouin.30
Inter Schismaticos Orientales, plures antiquiores, ut Simeon Thes­
salonicensis (t 1429), Gregorius Chiensis
*
0 Athanasius Pariensis,4'
.-I. Commcnos,
*
2 Theophilus Campanias
**
et Daniel Georgopulos,4*
dixerunt non sufficere unum ministrum, provocantes ad verba lacobi
(Simeon Thess. et alii), ad antiquam traditionem suae ecclesiae (Si­
meon Thess. et alii), et ad rationem sive non necessitatis huius sacra­
menti (Pariensis, Georgopulos) sive consecrationis nam neque episcopi
consecratio ab unico ministro perficitur (Simeon Thess.). Attamen,
etsi isti peremptorie loqui videantur, non satis apparet utrum administrationem per unicum ministrum reputent invalidam, an tantum illi­
citam; hoc tamen ultimum probabilius videtur, secus difficile explica­
retur tanta illorum discrepantia a modernis doctoribus schismaticis
qui concorditer docent unum ministrum sufficere eo quod non oporteat
ob penuriam sacerdotum fideles fructu sacramenti defraudari et ali­
unde cetera etiam sacramenta conferantur ab uno ministro nec lacobus
plures requirat ministros nisi in casu quo praesto sint (ita, inter alios,
Metrophanes Critopulus, Ignatius archiepiscopus, Macarius Bulgakov,
Pidalion, Mesoloras, Rallis, Knitis, Firmilijan, Archangelskij45).
SIMEON THESSALONICENSIS: “Frater [Domini, lacobus] quidem presby­
terorum non dicit numerum, consuetudo autem septem advocari edocuit, quod ego
fieri censeo propter septem apud Isaiam numerata Spiritus dona, vel propter septem
illos veteris legis sacerdotes qui Dei jussu septies circa Jericho tuba cecinerunt et
moenia everterunt, quemadmodum illi iniquam civitatem et ardua elationum
peccati moenia destruunt: vel cum mortua sit anima, ad imitationem prophetae
puerum illius Sunamitidis ad vitam revocantis, sacerdotes septies deprecati illam
resuscitant, quemadmodum Elisaeus puerum septies in eum incurvatus et septies
deprecatus; vel perinde ac Elias septies precatus coelum quod propter peccata
clauserat, rursum aperuit, et inde pluviam eduxit, ita isti septies deprecati solvunt
quidem peccati siccitatem, coelum vero aperiunt more Petri elavem gratiae ges­
tantes. et misericordiam a Deo remissionis ut pluviam educunt. Haec est ratio,
ut mihi videtur, de septem sacerdotibus.
"Quidam vero, ubi est sacerdotum penuria, tres tantum advocant, et hoc culpa
caret. Fit enim primum quidem propter virtutem Trinitatis, deinde vero propter
illud ab Elia in testimonium et praedicationem Trinitatis rursus factum, quando
mortuum Sarephthenae filium resuscitavit, ter deprecatus, terque in eum incurvatus.
Quidam autem plures quam septem congregant in signum majoris fidei et voluntatis.
Sed non oportet dc numero disceptare, cum numerus scriptus non sit. Attamen,
etsi scriptus non fuerit, necesse est antiquam servare traditionem: adsint quidem
septem secundum antiquum morem; at, si necesse fuerit, ad minimum tres, et
” De re sacramentaria, 1. 7, q. 4, c. 2.
*°Σννοψιν τών Oeluv και lepûv τήι Εκκλησίαν δογμάτων, ς. 4, Vcnetiis 1635.
“ Επίτομη των Selon· την irlareuv δογμάτων, p, 384.
° 'Ορθόδοξον διδασκαλία, ρ. 258.
° Tapeion· ’Ορθοδοξίαν, c. 28. Vcnetiis 1788.
°’Iepà άι·θολο-γία . . , (Athenis 1864) 69.
*’ Cf. infra, p. 772 sq.

omnia dicant quaecumque dicere traditum est, quoniam a Spiritu sunt omnia quae
ex Patribus excepta sunt. Unus autem presbyter non conficiat euchelaeum, quoniam
quemadmodum de episcopo scriptum est ne ab uno ordinetur, ita et de euchelaeo,
ne ab uno presbytero conficiatur: ‘Inducat, inquit, presbyteros Ecclesiae (et non
unum presbyterum), et orent super eum, ungentes eum oleo.’”46
“Num ab uno presbytero possit oleum sanctum confici? Uni sacerdoti non licet
oleum sanctum conficere, juxta illud: ‘Inducant presbyteros Ecclesiae,’ non vero
unum presbyterum: et oportet ut servetur norma. Sicut ergo unus episcopus alium
episcopum non consecrat, ita nec unus presbyter oleum sanctum conficit.”47

QUOAD SECUNDAM QUAESTIONEM, omnes theologi validita­
tem concelebrationis admittunt, etsi quidam impugnaverint concelebrationem in usu apud Orientales, dicentes in ritu orientali haberi
quidem validam celebrationem sacramenti per primum ministrum, non
tamen concelebrationem, cum ceteri ministri non conficiant sacra­
mentum. Ipsi antiqui Waldenses, qui “sacramentum Unctionis repro­
barunt propter plures sacerdotes ibi necessarios”,48 nequaquam reiciebant concelebrationis validitatem aut etiam liceitatem, sed tantum
abusum quem, ut ipsi aiebant, pluralitas sacerdotum generabat, qua­
tenus, ob magnum pretium a tot ministris exactum, “sacramentum
Unctionis tantum divitibus dabatur.”

QUOAD TERTIAM QUAESTIONEM, scilicet de modo quo talis
concelebratio valide fieri possit, et consequenter etiam de iudicanda
praxi Orientalium, non prorsus conveniunt theologi. Quadruplex proce­
dendi modus distingui potest:
z

1. Primus modus est ut unus minister (vel una pars ministrorum)
ponat solam materiam seu faciat unctionem aut unctiones, et alter
minister (vel altera pars ministrorum) ponat solam jormam seu pro­
nuntiet formulam deprecativam.
Hic modus communiter a theologis habetur ut invalidus, ut in
quaestione de Baptismo; sic sentiunt, inter alios, Suarez, Gonet,
Billuart, S. Alphonsus, Pesch, Hugon, quibus adnumerari debent
quotquot, inde a S. Thoma (3 p., q. 67, a. 6), docent talem modum
esse invalidum in Baptismo. Refragantur tamen quidam pauci, ut
Kern cui favent Kilker'
*
et Cappello,™ distinguentes inter formas
quae significant ipsum proferentem ungere seu materiam adhibere
(v.g. “Ungo te de oleo sancto ut saneris”) et alias quae id nullatenus
indicant (v.g. forma latina: “Indulgeat tibi Dominus . . .”), ac di** Dialogus in Chrislo adversus omnes haereses i De Sacramentis, — De sacro ritu Sancti
Olei sive Euchaelaei], c. 283, MG 1S5. 515—518.
47 Responsa ad Gabrielem Pentapolitanum, q. 48, MG 155. 894.
“ Cf. Reynerium, Liber de Waldensibus, supra cit., in p. 657.
** Extreme Unction (St. Louis 1927) 90 sq.
w Tractatus canonico-moralis de sacramentis, III: De Extrema Unctione (ed. 2, Taurini
1942) 89. Indirecte favent etiam Menardus ct De Clercq infra referendi (p. 777).

centes in priori casu invalide alium ministrum materiam adhibere, in
altero vero valide, quia, ob moralem unitatem qua plures ministri effi­
ciunt unum Christi instrumentum, non repugnat rationi sacramenti ut
praedicto modo a pluribus ministretur.
Ad rem Kern: “Prior modus [concelebrationis] a Benedicto XIV.
in Constitutione ‘Etsi pastoralis’ est interdictus. . . Theologi plerique
censent, Extremam Unctionem collatam modo a Benedicto XIV.
vetito esse invalidam. Videtur tamen distinguendum esse. Sunt formae
quaedam, e.gr. ea, quae sola ex longo tempore adhibetur in ecclesia
latina, quae nulla ratione exprimunt, deprecantem infirmo etiam ma­
teriam adhibere. Cum ministri plures constituant unam personam
moralem nomine et auctoritate Christi et Ecclesiae perficientem munus
sacrum, cumque ex supposito forma ideo, quod pronuntians eam non
applicat materiam, non trahatur in sensum falsum, vix demonstrabitur,
sacramentum ita collatum non valere. Unde si in casu necessitatis non
essent praesto nisi duo sacerdotes, alter usu manuum, alter usu linguae
privatus, non videtur prohiberi, quominus saltem sub conditione s.
Unctionem conferrent.
“Sunt aliae olim inter ungendum adhibitae orationes, quae expri­
munt, ipsum deprecantem materiam applicare; e.gr. oratio sacramentarii Gregoriani a Menardo editi: ‘Inungo te de oleo sancto in nomine
Patris et Filii et Spiritus Sancti, ut non lateat in te spiritus immundus
etc.’ Jam vero dictum sacramentarium ritum inunctionis ordinat
verbis: ‘Et sic perungat infirmum de oleo sanctificato cruces faciendo
in collo et gutture et inter scapulas; et in pectore seu in loco, ubi
plus dolor imminet, amplius perungatur; et supplicando, dum ungitur
infirmus, dicat unus ex sacerdotibus hanc orationem: Inungo te etc.’
Ad haec advertit Mcnardus: ‘Notandum, ungente sacerdote formam
ab alio proferri; quod favet eorum opinioni, qui dicunt, hunc validum
esse baptismum, si uno verba proferente alter mergat aut aquam
infundat.’ ”51

2. Secundus modus est ut unus minister ponat tantum unam par­
tialem unctionem cum propria particulari forma et alius ponat tantum
reliquam partialem aut partiales unctiones iterum cum propria par­
ticulari forma. Patet autem id multipliciter fieri posse; potest enim
unus minister ministrare unam vel duas vel tres vel quatuor unctiones,
et alius reliquam vel reliquas; si vero ministri sint plures quam duo.
vario modo inter se numerum unctionum distribuere possunt, quod si
sint quinque vel sex, necessario unica unctio unicuique tribuetur in
praxi latina.
" De sacramento Extremae Unctionis (Ratisbonac 1907) 264

Circa validitatem huiusmodi concelebrationis omnes theologi con­
sentiunt inde a S. Thoma (Suppi., q. 29, a. 2, ad 3), quia nihil obstat
sive ex parte sacramenti, quod essentialiter coalescit ex partialibus
unctionibus, sive ex parte ministrorum, quorum unusquisque ponit
simul materiam et formam, etsi partialiter tantum, et omnes aliunde
unificantur in ratione unius instrumenti Christi.
3. Tertius modus est ut omnes et singuli ministri ponant integram
materiam et jormam, seu unusquisque faciat omnes unctiones et
proferat omnes formas partiales (vel, in casu saltem necessitatis, unam
unctionem cum forma generali), ita tamen ut omnes simul sacramen­
tum absolvant.
Hic etiam modus communissime a theologis dicitur validus, sicut
in quaestione de Baptismo et Eucharistia.
4. Quartus modus est ut omnes et singuli ministri ponant quidem
integram materiam et formam, sed successive, ita nempe ut unus post
alium sacramentum absolvat, prout communiter fit apud Orientales
Schismaticos.
Quidam, ut Matthaeus Galenus, Petrus Arcudius, Straub, Quinn,
Mac Donald, Kilker, Van Noort-Verhaar, Spdcil, Boyer,52 Cappello55
Pcsch5' Hugon, Otten, Rath, Gougnard, dicunt in tali modo admi­
nistrandi nonnisi primum ritum quem unus minister ante alios absolvit
esse sacramentalem totumque sacramentum constituere, ceteros
vero esse mere caeremoniales et, in casu quo fierent cum intentione
sacramentali (ut fit apud Orientales), esse damnandos abusus. In qua
sententia, ut patet, negatur tali modo posse fieri concelebrationem.
etsi generatim praefati auctores de hac re loquantur in quaestione de
initerabilitate sacramenti, supra agitata in art. 24.
Alii, ut Menardus, Launoy, Martène, Schanz, Kcrn aliique plures,
citati in eodem art. 24 (p. 292 sq.), dicunt in eo casu omnes et
singulos ministros conficere sacramentum ita ut hoc pluries ac succes­
sive repetatur, et ex praefata orientali praxi confirmant suam thesim
de iterabilitate Extremae Unctionis in eodem periculo mortis. In qua
explicatione, ut patet, iterum negatur proprie dicta concelebratio, cum
non amplius agatur de celebratione eiusdem individui sacramenti per
plures ministros, sed de fere simultanea, seu potius successiva itera­
tione sacramenti per plures ministros intra breve tempus. Unde inepte
quidam, ut Kern et Kilker. referunt hunc modum administrationis
inter varios modos quibus plures ministri possunt idem sacramentum
“Omnes in locis citatis in art. 24. p. 310, 315.
'Loc. cit. (supra in p. 764).
"Praelectiones dogmaticae (ed 4 et 5, Friburgi Brisgoviae 1920) VII 283.

’

administrare, ac si in eo habeatur quaedam vera ratio concelebrationis.
Quidam tandem, ut Goar, Gotti, Schmid, Gutberlet, W. McDonald,
Straub, Boyer, et quidam alii, citati in eodem art. 24 (p. 310), dicunt
vel supponunt per praefatum modum administrationis omnes sacer­
dotes conficere unum atque individuum sacramentum adeoque vere et
proprie concelebrare, quia deprecativa indoles Extremae Unctionis
permittit ut unum sacramentum coalescat non solum ex partialibus
sed etiam ex totalibus materiis et formis, pluries repetitis. Quam
opinionem probabilem diximus et amplius explicavimus in eodem art.
24 (p. 310-315), utpote convenientem ad componendam praefatam
praxim orientalem cum doctrina de initerabilitate sacramenti in eodem
periculo mortis.
Ceterum, ut constat ex ibidem dictis, nequaquam simpliciter sub­
scribimus modo quo Goar,53 praecipuus patronus huius sententiae, eam
explicat, vel argumentis quibus eam sustentat, quaeque sic perstrin­
git et approbat Jugic: “In hanc septenariam repetitionem sacramenti
[qualiter in usu est apud Schismaticos Orientales] invehitur Arcudius
tanquam in gravem abusum. Goarius, e contra, eam in bonam partem
accipit, et optime explicat quatuor rationibus; quarum prima petitur
ex paritate plurium sacerdotum ad unum consecrationis opus, sive
ad unum Eucharistiae mysterium perficiendum unanimi consensu con­
currentium; secunda, ex iterata accusatione ejusdem peccati in foro
poenitentiae; tertia, ex repetitione formae sacramenti Confirmationis
in unaquaque unctione, ad normam euchologii byzantini; quarta de­
mum, ex praxi simili olim in quibusdam Ecclesiis Occidentis recepta.”38

CONCLUSIO
Conclusio 1. Hoc sacramentum valide administratur ab uno sacerdote.

Probatur 1. EX SCRIPTURA.

Ex textu lacobi nequit deduci necessitas plurium ministrorum. Non
quidem ex ipsa plurali voce “Presbyteri,” nam, iuxta ipsum com­
munem usum, vox pluralis multipliciter accipi potest, sive nempe in
sensu plurali circumstantial! seu accidentali, sive in sensu singulari
expresso per plurale maiestatis aut categoriae, sive in sensu indefinito
abstrahente a singularitate vel pluralitate; neque ex appositione “Ec­
clesiae” (“Presbyteri Ecclesiae”), nam ex una parte inepte diceretur
M Ευχολόγιο? sive Rituale Graecorum (Lutetiae Parisiorum: S. Piget 1647) 438-440.
M Theologia dogmatica Christianorum Orientalium ab Ecclesia catholica dissidentium
III (Parisiis 1930) 484.

Apostolum velle ut advocentur omnes presbyteri totius Ecclesiae uni­
versalis et ex alia parte non necessario in unaquaque particulari
ecclesia temporis apostolici fuerunt, inde a primo suo initio, plures
sacerdotes, aut, ubi fuerint, facile potuerunt omnes simul ad quemlibet
infirmum convocari; neque ex natura ritus conficiendi iuxta praecep­
tum Apostoli, scilicet orationis et unctionis infirmi, nam hic ritus potest
sive ab uno sive a pluribus perfici.
Catholici exegetae ac theologi plurale illud “Presbyteri” variis modis
explicant, qui ad sequentes quatuor commode reduci possunt:

1. Agitur de plurali maiestatis, habente sensum singularem. Ponitur
nempe “Presbyteri” pro “Presbyter,” per figuram quam enallagen
(ά/αλλαγ^υ) seu permutationem vocant, quaeque non raro occurrit in
ipsa Scriptura. Ita Mat. 2. 20: “Defuncti sunt enim qui quaerebant
animam pueri” (agitur de solo Herode); 9. 8: “Glorificaverunt Deum,
qui dedit potestatem talem hominibus” (agitur de solo Christo mira­
cula patrante); 27. 44: “Idipsum autem et latrones, qui crucifixi erant
cum eo, improperabant” (agitur tantum de uno ex duobus latronibus,
ut constat ex Luc. 23. 39); Luc. 23. 36: “Illudebant autem ei et
milites accedentes et acetum offerentes ei” (quod quidem ab uno
milite factum esse testantur Mat. 27. 48 et Mare. 15. 36).57 Ita Suarez,
Estius, Berti, Billuart.
2. Agitur de plurali categoriae, habente sensum singularem, quo
nempe significatur unus de determinata hominum classe (Inducat
unum ex ordine presbyterorum), ut cum dicimus alicui infirmo ut ad
medicos recurrat, vel parentibus ut infantem deferant ad sacerdotes
baptizandum. Cuius acceptionis exemplum profertur in Luc. 17. 14:
“Ite, ostendite vos sacerdotibus” (i.e. uni vel alteri ex sacerdotibus,
cui leprosi se sistere debebant); item apud Augustinum, Serm. 324
(alias: 33 De diversis): “Continuo tulit illum [infantem] ad presby­
teros, baptizatus est, sanctificatus est, unctus est” {ML 38. 1447). Ita
Pesch, Bord, Chaîne, Hugon, Diekamp, Spàcil, aliique communius.

3. Agitur de plurali comprehensivo (i.e. quo sive pluralis sive singu­
laris sensus comprehenditur), habente disiunctivum sensum determi­
natum iuxta casus seu iuxta diversitatem ecclesiarum, ita ut sensus
sit: Inducat presbyteros propriae ecclesiae, quotquot sint qui in ea
particulari ecclesia huic ministerio adhibentur, sive unus sive plures.
Quae interpretatio fundatur in appositione “Ecclesiae,” ita ut verba
“Presbyteri ecclesiae” significent “Presbyteri propriae uniuscuiusque
" Cf. alia exempla apud Augustinum, De consensu evangelistarunj 3. 16, ML 34.
1190sq., qui ostendit quam saepe in Scriptura singulare “usitato locutionis modo per
pluralem numerum significetur.”

infirmi ecclesiae.” Ita Kilkcr et Cappello post Kern qui, rejecta
prima illa expositione pluralis majestatis, scribit: “Quinam sacerdotes
designantur per terminum: οί πpeaβν repot τής ίκκλησίας? Sane non omnes
sacerdotes totius Ecclesiae catholicae per orbem diffusae. Sed neque
omnes sacerdotes, quos quovis tempore una aliqua ecclesia particu­
laris vel una aliqua urbs numerat. S. Cornelius papa in epistola quadam
ad Fabium, episcopum Antiochenum, narrat, suo tempore (saec. III.)
in ecclesia romana esse presbyteros quadraginta sex. Nemo affirmabit,
ex praescripto s. Jacobi necesse fuisse, ut omnes hi 46 presbyteri ad
singulos aegrotos convenirent eosque s. oleo ungerent. Apostolus
proxime loquitur ad homines sui aevi. Multa quidem sunt obscura,
quod attinet statum ecclesiarum tempore apostolico. Sed res ipsa secum
ferebat, ut in parvis oppidis, in quibus nondum multi christiani nu­
merabantur, solus episcopus vel etiam unicus presbyter omnia officia
sacerdotalia obiret, dum in aliis civitatibus e.gr. Jerosolymis, Anti­
ochiae, Corinthi iam complures presbyteri episcopum adiuvabant. Cum
igitur S. JaCObllS aegrotOS monet, Ut VOCent τούς πρίσβυτίρους τής
ίκκλησίας, per se patet eum velle, ut vocent presbyteros, quos in pro­
pria ecclesia habent: vel solum episcopum vel tantum unicum presby­
terum stricte sic dictum, vel episcopum cum presbyteris. Revera si
quis audiret consilium: Infirmatur quis in vobis? Inducat medicos
(τους (’ατρούς) loci, continuo intelligeret, commendari usum artis medi­
cae ideoque suaderi, ut pro circumstantiis loci unus vel complures
medici adsciscantur. Eodem modo intelligendum est praeceptum
apostolicum.”58

4. Agitur de plurali circumstantial!, seu exprimente quidem sensum
pluralem sed ratione accidentalis circumstantiae, quia nempe de facto,
tempore apostolico, ob singularum ecclesiarum seu communitatum
exiguitatem, omnes sacerdotes locales simul ad infirmum accedebant.
ItaSpdcil et Chaîne qui scribit: “Jac. parle des prêtres au pluriel, soit
qu’il s’agisse d’un pluriel de catégorie (cf. Le. xvii, 14), soit que. la
communauté étant petite, les prêtres de l’endroit viennent ensemble
chez le malade.”50
Nobis praeferenda est secunda expositio, si tamen ei addatur
sequens determinatio, quae ceteroquin videtur de mente praefatorum
doctorum. Agitur nempe de plurali categoriae, accepta tamen non
proprie in sensu singulari (Unus de ordine sacerdotum) sed in sensu
collectivo et indefinito (Ordo seu classis sacerdotalis) ac pro tanto
disiunctivo, ita ut vox concreta “Presbyteri” stet pro voce magis
u Dc. sacramento Extremae Unctionis (Ratisbonae 1907) 256.
“ L’ipitre de Saint Jacques (Paris 1927) 127.

abstracta scu collectiva ‘Ordo presbyteralis” et haec vicissim stet
pro expressione indefinita et disiunctiva “Unus vel alter ex ordine
presbyterali, abstrahendo a qualitate vel numero.” Quem indefinitum
sensum ceteroquin verba Apostoli retinerent, etiam si ferrent singu­
larem vocem “Presbyter” (Inducat presbyterum Ecclesiae), nam
pariter haec vox nequaquam singularem sensum haberet (Inducat
unum presbyterum), sed abstractum et collectivum (Inducat aliquem
vel aliquos de ordine presbyterali), sicut indifferenter et in eodem
prorsus sensu quis potest alicui infirmo dicere: Voca medicum, vel
Voca medicos.
Prima autem expositio, necnon, ut videtur, quidam patroni secundae,
tribuentes verbis Apostoli sensum singularem pro plurali, videntur
peccare per excessum, ac praeterea, dum ex una parte solvunt unam
difficultatem, quomodo scilicet praxis latina administrandi per unum
sacerdotem concordet cum plurali forma verborum Apostoli, ex alia
parte impingunt in aliam difficultatem, quam ipsi creant, quomodo
nempe praxis orientalis administrandi per plures sacerdotes concordet
cum asserto singulari sensu eorundem verborum. Tertia expositio
laborat defectu voluntariae restrictionis vocis ecclesiae ex univer­
sali ac solemni sensu totius Ecclesiasticae Societatis, cuius com­
munem ritum conferunt advocati presbyteri tamquam proprii eius
ministri, ad particularem ac materialem sensum individuae illius
communitatis cui pertinet unusquisque infirmus. Quarta pariter exposi­
tio videtur defectu laborare, introducens circumstantialem quendam
et omnino accidentalem sensum in ea momentosa verba quibus hoc
sacramentum pro tota Ecclesia in perpetuum promulgatum est et in
quibus, ut ait Cone. Trid., “quod attinet ad praescriptionem eorum,
qui et suscipere et administrare hoc sacramentum debent, haud
obscure fuit illud etiam . . . traditum” (Dcnz. 910); si quis posset
facile talem accidentalem sensum pluralitati sacerdotum conferre,
posset pariter cum quibusdam Protestantibus ipsam sacerdotalem
designationem ad eundem sensum detrudere, dicendo Apostolum verbo
“Presbyteri” loqui quidem de sacerdotibus, sed circumstantialiter tan­
tum, eo quod tunc de facto unctio administraretur a senioribus seu
provectioribus qui erant sacerdotes, etsi de iure possit a quibuslibet
senioribus ministrari.
Probatur 2. EX TRADITIONE.

Sensus et praxis priorum ipsorum saeculorum, prout exhibentur in
documentis allatis in art. 1 {tom. I, P· 94 sqq.), sufficientiam unius
ministri manifeste ostendunt, imo nullum ex aetate Patrum documen­

tum afferri potest, quod administratam a pluribus sacerdotibus
Extremam Unctionem prodat, ut constabit ex Conci, seq.
Quoad sensum et mentem Patrum.
Origenes ait quod in remissione peccatorum “cum [homo] non
erubescit sacerdoti Domini indicare peccatum suum, et quaerere
medicinam . . . impletur et illud, quod lacobus apostolus dicit: ‘Si
quis autem infirmatur . . .’ ” (cit. ibid. p. 98). Innocentius I de
singulis episcopis, secluso ministerio ipsorum presbyterorum, sig­
nanter ait: “Idcirco presbyteris dictum est [ut ungant infirmos],
quia episcopi occupationibus aliis impediti ad omnes languidos ire
non possunt. Caeterum si episcopus aut potest aut dignum ducit ali­
quem a se visitandum, et benedicere et tangere chrismate sine cuncta­
tione potest” (cit. ibid. p. 116). Isaac Antiochenus: “Sacerdotem
visitatorem non probatum habent stultae [mulieres] ideoque signa­
tionem eius contemnunt. . . At potius, o mulier, donum quidem tribue
recluso [i.e. monacho], sed signationem a sacerdote tuo accipe. . .
Servi Christi et orthodoxi afferre solent aegrotos et infirmos ad sanc­
tum altare, non autem ipsi oleum conficere audent, ne domum
expiationis contemnere videantur, sed ubi sacerdos est regens plebem,
observant ordines iustitiae” (cit. ibid. p. 126). Cassiodorus sic ad
mentem citat textum lacobi, substituens vocem singularem “Presby­
terum” pro plurali: “Si quis alterius praegravatur injuria vel corporis
imbecillitate quassatur, [lacobus] presbyterum dicit adhibendum,
qui oratione fideli et olei sancti perunctione concessa salvet eum
qui videtur afflictus” (cit. ibid. p. 131).

Quoad praxim, indicatam in scriptis Patrum, in Vitis Sanctorum, in
statutis ecclesiarum et Conciliorum, et in Sacramentariis et Ordinibus.
Canones Hippolyti unum episcopum hoc sacramentum ministrantem
inducunt: “Magna enim res est infirmo a principe sacerdotum visitari:
reconvalescit a morbo quando episcopus ad eum venit, imprimis si
super eum orat, quia umbra Petri sanavit infirmum” (cit. ibid. p.
110). Athanasius ait ratione persecutionis accidere ut, ob defectum
sacerdotum, aegroti “a nullo invisantur” (cit. ibid. p. 103), quod qui­
dem supponit sufficere ab uno ministro visitari.
Vitae Sanctorum frequentissime unicum ministrum exhibent; cf.
Vitas SS. Launomari, Leobini, Hypatii, Marii, Cuthberti, Mennae
(cit. ibid., p. 133 sq.). Vita S. Augustini, a Possidio conscripta, ostendit
sanctum doctorem, iuxta “modum ab apostolo [lacobo] definitum”
accurrentem ad infirmos eisque manus imponentem (cit. ibid. p.
123). Vita S. Hypatii: “Si . . . necessitas suaderet, infirmum oleo sacro
inungi debere, monebat abbatem, qui presbyter erat, et curabat ab

ipso perfici unctionem” (cit. ibid., p. 134). Vita S. Eutychii: “Sic enim
solebat facere cunctis aegrotantibus, qui ad se accedebant; quemad­
modum et divus Jacobus praecipit: ‘Infirmatur . . . aliquis ex
vobis . .
(cit. ibid. p. 135).
Statuta Sonnatii: “Extrema unctio deferatur laboranti et petenti,
eumque pastor in propria saepius invisat, et pie visitet, eum ad
futuram gloriam animando, et debite praeparando” (cit. ibid. p. 131).
Sufficientiam unius ministri manifeste exhibent vel supponunt pariter
Statuta Bonijacii, Hincmarus Rhemensis, Capitularia Caroli Magni,
Regino Prumensis, Aefricus (cf. ibid. p. 145, 147, 155, 157).
Burchardus refert sequens antiquum, utut apocryphum, decretum
Eusebio Papae tributum: “Si quis poenitentiam petens, dum sacerdos
veniret, fuerit officio linguae privatus, constitutum est ut, si idonea
testimonia habuerit quod ipse poenitentiam petiisset, et ipse per motus
aliquos suae voluntatis aliquod signum facere potest, sacerdos impleat
omnia, sicut supra circa aegrotantem poenitentem scriptum est, id est,
orationes dicat, et ungat eum sancto oleo, et Eucharistiam ei donet”
(cit. ibid. p. 157). Cone. Aquisgranense a. 836: “Si subditus infirmitate
depressus fuerit, ne confessione atque oratione sacerdotali necnon
unctione sacrati olei per eius [i.e. presbyteri] negligentiam careat.
Denique si finem urgentem perspexerit, commendet animam Chris­
tianam Domino Deo suo more sacerdotali cum acceptione s. Com­
munionis” (cit. ibid. p. 156). Parvum rituale Theodulphi Aurelianensis
a. 782 unicum sacerdotem ungentem exhibet, etsi tres presbyteros
praesentes inducat (cit. ibid. p. 147 sq.).
Etsi iam eo tempore plura indicia alicuius concelebrationis appareant
in Sacramentario Gregoriano et in Codicibus Rhemensi ac Tiliano, ut
ostendetur in Conci, seq., tamen longe communior praxis in Ecclesia
latina iugiter fuit administratio per unum sacerdotem, ut constat ex
Ordinibus, a Martène editis, quorum nonnisi pauci aliquam concelebrationem referunt (cf. infra, p. 778 sq.).

Argumentum roboratur ex consensu ipsorum Orientalium Schis­
maticorum, quorum plures, praecipue inter modernos, non obstante
contraria praxi suae ecclesiae celebrandi per plures ministros, con­
fitentur validitatem, imo, in frequenti casu necessitatis, etiam
liceitatem administrandi per unum sacerdotem.
Ita Metrophanes Critopidus metropolita Alexandrinus (circa 16301641) in sua Confessione fidei, c. 13: “Aegrotante quopiam fidelium
a familiaribus ipsius septem presbyteri advocantur. Potest etiam fieri,
ut pauciores sint quam septem, atque ut aliis absentibus numerus
ad unum contrahatur.” Ignatius archiepiscopus russus: “Numerus,

quot nempe debeant adesse presbyteri in olei benedictione non indica­
tur [in verbis lacobi], solum generatim commemoratur: inducat pres­
byteros Ecclesiae; quod quidem ita intelligi potest, quasi dictum sit:
vel quemlibet ex presbyteris vel neminem alium nisi presbyteros.
Quamobrem sancta Ecclesia optat, ut euchelaeo conficiendo adsit
coetus presbyterorum plenus: septem (totidem lectiones, orationes,
unctiones), vel ut adsint saltem tres, duo presbyteri secundum Matth.
XVIII, 19 sq. Ceterum in casu insuperabilis impossibilitatis congre­
gandi personaliter complures presbyteros, ex consuetudine non habetur
impossibilis collatio sacramenti per unum presbyterum, dummodo
conficiat illud nomine Ecclesiae, nomine coetus presbyterorum, pro
quo et omnes offert orationes, quot pro coetu positae sunt. Quod
appellatur spiritualis praesentia ministrorum juxta ep. ad Cor. V. 4.’60
Macarius Bulgakov metropolita: “Numerus presbyterorum ad ad­
ministrandam sanctam Unctionem secundum antiquam orthodoxae
ecclesiae consuetudinem communiter est septenarius. . . At cum hic
numerus non sit determinatus ab apostolo, et non requiratur ad
essentiam sacramenti, ideo interdum pro circumstantiis administra­
batur et a maiore numero sacerdotum et a minore, etiam a tribus
et ab uno.”01 Idem docent, inter alios, Pidalion, Mesoloras, Rallis,
Knitis, Firmilijan, imo unus vel alius (ut Knitis) in ipsa definitione
sacramenti ministrum in singulari (ΰρα-ς) ponit. Imo Archangelskij
refert in Russia laicos communiter ab uno ministro inungi, servato
septenario ministro pro infirmis monachis vel clericis.02
Probatur 3. EX DOCUMENTIS ECCLESIAE.

Antiquissimum documentum Innocenta I retulimus supra (p. 771).
Alexander III distincte docet: “Sacerdos uno praesente clerico, et
etiam solus potest infirmum ungere” (supra, p. 743). Cetera docu­
menta relata in art. praec. (p. 743-745), i.e. Cone. Flor., Cone. Trid.,
Catechismus C. Trid., Benedictus XIV, S. C. de Prop. Fide, Rituale
Romanum et Codex I.C., clare dicunt vel supponunt unum ministrum
sufficere ad validitatem; imo praxis latina, fundata in his documentis,
liceitatem ipsius concelebrationis excludit, excepto rariori aliquo casu
necessitatis, ut infra dicetur. Praeterea, Benedictus XIV in Constit.
“Etsi Pastoralis” (infra cit., p. 788), distincte docet “non referre,
utrum eadem extrema unctio per unum vel plures presbyteros fiat,
w De sacramentis unius sanctae catholicae et apostolicae Ecclesiae Irussice] (Petropoli
1863) 774. Apud Kern, op. cit. (supra, in p. 769) 261 sq.
“ Orthodoxo-dogniatica theologia [russicc] II (ed. 5, Petropoli 1895), §231 Apud
Kern, ibid. 262.
° Inquisitio de historica evolutione ritus Benedictionis Olei [i.e. Extremae Unctionis]
[russicc] (Petropoli 1895) 47 sq.

ubi hujusmodi viget consuetudo; dummodo [ Italo-Graeci] credant et
asserant, illud sacramentum, servata debita materia et forma, ab uno
presbytero valide et licite confici.”
Probatur 4. EX RATIONE.

Ipsa ratio ministri et ipsa indoles tum sacramenti in genere, tum
huius sacramenti Unctionis, suadent sufficientiam unius ministri.
Omnis enim sacerdos habet per Ordinis characterem completam potes­
tatem seu aptitudinem ut assumatur ut instrumentum Christi in hoc
sicut in ceteris sacramentis. Hoc sacramentum, sicut cetera, ordinatur
ad causandam gratiam, quae quidem causalitas abstrahit ab unitate
vel pluralitate instrumentorum unius agentis principalis, nec cetero­
quin specialis gratia spiritualis curationis, quae per hoc sacramentum
confertur, ullam importat peculiarem exigentiam plurium instrumen­
torum seu ministrorum. Nec praeterea haec sequitur ex ipsa deprecativa indole sacramenti, per ipsam suam formam manifestata; nam
deprecatio aeque ab uno ac a pluribus fieri potest, idque praecipue
si agatur de deprecatione obiectiva et sacramentali cuius tota vis
provenit ex solo opere operato; ceterum, ut notat S. Thomas, neque
in hac sacramentali unius ministri deprecatione prorsus deest pluralitas
deprecantium, nam “si . . . unus solus presbyter adsit, intelligitur hoc
sacramentum perficere in virtute totius Ecclesiae [deprecantis], cuius
minister existit, et cuius personam gerit” (C. Gent. 4. 73).
Praeterea, conclusio confirmatur tum ex analogia ceterorum sacra­
mentorum, quibus sufficit unus minister et a quorum consortio in hac
re non convenit Extremam Unctionem separari, tum ex peculiari neces­
sitate, utut non stricta, quae competit huic sacramento in utilitatem
periclitantium instituto, cuique saepe obstaret difficultas plures minis­
tros congregandi.
Conclusio 2. Hoc sacramentum valide administratur a pluribus sacer­
dotibus.

Probatur 1. EX SCRIPTURA.

Ex textu lacobi, quomodolibet accipiatur iuxta quatuor sensus supra
relatos (p. 768 sq.), nihil potest deduci contra validitatem huiusmodi
concelebrationis, quinimmo prima fronte haec tantopere commendari
videtur ut inde originem habuerit, praecipue apud Orientales, mos
conficiendi per plures ministros et quidam Schismatici suam persua­
sionem deduxerint de invaliditate unctionis ab unico sacerdote adminis-

tratae. In priori ex supradictis sensibus, quo vox “Presbyteri”
intelligitur de plurali maiestatis, validitas concelebrationis nec suadetur
nec reprobatur; ex secundo sensu pluralis categoriae, modo quo illum
determinavimus, ipsa facile deducitur, quoniam vox “Presbyteri” stat
indefinite pro aliquo de ordine sacerdotali, abstrahendo a determina­
tione numeri non minus quam a determinatione qualitatis; a fortiori
ipsa deducitur ex tertio sensu pluralis comprehensivi; in quarto tandem
sensu pluralis circumstantialis, ipsa non solum probatur sed ex ipsa
apostolica praxi directe, prae contraria consuetudine, commendatur.

Probatur 2.

EX TRADITIONE.

Ex aetate patristica, usque saltem ad saec. 8, nulla confirmatio pro
nostra Conclusione peti potest seu nullum testimonium afferri potest
quod concelebrationem indicet. Ex posteriori aetate, in ecclesia latina
parum admodum invenitur quod veram et proprie dictam concelebra­
tionem indicare videatur. Tota ergo vis huius argumenti provenit ex
antiqua praxi ecclesiae orientalis, etiam catholicae, quae videtur
ascendere saltem ad saec. 9.
I. QUOAD ECCLESIAM LATINAM.

Beda (f 735), explanans textum lacobi, ait: “Infirmanti autem
vel corpore vel fide [lacobus] mandat ut qui majorem sustinuit
plagam, plurimorum se adjutorio, et hoc seniorum, curare meminerit,
neque ad juniores minusque doctos causam suae imbecillitatis referat,
ne forte quid per eos allocutionis aut consilii nocentis accipiat" (cit.
in art. 1, tom. 1, p. 142). Agitur de assistentia plurium ministrorum
eorumque morali influxu per allocutionem et consilium, sed de sacramentali plurium participatione in ipsa unctione nihil dicitur. Chavasse
ex hoc ipso concursu plurium ministrorum, conatur confirmare suam
thesim de administrata a laicis Unctione Infirmorum: “L’attention de
Bède se fixe plus particulièrement sur le pluriel presbyteros et sur
le sens étymologique de ce mot, car il veut en tirer une règle de
conduite. Notre impression est que ces réflexions auraient quelque
chose d’étrange dans l’hypothèse où, du temps de Bède, les prêtres
seuls eussent pu appliquer aux malades l’huile bénite. Cette défiance
de Bède à l’égard du jeune clergé de son temps nous étonnerait à
bon droit. D’autre part, les fidèles ne devait pas avoir communément
le choix entre plusieurs prêtres d’âge différent: le temps des collèges
presbytéraux est passé et les paroisses rurales n’ont qu’un prêtre à
leur tête. Le choix à faire de personnes mûries par l’âge et l’expérience

776

DE CAUSIS EXTRINSECIS EXTREMAE UNCTIONIS

ne se comprend bien que dans l’hypothèse où de simples fidèles
étaient appelés à faire l’onction.”63 Attamen, quidquid sit de variis
ambiguitatibus textus Bedae, praedictam illationem non tenere osten­
dunt mox referenda testimonia saeculi sequentis de pluribus sacer­
dotibus assistentibus in administratione unctionis.
Vita Tresani· (pii viri saec. 6), exarata saec. 9: “Tresanus
infirmitate corporis praegravatus . . . convocat sacerdotes et ordinis
ministros. . . Blanda a ministris consolatione suscepta oleum sanctae
reconciliationis excepit” (cit. ibid. p. 133). Non dicitur omnes mi­
nistros, consolationem praebentes, etiam unctionem simul ministrasse.
Vita S. Eugenii episcopi hiberni (circa a. 500), exarata circa initium
saec. 9: “Omne monachorum agmen convocatur ac venerabile corpus
sacro oleo ungitur” (cit. ibid. p. 134). Hic manifeste agitur de sola
plurali assistentia, cum agatur de agmine seu magno numero mona­
chorum, inter quos praeterea plures, ut de more, non erant sacerdotes.
Poenitcntialc Egberti Eboracensis (t 764), saec. 9 confectum:
“Notat sanctus Jacobus: quod si quis infirmatus sit, ut invitet ad se
sacerdotem suum, et alios Dei ministros, ut eum admoneant, et
infirmus necessitatem suam ipsi indicet, et illum ungant in Dei nomine
sancto oleo, et per fidelium preces, ac per unctionem conservari
potest, et Dominus ipsum erigit” (cit. ibid. p. 146). Plurale “ungant”
concelebrationem indicat; tamen singulare “ipsi indicet” videtur
logice appellare singulare “ungat” quod pariter referatur ad solum
“sacerdotem suum,” ita ut agatur de unctione per solum pastorem,
aliis sacerdotibus assistentibus per monitiones et preces. Idque con­
sonaret aliis documentis eiusdem aetatis. Ceterum ambiguitas textus
potest explicari vel ex mendosa lectione vel potius ex imperfecta
grammaticali constructione.
Theodulphus Aurelianensis in suis Capitulis ad presbyteros paro­
chiae suae, a. 789, quae sunt valde probabiliter anteriora praefatis
tribus documentis, tres ministros assistentes et benedicentes inducit,
unicum tamen ungentem: “Cum venerint ad eum, videlicet tres pres­
byteri, dicant capitulum: Tax huic domui et omnibus habitantibus
in ea’. . . Deinde fundat sacerdos de oleo sacrato in aquam benedictam,
et aspergat eam. . . Post litaniam dicta oratione incipiat unctionem
canentibus caeteris psalmos et antiphonas congruentes, et faciat de
oleo super eum duodecim signa crucis . . .” (cit. ibid. p. 147 sq.).
Cone. Ticinense a. 850: “Quia frequenter contingit ut aegrotus
aliquis aut sacramenti vim nesciat aut minus periculosam reputans
infirmitatem, salutem suam operari dissimulet, aut certe morbi
"Etude sur l'onction des infirmes dans l’Eglise latine du 11Γ au xi
* siècle, I: Du in’
siècle à la réforme carolingienne (Lyon 1942) 127 sq.

violentia obliviscatur, debet eum loci presbyter congruenter admonere,
quatenus ad hanc spiritualem curam secundum propriae possibilitatis
vires vicinos quoque presbyteros invitet” (cit. ibid.,p, 156). Hic pariter
non dicitur ad quid alii presbyteri invitentur, utrum ad propriam
concelebrationem, an ad meram assistentiam; hoc tamen probabile
facit conformitas cum praecedentibus documentis.
Sacramentarium Gregorianum, in ritu unctionis infirmorum (addito
probabiliter saec. 9-10) : “In primis faciant sacerdotes asperso sale
aquam benedictam, et aspergant eam cum Antiphona et Orationibus
super ipsum infirmum, et super domum ejus. . . Deinde a sacerdote
dicatur haec Oratio: Domine Deus, qui per apostolum tuum locutus
es. . . Et sic perungat infirmum de oleo sanctificato, cruces faciendo
in collo et gutture, et inter scapulas, et in pectore, seu in loco ubi
plus dolor imminet amplius perungatur; et supplicando, dum ungitur
infirmus, dicat unus ex sacerdotibus hanc Orationem: . . . Inungo te
de oleo sancto in nomine Patris et Filii et Spiritus sancti, ut non
lateat in te spiritus immundus. . . Deinde communicet eum corpore
et sanguine Domini. Et sic faciant illi per septem dies, si necessitas
fuerit, tam [de] communione quam et de alio officio” (cit. ibid.
p. 140). Hic videtur haberi peregrina quaedam concelebratio, scilicet
unctio per unum sacerdotem et prolatio formae per alium, nisi
dicatur omnes sacerdotes perungere sed unum ex ungentibus proferre
formam (accipiendo “Perungat” pro “Perungant,” vel referendo “Unus
ex sacerdotibus” ad illum ipsum de quo prius dicitur: “Perungat
infirmum”), ut probabile facit ipsa conformitas cum Codicibus
Rhemensi et Tiliano (cf. infra, p. 792). Unde nequaquam cogens
videtur sequens commentum Menardi in hunc locum: “Notandum
ungente sacerdote formam ab alio proferri; quod favet eorum opinioni
qui dicunt hunc validum esse baptismum, si uno verbo proferente alter
mergat, aut aquam infundat.”®4 Solent hic a pluribus auctoribus citari
praecipue verba eiusdem Sacramentarii: “Multi enim sacerdotum
infirmos perungunt insuper in quinque sensus corporis” (cit. ibid.,
p. 141), quae tamen nullatenus ad rem faciunt, cum in eis non agatur
de multitudine sacerdotum ungentium sed de consuetudine apud mul­
tos ungendi quinque sensus corporis, ut patet etiam ex ultimis verbis
eiusdem loci: “Hoc enim faciunt, ut si in quinque sensus mentis et
corporis aliqua macula inhaesit, hac medicina Dei sanetur.”
Codex Rhemcnsis (exaratus probabiliter circa a. 800): “Unguatur
"Nolae et observationes in S. Gregorii Magni Librum Sacramentorum, ML 78. 521.
Simile commentum protulit recentius C. De Clercq, “ Ordines unctionis infirmi’ des ix
*
ct x* siècles,” Ephemerides Liturgicae 44 (1930) 112; Ordre, Mariage, Extrême Onction
(Parisiis 1939] 158.

es

[infirmus] a sacerdote, vel pluribus sacerdotibus de oleo sanctificato,
facientibus cruces singulis in dextro tempore et sinistro, non in fronte,
nec in vertice dicendo: ‘Ungo caput tuum de oleo sanctificato, in
nomine Patris, et Filii, et Spiritus sancti, ut, more militis uncti,
praeparatus ad luctamen, possis aerias superare catervas” (cit. ibid.
p. 167). Hic omnes sacerdotes dicuntur ungere; videntur pariter omnes
pronuntiare formam, sed hoc explicite non significatur, imo collatis
Sacramentario Gregoriano et Codice Tiliano, probabile est omnes
sacerdotes unxisse sed unum tantum formam sacramentalem pro­
nuntiasse (ut clarius constare videtur ex Codice Tiliano); in quo
casu negari potest agi de concelebratione, iuxta dicenda in Conci. 3,
nam sola unctio illius sacerdotis qui formam pronuntiabat, erat
sacramentum, ceterae vero unctiones erant merae caeremoniae concelebrativae, additae ad solemnitatem ritus extollendam.
Codex Tilianus (exaratus saec. 9 vel 11): “Imponant manus super
infirmum omnes sacerdotes, jubente, vel tantum permittente episcopo
[Sequitur oratio]. . . Et sic perungant singuli sacerdotes infirmum de
oleo sanctificato, cruces faciendo in collo, et gutture, et pectore. . .
Dum igitur sacerdos unguit infirmum, dicat hanc Orationem morosius
inungendo: . . . Ungo caput tuum oleo sanctificato in nomine Patris,
et Filii, et Spiritus sancti, ut more militis uncti praeparatus ad luctam,
superare possis aerias catervas” (cit. ibid. p. 169 sq.).
Inter 29 Ordines latinos, a Martène editos05 (nam 30us Ordo est
ipsum Euchologium Graecorum), non pauci sunt (Ordines 1, 3, 9, 16,
23, 24) qui plures sacerdotes, ut mere assistentes seu benedicentes,
orantes, psallentes, vel etiam manus imponentes, inducunt; unus vel
alter hunc finem, mere assistentialem, etiam signate proponit, ita
Ordo 1: “Dum invitati sacerdotes ad infirmum fuerint visitandi ungendique causa, qui eorum ad illud officium dignus jure censetur, induat
se super humerali, alba et stola”;00 Ordo 9 distinguit inter orationes
quae dicuntur a sacerdote ungente, “aliam ab alio sacerdote dicen­
dam” et “orationes [quae] dicuntur a singulis sacerdotibus.”®7
Quinque tamen Ordines (4, 11, 12, 19, 22) referunt etiam coopera­
tionem in ipsa unctione, repetentes supradicta verba Sacramentarii
Gregoriani et Codicis Tiliani; Ordo 4 (Turonensis, ante saec. 10
exaratus) repetit Sacramentarium Gregorianum;08 Ordo 11 (ex
vetusto Codice Bibliothecae Regiae, circa a. 1000 exarato) refert
duplicem ritum: in priori repetit Codicem Tilianum, in altero Sacra­
mentarium Gregorianum;09 Ordo 12 (Salisburgensis, circa a. 1000)
“De antiquis Ecclesiae ritibus, 1. 1, pars 2, c. 7, a. 4 (Rotomagi 1700) 116sqq.
“ Ibid. 116.
“ Ibid. 132.
"Ibid. 146, ISOsq.
* Ibid. 157 sq., 160.

repetit Codicem Tilianum;70 Ordo 19 (Ex Codice Victorino, circa a.
1200) repetit eundem Codicem Tilianum;71 Ordo 22 (monasterii B.
Mariae de Pontelevio, circa a. 1200) aliquid peculiare videtur habere,
i.e. circa initium ritus refert aliquam praeviam unctionem factam a
duobus vel tribus sacerdotibus (“Canantur septem psalmi cum antiphonis, duobus sacerdotibus vel tribus inungentibus infirmum”), sub­
inde, post litanias et multas orationes, refert unctionem factam
ab uno sacerdote cum hodierna forma sacramentali.72

Alexander III circa a. 1175 in suo responso supra citato (p. 743)
declaravit “sacerdotem uno praesente clerico et etiam solum posse
infirmum ungere.” Ut patet ibi non agitur directe de non necessitate
concelebrationis, sed generaliter de non necessitate assistentiae aliorum
clericorum. Unde hoc responsum nequit assumi ut indirectum testi­
monium de proprie dicta concelebratione.
Waldenses (saec. 12), “sacramentum Unctionis reprobarunt . . .
propter plures sacerdotes ibi necessarios” (cf. supra, p. 764 et 657).
Attamen, haec impugnatio non est necessarium testimonium con­
celebrationis, sed potest referri ad solam assistentiam plurium
sacerdotum, aliquod stipendium exigentium73 de quo praecipue con­
querebantur Waldenses, dicentes inde hoc sacramentum “tantum
divitibus dari.”
Constitutiones Odonis de Sully, episcopi parisiensis (a. 1196-1208):
“Cum reverentia deferatur oleum sanctum ad infirmos, et eos ungant
sacerdotes cum magno honore et orationum celebritate quae ad hoc
sunt ordinatae, et nihil penitus exigatur, sive a paupere, sive a divite:
sed si quid gratis datum fuerit, gratis accipiant” {ML 212. 62). Inde
ad summum deduci potest plures sacerdotes unctionem fecisse, non
vero ipsam quoque formam pronuntiasse, seu sacramentum concele­
brasse; praeterea haec verba, dicta pluraliter de omnibus sacerdotibus
accurrentibus, intelligi possunt etiam distributive, ita nempe quod
unus ungeret et alii aliquas ex orationibus recitarent; tandem, eadem
verba intelligi etiam possunt in sensu singulari ac distributivo, ita ut
significent modum quo unusquique sacerdos in genere gerere se debeat
in administrando hoc sacramento, quo quidem ab eis excluditur omnis
sensus concelebrationis aut concursus plurium sacerdotum.
S. Thomas observat: “Quia . . . hoc sacramentum perfectae cura­
tionis effectum habet, et in eo requiritur copia gratiae, competit huic
sacramento quod multi sacerdotes intersint, et quod oratio totius
ecclesiae ad effectum huius sacramenti coadiuvet. Unde lacobus dicit:
"Ibid. 167.
"Ibid. 197.
” Cf. Cone. Ticinense, supra, p. 776 sq. et 6S6.

"Ibid. 210, 214.

‘Inducat presbyteros Ecclesiae, et oratio fidei sanabit infirmum’. Si
tamen unus solus presbyter adsit, intelligitur hoc sacramentum
perficere in virtute totius Ecclesiae, cuius minister existit, et cuius
personam gerit” (C. Gent. 4. 73). Quidam, ut Martène, putant S.
Doctorem loqui de concelebratione, in quo casu haec verba possent
assumi ut indirectum illius testimonium; attamen, quamvis ipsa sint
aliquatenus ambigua, probabilius est quod ait Billuart, S. Doctorem
loqui de mera assistentia aliorum sacerdotum, ut suadet verbum
“intersint,” ita ut sensus sit: Convenit ut plures deprecantes assistant,
ut ita communis oratio coadiuvet ex opere operantis ad effectum
quem unus solus sacerdos confert ex opere operato; si tamen unus
solus adsit sacerdos, communis Ecclesiae oratio adhuc verificatur,
etsi tantummodo in sola ipsa deprecativa forma sacramentali, quae
influit ex opere operato, quamque sacerdos recitat in persona totius
Ecclesiae. Qui sensus confirmatur ex sequenti opusculo S. Thomae
olim tributo.
Opusculum apocryphum S. Thomae De Officio Sacerdotis, § De
Sacramento Unctionis, explicite refert et reprobat attentatam a qui­
busdam concelebrationem per unctionem factam ab uno sacerdote et
formam pronuntiatam ab alio: “Ille sacerdos qui inungit, debet super
infirmum fundere orationem: non enim unus debet inungere et alius
orationem dicere, sicut quidam fatui sacerdotes facere consueverunt,
ut non sit divisio sacramenti, ut XXIII dist.: ‘Quorumdam’. Possunt
tamen alii sacerdotes simul cum ipso sacerdote inungente et orante
orare. Et debent etiam plures sacerdotes adhiberi in collatione hujus
sacramenti, si fieri potest nec hic est taxatus numerus quot sacerdotes
debeant interesse; quia sufficiunt duo, si plures haberi non possunt:
possunt etiam communicare centum si volunt; sed quando non
possunt esse plures sacerdotes, potest unus sacerdos cum scholare
suo, et ex causa potest solus sacerdos illud sacramentum conferre
infirmo, ut Extra, de verborum significatione [i.e. prefatum decretum
Alexandri III].”
Exinde patet non leviter exaggerare Menardum et Martène, necnon
De Sainte-Beuve, Benedictus XIV, Kern aliique post illos, cum sim­
pliciter asserunt olim etiam in ecclesia latina concelebrationem fuisse
in communi usu; ita Martène: “Neque vero id Orientali ecclesiae
singulare extitit: Nam in Occidentali id communi usu receptum
fuisse probant non solum varia Ritualia [i.e. Ordines] a nobis mox
edenda et alia a Menardo vulgata [ut Codices Rhemensis et Tilianus] :
sed etiam plura Sanctorum Acta”;74 item Kern: “Certa extant argu’* Op. cit. (supra, in p. 778). a. 3, n. 3, p. 113.

menta, satis antiquis temporibus multis in locis fuisse praxim, ut
plures sacerdotes non solum precibus suis aegrotum adiuvarent ad
obtinendum plenum effectum divini remedii, sed ut etiam simul
conferrent ipsum sacramentum.”75 Ex Sacramentariis enim atque
Ordinibus supra relatis (et a fortiori ex aliis testimoniis) ne unum
quidem certum exemplum afferri potest unctionis simul et formae
sacramentalis a pluribus pariter sacerdotibus administratae (in quo
praecise propria concelebratio sacramenti consistit), etsi unctio ipsa
dicatur a pluribus facta; imo, ut diximus supra (p. 778), collatis
simul Sacramentario Gregoriano, Codice Rhemensi et Codice Tiliano,
potius apparet unum tantum sacerdotem formam pronuntiasse eiusque
proinde solam unctionem consideratam fuisse ut praecipuam ac sacramentalem, ceteras vero potius ut accessorias et mere caeremoniales.
Apocryphum quidem S. Thomae testatur quorundam praxim atten­
tandi propriam concelebrationem sacramenti ita ut unus minister
poneret materiam et alius formam, sed eam transeunter despicit ut
ineptam “quorundam fatuorum sacerdotum consuetudinem,” quod
non tam leviter dixisset si ageretur de quadam praxi consignata vel
fundata in ipsis Sacramentariis et Ordinibus ecclesiarum.
Quapropter dici potest in ecclesia latina, inde ab antiquo, satis
frequenter invaluisse usum ut plures sacerdotes collaborarent cum
principali sacerdote (episcopo vel parocho) in administratione huius
sacramenti, collaboratione nempe mere assistentiali et deprecatoria,
quippe quae videbatur commendari in ipsis verbis lacobi. Subinde
vero, praecipue cum ritualis administratio per ipsos libros liturgicos
determinata fuit, ad intimiorem collaborationem assistentes sacerdotes
vocati sunt, ita ut non tantum communibus precibus et benedictionibus
concurrerent, sed etiam quasdam orationes inter ungendum prolatas
funderent, manus infirmo imponerent, imo ipsas quoque unctiones
peragerent, salva tamen principalitate unctionis a praecipuo sacer­
dote una cum sacramentali forma peracta, qui proinde solus censebatur
ipsum sacramentum conferre, non secus ac sacramentalem absolu­
tionem et Viaticum quae simpliciter ipsi reservabantur. Ceterum facile
inde, in quibusdam casibus vel locis, potuit aliquis abusus irrepere,
de genere illius quem refert Apocryphum S. Thomae quique fundatur
fortasse in ambiguitate verborum Sacramentarii Gregoriani (cf.
supra, p. 777).

Quidquid sit de indole praefatae collaborationis, certum est eam
a multis iam saeculis in ecclesia latina totaliter obsolevisse idque
praecipue ex practicis rationibus, ut interim omittamus ipsam difficul” De sacramento Extremae Unctionis (Ratisbonac 1907) 259.

tatem hoc sacramentum per plures ministros valide conficiendi ac
consequens periculum illud nullitati exponendi, iuxta dicenda in
sequenti Conci.
Benedictus XIV sequentem historicam rationem assignat: “Si porro
causam investigemus cur Ecclesia Latina, quamvis etiamnum plures
adesse cupiat, per unicum tamen sacerdotem velit Sacramentum ad­
ministrari, quamtum ex conjecturis assequi licet, non aliam nisi
hanc fuisse suspicamur: cum plures simul sacerdotes ad infirmum
inungendum advocabantur, quilibet pro sua opera haud exiguam
exposcebant mercedem; cui solvendae cum pauperum vires non
sufficerent, ii sine extrema Unctione decedebant. Quamobrem haeretici
Waldenses, seu pauperes de Lugduno, uti narrat Reinerus, ordinis
Praedicatorum in opere contra eosdem circa annum 1254 exarato,
inter ceteras falsas rationes propter quas Sacramentum extremae
Unctionis reprobabant, hanc etiam adducebant, quia tantum divitibus
datur. Curaverunt sane ecclesiarum praesules praedictam turpem
sacerdotum avaritiam reprimere, severisque sanctionibus interdixerant
pro sacramentali Unctione quidquam exigere. . . Verum, cum haec
repagula haud sufficientia comperta sint ad compescendam sacerdotum
petulantiam, visum est deliberandum ut deinceps extrema Unctio,
nulla petita mercede, a solo conferretur aegrotantis parocho.”76
Kern, citata nec probata hac Benedicti conjectura, cui tamen
relativus valor negandus non est, aliam addit convenientiorem explica­
tionem, scribens: “Verum haec conjectura [Benedicti XIV] nullis
documentis historicis confirmari videtur. Videbimus quidem, sacrilega
avaritia parochorum, qua sacramentum enormi pretio vendebant,
factum esse, ut saeculis posterioribus medii aevi in multis regionibus
Extremam Unctionem sibi comparare pauperes nequiverint, divites
nisi omni spe vitae amissa noluerint. At hanc immanem impietatem
sacerdotum iam illo tempore et illis in locis grassatam esse, ubi
plures simul sacramentali officio fungebantur, fontes historici non
produnt nec documenta, ad quae auctor operis de synodo dioecesana
remittit, innuunt. Videtur potius dicendum esse, in ecclesia latina ex
rationibus practicis nunquam valde diffusum fuisse morem, ut plures
sacerdotes simul infirmo s. officium impertirent. Inter 32 antiquos
Ordines’, quos Martène collegit, tantum tres inveniuntur, qui non
solum praesentiam, sed etiam sacramentalem cooperationem plurium
presbyterorum prodant. Pauca etiam ab antiquis referuntur exempla
administratae Extremae Unctionis per plures sacerdotes. Quare illae
(Parisiis 1841) 1095 sq.

1. 8. c. 4, n. 6, in Micne, Theologiae cursus completus XXV

ecclesiae particulares, quae talem disciplinam observabant, vix nimium
momentum ei tribuebant; in multis locis, e. gr. ruri ob defectum
sacerdotum non poterat servari; casus necessitatis per se postulabant
exceptiones; sacerdotes saepe aliis occupationibus fuisse impeditos,
forte interdum ex defectu fervoris impedimenta praetexuisse, facile
conicimus; uniformitas erga omnes aegrotos desiderabatur etc. Hinc
poterat sensim praxis pluralitatis ministrorum evanescere. Quae expli­
catio etiam ex eo commendatur, quod nullum decretum auctoritatis
ecclesiasticae extat, neque universale neque particulare, quo dicta
disciplina abrogetur.”77
Unicus certus casus concelebrationis in Ecclesia latina est casus
unius sacerdotis complentis unctiones incoeptas ab altero qui in
ministrando defecerit, puta paralysi vel morte correptus. Hanc praxim
indirecte testatur ipsa doctrina moralistarum, eam ut validam et
licitam proponens. Iam S. Thomas sibi proponebat sequentem obiectionem: “Unum sacramentum ab uno ministro perfici debet. Sed in
aliquo casu extrema unctio non potest perfici ab uno ministro, sicut
si post primam unctionem factam sacerdos moriatur; tunc enim alius
sacerdos debet ulterius procedere. Ergo extrema unctio non est sacra­
mentum unum.” Cui respondet: “Dicendum quod quamvis in Eucha­
ristia, si post consecrationem panis moriatur sacerdos, alius sacerdos
possit procedere ad consecrationem vini, incipiens ubi ille dimisit,
vel etiam incipere a capite supra aliam materiam: tamen in extrema
unctione non potest a capite incipere, sed debet semper procedere,
quia unctio in eadem parte facta tantum valet ac si consecraretur
bis eadem hostia, quod nullo modo faciendum est. Nec tamen
ministrorum pluralitas tollit unitatem huius sacramenti, quia instrumentaliter tantum operantur; mutatio autem martellorum non tollit
unitatem operationis fabri” (Suppi., q. 29, a. 2, ob. 3 et ad 3). De
hoc casu iterum recurret sermo infra, p. 790 sq., 795 sq.

//. QUOAD ECCLESIAM ORIENTALEM.
Apud Orientales, tam schismaticos quam catholicos, antiqua con­
suetudo fert ut hoc sacramentum per plures sacerdotes administretur,
imo. inde a medio aevo, ipse ritualis numerus septem ministrorum
adhibeatur, ex quo sacramentum nomen ΙτταπάταΖον derivavit. Hujus­
modi concelebratio consistit non in distributione partialium unctionum
inter ministros, nec in simultanea unctione et prolatione formae ab
omnibus ministris, sed in successiva iteratione totius ritus per singulos
” De sacramento Extremae Unctionis (Ratisbonac 1907) 254.

(septem vel, iuxta casus, tres aut duos) ministros, ita ut unus post
alium peragat omnes unctiones et pronuntiet formam ipsam sacra­
mentalem “Pater sancte.”
In Euchologio Graecorum, a Goar edito a. 1647, in quo exhibetur
evolutus iam ac determinatus ritus quem ecclesiae orientales sequuntur
saltem inde a saec. 17, tota caeremonia sive benedictionis olei (quae
immediate praecedit unctionem) sive ipsius unctionis, sic describitur:
“Officium Sancti Olei decantatum a septem Sacerdotibus congregatis
in Ecclesia, aut domo.” Post hunc titulum, praecedunt plurimae
invocationes, orationes et cantica. “Mox primus Sacerdotum Olei
benedictionem recitat coram lucerna. Sciendum in magna Ecclesia,
vice aquae, vinum in lucernam oleum benedictum continentem in­
fundi.” Sequuntur varia cantica et orationes, quarum ultima effectum
huius sacramenti magnifice extollit. “Et post Orationem accipit
Sacerdos sanctum Oleum, et extremam unctionem suscipientem ungit,
sequentem Orationem [quae est forma ipsa sacramentalis] dicens:
Pater sancte. . . Haec Oratio dicitur ab unoquoque Sacerdotum
postquam dixerit Evangelium et Orationem, cum videlicet infirmum
oleo perungit.” Sequuntur epistolae, evangelia, variae acclamationes,
distributae inter septem sacerdotes. “Tum vero in medium Sacerdotum
ingreditur, qui extremam unctionem suscipit, et acceptum sanctum
Evangelium ponit super caput Sacerdotum praecipuus, et manus illi
Sacerdotes alii imponunt: ille autem Sacerdotum praeses hanc Ora­
tionem elata voce pronunciat. . .”78

Quo praeciso tempore huiusmodi consuetudo ortum habuerit, non
satis constat. Saltem ad saec. 9 ipsa ascendit, cum referatur in ipso
antiquissimo Euchologio Codicis Barberini graeci 336 (saltem saec. 9,
probabilius saec. 8), in quo ritus Euchelaei sic describitur, iuxta
excerptum editum ab eodem Goar una cum supradicto Euchologio
Graecorum: “Ordo servandus, cum pro aegrotis septem Sacerdotes
advocantibus oleum sanctum vespere faciendum est. Lavatur vitrea
lampas; et capacissima lampas septem libras continens impletur oleo.
Et Sacerdotum unusquisque privatim sibi myxon cum Ellychnio accen­
dendo praeparat: et vestes sacras sumit, et incipit.” Sequuntur quinque
orationes, ad benedicendum oleum, intra quas rubrica notat: “Et
dum orationem dicit, proprium sibi ellychnium [sacerdos] accendit
et signum crucis facit. . . Uno verbo unoquoque Sacerdote ita faciente,
cruces tres ellychnio format, et accendit illud. . . Denique postquam
singuli Sacerdotes suas orationes ordine recitaverint, terminantur
'Apud Goar, Εύχολόγιο»- sive rituale Graecorum (Lutetiae Parisiorum: S. Piget 1647)
408. 413, 417. 427. Idem cuchoiogium exscribit Martène inter suos Ordines (Ordo 30),
op. cit. (supra in p. 778) 241-256.

vigiliae sive nocturnum officium, et dicunt singuli Orationem.” Ad
finem huius orationis sequitur deprecatio seu forma sacramentalis
“Pater sancte.” Subinde brevissime describitur missa dicenda die
sequenti ante ipsam unctionem infirmi. “Cuncta ordine suo peragun­
tur: et finitur Missa. Atque ita accedit infirmus: et incipiunt psallere
modulum ‘Miserere nostri, Domine, miserere’. Et ex positis superius
orationibus quisque suam recitat: et ungit frontem, et aures, et manus
infirmi, et singuli ellychnium, ut praemissum est, extinguunt. Post
haec totam domum perungunt, signo crucis inter ungendum expresso,
et canunt. ‘Qui habitat in adiutorio altissimi’. et hoc pacto Missa
finitur.”70
Quidam Codices, ut Codex graec. bibliot. Parisiensis N. 213
(Coislin), anni 1027, et Codex Sinaiticus N. 960, saec. 13, videntur
supponere praxim iterationis Euchaelaei per septem continuos dies
(cf. supra, art. 24, p. 307). Codex Sinaiticus .V. 973, anni 1153, per­
mittit ut, ob inopiam sacerdotum, duo vel tres tantum ministrent,
dummodo integer ritus ab his perficiatur; ministratio tamen per
unicum sacerdotem prorsus excluditur.80 Explicita tamen lex, deter­
minans numerum septenarium ministrorum, dicitur primo lata saec.
13 ab Arsenio, patriarcha constantinopolitano; nam Nicephorus II
(t 1261), qui eandem sedem obtinuit inter duos Arsenii patriarchatus
(1255-1260 et 1261-1267), scribit: “Pater noster, Arsenium dico
Constantini egregiae urbis patriarcham, caeremoniam hanc per septem
ministros fieri iussit etiamsi episcopi sint vel metropolitae; ideo
preces ipse aliquando praestitit.”81 Joannes Veccus patriarcha, in sua
fidei professione a. 1277 ad loannem XXI R.P. missa, profitetur
“Extremam Unctionem, sicut et alia sacramenta; quae apud nos
άτταπάπαδον VOCatUC.”82
Simeon Thessalonicensis (t 1429) in suo opere De sacro ritu
Sancti Olei sive Euchelaei (supra cit., p. 763) huius septenarii numeri
momentum emphatice proposuit, assignans mysticas illius rationes,
atque administrationem per unicum sacerdotem tam asseveranter
exclusit ut visus sit negare ipsam illius validitatem. Cuius auctoritate
commoti, idem subinde sustinere visi sunt quidam antiquiores schis­
matici, i.e. Gregorius Chicnsis, Athanasius Paricnsis, A. Commcnos,
"Apud Goar, ibid. 428-430. Pariter apud Martène, ibid. 256 sq.
v’Apud A. Dmitrievskij, Descriptio liturgicorum manuscript orum quae asservantur in
bibliothecis Orientis separati Irussicel, II Ευχολόγια (Kijcv 1901) 103, 517.
" Cf. itegrum textum supra in art. 1, tom. 1, p. 189. Item. Jaquemier, “L’Extrême
Onction chez les Grecs,” Echos d’Oricnt 2 (oct. 1898-oct. 1899) 197, in nota; Jugie,
Theologia dogmatica Christianorum orientalium ab Ecclesia catholica dissidentium III
(Parisiis 1930) 497, in nota.
wApud A. Theiner et J Miklosich, Monumenta spectantia ad unionem Ecclesiarum
(Vindobonae 1872) 10.

Th. Campanias et D. Georgopulos, supra relati (p. 763). Ceterum,
ipse Simeon Thessalonicensis notavit quaestionem de numero non esse
essentialem (“Non oportet de numero disceptare, cum numerus scrip­
tus non sit”), etsi oporteat sequi traditionem ac ideo ordinarie
adhibere septem presbyteros, et in casu necessitatis, saltem tres.
Idemque praescripsit Petrus Moghila metropolita (1633-1646) in
synodo Kievensi a. 1640, etsi nihil de numero ministrorum dicat
sive in suo parvo Catechismo sive in sua Confessione Orthodoxa
*
Ceterum, ut dictum est supra (p. 772 sq.), maxima pars modernorum
schismaticorum, post ipsos insigniores tres archiepiscopos Metro­
phanem Critopulum, Ignatium et Macarium Bulgakov, utut exigentes
numerum septenarium pro ordinaria sacramenti administratione,
explicite docent, in casu necessitatis seu inopiae sacerdotum, unum
ministrum sufficere.
Ea septenaria administratio a schismaticis habetur ut vera concelebratio, ita ut ceteri ministri nequaquam habeantur ut mere
caeremonialiter assistentes primo ac principali sacerdoti, sed ut vere
sacramentum ipsum conficientes; imo, in casu quo unus sacerdos aut
pauciores quam septem ministrant, debent explere totum ritum
pariter ac si septem adessent sacerdotes, adeoque si unus ministrat,
septies ungit et septies formam sacramentalem aliasque orationes
profert.

Eundem ritum assumpserunt etiam alii Orientales ab Ecclesia
separati, scilicet Nestoriani et Mono physitae, quod quidem ostendit
illius antiquitatem. Denzinger, qui istorum varios ritus describit, testa­
tur: ‘Orientales septem sacerdotes regulariter huic officio impendere
solent vel, si non adsint, quinque vel tres, vel si opus sit, etiam
unum.”84 Item Jugic: “Solemnis administratio hujus sacramenti apud
Monophysitas, sicut et apud Graeco-Russos, septem presbyteros
requirit. Attamen, apud Coptos, unus presbyter, quando plures non
adsunt, hoc sacramentum conferre potest. Apud Syros septem, aut iis
deficientibus, saltem tres sacerdotes adhibendos esse praecipitur in
codice Florentino a S. Evodio Assemano descripto.85”80

Eandem pariter consuetudinem servarunt ipsi Catholici Orientales,
sive ritus graeci sive alius ritus byzantini, etsi recentius quidam,
signanter Maronitae et Syri, praxim latinam adoptaverint.
u CI. A. Malvy et M. Viixer, La Confession Orthodoxe de Pierre Moghila. Text lathi
inédit (“Orientalia Christiana," n. 39, Romae 1927), p. cxxvn.
“ Ritus Orientalium, Coptarum, Syrorum et Armenorum I (Wirceburgi 1863) 188.
M Ibid. 187 sq
Theologia dogmatica Christianorum orientalium ab Ecclesia catholica dissidentium \
(Parisiis 1935) 740.

Synodus Zaniostcna (Rhuthenorum) a. 1720 (tit. 3, §6): ‘‘Quam­
quam in Graeca Ecclesia receptum fuerit, prout aliquando etiam in
Latina, ut septem sacerdotes, iisque deficientibus, tres saltem advo­
carentur ad ministrandum hoc sacramentum, iique omnes et materiam
subministrarent et formam proferrent, sciant autem [lege: tamen]
pastores plures ea de causa adhiberi solitos sacerdotes, tum ob rever­
entiam ejusdem ac gratiae copiam, quam confert, tum [ut] plurium
sacerdotum preces effectum sacramenti coadiuvent. Qua de causa
Sancta Synodus statuendum censet, ut si septem aut tres sacerdotes
haberi commode non possint, unus, qui totius Ecclesiae personam
gerit, ex cuius virtute hoc sacramentum perficit, illud conferat ac
infirmo ministret.”87
Synodus Libanensis (Maronitarum) a. 1736 (pars 2, cap. 8, n. 8):
“Quamquam in Ecclesia Orientali receptum sit, ut septem sacerdotes
iisque deficientibus tres saltem advocarentur ad ministrandum hoc
sacramentum, iique omnes et infirmum ungerent et verba simul
proferrent, aut (quod etiam frequentius fit) unus illorum dumtaxat
ungeret formamque pronuntiaret; declarandum tamen omnibus censuimus, de necessitate hujus sacramenti non requiri nisi unum sacer­
dotem; ubi autem plures adesse contigerit, districte praecipimus et
mandamus, ut unus dumtaxat illorum inungat infirmum et verba illa,
quae formae vim habent, pronuntiet; ceteri sacerdotes reliquas preces,
quae ante vel post unctionem praescribuntur, inter se recitandas de
more distribuant.”88
Synodus Alba Iuliensis et Fogarasiensis (Rumenorum) a. 1872 (tit.
5, cap. 6): “Quod ministrum huiusce sacramenti attinet, Ecclesia
nostra S. Apostoli lacobi verbis innixa habet in more, ut hocce
sacramentum de regula per plures, nimirum per septem sacerdotes
administretur, quolibet eorum formam praescriptam pronunciante
atque infirmum ad normam Euchologii inungente. Hae septem suc­
cessivae unctiones a pluribus, in necessitate vero etiam ab uno
sacerdote peractae, non sunt sacramenti iteratio, sed ad unum eundemque finem ordinatae, moraliter tamquam unius integri partes
spectantur, quae extremae unctionis sacramentum efficiunt.”89
Synodus Sciarfensis (Syrorum) a. 1888 (cap. 5, a. 8, n. 3): “Quoad
ministrum autem huius sacramenti, iuxta consuetudinem Ecclesiae
orientalis in epistula lacobi apostoli innixam, quaeque apud nos
"Acta et decreta sacrorum conciliorum recentiorum. Collectio Lacensis II (Friburgi
Brisgoviae 1876) 37.
"Ibid. 152.
'S. Congregazione Orientale. Codificazione Canonica Orientale. Fonti [Serie I],
Fascicolo X: Disciplina Bizanlina. Rumeni, n. 602 (Tipografia Poliglotta Vaticana 1933)

antiquitus vigebat, plures presbyteri illud conferunt, adhibendo ritum
qui dicitur ordo Candelae seu lampadis. Sed hodie longo abhinc
tempore apud nos mos invaluit ut hoc sacramentum conferat unus
presbyter oleo ab Episcopo benedicto. Nos hunc morem in Ecclesia
nostra confirmamus, utpote spiritui ritus nostri conformem.”90
Synodus nationalis Arnienoruni a. 1911 (tit. 3, cap. 8, n. 499sq.):
“Pro validitate extremam unctionem ministrat solus et quilibet sacer­
dos. . . Quod si plures adhibeantur ministri, solemnis verborum
precatio, quibus forma continetur, simul cum unctione ab uno eodemque proferatur: neque enim unus debet ungere, alter verba proferre.”91
Synodus Alexandrina Coptorum a. 1898 (sect. 2, c. 3, a. 6): “In
ritu alexandrino septem sacerdotes dicuntur benedicere oleum
infirmorum et ungere infirmum. Porro declaramus mentem patrum
nostrorum non fuisse ut hic septenarius numerus sacerdotum requira­
tur ad validitatem ministrationis huius sacramenti, sed ad convenientiorem benedictionem olei.”92
S. Sedes hanc orientalium praxim nunquam reprobavit, quinimmo
per recentiora quaedam documenta eam confirmavit. Benedictus XIII
in Constitutione “Apostolatus Officium” approbavit in forma specifica
praefatam Synodum Zamostenam Ruthenorum quoad “omnia et
singula in ea edita statuta, ordinationes et decreta.”03 Benedictus XIV,
Constit. “Etsi Pastoralis,” 26 maii 1742, de dogmatibus et ritibus ab
Italo-Graecis servandis, eandem consuetudinem, pro locis ubi viget,
approbavit, tantum prohibens ne unus minister ponat materiam et
alius formam: “Infirmis vero, juxta verbum Jacobi Apostoli, unctio
exhibeatur extrema. Nec refert, utrum eadem extrema unctio per
unum vel plures presbyteros fiat, ubi hujusmodi viget consuetudo;
dummodo credant et asserant, illud sacramentum, servata debita
materia et forma, ab uno presbytero valide et licite confici. Idem
sacerdos materiam adhibere formamque pronuntiare respective debet;
ac propterea qui ungit, idem dicat formam respondentem; ne alius
ungat et alius formam pronuntiet.”04

Concludendo hoc Traditionis argumentum illudque paucis con­
stringendo, haec constant: In ecclesia latina, unicus certus casus
concelebrationis, quem ceteroquin potius supponunt quam in factis
* Synodus Sciarfensis Syrorum in Monte Libano celebrata a. 18S8 (Romae: Typographia Polyglotta S. C. de Propaganda Fide 1896) 123.
*' Acta et decreta Concilii Nationalis Armenorum Romae habiti a. 1911 (Romae: Typis
Polyglottis Vaticanis 1913) 249.
nSynodus Alexandrina Coptorum habita Cairi in Aegypto a. 1898 (Romae: Ex Typographia Polyglotta S. C. de Propaganda Fide 1899) 128.
” Cf. Acta et decreta sacrorum conciliorum recentiorum. Collectio Lacensis II (Friburgi
Brisgoviae 1876) 2 sq.
” Ibid. Sil.

ostendant doctores, est casus unius sacerdotis complentis unctiones
inceptas ab altero qui in ministrando defecerit; quaedam antiqua
ritualia (signanter Sacramentarium Gregorianum et Codices Rhemensis ac Tilianus, a quibus ceteri Ordines dependent) produnt quandam
plurium sacerdotum cooperationem in ipsam materiam aut formam
sacramenti, sed non certo constat eam fuisse plenam (quoad materiam
simul et formam) aut importasse intentionem sacramentalis coopera­
tionis. E converso in ecclesia orientali, tam dissidente quam catholica,
fuit et est plena cooperatio plurium in materiam et formam, facta
cum intentione sacramentali, sed tamen modo successivo, ita nempe
ut unus minister post alium ponat totam materiam et totam formam;
quam quidem concelebrationem S. Sedes, indirecte saltem, prout ab
Orientalibus fit et intenditur, approbavit.
Totum ceteroquin hoc Traditionis argumentum satis confirmat va­
liditatem concelebrationis, saltem generice spectatae, nam de praeciso
modo quo talis concelebratio valide fieri possit aut proprie intelligi
debeat, dicetur in Conci, seq.
Probatur 3. EX RA TIONE.

Possibilitas concelebrationis sequitur ex eo quod ex una parte non
repugnat quod plures sacerdotes ponant simul materiam et formam,
seu duo elementa quibus sacramentum constituitur, atque intendant
idem conficere sacramentum, et ex alia parte haec copulata plurium
actio et intentio non opponitur unitati sacramenti, prout est causa
efficax, nam haec unitas desumitur ex unitate actionis causae princi­
palis, seu Christi, cui accidit quod per unum vel plura instrumenta
seu ministros operetur, sicut pluralitas aut mutatio martellorum non
tollit unitatem operationis fabri (cf. 3 p., q. 67, a. 6; q. 82, a. 2, ad 2
et 3; Suppi., q. 29, a. 2, ad 3); nec praeterea opponitur ipsi signifi­
cationi huius sacramenti, prout est signum spiritualis curationis per
unctionem et formam deprecatoriam, nam curatio potest fieri per mul­
tos, et pariter unctio, maxime cum agatur de multiplici ac divisibili
unctione, et a fortiori deprecatio, cuius vis magnifice extollitur per
concursum deprecantium. Res ceteroquin confirmatur ex ipsa possi­
bilitate concelebrationis in aliis sacramentis, ut vidimus in tractatu
De Baptismo et Confirmatione 177-180, De Eucharistia I 754-769,
et De Poenitentia IV 773-784.
Convenientia quoque concelebrationis ex iisdem radicibus conse­
quitur, etsi aliunde diversae rationes, indolis praesertim practicae, eam
limitare, et, accedente contraria consuetudine aut lege Ecclesiae, extinguere queant, saltem secluso casu necessitatis. Concelebratio quippe

convenit tum generali rationi sacramenti stricte sacerdotalis (cuius
nempe minister nequit esse laicus), cum per eam apte ostendatur
unitas ministrorum in sacerdotio Christi, tum peculiari rationi huius
sacramenti quod, secus ac alia, admittit in sua materia pluralitatem
distinctarum unctionum, inter plures ministros convenienter separa­
bilium, et exigit in sua forma characterem deprecativum, per plurium
concursum vividius significatum.
Potest etiam addi ratio specifici effectus huius sacramenti, ab ipso
S. Thoma indirecte indicata, “quia [ nempe] . . . hoc sacramentum
perfectae curationis effectum habet, et in eo requiritur copia gratiae,
[ac ideo] competit huic sacramento quod multi sacerdotes intersint,
et quod oratio totius ecclesiae ad effectum huius sacramenti coadiuvet”
(C. Gent. 4. 73). Rationes autem symbolicae additae a quibusdam
Orientalibus, signanter a Simeone Thessalonicensi (cf. supra, p. 763),
ad ostendendam convenientiam ipsius numeri septenarii aut ternarii,
videntur satis voluntarie confictae nec habent sacramentale fundamen­
tum, si excipiatur ratio septenariae unctionis, a quibusdam allata, quae
correspondentis numeri ministrorum convenientiam ostendit.
Ceterum, ob rationes praesertim indolis practicae quas supra pro­
babiliter cum Kern assignavimus (p. 782), haec concelebratio, in
Ecclesia latina ac romana, quae est arbiter convenientiae et doctor
veritatis, vix unquam felicem sortem invenit aut certe numquam vim
consuetudinis obtinuit, et, qua talis, per se et extra casum necessitatis,
illicita95 nunc a theologis reputatur, iuxta verba Benedicti XIV (Const.
“Etsi Pastoralis” supra cit., p. 788) eam tantummodo permit­
tentis “ubi huiusmodi viget consuetudo” necnon Ritualis Romani uni­
cum ministrum exhibentis, etsi nulla directa lege explicite prohibita
fuerit. Ceterum, etiam in ecclesia orientali, ipsa suum momentum
amisit, cum, ob frequentem casum penuriae sacerdotum, soleat hoc
sacramentum frequenter per unicum sacerdotem administrari, sive
apud Schismaticos,96 sive ac praecipue apud catholicos, quorum qui­
dam (ut Syri et Maronitae) ordinariam praxim latinam sponte adop­
tarunt, aliis vero licet utram praxim adhibere.
Praefatus casus necessitatis, in quo apud Latinos licita est concele­
bratio (non tamen iuxta praedictam formam orientalem), duplex a
doctoribus proponitur. Prior est incapacitas ex parte ministri, si nempe
sacerdos in ministrando repente deficiat, puta morte vel paralysi;
tunc enim alter minister ei sufficitur ad complendas reliquas unctiones
ac ideo ad perficiendum idem sacramentum (cf. infra, p. 795; S.
“Probabilius sub gravi. Cf. Cappello, op. cit. (supra in p. 764) 87, qui addit non
improbabiliter a quibusdam dici sub levi; cui consentit Conte a Coronata.
“ Cf. Archangelskij, supra relatum in p. 764-773.

Thomas, cit. in p. 783, Suarez, Disp. 43, s. 2, n. 4 7, S. Carolus
Borromeo, Busenbauni, Bonacina, Tanner, Praepositus, Maseratius,
S. Alphonsus, Tanquerey, Van Noort-Verhaar, Hervé, Gougnard97).
Alter est periculum ex parte subiecti, si nempe timetur ne ipse moriatur
antequam omnes unctiones perfici queant; tunc enim possunt plures
ministri adhiberi inter quos variae unctiones cum propriis particulari­
bus formis distribuantur ac simultanée fiant (Suarez,08 Busenbaum,
Bonacina, Salmanticenses, Palaus, Coninck, Sporer, Billuart, S.
Alphonsus, Tanquerey, Kilker). Qui casus, etsi minus practicus sit,
cum sacramentum tunc in unica unctione celerius ac omnino licite
ministrari queat, non tamen impracticabilis aut inconveniens dici
potest, cum unica unctio permittatur quidem sed non praescribatur
(cf. Rituale Romanum, tit. 5, c. 1, n. 21) nisi pro quanto id exigat
certior sacramenti collatio.
Conclusio 3. Ad proprie dictam et validam concelebrationem requiritur
ut omnes et singuli ministri ponant sive materiam sive formam, saltem
partialiter ct simultate saltem morali.

Probatur.

Ut dictum est supra (p. 764-767), quadruplex fingi potest concelebrationis modus. Ostendendum est primum modum esse invalidum,
ac ideo non solum concelebrationem sed ipsam celebrationem sacra­
menti ab eo excludi, ceteros vero tres modos verificare veram et proprie
dictam concelebrationem unius sacramenti, si tamen recte intelligantur.
PRIMUS MODUS, quo nempe unus minister (vel una pars mi­
nistrorum) ponat solam materiam, seu faciat unctionem, et alius
minister (vel altera pars ministrorum) ponat solam formam seu recitet
"Quidam tamen pauci, ut Tanner, Praepositus et Maseratius (apud Diana), dicunt
licere etiam iterare unctiones iam factas, ac si prior sacerdos nihil prorsus fecerit. Al i
vero communiter (S. Carolus Borromeo, S. Alphonsus, Tanquerey, Van Noort-Verhaar.
Hervé) dicunt oportere solas reliquas unctiones supplere, nisi iam amplius nequeat
servari unio moralis cum unctionibus iam factis (puta si tempus unius quadrantis elapsum
fuerit), in quo casu priores unctiones repetendae sunt ad sacramenti securitatem et
complementum.
"“Potest hoc sacramentum a pluribus sacerdotibus simul confici; si unus ungit aures,
dum alius ungit oculos, et sic de aliis . . . quia non est de essentia hujus sacramenti,
quod illae unctiones successive fiant, nulla enim ratione probabili id ostendi potest. Sicut
enim supra dicebamus ordinem unctionum non esse de essentia, ita videtur manifestum
successionem non esse essentialem, nam par est ratio; sed unitas personae non est etiam
essentialis; ergo, si illo modo ministretur sacramentum, nihil essentiale deest; erit ergo
validum. Imo, si necessitas urgeat, ct mors infirmi timeatur, non videtur illicitum sic
ungere, quia propter necessitatem omnia haec accidentalia praetermitti possunt. Item,
quia si ob necessitatem ex parte ministri licitum est hoc sacramentum ministrari a
pluribus personis, cur non ob necessitatem suscipientis, et timorem, ne subjectum et
tempus deficiant?” (Disp. 43, s. 2, n. 8, Opera omnia XXII [ed. C. Berton, Parisiis
1866] 862.)

formulam deprecatoriam, dicendus est invalidus, adeoque nec concelebratio nec etiam celebratio sacramenti.
Primo enim, id suadent ipsa verba lacobi: “Orent super eum un­
gentes eum”; eidem enim ministro, etiamsi pluraliter ac collective
accipiatur, dicitur ut oret et ungat, seu formam et materiam applicet,
imo ut oret ungendo sive ungat orando. Nec ceteroquin ulla est ratio
suadens sensum distributivum.

Secundo, talis modus nullum habet fundamentum aut vestigium in
Traditione sive praxi utriusque ecclesiae, cum tamen esset secundum
se valde facilis ac practicus modus ritum ministrandi. Aliqua quidem
ambiguitas invenitur in verbis Sacramentarii Gregoriani, repetitis ab
Ordinibus 4 et 11 (cf. supra, p. 777, 778), quae tamen expellitur
ex analogia sive conformitate cum Codicibus Rhemensi et Tiliano;
ceterum, ibi non dicitur “Dum ungitur infirmus [ab uno sacerdote],
dicat unus ex aliis sacerdotibus Orationem,” sed “Dum ungitur in­
firmus, dicat unus ex sacerdotibus Orationem,” adeoque ad summum
sequitur omnes unxisse et nonnisi unum formam protulisse, ex quo
non probatur ceteros sacerdotes, ungentes sine formae prolatione, id
fecisse ex intentione conficiendi sacramentum potiusquam ex mera as­
sistentia caeremoniali, rem ceteroquin exequentes iuxta ritum et in­
tentionem Ecclesiae. Apocryphum Opusculum S. Thomae (supra cit.,
p. 780) refert quidem “quosdam fatuos sacerdotes consuevisse” ita
ministrare ut unus inungeret et alius formam proferret, sed ex hoc
ipso despectu ostendit quae esset mens sacerdotum qui traditionalem
sensum intelligebant et applicabant.
Tertio, Benedictus XIV in Constit. “Etsi Pastoralis” (supra cit.,
788) explicite talem modum conficiendi reprobat. Nec dici potest
S. Pontificem excludere solam rei liceitatem, nam totus contextus
videtur implicare ipsam quoque invaliditatem; dicitur enim non referre
utrum sacramentum per unum an plures ministros conferatur dum­
modo “servetur debita materia et forma,” et, veluti ad hoc explican­
dum, immediate subiungitur eundem sacerdotem debere materiam et
formam applicare nec “alium ungere et alium formam pronuntiare.”
Idem confirmatur ex suprarelatis (p. 787 sq.) synodis orientalibus
Zamostena, Libanensi, Alba Juliensi et Armena (quarum communem
praxim in Constit. “Etsi Pastoralis,” ad Italo-Graecos directa, Bene­
dictus XIV confirmat) ; manifeste enim dicunt vel supponunt materiam
et formam ab eodem ministro poni debere.

Quarto, id confirmatur ex longe communiori consensu theologorum
qui, inde a S. Thoma (3 p., q. 67, a. 6), talem modum conficiendi ab

DE MINISTRO

793

omni sacramento generaliter excludunt. Praefatum Apocryphum S.
Thomae contrarie sentientes “fatuos” appellat. Suarez, obiectis sibi
praecipuis rationibus quae pro contraria sententia, praecipue quod
attinet ad hoc sacramentum, adduci possunt, eas vocat “conjecturas
nullius momenti.”

■RF

Quinto, ex ipsa ratione theologica res ostenditur.
Et primo ex unitate sacramenti. Nam omne sacramentum est for­
maliter unum, adeoque formaliter una actio, etsi materialiter coalescat
ex materia et forma vel, si placet, ex duabus actionibus, puta ex
unctione et prolatione verborum. lamvero una actio nequit poni a
pluribus agentibus, quia actus multiplicatur secundum multiplicatio­
nem agentium. Ergo omne sacramentum nequit poni nisi ab uno agente
seu ministro, applicante sive materiam sive formam ad modum unius,
ita ut si unus poneret materiam et alter formam, neuter poneret sacra­
mentum; unus quidem poneret actionem ablutivam et alter actionem
pronunciativam formulae Trinitariae, sed neuter poneret actionem
sacramentalem baptizativam seu sacramentum Baptismi, unus quidem
poneret actionem unctivam et alter actionem deprecativam, sed neuter
poneret actionem sacramentalem in qua Extrema Unctio consistit.
Ad rem S. Thomas: “Integritas baptismi consistit in forma verborum
et in usu materiae. Et ideo neque ille qui tantum verba profert bap­
tizat, neque ille qui immergit. Et ideo si unus verba proferat et alius
immergat, nulla forma verborum poterit esse conveniens” (3 p., q. 67,
a. 6, ad 3). “Plures simul non possunt unum baptizare, quia actus
multiplicantur secundum multiplicationem agentium, si perfecte ab
unoquoque agatur. Et sic si convenirent duo quorum unus esset mutus,
qui non posset proferre verba, et alius carens manibus, qui non posset
exercere actum, non possent ambo simul baptizare, uno dicente verba
et alio exercente actum” (3 p., q. 66, a. 5, ad 4).
Nec valet opponere exemplum sive Poenitentiae, cuius materia
ponitur a subiecto, forma vero a ministro, sive Matrimonii, cuius
materia et forma, partialiter saltem, ponuntur a diversis. Nam, prae­
termissa peculiari natura horum sacramentorum quae non proprie
consistunt in usu alicuius extrinsecae materiae subiecto applicatae,
sed in ipsis humanis actibus subiecti seu in horum veluti sacramentali tractatione et elevatione per actum ministri proferentis for­
mam, adhuc in eis essentialiter verificatur unitas ministri, seu agentis
ponentis sive formam sive etiam materiam. Nam actus poenitentis
sunt materia sacramenti non prout formaliter procedunt a poenitente
sed prout, postquam ordine naturae processerunt a poenitente, veluti
tractantur a sacerdote et elevantur ad rationem sacramentalem per

verborum absolutionis informationem, ac propterea nemo dicet subi­
ectum esse partialiter ministrum huius sacramenti;00 pariter in Matri­
monio formaliter loquendo sive materia sive forma ponitur ab uno
ministro, qui, iuxta propriam indolem contractus, est uterque contra­
hens prout coalescit in unum agens, ponens unam bilateralem accep­
tationem, qua tractatur, informatur, et ad sacramentalem rationem
elevatur, bilateralis utriusque traditio in qua ipsa materia sive con­
tractus sive sacramenti consistit.
Secundo, id sequitur ex ipsa significatione sacramenti quae in
verbis formae manifestatur. Veritas enim formae sacramentalis non
salvaretur si minister qui eam pronuntiat, ipsam materiam non appli­
caret. Etenim omnis forma sacramentalis (praeter formam sacra­
menti Eucharistiae quod non consistit in usu sed in re permanenti)
significat, formaliter vel aequivalenter, applicationem materiae fieri
ab ipso dicente, nam qui ponit formam, ipse est qui ponit sacra­
mentum a forma specificatum, et sacramentum nihil aliud est quam
ipsa applicatio materiae sub forma verborum. Id autem formaliter
significatur in formis indicativis: Ego te baptizo, Ego te ungo,
quarum veritas manifeste non salvatur si alius abluit vel ungit
(cf. 3 p., q. 67, a. 6 ad 3), aequivalenter vero significatur in formis
deprecativis: Baptizetur servus Dei, Ungaris, Per istam unctionem
indulgeat tibi Dominus, quae aequivalent istis: Baptizetur a me,
Ungaris a me, Per istam meam unctionem indulgeat tibi Dominus.
Ex quo manet solutus scrupulus paucorum illorum modernorum
(cf. supra p. 764 sq.), qui distinguunt inter formas indicativas et
formas deprecativas, dicentes quod si adhibeatur forma indicativa,
nequit alius minister facere unctionem, potest vero si proferatur
forma deprecativa. Cuius distinctionis ineptitude patet etiam ex eo
quod inde sequeretur tum formam eiusdem sacramenti posse assu­
mere duplicem diversum sensum, cum tamen unius sacramenti unam
et eandem semper formam esse oporteat, tum Baptismum quoque posse
sub forma deprecativa ita administrari ut alter minister ponat
materiam.
SECUNDUS MODUS concelcbrationis, quo nempe unus minister
ponat tantum unam partialem unctionem cum propria particulari
forma et alter minister ponat tantum aliam partialem unctionem cum
propria forma particulari (qui quidem modus multipliciter cogitari
potest iuxta numerum unctionum et ministrorum, ut dictum est
supra, p. 765, dummodo unusquisque minister ponat simul materiam
et correspondentem formam), certe validus est, nemine ceteroquin
* Cf. tractatum De Poenitentia I 195—197.

refragante, ct veram concelebrationem constituit, etsi tantum dimi­
nutam ac partialem, cum unusquisque minister, singillatim considera­
tus, non ponat sacramentum nisi partialiter. Quae quidem partialis
(oncelebratio est propria et singularis huic sacramento, ratione pe­
culiaris eius essentiae, quae in multiplicitate partium consistere potest,
etsi unaquaeque non sit proprie partiale sacramentum nec particu­
larem habeat efficaciam et effectum, ut accidit e contrario duabus
partialibus ac distinctis speciebus in sacramento Eucharistiae.

Res ostenditur imprimis ex ipsa ratione sacramenti eiusque sig­
nificationis per formam expressae. Nam unusquisque minister ponit
sive materiam sive formam sacramenti, et significatio formae in uno­
quoque verificatur. Nec obstat quod id fiat tantum partialiter ab
unoquoque; nam est de propria ac peculiari natura huius sacramenti
quod per partiales unctiones et formas constitui ac significari possit,
et ceteroquin omnes ministri constituunt formaliter unum totalem
ministrum, quemadmodum et ipsae partiales unctiones et formae
constituunt formaliter unam totalem unctionem et formam sacra­
mentalem, seu unum sacramentum. Exinde evacuatur una difficultas
quae contra possibilitatem concelebrationis in genere afferri solet,
ex pluralitate scilicet causarum concurrentium in eundem effectum:
nam hic non solum agitur de causis instrumentalibus, agentibus sub
unica causa principali (quod sufficit ad diluendam illam difficulta­
tem), sed etiam de instrumentis partialibus ex quibus unicum instru­
mentum resultat. Pariter altera difficultas, quae contra concelebra­
tionem petitur ex practica impossibilitate simul absolvendi
sacramentum per plures ministros, hic totaliter eliminatur, dempto
ipso supposito; nam in hoc celebrandi modo nequaquam requiritur
ut ministri simul ponant et absolvant particulares unctiones et for­
mas, cum sacramentum necessario absolvatur ac perficiatur per
ultimam particularem unctionem et formam, positam ab uno solo
ministro.
Praeterea, res ostenditur ex necessitate perficiendi per alium mi­
nistrum reliquas unctiones in casu quo sacerdos, qui solus sacra­
mentum incoeperit, deficiat, puta per mortem vel paralysim. In hoc
enim casu confectio sacramenti nequit explicari nisi per praedictam
partialem concelebrationem, ex quo sequitur hanc esse validam etiam
extra casum necessitatis, cum necessitas nequeat naturam rei immu­
tare aut esse conditionem validitatis. Praedicta autem necessitas com­
plendi unctiones admittitur communiter a theologis post S. Thomam,
Suaresium et S. Alphonsum (cf. supra, p. 790 sq.), et probatur ex
eo ipso quod in prima unctione iam incoeptum est sacramentum quod

propterea indiget compleri, sicut oportet alium sacerdotem complere
sacramentum Eucharistiae per secundam consecrationem, si celebrans
deficiat post primam.
Nec valet in contrarium arguere a disparitate inter utrumque sacra­
mentum, quia nempe prima consecratio aliquem effectum habet transubstantiando propriam materiam panis ante secundam consecra­
tionem, dum prima unctio nullum confert sacramentalem effectum
antequam omnes unctiones perficiantur. Nam, concessa hac dispari­
tate, manet paritas in eo quod etiam in prima unctione vere inchoa­
tum est sacramentum (ut patet ex eo quod si primus sacerdos reliquas
unctiones consummasset, sacramentum compleretur ac constitueretur
etiam ex prima unctione, quae proinde secundum seipsam est valida
pars sacramenti), vere incoepta est significatio sacramentalis per sig­
num sensibile exprimi et vere ipsum subiectum coeptum est per
sacramentum veluti consecrari et disponi ad suscipiendum effectum
sacramenti, quamvis hunc ipsum nequidem partialiter susceperit,
quippe qui nonnisi indivisibiliter et instantanée ab ipso sacramento,
in esse perfecto ac constituto, conferri queat; propterea, ut ait S.
Thomas, sacerdos supplens defectum alterius in Extrema Unctione
“non potest a capite incipere, sed debet semper procedere, quia unctio
in eadem parte facta tantum valet ac si consecraretur bis eadem
hostia, quod nullo modo faciendum est” (Szippl., q. 29, a. 2, ad 3).
Nec etiam valet obicere a paritate cum verbis unius consecrationis
(puta sanguinis) quae, si abrumpantur per mortem celebrantis, ne­
quaquam indigent aut possunt compleri per alium sacerdotem qui
e converso debet totam formam repetere. Etenim, ut notat Suarez,
“non est simile; nam illa verba inchoata non habent completam sig­
nificationem, etiam partialem, unde etiam in fieri nondum conficiunt
partiale sacramentum, nec aliquid confectum relinquunt; in praesenti
autem partialis unctio cum sua forma jam habent suam integritatem
suumque complementum in esse sacramenti partialis, quia jam habent
suam significationem completam, et ideo quoad illam partem vere
relinquunt sacramentum confectum;1 similitudo autem procederet, si
sacerdos inchoasset, vel fecisset aliquam unctionem, non tamen per­
fecisset formam ad illam pertinentem; tunc enim talis unctio et forma
ejus omnino iteranda esset, quia perfecta non fuit.”2

TERTIUS MODUS concelebrationis, quo nempe omnes et singuli
ministri ponant integram materiam ct jortnam, faciendo omnes unc1 Haec tamen intcllige ad tramitem dictorum supra in art. 5, tom. 1, p. 467 sq.,
471-473; cf. art. 19, hic, p. 245.
’In 3 p., q. 84 sqq., disp. 43, s. 2, n. 7, Opera omnia XXII (ed. C. Berton, Parisiis;
Vivès 1866) 862.

tiones et proferendo formas correspondentes, et ita quidem ut omnes
simul sacramentum absolvant, pariter validus est, non secus ac in
Baptismo, Eucharistia et Poenitentia.3
Id patet ex eo quod ex una parte nihil desideratur ex requisitis
ad validitatem sacramenti in unoquoque ministro, cum unusquisque
ponat sive materiam sive formam, sive intentionem conficiendi, et
ex alia parte omnes simul absolvunt ritum sacramentalem, qui proinde
nec dici potest ab uno potius quam ab alio confici, nec e converso
dicit potest multiplicari iuxta numerum ministrorum (ex quo ex­
cluderetur proprie dicta concelebratio, seu eiusdem individui sacra­
menti celebratio per plures ministros), nam, praetermisso quod de
facto hoc sacramentum non potest multiplicari seu iterari in eodem
subiecto durante eodem periculo mortis, omnes unctiones et formae,
etsi materialiter plures, unificantur in eodem subiecto quod ungitur
et concurrunt in unicam significationem et causalitatem, seu in unum
signum gratiae actualiter collatae et in unum totale instrumentum
gratiae, resultans ex pluribus partialibus instrumentis, per quae ope­
ratur unica virtus Christi agentis principalis, adeoque in unum sacra­
mentum, quod nihil aliud est quam signum et causa gratiae.
Si quid huic concelebrationi obstaret, esset vel speculativa im­
possibilitas eiusdem effectus causati a pluribus causis, at haec im­
possibilitas excluditur a ratione causae instrumentalis, nam non
repugnat plures causas instrumentales concurrere ad eundem effectum
sub unica causa principali, cum non operentur nisi ex virtute istius,
ut supra dictum est (p. 789); vel practica impossibilitas ut plures
ministri absolvant sacramentum sive formam sacramentalem in eo­
dem prorsus instanti (cum sacramentum in instanti constituatur et
instantanée operetur), nam id, etsi non tam facile, tamen impossibile
non est, praecipue si agatur de duobus vel paucis ministris et si
sacramentum in unica unctione aut simpliciori ritu conferatur.
Ceterum, in hoc sacramento ea difficultas, proveniens ex plurali­
tate ministrorum, non multum augetur ex pluralitate unctionum quae
ipsi est propria. Varii enim modi huiusmodi concelebrationis cogitari
queunt: Possunt enim omnes ministri simul facere unicam unctionem
et simul dicere ac absolvere unicam formam generalem (“Indulgeat
tibi Dominus quidquid deliquisti”) ; item, possunt eandem unicam
unctionem facere successive et postea omnes simul dicere eandem
generalem formam; item possunt omnes et singuli simul aut succes­
sive facere omnes et singulas unctiones particulares, ita tamen ut
simul absolvant formam particularem in unaquaque unctione.
’Cf. tractatus Dr Baptismo et Confirmatione 178 sq.; De Eucharistia I 759, 768 sq.;
De Poenitentia IV 775-782.

QUARTUS MODUS concelebrationis, consistit in eo quod omnes
et singuli ministri ponant quidem integram materiam et formam (seu
omnes unctiones cum suis formis partialibus, vel, puta in casu ne­
cessitatis, unicam unctionem cum forma generali) sed successive, ita
nempe ut, unus post alium, totum ritum ponat vel saltem absolvat,
ut de facto fit apud Orientales, apud quos unus minister incipit et
absolvit totum ritum seu omnes unctiones, postquam alius illuni
posuit et absolvit.4
Ut dictum est supra, hic modus concelebrationis negatur a pluribus
theologis, vel quia dicunt solam celebrationem primi ministri esse
validam ac sacramentalem (adeoque ceteros non concelebrare quia
non celebrant), vel quia sustinent singulos ministros celebrare dis­
tinctum sacramentum (adeoque eos celebrare, non tamen proprie
concelebrare, sed potius sacramentum intra breve tempus pluries
iterare). Haec secunda opinio excluditur ex ipsa initerabilitate huius
sacramenti in eodem periculo mortis, quam probavimus in art. 24.
Prior vero opinio satis dura et minus probabilis videtur, nam ipsae
supracitatae (p. 787 sq.) synodi catholicorum Orientalium. Zamostena nempe, Libanensis, Alba Julicnsis, Sciarfensis et A r mena,
quarum duae priores sub forma specifica a S. Sede approbatae sunt,
necnon ipse Benedictus XIV (cit. in p. 788), clare significant omnes
et singulos ministros concurrere sacramentaliter, seu ponere ipsam
materiam et formam sacramentalem, adeoque sacramentum vere
concelebrare.
Relinquitur ergo ut possibilitas talis modi concelebrationis tanquam probabilior affirmetur. Quod autem attinet ad eius explica­
tionem, duplex via aperta manet: Vel nempe dicendum est singulos
ministros habere intentionem ut sacramentum tunc secundum se ab­
solvatur et operetur cum omnes ministri suum ritum absolverint:
attamen, hanc explicationem, allatam a quibusdam in quaestione de
concelebratione eucharistica et ceteroquin applicabilem omnibus sa­
cramentis, reiecimus in tractatu De Eucharistia I 763-766, quoniam,
cum verba sacramentalia sint essentialiter practica, nequeunt sacra­
mentum non complere et effectum significatum non producere, statim
ac proferuntur, nec ideo valet intentio ministri id ullatenus impedire
aut suspendere. Vel dicendum est id esse huic sacramento proprium
ac singulare ut possit coalescere non solum ex partialibus sed etiam
cx totalibus materiis ct formis, pluries repetitis, idque provenire ex
ipsa peculiari de precativa indole hujus sacramenti, in ipsa eius forma
4 Diximus “vel saltem absolvat” quia res ita etiam disponi possent ut unus post alium
ministri faciant primam unctionem cum forma, deinde eodem modo faciant secundam
unctionem, deinde tertiam et ita porro.

DE MINISTRO

799

expressa, quoniam congruit naturae deprecationis ut, sicut per plures
orantes, sic etiam pluries fiat aut per plures actiones et momenta
protrahatur. Ex quo datur intelligi plures deprecativas unctiones,
utut totali ritu administratas, posse coalescere in unam specifice ac
integram unctionem, cuius materia sit ipsa unctio ut pluries repetita,
et forma sit ipsa formula deprecatoria pariter ut pluries repetita, ad
modum unius protractae deprecationis. Quam explicationem amplius
illustravimus in art. 24 (p. 310-315).

ART. 36.
tretur.·'1

Quomodo Hoc Sacramentum Licite Ac Rite Adminis­

Exponitur.

Speciali consideratione digna videntur plura quae ad licitam et
rectam huius sacramenti administrationem referuntur, quaeque sub
triplici capite colligi possunt, scilicet: de ministro licito, de obligatione
ministrandi, de modo ministrandi.
’Huc
infra, in
infirmos
dabimus
ad hunc

facit bibliographia relata in variis locis huius tractatus ad quos remittimus
p. 810sq., peculiariter ca quae refertur ad apparenter mortuos (p. 451 sq.),
(p. 532 sq., 578 sq.) et indignos seu impoenitentes ct acatholicos (695). Unde
hic brevem tantum elenchum operum, praecipue eorum quae magis proxime
articulum referuntur.

Alphonsus Liguori, Theologia moralis (ed. L. Gaude, Romae 1909) III 734 sq., 738 sq
Anonymus, “L’administration de l’Extrême-Onction,” L'Ami du Clergé 54 (1937)
241-246.
Barry, R. D., “The Case of Those Who Are Unconscious,” The Clergy Review (1932)
206-218.
Benedictus XIV, De synodo dioecesana, 1. 8, c. 4, n. 7; I. 13, c. 19, n. 8-11, in Migne,
Theologiae cursus completus XXV (Parisiis 1841) 1096, 1522—1524.
Cappello, F. M., Tractatus canonico-moralis de sacramentis, III: De Extrema Unctione
(cd. 2, Taurini 1942) 193-199.
Gënicot, E.-Salsmans, I., Institutiones theologiae moralis (cd. 10, post Codicem 3,
Bruxellis 1922) 21, 109, 390.
Gougnard, A., Tractatus de Extrema Unctione (ed. 6, Mcchliniac 1938) 52-58, 74-77.
Janssens de Bisthoven, B., "Ordo ministrandi sacramentum extremae unctionis,"
Collationes Brugenses 48 (1952) 119-121.
Kilker, A. J., Extreme Unction (St. Louis 1927) 92-119, 284-297.
Koerperich, G., “De ministro Extremae Unctionis," Collationes Namurcenses 29
(1935) 354-357.
Michaud, IL, “La mort apparente ct l’administration des sacrements,” Revue Apologé­
tique 63 (1936) 280-297.
Noldin, H.-Schmitt, A., Summa theologiae moralis (cd. 26, Oeniponte 1940) 29-31,
454-156.
Statkus, F. J., The Minister of the Last Sacraments, Washington 1951.
Suarez, In 3 p., q. 84 sqq., Disp. 44, s. 2 sq., Opera omnia XXII (cd. C. Berton,
Parisiis: Vivès 1866) 868—878.
Van Grinsven, M., “Tocdicning der sacramentcm bij een autoongeluk,” Nederlandsch
Kalholicke Stemmen 27 (1927) 119-122.
Verhamme, A., “De ministro Extremae Unctionis,” Collationes Brugenses 46 (1950)
192-194; "De obligatione ministrandi Extremam Unctionem,” ibid. 47 (1951) 67-72.

I. DE MINISTRO LICITO.

1. Ante saec. 13 mdla erat proprie dicta reservatio administrationis huius sacramenti, etsi frequenter urgeretur obligatio pastorum
illud suis subditis procurandi, ut constat ex frequentibus statutis
episcoporum et synodorum citatis in art. 1, tom. 1 (p. 131 sqq.),
nominatim Statutis S. Sonnatii (p. 131), Statutis S. Bonifacii (p.
145), Poenitentiali Egberti Eboracensis (p. 146), Capitularibus
Caroli Magni (p. 147), Capitulis Gerbaudi Leodiensis, Rodulphi
Bituricensis, Hincmari Rhemensis et Herardi Turonensis (p. 147, 154,
155), Conciliis Aquisgranense et Ticinense (p. 156).
Saec. 13 fieri coepit in variis dioecesibus reservatio huius sacramenti
pastori sive parocho infirmi, nulla tamen interveniente universali
Ecclesiae lege, de genere illius qua Cone. Lateranense IV reservavit
annuam confessionem “proprio sacerdoti” (Denz. 437). Subinde ta­
men, generalis ipsa consuetudo, pedetemptim introducta et particu­
laribus decretis confirmata, vim universalis legis obtinuit quam tardius
confirmarunt Leo X in Cone. Later. V (Const. “Dum intra” 19 dec.
1516) et Innocentius X (Constit. “Cum sicut” 14 maii 1648), urgentes
iura parochorum. Hinc Catechismus Cone. Trid. de generali Ecclesiae
decreto, tanquam de re certa et omnibus nota, loquitur, asserens:
“Neque tamen ex sanctae Ecclesiae decreto cuivis Sacerdoti, sed pro­
prio Pastori, qui jurisdictionem habeat, sive alteri cui ille ejus muneris
fungendi potestatem fecerit, hoc Sacramentum administrare licet”
(p. 2, c. 6, q. 13). Praeterea, ad vindicandum ius parochorum contra
indebitas religiosorum usurpationes, olim statuta fuit excommunicatio
latae sententiae, S. Pontifici simpliciter reservata, contra religiosos6
praesumentes clericos aut laicos inungere extra casum necessitatis
absque parochi licentia (cf. Clementinam, Religiosi 1, de privilegiis,
§ 1), quam subinde confirmavit Pius IX in sua Constitutione “Apostolicae Sedis” 12 oct. 1869, sed novus Codex I. C. abstulit.
Caeterum, ius parochorum duplici modo, pro utilitate infirmorum,
limitari intelligebatur: Primo nempe, in casu necessitatis, cum pastor
absit vel rogatus deneget licentiam irrationabiliter; in quo casu, si
absit pastor, alius sacerdos rationabiliter licentiam praesumit, si vero
pastor nolit, sacerdos excusatur ab obligatione petendi licentiam vel
praesumit licentiam episcopi aut saltem R. Pontificis, quia, ut ait
Suarez, “non est verisimile velle Ecclesiam in eo casu privare infirmum
tam utili remedio, nec favere iniquitati et iniuriae proprii pastoris,
* Suarez (Disp. 44, s. 2, n. 4) recte contra Soto et alios ostendit eam excommunica­
tionem latam fuisse in solos religiosos, non vero in omnes sacerdotes non parochos.

aut tam rigorosum ius ei tribuere contra spiritualem salutem fidelium.”7
Secundo, in causa religiosorum quorum superiores censebantur posse
suis subditis sacramenta necessitatis, Viaticum nempe et Extremam
Unctionem, ministrare.8
Haec doctorum interpretatio fundabatur etiam in quibusdam explicitis concessionibus in favorem aliquorum religiosorum ordinum;
notabile est privilegium a Pio V a. 1567 concessum Theatinis ut non
modo sodalibus sed etiam operariis et hospitibus eiusdem congrega­
tionis, possent hoc sacramentum conferre; quod tamen privilegium ad
solos sodales subinde coarctavit Gregorius XIII a. 1573 et 1580.
De limitatione huius iuris religiosorum usque ad Codicem, scribit
Cappello: “Ante Codicem solus Praelatus regularis et Superior con­
gregationis clericalis exemptae suis subditis sacramentum hoc minis­
trare poterat, et quidem in propria domo religiosa dumtaxat; extra
eandem, proprio aegrotantis Superiori non licebat ministrare subdito
sacramentum sine licentia illius qui in loco habebat iurisdictionem,
scii, vel parochi, si in domo privata aut congregationis non exemptae
infirmus degebat, vel Superioris si in altero monasterio. Sodales re­
ligionis clericalis non exemptae itemque religionis cuiuslibet laicalis.
salvo peculiari privilegio, iuri communi fidelium obnoxii erant quoad
extremam unctionem et Viaticum.0”10

Codex I. C. praecedentem praxim et decreta Ecclesiae, sequenti
modo sancivit ac determinavit. Can. 938, § 2 (quem reproducit Rituale
Romanum, tit. 5, c. 1, n. 6): “Salvo praescripto can. 397, n. 3, 514.
§§ 1-3, minister ordinarius est parochus loci, in quo degit infirmus;
in casu autem necessitatis, vel de licentia saltem rationabiliter
praesumpta eiusdem parochi vel Ordinarii loci, alius quilibet sacerdos
hoc sacramentum ministrare potest.” Canones 397 et 514, qui hic
referuntur, agunt de peculiari facultate dignitatum capitularium et
religiosorum. Can. 397, n. 3: “Nisi aliud in statutis capitularibus cave­
atur, dignitatibus et canonicis secundum ordinem praecedentiae ius
et officium est . . . [episcopo] decumbenti ministrare Sacramenta;
defuncto iusta funebria persolvere.” Can. 514, §§ 1-3: “In omni re­
ligione clericali ius et officium Superioribus est per se vel per alium
aegrotis professis, novitiis, aliisve in religiosa domo diu noctuque
degentibus causa famulatus aut educationis aut hospitii aut infirmae
' Ibid., n. 3. Cf. Benedictum XIV, De synodo dioecesana, 1. 8, c. 4, n. 7; S. Alphonsum.
n. 722 sq. qui notat: “Sixtus IV (apud Pittonium) concessit regularibus dare Eucharistiam
ct Extremam Unctionem suis pocnitcntibus, si parochus injuste ea negaverit vel malitiose
distulerit.”
'Cf. Busenbaum apud S. Alphonsum, loc. cit.
’ Cf. Vermeersch, Dc religiosis institutis ct personis, I, nn. 462 ss., 485.
” Tractatus canonico-inoralis de sacramentis, III: De Extrema Unctione (ed. 2, Taurini
1942) 82.

valetudinis, Eucharisticum Viaticum et extremam unctionem minis­
trandi. In monialium domo idem ius et officium habet ordinarius
confessarius vel qui eius vices gerit. In alia religione laicali hoc ius et
officium spectat ad parochum loci vel ad cappellanum quem Ordi­
narius parocho suffecerit ad normam can. 464, § 2.” Praeterea, can.
1368, generaliter devolvit “parochi officium. . . Seminarii rectori
ciusve delegato,” cui proinde competit hoc sacramentum omnibus qui
in Seminario degunt, ministrare.11

Apud Orientales idem ius viget, generaliter loquendo, quod attinet
ad ordinarium ministrum huius sacramenti. Talis nempe est solus
pastor animarum in sua quisque paroecia sive limite iurisdictionis
(nam notio paroeciae in ecclesia orientali differt ab ea quae viget in
ecclesia latina) ; ceteri vero sacerdotes ministrare possunt ex expressa
vel tacita licentia pastoris, seu Ordinarii loci vel parochi. Ita disponunt
varia concilia provincialia, vel nationalia, uti Synodus Libanensis
Maronitarum a. 1736 et Concilium nationale Armenorum a. 1911, de
quibus supra (p. 787 sq.).
2. Circa gravitatem transgrediendi talem reservationem, seu sacra­
mentum absque debita licentia ministrandi, non concordant theologi
morales; quidam, ut Kilker, dicunt id esse grave peccatum, utpote
laesionem iuris pastoris in re gravi, quod etiam indirecte suaderi potest
ex olim lata in transgressores religiosos gravi excommunicatione, S.
Sedi reservata; alii vero putant id esse leve, ita Cappello scribens:
“Sententia, quae tenet leviter peccare sacerdotem qui, secluso scandalo
aut contemptu, una aliave vice conferat extremam unctionem sine
debita licentia, probabilior est.”12

3. De illiceitate concelebrationis, seu administrationis per plures
ministros, in ecclesia latina et extra casum necessitatis, dictum est
supra, p. 790 sq., 795 sq.
4. Quoad liceitatem, vel secus, sacramentum ministrandi fidelibus
diversi ritus (scilicet latini vel orientalis) nulla est peculiaris difficul­
tas. Extra casum nempe necessitatis illicitum est (etsi validum, ut
diximus in art. 3, tom. 1, p. 385), in casu vero necessitatis non solum
licet sed oportet: debet tamen sacerdos uti proprio oleo et proprio
ritu; nisi iterum ratio necessitatis aliud exigat.
' Horum canonum commentarium vide apud Canonistas et Moralistas, v.R. Cappello,
ibid. 90-92; Kilker, Extreme Unction (St. Louis 1927) 92-191; quoad religiosos vero,
T Schaefer, De Religiosis (ed. 4, Romae 1947) 285-289.
11 Cappello, ibid. 92.

II DE OBLIGATIONE MINISTRANDI.

1. SUBIECTUM ET SPECIES OBLIGATIONIS.

Ipse Codex I. C., can. 939 (quem repetit Rituale Romanum, tit. 5,
c. 1, n. 7), colligens sensum decretorum S. Sedis13 necnon communem
et constantem theologorum sententiam, sive subiectum sive species
huius obligationis concinne tradit: “Minister ordinarius ex iustitia
tenetur hoc sacramentum per se ipse vel per alium administrare, et in
casu necessitatis ex charitate quilibet sacerdos.”
"Minister ordinarius,” quem haec obligatio constringit, est omnis
qui ex officio curam animarum gerit, adeoque episcopus, parochus
(can. 938, n. 2) et omnis qui in ea cura parocho aequiparatur vel
accensetur ab ipso Codice, scilicet dignior inter capitulares in casu
episcopi aegrotantis (can. 397, n. 3), superior religionis clericalis
(can. 514, § 1), ordinarius confessarius monialium vel eius vices
gerens (can. 514, §2), rector Seminarii (can. 1368), rector aut
cappellanus cuiuslibet domus seu communitatis (domus religiosae,
domus piae societatis, collegii, hospitalis) quae ab episcopo, et a
fortiori a S. Sede, fuerit a iurisdictione parochi exempta (ad normam
can. 464, § 2). Etiam vicarii parochorum in hac re parochis assimilantur, si agatur de vicario actuali (cf. can. 471), vicario oeconomo,
vicario substituto, et vicario adiutore qui forte in omnibus suppleat
parochi vicem (ad normam c. 472, n. 2, vel. can. 475, § 2). De ceteris
vicariis adiutoribus disputatur, resque ceteroquin pendere videtur a
modo quo huiusmodi vicarius in variis casibus vel locis constituitur,
nam “ejus iura et obligationes ex statutis dioecesanis, ex litteris Ordi­
narii et ex ipsius parochi commissione desumuntur” (can. 476, §6).
"Ex iustitia tenetur” ordinarius minister, quia eius obligatio fun­
datur in officio; ex hoc enim oriuntur iura et correspondentes obliga­
tiones eiusdem ordinis iustitiae. Nec valet obicere pastorem non teneri
ad ministranda omnia media utilia ad salutem, qualis est Extrema
Unctio, sed tantum necessaria, secus intolerabile onus ei imponeretur;
nam pastor tenetur praebere omnia media ordinaria (ex quo excluditur
ratio intolerabilis oneris), sive sint necessaria, sive mere utilia, et
ceteroquin hoc sacramentum est necessarium ad salutem, etsi non
stricte sed moraliter tantum.
"Per seipsum vel per alium administrare” tenetur minister
ordinarius. Quidam dicunt parochum teneri per seipsum sacramentum
ministrare “si aegrotus postulet ministerium ipsius parochi ob pecu­
liares rationes” (ita Cappello), “nisi gravioribus negotiis impediatur”
” Cf. notam ad hunc canonem in ipso Codice.

(addit Noldin-Schmitt). Alii vero, ut Génicot-Salsmans, Ferreres,
Kilker, talem obligationem negant cum nec contineatur in littera
Codicis (“Per seipsum vel per alium”) nec sequatur ex ipsa natura
officii, quod quidem iam advertebat Suarez, scribens: “Parochus si
habeat vicarium sufficientem, non tenetur per seipsum ministrare sa­
cramenta; quia satis est tunc sufficienter succurrere necessitati ovium.
Unde etiam cogendus non est in conscientia, ut personaliter sit intra
locum peste infectum, si revera habet ibi sufficientem vicarium, quam­
vis absolute non possit curam suae parochiae deserere, sed debeat
proxime adesse et animo ac sollicitudine nunquam deesse ovibus.”14
“In casu necessitatis ex charitate quilibet sacerdos” tenetur. Casus
necessitatis est absentia ministri ordinarii, copulata cum ipsa magna
utilitate seu morali necessitate huius sacramenti. Obligatio non est
ex iustitia, quia non fundatur in aliquo officio seu iuridico ligamine
sacerdotis cum aegroto, sed ex charitate, quia haec virtus obligat
quemquam ad succurrendum proximo in gravi necessitate constituto.
De obligatione tamen conferendi sacramentum ubi sit dubium de
existentia periculi mortis, vel ubi agatur de acatholicis et impoenitenti­
bus, non constat, etsi liceat sacramentum sub conditione conferre, ut
dictum est in p. 673 sq., 710-712, 730-732.

2. GRAVITAS OBLIGATIONIS.
Obligatio iustitiae in ministro ordinario urget sub gravi, saltem per
se, i.e. nisi excuset iusta et gravis causa seu grave incommodum, nam
agitur de materia gravi, i.e. de bono valde utili et moraliter neces­
sario ad salutem, ad quod aegrotus ius habet. De hoc nulla est dispu­
tatio inter doctores.

Controvertitur vero an haec gravis obligatio urgeat non solum per
se sed etiam simpliciter et in omni casu, ita ut pastor teneatur hoc
sacramentum ministrare etiam cum periculo mortis (puta in casu
morbi contagiosi, qui importet pro ministro probabile periculum
mortis), sicut, iuxta communiorem saltem sententiam, tenetur adminis­
trare duo sacramenta strictae necessitatis, scilicet Baptismum et
Poenitentiam.15
Quidam praesertim inter antiquiores simpliciter affirmant, nullam
distinctionem afferentes inter praedicta necessitatis sacramenta (Bap­
tismum et Poenitentiam) et caetera (nominatim Viaticum et Extremam
14 In 3 p., q. 84 sqq., Disp. 44, s. 3, n. 12, Opera omnia XXII (ed. C. Berton, Parisiis:
Vivès 1866) 874.
” Ceterum etiam de his sacramentis disputatur, excepto casu quo moraliter timetur
aeterna damnatio proximi, si absque his sacramentis moriatur. Cf. apud Suarez, ibid.,
η. 1-6, et η. 13—IS, p. 870-872 et 874-876.

Unctionem). Ita signanter Benedictus A7K.16 Suarez citat G. Biel,
Io annem Echium et Claudium Espencaeum, atque pro hac sententia,
quam dicit aliquando etiam sibi placuisse, sequentes rationes adducit:
“Fundamentum esse potest, quia parochus non solum ex charitate, sed etiam ex
justitia tenetur omnia haec sacramenta subditis ministrare; ergo haec obligatio
urget etiam tempore pestis, et cum periculo contagionis. Probatur consequentia,
primo, quia ad aliquid amplius tenetur parochus in eo casu, quam alius qui non
est parochus. Secundo, quia propterea per totum annum alitur, et stipendium
accipit, ut temporibus maxime necessariis, et quando ab aliis oves deseruntur, ipse
subveniat, et se exponat alicui periculo propter illas. Haec enim justa conditio
tacite videtur inclusa in pacto inter parochum et subditos. Tertio, quia alias tempore
pestis totus populus esset destitutus ministris, qui ex obligatione teneantur hoc
sacramentum ministrare, quod absurdum videtur, et contra commune bonum.
Quarto, quia dux, vel miles in temporali militia saepe obligatur exponere vitam
suam corporalem majoribus periculis propter necessitatem, etiamsi non sit extrema,
sed ordinaria pertinens ad munus suum, ut est vigilare, aut servare insidias debito
loco et tempore: cur ergo non tenebitur etiam parochus, ut suum munus exerceat
circa subditum, eo tempore quo spiritualis pugna maxime erga illum exercetur,
tunc se exponere periculo vitae corporalis, ministrando ei sacramentum unctionis,
quod opportunissimum est ad disponendum animam perfecte ad beatitudinis con­
secutionem? Et in hanc ultimam sententiam ego fui aliquando valde propensus,
nunc autem illam esse moderandam censeo.”17

Alii simpliciter negant, eo quod Extrema Unctio non sit, sicut
Baptismus et Poenitentia, stricte necessaria, nec pastor teneatur cum
tanto incommodo administrare nisi sacramenta necessitatis. Ita prae­
cipue Suarez.
Scribit: “Assero, parochos seu pastores proprios animarum teneri ministrare
sacramentum extremae unctionis in tempore pestis, si id facere possint sine morali
periculo vitae, et ad hoc periculum vitandum tenentur adhibere convenientia
remedia prudentium medicorum arbitrio, ut sine illo possint huic operi vacare:
absolute tamen non tenentur ministrare hoc sacramentum cum morali periculo
vitae corporalis . . . [Nam] hoc sacramentum neque est medium necessarium ad
salutem, neque ex divino praecepto: et praeterea supponit jam, per se loquendo,
duo alia sacramenta, quibus sufficienter subvenitur necessitati subditi, et ideo si
periculum revera ita immineat, ut hic et nunc vitari non possit, non sunt obligandi
pastores hoc sacramentum ministrare. Nihilominus tamen, quia hoc etiam sacra­
mentum est magnae utilitatis, et per se spectat ad ministerium et obligationem
parochorum, tenentur praevenire periculum, si commode possunt, et tentare
remedia convenientia, ut illud sine periculo probabili administrent. Partim antici­
pando collationem hujus sacramenti statim in principio talis aegritudinis, priusquam
multum inficere possit, quia, cum haec aegritudo sit per se lethalis, et alias sit adeo
noxia et contagiosa, non oportet aliquem terminum ejus expectare ut hoc sacra­
mentum detur, sed statim a principio dari potest. Partim procurando, ul loco puro
et libero aeger constituatur, sine vestibus quoad fieri possit, ut minus sit contagii
periculum. Partim utendo virgula aliqua argentea oblongiori ad ungendum a
distantiori loco. Partim adhibendo ea quae pure essentialia sunt, et brevissima
mora, quoad fieri possit. Denique sumendo alia antidota ac praeservativa, quae ad
hoc conferre possunt. Nam si his omnibus adhibitis remediis, judicio peritorum
medicorum non sit morale periculum contagii, non sunt excusandi parochi ab hoc

11 Dc synodo dioeccsana, 1. 13, c. 19, n. 8-11; cf. peculiariter n. 11.
H Op. cit. (supra, in p. 804), n. 6, p. 872.

munere, etiamsi fortasse sit aliquod dubium, quod saepe nascitur potius ex nimio
timore quam ex re ipsa. Atque hoc observatum est in usu inter viros prudentes ac
timoratos; et hoc suadent etiam omnia quae hactenus dicta sunt.”18

Alii distinguunt, et quidem rectius, dicentes pastorem per sc non
teneri cum tanto incommodo, per accidens vero teneri, quando moraliter certum est, aut saltem probabile, Extremam Unctionem esse pro
hoc particulari infirmo, unicum medium necessarium ad salutem,
quod maxime contingit cum ipse est sensibus destitutus et aliunde
scitur, saltem probabiliter, non suscepisse sacramentum Poenitentiae
et in peccato esse. Unde pastor non tenetur cum vitae periculo hoc
sacramentum ministrare si habet moralem certitudinem aut, solidam
aliquam probabilitatem, infirmum esse in statu gratiae aut posse illum
acquirere absque susceptione huius sacramenti; in particulari non
tenetur, si infirmus, etiam sensibus destitutus, iam susceperit sacra­
mentum Poenitentiae. Ita Konings, Génicot-Salsmans, Noldin-Schmitt,
Fanjani, Cappello, Kilker, post S. Alphonsum (n. 729), ubi agunt de
sacramentis in genere aut de Extrema Unctione. Ceterum et isti vario
modo loquuntur, cum agitur de assignando fundamento et gradu
praedicti iudicii de stricta necessitate huius sacramenti pro hoc
particulari infirmo,11* ratione cuius pastor tenetur administrare cum
periculo mortis. Ita quidam cum S. Alphonso (n. 729) dicunt sufficere
ut pastor de ea necessitate probabiliter iudicet, alii vero potius
requirunt veram moralem certitudinem, uti V ermecrsch scribens:
“Incerta dispositio interior eius qui est sensibus destitutus, hoc etiam
efficit, ut ne tunc quidem stricte demonstretur obligatio sacramentum
conferendi cum periculo vitae.”20
Sobrie et apte videtur iudicare Noldin-Schmitt, scribens: “Sacra­
menta necessaria tenentur [pastores] ministrare non solum cum gravi
incommodo, sed etiam cum sanitatis vel vitae periculo subditis, qui in
extrema, quin etiam iis, qui in gravi necessitate versantur. . . Ad
sacramenta necessaria referenda est etiam extrema unctio pro iis,
qui sensibus destituti sunt, antequam absolvi poterant.”21 Ceterum,
addit idem auctor: “Ut statui possit obligatio gravis administrandi
sacramenta eaque cum vitae periculo, sive de pastoribus agitur, sive
de iis, qui pastores non sunt, requiritur: a. ut ex hac obligatione maiora
mala non sequantur, ut si deficiente sacerdote plurium aliorum salus
in periculum adduceretur; b. ut necessitas proximi sit certa; c. spes
sit moraliter certa salvandi proximum.”22
“ Ibid., n. 20, p. 877 sq.
” Cf. apud Kilker, Extreme Unction (St. Louis 1927) 108 sq., ct Cappello, op. cit.
(supra, in p. 801) 195 sq.
'Theologia moralis III (cd. 4 a Crcuscn recognita, Romae 1948) 393.
n Summa theologiae moralis (cd. 26, Ocniponte 1940) III 30.
B Ibid. 31.

Pastor sub gravi tenetur non solum ad ministrandum sacramentum,
sed etiam ad illud ministrandum tempore opportuno, non differendo
usque ad tempus quo infirmus sensibus destituatur aut destitui in­
cipiat, nam ita infirmus exponitur periculo moriendi absque percep­
tione sacramenti et privatur pluribus effectibus illius, fortasse ipso
effectu corporalis sanationis. Ad hoc faciunt verba Catechismi Cone.
Trid.: “Gravissime peccant, qui illud tempus aegroti ungendi obser­
vare solent, cum iam omni salutis spe amissa, vita et sensibus carere
incipiat” (p. 2, c. 6, q. 9) et Codicis I.C., can. 944: “Omni studio et
diligentia curandum ut infirmi, dum sui plene compotes sunt, illud
[sacramentum] recipiant.” Quod repetit Rituale Romanum, tit. 5, c.
1, n. 1. Cf. alia documenta in p. 423-425, 432.

Obligatio charitatis in aliis qui pastores non sunt, urget per se sub
levi, quia per se loquendo ipsa sola charitas non obligat sub gravi cum
gravi incommodo et multo minus cum periculo mortis. Per accidens
tamen urget sub gravi; et quidem, si infirmus sit in gravi sed non
extrema necessitate (puta si nonnisi difficulter possit sine hoc sacra­
mento suae saluti consulere) obligatio urget tantum per se, i.e. nisi
excuset iusta et gravis causa sive grave incommodum; si vero infirmus
sit in extrema necessitate urget etiam simpliciter, seu etiam cum peri­
culo mortis, in casu nempe quo hoc sacramentum evadat pro infirmo
medium stricte necessarium ad salutem, modo supra dicto quoad
obligationem ipsorum pastorum (puta si infirmus, nondum absolutus,
sensibus destituatur), nam idem casus eandem parit gravem obliga­
tionem, quamvis in pastore ea proveniat etiam ex iustitia, in caeteris
vero ex sola charitate. De qua charitatis obligatione observat S.
Thomas: “Illud magis est ex charitate diligendum quod habet pleni­
orem rationem diligibilis ex charitate. . . Consociatio autem in plena
participatione beatitudinis, quae est ratio diligendi proximum, est
maior ratio diligendi quam participatio beatitudinis per redundantiam,
quae est ratio diligendi proprium corpus. Et ideo proximum quantum
ad salutem animae magis debemus diligere quam proprium corpus”
(2-2. q. 26, a. 5).
Unde in duplici casu sacerdos, qui non habeat pastoralem curam
infirmi, mortaliter peccat non conferendo Extremam Unctionem; primo
nempe, si possit commode, seu sine gravi incommodo, illud conferre
infirmo sensibus non destituto qui sit in magna spirituali necessitate;
secundo, si cum gravi incommodo, seu etiam cum periculo mortis, illud
non conferat infirmo sensibus destituto qui, ante statum inconscientiae,
sacramentalem absolutionem non susceperit. In his ceteroquin concor­
dant doctores supra relati aliique moderni communiter.

3. EXTENSIO OBLIGATIONIS.

Obligatio conferendi sacramentum, quae est propria ministri extendi­
tur quodammodo in secundariam ac derivatam obligationem procurandi
ut a ministro sacramentum infirmo conjeratur, quae quidem attingit
non solum pastores sed etiam, quotquod habent infirmi curam vel
multiplici vinculo cum eo connectuntur. Quod quidem videtur con­
tineri modo indistincto ac generali in can. 944 nuper citato.
Ad rem Cappello: “1. Qui ex peculiari titulo pietatis vel officii
spiritualem aegroti curam habent, ut Superiores, parentes, coniuges,
per se tenentur sub gravi monere infirmum de periculo et procurare
administrationem sacramenti, si hoc petat. Interdum eadem obliga­
tione tenentur alii quoque consanguinei.
“2. Qui aegroti curam spiritualem non habent, ut medici, domestici,
infirmarii, sub gravi ad id non tenentur, nisi infirmo hoc sacramentum
ad salutem necessarium sit; quia praeceptum caritatis obligat sub
gravi tantum in casu necessitatis.
“3. Graviter peccant, qui quovis sub praetextu prohibent aut im­
pediunt administrationem huius sacramenti; qui curant, ut sacramen­
tum tunc ministretur, cum aegrotus ratione et sensibus sit iam
destitutus.
“4. Medicus, qui non monet aegrotum de probabili mortis periculo,
peccat graviter contra caritatem, si censet, saltem probabiliter, moni­
tionem hanc esse necessariam ad gravia damna vitanda sive in bonum
spirituale ipsius infirmi sive in bonum temporale magni momenti
familiae aliorumque. Quae monitio profecto efficacior erit, quando fiat
ab ipso medico; tamen fieri potest etiam per alios v.g. per con­
sanguineos, amicos etc. Obligatio personalis manet, si alii monitionem
facere nolint, vel non possint, aut si ceteris de mortis periculo monenti­
bus infirmus non credat. Cavendum maxime est medicis ne aegrotum
periculose decumbentem in errorem invincibilem inducant, falso eidem
testantes morbum non esse periculosum.
“5. Si medicus et consanguinei aut familiares nolint significare
infirmo adesse necessitatem suscipiendi ultima sacramenta, quia timent
ne huiusmodi nuntio perturbetur, parochus vel confessarius istud
onus libenter in se suscipere debent. Atque ita se gerant, ut infirmus
nullatenus gravetur, sed e contra solatium et fiduciam maximam
concipiat.”23
“ Op. cit. (supra, in p. 801) 198 sq. Cf. inter alios Génicot-Salsmans, Institutiones
theologiae moralis (ed. 10, Bruxellis 1922) II 21; Noldin-Schmitt, Summa theologiae
moralis (ed. 26, Oeniponte 1940) III 460; G. Payen, Déontologie médicale (Paris 1922)
138-145; Kilker, Extreme Unction (St. Louis 1927) 284-297; W. Schaefers, “Catholic

DE MINISTRO

809

Notandum tamen est obligationem illam per se gravem, quam
Cappello (necnon Lehmkuhl, Noldin-Schmitt, Aertnys-Damen) urget
sub n. 1 quoad omnes curam spiritualem infirmi habentes, denegari ab
aliis doctoribus, ut Suarez, Laymann, Elbel-Bierbaum et BalleriniPalmieri, qui eam restringunt ad solos pastores qui ex officio talem
curam habent. Suarez, supponens susceptionem huius sacramenti ex
parte subiecti non esse stricte necessariam seu praeceptam (ut et nos
• defendimus in art. 25, p. 387 sqq., contra Cappello et alios) adeoque
ejus omissionem non esse per se peccatum, etsi per accidens peccatum
possit committi ratione contemptus sacramenti, scribit: “Oportet ergo
ut quis parvi pendat sacramentum et fructus ejus, qui modus con­
temptus vix potest in aliquo reperiri, nisi laboret aliquo errore vel
haeresi circa tale sacramentum. Et juxta haec intelligendum puto, quod
Navarrus supra dicit, peccare graviter eum, qui hoc sacramentum non
petit filio, aut servo, famulo, pupillo, aut alii suae curae commisso.
Nam videtur hoc intelligendum, quando id petere omittit ex contemptu.
Quem sensum indicat ipse Navarrus; nam dixerat peccare eum, qui
sibi non petit, quando id omittit ex contemptu; et subdit: ‘Idem si
non petit filio’; ergo eodem modo intelligendum hoc est, vel in uni­
versum, quando filius,, vel subditus omittendo peccat mortaliter;
alioqui non apparet cur debeat hoc esse peccatum grave in superiori, si
m ipsomet, qui sumpturus est, non est grave peccatum; nam ille non
tenetur cum tanto rigore procurare alteri spiritualia commoda, quae
praecepta non sunt, ut ex eodem Navar. sumi potest, c. 21, n. 57.
Secus vero esset in superiore religionis, vel etiam in parocho, qui
speciali obligatione officii sui ad hoc tenentur.”24
Praeterea, quidam, ut Kilker,2'' urgent obligationem parochi
monendi infirmum de gravitate sui status ac ideo de necessitate
suscipiendi ultima sacramenta, de qua mitius loquitur Cappello sub
n. 5. Ceterum ipsum Rituale Romanum praescribit: “Ubi vero peri­
culum immineat, Parochus monebit aegrotum, ne daemonum astutia,
neque medicorum pollicitationibus, neque propinquorum, aut ami­
corum blanditiis se ullo modo decipi sinat, quo minus ea, quae ad
animae salutem pertinent, opportune procuret, et, qua par est devo­
tione et celeritate, sancta Sacramenta, dum sana mens est, integrique
sensus, religiose suscipiat, citra fallacem illam ac perniciosam pro­
Physicians and the Sacrament of Extreme Unction,” The [.4 w encan] Ecclesiastical Review
91 (1934) 469-474; “Some Reflexions on the Sacrament of Extreme Unction,” ibid. 94
(1936) 173-177; A. Gougnard, Tractatus de Extrema Unctione (ed. 6, Mechliniae 193S)
74-77; L. Kendduy, “Le médecin et l’extrême-onction,” Bull. Soc. S. Luc, S. Côme et S.
Damien 44 (1938) 242-268.
uOp. cit. (supra, in p. 804), s. 1, n. 6, p. 865.
n Extreme Unction (St. Louis 1927) 284-286.

crastinationem, quae plurimos ad aeterna supplicia perduxit, in
diesque, fallente diabolo, perducit” (tit. 5, c. 4, n. 10; cf. n. 11-17).
III. DE MODO MINISTRANDI.

Quae respiciunt modum et conditiones licitae administrationis iam
hic vel illic, pro necessitate aut opportunitate discursus, in toto tractatu
exposita sunt. Satis erit ea sub quibusdam titulis breviter recolere,
remittendo ad praecipuos locos:
1. Quoad materiam remotam.

De alia substantia oleo infirmorum non admiscenda, TOM. I, p. 351.
De adhibendo oleo benedicto eodem anno in Coena Domini, ibid.
p. 361 sq.
De non benedicendo oleo a presbytero latino absque licentia S.
Sedis, ibid. p. 384 sq.
De non adhibendo oleo Catechumenorum aut Confirmandorum in
hoc sacramento, ibid. p. 394 sq.
De non conferendo hoc sacramentum fidelibus alterius ritus (latini
vel orientalis), excepto casu necessitatis, ibid. p. 385 sq. (item in hoc
torn. 2, p. 802).

2. Quoad materiam proximam.
De modo faciendi unctiones, ibid. p. 454-459.
De instrumento in unctione non adhibendo, ibid. p. 432-434.
De facienda unica unctione in casu necessitatis, ibid., p. 405, 425—
427, 476 sq.
De supplendis omissis unctionibus, ibid. p. 456 sq., 476 sq.

3. Quoad jormam.
De licita forma et de modo eam unctionibus coniungenda, necnon de
aliis orationibus quae formam praecedunt aut sequuntur, ibid. p. 580—
582.

4. Quoad subiectum.
De apparenter mortuis, conditionate inungendis, hic TOM. II, p.
461-463.
De pueris et amentibus, ibid. p. 497-500.
De infirmis dubie in periculo mortis existentibus, ibid. p. 670.
Quomodo aestimandum sit periculum mortis in senibus, vulneratis,
operationi chirurgicae subiectis, difficulter parturientibus et aliis, ibid.
p. 664-674. An in dubio de existentia novi periculi liceat aut etiam
oporteat sacramentum iterare, ibid. p. 363-365.

De peccatoribus; an quaestio de necessitate, vel secus, praeteriti
peccati ad valorem sacramenti habeat influxum in praxim sacramentalem, ibid. p. 52 7-529.
De recenter baptizatis, an possint inungi, ibid. p. 523-525.
De dubie dispositis, ibid. p. 259 sq.
De acatholicis et impoenitentibus, an possint licite inungi, ibid. p.
710-712, 716 sqq., 730-732.
5. Quoad caeremonias.
De illiceitate concelebrationis in ecclesia latina, excepto casu neces­
sitatis, ibid. p. 790 sq., 795 sq.
De illiceitate ministrandi fidelibus diversi ritus, extra casum neces­
sitatis, ibid. p. 802 (cf. tom. 1, p. 385).
De praemittendo Viatico Extremae Unctioni, ibid. p. 694.
De caeremoniis respicientibus ipsam materiam et formam, dictum
est nuper (n. 1, 2, 3), ubi de materia et forma. De aliis vero prorsus
accidentalibus et secundariis caeremoniis dicetur in Capite sequenti.

6. Quoad conditwnatam administrationem.
De qualitate conditionis apponendae, i.e. “Si capax es” (non vero
“Si es dispositus”), ibid. p. 259 sq., 450.
De modo eam proferendi, quod nempe sufficiat ut interius expri­
matur, ibid. p. 450.
De casibus in quibus adhiberi possit. Codex I.C. in can. 941, tres
tantum casus enumerat, inquiens: “Quando dubitatur num infirmus
usum rationis attigerit, num in periculo mortis reipsa versetur vel
num mortuus sit, hoc sacramentum ministretur sub conditione”; in
can. 942 addit quartum casum dubii de dispositione sive impoeni­
tentia infirmi (nam ut dictum est supra, p. 701, in hoc canone non
agitur directe de defectu intentionis, sed dispositionis). Ceterum haec
quadruplex enumeratio non est completa aut exclusiva, quin possint
saltem quinque alii casus addi. Unde novem saltem casus enumerari
possunt, quod fere omnes consideravimus in superioribus; scilicet:
dubium dc morte, de quo ibid. p. 453, 461—463; dubium de bap­
tismo (in unctione acatholicorum), de quo ibid. p. 712: dubium dc
usu rationis, de quo ibid. p. 497; dubium dc dispositione in
acatholico, impoenitente vel peccatore, de quo ibid. 711, 721. 724,
731 (cf. p. 259 sq.); dubium de existentia periculi mortis, de quo
ibid. p. 670 sq.; dubium dc existentia novi periculi mortis ut
possit sacramentum iterari, de quo ibid. p. 364; dubium dc valida
materia olei, an nempe oleum sit olivarum necnon sufficienter purum
seu alia materia non permixtum, de quo quidem valet generalis regula

circa sacramenta necessaria, nempe Baptismum, Viaticum, Poeniten­
tiam, Extremam Unctionem; dubium de validitate collati sacramenti,
de quo pariter valet eadem generalis regula; dubium de iam adminis­
trato sacramento in eodem periculo mortis, quod fere reducitur ad
praecedens.

CAPUT VIII
DE CAEREMONIIS1

Cum essentia sacramenti consistat in sola materia et forma, seu
in unctione et formula deprecatoria, caetera quae in celebratione
Extremae Unctionis sive ante, sive post, sive in ipsa unctione iuxta
praescriptionem Ritualium ecclesiarum perficiuntur, constituunt merum
apparatum caeremonialem, quo ipsa sacramenti essentia vestitur et
extollitur.
Porro, quam solemni rituum copia hanc sacramentalem Unctionem
Ecclesia iugiter exornare voluerit, facile constat sive ex antiquis
Sacramentariis et Ordinibus sive etiam ex ipsa abbreviata illorum
forma quae hodie pro rerum circumstantiis ac necessitatibus obser­
vatur; ipsa enim materia sacramenti, cui proprium est ut per plures
partes sive unctiones distribui possit, necnon ipsa deprecativa indoles
1 Alphonsus Liguori, Theologia moralis (ed. L. Gaudé, Romae 1909) III 735-738,
n. 724-728.
Andrieu, M., Le Pontifical romain au Moyen-Age I (Città dei Vaticano 1938) 266-277;
JI (ibid. 1940) 490-492.
Borella, P., “Gli csorcismi ncl battcsimo e nell’ Estrema Unzione,” Ambrosius 20
(1944) 40-45.
Botte, B., “L’onction des malades,” “La liturgie des malades” (“La Maison-Dieu,"
n. 15, Paris 1948) 91-97.
Cappello, F. M., Tractatus canonico-moralis de sacramentis, III: De Extrema Unctione
(cd. 2, Taurini 1942) 226-234.
Chardon, C., Histoire des sacrements. — Du sacrement d'Extrême Onction, chap. 5
ct Appendice, in Migne, Theologiae cursus completus XX (Parisiis 1841) 76S-782.
Dauvillier, J., “Extrême-Onction dans les Eglises Orientales,” Dictionnaire de Droit
Canonique 5 (fasc. 27-28, a. 1951-1952) 725-789.
De Clercq, C., "Ordines unctionis infirmi des IX et X siècles,” Ephemerides liturgicae
44 (1930) 100-122; Ordre, Mariage, Extrême Onction [Paris 1939] 156-172.
De Meester, P., Studi sui sacramenti amministrali secondo il rito bizantino (Roma
119471) 191-226.
De Sainte-Beuve, J., Tractatus de sacramento Unctionis Infirmorum Extremae, disp.
8, in Migne, Theologiae cursus completus XXIV (Parisiis 1841) 126-132.
Deshusses, J., “Extrême-Onction en droit occidental,” “Dictionnaire de Droit Canoni­
que S (fasc. 27, a. 1951) 721-725.
DmitrievskïJ, A., Descriptio liturgicorum manuscript orum quae asservantur in biblio­
thecis Orientis separati [russice], II: Ευχολόγια, Kijev 1901.
Goar, J., Ευχολόγιου sive Rituale Graecorum (Lutetiae Parisiorum: S. Piget 1647)
408-441.
Golubcev, A., “De liturgico aspectu sacramenti Benedictionis Olei [i.e. Extremae
Unctionis],” Supplementum ad editionem Operum SS. Patrum [russice] XLII (Mosquae
1888) 113-130.

sacramentalis formae, quamdam caeremonialem amplitudinem connaturaliter appellare videntur, quo factum est ut “nullum sit aliud
sacramentum, quod pluribus precibus conficiatur”.2

Ad historiam quod attinet, inter antiquiores ritus latinos, qui nos­
cantur, referri debent illi qui describuntur in Libro Ordinum mozarabico et in codice manuscripto vaticano, palatino latino n. 485, quique
vix non certe dicuntur anteriores saec. 9. Iuxta priorem ritum, sacer­
dos, accedens ad infirmum, facit super caput eius signum crucis cum
oleo benedicto, dicens: “In nomine Patris et Filii et Spiritus S.
regnantis in saecula saeculorum. Arnen,” ac subinde dicit tres antiphonas, recitat prolixam orationem et dat benedictionem;3 iuxta
alterum, sacerdos recitat duas orationes, ipse infirmus dicit symbolum
apostolorum, sacerdos facit unctiones, dicens: “Ungo te de oleo sanc­
tificato in nomine Trinitatis ut salveris in saecula saeculorum,”4
infirmus confitetur peccata et accipit communionem sub utraque specie,
tandem sacerdos recitat aliquas orationes.
Sacramcntaria ct Ordines saec.
determinando tres praecipuas eius
peccatoris, unctionem et viaticum;
paenitentiales cum litaniis sanctorum

9-11 hunc ritum amplificant,
partes, scilicet reconciliationem
ad primam referuntur psalmi
et impositio cilicii, ad secundam

Jacquemier, G., “L’Extrêmc-Onction chez les Grecs,” Echos d'Orient 2 (oct. 1898—
oct. 1899) 198-203.
Jugie, M., Theologia dogmatica Christianorum orientalium ab Ecclesia catholica
dissidentium III (Parisiis 1930) 479-483.
Katanskij, A., “Adumbratio historica ritus Benedictionis Olei [i.e. Extremae Unc­
tionis],” Lectio Christiana I russice] (Pctropoli 1880) II 92-131.
Kilker, A. J., Extreme Unction (St. Louis 1927) 347—407.
Launoy, J. de, De sacramento Unctionis Infirmorum liber. — Explicata Ecclesiae
Traditio circa ordinem precum ct orationum, quae dum infirmus ungitur, super cum
funduntur. — Explicata Ecclesiae Traditio circa usum cineris et cilicii in infirmis, et
circa lectum seu stratum cinere respersum in morituris, Opera omnia I. 1 (Coloniae
Allobrogum 1731) 582-594, 608-622.
Martène, E., De antiquis Ecclesiae ritibus, 1. 1, p. 2, c. 7, a. 4 (Rotomagi 1700)
116-257. Ibi eduntur ex integro 30 Ordines (29 latini ct Euchologium Graecum).
Menard, H., Notae ct observationes in S. Gregorii Magni Librum Sacramentorum,
ML 78. 539 sq.
Petrovskij, A., “Dc historia ritus Benedictionis Olei [i.e. Extremae Unctionis],"
Lectio Christiana [russice] LXXXIII (Pctropoli 1903) II 44—49; “Benedictio Olei
[i.e. Extrema Unctio] sub aspectu liturgico,” Orthodoxo-theologica encyclopedia [russice]
5 (1904) 408-415.
Trombelli, J. Cii., Tractatus dc sacramentis. Dc Extrema Unctione III (Bononiae
1778) 92 sqq.
Villien, A., Les sacrements. Histoire et liturgie (ed. 2, Paris 1931) 256-284. Eamdem
sectionem auctor prius ediderat sub titulo “La discipline des sacrements, L’ExtrcmeOnction". Revue du Clergé Français 70 (1912) 648-667.
1 Catechismus Conc. Trid., p. 2, c. 6, q. 7.
’Cf. art. 1, tom. 1, p. 136.
‘Ut dictum supra, art. 7, tom. 1, p. 520, hacc forma refertur in tribus ritualibus
Celticis sacc. 9.

varietas unctionum quae multiplici partium inunctarum numero et
qualitate exhibetur, ad tertiam missa pro infirmo quae vel in ecclesia
vel quandoque in ipsa infirmi domo celebratur. Multiplicantur prae­
terea orationes quae ad unam vel alteram ex tribus illis partibus
referuntur, et peculiariter ad ipsam unctionem eiusque spirituales et
corporales effectus (in variis Ordinibus saepe occurrunt orationes
Sacramentariorum Gelasiani et Gregoriani, relatae in art. 1, tom. 1,
p. 137-141); quidam Ordines distinguunt inter orationes dicendas
ab uno vel alio sacerdote vel a singulis, cum nempe plures ministri
ritui participant (cf. supra, p. 778), imo saepe plures assignantur
orationes seu formae sacramentales, forte ut ministro optio daretur
(cf. varia Sacramentaria et Ordines relatos in art. 7, tom. 1, p.
519 sqq.).
Tanquam typici inter varios ritus huius aetatis assumi possunt
duo sequentes. Ritus propositus a Thcodulpho Aurelianensi (episcopo
ante a. 790, deposito a. 812, defuncto a. 821) in suis Capitulis ad
presbyteros parochiae suae, haec exhibet: Primo, datur infirmo paenitentia, seu reconciliatur. Secundo, iacente infirmo in cilicio et cinere,
tres sacerdotes, accedentes ad domum (si infirmus non potuerit ad
ecclesiam deferri), aspergunt eam aqua benedicta et imponunt cinerem
super caput infirmi, ac recitant septem psalmos paenitentiales cum
litaniis et oratione, dum infirmus, si potest, manet genibus flexis et
capite inclinato. Tertio, fiunt duodecim unctiones in forma crucis in
variis corporis partibus. Ultimo, infirmus recitat orationem dominicam
et symbolum apostolorum, atque, accepto a ministro osculo pacis,
suscipit viaticum; absolvitur ritus oratione et notatur sacerdotes
debere per septem successivos dies visitare infirmum atque super
eum recitare praescriptas orationes (cf. textum, quoad praecipuam
cius partem citatum in art. 1, toni. 7, p. 147 sqq.). Ritus Sacramentarii Gregoriani (additio facta huic Sacramentario probabiliter saec.
9-10, certe ante saec. 12), cui concordat ritus Codicum Rhemensis,
Ratoldi et Tiliani (cit. ibid., p. 167-170), exhibet primo aspersionem
aquae benedictae super infirmum eiusque domum, cum antiphonis et
orationibus. Secundo, sacerdos dicit orationem “Domine Deus” (quae
extat etiam in hodierno Rituali Romano), necnon aliam orationem,
dum cantantur variae antiphonae et infirmus manet genibus flexis ad
dexteram sacerdotis. Tertio, sequitur unctio in collo, in gutture, inter
scapulas et in pectore, et inter ungendum dicitur forma sacramentalis,
ad modum protractae orationis, quam sequuntur duae aliae orationes.
Quarto, administratur viaticum, et terminando additur sic faciendum
esse a sacerdotibus per septem dies tam de communione quam de alio
officio (cf. textum cit. ibid., p. 140 sq.).

ORDO ROMANUS (Ordo X, inter 15 ordines romanos a Mabillon
editos), probabiliter saec. 11, certe anterior saec. 13, continet ritum
magis determinatum, qui paulatim aliis praevaluit et ex quo directe
descendit hodiernus ipse ritus latinus. Primo, sacerdos accedit ad
domum infirmi, cum sacris vestibus, ministris, oleo sancto, aqua
benedicta, cruce, cinere et candelabris, et ingrediens domum, dicit:
“Pax huic domui” et varias orationes continentes exorcismum et
benedictionem, atque aspergit aqua infirmum et domum, dirigens ad
infirmum ritualem quaestionem: “Ad quid me vocasti, frater?” Secundo,
sacerdos imponit infirmo cinerem et cilicium, et suscipit confessionem,
quam sequuntur septem psalmi paenitentiales cum versiculis et ora­
tionibus. Tertio, sequuntur septem unctiones in septem corporis parti­
bus (sicut in posteriori Rituali Romano, ita tamen ut primo loco
addatur etiam unctio capitis cum impositione manuum, et ultima
unctio dirigatur simul ad pedes et lumbos) cum forma deprecativa
(ita tamen ut in unctione capitis fiat tantum quaedam invocatio
Trinitatis et sanctorum, in caeteris vero dicatur ipsa forma depreca­
tiva hodierna: “Per istam sanctam unctionem et suam piissimam
misericordiam parcat [pro: indulgeat] tibi Dominus quidquid ocu­
lorum vitio [pro: per visum] deliquisti,” et similiter ad alios sensus),
quam sequuntur duae orationes (prima, “Respice,” est Sacramentarii
Gelasiani). Quarto, sequitur viaticum sub utraque specie (“Tunc
tradat ei sacerdos Eucharistiam dominici corporis intincti vino . . .
dicens: Accipe, frater, viaticum corporis et sanguinis Domini nostri”).
Ultimo, benedictis cilicio et cinere, extenditur infirmus super cilicium
et aspergitur cinere, cum benedictione et oratione, et absolvitur ritus,
suppressa consueta aliorum Ordinum rubrica, de repetendo officio per
septem dies (cf. praecipuam partem textus, cit. in art. 1, toni. 1,
p. 171 sq.).

RITUALE ROMANUM Pauli V a. 1614, quod paulatim adop­
tarunt omnes ecclesiae ritus latini, continet meram adaptationem
praefati Ordinis Romani, per suppressionem aliquarum orationum et
caeremoniarum (nominatim ritualis interrogationis infirmi, imposi­
tionis cineris et cilicii, praeviae unctionis capitis, retenta tamen ora­
tione, depositionis infirmi super cilicium et aspersionis cineris),
transpositionem unctionis post viaticum, translationem psalmorum
paenitentialium et litaniarum ad separatam appendicem (cap. 3),
additionem plurium evangeliorum, psalmorum, orationum et invoca­
tionum (per 5 capita distributorum; cap. 4: De visitatione et cura
infirmorum; cap. 5: Modus iuvandi morientes; cap. 6: Ritus bene­
dictionis Apostolicae cum indulgentia plenaria in articulo mortis; cap.

7: Ordo commendationis animae; cap. 8: De exspiratione), quibus
videtur suppleri antiquus ritus repetendi officium infirmorum per
septem continuos dies.
In nova editione eiusdem ritualis, a Pio XI a. 1925 ad normam
Codicis luris Canonici accommodata, nonnisi levior introducitur muta­
tio; prorsus scilicet omissa est unctio ad lumbos et addita est
explicita rubrica “Extensa manu dextera super caput infirmi” ad
orationem ante unctiones, quo partialiter restitutus est antiquus ritus
impositionis manuum.
Ritus igitur ad haec breviter reducitur: Primo, sacerdos, cum minis­
tris, cruce, aqua benedicta, libro rituali et oleo, procedit ad domum
infirmi et, dicta salutatione “Pax huic domui,” porrigit infirmo
deosculandam crucem et aspergit cubiculum. Secundo, administrat
sacramentum Paenitentiae, si aegrotus confiteri velit. Tertio, dicit
tres orationes quae notantur in ipso Ordine Romano circa initium seu
post ingressum in domum, et, facta confessione generali sive Con­
fiteor, addit formulas “Misereatur” et “Indulgentiam.” admonens
adstantes ut orent et, si commodum sit, recitent septem psalmos
paenitentiales cum litaniis. Quarto, ministrat viaticum (hoc non
notatur in rubrica, sed in praecedenti cap. 1, n. 2 dicitur indeterminate
Viaticum esse Unctioni praemittendum). Quinto, extensa manu super
caput infirmi, recitat orationem invocativam Trinitatis et sanctorum
(quae in ipso Ordine Romano ponebatur ad initium unctionum. “Ad
caput”) et perficit sex unctiones (quarum ultima, ad pedes, dicitur
ex rationabili causa omitti posse). Sexto, recitat tres orationes, quarum
prima (continens allusionem ad textum lacobi) in Ordine Romano
praecedit unctiones, ceterae vero eam sequuntur; adduntur quatuor
rubricae respicientes continuatam infirmi assistentiam.
ECCLESIAE ORIENTALIS RITUM, quoad sua essentialia et
communia elementa, iam transeunter descripsimus supra in p. 783 sq.
Ad eius historiam et vicissitudines quod attinet, haec nota.
Antiquissimum fortasse testimonium ritus graeci invenitur apu(^
unum ex ipsis scriptoribus latinis, scilicet Theodulphum Aurcliancnsem supra relatum (p. 815), qui in eisdem suis Capitulis (circa a.
789), dum describit ritum latinum, incidenter refert: “Apostoli autem
ungentes oleo infirmos non amplius quam tres cruces cum oleo super
eos faciebant. Unde Graeci, qui ipsam traditionem apostolorum imi­
tantur, similiter tres tantum cruces cum oleo faciunt, fundentes cum
ampulla oleum infirmorum in crucis modum super caput et vestimenta
et totum corpus infirmi, incipientes crucem a capite usque ad pedes,
in transverso a manu dextera usque ad brachia, et pectus usque ad

sinistram manum, simul dicentes ad ipsas tres cruces: ‘Ungo te in
nomine Patris, et Filii, et Spiritus sancti, ut oratio fidei salvet te, et
alleviet te Dominus, et si in peccatis sis, remitantur tibi’ ” (cit. in
art. 1, tom. 1, p. 148). Agitur de triplici unctione, seu potius de una
unctione in forma crucis ter ducta super totum corpus a capite ad
pedes et ex transverso a dextera manu per pectus ad sinistram
manum, sub indicativa forma referente ipsa verba lacobi; nulla
mentio fit de septem presbyteris, quinimmo paulo ante, saltem in
descriptione ritus latini, exhibentur tres ministri.
Haec tria miranda videntur, nam in graeca praxi, quae iam ostendi­
tur in ipso fere coaevo ritu relato a Codice Barberino (supra citato, in
p. 784), agitur de multiplici unctione ad varias partes corporis, de
forma deprecativa “Pater sancte” et de septem ministris. Dici quidem
potest Theodulphum referre praxim alicuius particularis ecclesiae
orientalis, sed (ut iam notavimus in art. 4 et 7, tom. 1, p. 446, 516)
probabilius est ipsum referre, etsi modo imperfecto, communem ipsam
praxim orientalem; et quidem, quod attinet ad numerum presby­
terorum nulla est vera difficultas, nam de eo nihil dicitur, nec tres
ministri exhibentur nisi initio textus in explicatione ritus latini: unctio
totius corporis concordat cum caeremonia descripta a Codice Sinaitico
960 (saec. 13), in quo dicitur septem sacerdotes ungere aegrotum a
pedibus usque ad caput dicentes formulam “Pater sancte,” et, utpote
simplicior ritus, est fortasse antiquior modus unctionis apud Ori­
entales, cui postmodum successerunt particulares unctiones ad varias
corporis partes; ad formam quod attinet, ut omittamus quod non
prorsus desint apud Orientales particulares quidam casus formae indicativae, dici potest Theodulphum referre generalem tantum sensum
formae deprecativae graecae, eum accommodando ad indolem formae
latinae indicativae olim in usu, quod quidem confirmatur ex eo quod
reliqua pars formae, in qua exprimitur effectus sacramenti, veluti
perfunctorie conficitur ex ipsis verbis textus lacobi.
Apud ipsos Orientales,5 antiquissimum documentum est praefatum
EUCHOLOGIUM CODICIS BARBERINI 336 (olim III, 55 [77]),
saec. 8 vel 9." Ritus, quem supra exhibuimus (p. 784), satis quidem
_____
·
" Loquimur tantum de ritu Graecorum, quippe qui sit praecipuus ct communior. De ritu
aliorum Orientalium quaedam habes apud Trombelli, loc. cit. (supra, in p. 814);
Dr. Meester, op. cit. (supra, in p. 813) 209-226; De Clercq, Ordre, Mariage, Extrême
Onction (Paris 1939) 167-172. De peculiari ritu Copiorum, cf. M. Chaîne, “Le rituel
éthiopien. Liber Lampadis,” Bessarione 29 (1913) 420-451; 30 (1914) 12-41.
Vocatur a Goar Codex Barberini S. Marci, eo quod e bibliotheca conventus florentini
S. Marci (Venetiis) ordinis Praedicatorum in bibliothecam Cardinalis Barberini translatum
fuit. Ait Goar hunc codicem “a quibusdam octavum etiam [saeculum] antiquitate
superare creditum [esse]” (Ει-χολάγωρ sive Rituale Graecorum [Parisiis: S. Piget 1647],
proemium, circa medium).

confusus et pluribus omissionibus scatens, coniungitur celebrationi
divini officii et Missae, ita ut cum ea protrahatur per totam noctem;
constat duplici essentiali parte, scilicet benedictione olei, quae fit a
septem sacerdotibus durante officio, et unctione infirmi ab eisdem
facta quae coniungitur Missae; inter orationes ponitur formula “Pater
sancte” quae iugiter in Oriente pro forma sacramentali habita est;
ad finem ritus tota quoque domus eodem oleo perungitur.
Inde a saec. 9-10 hic ritus incipit magis evolvi ac determinari, quod
attinet imprimis ad numerum et qualitatem partium inunctarum, idque
probabiliter sub influxu occidentali. Codex Coisl. 213 in bibliotheca
Parisiensi (a. 102 7) refert: frontem, aures, pectus et manus;
Codex Sinaiticus 973 (a. 1153): frontem, nares, mentum, collum,
aures et manus; Codex Sinaiticus 994 (saec. 14): frontem, caput,
pectus, manus, genua, et, pro opportunitate, totum corpus; Simeon
Thessalonicensis (t 1429): frontem, vultum et manus. Forma “Pater
sancte” ipsis unctionibus, satis intime, inde ab initio, coniuncta fuisse
videtur; nihilominus, ut notatum est in art. 7 (tom. 1, p. 517), iuxta
Siineonem Thessalonicensem et quosdam Codices, sacerdos eam for­
mam recitabat ante unctiones dum imponebat manus super infirmum,
subinde inter ungendum dicens verba: “Adiutorium nostrum in
nomine Domini,” quod fortasse debebatur prolixitati ipsius formae
sacramentalis; ceterum, in posteriori saltem aetate, manifestum est
hanc formam fuisse prolatam inter ungendum. Praeterea, caeremonia
finalis unctionis domus amplius determinatur; nam, iuxta plures
codices antiquiores (ut supradictos Cod. Coisl. 213 a. 1027 et Sinaiticum 973 a. 1153), septem sacerdotes inungunt omnes circunstantes,
imo portas, fenestras aliasque domus partes, adhibita etiam ipsa
forma “Pater sancte” (cf. supra, art. 30, p. 534 sq.). Tandem appa­
ratus ipse orationum multipliciter ampliatus ac vario modo dispositus
est, praecipue inde a saec. 14, cum ritus benedictionis olei et unctionis
coepit disiungi a celebratione Missae et tandem ab ipsa recitatione
officii; oportuit enim tunc illorum defectum per ampliores orationes,
imo et per epistolas et evangelia compensare (ante saec. 13 tamen
nulla occurrit mentio septem epistolarum et evangeliorum quae haben­
tur in moderno ritu), ac ita paulatim efformatus est HODIERNUS
RITUS qui non videtur esse antiquior saec. 15.
Hic ritus, qui caeptus est praelo mandari saec. 16 (Goar refert
editiones a. 1544, 1550, 1570, 1600, 1629, et 1638 quam ipse sequitur)
quemque supra exhibuimus (p. 784) iuxta editionem Goar 1647;
’Cf. etiam editionem romanam Euchologii a. 1873, p. 181-204; item, brevem
descriptionem ritus datam a Metrophane Critopulo (-f- 1639) in sua Confessione fidei,
c. 13, apud Jucie, op. cit. (supra, in p. 814) 479 sq.

ad haec essentialiter reducitur (nam etiam in praefatis editionibus,
praeterquam in variis manuscriptis ineditis, plures discrepantiae
deteguntur): Prima pars, mere introductoria sed satis diffusa, con­
tinet orationes, invocationes et cantica (inter alia Psalmos 50 et 101,
et litanias). Secunda pars est ritus benedictionis olei cum orationibus,
ab unoquoque ex septem sacerdotibus successive perficiendus. Tertia
pars est ipse ritus unctionis eodem modo ab unoquoque ministro
explendus post recitatam orationem, epistolam et evangelium, ita ut
oratio, epistola et evangelium sint diversa pro unoquoque sacerdote
(septem nempe pro numero sacerdotum), unctio vero et forma “Pater
sancte” sint eaedem pro unoquoque; ceterum de numero unctionum
et qualitate partium ungendarum nihil dicitur in Euchologio, sed id
multipliciter determinatur in Confessionibus fidei, Catechismis et
operibus recentiorum theologorum, ut expositum est in art. 4 (tom.
1, p. 446-448). Ultima pars brevior et conclusoria, continet imposi­
tionem evangelii super caput infirmi per primum ministrum et
impositionem manuum per ceteros, necnon orationem, benedictionem
et indulgentiam.

ART. 37. Utrum Convenienter Assignentur Caeremoniae Et Sac­
ramentalia Hujus Sacramenti.

CONCLUSIO affirmativa.
Exponitur percurrendo varias hodiernas caeremonias, earumque
indolem, obligativam vim, et historicas vicissitudines ostendendo.
Caeremoniae hodiernae praxis latinae, quae assignantur in Rituali
Romano (tit. 5; praecipuae quidem in c. 2 ubi ritus ipse exponitur,
quaedam etiam in c. 1 ubi animadversiones praemittuntur; cf. prae­
terea c. 3-8 ubi de ulteriori assistentia infirmorum) necnon, etsi
partialiter tantum, in Codice I. C., can. 945-947, commode dividuntur,
iuxta ordinem celebrationis, in praecedentes, concomitantes et sub­
séquentes ipsam essentiae sacramenti confectionem, quamvis hic
quoque facile accommodari possit altera divisio, indicata in tractatu
De Baptismo et Confirmatione 182, iuxta septem circunstantias actuum
moralium, quis nempe, quid, ubi, quibus auxiliis, cur, quomodo,
quando. Iuxta priorem igitur divisionem, sequentes undeviginti caere­
moniae considerari possunt, quae eodem fere ordine disponuntur in
ipso rituali:

ESSENTIAM

SACRA­

I. BENEDICTIO OLEI, seu conjectio ipsius materiae sacramenti.
“Accipit vas sacri Olei infirmorum” (Rituale, t. 5, c. 2, n. 2); “quod
singulis annis, Feria V in Coena Domini [esi] benedictum” (c. 1, n. 3).
De hac benedictione, quae est confectio ipsius materiae sacramenti,
sufficienter dictum est in art. 3 (tom. 1, p. 317 sqq.). Dedimus ibi
documenta Ecclesiae, signanter ipsius Ritualis, Codicis I. C. et
Pontificalis (p. 322 sq.); ostendimus discrimen inter praxim latinam
et orientaliem sive quoad elementum olei (p. 348-351) sive quoad eius
benedictionem (p. 368 sq., 372-376, 382 sq., 386-388; cf. etiam nuper
dicta de ritu Graecorum, in hoc torn. 2, p. 818-820); resolvimus
etiam plures quaestiones de liceitate, quas breviter resumpsimus hic in
art. praec. (p. 810). Praecipuum discrimen inter Graecos et Latinos
in eo est quod apud illos oleum benedicitur a presbytero, et quidem
toties quoties ante unctionem, apud Latinos vero benedicitur ab epis­
copo et quidem semel in anno in Missa Feriae V in Coena Domini.

II. PROCESSIO AD DOMUM INFIRMI.
“Deinde convocatis Clericis seu ministris, vel saltem uno Clerico,
qui crucem sine hasta, aquam benedictam cum aspersorio, et librum
Ritualem dejerat, ipse Parochus decenter accipit vas sacri Olei infir­
morum sacculo serico violacei coloris inclusum, illudque caute dejerat,
ne efjundi possit. Quod si longius iter peragendum, aut etiam equitan­
dum sit, vel alias adsit periculum cjjusionis vas Olei sacculo, aut bursa
inclusum, ut dictum est, ad collum appendat, ut commodius et securius
perjerat. Procedat autem sine sonitu campanulas” (c. 2, n. 2).
Notetur Rituale hanc processionem omni fere expoliare solemnitate
quam e converso praescribit pro processione ad deferendum Viaticum
(t. 4, n. 10-14); in ea enim sacerdos non induitur sacris vestibus,
solos clericos (imo et unum) comites habet, crux sine hasta defertur,
non pulsatur campanula, non deferuntur lumina nec ulla oratio prae­
scribitur; in altera vero sacerdos induit vestes sacras, comites habet
plures clericos, aut etiam presbyteros et confraternitates, pulsatur iugiter campana, deferuntur lucerna et cerei, dicuntur psalmi et cantica.
Plura ex antiquis Sacramentariis et Ordinibus, etiam cum exhibent
plures sacerdotes convenientes ad ritum Extremae Unctionis (cf.
supra, p. 776-779), nullam peculiarem solemnitatem huius accessus
praescribunt aut significant. Aliquam tamen solemnitatem adhiberi
consuevisse supponi potest ex ipso facto quod simul cum oleo defere­

batur Viaticum, et ceteroquin explicite significant aliqui inter Ordines
a Martène editis.8 Ordo 1 (Anglicani Pontificalis, circa a. 800) exhi­
bet processionem cum sacerdote induto vestibus sacris, diacono ferente
oleum ac librum, ceroferariis quorum unus defert etiam thuribulum
et incensum.9 Ordo 21 (Floriacensis, circa a. 1200): “Post expletionem
Missae, exuat se presbyter casulam, ferens Eucharistiam, pergat
domum infirmorum; et praecedat eum diaconus cum textu, et ministri
cum candelabris, et thuribulo, cum cruce quoque, et aqua benedicta:
Quem omnis congregatio subsequitur cantantes psalmos ‘Miserere mei
Deus’ et ‘alios’ ”l" Ordo 22 (ex Rituali monasterii B. Mariae de
Pontelevio, circa a. 1200) iubet sacerdotem procedere ad domum
infirmi, indutum vestibus sacris, cum oleo, cruce et aqua benedicta.11
Ordo 24 (ex Pontificali Ambiensi) praescribit ut conveniant sacerdotes
et clerici et alii fideles cum cruce et cereis et aqua benedicta.12 Ordo
27 (ex Rituali Catalaunensi, circa a. 1500): “Conveniat igitur sacer­
dos cum clericis, saltem cum clerico ad hoc perito et idoneo, cum
cruce, igne in lucerna, et aqua benedicta, et pergendo de ecclesia ad
domum infirmi, indutus superpelliceo et stola, deferendo oleum
sanctum, dicat ipse sacerdos cum clericis septem psalmos paenitentiales submissa voce.”13 Ordo 29 (ex Rituali Ambrosiano, edito a.
1645): “Parochus vocatus ad ministrandum sacramentum Extremae
Unctionis . . . convocet suae parochiae sacerdotes alios clericosve,
quorum ministerio, ut supra dictum est, in administratione utatur;
campanae signum statim dandum curabit, quod a signo communionis
distinguatur. Mox vero indutus superpelliceo et stola violacea, accipit
vas olei sacri. Clericus indutus superpelliceo vas feret aquae bene­
dictae, cum aspersorio, et librum hunc sacramentalem. Curabit etiam
crucifixi imaginem afferri, si forte aegroto ea desit. Item cereum
lanterna inclusum; idque per clericum, si adsit. Tintinnabulum vero
non adhibebitur. Dum in via est, et ad aegrotum accedit, psal. dicet:
‘Miserere mei Deus,’ etc. et alias pias preces.”11 Ceterum, ipse Ordo
Romanus (saec. 11-12), pater nostri Ritualis, de quo supra (p. 816),
habebat: “Sacerdos sit indutus sacris vestibus, et ministri accipiant
oleum sanctum pro infirmo, et aquam benedictam, et crucem, et
cinerem sanctum vitis, et duo candelabra; et pergant ad domum
infirmi, cantantes hunc Psalmum: ‘Miserere mei, Deus’” {ML 78.
1020).
1 De antiquis Ecclesiae ritibus, 1. 1, p. 2, c. 7, a. 4 (Rotomagi 1700) 116sqq.
•Ibid. 116.
10 Ibid. 203.
“ Ibid. 209.
"Ibid. 219.
” Ibid. 225 sq.
"Ibid. 237.

///. INGRESSUS IN DOMUM INFIRMI.

“Cum perventum fuerit ad locum, ubi jacet infirmus, Sacerdos in­
trans cubiculum, dicit: V. ‘Pax huic domui’. R. ‘Et omnibus habitanti­
bus in ea’. Deinde deposito oleo super mensam, superpelliceo stolaque
violacea indutus, aegroto crucem pie deosculandam porrigit; mox in
modum crucis aqua benedicta eum, ct cubiculum, et circumstantes
aspergit dicens Aniiphonam: ‘Asperge me, Domine, etc.’”
Tres caeremoniae hic indicantur, quae ceteroquin non obligant sub
peccato: evangelica salutatio (“Pax huic domui”), osculum crucis ex
parte infirmi, et aspersio aquae benedictae super infirmum, adstantes
et cubiculum.
Prima et tertia caeremonia constanter inveniuntur in omnibus
Ritualibus et Ordinibus, inde a saec. 8 (cf. Capitula Theodulphi
Aurelianensis supra cit., p. 776). Secunda vero, seu osculum crucis,
nonnisi in quibusdam Ordinibus explicite exhibetur; ita in Ordine 21
(Ex codice Floriacensi, circa a. 1200) post Symbolum seu profes­
sionem fidei, notatur: “Porrigatur ei a Priore crux, ut osculetur
eam”;15 in Ordine 22 (ex rituali B. Mariae de Pontelevio, circa a.
1200), ea caeremonia valde signanter exprimitur sed post absolutas
unctiones, ut praeparatio ad confessionem et Communionem: “Acci­
piat crucem et dicat. ‘Ecce vultum Salvatoris. . . Adora, et oscula.
Recognosce te culpabilem.’ Osculataque cruce, dicat confessionem.
Post absolvat eum Abbas et ceteri fratres”;16 in Ordine 28 (ex Rituali
Leodiensi, edito a. 1553) notatur: “Tunc sacerdos finitis collectis
adhibeat imaginem crucifixi, ut eam osculetur [infirmus] cum salubri
confidentia in Christum crucifixum.”17 Ceterum ad hanc crucis et
Crucifixi peculiarem venerationem implicite ordinabatur ipse com­
munis usus deferendi crucem ad domum infirmi (cf. Ordines 22, 24,
27, 29) vel etiam procurandi ut crux infirmo exhiberetur vel apud
eum asservaretur, ut constat ex Ordine 27: “Sacerdos praesentet
crucem infirmo [post unctiones], et loquatur ei repraesentando
memoriam Passionis Christi,”18 ex Ordine 29 (Ambrosiano) : “Curabit
etiam crucifixi parvam imaginem afferri, si forte aegroto ea desit. . .
Aspersione peracta [i.e. ad ipsum ingressum in domum], et crucifixi
etiam imagine ante oculos aegroti collocata, parochus ab illo quaerit
an . . . confiteri velit,”10 necnon ex ipso Rituali Romano quod, post
absolutam sacramenti administrationem notat: “Denique [sacerdos]
aquam benedictam, et crucem nisi aliam habeat, coram eo relinquat,
ut illam frequenter aspiciat, et pro sua devotione osculetur et amplec11 Ibid. 206.
"Ibid. 216.

"Ibid. 229.
"Ibid. 228.

"Ibid. 237, 238.

tatur” (n. 14). Ordo Romanus, ex quo descendit nostrum Rituale,
osculum Crucifixi explicite exhibet, non tamen in ipso “Ordine ad
visitandum infirmum” sed in immediate sequenti “Ordine ad com­
municandum infirmum,” ubi legitur: “Tunc [sacerdos] facit aegrum
adorare et osculari crucem, et ait. . .” (ML 78. 1022).
In antiquis Ordinibus ac Ritualibus, haec tota caeremonia in domus
ingressu multo prolixior erat, atque frequenter sequentes etiam par­
ticulares ritus comprehendebat (etsi non omnes et singuli, nec eodem
ordine, in unoquoque rituali exhibeantur) :

Psalmi paenitentiales cum litaniis.
Psalmi quandoque dicebantur in ipso processu ad domum infirmi
(cf. Ordines 21, 27 et 29), saepius, una cum litaniis, in ipso ingressu
post aspersionem aquae (ita iam apud Theodulphum Aurelianensem
supra cit., p. 776), aliquando vero paulo post, inter varias orationes,
aut in connexione cum impositione cineris et cilicii cum qua consti­
tuebant veluti quemdam paenitentialem ritum, praeparatorium vel
connexum cum sacramento Poenitentiae (cf. varios Ordines). Rituale
Romanum hanc caeremoniam reducit ad meram commendationem, a
sacerdote directam ad fideles circumstantes, ut recitent psalmos et
litanias durante ipsa unctione (cf. infra, p. 832).
Impositio cineris et cilicii.20
Haec caeremonia invenitur vel supponitur in pluribus Sacramentariis
et Ordinibus, inde a rituali Theodulphi Aurelianensis (saec. 8) usque
ad rituale ambrosianum seu Ordinem 29 (saec. 17). Consistit in
benedictione cineris et cilicii, in eorum impositione infirmo et quando­
que in depositione infirmi super cilicium. Quidam Ordines ad eam
videntur alludere, aut illius abbreviatam rationem continent, referentes
solam aspersionem aquae benedictae, cinere permixtae (cf. Ordinem
16, initio). Theodulphus Aurelianensis: “Primitus autem infirmo
poenitentia detur. Deinde, si permiserit infirmitas, abluto corpore,
albis vestimentis induatur, et in ecclesiam deportetur, et jaceat in
cilicio superiecto cinere. . . [Quando fit in domo] cum venerint ad
eum, videlicet tres presbyteri, dicant capitulum: Pax huic domui et
omnibus habitantibus in ea. . . Deinde fundat sacerdos de oleo sacrato
in aquam benedictam, et aspergat eum. . . Et data oratione cinerem
sacratum imponat capiti et pectori infirmi in crucis modum dicens:
In sudore vultus tui. . . Deinde incipiant septem psalmos poenitentiales pro eo” (cf. integrum textum in art. 1, tom. 1, p. 147 sq.).
Codex Ratoldi: “Tunc sacerdos faciet crucem ex cinere cum aqua
•' De hac caeremonia fuse agunt Launov et Chardon, loc. cit. (supra, in p. 813sq.).

super pectus ejus, et imponit cilicium desuper, dicens: Si quis infirma­
tur, agat poenitentiam. . .” {ML 78. 524). Codex Rhemensis: “Deinde
sacerdos audiat confessionem ejus. . . Tunc facit crucem ex cinere
super pectus infirmi, et imponit cilicium super caput ejus. Post haec
sequuntur poenitentiales Psalmi septem. . . Incipit litania” {ML 78.
530). Ordo Romanus, fons hodierni Ritualis: “Intrans domum dicat
sacerdos: Pax huic domui [Sequuntur variae orationes]. . . Deinde
sacerdos cum aqua benedicta faciat crucem super infirmum, et asper­
gat per totam domum aquam. . . Tunc sacerdos supra pectus [infirmi]
faciat crucem cum aqua et cinere, superimponens cilicium ita
dicens. . .” {ML 78. 1020 sq.); subinde, in fine totius ritus, post
“Ordinem ad communicandum infirmum,” ea caeremonia iterum
sequenti vividiori modo refertur: “Benedictio cineris. ‘Deus pietatis.. .’
[Prosequitur oratio benedictionis cineris.] Tunc extendatur in terra
cilicium, et de cinere benedicto super illud a sacerdote fiat crux, et
aquae benedictae aspersio; et super illud ponatur infirmus; et similiter
fiat crux et aspersio super pectus illius, et dicat ei sic: ‘Recordare
quia cinis es, et in cinerem reverteris.’ Ait rursus ei sacerdos: ‘Placent
tibi cinis, et cilicium ad testimonium poenitentiae tuae ante Dominum
in die judicii?’ Resp. ‘Placent’ ” {ibid. 1023). Ordo 2: “Tunc sacerdos
faciet crucem e cinere super pectus ejus, et imponet cilicium super
caput ejus.”21 Ordo 16 idem prorsus refert.2* Ordo 26: “Sacerdos
faciat crucem cineris in pectore dicendo: ‘In nomine Patris, et Filii,
et Spiritus sancti, memento homo quia cinis es, et in cinerem rever­
teris.’ Postea ungat dicendo: ‘Per istam unctionem. . .’ ”23 Ordo 29
(Ambrosianus, editus saec. 17) hanc caeremoniam ponit tantum inter
ea “quae parochus aget post ministrationem” seu post absolutum
sacramentum eamque relinquit piae optioni ipsius infirmi: “Parochus
ministrato sacramento Extremae-unctionis, si videt spatium vitae
esse, antequam discedat aegrotum alloquetur. . . [Inter alia com­
mendabit ut] velit in cinere et cilicio ut poenitentem mori. . . Quod
si infirmus ita velle mori dixerit, tunc parochus cinerem et cilicium
benedicet, ut infra suo loco.”’4
Interrogatio infirmi.
De hac rituali interrogatione, fundata in verbis Apostoli “Inducat
presbyteros Ecclesiae” et consistente in verbis: “Quid me vocasti,
frater? Ille ait: Ut mihi unctionem tradas” {Codex Ratoldi, ML 78.
524) vel similibus, satis dictum est in art. 32 (p. 677-679), ubi de
necessitate intentionis in subiecto huius sacramenti.
” Apud Martène, op. cit. (supra, in p. 822) 122.
“ Ibid. 187.
Ibid. 225.

2‘ Ibid. 240 sq.

Symbolum et Oratio Dominica.
Haec etiam est antiquissima et frequentissima caeremonia, inde
a saec. 8. Fidei professio, quae Symbolo continetur, quandoque refer­
tur una cum recitatione Orationis Dominicae, quandoque sola;
aliquando exhibetur non solum sub forma recitationis Symboli sed
etiam ut distincta interrogatio ad infirmum directa ejusque responsio;
quandoque refertur post unctiones (apud Theodulphum Aurei.), com­
muniter vero ante unctiones.
Iuxta Codicem palatinum la tinum n. 485 (ante saec. 9), anti­
quissimum fortasse inter testimonia ritus unctionis, hic ritus totus
consistit in duabus orationibus sacerdotis, recitatione Symboli per in­
firmum et unctione cum forma sacramentali (cf. supra, p. 814). Theodulphus Aurei, refert recitationem Symboli et Orationis Dominicae post
unctiones. Codex Rhemensis, post litanias variasque orationes, habet:
“Tunc Symbolum palam dicitur. . . Deinde a sacerdote dicatur ad
infirmum: ‘Credis, frater, quod diximus Symbolum.’ Cum responderit,
aut nutu significaverit ‘Credo,’ unguatur a sacerdote” (ML, 78. 535).
Ordo 2: “Tunc [ i.e. post impositionem cineris et cilicii] infirmus dicat
orationem Dominicam et symbolum cum signaculo sanctae Trinita­
tis.”25 Ordo 8 idem omnino repetit.20 Ordo 14: “Postea interroga eum
de credulitate sua. ‘Credis in Dominum Patrem, et Filium, et Spiritum
sanctum? Credo. Credis quod illae tres personae. . .’ ”27 Ordo 21:
“Cantetur ab omnibus ‘Credo in unum Deum.’ Quo perdicto, in­
terroget eum Prior: ‘Credis hoc quod dicimus?’ Quo respondente:
‘Credo,’ porrigatur ei a Priore crux, ut osculetur eam. . . Confessione
vero dicta ab infirmo, detur ei Corpus Domini [Unctiones subse­
quuntur].”2'' Ordo 27 post litanias et ante unctiones habet: “Quaerat
sacerdos ab infirmo vel infirma, si sciret dicere symbolum an non.
Et si non potest dicere, tunc sacerdos dicat: ‘Credo in unum Deum,
etc.’ Symbolo dicto, . . . sacerdos . . . dicat ei: ‘Credis ea quae sunt
fidei christianae contenta in symbolo: puta articulos fidei, et ea quae
sunt determinata ab Ecclesia esse vera?’ Respondeat aut signum
faciat, ‘Credo.’ ”ze
Orationes variae.
In antiquis ritualibus (ut sileamus de prolixiori ritu Graecorum)
satis ampla habetur varietas orationum (praeterquam antiphonarum
et hymnorum), quarum plures ad ipsum initium ritus dicuntur.
"Ibid.
"Ibid.
"Ibid.
"Ibid.
"Ibid.

122.
141.
176.
206.
226.

Ordo I (ex Pontificali Anglicano) praebet “orationem quam sacerdos,
cum intra januam fuerit, dicere debet,” immediate post salutationem
“Pax huic domui,” et subinde, post aspersionem aquae cum secunda
oratione, addit: “Sequitur et alia oratio, quam sacerdos stans ante
lectum aegroti, antequam ei quidquam loquatur, dicere debet.”30
Ordo Romanus ipse plures refert orationes ante aquae aspersionem
(ML 78. 1020); ceterum probabile est sacerdotes non omnes et
singulas orationes, recitasse sed ex eis aliquam vel aliquas, pro libito
aut opportunitate, elegisse. Ordo 14 (ex Missali Romaricensi, ante
a. 1100) refert etiam epistolam et evangelium, circa initium immediate
post benedictionem domus et aquae benedictae; 1 etiam Ordo 9 refert
epistolam et evangelium, sed inter orationes post unctionem;32 ut
dictum est supra (p. 820), in ritu graeco septem epistolae et evangelia leguntur sed immediate ante unctiones, ita ut unamquamque
unctionem praecederet una epistola et unum evangelium. Rituale Ro­
manum nonnisi tres praecipuas ex antiquis orationibus retinuit easque
post administrationem Poenitentiae collocavit, fere immediate ante
unctiones. Inter hymnos valde notabilis est ille quem integre refert
Ordo 14 (Romaricensis, ante a. 1100) quique incipit verso “Christe,
caelestis medicina Patris”;33 ad eumdem hymnum remittunt etiam
Ordines 16 et 19.

IV. SACRAMENTUM POENITENTIAE.

“Quod si aegrotus velit confiteri, audiat illum, et absolvat” (n. 4).
Haec rubrica, qua sacramentum Poenitentiae copulatur et praemitti­
tur sacramento Extremae Unctionis, est frequentissima in antiquis
Sacramentariis, Ordinibus et Ritualibus. Theodulphus Aureliancnsis:
“Admonendi etiam sunt sacerdotes de unctione infirmorum et poeni­
tentia et viatico. . . Primitus autem infirmo poenitentia datur” (cit.
in art. 1, tom. 1, p. 147). Codex Tilianus: “Antequam ungatur
infirmus, confiteatur omnibus modis Deo et sacerdoti suo puriter
omnia peccata sua, et reconciliationem ab eo percipiat plenam” (ML
78. 526). Codex Rhemensis: “Deinde sacerdos audiat confessionem
ejus, sicut melius inquirere poterit, scriptis, aut verbis” (ibid. 530).
Ordo 1: “Tunc ejus accipiat confessionem.”34 Idemque repetunt Or­
dines 2, 4, 7, 9, 14, aliique.35 Ordo 24: “Deinde si voluerit confiteri,
confitetur, et confessione facta, et data poenitentia, dicat sacerdos. . .”3e
30 Ibid.
"Ibid.
"Ibid.
"Ibid.
"Ibid.
"Ibid.
"Ibid.

117.
176.
152.
183.
117.
122, 133, 141, 142, 176, etc.
220.

Ordo 28 (Leodiensis, saec. 16) : “Hic suggeratur aegroto memoria con­
fessionis; et si opus fuerit, absolvatur secundum formam absolutio­
nis’’.37 Ordo 29 (Ambrosianus, saec. 17) utitur fere eisdem verbis ac
Rituale Romanum: “Aspersione facta . . . parochus ab illo quaerit
an aliquid habeat recordeturve, quod confiteri velit.”38 Ordo Romanus:
“Deinde dicat: ‘Ad quid me vocasti, frater?’ Respondet infirmus: ‘Ut
confitear Deo et tibi peccata mea, et ut vice Dei tu illa mihi con­
dones, et des mihi poenitentiam, et infundas sancti Spiritus unctio­
nem’. . . Tunc, suscepta confessione, et indicta poenitentia, sequantur
septem psalmi poenitentiales et litania” {ML 78. 1020 sq.).
Ut constat ex ipsis verbis tum Ritualis Romani tum aliorum Ordi­
num, praemittere sacramentum poenitentiae non est necessarium
neque ad validitatem neque ad liceitatem Extremae Unctionis (cf.
dicta in art. 32, p. 684-686).
V. VIATICUM.

Rituale in expositione ritus Extremae Unctionis nihil dicit de Via­
tico conferendo; tamen in praeviis animadversionibus (cap. 1, n. 2)
generaliter praescribit: “In quo illud in primis ex generali Ecclesiae
consuetudine observandum est, ut, si tempus, et infirmi conditio per­
mittat, ante Extremam Unctionem, Poenitentiae et Eucharistiae Sacra­
menta infirmis praebeantur.” Ratio praedictae omissionis est quia Ri­
tuale distinguit solemnem ritum conferendi Viaticum a solemni ritu
conferendi Unctionem atque illum minute exhibet et explicat in speciali
cap. 4 “De communione infirmorum”; ceterum, quando uterque ritus
simul confertur, sive in frequenti casu urgentis necessitatis sive in
aliis casibus, oportet res ita disponere ut Viaticum, sicut et Poeni­
tentia, praecedat Unctionem, nisi rationabilis causa aliud suadeat.
De hac consuetudine praemittendi Viaticum, eiusque vi obligativa
sicut et de contraria ac frequentiori praxi observata in antiquiori aevo,
sufficienter dictum est in art. 32 (p. 687-694).
Notandum est, iuxta Sacramentaria et Ordines, Viaticum olim con­
suevisse ministrari sub utraque specie. Id frequenter significatur verbis
“Communicet cum corpore et sanguine Domini” (Sacramentarium
Gregorianum, Codex Tilianus, Ordines 3, 4, 11, 12), vel “Hic com­
municet. Corpus et sanguis Domini nostri Jesu Christi in vitam aeter­
nam te perducat” (Codex Ratoldi, Ordines 2, 21, 22, 23, 24). Codex
Rhemensis magis explicite rem exhibet distinguens duas formulas:
“Corpus Domini nostri Jesu Christi custodiat te in vitam aeternam.
Sanguis Domini nostri Jesu Christi redimat te in vitam aeternam”
"Ibid. 229.
"Ibid. 238.

(Λ/L 78. 537). Unus vel alter ordo implicite testatur praxim con­
ferendi quandoque utramque simul speciem, intinta nempe specie
panis in specie vini, cuius manifesta ratio est quia, ob extremam
infirmi debilitatem, contingere poterat ut vel ipse speciem panis facile
deglutire non posset vel periculum adesset ne species vini effunderetur;
ita Ordo 13 (ex Pontificali Suessionensi, ante a. 1100): “Postea com­
municet cum his verbis: ‘Corpus Domini nostri Jesu Christi sanguine
suo tinctum conservet animam tuam in vitam aeternam. Arnen’”;39
item ac explicitius Ordo Romanus (saec. 11-12): “Tunc tradat ei
sacerdos Eucharistiam dominici corporis intincti vino, et vinum tali
intinctione sanctificatum in Christi sanguinem transmutatum, dicens:
‘Accipe, frater, viaticum corporis et sanguinis Domini nostri Jesu
Christi, qui te custodiat ab hoste maligno, et perducat te ad vitam
aeternam’” (ML 78. 1022).

VI. TRES PRAEVIAE ORATIONES: “Introeat” “Oremus et
deprecemur,” “Exaudi nos.”

“Deinde piis verbis illum consoletur, et de hujus Sacramenti vi,
atque efficacia, si tempus jerat, breviter admoneat: et quantum opus
sit, ejus animam confirmet, et in spem erigat vitae aeternae. Postea
dicit [Sequuntur versiculi: Adjutorium nostrum et Dominus vobiscum,
et tres orationes]. . . Quae Orationes, si tempus non patiatur ex parte,
vel in totum poterunt omitti” (n. 4-6).
De vi obligativa harum orationum dictum est in art. 8 (tom. 1, p.
582).
Versiculus “Adjutorium nostrum in nomine Domini, qui fecit cae­
lum et terram” nonnisi raro invenitur in antiquioribus Sacramentariis
ct Ordinibus. Ut diximus supra (p. 819) in ritu graeco, iuxta Simonem
Thessalonicensem, haec verba dicebantur a ministro inter ungendum,
dum forma ipsa sacramentalis “Pater sancte” proferebatur immediate
ante unctionem.
Ut nuper notatum est (p. 827), Rituale nonnisi tres retinet ex
plurimis ac prolixis orationibus quae in antiquioribus Ritualibus
exhibebantur. Istae tres preces proveniunt ex Ordine Romano (saec.
11-12), in quo extant, in eodem successivo ordine, circa initium ritus,
seu post ingressum in domum infirmi et ante aspersionem domus per
aquam benedictam. Ceterum ipsae non aliud continent quam domus
benedictionem et indirectum eius exorcismum ab infestatione daemo­
num. Prima oratio “Introeat" invenitur etiam in Ordinibus 4 (sub
forma quadam abbreviata), 10, 22 et 23;40 secunda oratio ‘Oremus
Ibid. 157.
"Ibid. 131, 153, 209, 217.

830

DE CAUSIS EXTRINSECIS EXTREMAE UNCTIONIS

et deprecemur” invenitur in Ordinibus 10 (in forma abbreviata) et
22;41 tertia oratio “Exaudi nos, Domine” est communis oratio comi­
tans aspersionem aquae benedictae, quae hodie adhibetur etiam in
aspersione dominicali et in ritu communionis infirmorum; unde a
Sacramentario Gregoriano refertur extra ritum unctionis sub titulo
“Oratio quando aqua spargitur in domo” (ML 78. 232) et in variis
Ordinibus semper iungitur cum aquae aspersione (cf. Ordines 2, 3. 8,
10, 19, 21, 22).42
Symbolica illa oratio “Deus qui famulo tuo Ezechiae ter quinos
annos potenter ad vitam donasti, quaesumus ut hunc famulum a lecto
aegritudinis misericorditer erigas ad salutem. Per Dominum” (Ordo
Romanus, ML 78. 1020 ), quae communissime invenitur in Ordinibus,
simpliciter praetermissa est a Rituali Romano.
Notandum est in secunda oratione “Oremus et deprecemur” con­
tineri implicitum exorcismum, verbis “Avertat ab eis omnes contrarias
potestates.” Huiusmodi exorcismus continetur in pluribus aliis orationi­
bus Sacramentariorum et Ordinum, imo in ipsis antiquioribus formis
sacramentalibus, ut constat ex relatis in art. 7 (tom. 1, p. 519 sqq.).
Explicitus autem exorcismus, per directam nempe diaboli adiurationem (ut “Exorcizo te, inmunde spiritus, etc.”), ideo in administratione huius sacramenti non fit, quia iam ipsum oleum, sacramenti
materia, est exorcizatum in ipsa eius confectione seu benedictione
(cf. v.g. exorcismum olei in Sacramentario Gallicano, ML 78. 231, et
in hodierno Pontificali Romano).
VII. CONFITEOR, SEU CONFESSIO GENERALIS.

“Tunc de more jacta conjcssione generali, latino vel vulgari sermone,
Sacerdos dicit in singidari numero: ‘Misereatur tui, etc., Indulgentiam
. . . tuorum tribuat tibi, etc.’” (n. 6).
Observatio huius caeremoniae obligat sub levi. Nec per se suf­
ficit semel tantum eam adhibere in casu quo Extrema Unctio ad­
ministratur immediate post Viaticum et impertitur benedictio cum in­
dulgentia in articulo mortis; ad quod peculiariter facit responsum
S. Officii 1 sept. 1851: proposito enim dubio: “Si l’on peut se tenir
au Confiteor récité une fois dans l’administration du saint Viatique
et de l’extrême onction données de suite a un malade, et aussi dans
l’application de l’indugence ‘in articulo mortis’ quand celle-ci a lieu
en même temps que l’administration de l’un et de l’autre de ces deux
sacrements,” respondit: “Si immineat necessitas conferendi unum post
aliud immediate, licere semel in casu; secus repetatur.”
° Ibid. 153, 211.
" Ibid. 122, 126, 140, 153, 195, 203, 210.

Non apparet ratio quare haec caeremonia ponatur hic post prae­
fatas tres orationes; videretur potius coniungenda cum rubrica de
confessione sacramentali, et praescribenda quidem tantum disiunctive,
seu in casu quo aegrotus non instituat sacramentalem confessionem,
quod quidem explicite significat Ordo 28 (Leodiensis) mox citandus.
Ceterum, ipsa prout constat ex “Confiteor” et duabus illis formulis
absolutionis, non apparet in antiquioribus Ordinibus, sed est recentioris originis. Ordo 11 (circa a. 1000) notat: “Deinde roget sacerdos
confessor infirmi alios sacerdotes, ut dicant orationes super ipsum,
quae sunt de reconciliatione poenitentium ad mortem descriptae,”43
sed non significat quae essent illae orationes, an nempe ageretur de
formulis “Misereatur” et “Indulgentiam,” et multo minus an eas
praecederet aliqua confessio generalis de genere eius quam “Confiteor”
appellamus, imo ex Ordinibus 7, 8, et 9, constat praefatas orationes
quae vocantur “de reconciliatione poenitentis ad mortem” alias om­
nino fuisse.44 Ordo 20 (ex pontificali Apaniensi in Syria, incertae
aetatis): “Hic admoneatur ut faciat confessionem, et dicat ita: ‘Con­
fiteor Deo omnipotenti, etc.’ ”45 Ordines 21 et 25 referunt aliquam
formam absolutionis,4*3 sed incertum est an lata fuerit ut mera abso­
lutio caeremonialis, nam ipsa est una ex formis absolutionis sacramentalibus quae occurrunt in antiquis Ordinibus, ubi agitur de administratione Poenitentiae. Ordo 26 (ex rituali S. Mariae Magdalenae prope
Cenomanos, circa a. 1400): “Deinde faciat confessionem, et abolvatur
dicendo: [Indulgentiam] Absolutionem et remissionem omnium pec­
catorum tuorum tribuat tibi omnipotens, et misericors Dominus.
Arnen,”47 ubi vix probabile est agi de ipsa confessione et absolutione
sacramentali, quae alia forma, eaque indicativa, iam inde a medio
aevo conferri solebat. Ordo 28 (Leodiensis, saec. 16): “Hic suggeratur
aegroto memoria confessionis; et si opus fuerit, absolvatur secundum
formam sacramenti absolutionis; si autem in genere coram populo
confiteatur, adhibeatur subscripta generalis deprecatoria absolutio.
‘Misereatur tui. Indulgentiam, etc.’ ”4S Ordo 29 (Ambrosianus, saec.
17): “Et manibus junctis, [parochus] confessionem generalem dicit;
aegroto, si potest, cum eo saltem submissa voce pronunciante, aut
saltem attente audiente, percutitque ter pectus ad ea verba: ‘mea
culpa. Confiteor Deo omnipotenti, etc.’ Deinde signum crucis dextera
formans versus aegrotum dicit: ‘Indulgentiam, absolutionem ψ et
remissionem, etc.’ ”49
“Ibid.
“Ibid.
“Ibid.
“Ibid.
“Ibid.

157.
140, 141, 142.
200.
206, 222.
224.

“Ibid. 229.

“Ibid. 238.

Videtur igitur dicendum in antiquis Ordinibus consuevisse fieri
caeremonialem absolutionem seu reconciliationem peccatoris ad mor­
tem, distinctam a libera reconciliatione sacramentali (ut signanter
apparet ex Ordine 9 Moisacensi, circa a. 900),50 quae subinde ita
determinata est, ut ipsae formulae “Misereatur” et “Indulgentiam”
adhiberentur eisque etiam confessio generalis ex parte poenitentis
adderetur ex quodam parallélisme cum ipsa sacramentali reconciliatione.
VIII. PSALMI POENITENTIALES ET LITANIAE.
“Antequam Parochus incipiat ungere infirmum, moneat astantes, ut
pro illo orent, et, ubi commodum sit, pro loco et tempore, et astantium
numero, vel qualitate, recitent septem Psalmos Poenitentiales cum
litaniis Sanctorum, vel alias preces, dum ipse Unctionis Sacramentum
administret” (n. 7; in seq. cap. 3, referuntur ex integro psalmi et
litaniae).
Ut dictum est supra (p. 824), haec caeremonia quae olim solemniter ab ipsis praecipue ministris inde ab initio ritus celebrabatur atque
una cum impositione cineris et cilicii constituebat peculiarem quemdam
ritum poenitentiae, in hodierno Rituali reducitur ad meram commen­
dationem precum ab ipsis fidelibus recitandarum, et quidem dum
sacerdos exequitur unctionem ipsam sacramentalem. Ceterum, etsi
quidam antiquiores, ut Bonacina, Palaus, Escobar et Elbel, hanc reci­
tationem, urgerent sub poena peccati venialis, moderni communissime,
ut Génicot-Salsmans, Aertnys-Damen, Vermeersch, Prümmer, Merkelbach, Gougnard, Cappello, post ipsum S. Alphonsum, dicunt eam esse
de mero consilio. Ex quo etiam explicatur quare tam frequenter omitti
soleat.

IX. IMPOSITIO MANUUM CUM ORATIONE.
“Mox, extensa manu dextera super caput infirmi, dicit: ‘In nomine
Pa *p tris, et Fi ψ lit, et Spiritus ►p Sancti, extinguatur in te omnis
virtus diaboli per impositionem 'manuum nostrarum . . ” (n. 7).
De caeremonia impositionis manuum in hoc sacramento, tam apud
Latinos quam apud Orientales, fuse dictum est in art. 4 (tom. 1,
p. 434-441), ubi notavimus quod in Rituali Romano prius legebatur
tantum: “Mox dicat,” nec nisi in ultima editione Pii XI a. 1925 additum
est incisum “Extensa manu dextera super caput infirmi” ut ita rubrica
consonaret verbis concomitantis orationis “Per impositionem manuum
nostrarum” et partialiter restitueretur antiquus ritus impositionis
manuum.
M Ibid. 142.

CAEREMONIAE CONCOMITANTES ESSENTIAM SACRA­
MENTI.
X. MODUS UNCTIONIS.

“Deinde intincto pollice in Oleo sancto, in modum crucis ungit in­
firmum in partibus hic subscriptis, aptando proprio loco verba formae
in hunc modum [Sequuntur sex particulares unctiones ad quinque
sensus et pedes, cum propriis formis]” (n. 8-11). Rubrica etiam notat:
“Et adverte quod Sacerdotibus, ut dictum est, manus non inunguntur
interius, sed exterius. . . Haec autem unctio ad pedes, ut dictum est,
cx qualibet rationabili causa omitti potest” (n. 10 sq.).
Praeterea, Rituale in praecedenti cap. 1. n. 12-22 varia praemittit
quae hanc rubricam de modo administrandi explanant et complent;
quaedam ex his etiam in Codice I. C. (can. 947) referuntur. Peculi­
ariter prescribitur: “Unctiones autem, extra casum gravis necessitatis,
ipsa ministri manu nulloque adhibito instrumento pant” (cap. 1, η. 16;
Codex, can. 947, § 4). “Quando pluribus simul infirmis hoc Sacramen­
tum ministratur, Sacerdos singulis aegrotis crucem pie deosculandam
porrigat, omnes preces quae unctiones praecedunt, plurali numero
semel recitet, unctiones cum respectivis formis super singulos aegrotos
efficiat, omnes vero preces, quae unctiones subsequuntur, plurali nu­
mero semel dicat” (ibid., n. 22).
Ceterum haec omnia sufficienter explicavimus in art. 4 (tom. 1. p.
453-459) agentes de materia proxima huius sacramenti. Manet tan­
tum aliquid observandum de historia duplicis praxis faciendi unctio­
nem in forma crucis et cum pollice oleo intincto, de cujus obligatione
diximus in art. 4 (tom. 1, p. 457).
In forma crucis unctiones esse faciendas praescribunt communissime
Sacramentaria, Ordines et Ritualia, inde ab antiquissimo Libro Ordinis
liturgiae Mozarabicae (cf. in art. 1, tom. 1, p. 136). Theodulphus
Aurelianensis: “Faciat de oleo super eum duodecim signa crucis” (cf.
integrum textum ibid.,p. 147 sq.). Sacramentarium Gregorianum: “Pe­
rungat infirmum de oleo sanctificato, cruces faciendo in collo et gut­
ture, et inter scapulas, et in pectore” (ibid., p. 140). Codex Rhemensis:
“Unguatur a sacerdote, vel pluribus sacerdotibus de oleo sanctificato,
facientibus cruces . . .” (ibid., p. 167). Codex Titianus: “Et sic perun­
gant singuli sacerdotes infirmum de oleo sanctificato, cruces faciendo
in collo, et gutture, et pectore, et inter scapulas . . . , et in quinque
sensibus” (ibid., p. 170). Ordo Romanus: “Intincto namque pollice
in oleo infirmorum sacerdos in aegri corpore signum crucis faciat in
septem, vel in aliquantis locis” (ibid., p. 171). Ordo 1: “Et sic perun-

gat infirmum de oleo sanctificato cruces faciendo.”51 Cf. alios Ordines,
ut 10, 11, 12, 15, 16, 17, 18, 21, 22, 23, 27, 28, 29, qui eamdem
expressionem “Ungat cruces faciendo” frequenter repetunt.
Pollice oleo intincto unctiones faciendas esse, satis communiter as­
serunt Ordines, saltem inde a saec. 10. Ordo Romanns (saec. 11-12)
nuper citatus eadem fere Ritualis verba adhibet. Ordo 10 (Noviomensis, circa a. 900) duas adhibet expressiones,52 quas repetunt poste­
riores Ordines: “Intincto pollice in oleo, cruces faciat [ungendo],”
quae invenitur etiam in Ordinibus 17, 18, 22, 23, 29, Ordine Romano
et hodierno Rituali; “Inungens eum, cruces faciendo de pollice,” quae
extat etiam in Ordine 21 et Ordine 2Ί (“Ungat cum pollice”).
Ordo 28 (Leodiensis, a. 1553) peculiarem hanc formam habet:
“Et pollicem vel virgulam intingat in oleum,”53 in qua fortasse con­
templatur exceptionalem casum administrationis per instrumentum
in morbo contagioso, ut suadet subsequens rubrica circa numerum
unctionis: “Sed in multum contagiosis morbis creditur sufficere unctio
quinque sensuum externorum.”54 Ceterum talis praxis adhibendi vir­
gulam satis communis fuit in quibusdam ecclesiis belgicis, ut dictum
est in art. 4 {ibid., p. 432, in nota), ubi supradictam praescriptionem
Ritualis de non adhibendo instrumento exposuimus.
Ordo 29 (Ambrosianus, a. 1645), sicut Rituale Romanum, notat
debere “partem inunctam tergi bombacio.”™

XI. TEMPUS.

Rituale nullum tempus assignat pro administratione huius sacra­
menti, adeoque omni tempore, die et hora conferri potest. Quidam
addunt melius esse sacramentum administrare diurno quam nocturno
tempore, ut possint accuratius observari caeremoniae et praescriptiones
Ritualis; quae tamen animadversio in modernis circumstantiis nonnisi
valde relativum habet valorem.

XII. LOCUS.

“Cum perventum jucrit ad locum, ubi jacet infirmus, Sacerdos in­
trans cubiculum, dicit: ‘Pax huic domui?” (n. 3).
luxta modernam igitur praxim, locus proprius pro administra­
tione huius sacramenti non est ecclesia, sed domus sive cubicu­
lum infirmi, et. in casu urgentis necessitatis, quicumque locus, ubi
"Ibid.
"Ibid.
"Ibid.
"Ibid.
“ Ibid.

118.
154.
229.
229.
239.

jacet infirmus, etiam via, platea, etc. In prioribus tamen Ecclesiae
temporibus, praxis viguit, tam apud Graecos quam apud Latinos,
sacramentum administrandi etiam in ecclesia, quando infirmi potuerint
in eam commode deferri. De qua praxi satis dictum est in art. 30
(p. 632 et 634); eam transeunter testatur Theodulphus Aurelianen­
sis: “Si permiserit infirmitas, abluto corpore, albis vestimentis indu­
atur [infirmus], et in ecclesiam deportetur, et jaceat in cilicio super­
jecto cinere” (cit. in art. 1, tom. 1, p. 147); posteriora vero
Sacramentaria et Ordines latini de ea prorsus tacent, sed mere
referunt processum et ingressum ministri in domum infirmi cum rituali
salutatione “Pax huic domui,” de qua dictum est supra (p. 823);
nec Missa pro infirmo, de qua sermo est in pluribus Ordinibus (cf.
infra p. 841) contrariam praxim ostendit, nam haec Missa poterat
dici in ipso cubiculo infirmi.
XIII. PzlS/1 ET INSTRUMENTA.

“Sacerdos Sacramentum Extremae Unctionis ministraturus, quate­
nus fieri poterit, parari curet apud infirmum mensam mappa candida
coopertam, itemque vas, in quo sit bombacium, seu quid simile in sex
globulos distinctum, ad abstergendas partes inunctas; medullam panis
ad detergendos digitos; et aquam ad abluendas Sacerdotis manus,
ceream item candelam, quae deinde accensa ipsi ungenti lumen prae­
beat. Denique operam dabit, ut quanta poterit munditia ac nitore hoc
Sacramentum ministretur. Deinde . . . accipit vas sacri Olei infirmo­
rum sacculo serico violacei coloris inclusum, illudque caute dejerat, ne
effundi possit” (n. 1 sq.). “Habeat igitur Parochus in ecclesia loco
nitido et decenter ornato, in vaso argenteo seu stanneo, sub clavi dili­
genter custoditum sacrum Oleum infirmorum” (c. 1, n. 3).
Obligativa vis huius rubricae relativa est, pro varietate requisito­
rum, et, quoad aliqua, nulla; in particulari, usus candelae, iuxta ali­
quos modernos, ut Gury-Ballerini, Génicot-Salsmans et Cappello, non
praescribitur sub peccato quia finis, qui a Rituali assignatur, est ut
“ipsi ungenti lumen praebeat,” etsi communius dicatur praecipi sub
poena peccati venialis ab auctoribus tam antiquioribus quam moder­
nis, ut Leandro, Escobar, Diana, Busenbaum, S. Alphonse, Noldin,
Prümmer, Piscetta.
Antiquiores Ordines nihil specificant de vasis aut instrumentis ad
unctionem deservientibus. Ordo 27 (Catalaunensis, circa a. 1500) lo­
quitur de stuppa seu de (“aliqua persona ad detergendum dictas cruces
cum stuppis”).’,f’ Ordo 28 (Leodiensis, a. 1553) loquitur de “lino aut
stuppa parata ad detergendum oleum membris inunctis,” et prae226 sq.

terea, ut notatum est supra (p. 834), exhibet etiam “virgulam” per
quam fiant unctiones.57 Ordo 29 (Ambrosianus, a. 1645) loquitur de
“bombacio, quod in vase mundo ponitur, ad eum usum parato, quod
[sacerdos] secum portandum curabit,” de “medulla panis” qua sacer­
dos digitum oleo unctum abstergit, et de “vaso olei sacri [quod sacer­
dos] reponit in mensa praeparata, ubi candela accensa sit.”88 Mentio
autem luminis sive candelae fit quidem in quibusdam Ordinibus, sed
non videtur habere peculiare momentum liturgicum aut symbolicum;
Ordo 1 loquitur de ceroferariis, Ordo 21 de candelabris, Ordo 24 de
cereis, Ordo 27 de igne in lucerna et candelis accensis, Ordo 29 de
cereo lanterna incluso. E converso, in liturgia orientali, ritualis usus
lucernae sive candelae est magni momenti, ut constat ex ritu bene­
dictionis olei in duplici Euchologio Graecorum (cf. supra, p. 784,
785) et peculiariter ex ritu Syrorum et Coptorum, apud quos Extrema
Unctio nomen ipsum accepit “mysterii seu sacramenti lampadis vel
candelae” (cf. dicta in art. 1, p. 3, 107, 178).

XIV. VESTES.
“Superpelliceo stolaque violacea indutus” (n. 4).
De obligativa vi hujus rubricae dissentiunt auctores. Nullum impri­
mis est dubium eam esse obligativam saltem sub veniali, ut constat
etiam ex quibusdam S. Sedis declarationibus; ita C. SS. Rituum de­
claravit superpelliceum et stolam adhibendas esse, non obstante con­
suetudine contraria,59 et S. C. de Propaganda Fide ac S. Officium
eamdem obligationem supponunt in duplici responso Missionariis dato
a. 1820 et 1850.°° Quidam antiquiores, ut Suarez (Disp. 44, s. 2, n. 7),
Palaus et Bonacina, docuerunt ne in casu quidem necessitatis licere,
et quidem sub gravi, hoc sacramentum ministrare sine vestibus, quia
ex una parte consulendum est reverentiae sacramenti et ex alia parte
illud non est stricte necessarium ad salutem. Alii, ac communius dicunt,
extra casum necessitatis grave peccatum esse sacramentum ministrare
sine ulla veste (seu sive sine stola sive sine superpelliceo), leve vero
peccatum si alterutra vestis omittatur, praecipue si agatur de super­
pelliceo: ita Leander, Escobar, Diana, Lacroix, S. Alphonsus, AertnysDamen, Vermeersch, Priimmer, Merkelbach, Gougnard. Quidam tan­
dem pauci inter modernos, ut Cappello et Piscetta-Gennaro, merito
dubitant de gravi obligatione non omittendi utramque vestem, imo
11 Ibid. 229.
■'·
“Ibid. 237, 239, 240.
’ Decret a authentica Congregationis Sacrorum Rituum II (Romae: Ex Typographia
Polyglotta S. C. de Propaganda Fide 1898) 219.
•° Cf. Collectanea S. Congregationis de Propaganda Fide (Romae: Ex Typographia
Polyglotta S. C. de Propaganda Fide 1907) I 434, 570.

hic ultimus auctor levem tantum obligationem contra alios explicite
proponit, inquiens: “Leve est (quamquam aliqui contra sentiunt) ad­
ministrare sine stola et superpelliceo.”0’
Pauci inter Ordines loquuntur de vestibus quas minister induere
debeat. Ordo 1 loquitur de amicto, alba, stola et planeta, notans non
esse adhibendam casulam; sed, ut patet, ibi agitur de solemniori
quadam administratione, cui intervenit etiam diaconus. Ordo 21 re­
quirit casulam, sed agit de simultanea delatione Eucharistiae. Ordo 22
loquitur generaliter de sacris vestibus. Recentiores Ordines 27 et 29
loquuntur de “superpelliceo et stola,” imo Ordo 29 exhibet “stolam
violaceam.”
XV. MINISTER SEU CLERICUS.
'‘Deinde convocatis Clericis, seu ministris, vel saltem uno Clerico, qui
crucem sine hasta, aquam benedictam cum aspcrsorio, et librum Ri­
tualem dejerat, [parochus procedit ad domum infirmi]. . . Minister
vero, si est in Sacris, vel ipsemet Sacerdos, post quamlibet Unctionem,
tergat loca inuncta novo globzdo bombacii” (n. 2 et 9).
Rituale requirit saltem unum clericum, addens quod, si ipse sit
in sacris seu saltem subdiaconus, potest abstergere bombacio loca
inuncta. Praeterea, Rituale praevidet casum solemnioris delationis
Olei sancti per diaconum, superpelliceo indutum, una cum sacerdote
deferente Viaticum (c. 1, n. 15).
De vi obligativa praescriptionis adhibendi aliquem ministrum, non
prorsus conveniunt auctores nisi in hoc quod omnes excludunt gravem
obligationem; communius admittunt esse veniale peccatum nullum
adhibere ministrum, ita, praeter antiquiores cum S. Alphonso, AertnysDamen, Priimmer, Merkelbach, Piscetta-Gennaro, Gougnard; quidam
tamen, ut Bonacina, Escobar et Possevino (apud S. Alphonsum),
Noldin-Schmitt et Cappello, probabilius dicunt id nullum esse pecca­
tum nec posse ostendi verum adesse praeceptum de hac re. quod
quidem convenientius explicat quare in quibusdam regionibus, ut in
Statibus Federatis Americae, mos invaluit nullum ministrum adhi­
bendi. Plures auctores hic quaerunt utrum sacerdos possit, pro utili­
tate et convenientia, uti etiam ministerio mulieris. Quidam, ut Busenbaum cui consentit S. Alphonsus, Gury et alii, negant, dicentes id fore
peccatum veniale; alii, ut Ballerini-Palmieri et Génicot, admittunt
saltem ut mulier, deficiente alio ministro, respondeat sacerdoti, sicut
licet in Missa; alii tandem, ut Cappello et Conte a Coronata, admittunt
praeterea ut mulier, cum debita modestia et reverentia, porrigat vascu­
lum sacri olei sacerdoti ministranti.
“ Elementa theologiae moralis V (ed. 4 et 5, Torino [1938]) 879.

Antiqui Ordines vario modo loquuntur de ministris, quod quidem
provenit sive ex frequenti assistentia plurium sacerdotum (cf. dicta
in art. praec., p. 775-779), sive ex solemniori administratione quae
exigebat praesentiam diaconi, sive ex maiori vel minori difficultate,
pro diversis locis et circumstantiis, procurandi concursum plurium mi­
nistrorum; ceterum quidam Ordines satis clare significant sufficientiam
unius ministri seu clerici, post ipsum Alexandrum III declarantem:
“Sacerdos uno praesente clerico et etiam solus potest infirmum ungere”
(cf. supra, in p. 743), imo Ordo 27 videtur admittere etiam ministe­
rium foeminae. Ordines 3, 16, 24, et 29 loquuntur de sacerdotibus et
aliis ministris seu clericis; Ordines 1 ct 21 de diacono et aliis ministris;
Ordo 29 de “clerico sacris initiatio” qui possit partes inunctas abster­
gere bombacio; Ordo 9 de omnibus clericis; Ordo 28 de “ministro”
in singulari, imo Ordo 29 de “clerico induto superpelliceo”; Ordo 2Ί
de “sacerdote cum clericis, saltem cum clerico ad hoc perito et idoneo,”
imo de “aliqua persona ad abstergendum cruces cum stuppis,” i.e. de
“illo vel illa, qui vel quae extergit cruces de stuppis.”

CAEREMONIAE
MENTI.

SUBSEQUENTES

ESSENTIAM

SACRA­

XVI. ABSTERSIO PARTIUM INUNCTARUM ET DIGITI
INUNGENTIS.
“Minister vero, si est in Sacris, vel ipsemet Sacerdos, post quamlibet
Unctionem, tergat loca inuncta novo globulo bombacii, vel rei similis,
eumque in vase mundo reponat, et ad ecclesiam postea dejerat, com­
burat, cineresque projiciat in sacrarium. . . Quibus omnibus [uncti­
onibus] peractis, Sacerdos pollicem fricat cum medulla panis, manus
lavat linteo que abstergit; aqua vero lotionis cum pane, suo tempore,
mittatur in sacrarium, vel, si hoc desit, in ignem” (n. 9 et 12).
Quidam auctores practici notant non adesse strictam obligationem
deferendi et comburendi bombacium ac panem in ipsa ecclesia sed
posse id committi familiaribus infirmi, imo aliqui addunt non requiri
ut cineres subinde deferantur et proiciantur in sacrarium, adeoque
tuta conscientia sacerdotem posse totum hoc negotium committere
familiaribus sive ministris infirmi, si moraliter certum sit eos id
exeeuturos.82
In Ordinibus, praecipue antiquioribus, pauca reperiuntur de hac re,
cum sit minoris momenti et aliunde connaturaliter exigi intelligatur.
Theodulphus Aureliancnsis loquitur de abstersione vestium infirmi:
“Illa autem vestimenta oleo superfusa quibus infirmandus [sic] non
" Cf. apud Kilker, Extreme Unction (St. Louis 1927) 365.

sepeliuntur, et si convaluerit, abluuntur in loco mundo, et iterum
utitur eis” (cit. in art. 1, tom. 1, p. 148). Ordo Romanus (saec. 11-12)
loquitur tantum de ablutione manuum sacerdotis: “Lavat sacerdos
manus suas, et lavaturam projicit in piscinam, vel ignem” (ML 78.
1022). Similiter Ordo 22 (circa a. 1200): “Inuncto fratre, lavet manus
suas, sacerdos, et jactet in piscinam.”81 Tres Ordines recentiores magis
appropinquant ad praescriptiones Ritualis Romani. Ordo 27 (Catalaunensis, circa 1500): “Et debet esse aliqua persona ad detergendum
dictas cruces cum stuppis, et in qualibet cruce accipiat stuppas novas,
candelis accensis. . . Lavat sacerdos unctione peracta manus suas cum
sale et aqua. Similiter ille vel illa, qui vel quae extersit cruces de
stuppis, quae debent custodiri et reservari inter duas scutellas ligneas,
et reponi in quodam armariolo in ecclesia, et de eisdem facere cineres
pro die cinerum, vel recondi in terra sancta.”01 Ordo 28 (Leodiensis,
a. 1553: “[Sacerdos] linum aut stuppam habeat paratam ad deter­
gendum oleum membris inunctis. . . Post haec [i.e. post unctiones]
sacerdos exusta stuppa, manus abluat adhibito sale, et aqua ablu­
tionis, cum cineribus stuppae jubeantur projici in ignem et aquam
fluentem.”05 Ordo 29 (Ambrosianus, a. 1645): “Ubi vero [parochus]
unamquamque partem unxit: ipsemet aut sacerdos alius, si adest, aut
clericus sacris initiatus partem inunctam continuo tergit bombacio,
quod in vase mundo ponitur, ad eum usum parato, quod secum por­
tandum curabit, quodque deinde peracta tota unctione ad ecclesiam
defertur et ibi comburitur: cineres vero projiciuntur in sacrarium. . .
Postea parochus digitum pollicem, quo unxit, medulla panis bene
fricat, et aqua abluit in vase supradicto, tum manutergio abstergit.
Ablutionis vero aquam cum micis refert in sacrarium.”00
XVII. TRES FINALES ORATIONES: “Domine Deus, qui per
Apostolum tuum,” “Respice quaesumus” et “Domine sancte,” quas
praecedunt Kyrie eleison, Pater noster ct plures versiculi (n. 12).
De obligativa vi harum Orationum dictum est in art. 8 (tom. 1,
p. 582).
Hae tres orationes inveniuntur etiam in Ordine Romano (saec.
11-12) ex quo Rituale hodiernum descendit, sed prima praecedit
immediate ipsam unctionem, ceterae vero eam subsequuntur, una
cum tertia ac finali oratione. Etiam in aliis Sacramentariis et Ordinibus
prima oratio, in qua fit directa allusio ad textum lacobi, praecedit
unctiones (si excipiantur Ordo 13, ex Pontificali Suessionensi ante a.
"Apud Martène, op. cit. (supra, in p. S22) 214.
“Ibid. 227.
“ Ibid. 229 sq.
Mlbid. 239, 240.

1100, et Ordo 29, ex Rituali Ambrosiano a. 16 4 5 ) 07 estque valde fre­
quens (Sacramentarium Gregorianum, Codex Tilianus, Codex Rhemensis, Ordines 1, 3, 4, 9, 10, 13, 14, 16, 19, 20, 21, 25, 28, 29).
Secunda oratio (quae provenit ex Sacramentario Gregoriano) est
adhuc frequentior et vix non semper praecedit unctiones (si forte
nempe accipiatur Ordo 508). Tertia oratio (quae provenit ex Sacra­
mentario Gelasiano, ubi exhibetur ut oratio “pro reddita sanitate”)
est multo minus frequens, et quandoque praecedit, quandoque subse­
quitur unctiones.
XVIII. MONITA.
“Ad extremum, pro personae qualitate, salutaria monita breviter
praebere poterit, quibus infirmus ad moriendum in Domino confirme­
tur et ad jugandas daemonum tentationes roboretur. . . Admoneat
etiam domesticos et ministros infirmi ... ut morientem adjuvent . . .”
(n. 13-16; cf. c. 3-8).
Similia monita continent quidam pauci Ordines, ut 27, 28, et prae­
cipue 29 (Ambrosianus).00

XIX. SUPPLETIO OMISSARUM ORATIONUM ET UNCTIO­
NUM.

“Si quis aiitem laboret in extremis, et periculum immineat, ne de­
cedat antequam finiantur Unctiones, cito ungatur, incipiendo ab eo
loco: ‘Per istam sanctam Unctionem, etc.’ ... ; deinde, si adhuc
supervivat, dicantur Orationes praetermissae. . . In casu autem necessi­
tatis sufficit unica unctio. . . Salva tamen manet obligatio singulas unc­
tiones supplendi. . . cessante periculo” (c. 1, n. 12 et 21).
De cuius obligationis vi et ratione, fuse dictum est in art. 4 (tom. 1,
p. 404-406, 456 sq.; cf. 474-476).
In ritu Graecorum et in antiquis Ordinibus ritus latini, plura alia
post unctionem observabantur. Praetermissis quibusdam ex caeremo­
niis supra relatis ante unctionem (ut osculo crucis, benedictione et
usu cilicii, recitatione symboli et Orationis Dominicae, Viatico), quae
in aliquibus Ordinibus notantur post unctionem, praecipue nota se­
quentes peculiares observantias. Apud Latinos habebatur iteratio of­
ficii infirmorum per septem continuos dies, de cuius indole et ratione
fuse disputatum est in art. 24 (p. 305-318). Apud Graecos imponitur
liber evangelii super caput infirmi (cf. supra, in p. 784 et 820).
Apud utrosque quandoque administratio huius sacramenti coniunge" Ibid. 174, 240.
“Ibid. 139.
° Ibid. 228, 231, 240 sq.

batur Missae, celebratae in ecclesia aut in ipsa domo infirmi; hoc
testantur quoad Graecos antiquissimum Euchologium Codicis Barberini
(cit. in p. 784 sq., 819; cf. tamen dicta in p. 819 de posteriori sepa­
ratione Euchelaei a Missa et Officio) et quoad Latinos quidam ex
antiquioribus Ordinibus: Sacramentarium Gregorianum refert quidem
“Missam pro infirmo” sed eius coniunctionem cum hoc sacramento
non significat. E converso, Codex Rhemensis, post descriptionem ritus
unctionis, refert duas Missas, i.e. “Missam pro infirmo” et “Missam
pro infirmo qui proximus est morti” et intra hanc, ante Communionem,
notat: “Tunc unguatur oleo. ‘Ungo te de oleo sanctificato, ut salveris
aeternaliter in nomine Patris, et Filii, et Spiritus sancti. Amen’ ” (ML
78. 539). Pariter Ordo 2 (ex Pontificali Prudentii Trecensis, ante
a. 850) in fine ritus unctionis notat: “Sequitur missa pro infirmo. Item
alia missa pro infirmo qui proximus est morti.”70 Ordo 12 (Salisburgensis, a. 1100) refert compendiose totam “missam pro infirmo” intra
ipsum ‘Ordinem ad visitandum vel unguendum infirmum” ante ipsam
unctionem, et in fine ritus unctionis refert peculiares orationes dicen­
das in “Missa pro infirmo de cujus salute desperatur.”71 In Missali
Romano retinetur Missa pro infirmo, quae tamen nullam habet pecu­
liarem connexionem cum hoc sacramento.

Haec dicenda erant de mirabili hoc et arcano sacramento, tam
exiguo in aspectu et tam fecundo in veritate, quo nempe Christiana
hominis vita, Baptismo incoepta et Poenitentia reparata, miro modo
perficitur ac feliciter consummatur, veluti per ultimam quamdam
poenitentiam antiqua vulnera occludentem et novum quemdam bap­
tismum futuram vitam generantem.
'•° Ibid. 12S.
"Ibid. 165 sq., 171.

GENESIS
3. 15
III REGUM
19. 8
IOB
4. 18
PSALM 1
77. 25
PROVERB ΙΑ
11. 14

9

686
527
686

MATTHAEUS
2. 20
7. 6
9. 8
10. 3
25. 36, 39
27. 44
27. 4S
MARCUS
2. 5
6. 12-13

6. 56
15. 36
LUCAS
4. 40
7. 10
9. 2
17. 14
23. 36
23. 39
IOANNES
4. 46
6. 2
6. 52, 55, 57 59
6. 54
9. 4
11. 2, 3, 6
20. 22-23

404

768
696
768
620
620
768
768
225
19, 79 sq., 562, 617, 620.
752
620
768

620
620
620
768, 760
768
76S
620
620
566
565
642
620
444

ACTUS APOSTOLORUM
9. 12
620
9. 37
620
20. 35
620
AD ROMANOS
5. 6
609
7
84
1 AD CORINTHIOS
4. 4
130
4. 10
600
11. 30
620
II AD CORINTHIOS
10. 10
600
AD PHILIPPENSES
2. 26
620
I AD TIMOTHEUM
4. 14
744
5. 19
755
II AD TIMOTHEUM
4. 20
620

AD HEBRAEOS
4. 12
527
IACOBI
3. 2
5. 13
5. 14 15

I PETRI
5. S

SS
609
6. 7. 9, 10 sq.. 23, 26, - _■
30. 80. 83. SS, 95, 12 Λ
128, 225, 305·, 337. 373,
391, 302, 467 sq., 4SI.
504. 516, 520 sq., 562,
563, 565. 566, 587, 609 sq.,
620 sq.. 642, 650, 676,
683, 735 sq.. 743 sq.. 745.
752. 755. 758, 759. 762.
767-770, 774 sq., 792

INDEX EXEGETICUS
(Textus citantur iuxta ordinem quo occurrunt in hoc tractatu)

EFFECTUS
In Mare. 6.12 sq. effectus E. U. exhibetur
generice ut infirmi sanatio (p. 19, 79), dum
in lac. 5.14-15 exhibetur sub triplici con­
ceptu salvationis, alleviationis et remis­
sionis peccatorum (p. 19 sq., 42, 53, 80, 83).
Effectus alleviationis animi (p. 73, 74, 83).
Effectus corporalis sanitatis (p. 76, 77,
79 sq.).
Effectus remissionis peccatorum (p. 53,
62, 83, 128). Proponitur conditionate tan­
tum ac ideo nequit esse principalis effectus
(p. 83).
PROPRIETATES
Iterabilitas. Verba lacobi “Infirmatur quis
in vobis” favent doctrinae de initerabilitate
E. U. (p. 305).
Necessitas. An implicetur in verbis “In­
ducat presbyteros ecclesiae” (p. 373, 391).

SUBIECTUM
Ex verbis lacobi non necessario deducitur
subiectum E. U. esse solum adultum (p.
467 sq., 481).
In verbis lacobi fundari potest doctrina
quae tenet solum hominem, qui aliquando

peccaverit, esse capacem E. U. (p. 511,
520).
Solum infirmum esse capacem E. U. in­
nuitur in Mare. 6.12 sq. et certe colligitur
ex verbis lacobi, attentis simul textu et
contextu (p. 562-566). Unde vim verborum
lacobi non satis perpendunt tum Schis­
matici Orientales tum aliqui theologi catho­
lici (p. 563-566, 620sq.).
In utroque textu Marci et lacobi fun­
datur etiam necessitas proprie dictae infir­
mitatis (p. 609 sq.), et quidem gravis (p.
620), et suadetur ipsa necessitas periculi
mortis (p. 642; cf. 650sq.).
Ex verbis lacobi nihil deduci potest sive
pro sive contra sufficientiam habitualis
intentionis in subiecto E. U. (p. 676sq.).
Cum eisdem verbis consonat necessitas
Baptismi in subiecto E. U. (p. 683).
MINISTER
Iuxta lacobum solus et omnis sacerdos
est minister E. U. (p. 745, 755, 758).
Sacerdos nequit sibimetipsi E. U. minis­
trare (p. 759).
E. U. valide ministratur sive ab uno sive
a pluribus sacerdotibus (p. 767, 774 sq.,
792).

3, 12, 17, 51, 52, 53, 64, 72, 73, 97, 104107, 119, 161, 167-169, 174, 184-186, 191,
194, 200, 206, 209, 232, 265, 266, 273, 274,
276, 285, 288, 325, 333 »q„ 337, 369, 388,
389, 397, 398, 404-412, 413, 417, 428, 439,
469, 474-478, 480, 488-490, 494, 499, 500,
507, 522, 564, 568, 574, 598, 601 »q., 606,
612, 663, 791, 795

SUMMA THEOLOGICA
Prima Secundae (1-2)
q· 81, a. 3,
ad 2
q.82, a. 1
q. 85, a. 1
a. 3
q.?l, a. 6
q. 102, a. 5,
ad 3
q. 109, a. 2,
ad 3
Secunda Secundae (2-2)
q.26, a. S
Tertia Pars (3 p.)
q.30, a. 1,
ad 2
q. 64,
a. 9
q.65,
a. 1
a. 1,
a. 1,

ad 4
ad 8

a. 3
a. 4

q.66,
q.67,

q. 68,

q. 69,

a. 4,
a. 5,
a. 9
a. 2
a. 2,
a. 6

ad 3
ad 4
ad 3

a. 6, ad 3
a. 1, ad 3
a. 2
a. 2, adi
a. 2, ad 3
a. 5
a. 7, ad 3
a. 8
a. 9, adi
a. 2
a. 8
a. 10

104
104
105
104, 105
104
1, 177, 185
106

807
175
475
1, 48, 66, 106,
177, 185, 275,
445
1, 177, 185
1, 66, 89, 136,
141
686, 691
365, 366, 385,
404
365,405,427 sq
793
332
147, 169
147
761, 764, 789,
792
793, 794
515
410
410
410
169
676
475
676
169
160
250

404, 405, 406
412
410
ad 1
410
ad 3
406
ad 4
281
q. 73,
405, 410
q. 78,
475
130 sq.
q. 79,
168
169
ad 1
q.80,
463, 476, 489,
680
463 , 489
a. 9, ad 1
482
a. 9, ad 3
a. 11
405, 409, 410
q.82, a. 2
761
780
a. 2, ad 2
a. 2, ad 3
789
q. 84, a. 1, ad 1
1, 66, 147, 169
a. 3
85
q. 86, a. 4, ad 3
169
a. 5
49, 106
q.87, a. 3, ad 1
141
Supplementumt Tertiae Partis
a. 5
365, 391, 409,
q· 6,
427, 434 sq.
q.9,
a. 1
250
q. 29, a. 1,
1, 177, 185 sq.
ad 2
a. 2
1, 68, 281, 283,
284, 286, 312
a. 2, ad 1
283
a. 2, ad 2
246, 283
a. 2, ad 3
284, 761, 766,
783, 789, 796
a. 2, ob.3
783
a. 3, ad 1
365, 405, 406
a. 4
1, 177, 186
a. 5
1, 48, 68, 177,
186
a. 6, ad 2
757
a. 8
267
q.30, a. 1
1. 4, 5, 46, 47,
48, 63, 67 sq.,
87, 88, 98, 99,
102, 103, 104,
106, 109, 111,
113, 136, 140,
186, 187, 252,
275, 444
a. 1,
ad 1
365, 410
a. 1, ad 2
S, 48, 64, 68,

q-72,

a. 1,
a. 3
a. 6,
a. 6,
a. 8,
a. 2
a. 3
a. 8
a. 3
a. 5
a. 5,
a. 9

ad 3

a. 1,
a. 1,
a. 2
a. 3
a. 3,
a. 3,
a. 3,

a. 3,
a. 4

q.31

q.32,

a. 1,
a. 3
a. 3,
a. 3,
a. 3,
a.1
a. 2
a. 2,
a. 2,
a. 3

a. 3,
a. 3,
a. 3,
a. 4
a. 4,
a. 4,
a. 4,

q. 33,

a. 7
a. 1

a. 1,

q.35,

q. 37,
q. 63,

a. 2
a. 2,
a. 3
a.4
â. 5
a. 1,
a. 2,

S4, 101, 106,
109, 136, 147,
168
5, 48, 84, 168
ob. 2
247
ad 3
1, 4, 5, 14, 46,
\92,199,212sq ,
219, 228
1, 4, 261, 273
273
ad 1
273
ad 2
261, 267, 268,
ad 3
273
267
ob. 3
482
734
747
ad 2
756
757
ad 1
758
ad 2
Sed contra 756
532, 575
177, 186, 332,
578, 601, 642,
647, 690
644
ad 1
601
ad 2
463, 474 sq.,
489 sq.
Sed contra 474 sq.
474 sq.
ad 1
406, 474 sq.,
ad 2
675 sq.
463, 474
Sed contra 501, 508
1, 49, 108, 192,
ad 1
224
1, 48, 68, 105,
ad 2
478, 501, 508,
519, 683
521
109, 286, 326,
332, 350, 352
ad 2
332, 351, 578.
601
1. 286, 328, 332
Sed contra 1, 48, 68
578, 601
332
332
ad 2
246
ad 1
353

COMMENTARIUS IN 4 LIBROS
SENTENTIARUM
In 4 Sent.:
dist. 1, q. 1, a. 4, q. 1
261,
266 sq.
dist. 2, q. 1, a. 2
1, 186
dist. 5, q. 2, a. 1, q. 1
147, 169
q.2, a. 1, q. 1, ad 2 147
dist. 6, q. 1, a. 1, q. 3
515
q. 1. a. 1, q.3, ad 1 515
q. 1, a. 1, q.3, ad 2 515

q. L a. 1, q.2
405, 406
q.3, a. 2, q. 1
365, 408
dist. 8, q· 1, a. 2, q· 1
365, 405, 407
q- L a. 2, q. L ad 2 365, 405. 407
q. L a. 3, q-2, ad 3 182, 184 sq.
dist. 12, q.3, a. 2, q· 1
405, 409
q.3, a. 2, q· 1, ad 1 405, 409
q.3, a. 2, q. 1, ad 2 406, 409
dist. 14, q. 2, a. 1, q-3, ad 2 106
q· 2, a. 1, q.3, ob. 148 sq., 107
dist. 17, q.3, a. 1, q· 1
410
q-3, a. 1, q· 1, ad 1 410
q.3, a. 1, q.2
367
dist. 23
365, 406
q· L a. 1, q.3, ad 1 365, 406
q. L a. 2, q-3, ad 3 267
q. 1, a! 2, q-3, ob. 3267
q. L a. 3, q. 1, ad 3 406
267
q· 1> a. 4, q-2
q.2, a. 1, q.2, ad 2 406
q-2, a. 4
326, 328
dist. 24, q. 1, a. 2, q-3, ad 2 410
SUMMA CONTRA GENTILES
2.56
284
4.58
1, 67, 192, 212,
229
4.72
105, 106, 107,
410
4.73
1, 4, 5, 44, 46,
49, 66 sq., 98,
106, 108, 109,
111, 113, 166,
167, 185, 192,
199, 212, 222,
223, 224, 226,
228, 275, 2S6,
3 2 6, 352, 444,
532, 576, 578.
580, 601 sq.,
618, 630, 734,
756, 761, 774,
779 sq., 790
QUAESTIONES DISPUTATAE
Dc Malo
141
q. 7,
a. 11
1, 90, 136
a. 11, ad 14
1
a. 11, ob. 14
141
a. 12
APOCRYPHA
Opusculum dc officiis
489, 602, 656,
sacerdotis
658, 680, 761,
780, 781, 792,
793
dist. 7,

OPUSCULUM
De articulis fidei et
Ecclesiae sacramentis

5, 365, 405,
406, 602

QUODLIBETUM
4,

a. 10

410

ABAELARDUS, 32, 37, 38, 42, 517, 518
ABAELARDUS (Pseudo), 319, 320, 323,
324, 325, 341, 630
ABARZUZA, 158, 159, 252, 253, 263, 265,
304, 380
ADALHARDI (Vita S.),3P7, 518, 528, 628,
759
AEFRICUS (Cantuariensis), 395, 397, 432,
630, 677, 772
AERTNYS-DAMEN, 73, 116, 159, 252.
253, 260, 293, 298, 303, 305, 359, 377,
380, 415, 508, 607, 648, 668, 702, 703,
709, 716, 718, 722, 723, 724, 727, 728,
729, 809, 832, 836, 837
AGOBARDUS LUGDUNENSIS, 396, 632,
634, 640
ALANUS DE INSULIS, 6, 322, 325, 398
ALBA IULIENSE ET FOGARENSE
CONC. (a. 1S72), 787, 792, 798
ALBERTI, 455, 462
♦ALBERTUS MAGNUS, 1, 47, 49 sq., 6466, 107, 167, 174, 182-184, 191, 206, 223,
224, 226, 228, 229,233, 268, 269, 273,
276, 285, 287, 325, 326, 327, 331, 333,
335, 337, 342, 359, 365, 369. 397, 399401, 402, 409, 410, 412 sq., 463, 469, 474,
475, 481, 484, 4S8, 490 sq., 494, 499. 502,
503, 519, 531, 598, 601, 612, 680, 690
ALEXANDER III, 743, 762, 773, 779, 780.
838. Vide: ROLANDUS BANDINELLI
ALEXANDER HALENSIS (Pseudo), 52,
55 sq., 167, 174, 266, 469, 599
♦ALEXANDER HALENSIS (Pseudo), 52,
ALEXANDRINUM COPTORUM CONC.
(a. 1898), 788
ALLATIUS (L.), 532, 541, 573
♦ALPHONSUS (Liguori), 53, 73, 115, 116,
173, 174, 252, 260, 292, 295 sq., 359, 364,
365, 372, 376, 377, 379, 387, 391, 418,
434, 436, 437, 439, 463, 498, 499, 500,
503, 528, 578, 580. 581, 588, 589, 591,
592, 601, 603 sq., 606, 612, 622, 647 sq.,
663, 668, 670, 673, 712, 716, 729, 730,
731, 764, 791, 795, 799, 801, 806, 813,
832, 835, 836, 837
AMALARIUS METENSIS, 30, 36, 40, 42,
43, 44, 223, 305, 395, 517, 567, 568, 614.
617
AMBROSIANA LITURGI A, 33, 34, 36, 37,
39, 42, 43, 517, 520, 613, 616, 633, 638,
691, 822, 823, 825, 828, 831, 834, 836,
839, 840

AMBROSIUS, 21, 22, 40, 206, 325, 326
AMI (L’) DU CLERGÉ, 267, 373, 374.
375, 376, 439, 451, 462, 578
AMICUS, 508, 591, 668
AMULO LUGDUNENSIS, 396
ANDEGAVENSE CONC. (a. 1293), 599,
650, 653
ANDRIEUX (L.). 463, 813
ANDRUTSUS (Ch.), 7, 76, 77, 225, 382,
541, 548, 587
ANONYMUS DE SACRAMENTIS MORIENTIUM INFANTUM, 469
ANTONELLI (J.), 451, 455, 462
ANTONINUS (Sanctus), 502, 503, 531,
679, 680
AQUENSE CONC. (a. 1850), 600, 650,
652, 653
AQUISGRANENSE CONC. (a. 836), 31.
36, 395, 444. 560. 627, 631, 653, 662, 688,
746, 756, 772, 800
ARAUSICANUM CONC. I (a. 441), 492,
677
\RCHANGELSKIJ (M.), 532, 534, 540.
572, 573, 584. 613. 619, 655, 763, 773,
790
ARCUDIUS (P.), 140. 287, 300. 315, 317.
532. 536. 540, 543, 544, 558, 560, 564,
655, 766
♦ARMENORUM CONC. (a. 1911), 788,
792, 798, 802
ARREGUI, 387, 60S, 703, 705, 711. 719.
722, 725, 727, 728, 731, 732
ARRIAGA, 300. 508
ATHANASIUS, 21, 22, 41. 80, 81. 393,
624, 771
ATHANASIUS PARIENSIS. 763. 785
AUGUSTINUS, De consensu evangelistarum 3.16, 768; Serm. 324, 768
AUGUSTINUS (Pseudo), 30, 36, 44
AUREOLUS, 72, 73
AUSSITANUM CONC. (a. 1S51), 472,
486 sq., 523
AVENIONENSE CONC. (a. 1594), 600,
650, 653

BAIOCENSE CONC. (a. 1300), 657, 659
BALLERINI-PALMIERI, 73. 115. 173,
174, 198 sq., 201. 214, 233, 237. 238, 304,
380, 508, 601, 604, 725, 728, 809, 837
BALTIMORENSE CONC. II (a. 1866),
424, 430, 432

BANDINUS, 268, 319, 321, 323, 324, 325,
341
♦BARRY (D.), 1, 61, 287, 451, 799
BEDA, 22, 26, 29 sq., 37, 40, 223, 305, 392,
395, 396, 517, 567, 614, 616 sq., 625, 635,
636, 637, 639, 640, 747, 748, 775
♦BELLARMINUS, 50, 52, 61 sq., 78, 114,
171, 174, 198, 214, 444, 508, 574, 601,
606, 612 , 619, 736, 737
♦BENEDICTUS XIV, 46, 92, 287, 292, 295,
320, 331, 332, 336, 343, 359, 364, 365,
423, 428, 432, 440, 463, 465, 466, 483,
485, 486, 492, 498, 529 sq., 532, 536, 540,
541, 542, 543, 544, 547, 548, 551, 552,
554 sq., 557-560, 561, 569 sq., 571, 575,
578, 583, 592, 606, 612, 613, 621, 633,
647, 649, 652, 654 sq., 658, 659, 660, 662,
663, 672, 687, 694, 734, 742, 744, 753,
761, 762, 773 sq., 782, 788, 790, 792, 798,
799, 801, 805
BENEVENTANUM CONC. (a. 1374),233,
329 sq., 335, 494, 499, 613, 649 sq., 652,
678, 679
BERARDI (A.), 451, 455, 456, 669
BERNARDUS, 32, 37, 517, 688
BERTI (L.), 78, 99, 199, 564, 737, 742,
748 sq., 768
BIEL (Gabriel), S3, 413, 805
♦BILLOT (L.), 8, 64, 115, 116 sq., 124 sq.,
127, 158, 201, 202, 204, 226, 228, 229,
252, 253, 263, 289, 301, 356, 380, 508
BILLUART, 1, 64, 110, 115, 116, 140,
172 sq., 174, 199, 200, 217, 233, 277, 292,
295, 343, 369, 379, 380, 381 sq., 486, 508,
529, 577, 601, 606, 612, 622, 764, 768,
780, 791
BITURICENSE CONC. (a. 1584), 649
BJELJAEV, 7, 298, 540, 572, 587, 594,
595, 655
BOBBIENSE MISSALE, 24, 25, 26, 27,
36, 37, 41, 517
BONACINA, 359, 668, 791, 832, 836, 837
♦BONAVENTURA, 1, 47, 50, 51, 53, 56-58,
67, 113, 137, 140, 141, 167, 174, 186 sq.,
199, 206, 212, 226, 227, 228, 229 sq., 268,
269, 273, 276, 287, 325, 326, 327 sq., 331,
333, 337, 351, 358, 365, 369, 397, 398,
401-404, 417, 439, 445, 463, 469, 475,
481 sq., 488, 491, 502, 567, 599, 612, 690
BONIFACII (Statuta S.), 30, 36, 736, 746,
772, 800
BORD (L), 392, 467, 468, 503, 564, 734,
768
♦BOTTE (B.), 583, 596, 597, 598, 599, 621,
693, 813
♦BOUDINHON (A.), 734, 738 sq., 740,
743, 755, 759
BOYER (C.), 64, 119, 122, 158, 289, 302,
310, 380, 508, 523, 529, 607, 622, 766, 767
BRANCATUS, 503, 532
BUCCERONI (L), 116, 127, 158, 252, 305,
380, 415, 607, 703
BULGARIS (N.), 548, 549, 565

BURCHARDUS WORMATIENSIS, 677,
688
BURDIGALENSE CONC. (a. 1583), 649,
659
BUSENBAUM, 73, 173, 498, 500, 601, 612,
791, 801, 835

CABILLONENSE CONC. (a. 813), 31, 37,
395, 432, 569, 746, 756
♦CAESARIUS ARELATENSIS, 23, 25, 26,
28, 29, 37, 40, 206, 305, 394, 395, 396,
517, 624, 629, 632, 634, 635, 636, 637,
639, 688, 738, 747 sq., 759
CAIETANUS, 268, 413, 587
CALVINUS, 6, 585, 586, 736, 762
CAMERACENSE CONC., 494 sq., 499
CAMPANIAS (Th.), 225, 763, 786
CANONES HIPPOLYTI, 21, 22, 36, 38,
40, 206, 305, 393, 632, 634, 637, 756, 771
CAPELLMAN (C.), 451, 462, 668
♦CAPPELLO (F. M.), 1, 51, 52, 71, 73,
115, 118, 124, 125, 136, 137, 139, 140,
143, 148, 149, 150, 164, 201, 205,218,
2 2 6, 22 8, 233 , 234, 243 , 248, 250, 252,
253, 260, 263, 278, 286, 287, 289, 293,
298, 303, 309, 312, 324, 334, 336, 345,
3 46, 3 5 7, 35 8, 3 59, 3 60, 371, 372 , 373,
374, 375 sq., 379, 387, 390, 398, 409, 410,
411, 415, 421, 439, 451, 455, 456, 457 sq.,
462, 463, 467, 468, 472, 488 sq., 500, 501,
503, 506, 507, 523, 551, 563, 578, 580,
582, 584, 588, 590, 592 , 593, 596, 597,
598 sq., 608, 622, 646, 654, 667, 670, 694,
695, 702 , 703, 708, 716, 718, 719, 722,
724, 725 sq., 727, 728, 729, 730, 731, 732,
734, 741, 742, 761, 762, 764, 766, 769,
790, 799, 801, 802, 803, 806, 808, 809,
813, 832, 835, 836, 837
CAPREOLUS, 64, 68, 114, 170, 189 sq.,
264, 266, 328, 490, 680
CARBONEANO (Ph. de), 532, 558, 559
CAROLI MAGNI CAPITULARE, 395,
568, 627, 653, 689, 746, 772, 800
CAROLUS BORROMEO, 450, 493 sq., 495,
499, 500, 649, 668, 679, 680, 681, 691,
791
CASSELIENSE CONC. (a. 1853), 472,
487, 523
CASSIANUS, 23, 25, 29, 37, 40, 517
CASSIODORUS, 26, 29, 394, 611, 625, 637,
640, 771
CATALANUS (J.), 233, 292
♦CATECHISMUS CONC. TRID., 5,11,12,
13 sq., 15 sq., 16 sq., 18, 50, 54, 58, 72,
84, 87, 89, 92, 96, 128, 165, 166, 182, 197,
206, 216, 221, 281, 282, 285, 290, 339,
340, 347, 421 sq., 432, 444, 465, 470, 472,
473, 485, 522, 527, 556 sq., 568, 575, 580,
592, 597, 598, 600, 601, 610 sq., 618, 621,
623, 643, 648, 650, 651, 652 , 653 , 662,
691 sq., 744, 753, 773, 800, 807
CAVALLERA (F.), 13, 335
CELTICA LITURGIA, 33, 36
CHAINE (J.), 392, 564, 768, 769, 818

INDEX ONOMASTICUS
CHARDON (C.), 301, 532, 543, 578, 654,
656, 687, 813, 824
♦CHAVASSE (A.), 25, 26-29, 578, 613,
614 sq., 635-637, 639, 734, 739 sq., 743,
755, 775 sq.
CHRÉTIEN (P.), 695, 702, 716, 722
♦CHRYSOSTOMUS, 21, 22, 37, 40, 43, 80,
393, 517, 539, 567, 746
CICERO, 579, 619
♦CLEMENS VI, 289 sq., 301, 335-337, 339,
340, 342, 553 sq., 610, 621, <543, 651, 662
CLERICATUS (J.), 46, 136, 138, 142, 143,
532, 543, 571, 578, 612, 740, 759, 760
♦CODEX I. C., 289, 302, 339, 340, 342, 360,
362, 485, 601, 610, 612, 621, 750, 756,
758, 773, 800, 804
464
Can.12
Can. 87
708
801
Can.397
801, 803
Can. 397, η. 3
Can. 464, §2
802, 803
708
Can. 465, § 6
708
Can. 467, § 1
708
Can. 467, §2
Can.471
803
Can.472, n.2
803
803
Can. 475, §2
803
Can. 476, §6
708
Can. 483, §2
801
Can.514
801, 803
Can.514, § 1
802, 803
Can. 514, §2
802
Can. 514, §3
561, 580, 643
Can.523
708
Can.684
70S
Can.687
703, 704
Can.731
700, 708 sq.
Can. 731, §2
703
Can.740
464
Can.754, § 1
417
Can.787
498
Can. 854, § 2
672
Can. 864, § 1
672
Can.865
709, 715
Can.882
734
Can.938
745
Can. 938, § 1
745, 801, 803
Can. 938, § 2
803
Can. 938, n. 2
803
Can.939
465, 470, 487, 560 sq.,
Can. 940, § 1
582, 583, 606, 613,
646, 665, 669, 672,
683, 700 sq., 708
256, 291, 561, 643,
Can. 940, § 2
646 sq., 652, 662
450, 470, 487, 497,
Can.941
498, 561, 670
259, 686, 701, 704,
Can.942
708, 715, 724, 725,
726
470 sq., 495, 498, 682
Can. 943
369, 370, 378, 379,
Can.944
384, 417,425-428,429,

561, 648 sq., 672, 807
Can.945
820
Can.946
820
Can.947
820
Can. 947, § 4
833
Can.1213
461
Can. 1240, §1
701
Can.1254
664
Can.1368
803
Can. 2260, §1
708
Can. 2270, 5 1
415
Can. 2314, $ 1, n. 1 708
CODEX RATOLDI, 520, 568, 626, 677 sq.,
688, 815, 824 sq., 828
CODEX RHEMENSIS, 34 , 42, 306, 309,
315, 520, 568, 618, 626, 653, 678, 772,
777 sq., 781, 789, 792, 815, 825, 826, 827,
828, 833, 841
CODEX TILIANUS, 34. 42, 306, 314, 315,
316, 520, 568, 626, 631, 688, 772, 777,
778, 779, 781, 789, 792, 815, 827, 828,
833
COLOCENSE CONC. (a. 1863), 424, 430,
432
COLONIENSE CONC. (a. 1549), 212, 216,
374, 418 sq.
CONCINA, 372, 373, 378 sq., 430
CONFESSIO ORTHODOXA. Vide:
MOGHILA
CONGREGATIO DE PROPAGANDA
FIDE, 422, 523, 561 sq., 606 sq., 621, 652,
662, 665, 671, 672, 682, 685, 699, 742,
744, 759, 773, 836
CONGREGATIO DE SACRAMENTIS.
465, 470, 485, 487
CONGREGATIO S. OFFICII, 422 sq., 523,
682, 685, 699 sq., 703, 704, 708, 709 sq.,
715, 723, 830, 836
CONINCK, 115, 239, 380, 503, 588, 591.
621, 791
CONNELL (F. J.), 267, 695
CONSTITUTIONES .APOSTOLORUM, 22,
38, 39, 40, 568, 611, 616, 617
♦COPTI, 308, 317, 535, 537, 788, 836
CORNELIUS A LAPIDE, 372, 373, 391,
564
CORONATA (M. Conte a), 73, 116, 127,
233, 235, 252, 253, 287, 293, 303, 357,
358, 360, 361, 363, 378, 380, 426, 503,
580, 581, 588, 590, 592, 60S sq., 666, 667.
668, 669, 701, 703, 716, 718, 722, 727,
728, 790, 837
CRITOPULUS (Metrophanes), 278, 299,
382, 572, 612, 763, 772, 786, 819
CUSANUS (Nicolaus), 465, 466
CUTHBERTI (Vita S.), 23, 628, 640, 756,
771
CYRILLUS ALEXANDRINUS, 23, 25,
40, 129, 611, 639 sq.

DAFFARA, 64, 110, 115, 148, 150, 155,
164, 205, 252, 267, 304, 373, 374, 426,
508, 552, 582, 607, 742

DAMASCENUS (Pseudo), 534
D’ANGELO (S.), 451, 462
D’ANNIBALE, 359, 380, 580, 722
DE AMBROGGI, 392, 564
DE AUGUSTINIS, 115, 173, 174, 304, 358,
369, 373, 376, 552, 601, 604
DE CLERCQ (C.), 306, 307, 462 sq., 539,
583, 596, 621, 734, 739, 743, 751, 764,
777, 813, 818
♦DE LA TAILLE, 265, 266
DE LETTER (P.), 1, 115, 122, 123
DE MEESTER (P.), 532, 540, 542, 813,
818
DENS (P.), 362, 372, 376, 669
DENZINGER (H.), 308, 532, 535, 537,
543, 786
DE SAINTE-BEUVE, 1, 50, 53, 61-63,
100, 101, 110, 114, 172, 174, 300, 380.
430, 492, 499, 501, 508, 527 sq., 529, 532,
537, 539, 540, 541, 543, 544, 549, 550,
551, 553, 554, 556, 558, 565, 567, 578,
584 , 587 , 601, 603, 621 sq., 687, 734, 761,
813
DIANA, 361, 380, 498, 500, 503, 668, 835,
836
DICASTILLO (J.), 252, 361, 415
DIDASCALIA APOSTOLORUM, 21, 22,
36, 616
DIEKAMP (F.), 64, 110, 110, 122, 140,
150 sq., 158, 159 sq., 177, 201, 206, 226,
241, 242, 244, 252, 253, 267 sq., 274, 293,
297, 372, 373, 374, 375, 425, 426, 465,
508, 552, 582, 607, 742, 762, 768
DIONYSIUS CARTHUSIANUS, 53, 64,
140, 236, 502
DMITRIEVSKIJ (A.), 307, 532, 540, 655,
785 813
DONDAINE (H.-F.), 122sq.
DROUIN (R. H.), 197, 292, 372, 532, 541,
543, 563, 587
DURANDUS (a S. Porciano), 53, 59 sq.,
72, 73, 103, 113, 140, 141, 169, 188, 329,
413, 577
DYOVUNIOTIS (K. I.), 7, 76, 77, 81, 298,
382, 467, 541, 548, 549, 584, 587, 611

EGBERTUS EBORACENSIS, 30, 41, 42,
166, 395, 396, 430, 517, 625, 627, 629,
688, 746, 776, 800
EINIG, 503, 506, 515
ELBEL. 361, 809, 832
ELIGIUS NOVIOMENSIS, 23, 25, 26.
28, 37, 40, 206. 394, 395, 396, 625, 620.
634, 635, 637, 640, 688
ESCOBAR, 498, 591, 668, 832, 835. 836, 837
ESTIUS. 11, 13, 78, 196, 197, 359, 379,
485, 564, 768
♦EUCHOLOGIUM GRAECUM, 35 sq., 307,
520, 534, 536, 558, 571, 583, 627, 631 sq..
633, 784 sq., 818-820, 836, 841
EUGENI I (Vita S.), 628, 688, 750, 776
EUSEBIUS CAESARIENSIS. 21, 22, 41,
80. 81. 624
EUSEBIUS R P. (Pseudo), 688. 772

EUTYCHI1 (Vita S.), 395, 756, 772
EVANGELIUM NI COD EM I (Apocry.
phum), 20, 22
EXONIENSE CONC. (a. 1287). 656 sq.,
659
FEIJ0O, 451, 453
FELD (W. F.), 1, 148, 150, 156 sq., 15S,
164
♦FERRERES (J.), 305, 373, 425, 451 sq.,
454 sq., 456, 461, 4 62 , 508, 592 , 607, 695,
703, 705, 711, 719, 722, 72S, 728 sq., 804
FERRARIENSIS, 1, 64, 68 sq., 114, 168,
170, 174, 266
FILLIUCCIUS, 503, 668
FIRMILIJAN, 587, 763, 773
♦FLORENTINUM CONC., 5, 8, 9, 14, 15,
18, 95 sq., 102, 195, 206, 209, 212, 289,
290, 336, 340, 471, 504, 511, 521, 551.
554, 569, 581, 582, 583, 592, 602, 606,
610, 621, 643, 651, 662, 743, 752, 756,
758 773
FRASSEN, 1, 44, 45, 53, 60, 72, 90, 93,
119, 121, 239, 240 sq., 242 , 248, 380, 381,
437, 508, 597, 600, 601
GALENUS (M.), 300, 310, 343, 766
GALLICANA LITURGIA, 33 sq., 43. Fide:
SACRAMENTARIUM GALLICANUM
GARRIGOU-LAGRANGE, 64, 119, 122.
130, 380
GASPARRI (P.), 339, 432 sq.
GENICOT-SALSMANS, 79, 100, 150, 201,
305, 358, 359, 360, 380, 425, 426, 452,
456, 458, 462, 508, 510, 580, 591, 607,
667 sq., 669, 673, 703, 704 sq., 711, 722,
725, 727, 728, 729, 731, 732, 799, 804. 806.
808, 832, 835, 837
GENIESSE (I. B.), 451, 452, 454, 455
GENNARI, 452, 454, 455, 719, 728
GEORGOPULUS (D.), 541, 763, 786
GERBAUDUS LEODIENSIS, 395, 629,
746, 800
GERSON. 169, 174
GITS (A.), 1, 148
♦GOAR. 35 , 2 8 7 , 300, 3 1 0, 313 , 317 , 532,
534, 536, 543, 544 sq., 547, 558, 560, 632,
633, 761, 767, 784, 813, 818, 819
GOBAT. 361, 612
GODEFROY (L.), 287, 303, 373, 376,
377 sq.
♦GOFFRIDUS VINDOCENSIS, 273, 291,
310, 316. 318-320, 324, 341, 352, 397, 568
GOLUBCEV (A.), 298, 540, 587, 813
GONET, 1, 69 sq., 110. 119, 140, 141 sq.,
174, 177, 190, 200, 217, 233, 252, 269 sq.,
277, 300, 501, 508, 510, 529, 601, 606,
612, 764
GORSKI J (Th.), 373, 383, 572, 586
GOTTI, 198, 310, 543, 549, 767
GOUGNARD (A.), 1 15, 278, 287, 293,
303 , 3 5 7 , 3 59, 3 62 , 363, 365, 369, 372,
3 73 , 3 74 , 376, 3 78, 379, 425, 452, 462,
592, 593, 608, 622, 725, 728, 731 sq., 734,

742, 761, 766, 791, 799, 809, 832, 836, 837
GRAECA LITURGIA, 35, 36, 37, 38, 39,
41, 42, 43, 81, 445, 518, 520, 627, 632,
817-820, 827, 829, 840 sq. Vide: EUCHOLOGIUM. SCHISMATICI ORIEN­
TALES
GREGORIUS CHIENSIS, 573, 585, 588,
600, 763, 785
GREGORIUS IX, 414 sq.
GUILELMUS ALTISSIODORENSIS, 53,
273, 326
GUILELMUS DURANDUS, 328, 331, 482
GUILELMUS PAR ISI ENSIS, 329
GUMILEVSKIJ (Ph.), 572, 585
GURY, 703, 704, 722, 837
GURY-BALLERINI, 173, 174, 305, 508.
510, 591 sq., 835
GURY-FERRERES, 668
GUTBERLET, 310, 767

INNOCENTIUS IV, 535, 537, 547, 553
IOANNES NATHANAEL, 535, 536, 559,
573, 585, 588, 600
IOANNES OZNIENSIS (patr. Armcnorum), 567, 571
IOANNES XXII, 417
IOB MONACHUS, 537, 573, 585, 588, 60;
IONAS AURELIANENSIS, 30, 37, 40, 223,
395, 396, 432, 517, 614, 617, 629, 634,
640, 746
IOSEPHUS (patr. nest.), 538
1PRENSE CONC., 332
IRENAEUS, 20, 22, 39, 41, 80, 81, 624
ISAAC ANTIOCHENUS, 394, 395, 432,
444, 632, 634, 640, 746, 771
ISAAC LINGOLNENSIS, 627, 689
♦IVO CARNOTENSIS, 31, 37, 44, 273, 291,
310, 316. 318-320, 324. 341. 352, 397. 444,
517 sq., 567, 568, 677, 688

HABERT, 372, 373, 378
HAYMO HALBERSTADIENSIS, 395,396,
617
HAYNAL, 267, 274
HENRIQUEZ (H.), 269, 379, 503
HERARDUS TURONENSIS, 395, 627,
689, 746, 800
HERMANN (A.), 78 sq., 99, 115. 373, 376,
377, 508
HERVÉ, 115, 158, 252, 253, 255, 304, 369,
380, 465, 508, 552, 582, 608, 742, 791
HESYCHIUS, 23, 25, 37, 38, 43, 80, 81, 517
HEYLEN (V.), 452, 462
HINCMARUS RHEMENSIS, 395, 397,
625, 627, 629, 688, 746, 748, 772, 800
HIPPOLYTUS. Vide: CANONES HIP­
POLYTI. TRADITIO APOSTOLI CA
HOLZMANN, 119, 591
HONORIUS AU G USTODUN ENS IS.
31 sq., 38, 42
HUGO ARGENTIN ENSIS, 328
♦HUGO A S. VICTORE, 32 sq., 37, 38, 39,
40 sq., 43, 44, 47, 209, 211, 319, 320 sq.,
325, 402, 412, 413, 444, 517, 568
♦HUGON, 04, 115, 118, 127, 140, 158, 159,
200, 221 sq., 233 sq., 265, 269, 270, 289,
302, 380, 451, 452, 455, 456, 460 sq., 508,
523, 529, 607, 742, 764, 766, 768
HURTER, 252, 380
HYPATII (Vita S.), 23, 395, 628, 746,
771 sq.
HYQUAEUS, 53, 60, 72, 90, 93, 94, 119,
120 sq., 137, 138, 172, 174, 190, 239 sq .
247, 508, 515, 597, 600

JACQUEM1ER (G.), 39 sq., 532, 541, 543.
546, 573 , 583, 595 sq., 761, 785, 814
JASTREBOV, 1, 76, 77, 225, 572, 585
JORIO (D ), 373, 378, 379, 425, 433 sq.
JUÉNIN, 172, 174, 197, 292, 372, 373, 543.
549, 551, 558, 584, 587, 621
JUGIE (M.), 532, 543, 546, 572, 761, 767,
785, 786, 814, 819

IEREMIAS (patr. const.), 540
IGNATIJ (cpisc. russus), 299, 565, 594 sq.,
763, 772 sq.. 786
♦INNOCENTIUS I, 20, 22, 23, 27, 29, 44,
305, 318, 393, 395, 415, 416, 552, 562,
566 sq., 610, 611, 637, 638, 651, 683 sq .
686, 698, 738, 739, 743, 747, 748, 750,
751, 753, 755, 756, 758, 75«, 771, 773
INNOCENTIUS III, 414 sq., 568

KATANSKIJ (A.), 76, 77. 532, 814
KEFALAS (N.), 548, 549, 565
KENRICK, 669, 722 sq.
♦KERN (I ). 2, 51, 52, 71, 73, 75 sq , 100,
115, 117, 123, 124, 134 sq., 136, 137.
138 sq., 140, 143, 144, 146, 148, 150, 152154, 164, 171 sq., 178 sq., 180, 181, 182,
190, 104, 201, 202 sq., 205, 216, 217 sq.,
224, 226 sq., 228, 229, 233, 235-237, 242,
243, 248, 250, 252, 253, 258, 259, 260.
263 sq., 271, 286, 287, 288, 289, 293, 296,
299, 301, 304 sq., 307, 310, 312, 315, 323,
332, 333 sq., 337, 338 sq., 340, 343, 345347, 349. 351 sq., 355, 356, 357, 358, 359,
364, 365, 369-372, 374, 375, 379, 3S4.
385, 386, 387, 388, 389 sq., 409, 410,
411 sq., 415 sq., 421, 463, 467, 472, 473,
474, 478, 479, 480, 503, 506, 526, 532.
543, 546, 552, 563, 575, 578, 580, 582,
588, 590, 591, 592 sq., 595, 596, 597, 5PS,
600, 605, 606, 608, 619 sq., 622, 630, 654,
655, 658, 660 sq., 663 sq., 666 sq., 670,
671, 695, 701, 702, 703, 716 sq., 722, 723,
724, 727, 734, 742, 749, 750, 761, 764.
765, 766, 769, 773, 780 sq., 782 sq., 790
KILKER (A. J.), 2, 8. 52, 71, 73, 137,
140, 143, 148, 140, 250. 252, 287. 293,
297, 299, 315, 334, 339, 346, 357, 361,
362, 363, 365, 371 sq., 378, 380, 387, 392,
398, 418, 426, 451. 453, 455, 462, 463,
465, 467, 468, 472, 473, 475, 500, 528,
533, 551 sq., 563, 570, 582, 589 sq., 591 sq..
593, 597. >98, 608, 654, 666. 667, 668, 660.
671 sq.. 673, 605, 701, 703, 710, 729. 730,

734, 742, 761, 764, 766, 769, 791, 799, 802,
804, 806, 808, 809, 814
KING (J. I.), 695, 698, 703, 719, 720, 722
KISELSTEIN (G.), 259, 287, 357, 452
KNITIS, 763, 773
KOERPERICH (G.), 463, 578, 695, 734,
799
KONINGS, 668, 729, 806
LACROIX, 380, 453, 462, 498, 530, 836
LAHITTON, 8, 119, 122, 304, 380, 462
LARNICOL, 252, 269, 270, 380
LATERANENSE CONC. IV, 748, 800
LAUNOMARI (Vita S.), 23, 628, 634, 771
♦LAUNOY (J. de), 287, 292, 293 sq., 300,
301, 307, 324, 326, 330, 331, 343, 463,
483—185, 488, 500, 508, 509, S2Z, 533,
536, 540, 541, 543, 544, 549 sq., 551, 584,
587, 677, 687, 688, 689, 690, 691, 693,
734, 737 sq., 749, 761, 814, 824
LAUREATUS, 137, 142
LAYMANN, 51, 174, 239, 358, 379, 380,
601, 602 sq., 809
LEANDER, 498, 835, 836
LEBEDINSKI J (S.), 382, 572, 585, 588
LEDESMA, 233, 508
LEHMKUHL, 8, 73, 116, 127, 173, 174,
241, 244, 260, 305, 359, 380, 415, 601,
604 sq., 722, 724, 725, 730, 809
LEOBINI (Vita S.), 23, 24, 40, 41, 628,
756, 759, 771
♦LEPICIER, 73, 119, 121, 140, 142, 158,
217, 219, 241 sq., 244, 252, 269, 270, 304,
365, 373, 376, 378, 390, 425, 439, 451,
452, 455, 456, 458-460, 467, 503, 506 sq.,
531, 607, 741
LERCHER, 73, 115, 127, 148, 150, 154 sq.,
164, 205, 226, 228, 253, 263, 271, 298,
303, 304, 365, 369, 371, 373, 378, 379,
465, 503, 507, 742
LESSIUS, 587, 588, 589
LIBANENSE CONC. (a. 1736), 787, 792,
798, 802
LIBER ORDINUM, 24, 25, 28, 37, 38, 40,
42, 43, 84, 217, 517, 568, 613 sq., 626, 638,
653, 814, 833
LIEBERMANN, 101, 110
LUGDUNENSE CONC. II, 553, 610
♦LUGO, 79, 115, 116, 136, 138, 143, 144,
243, 252, 253 sq„ 265, 269, 498, 501, 508,
509 sq., 525, 668
LUTHERUS, 6, 585 sq., 735, 762
MABILLON (J.), 300, 654, 656, 687, 690,
816
MACARIUS BULGAKOV, 7, 39, 76, 77,
565, 573, 585, 594, 595, 763, 773, 786
MACDONALD (A.), 287, 315, 601, 605,
766
MACGUINNESS, 380, 503
MAJOR (loannes), S3, 439, 465, 466 sq.
MALDONATUS (I.), 53, 61, 465, 466, 587,
621

MALINOVSKIJ (N.), 7, 76, 77, 81, 298,
382, 540, 549, 572, 584, 585, 594
MALTZEW (A. V.), 81, 308, 3 1 7, 533, 540,
586
MALVY (A.), 81, 542 sq., 786
MANDAKUNI (I.), 23, 36, 80, 394, 395,
567, 568, 571, 611, 640
MANNAERT (V.), 287, 357, 578
MANSAE (Vita S.), 628
MARC-GESTERMANN, 305, 376, 377,
425, 508, 588, 590
MARII (Vita S.), 23, 628, 771
MARIN SOLA, 267, 274
♦MARONITAE, 786, 787, 790, 802
♦MARTÈNE (E.), 287, 292, 294 sq., 299,
300, 301, 307, 310, 331 sq., 343, 463, 470,
482 , 483, 485 , 508, 509, 528, 533 , 541,
543, 544, 569, 570, 578, 585, 626, 631,
632, 633 , 654, 656, 678, 687, 688, 689,
734, 761, 766, 772, 778, 780, 785, 814,
822, 825, 839
MARTINUS V, 418
MASTRIUS, 53 , 60, 93, 119, 137, 142, 143,
239, 240, 591, 597, 600, 601, 606
MAZZELLA (H.), 115, 252, 380
McCarthy (J.), 2, 148, 2 87, 360, 363,
364
McDonald (w.), 239,287,303,310,313,
361, 578, 767
MECHLINIENSE CONC. (a. 1607), 659
MEDIOLANENSE CONC. IV, 649, 668
MELCHITAE, 542, 548
♦MENARD (H.), 287, 292, 293, 299, 300,
301, 305, 306, 307, 310, 343, 764, 765,
766, 777, 780, 814
MERBESIUS, 372, 418, 439
MERKELBACH, 116, 159, 252, 253, 263,
264, 2 7 2 , 305, 4 2 5, 42 6, 428, 452 , 455,
456, 458, 508, 510 sq., 523, 529, 607, 668,
669, 702, 703, 716, 717 sq., 722, 724, 727,
728, 729 sq., 730, 832, 836, 837
MESOLORAS (I. E.), 7, 76, 77, 298, 382,
541, 548, 549, 565, 584, 594, 595, 763, 773
MICHAUD (H.), 452, 799
MICHEL (A.), 267, 287, 451, 452, 461
MOGHILA (P.), 81, 572, 584, 585, 588,
612, 613, 786
MOGUNTINUM CONC. (a. 847), 395,
569, 627 sq., 653, 662, 688
♦MONOPHYSITAE, 630, 702, 722, 731, 786.
Vide: ARMENORUM CONC. COPTI
MONTEFORTINO (Hieronymus de), 53,
60, 119, 121, 137, 138, 142, 143, 239,
241, 242 , 276, 300, 508, 510, 515, 529,
600

NAUSEA (Fedcricus), 331, 482, 494,
499
NAVARRUS, S3, 379, 491 sq., 499, 681
NEOGRANATENSE CONC. (a. 1868),
699
NEOKOSMOS, 7, 298, 586
♦NESTORIANI, 538, 702, 722, 731, 786

PISCETTA-GENNARO, 8, 73, 119, 158,
201, 252, 304, 358, 360, 380, 462, 503,
607, 668, 669, 673 sq., 719, 720, 725, 728,
729, 835, 836, 837
PIUS XI, 92, 561, 584, 592, 621, 649, 652,
660, 662, 673, 800, 817, 832
PONTIUS, 239, 502, 503, 529
POSSIDIUS, 394, 396, 771
PRAGENSE CONC. (a. 1860), 423 sq.,
432, 472, 487, 495, 523, 698 sq.
PROCOPIUS GAZAEUS, 23, 25, 80, 640
ODO DE SULLY, 483, 612, 656, 779
PROSPER AQUITANUS (Pseudo), 23, 25,
O’KANE (J.), 287, 358, 359, 361
29, 39, 41, 44, 624, 629
ORDINES L1TURGICI (a Martène editi), ♦PROTESTANTES, 6, 585 sq., 594, 702,
34, 38, 39, 42, 306, 309, 315, 341, 626,
735 sq., 744, 745, 747, 762 sq. Vide: CAL­
631, 678, 688, 689, 772, 778 sq., 789, 792,
VINUS. LUTHERUS
814 sq., 822, 823, 824, 825, 827 sq., 829, PRUDENTIUS TRECENSIS, 30, 39, 568,
830, 831 sq., 833 sq., 835 sq., 838, 839 sq.,
625, 628, 679, 689
841
PRÜMMER, 116, 127, 159, 233, 252, 260,
ORDO ROMANUS X, 816, 822, 824, 825,
304, 358, 359, 380, 463, 508, 523, 529,
828, 829, 830, 833, 834, 839
578, 607, 695, 762, 832, 835, 836, 837
ORIENTALES. Vide: EUCHOLOGIUM
GRAECA LITURGIA. SCHISMATICI QUEBECENSE CONC. (a. 1854), 472,
ORIENTALES
487, 523
♦ORIGENES, 21, 22, 37, 40, 43, 80, 293, QUINN
(A.), 287, 315, 667, 766
517, 539, 567, 746, 771
QUINTANADVENAS, 587, 621, 744
OSWALD (H.), 101, 110, 196, 204, 266, 587
OTTEN, 8, 73, 115, 117, 143, 148, 205, 233,
235, 243, 289, 302, 372, 373, 374, 375, RABANUS MAURUS, 30, 36, 396, 568
RALLIS (C. M.), 298, 382, 383, 541, 548,
425, 503, 506, 588, 608, 766
549, 565, 655, 763, 773
RATHERIUS VERONENSIS, 395, 688
PAISIOS, 539, 540
RAVESTEYN (J.), 556, 752
PALAUS, 174, 591, 791, 832, 836
PALUDANUS, 68, 140, 170, 188 sq., 233, RAYNALDUS (O.), 290, 554
RAYNAUD (Th.), 540, 543, 544
266, 413, 508, 529, 679, 680 sq.
REGATILLO, 73, 116, 159, 241, 242, 244,
PAQUET, 115, 124, 304, 380, 529
252, 253, 303, 359, 362, 364, 378, 380,
PARISIENSE CONC. (a. 1528), 418
426, 503 , 582, 588, 591, 592, 593, 609,
PASCHASIUS RADBERTUS, 30 sq., 37,
646, 667, 703, 706 sq., 710, 716, 719, 722,
396 sq., 517, 528
726, 727
PEFANIS, 541, 586
REGINALDUS, 591, 668
PÈGUES, 64, 70, 119, 121 sq., 304
REGINO PRUMENSIS, 395, 772
PESCH, 8, 71, 73, 76, 115, 149, 201, 233,
234, 243, 263, 277 sq., 304, 380, 465, REMBERTI BREMENSIS (Vita S.),
306 sq., 309, 316, 677
503 sq., 507, 508, 529, 551, 584, 591, 593,
RENAUDOT, 308, 543
607, 622, 728, 742, 764, 766, 768
REUTER, 593, 703, 704, 708
PETROVSKIJ (A.), 533, 814
♦PETRUS CLUNIACENSIS, 31, 37, 44, REYNERIUS, 657, 764, 782
291, 310, 319, 323, 325, 341, 397, 398, RHEMENSE CONC. (a. 1583), 649 (a.
1849), 417, 430, 472, 486, 495, 523
517, 518, 568
PETRUS DAMIANUS (Pseudo), 31, 37, RICHARDS (H. T. H.), 2, 148, 150, 158,
164
38. 44, 397, 517, 568
♦PETRUS LOMBARDUS, 29, 33, 36, 37, RICHARDUS (F.), 536, 537, 541
40, 43, 44, 104, 209, 268, 319, 320, 321 sq., RICHARDUS A MEDIAVILLA, 53, 59,
113, 188, 199, 328 sq., 333, 502, 599 sq.
323, 324, 325, 341, 398, 444, 517, 567,
RICHARDUS POORE, 612 sq., 656, 658
568
♦RITUALE ROMANUM, 18, 38, 92, 256,
PETRUS PICTAVIENSIS, 445, 568
289, 290 sq., 339, 340, 342, 347, 370,
PHAEDRIUS (S.), 556, 752
PHILARETUS (Drodzov), 7, 76, 77,
424 sq., 432, 450, 461, 470, 485, 487, 495,
278 sq., 572, 584
499 sq., 560, 583 , 592, 597, 598, <500, 601,
PIDALION, 763, 773
610, 613, 621, 648, 650, 651, f>$2, 653,
PIOLANTI (A.), 8, 64, 70 sq., 115, 140,
662, 664, 677, 681, 682, 692, 694, 700,
149, 201, 206, 226, 269, 270, 380, 508,
701, 745, 773, 790, 791, 801, 803, 807,
607
809 sq., 816 sq.,820, 823, 824, 827, 828,

NICEPHORUS II (patr. const.), 785
NIKON (patr. russus), 539, 540, 571
NOLDIN-SCHMITT, 79, 100, 116, 148 sq.,
159, 201, 233, 241, 242, 252, 287, 293,
304 , 357 , 3 5 8, 3 59, 362 , 363 , 380, 382,
387, 392, 452, 455, 456, 457, 462, 508,
591, 593, 607, 668, 669, 673, 695 , 701,
703, 705, 711, 723, 724, 727, 728, 729,
799, 804, 806, 808, 809, 835, 837
NUGNUS, 252, 508, 527

829, 830, 832, 833, 834, 835, 836, 837,
838, 839, 840
RITUALIA (a Launoy edita), 330, 332,
334 sq., 359, 430, 472, 483-486, 493 sq.,
523, 678 sq., 689 sq., 691, 698
ROBERTUS DE CORCEON, 324, 331
ROBERTUS PAULULUS, 320, 322, 398
RODULPHUS BITURICENSIS, 31, 37,
395, 432, 746, 748, 800
ROLANDUS BANDINELLI, 32, 184, 518.
Vide: ALEXANDER III
ROMANA LITURGIA, 33 sq., 37, 38, 41,
42, 43, 517, 520, 815
RONCAGLIA, 372, 376, 549
ROTH, 304, 766
RUCH (C.), 287, 297, 316
♦RUMENI, 542, 548, 787
♦RUTHENI, 542, 548, 787, 788

SABETTI-BARRET, 380, 722
SACR A M E N T A RIU M GALLICA M ,
617 sq. Vide: BOBBIENSE MISSALE
♦SACRAMENTARIUM GELASIANUM,
24, 25, 28, 34, 37, 38, 39, 40, 43, 206,
217, 568, 611, 616, 626, 653, 815, 840
♦SACRAM ENT AR IUM GREGOR I AN U M,
19, 24 sq., 28, 36, 37, 38, 39, 40, 41, 43,
206, 217, 305 sq., 309, 314, 315, 343, 517,
520, 568, 616, 626, 653, 688, 772, 777,
781, 789, 792, 815, 830, 833, 840, 841
♦S A C R A M E N T A R IU M SER AP IONIS,
21 sq., 36, 37, 38, 39, 43, 80, 511, 517,
568, 611, 616, 617
SALMANTICENSES, 64, 70, 119 sq., 140,
172, 174, 233, 251, 262, 380, 791
SCAVINI, 373, 668
SCHANZ, 204, 293, 766
♦SCHELL (IL), 115, 123, 133-135
♦SCHISMATICI ORIENTALES, 6-8, 39,
52, 76-78, 81, 198, 212, 225, 251, 262,
278 sq., 298 sq., 307 sq., 317, 382 sq.,
448 sq., 467, 533 sq., 565, 571-573, 584,
585, 586 sq., 588, 594-596, 600 sq., 630.
655, 675, 722, 723, 731, 763 sq., 766,
772 sq., 774, 783-786, 790
SCHMID, 286, 303, 310, 767
SCHMIDT (F.), 287, 293
SCHMITZ (I.). 2, 8, 71, 73, 74 sq., 115,
173, 174, 200, 250, 252 sq.
SCIARFENSE CONC. (a. 1888), 787 sq.,
798
♦SCOTUS, 50, 52, 53, 58 sq., 113, 169, 174,
187, 232, 238, 239, 276 sq., 285, 328, 413,
414, 469, 491, 495, 501, 507, 508, 515,
529, 579, 580. 591, 597, <500, 612, 618,
643, 680
SERARIUS, 119, 198, 199
SILVESTER MAURUS, 197, 200, 201, 216,
252, 503
SILVIUS, 136, 142, 196, 197, 508, 532
SIMEON THESSALONICENSIS, 298 sq.,
535, 536, 538, 539, 547, 567, 573, 594,
763 sq., 785, 786, 819, 829
SLATER (T.), 286, 287, 289, 297, 300, 349

SMIRNOV, 586, 594, 655
SOLA, 73, 115, 118 sq., 252, 253, 255, 263,
289, 302, 380, 463, 465, 742
SONNATI1 (Statuta S.), 23, 25, 41, 44,
305, 395, 568, 625, 627, 629, 772, 800
SOTO (Dominicus), 1, 44 sq., 53, 64, 69,
114, 170 sq., 174, 194, 195 sq., 198, 207209, 233, 234 sq., 251, 265, 268, 272, 413,
485, 491, 499, 575, 577, 601, 602, 612,
681, 736, 737
♦SOTO (Petrus), 140, 372,374,375,379,389
SPÂCIL (Th.), 2, 7, 8, 73, 76 sq., 82, 115,
117 sq., 137, 139 sq., 143, 158, 160, 178,
190, 200, 204, 225, 251, 203, 264, 271.
279, 286, 287, 280, 293, 298, 300, 303,
315, 317, 323 sq., 337, 339, 340, 345, 346,
347, 356, 365, 382, 464, 467, 488, 501,
503, 506, 518, 523, 532, 533, 543, 546sq.,
551, 564 sq., 579, 582, 591, 608, 622, 761.
766, 768, 769
SPORER, 119, 239, 380, 408, 591, 791
STATKUS (F. J.), 695, 799
STATUTA SYNODOLIA (variarum ec­
clesiarum), 330, 334 sq., 416 sq., 430, 470,
483-485, 493 sq., 627, 629, 656 sq., 658,
659, 678 sq., 714, 772, 800
STEPHANUS (episc. russus), 76, 77 sq.,
548
STRABO (Walafridus), 396, 614, 617
STRAUB (A.), 2, 158. 159, 160, 177, 191,
286, 287, 289. 301, 310, 313, 315, 316 sq.,
335, 337, 343, 356, 365, 380, 601, 605,
766, 767
STRIGONIENSE CONC., 472, 487, 495,
523, 698
STÏTRD7AS 7 20R

♦SUAREZ, 1, 8, 51, 52, 63, 64, 71,72,73 sq.,
78, 94, 97, 98, 700, 103, 104, 110, 111,
115, 124, 136, 137, 142, 143, 146, 171,
174, 190, 194, 200, 207, 208 sq., 216, 217,
222, 233, 234, 237 sq., 243, 248 sq., 250,
252, 254, 258, 260, 262, 265 sq., 268, 277,
287, 289, 359, 36S, 372, 379, 380 sq., 389,
390, 392, 398, 402 , 434, 436, 437, 438,
439 sq., 450, 464 , 465, 467, 468, 473, 478,
480, 488, 491, 496, 499, 500, 501, 502,
503, 504-506, 511, 512, 519, 520, 521.
524 sq., 526, 531 sq., 551, 564, 574, 575,
579, 580, 582 , 588, 591, 592 , 596, 606,
607, 612, 618, 621, 647, 663, 665 sq., 670,
681, 687, 692 sq., 694, 702, 734, 736, 742,
761, 762, 764, 768, 791, 793, 795, 799,
800, 804, 805 sq., 809, 836
SUMMA SENTENTIARUM, 33, 37, 43,
44. 268, 319, 320, 321, 325, 398, 517
♦SVRI, 786, 787, 790, 836
TANNER, 13, 73, 119, 136, 197, 200, 201,
216, 485, 502, 503, 529, 791
TANQUEREY, 8, 115, 158, 159, 252, 303,
369, 380, 508, 581, 607 , 668, 703 , 724,
728, 762, 791
TAPPER (R.), 171, 174

TECKLENBURG (F.), 2, 148, 150, 155 sq.,
158, 164
TELCH, 359, 703, 722, 724, 729
TERTULLIANUS, 20 sq., 22, 36, 325; Dc
poenitentia 7, 325
TESTAMENTUM D.N.I.C., 22, 568, 616
THEINER (A.), 6, 10, 13, 15, 290, 419 sq.,
556, 684, 752, 785
THEODORI STUDITAE (Vita), 628
THEODULPHUS AURELIANENSIS, 305,
395, 481, 493, 567, 568, 627, 629, 632,
634, 653, 684, 746, 748, 772, 776, 815,
817 sq., 824, 826, 827, 833, 835, 838 sq.
THEOPHYLACTUS, 31, 39, 81, 397
’THOMAS AQUINAS. Vide: INDEX
THOMISTICUS.
TICINENSE CONC. (a. 850), 31, 37, 40,
44, 223, 395, 397, 430, 432, 517, 569,
628, 629 sq., 653, 656, 662, 686, 689, 698,
746, 756, 776 sq., 800
TOLOSANUM CONC. (a. 1590), 649
TONER (P. J.), 2, 148, 286, 287, 293, 296,
299, 334, 359, 364, 579, 607 sq., 663
TOURNELY, 1, S3, 61, 63, 114 sq., 201,
203, 216, 217, 292, 295, 343, 365, 369,
372, 373 sq., 378, 391, 430, 541, 543, 544,
545 sq., 553, 564, 601, 603, 687
TRADITIO APOSTOLICA, 21, 22, 36, 568,
616
TRESANI (Vita S.), 23, 25, 38, 445, 517,
628, 68S, 776
♦TRIDENTINUM CONC., 3, 8-16, 38, 43,
44, 47, 50, 51, 53, 88, 102, 127, 128, 165,
181 sq., 197, 206, 209, 211, 212, 213, 214,
215, 216, 221, 226, 227, 228, 281, 289,
335, 336, 337-340, 342, 347, 370, 390, 391,
419-421, 438 sq., 445, 471, 504, 517,551,
565, 568, 574, 581, 582, 583, 587, 592,
600, 606, 609, 618, 621, 643, 646, 647,
651, 652, 662, 673, 751-753,
756, 758,
770, 773
T ext us :
Sessio 5, de peccato originali,
can. 3
383
can. 4
383
can. 5
84, 166
Sessio 6, de iustificatione,
cap. 7
384
cap. 14
383
can. 29
166, 383
.Sessio 7, de sacr. in genere,
prologus
448
can. 4
383
can. 9
290
Sessio 7, de Baptismo,
can. 5
383
Sessio 7, de Confirmatione,
can. 3
752
Sessio 13, de Eucharistia,
cap. 2
421
cap. S
421
cap. 8
182
can. 5
129

Sessio 14, de Poenitentia,
cap. 1
383, 685
cap. 2
383, 384
cap. 4
132 sq., 384, 685
cap. 5
11, 384
cap. 7
416
cap. 8
11 sq., 116, 522, 685
can. 6
384
can. 7
384
Sessio 14, de Extrema Unctione,
prologus
9, 10, 72, 151, 345, 384,
419, 444, 469 sq , 522,
555, 623, 642, 664, 682,
683, 685, 686
cap. 1
85, 87, 96, 516
cap. 2
4, 5, 8, 9, 10, 11, 12, 13,
72, 388, 516, 522, 555,
623
cap. 3
290, 337, 373, 384,
419 sq., 555, 621-623,
742, 743 sq.
can. 1
420
can. 2
6, 8, 9, 10
can. 3
420, 762
can. 4
74, 419, 742
Sessio 21, de Communione,
cap. 1
421, 742
can. 1
421
can. 2
742
Sessio 23, de Ordine,
cap. 1
742
cap. 4
742
TROMBELLI (J. Ch.), 287, 329, 330, 464.
499, 508, 529, 530 sq., 533, 571, 601, 606,
612, 814, 818
TRULLENCHI, 359, 668

UMBERG (J. B.), 205, 263, 293, 304, 365,
369, 370 sq., 372, 409, 465, 503, 695, 742
VAFIDES, 565, 595
VALENTIA (Gregorius de), 64 , 69, 107,
194, 198, 213
VALENTINUM CONC. (a. 1255), 656
VAN ESPEN (Z. B.), 288, 292, 294, 330,
364 sq.
VAN GRINSVEN (M.), 259, 452, 579, 799
VAN NOORT-VERHAAR, 8, 115, 117, 124,
125, 149, 252, 253, 255, 263, 264, 278,
304, 310, 356, 380, 581, 607, 742, 766, 791
VASQUEZ, 119, 136, 143, 144, 197, 251,
501, 508 sq., 529
VERHAMME (A.), 2, 8, 73, 115, 148,
157 sq., 201, 204, 250, 252, 253, 262, 288,
357, 365, 464, 579, 734, 761, 799
VERMEERSCH, 79, 100, 116, 241, 242,
244 sq., 259, 2S8, 293, 297, 380, 452, 455,
456, 458, 462, 508, 588, 590, 592, 593, 608,
667, 669, 695 , 703 , 705, 708, 710, 711, 714,
719, 720, 722, 724 sq., 727, 801, 806, 832,
836
VICTOR ANTIOCHENUS, 25, 38, 40, 80

VICTORIA, 413, 529
VILLADA (P.), 452, 462
VILLIEN (A.), 740, 814
VIVA, 359, 593
WALDENSES, 657, 764, 779, 782
WALDENSIS (Thomas), 736, 737, 750
WEINHART, 372, 373, 301
WESTMONASTERIENSE CONC.
(a. 1852), 650, 652

WIGORNIENSE CONC. (a. 1240), 658 sq.
WIRCEBURGENSES, 8, 73, 115, 127, 292,
296, 343, 380, 428

ZAMBRANUS (M.), 497 sq., 500
ZAMOSTENUM CONC. (a. 1720), 787,
788 792
ZUBIZARRETA, 64, 115, 158, 159, 233,
251, 262, 263, 264 sq., 272, 289, 302, 380,
SOS, 523

INDEX ANALYTICUS
(Quoad nomina stellulis signata vide: INDEX ONOMASTICUS)
ADULTUS, solus ac omnis, est capax sub­
iectum E. U. Vide: SUBIECTUM.

♦ALBERTUS MAGNUS.
Quo sensu accipit reliquias peccati, 49 sq.
Quo sensu docet E. U. esse quandam
praeparationem ad gloriam, 182-184
Principalis effectus E. U. est abstersio
spiritualis debilitatis, non tantum mora­
lis sed etiam physicae, 64-66
Definitio E. U., 276
De iterabilitate E. U., 325, 326, 327, 331,
333
De necessitate E. U., 397, 399-401, 410,
412 sq.
Solus et omnis adultus est subiectum
capax E. U., 474, 481, 488
S. Doctor non negat temporanee amentes
esse subiectum capax E. U., 488, 489,
490 sq.
Videtur docere necessitatem periculi mor­
tis proximi ad valorem E. U., 601
Immerito dicitur docere ad susceptionem
E. U. non requiri praecedens peccatum
sed sufficere potentiam peccandi ac ideo
B. Virginem suscepisse E. U„ 502 sq.,
531
♦ALEXANDER HALENSIS (Pseudo) do­
cet principalem effectum E. U. esse re­
missionem peccatorum venialium, 52,
55 sq.
ALLEVIATIO ANIMI.
Ambiguitas vocis, 47
Est effectus E. U., 8, 12 sq., 38 sq.
Mera sive moralis alleviatio animi non
est principalis effectus E. U., 94-98
Alleviatio animi per E. U. fit tantum­
modo mediate, 176 sq.
♦ALPHONSUS (Liguori).
Docet E. U. reviviscere etiam post re­
cuperatam sanitatem, 252
Favet sententiae de iterabilitate E. U. in
eodem periculo mortis, 292, 295 sq.
Tribuit E. U. necessitatem indirecti prae­
cepti, sub gravi obligantis, 373, 376,
377, 387, 391, 418
Casus in quibus E. U. evadit per accidens
stricte necessaria, 434-440
In dubio de perpetua amentia E. U. conditionaliter administratur, 499
Immerito S. Doctor dicitur docere ad
susceptionem E. U. non requiri prae­
cedens peccatum sed sufficere potentiam
peccandi, 503
l 15

Ad E. U. non requiritur periculum mor­
tis actuale sed sufficit virtuale seu in
causa, 588, 589 sq.; pariter sufficit peri­
culum putativum, 591, 592, 647 sq.
Ambigue quidem loquens, S. Doctor do­
cere videtur necessitatem periculi prox­
imi mortis ad valorem E. U.. 603 sq.;
nihilominus impulsum dedit modernae
sententiae de sufficientia periculi re­
moti, 606, 663
Influxus S. Doctoris in modernam
plurium sententiam de liceitate mini­
strandi E. U. et Poenitentiam cuilibet
moribundo sensibus destituto, 712 sq.,
729 sq., 731
De gravitate obligationis ministrandi
E. U., 806
AMENTES.
Perpetuo amentes (pariter ac infantes)
non sunt subiectum capax E. U., 467480
Temporanee amentes sunt subiectum ca­
pax E. U., 487-495, 526, 675-682
In dubio de perpetua amentia, E. U. sub
conditione administratur, 498 sq., et ita
quidem ut irreverentia sacramenti
amoveatur, 499 sq.
♦ARMENI.
Loco Poenitentiae conferebant E. U.,
imo hanc cum ipsa Poenitentia con­
fundebant, 537
Concelebratio E. U., 78S, 792, 798
Vide: COPTI. MONOPHYSITAE.
SYRI.
ATTRITIO.
Requiritur, una cum bona fide, ad hoc
ut E. U. remittat per accidens peccata
mortalia, 132-135, 136
Ad remissionem peccatorum venialium
non requiritur proprie attritio sed· suf­
ficit absentia complacentiae in peccato,
142; quo sensu id intelligendum sit,
142 sq., 145-147

BAPTISMUS.
Specificus effectus Baptismi proprie ac
formaliter non est ablatio peccati origi­
nalis sed gratia rcgencrativa, 513-515
Baptismus non aufert peccata venialia de
quibus non adsit displicentia, 524
Quo sensu et ûne datur E. U. mori­
bundo recenter baptizato, 8o, 88
Quare in Baptismo, et in eo tantum, non
]

requiratur intentio ipsius subiecti susci­
pientis, 675 sq.
Comparatif Baptismi cum E. U.:
Quoad remissionem peccati, 2, 54, 88,
102, 133, 135, 444 sq., 642
Quoad remissionem poenae temporalis,
161-163
Quoad unitatem sacramenti, 284, 286, 311
Quoad initerabilitatem, 342
Quoad necessitatem, 385, 386
Quoad quaestionem an potuerit suscipi
a B. Virgine, 512 sq.
Quoad necessitatem intentionis in sub­
iecto sacramenti, 675 sq.
Quoad administrationem moribundo sen­
sibus destituto, 677
Sub ratione praerequisiti ad E. U.,
682 sq.
Prout E. U., secus ac Baptismus, nonnisi
a sacerdote administrari potest, 754 sq.

BEATA VIRGO.
Ob absentiam omnis peccati, non potuit
suscipere E. U., 511 sq., 513 sq., 526 sq.,
529-532
An potuerit suscipere Baptismum, 512 sq.,
515 sq.
Non potuit suscipere sacramentum Poeni­
tentiae, etsi habuerit virtutem Poeni­
tentiae, 513
BEATITUDO. Vide: GLORIA.
♦BEDA.
De effectu E. U., 22, 29 sq.
De eius necessitate, 395 sq.
De necessitate corporalis infirmitatis in
subiecto capaci E. U., 567
De necessitate gravis infirmitatis, 625,
635, 636, 640 sq.
Quomodo intelligenda sunt verba Bedae
de E. U. administranda energumenis,
614, 616 sq.
Quod solus sacerdos sit minister E. U.,
747 sq.
S. Doctor nequaquam loquitur de ad­
ministratione E. U. per laicos, 775 sq.
♦BELLARM1NUS.
Quo sensu accipiuntur reliquiae peccati,
50
Principalis effectus E. U. est remissio
■peccatorum, 52, 61 sq., 114
Solus qui aliquando peccaverit, potest
valide suscipere E. U., 508
♦BENEDICTUS XIV.
Favet sententiae de iterabilitate E. U.
in eodem periculo mortis, 292, 295, 320,
331, 336, 3*|3, 364
De necessitate E. U., 433
Solus adultus est subiectum E. U., 466
Reprobatur praxis Orientalium ungendi
poenitentes, 542, 548
Subiectum capax E. U. est solus infirmus,
557-560, 575, et quidem graviter talis,

621, imo in periculo mortis saltem re­
moto constitutus, 583 sq., 663
Senes sunt capaces E. U., 613
De abusu differendi administrationem
E. U., 654 sq.
E. U. ministranda est jxist Viaticum,
694
Minister E. U. est sacerdos, 744, 753
E. U. potest valide celebrari sive per
unum sive per plures ministros, 773 sq.,
792, 798
Concelebratio E. U. olim fuit in communi
usu in ecclesia latina, 780
Ratio quare nunc concelebratio non ad­
hibeatur in eadem ecclesia, 782, 790
De gravitate obligationis ministrandi
E. U., 805
BIBLIOGRAPHIA.
De effectibus E. U., 1 sq.
De iterabilitate E. U., 286-288
De necessitate E. U., 365
De morte reali et morte apparenti, 451 sq.
De aetate requisita ad suscipiendam
E. U., 463 sq.
De necessitate infirmitatis ad suscepti­
onem E. U., 532 sq.
De necessitate gravis ac mortalis infirmi­
tatis, 578 sq.
De administratione E. U. acatholicis et
impoenitentibus, 695
De ministro E. U., 734
De concelebratione E. U., 761
De licita ac convenienti administratione
E. U., 799
De caeremoniis E. U., 813 sq.

♦BILLOT.
Ambigue loquitur in quaestione an re­
quiratur bona fides in suscipiente E. U.
in statu peccati, 124 sq.
De conditione sub qua E. U. confert
sanitatem corporalem, 201 sq.
De modo quo hanc sanitatem producit,
204 sq.
Res-et-sacramentum E. U. est aliquid
intentionale, seu titulus iuridicus, 263
BONA FIDES.
Non valet supplere defectum alicuius re­
quisiti ad valorem sacramenti, 645
Moribundo sui compoti, qui nonnisi
materialiter et bona fide est acatholicus,
sacramenta probabiliter conferri pos­
sunt, 702—712
Connexio bonae fidei cum intentione
suscipiendi sacramentum, 707, 723

♦BONAVENTURA.
Quo sensu accipiuntur reliquiae peccati,
50
Principalis effectus E. U. est remissio
peccatorum venialium, 53, 56-58
Peccata venialia remittuntur immediate

non per ipsum sacramentum sed per
actum charitatis, 140 sq.
De remissione poenae temporalis per
E. U., 167
De iterabilitate E. U., 325, 326, 327 sq.,
333, 351
De necessitate E. U., 397, 401-404
Omnis adultus est subiectum capax E. U.,
481 sq.
S. Doctor non negat temporanee amentes
esse subiectum capax E. U., 488, 489,
491
Immerito dicitur docere ad susceptionem
E. U. non requiri praecedens peccatum
sed sufficere potentiam peccandi, 502
Ita ambigue loquitur ut videatur docere
necessitatem articuli mortis ad valorem
E. U., 599
♦BOTTE.
Inepte putat non requiri periculum mor­
tis ad valide suscipiendam E. U., 583,
596, 621
Advocatur praxim administrandi E. U.
ante Viaticum, 693

♦BOUDINHON inepte putat laicum in
casu necessitatis posse administrare E. U.
et infirmum in eodem casu posse eam
sibimetipsi ministrare, 738 sq., 740, 759
CAEREMONIAE E. U.
Historia, 814-820
Explicantur hodiernae caeremoniae ritus
latini, carumque historia, sensus et vis,
820-841

♦CAESARIUS ARELATENSIS, de effectu
E. U., 23, 27 sq., 37

♦CAPPELLO.
Tribuit E. U. necessitatem praecepti
divini sub gravi obligantis, 373, 374,
375 sq., 387, 409, 410, 415, 421, 439
Negat valorem argumentorum quibus
theologi probare solent quod infanti
invalide ministratur E. U., 472
Ad hoc ut possit suscipi E. U. non re­
quiritur ut praecesserit peccatum sed
sufficit potentia peccandi, 503, 506
Non satis firmiter hic doctor tenet neces­
sitatem periculi mortis in subiecto
capaci E. U., 582
Ad E. U. non requiritur periculum mor­
tis actuale, sed sufficit virtuale seu in
causa, 588, 590, 670; pariter sufficit
periculum putativum, 591, 593, 646
Moribundo sui compoti, qui, utut bona
fide, sit acatholicus, sacramenta con­
ferri nequeunt, 702, 703
Moribundo sensibus destituto, qui sit
acatholicus formalis, aut acatholicus
materialis cuius secta negat sacramenta,
aut peccator obstinatus, aut catholicus
pagane vivens, sacramenta conferri

nequeunt, 716, 718, 719, 722, 724, 727
Valida est ea E. U. concelebratio in qua
unus minister ponat materiam et alter
formam, 764
De obligatione ministrandi E. U., 803,
806, 808, 809

♦CATECHISMUS CONC. TRID.
De effectu E. U., 5, 11, 12, 16-18
De effectu principali, quod non sit re­
missio peccatorum mortalium, 84. 87,
nec remissio peccatorum venialium, 89,
nec mera extrinseca alleviatio animi. 96
E. U. remittit peccata mortalia non per
se sed per accidens, 128
Secus ac Cone. Trid., Catechismus loqui­
tur distincte de remissione peccatorum
venialium per E. U., 11, 17, 54, 89
E. U. est quaedam praeparatio ad glori­
am, 182
De conditionato effectu sanitatis corpo­
ralis in E. U„ 197, 211, 212, 221
E. U. est unum sacramentum. 282
De iterabilitate aut initerabilitate E. U.,
290, 339, 340, 342, 347
Catechismus nullatenus docet strictam
necessitatem E. U., 421 sq.
Solus adultus est validum subiectum
E. U., 470
Solus peccator est capax subiectum E. U.,
522 sq.
Ad valide suscipiendam E. U. requiritur
infirmitas, 556 sq., 575, 610 sq., et qui­
dem gravis, 621, imo periculum mortis,
601, 643; sufficit tamen periculum
remotum, 584, 597, 648, 651 sq., 662
E. U. administranda est post Viaticum,
691 sq.
Minister E. U. est sacerdos, 744, 753 sq.;
licitus tamen minister est pastor, 800
Dc gravitate obligationis administrandi
E. U., 807
CHARITAS, cuius actus est immediata
causa remissionis peccatorum venialium,
89-91, 140-142, 143, 144 sq.

♦CHAVASSE.
Inepte sustinet maiorem partem docu­
mentorum latinorum ante saec. 9 solum
corporalem effectum saninatis pro­
ponere, 26-29
Inepte docet E. U. olim ministratam
fuisse non tantum infirmis sed etiam
aliis quibuslibet corporis defectibus
laborantibus, 614 sq.; item non tantum
graviter infirmis sed quibuslibet, utut
leviter, aegrotantibus, 634-641
Inde suggerit non esse contra Christi in­
stitutionem ut laicus administret E. U.,
739 sq.
Putat in textu Bcdac agi de administra­
tione E. U. per laicos, 775 sq.

♦CHRYSOSTOMUS.
Testimonium de E. U., 567
Dc effectu E. U., 21, 22, 37-44, 80
Minister E. U. est sacerdos, 746
♦CLEMENS VI.
Dc sensu declarationis Clementis circa
initcrabilitatem E. U. in codcm mortis
periculo, 335-337, 342
Ad valorem E. U. requiritur infirmitas
in subiecto, 553 sq., 610, et quidem
gravis, 621
Requiritur pariter periculum mortis, 643,
non tamen periculum proximum seu
articulus mortis, sed sufficit periculum
remotum, 651, 662

♦CODEX T.C.
De iterabilitate aut initerabilitate E. U.,
291, 339, 340, 342, 347
E. U. non est dc necessitate medii ad
salutem, 384, 386, 388
Codex nequaquam imponit aut declarat
veram seu directam necessitatem sive
obligationem suscipiendi E. U., 378,
379, 417, 425-428, 429
Solus et omnis adultus est capax sub­
iectum E. U., 470 sq., 487
Dc conditionata administratione E. U.,
497 ; casus conditionatae administrationis, 811
Ad valorem E. U. requiritur infirmitas,
560 sq., 582, 610, et quidem gravis,
582, 583, 621, imo ct periculum mortis,
606, 643, 646, non tamen proximum,
648 sq., 652, 662
Infirmitati autem assimilatur senectus,
613, 665
Codex eodem modo loquitur de E. U. ac
de Viatico quod attinet necessitatem
periculi mortis pro valida administra­
tione, 672
Ad E. U. suscipiendam sufficit intentio
habitualis implicita, 682
De denegandis sacramentis haereticis,
schismaticis et peccatoribus impoeni­
tentibus, 700 sq., 703, 708-710, 715
Minister E. U. est omnis et solus sacer­
dos, 745, 750, 756, 758
Ordinarius minister E. U. est parochus,
801 sq.
De obligatione ministrandi E. U., 803 sq.,
807
Caeremoniae E. U., 820, 821

CONCELEBRATIO.
E. U. valide celebratur ab unico ministro,
770-774
Potest tamen a pluribus ministris valide
et convenienter celebrari, 762 sq., 774—
791
Quadruplex modus quo concelebratio
fieri dici potest, 764-767, 791-799

Unicus certus casus concelebrationis in
ecclesia latina, 783, 790 sq., 795, 802
Praxis concelebrationis in ecclesia orien­
tali, tam schismatica quam catholica,
784-789
Ad proprie dictam ac validam concclebrationem requiritur ut omnes et singuli
ministri ponant sive materiam sive
formam, saltem partialiter et simultate
saltem morali, 791-799
Quomodo explicari possit concelebratio
in usu apud Orientales, 798 sq.

CONDITIO.
Conditionatus effectus non opponitur
rationi sacramenti seu eius efficaciae
absolutae et infallibili, 210 sq.
E. U. confert effectum sanitatis corpora­
lis conditionate tantum, 212 sq.
Quae sit ea conditio, 213-225
De conditionata administratione E. U.,
259 sq., 811sq., et conditionata eius
iteratione, 362 sq.
Dc conditionata administratione E. U.
in dubio de morte, 463, dc adulta
aetate, 497, de perpetua amentia, 498,
de existentia periculi mortis, 670, 671,
673
Dubie baptizatis prius confertur Baptis­
mus conditionate, subinde vero E. U.
absolute, 683
De conditionata administratione sacra­
mentorum moribundis acatholicis aut
impoenitentibus, 711, 712, 714, 721, 731
CONFIRMATIO comparatur E. U. quoad
necessitatem, 408, quoad materiam, 441,
et quoad hoc quod omnis sacerdos, nec
tantum episcopus, est proprius minister
E. U., 757 sq.
CONTRITIO, sive charitas, est immediata
causa remissionis peccatorum venialium,
89-91, 140-142, 143, 144sq.
Vide: ATTRITIO.
♦COPTI.
Praxis ungendi adstantes in domo in­
firmi, 535, necnon poenitentes, 537
Concelebratio E. U., 788
lidc: ARMENI. MONOPHYSITAE.
SYRI.
♦DE LA TAILLE docet rem ct sacramen­
tum E. U. esse effectum sanitatis corpora­
lis, 265 sq.
DIACONUS nequit, etiam in casu necessi­
tatis, esse minister E. U., 741 sq., 749 sq.,
quidquid in contrarium senserit unus vel
alius eruditus, 737 sq.
ECCLESIAE DOCUMENTA.
Dc effectu E. U., 9-19
De iterabilitate vel initerabilitate E. U.,
289-291, 335-341

Dc necessitate E. U., 414-428
De necessitate peccati personalis in sub­
iecto E. U., 521-525
Dc necessitate infirmitatis in eodem,
552-562
De sufficientia periculi remoti, 92, 648650, 651 sq., 661 sq.
Dc necessitate ordinis sacerdotalis in
ministro, seu quod solus et omnis
sacerdos sit validus minister E. U.,
743-745, 750-754, 756, 758
EFFECTUS E. U.
Varietas ac multiplicitas effectuum, 2,
4 sqq., 46, 443-445
Eorum coordinatio sub uno specifico ac
principali, 2 sq., 44
Eorum divisio ct classificatio, 3
Gcncricc ct complexive effectus E. U. est
gratia tum spiritualiter tum corporali­
ter sanativa, 4, 19 sqq.
Varius modus quo effectus E. U. pro­
ponitur a Cone. Trid., Catechismo
Cone. Trid. et S. Thoma, 4-6
Quo modo varii effectus E. U. indican­
tur in documentis Traditionis, 37-44
Quid intclligatur pro effectu principali
alicuius sacramenti, 47
Effectus per se sacramenti est effectus
primarius ac specificativus, nec ideo
tenet distinctio in effectum per se pri­
marium ct effectum per se secundarium,
125 sq.
Principalis ac specificus effectus E. U.
est gratia abstergens reliquias pecca­
torum, seu sanatio interioris debili­
tatis animi, 98-110, 111, 472 496
Remissio peccatorum mortalium ab E.
U. fit non per se sed per accidens,
125-132
Effectus E. U. confertur post absolutas
omnes unctiones, 313 sq.
Confertur autem simul ac totus in ipso
momento quo terminantur omnes
unctiones, 243-250
Determinatio ultimae unctionis, qua per­
ficitur sacramentum ct confertur effec­
tus pendet ab intentione ministri,
234-237, 248 sq.
EUCHARISTIA comparatur E. U.:
Quoad effectum, 2
Quoad unitatem sacramenti, non obstante
pluralitate partium seu specierum, 245,
280 sq., 282, 285, 286, 312, 442
Quoad necessitatem, 385, 409, 415 sq.
Quoad actualem devotionem requisitam
in susceptione sacramenti, 474-478
Quoad aetatem in qua primo suscipi
potest, 498
Quoad necessitatem periculi mortis pro
administratione Viatici, 672
Quoad simultancam administrationem
sub ratione Viatici, 620, 631, 653 sq.

Quoad hoc quod ad E. U. suscipiendam
Eucharistia non praerequiritur, 686 sq ;
dc duplici praxi praemittendi vel post­
ponendi Viaticum Extremae Unctioni,
687-694
Quoad hoc quod Eucharistia, secus ac
E. U., in necessitate a laico minis­
trari potest, 755
Quoad casum concelebrationis, 796
♦EUCHOLOGIUM sive Rituale Graecorum
Forma sacramenti E. U., 35
Praxis ungendi adstantes in domo in­
firmi, 534 sq.
Euchologium favet sententiae catholicae,
a Schismaticis derelictae, de necessitate
infirmitatis in subiecto E. U., 571
Dc concelebratione E. U., 784 sq.
Caeremoniae E. U., 818-820, 827, 836,
840, 841
Vide: SCHISMATICI ORIENTALES.
EXTREMA UNCTIO.
Variae theologorum definitiones. 275-279
Varii effectus, specificus effectus. Vide:
EFFECTUS E. U.
E. U. est sacramentum vivorum, nulla­
tenus vero sacramentum mortuorum,
etsi per accidens remittat peccata mor­
talia, 88, 127, 129 sq.
Est unicum certum remedium salutis pro
moribundo sensibus destituto, 345 sq.
Proprietates E. U. Vide: ITERABILITAS. NECESSITAS. UNITAS.
Deprecativa indoles E. U. probabiliter
permittit iterationem unctionum per
plures dies, salva ipsa unitate sacra­
menti, 310-315
E. U. comparatur:
Cum ceteris sacramentis:
Quoad effectum, ISO
Quoad reviviscendam, 257
Quoad initerabilitatem, 354
Quoad utilitatem relate ad moribundum
sensibus destitutum. 345 sq.
Ouoad necessitatem, 385, 40S sq.
Quoad hoc quod omnis sacerdos, nec tan­
tum episcopus, est minister E. U.,
757
Quoad hoc quod in omni sacramento
verificatur distinctio ministri a sub­
iecto, 760 sq.
Quoad concelebrationem plurium minis­
trorum. 761, 797
Cum Baptismo:
Quoad effectum, et peculiariter quoad
remissionem peccatorum, 54, 102, 133,
135, 444 sq., 642
Quoad remissionem poenae temporalis,
161-163
Quoad rationem sacramenti vivorum, 88
Quoad unitatem sacramenti, non obstante
pluralitate unctionum, 284, 286, 311
Quoad initerabilitatem, 342

Quoad necessitatem, 385, 386
Quoad quaestionem an potuerit suscipi a
B. Virgine, 512 sq.
Quoad necessitatem intentionis in subiecto, 675 sq.
Quatenus Baptismi susceptio pracrequiritur ad E. U., 682 sq.
Quoad
administrationem
moribundo
sensibus destituto, 677
Quatenus E. U., secus ac Baptismus,
nonnisi a sacerdote ministrari potest,
754 sq.
Cum Confirmatione:
Quoad materiam, 441
Quoad necessitatem, 408
Quoad hoc quod omnis sacerdos, nec
tantum episcopus, est proprius minis­
ter E. U., 757 sq.
Cum Eucharistia:
Quoad accidentalem remissionem pecca­
torum mortalium, 113, 129-132
Quoad unitatem sacramenti, non obstante
pluralitate partium, seu unctionum,
245, 280 sq., 282, 285, 286, 312, 442
Quoad necessitatem, 385, 409, 415 sq.
Quoad actualem devotionem requisitam
in susceptione sacramenti, 474-478
Quoad aetatem in qua primo suscipi
queit, 498
Quoad simultancam administrationem sub
ratione Viatici, 629, 631, 653 sq.
Quoad necessitatem periculi mortis pro
administratione sub ratione Viatici, 672
Quatenus Eucharistia ad E. U. suscep­
tionem non praerequiritur, 686 sq.; de
duplici praxi praemittendi vel post­
ponendi Viaticum Extremae Unctioni,
687-694
Quatenus Eucharistia, secus ac E. U., a
laico in necessitate administrari potest,
755
Quoad casum concelcbrationis, 796
Cum Poenitentia:
Quoad effectum, 54, 444 sq., 642
Quoad poenitcntialem indolem, 542 sq.
Prout est complementum Poenitentiae,
151, 442, 685
Quoad remissionem peccatorum, 102, 642
Quoad remissionem peccatorum morta­
lium, 54, 85 sq., 88, 126-129, 131, 133,
135, 136
Quoad remissionem peccatorum venia­
lium, 54, 89-91
Quoad remissionem poenae temporalis,
161 sq.
Quoad unitatem, sacramenti, non ob­
stante pluralitate partium seu unctio­
num, 286, 442
Quoad initerabilitatem, 342
Quoad necessitatem, 345, 385, 386, 415
Quoad administrationem moribundo sen­
sibus destituto, 677

Quatenus Poenitentia ad susceptionem
E. U. non praerequiritur, 684-686
Quoad casum concelcbrationis, 793 sq.
Quoad revivisccntiam, 257
Cum Ordine:
Quoad unitatem, sacramenti, non ob­
stante pluralitate partium seu unctio­
num, 246, 286, 311, 442
Quoad initerabilitatem, 354, 355
Quoad necessitatem intentionis in subiccto, 675 sq.
Quatenus Ordo ad susceptionem E. U.
non praerequiritur, 684
Quatenus est sacramentum stricte sacer­
dotale, 754 sq.
Cum Matrimonio :
Quoad revivisccntiam, 257
Quoad initerabilitatem, 353, 354
Quatenus E. U., secus ac Matrimonium, a
solo sacerdote ministrari potest, 754
Quatenus etiam in Matrimonio verificatur
distinctio ministri a subiecto, 760 sq.
Quoad casum concelcbrationis, 793 sq.

♦FERRERES est praecipuus defensor theo­
riae de morte apparenti ac consequenti
liceitate administrationis E. U. recenter
mortuis, 454—163
FICTIO. Vide: OBEX.

♦FLORENTINUM CONC.
Effectus E. U., 5, 9, 14, 15, 95 sq.
Principalis effectus, 95 sq.
Iterabilitas E. U., 290
Solus infirmus est subiectum capax E.
U., 554 sq., 581, 610; et quidem gra­
viter talis, 582, 621; imo in periculo
mortis constitutus, 606, 643; sufficit
tamen periculum remotum, 651, 662
Minister E. U. est solus et omnis sacer­
dos, 743, 756, 758
FORMA.
Ex forma dignoscitur propria ratio et
effectus sacramenti, 519
Variae formae E. U. prout diversimode
exprimunt eius effectum, 33-36
Forma E. U. in variis Ritualibus con­
stanter exprimit abstersionem reliqui­
arum peccati personalis, non vero
originalis, 519-521
Forma latina videtur referre solum effec­
tum remissionis peccatorum, sed inde
non sequitur hunc esse principalem et
specificum effectum, 84 sq.
In sola E. U. forma est essentialiter
dcprecativa, 442

GLORIA.
Praeparatio ad gloriam est effectus E.
U., iuxta Traditionem, 16, 41
Id negatur a Schismaticis Orientalibus, 7
Quo sensu E. U. dici potest immediata

quaedam praeparatio ad gloriam,
talis, 638; non tamen requiritur proxi­
mum periculum mortis, 651
191 sq.
Praeparatio ad gloriam non est effectus
Publice adhuc poenitentibus nequit E.
E. U. nisi modo indirecto et indeter­
U. ministrari, 698
minato, 179-192
Solus et omnis sacerdos est minister E.
Conditio sub qua E. U. confert effectum
U., 743, 747 sq., 756, 758
sanitatis corporalis non est proprie ac
E. U. valide celebratur ab unico sacer­
directe relatio ad gloriam, seu si ea
dote, 771, 773
sanitas expediat ad finalem salutem
INTENTIO.
animae, 213-215
De usu rationis requisito ad suscep­
♦GOAR excusat praxim Orientalium ungen­
tionem E. U„ vide: ADULTUS. IN­
di sanos, dicens eos non intendisse mi­
FANS.
nistrare ipsum sacramentum, sed merum
Ad validam susceptionem E. U. requiri­
tur et sufficit intentio habitualis im­
sacramentalc, 543-545, 547
plicita, adeoque E. U. administrari po­
♦GOFFRIDUS VINDOCENSIS negavit
test etiam temporanee amentibus et
simpliciter iterabilitatem E. U., 291, 300,
sensibus destitutis, 675-682
310, 318 sq., 324, 341, 352
Quaestio de licita administratione E. U.
moribundis acatholicis aut impoeni­
GRAECI. Vide: EUCHOLOGIUM.
tentibus intime connectitur cum ipsa
SCHISMATICI ORIENTALES.
quaestione de intentione subiecti re­
GRATIA SACRAMENTALIS.
quisita ad valorem sacramenti, 696, 699,
Nequit obtineri nisi per proprium sacra­
701, 702, 704, 707, 713, 714, 723, 727
mentum, 389, 411, 431
Determinatio ultimae unctionis, qua per­
Nullum aliud sacramentum, praeter E.
ficitur sacramentum et confertur eius
U., ordinatur ad corporalem etiam ef­
effectus pendet ab intentione ministri.
fectum, 443
234-237, 248sq.
Vide: EFFECTUS E. U.
Intentio ministri quatenus potest influere
in unitatem sacramenti, ubi conferatur
♦HUGO A S. VICTORE.
per pluries repetitum integrum ritum,
De effectu E. U., 32, 37-44
De iterabilitate E. U., 319, 320 sq.,
313
323 sq., 325
ITERABILITAS.
E. U. est iterabilis, etiam in eadem in­
♦HUGON impugnat recentiorum theoriam
firmitate, non tamen in eodem periculo
de morte apparenti et de liceitate admimortis, 305-357
nistrationis E. U. recenter mortuis, 455,
Quomodo explicari possit antiqua praxis
456, 460 sq.
iterandi E. U. per septem continuos
INFANS non est subiectum capax E. U.
dies. 309-318, 631-633
Vide: SUBIECTUM.
Quidam vident iterationem E. U. in concelebratione quae ftt apud Orientales,
INFIRMUS.
766 sq.
Quid et quotuplex sit proprie dicta in­
De modo licitae iterationis E. U., 357firmitas, 578 sq.
365
Connexio corporalis infirmitatis cum pec­
De modo aestimandi existentiam novi
cato, 223-225, 226
periculi mortis, 357-362
Convenientia institutionis alicuius pecu­
De conditionata iteratione, 362 sq.
liaris sacramenti pro corporaliter in­
De obligatione iterandi, 363-365
firmis, 108, 574, 641, 642
Logicus nexus in praxi sacramentali inter
Solus infirmus est subiectum capax E.
initerabilitatem E. U. et necessitatem
U., 551-578
periculi mortis, 672 sq.
Item solus proprie, graviter et mortaliter
infirmus, 581-584, 609-664
♦IVO CARNOTENSIS.
Vide: SANITAS CORPORALIS.
De effectu E. U., 31, 37-44
SUBIECTUM.
Negat simpliciter iterabilitatem E. U.,
291, 300, 310, 318 sq., 324, 341, 352
INFORMITAS, seu sacramentum validum
et informe, datur etiam in E. U., 255 sq.
♦KERN.
Quo sensu accipiantur reliquiae peccati,
♦INNOCENTIUS I.
Effectus E. U., 22 sq., 29
51
Principalis effectus E. U. est ablatio spi­
Necessitas E. U., 393
ritualis infirmitatis, ordinis tantum
Subiectum capax E. U. est solus in­
moralis, 71, 74 sq.
firmus, 552, 611, et quidem graviter

E. U. remittit peccata venialia immedi­
ate, 137-139
Ad remissionem venialium requiritur
proprie attritio saltem habitualis,
143 sq., 146
Kern peregrinam sententiam induxit iuxta
quam E. U. ordinatur ad remittendam
totam poenam temporalem, 148-154,
164 sq.
Inde descendit in aliam exaggeratam
opinionem iuxta quam E. U. directe ac
determinate ordinatur ad immediatam
dispositionem ad gloriam, 177-179, 190
De conditione sub qua E. U. confert
sanitatem corporalem, 201-203, 216 sq.
Dc modo quo E. U. hanc sanitatem pro­
ducit, seu per meram naturalem redun­
dantiam ipsius alleviationis spiritualis,
204 sq., 226 sq., 228
Determinatio ultimae unctionis, qua per­
ficitur sacramentum ct confertur eius
effectus pendet ab intentione ministri,
235-237, 248
E. U. reviviscit tantum durante eodem
periculo mortis, 253
Kern peregrinam sententiam sustinet
iuxta quam E. U. iterari potest etiam
durante eodem periculo mortis, 293,
296, 301, 304 sq., 310, 312-315, 323,
332, 333 sq., 335, 337, 338 sq., 340,
342, 346 sq., 349, 351, 355 sq.
Peregrine quoque sustinet E. U. habere
quandam relativam necessitatem medii,
369-372, 384, 385-387, 388, 389 sq.,
409 sq., 415, 416, 421
Negat valorem argumentorum quibus
theologi solent probare quod infanti
E. U. invalide ministratur, 472-480,
526
Ad hoc ut possit valide suscipi E. U. non
requiritur quod praecesserit peccatum
sed sufficit potentia peccandi, 503, 506
Kern plus aequo deprimit vim textus
lacobi ab probandam necessitatem in­
firmitatis in subiecto E. U., 562-564
Ad valorem E. U. sufficit periculum mor­
tis remotum, 606 sq., 663 sq.
Non requiritur periculum mortis actuale
sed sufficit virtualc seu in causa, 588,
590, 670; pariter sufficit periculum
putativum. 591, 592
Moribundo sui compoti qui, utut bona
fide, sit acatholicus, sacramenta con­
ferri nequeunt, 702, 703
Moribundo sensibus destituto, qui sit
acatholicus formalis, aut acatholicus
materialis cuius secta negat sacramen­
ta, aut peccator obstinatus, aut catho­
licus pagane vivens, sacramenta minis­
trari nequeunt, 716 sq., 722, 723, 724,
727
Kern putat validam esse eam E. U. concelebrationem, in qua unus minister

ponat materiam ct alter formam,
764 sq.
Docet in concclebratione E. U., prout fit
apud Orientales, unumquemque mi­
nistrum conficere distinctum sacramen­
tum, ita ut habeatur iteratio sacra­
menti, 766 sq., 798
Putat concelebrationem olim fuisse in
communi usu in ipsa ecclesia latina,
780 sq.
♦LAUNOY sequentes peregrinas opiniones
sustinuit:
E U. est iterabilis in eodem periculo
mortis, 292, 293 sq., 300, 301, 343
E. U. etiam sanis valide conferri potest,
549 sq., 584, 587
Probabiliter etiam laicus est validus
minister E. U., 737
Diaconus in casu necessitatis potest ad­
ministrare E. U., 737 sq.
In concclebratione E. U., prout fit apud
Orientales, unusquisque minister con­
ficit distinctum sacramentum, ita ut
habeatur iteratio sacramenti, 766 sq.,
798

♦LEPICIER.
Tribuit E. U. necessitatem praecepti di­
vini indirecti, sub gravi obligantis, 373,
376, 378, 390, 425, 439
Impugnat rccentiorum theoriam de morte
apparenti et dc liceitate administrationis E. U. recenter mortuis 455, 456,
458 sq.
Peregrine docet infantes esse validum
subiectum E. U., 467
Ad hoc ut possit suscipi E. U. non re­
quiritur quod praecesserit ipsum pec­
catum sed sufficit potentia peccandi,
503, 506 sq.
B. Virgo non suscepit E. U., 531
Videtur peregrinam opinionem docere
iuxta quam sacerdos in casu necessi­
tatis valide sibimetipsi E. U. minis­
tret, 741
♦LUGO.
De effectu E. U., 79
Docet E. U. causalitatem sese extendere
etiam ultra mortem quoad effectum
remissionis venialium, 253 sq.
Solus qui aliquando peccaverit potest
valide suscipere E. U., 508, 509 sq.
♦MARONITAE de concclebratione E. U.,
787, 790, 792, 798

♦MARTENE docet E. U. esse iterabilem
in eodem periculo mortis, 292, 294 sq.,
300, 301
MATERIA E. U. plures ostendit peculiaritates, 441 sq.

MATRIMONIUM comparatur cum E. U.:
Quoad reviviscentiam, 257
Quoad initerabilitatem, 353, 354
Quatenus E. U., secus ac Matrimonium,
a solo sacerdote ministrari potest, 754
Quatenus etiam in Matrimonio, sicut in
E. U., formalitcr verificatur distinctio
ministri a subiecto, 760 sq.
Quoad rationem concelebrationis, 793 sq.
♦MENARDUS primus docuit iterabilitatem
E. U. in eodem periculo mortis, 292 sq.,
299, 300, 301, 343
MINISTER.
Solus sacerdos, ad exclusionem sive laici
sive diaconi aut alterius clerici, est
validus minister E. U., 741-755
Omnis sacerdos, sive presbyter sive epis­
copus, est validus minister E. U., 741745, 755-761
Minister E. U. debet esse distinctus a
subiecto, ita ut nec ipse sacerdos pos­
sit sibimetipsi eam ministrare, 759-761
Sacramentum in penore non necessario
perfici debet ab unico ministro, 283 sq.
E. U. valide celebratur ab unico minis­
tro, 770-774
Potest tamen a pluribus ministris valide
celebrari. Vide: CONCELEBRATIO.
Dc licita ac convenienti administrationc
E. U., 799-812; dc licito ministro, 800802 ; de obligatione ministrandi, 803810; de modo ministrandi, 810-812

MIRACULUM differt a modo quo E. U.
confert sanitatem corporalem, 216-219
♦MONOPHYSITAE in usu habent concclebrationem E. U., 786
Vide: ARMENI. COPTI. SYRI.

MORS.
Moribundus sensibus destitutus securius
iuvatur per E. U. quam per alia sacra­
menta, 435
Quotuplex distinguatur periculum mortis
in quaestione dc administrationc E. U.,
580 sq., 597
Ad validam susceptionem E. U. requiri­
tur periculum mortis, 582 sq., 641 —
648, quod quidem non uno modo ab
auctoribus intelligitur, 588-593, 661
Sufficit tamen periculum remotum,
583 sq., 605-609, 64S-674 ; dc abusu,
olim diffuso, differendi E. U. ad ex­
tremum mortis periculum, 654-660
Dubie mortuis E. U. potest ac debet, sub
conditione tamen, ministrari, 449-463 ;
celebris quaestio de morte rcali et
morte apparenti, 451-463
De abusu ungendi mortuos apud Schis­
maticos Orientales, 448 sq., 533, 569,
630

MULIER in partu periculoso an sit E. U.
ungenda, 667-669

NECESSITAS.
Notio et divisio necessitatis, 366-368,
384, 385, 387 sq., 431, 435
Necessitas medii sccum trahit necessita­
tem praecepti divini, 384, 387 sq.
Non est confundenda necessitas ad gra­
tiam sacramentalem obtinendam cum
necessitate ad ipsam salutem, 389, 411,
431
E. U. non est per se stricte necessaria ad
salutem, neque necessitate medii, 383387, neque necessitate praecepti tam
divini quam ecclesiastici, 387-430
Est tamen moraliter necessaria, 431—434,
et praeterea potest per accidens esse
stricte necessaria, 434—440

♦NESTORIANI in usu habent concclebrationem E. U., 786
Vide: SYRI.
OBEX, seu fictio, quomodo removeatur ut
E. U. reviviscere queat, 260 sq.

OFFICIUM (Congregatio S.).
De necessitate E. U., 422 sq.
De conferenda E. U. recenter baptizato,
523 sq.
Dc absolvendo moribundo haeretico aut
schismatico, 699 sq., 703, 704, 709 sq.,
715
ORDO comparatur cum E. U.:
Quoad reviviscentiam 257
Quoad unitatem sacramenti, non ob­
stante pluralitate partium seu ordina­
tionum, 246, 286, 311, 442
Quoad initerabilitatem, 354, 355
Quoad necessitatem intentionis in sub­
iecto 675 sq.
Quatenus ad E. U. susceptionem Ordo
non pracrequiritur, 683 sq.
Quatenus etiam E. U. est sacramentum
stricte sacerdotale, quod nempe a solo
sacerdote ministrari potest, 754
ORDO ROMANUS X (a Mabillon editus)
varias exhibet caeremonias E. U., 816,
822, 824, 825, 828, 829, 830, 833, 834, 839
♦ORIGENES.
Testimonium de E. U., 567
Effectus E. U., 21, 22, 37-44, 80
Minister E. U est sacerdos, 746

PATRES. Vide: TRADITIO.

PECCATUM.
Ex utroque peccato, originali et actuali,
relinquitur in anima quidam fomes et
debilitas, 104-107
Connexio peccati cum corporali infirmi­
tate, 223-225, 226

Remissio peccatorum ut effectus E. U.,
8, 10 sq., 37 sq.
Remissio peccatorum non est principalis
effectus E. U., 83-94
Quomodo peccatorum remissio connectatur cum abstersione reliquiarum pec­
cati, 87
Remissio peccatorum mortalium per E.
U. fit tantum per accidens, 87, 125-132
Remissio peccatorum venialium:
Catechismus Cone. Trid., secus ac ipsum
Concilium, loquitur explicite de remis­
sione venialium per E. U., 11, 17, 54,
89
Estius inepte putat Cone. Trid. loqui de
abstersione solorum peccatorum venia­
lium, 11
Non constat an in textu lacobi agatur
etiam de venialibus, 20; pariter re­
missio venialium per E. U. non satis
clare indicatur in testimoniis antiquae
Traditionis, 22, 41 sq.
Iuxta Scotistas remissio venialium est
principalis effectus E. U., 52-60; haec
sententia refutatur, 88-94
Peccata venialia non remittuntur directe
per sacramenta sed per actum con­
tritionis sive charitatis, 89-91, 140142, 143, 144 sq.
PERICULUM MORTIS. Vide: MORS.

♦PETRUS CLUNIACENSIS.
De effectu E. U., 31, 36, 37
Primus, contra Goffridum Vindocenscm
et Ivoncm Camotensem, sustinuit ite­
rabilitatem E. U., ita ut dici possit
testis seu interpres Traditionis in hac
re, 319, 325, 341
Dc necessitate E. U., 398
♦PETRUS LOMBARDUS.
Dc effectu E. U., 33, 36, 37-44
Dc iterabilitate E. U., 319, 320, 321 sq.,
323, 324, 325, 341
Dc necessitate E. U., 398
POENA TEMPORALIS.
An dici possit reliquia peccati, 49-51
Remissio poenae temporalis est effectus
E. U., 8, 42
Nequit tamen esse principalis effectus
ullius sacramenti, 99 sq.
E. U. non ordinatur ad remittendam to­
tam poenam temporalem, quidquid in
contrarium senserint quidam moderni,
158-160, 161-174
E.U. remittit poenam temporalem medi­
ate tantum, 161, 174-176

POENITENTIAE SACRAMENTUM.
Praxis Schismaticorum imponendi suscep­
tionem E. U. in sacramcntalcm satis­
factionem, 535 sq., necnon ungendi
pocnitentcs, 536-549

De licita administratione Poenitentiae
moribundis acatholicis aut impoeniten­
tibus, 695-732
Poenitentia comparatur cum E. U.:
Quoad effectum, 54, 444 sq., 642
Quoad pocnitentialem indolem, 542 sq.
Prout E. U. est complementum Poeniten­
tiae, 151, 442, 685
Quoad remissionem peccatorum, 102, 642
Quoad remissionem peccatorum morta­
lium, 54, 85 sq., 88, 126-129, 131, 133,
135, 136
Quoad remissionem peccatorum venia­
lium, 54, 89-91
Quoad remissionem poenae temporalis,
161 sq.
Quoad unitatem sacramenti, non obstante
pluralitate partium, 286, 442
Quoad initerabilitatem, 342
Quoad necessitatem, 345, 385, 386, 415
Quoad administrationem moribundo sen­
sibus destituto, 677
Quatenus Poenitentia ad susceptionem
E. U. non praerequiritur, 684-686
Quoad casum concelebrationis, 793 sq.
Quoad reviviscendam, 257
PRAECEPTUM divinum sedudo distin­
guendum est in positivum et naturale,
nec hoc praeceptum divinum naturale
confundendum est cum lege naturali
prout opponitur legi supernatural!,
367 sq., 371, 374, 387
Vide: NECESSITAS.
♦PROTESTANTES.
Negant necessitatem sive convenientiam
omnium sacramentorum, 383
Negant peculiariter spirituales effectus
E. U., 6, 20
Negant necessitatem gravis infirmitatis
pro administratione E. U., 585 sq., et a
fortiori necessitatem periculi mortis,
594
Dicunt morem catholicum conferendi E.
U. per unicum ministrum repugnare
verbis lacobi, 762 sq.
Docent ministrum E. U. esse quemlibet
christianum, 735 sq., 747, 748
PURGATORIUM ad quid expiandum
ordinetur, 192
RELIQUIAE PECCATI.
Variae sequelae peccati, 102
Quid sint reliquiae peccati, 11
Vario modo intclliguntur a theologis,
48-51
Proprie intclligcndae sunt ut reliquiae
peccati personalis, non vero originalis,
519
Quomodo earum abstersio connectatur
cum remissione ipsorum peccatorum, 87
Abstersio reliquiarum peccati, quatenus
est effectus E. U., 11 sq.

Abstersio reliquiarum peccati in Tradi­
tione, 25, 38
Quomodo concipienda sit haec reliquia
peccati seu animi debilitas quae ab­
stergitur seu sanatur per E. U., 102108
RES-ET-SACRAMENTUM.
Etiam in E. U. datur res-et-sacramentum, 1 sq., 3, 270 sq.
Difficile tamen est illud praecise assignare,
261-263, 443
Consistit in spirituali quadam unctione,
268-270, 271-275
Non satis solide quis probaret initerabilitatem E. U. ex existentia rei-et-sacra­
menti, 257 sq., 351 sq., 355-357

De concelebratione E. U., 777, 781, 792
Caeremoniae E. U., 815

♦SACRAMENTARIUM SERAPIONIS de
effectu E. U., 21 sq., 25, 36, 37-44
SACRAMENTUM.
Influit semper ex opere operato, 82 sq.
Operatur certe et infallibiliter, 97
Item illico ct immediate, 97
Est essentialiter ordinatum ad gratiam,
82
Eius effectus est intrinsecus quidam mo­
dus gratiae communis, 97
Quid intclligatur pro principali effectu
sacramenti, 47
Nequit unum ct idem sacramentum ordi­
nari directe et principaliter ad plures
effectus, 98 sq., 181
REVIVISCENTIA.
Non necessario sacramentum perfici debet
E. U. probabiliter reviviscit, saltem du­
ab unico ministro, 283 sq.
rante eadem infirmitate seu periculo
mortis, 256-259
SANITAS CORPORALIS.
Inepte quidam docent E. U. pluries re­
Est effectus E. U., 92, 206-209, 346, 568,
viviscere in eadem infirmitate, 254 sq.
575, 660
Ex reviviscentia E. U. potest confirmari
Id signanter proponitur in Traditione,
eius initerabilitas, 357
13-16, 25, 40 sq., non tamen ad ex­
clusionem effectus spiritualis sanitatis,
♦RITUALE ROMANUM.
26-29
De effectibus E. U., 18
Talis corporalis effectus est necessarius ad
Dubie mortuis E. U. potest sub condi­
complendam ipsam sacramentalem sig­
tione ministrari, 450
nificationem E. U., 575-577, 618, 641,
Solus et omnis adultus est subiectum
642, 660
capax E. U., 470, 487
Confertur infallibiliter et ex opere opera­
De iterabilitate aut initerabilitate E. U.,
to, 209-211, etsi conditionate tantum,
290 sq., 339, 340, 342, 347
212-225
De necessitate E. U., 424
Confertur autem non immediate sed
Subiectum capax E. U. est solus infirmus,
mediante ipso principali effectu sanati­
560, 610, et quidem graviter talis, 583,
onis spiritualis, 225-231
621, imo in periculo mortis constitu­
Inepte quidam reponunt rem-et-sacratus, 598; non tamen requiritur articu­
mentum E. U. in hac sanitate corpo­
lus mortis sed sufficit periculum mortis
rali, 265 sq., 272
remotum, 648, 651 sq., 662
Iuxta Schismaticos Orientales corporalis
Inde a prima editione Rituale fecit ex­
sanitas est principalis effectus E. U., 7,
plicitant mentionem senum ut subiecti
51 sq., 76-78, 81 sq., 193, 198; reicitur
E. U., 612 sq., 665
haec opinio, 79-83
Ad E. U. suscipiendam sufficit intentio
habitualis implicita, 681
♦SCHELL docet ad suscipiendum effectum
Minister E. U. est omnis ct solus sacer­
E. U. attritionem non requiri in mori­
dos, 745
bundo incapaci, 123 sq., 133 sq.
De obligatione ministrandi E. U., 807
♦SCHISMATICI ORIENTALES.
Caeremoniae E. U., 816 sq., 820-841
Definitio E. U., 278 sq.
♦RUMENI de concelebratione E. U.,
Privati doctores fluctuant in assignandis
787 sq., 792, 798
effectibus E. U., peculiariter negantes
effectum praeparationis ad gloriam,
♦RUTHENI de concelebratione E. U., 787,
6 sq.
792, 798
Corroborationis quoque ac alleviationis
♦SACRAM ENTARI UM GEL ASIAN U M
effectum reiciunt, 39 sq.
dc effectu E. U., 24 sq., 28, 36, 37-44
Communiter docent principalem effectum
E. U. esse sanitatem corporalem, 7,
♦SACRAM ENTAR IUM G R EGOR I51 sq„ 76-78, 81 sq., 193, 198. Reicitur
ANUM.
haec opinio, 79-83
De effectu E. U., 24 sq., 2S, 36, 37-44
De forma graeca prout exprimit effectum
Discussus textus de iteratione E. U. per
E. U., 35 sq.
septem continuos dies, 305 sqq.

Validum sacramentum, susceptum sine
congrua dispositione, confert gratiam,
etsi non in salutem sed in detrimen­
tum, 251
E. U. est iterabilis in eodem periculo
mortis, 298 sq.
Theologi schismatici docent ad valorem
sacramenti non requiri infirmitatem,
adeoque in praxi inungunt etiam sanos,
533-549, 565, 566, 584, 585, 675
Nihilominus ipsa eorum doctrina et praxis
aliunde non uno modo confirmat con­
trariam doctrinam et praxim catholi­
cam, 571-573, 584, 587 sq., 600 sq., 612
Quidam doctores negant tantum necessi­
tatem gravis infirmitatis, 586 sq., 632,
633, et a fortiori necessitatem periculi
mortis, 594-596
De praxi ungendi mortuos, 448 sq., 533,
569, 630
Praxis ungendi adstantes in domo in­
firmi, 534 sq.
Praxis imponendi susceptionem unctionis
in
satisfactionem
sacramentalcm,
535 sq.
Praxis ungendi poenitentes, 536-543,
eiusque interpretatio, 543-549
Concclebratio E. U. per septem presby­
teros non importat iterationem sacra­
menti, 307, 317
Quidam dixerunt necessariam esse concelebrationem in E. U., reprobantes con­
trariam praxim occidentalis ecclesiae,
763 sq.
Plures tamen, praecipue inter modernos,
fatentur validitatem et liccitatem cele­
brationis per unicum ministrum in
casu necessitatis, 772 sq.
Praxis concelebrationis E. U. in ecclesia
orientali, tam schismatica quam catho­
lica, 783-789
Vide: EUCHOLOGIUM.
♦SCOTUS.
Definitio E. U., 276 sq.
Quo sensu accipiantur reliquiae peccati,
50
Principalis effectus E. U. est remissio
peccatorum venialium, 51, 53-55,
58 sq., 83, 85, 92, 93, 187, 238 sq.,
247, 643
Effectus E. U. confertur partialiter per
unamquamque unctionem, 238 sq., 246
De iterabilitate E. U., 328
E. U. non est stricte necessaria, 414
Temporanee amentes sunt subiectum ca­
pax E. U., 491, 495, 680
Solus qui aliquando peccaverit, potest
valide suscipere E. U., 508
B. Virgo potuit suscipere Baptismum,
515 sq., etsi non susceperit, 529
Ad valorem E. U. requiritur periculum

mortis imminens, seu articulus mortis,
597, 600, 601
SENES.
Senium pro vera infirmitate reputatur,
579, 612, 619
Senes sunt validum subiectum E. U.,
612 sq., 619 sq.
De praxi ungendi senes, 664 sq.
♦SOTO (Dominicus).
Principalis effectus E. U. est abstersio
spiritualis debilitatis, non tantum mo­
ralis set et physicae, 64, 69
Hic doctor peregrinam opinionem susti­
nuit iuxta quam effectus E. U. non est
ipsa sanitas corporalis sed quaedam
virtus sanativa, 194-196, 198, 200, 206209
Determinatio ultimae unctionis, qua per­
ficitur sacramentum et confertur effec­
tus, pendet ab intentione ministri,
234 sq., 248
Ad valorem E. U. requiritur proximum
periculum mortis, 602
Ad E. U. suscipiendam sufficit intentio
habitualis implicita, 681
♦SUAREZ.
Definitio E. U., 277
Principalis effectus E. U. est mera alle­
viatio animi seu ablatio spiritualis de­
bilitatis animi, ordinis tantum moralis,
32, 63 sq., 71-74, 98 sq., 110, 504, 505,
525, 618
Haec sententia non est confundenda cum
sententia S. Thomae, 63, 64, 71 sq.
E. U. remittit peccatum mortale per se,
etsi secundario, 115
E. U. remittit peccatum veniale im­
mediate, 136 sq.
Suarez ambigue loquitur in quaestione an
E. U. ordinetur ad remittendam totam
poenam temporalem, 171 sq.
De conditione sub qua E. U. confert sa­
nitatem corporalem, 200, 216, 222
Determinatio ultimae unctionis, qua per­
ficitur sacramentum ct confertur eius
effectus non pendet ab intentione mi­
nistri, 234
E. U. reviviscit etiam post recuperatam
sanitatem, 252
Susceptio E. U. non obligat, saltem sub
gravi, 380 sq., 389 sq.
Casus in quibus E. U. evadit per accidens
stricte necessaria, 434-440
Dubie mortuis E. U. potest sub conditi­
one ministrari, 450
Solus et omnis adultus est subiectum
capax E. U„ 473, 479, 496
Ad hoc ut possit suscipi E. U. non re­
quiritur quod praecesserit peccatum
sed sufficit potentia peccandi, etiam

remota, utut ligata, 501 sq., 503, 504506, 512, 520 sq., 524, 525, 526
Unde etiam B. Virgo potuit suscipere ac
dc facto suscepit E. U., 502, 505, 512,
531 sq.
Ad E. U. valide suscipiendam non re­
quiritur periculum mortis actuale sed
sufficit virtualc seu in causa, 588, 643,
670, vel saltem sufficit periculum puta­
tivum, 591 sq., 647
Suarez praecipuum impulsum dedit mo­
dernae sententiae de sufficientia periculi
mortis remoti ad valorem E. U., 606,
663
Ad E. U. suscipiendam sufficit intentio
habitualis implicita, 681
De praxi administrandi E. U. post
Viaticum, 692 sq., 694
De gravitate obligationis ministrandi
E. U., 805 sq.
SUBIECTUM.
In subiecto sacramentorum distinguen­
dum est inter capacitatem, conditionem
et dispositionem, 446
Subiectum E. U. est solus homo viator,
448 sq.
Dubie mortuis E. U. potest ac debet sub
conditione ministrari, 449-463. Vide:
MORS.
Subiectum capax E. U. est solus et omnis
adultus, 465-500
Inepte quidam, ut Kern et Cappello,
negant valorem argumentorum quibus
theologi probare solent quod infanti
invalide administratur E. U., 472—480
De triplici abusu, qui olim inolevit, re­
mittendi ad tardiorem aetatem sus­
ceptionem E. U., 481-487
Subiectum capax E. U. est solus pecca­
tor, seu qui aliquando actualiter pecca­
verit, 511-527
Utrum practicum valorem habere possit
quaestio: an possit conferri E. U.
homini qui nullas habeat reliquias
peccati, 527-529
Subiectum capax E. U. est solus in­
firmus, 551-578
Item solus proprie, graviter et mortaliter
infirmus, 581-584, 609-664
Speciosa difficultas desumpta ex quibus­
dam documentis agentibus de usu olei
ad curationem aliorum defectuum cor­
poris qui infirmitas non sunt, 613-618,
aut cuiuslibet, utut levis, infirmitatis,
634-641
Ad susceptionem E. U. non requiritur
proximum mortis periculum seu arti­
culus mortis, sed sufficit periculum re­
motum, 583 sq., 605-609, 648-674
De abusu, olim diffuso, differendi E. U.
ad extremum mortis periculum, 654—
674

Praxis in aestimatione periculi mortis, in
quo infirmi ungi possunt, 664—474
Ad valorem E. U. requiritur et sufficit
intentio habitualis implicita, 675-682
Non pracrequiritur susceptio alterius sa­
cramenti praeter Baptismum, 682-694
De licita administratione E. U. (necnon
Poenitentiae) moribundis acatholicis
aut impoenitentibus, 695-732
Moribundo, sui compoti, qui sit formaliter acatholicus vel contumaciter im­
poenitens, nequeunt sacramenta E. U.
vel Poenitentiae ministrari, 698-702
Moribundo, sui compoti, qui nonnisi ma­
terialiter et bona fide sit acatholicus,
sacramenta E. U. et Poenitentiae pro­
babiliter conferri possunt, 702-712
Probabiliter E. U. et Poenitentia possunt
licite administrari sub conditione cuili­
bet moribundo baptizato qui sit sensi­
bus destitutus, 712-732; in quo funde­
tur probabilitas huius sententiae,
713 sq., 721, 723, 725, 727, 729
♦SYRI nestoriani inungebant poenitentes,
538
Vide: ARMENI. COPTI. MONOPHYSITAE. NESTORIANI.
THEOLOGI disputant ac dissentiunt prae­
cipue quoad sequentes quaestiones:
De principali sive specifico effectu E. U.,
51-79
De modo quo E. U. remittit peccata
mortalia, utrum per se an tantum per
accidens, 112-122
De modo quo remittit peccata venialia,
utrum immediate an tantum mediate,
136-142
De remissione poenae temporalis per
E. U., utrum fiat totaliter an tantum
partialiter, 148-161
Dc modo quo E. U. confert sanitatem
corporalem, 194-206
De praeciso momento quo E. U. causât
suos effectus, 232-242
De natura rei-et-sacramenti E. U., 262270
De iterabilitate aut initerabilitate E. U.,
291-305
De eius necessitate, 369-383
De necessitate conditionis peccatoris, seu
an solus qui aliquando peccaverit pos­
sit valide E. U. suscipere, 501-511
De necessitate gravis ac mortalis infirmi­
tatis ad valorem E. U., 584-609
De liceitate ministrandi E. U. et Poeni­
tendam moribundo sui compoti qui
nonnisi materialiter et bona fide sit
acatholicus, 702-707
De liceitate eadem sacramenta ministran­
di cuilibet moribundo baptizato qui sit
sensibus destitutus, 712 sqq.

*THOMAS AQUINAS.
Definitio E. U., 275 sq.
Effectus E. U., 4-6
S. Doctor hunc effectum proponit gene­
raliter sub duplici aspectu spiritualis
et corporalis sanationis, 5 ; particulari­
ter autem indicat quatuor effectus, i.e.
remissionem peccati, extinctionem poe­
nae, abstersionem reliquiarum peccati
et sanitatem corporalem, 5
Principalis effectus E. U. est abstersio
spiritualis debilitatis, non tantum mo­
ralis sed et physicae, 47 sq., 51, 52,
63 sq., 66-68
Quomodo S. Doctor concipiat internam
animi debilitatem cuius sanatio est
principalis effectus E. U., 5, 12, 48 sq.,
104-110
Reliquiae peccati, quae per E. U. abster­
guntur, intelligendae sunt de rcreliquiis
peccati personalis, non vero originalis,
519
Principalis effectus E. U. non est re­
missio peccatorum, 87, 88
Remissio peccati mortalis per E. U. fit
non per se sed per accidens, 113
Nullum sacramentum est directe institu­
tum ad remittenda peccata venialia,
89 sq.
Peccata venialia remittuntur immediate
non per ipsum sacramentum sed per
actum charitatis sive contritionis,
140 sq.
S. Doctor nequaquam docet E. U. ordi­
nari ad tollendam totam poenam tem­
poralem, 167-169
Quo sensu doceat E. U. esse praeparati­
onem ad gloriam, 184-187
De conditione sub qua E. U. confert
sanitatem corporalem, 199, 200, 212 sq.,
219, 221, 222
Haec corporalis sanitas producitur me­
diante ipso principali effectu spiritualis
sanitatis 228 sq.
De modo quo E. U. producit sanitatem
corporalem, 206
Effectus E. U. confertur post absolutas
omnes unctiones, 233
De re-ct-sacramento E. U., 266 sq., 268
E. U. est unum sacramentum, non ob­
stante multiplicitate partium seu uncti­
onum, 284 sq., 312
De iterabilitate E. U., 325, 326, 327, 328,
333 sq., 350, 351, 353
De necessitate E. U., 365 sq., 385, 388,
390, 397, 404-412, 427
Inepte quidam theologi moderni conantur
trahere S. Thomam ad suam senten­
tiam de stricta necessitate E. U., 409412
Casus in quo E. U. evadit per accidens
stricte necessaria, 434

Solus adultus est subiectum capax E. U.,
474-480
Omnis adultus est subiectum capax E. U.,
482
S. Doctor nequaquam negat temporanee
amentes esse subiectum capax E. U.,
488 sq.
Solus qui aliquando peccaverit potest
valide suscipere E. U., 507, 508
S. Doctor aptam assignat rationem quare
solus infirmus inungi possit, quam qui­
dam moderni non satis ponderant,
574-578
Explicitam mentionem senum non facit,
cum loquitur de subiecto E. U., 612
Ad valorem E. U. requiritur periculum
mortis, 642, 647
S. Doctor videtur docere necessitatem
periculi proximi mortis, etsi assignet
ipsum principium ex quo logice deduci­
tur moderna sententia de sufficientia
periculi remoti, 601 sq., 606, 663
Non sibi explicite proponit casum administrationis E. U. moribundo sensi­
bus destituto, 680
De praxi postponendi E. U. Viatico,
690 sq.
Omnis sacerdos, nec solus episcopus, est
minister E. U., 756
De validitate concelcbrationis in E. U.,
764, 766, 774, 779 sq., 783, 789, 790,
792, 793, 795
TRADITIO.
De variis effectibus E. U., 20—44
De principali eius effectu, 80 sq., 84 sq.
Principalis effectus E. U. non est mera
extrinseca alleviatio animi sed ipsa in­
trinseca sanatio animi, 95 sq.
E. U. non ordinatur ad remissionem to­
tius poenae temporalis, 165-174
De E. U. prout dicitur quaedam dispo­
sitio et praeparatio ad gloriam, 181191
Documenta et praxis de iterabilitate
E. U., 305-344
De necessitate E. U., 392-397
Solus peccator est subiectum capax
E. U., 511-527
Subiectum capax E. U. est solus infirmus,
566-573, et quidem graviter talis, 623—
641
De intentione sive consensu requisito ad
susceptionem E. U., 677-680
Solus et omnis sacerdos est minister
E. U., 745-750, 756, 758
Validitas celebrationis E. U. per unicum
ministrum, 770-774
De concclcbrationc E. U. tam in ecclesia
latina quam orientali, 775-789, 792

♦TRIDENTINUM CONC.
Varii effectus E. U., 4 sq., 8-16, 19, 53

Concilium proponit explicite tres effectus,
i.e. gratiam, remissionem peccatorum
et alleviationem animi, 5
Quid intelligal pro peccati reliquiis quae
absterguntur per E. U., 11 sq., 50
De principali effectu E. U., quod non sit
mera animi alleviatio sed intrinseca
eius sanatio, 84, 96, 517
De remissione poenae temporalis per
E. U., 165 sq.
E. U. est quaedam praeparatio ad glori­
am, 181 sq.
De conditionato effectu sanitatis corpo­
ralis per E. U. ac de sensu incisi “Sani­
tatem corporis interdum, ubi saluti
animae expedierit, consequitur,” 13 sq.,
197, 208 sq., 211, 212, 213-215, 221
E. U. est unum sacramentum, 282
De iterabilitate aut initerabilitate E. U.,
290, 342. 347
De sensu declarationis tridentinae circa
relativam initerabilitatem E. U., 33734°
Concilium nullatenus docet aut innuit
strictam necessitatem E. U., 383 sq.,
388, 419-421

Solus peccator est capax subiectum
E. U., 522
Subiectum capax E. U. est pariter solus
infirmus, 555 sq., 581, 610, et quidem
graviter talis, 583, 621, imo in periculo
mortis constitutus, 606, 646 sq. In hac
re quidam theologi non satis ponderant
vim declarationis tridentinae, 621-623
Attamen non requiritur periculum proxi­
mum seu articulus mortis sed sufficit
periculum remotum, 651, 662
Solus adultus est capax subiectum E. U.,
469 sq.
Solus et omnis sacerdos est minister
validus E. U., 741, 742, 743 sq., 751753, 756, 758

UNITAS specifica sacramenti servatur
etiam in E. U., 282, et ita quidem ut
habeatur unitas non tantum integritatis
sed etiam indivisibilitatis, 284-286
VITIA.
Pravi habitus relicti ex peccato quo sensu
dicantur reliquiae peccati, 100
Eorum remotio non est effectus E. U.,
100 sq.

